Divinum officium

Divino Afflatu - 1954

Latin

06-01-2027 – 06-30-2027

https://www.divinumofficium.com

Feria Tertia infra Octavam Corporis Christi
Semiduplex II. ordinis
Commemoratio: S. Angelæ Mericiæ Virginis

Ad Matutinum

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Dómine, lábia + mea apéries.

℟. Et os meum annuntiábit laudem tuam.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Invitatorium {Antiphona ex Commune aut Festo}

Ant. Christum Regem adorémus dominántem géntibus: * Qui se manducántibus dat spíritus pinguédinem.

Ant. Christum Regem adorémus dominántem géntibus: * Qui se manducántibus dat spíritus pinguédinem.

Veníte, exsultémus Dómino, jubilémus Deo, salutári nostro: præoccupémus fáciem ejus in confessióne, et in psalmis jubilémus ei.

Ant. Christum Regem adorémus dominántem géntibus: * Qui se manducántibus dat spíritus pinguédinem.

Quóniam Deus magnus Dóminus, et Rex magnus super omnes deos, quóniam non repéllet Dóminus plebem suam: quia in manu ejus sunt omnes fines terræ, et altitúdines móntium ipse cónspicit.

Ant. Qui se manducántibus dat spíritus pinguédinem.

Quóniam ipsíus est mare, et ipse fecit illud, et áridam fundavérunt manus ejus (genuflectitur) veníte, adorémus, et procidámus ante Deum: plorémus coram Dómino, qui fecit nos, quia ipse est Dóminus, Deus noster; nos autem pópulus ejus, et oves páscuæ ejus.

Ant. Christum Regem adorémus dominántem géntibus: * Qui se manducántibus dat spíritus pinguédinem.

Hódie, si vocem ejus audiéritis, nolíte obduráre corda vestra, sicut in exacerbatióne secúndum diem tentatiónis in desérto: ubi tentavérunt me patres vestri, probavérunt et vidérunt ópera mea.

Ant. Qui se manducántibus dat spíritus pinguédinem.

Quadragínta annis próximus fui generatióni huic, et dixi: Semper hi errant corde, ipsi vero non cognovérunt vias meas: quibus jurávi in ira mea: Si introíbunt in réquiem meam.

Ant. Christum Regem adorémus dominántem géntibus: * Qui se manducántibus dat spíritus pinguédinem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Qui se manducántibus dat spíritus pinguédinem.

Ant. Christum Regem adorémus dominántem géntibus: * Qui se manducántibus dat spíritus pinguédinem.

Hymnus {ex Commune aut Festo}

Sacris solémniis juncta sint gáudia,

Et ex præcórdiis sonent præcónia;

Recédant vétera, nova sint ómnia,

Corda, voces, et ópera.

Noctis recólitur cœna novíssima,

Qua Christus créditur agnum et ázyma

Dedísse frátribus, juxta legítima

Priscis indúlta pátribus.

Post agnum týpicum, explétis épulis,

Corpus Domínicum datum discípulis,

Sic totum ómnibus, quod totum síngulis,

Ejus fatémur mánibus.

Dedit fragílibus córporis férculum,

Dedit et trístibus sánguinis póculum,

Dicens: Accípite quod trado vásculum;

Omnes ex eo bíbite.

Sic sacrifícium istud instítuit,

Cujus offícium commítti vóluit

Solis presbýteris, quibus sic cóngruit,

Ut sumant, et dent céteris.

Panis angélicus fit panis hóminum;

Dat panis cǽlicus figúris términum;

O res mirábilis: mandúcat Dóminum

Pauper, servus et húmilis.

Te, trina Déitas únaque, póscimus;

Sic nos tu vísita, sicut te cólimus:

Per tuas sémitas duc nos quo téndimus,

Ad lucem quam inhábitas.

Amen.

Psalmi cum lectionibus {Antiphonæ et Psalmi ex Commune aut Festo}

Nocturnus I.

Ant. Fructum salutíferum.

Psalmus 1 [1]

1:1 Beátus vir, qui non ábiit in consílio impiórum, † et in via peccatórum non stetit, * et in cáthedra pestiléntiæ non sedit:

1:2 Sed in lege Dómini volúntas ejus, * et in lege ejus meditábitur die ac nocte.

1:3 Et erit tamquam lignum, quod plantátum est secus decúrsus aquárum, * quod fructum suum dabit in témpore suo:

1:3 Et fólium ejus non défluet: * et ómnia quæcúmque fáciet, prosperabúntur.

1:4 Non sic ímpii, non sic: * sed tamquam pulvis, quem próicit ventus a fácie terræ.

1:5 Ídeo non resúrgent ímpii in judício: * neque peccatóres in concílio justórum.

1:6 Quóniam novit Dóminus viam justórum: * et iter impiórum períbit.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Fructum salutíferum gustándum dedit Dóminus mortis suæ témpore.

Ant. A fructu fruménti.

Psalmus 4 [2]

4:2 Cum invocárem exaudívit me Deus justítiæ meæ: * in tribulatióne dilatásti mihi.

4:2 Miserére mei, * et exáudi oratiónem meam.

4:3 Fílii hóminum, úsquequo gravi corde? * ut quid dilígitis vanitátem, et quǽritis mendácium?

4:4 Et scitóte quóniam mirificávit Dóminus sanctum suum: * Dóminus exáudiet me cum clamávero ad eum.

4:5 Irascímini, et nolíte peccáre: † quæ dícitis in córdibus vestris, * in cubílibus vestris compungímini.

4:6 Sacrificáte sacrifícium justítiæ, † et speráte in Dómino. * Multi dicunt: Quis osténdit nobis bona?

4:7 Signátum est super nos lumen vultus tui, Dómine: * dedísti lætítiam in corde meo.

4:8 A fructu fruménti, vini, et ólei sui * multiplicáti sunt.

4:9 In pace in idípsum * dórmiam, et requiéscam;

4:10 Quóniam tu, Dómine, singuláriter in spe * constituísti me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. A fructu fruménti et vini multiplicáti fidéles in pace Christi requiéscunt.

Ant. Communióne cálicis.

Psalmus 15 [3]

15:1 Consérva me, Dómine, quóniam sperávi in te. † Dixi Dómino: Deus meus es tu, * quóniam bonórum meórum non eges.

15:3 Sanctis, qui sunt in terra ejus, * mirificávit omnes voluntátes meas in eis.

15:4 Multiplicátæ sunt infirmitátes eórum: * póstea acceleravérunt.

15:4 Non congregábo conventícula eórum de sanguínibus, * nec memor ero nóminum eórum per lábia mea.

15:5 Dóminus pars hereditátis meæ, et cálicis mei: * tu es, qui restítues hereditátem meam mihi.

15:6 Funes cecidérunt mihi in præcláris: * étenim heréditas mea præclára est mihi.

15:7 Benedícam Dóminum, qui tríbuit mihi intelléctum: * ínsuper et usque ad noctem increpuérunt me renes mei.

15:8 Providébam Dóminum in conspéctu meo semper: * quóniam a dextris est mihi, ne commóvear.

15:9 Propter hoc lætátum est cor meum, et exsultávit lingua mea: * ínsuper et caro mea requiéscet in spe.

15:10 Quóniam non derelínques ánimam meam in inférno: * nec dabis sanctum tuum vidére corruptiónem.

15:11 Notas mihi fecísti vias vitæ, † adimplébis me lætítia cum vultu tuo: * delectatiónes in déxtera tua usque in finem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Communióne cálicis, quo Deus ipse súmitur, non vitulórum sánguine, congregávit nos Dóminus.

℣. Panem cæli dedit eis, allelúja.

℟. Panem Angelórum manducávit homo, allelúja.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Exáudi, Dómine Jesu Christe, preces servórum tuórum, et miserére nobis: Qui cum Patre et Spíritu Sancto vivis et regnas in sǽcula sæculórum.

℟. Amen.

℣. Jube, domne, benedícere.

Benedictio. Benedictióne perpétua benedícat nos Pater ætérnus.

℟. Amen.

Lectio 1

De libro primo Regum

1 Reg 6:1-3

1 Fuit ergo arca Dómini in regióne Philisthinórum septem ménsibus,

2 Et vocavérunt Philísthiim sacerdótes et divínos, dicéntes: Quid faciémus de arca Dómini? Indicáte nobis quómodo remittámus eam in locum suum. Qui dixérunt:

3 Si remíttitis arcam Dei Israël, nolíte dimíttere eam vácuam, sed quod debétis réddite ei pro peccáto: et tunc curabímini et sciétis quare non recédat manus ejus a vobis.

℣. Tu autem, Dómine, miserére nobis.

℟. Deo grátias.

℟. Immolábit hædum multitúdo filiórum Israël ad vésperam Paschæ:

* Et edent carnes et ázymos panes.

℣. Pascha nostrum immolátus est Christus: ítaque epulémur in ázymis sinceritátis et veritátis.

℟. Et edent carnes et ázymos panes.

℣. Jube, domne, benedícere.

Benedictio. Unigénitus Dei Fílius nos benedícere et adjuváre dignétur.

℟. Amen.

Lectio 2

1 Reg 6:6-10

6 Quare aggravátis corda vestra, sicut aggravávit Ægýptus et phárao cor suum? Nonne, postquam percússus est, tunc dimísit eos, et abiérunt?

7 Nunc ergo arrípite et fácite plaustrum novum unum, et duas vaccas fœtas, quibus non est impósitum jugum, júngite in plaustro et reclúdite vítulos eárum domi.

8 Tolletísque arcam Dómini et ponétis in plaustro et vasa áurea, quæ exsolvétis ei pro delícto, ponétis in capséllam ad latus ejus, et dimíttite eam ut vadat.

9 Et aspiciétis, et, si quidem per viam fínium suórum ascénderit contra Béthsames ipse fecit nobis hoc malum grande; sin autem mínime, sciémus quia nequáquam manus ejus tétigit nos, sed casu áccidit.

10 Fecérunt ergo illi hoc modo.

℣. Tu autem, Dómine, miserére nobis.

℟. Deo grátias.

℟. Comedétis carnes, et saturabímini pánibus:

* Iste est panis, quem dedit vobis Dóminus ad vescéndum.

℣. Non Móyses dedit vobis panem de cælo, sed Pater meus dat vobis panem de cælo verum.

℟. Iste est panis, quem dedit vobis Dóminus ad vescéndum.

℣. Jube, domne, benedícere.

Benedictio. Spíritus Sancti grátia illúminet sensus et corda nostra.

℟. Amen.

Lectio 3

1 Reg 6:12-15

12 Ibant autem in diréctum vaccæ per viam, quæ ducit Béthsames, et itínere uno gradiebántur pergéntes et mugiéntes et non declinábant neque ad déxteram neque ad sinístram; sed et sátrapæ Philísthiim sequebántur usque ad términos Béthsames.

13 Porro Bethsamítæ metébant tríticum in valle, et elevántes óculos suos vidérunt arcam et gavísi sunt cum vidíssent.

14 Et plaustrum venit in agrum Jósue Bethsamítæ et stetit ibi. Erat autem ibi lapis magnus, et concidérunt ligna plaustri, vaccásque imposuérunt super ea holocáustum Dómino.

15 Levítæ autem deposuérunt arcam Dei.

℣. Tu autem, Dómine, miserére nobis.

℟. Deo grátias.

℟. Respéxit Elías ad caput suum subcinerícium panem: qui surgens comédit et bibit:

* Et ambulávit in fortitúdine cibi illíus usque ad montem Dei.

℣. Si quis manducáverit ex hoc pane, vivet in ætérnum.

℟. Et ambulávit in fortitúdine cibi illíus usque ad montem Dei.

℣. Glória Patri, et Fílio, * et Spirítui Sancto.

℟. Et ambulávit in fortitúdine cibi illíus usque ad montem Dei.

Nocturnus II.

Ant. Memor sit Dóminus.

Psalmus 19 [4]

19:2 Exáudiat te Dóminus in die tribulatiónis: * prótegat te nomen Dei Jacob.

19:3 Mittat tibi auxílium de sancto: * et de Sion tueátur te.

19:4 Memor sit omnis sacrifícii tui: * et holocáustum tuum pingue fiat.

19:5 Tríbuat tibi secúndum cor tuum: * et omne consílium tuum confírmet.

19:6 Lætábimur in salutári tuo: * et in nómine Dei nostri magnificábimur.

19:7 Ímpleat Dóminus omnes petitiónes tuas: * nunc cognóvi quóniam salvum fecit Dóminus Christum suum.

19:7 Exáudiet illum de cælo sancto suo: * in potentátibus salus déxteræ ejus.

19:8 Hi in cúrribus, et hi in equis: * nos autem in nómine Dómini, Dei nostri invocábimus.

19:9 Ipsi obligáti sunt, et cecidérunt: * nos autem surréximus et erécti sumus.

19:10 Dómine, salvum fac regem: * et exáudi nos in die, qua invocavérimus te.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Memor sit Dóminus sacrifícii nostri: et holocáustum nostrum pingue fiat.

Ant. Parátur.

Psalmus 22 [5]

22:1 Dóminus regit me, et nihil mihi déerit: * in loco páscuæ ibi me collocávit.

22:2 Super aquam refectiónis educávit me: * ánimam meam convértit.

22:3 Dedúxit me super sémitas justítiæ, * propter nomen suum.

22:4 Nam, et si ambulávero in médio umbræ mortis, non timébo mala: * quóniam tu mecum es.

22:4 Virga tua, et báculus tuus: * ipsa me consoláta sunt.

22:5 Parásti in conspéctu meo mensam, * advérsus eos, qui tríbulant me.

22:5 Impinguásti in óleo caput meum: * et calix meus inébrians quam præclárus est!

22:6 Et misericórdia tua subsequétur me * ómnibus diébus vitæ meæ:

22:6 Et ut inhábitem in domo Dómini, * in longitúdinem diérum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Parátur nobis mensa Dómini advérsus omnes, qui tríbulant nos.

Ant. In voce exsultatiónis.

Psalmus 41 [6]

41:2 Quemádmodum desíderat cervus ad fontes aquárum: * ita desíderat ánima mea ad te, Deus.

41:3 Sitívit ánima mea ad Deum fortem vivum: * quando véniam, et apparébo ante fáciem Dei?

41:4 Fuérunt mihi lácrimæ meæ panes die ac nocte: * dum dícitur mihi quotídie: Ubi est Deus tuus?

41:5 Hæc recordátus sum, et effúdi in me ánimam meam: * quóniam transíbo in locum tabernáculi admirábilis, usque ad domum Dei.

41:5 In voce exsultatiónis, et confessiónis: * sonus epulántis.

41:6 Quare tristis es, ánima mea? * et quare contúrbas me?

41:6 Spera in Deo, quóniam adhuc confitébor illi: * salutáre vultus mei, et Deus meus.

41:7 Ad meípsum ánima mea conturbáta est: * proptérea memor ero tui de terra Jordánis, et Hermóniim a monte módico.

41:8 Abýssus abýssum ínvocat, * in voce cataractárum tuárum.

41:8 Ómnia excélsa tua, et fluctus tui * super me transiérunt.

41:9 In die mandávit Dóminus misericórdiam suam: * et nocte cánticum ejus.

41:9 Apud me orátio Deo vitæ meæ, * dicam Deo: Suscéptor meus es.

41:10 Quare oblítus es mei? * et quare contristátus incédo, dum afflígit me inimícus?

41:11 Dum confringúntur ossa mea, * exprobravérunt mihi qui tríbulant me inimíci mei.

41:11 Dum dicunt mihi per síngulos dies: Ubi est Deus tuus? * quare tristis es, ánima mea? et quare contúrbas me?

41:12 Spera in Deo, quóniam adhuc confitébor illi: * salutáre vultus mei, et Deus meus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. In voce exsultatiónis résonent epulántes in mensa Dómini.

℣. Cibávit illos ex ádipe fruménti, allelúja.

℟. Et de petra, melle saturávit eos, allelúja.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Ipsíus píetas et misericórdia nos ádjuvet, qui cum Patre et Spíritu Sancto vivit et regnat in sǽcula sæculórum.

℟. Amen.

℣. Jube, domne, benedícere.

Benedictio. Deus Pater omnípotens sit nobis propítius et clemens.

℟. Amen.

Lectio 4

Ex Epístola sancti Cypriáni Epíscopi et Mártyris ad Cæcílium

Liber 2. Epistola 3. sub init.

In sacerdóte Melchísedech sacrifícii Domínici sacraméntum præfigurátum vidémus, secúndum quod Scriptúra divína testátur, et dicit: Et Melchísedech rex Salem prótulit panem et vinum. Fuit autem sacérdos Dei summi, et benedíxit Abraham. Quod autem Melchísedech typum Christi portáret, declárat in Psalmis Spíritus Sanctus, ex persóna Patris ad Fílium dicens: Ante lucíferum génui te: Tu es sacérdos in ætérnum secúndum órdinem Melchísedech. Qui ordo útique hic est, de sacrifício illo véniens et inde descéndens, quod Melchísedech sacérdos Dei summi fuit, quod panem et vinum óbtulit, quod Abraham benedíxit.

℣. Tu autem, Dómine, miserére nobis.

℟. Deo grátias.

℟. Cenántibus illis, accépit Jesus panem, et benedíxit, ac fregit, dedítque discípulis suis, et ait:

* Accípite et comédite: hoc est corpus meum.

℣. Dixérunt viri tabernáculi mei: Quis det de cárnibus ejus, ut saturémur?

℟. Accípite et comédite: hoc est corpus meum.

℣. Jube, domne, benedícere.

Benedictio. Christus perpétuæ det nobis gáudia vitæ.

℟. Amen.

Lectio 5

Nam quis magis sacérdos Dei summi, quam Dóminus noster Jesus Christus? qui sacrifícium Deo Patri óbtulit; et óbtulit hoc idem, quod Melchísedech obtúlerat, id est, panem et vinum, suum scílicet corpus et sánguinem. Et circa Abraham benedíctio illa præcédens, ad nostrum pópulum pertinébat. Nam si Abraham Deo crédidit, et deputátum est ei ad justítiam; útique quisquis Deo credit, et fide vivit, justus invenítur, et jam pridem in Abraham fidéli benedíctus et justificátus osténditur, sicut beátus Apóstolus Paulus probat, dicens: Crédidit Abraham Deo, et deputátum est ei ad justítiam. Cognóscitis ergo quia qui ex fide sunt, hi sunt fílii Abrahæ. Próvidens autem Scriptúra, quia ex fide justíficat gentes Deus, prænuntiávit Abrahæ quia benedicéntur in illo omnes gentes.

℣. Tu autem, Dómine, miserére nobis.

℟. Deo grátias.

℟. Accépit Jesus cálicem, postquam cenávit, dicens: Hic calix novum testaméntum est in meo sánguine:

* Hoc fácite in meam commemoratiónem.

℣. Memória memor ero, et tabéscet in me ánima mea.

℟. Hoc fácite in meam commemoratiónem.

℣. Jube, domne, benedícere.

Benedictio. Ignem sui amóris accéndat Deus in córdibus nostris.

℟. Amen.

Lectio 6

Ut ergo in Génesi per Melchísedech sacerdótem posset rite celebrári, præcédit ante imágo sacrifícii, in pane et vino scílicet constitúta. Quam rem perfíciens et adímplens Dóminus, panem et cálicem mixtum vino óbtulit; et, qui est plenitúdo, veritátem præfigurátæ imáginis adimplévit. Sed et per Salomónem Spíritus Sanctus typum Domínici sacrifícii ante præmónstrat, immolátæ hóstiæ et panis et vini, sed et altáris et Apostolórum fáciens mentiónem: Sapiéntia, inquit, ædificávit sibi domum, et súbdidit colúmnas septem; mactávit suas hóstias, míscuit in cratére vinum suum, et parávit mensam suam. Et misit servos suos cónvocans cum excélsa prædicatióne ad cratérem, dicens: Qui est insípiens, declínet ad me. Et egéntibus sensu dixit: Veníte, édite de meis pánibus, et bíbite vinum quod míscui vobis.

℣. Tu autem, Dómine, miserére nobis.

℟. Deo grátias.

℟. Ego sum panis vitæ; patres vestri manducavérunt manna in desérto, et mórtui sunt:

* Hic est panis de cælo descéndens, ut, si quis ex ipso mandúcet, non moriátur.

℣. Ego sum panis vivus, qui de cælo descéndi: si quis manducáverit ex hoc pane, vivet in ætérnum.

℟. Hic est panis de cælo descéndens, ut, si quis ex ipso mandúcet, non moriátur.

℣. Glória Patri, et Fílio, * et Spirítui Sancto.

℟. Hic est panis de cælo descéndens, ut, si quis ex ipso mandúcet, non moriátur.

Nocturnus III.

Ant. Introíbo.

Psalmus 42 [7]

42:1 Júdica me, Deus, et discérne causam meam de gente non sancta, * ab hómine iníquo, et dolóso érue me.

42:2 Quia tu es, Deus, fortitúdo mea: * quare me repulísti? et quare tristis incédo, dum afflígit me inimícus?

42:3 Emítte lucem tuam et veritátem tuam: * ipsa me deduxérunt, et adduxérunt in montem sanctum tuum, et in tabernácula tua.

42:4 Et introíbo ad altáre Dei: * ad Deum, qui lætíficat juventútem meam.

42:5 Confitébor tibi in cíthara, Deus, Deus meus: * quare tristis es, ánima mea? et quare contúrbas me?

42:6 Spera in Deo, quóniam adhuc confitébor illi: * salutáre vultus mei, et Deus meus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Introíbo ad altáre Dei: sumam Christum, qui rénovat juventútem meam.

Ant. Cibávit nos Dóminus.

Psalmus 80 [8]

80:2 Exsultáte Deo, adjutóri nostro: * jubiláte Deo Jacob.

80:3 Súmite psalmum, et date týmpanum: * psaltérium jucúndum cum cíthara.

80:4 Buccináte in Neoménia tuba, * in insígni die solemnitátis vestræ.

80:5 Quia præcéptum in Israël est: * et judícium Deo Jacob.

80:6 Testimónium in Joseph pósuit illud, cum exíret de terra Ægýpti: * linguam, quam non nóverat, audívit.

80:7 Divértit ab onéribus dorsum ejus: * manus ejus in cóphino serviérunt.

80:8 In tribulatióne invocásti me, et liberávi te: * exaudívi te in abscóndito tempestátis: probávi te apud aquam contradictiónis.

80:9 Audi, pópulus meus, et contestábor te: * Israël, si audíeris me, non erit in te deus recens, neque adorábis deum aliénum.

80:11 Ego enim sum Dóminus Deus tuus, qui edúxi te de terra Ægýpti: * diláta os tuum, et implébo illud.

80:12 Et non audívit pópulus meus vocem meam: * et Israël non inténdit mihi.

80:13 Et dimísi eos secúndum desidéria cordis eórum: * ibunt in adinventiónibus suis.

80:14 Si pópulus meus audísset me: * Israël si in viis meis ambulásset:

80:15 Pro níhilo fórsitan inimícos eórum humiliássem: * et super tribulántes eos misíssem manum meam.

80:16 Inimíci Dómini mentíti sunt ei: * et erit tempus eórum in sǽcula.

80:17 Et cibávit eos ex ádipe fruménti: * et de petra, melle saturávit eos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Cibávit nos Dóminus ex ádipe fruménti: et de petra, melle saturávit nos.

Ant. Ex altári tuo.

Psalmus 83 [9]

83:2 Quam dilécta tabernácula tua, Dómine virtútum: * concupíscit, et déficit ánima mea in átria Dómini.

83:3 Cor meum, et caro mea * exsultavérunt in Deum vivum.

83:4 Étenim passer invénit sibi domum: * et turtur nidum sibi, ubi ponat pullos suos.

83:4 Altária tua, Dómine virtútum: * Rex meus, et Deus meus.

83:5 Beáti, qui hábitant in domo tua, Dómine: * in sǽcula sæculórum laudábunt te.

83:6 Beátus vir, cujus est auxílium abs te: * ascensiónes in corde suo dispósuit, in valle lacrimárum in loco, quem pósuit.

83:8 Étenim benedictiónem dabit legislátor, ibunt de virtúte in virtútem: * vidébitur Deus deórum in Sion.

83:9 Dómine, Deus virtútum, exáudi oratiónem meam: * áuribus pércipe, Deus Jacob.

83:10 Protéctor noster, áspice, Deus: * et réspice in fáciem Christi tui:

83:11 Quia mélior est dies una in átriis tuis, * super míllia.

83:11 Elégi abjéctus esse in domo Dei mei: * magis quam habitáre in tabernáculis peccatórum.

83:12 Quia misericórdiam, et veritátem díligit Deus: * grátiam et glóriam dabit Dóminus.

83:13 Non privábit bonis eos, qui ámbulant in innocéntia: * Dómine virtútum, beátus homo, qui sperat in te.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ex altári tuo, Dómine, Christum súmimus: in quem cor et caro nostra exsúltant.

℣. Edúcas panem de terra, allelúja.

℟. Et vinum lætíficet cor hóminis, allelúja.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. A vínculis peccatórum nostrórum absólvat nos omnípotens et miséricors Dóminus.

℟. Amen.

℣. Jube, domne, benedícere.

Benedictio. Evangélica léctio sit nobis salus et protéctio.

℟. Amen.

Lectio 7

Léctio sancti Evangélii secúndum Joánnem

Joannes 6:56-59

In illo témpore: Dixit Jesus turbis Judæórum: Caro mea vere est cibus, et sanguis meus vere est potus. Et réliqua.

De Homilía sancti Augustíni Epíscopi

Tractatus 26 in Joánnem, circa medium

Non sicut manducavérunt patres vestri manna, et mórtui sunt. Quare manducavérunt, et mórtui sunt? Quia quod vidébant, credébant; quod non vidébant , non intelligébant. Ideo patres vestri, quia símiles estis illórum. Nam quantum pértinet, fratres mei, ad mortem istam visíbilem et corporálem, numquid nos non mórimur, qui manducámus panem de cælo descendéntem? Sic sunt mórtui et illi, quemádmodum et nos sumus moritúri; quantum áttinet, ut dixi, ad mortem hujus córporis visíbilem atque carnálem.

℣. Tu autem, Dómine, miserére nobis.

℟. Deo grátias.

℟. Qui mandúcat meam carnem et bibit meum sánguinem,

* In me manet, et ego in eo.

℣. Non est ália nátio tam grandis, quæ hábeat deos appropinquántes sibi, sicut Deus noster adest nobis.

℟. In me manet, et ego in eo.

℣. Jube, domne, benedícere.

Benedictio. Divínum auxílium máneat semper nobíscum.

℟. Amen.

Lectio 8

Quantum autem pértinet ad illam mortem, de qua terret Dóminus, qua mórtui sunt patres istórum; manducávit manna et Móyses, manducávit manna et Aaron, manducávit manna et Phínees, manducavérunt ibi multi, qui Dómino placuérunt, et mórtui non sunt. Quare? Quia visíbilem cibum spiritáliter intellexérunt, spiritáliter esuriérunt, spiritáliter gustavérunt, ut spiritáliter satiaréntur. Nam et nos hódie accípimus visíbilem cibum; sed áliud est sacraméntum, áliud virtus sacraménti.

℣. Tu autem, Dómine, miserére nobis.

℟. Deo grátias.

℟. Misit me vivens Pater, et ego vivo propter Patrem:

* Et qui mandúcat me, vivet propter me.

℣. Cibávit illum Dóminus pane vitæ et intelléctus.

℟. Et qui mandúcat me, vivet propter me.

℣. Glória Patri, et Fílio, * et Spirítui Sancto.

℟. Et qui mandúcat me, vivet propter me.

℣. Jube, domne, benedícere.

Benedictio. Ad societátem cívium supernórum perdúcat nos Rex Angelórum.

℟. Amen.

Lectio 9

Quam multi de altári accípiunt, et moriúntur, et accipiéndo moriúntur! Unde dicit Apóstolus: Judícium sibi mandúcat et bibit. Nonne buccélla Domínica venénum fuit Judæ? Et tamen accépit. Et cum accépit, in eum inimícus intrávit; non quia malum accépit, sed quia bonum male malus accépit. Vidéte ergo, fratres, panem cæléstem spiritáliter manducáte, innocéntiam ad altáre apportáte. Peccáta, etsi sunt quotidiána, vel non sint mortífera; ántequam ad altáre accedátis, atténdite quod dicátis: Dimítte nobis débita nostra, sicut et nos dimíttimus debitóribus nostris. Si dimíttis, dimittétur tibi: secúrus accéde, panis est, non venénum.

℣. Tu autem, Dómine, miserére nobis.

℟. Deo grátias.

Te Deum

Te Deum laudámus: * te Dóminum confitémur.

Te ætérnum Patrem * omnis terra venerátur.

Tibi omnes Ángeli, * tibi Cæli, et univérsæ Potestátes:

Tibi Chérubim et Séraphim * incessábili voce proclámant:

Fit reverentia Sanctus, Sanctus, Sanctus * Dóminus Deus Sábaoth.

Pleni sunt cæli et terra * majestátis glóriæ tuæ.

Te gloriósus * Apostolórum chorus,

Te Prophetárum * laudábilis númerus,

Te Mártyrum candidátus * laudat exércitus.

Te per orbem terrárum * sancta confitétur Ecclésia,

Patrem * imménsæ majestátis;

Venerándum tuum verum * et únicum Fílium;

Sanctum quoque * Paráclitum Spíritum.

Tu Rex glóriæ, * Christe.

Tu Patris * sempitérnus es Fílius.

Fit reverentia Tu, ad liberándum susceptúrus hóminem: * non horruísti Vírginis úterum.

Tu, devícto mortis acúleo, * aperuísti credéntibus regna cælórum.

Tu ad déxteram Dei sedes, * in glória Patris.

Judex créderis * esse ventúrus.

Sequens versus dicitur flexis genibus Te ergo quǽsumus, tuis fámulis súbveni, * quos pretióso sánguine redemísti.

Ætérna fac cum Sanctis tuis * in glória numerári.

Salvum fac pópulum tuum, Dómine, * et bénedic hereditáti tuæ.

Et rege eos, * et extólle illos usque in ætérnum.

Per síngulos dies * benedícimus te.

Fit reverentia, secundum consuetudinem Et laudámus nomen tuum in sǽculum, * et in sǽculum sǽculi.

Dignáre, Dómine, die isto * sine peccáto nos custodíre.

Miserére nostri, Dómine, * miserére nostri.

Fiat misericórdia tua, Dómine, super nos, * quemádmodum sperávimus in te.

In te, Dómine, sperávi: * non confúndar in ætérnum.

Reliqua omittuntur, nisi separandæ sint.

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui nobis sub Sacraménto mirábili passiónis tuæ memóriam reliquísti: tríbue, quǽsumus, ita nos Córporis, et Sánguinis tui sacra mystéria venerári; ut redemptiónis tuæ fructum in nobis júgiter sentiámus:

Qui vivis et regnas cum Deo Patre, in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Laudes

Incipit

Si Matutinum a Laudibus separatur, tunc dicitur secreto:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Secus absolute incipiuntur, ut sequitur:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Commune aut Festo}

Ant. Sapiéntia.

Psalmus 92 [1]

92:1 Dóminus regnávit, decórem indútus est: * indútus est Dóminus fortitúdinem, et præcínxit se.

92:1 Étenim firmávit orbem terræ, * qui non commovébitur.

92:2 Paráta sedes tua ex tunc: * a sǽculo tu es.

92:3 Elevavérunt flúmina, Dómine: * elevavérunt flúmina vocem suam.

92:3 Elevavérunt flúmina fluctus suos, * a vócibus aquárum multárum.

92:4 Mirábiles elatiónes maris: * mirábilis in altis Dóminus.

92:5 Testimónia tua credibília facta sunt nimis: * domum tuam decet sanctitúdo, Dómine, in longitúdinem diérum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Sapiéntia ædificávit sibi domum, míscuit vinum et pósuit mensam, allelúja.

Ant. Angelórum esca.

Psalmus 99 [2]

99:2 Jubiláte Deo, omnis terra: * servíte Dómino in lætítia.

99:2 Introíte in conspéctu ejus, * in exsultatióne.

99:3 Scitóte quóniam Dóminus ipse est Deus: * ipse fecit nos, et non ipsi nos.

99:3 Pópulus ejus, et oves páscuæ ejus: † introíte portas ejus in confessióne, * átria ejus in hymnis: confitémini illi.

99:4 Laudáte nomen ejus: quóniam suávis est Dóminus, † in ætérnum misericórdia ejus, * et usque in generatiónem et generatiónem véritas ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Angelórum esca nutrivísti pópulum tuum, et panem de cælo præstitísti eis, allelúja.

Ant. Pinguis est panis.

Psalmus 62 [3]

62:2 Deus, Deus meus, * ad te de luce vígilo.

62:2 Sitívit in te ánima mea, * quam multiplíciter tibi caro mea.

62:3 In terra desérta, et ínvia, et inaquósa: † sic in sancto appárui tibi, * ut vidérem virtútem tuam, et glóriam tuam.

62:4 Quóniam mélior est misericórdia tua super vitas: * lábia mea laudábunt te.

62:5 Sic benedícam te in vita mea: * et in nómine tuo levábo manus meas.

62:6 Sicut ádipe et pinguédine repleátur ánima mea: * et lábiis exsultatiónis laudábit os meum.

62:7 Si memor fui tui super stratum meum, † in matutínis meditábor in te: * quia fuísti adjútor meus.

62:8 Et in velaménto alárum tuárum exsultábo, † adhǽsit ánima mea post te: * me suscépit déxtera tua.

62:10 Ipsi vero in vanum quæsiérunt ánimam meam, † introíbunt in inferióra terræ: * tradéntur in manus gládii, partes vúlpium erunt.

62:12 Rex vero lætábitur in Deo, † laudabúntur omnes qui jurant in eo: * quia obstrúctum est os loquéntium iníqua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Pinguis est panis Christi, et præbébit delícias régibus, allelúja.

Ant. Sacerdótes sancti.

Canticum Trium Puerorum [4]

Dan 3:57-88,56

3:57 Benedícite, ómnia ópera Dómini, Dómino: * laudáte et superexaltáte eum in sǽcula.

3:58 Benedícite, Ángeli Dómini, Dómino: * benedícite, cæli, Dómino.

3:59 Benedícite, aquæ omnes, quæ super cælos sunt, Dómino: * benedícite, omnes virtútes Dómini, Dómino.

3:60 Benedícite, sol et luna, Dómino: * benedícite, stellæ cæli, Dómino.

3:61 Benedícite, omnis imber et ros, Dómino: * benedícite, omnes spíritus Dei, Dómino.

3:62 Benedícite, ignis et æstus, Dómino: * benedícite, frigus et æstus, Dómino.

3:63 Benedícite, rores et pruína, Dómino: * benedícite, gelu et frigus, Dómino.

3:64 Benedícite, glácies et nives, Dómino: * benedícite, noctes et dies, Dómino.

3:65 Benedícite, lux et ténebræ, Dómino: * benedícite, fúlgura et nubes, Dómino.

3:66 Benedícat terra Dóminum: * laudet et superexáltet eum in sǽcula.

3:67 Benedícite, montes et colles, Dómino: * benedícite, univérsa germinántia in terra, Dómino.

3:68 Benedícite, fontes, Dómino: * benedícite, mária et flúmina, Dómino.

3:69 Benedícite, cete, et ómnia, quæ movéntur in aquis, Dómino: * benedícite, omnes vólucres cæli, Dómino.

3:70 Benedícite, omnes béstiæ et pécora, Dómino: * benedícite, fílii hóminum, Dómino.

3:71 Benedícat Israël Dóminum: * laudet et superexáltet eum in sǽcula.

3:72 Benedícite, sacerdótes Dómini, Dómino: * benedícite, servi Dómini, Dómino.

3:73 Benedícite, spíritus, et ánimæ justórum, Dómino: * benedícite, sancti, et húmiles corde, Dómino.

3:74 Benedícite, Ananía, Azaría, Mísaël, Dómino: * laudáte et superexaltáte eum in sǽcula.

3:75 (Fit reverentia:) Benedicámus Patrem et Fílium cum Sancto Spíritu: * laudémus et superexaltémus eum in sǽcula.

3:56 Benedíctus es, Dómine, in firmaménto cæli: * et laudábilis, et gloriósus, et superexaltátus in sǽcula.

Ant. Sacerdótes sancti incénsum et panes ófferunt Deo, allelúja.

Ant. Vincénti dabo.

Psalmus 148 [5]

148:1 Laudáte Dóminum de cælis: * laudáte eum in excélsis.

148:2 Laudáte eum, omnes Ángeli ejus: * laudáte eum, omnes virtútes ejus.

148:3 Laudáte eum, sol et luna: * laudáte eum, omnes stellæ et lumen.

148:4 Laudáte eum, cæli cælórum: * et aquæ omnes, quæ super cælos sunt, laudent nomen Dómini.

148:5 Quia ipse dixit, et facta sunt: * ipse mandávit, et creáta sunt.

148:6 Státuit ea in ætérnum, et in sǽculum sǽculi: * præcéptum pósuit, et non præteríbit.

148:7 Laudáte Dóminum de terra, * dracónes, et omnes abýssi.

148:8 Ignis, grando, nix, glácies, spíritus procellárum: * quæ fáciunt verbum ejus:

148:9 Montes, et omnes colles: * ligna fructífera, et omnes cedri.

148:10 Béstiæ, et univérsa pécora: * serpéntes, et vólucres pennátæ:

148:11 Reges terræ, et omnes pópuli: * príncipes, et omnes júdices terræ.

148:12 Júvenes, et vírgines: † senes cum junióribus laudent nomen Dómini: * quia exaltátum est nomen ejus solíus.

148:14 Conféssio ejus super cælum et terram: * et exaltávit cornu pópuli sui.

148:14 Hymnus ómnibus sanctis ejus: * fíliis Israël, pópulo appropinquánti sibi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Vincénti dabo manna abscónditum, et nomen novum, allelúja.

Capitulum Hymnus Versus {ex Commune aut Festo}

1 Cor 11:23-24

Fratres: Ego enim accépi a Dómino quod et trádidi vobis, quóniam Dóminus Jesus, in qua nocte tradebátur, accépit panem, et grátias agens fregit, et dixit: Accípite et manducáte: hoc est corpus meum, quod pro vobis tradétur: hoc fácite in meam commemoratiónem.

℟. Deo grátias.

Hymnus

Verbum supérnum pródiens,

Nec Patris linquens déxteram,

Ad opus suum éxiens,

Venit ad vitæ vésperam.

In mortem a discípulo

Suis tradéndus ǽmulis,

Prius in vitæ férculo

Se trádidit discípulis.

Quibus sub bina spécie

Carnem dedit et sánguinem;

Ut dúplicis substántiæ

Totum cibáret hóminem.

Se nascens dedit sócium,

Convéscens in edúlium,

Se móriens in prétium,

Se regnans dat in prǽmium.

O salutáris hóstia,

Quæ cæli pandis óstium,

Bella premunt hostília;

Da robur, fer auxílium.

Uni trinóque Dómino,

Sit sempitérna glória:

Qui vitam sine término

Nobis donet in pátria.

Amen.

℣. Pósuit fines tuos pacem, allelúja.

℟. Et ádipe fruménti sátiat te, allelúja.

Canticum: Benedictus {Antiphona ex Proprio de Tempore}

Ant. Ego sum.

Canticum Zachariæ

Luc. 1:68-79

1:68 Benedíctus ✠ Dóminus, Deus Israël: * quia visitávit, et fecit redemptiónem plebis suæ:

1:69 Et eréxit cornu salútis nobis: * in domo David, púeri sui.

1:70 Sicut locútus est per os sanctórum, * qui a sǽculo sunt, prophetárum ejus:

1:71 Salútem ex inimícis nostris, * et de manu ómnium, qui odérunt nos.

1:72 Ad faciéndam misericórdiam cum pátribus nostris: * et memorári testaménti sui sancti.

1:73 Jusjurándum, quod jurávit ad Ábraham patrem nostrum, * datúrum se nobis:

1:74 Ut sine timóre, de manu inimicórum nostrórum liberáti, * serviámus illi.

1:75 In sanctitáte, et justítia coram ipso, * ómnibus diébus nostris.

1:76 Et tu, puer, Prophéta Altíssimi vocáberis: * præíbis enim ante fáciem Dómini, paráre vias ejus:

1:77 Ad dandam sciéntiam salútis plebi ejus: * in remissiónem peccatórum eórum:

1:78 Per víscera misericórdiæ Dei nostri: * in quibus visitávit nos, óriens ex alto:

1:79 Illumináre his, qui in ténebris, et in umbra mortis sedent: * ad dirigéndos pedes nostros in viam pacis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ego sum panis vivus, qui de cælo descéndi: si quis manducáverit ex hoc pane, vivet in ætérnum, allelúja.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui nobis sub Sacraménto mirábili passiónis tuæ memóriam reliquísti: tríbue, quǽsumus, ita nos Córporis, et Sánguinis tui sacra mystéria venerári; ut redemptiónis tuæ fructum in nobis júgiter sentiámus:

Qui vivis et regnas cum Deo Patre, in unitáte Spíritus Sancti, Deus, per ómnia sǽcula sæculórum.

℟. Amen.

Commemoratio S. Angelæ Mericiæ Virginis

Ant. Símile est regnum cælórum hómini negotiatóri quærénti bonas margarítas: invénta una pretiósa, dedit ómnia sua, et comparávit eam.

℣. Diffúsa est grátia in lábiis tuis.

℟. Proptérea benedíxit te Deus in ætérnum.

Orémus.

Deus, qui novum per beátam Angelam sacrárum Vírginum collégium in Ecclésia tua floréscere voluísti: da nobis, ejus intercessióne, angélicis móribus vívere; ut, terrénis ómnibus abdicátis, gáudiis pérfrui mereámur ætérnis.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

℣. Dóminus det nobis suam pacem.

℟. Et vitam ætérnam. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Ad Primam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus {Doxology: Corp}

Jam lucis orto sídere,

Deum precémur súpplices,

Ut in diúrnis áctibus

Nos servet a nocéntibus.

Linguam refrénans témperet,

Ne litis horror ínsonet:

Visum fovéndo cóntegat,

Ne vanitátes háuriat.

Sint pura cordis íntima,

Absístat et vecórdia;

Carnis terat supérbiam

Potus cibíque párcitas.

Ut, cum dies abscésserit,

Noctémque sors redúxerit,

Mundi per abstinéntiam

Ipsi canámus glóriam.

Jesu, tibi sit glória,

Qui natus es de Vírgine,

Cum Patre et almo Spíritu,

In sempitérna sǽcula.

Amen.

Psalmi {Psalmi Dominica & antiphonæ ex Commune aut Festo}

Ant. Sapiéntia.

Psalmus 53 [1]

53:3 Deus, in nómine tuo salvum me fac: * et in virtúte tua júdica me.

53:4 Deus, exáudi oratiónem meam: * áuribus pércipe verba oris mei.

53:5 Quóniam aliéni insurrexérunt advérsum me, et fortes quæsiérunt ánimam meam: * et non proposuérunt Deum ante conspéctum suum.

53:6 Ecce enim, Deus ádjuvat me: * et Dóminus suscéptor est ánimæ meæ.

53:7 Avérte mala inimícis meis: * et in veritáte tua dispérde illos.

53:8 Voluntárie sacrificábo tibi, * et confitébor nómini tuo, Dómine: quóniam bonum est:

53:9 Quóniam ex omni tribulatióne eripuísti me: * et super inimícos meos despéxit óculus meus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(1-16) [2]

118:1 (Aleph) Beáti immaculáti in via: * qui ámbulant in lege Dómini.

118:2 Beáti, qui scrutántur testimónia ejus: * in toto corde exquírunt eum.

118:3 Non enim qui operántur iniquitátem, * in viis ejus ambulavérunt.

118:4 Tu mandásti * mandáta tua custodíri nimis.

118:5 Útinam dirigántur viæ meæ, * ad custodiéndas justificatiónes tuas!

118:6 Tunc non confúndar, * cum perspéxero in ómnibus mandátis tuis.

118:7 Confitébor tibi in directióne cordis: * in eo quod dídici judícia justítiæ tuæ.

118:8 Justificatiónes tuas custódiam: * non me derelínquas usquequáque.

118:9 (Beth) In quo córrigit adolescéntior viam suam? * In custodiéndo sermónes tuos.

118:10 In toto corde meo exquisívi te: * ne repéllas me a mandátis tuis.

118:11 In corde meo abscóndi elóquia tua: * ut non peccem tibi.

118:12 Benedíctus es, Dómine: * doce me justificatiónes tuas.

118:13 In lábiis meis, * pronuntiávi ómnia judícia oris tui.

118:14 In via testimoniórum tuórum delectátus sum, * sicut in ómnibus divítiis.

118:15 In mandátis tuis exercébor: * et considerábo vias tuas.

118:16 In justificatiónibus tuis meditábor: * non oblivíscar sermónes tuos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(17-32) [3]

118:17 (Ghimel) Retríbue servo tuo, vivífica me: * et custódiam sermónes tuos:

118:18 Revéla óculos meos: * et considerábo mirabília de lege tua.

118:19 Íncola ego sum in terra: * non abscóndas a me mandáta tua.

118:20 Concupívit ánima mea desideráre justificatiónes tuas, * in omni témpore.

118:21 Increpásti supérbos: * maledícti qui declínant a mandátis tuis.

118:22 Aufer a me oppróbrium, et contémptum: * quia testimónia tua exquisívi.

118:23 Étenim sedérunt príncipes, et advérsum me loquebántur: * servus autem tuus exercebátur in justificatiónibus tuis.

118:24 Nam et testimónia tua meditátio mea est: * et consílium meum justificatiónes tuæ.

118:25 (Daleth) Adhǽsit paviménto ánima mea: * vivífica me secúndum verbum tuum.

118:26 Vias meas enuntiávi, et exaudísti me: * doce me justificatiónes tuas.

118:27 Viam justificatiónum tuárum ínstrue me: * et exercébor in mirabílibus tuis.

118:28 Dormitávit ánima mea præ tǽdio: * confírma me in verbis tuis.

118:29 Viam iniquitátis ámove a me: * et de lege tua miserére mei.

118:30 Viam veritátis elégi: * judícia tua non sum oblítus.

118:31 Adhǽsi testimóniis tuis, Dómine: * noli me confúndere.

118:32 Viam mandatórum tuórum cucúrri, * cum dilatásti cor meum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Sapiéntia ædificávit sibi domum, míscuit vinum et pósuit mensam, allelúja.

Capitulum Responsorium Versus {ex Psalterio secundum diem}

1 Tim. 1:17

Regi sæculórum immortáli et invisíbili, soli Deo honor et glória in sǽcula sæculórum. Amen.

℟. Deo grátias.

℟.br. Christe, Fili Dei vivi, * Miserére nobis.

℟. Christe, Fili Dei vivi, * Miserére nobis.

℣. Qui natus est de María Vírgine.

℟. Miserére nobis.

℣. Glória Patri, et Fílio, * et Spirítui Sancto.

℟. Christe, Fili Dei vivi, * Miserére nobis.

℣. Exsúrge, Christe, ádjuva nos.

℟. Et líbera nos propter nomen tuum.

Preces Dominicales et Feriales{omittitur}

Preces Feriales{omittitur}

Preces Dominicales et Feriales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Dómine Deus omnípotens, qui ad princípium hujus diéi nos perveníre fecísti: tua nos hódie salva virtúte; ut in hac die ad nullum declinémus peccátum, sed semper ad tuam justítiam faciéndam nostra procédant elóquia, dirigántur cogitatiónes et ópera.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Martyrologium {anticip.}

Quarto Nonas Júnii Luna vicésima séptima Anno Dómini 2027

Romæ natális sanctórum Mártyrum Marcellíni Presbýteri, et Petri Exorcístæ, qui, sub Diocletiáno, cum multos in cárcere ad fidem erudírent, ídeo, post dira víncula et plúrima torménta, a Seréno Júdice decolláti sunt in loco qui dicebátur Silva Nigra; quæ deínde, in honórem Sanctórum, commutáto nómine, Silva Cándida appelláta est. Horum córpora in crypta, juxta sanctum Tibúrtium, sepúlta sunt; eorúmque sepúlcrum sanctus Dámasus Papa vérsibus póstea exornávit.

In Campánia sancti Erásmi, Epíscopi et Mártyris. Hic, sub Diocletiáno Augústo, primum plumbátis cæsus, deínde fústibus gráviter mactátus, post resína, súlphure, plumbo, pice, cera oleóque perfúsus, illǽsus appáruit; deínde Fórmiis, sub Maximiáno, divérsis atque immaníssimis supplíciis íterum tortus, sed ad confirmándum céteros a Deo servátus; tandem, vocánte Dómino, martýrio clarus, sancto fine quiévit. Ipsíus autem corpus Cajétam póstea translátum est.

Lugdúni, in Gállia, sanctórum Mártyrum Pothíni Epíscopi, Sancti Diáconi, Vétii, Epagáthi, Maturi, Póntici, Bíblidis, Attali, Alexándri et Blandínæ, cum áliis multis; quorum fórtia et iteráta certámina, témpore Marci Aurélii Antoníni et Lúcii Veri, Ecclésiæ Lugdunénsis epístola, ad Ecclésias Asiæ et Phrýgiæ scripta, recénset. In his sancta Blandína, sexu infírmior, córpore imbecíllior, conditióne dejéctior, diuturnióra et acerbióra certámina súbiens, et fortis adhuc pérmanens, gládio juguláta, céteros secúta est, quos hortabátur ad palmam.

In ínsula Proconnéso, in Propóntide, sancti Nicéphori, Epíscopi Constantinopolitáni, qui, paternárum traditiónum propugnátor acérrimus, pro cultu sanctárum Imáginum se Leóni Arméno, Imperatóri Iconoclástæ, constánter oppósuit; a quo mulctátus exsílio, ibídem, cum per quatuórdecim annos longum duxísset martýrium, migrávit ad Dóminum.

Romæ sancti Eugénii Primi, Papæ et Confessóris.

Trani, in Apúlia, sancti Nicolái Peregríni Confessóris, cujus mirácula in Concílio Románo, cui beátus Urbánus Papa Secúndus prǽfuit, recitáta sunt.

℣. Et álibi aliórum plurimórum sanctórum Mártyrum et Confessórum, atque sanctárum Vírginum.

℟. Deo grátias.

℣. Pretiósa in conspéctu Dómini.

℟. Mors Sanctórum ejus.

Sancta María et omnes Sancti intercédant pro nobis ad Dóminum, ut nos mereámur ab eo adjuvári et salvári, qui vivit et regnat in sǽcula sæculórum.

℟. Amen.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Réspice in servos tuos, Dómine, et in ópera tua, et dírige fílios eórum.

℟. Et sit splendor Dómini Dei nostri super nos, et ópera mánuum nostrárum dírige super nos, et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Orémus.

Dirígere et sanctificáre, régere et gubernáre dignáre, Dómine Deus, Rex cæli et terræ, hódie corda et córpora nostra, sensus, sermónes et actus nostros in lege tua, et in opéribus mandatórum tuórum: ut hic et in ætérnum, te auxiliánte, salvi et líberi esse mereámur, Salvátor mundi: Qui vivis et regnas in sǽcula sæculórum.

℟. Amen.

Lectio brevis {ex Commune aut Festo}

℣. Jube, domne, benedícere.

Benedictio. Dies et actus nostros in sua pace dispónat Dóminus omnípotens.

℟. Amen.

1 Cor 11:27

Quicúmque manducáverit panem hunc, vel bíberit cálicem Dómini indígne, reus erit córporis et sánguinis Dómini.

℣. Tu autem, Dómine, miserére nobis.

℟. Deo grátias.

Conclusio

℣. Adjutórium nostrum ✠ in nómine Dómini.

℟. Qui fecit cælum et terram.

℣. Benedícite.

℟. Deus.

Benedictio. Dóminus nos benedícat, ✠ et ab omni malo deféndat, et ad vitam perdúcat ætérnam. Et fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Tertiam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus {Doxology: Corp}

Nunc, Sancte, nobis, Spíritus,

Unum Patri cum Fílio,

Dignáre promptus íngeri

Nostro refúsus péctori.

Os, lingua, mens, sensus, vigor

Confessiónem pérsonent.

Flamméscat igne cáritas,

Accéndat ardor próximos.

Jesu, tibi sit glória,

Qui natus es de Vírgine,

Cum Patre et almo Spíritu,

In sempitérna sǽcula.

Amen.

Psalmi {Psalmi Dominica & antiphonæ ex Commune aut Festo}

Ant. Angelórum esca.

Psalmus 118(33-48) [1]

118:33 (He) Legem pone mihi, Dómine, viam justificatiónum tuárum: * et exquíram eam semper.

118:34 Da mihi intelléctum, et scrutábor legem tuam: * et custódiam illam in toto corde meo.

118:35 Deduc me in sémitam mandatórum tuórum: * quia ipsam vólui.

118:36 Inclína cor meum in testimónia tua: * et non in avarítiam.

118:37 Avérte óculos meos ne vídeant vanitátem: * in via tua vivífica me.

118:38 Státue servo tuo elóquium tuum, * in timóre tuo.

118:39 Ámputa oppróbrium meum quod suspicátus sum: * quia judícia tua jucúnda.

118:40 Ecce, concupívi mandáta tua: * in æquitáte tua vivífica me.

118:41 (Vav) Et véniat super me misericórdia tua, Dómine: * salutáre tuum secúndum elóquium tuum.

118:42 Et respondébo exprobrántibus mihi verbum: * quia sperávi in sermónibus tuis.

118:43 Et ne áuferas de ore meo verbum veritátis usquequáque: * quia in judíciis tuis supersperávi.

118:44 Et custódiam legem tuam semper: * in sǽculum et in sǽculum sǽculi.

118:45 Et ambulábam in latitúdine: * quia mandáta tua exquisívi.

118:46 Et loquébar in testimóniis tuis in conspéctu regum: * et non confundébar.

118:47 Et meditábar in mandátis tuis, * quæ diléxi.

118:48 Et levávi manus meas ad mandáta tua, quæ diléxi: * et exercébar in justificatiónibus tuis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(49-64) [2]

118:49 (Zai) Memor esto verbi tui servo tuo, * in quo mihi spem dedísti.

118:50 Hæc me consoláta est in humilitáte mea: * quia elóquium tuum vivificávit me.

118:51 Supérbi iníque agébant usquequáque: * a lege autem tua non declinávi.

118:52 Memor fui judiciórum tuórum a sǽculo, Dómine: * et consolátus sum.

118:53 Deféctio ténuit me, * pro peccatóribus derelinquéntibus legem tuam.

118:54 Cantábiles mihi erant justificatiónes tuæ, * in loco peregrinatiónis meæ.

118:55 Memor fui nocte nóminis tui, Dómine: * et custodívi legem tuam.

118:56 Hæc facta est mihi: * quia justificatiónes tuas exquisívi.

118:57 (Heth) Pórtio mea, Dómine, * dixi custodíre legem tuam.

118:58 Deprecátus sum fáciem tuam in toto corde meo: * miserére mei secúndum elóquium tuum.

118:59 Cogitávi vias meas: * et convérti pedes meos in testimónia tua.

118:60 Parátus sum, et non sum turbátus: * ut custódiam mandáta tua.

118:61 Funes peccatórum circumpléxi sunt me: * et legem tuam non sum oblítus.

118:62 Média nocte surgébam ad confiténdum tibi, * super judícia justificatiónis tuæ.

118:63 Párticeps ego sum ómnium timéntium te: * et custodiéntium mandáta tua.

118:64 Misericórdia tua, Dómine, plena est terra: * justificatiónes tuas doce me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(65-80) [3]

118:65 (Teth) Bonitátem fecísti cum servo tuo, Dómine, * secúndum verbum tuum.

118:66 Bonitátem, et disciplínam, et sciéntiam doce me: * quia mandátis tuis crédidi.

118:67 Priúsquam humiliárer ego delíqui: * proptérea elóquium tuum custodívi.

118:68 Bonus es tu: * et in bonitáte tua doce me justificatiónes tuas.

118:69 Multiplicáta est super me iníquitas superbórum: * ego autem in toto corde meo scrutábor mandáta tua.

118:70 Coagulátum est sicut lac cor eórum: * ego vero legem tuam meditátus sum.

118:71 Bonum mihi quia humiliásti me: * ut discam justificatiónes tuas.

118:72 Bonum mihi lex oris tui, * super míllia auri et argénti.

118:73 (Joth) Manus tuæ fecérunt me, et plasmavérunt me: * da mihi intelléctum, et discam mandáta tua.

118:74 Qui timent te vidébunt me, et lætabúntur: * quia in verba tua supersperávi.

118:75 Cognóvi, Dómine, quia ǽquitas judícia tua: * et in veritáte tua humiliásti me.

118:76 Fiat misericórdia tua ut consolétur me, * secúndum elóquium tuum servo tuo.

118:77 Véniant mihi miseratiónes tuæ, et vivam: * quia lex tua meditátio mea est.

118:78 Confundántur supérbi, quia injúste iniquitátem fecérunt in me: * ego autem exercébor in mandátis tuis.

118:79 Convertántur mihi timéntes te: * et qui novérunt testimónia tua.

118:80 Fiat cor meum immaculátum in justificatiónibus tuis, * ut non confúndar.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Angelórum esca nutrivísti pópulum tuum, et panem de cælo præstitísti eis, allelúja.

Capitulum Responsorium Versus {ex Commune aut Festo}

1 Cor 11:23-24

Fratres: Ego enim accépi a Dómino quod et trádidi vobis, quóniam Dóminus Jesus, in qua nocte tradebátur, accépit panem, et grátias agens fregit, et dixit: Accípite et manducáte: hoc est corpus meum, quod pro vobis tradétur: hoc fácite in meam commemoratiónem.

℟. Deo grátias.

℟.br. Panem cæli dedit eis, * Allelúja, allelúja.

℟. Panem cæli dedit eis, * Allelúja, allelúja.

℣. Panem Angelórum manducávit homo.

℟. Allelúja, allelúja.

℣. Glória Patri, et Fílio, * et Spirítui Sancto.

℟. Panem cæli dedit eis, * Allelúja, allelúja.

℣. Cibávit illos ex ádipe fruménti, allelúja.

℟. Et de petra, melle saturávit eos, allelúja.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui nobis sub Sacraménto mirábili passiónis tuæ memóriam reliquísti: tríbue, quǽsumus, ita nos Córporis, et Sánguinis tui sacra mystéria venerári; ut redemptiónis tuæ fructum in nobis júgiter sentiámus:

Qui vivis et regnas cum Deo Patre, in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Sextam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus {Doxology: Corp}

Rector potens, verax Deus,

Qui témperas rerum vices,

Splendóre mane illúminas,

Et ígnibus merídiem:

Exstíngue flammas lítium,

Aufer calórem nóxium,

Confer salútem córporum,

Verámque pacem córdium.

Jesu, tibi sit glória,

Qui natus es de Vírgine,

Cum Patre et almo Spíritu,

In sempitérna sǽcula.

Amen.

Psalmi {Psalmi Dominica & antiphonæ ex Commune aut Festo}

Ant. Pinguis est panis.

Psalmus 118(81-96) [1]

118:81 (Caph) Defécit in salutáre tuum ánima mea: * et in verbum tuum supersperávi.

118:82 Defecérunt óculi mei in elóquium tuum, * dicéntes: Quando consoláberis me?

118:83 Quia factus sum sicut uter in pruína: * justificatiónes tuas non sum oblítus.

118:84 Quot sunt dies servi tui? * quando fácies de persequéntibus me judícium?

118:85 Narravérunt mihi iníqui fabulatiónes: * sed non ut lex tua.

118:86 Ómnia mandáta tua véritas: * iníque persecúti sunt me, ádjuva me.

118:87 Paulo minus consummavérunt me in terra: * ego autem non derelíqui mandáta tua.

118:88 Secúndum misericórdiam tuam vivífica me: * et custódiam testimónia oris tui.

118:89 (Lamed) In ætérnum, Dómine, * verbum tuum pérmanet in cælo.

118:90 In generatiónem et generatiónem véritas tua: * fundásti terram, et pérmanet.

118:91 Ordinatióne tua persevérat dies: * quóniam ómnia sérviunt tibi.

118:92 Nisi quod lex tua meditátio mea est: * tunc forte periíssem in humilitáte mea.

118:93 In ætérnum non oblivíscar justificatiónes tuas: * quia in ipsis vivificásti me.

118:94 Tuus sum ego, salvum me fac: * quóniam justificatiónes tuas exquisívi.

118:95 Me exspectavérunt peccatóres ut pérderent me: * testimónia tua intelléxi.

118:96 Omnis consummatiónis vidi finem: * latum mandátum tuum nimis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(97-112) [2]

118:97 (Mem) Quómodo diléxi legem tuam, Dómine? * tota die meditátio mea est.

118:98 Super inimícos meos prudéntem me fecísti mandáto tuo: * quia in ætérnum mihi est.

118:99 Super omnes docéntes me intelléxi: * quia testimónia tua meditátio mea est.

118:100 Super senes intelléxi: * quia mandáta tua quæsívi.

118:101 Ab omni via mala prohíbui pedes meos: * ut custódiam verba tua.

118:102 A judíciis tuis non declinávi: * quia tu legem posuísti mihi.

118:103 Quam dúlcia fáucibus meis elóquia tua, * super mel ori meo!

118:104 A mandátis tuis intelléxi: * proptérea odívi omnem viam iniquitátis.

118:105 (Nun) Lucérna pédibus meis verbum tuum, * et lumen sémitis meis.

118:106 Jurávi, et státui * custodíre judícia justítiæ tuæ.

118:107 Humiliátus sum usquequáque, Dómine: * vivífica me secúndum verbum tuum.

118:108 Voluntária oris mei beneplácita fac, Dómine: * et judícia tua doce me.

118:109 Ánima mea in mánibus meis semper: * et legem tuam non sum oblítus.

118:110 Posuérunt peccatóres láqueum mihi: * et de mandátis tuis non errávi.

118:111 Hereditáte acquisívi testimónia tua in ætérnum: * quia exsultátio cordis mei sunt.

118:112 Inclinávi cor meum ad faciéndas justificatiónes tuas in ætérnum, * propter retributiónem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(113-128) [3]

118:113 (Samech) Iníquos ódio hábui: * et legem tuam diléxi.

118:114 Adjútor et suscéptor meus es tu: * et in verbum tuum supersperávi.

118:115 Declináte a me, malígni: * et scrutábor mandáta Dei mei.

118:116 Súscipe me secúndum elóquium tuum, et vivam: * et non confúndas me ab exspectatióne mea.

118:117 Ádjuva me, et salvus ero: * et meditábor in justificatiónibus tuis semper.

118:118 Sprevísti omnes discedéntes a judíciis tuis: * quia injústa cogitátio eórum.

118:119 Prævaricántes reputávi omnes peccatóres terræ: * ídeo diléxi testimónia tua.

118:120 Confíge timóre tuo carnes meas: * a judíciis enim tuis tímui.

118:121 (Ain) Feci judícium et justítiam: * non tradas me calumniántibus me.

118:122 Súscipe servum tuum in bonum: * non calumniéntur me supérbi.

118:123 Óculi mei defecérunt in salutáre tuum: * et in elóquium justítiæ tuæ.

118:124 Fac cum servo tuo secúndum misericórdiam tuam: * et justificatiónes tuas doce me.

118:125 Servus tuus sum ego: * da mihi intelléctum, ut sciam testimónia tua.

118:126 Tempus faciéndi, Dómine: * dissipavérunt legem tuam.

118:127 Ídeo diléxi mandáta tua, * super aurum et topázion.

118:128 Proptérea ad ómnia mandáta tua dirigébar: * omnem viam iníquam ódio hábui.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Pinguis est panis Christi, et præbébit delícias régibus, allelúja.

Capitulum Responsorium Versus {ex Commune aut Festo}

1 Cor 11:26

Quotiescúmque enim manducábitis panem hunc, et cálicem bibétis, mortem Dómini annuntiábitis donec véniat.

℟. Deo grátias.

℟.br. Cibávit illos ex ádipe fruménti, * Allelúja, allelúja.

℟. Cibávit illos ex ádipe fruménti, * Allelúja, allelúja.

℣. Et de petra, melle saturávit eos.

℟. Allelúja, allelúja.

℣. Glória Patri, et Fílio, * et Spirítui Sancto.

℟. Cibávit illos ex ádipe fruménti, * Allelúja, allelúja.

℣. Edúcas panem de terra, allelúja.

℟. Et vinum lætíficet cor hóminis, allelúja.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui nobis sub Sacraménto mirábili passiónis tuæ memóriam reliquísti: tríbue, quǽsumus, ita nos Córporis, et Sánguinis tui sacra mystéria venerári; ut redemptiónis tuæ fructum in nobis júgiter sentiámus:

Qui vivis et regnas cum Deo Patre, in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Nonam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus {Doxology: Corp}

Rerum, Deus, tenax vigor,

Immótus in te pérmanens,

Lucis diúrnæ témpora

Succéssibus detérminans:

Largíre lumen véspere,

Quo vita nusquam décidat,

Sed prǽmium mortis sacræ

Perénnis instet glória.

Jesu, tibi sit glória,

Qui natus es de Vírgine,

Cum Patre et almo Spíritu,

In sempitérna sǽcula.

Amen.

Psalmi {Psalmi Dominica & antiphonæ ex Commune aut Festo}

Ant. Vincénti dabo.

Psalmus 118(129-144) [1]

118:129 (Phe) Mirabília testimónia tua: * ídeo scrutáta est ea ánima mea.

118:130 Declarátio sermónum tuórum illúminat: * et intelléctum dat párvulis.

118:131 Os meum apérui, et attráxi spíritum: * quia mandáta tua desiderábam.

118:132 Áspice in me, et miserére mei, * secúndum judícium diligéntium nomen tuum.

118:133 Gressus meos dírige secúndum elóquium tuum: * et non dominétur mei omnis injustítia.

118:134 Rédime me a calúmniis hóminum: * ut custódiam mandáta tua.

118:135 Fáciem tuam illúmina super servum tuum: * et doce me justificatiónes tuas.

118:136 Éxitus aquárum deduxérunt óculi mei: * quia non custodiérunt legem tuam.

118:137 (Sade) Justus es, Dómine: * et rectum judícium tuum.

118:138 Mandásti justítiam testimónia tua: * et veritátem tuam nimis.

118:139 Tabéscere me fecit zelus meus: * quia oblíti sunt verba tua inimíci mei.

118:140 Ignítum elóquium tuum veheménter: * et servus tuus diléxit illud.

118:141 Adolescéntulus sum ego et contémptus: * justificatiónes tuas non sum oblítus.

118:142 Justítia tua, justítia in ætérnum: * et lex tua véritas.

118:143 Tribulátio, et angústia invenérunt me: * mandáta tua meditátio mea est.

118:144 Ǽquitas testimónia tua in ætérnum: * intelléctum da mihi, et vivam.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(145-160) [2]

118:145 (Coph) Clamávi in toto corde meo, exáudi me, Dómine: * justificatiónes tuas requíram.

118:146 Clamávi ad te, salvum me fac: * ut custódiam mandáta tua.

118:147 Prævéni in maturitáte, et clamávi: * quia in verba tua supersperávi.

118:148 Prævenérunt óculi mei ad te dilúculo: * ut meditárer elóquia tua.

118:149 Vocem meam audi secúndum misericórdiam tuam, Dómine: * et secúndum judícium tuum vivífica me.

118:150 Appropinquavérunt persequéntes me iniquitáti: * a lege autem tua longe facti sunt.

118:151 Prope es tu, Dómine: * et omnes viæ tuæ véritas.

118:152 Inítio cognóvi de testimóniis tuis: * quia in ætérnum fundásti ea.

118:153 (Res) Vide humilitátem meam, et éripe me: * quia legem tuam non sum oblítus.

118:154 Júdica judícium meum, et rédime me: * propter elóquium tuum vivífica me.

118:155 Longe a peccatóribus salus: * quia justificatiónes tuas non exquisiérunt.

118:156 Misericórdiæ tuæ multæ, Dómine: * secúndum judícium tuum vivífica me.

118:157 Multi qui persequúntur me, et tríbulant me: * a testimóniis tuis non declinávi.

118:158 Vidi prævaricántes, et tabescébam: * quia elóquia tua non custodiérunt.

118:159 Vide quóniam mandáta tua diléxi, Dómine: * in misericórdia tua vivífica me.

118:160 Princípium verbórum tuórum, véritas: * in ætérnum ómnia judícia justítiæ tuæ.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(161-176) [3]

118:161 (Sin) Príncipes persecúti sunt me gratis: * et a verbis tuis formidávit cor meum.

118:162 Lætábor ego super elóquia tua: * sicut qui invénit spólia multa.

118:163 Iniquitátem ódio hábui, et abominátus sum: * legem autem tuam diléxi.

118:164 Sépties in die laudem dixi tibi, * super judícia justítiæ tuæ.

118:165 Pax multa diligéntibus legem tuam: * et non est illis scándalum.

118:166 Exspectábam salutáre tuum, Dómine: * et mandáta tua diléxi.

118:167 Custodívit ánima mea testimónia tua: * et diléxit ea veheménter.

118:168 Servávi mandáta tua, et testimónia tua: * quia omnes viæ meæ in conspéctu tuo.

118:169 (Thau) Appropínquet deprecátio mea in conspéctu tuo, Dómine: * juxta elóquium tuum da mihi intelléctum.

118:170 Intret postulátio mea in conspéctu tuo: * secúndum elóquium tuum éripe me.

118:171 Eructábunt lábia mea hymnum, * cum docúeris me justificatiónes tuas.

118:172 Pronuntiábit lingua mea elóquium tuum: * quia ómnia mandáta tua ǽquitas.

118:173 Fiat manus tua ut salvet me: * quóniam mandáta tua elégi.

118:174 Concupívi salutáre tuum, Dómine: * et lex tua meditátio mea est.

118:175 Vivet ánima mea, et laudábit te: * et judícia tua adjuvábunt me.

118:176 Errávi, sicut ovis, quæ périit: * quære servum tuum, quia mandáta tua non sum oblítus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Vincénti dabo manna abscónditum, et nomen novum, allelúja.

Capitulum Responsorium Versus {ex Commune aut Festo}

1 Cor 11:27

Quicúmque manducáverit panem hunc, vel bíberit cálicem Dómini indígne, reus erit córporis et sánguinis Dómini.

℟. Deo grátias.

℟.br. Edúcas panem de terra, * Allelúja, allelúja.

℟. Edúcas panem de terra, * Allelúja, allelúja.

℣. Et vinum lætíficet cor hóminis.

℟. Allelúja, allelúja.

℣. Glória Patri, et Fílio, * et Spirítui Sancto.

℟. Edúcas panem de terra, * Allelúja, allelúja.

℣. Pósuit fines tuos pacem, allelúja.

℟. Et ádipe fruménti sátiat te, allelúja.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui nobis sub Sacraménto mirábili passiónis tuæ memóriam reliquísti: tríbue, quǽsumus, ita nos Córporis, et Sánguinis tui sacra mystéria venerári; ut redemptiónis tuæ fructum in nobis júgiter sentiámus:

Qui vivis et regnas cum Deo Patre, in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Vesperas

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Commune aut Festo}

Ant. Sacérdos in ætérnum.

Psalmus 109 [1]

109:1 Dixit Dóminus Dómino meo: * Sede a dextris meis:

109:1 Donec ponam inimícos tuos, * scabéllum pedum tuórum.

109:2 Virgam virtútis tuæ emíttet Dóminus ex Sion: * domináre in médio inimicórum tuórum.

109:3 Tecum princípium in die virtútis tuæ in splendóribus sanctórum: * ex útero ante lucíferum génui te.

109:4 Jurávit Dóminus, et non pœnitébit eum: * Tu es sacérdos in ætérnum secúndum órdinem Melchísedech.

109:5 Dóminus a dextris tuis, * confrégit in die iræ suæ reges.

109:6 Judicábit in natiónibus, implébit ruínas: * conquassábit cápita in terra multórum.

109:7 De torrénte in via bibet: * proptérea exaltábit caput.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Sacérdos in ætérnum Christus Dóminus secúndum órdinem Melchísedech, panem et vinum óbtulit.

Ant. Miserátor Dóminus.

Psalmus 110 [2]

110:1 Confitébor tibi, Dómine, in toto corde meo: * in consílio justórum, et congregatióne.

110:2 Magna ópera Dómini: * exquisíta in omnes voluntátes ejus.

110:3 Conféssio et magnificéntia opus ejus: * et justítia ejus manet in sǽculum sǽculi.

110:4 Memóriam fecit mirabílium suórum, † miséricors et miserátor Dóminus: * escam dedit timéntibus se.

110:5 Memor erit in sǽculum testaménti sui: * virtútem óperum suórum annuntiábit pópulo suo:

110:7 Ut det illis hereditátem géntium: * ópera mánuum ejus véritas, et judícium.

110:8 Fidélia ómnia mandáta ejus: † confirmáta in sǽculum sǽculi, * facta in veritáte et æquitáte.

110:9 Redemptiónem misit pópulo suo: * mandávit in ætérnum testaméntum suum.

110:9 (fit reverentia) Sanctum, et terríbile nomen ejus: * inítium sapiéntiæ timor Dómini.

110:10 Intelléctus bonus ómnibus faciéntibus eum: * laudátio ejus manet in sǽculum sǽculi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Miserátor Dóminus escam dedit timéntibus se in memóriam suórum mirabílium.

Ant. Cálicem salutáris.

Psalmus 115 [3]

115:1 Crédidi, propter quod locútus sum: * ego autem humiliátus sum nimis.

115:2 Ego dixi in excéssu meo: * Omnis homo mendax.

115:3 Quid retríbuam Dómino, * pro ómnibus, quæ retríbuit mihi?

115:4 Cálicem salutáris accípiam: * et nomen Dómini invocábo.

115:5 Vota mea Dómino reddam coram omni pópulo ejus: * pretiósa in conspéctu Dómini mors sanctórum ejus:

115:7 O Dómine, quia ego servus tuus: * ego servus tuus, et fílius ancíllæ tuæ.

115:7 Dirupísti víncula mea: † tibi sacrificábo hóstiam laudis, * et nomen Dómini invocábo.

115:9 Vota mea Dómino reddam in conspéctu omnis pópuli ejus: * in átriis domus Dómini, in médio tui, Jerúsalem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Cálicem salutáris accípiam: et sacrificábo hóstiam laudis.

Ant. Sicut novéllæ olivárum.

Psalmus 127 [4]

127:1 Beáti, omnes, qui timent Dóminum, * qui ámbulant in viis ejus.

127:2 Labóres mánuum tuárum quia manducábis: * beátus es, et bene tibi erit.

127:3 Uxor tua sicut vitis abúndans, * in latéribus domus tuæ.

127:3 Fílii tui sicut novéllæ olivárum, * in circúitu mensæ tuæ.

127:4 Ecce, sic benedicétur homo, * qui timet Dóminum.

127:5 Benedícat tibi Dóminus ex Sion: * et vídeas bona Jerúsalem ómnibus diébus vitæ tuæ.

127:6 Et vídeas fílios filiórum tuórum, * pacem super Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Sicut novéllæ olivárum, Ecclésiæ fílii sint in circúitu mensæ Dómini.

Ant. Qui pacem.

Psalmus 147 [5]

147:1 Lauda, Jerúsalem, Dóminum: * lauda Deum tuum, Sion.

147:2 Quóniam confortávit seras portárum tuárum: * benedíxit fíliis tuis in te.

147:3 Qui pósuit fines tuos pacem: * et ádipe fruménti sátiat te.

147:4 Qui emíttit elóquium suum terræ: * velóciter currit sermo ejus.

147:5 Qui dat nivem sicut lanam: * nébulam sicut cínerem spargit.

147:6 Mittit crystállum suam sicut buccéllas: * ante fáciem frígoris ejus quis sustinébit?

147:7 Emíttet verbum suum, et liquefáciet ea: * flabit spíritus ejus, et fluent aquæ.

147:8 Qui annúntiat verbum suum Jacob: * justítias, et judícia sua Israël.

147:9 Non fecit táliter omni natióni: * et judícia sua non manifestávit eis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Qui pacem ponit fines Ecclésiæ, fruménti ádipe sátiat nos Dóminus.

Capitulum Hymnus Versus {ex Commune aut Festo}

1 Cor 11:23-24

Fratres: Ego enim accépi a Dómino quod et trádidi vobis, quóniam Dóminus Jesus, in qua nocte tradebátur, accépit panem, et grátias agens fregit, et dixit: Accípite et manducáte: hoc est corpus meum, quod pro vobis tradétur: hoc fácite in meam commemoratiónem.

℟. Deo grátias.

Hymnus

Pange, lingua, gloriósi

Córporis mystérium,

Sanguinísque pretiósi,

Quem in mundi prétium

Fructus ventris generósi

Rex effúdit géntium.

Nobis datus, nobis natus

Ex intácta Vírgine,

Et in mundo conversátus,

Sparso verbi sémine,

Sui moras incolátus

Miro clausit órdine.

In suprémæ nocte cenæ

Recúmbens cum frátribus,

Observáta lege plene

Cibis in legálibus,

Cibum turbæ duodénæ

Se dat suis mánibus.

Verbum caro, panem verum

Verbo carnem éfficit;

Fitque sanguis Christi merum:

Et si sensus déficit,

Ad firmándum cor sincérum

Sola fides súfficit.

Sequens stropha, si coram Sanctissimo exposito Officium persolvatur, dicitur flexis genibus.

Tantum ergo Sacraméntum

Venerémur cérnui:

Et antíquum documéntum

Novo cedat rítui:

Præstet fides suppleméntum

Sénsuum deféctui.

Genitóri, Genitóque

Laus et jubilátio,

Salus, honor, virtus quoque

Sit et benedíctio:

Procedénti ab utróque

Compar sit laudátio.

Amen.

℣. Panem de cælo præstitísti eis, allelúja.

℟. Omne delectaméntum in se habéntem, allelúja.

Canticum: Magnificat {Antiphona ex Proprio de Tempore}

Ant. O sacrum convívium.

Canticum B. Mariæ Virginis

Luc. 1:46-55

1:46 Magníficat ✠ * ánima mea Dóminum.

1:47 Et exsultávit spíritus meus: * in Deo, salutári meo.

1:48 Quia respéxit humilitátem ancíllæ suæ: * ecce enim ex hoc beátam me dicent omnes generatiónes.

1:49 Quia fecit mihi magna qui potens est: * et sanctum nomen ejus.

1:50 Et misericórdia ejus, a progénie in progénies: * timéntibus eum.

1:51 Fecit poténtiam in brácchio suo: * dispérsit supérbos mente cordis sui.

1:52 Depósuit poténtes de sede: * et exaltávit húmiles.

1:53 Esuriéntes implévit bonis: * et dívites dimísit inánes.

1:54 Suscépit Israël púerum suum: * recordátus misericórdiæ suæ.

1:55 Sicut locútus est ad patres nostros: * Ábraham, et sémini ejus in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. O sacrum convívium, in quo Christus súmitur: recólitur memória passiónis ejus: mens implétur grátia: et futúræ glóriæ nobis pignus datur, allelúja.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui nobis sub Sacraménto mirábili passiónis tuæ memóriam reliquísti: tríbue, quǽsumus, ita nos Córporis, et Sánguinis tui sacra mystéria venerári; ut redemptiónis tuæ fructum in nobis júgiter sentiámus:

Qui vivis et regnas cum Deo Patre, in unitáte Spíritus Sancti, Deus, per ómnia sǽcula sæculórum.

℟. Amen.

Commemoratio S. Angelæ Mericiæ Virginis

Ant. Veni, Sponsa Christi, áccipe corónam, quam tibi Dóminus præparávit in ætérnum.

℣. Diffúsa est grátia in lábiis tuis.

℟. Proptérea benedíxit te Deus in ætérnum.

Orémus.

Deus, qui novum per beátam Angelam sacrárum Vírginum collégium in Ecclésia tua floréscere voluísti: da nobis, ejus intercessióne, angélicis móribus vívere; ut, terrénis ómnibus abdicátis, gáudiis pérfrui mereámur ætérnis.

Commemoratio Ss. Marcellini, Petri, atque Erasmi, Episcopi, Martyrum

Ant. Istórum est enim regnum cælórum qui contempsérunt vitam mundi, et pervenérunt ad prǽmia regni, et lavérunt stolas suas in sánguine Agni.

℣. Lætámini in Dómino, et exsultáte justi.

℟. Et gloriámini omnes recti corde.

Orémus.

Deus, qui nos ánnua beatórum Mártyrum tuórum Marcellíni, Petri atque Erásmi solemnitáte lætíficas: præsta, quǽsumus; ut, quorum gaudémus méritis, accendámur exémplis.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Et si tunc terminetur Officium, dicitur tantum Pater Noster secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Completorium

Incipit

℣. Jube, domne, benedícere.

Benedictio. Noctem quiétam et finem perféctum concédat nobis Dóminus omnípotens.

℟. Amen.

Lectio brevis

1 Pet 5:8-9

Fratres: Sóbrii estóte, et vigiláte: quia adversárius vester diábolus tamquam leo rúgiens círcuit, quærens quem dévoret: cui resístite fortes in fide.

℣. Tu autem, Dómine, miserére nobis.

℟. Deo grátias.

℣. Adjutórium nostrum ✠ in nómine Dómini.

℟. Qui fecit cælum et terram.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Joánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Joánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Convérte nos ✙︎ Deus, salutáris noster.

℟. Et avérte iram tuam a nobis.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi et Antiphona de Dominica}

Ant. Miserére.

Psalmus 4 [1]

4:2 Cum invocárem exaudívit me Deus justítiæ meæ: * in tribulatióne dilatásti mihi.

4:2 Miserére mei, * et exáudi oratiónem meam.

4:3 Fílii hóminum, úsquequo gravi corde? * ut quid dilígitis vanitátem, et quǽritis mendácium?

4:4 Et scitóte quóniam mirificávit Dóminus sanctum suum: * Dóminus exáudiet me cum clamávero ad eum.

4:5 Irascímini, et nolíte peccáre: † quæ dícitis in córdibus vestris, * in cubílibus vestris compungímini.

4:6 Sacrificáte sacrifícium justítiæ, † et speráte in Dómino. * Multi dicunt: Quis osténdit nobis bona?

4:7 Signátum est super nos lumen vultus tui, Dómine: * dedísti lætítiam in corde meo.

4:8 A fructu fruménti, vini, et ólei sui * multiplicáti sunt.

4:9 In pace in idípsum * dórmiam, et requiéscam;

4:10 Quóniam tu, Dómine, singuláriter in spe * constituísti me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 90 [2]

90:1 Qui hábitat in adjutório Altíssimi, * in protectióne Dei cæli commorábitur.

90:2 Dicet Dómino: Suscéptor meus es tu, et refúgium meum: * Deus meus sperábo in eum.

90:3 Quóniam ipse liberávit me de láqueo venántium, * et a verbo áspero.

90:4 Scápulis suis obumbrábit tibi: * et sub pennis ejus sperábis.

90:5 Scuto circúmdabit te véritas ejus: * non timébis a timóre noctúrno,

90:6 A sagítta volánte in die, † a negótio perambulánte in ténebris: * ab incúrsu, et dæmónio meridiáno.

90:7 Cadent a látere tuo mille, † et decem míllia a dextris tuis: * ad te autem non appropinquábit.

90:8 Verúmtamen óculis tuis considerábis: * et retributiónem peccatórum vidébis.

90:9 Quóniam tu es, Dómine, spes mea: * Altíssimum posuísti refúgium tuum.

90:10 Non accédet ad te malum: * et flagéllum non appropinquábit tabernáculo tuo.

90:11 Quóniam Ángelis suis mandávit de te: * ut custódiant te in ómnibus viis tuis.

90:12 In mánibus portábunt te: * ne forte offéndas ad lápidem pedem tuum.

90:13 Super áspidem, et basilíscum ambulábis: * et conculcábis leónem et dracónem.

90:14 Quóniam in me sperávit, liberábo eum: * prótegam eum, quóniam cognóvit nomen meum.

90:15 Clamábit ad me, et ego exáudiam eum: † cum ipso sum in tribulatióne: * erípiam eum et glorificábo eum.

90:16 Longitúdine diérum replébo eum: * et osténdam illi salutáre meum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 133 [3]

133:1 Ecce nunc benedícite Dóminum, * omnes servi Dómini:

133:1 Qui statis in domo Dómini, * in átriis domus Dei nostri.

133:2 In nóctibus extóllite manus vestras in sancta, * et benedícite Dóminum.

133:3 Benedícat te Dóminus ex Sion, * qui fecit cælum et terram.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Miserére mihi, Dómine, et exáudi oratiónem meam.

Hymnus {Doxology: Corp}

Te lucis ante términum,

Rerum Creátor, póscimus,

Ut pro tua cleméntia

Sis præsul et custódia.

Procul recédant sómnia,

Et nóctium phantásmata;

Hostémque nostrum cómprime,

Ne polluántur córpora.

Jesu, tibi sit glória,

Qui natus es de Vírgine,

Cum Patre et almo Spíritu,

In sempitérna sǽcula.

Amen.

Capitulum Responsorium Versus

Jer 14:9

Tu autem in nobis es, Dómine, et nomen sanctum tuum invocátum est super nos: ne derelínquas nos, Dómine, Deus noster.

℟. Deo grátias.

℟.br. In manus tuas, Dómine, * Comméndo spíritum meum.

℟. In manus tuas, Dómine, * Comméndo spíritum meum.

℣. Redemísti nos, Dómine, Deus veritátis.

℟. Comméndo spíritum meum.

℣. Glória Patri, et Fílio, * et Spirítui Sancto.

℟. In manus tuas, Dómine, * Comméndo spíritum meum.

℣. Custódi nos, Dómine, ut pupíllam óculi.

℟. Sub umbra alárum tuárum prótege nos.

Canticum: Nunc dimittis

Ant. Salva nos.

Canticum Simeonis

Luc. 2:29-32

2:29 Nunc dimíttis ✠ servum tuum, Dómine, * secúndum verbum tuum in pace:

2:30 Quia vidérunt óculi mei * salutáre tuum,

2:31 Quod parásti * ante fáciem ómnium populórum,

2:32 Lumen ad revelatiónem géntium, * et glóriam plebis tuæ Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salva nos, Dómine, vigilántes, custódi nos dormiéntes; ut vigilémus cum Christo, et requiescámus in pace.

Preces Dominicales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Vísita, quǽsumus, Dómine, habitatiónem istam, et omnes insídias inimíci ab ea longe repélle: Ángeli tui sancti hábitent in ea, qui nos in pace custódiant; et benedíctio tua sit super nos semper.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Benedictio. Benedícat et custódiat nos omnípotens et miséricors Dóminus, ✠ Pater, et Fílius, et Spíritus Sanctus.

℟. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Deinde dicitur secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Si post Completorium immediate sequatur Matutinum, tunc bis dicitur Pater noster, Ave Maria et Credo, pro fine videlicet Officii diei præcedentis, et pro initio Officii diei sequentis.

Feria Quarta infra Octavam Corporis Christi
Semiduplex II. ordinis
Commemoratio: Ss. Marcellini, Petri, atque Erasmi, Episcopi, Martyrum

Ad Matutinum

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Dómine, lábia + mea apéries.

℟. Et os meum annuntiábit laudem tuam.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Invitatorium {Antiphona ex Commune aut Festo}

Ant. Christum Regem adorémus dominántem géntibus: * Qui se manducántibus dat spíritus pinguédinem.

Ant. Christum Regem adorémus dominántem géntibus: * Qui se manducántibus dat spíritus pinguédinem.

Veníte, exsultémus Dómino, jubilémus Deo, salutári nostro: præoccupémus fáciem ejus in confessióne, et in psalmis jubilémus ei.

Ant. Christum Regem adorémus dominántem géntibus: * Qui se manducántibus dat spíritus pinguédinem.

Quóniam Deus magnus Dóminus, et Rex magnus super omnes deos, quóniam non repéllet Dóminus plebem suam: quia in manu ejus sunt omnes fines terræ, et altitúdines móntium ipse cónspicit.

Ant. Qui se manducántibus dat spíritus pinguédinem.

Quóniam ipsíus est mare, et ipse fecit illud, et áridam fundavérunt manus ejus (genuflectitur) veníte, adorémus, et procidámus ante Deum: plorémus coram Dómino, qui fecit nos, quia ipse est Dóminus, Deus noster; nos autem pópulus ejus, et oves páscuæ ejus.

Ant. Christum Regem adorémus dominántem géntibus: * Qui se manducántibus dat spíritus pinguédinem.

Hódie, si vocem ejus audiéritis, nolíte obduráre corda vestra, sicut in exacerbatióne secúndum diem tentatiónis in desérto: ubi tentavérunt me patres vestri, probavérunt et vidérunt ópera mea.

Ant. Qui se manducántibus dat spíritus pinguédinem.

Quadragínta annis próximus fui generatióni huic, et dixi: Semper hi errant corde, ipsi vero non cognovérunt vias meas: quibus jurávi in ira mea: Si introíbunt in réquiem meam.

Ant. Christum Regem adorémus dominántem géntibus: * Qui se manducántibus dat spíritus pinguédinem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Qui se manducántibus dat spíritus pinguédinem.

Ant. Christum Regem adorémus dominántem géntibus: * Qui se manducántibus dat spíritus pinguédinem.

Hymnus {ex Commune aut Festo}

Sacris solémniis juncta sint gáudia,

Et ex præcórdiis sonent præcónia;

Recédant vétera, nova sint ómnia,

Corda, voces, et ópera.

Noctis recólitur cœna novíssima,

Qua Christus créditur agnum et ázyma

Dedísse frátribus, juxta legítima

Priscis indúlta pátribus.

Post agnum týpicum, explétis épulis,

Corpus Domínicum datum discípulis,

Sic totum ómnibus, quod totum síngulis,

Ejus fatémur mánibus.

Dedit fragílibus córporis férculum,

Dedit et trístibus sánguinis póculum,

Dicens: Accípite quod trado vásculum;

Omnes ex eo bíbite.

Sic sacrifícium istud instítuit,

Cujus offícium commítti vóluit

Solis presbýteris, quibus sic cóngruit,

Ut sumant, et dent céteris.

Panis angélicus fit panis hóminum;

Dat panis cǽlicus figúris términum;

O res mirábilis: mandúcat Dóminum

Pauper, servus et húmilis.

Te, trina Déitas únaque, póscimus;

Sic nos tu vísita, sicut te cólimus:

Per tuas sémitas duc nos quo téndimus,

Ad lucem quam inhábitas.

Amen.

Psalmi cum lectionibus {Antiphonæ et Psalmi ex Commune aut Festo}

Nocturnus I.

Ant. Fructum salutíferum.

Psalmus 1 [1]

1:1 Beátus vir, qui non ábiit in consílio impiórum, † et in via peccatórum non stetit, * et in cáthedra pestiléntiæ non sedit:

1:2 Sed in lege Dómini volúntas ejus, * et in lege ejus meditábitur die ac nocte.

1:3 Et erit tamquam lignum, quod plantátum est secus decúrsus aquárum, * quod fructum suum dabit in témpore suo:

1:3 Et fólium ejus non défluet: * et ómnia quæcúmque fáciet, prosperabúntur.

1:4 Non sic ímpii, non sic: * sed tamquam pulvis, quem próicit ventus a fácie terræ.

1:5 Ídeo non resúrgent ímpii in judício: * neque peccatóres in concílio justórum.

1:6 Quóniam novit Dóminus viam justórum: * et iter impiórum períbit.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Fructum salutíferum gustándum dedit Dóminus mortis suæ témpore.

Ant. A fructu fruménti.

Psalmus 4 [2]

4:2 Cum invocárem exaudívit me Deus justítiæ meæ: * in tribulatióne dilatásti mihi.

4:2 Miserére mei, * et exáudi oratiónem meam.

4:3 Fílii hóminum, úsquequo gravi corde? * ut quid dilígitis vanitátem, et quǽritis mendácium?

4:4 Et scitóte quóniam mirificávit Dóminus sanctum suum: * Dóminus exáudiet me cum clamávero ad eum.

4:5 Irascímini, et nolíte peccáre: † quæ dícitis in córdibus vestris, * in cubílibus vestris compungímini.

4:6 Sacrificáte sacrifícium justítiæ, † et speráte in Dómino. * Multi dicunt: Quis osténdit nobis bona?

4:7 Signátum est super nos lumen vultus tui, Dómine: * dedísti lætítiam in corde meo.

4:8 A fructu fruménti, vini, et ólei sui * multiplicáti sunt.

4:9 In pace in idípsum * dórmiam, et requiéscam;

4:10 Quóniam tu, Dómine, singuláriter in spe * constituísti me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. A fructu fruménti et vini multiplicáti fidéles in pace Christi requiéscunt.

Ant. Communióne cálicis.

Psalmus 15 [3]

15:1 Consérva me, Dómine, quóniam sperávi in te. † Dixi Dómino: Deus meus es tu, * quóniam bonórum meórum non eges.

15:3 Sanctis, qui sunt in terra ejus, * mirificávit omnes voluntátes meas in eis.

15:4 Multiplicátæ sunt infirmitátes eórum: * póstea acceleravérunt.

15:4 Non congregábo conventícula eórum de sanguínibus, * nec memor ero nóminum eórum per lábia mea.

15:5 Dóminus pars hereditátis meæ, et cálicis mei: * tu es, qui restítues hereditátem meam mihi.

15:6 Funes cecidérunt mihi in præcláris: * étenim heréditas mea præclára est mihi.

15:7 Benedícam Dóminum, qui tríbuit mihi intelléctum: * ínsuper et usque ad noctem increpuérunt me renes mei.

15:8 Providébam Dóminum in conspéctu meo semper: * quóniam a dextris est mihi, ne commóvear.

15:9 Propter hoc lætátum est cor meum, et exsultávit lingua mea: * ínsuper et caro mea requiéscet in spe.

15:10 Quóniam non derelínques ánimam meam in inférno: * nec dabis sanctum tuum vidére corruptiónem.

15:11 Notas mihi fecísti vias vitæ, † adimplébis me lætítia cum vultu tuo: * delectatiónes in déxtera tua usque in finem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Communióne cálicis, quo Deus ipse súmitur, non vitulórum sánguine, congregávit nos Dóminus.

℣. Panem cæli dedit eis, allelúja.

℟. Panem Angelórum manducávit homo, allelúja.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Exáudi, Dómine Jesu Christe, preces servórum tuórum, et miserére nobis: Qui cum Patre et Spíritu Sancto vivis et regnas in sǽcula sæculórum.

℟. Amen.

℣. Jube, domne, benedícere.

Benedictio. Benedictióne perpétua benedícat nos Pater ætérnus.

℟. Amen.

Lectio 1

De libro primo Regum

1 Reg 6:19-21; 7:1

19 Percússit autem de viris Bethsamítibus, eo quod vidíssent arcam Dómini; et percússit de pópulo septuagínta viros et quinquagínta míllia plebis. Luxítque pópulus, eo quod Dóminus percussísset plebem plaga magna.

20 Et dixérunt viri Bethsamítæ: Quis póterit stare in conspéctu Dómini Dei sancti hujus? et ad quem ascéndet a nobis?

21 Miserúntque núntios ad habitatóres Cariathíarim, dicéntes: Reduxérunt Philísthiim arcam Dómini: descéndite, et redúcite eam ad vos.

1 Venérunt ergo viri Cariathíarim, et reduxérunt arcam Dómini, et intulérunt eam in domum Abínadab in Gábaa: Eleázarum autem fílium ejus sanctificavérunt, ut custodíret arcam Dómini.

℣. Tu autem, Dómine, miserére nobis.

℟. Deo grátias.

℟. Immolábit hædum multitúdo filiórum Israël ad vésperam Paschæ:

* Et edent carnes et ázymos panes.

℣. Pascha nostrum immolátus est Christus: ítaque epulémur in ázymis sinceritátis et veritátis.

℟. Et edent carnes et ázymos panes.

℣. Jube, domne, benedícere.

Benedictio. Unigénitus Dei Fílius nos benedícere et adjuváre dignétur.

℟. Amen.

Lectio 2

1 Reg 7:2-4

2 Et factum est, ex qua die mansit arca Dómini in Cariathíarim, multiplicáti sunt dies (erat quippe jam annus vigésimus), et requiévit omnis domus Israël post Dóminum.

3 Ait autem Sámuel ad univérsam domum Israël dicens: Si in toto corde vestro revertímini ad Dóminum, auférte deos aliénos de médio vestri Báalim et Astaroth et præparáte corda vestra Dómino et servíte ei soli, et éruet vos de manu Philísthiim.

4 Abstulérunt ergo fílii Israël Báalim et Astaroth, et serviérunt Dómino soli.

℣. Tu autem, Dómine, miserére nobis.

℟. Deo grátias.

℟. Comedétis carnes, et saturabímini pánibus:

* Iste est panis, quem dedit vobis Dóminus ad vescéndum.

℣. Non Móyses dedit vobis panem de cælo, sed Pater meus dat vobis panem de cælo verum.

℟. Iste est panis, quem dedit vobis Dóminus ad vescéndum.

℣. Jube, domne, benedícere.

Benedictio. Spíritus Sancti grátia illúminet sensus et corda nostra.

℟. Amen.

Lectio 3

1 Reg 7:5-8

5 Dixit autem Sámuel: Congregáte univérsum Israël in Masphath, ut orem pro vobis Dóminum.

6 Et convenérunt in Masphath hauserúntque aquam et effudérunt in conspéctu Dómini et jejunavérunt in die illa atque dixérunt ibi: Peccávimus Dómino. Judicavítque Sámuel fílios Israël in Masphath.

7 Et audiérunt Philísthiim quod congregáti essent fílii Israël in Masphath, et ascendérunt sátrapæ Philisthinórum ad Israël. Quod cum audíssent fílii Israël, timuérunt a fácie Philisthinórum.

8 Dixerúntque ad Samuélem: Ne cesses pro nobis clamáre ad Dóminum Deum nostrum, ut salvet nos de manu Philisthinórum.

℣. Tu autem, Dómine, miserére nobis.

℟. Deo grátias.

℟. Respéxit Elías ad caput suum subcinerícium panem: qui surgens comédit et bibit:

* Et ambulávit in fortitúdine cibi illíus usque ad montem Dei.

℣. Si quis manducáverit ex hoc pane, vivet in ætérnum.

℟. Et ambulávit in fortitúdine cibi illíus usque ad montem Dei.

℣. Glória Patri, et Fílio, * et Spirítui Sancto.

℟. Et ambulávit in fortitúdine cibi illíus usque ad montem Dei.

Nocturnus II.

Ant. Memor sit Dóminus.

Psalmus 19 [4]

19:2 Exáudiat te Dóminus in die tribulatiónis: * prótegat te nomen Dei Jacob.

19:3 Mittat tibi auxílium de sancto: * et de Sion tueátur te.

19:4 Memor sit omnis sacrifícii tui: * et holocáustum tuum pingue fiat.

19:5 Tríbuat tibi secúndum cor tuum: * et omne consílium tuum confírmet.

19:6 Lætábimur in salutári tuo: * et in nómine Dei nostri magnificábimur.

19:7 Ímpleat Dóminus omnes petitiónes tuas: * nunc cognóvi quóniam salvum fecit Dóminus Christum suum.

19:7 Exáudiet illum de cælo sancto suo: * in potentátibus salus déxteræ ejus.

19:8 Hi in cúrribus, et hi in equis: * nos autem in nómine Dómini, Dei nostri invocábimus.

19:9 Ipsi obligáti sunt, et cecidérunt: * nos autem surréximus et erécti sumus.

19:10 Dómine, salvum fac regem: * et exáudi nos in die, qua invocavérimus te.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Memor sit Dóminus sacrifícii nostri: et holocáustum nostrum pingue fiat.

Ant. Parátur.

Psalmus 22 [5]

22:1 Dóminus regit me, et nihil mihi déerit: * in loco páscuæ ibi me collocávit.

22:2 Super aquam refectiónis educávit me: * ánimam meam convértit.

22:3 Dedúxit me super sémitas justítiæ, * propter nomen suum.

22:4 Nam, et si ambulávero in médio umbræ mortis, non timébo mala: * quóniam tu mecum es.

22:4 Virga tua, et báculus tuus: * ipsa me consoláta sunt.

22:5 Parásti in conspéctu meo mensam, * advérsus eos, qui tríbulant me.

22:5 Impinguásti in óleo caput meum: * et calix meus inébrians quam præclárus est!

22:6 Et misericórdia tua subsequétur me * ómnibus diébus vitæ meæ:

22:6 Et ut inhábitem in domo Dómini, * in longitúdinem diérum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Parátur nobis mensa Dómini advérsus omnes, qui tríbulant nos.

Ant. In voce exsultatiónis.

Psalmus 41 [6]

41:2 Quemádmodum desíderat cervus ad fontes aquárum: * ita desíderat ánima mea ad te, Deus.

41:3 Sitívit ánima mea ad Deum fortem vivum: * quando véniam, et apparébo ante fáciem Dei?

41:4 Fuérunt mihi lácrimæ meæ panes die ac nocte: * dum dícitur mihi quotídie: Ubi est Deus tuus?

41:5 Hæc recordátus sum, et effúdi in me ánimam meam: * quóniam transíbo in locum tabernáculi admirábilis, usque ad domum Dei.

41:5 In voce exsultatiónis, et confessiónis: * sonus epulántis.

41:6 Quare tristis es, ánima mea? * et quare contúrbas me?

41:6 Spera in Deo, quóniam adhuc confitébor illi: * salutáre vultus mei, et Deus meus.

41:7 Ad meípsum ánima mea conturbáta est: * proptérea memor ero tui de terra Jordánis, et Hermóniim a monte módico.

41:8 Abýssus abýssum ínvocat, * in voce cataractárum tuárum.

41:8 Ómnia excélsa tua, et fluctus tui * super me transiérunt.

41:9 In die mandávit Dóminus misericórdiam suam: * et nocte cánticum ejus.

41:9 Apud me orátio Deo vitæ meæ, * dicam Deo: Suscéptor meus es.

41:10 Quare oblítus es mei? * et quare contristátus incédo, dum afflígit me inimícus?

41:11 Dum confringúntur ossa mea, * exprobravérunt mihi qui tríbulant me inimíci mei.

41:11 Dum dicunt mihi per síngulos dies: Ubi est Deus tuus? * quare tristis es, ánima mea? et quare contúrbas me?

41:12 Spera in Deo, quóniam adhuc confitébor illi: * salutáre vultus mei, et Deus meus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. In voce exsultatiónis résonent epulántes in mensa Dómini.

℣. Cibávit illos ex ádipe fruménti, allelúja.

℟. Et de petra, melle saturávit eos, allelúja.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Ipsíus píetas et misericórdia nos ádjuvet, qui cum Patre et Spíritu Sancto vivit et regnat in sǽcula sæculórum.

℟. Amen.

℣. Jube, domne, benedícere.

Benedictio. Deus Pater omnípotens sit nobis propítius et clemens.

℟. Amen.

Lectio 4

Ex libro sancti Ambrósii Epíscopi de Sacraméntis

Lib. 4, Cap. 4

Auctor sacramentórum quis est, nisi Dóminus Jesus? De cælo ista sacraménta venérunt. Consílium enim omne de cælo est. Vere autem magnum est et divínum miráculum, quod pópulo pluit Deus manna de cælo, et non laborábat pópulus, et manducábat. Tu forte dicis: Meus panis est usitátus. Sed panis iste, panis est ante verba sacramentórum: ubi accésserit consecrátio, de pane fit caro Christi. Hoc ígitur astruámus. Quómodo potest, qui panis est, corpus esse Christi? Consecratióne. Consecrátio ígitur quibus verbis est, et cujus sermónibus? Dómini Jesu. Nam réliqua ómnia quæ dicúntur, laudem Deo déferunt, orátio præmíttitur pro pópulo, pro régibus, pro céteris: ubi venítur ut conficiátur venerábile Sacraméntum, jam non suis sermónibus sacérdos, sed útitur sermónibus Christi.

℣. Tu autem, Dómine, miserére nobis.

℟. Deo grátias.

℟. Cenántibus illis, accépit Jesus panem, et benedíxit, ac fregit, dedítque discípulis suis, et ait:

* Accípite et comédite: hoc est corpus meum.

℣. Dixérunt viri tabernáculi mei: Quis det de cárnibus ejus, ut saturémur?

℟. Accípite et comédite: hoc est corpus meum.

℣. Jube, domne, benedícere.

Benedictio. Christus perpétuæ det nobis gáudia vitæ.

℟. Amen.

Lectio 5

Ergo sermo Christi hoc cónficit Sacraméntum. Quis sermo Christi? Nempe is, quo facta sunt ómnia. Jussit Dóminus, et factum est cælum: jussit Dóminus, et facta est terra: jussit Dóminus, et facta sunt mária: jussit Dóminus, et omnis creatúra generáta est. Vides ergo quam operatórius sit sermo Christi. Si ergo tanta vis est in sermóne Dómini Jesu, ut incíperent esse quæ non erant; quanto magis operatórius est, ut quæ erant, in áliud commuténtur? Cælum non erat, terra non erat. Sed audi dicéntem: Ipse dixit, et facta sunt: ipse mandávit, et creáta sunt. Ergo tibi ut respóndeam, non erat corpus Christi ante consecratiónem; sed post consecratiónem dico tibi quod jam corpus est Christi. Ipse dixit, et factum est: ipse mandávit, et creátum est.

℣. Tu autem, Dómine, miserére nobis.

℟. Deo grátias.

℟. Accépit Jesus cálicem, postquam cenávit, dicens: Hic calix novum testaméntum est in meo sánguine:

* Hoc fácite in meam commemoratiónem.

℣. Memória memor ero, et tabéscet in me ánima mea.

℟. Hoc fácite in meam commemoratiónem.

℣. Jube, domne, benedícere.

Benedictio. Ignem sui amóris accéndat Deus in córdibus nostris.

℟. Amen.

Lectio 6

Jam redi mecum ad propositiónem meam. Magnum quidem et venerábile, quod manna Judǽis pluit e cælo. Sed intéllige quid est ámplius, manna de cælo, an corpus Christi? Corpus Christi útique, qui auctor est cæli. Deínde, manna qui manducávit, mórtuus est: qui manducáverit hoc corpus, fiet ei remíssio peccatórum, et non moriétur in ætérnum. Ergo non otióse, cum áccipis, tu dicis, Amen; jam in spíritu cónfitens quod accípias corpus Christi. Dicit tibi sacérdos, Corpus Christi; et tu dicis, Amen, hoc est, Verum. Quod confitétur lingua, téneat afféctus.

℣. Tu autem, Dómine, miserére nobis.

℟. Deo grátias.

℟. Ego sum panis vitæ; patres vestri manducavérunt manna in desérto, et mórtui sunt:

* Hic est panis de cælo descéndens, ut, si quis ex ipso mandúcet, non moriátur.

℣. Ego sum panis vivus, qui de cælo descéndi: si quis manducáverit ex hoc pane, vivet in ætérnum.

℟. Hic est panis de cælo descéndens, ut, si quis ex ipso mandúcet, non moriátur.

℣. Glória Patri, et Fílio, * et Spirítui Sancto.

℟. Hic est panis de cælo descéndens, ut, si quis ex ipso mandúcet, non moriátur.

Nocturnus III.

Ant. Introíbo.

Psalmus 42 [7]

42:1 Júdica me, Deus, et discérne causam meam de gente non sancta, * ab hómine iníquo, et dolóso érue me.

42:2 Quia tu es, Deus, fortitúdo mea: * quare me repulísti? et quare tristis incédo, dum afflígit me inimícus?

42:3 Emítte lucem tuam et veritátem tuam: * ipsa me deduxérunt, et adduxérunt in montem sanctum tuum, et in tabernácula tua.

42:4 Et introíbo ad altáre Dei: * ad Deum, qui lætíficat juventútem meam.

42:5 Confitébor tibi in cíthara, Deus, Deus meus: * quare tristis es, ánima mea? et quare contúrbas me?

42:6 Spera in Deo, quóniam adhuc confitébor illi: * salutáre vultus mei, et Deus meus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Introíbo ad altáre Dei: sumam Christum, qui rénovat juventútem meam.

Ant. Cibávit nos Dóminus.

Psalmus 80 [8]

80:2 Exsultáte Deo, adjutóri nostro: * jubiláte Deo Jacob.

80:3 Súmite psalmum, et date týmpanum: * psaltérium jucúndum cum cíthara.

80:4 Buccináte in Neoménia tuba, * in insígni die solemnitátis vestræ.

80:5 Quia præcéptum in Israël est: * et judícium Deo Jacob.

80:6 Testimónium in Joseph pósuit illud, cum exíret de terra Ægýpti: * linguam, quam non nóverat, audívit.

80:7 Divértit ab onéribus dorsum ejus: * manus ejus in cóphino serviérunt.

80:8 In tribulatióne invocásti me, et liberávi te: * exaudívi te in abscóndito tempestátis: probávi te apud aquam contradictiónis.

80:9 Audi, pópulus meus, et contestábor te: * Israël, si audíeris me, non erit in te deus recens, neque adorábis deum aliénum.

80:11 Ego enim sum Dóminus Deus tuus, qui edúxi te de terra Ægýpti: * diláta os tuum, et implébo illud.

80:12 Et non audívit pópulus meus vocem meam: * et Israël non inténdit mihi.

80:13 Et dimísi eos secúndum desidéria cordis eórum: * ibunt in adinventiónibus suis.

80:14 Si pópulus meus audísset me: * Israël si in viis meis ambulásset:

80:15 Pro níhilo fórsitan inimícos eórum humiliássem: * et super tribulántes eos misíssem manum meam.

80:16 Inimíci Dómini mentíti sunt ei: * et erit tempus eórum in sǽcula.

80:17 Et cibávit eos ex ádipe fruménti: * et de petra, melle saturávit eos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Cibávit nos Dóminus ex ádipe fruménti: et de petra, melle saturávit nos.

Ant. Ex altári tuo.

Psalmus 83 [9]

83:2 Quam dilécta tabernácula tua, Dómine virtútum: * concupíscit, et déficit ánima mea in átria Dómini.

83:3 Cor meum, et caro mea * exsultavérunt in Deum vivum.

83:4 Étenim passer invénit sibi domum: * et turtur nidum sibi, ubi ponat pullos suos.

83:4 Altária tua, Dómine virtútum: * Rex meus, et Deus meus.

83:5 Beáti, qui hábitant in domo tua, Dómine: * in sǽcula sæculórum laudábunt te.

83:6 Beátus vir, cujus est auxílium abs te: * ascensiónes in corde suo dispósuit, in valle lacrimárum in loco, quem pósuit.

83:8 Étenim benedictiónem dabit legislátor, ibunt de virtúte in virtútem: * vidébitur Deus deórum in Sion.

83:9 Dómine, Deus virtútum, exáudi oratiónem meam: * áuribus pércipe, Deus Jacob.

83:10 Protéctor noster, áspice, Deus: * et réspice in fáciem Christi tui:

83:11 Quia mélior est dies una in átriis tuis, * super míllia.

83:11 Elégi abjéctus esse in domo Dei mei: * magis quam habitáre in tabernáculis peccatórum.

83:12 Quia misericórdiam, et veritátem díligit Deus: * grátiam et glóriam dabit Dóminus.

83:13 Non privábit bonis eos, qui ámbulant in innocéntia: * Dómine virtútum, beátus homo, qui sperat in te.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ex altári tuo, Dómine, Christum súmimus: in quem cor et caro nostra exsúltant.

℣. Edúcas panem de terra, allelúja.

℟. Et vinum lætíficet cor hóminis, allelúja.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. A vínculis peccatórum nostrórum absólvat nos omnípotens et miséricors Dóminus.

℟. Amen.

℣. Jube, domne, benedícere.

Benedictio. Evangélica léctio sit nobis salus et protéctio.

℟. Amen.

Lectio 7

Léctio sancti Evangélii secúndum Joánnem

Joannes 6:5-59

In illo témpore: Dixit Jesus turbis Judæórum: Caro mea vere est cibus, et sanguis meus vere est potus. Et réliqua.

Homilía sancti Hilárii Epíscopi

Liber 8 de Trinitáte, ante medium

Non est humáno aut sǽculi sensu in Dei rebus loquéndum. Quæ scripta sunt, legámus, et quæ legérimus, intelligámus; et tunc perféctæ fídei offício fungémur. De naturáli enim in nobis Christi veritáte quæ dícimus, nisi ab eo díscimus, stulte atque ímpie dícimus. Ipse enim ait: Caro mea vere est esca, et sanguis meus vere est potus. Qui edit carnem meam et bibit sánguinem meum, in me manet, et ego in eo. De veritáte carnis et sánguinis non relíctus est ambigéndi locus.

℣. Tu autem, Dómine, miserére nobis.

℟. Deo grátias.

℟. Qui mandúcat meam carnem et bibit meum sánguinem,

* In me manet, et ego in eo.

℣. Non est ália nátio tam grandis, quæ hábeat deos appropinquántes sibi, sicut Deus noster adest nobis.

℟. In me manet, et ego in eo.

℣. Jube, domne, benedícere.

Benedictio. Divínum auxílium máneat semper nobíscum.

℟. Amen.

Lectio 8

Nunc enim, et ipsíus Dómini professióne, et fide nostra, vere caro est, et vere sanguis est. Et hæc accépta atque hausta id effíciunt, ut et nos in Christo, et Christus in nobis sit. An ne hoc véritas non est? Contíngat plane his verum non esse, qui Christum Jesum verum esse Deum negant. Est ergo in nobis ipse per carnem, et sumus in eo, dum secum hoc quod nos sumus, in Deo est. Quod autem in eo per sacraméntum communicátæ carnis et sánguinis simus, ipse testátur, dicens: Et hic mundus jam me non videt, vos autem me vidébitis: quóniam ego vivo, et vos vivétis: quóniam ego in Patre meo, et vos in me, et ego in vobis.

℣. Tu autem, Dómine, miserére nobis.

℟. Deo grátias.

℟. Misit me vivens Pater, et ego vivo propter Patrem:

* Et qui mandúcat me, vivet propter me.

℣. Cibávit illum Dóminus pane vitæ et intelléctus.

℟. Et qui mandúcat me, vivet propter me.

℣. Glória Patri, et Fílio, * et Spirítui Sancto.

℟. Et qui mandúcat me, vivet propter me.

℣. Jube, domne, benedícere.

Benedictio. Ad societátem cívium supernórum perdúcat nos Rex Angelórum.

℟. Amen.

Lectio 9

Quod autem in nobis naturális hæc únitas sit, ipse ita testátus est: Qui edit carnem meam et bibit sánguinem meum, in me manet, et ego in eo. Non enim quis in eo erit, nisi in quo ipse fúerit; ejus tantum in se assúmptam habens carnem, qui suam súmpserit. Perféctæ autem hujus unitátis sacraméntum supérius jam docúerat, dicens: Sicut me misit vivens Pater, et ego vivo per Patrem; et qui mandúcat meam carnem, et ipse vivet per me. Vivit ergo per Patrem: et quo modo per Patrem vivit, eódem modo nos per carnem ejus vivémus.

℣. Tu autem, Dómine, miserére nobis.

℟. Deo grátias.

Te Deum

Te Deum laudámus: * te Dóminum confitémur.

Te ætérnum Patrem * omnis terra venerátur.

Tibi omnes Ángeli, * tibi Cæli, et univérsæ Potestátes:

Tibi Chérubim et Séraphim * incessábili voce proclámant:

Fit reverentia Sanctus, Sanctus, Sanctus * Dóminus Deus Sábaoth.

Pleni sunt cæli et terra * majestátis glóriæ tuæ.

Te gloriósus * Apostolórum chorus,

Te Prophetárum * laudábilis númerus,

Te Mártyrum candidátus * laudat exércitus.

Te per orbem terrárum * sancta confitétur Ecclésia,

Patrem * imménsæ majestátis;

Venerándum tuum verum * et únicum Fílium;

Sanctum quoque * Paráclitum Spíritum.

Tu Rex glóriæ, * Christe.

Tu Patris * sempitérnus es Fílius.

Fit reverentia Tu, ad liberándum susceptúrus hóminem: * non horruísti Vírginis úterum.

Tu, devícto mortis acúleo, * aperuísti credéntibus regna cælórum.

Tu ad déxteram Dei sedes, * in glória Patris.

Judex créderis * esse ventúrus.

Sequens versus dicitur flexis genibus Te ergo quǽsumus, tuis fámulis súbveni, * quos pretióso sánguine redemísti.

Ætérna fac cum Sanctis tuis * in glória numerári.

Salvum fac pópulum tuum, Dómine, * et bénedic hereditáti tuæ.

Et rege eos, * et extólle illos usque in ætérnum.

Per síngulos dies * benedícimus te.

Fit reverentia, secundum consuetudinem Et laudámus nomen tuum in sǽculum, * et in sǽculum sǽculi.

Dignáre, Dómine, die isto * sine peccáto nos custodíre.

Miserére nostri, Dómine, * miserére nostri.

Fiat misericórdia tua, Dómine, super nos, * quemádmodum sperávimus in te.

In te, Dómine, sperávi: * non confúndar in ætérnum.

Reliqua omittuntur, nisi separandæ sint.

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui nobis sub Sacraménto mirábili passiónis tuæ memóriam reliquísti: tríbue, quǽsumus, ita nos Córporis, et Sánguinis tui sacra mystéria venerári; ut redemptiónis tuæ fructum in nobis júgiter sentiámus:

Qui vivis et regnas cum Deo Patre, in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Laudes

Incipit

Si Matutinum a Laudibus separatur, tunc dicitur secreto:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Secus absolute incipiuntur, ut sequitur:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Commune aut Festo}

Ant. Sapiéntia.

Psalmus 92 [1]

92:1 Dóminus regnávit, decórem indútus est: * indútus est Dóminus fortitúdinem, et præcínxit se.

92:1 Étenim firmávit orbem terræ, * qui non commovébitur.

92:2 Paráta sedes tua ex tunc: * a sǽculo tu es.

92:3 Elevavérunt flúmina, Dómine: * elevavérunt flúmina vocem suam.

92:3 Elevavérunt flúmina fluctus suos, * a vócibus aquárum multárum.

92:4 Mirábiles elatiónes maris: * mirábilis in altis Dóminus.

92:5 Testimónia tua credibília facta sunt nimis: * domum tuam decet sanctitúdo, Dómine, in longitúdinem diérum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Sapiéntia ædificávit sibi domum, míscuit vinum et pósuit mensam, allelúja.

Ant. Angelórum esca.

Psalmus 99 [2]

99:2 Jubiláte Deo, omnis terra: * servíte Dómino in lætítia.

99:2 Introíte in conspéctu ejus, * in exsultatióne.

99:3 Scitóte quóniam Dóminus ipse est Deus: * ipse fecit nos, et non ipsi nos.

99:3 Pópulus ejus, et oves páscuæ ejus: † introíte portas ejus in confessióne, * átria ejus in hymnis: confitémini illi.

99:4 Laudáte nomen ejus: quóniam suávis est Dóminus, † in ætérnum misericórdia ejus, * et usque in generatiónem et generatiónem véritas ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Angelórum esca nutrivísti pópulum tuum, et panem de cælo præstitísti eis, allelúja.

Ant. Pinguis est panis.

Psalmus 62 [3]

62:2 Deus, Deus meus, * ad te de luce vígilo.

62:2 Sitívit in te ánima mea, * quam multiplíciter tibi caro mea.

62:3 In terra desérta, et ínvia, et inaquósa: † sic in sancto appárui tibi, * ut vidérem virtútem tuam, et glóriam tuam.

62:4 Quóniam mélior est misericórdia tua super vitas: * lábia mea laudábunt te.

62:5 Sic benedícam te in vita mea: * et in nómine tuo levábo manus meas.

62:6 Sicut ádipe et pinguédine repleátur ánima mea: * et lábiis exsultatiónis laudábit os meum.

62:7 Si memor fui tui super stratum meum, † in matutínis meditábor in te: * quia fuísti adjútor meus.

62:8 Et in velaménto alárum tuárum exsultábo, † adhǽsit ánima mea post te: * me suscépit déxtera tua.

62:10 Ipsi vero in vanum quæsiérunt ánimam meam, † introíbunt in inferióra terræ: * tradéntur in manus gládii, partes vúlpium erunt.

62:12 Rex vero lætábitur in Deo, † laudabúntur omnes qui jurant in eo: * quia obstrúctum est os loquéntium iníqua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Pinguis est panis Christi, et præbébit delícias régibus, allelúja.

Ant. Sacerdótes sancti.

Canticum Trium Puerorum [4]

Dan 3:57-88,56

3:57 Benedícite, ómnia ópera Dómini, Dómino: * laudáte et superexaltáte eum in sǽcula.

3:58 Benedícite, Ángeli Dómini, Dómino: * benedícite, cæli, Dómino.

3:59 Benedícite, aquæ omnes, quæ super cælos sunt, Dómino: * benedícite, omnes virtútes Dómini, Dómino.

3:60 Benedícite, sol et luna, Dómino: * benedícite, stellæ cæli, Dómino.

3:61 Benedícite, omnis imber et ros, Dómino: * benedícite, omnes spíritus Dei, Dómino.

3:62 Benedícite, ignis et æstus, Dómino: * benedícite, frigus et æstus, Dómino.

3:63 Benedícite, rores et pruína, Dómino: * benedícite, gelu et frigus, Dómino.

3:64 Benedícite, glácies et nives, Dómino: * benedícite, noctes et dies, Dómino.

3:65 Benedícite, lux et ténebræ, Dómino: * benedícite, fúlgura et nubes, Dómino.

3:66 Benedícat terra Dóminum: * laudet et superexáltet eum in sǽcula.

3:67 Benedícite, montes et colles, Dómino: * benedícite, univérsa germinántia in terra, Dómino.

3:68 Benedícite, fontes, Dómino: * benedícite, mária et flúmina, Dómino.

3:69 Benedícite, cete, et ómnia, quæ movéntur in aquis, Dómino: * benedícite, omnes vólucres cæli, Dómino.

3:70 Benedícite, omnes béstiæ et pécora, Dómino: * benedícite, fílii hóminum, Dómino.

3:71 Benedícat Israël Dóminum: * laudet et superexáltet eum in sǽcula.

3:72 Benedícite, sacerdótes Dómini, Dómino: * benedícite, servi Dómini, Dómino.

3:73 Benedícite, spíritus, et ánimæ justórum, Dómino: * benedícite, sancti, et húmiles corde, Dómino.

3:74 Benedícite, Ananía, Azaría, Mísaël, Dómino: * laudáte et superexaltáte eum in sǽcula.

3:75 (Fit reverentia:) Benedicámus Patrem et Fílium cum Sancto Spíritu: * laudémus et superexaltémus eum in sǽcula.

3:56 Benedíctus es, Dómine, in firmaménto cæli: * et laudábilis, et gloriósus, et superexaltátus in sǽcula.

Ant. Sacerdótes sancti incénsum et panes ófferunt Deo, allelúja.

Ant. Vincénti dabo.

Psalmus 148 [5]

148:1 Laudáte Dóminum de cælis: * laudáte eum in excélsis.

148:2 Laudáte eum, omnes Ángeli ejus: * laudáte eum, omnes virtútes ejus.

148:3 Laudáte eum, sol et luna: * laudáte eum, omnes stellæ et lumen.

148:4 Laudáte eum, cæli cælórum: * et aquæ omnes, quæ super cælos sunt, laudent nomen Dómini.

148:5 Quia ipse dixit, et facta sunt: * ipse mandávit, et creáta sunt.

148:6 Státuit ea in ætérnum, et in sǽculum sǽculi: * præcéptum pósuit, et non præteríbit.

148:7 Laudáte Dóminum de terra, * dracónes, et omnes abýssi.

148:8 Ignis, grando, nix, glácies, spíritus procellárum: * quæ fáciunt verbum ejus:

148:9 Montes, et omnes colles: * ligna fructífera, et omnes cedri.

148:10 Béstiæ, et univérsa pécora: * serpéntes, et vólucres pennátæ:

148:11 Reges terræ, et omnes pópuli: * príncipes, et omnes júdices terræ.

148:12 Júvenes, et vírgines: † senes cum junióribus laudent nomen Dómini: * quia exaltátum est nomen ejus solíus.

148:14 Conféssio ejus super cælum et terram: * et exaltávit cornu pópuli sui.

148:14 Hymnus ómnibus sanctis ejus: * fíliis Israël, pópulo appropinquánti sibi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Vincénti dabo manna abscónditum, et nomen novum, allelúja.

Capitulum Hymnus Versus {ex Commune aut Festo}

1 Cor 11:23-24

Fratres: Ego enim accépi a Dómino quod et trádidi vobis, quóniam Dóminus Jesus, in qua nocte tradebátur, accépit panem, et grátias agens fregit, et dixit: Accípite et manducáte: hoc est corpus meum, quod pro vobis tradétur: hoc fácite in meam commemoratiónem.

℟. Deo grátias.

Hymnus

Verbum supérnum pródiens,

Nec Patris linquens déxteram,

Ad opus suum éxiens,

Venit ad vitæ vésperam.

In mortem a discípulo

Suis tradéndus ǽmulis,

Prius in vitæ férculo

Se trádidit discípulis.

Quibus sub bina spécie

Carnem dedit et sánguinem;

Ut dúplicis substántiæ

Totum cibáret hóminem.

Se nascens dedit sócium,

Convéscens in edúlium,

Se móriens in prétium,

Se regnans dat in prǽmium.

O salutáris hóstia,

Quæ cæli pandis óstium,

Bella premunt hostília;

Da robur, fer auxílium.

Uni trinóque Dómino,

Sit sempitérna glória:

Qui vitam sine término

Nobis donet in pátria.

Amen.

℣. Pósuit fines tuos pacem, allelúja.

℟. Et ádipe fruménti sátiat te, allelúja.

Canticum: Benedictus {Antiphona ex Proprio de Tempore}

Ant. Ego sum.

Canticum Zachariæ

Luc. 1:68-79

1:68 Benedíctus ✠ Dóminus, Deus Israël: * quia visitávit, et fecit redemptiónem plebis suæ:

1:69 Et eréxit cornu salútis nobis: * in domo David, púeri sui.

1:70 Sicut locútus est per os sanctórum, * qui a sǽculo sunt, prophetárum ejus:

1:71 Salútem ex inimícis nostris, * et de manu ómnium, qui odérunt nos.

1:72 Ad faciéndam misericórdiam cum pátribus nostris: * et memorári testaménti sui sancti.

1:73 Jusjurándum, quod jurávit ad Ábraham patrem nostrum, * datúrum se nobis:

1:74 Ut sine timóre, de manu inimicórum nostrórum liberáti, * serviámus illi.

1:75 In sanctitáte, et justítia coram ipso, * ómnibus diébus nostris.

1:76 Et tu, puer, Prophéta Altíssimi vocáberis: * præíbis enim ante fáciem Dómini, paráre vias ejus:

1:77 Ad dandam sciéntiam salútis plebi ejus: * in remissiónem peccatórum eórum:

1:78 Per víscera misericórdiæ Dei nostri: * in quibus visitávit nos, óriens ex alto:

1:79 Illumináre his, qui in ténebris, et in umbra mortis sedent: * ad dirigéndos pedes nostros in viam pacis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ego sum panis vivus, qui de cælo descéndi: si quis manducáverit ex hoc pane, vivet in ætérnum, allelúja.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui nobis sub Sacraménto mirábili passiónis tuæ memóriam reliquísti: tríbue, quǽsumus, ita nos Córporis, et Sánguinis tui sacra mystéria venerári; ut redemptiónis tuæ fructum in nobis júgiter sentiámus:

Qui vivis et regnas cum Deo Patre, in unitáte Spíritus Sancti, Deus, per ómnia sǽcula sæculórum.

℟. Amen.

Commemoratio Ss. Marcellini, Petri, atque Erasmi, Episcopi, Martyrum

Ant. Vestri capílli cápitis omnes numeráti sunt: nolíte timére: multis passéribus melióres estis vos.

℣. Exsultábunt Sancti in glória.

℟. Lætabúntur in cubílibus suis.

Orémus.

Deus, qui nos ánnua beatórum Mártyrum tuórum Marcellíni, Petri atque Erásmi solemnitáte lætíficas: præsta, quǽsumus; ut, quorum gaudémus méritis, accendámur exémplis.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

℣. Dóminus det nobis suam pacem.

℟. Et vitam ætérnam. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Ad Primam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus {Doxology: Corp}

Jam lucis orto sídere,

Deum precémur súpplices,

Ut in diúrnis áctibus

Nos servet a nocéntibus.

Linguam refrénans témperet,

Ne litis horror ínsonet:

Visum fovéndo cóntegat,

Ne vanitátes háuriat.

Sint pura cordis íntima,

Absístat et vecórdia;

Carnis terat supérbiam

Potus cibíque párcitas.

Ut, cum dies abscésserit,

Noctémque sors redúxerit,

Mundi per abstinéntiam

Ipsi canámus glóriam.

Jesu, tibi sit glória,

Qui natus es de Vírgine,

Cum Patre et almo Spíritu,

In sempitérna sǽcula.

Amen.

Psalmi {Psalmi Dominica & antiphonæ ex Commune aut Festo}

Ant. Sapiéntia.

Psalmus 53 [1]

53:3 Deus, in nómine tuo salvum me fac: * et in virtúte tua júdica me.

53:4 Deus, exáudi oratiónem meam: * áuribus pércipe verba oris mei.

53:5 Quóniam aliéni insurrexérunt advérsum me, et fortes quæsiérunt ánimam meam: * et non proposuérunt Deum ante conspéctum suum.

53:6 Ecce enim, Deus ádjuvat me: * et Dóminus suscéptor est ánimæ meæ.

53:7 Avérte mala inimícis meis: * et in veritáte tua dispérde illos.

53:8 Voluntárie sacrificábo tibi, * et confitébor nómini tuo, Dómine: quóniam bonum est:

53:9 Quóniam ex omni tribulatióne eripuísti me: * et super inimícos meos despéxit óculus meus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(1-16) [2]

118:1 (Aleph) Beáti immaculáti in via: * qui ámbulant in lege Dómini.

118:2 Beáti, qui scrutántur testimónia ejus: * in toto corde exquírunt eum.

118:3 Non enim qui operántur iniquitátem, * in viis ejus ambulavérunt.

118:4 Tu mandásti * mandáta tua custodíri nimis.

118:5 Útinam dirigántur viæ meæ, * ad custodiéndas justificatiónes tuas!

118:6 Tunc non confúndar, * cum perspéxero in ómnibus mandátis tuis.

118:7 Confitébor tibi in directióne cordis: * in eo quod dídici judícia justítiæ tuæ.

118:8 Justificatiónes tuas custódiam: * non me derelínquas usquequáque.

118:9 (Beth) In quo córrigit adolescéntior viam suam? * In custodiéndo sermónes tuos.

118:10 In toto corde meo exquisívi te: * ne repéllas me a mandátis tuis.

118:11 In corde meo abscóndi elóquia tua: * ut non peccem tibi.

118:12 Benedíctus es, Dómine: * doce me justificatiónes tuas.

118:13 In lábiis meis, * pronuntiávi ómnia judícia oris tui.

118:14 In via testimoniórum tuórum delectátus sum, * sicut in ómnibus divítiis.

118:15 In mandátis tuis exercébor: * et considerábo vias tuas.

118:16 In justificatiónibus tuis meditábor: * non oblivíscar sermónes tuos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(17-32) [3]

118:17 (Ghimel) Retríbue servo tuo, vivífica me: * et custódiam sermónes tuos:

118:18 Revéla óculos meos: * et considerábo mirabília de lege tua.

118:19 Íncola ego sum in terra: * non abscóndas a me mandáta tua.

118:20 Concupívit ánima mea desideráre justificatiónes tuas, * in omni témpore.

118:21 Increpásti supérbos: * maledícti qui declínant a mandátis tuis.

118:22 Aufer a me oppróbrium, et contémptum: * quia testimónia tua exquisívi.

118:23 Étenim sedérunt príncipes, et advérsum me loquebántur: * servus autem tuus exercebátur in justificatiónibus tuis.

118:24 Nam et testimónia tua meditátio mea est: * et consílium meum justificatiónes tuæ.

118:25 (Daleth) Adhǽsit paviménto ánima mea: * vivífica me secúndum verbum tuum.

118:26 Vias meas enuntiávi, et exaudísti me: * doce me justificatiónes tuas.

118:27 Viam justificatiónum tuárum ínstrue me: * et exercébor in mirabílibus tuis.

118:28 Dormitávit ánima mea præ tǽdio: * confírma me in verbis tuis.

118:29 Viam iniquitátis ámove a me: * et de lege tua miserére mei.

118:30 Viam veritátis elégi: * judícia tua non sum oblítus.

118:31 Adhǽsi testimóniis tuis, Dómine: * noli me confúndere.

118:32 Viam mandatórum tuórum cucúrri, * cum dilatásti cor meum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Sapiéntia ædificávit sibi domum, míscuit vinum et pósuit mensam, allelúja.

Capitulum Responsorium Versus {ex Psalterio secundum diem}

1 Tim. 1:17

Regi sæculórum immortáli et invisíbili, soli Deo honor et glória in sǽcula sæculórum. Amen.

℟. Deo grátias.

℟.br. Christe, Fili Dei vivi, * Miserére nobis.

℟. Christe, Fili Dei vivi, * Miserére nobis.

℣. Qui natus est de María Vírgine.

℟. Miserére nobis.

℣. Glória Patri, et Fílio, * et Spirítui Sancto.

℟. Christe, Fili Dei vivi, * Miserére nobis.

℣. Exsúrge, Christe, ádjuva nos.

℟. Et líbera nos propter nomen tuum.

Preces Dominicales et Feriales{omittitur}

Preces Feriales{omittitur}

Preces Dominicales et Feriales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Dómine Deus omnípotens, qui ad princípium hujus diéi nos perveníre fecísti: tua nos hódie salva virtúte; ut in hac die ad nullum declinémus peccátum, sed semper ad tuam justítiam faciéndam nostra procédant elóquia, dirigántur cogitatiónes et ópera.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Martyrologium {anticip.}

Tértio Nonas Júnii Luna vicésima octáva Anno Dómini 2027

Octáva sanctíssimi Córporis Christi.

Arétii, in Túscia, sanctórum Mártyrum Pergentíni et Laurentíni fratrum, qui, in persecutióne Décii, sub Tibúrtio Prǽside, cum essent púeri, ibídem, post dira supplícia toleráta et magna mirácula osténsa, gládio cæsi sunt.

Constantinópoli sanctórum Mártyrum Lucilliáni et quátuor puerórum, scílicet Cláudii, Hypátii, Pauli et Dionýsii. His cum púeris Lucilliánus, ex idolórum sacerdóte Christiánus factus, in fornácem, post vária torménta, injéctus est, sed, flamma imbre exstíncta, omnes illǽsi evasérunt; dénique, ipse cruci affíxus, púeri autem gládio obtruncáti, sub Silváno Prǽside, consummáti sunt.

Córdubæ, in Hispánia, beáti Isaac Mónachi, qui, pro Christi fide, gládio necátus est.

Constantinópoli sanctæ Paulæ, Vírginis et Mártyris, quæ, cum prædictórum Mártyrum Lucilliáni ac Sociórum sánguinem collígeret, ídeo, comprehénsa, virgis percússa, et in ignem conjécta sed liberáta, demum et ipsa eódem loco, ubi sanctus Lucilliánus crucifíxus fúerat, decolláta est.

Carthágine sancti Cæcílii Presbýteri, qui sanctum Cypriánum ad Christi fidem perdúxit.

In território Aurelianénsi sancti Liphárdi, Presbýteri et Confessóris.

Lucæ, in Túscia, sancti Davíni Confessóris.

Anániæ sanctæ Olívæ Vírginis.

Lutétiæ Parisiórum sanctæ Clotíldis Regínæ, cujus précibus vir ejus Clodovéus, Rex Francórum, Christi fidem suscépit.

℣. Et álibi aliórum plurimórum sanctórum Mártyrum et Confessórum, atque sanctárum Vírginum.

℟. Deo grátias.

℣. Pretiósa in conspéctu Dómini.

℟. Mors Sanctórum ejus.

Sancta María et omnes Sancti intercédant pro nobis ad Dóminum, ut nos mereámur ab eo adjuvári et salvári, qui vivit et regnat in sǽcula sæculórum.

℟. Amen.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Réspice in servos tuos, Dómine, et in ópera tua, et dírige fílios eórum.

℟. Et sit splendor Dómini Dei nostri super nos, et ópera mánuum nostrárum dírige super nos, et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Orémus.

Dirígere et sanctificáre, régere et gubernáre dignáre, Dómine Deus, Rex cæli et terræ, hódie corda et córpora nostra, sensus, sermónes et actus nostros in lege tua, et in opéribus mandatórum tuórum: ut hic et in ætérnum, te auxiliánte, salvi et líberi esse mereámur, Salvátor mundi: Qui vivis et regnas in sǽcula sæculórum.

℟. Amen.

Lectio brevis {ex Commune aut Festo}

℣. Jube, domne, benedícere.

Benedictio. Dies et actus nostros in sua pace dispónat Dóminus omnípotens.

℟. Amen.

1 Cor 11:27

Quicúmque manducáverit panem hunc, vel bíberit cálicem Dómini indígne, reus erit córporis et sánguinis Dómini.

℣. Tu autem, Dómine, miserére nobis.

℟. Deo grátias.

Conclusio

℣. Adjutórium nostrum ✠ in nómine Dómini.

℟. Qui fecit cælum et terram.

℣. Benedícite.

℟. Deus.

Benedictio. Dóminus nos benedícat, ✠ et ab omni malo deféndat, et ad vitam perdúcat ætérnam. Et fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Tertiam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus {Doxology: Corp}

Nunc, Sancte, nobis, Spíritus,

Unum Patri cum Fílio,

Dignáre promptus íngeri

Nostro refúsus péctori.

Os, lingua, mens, sensus, vigor

Confessiónem pérsonent.

Flamméscat igne cáritas,

Accéndat ardor próximos.

Jesu, tibi sit glória,

Qui natus es de Vírgine,

Cum Patre et almo Spíritu,

In sempitérna sǽcula.

Amen.

Psalmi {Psalmi Dominica & antiphonæ ex Commune aut Festo}

Ant. Angelórum esca.

Psalmus 118(33-48) [1]

118:33 (He) Legem pone mihi, Dómine, viam justificatiónum tuárum: * et exquíram eam semper.

118:34 Da mihi intelléctum, et scrutábor legem tuam: * et custódiam illam in toto corde meo.

118:35 Deduc me in sémitam mandatórum tuórum: * quia ipsam vólui.

118:36 Inclína cor meum in testimónia tua: * et non in avarítiam.

118:37 Avérte óculos meos ne vídeant vanitátem: * in via tua vivífica me.

118:38 Státue servo tuo elóquium tuum, * in timóre tuo.

118:39 Ámputa oppróbrium meum quod suspicátus sum: * quia judícia tua jucúnda.

118:40 Ecce, concupívi mandáta tua: * in æquitáte tua vivífica me.

118:41 (Vav) Et véniat super me misericórdia tua, Dómine: * salutáre tuum secúndum elóquium tuum.

118:42 Et respondébo exprobrántibus mihi verbum: * quia sperávi in sermónibus tuis.

118:43 Et ne áuferas de ore meo verbum veritátis usquequáque: * quia in judíciis tuis supersperávi.

118:44 Et custódiam legem tuam semper: * in sǽculum et in sǽculum sǽculi.

118:45 Et ambulábam in latitúdine: * quia mandáta tua exquisívi.

118:46 Et loquébar in testimóniis tuis in conspéctu regum: * et non confundébar.

118:47 Et meditábar in mandátis tuis, * quæ diléxi.

118:48 Et levávi manus meas ad mandáta tua, quæ diléxi: * et exercébar in justificatiónibus tuis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(49-64) [2]

118:49 (Zai) Memor esto verbi tui servo tuo, * in quo mihi spem dedísti.

118:50 Hæc me consoláta est in humilitáte mea: * quia elóquium tuum vivificávit me.

118:51 Supérbi iníque agébant usquequáque: * a lege autem tua non declinávi.

118:52 Memor fui judiciórum tuórum a sǽculo, Dómine: * et consolátus sum.

118:53 Deféctio ténuit me, * pro peccatóribus derelinquéntibus legem tuam.

118:54 Cantábiles mihi erant justificatiónes tuæ, * in loco peregrinatiónis meæ.

118:55 Memor fui nocte nóminis tui, Dómine: * et custodívi legem tuam.

118:56 Hæc facta est mihi: * quia justificatiónes tuas exquisívi.

118:57 (Heth) Pórtio mea, Dómine, * dixi custodíre legem tuam.

118:58 Deprecátus sum fáciem tuam in toto corde meo: * miserére mei secúndum elóquium tuum.

118:59 Cogitávi vias meas: * et convérti pedes meos in testimónia tua.

118:60 Parátus sum, et non sum turbátus: * ut custódiam mandáta tua.

118:61 Funes peccatórum circumpléxi sunt me: * et legem tuam non sum oblítus.

118:62 Média nocte surgébam ad confiténdum tibi, * super judícia justificatiónis tuæ.

118:63 Párticeps ego sum ómnium timéntium te: * et custodiéntium mandáta tua.

118:64 Misericórdia tua, Dómine, plena est terra: * justificatiónes tuas doce me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(65-80) [3]

118:65 (Teth) Bonitátem fecísti cum servo tuo, Dómine, * secúndum verbum tuum.

118:66 Bonitátem, et disciplínam, et sciéntiam doce me: * quia mandátis tuis crédidi.

118:67 Priúsquam humiliárer ego delíqui: * proptérea elóquium tuum custodívi.

118:68 Bonus es tu: * et in bonitáte tua doce me justificatiónes tuas.

118:69 Multiplicáta est super me iníquitas superbórum: * ego autem in toto corde meo scrutábor mandáta tua.

118:70 Coagulátum est sicut lac cor eórum: * ego vero legem tuam meditátus sum.

118:71 Bonum mihi quia humiliásti me: * ut discam justificatiónes tuas.

118:72 Bonum mihi lex oris tui, * super míllia auri et argénti.

118:73 (Joth) Manus tuæ fecérunt me, et plasmavérunt me: * da mihi intelléctum, et discam mandáta tua.

118:74 Qui timent te vidébunt me, et lætabúntur: * quia in verba tua supersperávi.

118:75 Cognóvi, Dómine, quia ǽquitas judícia tua: * et in veritáte tua humiliásti me.

118:76 Fiat misericórdia tua ut consolétur me, * secúndum elóquium tuum servo tuo.

118:77 Véniant mihi miseratiónes tuæ, et vivam: * quia lex tua meditátio mea est.

118:78 Confundántur supérbi, quia injúste iniquitátem fecérunt in me: * ego autem exercébor in mandátis tuis.

118:79 Convertántur mihi timéntes te: * et qui novérunt testimónia tua.

118:80 Fiat cor meum immaculátum in justificatiónibus tuis, * ut non confúndar.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Angelórum esca nutrivísti pópulum tuum, et panem de cælo præstitísti eis, allelúja.

Capitulum Responsorium Versus {ex Commune aut Festo}

1 Cor 11:23-24

Fratres: Ego enim accépi a Dómino quod et trádidi vobis, quóniam Dóminus Jesus, in qua nocte tradebátur, accépit panem, et grátias agens fregit, et dixit: Accípite et manducáte: hoc est corpus meum, quod pro vobis tradétur: hoc fácite in meam commemoratiónem.

℟. Deo grátias.

℟.br. Panem cæli dedit eis, * Allelúja, allelúja.

℟. Panem cæli dedit eis, * Allelúja, allelúja.

℣. Panem Angelórum manducávit homo.

℟. Allelúja, allelúja.

℣. Glória Patri, et Fílio, * et Spirítui Sancto.

℟. Panem cæli dedit eis, * Allelúja, allelúja.

℣. Cibávit illos ex ádipe fruménti, allelúja.

℟. Et de petra, melle saturávit eos, allelúja.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui nobis sub Sacraménto mirábili passiónis tuæ memóriam reliquísti: tríbue, quǽsumus, ita nos Córporis, et Sánguinis tui sacra mystéria venerári; ut redemptiónis tuæ fructum in nobis júgiter sentiámus:

Qui vivis et regnas cum Deo Patre, in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Sextam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus {Doxology: Corp}

Rector potens, verax Deus,

Qui témperas rerum vices,

Splendóre mane illúminas,

Et ígnibus merídiem:

Exstíngue flammas lítium,

Aufer calórem nóxium,

Confer salútem córporum,

Verámque pacem córdium.

Jesu, tibi sit glória,

Qui natus es de Vírgine,

Cum Patre et almo Spíritu,

In sempitérna sǽcula.

Amen.

Psalmi {Psalmi Dominica & antiphonæ ex Commune aut Festo}

Ant. Pinguis est panis.

Psalmus 118(81-96) [1]

118:81 (Caph) Defécit in salutáre tuum ánima mea: * et in verbum tuum supersperávi.

118:82 Defecérunt óculi mei in elóquium tuum, * dicéntes: Quando consoláberis me?

118:83 Quia factus sum sicut uter in pruína: * justificatiónes tuas non sum oblítus.

118:84 Quot sunt dies servi tui? * quando fácies de persequéntibus me judícium?

118:85 Narravérunt mihi iníqui fabulatiónes: * sed non ut lex tua.

118:86 Ómnia mandáta tua véritas: * iníque persecúti sunt me, ádjuva me.

118:87 Paulo minus consummavérunt me in terra: * ego autem non derelíqui mandáta tua.

118:88 Secúndum misericórdiam tuam vivífica me: * et custódiam testimónia oris tui.

118:89 (Lamed) In ætérnum, Dómine, * verbum tuum pérmanet in cælo.

118:90 In generatiónem et generatiónem véritas tua: * fundásti terram, et pérmanet.

118:91 Ordinatióne tua persevérat dies: * quóniam ómnia sérviunt tibi.

118:92 Nisi quod lex tua meditátio mea est: * tunc forte periíssem in humilitáte mea.

118:93 In ætérnum non oblivíscar justificatiónes tuas: * quia in ipsis vivificásti me.

118:94 Tuus sum ego, salvum me fac: * quóniam justificatiónes tuas exquisívi.

118:95 Me exspectavérunt peccatóres ut pérderent me: * testimónia tua intelléxi.

118:96 Omnis consummatiónis vidi finem: * latum mandátum tuum nimis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(97-112) [2]

118:97 (Mem) Quómodo diléxi legem tuam, Dómine? * tota die meditátio mea est.

118:98 Super inimícos meos prudéntem me fecísti mandáto tuo: * quia in ætérnum mihi est.

118:99 Super omnes docéntes me intelléxi: * quia testimónia tua meditátio mea est.

118:100 Super senes intelléxi: * quia mandáta tua quæsívi.

118:101 Ab omni via mala prohíbui pedes meos: * ut custódiam verba tua.

118:102 A judíciis tuis non declinávi: * quia tu legem posuísti mihi.

118:103 Quam dúlcia fáucibus meis elóquia tua, * super mel ori meo!

118:104 A mandátis tuis intelléxi: * proptérea odívi omnem viam iniquitátis.

118:105 (Nun) Lucérna pédibus meis verbum tuum, * et lumen sémitis meis.

118:106 Jurávi, et státui * custodíre judícia justítiæ tuæ.

118:107 Humiliátus sum usquequáque, Dómine: * vivífica me secúndum verbum tuum.

118:108 Voluntária oris mei beneplácita fac, Dómine: * et judícia tua doce me.

118:109 Ánima mea in mánibus meis semper: * et legem tuam non sum oblítus.

118:110 Posuérunt peccatóres láqueum mihi: * et de mandátis tuis non errávi.

118:111 Hereditáte acquisívi testimónia tua in ætérnum: * quia exsultátio cordis mei sunt.

118:112 Inclinávi cor meum ad faciéndas justificatiónes tuas in ætérnum, * propter retributiónem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(113-128) [3]

118:113 (Samech) Iníquos ódio hábui: * et legem tuam diléxi.

118:114 Adjútor et suscéptor meus es tu: * et in verbum tuum supersperávi.

118:115 Declináte a me, malígni: * et scrutábor mandáta Dei mei.

118:116 Súscipe me secúndum elóquium tuum, et vivam: * et non confúndas me ab exspectatióne mea.

118:117 Ádjuva me, et salvus ero: * et meditábor in justificatiónibus tuis semper.

118:118 Sprevísti omnes discedéntes a judíciis tuis: * quia injústa cogitátio eórum.

118:119 Prævaricántes reputávi omnes peccatóres terræ: * ídeo diléxi testimónia tua.

118:120 Confíge timóre tuo carnes meas: * a judíciis enim tuis tímui.

118:121 (Ain) Feci judícium et justítiam: * non tradas me calumniántibus me.

118:122 Súscipe servum tuum in bonum: * non calumniéntur me supérbi.

118:123 Óculi mei defecérunt in salutáre tuum: * et in elóquium justítiæ tuæ.

118:124 Fac cum servo tuo secúndum misericórdiam tuam: * et justificatiónes tuas doce me.

118:125 Servus tuus sum ego: * da mihi intelléctum, ut sciam testimónia tua.

118:126 Tempus faciéndi, Dómine: * dissipavérunt legem tuam.

118:127 Ídeo diléxi mandáta tua, * super aurum et topázion.

118:128 Proptérea ad ómnia mandáta tua dirigébar: * omnem viam iníquam ódio hábui.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Pinguis est panis Christi, et præbébit delícias régibus, allelúja.

Capitulum Responsorium Versus {ex Commune aut Festo}

1 Cor 11:26

Quotiescúmque enim manducábitis panem hunc, et cálicem bibétis, mortem Dómini annuntiábitis donec véniat.

℟. Deo grátias.

℟.br. Cibávit illos ex ádipe fruménti, * Allelúja, allelúja.

℟. Cibávit illos ex ádipe fruménti, * Allelúja, allelúja.

℣. Et de petra, melle saturávit eos.

℟. Allelúja, allelúja.

℣. Glória Patri, et Fílio, * et Spirítui Sancto.

℟. Cibávit illos ex ádipe fruménti, * Allelúja, allelúja.

℣. Edúcas panem de terra, allelúja.

℟. Et vinum lætíficet cor hóminis, allelúja.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui nobis sub Sacraménto mirábili passiónis tuæ memóriam reliquísti: tríbue, quǽsumus, ita nos Córporis, et Sánguinis tui sacra mystéria venerári; ut redemptiónis tuæ fructum in nobis júgiter sentiámus:

Qui vivis et regnas cum Deo Patre, in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Nonam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus {Doxology: Corp}

Rerum, Deus, tenax vigor,

Immótus in te pérmanens,

Lucis diúrnæ témpora

Succéssibus detérminans:

Largíre lumen véspere,

Quo vita nusquam décidat,

Sed prǽmium mortis sacræ

Perénnis instet glória.

Jesu, tibi sit glória,

Qui natus es de Vírgine,

Cum Patre et almo Spíritu,

In sempitérna sǽcula.

Amen.

Psalmi {Psalmi Dominica & antiphonæ ex Commune aut Festo}

Ant. Vincénti dabo.

Psalmus 118(129-144) [1]

118:129 (Phe) Mirabília testimónia tua: * ídeo scrutáta est ea ánima mea.

118:130 Declarátio sermónum tuórum illúminat: * et intelléctum dat párvulis.

118:131 Os meum apérui, et attráxi spíritum: * quia mandáta tua desiderábam.

118:132 Áspice in me, et miserére mei, * secúndum judícium diligéntium nomen tuum.

118:133 Gressus meos dírige secúndum elóquium tuum: * et non dominétur mei omnis injustítia.

118:134 Rédime me a calúmniis hóminum: * ut custódiam mandáta tua.

118:135 Fáciem tuam illúmina super servum tuum: * et doce me justificatiónes tuas.

118:136 Éxitus aquárum deduxérunt óculi mei: * quia non custodiérunt legem tuam.

118:137 (Sade) Justus es, Dómine: * et rectum judícium tuum.

118:138 Mandásti justítiam testimónia tua: * et veritátem tuam nimis.

118:139 Tabéscere me fecit zelus meus: * quia oblíti sunt verba tua inimíci mei.

118:140 Ignítum elóquium tuum veheménter: * et servus tuus diléxit illud.

118:141 Adolescéntulus sum ego et contémptus: * justificatiónes tuas non sum oblítus.

118:142 Justítia tua, justítia in ætérnum: * et lex tua véritas.

118:143 Tribulátio, et angústia invenérunt me: * mandáta tua meditátio mea est.

118:144 Ǽquitas testimónia tua in ætérnum: * intelléctum da mihi, et vivam.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(145-160) [2]

118:145 (Coph) Clamávi in toto corde meo, exáudi me, Dómine: * justificatiónes tuas requíram.

118:146 Clamávi ad te, salvum me fac: * ut custódiam mandáta tua.

118:147 Prævéni in maturitáte, et clamávi: * quia in verba tua supersperávi.

118:148 Prævenérunt óculi mei ad te dilúculo: * ut meditárer elóquia tua.

118:149 Vocem meam audi secúndum misericórdiam tuam, Dómine: * et secúndum judícium tuum vivífica me.

118:150 Appropinquavérunt persequéntes me iniquitáti: * a lege autem tua longe facti sunt.

118:151 Prope es tu, Dómine: * et omnes viæ tuæ véritas.

118:152 Inítio cognóvi de testimóniis tuis: * quia in ætérnum fundásti ea.

118:153 (Res) Vide humilitátem meam, et éripe me: * quia legem tuam non sum oblítus.

118:154 Júdica judícium meum, et rédime me: * propter elóquium tuum vivífica me.

118:155 Longe a peccatóribus salus: * quia justificatiónes tuas non exquisiérunt.

118:156 Misericórdiæ tuæ multæ, Dómine: * secúndum judícium tuum vivífica me.

118:157 Multi qui persequúntur me, et tríbulant me: * a testimóniis tuis non declinávi.

118:158 Vidi prævaricántes, et tabescébam: * quia elóquia tua non custodiérunt.

118:159 Vide quóniam mandáta tua diléxi, Dómine: * in misericórdia tua vivífica me.

118:160 Princípium verbórum tuórum, véritas: * in ætérnum ómnia judícia justítiæ tuæ.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(161-176) [3]

118:161 (Sin) Príncipes persecúti sunt me gratis: * et a verbis tuis formidávit cor meum.

118:162 Lætábor ego super elóquia tua: * sicut qui invénit spólia multa.

118:163 Iniquitátem ódio hábui, et abominátus sum: * legem autem tuam diléxi.

118:164 Sépties in die laudem dixi tibi, * super judícia justítiæ tuæ.

118:165 Pax multa diligéntibus legem tuam: * et non est illis scándalum.

118:166 Exspectábam salutáre tuum, Dómine: * et mandáta tua diléxi.

118:167 Custodívit ánima mea testimónia tua: * et diléxit ea veheménter.

118:168 Servávi mandáta tua, et testimónia tua: * quia omnes viæ meæ in conspéctu tuo.

118:169 (Thau) Appropínquet deprecátio mea in conspéctu tuo, Dómine: * juxta elóquium tuum da mihi intelléctum.

118:170 Intret postulátio mea in conspéctu tuo: * secúndum elóquium tuum éripe me.

118:171 Eructábunt lábia mea hymnum, * cum docúeris me justificatiónes tuas.

118:172 Pronuntiábit lingua mea elóquium tuum: * quia ómnia mandáta tua ǽquitas.

118:173 Fiat manus tua ut salvet me: * quóniam mandáta tua elégi.

118:174 Concupívi salutáre tuum, Dómine: * et lex tua meditátio mea est.

118:175 Vivet ánima mea, et laudábit te: * et judícia tua adjuvábunt me.

118:176 Errávi, sicut ovis, quæ périit: * quære servum tuum, quia mandáta tua non sum oblítus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Vincénti dabo manna abscónditum, et nomen novum, allelúja.

Capitulum Responsorium Versus {ex Commune aut Festo}

1 Cor 11:27

Quicúmque manducáverit panem hunc, vel bíberit cálicem Dómini indígne, reus erit córporis et sánguinis Dómini.

℟. Deo grátias.

℟.br. Edúcas panem de terra, * Allelúja, allelúja.

℟. Edúcas panem de terra, * Allelúja, allelúja.

℣. Et vinum lætíficet cor hóminis.

℟. Allelúja, allelúja.

℣. Glória Patri, et Fílio, * et Spirítui Sancto.

℟. Edúcas panem de terra, * Allelúja, allelúja.

℣. Pósuit fines tuos pacem, allelúja.

℟. Et ádipe fruménti sátiat te, allelúja.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui nobis sub Sacraménto mirábili passiónis tuæ memóriam reliquísti: tríbue, quǽsumus, ita nos Córporis, et Sánguinis tui sacra mystéria venerári; ut redemptiónis tuæ fructum in nobis júgiter sentiámus:

Qui vivis et regnas cum Deo Patre, in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

In Octava Sanctissimi Corporis Christi
Duplex majus II. ordinis

Ad Vesperas

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Commune aut Festo}

Ant. Sacérdos in ætérnum * Christus Dóminus secúndum órdinem Melchísedech, panem et vinum óbtulit.

Psalmus 109 [1]

109:1 Dixit Dóminus Dómino meo: * Sede a dextris meis:

109:1 Donec ponam inimícos tuos, * scabéllum pedum tuórum.

109:2 Virgam virtútis tuæ emíttet Dóminus ex Sion: * domináre in médio inimicórum tuórum.

109:3 Tecum princípium in die virtútis tuæ in splendóribus sanctórum: * ex útero ante lucíferum génui te.

109:4 Jurávit Dóminus, et non pœnitébit eum: * Tu es sacérdos in ætérnum secúndum órdinem Melchísedech.

109:5 Dóminus a dextris tuis, * confrégit in die iræ suæ reges.

109:6 Judicábit in natiónibus, implébit ruínas: * conquassábit cápita in terra multórum.

109:7 De torrénte in via bibet: * proptérea exaltábit caput.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Sacérdos in ætérnum Christus Dóminus secúndum órdinem Melchísedech, panem et vinum óbtulit.

Ant. Miserátor Dóminus * escam dedit timéntibus se in memóriam suórum mirabílium.

Psalmus 110 [2]

110:1 Confitébor tibi, Dómine, in toto corde meo: * in consílio justórum, et congregatióne.

110:2 Magna ópera Dómini: * exquisíta in omnes voluntátes ejus.

110:3 Conféssio et magnificéntia opus ejus: * et justítia ejus manet in sǽculum sǽculi.

110:4 Memóriam fecit mirabílium suórum, † miséricors et miserátor Dóminus: * escam dedit timéntibus se.

110:5 Memor erit in sǽculum testaménti sui: * virtútem óperum suórum annuntiábit pópulo suo:

110:7 Ut det illis hereditátem géntium: * ópera mánuum ejus véritas, et judícium.

110:8 Fidélia ómnia mandáta ejus: † confirmáta in sǽculum sǽculi, * facta in veritáte et æquitáte.

110:9 Redemptiónem misit pópulo suo: * mandávit in ætérnum testaméntum suum.

110:9 (fit reverentia) Sanctum, et terríbile nomen ejus: * inítium sapiéntiæ timor Dómini.

110:10 Intelléctus bonus ómnibus faciéntibus eum: * laudátio ejus manet in sǽculum sǽculi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Miserátor Dóminus escam dedit timéntibus se in memóriam suórum mirabílium.

Ant. Cálicem salutáris * accípiam: et sacrificábo hóstiam laudis.

Psalmus 115 [3]

115:1 Crédidi, propter quod locútus sum: * ego autem humiliátus sum nimis.

115:2 Ego dixi in excéssu meo: * Omnis homo mendax.

115:3 Quid retríbuam Dómino, * pro ómnibus, quæ retríbuit mihi?

115:4 Cálicem salutáris accípiam: * et nomen Dómini invocábo.

115:5 Vota mea Dómino reddam coram omni pópulo ejus: * pretiósa in conspéctu Dómini mors sanctórum ejus:

115:7 O Dómine, quia ego servus tuus: * ego servus tuus, et fílius ancíllæ tuæ.

115:7 Dirupísti víncula mea: † tibi sacrificábo hóstiam laudis, * et nomen Dómini invocábo.

115:9 Vota mea Dómino reddam in conspéctu omnis pópuli ejus: * in átriis domus Dómini, in médio tui, Jerúsalem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Cálicem salutáris accípiam: et sacrificábo hóstiam laudis.

Ant. Sicut novéllæ olivárum, * Ecclésiæ fílii sint in circúitu mensæ Dómini.

Psalmus 127 [4]

127:1 Beáti, omnes, qui timent Dóminum, * qui ámbulant in viis ejus.

127:2 Labóres mánuum tuárum quia manducábis: * beátus es, et bene tibi erit.

127:3 Uxor tua sicut vitis abúndans, * in latéribus domus tuæ.

127:3 Fílii tui sicut novéllæ olivárum, * in circúitu mensæ tuæ.

127:4 Ecce, sic benedicétur homo, * qui timet Dóminum.

127:5 Benedícat tibi Dóminus ex Sion: * et vídeas bona Jerúsalem ómnibus diébus vitæ tuæ.

127:6 Et vídeas fílios filiórum tuórum, * pacem super Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Sicut novéllæ olivárum, Ecclésiæ fílii sint in circúitu mensæ Dómini.

Ant. Qui pacem * ponit fines Ecclésiæ, fruménti ádipe sátiat nos Dóminus.

Psalmus 147 [5]

147:1 Lauda, Jerúsalem, Dóminum: * lauda Deum tuum, Sion.

147:2 Quóniam confortávit seras portárum tuárum: * benedíxit fíliis tuis in te.

147:3 Qui pósuit fines tuos pacem: * et ádipe fruménti sátiat te.

147:4 Qui emíttit elóquium suum terræ: * velóciter currit sermo ejus.

147:5 Qui dat nivem sicut lanam: * nébulam sicut cínerem spargit.

147:6 Mittit crystállum suam sicut buccéllas: * ante fáciem frígoris ejus quis sustinébit?

147:7 Emíttet verbum suum, et liquefáciet ea: * flabit spíritus ejus, et fluent aquæ.

147:8 Qui annúntiat verbum suum Jacob: * justítias, et judícia sua Israël.

147:9 Non fecit táliter omni natióni: * et judícia sua non manifestávit eis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Qui pacem ponit fines Ecclésiæ, fruménti ádipe sátiat nos Dóminus.

Capitulum Hymnus Versus {ex Commune aut Festo}

1 Cor 11:23-24

Fratres: Ego enim accépi a Dómino quod et trádidi vobis, quóniam Dóminus Jesus, in qua nocte tradebátur, accépit panem, et grátias agens fregit, et dixit: Accípite et manducáte: hoc est corpus meum, quod pro vobis tradétur: hoc fácite in meam commemoratiónem.

℟. Deo grátias.

Hymnus

Pange, lingua, gloriósi

Córporis mystérium,

Sanguinísque pretiósi,

Quem in mundi prétium

Fructus ventris generósi

Rex effúdit géntium.

Nobis datus, nobis natus

Ex intácta Vírgine,

Et in mundo conversátus,

Sparso verbi sémine,

Sui moras incolátus

Miro clausit órdine.

In suprémæ nocte cenæ

Recúmbens cum frátribus,

Observáta lege plene

Cibis in legálibus,

Cibum turbæ duodénæ

Se dat suis mánibus.

Verbum caro, panem verum

Verbo carnem éfficit;

Fitque sanguis Christi merum:

Et si sensus déficit,

Ad firmándum cor sincérum

Sola fides súfficit.

Sequens stropha, si coram Sanctissimo exposito Officium persolvatur, dicitur flexis genibus.

Tantum ergo Sacraméntum

Venerémur cérnui:

Et antíquum documéntum

Novo cedat rítui:

Præstet fides suppleméntum

Sénsuum deféctui.

Genitóri, Genitóque

Laus et jubilátio,

Salus, honor, virtus quoque

Sit et benedíctio:

Procedénti ab utróque

Compar sit laudátio.

Amen.

℣. Panem de cælo præstitísti eis, allelúja.

℟. Omne delectaméntum in se habéntem, allelúja.

Canticum: Magnificat {Antiphona ex Proprio de Tempore}

Ant. O quam suávis est, * Dómine, spíritus tuus, qui, ut dulcédinem tuam in fílios demonstráres, pane suavíssimo de cælo prǽstito, esuriéntes reples bonis, fastidiósos dívites dimíttens inánes.

Canticum B. Mariæ Virginis

Luc. 1:46-55

1:46 Magníficat ✠ * ánima mea Dóminum.

1:47 Et exsultávit spíritus meus: * in Deo, salutári meo.

1:48 Quia respéxit humilitátem ancíllæ suæ: * ecce enim ex hoc beátam me dicent omnes generatiónes.

1:49 Quia fecit mihi magna qui potens est: * et sanctum nomen ejus.

1:50 Et misericórdia ejus, a progénie in progénies: * timéntibus eum.

1:51 Fecit poténtiam in brácchio suo: * dispérsit supérbos mente cordis sui.

1:52 Depósuit poténtes de sede: * et exaltávit húmiles.

1:53 Esuriéntes implévit bonis: * et dívites dimísit inánes.

1:54 Suscépit Israël púerum suum: * recordátus misericórdiæ suæ.

1:55 Sicut locútus est ad patres nostros: * Ábraham, et sémini ejus in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. O quam suávis est, Dómine, spíritus tuus, qui, ut dulcédinem tuam in fílios demonstráres, pane suavíssimo de cælo prǽstito, esuriéntes reples bonis, fastidiósos dívites dimíttens inánes.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui nobis sub Sacraménto mirábili passiónis tuæ memóriam reliquísti: tríbue, quǽsumus, ita nos Córporis, et Sánguinis tui sacra mystéria venerári; ut redemptiónis tuæ fructum in nobis júgiter sentiámus:

Qui vivis et regnas cum Deo Patre, in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Et si tunc terminetur Officium, dicitur tantum Pater Noster secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Completorium

Incipit

℣. Jube, domne, benedícere.

Benedictio. Noctem quiétam et finem perféctum concédat nobis Dóminus omnípotens.

℟. Amen.

Lectio brevis

1 Pet 5:8-9

Fratres: Sóbrii estóte, et vigiláte: quia adversárius vester diábolus tamquam leo rúgiens círcuit, quærens quem dévoret: cui resístite fortes in fide.

℣. Tu autem, Dómine, miserére nobis.

℟. Deo grátias.

℣. Adjutórium nostrum ✠ in nómine Dómini.

℟. Qui fecit cælum et terram.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Joánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Joánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Convérte nos ✙︎ Deus, salutáris noster.

℟. Et avérte iram tuam a nobis.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi et Antiphona de Dominica}

Ant. Miserére.

Psalmus 4 [1]

4:2 Cum invocárem exaudívit me Deus justítiæ meæ: * in tribulatióne dilatásti mihi.

4:2 Miserére mei, * et exáudi oratiónem meam.

4:3 Fílii hóminum, úsquequo gravi corde? * ut quid dilígitis vanitátem, et quǽritis mendácium?

4:4 Et scitóte quóniam mirificávit Dóminus sanctum suum: * Dóminus exáudiet me cum clamávero ad eum.

4:5 Irascímini, et nolíte peccáre: † quæ dícitis in córdibus vestris, * in cubílibus vestris compungímini.

4:6 Sacrificáte sacrifícium justítiæ, † et speráte in Dómino. * Multi dicunt: Quis osténdit nobis bona?

4:7 Signátum est super nos lumen vultus tui, Dómine: * dedísti lætítiam in corde meo.

4:8 A fructu fruménti, vini, et ólei sui * multiplicáti sunt.

4:9 In pace in idípsum * dórmiam, et requiéscam;

4:10 Quóniam tu, Dómine, singuláriter in spe * constituísti me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 90 [2]

90:1 Qui hábitat in adjutório Altíssimi, * in protectióne Dei cæli commorábitur.

90:2 Dicet Dómino: Suscéptor meus es tu, et refúgium meum: * Deus meus sperábo in eum.

90:3 Quóniam ipse liberávit me de láqueo venántium, * et a verbo áspero.

90:4 Scápulis suis obumbrábit tibi: * et sub pennis ejus sperábis.

90:5 Scuto circúmdabit te véritas ejus: * non timébis a timóre noctúrno,

90:6 A sagítta volánte in die, † a negótio perambulánte in ténebris: * ab incúrsu, et dæmónio meridiáno.

90:7 Cadent a látere tuo mille, † et decem míllia a dextris tuis: * ad te autem non appropinquábit.

90:8 Verúmtamen óculis tuis considerábis: * et retributiónem peccatórum vidébis.

90:9 Quóniam tu es, Dómine, spes mea: * Altíssimum posuísti refúgium tuum.

90:10 Non accédet ad te malum: * et flagéllum non appropinquábit tabernáculo tuo.

90:11 Quóniam Ángelis suis mandávit de te: * ut custódiant te in ómnibus viis tuis.

90:12 In mánibus portábunt te: * ne forte offéndas ad lápidem pedem tuum.

90:13 Super áspidem, et basilíscum ambulábis: * et conculcábis leónem et dracónem.

90:14 Quóniam in me sperávit, liberábo eum: * prótegam eum, quóniam cognóvit nomen meum.

90:15 Clamábit ad me, et ego exáudiam eum: † cum ipso sum in tribulatióne: * erípiam eum et glorificábo eum.

90:16 Longitúdine diérum replébo eum: * et osténdam illi salutáre meum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 133 [3]

133:1 Ecce nunc benedícite Dóminum, * omnes servi Dómini:

133:1 Qui statis in domo Dómini, * in átriis domus Dei nostri.

133:2 In nóctibus extóllite manus vestras in sancta, * et benedícite Dóminum.

133:3 Benedícat te Dóminus ex Sion, * qui fecit cælum et terram.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Miserére mihi, Dómine, et exáudi oratiónem meam.

Hymnus {Doxology: Corp}

Te lucis ante términum,

Rerum Creátor, póscimus,

Ut pro tua cleméntia

Sis præsul et custódia.

Procul recédant sómnia,

Et nóctium phantásmata;

Hostémque nostrum cómprime,

Ne polluántur córpora.

Jesu, tibi sit glória,

Qui natus es de Vírgine,

Cum Patre et almo Spíritu,

In sempitérna sǽcula.

Amen.

Capitulum Responsorium Versus

Jer 14:9

Tu autem in nobis es, Dómine, et nomen sanctum tuum invocátum est super nos: ne derelínquas nos, Dómine, Deus noster.

℟. Deo grátias.

℟.br. In manus tuas, Dómine, * Comméndo spíritum meum.

℟. In manus tuas, Dómine, * Comméndo spíritum meum.

℣. Redemísti nos, Dómine, Deus veritátis.

℟. Comméndo spíritum meum.

℣. Glória Patri, et Fílio, * et Spirítui Sancto.

℟. In manus tuas, Dómine, * Comméndo spíritum meum.

℣. Custódi nos, Dómine, ut pupíllam óculi.

℟. Sub umbra alárum tuárum prótege nos.

Canticum: Nunc dimittis

Ant. Salva nos.

Canticum Simeonis

Luc. 2:29-32

2:29 Nunc dimíttis ✠ servum tuum, Dómine, * secúndum verbum tuum in pace:

2:30 Quia vidérunt óculi mei * salutáre tuum,

2:31 Quod parásti * ante fáciem ómnium populórum,

2:32 Lumen ad revelatiónem géntium, * et glóriam plebis tuæ Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salva nos, Dómine, vigilántes, custódi nos dormiéntes; ut vigilémus cum Christo, et requiescámus in pace.

Preces Dominicales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Vísita, quǽsumus, Dómine, habitatiónem istam, et omnes insídias inimíci ab ea longe repélle: Ángeli tui sancti hábitent in ea, qui nos in pace custódiant; et benedíctio tua sit super nos semper.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Benedictio. Benedícat et custódiat nos omnípotens et miséricors Dóminus, ✠ Pater, et Fílius, et Spíritus Sanctus.

℟. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Deinde dicitur secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Si post Completorium immediate sequatur Matutinum, tunc bis dicitur Pater noster, Ave Maria et Credo, pro fine videlicet Officii diei præcedentis, et pro initio Officii diei sequentis.

In Octava Sanctissimi Corporis Christi
Duplex majus II. ordinis

Ad Matutinum

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Dómine, lábia + mea apéries.

℟. Et os meum annuntiábit laudem tuam.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Invitatorium {Antiphona ex Commune aut Festo}

Ant. Christum Regem adorémus dominántem géntibus: * Qui se manducántibus dat spíritus pinguédinem.

Ant. Christum Regem adorémus dominántem géntibus: * Qui se manducántibus dat spíritus pinguédinem.

Veníte, exsultémus Dómino, jubilémus Deo, salutári nostro: præoccupémus fáciem ejus in confessióne, et in psalmis jubilémus ei.

Ant. Christum Regem adorémus dominántem géntibus: * Qui se manducántibus dat spíritus pinguédinem.

Quóniam Deus magnus Dóminus, et Rex magnus super omnes deos, quóniam non repéllet Dóminus plebem suam: quia in manu ejus sunt omnes fines terræ, et altitúdines móntium ipse cónspicit.

Ant. Qui se manducántibus dat spíritus pinguédinem.

Quóniam ipsíus est mare, et ipse fecit illud, et áridam fundavérunt manus ejus (genuflectitur) veníte, adorémus, et procidámus ante Deum: plorémus coram Dómino, qui fecit nos, quia ipse est Dóminus, Deus noster; nos autem pópulus ejus, et oves páscuæ ejus.

Ant. Christum Regem adorémus dominántem géntibus: * Qui se manducántibus dat spíritus pinguédinem.

Hódie, si vocem ejus audiéritis, nolíte obduráre corda vestra, sicut in exacerbatióne secúndum diem tentatiónis in desérto: ubi tentavérunt me patres vestri, probavérunt et vidérunt ópera mea.

Ant. Qui se manducántibus dat spíritus pinguédinem.

Quadragínta annis próximus fui generatióni huic, et dixi: Semper hi errant corde, ipsi vero non cognovérunt vias meas: quibus jurávi in ira mea: Si introíbunt in réquiem meam.

Ant. Christum Regem adorémus dominántem géntibus: * Qui se manducántibus dat spíritus pinguédinem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Qui se manducántibus dat spíritus pinguédinem.

Ant. Christum Regem adorémus dominántem géntibus: * Qui se manducántibus dat spíritus pinguédinem.

Hymnus {ex Commune aut Festo}

Sacris solémniis juncta sint gáudia,

Et ex præcórdiis sonent præcónia;

Recédant vétera, nova sint ómnia,

Corda, voces, et ópera.

Noctis recólitur cœna novíssima,

Qua Christus créditur agnum et ázyma

Dedísse frátribus, juxta legítima

Priscis indúlta pátribus.

Post agnum týpicum, explétis épulis,

Corpus Domínicum datum discípulis,

Sic totum ómnibus, quod totum síngulis,

Ejus fatémur mánibus.

Dedit fragílibus córporis férculum,

Dedit et trístibus sánguinis póculum,

Dicens: Accípite quod trado vásculum;

Omnes ex eo bíbite.

Sic sacrifícium istud instítuit,

Cujus offícium commítti vóluit

Solis presbýteris, quibus sic cóngruit,

Ut sumant, et dent céteris.

Panis angélicus fit panis hóminum;

Dat panis cǽlicus figúris términum;

O res mirábilis: mandúcat Dóminum

Pauper, servus et húmilis.

Te, trina Déitas únaque, póscimus;

Sic nos tu vísita, sicut te cólimus:

Per tuas sémitas duc nos quo téndimus,

Ad lucem quam inhábitas.

Amen.

Psalmi cum lectionibus {Antiphonæ et Psalmi ex Commune aut Festo}

Nocturnus I.

Ant. Fructum salutíferum * gustándum dedit Dóminus mortis suæ témpore.

Psalmus 1 [1]

1:1 Beátus vir, qui non ábiit in consílio impiórum, † et in via peccatórum non stetit, * et in cáthedra pestiléntiæ non sedit:

1:2 Sed in lege Dómini volúntas ejus, * et in lege ejus meditábitur die ac nocte.

1:3 Et erit tamquam lignum, quod plantátum est secus decúrsus aquárum, * quod fructum suum dabit in témpore suo:

1:3 Et fólium ejus non défluet: * et ómnia quæcúmque fáciet, prosperabúntur.

1:4 Non sic ímpii, non sic: * sed tamquam pulvis, quem próicit ventus a fácie terræ.

1:5 Ídeo non resúrgent ímpii in judício: * neque peccatóres in concílio justórum.

1:6 Quóniam novit Dóminus viam justórum: * et iter impiórum períbit.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Fructum salutíferum gustándum dedit Dóminus mortis suæ témpore.

Ant. A fructu fruménti * et vini multiplicáti fidéles in pace Christi requiéscunt.

Psalmus 4 [2]

4:2 Cum invocárem exaudívit me Deus justítiæ meæ: * in tribulatióne dilatásti mihi.

4:2 Miserére mei, * et exáudi oratiónem meam.

4:3 Fílii hóminum, úsquequo gravi corde? * ut quid dilígitis vanitátem, et quǽritis mendácium?

4:4 Et scitóte quóniam mirificávit Dóminus sanctum suum: * Dóminus exáudiet me cum clamávero ad eum.

4:5 Irascímini, et nolíte peccáre: † quæ dícitis in córdibus vestris, * in cubílibus vestris compungímini.

4:6 Sacrificáte sacrifícium justítiæ, † et speráte in Dómino. * Multi dicunt: Quis osténdit nobis bona?

4:7 Signátum est super nos lumen vultus tui, Dómine: * dedísti lætítiam in corde meo.

4:8 A fructu fruménti, vini, et ólei sui * multiplicáti sunt.

4:9 In pace in idípsum * dórmiam, et requiéscam;

4:10 Quóniam tu, Dómine, singuláriter in spe * constituísti me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. A fructu fruménti et vini multiplicáti fidéles in pace Christi requiéscunt.

Ant. Communióne cálicis, * quo Deus ipse súmitur, non vitulórum sánguine, congregávit nos Dóminus.

Psalmus 15 [3]

15:1 Consérva me, Dómine, quóniam sperávi in te. † Dixi Dómino: Deus meus es tu, * quóniam bonórum meórum non eges.

15:3 Sanctis, qui sunt in terra ejus, * mirificávit omnes voluntátes meas in eis.

15:4 Multiplicátæ sunt infirmitátes eórum: * póstea acceleravérunt.

15:4 Non congregábo conventícula eórum de sanguínibus, * nec memor ero nóminum eórum per lábia mea.

15:5 Dóminus pars hereditátis meæ, et cálicis mei: * tu es, qui restítues hereditátem meam mihi.

15:6 Funes cecidérunt mihi in præcláris: * étenim heréditas mea præclára est mihi.

15:7 Benedícam Dóminum, qui tríbuit mihi intelléctum: * ínsuper et usque ad noctem increpuérunt me renes mei.

15:8 Providébam Dóminum in conspéctu meo semper: * quóniam a dextris est mihi, ne commóvear.

15:9 Propter hoc lætátum est cor meum, et exsultávit lingua mea: * ínsuper et caro mea requiéscet in spe.

15:10 Quóniam non derelínques ánimam meam in inférno: * nec dabis sanctum tuum vidére corruptiónem.

15:11 Notas mihi fecísti vias vitæ, † adimplébis me lætítia cum vultu tuo: * delectatiónes in déxtera tua usque in finem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Communióne cálicis, quo Deus ipse súmitur, non vitulórum sánguine, congregávit nos Dóminus.

℣. Panem cæli dedit eis, allelúja.

℟. Panem Angelórum manducávit homo, allelúja.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Exáudi, Dómine Jesu Christe, preces servórum tuórum, et miserére nobis: Qui cum Patre et Spíritu Sancto vivis et regnas in sǽcula sæculórum.

℟. Amen.

℣. Jube, domne, benedícere.

Benedictio. Benedictióne perpétua benedícat nos Pater ætérnus.

℟. Amen.

Lectio 1

De libro primo Regum

1 Reg 8:4-6

4 Congregáti ergo univérsi majóres natu Israël, venérunt ad Samuélem in Rámatha,

5 Dixerúntque ei: Ecce tu senuísti, et fílii tui non ámbulant in viis tuis: constítue nobis regem, ut júdicet nos, sicut et univérsæ habent natiónes.

6 Displícuit sermo in óculis Samuélis, eo quod dixíssent: Da nobis regem, ut júdicet nos. Et orávit Sámuel ad Dóminum.

℣. Tu autem, Dómine, miserére nobis.

℟. Deo grátias.

℟. Immolábit hædum multitúdo filiórum Israël ad vésperam Paschæ:

* Et edent carnes et ázymos panes.

℣. Pascha nostrum immolátus est Christus: ítaque epulémur in ázymis sinceritátis et veritátis.

℟. Et edent carnes et ázymos panes.

℣. Jube, domne, benedícere.

Benedictio. Unigénitus Dei Fílius nos benedícere et adjuváre dignétur.

℟. Amen.

Lectio 2

1 Reg 8:7-9

7 Dixit autem Dóminus ad Samuélem: Audi vocem pópuli in ómnibus quæ loquúntur tibi: non enim te abjecérunt sed me, ne regnem super eos.

8 Juxta ómnia ópera sua, quæ fecérunt a die qua edúxi eos de Ægýpto usque ad diem hanc, sicut dereliquérunt me et serviérunt diis aliénis, sic fáciunt étiam tibi.

9 Nunc ergo vocem eórum audi; verúmtamen contestáre eos et prædic eis jus regis, qui regnatúrus est super eos.

℣. Tu autem, Dómine, miserére nobis.

℟. Deo grátias.

℟. Comedétis carnes, et saturabímini pánibus:

* Iste est panis, quem dedit vobis Dóminus ad vescéndum.

℣. Non Móyses dedit vobis panem de cælo, sed Pater meus dat vobis panem de cælo verum.

℟. Iste est panis, quem dedit vobis Dóminus ad vescéndum.

℣. Jube, domne, benedícere.

Benedictio. Spíritus Sancti grátia illúminet sensus et corda nostra.

℟. Amen.

Lectio 3

1 Reg 8:10-14

10 Dixit ítaque Sámuel ómnia verba Dómini ad pópulum, qui petíerat a se regem,

11 Et ait: Hoc erit jus regis, qui imperatúrus est vobis. Fílios vestros tollet et ponet in cúrribus suis, faciétque sibi équites et præcursóres quadrigárum suárum;

12 Et constítuet sibi tribúnos et centuriónes et aratóres agrórum suórum et messóres ségetum et fabros armórum et cúrruum suórum;

13 Fílias quoque vestras fáciet sibi unguentárias, et focárias, et paníficas:

14 Agros quoque vestros, et víneas, et olivéta, óptima tollet, et dabit servis suis.

℣. Tu autem, Dómine, miserére nobis.

℟. Deo grátias.

℟. Respéxit Elías ad caput suum subcinerícium panem: qui surgens comédit et bibit:

* Et ambulávit in fortitúdine cibi illíus usque ad montem Dei.

℣. Si quis manducáverit ex hoc pane, vivet in ætérnum.

℟. Et ambulávit in fortitúdine cibi illíus usque ad montem Dei.

℣. Glória Patri, et Fílio, * et Spirítui Sancto.

℟. Et ambulávit in fortitúdine cibi illíus usque ad montem Dei.

Nocturnus II.

Ant. Memor sit Dóminus * sacrifícii nostri: et holocáustum nostrum pingue fiat.

Psalmus 19 [4]

19:2 Exáudiat te Dóminus in die tribulatiónis: * prótegat te nomen Dei Jacob.

19:3 Mittat tibi auxílium de sancto: * et de Sion tueátur te.

19:4 Memor sit omnis sacrifícii tui: * et holocáustum tuum pingue fiat.

19:5 Tríbuat tibi secúndum cor tuum: * et omne consílium tuum confírmet.

19:6 Lætábimur in salutári tuo: * et in nómine Dei nostri magnificábimur.

19:7 Ímpleat Dóminus omnes petitiónes tuas: * nunc cognóvi quóniam salvum fecit Dóminus Christum suum.

19:7 Exáudiet illum de cælo sancto suo: * in potentátibus salus déxteræ ejus.

19:8 Hi in cúrribus, et hi in equis: * nos autem in nómine Dómini, Dei nostri invocábimus.

19:9 Ipsi obligáti sunt, et cecidérunt: * nos autem surréximus et erécti sumus.

19:10 Dómine, salvum fac regem: * et exáudi nos in die, qua invocavérimus te.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Memor sit Dóminus sacrifícii nostri: et holocáustum nostrum pingue fiat.

Ant. Parátur * nobis mensa Dómini advérsus omnes, qui tríbulant nos.

Psalmus 22 [5]

22:1 Dóminus regit me, et nihil mihi déerit: * in loco páscuæ ibi me collocávit.

22:2 Super aquam refectiónis educávit me: * ánimam meam convértit.

22:3 Dedúxit me super sémitas justítiæ, * propter nomen suum.

22:4 Nam, et si ambulávero in médio umbræ mortis, non timébo mala: * quóniam tu mecum es.

22:4 Virga tua, et báculus tuus: * ipsa me consoláta sunt.

22:5 Parásti in conspéctu meo mensam, * advérsus eos, qui tríbulant me.

22:5 Impinguásti in óleo caput meum: * et calix meus inébrians quam præclárus est!

22:6 Et misericórdia tua subsequétur me * ómnibus diébus vitæ meæ:

22:6 Et ut inhábitem in domo Dómini, * in longitúdinem diérum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Parátur nobis mensa Dómini advérsus omnes, qui tríbulant nos.

Ant. In voce exsultatiónis * résonent epulántes in mensa Dómini.

Psalmus 41 [6]

41:2 Quemádmodum desíderat cervus ad fontes aquárum: * ita desíderat ánima mea ad te, Deus.

41:3 Sitívit ánima mea ad Deum fortem vivum: * quando véniam, et apparébo ante fáciem Dei?

41:4 Fuérunt mihi lácrimæ meæ panes die ac nocte: * dum dícitur mihi quotídie: Ubi est Deus tuus?

41:5 Hæc recordátus sum, et effúdi in me ánimam meam: * quóniam transíbo in locum tabernáculi admirábilis, usque ad domum Dei.

41:5 In voce exsultatiónis, et confessiónis: * sonus epulántis.

41:6 Quare tristis es, ánima mea? * et quare contúrbas me?

41:6 Spera in Deo, quóniam adhuc confitébor illi: * salutáre vultus mei, et Deus meus.

41:7 Ad meípsum ánima mea conturbáta est: * proptérea memor ero tui de terra Jordánis, et Hermóniim a monte módico.

41:8 Abýssus abýssum ínvocat, * in voce cataractárum tuárum.

41:8 Ómnia excélsa tua, et fluctus tui * super me transiérunt.

41:9 In die mandávit Dóminus misericórdiam suam: * et nocte cánticum ejus.

41:9 Apud me orátio Deo vitæ meæ, * dicam Deo: Suscéptor meus es.

41:10 Quare oblítus es mei? * et quare contristátus incédo, dum afflígit me inimícus?

41:11 Dum confringúntur ossa mea, * exprobravérunt mihi qui tríbulant me inimíci mei.

41:11 Dum dicunt mihi per síngulos dies: Ubi est Deus tuus? * quare tristis es, ánima mea? et quare contúrbas me?

41:12 Spera in Deo, quóniam adhuc confitébor illi: * salutáre vultus mei, et Deus meus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. In voce exsultatiónis résonent epulántes in mensa Dómini.

℣. Cibávit illos ex ádipe fruménti, allelúja.

℟. Et de petra, melle saturávit eos, allelúja.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Ipsíus píetas et misericórdia nos ádjuvet, qui cum Patre et Spíritu Sancto vivit et regnat in sǽcula sæculórum.

℟. Amen.

℣. Jube, domne, benedícere.

Benedictio. Deus Pater omnípotens sit nobis propítius et clemens.

℟. Amen.

Lectio 4

Sermo sancti Cyrílli Epíscopi Jerosolymitáni

Catechesis mystagog. 4

Ipsa beáti Pauli doctrína abúnde suffícere vidétur, ut certam vobis de divínis mystériis fidem fáciat, quibus digni rédditi, concorpórei, ut ita dicam, et consanguínei Christi facti estis. Ipse enim modo clamábat, quod in nocta qua tradebátur Dóminus noster Jesus Christus, accípiens panem, et grátias agens fregit, et dedit discípulis suis, dicens: Accípite, et manducáte: hoc est corpus meum. Et accípiens cálicem, et grátias agens, dixit: Accípite, et bíbite: hic est sanguis meus. Cum ígitur ipse de pane pronuntiáverit ac díxerit: Hoc est corpus meum; quis audébit deínceps ambígere? Et cum idem ipse tam asseveránter díxerit: Hic est sanguis meus; quis umquam dubitáverit, ut dicat non esse ejus sánguinem?

℣. Tu autem, Dómine, miserére nobis.

℟. Deo grátias.

℟. Cenántibus illis, accépit Jesus panem, et benedíxit, ac fregit, dedítque discípulis suis, et ait:

* Accípite et comédite: hoc est corpus meum.

℣. Dixérunt viri tabernáculi mei: Quis det de cárnibus ejus, ut saturémur?

℟. Accípite et comédite: hoc est corpus meum.

℣. Jube, domne, benedícere.

Benedictio. Christus perpétuæ det nobis gáudia vitæ.

℟. Amen.

Lectio 5

Aquam olim in vinum convértit in Cana Galilǽæ, quod habet quamdam cum sánguine propinquitátem: et eum parum dignum existimábimus, cui credámus quod vinum in sánguinem transmutárit? Ad eas núptias, quibus córpora copulántur, vocátus, præter opiniónem ómnium hoc fecit miráculum: et non multo magis sic eum corpus et sánguinem suum fruénda nobis donásse persuásum fírmiter habébimus, ut ea cum omni certitúdine tamquam corpus ipsíus et sánguinem sumámus? Nam in spécie panis dat nobis corpus, et in spécie vini dat nobis sánguinem: ut, cum súmpseris, gustes corpus et sánguinem Christi, factus ejúsdem córporis et sánguinis párticeps. Sic enim effícimur Christíferi, hoc est, Christum in corpóribus nostris feréntes, cum corpus ejus et sánguinem in membra nostra recípimus: sic secúndum beátum Petrum, divínæ natúræ consórtes réddimur.

℣. Tu autem, Dómine, miserére nobis.

℟. Deo grátias.

℟. Accépit Jesus cálicem, postquam cenávit, dicens: Hic calix novum testaméntum est in meo sánguine:

* Hoc fácite in meam commemoratiónem.

℣. Memória memor ero, et tabéscet in me ánima mea.

℟. Hoc fácite in meam commemoratiónem.

℣. Jube, domne, benedícere.

Benedictio. Ignem sui amóris accéndat Deus in córdibus nostris.

℟. Amen.

Lectio 6

Olim cum Judǽis Christus dísserens, Nisi manducavéritis, inquit, carnem meam, et bibéritis meum sánguinem, non habébitis vitam in vobis. Cum autem illi, quæ dicta fúerant, non spiritáliter accepíssent, offénsi abiérunt retro; putábant enim quod eos ad manducándas carnes hortarétur. Erant et in véteri testaménto panes propositiónis; verum illi cum fúerint véteris testaménti, finem jam accepérunt. In novo vero testaménto panis est cæléstis et calix salutáris, qui et ánimam et corpus sanctíficant. Quam ob rem non sic hæc atténdas velim, tamquam sint nudus et simplex panis, nudum et simplex vinum; corpus enim sunt et sanguis Christi. Nam étiam si sensus illud tibi renúntiat, fides tamen te confírmet. Ne júdices rem ex gustu: sed te citra ullam dubitatiónem fides certum reddat, quod sis dignus factus, qui córporis et sánguinis Christi párticeps fíeres.

℣. Tu autem, Dómine, miserére nobis.

℟. Deo grátias.

℟. Ego sum panis vitæ; patres vestri manducavérunt manna in desérto, et mórtui sunt:

* Hic est panis de cælo descéndens, ut, si quis ex ipso mandúcet, non moriátur.

℣. Ego sum panis vivus, qui de cælo descéndi: si quis manducáverit ex hoc pane, vivet in ætérnum.

℟. Hic est panis de cælo descéndens, ut, si quis ex ipso mandúcet, non moriátur.

℣. Glória Patri, et Fílio, * et Spirítui Sancto.

℟. Hic est panis de cælo descéndens, ut, si quis ex ipso mandúcet, non moriátur.

Nocturnus III.

Ant. Introíbo * ad altáre Dei: sumam Christum, qui rénovat juventútem meam.

Psalmus 42 [7]

42:1 Júdica me, Deus, et discérne causam meam de gente non sancta, * ab hómine iníquo, et dolóso érue me.

42:2 Quia tu es, Deus, fortitúdo mea: * quare me repulísti? et quare tristis incédo, dum afflígit me inimícus?

42:3 Emítte lucem tuam et veritátem tuam: * ipsa me deduxérunt, et adduxérunt in montem sanctum tuum, et in tabernácula tua.

42:4 Et introíbo ad altáre Dei: * ad Deum, qui lætíficat juventútem meam.

42:5 Confitébor tibi in cíthara, Deus, Deus meus: * quare tristis es, ánima mea? et quare contúrbas me?

42:6 Spera in Deo, quóniam adhuc confitébor illi: * salutáre vultus mei, et Deus meus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Introíbo ad altáre Dei: sumam Christum, qui rénovat juventútem meam.

Ant. Cibávit nos Dóminus * ex ádipe fruménti: et de petra, melle saturávit nos.

Psalmus 80 [8]

80:2 Exsultáte Deo, adjutóri nostro: * jubiláte Deo Jacob.

80:3 Súmite psalmum, et date týmpanum: * psaltérium jucúndum cum cíthara.

80:4 Buccináte in Neoménia tuba, * in insígni die solemnitátis vestræ.

80:5 Quia præcéptum in Israël est: * et judícium Deo Jacob.

80:6 Testimónium in Joseph pósuit illud, cum exíret de terra Ægýpti: * linguam, quam non nóverat, audívit.

80:7 Divértit ab onéribus dorsum ejus: * manus ejus in cóphino serviérunt.

80:8 In tribulatióne invocásti me, et liberávi te: * exaudívi te in abscóndito tempestátis: probávi te apud aquam contradictiónis.

80:9 Audi, pópulus meus, et contestábor te: * Israël, si audíeris me, non erit in te deus recens, neque adorábis deum aliénum.

80:11 Ego enim sum Dóminus Deus tuus, qui edúxi te de terra Ægýpti: * diláta os tuum, et implébo illud.

80:12 Et non audívit pópulus meus vocem meam: * et Israël non inténdit mihi.

80:13 Et dimísi eos secúndum desidéria cordis eórum: * ibunt in adinventiónibus suis.

80:14 Si pópulus meus audísset me: * Israël si in viis meis ambulásset:

80:15 Pro níhilo fórsitan inimícos eórum humiliássem: * et super tribulántes eos misíssem manum meam.

80:16 Inimíci Dómini mentíti sunt ei: * et erit tempus eórum in sǽcula.

80:17 Et cibávit eos ex ádipe fruménti: * et de petra, melle saturávit eos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Cibávit nos Dóminus ex ádipe fruménti: et de petra, melle saturávit nos.

Ant. Ex altári tuo, * Dómine, Christum súmimus: in quem cor et caro nostra exsúltant.

Psalmus 83 [9]

83:2 Quam dilécta tabernácula tua, Dómine virtútum: * concupíscit, et déficit ánima mea in átria Dómini.

83:3 Cor meum, et caro mea * exsultavérunt in Deum vivum.

83:4 Étenim passer invénit sibi domum: * et turtur nidum sibi, ubi ponat pullos suos.

83:4 Altária tua, Dómine virtútum: * Rex meus, et Deus meus.

83:5 Beáti, qui hábitant in domo tua, Dómine: * in sǽcula sæculórum laudábunt te.

83:6 Beátus vir, cujus est auxílium abs te: * ascensiónes in corde suo dispósuit, in valle lacrimárum in loco, quem pósuit.

83:8 Étenim benedictiónem dabit legislátor, ibunt de virtúte in virtútem: * vidébitur Deus deórum in Sion.

83:9 Dómine, Deus virtútum, exáudi oratiónem meam: * áuribus pércipe, Deus Jacob.

83:10 Protéctor noster, áspice, Deus: * et réspice in fáciem Christi tui:

83:11 Quia mélior est dies una in átriis tuis, * super míllia.

83:11 Elégi abjéctus esse in domo Dei mei: * magis quam habitáre in tabernáculis peccatórum.

83:12 Quia misericórdiam, et veritátem díligit Deus: * grátiam et glóriam dabit Dóminus.

83:13 Non privábit bonis eos, qui ámbulant in innocéntia: * Dómine virtútum, beátus homo, qui sperat in te.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ex altári tuo, Dómine, Christum súmimus: in quem cor et caro nostra exsúltant.

℣. Edúcas panem de terra, allelúja.

℟. Et vinum lætíficet cor hóminis, allelúja.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. A vínculis peccatórum nostrórum absólvat nos omnípotens et miséricors Dóminus.

℟. Amen.

℣. Jube, domne, benedícere.

Benedictio. Evangélica léctio sit nobis salus et protéctio.

℟. Amen.

Lectio 7

Léctio sancti Evangélii secúndum Joánnem

Joannes 6:56-59

In illo témpore: Dixit Jesus turbis Judæórum: Caro mea vere est cibus, et sanguis meus vere est potus. Et réliqua.

Homilía sancti Cyrílli Epíscopi Alexandríni

Liber 4 in Joánnem, cap. 17

Qui mandúcat, inquit, carnem meam et bibit sánguinem meum, in me manet, et ego in illo. Sicut enim si quis liquefáctæ ceræ áliam ceram infúderit, álteram cum áltera per totum commísceat necésse est; sic qui carnem et sánguinem Dómini récipit, cum ipso ita conjúngitur, ut Christus in ipso, et ipse in Christo inveniátur. Símili quodam modo apud Matthǽum compéries. Símile est, inquit, regnum cælórum ferménto, quod accéptum abscóndit múlier in farínæ satis tribus. Sicut parum, ut Paulus ait, ferménti totam massam ferméntat, sic párvula benedíctio totum hóminem in seípsam áttrahit, et sua grátia replet; et hoc modo in nobis Christus manet, et nos in Christo.

℣. Tu autem, Dómine, miserére nobis.

℟. Deo grátias.

℟. Qui mandúcat meam carnem et bibit meum sánguinem,

* In me manet, et ego in eo.

℣. Non est ália nátio tam grandis, quæ hábeat deos appropinquántes sibi, sicut Deus noster adest nobis.

℟. In me manet, et ego in eo.

℣. Jube, domne, benedícere.

Benedictio. Divínum auxílium máneat semper nobíscum.

℟. Amen.

Lectio 8

Nos vero, si vitam ætérnam cónsequi vólumus, si largitórem immortalitátis habére in nobis desiderámus, ad recipiéndam benedictiónem libénter concurrámus; caveamúsque ne loco láquei damnósam religiónem diábolus nobis præténdat. Recte (inquit) dicis; scriptum tamen esse non ignorámus, judícium sibi comédere atque bíbere illum, qui de pane cómedit et de cálice bibit indígne. Ego ígitur probo meípsum, et indígnum invénio. Quando ígitur, quicúmque tu es qui ista dicis, dignus eris? quando Christo teípsum ófferes? Nam si peccándo indígnus es, et peccáre non désinis, (quis enim delícta intélligit? secúndum Psalmístam) expers omníno eris vivíficæ hujus sanctificatiónis.

℣. Tu autem, Dómine, miserére nobis.

℟. Deo grátias.

℟. Misit me vivens Pater, et ego vivo propter Patrem:

* Et qui mandúcat me, vivet propter me.

℣. Cibávit illum Dóminus pane vitæ et intelléctus.

℟. Et qui mandúcat me, vivet propter me.

℣. Glória Patri, et Fílio, * et Spirítui Sancto.

℟. Et qui mandúcat me, vivet propter me.

℣. Jube, domne, benedícere.

Benedictio. Ad societátem cívium supernórum perdúcat nos Rex Angelórum.

℟. Amen.

Lectio 9

Quare pias, quæso, cogitatiónes suscípias, studióse sanctéque vivas, et benedictiónem partícipes: quæ (mihi crede) non mortem solum, verum étiam morbos omnes depéllit. Sedat enim, cum in nobis máneat Christus, sæviéntem membrórum nostrórum legem: pietátem corróborat, perturbatiónes ánimi exstínguit, ægrótos curat, collísos redíntegrat: et sicut pastor bonus, qui ánimam suam pro óvibus pósuit, ab omni nos érigit casu.

℣. Tu autem, Dómine, miserére nobis.

℟. Deo grátias.

Te Deum

Te Deum laudámus: * te Dóminum confitémur.

Te ætérnum Patrem * omnis terra venerátur.

Tibi omnes Ángeli, * tibi Cæli, et univérsæ Potestátes:

Tibi Chérubim et Séraphim * incessábili voce proclámant:

Fit reverentia Sanctus, Sanctus, Sanctus * Dóminus Deus Sábaoth.

Pleni sunt cæli et terra * majestátis glóriæ tuæ.

Te gloriósus * Apostolórum chorus,

Te Prophetárum * laudábilis númerus,

Te Mártyrum candidátus * laudat exércitus.

Te per orbem terrárum * sancta confitétur Ecclésia,

Patrem * imménsæ majestátis;

Venerándum tuum verum * et únicum Fílium;

Sanctum quoque * Paráclitum Spíritum.

Tu Rex glóriæ, * Christe.

Tu Patris * sempitérnus es Fílius.

Fit reverentia Tu, ad liberándum susceptúrus hóminem: * non horruísti Vírginis úterum.

Tu, devícto mortis acúleo, * aperuísti credéntibus regna cælórum.

Tu ad déxteram Dei sedes, * in glória Patris.

Judex créderis * esse ventúrus.

Sequens versus dicitur flexis genibus Te ergo quǽsumus, tuis fámulis súbveni, * quos pretióso sánguine redemísti.

Ætérna fac cum Sanctis tuis * in glória numerári.

Salvum fac pópulum tuum, Dómine, * et bénedic hereditáti tuæ.

Et rege eos, * et extólle illos usque in ætérnum.

Per síngulos dies * benedícimus te.

Fit reverentia, secundum consuetudinem Et laudámus nomen tuum in sǽculum, * et in sǽculum sǽculi.

Dignáre, Dómine, die isto * sine peccáto nos custodíre.

Miserére nostri, Dómine, * miserére nostri.

Fiat misericórdia tua, Dómine, super nos, * quemádmodum sperávimus in te.

In te, Dómine, sperávi: * non confúndar in ætérnum.

Reliqua omittuntur, nisi separandæ sint.

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui nobis sub Sacraménto mirábili passiónis tuæ memóriam reliquísti: tríbue, quǽsumus, ita nos Córporis, et Sánguinis tui sacra mystéria venerári; ut redemptiónis tuæ fructum in nobis júgiter sentiámus:

Qui vivis et regnas cum Deo Patre, in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Laudes

Incipit

Si Matutinum a Laudibus separatur, tunc dicitur secreto:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Secus absolute incipiuntur, ut sequitur:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Commune aut Festo}

Ant. Sapiéntia * ædificávit sibi domum, míscuit vinum et pósuit mensam, allelúja.

Psalmus 92 [1]

92:1 Dóminus regnávit, decórem indútus est: * indútus est Dóminus fortitúdinem, et præcínxit se.

92:1 Étenim firmávit orbem terræ, * qui non commovébitur.

92:2 Paráta sedes tua ex tunc: * a sǽculo tu es.

92:3 Elevavérunt flúmina, Dómine: * elevavérunt flúmina vocem suam.

92:3 Elevavérunt flúmina fluctus suos, * a vócibus aquárum multárum.

92:4 Mirábiles elatiónes maris: * mirábilis in altis Dóminus.

92:5 Testimónia tua credibília facta sunt nimis: * domum tuam decet sanctitúdo, Dómine, in longitúdinem diérum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Sapiéntia ædificávit sibi domum, míscuit vinum et pósuit mensam, allelúja.

Ant. Angelórum esca * nutrivísti pópulum tuum, et panem de cælo præstitísti eis, allelúja.

Psalmus 99 [2]

99:2 Jubiláte Deo, omnis terra: * servíte Dómino in lætítia.

99:2 Introíte in conspéctu ejus, * in exsultatióne.

99:3 Scitóte quóniam Dóminus ipse est Deus: * ipse fecit nos, et non ipsi nos.

99:3 Pópulus ejus, et oves páscuæ ejus: † introíte portas ejus in confessióne, * átria ejus in hymnis: confitémini illi.

99:4 Laudáte nomen ejus: quóniam suávis est Dóminus, † in ætérnum misericórdia ejus, * et usque in generatiónem et generatiónem véritas ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Angelórum esca nutrivísti pópulum tuum, et panem de cælo præstitísti eis, allelúja.

Ant. Pinguis est panis * Christi, et præbébit delícias régibus, allelúja.

Psalmus 62 [3]

62:2 Deus, Deus meus, * ad te de luce vígilo.

62:2 Sitívit in te ánima mea, * quam multiplíciter tibi caro mea.

62:3 In terra desérta, et ínvia, et inaquósa: † sic in sancto appárui tibi, * ut vidérem virtútem tuam, et glóriam tuam.

62:4 Quóniam mélior est misericórdia tua super vitas: * lábia mea laudábunt te.

62:5 Sic benedícam te in vita mea: * et in nómine tuo levábo manus meas.

62:6 Sicut ádipe et pinguédine repleátur ánima mea: * et lábiis exsultatiónis laudábit os meum.

62:7 Si memor fui tui super stratum meum, † in matutínis meditábor in te: * quia fuísti adjútor meus.

62:8 Et in velaménto alárum tuárum exsultábo, † adhǽsit ánima mea post te: * me suscépit déxtera tua.

62:10 Ipsi vero in vanum quæsiérunt ánimam meam, † introíbunt in inferióra terræ: * tradéntur in manus gládii, partes vúlpium erunt.

62:12 Rex vero lætábitur in Deo, † laudabúntur omnes qui jurant in eo: * quia obstrúctum est os loquéntium iníqua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Pinguis est panis Christi, et præbébit delícias régibus, allelúja.

Ant. Sacerdótes sancti * incénsum et panes ófferunt Deo, allelúja.

Canticum Trium Puerorum [4]

Dan 3:57-88,56

3:57 Benedícite, ómnia ópera Dómini, Dómino: * laudáte et superexaltáte eum in sǽcula.

3:58 Benedícite, Ángeli Dómini, Dómino: * benedícite, cæli, Dómino.

3:59 Benedícite, aquæ omnes, quæ super cælos sunt, Dómino: * benedícite, omnes virtútes Dómini, Dómino.

3:60 Benedícite, sol et luna, Dómino: * benedícite, stellæ cæli, Dómino.

3:61 Benedícite, omnis imber et ros, Dómino: * benedícite, omnes spíritus Dei, Dómino.

3:62 Benedícite, ignis et æstus, Dómino: * benedícite, frigus et æstus, Dómino.

3:63 Benedícite, rores et pruína, Dómino: * benedícite, gelu et frigus, Dómino.

3:64 Benedícite, glácies et nives, Dómino: * benedícite, noctes et dies, Dómino.

3:65 Benedícite, lux et ténebræ, Dómino: * benedícite, fúlgura et nubes, Dómino.

3:66 Benedícat terra Dóminum: * laudet et superexáltet eum in sǽcula.

3:67 Benedícite, montes et colles, Dómino: * benedícite, univérsa germinántia in terra, Dómino.

3:68 Benedícite, fontes, Dómino: * benedícite, mária et flúmina, Dómino.

3:69 Benedícite, cete, et ómnia, quæ movéntur in aquis, Dómino: * benedícite, omnes vólucres cæli, Dómino.

3:70 Benedícite, omnes béstiæ et pécora, Dómino: * benedícite, fílii hóminum, Dómino.

3:71 Benedícat Israël Dóminum: * laudet et superexáltet eum in sǽcula.

3:72 Benedícite, sacerdótes Dómini, Dómino: * benedícite, servi Dómini, Dómino.

3:73 Benedícite, spíritus, et ánimæ justórum, Dómino: * benedícite, sancti, et húmiles corde, Dómino.

3:74 Benedícite, Ananía, Azaría, Mísaël, Dómino: * laudáte et superexaltáte eum in sǽcula.

3:75 (Fit reverentia:) Benedicámus Patrem et Fílium cum Sancto Spíritu: * laudémus et superexaltémus eum in sǽcula.

3:56 Benedíctus es, Dómine, in firmaménto cæli: * et laudábilis, et gloriósus, et superexaltátus in sǽcula.

Ant. Sacerdótes sancti incénsum et panes ófferunt Deo, allelúja.

Ant. Vincénti dabo * manna abscónditum, et nomen novum, allelúja.

Psalmus 148 [5]

148:1 Laudáte Dóminum de cælis: * laudáte eum in excélsis.

148:2 Laudáte eum, omnes Ángeli ejus: * laudáte eum, omnes virtútes ejus.

148:3 Laudáte eum, sol et luna: * laudáte eum, omnes stellæ et lumen.

148:4 Laudáte eum, cæli cælórum: * et aquæ omnes, quæ super cælos sunt, laudent nomen Dómini.

148:5 Quia ipse dixit, et facta sunt: * ipse mandávit, et creáta sunt.

148:6 Státuit ea in ætérnum, et in sǽculum sǽculi: * præcéptum pósuit, et non præteríbit.

148:7 Laudáte Dóminum de terra, * dracónes, et omnes abýssi.

148:8 Ignis, grando, nix, glácies, spíritus procellárum: * quæ fáciunt verbum ejus:

148:9 Montes, et omnes colles: * ligna fructífera, et omnes cedri.

148:10 Béstiæ, et univérsa pécora: * serpéntes, et vólucres pennátæ:

148:11 Reges terræ, et omnes pópuli: * príncipes, et omnes júdices terræ.

148:12 Júvenes, et vírgines: † senes cum junióribus laudent nomen Dómini: * quia exaltátum est nomen ejus solíus.

148:14 Conféssio ejus super cælum et terram: * et exaltávit cornu pópuli sui.

148:14 Hymnus ómnibus sanctis ejus: * fíliis Israël, pópulo appropinquánti sibi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Vincénti dabo manna abscónditum, et nomen novum, allelúja.

Capitulum Hymnus Versus {ex Commune aut Festo}

1 Cor 11:23-24

Fratres: Ego enim accépi a Dómino quod et trádidi vobis, quóniam Dóminus Jesus, in qua nocte tradebátur, accépit panem, et grátias agens fregit, et dixit: Accípite et manducáte: hoc est corpus meum, quod pro vobis tradétur: hoc fácite in meam commemoratiónem.

℟. Deo grátias.

Hymnus

Verbum supérnum pródiens,

Nec Patris linquens déxteram,

Ad opus suum éxiens,

Venit ad vitæ vésperam.

In mortem a discípulo

Suis tradéndus ǽmulis,

Prius in vitæ férculo

Se trádidit discípulis.

Quibus sub bina spécie

Carnem dedit et sánguinem;

Ut dúplicis substántiæ

Totum cibáret hóminem.

Se nascens dedit sócium,

Convéscens in edúlium,

Se móriens in prétium,

Se regnans dat in prǽmium.

O salutáris hóstia,

Quæ cæli pandis óstium,

Bella premunt hostília;

Da robur, fer auxílium.

Uni trinóque Dómino,

Sit sempitérna glória:

Qui vitam sine término

Nobis donet in pátria.

Amen.

℣. Pósuit fines tuos pacem, allelúja.

℟. Et ádipe fruménti sátiat te, allelúja.

Canticum: Benedictus {Antiphona ex Proprio de Tempore}

Ant. Ego sum * panis vivus, qui de cælo descéndi: si quis manducáverit ex hoc pane, vivet in ætérnum, allelúja.

Canticum Zachariæ

Luc. 1:68-79

1:68 Benedíctus ✠ Dóminus, Deus Israël: * quia visitávit, et fecit redemptiónem plebis suæ:

1:69 Et eréxit cornu salútis nobis: * in domo David, púeri sui.

1:70 Sicut locútus est per os sanctórum, * qui a sǽculo sunt, prophetárum ejus:

1:71 Salútem ex inimícis nostris, * et de manu ómnium, qui odérunt nos.

1:72 Ad faciéndam misericórdiam cum pátribus nostris: * et memorári testaménti sui sancti.

1:73 Jusjurándum, quod jurávit ad Ábraham patrem nostrum, * datúrum se nobis:

1:74 Ut sine timóre, de manu inimicórum nostrórum liberáti, * serviámus illi.

1:75 In sanctitáte, et justítia coram ipso, * ómnibus diébus nostris.

1:76 Et tu, puer, Prophéta Altíssimi vocáberis: * præíbis enim ante fáciem Dómini, paráre vias ejus:

1:77 Ad dandam sciéntiam salútis plebi ejus: * in remissiónem peccatórum eórum:

1:78 Per víscera misericórdiæ Dei nostri: * in quibus visitávit nos, óriens ex alto:

1:79 Illumináre his, qui in ténebris, et in umbra mortis sedent: * ad dirigéndos pedes nostros in viam pacis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ego sum panis vivus, qui de cælo descéndi: si quis manducáverit ex hoc pane, vivet in ætérnum, allelúja.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui nobis sub Sacraménto mirábili passiónis tuæ memóriam reliquísti: tríbue, quǽsumus, ita nos Córporis, et Sánguinis tui sacra mystéria venerári; ut redemptiónis tuæ fructum in nobis júgiter sentiámus:

Qui vivis et regnas cum Deo Patre, in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

℣. Dóminus det nobis suam pacem.

℟. Et vitam ætérnam. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Ad Primam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus {Doxology: Corp}

Jam lucis orto sídere,

Deum precémur súpplices,

Ut in diúrnis áctibus

Nos servet a nocéntibus.

Linguam refrénans témperet,

Ne litis horror ínsonet:

Visum fovéndo cóntegat,

Ne vanitátes háuriat.

Sint pura cordis íntima,

Absístat et vecórdia;

Carnis terat supérbiam

Potus cibíque párcitas.

Ut, cum dies abscésserit,

Noctémque sors redúxerit,

Mundi per abstinéntiam

Ipsi canámus glóriam.

Jesu, tibi sit glória,

Qui natus es de Vírgine,

Cum Patre et almo Spíritu,

In sempitérna sǽcula.

Amen.

Psalmi {Psalmi Dominica & antiphonæ ex Commune aut Festo}

Ant. Sapiéntia.

Psalmus 53 [1]

53:3 Deus, in nómine tuo salvum me fac: * et in virtúte tua júdica me.

53:4 Deus, exáudi oratiónem meam: * áuribus pércipe verba oris mei.

53:5 Quóniam aliéni insurrexérunt advérsum me, et fortes quæsiérunt ánimam meam: * et non proposuérunt Deum ante conspéctum suum.

53:6 Ecce enim, Deus ádjuvat me: * et Dóminus suscéptor est ánimæ meæ.

53:7 Avérte mala inimícis meis: * et in veritáte tua dispérde illos.

53:8 Voluntárie sacrificábo tibi, * et confitébor nómini tuo, Dómine: quóniam bonum est:

53:9 Quóniam ex omni tribulatióne eripuísti me: * et super inimícos meos despéxit óculus meus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(1-16) [2]

118:1 (Aleph) Beáti immaculáti in via: * qui ámbulant in lege Dómini.

118:2 Beáti, qui scrutántur testimónia ejus: * in toto corde exquírunt eum.

118:3 Non enim qui operántur iniquitátem, * in viis ejus ambulavérunt.

118:4 Tu mandásti * mandáta tua custodíri nimis.

118:5 Útinam dirigántur viæ meæ, * ad custodiéndas justificatiónes tuas!

118:6 Tunc non confúndar, * cum perspéxero in ómnibus mandátis tuis.

118:7 Confitébor tibi in directióne cordis: * in eo quod dídici judícia justítiæ tuæ.

118:8 Justificatiónes tuas custódiam: * non me derelínquas usquequáque.

118:9 (Beth) In quo córrigit adolescéntior viam suam? * In custodiéndo sermónes tuos.

118:10 In toto corde meo exquisívi te: * ne repéllas me a mandátis tuis.

118:11 In corde meo abscóndi elóquia tua: * ut non peccem tibi.

118:12 Benedíctus es, Dómine: * doce me justificatiónes tuas.

118:13 In lábiis meis, * pronuntiávi ómnia judícia oris tui.

118:14 In via testimoniórum tuórum delectátus sum, * sicut in ómnibus divítiis.

118:15 In mandátis tuis exercébor: * et considerábo vias tuas.

118:16 In justificatiónibus tuis meditábor: * non oblivíscar sermónes tuos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(17-32) [3]

118:17 (Ghimel) Retríbue servo tuo, vivífica me: * et custódiam sermónes tuos:

118:18 Revéla óculos meos: * et considerábo mirabília de lege tua.

118:19 Íncola ego sum in terra: * non abscóndas a me mandáta tua.

118:20 Concupívit ánima mea desideráre justificatiónes tuas, * in omni témpore.

118:21 Increpásti supérbos: * maledícti qui declínant a mandátis tuis.

118:22 Aufer a me oppróbrium, et contémptum: * quia testimónia tua exquisívi.

118:23 Étenim sedérunt príncipes, et advérsum me loquebántur: * servus autem tuus exercebátur in justificatiónibus tuis.

118:24 Nam et testimónia tua meditátio mea est: * et consílium meum justificatiónes tuæ.

118:25 (Daleth) Adhǽsit paviménto ánima mea: * vivífica me secúndum verbum tuum.

118:26 Vias meas enuntiávi, et exaudísti me: * doce me justificatiónes tuas.

118:27 Viam justificatiónum tuárum ínstrue me: * et exercébor in mirabílibus tuis.

118:28 Dormitávit ánima mea præ tǽdio: * confírma me in verbis tuis.

118:29 Viam iniquitátis ámove a me: * et de lege tua miserére mei.

118:30 Viam veritátis elégi: * judícia tua non sum oblítus.

118:31 Adhǽsi testimóniis tuis, Dómine: * noli me confúndere.

118:32 Viam mandatórum tuórum cucúrri, * cum dilatásti cor meum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Sapiéntia ædificávit sibi domum, míscuit vinum et pósuit mensam, allelúja.

Capitulum Responsorium Versus {ex Psalterio secundum diem}

1 Tim. 1:17

Regi sæculórum immortáli et invisíbili, soli Deo honor et glória in sǽcula sæculórum. Amen.

℟. Deo grátias.

℟.br. Christe, Fili Dei vivi, * Miserére nobis.

℟. Christe, Fili Dei vivi, * Miserére nobis.

℣. Qui natus est de María Vírgine.

℟. Miserére nobis.

℣. Glória Patri, et Fílio, * et Spirítui Sancto.

℟. Christe, Fili Dei vivi, * Miserére nobis.

℣. Exsúrge, Christe, ádjuva nos.

℟. Et líbera nos propter nomen tuum.

Preces Dominicales et Feriales{omittitur}

Preces Feriales{omittitur}

Preces Dominicales et Feriales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Dómine Deus omnípotens, qui ad princípium hujus diéi nos perveníre fecísti: tua nos hódie salva virtúte; ut in hac die ad nullum declinémus peccátum, sed semper ad tuam justítiam faciéndam nostra procédant elóquia, dirigántur cogitatiónes et ópera.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Martyrologium {anticip.}

Prídie Nonas Júnii Luna vicésima nona Anno Dómini 2027

Festum sacratíssimi Cordis Jesu.

Agnóni, in Aprútio citerióre, sancti Francísci, ex nóbili Neapolitána família Carácciolo, Confessóris, Congregatiónis Clericórum Regulárium Minórum Fundatóris, qui mira in Deum et próximum caritáte et ardentíssimo sacræ Eucharístiæ cultus propagándi stúdio flagrávit; atque a Pio Séptimo, Pontífice Máximo, Sanctórum cánoni adscríptus est. Ipsíus corpus Neápolim, in Campánia, translátum fuit, ibíque religiosíssime cólitur.

Romæ sanctórum Mártyrum Arétii et Daciáni.

Sísciæ, in Illýrico, sancti Quiríni Epíscopi, qui, sub Galério Prǽside, pro fide Christi (ut Prudéntius scribit), molári saxo ad collum ligáto, in flumen præcipitátus est; sed, lápide supernatánte, cum circumstántes Christiános, ne ejus terreréntur supplício neve titubárent in fide, diu fuísset hortátus, ipse, ut martýrii glóriam assequerétur, précibus a Deo, ut mergerétur, obtínuit.

Medioláni sancti Clatéi, Epíscopi Brixiénsis et Mártyris, qui, sub Neróne Imperatóre, jussu Præfécti urbis illíus tentus, et, cum renuntiáre Christo nollet, multis verbéribus afflíctus et cápite obtruncátus est.

In Pannónia sanctórum Mártyrum Rútili et Sociórum.

Tíbure sancti Quiríni Mártyris.

Atrébati, in Gálliis, sanctæ Saturnínæ, Vírginis et Mártyris.

Constantinópoli sancti Metrophánis, Epíscopi et Confessóris insígnis.

Milévi, in Numídia, sancti Optáti Epíscopi, doctrína et sanctitáte conspícui, quem sancti Ecclésiæ Patres Augustínus et Fulgéntius suis láudibus celebrárunt.

Verónæ sancti Alexándri Epíscopi.

℣. Et álibi aliórum plurimórum sanctórum Mártyrum et Confessórum, atque sanctárum Vírginum.

℟. Deo grátias.

℣. Pretiósa in conspéctu Dómini.

℟. Mors Sanctórum ejus.

Sancta María et omnes Sancti intercédant pro nobis ad Dóminum, ut nos mereámur ab eo adjuvári et salvári, qui vivit et regnat in sǽcula sæculórum.

℟. Amen.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Réspice in servos tuos, Dómine, et in ópera tua, et dírige fílios eórum.

℟. Et sit splendor Dómini Dei nostri super nos, et ópera mánuum nostrárum dírige super nos, et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Orémus.

Dirígere et sanctificáre, régere et gubernáre dignáre, Dómine Deus, Rex cæli et terræ, hódie corda et córpora nostra, sensus, sermónes et actus nostros in lege tua, et in opéribus mandatórum tuórum: ut hic et in ætérnum, te auxiliánte, salvi et líberi esse mereámur, Salvátor mundi: Qui vivis et regnas in sǽcula sæculórum.

℟. Amen.

Lectio brevis {ex Commune aut Festo}

℣. Jube, domne, benedícere.

Benedictio. Dies et actus nostros in sua pace dispónat Dóminus omnípotens.

℟. Amen.

1 Cor 11:27

Quicúmque manducáverit panem hunc, vel bíberit cálicem Dómini indígne, reus erit córporis et sánguinis Dómini.

℣. Tu autem, Dómine, miserére nobis.

℟. Deo grátias.

Conclusio

℣. Adjutórium nostrum ✠ in nómine Dómini.

℟. Qui fecit cælum et terram.

℣. Benedícite.

℟. Deus.

Benedictio. Dóminus nos benedícat, ✠ et ab omni malo deféndat, et ad vitam perdúcat ætérnam. Et fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Tertiam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus {Doxology: Corp}

Nunc, Sancte, nobis, Spíritus,

Unum Patri cum Fílio,

Dignáre promptus íngeri

Nostro refúsus péctori.

Os, lingua, mens, sensus, vigor

Confessiónem pérsonent.

Flamméscat igne cáritas,

Accéndat ardor próximos.

Jesu, tibi sit glória,

Qui natus es de Vírgine,

Cum Patre et almo Spíritu,

In sempitérna sǽcula.

Amen.

Psalmi {Psalmi Dominica & antiphonæ ex Commune aut Festo}

Ant. Angelórum esca.

Psalmus 118(33-48) [1]

118:33 (He) Legem pone mihi, Dómine, viam justificatiónum tuárum: * et exquíram eam semper.

118:34 Da mihi intelléctum, et scrutábor legem tuam: * et custódiam illam in toto corde meo.

118:35 Deduc me in sémitam mandatórum tuórum: * quia ipsam vólui.

118:36 Inclína cor meum in testimónia tua: * et non in avarítiam.

118:37 Avérte óculos meos ne vídeant vanitátem: * in via tua vivífica me.

118:38 Státue servo tuo elóquium tuum, * in timóre tuo.

118:39 Ámputa oppróbrium meum quod suspicátus sum: * quia judícia tua jucúnda.

118:40 Ecce, concupívi mandáta tua: * in æquitáte tua vivífica me.

118:41 (Vav) Et véniat super me misericórdia tua, Dómine: * salutáre tuum secúndum elóquium tuum.

118:42 Et respondébo exprobrántibus mihi verbum: * quia sperávi in sermónibus tuis.

118:43 Et ne áuferas de ore meo verbum veritátis usquequáque: * quia in judíciis tuis supersperávi.

118:44 Et custódiam legem tuam semper: * in sǽculum et in sǽculum sǽculi.

118:45 Et ambulábam in latitúdine: * quia mandáta tua exquisívi.

118:46 Et loquébar in testimóniis tuis in conspéctu regum: * et non confundébar.

118:47 Et meditábar in mandátis tuis, * quæ diléxi.

118:48 Et levávi manus meas ad mandáta tua, quæ diléxi: * et exercébar in justificatiónibus tuis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(49-64) [2]

118:49 (Zai) Memor esto verbi tui servo tuo, * in quo mihi spem dedísti.

118:50 Hæc me consoláta est in humilitáte mea: * quia elóquium tuum vivificávit me.

118:51 Supérbi iníque agébant usquequáque: * a lege autem tua non declinávi.

118:52 Memor fui judiciórum tuórum a sǽculo, Dómine: * et consolátus sum.

118:53 Deféctio ténuit me, * pro peccatóribus derelinquéntibus legem tuam.

118:54 Cantábiles mihi erant justificatiónes tuæ, * in loco peregrinatiónis meæ.

118:55 Memor fui nocte nóminis tui, Dómine: * et custodívi legem tuam.

118:56 Hæc facta est mihi: * quia justificatiónes tuas exquisívi.

118:57 (Heth) Pórtio mea, Dómine, * dixi custodíre legem tuam.

118:58 Deprecátus sum fáciem tuam in toto corde meo: * miserére mei secúndum elóquium tuum.

118:59 Cogitávi vias meas: * et convérti pedes meos in testimónia tua.

118:60 Parátus sum, et non sum turbátus: * ut custódiam mandáta tua.

118:61 Funes peccatórum circumpléxi sunt me: * et legem tuam non sum oblítus.

118:62 Média nocte surgébam ad confiténdum tibi, * super judícia justificatiónis tuæ.

118:63 Párticeps ego sum ómnium timéntium te: * et custodiéntium mandáta tua.

118:64 Misericórdia tua, Dómine, plena est terra: * justificatiónes tuas doce me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(65-80) [3]

118:65 (Teth) Bonitátem fecísti cum servo tuo, Dómine, * secúndum verbum tuum.

118:66 Bonitátem, et disciplínam, et sciéntiam doce me: * quia mandátis tuis crédidi.

118:67 Priúsquam humiliárer ego delíqui: * proptérea elóquium tuum custodívi.

118:68 Bonus es tu: * et in bonitáte tua doce me justificatiónes tuas.

118:69 Multiplicáta est super me iníquitas superbórum: * ego autem in toto corde meo scrutábor mandáta tua.

118:70 Coagulátum est sicut lac cor eórum: * ego vero legem tuam meditátus sum.

118:71 Bonum mihi quia humiliásti me: * ut discam justificatiónes tuas.

118:72 Bonum mihi lex oris tui, * super míllia auri et argénti.

118:73 (Joth) Manus tuæ fecérunt me, et plasmavérunt me: * da mihi intelléctum, et discam mandáta tua.

118:74 Qui timent te vidébunt me, et lætabúntur: * quia in verba tua supersperávi.

118:75 Cognóvi, Dómine, quia ǽquitas judícia tua: * et in veritáte tua humiliásti me.

118:76 Fiat misericórdia tua ut consolétur me, * secúndum elóquium tuum servo tuo.

118:77 Véniant mihi miseratiónes tuæ, et vivam: * quia lex tua meditátio mea est.

118:78 Confundántur supérbi, quia injúste iniquitátem fecérunt in me: * ego autem exercébor in mandátis tuis.

118:79 Convertántur mihi timéntes te: * et qui novérunt testimónia tua.

118:80 Fiat cor meum immaculátum in justificatiónibus tuis, * ut non confúndar.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Angelórum esca nutrivísti pópulum tuum, et panem de cælo præstitísti eis, allelúja.

Capitulum Responsorium Versus {ex Commune aut Festo}

1 Cor 11:23-24

Fratres: Ego enim accépi a Dómino quod et trádidi vobis, quóniam Dóminus Jesus, in qua nocte tradebátur, accépit panem, et grátias agens fregit, et dixit: Accípite et manducáte: hoc est corpus meum, quod pro vobis tradétur: hoc fácite in meam commemoratiónem.

℟. Deo grátias.

℟.br. Panem cæli dedit eis, * Allelúja, allelúja.

℟. Panem cæli dedit eis, * Allelúja, allelúja.

℣. Panem Angelórum manducávit homo.

℟. Allelúja, allelúja.

℣. Glória Patri, et Fílio, * et Spirítui Sancto.

℟. Panem cæli dedit eis, * Allelúja, allelúja.

℣. Cibávit illos ex ádipe fruménti, allelúja.

℟. Et de petra, melle saturávit eos, allelúja.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui nobis sub Sacraménto mirábili passiónis tuæ memóriam reliquísti: tríbue, quǽsumus, ita nos Córporis, et Sánguinis tui sacra mystéria venerári; ut redemptiónis tuæ fructum in nobis júgiter sentiámus:

Qui vivis et regnas cum Deo Patre, in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Sextam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus {Doxology: Corp}

Rector potens, verax Deus,

Qui témperas rerum vices,

Splendóre mane illúminas,

Et ígnibus merídiem:

Exstíngue flammas lítium,

Aufer calórem nóxium,

Confer salútem córporum,

Verámque pacem córdium.

Jesu, tibi sit glória,

Qui natus es de Vírgine,

Cum Patre et almo Spíritu,

In sempitérna sǽcula.

Amen.

Psalmi {Psalmi Dominica & antiphonæ ex Commune aut Festo}

Ant. Pinguis est panis.

Psalmus 118(81-96) [1]

118:81 (Caph) Defécit in salutáre tuum ánima mea: * et in verbum tuum supersperávi.

118:82 Defecérunt óculi mei in elóquium tuum, * dicéntes: Quando consoláberis me?

118:83 Quia factus sum sicut uter in pruína: * justificatiónes tuas non sum oblítus.

118:84 Quot sunt dies servi tui? * quando fácies de persequéntibus me judícium?

118:85 Narravérunt mihi iníqui fabulatiónes: * sed non ut lex tua.

118:86 Ómnia mandáta tua véritas: * iníque persecúti sunt me, ádjuva me.

118:87 Paulo minus consummavérunt me in terra: * ego autem non derelíqui mandáta tua.

118:88 Secúndum misericórdiam tuam vivífica me: * et custódiam testimónia oris tui.

118:89 (Lamed) In ætérnum, Dómine, * verbum tuum pérmanet in cælo.

118:90 In generatiónem et generatiónem véritas tua: * fundásti terram, et pérmanet.

118:91 Ordinatióne tua persevérat dies: * quóniam ómnia sérviunt tibi.

118:92 Nisi quod lex tua meditátio mea est: * tunc forte periíssem in humilitáte mea.

118:93 In ætérnum non oblivíscar justificatiónes tuas: * quia in ipsis vivificásti me.

118:94 Tuus sum ego, salvum me fac: * quóniam justificatiónes tuas exquisívi.

118:95 Me exspectavérunt peccatóres ut pérderent me: * testimónia tua intelléxi.

118:96 Omnis consummatiónis vidi finem: * latum mandátum tuum nimis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(97-112) [2]

118:97 (Mem) Quómodo diléxi legem tuam, Dómine? * tota die meditátio mea est.

118:98 Super inimícos meos prudéntem me fecísti mandáto tuo: * quia in ætérnum mihi est.

118:99 Super omnes docéntes me intelléxi: * quia testimónia tua meditátio mea est.

118:100 Super senes intelléxi: * quia mandáta tua quæsívi.

118:101 Ab omni via mala prohíbui pedes meos: * ut custódiam verba tua.

118:102 A judíciis tuis non declinávi: * quia tu legem posuísti mihi.

118:103 Quam dúlcia fáucibus meis elóquia tua, * super mel ori meo!

118:104 A mandátis tuis intelléxi: * proptérea odívi omnem viam iniquitátis.

118:105 (Nun) Lucérna pédibus meis verbum tuum, * et lumen sémitis meis.

118:106 Jurávi, et státui * custodíre judícia justítiæ tuæ.

118:107 Humiliátus sum usquequáque, Dómine: * vivífica me secúndum verbum tuum.

118:108 Voluntária oris mei beneplácita fac, Dómine: * et judícia tua doce me.

118:109 Ánima mea in mánibus meis semper: * et legem tuam non sum oblítus.

118:110 Posuérunt peccatóres láqueum mihi: * et de mandátis tuis non errávi.

118:111 Hereditáte acquisívi testimónia tua in ætérnum: * quia exsultátio cordis mei sunt.

118:112 Inclinávi cor meum ad faciéndas justificatiónes tuas in ætérnum, * propter retributiónem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(113-128) [3]

118:113 (Samech) Iníquos ódio hábui: * et legem tuam diléxi.

118:114 Adjútor et suscéptor meus es tu: * et in verbum tuum supersperávi.

118:115 Declináte a me, malígni: * et scrutábor mandáta Dei mei.

118:116 Súscipe me secúndum elóquium tuum, et vivam: * et non confúndas me ab exspectatióne mea.

118:117 Ádjuva me, et salvus ero: * et meditábor in justificatiónibus tuis semper.

118:118 Sprevísti omnes discedéntes a judíciis tuis: * quia injústa cogitátio eórum.

118:119 Prævaricántes reputávi omnes peccatóres terræ: * ídeo diléxi testimónia tua.

118:120 Confíge timóre tuo carnes meas: * a judíciis enim tuis tímui.

118:121 (Ain) Feci judícium et justítiam: * non tradas me calumniántibus me.

118:122 Súscipe servum tuum in bonum: * non calumniéntur me supérbi.

118:123 Óculi mei defecérunt in salutáre tuum: * et in elóquium justítiæ tuæ.

118:124 Fac cum servo tuo secúndum misericórdiam tuam: * et justificatiónes tuas doce me.

118:125 Servus tuus sum ego: * da mihi intelléctum, ut sciam testimónia tua.

118:126 Tempus faciéndi, Dómine: * dissipavérunt legem tuam.

118:127 Ídeo diléxi mandáta tua, * super aurum et topázion.

118:128 Proptérea ad ómnia mandáta tua dirigébar: * omnem viam iníquam ódio hábui.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Pinguis est panis Christi, et præbébit delícias régibus, allelúja.

Capitulum Responsorium Versus {ex Commune aut Festo}

1 Cor 11:26

Quotiescúmque enim manducábitis panem hunc, et cálicem bibétis, mortem Dómini annuntiábitis donec véniat.

℟. Deo grátias.

℟.br. Cibávit illos ex ádipe fruménti, * Allelúja, allelúja.

℟. Cibávit illos ex ádipe fruménti, * Allelúja, allelúja.

℣. Et de petra, melle saturávit eos.

℟. Allelúja, allelúja.

℣. Glória Patri, et Fílio, * et Spirítui Sancto.

℟. Cibávit illos ex ádipe fruménti, * Allelúja, allelúja.

℣. Edúcas panem de terra, allelúja.

℟. Et vinum lætíficet cor hóminis, allelúja.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui nobis sub Sacraménto mirábili passiónis tuæ memóriam reliquísti: tríbue, quǽsumus, ita nos Córporis, et Sánguinis tui sacra mystéria venerári; ut redemptiónis tuæ fructum in nobis júgiter sentiámus:

Qui vivis et regnas cum Deo Patre, in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Nonam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus {Doxology: Corp}

Rerum, Deus, tenax vigor,

Immótus in te pérmanens,

Lucis diúrnæ témpora

Succéssibus detérminans:

Largíre lumen véspere,

Quo vita nusquam décidat,

Sed prǽmium mortis sacræ

Perénnis instet glória.

Jesu, tibi sit glória,

Qui natus es de Vírgine,

Cum Patre et almo Spíritu,

In sempitérna sǽcula.

Amen.

Psalmi {Psalmi Dominica & antiphonæ ex Commune aut Festo}

Ant. Vincénti dabo.

Psalmus 118(129-144) [1]

118:129 (Phe) Mirabília testimónia tua: * ídeo scrutáta est ea ánima mea.

118:130 Declarátio sermónum tuórum illúminat: * et intelléctum dat párvulis.

118:131 Os meum apérui, et attráxi spíritum: * quia mandáta tua desiderábam.

118:132 Áspice in me, et miserére mei, * secúndum judícium diligéntium nomen tuum.

118:133 Gressus meos dírige secúndum elóquium tuum: * et non dominétur mei omnis injustítia.

118:134 Rédime me a calúmniis hóminum: * ut custódiam mandáta tua.

118:135 Fáciem tuam illúmina super servum tuum: * et doce me justificatiónes tuas.

118:136 Éxitus aquárum deduxérunt óculi mei: * quia non custodiérunt legem tuam.

118:137 (Sade) Justus es, Dómine: * et rectum judícium tuum.

118:138 Mandásti justítiam testimónia tua: * et veritátem tuam nimis.

118:139 Tabéscere me fecit zelus meus: * quia oblíti sunt verba tua inimíci mei.

118:140 Ignítum elóquium tuum veheménter: * et servus tuus diléxit illud.

118:141 Adolescéntulus sum ego et contémptus: * justificatiónes tuas non sum oblítus.

118:142 Justítia tua, justítia in ætérnum: * et lex tua véritas.

118:143 Tribulátio, et angústia invenérunt me: * mandáta tua meditátio mea est.

118:144 Ǽquitas testimónia tua in ætérnum: * intelléctum da mihi, et vivam.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(145-160) [2]

118:145 (Coph) Clamávi in toto corde meo, exáudi me, Dómine: * justificatiónes tuas requíram.

118:146 Clamávi ad te, salvum me fac: * ut custódiam mandáta tua.

118:147 Prævéni in maturitáte, et clamávi: * quia in verba tua supersperávi.

118:148 Prævenérunt óculi mei ad te dilúculo: * ut meditárer elóquia tua.

118:149 Vocem meam audi secúndum misericórdiam tuam, Dómine: * et secúndum judícium tuum vivífica me.

118:150 Appropinquavérunt persequéntes me iniquitáti: * a lege autem tua longe facti sunt.

118:151 Prope es tu, Dómine: * et omnes viæ tuæ véritas.

118:152 Inítio cognóvi de testimóniis tuis: * quia in ætérnum fundásti ea.

118:153 (Res) Vide humilitátem meam, et éripe me: * quia legem tuam non sum oblítus.

118:154 Júdica judícium meum, et rédime me: * propter elóquium tuum vivífica me.

118:155 Longe a peccatóribus salus: * quia justificatiónes tuas non exquisiérunt.

118:156 Misericórdiæ tuæ multæ, Dómine: * secúndum judícium tuum vivífica me.

118:157 Multi qui persequúntur me, et tríbulant me: * a testimóniis tuis non declinávi.

118:158 Vidi prævaricántes, et tabescébam: * quia elóquia tua non custodiérunt.

118:159 Vide quóniam mandáta tua diléxi, Dómine: * in misericórdia tua vivífica me.

118:160 Princípium verbórum tuórum, véritas: * in ætérnum ómnia judícia justítiæ tuæ.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(161-176) [3]

118:161 (Sin) Príncipes persecúti sunt me gratis: * et a verbis tuis formidávit cor meum.

118:162 Lætábor ego super elóquia tua: * sicut qui invénit spólia multa.

118:163 Iniquitátem ódio hábui, et abominátus sum: * legem autem tuam diléxi.

118:164 Sépties in die laudem dixi tibi, * super judícia justítiæ tuæ.

118:165 Pax multa diligéntibus legem tuam: * et non est illis scándalum.

118:166 Exspectábam salutáre tuum, Dómine: * et mandáta tua diléxi.

118:167 Custodívit ánima mea testimónia tua: * et diléxit ea veheménter.

118:168 Servávi mandáta tua, et testimónia tua: * quia omnes viæ meæ in conspéctu tuo.

118:169 (Thau) Appropínquet deprecátio mea in conspéctu tuo, Dómine: * juxta elóquium tuum da mihi intelléctum.

118:170 Intret postulátio mea in conspéctu tuo: * secúndum elóquium tuum éripe me.

118:171 Eructábunt lábia mea hymnum, * cum docúeris me justificatiónes tuas.

118:172 Pronuntiábit lingua mea elóquium tuum: * quia ómnia mandáta tua ǽquitas.

118:173 Fiat manus tua ut salvet me: * quóniam mandáta tua elégi.

118:174 Concupívi salutáre tuum, Dómine: * et lex tua meditátio mea est.

118:175 Vivet ánima mea, et laudábit te: * et judícia tua adjuvábunt me.

118:176 Errávi, sicut ovis, quæ périit: * quære servum tuum, quia mandáta tua non sum oblítus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Vincénti dabo manna abscónditum, et nomen novum, allelúja.

Capitulum Responsorium Versus {ex Commune aut Festo}

1 Cor 11:27

Quicúmque manducáverit panem hunc, vel bíberit cálicem Dómini indígne, reus erit córporis et sánguinis Dómini.

℟. Deo grátias.

℟.br. Edúcas panem de terra, * Allelúja, allelúja.

℟. Edúcas panem de terra, * Allelúja, allelúja.

℣. Et vinum lætíficet cor hóminis.

℟. Allelúja, allelúja.

℣. Glória Patri, et Fílio, * et Spirítui Sancto.

℟. Edúcas panem de terra, * Allelúja, allelúja.

℣. Pósuit fines tuos pacem, allelúja.

℟. Et ádipe fruménti sátiat te, allelúja.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui nobis sub Sacraménto mirábili passiónis tuæ memóriam reliquísti: tríbue, quǽsumus, ita nos Córporis, et Sánguinis tui sacra mystéria venerári; ut redemptiónis tuæ fructum in nobis júgiter sentiámus:

Qui vivis et regnas cum Deo Patre, in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Sacratissimi Cordis Domini Nostri Jesu Christi
Duplex I. classis

Ad Vesperas

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Proprio de Tempore}

Ant. Suávi jugo tuo * domináre, Dómine, in médio inimicórum tuórum.

Psalmus 109 [1]

109:1 Dixit Dóminus Dómino meo: * Sede a dextris meis:

109:1 Donec ponam inimícos tuos, * scabéllum pedum tuórum.

109:2 Virgam virtútis tuæ emíttet Dóminus ex Sion: * domináre in médio inimicórum tuórum.

109:3 Tecum princípium in die virtútis tuæ in splendóribus sanctórum: * ex útero ante lucíferum génui te.

109:4 Jurávit Dóminus, et non pœnitébit eum: * Tu es sacérdos in ætérnum secúndum órdinem Melchísedech.

109:5 Dóminus a dextris tuis, * confrégit in die iræ suæ reges.

109:6 Judicábit in natiónibus, implébit ruínas: * conquassábit cápita in terra multórum.

109:7 De torrénte in via bibet: * proptérea exaltábit caput.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Suávi jugo tuo domináre, Dómine, in médio inimicórum tuórum.

Ant. Miséricors * et miserátor Dóminus: escam dedit timéntibus se.

Psalmus 110 [2]

110:1 Confitébor tibi, Dómine, in toto corde meo: * in consílio justórum, et congregatióne.

110:2 Magna ópera Dómini: * exquisíta in omnes voluntátes ejus.

110:3 Conféssio et magnificéntia opus ejus: * et justítia ejus manet in sǽculum sǽculi.

110:4 Memóriam fecit mirabílium suórum, † miséricors et miserátor Dóminus: * escam dedit timéntibus se.

110:5 Memor erit in sǽculum testaménti sui: * virtútem óperum suórum annuntiábit pópulo suo:

110:7 Ut det illis hereditátem géntium: * ópera mánuum ejus véritas, et judícium.

110:8 Fidélia ómnia mandáta ejus: † confirmáta in sǽculum sǽculi, * facta in veritáte et æquitáte.

110:9 Redemptiónem misit pópulo suo: * mandávit in ætérnum testaméntum suum.

110:9 (fit reverentia) Sanctum, et terríbile nomen ejus: * inítium sapiéntiæ timor Dómini.

110:10 Intelléctus bonus ómnibus faciéntibus eum: * laudátio ejus manet in sǽculum sǽculi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Miséricors et miserátor Dóminus: escam dedit timéntibus se.

Ant. Exórtum est * in ténebris lumen rectis; miséricors et miserátor Dóminus.

Psalmus 111 [3]

111:1 Beátus vir, qui timet Dóminum: * in mandátis ejus volet nimis.

111:2 Potens in terra erit semen ejus: * generátio rectórum benedicétur.

111:3 Glória, et divítiæ in domo ejus: * et justítia ejus manet in sǽculum sǽculi.

111:4 Exórtum est in ténebris lumen rectis: * miséricors, et miserátor, et justus.

111:5 Jucúndus homo qui miserétur et cómmodat, † dispónet sermónes suos in judício: * quia in ætérnum non commovébitur.

111:7 In memória ætérna erit justus: * ab auditióne mala non timébit.

111:7 Parátum cor ejus speráre in Dómino, † confirmátum est cor ejus: * non commovébitur donec despíciat inimícos suos.

111:9 Dispérsit, dedit paupéribus: † justítia ejus manet in sǽculum sǽculi, * cornu ejus exaltábitur in glória.

111:10 Peccátor vidébit, et irascétur, † déntibus suis fremet et tabéscet: * desidérium peccatórum períbit.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exórtum est in ténebris lumen rectis; miséricors et miserátor Dóminus.

Ant. Quid retríbuam * Dómino pro ómnibus quæ retríbuit mihi?

Psalmus 115 [4]

115:1 Crédidi, propter quod locútus sum: * ego autem humiliátus sum nimis.

115:2 Ego dixi in excéssu meo: * Omnis homo mendax.

115:3 Quid retríbuam Dómino, * pro ómnibus, quæ retríbuit mihi?

115:4 Cálicem salutáris accípiam: * et nomen Dómini invocábo.

115:5 Vota mea Dómino reddam coram omni pópulo ejus: * pretiósa in conspéctu Dómini mors sanctórum ejus:

115:7 O Dómine, quia ego servus tuus: * ego servus tuus, et fílius ancíllæ tuæ.

115:7 Dirupísti víncula mea: † tibi sacrificábo hóstiam laudis, * et nomen Dómini invocábo.

115:9 Vota mea Dómino reddam in conspéctu omnis pópuli ejus: * in átriis domus Dómini, in médio tui, Jerúsalem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Quid retríbuam Dómino pro ómnibus quæ retríbuit mihi?

Ant. Apud Dóminum * propitiátio est et copiósa apud eum redémptio.

Psalmus 129 [5]

129:1 De profúndis clamávi ad te, Dómine: * Dómine, exáudi vocem meam:

129:2 Fiant aures tuæ intendéntes, * in vocem deprecatiónis meæ.

129:3 Si iniquitátes observáveris, Dómine: * Dómine, quis sustinébit?

129:4 Quia apud te propitiátio est: * et propter legem tuam sustínui te, Dómine.

129:5 Sustínuit ánima mea in verbo ejus: * sperávit ánima mea in Dómino.

129:6 A custódia matutína usque ad noctem: * speret Israël in Dómino.

129:7 Quia apud Dóminum misericórdia: * et copiósa apud eum redémptio.

129:8 Et ipse rédimet Israël, * ex ómnibus iniquitátibus ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Apud Dóminum propitiátio est et copiósa apud eum redémptio.

Capitulum Hymnus Versus {ex Proprio de Tempore}

Eph 3:8-9

Fratres: Mihi ómnium sanctórum mínimo data est grátia hæc, in géntibus evangelizáre investigábiles divítias Christi; et illumináre omnes, quæ sit dispensátio sacraménti abscónditi a sǽculis in Deo.

℟. Deo grátias.

Hymnus

En, ut supérba críminum

Et sæva nostrórum cohors

Cor sauciávit ínnocens

Meréntis haud tale Dei!

Vibrántis hastam mílitis

Peccáta nostra dírigunt,

Ferrúmque diræ cúspidis

Mortále crimen ácuit.

Ex Corde scisso Ecclésia,

Christo jugáta, náscitur:

Hoc óstium arcæ in látere est

Genti ad salútem pósitum.

Ex hoc perénnis grátia,

Ceu septifórmis flúvius,

Stolas ut illic sórdidas

Lavémus Agni in sánguine.

Turpe est redíre ad crímina,

Quæ Cor beátum lácerent:

Sed æmulémur córdibus

Flammas amóris índices.

Jesu, tibi sit glória,

Qui Corde fundis grátiam,

Cum Patre, et almo Spíritu,

In sempitérna sǽcula.

Amen.

℣. Tóllite jugum meum super vos et díscite a me.

℟. Quia mitis sum et húmilis Corde.

Canticum: Magnificat {Antiphona ex Proprio de Tempore}

Ant. Ignem * veni míttere in terram, et quid volo nisi ut accendátur?

Canticum B. Mariæ Virginis

Luc. 1:46-55

1:46 Magníficat ✠ * ánima mea Dóminum.

1:47 Et exsultávit spíritus meus: * in Deo, salutári meo.

1:48 Quia respéxit humilitátem ancíllæ suæ: * ecce enim ex hoc beátam me dicent omnes generatiónes.

1:49 Quia fecit mihi magna qui potens est: * et sanctum nomen ejus.

1:50 Et misericórdia ejus, a progénie in progénies: * timéntibus eum.

1:51 Fecit poténtiam in brácchio suo: * dispérsit supérbos mente cordis sui.

1:52 Depósuit poténtes de sede: * et exaltávit húmiles.

1:53 Esuriéntes implévit bonis: * et dívites dimísit inánes.

1:54 Suscépit Israël púerum suum: * recordátus misericórdiæ suæ.

1:55 Sicut locútus est ad patres nostros: * Ábraham, et sémini ejus in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ignem veni míttere in terram, et quid volo nisi ut accendátur?

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui nobis in Corde Fílii tui, nostris vulneráto peccátis, infinítos dilectiónis thesáuros misericórditer largíri dignáris; concéde, quǽsumus, ut illi devótum pietátis nostræ præstántes obséquium, dignæ quoque satisfactiónis exhibeámus offícium.

Per eúmdem Dóminum nostrum Jesum Christum Fílium tuum, qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Et si tunc terminetur Officium, dicitur tantum Pater Noster secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Completorium

Incipit

℣. Jube, domne, benedícere.

Benedictio. Noctem quiétam et finem perféctum concédat nobis Dóminus omnípotens.

℟. Amen.

Lectio brevis

1 Pet 5:8-9

Fratres: Sóbrii estóte, et vigiláte: quia adversárius vester diábolus tamquam leo rúgiens círcuit, quærens quem dévoret: cui resístite fortes in fide.

℣. Tu autem, Dómine, miserére nobis.

℟. Deo grátias.

℣. Adjutórium nostrum ✠ in nómine Dómini.

℟. Qui fecit cælum et terram.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Joánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Joánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Convérte nos ✙︎ Deus, salutáris noster.

℟. Et avérte iram tuam a nobis.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi et Antiphona de Dominica}

Ant. Miserére.

Psalmus 4 [1]

4:2 Cum invocárem exaudívit me Deus justítiæ meæ: * in tribulatióne dilatásti mihi.

4:2 Miserére mei, * et exáudi oratiónem meam.

4:3 Fílii hóminum, úsquequo gravi corde? * ut quid dilígitis vanitátem, et quǽritis mendácium?

4:4 Et scitóte quóniam mirificávit Dóminus sanctum suum: * Dóminus exáudiet me cum clamávero ad eum.

4:5 Irascímini, et nolíte peccáre: † quæ dícitis in córdibus vestris, * in cubílibus vestris compungímini.

4:6 Sacrificáte sacrifícium justítiæ, † et speráte in Dómino. * Multi dicunt: Quis osténdit nobis bona?

4:7 Signátum est super nos lumen vultus tui, Dómine: * dedísti lætítiam in corde meo.

4:8 A fructu fruménti, vini, et ólei sui * multiplicáti sunt.

4:9 In pace in idípsum * dórmiam, et requiéscam;

4:10 Quóniam tu, Dómine, singuláriter in spe * constituísti me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 90 [2]

90:1 Qui hábitat in adjutório Altíssimi, * in protectióne Dei cæli commorábitur.

90:2 Dicet Dómino: Suscéptor meus es tu, et refúgium meum: * Deus meus sperábo in eum.

90:3 Quóniam ipse liberávit me de láqueo venántium, * et a verbo áspero.

90:4 Scápulis suis obumbrábit tibi: * et sub pennis ejus sperábis.

90:5 Scuto circúmdabit te véritas ejus: * non timébis a timóre noctúrno,

90:6 A sagítta volánte in die, † a negótio perambulánte in ténebris: * ab incúrsu, et dæmónio meridiáno.

90:7 Cadent a látere tuo mille, † et decem míllia a dextris tuis: * ad te autem non appropinquábit.

90:8 Verúmtamen óculis tuis considerábis: * et retributiónem peccatórum vidébis.

90:9 Quóniam tu es, Dómine, spes mea: * Altíssimum posuísti refúgium tuum.

90:10 Non accédet ad te malum: * et flagéllum non appropinquábit tabernáculo tuo.

90:11 Quóniam Ángelis suis mandávit de te: * ut custódiant te in ómnibus viis tuis.

90:12 In mánibus portábunt te: * ne forte offéndas ad lápidem pedem tuum.

90:13 Super áspidem, et basilíscum ambulábis: * et conculcábis leónem et dracónem.

90:14 Quóniam in me sperávit, liberábo eum: * prótegam eum, quóniam cognóvit nomen meum.

90:15 Clamábit ad me, et ego exáudiam eum: † cum ipso sum in tribulatióne: * erípiam eum et glorificábo eum.

90:16 Longitúdine diérum replébo eum: * et osténdam illi salutáre meum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 133 [3]

133:1 Ecce nunc benedícite Dóminum, * omnes servi Dómini:

133:1 Qui statis in domo Dómini, * in átriis domus Dei nostri.

133:2 In nóctibus extóllite manus vestras in sancta, * et benedícite Dóminum.

133:3 Benedícat te Dóminus ex Sion, * qui fecit cælum et terram.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Miserére mihi, Dómine, et exáudi oratiónem meam.

Hymnus {Doxology: Heart}

Te lucis ante términum,

Rerum Creátor, póscimus,

Ut pro tua cleméntia

Sis præsul et custódia.

Procul recédant sómnia,

Et nóctium phantásmata;

Hostémque nostrum cómprime,

Ne polluántur córpora.

Jesu, tibi sit glória,

Qui Corde fundis grátiam,

Cum Patre et almo Spíritu,

In sempitérna sǽcula.

Amen.

Capitulum Responsorium Versus

Jer 14:9

Tu autem in nobis es, Dómine, et nomen sanctum tuum invocátum est super nos: ne derelínquas nos, Dómine, Deus noster.

℟. Deo grátias.

℟.br. In manus tuas, Dómine, * Comméndo spíritum meum.

℟. In manus tuas, Dómine, * Comméndo spíritum meum.

℣. Redemísti nos, Dómine, Deus veritátis.

℟. Comméndo spíritum meum.

℣. Glória Patri, et Fílio, * et Spirítui Sancto.

℟. In manus tuas, Dómine, * Comméndo spíritum meum.

℣. Custódi nos, Dómine, ut pupíllam óculi.

℟. Sub umbra alárum tuárum prótege nos.

Canticum: Nunc dimittis

Ant. Salva nos.

Canticum Simeonis

Luc. 2:29-32

2:29 Nunc dimíttis ✠ servum tuum, Dómine, * secúndum verbum tuum in pace:

2:30 Quia vidérunt óculi mei * salutáre tuum,

2:31 Quod parásti * ante fáciem ómnium populórum,

2:32 Lumen ad revelatiónem géntium, * et glóriam plebis tuæ Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salva nos, Dómine, vigilántes, custódi nos dormiéntes; ut vigilémus cum Christo, et requiescámus in pace.

Preces Dominicales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Vísita, quǽsumus, Dómine, habitatiónem istam, et omnes insídias inimíci ab ea longe repélle: Ángeli tui sancti hábitent in ea, qui nos in pace custódiant; et benedíctio tua sit super nos semper.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Benedictio. Benedícat et custódiat nos omnípotens et miséricors Dóminus, ✠ Pater, et Fílius, et Spíritus Sanctus.

℟. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Deinde dicitur secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Si post Completorium immediate sequatur Matutinum, tunc bis dicitur Pater noster, Ave Maria et Credo, pro fine videlicet Officii diei præcedentis, et pro initio Officii diei sequentis.

Sacratissimi Cordis Domini Nostri Jesu Christi
Duplex I. classis
Commemoratio ad Laudes tantum: S. Francisci Caracciolo Confessoris

Ad Matutinum

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Dómine, lábia + mea apéries.

℟. Et os meum annuntiábit laudem tuam.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Invitatorium {Antiphona ex Proprio de Tempore}

Ant. Cor Jesu amóre nostri vulnerátum * Veníte, adorémus.

Ant. Cor Jesu amóre nostri vulnerátum * Veníte, adorémus.

Veníte, exsultémus Dómino, jubilémus Deo, salutári nostro: præoccupémus fáciem ejus in confessióne, et in psalmis jubilémus ei.

Ant. Cor Jesu amóre nostri vulnerátum * Veníte, adorémus.

Quóniam Deus magnus Dóminus, et Rex magnus super omnes deos, quóniam non repéllet Dóminus plebem suam: quia in manu ejus sunt omnes fines terræ, et altitúdines móntium ipse cónspicit.

Ant. Veníte, adorémus.

Quóniam ipsíus est mare, et ipse fecit illud, et áridam fundavérunt manus ejus (genuflectitur) veníte, adorémus, et procidámus ante Deum: plorémus coram Dómino, qui fecit nos, quia ipse est Dóminus, Deus noster; nos autem pópulus ejus, et oves páscuæ ejus.

Ant. Cor Jesu amóre nostri vulnerátum * Veníte, adorémus.

Hódie, si vocem ejus audiéritis, nolíte obduráre corda vestra, sicut in exacerbatióne secúndum diem tentatiónis in desérto: ubi tentavérunt me patres vestri, probavérunt et vidérunt ópera mea.

Ant. Veníte, adorémus.

Quadragínta annis próximus fui generatióni huic, et dixi: Semper hi errant corde, ipsi vero non cognovérunt vias meas: quibus jurávi in ira mea: Si introíbunt in réquiem meam.

Ant. Cor Jesu amóre nostri vulnerátum * Veníte, adorémus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Veníte, adorémus.

Ant. Cor Jesu amóre nostri vulnerátum * Veníte, adorémus.

Hymnus {ex Proprio de Tempore}

Auctor beáte sǽculi,

Christe, Redémptor ómnium,

Lumen Patris de lúmine,

Deúsque verus de Deo.

Amor coégit te tuus

Mortále corpus súmere,

Ut novus Adam rédderes,

Quod vetus ille abstúlerat.

Ille amor, almus ártifex

Terræ marísque, et síderum,

Erráta patrum míserans,

Et nostra rumpens víncula.

Non Corde discédat tuo

Vis illa amóris íncliti:

Hoc fonte gentes háuriant

Remissiónis grátiam.

Percússum ad hoc est láncea,

Passúmque ad hoc est vúlnera:

Ut nos laváret sórdibus,

Unda fluénte, et sánguine.

Jesu, tibi sit glória,

Qui Corde fundis grátiam,

Cum Patre, et almo Spíritu,

In sempitérna sǽcula.

Amen.

Psalmi cum lectionibus {Antiphonæ et Psalmi ex Proprio de Tempore}

Nocturnus I.

Ant. Cogitatiónes * Cordis ejus in generatióne et generatiónem.

Psalmus 32 [1]

32:1 Exsultáte, justi, in Dómino: * rectos decet collaudátio.

32:2 Confitémini Dómino in cíthara: * in psaltério decem chordárum psállite illi.

32:3 Cantáte ei cánticum novum: * bene psállite ei in vociferatióne.

32:4 Quia rectum est verbum Dómini, * et ómnia ópera ejus in fide.

32:5 Díligit misericórdiam et judícium: * misericórdia Dómini plena est terra.

32:6 Verbo Dómini cæli firmáti sunt: * et spíritu oris ejus omnis virtus eórum.

32:7 Cóngregans sicut in utre aquas maris: * ponens in thesáuris abýssos.

32:8 Tímeat Dóminum omnis terra: * ab eo autem commoveántur omnes inhabitántes orbem.

32:9 Quóniam ipse dixit, et facta sunt: * ipse mandávit, et creáta sunt.

32:10 Dóminus díssipat consília géntium: * réprobat autem cogitatiónes populórum, et réprobat consília príncipum.

32:11 Consílium autem Dómini in ætérnum manet: * cogitatiónes cordis ejus in generatióne et generatiónem.

32:12 Beáta gens, cujus est Dóminus, Deus ejus: * pópulus, quem elégit in hereditátem sibi.

32:13 De cælo respéxit Dóminus: * vidit omnes fílios hóminum.

32:14 De præparáto habitáculo suo * respéxit super omnes, qui hábitant terram.

32:15 Qui finxit sigillátim corda eórum: * qui intéllegit ómnia ópera eórum.

32:16 Non salvátur rex per multam virtútem: * et gigas non salvábitur in multitúdine virtútis suæ.

32:17 Fallax equus ad salútem: * in abundántia autem virtútis suæ non salvábitur.

32:18 Ecce, óculi Dómini super metuéntes eum: * et in eis, qui sperant super misericórdia ejus:

32:19 Ut éruat a morte ánimas eórum: * et alat eos in fame.

32:20 Ánima nostra sústinet Dóminum: * quóniam adjútor et protéctor noster est.

32:21 Quia in eo lætábitur cor nostrum: * et in nómine sancto ejus sperávimus.

32:22 Fiat misericórdia tua, Dómine, super nos: * quemádmodum sperávimus in te.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Cogitatiónes Cordis ejus in generatióne et generatiónem.

Ant. Apud te * est fons vitæ; torrénte voluptátis tuæ potábis nos, Dómine.

Psalmus 35 [2]

35:2 Dixit injústus ut delínquat in semetípso: * non est timor Dei ante óculos ejus.

35:3 Quóniam dolóse egit in conspéctu ejus: * ut inveniátur iníquitas ejus ad ódium.

35:4 Verba oris ejus iníquitas, et dolus: * nóluit intellégere ut bene ágeret.

35:5 Iniquitátem meditátus est in cubíli suo: * ástitit omni viæ non bonæ, malítiam autem non odívit.

35:6 Dómine, in cælo misericórdia tua: * et véritas tua usque ad nubes.

35:7 Justítia tua sicut montes Dei: * judícia tua abýssus multa.

35:7 Hómines, et juménta salvábis, Dómine: * quemádmodum multiplicásti misericórdiam tuam, Deus.

35:8 Fílii autem hóminum, * in tégmine alárum tuárum sperábunt.

35:9 Inebriabúntur ab ubertáte domus tuæ: * et torrénte voluptátis tuæ potábis eos.

35:10 Quóniam apud te est fons vitæ: * et in lúmine tuo vidébimus lumen.

35:11 Præténde misericórdiam tuam sciéntibus te, * et justítiam tuam his, qui recto sunt corde.

35:12 Non véniat mihi pes supérbiæ: * et manus peccatóris non móveat me.

35:13 Ibi cecidérunt qui operántur iniquitátem: * expúlsi sunt, nec potuérunt stare.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Apud te est fons vitæ; torrénte voluptátis tuæ potábis nos, Dómine.

Ant. Homo * pacis meæ, qui edébat panes meos, magnificávit super me supplantatiónem.

Psalmus 40 [3]

40:2 Beátus qui intéllegit super egénum, et páuperem: * in die mala liberábit eum Dóminus.

40:3 Dóminus consérvet eum, et vivíficet eum, et beátum fáciat eum in terra: * et non tradat eum in ánimam inimicórum ejus.

40:4 Dóminus opem ferat illi super lectum dolóris ejus: * univérsum stratum ejus versásti in infirmitáte ejus.

40:5 Ego dixi: Dómine, miserére mei: * sana ánimam meam, quia peccávi tibi.

40:6 Inimíci mei dixérunt mala mihi: * Quando moriétur, et períbit nomen ejus?

40:7 Et si ingrediebátur ut vidéret, vana loquebátur: * cor ejus congregávit iniquitátem sibi.

40:7 Egrediebátur foras, * et loquebátur in idípsum.

40:8 Advérsum me susurrábant omnes inimíci mei: * advérsum me cogitábant mala mihi.

40:9 Verbum iníquum constituérunt advérsum me: * Numquid qui dormit non adíciet ut resúrgat?

40:10 Étenim homo pacis meæ, in quo sperávi: * qui edébat panes meos, magnificávit super me supplantatiónem.

40:11 Tu autem, Dómine, miserére mei, et resúscita me: * et retríbuam eis.

40:12 In hoc cognóvi quóniam voluísti me: * quóniam non gaudébit inimícus meus super me.

40:13 Me autem propter innocéntiam suscepísti: * et confirmásti me in conspéctu tuo in ætérnum.

40:14 Benedíctus Dóminus, Deus Israël, a sǽculo et usque in sǽculum: * fiat, fiat.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Homo pacis meæ, qui edébat panes meos, magnificávit super me supplantatiónem.

℣. Tóllite jugum meum super vos et díscite a me.

℟. Quia mitis sum et húmilis Corde.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Exáudi, Dómine Jesu Christe, preces servórum tuórum, et miserére nobis: Qui cum Patre et Spíritu Sancto vivis et regnas in sǽcula sæculórum.

℟. Amen.

℣. Jube, domne, benedícere.

Benedictio. Benedictióne perpétua benedícat nos Pater ætérnus.

℟. Amen.

Lectio 1

De Jeremía Prophéta

Jer 24:5-7

5 Hæc dicit Dóminus, Deus Israël: Cognóscam transmigratiónem Juda, quam emísi de loco isto in terram Chaldæórum, in bonum.

6 Et ponam óculos meos super eos ad placándum, et redúcam eos in terram hanc; et ædificábo eos, et non déstruam; et plantábo eos et non evéllam.

7 Et dabo eis cor ut sciant me, quia ego sum Dóminus; et erunt mihi in pópulum, et ego ero eis in Deum, quia reverténtur ad me in toto corde suo.

℣. Tu autem, Dómine, miserére nobis.

℟. Deo grátias.

℟. Fériam eis pactum sempitérnum et non désinam eis benefácere et timórem meum dabo in corde eórum

* Ut non recédant a me.

℣. Et lætábor super eis cum bene eis fécero in toto Corde meo.

℟. Ut non recédant a me.

℣. Jube, domne, benedícere.

Benedictio. Unigénitus Dei Fílius nos benedícere et adjuváre dignétur.

℟. Amen.

Lectio 2

Jer 30:18-19; 30:21-24

18 Hæc dicit Dóminus: Ecce ego convértam conversiónem tabernaculórum Jacob, et tectis ejus miserébor, et ædificábitur cívitas in excélso suo, et templum juxta órdinem suum fundábitur,

19 Et egrediétur de eis laus, voxque ludéntium.

21 Et erit dux ejus ex eo, et princeps de médio ejus producétur; et, applicábo eum et accédet ad me. Quis enim iste est qui ápplicet cor suum ut appropínquet mihi? ait Dóminus.

22 Et éritis mihi in pópulum, et ego ero vobis in Deum.

23 Ecce turbo Dómini, furor egrédiens, procélla ruens; in cápite impiórum conquiéscet.

24 Non avértet iram indignatiónis Dóminus, donec fáciat et cómpleat cogitatiónem Cordis sui: in novíssimo diérum intellegétis ea.

℣. Tu autem, Dómine, miserére nobis.

℟. Deo grátias.

℟. Si inimícus meus maledixísset mihi, sustinuíssem útique

* Tu vero homo unánimis qui simul mecum dulces capiébas cibos.

℣. Et si is qui me óderat super me magna locútus fuísset, abscondíssem me fórsitan ab eo.

℟. Tu vero homo unánimis qui simul mecum dulces capiébas cibos.

℣. Jube, domne, benedícere.

Benedictio. Spíritus Sancti grátia illúminet sensus et corda nostra.

℟. Amen.

Lectio 3

Jer 31:1-3; 31:31-33

1 In témpore illo, dicit Dóminus, ero Deus univérsis cognatiónibus Israël, et ipsi erunt mihi in pópulum.

2 Hæc dicit Dóminus: Invénit grátiam in desérto pópulus qui remánserat a gládio; vadet ad réquiem suam Israël.

3 Longe Dóminus appáruit mihi. Et in caritáte perpétua diléxi te: ídeo attráxi te, míserans.

31 Ecce dies vénient, dicit Dóminus: et fériam dómui Israël et dómui Juda fœdus novum:

32 Non secúndum pactum, quod pépigi cum pátribus eórum in die, qua apprehéndi manum eórum, ut edúcerem eos de Terra Ægýpti: pactum quod írritum fecérunt, et ego dominátus sum eórum, dicit Dóminus.

33 Sed hoc erit pactum, quod fériam cum domo Israël: post dies illos dicit Dóminus: Dabo legem meam in viscéribus eórum, et in corde eórum scribam eam: et ero eis in Deum, et ipsi erunt mihi in pópulum.

℣. Tu autem, Dómine, miserére nobis.

℟. Deo grátias.

℟. Cum essémus mórtui peccátis, convivificávit nos Deus in Christo

* Propter nímiam caritátem suam qua diléxit nos.

℣. Ut osténderet in sǽculis superveniéntibus abundántes divítias grátiæ suæ.

℟. Propter nímiam caritátem suam qua diléxit nos.

℣. Glória Patri, et Fílio, * et Spirítui Sancto.

℟. Propter nímiam caritátem suam qua diléxit nos.

Nocturnus II.

Ant. Rex omnis terræ * Deus; regnábit super gentes.

Psalmus 46 [4]

46:2 Omnes gentes, pláudite mánibus: * jubiláte Deo in voce exsultatiónis.

46:3 Quóniam Dóminus excélsus, terríbilis: * Rex magnus super omnem terram.

46:4 Subjécit pópulos nobis: * et gentes sub pédibus nostris.

46:5 Elégit nobis hereditátem suam: * spéciem Jacob, quam diléxit.

46:6 Ascéndit Deus in júbilo: * et Dóminus in voce tubæ.

46:7 Psállite Deo nostro, psállite: * psállite Regi nostro, psállite.

46:8 Quóniam Rex omnis terræ Deus: * psállite sapiénter.

46:9 Regnábit Deus super gentes: * Deus sedet super sedem sanctam suam.

46:10 Príncipes populórum congregáti sunt cum Deo Ábraham: * quóniam dii fortes terræ veheménter eleváti sunt.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Rex omnis terræ Deus; regnábit super gentes.

Ant. Dum anxiarétur * Cor meum, in petra exaltásti me.

Psalmus 60 [5]

60:2 Exáudi, Deus, deprecatiónem meam: * inténde oratióni meæ.

60:3 A fínibus terræ ad te clamávi: * dum anxiarétur cor meum, in petra exaltásti me.

60:4 Deduxísti me, quia factus es spes mea: * turris fortitúdinis a fácie inimíci.

60:5 Inhabitábo in tabernáculo tuo in sǽcula: * prótegar in velaménto alárum tuárum.

60:6 Quóniam tu, Deus meus, exaudísti oratiónem meam: * dedísti hereditátem timéntibus nomen tuum.

60:7 Dies super dies regis adícies: * annos ejus usque in diem generatiónis et generatiónis.

60:8 Pérmanet in ætérnum in conspéctu Dei: * misericórdiam et veritátem ejus quis requíret?

60:9 Sic psalmum dicam nómini tuo in sǽculum sǽculi: * ut reddam vota mea de die in diem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dum anxiarétur Cor meum, in petra exaltásti me.

Ant. Secúndum multitúdinem * dolórum meórum in Corde meo, consolatiónes tuæ lætificavérunt ánimam meam.

Psalmus 93 [6]

93:1 Deus ultiónum Dóminus: * Deus ultiónum líbere egit.

93:2 Exaltáre, qui júdicas terram: * redde retributiónem supérbis.

93:3 Úsquequo peccatóres, Dómine, * úsquequo peccatóres gloriabúntur:

93:4 Effabúntur, et loquéntur iniquitátem: * loquéntur omnes, qui operántur injustítiam?

93:5 Pópulum tuum, Dómine, humiliavérunt: * et hereditátem tuam vexavérunt.

93:6 Víduam, et ádvenam interfecérunt: * et pupíllos occidérunt.

93:7 Et dixérunt: Non vidébit Dóminus, * nec intélleget Deus Jacob.

93:8 Intellégite, insipiéntes in pópulo: * et stulti, aliquándo sápite.

93:9 Qui plantávit aurem, non áudiet? * aut qui finxit óculum, non consíderat?

93:10 Qui córripit gentes, non árguet: * qui docet hóminem sciéntiam?

93:11 Dóminus scit cogitatiónes hóminum, * quóniam vanæ sunt.

93:12 Beátus homo, quem tu erudíeris, Dómine: * et de lege tua docúeris eum,

93:13 Ut mítiges ei a diébus malis: * donec fodiátur peccatóri fóvea.

93:14 Quia non repéllet Dóminus plebem suam: * et hereditátem suam non derelínquet.

93:15 Quoadúsque justítia convertátur in judícium: * et qui juxta illam omnes qui recto sunt corde.

93:16 Quis consúrget mihi advérsus malignántes? * aut quis stabit mecum advérsus operántes iniquitátem?

93:17 Nisi quia Dóminus adjúvit me: * paulo minus habitásset in inférno ánima mea.

93:18 Si dicébam: Motus est pes meus: * misericórdia tua, Dómine, adjuvábat me.

93:19 Secúndum multitúdinem dolórum meórum in corde meo: * consolatiónes tuæ lætificavérunt ánimam meam.

93:20 Numquid adhǽret tibi sedes iniquitátis: * qui fingis labórem in præcépto?

93:21 Captábunt in ánimam justi: * et sánguinem innocéntem condemnábunt.

93:22 Et factus est mihi Dóminus in refúgium: * et Deus meus in adjutórium spei meæ.

93:23 Et reddet illis iniquitátem ipsórum: et in malítia eórum dispérdet eos: * dispérdet illos Dóminus, Deus noster.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Secúndum multitúdinem dolórum meórum in Corde meo, consolatiónes tuæ lætificavérunt ánimam meam.

℣. Ego dixi, Dómine, miserére mei.

℟. Sana ánimam meam quia peccávi tibi.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Ipsíus píetas et misericórdia nos ádjuvet, qui cum Patre et Spíritu Sancto vivit et regnat in sǽcula sæculórum.

℟. Amen.

℣. Jube, domne, benedícere.

Benedictio. Deus Pater omnípotens sit nobis propítius et clemens.

℟. Amen.

Lectio 4

Inter mira sacræ doctrínæ pietatísque increménta, quibus divínæ Sapiéntiæ consília clárius in dies Ecclésiæ manifestántur, vix áliud magis conspícuum est quam triumphális progréssio cultus sacratíssimi Cordis Jesu. Sǽpius quidem, priórum decúrsu témporum, Patres, Doctóres, Sancti, Redemptóris nostri amórem celebrárunt: vulnus in látere Christi apértum ómnium gratiárum arcánum dixérunt fontem. At inde a médio ævo, cum tenerióre quadam erga sanctíssimam Salvatóris Humanitátem religióne fidéles áffici cœpti sunt, ánimæ contemplatívæ per plagam illam ad ipsum Cor, amóre hóminum vulnerátum, penetráre fere solébant. Atque ex eo témpore hæc contemplátio sanctíssimis quibúsque ita familiáris evásit, ut neque régio neque ordo religiósus sit, in quibus non insígnia, hac ætáte, ejus reperiántur testimónia. Próximis demum sǽculis, eóque potíssimum témpore quo hærétici, sub falsæ pietátis título, a sanctíssima Eucharístia Christiános detérrere conabántur, cultus sacratíssimo Cordi públice exhibéri cœptus est, ópera imprímis sancti Joánnis Eudes, qui auctor litúrgici cultus sacrórum Córdium Jesu et Maríæ haud immérito nuncupátur.

℣. Tu autem, Dómine, miserére nobis.

℟. Deo grátias.

℟. Prope est Dóminus ómnibus invocántibus eum,

* Omnibus invocántibus eum in veritáte.

℣. Miserátor et miséricors Dóminus, pátiens et multum miséricors.

℟. Omnibus invocántibus eum in veritáte.

℣. Jube, domne, benedícere.

Benedictio. Christus perpétuæ det nobis gáudia vitæ.

℟. Amen.

Lectio 5

Verum, ad cultum sacratíssimi Cordis Jesu plene perfectéque constituéndum, eundémque per totum orbem propagándum, Deus ipse sibi instruméntum elégit humíllimam ex órdine Visitatiónis vírginem, sanctam Margarítam Maríam Alacóque, cui, a prima quidem ætáte jam in Eucharístiæ Sacraméntum amóre flagránti, Christus Dóminus sæpenúmero appárens, divíni Cordis sui et divítias et optáta significáre dignátus est. Quarum apparitiónum celebérrima illa est, qua ei ante Eucharístiam oránti Jesus conspiciéndum se dedit, sacratíssimum Cor osténdit et conquéstus quod, pro imménsa sua caritáte, nihil nisi ingratórum hóminum contumélias recíperet, ipsi præcépit ut novum festum, féria sexta post Octávam Córporis Christi, instituéndum curáret, quo Cor suum honóre débito colerétur, atque injúriæ sibi in Sacraménto amóris a peccatóribus illátæ dignis expiaréntur obséquiis. Quot autem quantásque Dei fámula in Christi mandátis exsequéndis expérta sit difficultátes, nemo est qui ignóret; sed ab ipso Dómino confirmáta, atque a religiósis ánimæ suæ moderatóribus, qui incredíbili quodam ardóre ad hunc cultum promovéndum laborárunt, strénue adjúta, múnere sibi cǽlitus commísso fidéliter fungi ad mortem usque non déstitit.

℣. Tu autem, Dómine, miserére nobis.

℟. Deo grátias.

℟. Confíteor tibi, Pater, Dómine cæli et terræ, quia abscondísti hæc a sapiéntibus et prudéntibus

* Et revelásti ea párvulis.

℣. Ita, Pater, quóniam sic fuit plácitum ante te.

℟. Et revelásti ea párvulis.

℣. Jube, domne, benedícere.

Benedictio. Ignem sui amóris accéndat Deus in córdibus nostris.

℟. Amen.

Lectio 6

Anno tandem millésimo septingentésimo sexagésimo quinto, Clemens décimus tértius Póntifex Máximus offícium et missam in honórem sacratíssimi Cordis Jesu approbávit; Pius vero nonus festum ad univérsam Ecclésiam exténdit. Exínde, cultus sacratíssimi Cordis, quasi flumen exúndans, prolútis impediméntis ómnibus, per totum se orbem effúdit, et, novo illucescénte sǽculo, jubilǽo indícto, Leo décimus tértius humánum genus univérsum sacratíssimo Cordi devótum vóluit. Quæ consecrátio, in ómnibus quidem cathólici orbis ecclésiis, solémni ritu perácta, ingens áttulit devotiónis hujus increméntum, et ad eam non solum pópulos, verum étiam singuláres famílias addúxit, quæ Divíno Cordi innumerábiles se dévovent, regióque ejus império subíciunt. Dénique, Pius undécimus Póntifex Máximus, quo plénius festi solémnitas pópuli christiáni devotióni tam late paténti respondéret, sacratíssimi Cordis Jesu festum ad ritum dúplicem primæ classis cum octáva evéxit; ac prætérea, ut violáta jura Christi summi Regis ac Dómini amantíssimi resarciréntur, populorúmque peccáta defleréntur, eódem festo die piaculárem precatiónem in ómnibus christiáni orbis templis quotánnis recitándam mandávit.

℣. Tu autem, Dómine, miserére nobis.

℟. Deo grátias.

℟. Omnes gentes quascúmque fecísti, vénient

* Et adorábunt coram te, Dómine.

℣. Et glorificábunt nomen tuum, quóniam magnus es tu, et fáciens mirabília.

℟. Et adorábunt coram te, Dómine.

℣. Glória Patri, et Fílio, * et Spirítui Sancto.

℟. Et adorábunt coram te, Dómine.

Nocturnus III.

Ant. Qui dilígitis Dóminum, * confitémini memóriæ sanctificatiónis ejus.

Psalmus 96 [7]

96:1 Dóminus regnávit, exsúltet terra: * læténtur ínsulæ multæ.

96:2 Nubes, et calígo in circúitu ejus: * justítia, et judícium corréctio sedis ejus.

96:3 Ignis ante ipsum præcédet, * et inflammábit in circúitu inimícos ejus.

96:4 Illuxérunt fúlgura ejus orbi terræ: * vidit, et commóta est terra.

96:5 Montes, sicut cera fluxérunt a fácie Dómini: * a fácie Dómini omnis terra.

96:6 Annuntiavérunt cæli justítiam ejus: * et vidérunt omnes pópuli glóriam ejus.

96:7 Confundántur omnes, qui adórant sculptília: * et qui gloriántur in simulácris suis.

96:7 Adoráte eum, omnes Ángeli ejus: * audívit, et lætáta est Sion.

96:8 Et exsultavérunt fíliæ Judæ, * propter judícia tua, Dómine:

96:9 Quóniam tu Dóminus Altíssimus super omnem terram: * nimis exaltátus es super omnes deos.

96:10 Qui dilígitis Dóminum, odíte malum: * custódit Dóminus ánimas sanctórum suórum, de manu peccatóris liberábit eos.

96:11 Lux orta est justo, * et rectis corde lætítia.

96:12 Lætámini, justi, in Dómino: * et confitémini memóriæ sanctificatiónis ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Qui dilígitis Dóminum, confitémini memóriæ sanctificatiónis ejus.

Ant. Vidérunt * omnes términi terræ salutáre Dei nostri.

Psalmus 97 [8]

97:1 Cantáte Dómino cánticum novum: * quia mirabília fecit.

97:1 Salvávit sibi déxtera ejus: * et brácchium sanctum ejus.

97:2 Notum fecit Dóminus salutáre suum: * in conspéctu géntium revelávit justítiam suam.

97:3 Recordátus est misericórdiæ suæ, * et veritátis suæ dómui Israël.

97:3 Vidérunt omnes términi terræ * salutáre Dei nostri.

97:4 Jubiláte Deo, omnis terra: * cantáte, et exsultáte, et psállite.

97:5 Psállite Dómino in cíthara, in cíthara et voce psalmi: * in tubis ductílibus, et voce tubæ córneæ.

97:6 Jubiláte in conspéctu regis Dómini: * moveátur mare, et plenitúdo ejus: orbis terrárum, et qui hábitant in eo.

97:8 Flúmina plaudent manu, simul montes exsultábunt a conspéctu Dómini: * quóniam venit judicáre terram.

97:9 Judicábit orbem terrárum in justítia, * et pópulos in æquitáte.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Vidérunt omnes términi terræ salutáre Dei nostri.

Ant. Psallam tibi * in natiónibus, quia magna est super cælos misericórdia tua.

Psalmus 107 [9]

107:2 Parátum cor meum, Deus, parátum cor meum: * cantábo, et psallam in glória mea.

107:3 Exsúrge, glória mea, exsúrge, psaltérium et cíthara: * exsúrgam dilúculo.

107:4 Confitébor tibi in pópulis, Dómine: * et psallam tibi in natiónibus.

107:5 Quia magna est super cælos misericórdia tua: * et usque ad nubes véritas tua:

107:6 Exaltáre super cælos, Deus, et super omnem terram glória tua: * ut liberéntur dilécti tui.

107:7 Salvum fac déxtera tua, et exáudi me: * Deus locútus est in sancto suo:

107:8 Exsultábo, et dívidam Síchimam, * et convállem tabernaculórum dimétiar.

107:9 Meus est Gálaad, et meus est Manásses: * et Éphraim suscéptio cápitis mei.

107:10 Juda rex meus: * Moab lebes spei meæ.

107:10 In Idumǽam exténdam calceaméntum meum: * mihi alienígenæ amíci facti sunt.

107:11 Quis dedúcet me in civitátem munítam? * quis dedúcet me usque in Idumǽam?

107:12 Nonne tu, Deus, qui repulísti nos, * et non exíbis, Deus, in virtútibus nostris?

107:13 Da nobis auxílium de tribulatióne: * quia vana salus hóminis.

107:14 In Deo faciémus virtútem: * et ipse ad níhilum dedúcet inimícos nostros.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Psallam tibi in natiónibus, quia magna est super cælos misericórdia tua.

℣. Memóriam fecit mirabílium suórum miserátor Dóminus.

℟. Escam dedit timéntibus se.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. A vínculis peccatórum nostrórum absólvat nos omnípotens et miséricors Dóminus.

℟. Amen.

℣. Jube, domne, benedícere.

Benedictio. Evangélica léctio sit nobis salus et protéctio.

℟. Amen.

Lectio 7

Léctio sancti Evangélii secúndum Joánnem

Joannes 19:31-37

In illo témpore: Judǽi, quóniam parascéve erat, ut non remanérent in cruce córpora sábbato (erat enim magnus dies ille sábbati) rogavérunt Pilátum, ut frangeréntur eórum crura et tolleréntur. Et réliqua.

Homilía sancti Bonaventúræ Epíscopi

Liber de ligno vitæ, num. 30

Ut de látere Christi dormiéntis in cruce formarétur Ecclésia, et Scriptúra implerétur quæ dicit: Vidébunt in quem transfixérunt, divína est ordinatióne indúltum ut unus mílitum láncea latus illud sacrum aperiéndo perfóderet, quátenus sánguine cum aqua manánte, prétium effunderétur nostræ salútis quod a fonte scílicet Cordis arcáno profúsum, vim daret sacraméntis Ecclésiæ ad vitam grátiæ conferéndam, essétque jam in Christo vivéntibus póculum fontis vivi, saliéntis in vitam ætérnam. Surge ígitur, ánima amíca Christi, vigiláre non cesses, ibi os appóne, ut háurias aquas de fóntibus salvatóris.

℣. Tu autem, Dómine, miserére nobis.

℟. Deo grátias.

℟. Ego si exaltátus fúero a terra

* Omnia traham ad meípsum.

℣. Hoc autem dicébat signíficans qua morte esset moritúrus.

℟. Omnia traham ad meípsum.

℣. Jube, domne, benedícere.

Benedictio. Divínum auxílium máneat semper nobíscum.

℟. Amen.

Lectio 8

De vite mystica, cap. 3

Quia semel vénimus ad Cor Dómini Jesu dulcíssimi, et bonum est nos hic esse, non fácile evellámur ab eo. O quam bonum et jucúndum habitáre in Corde hoc. Bonus thesáurus, pretiósa margaríta Cor tuum, óptime Jesu, quam, fosso agro córporis tui, invenímus. Quis hanc margarítam abíciat? Quin pótius, dabo omnes margarítas, cogitatiónes et affectiónes meas commutábo et comparábo illam mihi, jactans omnem cogitátum meum in Cor boni Jesu, et sine fallácia illud me enútriet. Hoc ígitur tuo et meo Corde, dulcíssime Jesu, invénto, orábo te Deum meum: admítte in sacrárium exauditiónis preces meas: immo me totum trahe in Cor tuum.

℣. Tu autem, Dómine, miserére nobis.

℟. Deo grátias.

℟. Simus ergo imitatóres Dei

* Et ambulémus in dilectióne.

℣. Sicut et Christus diléxit nos et trádidit semetípsum pro nobis.

℟. Et ambulémus in dilectióne.

℣. Glória Patri, et Fílio, * et Spirítui Sancto.

℟. Et ambulémus in dilectióne.

℣. Jube, domne, benedícere.

Benedictio. Ad societátem cívium supernórum perdúcat nos Rex Angelórum.

℟. Amen.

Lectio 9

Commemoratio: S. Francisci Caracciolo Confessoris

Francíscus, dictus ántea Ascánius, ex nóbili família Carácciolo, in óppido sanctæ Maríæ de Villa in Aprútio ortus est. Adoléscens gráviter ægrótans státuit sese prorsus Dei proximíque mancipáre servítio. Neápolim proféctus et sacerdótio initiátus, contemplatióni lucrandísque animábus se totum devóvit, ac extrémo supplício damnátis hortatórem se prǽbuit assíduum. Joánni Augustíno Adórno et Fabrício Carácciolo, mira Dei dispositióne, adjúnctus, Clericórum regulárium Minórum órdinem instítuit, áddito ad tria consuéta áltero de non ambiéndis dignitátibus voto; quem, post óbitum Adórni, sanctíssime rexit, et summo stúdio per Hispániam et Itáliam propagávit. Erga sanctíssimæ Eucharístiæ sacraméntum tanto æstuábat afféctu, ut noctes pene íntegras in ejus adoratióne impénderet; quod pium exercítium, véluti sui órdinis tésseram, perpétuo in eo servándum constítuit. Tandem prophetíæ dono et córdium scrutatióne ditátus, quadragésimum quartum annum agens, in óppido Agnóni in Aprútio letháli febre corréptus, in Dómino obdormívit prídie nonas júnii, anno millésimo sexcentésimo octávo. Sacrum ejus corpus, Neápolim delátum, in ecclésia sui órdinis cónditum est.

℣. Tu autem, Dómine, miserére nobis.

℟. Deo grátias.

Te Deum

Te Deum laudámus: * te Dóminum confitémur.

Te ætérnum Patrem * omnis terra venerátur.

Tibi omnes Ángeli, * tibi Cæli, et univérsæ Potestátes:

Tibi Chérubim et Séraphim * incessábili voce proclámant:

Fit reverentia Sanctus, Sanctus, Sanctus * Dóminus Deus Sábaoth.

Pleni sunt cæli et terra * majestátis glóriæ tuæ.

Te gloriósus * Apostolórum chorus,

Te Prophetárum * laudábilis númerus,

Te Mártyrum candidátus * laudat exércitus.

Te per orbem terrárum * sancta confitétur Ecclésia,

Patrem * imménsæ majestátis;

Venerándum tuum verum * et únicum Fílium;

Sanctum quoque * Paráclitum Spíritum.

Tu Rex glóriæ, * Christe.

Tu Patris * sempitérnus es Fílius.

Fit reverentia Tu, ad liberándum susceptúrus hóminem: * non horruísti Vírginis úterum.

Tu, devícto mortis acúleo, * aperuísti credéntibus regna cælórum.

Tu ad déxteram Dei sedes, * in glória Patris.

Judex créderis * esse ventúrus.

Sequens versus dicitur flexis genibus Te ergo quǽsumus, tuis fámulis súbveni, * quos pretióso sánguine redemísti.

Ætérna fac cum Sanctis tuis * in glória numerári.

Salvum fac pópulum tuum, Dómine, * et bénedic hereditáti tuæ.

Et rege eos, * et extólle illos usque in ætérnum.

Per síngulos dies * benedícimus te.

Fit reverentia, secundum consuetudinem Et laudámus nomen tuum in sǽculum, * et in sǽculum sǽculi.

Dignáre, Dómine, die isto * sine peccáto nos custodíre.

Miserére nostri, Dómine, * miserére nostri.

Fiat misericórdia tua, Dómine, super nos, * quemádmodum sperávimus in te.

In te, Dómine, sperávi: * non confúndar in ætérnum.

Reliqua omittuntur, nisi separandæ sint.

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui nobis in Corde Fílii tui, nostris vulneráto peccátis, infinítos dilectiónis thesáuros misericórditer largíri dignáris; concéde, quǽsumus, ut illi devótum pietátis nostræ præstántes obséquium, dignæ quoque satisfactiónis exhibeámus offícium.

Per eúmdem Dóminum nostrum Jesum Christum Fílium tuum, qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Laudes

Incipit

Si Matutinum a Laudibus separatur, tunc dicitur secreto:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Secus absolute incipiuntur, ut sequitur:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Proprio de Tempore}

Ant. Unus mílitum * láncea latus ejus apéruit et contínuo exívit sanguis et aqua.

Psalmus 92 [1]

92:1 Dóminus regnávit, decórem indútus est: * indútus est Dóminus fortitúdinem, et præcínxit se.

92:1 Étenim firmávit orbem terræ, * qui non commovébitur.

92:2 Paráta sedes tua ex tunc: * a sǽculo tu es.

92:3 Elevavérunt flúmina, Dómine: * elevavérunt flúmina vocem suam.

92:3 Elevavérunt flúmina fluctus suos, * a vócibus aquárum multárum.

92:4 Mirábiles elatiónes maris: * mirábilis in altis Dóminus.

92:5 Testimónia tua credibília facta sunt nimis: * domum tuam decet sanctitúdo, Dómine, in longitúdinem diérum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Unus mílitum láncea latus ejus apéruit et contínuo exívit sanguis et aqua.

Ant. Stans Jesus * clamábat dicens: Si quis sitit, véniat ad me et bibat.

Psalmus 99 [2]

99:2 Jubiláte Deo, omnis terra: * servíte Dómino in lætítia.

99:2 Introíte in conspéctu ejus, * in exsultatióne.

99:3 Scitóte quóniam Dóminus ipse est Deus: * ipse fecit nos, et non ipsi nos.

99:3 Pópulus ejus, et oves páscuæ ejus: † introíte portas ejus in confessióne, * átria ejus in hymnis: confitémini illi.

99:4 Laudáte nomen ejus: quóniam suávis est Dóminus, † in ætérnum misericórdia ejus, * et usque in generatiónem et generatiónem véritas ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Stans Jesus clamábat dicens: Si quis sitit, véniat ad me et bibat.

Ant. In caritáte perpétua * diléxit nos Deus, ídeo, exaltátus a terra, attráxit nos ad Cor suum, míserans.

Psalmus 62 [3]

62:2 Deus, Deus meus, * ad te de luce vígilo.

62:2 Sitívit in te ánima mea, * quam multiplíciter tibi caro mea.

62:3 In terra desérta, et ínvia, et inaquósa: † sic in sancto appárui tibi, * ut vidérem virtútem tuam, et glóriam tuam.

62:4 Quóniam mélior est misericórdia tua super vitas: * lábia mea laudábunt te.

62:5 Sic benedícam te in vita mea: * et in nómine tuo levábo manus meas.

62:6 Sicut ádipe et pinguédine repleátur ánima mea: * et lábiis exsultatiónis laudábit os meum.

62:7 Si memor fui tui super stratum meum, † in matutínis meditábor in te: * quia fuísti adjútor meus.

62:8 Et in velaménto alárum tuárum exsultábo, † adhǽsit ánima mea post te: * me suscépit déxtera tua.

62:10 Ipsi vero in vanum quæsiérunt ánimam meam, † introíbunt in inferióra terræ: * tradéntur in manus gládii, partes vúlpium erunt.

62:12 Rex vero lætábitur in Deo, † laudabúntur omnes qui jurant in eo: * quia obstrúctum est os loquéntium iníqua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. In caritáte perpétua diléxit nos Deus, ídeo, exaltátus a terra, attráxit nos ad Cor suum, míserans.

Ant. Veníte ad me * omnes qui laborátis et oneráti estis et ego refíciam vos.

Canticum Trium Puerorum [4]

Dan 3:57-88,56

3:57 Benedícite, ómnia ópera Dómini, Dómino: * laudáte et superexaltáte eum in sǽcula.

3:58 Benedícite, Ángeli Dómini, Dómino: * benedícite, cæli, Dómino.

3:59 Benedícite, aquæ omnes, quæ super cælos sunt, Dómino: * benedícite, omnes virtútes Dómini, Dómino.

3:60 Benedícite, sol et luna, Dómino: * benedícite, stellæ cæli, Dómino.

3:61 Benedícite, omnis imber et ros, Dómino: * benedícite, omnes spíritus Dei, Dómino.

3:62 Benedícite, ignis et æstus, Dómino: * benedícite, frigus et æstus, Dómino.

3:63 Benedícite, rores et pruína, Dómino: * benedícite, gelu et frigus, Dómino.

3:64 Benedícite, glácies et nives, Dómino: * benedícite, noctes et dies, Dómino.

3:65 Benedícite, lux et ténebræ, Dómino: * benedícite, fúlgura et nubes, Dómino.

3:66 Benedícat terra Dóminum: * laudet et superexáltet eum in sǽcula.

3:67 Benedícite, montes et colles, Dómino: * benedícite, univérsa germinántia in terra, Dómino.

3:68 Benedícite, fontes, Dómino: * benedícite, mária et flúmina, Dómino.

3:69 Benedícite, cete, et ómnia, quæ movéntur in aquis, Dómino: * benedícite, omnes vólucres cæli, Dómino.

3:70 Benedícite, omnes béstiæ et pécora, Dómino: * benedícite, fílii hóminum, Dómino.

3:71 Benedícat Israël Dóminum: * laudet et superexáltet eum in sǽcula.

3:72 Benedícite, sacerdótes Dómini, Dómino: * benedícite, servi Dómini, Dómino.

3:73 Benedícite, spíritus, et ánimæ justórum, Dómino: * benedícite, sancti, et húmiles corde, Dómino.

3:74 Benedícite, Ananía, Azaría, Mísaël, Dómino: * laudáte et superexaltáte eum in sǽcula.

3:75 (Fit reverentia:) Benedicámus Patrem et Fílium cum Sancto Spíritu: * laudémus et superexaltémus eum in sǽcula.

3:56 Benedíctus es, Dómine, in firmaménto cæli: * et laudábilis, et gloriósus, et superexaltátus in sǽcula.

Ant. Veníte ad me omnes qui laborátis et oneráti estis et ego refíciam vos.

Ant. Fili, * præbe mihi cor tuum, et óculi tui custódiant vias meas.

Psalmus 148 [5]

148:1 Laudáte Dóminum de cælis: * laudáte eum in excélsis.

148:2 Laudáte eum, omnes Ángeli ejus: * laudáte eum, omnes virtútes ejus.

148:3 Laudáte eum, sol et luna: * laudáte eum, omnes stellæ et lumen.

148:4 Laudáte eum, cæli cælórum: * et aquæ omnes, quæ super cælos sunt, laudent nomen Dómini.

148:5 Quia ipse dixit, et facta sunt: * ipse mandávit, et creáta sunt.

148:6 Státuit ea in ætérnum, et in sǽculum sǽculi: * præcéptum pósuit, et non præteríbit.

148:7 Laudáte Dóminum de terra, * dracónes, et omnes abýssi.

148:8 Ignis, grando, nix, glácies, spíritus procellárum: * quæ fáciunt verbum ejus:

148:9 Montes, et omnes colles: * ligna fructífera, et omnes cedri.

148:10 Béstiæ, et univérsa pécora: * serpéntes, et vólucres pennátæ:

148:11 Reges terræ, et omnes pópuli: * príncipes, et omnes júdices terræ.

148:12 Júvenes, et vírgines: † senes cum junióribus laudent nomen Dómini: * quia exaltátum est nomen ejus solíus.

148:14 Conféssio ejus super cælum et terram: * et exaltávit cornu pópuli sui.

148:14 Hymnus ómnibus sanctis ejus: * fíliis Israël, pópulo appropinquánti sibi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Fili, præbe mihi cor tuum, et óculi tui custódiant vias meas.

Capitulum Hymnus Versus {ex Proprio de Tempore}

Eph 3:8-9

Fratres: Mihi ómnium sanctórum mínimo data est grátia hæc, in géntibus evangelizáre investigábiles divítias Christi; et illumináre omnes, quæ sit dispensátio sacraménti abscónditi a sǽculis in Deo.

℟. Deo grátias.

Hymnus

Cor, arca legem cóntinens

Non servitútis véteris,

Sed grátiæ, sed véniæ,

Sed et misericórdiæ.

Cor, sanctuárium novi

Intemerátum fœ́deris,

Templum vetústo sánctius,

Velúmque scisso utílius.

Te vulnerátum cáritas

Ictu paténti vóluit,

Amóris invisíbilis

Ut venerémur vúlnera.

Hoc sub amóris sýmbolo

Passus cruénta et mýstica,

Utrúmque sacrifícium

Christus sacérdos óbtulit.

Quis non amántem rédamet?

Quis non redémptus díligat,

Et Corde in isto séligat

Ætérna tabernácula?

Jesu, tibi sit glória,

Qui Corde fundis grátiam,

Cum Patre, et almo Spíritu,

In sempitérna sǽcula.

Amen.

℣. Hauriétis aquas in gáudio.

℟. De fóntibus Salvatóris.

Canticum: Benedictus {Antiphona ex Proprio de Tempore}

Ant. Facta sunt * enim hæc ut Scriptúra implerétur quæ dicit: Vidébunt in quem transfixérunt.

Canticum Zachariæ

Luc. 1:68-79

1:68 Benedíctus ✠ Dóminus, Deus Israël: * quia visitávit, et fecit redemptiónem plebis suæ:

1:69 Et eréxit cornu salútis nobis: * in domo David, púeri sui.

1:70 Sicut locútus est per os sanctórum, * qui a sǽculo sunt, prophetárum ejus:

1:71 Salútem ex inimícis nostris, * et de manu ómnium, qui odérunt nos.

1:72 Ad faciéndam misericórdiam cum pátribus nostris: * et memorári testaménti sui sancti.

1:73 Jusjurándum, quod jurávit ad Ábraham patrem nostrum, * datúrum se nobis:

1:74 Ut sine timóre, de manu inimicórum nostrórum liberáti, * serviámus illi.

1:75 In sanctitáte, et justítia coram ipso, * ómnibus diébus nostris.

1:76 Et tu, puer, Prophéta Altíssimi vocáberis: * præíbis enim ante fáciem Dómini, paráre vias ejus:

1:77 Ad dandam sciéntiam salútis plebi ejus: * in remissiónem peccatórum eórum:

1:78 Per víscera misericórdiæ Dei nostri: * in quibus visitávit nos, óriens ex alto:

1:79 Illumináre his, qui in ténebris, et in umbra mortis sedent: * ad dirigéndos pedes nostros in viam pacis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Facta sunt enim hæc ut Scriptúra implerétur quæ dicit: Vidébunt in quem transfixérunt.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui nobis in Corde Fílii tui, nostris vulneráto peccátis, infinítos dilectiónis thesáuros misericórditer largíri dignáris; concéde, quǽsumus, ut illi devótum pietátis nostræ præstántes obséquium, dignæ quoque satisfactiónis exhibeámus offícium.

Per eúmdem Dóminum nostrum Jesum Christum Fílium tuum, qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Commemoratio S. Francisci Caracciolo Confessoris

Ant. Euge, serve bone et fidélis, quia in pauca fuísti fidélis, supra multa te constítuam, intra in gáudium Dómini tui.

℣. Justum dedúxit Dóminus per vias rectas.

℟. Et osténdit illi regnum Dei.

Orémus.

Deus, qui beátum Francíscum, novi órdinis institutórem, orándi stúdio et pœniténtiæ amóre decorásti: da fámulis tuis in ejus imitatióne ita profícere; ut, semper orántes et corpus in servitútem redigéntes, ad cæléstem glóriam perveníre mereántur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

℣. Dóminus det nobis suam pacem.

℟. Et vitam ætérnam. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Ad Primam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus {Doxology: Heart}

Jam lucis orto sídere,

Deum precémur súpplices,

Ut in diúrnis áctibus

Nos servet a nocéntibus.

Linguam refrénans témperet,

Ne litis horror ínsonet:

Visum fovéndo cóntegat,

Ne vanitátes háuriat.

Sint pura cordis íntima,

Absístat et vecórdia;

Carnis terat supérbiam

Potus cibíque párcitas.

Ut, cum dies abscésserit,

Noctémque sors redúxerit,

Mundi per abstinéntiam

Ipsi canámus glóriam.

Jesu, tibi sit glória,

Qui Corde fundis grátiam,

Cum Patre et almo Spíritu,

In sempitérna sǽcula.

Amen.

Psalmi {Psalmi Dominica & antiphonæ ex Proprio de Tempore}

Ant. Unus mílitum.

Psalmus 53 [1]

53:3 Deus, in nómine tuo salvum me fac: * et in virtúte tua júdica me.

53:4 Deus, exáudi oratiónem meam: * áuribus pércipe verba oris mei.

53:5 Quóniam aliéni insurrexérunt advérsum me, et fortes quæsiérunt ánimam meam: * et non proposuérunt Deum ante conspéctum suum.

53:6 Ecce enim, Deus ádjuvat me: * et Dóminus suscéptor est ánimæ meæ.

53:7 Avérte mala inimícis meis: * et in veritáte tua dispérde illos.

53:8 Voluntárie sacrificábo tibi, * et confitébor nómini tuo, Dómine: quóniam bonum est:

53:9 Quóniam ex omni tribulatióne eripuísti me: * et super inimícos meos despéxit óculus meus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(1-16) [2]

118:1 (Aleph) Beáti immaculáti in via: * qui ámbulant in lege Dómini.

118:2 Beáti, qui scrutántur testimónia ejus: * in toto corde exquírunt eum.

118:3 Non enim qui operántur iniquitátem, * in viis ejus ambulavérunt.

118:4 Tu mandásti * mandáta tua custodíri nimis.

118:5 Útinam dirigántur viæ meæ, * ad custodiéndas justificatiónes tuas!

118:6 Tunc non confúndar, * cum perspéxero in ómnibus mandátis tuis.

118:7 Confitébor tibi in directióne cordis: * in eo quod dídici judícia justítiæ tuæ.

118:8 Justificatiónes tuas custódiam: * non me derelínquas usquequáque.

118:9 (Beth) In quo córrigit adolescéntior viam suam? * In custodiéndo sermónes tuos.

118:10 In toto corde meo exquisívi te: * ne repéllas me a mandátis tuis.

118:11 In corde meo abscóndi elóquia tua: * ut non peccem tibi.

118:12 Benedíctus es, Dómine: * doce me justificatiónes tuas.

118:13 In lábiis meis, * pronuntiávi ómnia judícia oris tui.

118:14 In via testimoniórum tuórum delectátus sum, * sicut in ómnibus divítiis.

118:15 In mandátis tuis exercébor: * et considerábo vias tuas.

118:16 In justificatiónibus tuis meditábor: * non oblivíscar sermónes tuos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(17-32) [3]

118:17 (Ghimel) Retríbue servo tuo, vivífica me: * et custódiam sermónes tuos:

118:18 Revéla óculos meos: * et considerábo mirabília de lege tua.

118:19 Íncola ego sum in terra: * non abscóndas a me mandáta tua.

118:20 Concupívit ánima mea desideráre justificatiónes tuas, * in omni témpore.

118:21 Increpásti supérbos: * maledícti qui declínant a mandátis tuis.

118:22 Aufer a me oppróbrium, et contémptum: * quia testimónia tua exquisívi.

118:23 Étenim sedérunt príncipes, et advérsum me loquebántur: * servus autem tuus exercebátur in justificatiónibus tuis.

118:24 Nam et testimónia tua meditátio mea est: * et consílium meum justificatiónes tuæ.

118:25 (Daleth) Adhǽsit paviménto ánima mea: * vivífica me secúndum verbum tuum.

118:26 Vias meas enuntiávi, et exaudísti me: * doce me justificatiónes tuas.

118:27 Viam justificatiónum tuárum ínstrue me: * et exercébor in mirabílibus tuis.

118:28 Dormitávit ánima mea præ tǽdio: * confírma me in verbis tuis.

118:29 Viam iniquitátis ámove a me: * et de lege tua miserére mei.

118:30 Viam veritátis elégi: * judícia tua non sum oblítus.

118:31 Adhǽsi testimóniis tuis, Dómine: * noli me confúndere.

118:32 Viam mandatórum tuórum cucúrri, * cum dilatásti cor meum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Unus mílitum láncea latus ejus apéruit et contínuo exívit sanguis et aqua.

Capitulum Responsorium Versus {ex Psalterio secundum diem}

1 Tim. 1:17

Regi sæculórum immortáli et invisíbili, soli Deo honor et glória in sǽcula sæculórum. Amen.

℟. Deo grátias.

℟.br. Christe, Fili Dei vivi, * Miserére nobis.

℟. Christe, Fili Dei vivi, * Miserére nobis.

℣. Qui corde fundis grátiam.

℟. Miserére nobis.

℣. Glória Patri, et Fílio, * et Spirítui Sancto.

℟. Christe, Fili Dei vivi, * Miserére nobis.

℣. Exsúrge, Christe, ádjuva nos.

℟. Et líbera nos propter nomen tuum.

Preces Dominicales et Feriales{omittitur}

Preces Feriales{omittitur}

Preces Dominicales et Feriales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Dómine Deus omnípotens, qui ad princípium hujus diéi nos perveníre fecísti: tua nos hódie salva virtúte; ut in hac die ad nullum declinémus peccátum, sed semper ad tuam justítiam faciéndam nostra procédant elóquia, dirigántur cogitatiónes et ópera.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Martyrologium {anticip.}

Nonis Júnii Luna prima Anno Dómini 2027

In Frísia sancti Bonifátii, Epíscopi Moguntíni et Mártyris. Hic de Anglia Romam venit, indéque a beáto Gregório Papa Secúndo in Germániam missus est ut Christi fidem illis géntibus evangelizáret, et, cum máximam ibi multitúdinem, præsértim Frísonum, Christiánæ religióni subjugásset, Germanórum Apóstolus méruit appellári; novíssime in Frísia, a furéntibus Gentílibus gládio perémptus, una cum Eobáno Coepíscopo et quibúsdam áliis servis Dei, martýrium consummávit.

Tyri, in Phœnícia sancti Doróthei Presbýteri, qui, sub Diocletiáno, multa passus est; et, usque ad Juliáni témpora supérstes, sub eo, annum agens séptimum supra centésimum, venerándam senéctam martýrio honestávit.

In Ægýpto natális sanctórum Mártyrum Marciáni, Nicánoris, Apollónii et aliórum, qui, in persecutióne Galérii Maximiáni, illústre martýrium consummárunt.

Perúsiæ sanctórum Mártyrum Floréntii, Juliáni, Cyríaci, Marcellíni et Faustíni, qui omnes, in persecutióne Décii Imperatóris, cápite cæsi sunt.

Córdubæ, in Hispánia, beáti Sáncii adolescéntis, qui, etsi in aula régia educátus, pro Christi tamen fide, in persecutióne Arábica, martýrium subíre non dubitávit.

Cæsaréæ, in Palæstína, pássio sanctárum Zenáidis, Cýriæ, Valériæ et Márciæ; quæ, per multa torménta, gaudéntes ad martýrium pervenérunt.

℣. Et álibi aliórum plurimórum sanctórum Mártyrum et Confessórum, atque sanctárum Vírginum.

℟. Deo grátias.

℣. Pretiósa in conspéctu Dómini.

℟. Mors Sanctórum ejus.

Sancta María et omnes Sancti intercédant pro nobis ad Dóminum, ut nos mereámur ab eo adjuvári et salvári, qui vivit et regnat in sǽcula sæculórum.

℟. Amen.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Réspice in servos tuos, Dómine, et in ópera tua, et dírige fílios eórum.

℟. Et sit splendor Dómini Dei nostri super nos, et ópera mánuum nostrárum dírige super nos, et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Orémus.

Dirígere et sanctificáre, régere et gubernáre dignáre, Dómine Deus, Rex cæli et terræ, hódie corda et córpora nostra, sensus, sermónes et actus nostros in lege tua, et in opéribus mandatórum tuórum: ut hic et in ætérnum, te auxiliánte, salvi et líberi esse mereámur, Salvátor mundi: Qui vivis et regnas in sǽcula sæculórum.

℟. Amen.

Lectio brevis {ex Proprio Sanctorum}

℣. Jube, domne, benedícere.

Benedictio. Dies et actus nostros in sua pace dispónat Dóminus omnípotens.

℟. Amen.

Eph 3:17-19

In caritáte radicáti et fundáti, ut possítis comprehéndere cum ómnibus sanctis, quæ sit latitúdo et longitúdo, et sublímitas et profúndum; scire étiam supereminéntem sciéntiæ caritátem Christi, ut impleámini in omnem plenitúdinem Dei.

℣. Tu autem, Dómine, miserére nobis.

℟. Deo grátias.

Conclusio

℣. Adjutórium nostrum ✠ in nómine Dómini.

℟. Qui fecit cælum et terram.

℣. Benedícite.

℟. Deus.

Benedictio. Dóminus nos benedícat, ✠ et ab omni malo deféndat, et ad vitam perdúcat ætérnam. Et fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Tertiam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus {Doxology: Heart}

Nunc, Sancte, nobis, Spíritus,

Unum Patri cum Fílio,

Dignáre promptus íngeri

Nostro refúsus péctori.

Os, lingua, mens, sensus, vigor

Confessiónem pérsonent.

Flamméscat igne cáritas,

Accéndat ardor próximos.

Jesu, tibi sit glória,

Qui Corde fundis grátiam,

Cum Patre et almo Spíritu,

In sempitérna sǽcula.

Amen.

Psalmi {Psalmi Dominica & antiphonæ ex Proprio de Tempore}

Ant. Stans Jesus.

Psalmus 118(33-48) [1]

118:33 (He) Legem pone mihi, Dómine, viam justificatiónum tuárum: * et exquíram eam semper.

118:34 Da mihi intelléctum, et scrutábor legem tuam: * et custódiam illam in toto corde meo.

118:35 Deduc me in sémitam mandatórum tuórum: * quia ipsam vólui.

118:36 Inclína cor meum in testimónia tua: * et non in avarítiam.

118:37 Avérte óculos meos ne vídeant vanitátem: * in via tua vivífica me.

118:38 Státue servo tuo elóquium tuum, * in timóre tuo.

118:39 Ámputa oppróbrium meum quod suspicátus sum: * quia judícia tua jucúnda.

118:40 Ecce, concupívi mandáta tua: * in æquitáte tua vivífica me.

118:41 (Vav) Et véniat super me misericórdia tua, Dómine: * salutáre tuum secúndum elóquium tuum.

118:42 Et respondébo exprobrántibus mihi verbum: * quia sperávi in sermónibus tuis.

118:43 Et ne áuferas de ore meo verbum veritátis usquequáque: * quia in judíciis tuis supersperávi.

118:44 Et custódiam legem tuam semper: * in sǽculum et in sǽculum sǽculi.

118:45 Et ambulábam in latitúdine: * quia mandáta tua exquisívi.

118:46 Et loquébar in testimóniis tuis in conspéctu regum: * et non confundébar.

118:47 Et meditábar in mandátis tuis, * quæ diléxi.

118:48 Et levávi manus meas ad mandáta tua, quæ diléxi: * et exercébar in justificatiónibus tuis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(49-64) [2]

118:49 (Zai) Memor esto verbi tui servo tuo, * in quo mihi spem dedísti.

118:50 Hæc me consoláta est in humilitáte mea: * quia elóquium tuum vivificávit me.

118:51 Supérbi iníque agébant usquequáque: * a lege autem tua non declinávi.

118:52 Memor fui judiciórum tuórum a sǽculo, Dómine: * et consolátus sum.

118:53 Deféctio ténuit me, * pro peccatóribus derelinquéntibus legem tuam.

118:54 Cantábiles mihi erant justificatiónes tuæ, * in loco peregrinatiónis meæ.

118:55 Memor fui nocte nóminis tui, Dómine: * et custodívi legem tuam.

118:56 Hæc facta est mihi: * quia justificatiónes tuas exquisívi.

118:57 (Heth) Pórtio mea, Dómine, * dixi custodíre legem tuam.

118:58 Deprecátus sum fáciem tuam in toto corde meo: * miserére mei secúndum elóquium tuum.

118:59 Cogitávi vias meas: * et convérti pedes meos in testimónia tua.

118:60 Parátus sum, et non sum turbátus: * ut custódiam mandáta tua.

118:61 Funes peccatórum circumpléxi sunt me: * et legem tuam non sum oblítus.

118:62 Média nocte surgébam ad confiténdum tibi, * super judícia justificatiónis tuæ.

118:63 Párticeps ego sum ómnium timéntium te: * et custodiéntium mandáta tua.

118:64 Misericórdia tua, Dómine, plena est terra: * justificatiónes tuas doce me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(65-80) [3]

118:65 (Teth) Bonitátem fecísti cum servo tuo, Dómine, * secúndum verbum tuum.

118:66 Bonitátem, et disciplínam, et sciéntiam doce me: * quia mandátis tuis crédidi.

118:67 Priúsquam humiliárer ego delíqui: * proptérea elóquium tuum custodívi.

118:68 Bonus es tu: * et in bonitáte tua doce me justificatiónes tuas.

118:69 Multiplicáta est super me iníquitas superbórum: * ego autem in toto corde meo scrutábor mandáta tua.

118:70 Coagulátum est sicut lac cor eórum: * ego vero legem tuam meditátus sum.

118:71 Bonum mihi quia humiliásti me: * ut discam justificatiónes tuas.

118:72 Bonum mihi lex oris tui, * super míllia auri et argénti.

118:73 (Joth) Manus tuæ fecérunt me, et plasmavérunt me: * da mihi intelléctum, et discam mandáta tua.

118:74 Qui timent te vidébunt me, et lætabúntur: * quia in verba tua supersperávi.

118:75 Cognóvi, Dómine, quia ǽquitas judícia tua: * et in veritáte tua humiliásti me.

118:76 Fiat misericórdia tua ut consolétur me, * secúndum elóquium tuum servo tuo.

118:77 Véniant mihi miseratiónes tuæ, et vivam: * quia lex tua meditátio mea est.

118:78 Confundántur supérbi, quia injúste iniquitátem fecérunt in me: * ego autem exercébor in mandátis tuis.

118:79 Convertántur mihi timéntes te: * et qui novérunt testimónia tua.

118:80 Fiat cor meum immaculátum in justificatiónibus tuis, * ut non confúndar.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Stans Jesus clamábat dicens: Si quis sitit, véniat ad me et bibat.

Capitulum Responsorium Versus {ex Proprio de Tempore}

Eph 3:8-9

Fratres: Mihi ómnium sanctórum mínimo data est grátia hæc, in géntibus evangelizáre investigábiles divítias Christi; et illumináre omnes, quæ sit dispensátio sacraménti abscónditi a sǽculis in Deo.

℟. Deo grátias.

℟.br. Tóllite jugum meum super vos * Et díscite a me.

℟. Tóllite jugum meum super vos * Et díscite a me.

℣. Quia mitis sum et húmilis Corde.

℟. Et díscite a me.

℣. Glória Patri, et Fílio, * et Spirítui Sancto.

℟. Tóllite jugum meum super vos * Et díscite a me.

℣. Ego dixi, Dómine, miserére mei.

℟. Sana ánimam meam quia peccávi tibi.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui nobis in Corde Fílii tui, nostris vulneráto peccátis, infinítos dilectiónis thesáuros misericórditer largíri dignáris; concéde, quǽsumus, ut illi devótum pietátis nostræ præstántes obséquium, dignæ quoque satisfactiónis exhibeámus offícium.

Per eúmdem Dóminum nostrum Jesum Christum Fílium tuum, qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Sextam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus {Doxology: Heart}

Rector potens, verax Deus,

Qui témperas rerum vices,

Splendóre mane illúminas,

Et ígnibus merídiem:

Exstíngue flammas lítium,

Aufer calórem nóxium,

Confer salútem córporum,

Verámque pacem córdium.

Jesu, tibi sit glória,

Qui Corde fundis grátiam,

Cum Patre et almo Spíritu,

In sempitérna sǽcula.

Amen.

Psalmi {Psalmi Dominica & antiphonæ ex Proprio de Tempore}

Ant. In caritáte perpétua.

Psalmus 118(81-96) [1]

118:81 (Caph) Defécit in salutáre tuum ánima mea: * et in verbum tuum supersperávi.

118:82 Defecérunt óculi mei in elóquium tuum, * dicéntes: Quando consoláberis me?

118:83 Quia factus sum sicut uter in pruína: * justificatiónes tuas non sum oblítus.

118:84 Quot sunt dies servi tui? * quando fácies de persequéntibus me judícium?

118:85 Narravérunt mihi iníqui fabulatiónes: * sed non ut lex tua.

118:86 Ómnia mandáta tua véritas: * iníque persecúti sunt me, ádjuva me.

118:87 Paulo minus consummavérunt me in terra: * ego autem non derelíqui mandáta tua.

118:88 Secúndum misericórdiam tuam vivífica me: * et custódiam testimónia oris tui.

118:89 (Lamed) In ætérnum, Dómine, * verbum tuum pérmanet in cælo.

118:90 In generatiónem et generatiónem véritas tua: * fundásti terram, et pérmanet.

118:91 Ordinatióne tua persevérat dies: * quóniam ómnia sérviunt tibi.

118:92 Nisi quod lex tua meditátio mea est: * tunc forte periíssem in humilitáte mea.

118:93 In ætérnum non oblivíscar justificatiónes tuas: * quia in ipsis vivificásti me.

118:94 Tuus sum ego, salvum me fac: * quóniam justificatiónes tuas exquisívi.

118:95 Me exspectavérunt peccatóres ut pérderent me: * testimónia tua intelléxi.

118:96 Omnis consummatiónis vidi finem: * latum mandátum tuum nimis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(97-112) [2]

118:97 (Mem) Quómodo diléxi legem tuam, Dómine? * tota die meditátio mea est.

118:98 Super inimícos meos prudéntem me fecísti mandáto tuo: * quia in ætérnum mihi est.

118:99 Super omnes docéntes me intelléxi: * quia testimónia tua meditátio mea est.

118:100 Super senes intelléxi: * quia mandáta tua quæsívi.

118:101 Ab omni via mala prohíbui pedes meos: * ut custódiam verba tua.

118:102 A judíciis tuis non declinávi: * quia tu legem posuísti mihi.

118:103 Quam dúlcia fáucibus meis elóquia tua, * super mel ori meo!

118:104 A mandátis tuis intelléxi: * proptérea odívi omnem viam iniquitátis.

118:105 (Nun) Lucérna pédibus meis verbum tuum, * et lumen sémitis meis.

118:106 Jurávi, et státui * custodíre judícia justítiæ tuæ.

118:107 Humiliátus sum usquequáque, Dómine: * vivífica me secúndum verbum tuum.

118:108 Voluntária oris mei beneplácita fac, Dómine: * et judícia tua doce me.

118:109 Ánima mea in mánibus meis semper: * et legem tuam non sum oblítus.

118:110 Posuérunt peccatóres láqueum mihi: * et de mandátis tuis non errávi.

118:111 Hereditáte acquisívi testimónia tua in ætérnum: * quia exsultátio cordis mei sunt.

118:112 Inclinávi cor meum ad faciéndas justificatiónes tuas in ætérnum, * propter retributiónem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(113-128) [3]

118:113 (Samech) Iníquos ódio hábui: * et legem tuam diléxi.

118:114 Adjútor et suscéptor meus es tu: * et in verbum tuum supersperávi.

118:115 Declináte a me, malígni: * et scrutábor mandáta Dei mei.

118:116 Súscipe me secúndum elóquium tuum, et vivam: * et non confúndas me ab exspectatióne mea.

118:117 Ádjuva me, et salvus ero: * et meditábor in justificatiónibus tuis semper.

118:118 Sprevísti omnes discedéntes a judíciis tuis: * quia injústa cogitátio eórum.

118:119 Prævaricántes reputávi omnes peccatóres terræ: * ídeo diléxi testimónia tua.

118:120 Confíge timóre tuo carnes meas: * a judíciis enim tuis tímui.

118:121 (Ain) Feci judícium et justítiam: * non tradas me calumniántibus me.

118:122 Súscipe servum tuum in bonum: * non calumniéntur me supérbi.

118:123 Óculi mei defecérunt in salutáre tuum: * et in elóquium justítiæ tuæ.

118:124 Fac cum servo tuo secúndum misericórdiam tuam: * et justificatiónes tuas doce me.

118:125 Servus tuus sum ego: * da mihi intelléctum, ut sciam testimónia tua.

118:126 Tempus faciéndi, Dómine: * dissipavérunt legem tuam.

118:127 Ídeo diléxi mandáta tua, * super aurum et topázion.

118:128 Proptérea ad ómnia mandáta tua dirigébar: * omnem viam iníquam ódio hábui.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. In caritáte perpétua diléxit nos Deus, ídeo, exaltátus a terra, attráxit nos ad Cor suum, míserans.

Capitulum Responsorium Versus {ex Proprio de Tempore}

Eph 3:14-17

Hujus rei grátia flecto génua mea ad Patrem Dómini nostri Jesu Christi, ut det vobis secúndum divítias glóriæ suæ virtúte corroborári per Spíritum ejus in interiórem hóminem: Christum habitáre per fidem in córdibus vestris.

℟. Deo grátias.

℟.br. Ego dixi: Dómine, * Miserére mei.

℟. Ego dixi: Dómine, * Miserére mei.

℣. Sana ánimam meam quia peccávi tibi.

℟. Miserére mei.

℣. Glória Patri, et Fílio, * et Spirítui Sancto.

℟. Ego dixi: Dómine, * Miserére mei.

℣. Memóriam fecit mirabílium suórum miserátor Dóminus.

℟. Escam dedit timéntibus se.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui nobis in Corde Fílii tui, nostris vulneráto peccátis, infinítos dilectiónis thesáuros misericórditer largíri dignáris; concéde, quǽsumus, ut illi devótum pietátis nostræ præstántes obséquium, dignæ quoque satisfactiónis exhibeámus offícium.

Per eúmdem Dóminum nostrum Jesum Christum Fílium tuum, qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Nonam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus {Doxology: Heart}

Rerum, Deus, tenax vigor,

Immótus in te pérmanens,

Lucis diúrnæ témpora

Succéssibus detérminans:

Largíre lumen véspere,

Quo vita nusquam décidat,

Sed prǽmium mortis sacræ

Perénnis instet glória.

Jesu, tibi sit glória,

Qui Corde fundis grátiam,

Cum Patre et almo Spíritu,

In sempitérna sǽcula.

Amen.

Psalmi {Psalmi Dominica & antiphonæ ex Proprio de Tempore}

Ant. Fili.

Psalmus 118(129-144) [1]

118:129 (Phe) Mirabília testimónia tua: * ídeo scrutáta est ea ánima mea.

118:130 Declarátio sermónum tuórum illúminat: * et intelléctum dat párvulis.

118:131 Os meum apérui, et attráxi spíritum: * quia mandáta tua desiderábam.

118:132 Áspice in me, et miserére mei, * secúndum judícium diligéntium nomen tuum.

118:133 Gressus meos dírige secúndum elóquium tuum: * et non dominétur mei omnis injustítia.

118:134 Rédime me a calúmniis hóminum: * ut custódiam mandáta tua.

118:135 Fáciem tuam illúmina super servum tuum: * et doce me justificatiónes tuas.

118:136 Éxitus aquárum deduxérunt óculi mei: * quia non custodiérunt legem tuam.

118:137 (Sade) Justus es, Dómine: * et rectum judícium tuum.

118:138 Mandásti justítiam testimónia tua: * et veritátem tuam nimis.

118:139 Tabéscere me fecit zelus meus: * quia oblíti sunt verba tua inimíci mei.

118:140 Ignítum elóquium tuum veheménter: * et servus tuus diléxit illud.

118:141 Adolescéntulus sum ego et contémptus: * justificatiónes tuas non sum oblítus.

118:142 Justítia tua, justítia in ætérnum: * et lex tua véritas.

118:143 Tribulátio, et angústia invenérunt me: * mandáta tua meditátio mea est.

118:144 Ǽquitas testimónia tua in ætérnum: * intelléctum da mihi, et vivam.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(145-160) [2]

118:145 (Coph) Clamávi in toto corde meo, exáudi me, Dómine: * justificatiónes tuas requíram.

118:146 Clamávi ad te, salvum me fac: * ut custódiam mandáta tua.

118:147 Prævéni in maturitáte, et clamávi: * quia in verba tua supersperávi.

118:148 Prævenérunt óculi mei ad te dilúculo: * ut meditárer elóquia tua.

118:149 Vocem meam audi secúndum misericórdiam tuam, Dómine: * et secúndum judícium tuum vivífica me.

118:150 Appropinquavérunt persequéntes me iniquitáti: * a lege autem tua longe facti sunt.

118:151 Prope es tu, Dómine: * et omnes viæ tuæ véritas.

118:152 Inítio cognóvi de testimóniis tuis: * quia in ætérnum fundásti ea.

118:153 (Res) Vide humilitátem meam, et éripe me: * quia legem tuam non sum oblítus.

118:154 Júdica judícium meum, et rédime me: * propter elóquium tuum vivífica me.

118:155 Longe a peccatóribus salus: * quia justificatiónes tuas non exquisiérunt.

118:156 Misericórdiæ tuæ multæ, Dómine: * secúndum judícium tuum vivífica me.

118:157 Multi qui persequúntur me, et tríbulant me: * a testimóniis tuis non declinávi.

118:158 Vidi prævaricántes, et tabescébam: * quia elóquia tua non custodiérunt.

118:159 Vide quóniam mandáta tua diléxi, Dómine: * in misericórdia tua vivífica me.

118:160 Princípium verbórum tuórum, véritas: * in ætérnum ómnia judícia justítiæ tuæ.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(161-176) [3]

118:161 (Sin) Príncipes persecúti sunt me gratis: * et a verbis tuis formidávit cor meum.

118:162 Lætábor ego super elóquia tua: * sicut qui invénit spólia multa.

118:163 Iniquitátem ódio hábui, et abominátus sum: * legem autem tuam diléxi.

118:164 Sépties in die laudem dixi tibi, * super judícia justítiæ tuæ.

118:165 Pax multa diligéntibus legem tuam: * et non est illis scándalum.

118:166 Exspectábam salutáre tuum, Dómine: * et mandáta tua diléxi.

118:167 Custodívit ánima mea testimónia tua: * et diléxit ea veheménter.

118:168 Servávi mandáta tua, et testimónia tua: * quia omnes viæ meæ in conspéctu tuo.

118:169 (Thau) Appropínquet deprecátio mea in conspéctu tuo, Dómine: * juxta elóquium tuum da mihi intelléctum.

118:170 Intret postulátio mea in conspéctu tuo: * secúndum elóquium tuum éripe me.

118:171 Eructábunt lábia mea hymnum, * cum docúeris me justificatiónes tuas.

118:172 Pronuntiábit lingua mea elóquium tuum: * quia ómnia mandáta tua ǽquitas.

118:173 Fiat manus tua ut salvet me: * quóniam mandáta tua elégi.

118:174 Concupívi salutáre tuum, Dómine: * et lex tua meditátio mea est.

118:175 Vivet ánima mea, et laudábit te: * et judícia tua adjuvábunt me.

118:176 Errávi, sicut ovis, quæ périit: * quære servum tuum, quia mandáta tua non sum oblítus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Fili, præbe mihi cor tuum, et óculi tui custódiant vias meas.

Capitulum Responsorium Versus {ex Proprio de Tempore}

Eph 3:17-19

In caritáte radicáti et fundáti, ut possítis comprehéndere cum ómnibus sanctis, quæ sit latitúdo et longitúdo, et sublímitas et profúndum; scire étiam supereminéntem sciéntiæ caritátem Christi, ut impleámini in omnem plenitúdinem Dei.

℟. Deo grátias.

℟.br. Memóriam fecit mirabílium suórum * Miserátor Dóminus.

℟. Memóriam fecit mirabílium suórum * Miserátor Dóminus.

℣. Escam dedit timéntibus se.

℟. Miserátor Dóminus.

℣. Glória Patri, et Fílio, * et Spirítui Sancto.

℟. Memóriam fecit mirabílium suórum * Miserátor Dóminus.

℣. Hauriétis aquas in gáudio.

℟. De fóntibus Salvatóris.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui nobis in Corde Fílii tui, nostris vulneráto peccátis, infinítos dilectiónis thesáuros misericórditer largíri dignáris; concéde, quǽsumus, ut illi devótum pietátis nostræ præstántes obséquium, dignæ quoque satisfactiónis exhibeámus offícium.

Per eúmdem Dóminum nostrum Jesum Christum Fílium tuum, qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Vesperas

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Proprio de Tempore}

Ant. Unus mílitum * láncea latus ejus apéruit et contínuo exívit sanguis et aqua.

Psalmus 109 [1]

109:1 Dixit Dóminus Dómino meo: * Sede a dextris meis:

109:1 Donec ponam inimícos tuos, * scabéllum pedum tuórum.

109:2 Virgam virtútis tuæ emíttet Dóminus ex Sion: * domináre in médio inimicórum tuórum.

109:3 Tecum princípium in die virtútis tuæ in splendóribus sanctórum: * ex útero ante lucíferum génui te.

109:4 Jurávit Dóminus, et non pœnitébit eum: * Tu es sacérdos in ætérnum secúndum órdinem Melchísedech.

109:5 Dóminus a dextris tuis, * confrégit in die iræ suæ reges.

109:6 Judicábit in natiónibus, implébit ruínas: * conquassábit cápita in terra multórum.

109:7 De torrénte in via bibet: * proptérea exaltábit caput.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Unus mílitum láncea latus ejus apéruit et contínuo exívit sanguis et aqua.

Ant. Stans Jesus * clamábat dicens: Si quis sitit, véniat ad me et bibat.

Psalmus 110 [2]

110:1 Confitébor tibi, Dómine, in toto corde meo: * in consílio justórum, et congregatióne.

110:2 Magna ópera Dómini: * exquisíta in omnes voluntátes ejus.

110:3 Conféssio et magnificéntia opus ejus: * et justítia ejus manet in sǽculum sǽculi.

110:4 Memóriam fecit mirabílium suórum, † miséricors et miserátor Dóminus: * escam dedit timéntibus se.

110:5 Memor erit in sǽculum testaménti sui: * virtútem óperum suórum annuntiábit pópulo suo:

110:7 Ut det illis hereditátem géntium: * ópera mánuum ejus véritas, et judícium.

110:8 Fidélia ómnia mandáta ejus: † confirmáta in sǽculum sǽculi, * facta in veritáte et æquitáte.

110:9 Redemptiónem misit pópulo suo: * mandávit in ætérnum testaméntum suum.

110:9 (fit reverentia) Sanctum, et terríbile nomen ejus: * inítium sapiéntiæ timor Dómini.

110:10 Intelléctus bonus ómnibus faciéntibus eum: * laudátio ejus manet in sǽculum sǽculi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Stans Jesus clamábat dicens: Si quis sitit, véniat ad me et bibat.

Ant. In caritáte perpétua * diléxit nos Deus, ídeo, exaltátus a terra, attráxit nos ad Cor suum, míserans.

Psalmus 115 [3]

115:1 Crédidi, propter quod locútus sum: * ego autem humiliátus sum nimis.

115:2 Ego dixi in excéssu meo: * Omnis homo mendax.

115:3 Quid retríbuam Dómino, * pro ómnibus, quæ retríbuit mihi?

115:4 Cálicem salutáris accípiam: * et nomen Dómini invocábo.

115:5 Vota mea Dómino reddam coram omni pópulo ejus: * pretiósa in conspéctu Dómini mors sanctórum ejus:

115:7 O Dómine, quia ego servus tuus: * ego servus tuus, et fílius ancíllæ tuæ.

115:7 Dirupísti víncula mea: † tibi sacrificábo hóstiam laudis, * et nomen Dómini invocábo.

115:9 Vota mea Dómino reddam in conspéctu omnis pópuli ejus: * in átriis domus Dómini, in médio tui, Jerúsalem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. In caritáte perpétua diléxit nos Deus, ídeo, exaltátus a terra, attráxit nos ad Cor suum, míserans.

Ant. Veníte ad me * omnes qui laborátis et oneráti estis et ego refíciam vos.

Psalmus 127 [4]

127:1 Beáti, omnes, qui timent Dóminum, * qui ámbulant in viis ejus.

127:2 Labóres mánuum tuárum quia manducábis: * beátus es, et bene tibi erit.

127:3 Uxor tua sicut vitis abúndans, * in latéribus domus tuæ.

127:3 Fílii tui sicut novéllæ olivárum, * in circúitu mensæ tuæ.

127:4 Ecce, sic benedicétur homo, * qui timet Dóminum.

127:5 Benedícat tibi Dóminus ex Sion: * et vídeas bona Jerúsalem ómnibus diébus vitæ tuæ.

127:6 Et vídeas fílios filiórum tuórum, * pacem super Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Veníte ad me omnes qui laborátis et oneráti estis et ego refíciam vos.

Ant. Fili, * præbe mihi cor tuum, et óculi tui custódiant vias meas.

Psalmus 147 [5]

147:1 Lauda, Jerúsalem, Dóminum: * lauda Deum tuum, Sion.

147:2 Quóniam confortávit seras portárum tuárum: * benedíxit fíliis tuis in te.

147:3 Qui pósuit fines tuos pacem: * et ádipe fruménti sátiat te.

147:4 Qui emíttit elóquium suum terræ: * velóciter currit sermo ejus.

147:5 Qui dat nivem sicut lanam: * nébulam sicut cínerem spargit.

147:6 Mittit crystállum suam sicut buccéllas: * ante fáciem frígoris ejus quis sustinébit?

147:7 Emíttet verbum suum, et liquefáciet ea: * flabit spíritus ejus, et fluent aquæ.

147:8 Qui annúntiat verbum suum Jacob: * justítias, et judícia sua Israël.

147:9 Non fecit táliter omni natióni: * et judícia sua non manifestávit eis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Fili, præbe mihi cor tuum, et óculi tui custódiant vias meas.

Capitulum Hymnus Versus {ex Proprio de Tempore}

Eph 3:8-9

Fratres: Mihi ómnium sanctórum mínimo data est grátia hæc, in géntibus evangelizáre investigábiles divítias Christi; et illumináre omnes, quæ sit dispensátio sacraménti abscónditi a sǽculis in Deo.

℟. Deo grátias.

Hymnus

En, ut supérba críminum

Et sæva nostrórum cohors

Cor sauciávit ínnocens

Meréntis haud tale Dei!

Vibrántis hastam mílitis

Peccáta nostra dírigunt,

Ferrúmque diræ cúspidis

Mortále crimen ácuit.

Ex Corde scisso Ecclésia,

Christo jugáta, náscitur:

Hoc óstium arcæ in látere est

Genti ad salútem pósitum.

Ex hoc perénnis grátia,

Ceu septifórmis flúvius,

Stolas ut illic sórdidas

Lavémus Agni in sánguine.

Turpe est redíre ad crímina,

Quæ Cor beátum lácerent:

Sed æmulémur córdibus

Flammas amóris índices.

Jesu, tibi sit glória,

Qui Corde fundis grátiam,

Cum Patre, et almo Spíritu,

In sempitérna sǽcula.

Amen.

℣. Hauriétis aquas in gáudio.

℟. De fóntibus Salvatóris.

Canticum: Magnificat {Antiphona ex Proprio de Tempore}

Ant. Ad Jesum autem * cum veníssent, ut vidérunt eum jam mórtuum, non fregérunt ejus crura, sed unus mílitum láncea latus ejus apéruit et contínuo exívit sanguis et aqua.

Canticum B. Mariæ Virginis

Luc. 1:46-55

1:46 Magníficat ✠ * ánima mea Dóminum.

1:47 Et exsultávit spíritus meus: * in Deo, salutári meo.

1:48 Quia respéxit humilitátem ancíllæ suæ: * ecce enim ex hoc beátam me dicent omnes generatiónes.

1:49 Quia fecit mihi magna qui potens est: * et sanctum nomen ejus.

1:50 Et misericórdia ejus, a progénie in progénies: * timéntibus eum.

1:51 Fecit poténtiam in brácchio suo: * dispérsit supérbos mente cordis sui.

1:52 Depósuit poténtes de sede: * et exaltávit húmiles.

1:53 Esuriéntes implévit bonis: * et dívites dimísit inánes.

1:54 Suscépit Israël púerum suum: * recordátus misericórdiæ suæ.

1:55 Sicut locútus est ad patres nostros: * Ábraham, et sémini ejus in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ad Jesum autem cum veníssent, ut vidérunt eum jam mórtuum, non fregérunt ejus crura, sed unus mílitum láncea latus ejus apéruit et contínuo exívit sanguis et aqua.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui nobis in Corde Fílii tui, nostris vulneráto peccátis, infinítos dilectiónis thesáuros misericórditer largíri dignáris; concéde, quǽsumus, ut illi devótum pietátis nostræ præstántes obséquium, dignæ quoque satisfactiónis exhibeámus offícium.

Per eúmdem Dóminum nostrum Jesum Christum Fílium tuum, qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Commemoratio Beatæ Mariæ Virginis Reginæ

Ant. Beáta quæ credidísti, quæ dicta sunt tibi a Dómino: cum Christo regnas in ætérnum.

℣. Salve, Regína misericórdiæ.

℟. Ex qua natus est Christus, Rex noster.

Orémus.

Concéde nobis, quǽsumus, Dómine: ut, qui solemnitátem beatæ Maríæ Vírginis Regínæ nostræ celebrámus; ejus muníti præsídio, pacem in præsénti et glóriam in futúro cónsequi mereámur.

Commemoratio S. Bonifatii Episcopi et Martyris

Ant. Iste Sanctus pro lege Dei sui certávit usque ad mortem, et a verbis impiórum non tímuit: fundátus enim erat supra firmam petram.

℣. Glória et honóre coronásti eum, Dómine.

℟. Et constituísti eum super ópera mánuum tuárum.

Orémus.

Deus, qui multitúdinem populórum, beáti Bonifátii Mártyris tui atque Pontíficis zelo, ad agnitiónem tui nóminis vocáre dignátus es: concéde propítius; ut, cujus solémnia cólimus, étiam patrocínia sentiámus.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Et si tunc terminetur Officium, dicitur tantum Pater Noster secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Completorium

Incipit

℣. Jube, domne, benedícere.

Benedictio. Noctem quiétam et finem perféctum concédat nobis Dóminus omnípotens.

℟. Amen.

Lectio brevis

1 Pet 5:8-9

Fratres: Sóbrii estóte, et vigiláte: quia adversárius vester diábolus tamquam leo rúgiens círcuit, quærens quem dévoret: cui resístite fortes in fide.

℣. Tu autem, Dómine, miserére nobis.

℟. Deo grátias.

℣. Adjutórium nostrum ✠ in nómine Dómini.

℟. Qui fecit cælum et terram.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Joánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Joánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Convérte nos ✙︎ Deus, salutáris noster.

℟. Et avérte iram tuam a nobis.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi et Antiphona de Dominica}

Ant. Miserére.

Psalmus 4 [1]

4:2 Cum invocárem exaudívit me Deus justítiæ meæ: * in tribulatióne dilatásti mihi.

4:2 Miserére mei, * et exáudi oratiónem meam.

4:3 Fílii hóminum, úsquequo gravi corde? * ut quid dilígitis vanitátem, et quǽritis mendácium?

4:4 Et scitóte quóniam mirificávit Dóminus sanctum suum: * Dóminus exáudiet me cum clamávero ad eum.

4:5 Irascímini, et nolíte peccáre: † quæ dícitis in córdibus vestris, * in cubílibus vestris compungímini.

4:6 Sacrificáte sacrifícium justítiæ, † et speráte in Dómino. * Multi dicunt: Quis osténdit nobis bona?

4:7 Signátum est super nos lumen vultus tui, Dómine: * dedísti lætítiam in corde meo.

4:8 A fructu fruménti, vini, et ólei sui * multiplicáti sunt.

4:9 In pace in idípsum * dórmiam, et requiéscam;

4:10 Quóniam tu, Dómine, singuláriter in spe * constituísti me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 90 [2]

90:1 Qui hábitat in adjutório Altíssimi, * in protectióne Dei cæli commorábitur.

90:2 Dicet Dómino: Suscéptor meus es tu, et refúgium meum: * Deus meus sperábo in eum.

90:3 Quóniam ipse liberávit me de láqueo venántium, * et a verbo áspero.

90:4 Scápulis suis obumbrábit tibi: * et sub pennis ejus sperábis.

90:5 Scuto circúmdabit te véritas ejus: * non timébis a timóre noctúrno,

90:6 A sagítta volánte in die, † a negótio perambulánte in ténebris: * ab incúrsu, et dæmónio meridiáno.

90:7 Cadent a látere tuo mille, † et decem míllia a dextris tuis: * ad te autem non appropinquábit.

90:8 Verúmtamen óculis tuis considerábis: * et retributiónem peccatórum vidébis.

90:9 Quóniam tu es, Dómine, spes mea: * Altíssimum posuísti refúgium tuum.

90:10 Non accédet ad te malum: * et flagéllum non appropinquábit tabernáculo tuo.

90:11 Quóniam Ángelis suis mandávit de te: * ut custódiant te in ómnibus viis tuis.

90:12 In mánibus portábunt te: * ne forte offéndas ad lápidem pedem tuum.

90:13 Super áspidem, et basilíscum ambulábis: * et conculcábis leónem et dracónem.

90:14 Quóniam in me sperávit, liberábo eum: * prótegam eum, quóniam cognóvit nomen meum.

90:15 Clamábit ad me, et ego exáudiam eum: † cum ipso sum in tribulatióne: * erípiam eum et glorificábo eum.

90:16 Longitúdine diérum replébo eum: * et osténdam illi salutáre meum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 133 [3]

133:1 Ecce nunc benedícite Dóminum, * omnes servi Dómini:

133:1 Qui statis in domo Dómini, * in átriis domus Dei nostri.

133:2 In nóctibus extóllite manus vestras in sancta, * et benedícite Dóminum.

133:3 Benedícat te Dóminus ex Sion, * qui fecit cælum et terram.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Miserére mihi, Dómine, et exáudi oratiónem meam.

Hymnus {Doxology: Heart}

Te lucis ante términum,

Rerum Creátor, póscimus,

Ut pro tua cleméntia

Sis præsul et custódia.

Procul recédant sómnia,

Et nóctium phantásmata;

Hostémque nostrum cómprime,

Ne polluántur córpora.

Jesu, tibi sit glória,

Qui Corde fundis grátiam,

Cum Patre et almo Spíritu,

In sempitérna sǽcula.

Amen.

Capitulum Responsorium Versus

Jer 14:9

Tu autem in nobis es, Dómine, et nomen sanctum tuum invocátum est super nos: ne derelínquas nos, Dómine, Deus noster.

℟. Deo grátias.

℟.br. In manus tuas, Dómine, * Comméndo spíritum meum.

℟. In manus tuas, Dómine, * Comméndo spíritum meum.

℣. Redemísti nos, Dómine, Deus veritátis.

℟. Comméndo spíritum meum.

℣. Glória Patri, et Fílio, * et Spirítui Sancto.

℟. In manus tuas, Dómine, * Comméndo spíritum meum.

℣. Custódi nos, Dómine, ut pupíllam óculi.

℟. Sub umbra alárum tuárum prótege nos.

Canticum: Nunc dimittis

Ant. Salva nos.

Canticum Simeonis

Luc. 2:29-32

2:29 Nunc dimíttis ✠ servum tuum, Dómine, * secúndum verbum tuum in pace:

2:30 Quia vidérunt óculi mei * salutáre tuum,

2:31 Quod parásti * ante fáciem ómnium populórum,

2:32 Lumen ad revelatiónem géntium, * et glóriam plebis tuæ Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salva nos, Dómine, vigilántes, custódi nos dormiéntes; ut vigilémus cum Christo, et requiescámus in pace.

Preces Dominicales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Vísita, quǽsumus, Dómine, habitatiónem istam, et omnes insídias inimíci ab ea longe repélle: Ángeli tui sancti hábitent in ea, qui nos in pace custódiant; et benedíctio tua sit super nos semper.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Benedictio. Benedícat et custódiat nos omnípotens et miséricors Dóminus, ✠ Pater, et Fílius, et Spíritus Sanctus.

℟. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Deinde dicitur secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Si post Completorium immediate sequatur Matutinum, tunc bis dicitur Pater noster, Ave Maria et Credo, pro fine videlicet Officii diei præcedentis, et pro initio Officii diei sequentis.

Beatæ Mariæ Virginis Reginæ
Duplex II. classis
Tempora: Die II infra Octavam SSmi Cordis Jesu

Ad Matutinum

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Dómine, lábia + mea apéries.

℟. Et os meum annuntiábit laudem tuam.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Invitatorium {Antiphona ex Proprio Sanctorum}

Ant. Christum Regem, qui suam coronávit Matrem, * Veníte, adorémus.

Ant. Christum Regem, qui suam coronávit Matrem, * Veníte, adorémus.

Veníte, exsultémus Dómino, jubilémus Deo, salutári nostro: præoccupémus fáciem ejus in confessióne, et in psalmis jubilémus ei.

Ant. Christum Regem, qui suam coronávit Matrem, * Veníte, adorémus.

Quóniam Deus magnus Dóminus, et Rex magnus super omnes deos, quóniam non repéllet Dóminus plebem suam: quia in manu ejus sunt omnes fines terræ, et altitúdines móntium ipse cónspicit.

Ant. Veníte, adorémus.

Quóniam ipsíus est mare, et ipse fecit illud, et áridam fundavérunt manus ejus (genuflectitur) veníte, adorémus, et procidámus ante Deum: plorémus coram Dómino, qui fecit nos, quia ipse est Dóminus, Deus noster; nos autem pópulus ejus, et oves páscuæ ejus.

Ant. Christum Regem, qui suam coronávit Matrem, * Veníte, adorémus.

Hódie, si vocem ejus audiéritis, nolíte obduráre corda vestra, sicut in exacerbatióne secúndum diem tentatiónis in desérto: ubi tentavérunt me patres vestri, probavérunt et vidérunt ópera mea.

Ant. Veníte, adorémus.

Quadragínta annis próximus fui generatióni huic, et dixi: Semper hi errant corde, ipsi vero non cognovérunt vias meas: quibus jurávi in ira mea: Si introíbunt in réquiem meam.

Ant. Christum Regem, qui suam coronávit Matrem, * Veníte, adorémus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Veníte, adorémus.

Ant. Christum Regem, qui suam coronávit Matrem, * Veníte, adorémus.

Hymnus {ex Proprio Sanctorum}

Rerum suprémo in vértice

Regína, Virgo, sísteris,

Exuberánter ómnium

Ditáta pulchritúdine.

Princeps opus formósior

Verbo creánti prǽnites,

Prædestináta Fílium,

Qui prótulit te, gígnere.

Ut Christus alta ab árbore

Rex purpurátus sánguine,

Sic passiónis párticeps,

Tu Mater es vivéntium.

Tantis decóra láudibus,

Ad nos ovántes réspice,

Tibíque sume grátulans

Quod fúndimus præcónium.

Jesu, tibi sit glória,

Qui natus es de Vírgine,

Cum Patre et almo Spíritu

In sempitérna sǽcula.

Amen.

Psalmi cum lectionibus {Antiphonæ et Psalmi ex Proprio Sanctorum}

Nocturnus I.

Ant. Benedicta tu * in muliéribus, et benedíctus fructus ventris tui.

Psalmus 8 [1]

8:2 Dómine, Dóminus noster, * quam admirábile est nomen tuum in univérsa terra!

8:2 Quóniam eleváta est magnificéntia tua, * super cælos.

8:3 Ex ore infántium et lacténtium perfecísti laudem propter inimícos tuos, * ut déstruas inimícum et ultórem.

8:4 Quóniam vidébo cælos tuos, ópera digitórum tuórum: * lunam et stellas, quæ tu fundásti.

8:5 Quid est homo quod memor es ejus? * aut fílius hóminis, quóniam vísitas eum?

8:6 Minuísti eum paulo minus ab Ángelis, † glória et honóre coronásti eum: * et constituísti eum super ópera mánuum tuárum.

8:8 Ómnia subjecísti sub pédibus ejus, * oves et boves univérsas: ínsuper et pécora campi.

8:9 Vólucres cæli, et pisces maris, * qui perámbulant sémitas maris.

8:10 Dómine, Dóminus noster, * quam admirábile est nomen tuum in univérsa terra!

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Benedicta tu in muliéribus, et benedíctus fructus ventris tui.

Ant. Sicut myrrha * electa, odórem dedísti suavitátis, sancta Dei Génitrix.

Psalmus 18 [2]

18:2 Cæli enárrant glóriam Dei: * et ópera mánuum ejus annúntiat firmaméntum.

18:3 Dies diéi erúctat verbum, * et nox nocti índicat sciéntiam.

18:4 Non sunt loquélæ, neque sermónes, * quorum non audiántur voces eórum.

18:5 In omnem terram exívit sonus eórum: * et in fines orbis terræ verba eórum.

18:6 In sole pósuit tabernáculum suum: * et ipse tamquam sponsus procédens de thálamo suo:

18:6 Exsultávit ut gigas ad curréndam viam, * a summo cælo egréssio ejus:

18:7 Et occúrsus ejus usque ad summum ejus: * nec est qui se abscóndat a calóre ejus.

18:8 Lex Dómini immaculáta, convértens ánimas: * testimónium Dómini fidéle, sapiéntiam præstans párvulis.

18:9 Justítiæ Dómini rectæ, lætificántes corda: * præcéptum Dómini lúcidum, illúminans óculos.

18:10 Timor Dómini sanctus, pérmanens in sǽculum sǽculi: * judícia Dómini vera, justificáta in semetípsa.

18:11 Desiderabília super aurum et lápidem pretiósum multum: * et dulcióra super mel et favum.

18:12 Étenim servus tuus custódit ea, * in custodiéndis illis retribútio multa.

18:13 Delícta quis intéllegit? † ab occúltis meis munda me: * et ab aliénis parce servo tuo.

18:14 Si mei non fúerint domináti, tunc immaculátus ero: * et emundábor a delícto máximo.

18:15 Et erunt ut compláceant elóquia oris mei: * et meditátio cordis mei in conspéctu tuo semper.

18:15 Dómine, adjútor meus, * et redémptor meus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Sicut myrrha electa, odórem dedísti suavitátis, sancta Dei Génitrix.

Ant. Ante torum * hujus Vírginis frequentáte nobis dúlcia cántica drámatis.

Psalm 23 [3]

23:1 The earth is the Lord’s and the fulness thereof: * the world, and all they that dwell therein.

23:2 For he hath founded it upon the seas; * and hath prepared it upon the rivers.

23:3 Who shall ascend into the mountain of the Lord: * or who shall stand in his holy place?

23:4 The innocent in hands, and clean of heart, * who hath not taken his soul in vain, nor sworn deceitfully to his neighbour.

23:5 He shall receive a blessing from the Lord, * and mercy from God his Saviour.

23:6 This is the generation of them that seek him, * of them that seek the face of the God of Jacob.

23:7 Lift up your gates, O ye princes, and be ye lifted up, O eternal gates: * and the King of Glory shall enter in.

23:8 Who is this King of Glory? * the Lord who is strong and mighty: the Lord mighty in battle.

23:9 Lift up your gates, O ye princes, and be ye lifted up, O eternal gates: * and the King of Glory shall enter in.

23:10 Who is this King of Glory? * the Lord of hosts, he is the King of Glory.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ante torum hujus Vírginis frequentáte nobis dúlcia cántica drámatis.

℣. Salve, Regína misericórdiæ.

℟. Ex qua natus est Christus, Rex noster.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Exáudi, Dómine Jesu Christe, preces servórum tuórum, et miserére nobis: Qui cum Patre et Spíritu Sancto vivis et regnas in sǽcula sæculórum.

℟. Amen.

℣. Jube, domne, benedícere.

Benedictio. Benedictióne perpétua benedícat nos Pater ætérnus.

℟. Amen.

Lectio 1

De libro Ecclesiástici

Sir 24:5-11

5 Ego ex ore Altíssimi prodívi, primogénita ante omnem creatúram:

6 Ego feci in cælis ut orirétur lumen indefíciens, et sicut nébula texi omnem terram:

7 Ego in altíssimis habitávi et thronus meus in colúmna nubis.

8 Gyrum cæli circuívi sola, et profúndum abýssi penetrávi, in flúctibus maris ambulávi,

9 Et in omni terra steti: et in omni pópulo,

10 Et in omni gente primátum hábui:

11 Et ómnium excelléntium et humílium corda virtúte calcávi: et in his ómnibus réquiem quæsívi, et in hereditáte Dómini morábor.

℣. Tu autem, Dómine, miserére nobis.

℟. Deo grátias.

℟. Beáta es, María, quæ credidísti Dómino: perfécta sunt in te quæ dicta sunt tibi.

* Ecce exaltáta es super choros Angelórum ad cæléstia regna.

℣. Ave Maria, grátia plena, Dominus tecum.

℟. Ecce exaltáta es super choros Angelorum ad cæléstia regna.

℣. Jube, domne, benedícere.

Benedictio. Unigénitus Dei Fílius nos benedícere et adjuváre dignétur.

℟. Amen.

Lectio 2

Sir 24:14-16

14 Ab inítio, et ante sǽcula creáta sum, et usque ad futúrum sǽculum non désinam, et in habitatióne sancta coram ipso ministrávi.

15 Et sic in Sion firmáta sum, et in civitáte sanctificáta simíliter requiévi, et in Jerúsalem potéstas mea.

16 Et radicávi in pópulo honorificáto, et in parte Dei mei heréditas illíus, et in plenitúdine sanctórum deténtio mea.

℣. Tu autem, Dómine, miserére nobis.

℟. Deo grátias.

℟. Regálem dignitátem Vírginis Maríæ recolámus.

* Quia cum Christo regnat in ætérnum.

℣. Glóriam Regínæ nostræ celebrémus.

℟. Quia cum Christo regnat in ætérnum.

℣. Jube, domne, benedícere.

Benedictio. Spíritus Sancti grátia illúminet sensus et corda nostra.

℟. Amen.

Lectio 3

Sir 24:24-30

24 Ego mater pulchræ dilectiónis, et timóris, et agnitiónis, et sanctæ spei.

25 In me grátia omnis viæ et veritátis: in me omnis spes vitæ et virtútis.

26 Transíte ad me, omnes qui concupíscitis me, et a generatiónibus meis implémini;

27 Spíritus enim meus super mel dulcis, et heréditas mea super mel et favum.

28 Memória mea in generatiónes sæculórum.

29 Qui edunt me, adhuc esúrient, et qui bibunt me, adhuc sítient.

30 Qui audit me non confundétur, et qui operántur in me non peccábunt: qui elúcidant me, vitam ætérnam habébunt.

℣. Tu autem, Dómine, miserére nobis.

℟. Deo grátias.

℟. Elégit eam Deus, et præelégit eam;

* Corónam glóriæ pósuit super caput ejus.

℣. Et in tabernáculo suo habitáre fecit eam.

℟. Corónam glóriæ pósuit super caput ejus.

℣. Glória Patri, et Fílio, * et Spirítui Sancto.

℟. Corónam glóriæ pósuit super caput ejus.

Nocturnus II.

Ant. Spécie tua * et pulchritúdine tua inténde, próspere procéde, et regna.

Psalmus 44 [4]

44:2 Eructávit cor meum verbum bonum: * dico ego ópera mea Regi.

44:2 Lingua mea cálamus scribæ: * velóciter scribéntis.

44:3 Speciósus forma præ fíliis hóminum, † diffúsa est grátia in lábiis tuis: * proptérea benedíxit te Deus in ætérnum.

44:4 Accíngere gládio tuo super femur tuum, * potentíssime.

44:5 Spécie tua et pulchritúdine tua: * inténde, próspere procéde, et regna.

44:5 Propter veritátem, et mansuetúdinem, et justítiam: * et dedúcet te mirabíliter déxtera tua.

44:6 Sagíttæ tuæ acútæ, pópuli sub te cadent: * in corda inimicórum Regis.

44:7 Sedes tua, Deus, in sǽculum sǽculi: * virga directiónis virga regni tui.

44:8 Dilexísti justítiam, et odísti iniquitátem: * proptérea unxit te Deus, Deus tuus, óleo lætítiæ præ consórtibus tuis.

44:9 Myrrha, et gutta, et cásia a vestiméntis tuis, a dómibus ebúrneis: * ex quibus delectavérunt te fíliæ regum in honóre tuo.

44:10 Ástitit regína a dextris tuis in vestítu deauráto: * circúmdata varietáte.

44:11 Audi fília, et vide, et inclína aurem tuam: * et oblivíscere pópulum tuum et domum patris tui.

44:12 Et concupíscet Rex decórem tuum: * quóniam ipse est Dóminus Deus tuus, et adorábunt eum.

44:13 Et fíliæ Tyri in munéribus * vultum tuum deprecabúntur: omnes dívites plebis.

44:14 Omnis glória ejus fíliæ Regis ab intus, * in fímbriis áureis circumamícta varietátibus.

44:15 Adducéntur Regi vírgines post eam: * próximæ ejus afferéntur tibi.

44:16 Afferéntur in lætítia et exsultatióne: * adducéntur in templum Regis.

44:17 Pro pátribus tuis nati sunt tibi fílii: * constítues eos príncipes super omnem terram.

44:18 Mémores erunt nóminis tui: * in omni generatióne et generatiónem.

44:18 Proptérea pópuli confitebúntur tibi in ætérnum: * et in sǽculum sǽculi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Spécie tua et pulchritúdine tua inténde, próspere procéde, et regna.

Ant. Adjuvábit eam * Deus vultu suo: Deus in médio ejus, non commovébitur.

Psalmus 45 [5]

45:2 Deus noster refúgium, et virtus: * adjútor in tribulatiónibus, quæ invenérunt nos nimis.

45:3 Proptérea non timébimus dum turbábitur terra: * et transferéntur montes in cor maris.

45:4 Sonuérunt, et turbátæ sunt aquæ eórum: * conturbáti sunt montes in fortitúdine ejus.

45:5 Flúminis ímpetus lætíficat civitátem Dei: * sanctificávit tabernáculum suum Altíssimus.

45:6 Deus in médio ejus, non commovébitur: * adjuvábit eam Deus mane dilúculo.

45:7 Conturbátæ sunt gentes, et inclináta sunt regna: * dedit vocem suam, mota est terra.

45:8 Dóminus virtútum nobíscum: * suscéptor noster Deus Jacob.

45:9 Veníte, et vidéte ópera Dómini, quæ pósuit prodígia super terram: * áuferens bella usque ad finem terræ.

45:10 Arcum cónteret, et confrínget arma: * et scuta combúret igni.

45:11 Vacáte, et vidéte quóniam ego sum Deus: * exaltábor in géntibus, et exaltábor in terra.

45:12 Dóminus virtútum nobíscum: * suscéptor noster Deus Jacob.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Adjuvábit eam Deus vultu suo: Deus in médio ejus, non commovébitur.

Ant. Sicut lætántium * ómnium nostrum habitátio est in te, sancta Dei Génitrix.

Psalm 86 [6]

86:1 The foundations thereof are in the holy mountains: * The Lord loveth the gates of Sion above all the tabernacles of Jacob.

86:3 Glorious things are said of thee, * O city of God.

86:4 I will be mindful of Rahab and of Babylon * knowing me.

86:4 Behold the foreigners, and Tyre, and the people of the Ethiopians, * these were there.

86:5 Shall not Sion say: This man and that man is born in her? * and the Highest himself hath founded her.

86:6 The Lord shall tell in his writings of peoples and of princes, * of them that have been in her.

86:7 The dwelling in thee * is as it were of all rejoicing.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Sicut lætántium ómnium nostrum habitátio est in te, sancta Dei Génitrix.

℣. Stabat juxta crucem Jesu Mater ejus.

℟. In passióne sócia, totíus mundi Regína.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Ipsíus píetas et misericórdia nos ádjuvet, qui cum Patre et Spíritu Sancto vivit et regnat in sǽcula sæculórum.

℟. Amen.

℣. Jube, domne, benedícere.

Benedictio. Deus Pater omnípotens sit nobis propítius et clemens.

℟. Amen.

Lectio 4

Sermo sancti Petri Canísii Presbýteri

De Maria Deipara Virgine incomparabili, lib. 15, c. 13

Cur beatíssimam Vírginem Maríam Regínæ nómine, Damascénum, Athanásium aliósque secúti, non compellémus, cujus et pater David rex ínclitus, et fílius Rex regum Dominúsque dominántium sine fine ímperans, laudem in Scriptúris præstantíssimam tenent? Regína est ínsuper, si cum illis conferátur, quibus, véluti régibus, cæléste regnum cum Christo, Rege summo, cóntigit, útpote illíus coherédibus, et in eódem véluti throno, ut Scriptúra lóquitur, cum illo collocátis. Regína est étiam nulli electórum secúnda, sed simul Angelis et homínibus tanto præláta dígnius, quo nihil illa sublímius ac sánctius esse potest, quæ sola cum Deo Patre Fílium habet commúnem, et quæ supra se Deum et Christum tantum, infra se vero réliqua videt ómnia.

℣. Tu autem, Dómine, miserére nobis.

℟. Deo grátias.

℟. Súscipe verbum, Virgo María, quod tibi a Dómino transmíssum est:

* Ecce concípies et páries Deum páriter et hóminem.

℣. Et Regína vocáberis super omnes gentes.

℟. Ecce concípies et páries Deum páriter et hóminem.

℣. Jube, domne, benedícere.

Benedictio. Christus perpétuæ det nobis gáudia vitæ.

℟. Amen.

Lectio 5

Magnus Athanásius perspícue dixit: Maríam non modo Deíparam, sed étiam Regínam et Dóminam próprie veréque censéri, quandóquidem Christus ex ipsa matre Vírgine natus, Deus et Dominus idémque Rex máneat. De hac ígitur Regína dictum illud Psalmógraphi interpretátur: Adstitit Regína a dextris tuis in vestítu deauráto. Non ergo solum cæli, sed et cælórum Regína recte dicitur María, útpote mater Regis Angelórum, Regísque cælórum et amíca et sponsa. A te vero, augustíssima Regína, eadémque fidíssima Mater María, quam sine fructu pie nullus implórat, et cui mortáles omnes beneficiórum memória sempitérna devíncti sunt, étiam atque étiam reverénter oro et óbsecro, ut hoc qualecúmque observántiæ erga te meæ testimónium ratum et gratum habére velis, utque obláti múneris exiguitátem studiósa offeréntis voluntáte metíri ac tuo præpoténti Fílio comprobáre dignéris.

℣. Tu autem, Dómine, miserére nobis.

℟. Deo grátias.

℟. Ecce pósitus est hic in ruínam et resurrectiónem multórum,

* Et tuam ipsíus ánimam pertransíbit gládius.

℣. Ave, Christi Mater, passiónis sócia, totíus mundi Regína.

℟. Et tuam ipsíus ánimam pertransíbit gládius.

℣. Jube, domne, benedícere.

Benedictio. Ignem sui amóris accéndat Deus in córdibus nostris.

℟. Amen.

Lectio 6

Ex Lítteris Encýclicis Pii Papæ duodécimi

Encyclica «Ad cæli Regínam», diei 11 Octobris 1954

E Christiánæ vetustátis monuméntis, e litúrgicis précibus, ex índito christiáno pópulo religiónis sensu, ex opéribus arte conféctis, úndique collégimus voces quæ ásserunt Deíparam Vírginem regáli dignitáte præstáre; ratiónes étiam, quas sancta theología ex divínæ fídei thesáuro deducéndo ástruit, eándem veritátem prorsus confirmáre argúimus. Tot ex allátis testimóniis quasi latíssime résonans concéntus effícitur, qui extóllit régii honóris præcélsum fastígium Dei hominúmque Matris, cui cuncta creáta subsunt, quæ est: «exaltáta super choros Angelórum ad cæléstia regna». Cum vero, matúro ponderatóque consílio, persuásum Nobis habeámus magna oritúra esse Ecclésiæ emoluménta, si quasi in suo candelábro rutilántior lucérna pósita, illa sólide probáta véritas maniféstior ómnibus refúlgeat, Apostólica Nostra Potestáte decérnimus et institúimus festum Maríæ Regínæ, quod toto terrárum orbe quotánnis die trigésimo primo mensis maji est celebrándum.

℣. Tu autem, Dómine, miserére nobis.

℟. Deo grátias.

℟. Signum magnum appáruit in cælo:

* Múlier amícta sole, et luna sub pédibus ejus, et in cápite ejus coróna stellárum duódecim.

℣. Cujus Fílius regnat in ætérnum.

℟. Múlier amícta sole, et luna sub pédibus ejus, et in cápite ejus coróna stellárum duódecim.

℣. Glória Patri, et Fílio, * et Spirítui Sancto.

℟. Múlier amícta sole, et luna sub pédibus ejus, et in cápite ejus coróna stellárum duódecim.

Nocturnus III.

Ant. Gaude, Maria Virgo: * cunctas hǽreses sola interemísti in univérso mundo.

Psalmus 95 [7]

95:1 Cantáte Dómino cánticum novum: * cantáte Dómino, omnis terra.

95:2 Cantáte Dómino, et benedícite nómini ejus: * annuntiáte de die in diem salutáre ejus.

95:3 Annuntiáte inter gentes glóriam ejus, * in ómnibus pópulis mirabília ejus.

95:4 Quóniam magnus Dóminus, et laudábilis nimis: * terríbilis est super omnes deos.

95:5 Quóniam omnes dii géntium dæmónia: * Dóminus autem cælos fecit.

95:6 Conféssio, et pulchritúdo in conspéctu ejus: * sanctimónia et magnificéntia in sanctificatióne ejus.

95:7 Afférte Dómino, pátriæ géntium, afférte Dómino glóriam et honórem: * afférte Dómino glóriam nómini ejus.

95:8 Tóllite hóstias, et introíte in átria ejus: * adoráte Dóminum in átrio sancto ejus.

95:9 Commoveátur a fácie ejus univérsa terra: * dícite in géntibus quia Dóminus regnávit.

95:10 Étenim corréxit orbem terræ qui non commovébitur: * judicábit pópulos in æquitáte.

95:11 Læténtur cæli, et exsúltet terra: commoveátur mare, et plenitúdo ejus: * gaudébunt campi, et ómnia quæ in eis sunt.

95:12 Tunc exsultábunt ómnia ligna silvárum a fácie Dómini, quia venit: * quóniam venit judicáre terram.

95:13 Judicábit orbem terræ in æquitáte, * et pópulos in veritáte sua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Gaude, Maria Virgo: cunctas hǽreses sola interemísti in univérso mundo.

Ant. Dignáre me * laudáre te, Virgo sacráta: da mihi virtútem contra hostes tuos.

Psalmus 96 [8]

96:1 Dóminus regnávit, exsúltet terra: * læténtur ínsulæ multæ.

96:2 Nubes, et calígo in circúitu ejus: * justítia, et judícium corréctio sedis ejus.

96:3 Ignis ante ipsum præcédet, * et inflammábit in circúitu inimícos ejus.

96:4 Illuxérunt fúlgura ejus orbi terræ: * vidit, et commóta est terra.

96:5 Montes, sicut cera fluxérunt a fácie Dómini: * a fácie Dómini omnis terra.

96:6 Annuntiavérunt cæli justítiam ejus: * et vidérunt omnes pópuli glóriam ejus.

96:7 Confundántur omnes, qui adórant sculptília: * et qui gloriántur in simulácris suis.

96:7 Adoráte eum, omnes Ángeli ejus: * audívit, et lætáta est Sion.

96:8 Et exsultavérunt fíliæ Judæ, * propter judícia tua, Dómine:

96:9 Quóniam tu Dóminus Altíssimus super omnem terram: * nimis exaltátus es super omnes deos.

96:10 Qui dilígitis Dóminum, odíte malum: * custódit Dóminus ánimas sanctórum suórum, de manu peccatóris liberábit eos.

96:11 Lux orta est justo, * et rectis corde lætítia.

96:12 Lætámini, justi, in Dómino: * et confitémini memóriæ sanctificatiónis ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dignáre me laudáre te, Virgo sacráta: da mihi virtútem contra hostes tuos.

Ant. Post partum, * Virgo, invioláta permansísti: Dei Génitrix, intercéde pro nobis.

Psalmus 97 [9]

97:1 Cantáte Dómino cánticum novum: * quia mirabília fecit.

97:1 Salvávit sibi déxtera ejus: * et brácchium sanctum ejus.

97:2 Notum fecit Dóminus salutáre suum: * in conspéctu géntium revelávit justítiam suam.

97:3 Recordátus est misericórdiæ suæ, * et veritátis suæ dómui Israël.

97:3 Vidérunt omnes términi terræ * salutáre Dei nostri.

97:4 Jubiláte Deo, omnis terra: * cantáte, et exsultáte, et psállite.

97:5 Psállite Dómino in cíthara, in cíthara et voce psalmi: * in tubis ductílibus, et voce tubæ córneæ.

97:6 Jubiláte in conspéctu regis Dómini: * moveátur mare, et plenitúdo ejus: orbis terrárum, et qui hábitant in eo.

97:8 Flúmina plaudent manu, simul montes exsultábunt a conspéctu Dómini: * quóniam venit judicáre terram.

97:9 Judicábit orbem terrárum in justítia, * et pópulos in æquitáte.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Post partum, Virgo, invioláta permansísti: Dei Génitrix, intercéde pro nobis.

℣. Beátam me dicent omnes generatiónes.

℟. Quia fecit mihi magna qui potens est.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. A vínculis peccatórum nostrórum absólvat nos omnípotens et miséricors Dóminus.

℟. Amen.

℣. Jube, domne, benedícere.

Benedictio. Evangélica léctio sit nobis salus et protéctio.

℟. Amen.

Lectio 7

Léctio sancti Evangélii secúndum Lucam

Luc 1:26-33

In illo témpore: Missus est Angelus Gábriel a Deo in civitátem Galilǽæ, cui nomen Názareth, ad Vírginem desponsátam viro, cui nomen erat Joseph de domo David, et nomen Vírginis María. Et réliqua.

Homilía sancti Bonaventúræ Epíscopi

Sermo de regia dignitate Beatæ Mariæ Virginis

Beáta María Virgo, summi Regis mater est per generósam conceptiónem, secúndum quod dícitur in verbo sibi dicto ab Angelo: Ecce inquit, concípies et páries fílium; et póstea: Dabit ei Dóminus sedem David patris ejus, et regnábit in domo Jacob in ætérnum, et regni ejus non erit finis. Ac si apérte dicat: Concípies et páries fílium Regem, in regáli sólio æternáliter residéntem, ac per hoc tamquam Mater Regis regnábis, et ut Regína in regáli sólio residébis. Si enim decet filium honórem matri dare, decet ut ei commúnicet thronum regálem; unde Virgo María, quia concépit eum, qui habet in fémore scriptum: Rex regum et Dóminus dominántium, statim ex quo concépit Fílium Dei, Regína fuit, non solum terræ, sed étiam cæli, quod designátum est in Apocalýpsi ubi dícitur: Signum magnum appáruit in cælo: múlier amícta sole, et luna sub pédibus ejus, et in cápite ejus coróna stellárum duódecim.

℣. Tu autem, Dómine, miserére nobis.

℟. Deo grátias.

℟. Ecce Virgo concípiet et páriet Fílium,

* Et vocábitur nomen ejus Admirábilis, Deus, Fortis.

℣. Super sólium David et super regnum ejus sedébit in ætérnum.

℟. Et vocábitur nomen ejus Admirábilis, Deus, Fortis.

℣. Jube, domne, benedícere.

Benedictio. Cujus festum cólimus, ipsa Virgo vírginum intercédat pro nobis ad Dóminum.

℟. Amen.

Lectio 8

María Regína est præclaríssima quantum ad glóriam, quod bene desígnat Prophéta in psalmo qui speciáliter est de Christo et Vírgine María, ubi primo dícitur de Christo: Sedes tua, Deus, in sǽculum sǽculi, et paulo post de Vírgine: Adstitit regína a dextris tuis, hoc est in potióribus bonis, quod quidem dictum est quantum ad glóriam mentis. Séquitur: In vestítu deauráto, in quo exprímitur vestítus gloriósæ immortalitátis, quem décuit habére Vírginem in sua Assumptióne. Absit enim ut vestiméntum illud quo opértus est Christus, quod étiam fuit perfécte sanctificátum in terra per Verbum incarnátum, fiat cibus vérmium. Sicut décuit Christum dare grátiam Matri suæ pleníssimam in sua Conceptióne, sic décuit tribúere pleníssimam glóriam in ipsíus Matris Assumptióne. Et ídeo tenéndum est quod Virgo, gloriósa in ánima et córpore, sédeat juxta Fílium.

℣. Tu autem, Dómine, miserére nobis.

℟. Deo grátias.

℟. Exaltáta es, sancta Dei Génitrix,

* Super choros Angelórum ad cæléstia regna.

℣. Intercéde pro nobis ad Dóminum Jesum Christum.

℟. Super choros Angelórum ad cæléstia regna.

℣. Glória Patri, et Fílio, * et Spirítui Sancto.

℟. Super choros Angelórum ad cæléstia regna.

℣. Jube, domne, benedícere.

Benedictio. Per evangélica dicta, deleántur nostra delícta.

℟. Amen.

Lectio 9

Commemoratio Dominica

Léctio sancti Evangélii secúndum Joánnem

Joannes 19:31-37

In illo témpore: Judǽi, quóniam parascéve erat, ut non remanérent in cruce córpora sábbato (erat enim magnus dies ille sábbati) rogavérunt Pilátum, ut frangeréntur eórum crura et tolleréntur. Et réliqua.

Homilía sancti Joánnis Chrysóstomi

Homilia 85, alias 84 in Joánnem, num. 3

Viden, quam fortis sit véritas? Per Judæórum stúdia implétur prophetía. Alia quoque prædíctio finem áccipit. Veniéntes enim mílites aliórum fregérunt crura, Christi non item. Attamen hi, in grátiam Judæórum, ejus latus láncea pérforant, et mórtuo córpori contuméliam ínferunt. O sceléstum et exsecrándum fácinus! Sed ne turbéris, ne dejiciáris, dilécte. Nam quæ mala illi voluntáte faciébant, veritátem propugnábant; prophetía namque erat: Vidébunt in quem transfixérunt. Neque hoc tantum; sed étiam iis qui infidéles futúri erant, hoc fácinus demonstratióni fuit, ut Thomæ et ipsi simílibus. Ad hæc étiam mystérium ineffábile consummabátur. Exívit enim sanguis et aqua. Non sine causa vel casu hi fontes manárunt, sed quia ex hoc utróque Ecclésia constitúta est.

℣. Tu autem, Dómine, miserére nobis.

℟. Deo grátias.

Te Deum

Te Deum laudámus: * te Dóminum confitémur.

Te ætérnum Patrem * omnis terra venerátur.

Tibi omnes Ángeli, * tibi Cæli, et univérsæ Potestátes:

Tibi Chérubim et Séraphim * incessábili voce proclámant:

Fit reverentia Sanctus, Sanctus, Sanctus * Dóminus Deus Sábaoth.

Pleni sunt cæli et terra * majestátis glóriæ tuæ.

Te gloriósus * Apostolórum chorus,

Te Prophetárum * laudábilis númerus,

Te Mártyrum candidátus * laudat exércitus.

Te per orbem terrárum * sancta confitétur Ecclésia,

Patrem * imménsæ majestátis;

Venerándum tuum verum * et únicum Fílium;

Sanctum quoque * Paráclitum Spíritum.

Tu Rex glóriæ, * Christe.

Tu Patris * sempitérnus es Fílius.

Fit reverentia Tu, ad liberándum susceptúrus hóminem: * non horruísti Vírginis úterum.

Tu, devícto mortis acúleo, * aperuísti credéntibus regna cælórum.

Tu ad déxteram Dei sedes, * in glória Patris.

Judex créderis * esse ventúrus.

Sequens versus dicitur flexis genibus Te ergo quǽsumus, tuis fámulis súbveni, * quos pretióso sánguine redemísti.

Ætérna fac cum Sanctis tuis * in glória numerári.

Salvum fac pópulum tuum, Dómine, * et bénedic hereditáti tuæ.

Et rege eos, * et extólle illos usque in ætérnum.

Per síngulos dies * benedícimus te.

Fit reverentia, secundum consuetudinem Et laudámus nomen tuum in sǽculum, * et in sǽculum sǽculi.

Dignáre, Dómine, die isto * sine peccáto nos custodíre.

Miserére nostri, Dómine, * miserére nostri.

Fiat misericórdia tua, Dómine, super nos, * quemádmodum sperávimus in te.

In te, Dómine, sperávi: * non confúndar in ætérnum.

Reliqua omittuntur, nisi separandæ sint.

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Concéde nobis, quǽsumus, Dómine: ut, qui solemnitátem beatæ Maríæ Vírginis Regínæ nostræ celebrámus; ejus muníti præsídio, pacem in præsénti et glóriam in futúro cónsequi mereámur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Laudes

Incipit

Si Matutinum a Laudibus separatur, tunc dicitur secreto:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Secus absolute incipiuntur, ut sequitur:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Commune aut Festo}

Ant. Dum esset Rex * in accúbitu suo, nardus mea dedit odórem suavitátis.

Psalmus 92 [1]

92:1 Dóminus regnávit, decórem indútus est: * indútus est Dóminus fortitúdinem, et præcínxit se.

92:1 Étenim firmávit orbem terræ, * qui non commovébitur.

92:2 Paráta sedes tua ex tunc: * a sǽculo tu es.

92:3 Elevavérunt flúmina, Dómine: * elevavérunt flúmina vocem suam.

92:3 Elevavérunt flúmina fluctus suos, * a vócibus aquárum multárum.

92:4 Mirábiles elatiónes maris: * mirábilis in altis Dóminus.

92:5 Testimónia tua credibília facta sunt nimis: * domum tuam decet sanctitúdo, Dómine, in longitúdinem diérum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dum esset Rex in accúbitu suo, nardus mea dedit odórem suavitátis.

Ant. Læva ejus * sub cápite meo, et déxtera illíus amplexábitur me.

Psalmus 99 [2]

99:2 Jubiláte Deo, omnis terra: * servíte Dómino in lætítia.

99:2 Introíte in conspéctu ejus, * in exsultatióne.

99:3 Scitóte quóniam Dóminus ipse est Deus: * ipse fecit nos, et non ipsi nos.

99:3 Pópulus ejus, et oves páscuæ ejus: † introíte portas ejus in confessióne, * átria ejus in hymnis: confitémini illi.

99:4 Laudáte nomen ejus: quóniam suávis est Dóminus, † in ætérnum misericórdia ejus, * et usque in generatiónem et generatiónem véritas ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Læva ejus sub cápite meo, et déxtera illíus amplexábitur me.

Ant. Nigra sum, * sed formósa, fíliæ Jerúsalem; ídeo diléxit me Rex, et introdúxit me in cubículum suum.

Psalmus 62 [3]

62:2 Deus, Deus meus, * ad te de luce vígilo.

62:2 Sitívit in te ánima mea, * quam multiplíciter tibi caro mea.

62:3 In terra desérta, et ínvia, et inaquósa: † sic in sancto appárui tibi, * ut vidérem virtútem tuam, et glóriam tuam.

62:4 Quóniam mélior est misericórdia tua super vitas: * lábia mea laudábunt te.

62:5 Sic benedícam te in vita mea: * et in nómine tuo levábo manus meas.

62:6 Sicut ádipe et pinguédine repleátur ánima mea: * et lábiis exsultatiónis laudábit os meum.

62:7 Si memor fui tui super stratum meum, † in matutínis meditábor in te: * quia fuísti adjútor meus.

62:8 Et in velaménto alárum tuárum exsultábo, † adhǽsit ánima mea post te: * me suscépit déxtera tua.

62:10 Ipsi vero in vanum quæsiérunt ánimam meam, † introíbunt in inferióra terræ: * tradéntur in manus gládii, partes vúlpium erunt.

62:12 Rex vero lætábitur in Deo, † laudabúntur omnes qui jurant in eo: * quia obstrúctum est os loquéntium iníqua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Nigra sum, sed formósa, fíliæ Jerúsalem; ídeo diléxit me Rex, et introdúxit me in cubículum suum.

Ant. Jam hiems tránsiit, * imber ábiit et recéssit: surge, amíca mea, et veni.

Canticum Trium Puerorum [4]

Dan 3:57-88,56

3:57 Benedícite, ómnia ópera Dómini, Dómino: * laudáte et superexaltáte eum in sǽcula.

3:58 Benedícite, Ángeli Dómini, Dómino: * benedícite, cæli, Dómino.

3:59 Benedícite, aquæ omnes, quæ super cælos sunt, Dómino: * benedícite, omnes virtútes Dómini, Dómino.

3:60 Benedícite, sol et luna, Dómino: * benedícite, stellæ cæli, Dómino.

3:61 Benedícite, omnis imber et ros, Dómino: * benedícite, omnes spíritus Dei, Dómino.

3:62 Benedícite, ignis et æstus, Dómino: * benedícite, frigus et æstus, Dómino.

3:63 Benedícite, rores et pruína, Dómino: * benedícite, gelu et frigus, Dómino.

3:64 Benedícite, glácies et nives, Dómino: * benedícite, noctes et dies, Dómino.

3:65 Benedícite, lux et ténebræ, Dómino: * benedícite, fúlgura et nubes, Dómino.

3:66 Benedícat terra Dóminum: * laudet et superexáltet eum in sǽcula.

3:67 Benedícite, montes et colles, Dómino: * benedícite, univérsa germinántia in terra, Dómino.

3:68 Benedícite, fontes, Dómino: * benedícite, mária et flúmina, Dómino.

3:69 Benedícite, cete, et ómnia, quæ movéntur in aquis, Dómino: * benedícite, omnes vólucres cæli, Dómino.

3:70 Benedícite, omnes béstiæ et pécora, Dómino: * benedícite, fílii hóminum, Dómino.

3:71 Benedícat Israël Dóminum: * laudet et superexáltet eum in sǽcula.

3:72 Benedícite, sacerdótes Dómini, Dómino: * benedícite, servi Dómini, Dómino.

3:73 Benedícite, spíritus, et ánimæ justórum, Dómino: * benedícite, sancti, et húmiles corde, Dómino.

3:74 Benedícite, Ananía, Azaría, Mísaël, Dómino: * laudáte et superexaltáte eum in sǽcula.

3:75 (Fit reverentia:) Benedicámus Patrem et Fílium cum Sancto Spíritu: * laudémus et superexaltémus eum in sǽcula.

3:56 Benedíctus es, Dómine, in firmaménto cæli: * et laudábilis, et gloriósus, et superexaltátus in sǽcula.

Ant. Jam hiems tránsiit, imber ábiit et recéssit: surge, amíca mea, et veni.

Ant. Speciósa * facta es et suávis in delíciis tuis, sancta Dei Génitrix.

Psalmus 148 [5]

148:1 Laudáte Dóminum de cælis: * laudáte eum in excélsis.

148:2 Laudáte eum, omnes Ángeli ejus: * laudáte eum, omnes virtútes ejus.

148:3 Laudáte eum, sol et luna: * laudáte eum, omnes stellæ et lumen.

148:4 Laudáte eum, cæli cælórum: * et aquæ omnes, quæ super cælos sunt, laudent nomen Dómini.

148:5 Quia ipse dixit, et facta sunt: * ipse mandávit, et creáta sunt.

148:6 Státuit ea in ætérnum, et in sǽculum sǽculi: * præcéptum pósuit, et non præteríbit.

148:7 Laudáte Dóminum de terra, * dracónes, et omnes abýssi.

148:8 Ignis, grando, nix, glácies, spíritus procellárum: * quæ fáciunt verbum ejus:

148:9 Montes, et omnes colles: * ligna fructífera, et omnes cedri.

148:10 Béstiæ, et univérsa pécora: * serpéntes, et vólucres pennátæ:

148:11 Reges terræ, et omnes pópuli: * príncipes, et omnes júdices terræ.

148:12 Júvenes, et vírgines: † senes cum junióribus laudent nomen Dómini: * quia exaltátum est nomen ejus solíus.

148:14 Conféssio ejus super cælum et terram: * et exaltávit cornu pópuli sui.

148:14 Hymnus ómnibus sanctis ejus: * fíliis Israël, pópulo appropinquánti sibi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Speciósa facta es et suávis in delíciis tuis, sancta Dei Génitrix.

Capitulum Hymnus Versus {ex Proprio Sanctorum}

Sir 24:5; 24:7

Ego ex ore Altíssimi prodívi, primogénita ante omnem creatúram; ego in altíssimis habitávi, et thronus meus in colúmna nubis.

℟. Deo grátias.

Hymnus {Doxology: Nat}

O gloriósa vírginum,

Sublímis inter sídera,

Qui te creávit, párvulum

Lacténte nutris úbere.

Quod Heva tristis ábstulit,

Tu reddis almo gérmine:

Intrent ut astra flébiles,

Cæli reclúdis cárdines.

Tu Regis alti jánua

Et aula lucis fúlgida:

Vitam datam per Vírginem,

Gentes redémptæ, pláudite.

Jesu, tibi sit glória,

Qui natus es de Vírgine,

Cum Patre et almo Spíritu,

In sempitérna sǽcula.

Amen.

℣. María Virgo cælos ascéndit.

℟. Cum Christo regnat in ætérnum.

Canticum: Benedictus {Antiphona ex Proprio Sanctorum}

Ant. Regína mundi digníssima, * María, Virgo perpétua, intercéde pro nostra pace et salúte, quæ genuísti Christum Dóminum, Salvatórem ómnium.

Canticum Zachariæ

Luc. 1:68-79

1:68 Benedíctus ✠ Dóminus, Deus Israël: * quia visitávit, et fecit redemptiónem plebis suæ:

1:69 Et eréxit cornu salútis nobis: * in domo David, púeri sui.

1:70 Sicut locútus est per os sanctórum, * qui a sǽculo sunt, prophetárum ejus:

1:71 Salútem ex inimícis nostris, * et de manu ómnium, qui odérunt nos.

1:72 Ad faciéndam misericórdiam cum pátribus nostris: * et memorári testaménti sui sancti.

1:73 Jusjurándum, quod jurávit ad Ábraham patrem nostrum, * datúrum se nobis:

1:74 Ut sine timóre, de manu inimicórum nostrórum liberáti, * serviámus illi.

1:75 In sanctitáte, et justítia coram ipso, * ómnibus diébus nostris.

1:76 Et tu, puer, Prophéta Altíssimi vocáberis: * præíbis enim ante fáciem Dómini, paráre vias ejus:

1:77 Ad dandam sciéntiam salútis plebi ejus: * in remissiónem peccatórum eórum:

1:78 Per víscera misericórdiæ Dei nostri: * in quibus visitávit nos, óriens ex alto:

1:79 Illumináre his, qui in ténebris, et in umbra mortis sedent: * ad dirigéndos pedes nostros in viam pacis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Regína mundi digníssima, María, Virgo perpétua, intercéde pro nostra pace et salúte, quæ genuísti Christum Dóminum, Salvatórem ómnium.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Concéde nobis, quǽsumus, Dómine: ut, qui solemnitátem beatæ Maríæ Vírginis Regínæ nostræ celebrámus; ejus muníti præsídio, pacem in præsénti et glóriam in futúro cónsequi mereámur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Commemoratio S. Bonifatii Episcopi et Martyris

Ant. Qui odit ánimam suam in hoc mundo, in vitam ætérnam custódit eam.

℣. Justus ut palma florébit.

℟. Sicut cedrus Líbani multiplicábitur.

Orémus.

Deus, qui multitúdinem populórum, beáti Bonifátii Mártyris tui atque Pontíficis zelo, ad agnitiónem tui nóminis vocáre dignátus es: concéde propítius; ut, cujus solémnia cólimus, étiam patrocínia sentiámus.

Commemoratio Die II infra Octavam SSmi Cordis Jesu

Ant. Facta sunt enim hæc ut Scriptúra implerétur quæ dicit: Vidébunt in quem transfixérunt.

℣. Repléti sumus mane misericórdia tua.

℟. Exsultávimus, et delectáti sumus.

Orémus.

Deus, qui nobis in Corde Fílii tui, nostris vulneráto peccátis, infinítos dilectiónis thesáuros misericórditer largíri dignáris; concéde, quǽsumus, ut illi devótum pietátis nostræ præstántes obséquium, dignæ quoque satisfactiónis exhibeámus offícium.

Per eúmdem Dóminum nostrum Jesum Christum Fílium tuum, qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

℣. Dóminus det nobis suam pacem.

℟. Et vitam ætérnam. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Ad Primam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus {Doxology: Nat}

Jam lucis orto sídere,

Deum precémur súpplices,

Ut in diúrnis áctibus

Nos servet a nocéntibus.

Linguam refrénans témperet,

Ne litis horror ínsonet:

Visum fovéndo cóntegat,

Ne vanitátes háuriat.

Sint pura cordis íntima,

Absístat et vecórdia;

Carnis terat supérbiam

Potus cibíque párcitas.

Ut, cum dies abscésserit,

Noctémque sors redúxerit,

Mundi per abstinéntiam

Ipsi canámus glóriam.

Jesu, tibi sit glória,

Qui natus es de Vírgine,

Cum Patre et almo Spíritu,

In sempitérna sǽcula.

Amen.

Psalmi {Psalmi Dominica & antiphonæ ex Commune aut Festo}

Ant. Dum esset Rex.

Psalmus 53 [1]

53:3 Deus, in nómine tuo salvum me fac: * et in virtúte tua júdica me.

53:4 Deus, exáudi oratiónem meam: * áuribus pércipe verba oris mei.

53:5 Quóniam aliéni insurrexérunt advérsum me, et fortes quæsiérunt ánimam meam: * et non proposuérunt Deum ante conspéctum suum.

53:6 Ecce enim, Deus ádjuvat me: * et Dóminus suscéptor est ánimæ meæ.

53:7 Avérte mala inimícis meis: * et in veritáte tua dispérde illos.

53:8 Voluntárie sacrificábo tibi, * et confitébor nómini tuo, Dómine: quóniam bonum est:

53:9 Quóniam ex omni tribulatióne eripuísti me: * et super inimícos meos despéxit óculus meus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(1-16) [2]

118:1 (Aleph) Beáti immaculáti in via: * qui ámbulant in lege Dómini.

118:2 Beáti, qui scrutántur testimónia ejus: * in toto corde exquírunt eum.

118:3 Non enim qui operántur iniquitátem, * in viis ejus ambulavérunt.

118:4 Tu mandásti * mandáta tua custodíri nimis.

118:5 Útinam dirigántur viæ meæ, * ad custodiéndas justificatiónes tuas!

118:6 Tunc non confúndar, * cum perspéxero in ómnibus mandátis tuis.

118:7 Confitébor tibi in directióne cordis: * in eo quod dídici judícia justítiæ tuæ.

118:8 Justificatiónes tuas custódiam: * non me derelínquas usquequáque.

118:9 (Beth) In quo córrigit adolescéntior viam suam? * In custodiéndo sermónes tuos.

118:10 In toto corde meo exquisívi te: * ne repéllas me a mandátis tuis.

118:11 In corde meo abscóndi elóquia tua: * ut non peccem tibi.

118:12 Benedíctus es, Dómine: * doce me justificatiónes tuas.

118:13 In lábiis meis, * pronuntiávi ómnia judícia oris tui.

118:14 In via testimoniórum tuórum delectátus sum, * sicut in ómnibus divítiis.

118:15 In mandátis tuis exercébor: * et considerábo vias tuas.

118:16 In justificatiónibus tuis meditábor: * non oblivíscar sermónes tuos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(17-32) [3]

118:17 (Ghimel) Retríbue servo tuo, vivífica me: * et custódiam sermónes tuos:

118:18 Revéla óculos meos: * et considerábo mirabília de lege tua.

118:19 Íncola ego sum in terra: * non abscóndas a me mandáta tua.

118:20 Concupívit ánima mea desideráre justificatiónes tuas, * in omni témpore.

118:21 Increpásti supérbos: * maledícti qui declínant a mandátis tuis.

118:22 Aufer a me oppróbrium, et contémptum: * quia testimónia tua exquisívi.

118:23 Étenim sedérunt príncipes, et advérsum me loquebántur: * servus autem tuus exercebátur in justificatiónibus tuis.

118:24 Nam et testimónia tua meditátio mea est: * et consílium meum justificatiónes tuæ.

118:25 (Daleth) Adhǽsit paviménto ánima mea: * vivífica me secúndum verbum tuum.

118:26 Vias meas enuntiávi, et exaudísti me: * doce me justificatiónes tuas.

118:27 Viam justificatiónum tuárum ínstrue me: * et exercébor in mirabílibus tuis.

118:28 Dormitávit ánima mea præ tǽdio: * confírma me in verbis tuis.

118:29 Viam iniquitátis ámove a me: * et de lege tua miserére mei.

118:30 Viam veritátis elégi: * judícia tua non sum oblítus.

118:31 Adhǽsi testimóniis tuis, Dómine: * noli me confúndere.

118:32 Viam mandatórum tuórum cucúrri, * cum dilatásti cor meum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dum esset Rex in accúbitu suo, nardus mea dedit odórem suavitátis.

Capitulum Responsorium Versus {ex Psalterio secundum diem}

1 Tim. 1:17

Regi sæculórum immortáli et invisíbili, soli Deo honor et glória in sǽcula sæculórum. Amen.

℟. Deo grátias.

℟.br. Christe, Fili Dei vivi, * Miserére nobis.

℟. Christe, Fili Dei vivi, * Miserére nobis.

℣. Qui natus es de María Vírgine.

℟. Miserére nobis.

℣. Glória Patri, et Fílio, * et Spirítui Sancto.

℟. Christe, Fili Dei vivi, * Miserére nobis.

℣. Exsúrge, Christe, ádjuva nos.

℟. Et líbera nos propter nomen tuum.

Preces Dominicales et Feriales{omittitur}

Preces Feriales{omittitur}

Preces Dominicales et Feriales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Dómine Deus omnípotens, qui ad princípium hujus diéi nos perveníre fecísti: tua nos hódie salva virtúte; ut in hac die ad nullum declinémus peccátum, sed semper ad tuam justítiam faciéndam nostra procédant elóquia, dirigántur cogitatiónes et ópera.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Martyrologium {anticip.}

Octávo Idus Júnii Luna secúnda Anno Dómini 2027

Magdebúrgi sancti Norbérti, ejúsdem civitátis Epíscopi et Confessóris, qui Fundátor éxstitit Ordinis Præmonstraténsis.

Cæsaréæ, in Palæstína, natális beáti Philíppi, qui fuit unus de septem primis Diáconis. Hic, signis et prodígiis clarus, Samaríam ad Christi fidem convértit, et Regínæ Æthíopum Candácis Eunúchum baptizávit, ac demum apud Cæsaréam requiévit. Juxta ipsum tres Vírgines, ejus fíliæ ac Prophetíssæ, tumulátæ jacent; nam quarta fília ejus, plena Spíritu sancto, Ephesi occúbuit.

Romæ sancti Artémii, cum uxóre sua Cándida, et fília Paulína. Ex his Artémius, ad prædicatiónem et mirácula sancti Petri Exorcístæ, ad Christum convérsus, et, cum omni domo sua, a sancto Marcéllino Presbýtero baptizátus, Seréni Júdicis jussu plumbátis cæsus et gládio percússus est; uxor vero ejus et fília, in cryptam impúlsæ, lapídibus ruderibúsque sunt óbrutæ.

In agro Bononiénsi sancti Alexándri, Epíscopi Fæsuláni et Mártyris; qui, rédiens ex urbe Pápia, ubi Ecclésiæ suæ bona apud Longobardórum Regem ab usurpatóribus vindicáverat, ab his in Rhenum flúvium est dejéctus et aquis præfocátus.

Tarsi, in Cilícia, sanctórum Mártyrum vigínti, qui, tempóribus Diocletiáni et Maximiáni, sub Simplício Júdice, per divérsa torménta glorificavérunt Deum in corpóribus suis.

Noviodúni, in Gálliis, sanctórum Mártyrum Amántii, Alexándri et Sociórum.

Medioláni deposítio sancti Eustórgii Secúndi, Epíscopi et Confessóris.

Verónæ sancti Joánnis Epíscopi.

Vesontióne, in Gálliis, sancti Cláudii Epíscopi.

℣. Et álibi aliórum plurimórum sanctórum Mártyrum et Confessórum, atque sanctárum Vírginum.

℟. Deo grátias.

℣. Pretiósa in conspéctu Dómini.

℟. Mors Sanctórum ejus.

Sancta María et omnes Sancti intercédant pro nobis ad Dóminum, ut nos mereámur ab eo adjuvári et salvári, qui vivit et regnat in sǽcula sæculórum.

℟. Amen.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Réspice in servos tuos, Dómine, et in ópera tua, et dírige fílios eórum.

℟. Et sit splendor Dómini Dei nostri super nos, et ópera mánuum nostrárum dírige super nos, et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Orémus.

Dirígere et sanctificáre, régere et gubernáre dignáre, Dómine Deus, Rex cæli et terræ, hódie corda et córpora nostra, sensus, sermónes et actus nostros in lege tua, et in opéribus mandatórum tuórum: ut hic et in ætérnum, te auxiliánte, salvi et líberi esse mereámur, Salvátor mundi: Qui vivis et regnas in sǽcula sæculórum.

℟. Amen.

Lectio brevis {ex Proprio Sanctorum}

℣. Jube, domne, benedícere.

Benedictio. Dies et actus nostros in sua pace dispónat Dóminus omnípotens.

℟. Amen.

Sir 24:30-31

Qui audit me, non confundétur, et qui operántur in me, non peccábunt: qui elúcidant me, vitam ætérnam habébunt.

℣. Tu autem, Dómine, miserére nobis.

℟. Deo grátias.

Conclusio

℣. Adjutórium nostrum ✠ in nómine Dómini.

℟. Qui fecit cælum et terram.

℣. Benedícite.

℟. Deus.

Benedictio. Dóminus nos benedícat, ✠ et ab omni malo deféndat, et ad vitam perdúcat ætérnam. Et fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Tertiam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus {Doxology: Nat}

Nunc, Sancte, nobis, Spíritus,

Unum Patri cum Fílio,

Dignáre promptus íngeri

Nostro refúsus péctori.

Os, lingua, mens, sensus, vigor

Confessiónem pérsonent.

Flamméscat igne cáritas,

Accéndat ardor próximos.

Jesu, tibi sit glória,

Qui natus es de Vírgine,

Cum Patre et almo Spíritu,

In sempitérna sǽcula.

Amen.

Psalmi {Psalmi Dominica & antiphonæ ex Commune aut Festo}

Ant. Læva ejus.

Psalmus 118(33-48) [1]

118:33 (He) Legem pone mihi, Dómine, viam justificatiónum tuárum: * et exquíram eam semper.

118:34 Da mihi intelléctum, et scrutábor legem tuam: * et custódiam illam in toto corde meo.

118:35 Deduc me in sémitam mandatórum tuórum: * quia ipsam vólui.

118:36 Inclína cor meum in testimónia tua: * et non in avarítiam.

118:37 Avérte óculos meos ne vídeant vanitátem: * in via tua vivífica me.

118:38 Státue servo tuo elóquium tuum, * in timóre tuo.

118:39 Ámputa oppróbrium meum quod suspicátus sum: * quia judícia tua jucúnda.

118:40 Ecce, concupívi mandáta tua: * in æquitáte tua vivífica me.

118:41 (Vav) Et véniat super me misericórdia tua, Dómine: * salutáre tuum secúndum elóquium tuum.

118:42 Et respondébo exprobrántibus mihi verbum: * quia sperávi in sermónibus tuis.

118:43 Et ne áuferas de ore meo verbum veritátis usquequáque: * quia in judíciis tuis supersperávi.

118:44 Et custódiam legem tuam semper: * in sǽculum et in sǽculum sǽculi.

118:45 Et ambulábam in latitúdine: * quia mandáta tua exquisívi.

118:46 Et loquébar in testimóniis tuis in conspéctu regum: * et non confundébar.

118:47 Et meditábar in mandátis tuis, * quæ diléxi.

118:48 Et levávi manus meas ad mandáta tua, quæ diléxi: * et exercébar in justificatiónibus tuis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(49-64) [2]

118:49 (Zai) Memor esto verbi tui servo tuo, * in quo mihi spem dedísti.

118:50 Hæc me consoláta est in humilitáte mea: * quia elóquium tuum vivificávit me.

118:51 Supérbi iníque agébant usquequáque: * a lege autem tua non declinávi.

118:52 Memor fui judiciórum tuórum a sǽculo, Dómine: * et consolátus sum.

118:53 Deféctio ténuit me, * pro peccatóribus derelinquéntibus legem tuam.

118:54 Cantábiles mihi erant justificatiónes tuæ, * in loco peregrinatiónis meæ.

118:55 Memor fui nocte nóminis tui, Dómine: * et custodívi legem tuam.

118:56 Hæc facta est mihi: * quia justificatiónes tuas exquisívi.

118:57 (Heth) Pórtio mea, Dómine, * dixi custodíre legem tuam.

118:58 Deprecátus sum fáciem tuam in toto corde meo: * miserére mei secúndum elóquium tuum.

118:59 Cogitávi vias meas: * et convérti pedes meos in testimónia tua.

118:60 Parátus sum, et non sum turbátus: * ut custódiam mandáta tua.

118:61 Funes peccatórum circumpléxi sunt me: * et legem tuam non sum oblítus.

118:62 Média nocte surgébam ad confiténdum tibi, * super judícia justificatiónis tuæ.

118:63 Párticeps ego sum ómnium timéntium te: * et custodiéntium mandáta tua.

118:64 Misericórdia tua, Dómine, plena est terra: * justificatiónes tuas doce me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(65-80) [3]

118:65 (Teth) Bonitátem fecísti cum servo tuo, Dómine, * secúndum verbum tuum.

118:66 Bonitátem, et disciplínam, et sciéntiam doce me: * quia mandátis tuis crédidi.

118:67 Priúsquam humiliárer ego delíqui: * proptérea elóquium tuum custodívi.

118:68 Bonus es tu: * et in bonitáte tua doce me justificatiónes tuas.

118:69 Multiplicáta est super me iníquitas superbórum: * ego autem in toto corde meo scrutábor mandáta tua.

118:70 Coagulátum est sicut lac cor eórum: * ego vero legem tuam meditátus sum.

118:71 Bonum mihi quia humiliásti me: * ut discam justificatiónes tuas.

118:72 Bonum mihi lex oris tui, * super míllia auri et argénti.

118:73 (Joth) Manus tuæ fecérunt me, et plasmavérunt me: * da mihi intelléctum, et discam mandáta tua.

118:74 Qui timent te vidébunt me, et lætabúntur: * quia in verba tua supersperávi.

118:75 Cognóvi, Dómine, quia ǽquitas judícia tua: * et in veritáte tua humiliásti me.

118:76 Fiat misericórdia tua ut consolétur me, * secúndum elóquium tuum servo tuo.

118:77 Véniant mihi miseratiónes tuæ, et vivam: * quia lex tua meditátio mea est.

118:78 Confundántur supérbi, quia injúste iniquitátem fecérunt in me: * ego autem exercébor in mandátis tuis.

118:79 Convertántur mihi timéntes te: * et qui novérunt testimónia tua.

118:80 Fiat cor meum immaculátum in justificatiónibus tuis, * ut non confúndar.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Læva ejus sub cápite meo, et déxtera illíus amplexábitur me.

Capitulum Responsorium Versus {ex Proprio Sanctorum}

Sir 24:5; 24:7

Ego ex ore Altíssimi prodívi, primogénita ante omnem creatúram; ego in altíssimis habitávi, et thronus meus in colúmna nubis.

℟. Deo grátias.

℟.br. Salve, * Regína misericórdiæ.

℟. Salve, * Regína misericórdiæ.

℣. Ex qua natus est Christus, Rex noster.

℟. Regína misericórdiæ.

℣. Glória Patri, et Fílio, * et Spirítui Sancto.

℟. Salve, * Regína misericórdiæ.

℣. Stabat juxta crucem Jesu Mater ejus.

℟. In passióne sócia, totíus mundi Regína.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Concéde nobis, quǽsumus, Dómine: ut, qui solemnitátem beatæ Maríæ Vírginis Regínæ nostræ celebrámus; ejus muníti præsídio, pacem in præsénti et glóriam in futúro cónsequi mereámur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Sextam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus {Doxology: Nat}

Rector potens, verax Deus,

Qui témperas rerum vices,

Splendóre mane illúminas,

Et ígnibus merídiem:

Exstíngue flammas lítium,

Aufer calórem nóxium,

Confer salútem córporum,

Verámque pacem córdium.

Jesu, tibi sit glória,

Qui natus es de Vírgine,

Cum Patre et almo Spíritu,

In sempitérna sǽcula.

Amen.

Psalmi {Psalmi Dominica & antiphonæ ex Commune aut Festo}

Ant. Nigra sum.

Psalmus 118(81-96) [1]

118:81 (Caph) Defécit in salutáre tuum ánima mea: * et in verbum tuum supersperávi.

118:82 Defecérunt óculi mei in elóquium tuum, * dicéntes: Quando consoláberis me?

118:83 Quia factus sum sicut uter in pruína: * justificatiónes tuas non sum oblítus.

118:84 Quot sunt dies servi tui? * quando fácies de persequéntibus me judícium?

118:85 Narravérunt mihi iníqui fabulatiónes: * sed non ut lex tua.

118:86 Ómnia mandáta tua véritas: * iníque persecúti sunt me, ádjuva me.

118:87 Paulo minus consummavérunt me in terra: * ego autem non derelíqui mandáta tua.

118:88 Secúndum misericórdiam tuam vivífica me: * et custódiam testimónia oris tui.

118:89 (Lamed) In ætérnum, Dómine, * verbum tuum pérmanet in cælo.

118:90 In generatiónem et generatiónem véritas tua: * fundásti terram, et pérmanet.

118:91 Ordinatióne tua persevérat dies: * quóniam ómnia sérviunt tibi.

118:92 Nisi quod lex tua meditátio mea est: * tunc forte periíssem in humilitáte mea.

118:93 In ætérnum non oblivíscar justificatiónes tuas: * quia in ipsis vivificásti me.

118:94 Tuus sum ego, salvum me fac: * quóniam justificatiónes tuas exquisívi.

118:95 Me exspectavérunt peccatóres ut pérderent me: * testimónia tua intelléxi.

118:96 Omnis consummatiónis vidi finem: * latum mandátum tuum nimis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(97-112) [2]

118:97 (Mem) Quómodo diléxi legem tuam, Dómine? * tota die meditátio mea est.

118:98 Super inimícos meos prudéntem me fecísti mandáto tuo: * quia in ætérnum mihi est.

118:99 Super omnes docéntes me intelléxi: * quia testimónia tua meditátio mea est.

118:100 Super senes intelléxi: * quia mandáta tua quæsívi.

118:101 Ab omni via mala prohíbui pedes meos: * ut custódiam verba tua.

118:102 A judíciis tuis non declinávi: * quia tu legem posuísti mihi.

118:103 Quam dúlcia fáucibus meis elóquia tua, * super mel ori meo!

118:104 A mandátis tuis intelléxi: * proptérea odívi omnem viam iniquitátis.

118:105 (Nun) Lucérna pédibus meis verbum tuum, * et lumen sémitis meis.

118:106 Jurávi, et státui * custodíre judícia justítiæ tuæ.

118:107 Humiliátus sum usquequáque, Dómine: * vivífica me secúndum verbum tuum.

118:108 Voluntária oris mei beneplácita fac, Dómine: * et judícia tua doce me.

118:109 Ánima mea in mánibus meis semper: * et legem tuam non sum oblítus.

118:110 Posuérunt peccatóres láqueum mihi: * et de mandátis tuis non errávi.

118:111 Hereditáte acquisívi testimónia tua in ætérnum: * quia exsultátio cordis mei sunt.

118:112 Inclinávi cor meum ad faciéndas justificatiónes tuas in ætérnum, * propter retributiónem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(113-128) [3]

118:113 (Samech) Iníquos ódio hábui: * et legem tuam diléxi.

118:114 Adjútor et suscéptor meus es tu: * et in verbum tuum supersperávi.

118:115 Declináte a me, malígni: * et scrutábor mandáta Dei mei.

118:116 Súscipe me secúndum elóquium tuum, et vivam: * et non confúndas me ab exspectatióne mea.

118:117 Ádjuva me, et salvus ero: * et meditábor in justificatiónibus tuis semper.

118:118 Sprevísti omnes discedéntes a judíciis tuis: * quia injústa cogitátio eórum.

118:119 Prævaricántes reputávi omnes peccatóres terræ: * ídeo diléxi testimónia tua.

118:120 Confíge timóre tuo carnes meas: * a judíciis enim tuis tímui.

118:121 (Ain) Feci judícium et justítiam: * non tradas me calumniántibus me.

118:122 Súscipe servum tuum in bonum: * non calumniéntur me supérbi.

118:123 Óculi mei defecérunt in salutáre tuum: * et in elóquium justítiæ tuæ.

118:124 Fac cum servo tuo secúndum misericórdiam tuam: * et justificatiónes tuas doce me.

118:125 Servus tuus sum ego: * da mihi intelléctum, ut sciam testimónia tua.

118:126 Tempus faciéndi, Dómine: * dissipavérunt legem tuam.

118:127 Ídeo diléxi mandáta tua, * super aurum et topázion.

118:128 Proptérea ad ómnia mandáta tua dirigébar: * omnem viam iníquam ódio hábui.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Nigra sum, sed formósa, fíliæ Jerúsalem; ídeo diléxit me Rex, et introdúxit me in cubículum suum.

Capitulum Responsorium Versus {ex Proprio Sanctorum}

Sir 24:9-11

In omni terra steti et in omni pópulo, et in omni gente primátum hábui, et ómnium excelléntium et humílium corda virtúte calcávi.

℟. Deo grátias.

℟.br. Stabat juxta crucem Jesu * Mater ejus.

℟. Stabat juxta crucem Jesu * Mater ejus.

℣. In passióne sócia, totíus mundi Regína.

℟. Mater ejus.

℣. Glória Patri, et Fílio, * et Spirítui Sancto.

℟. Stabat juxta crucem Jesu * Mater ejus.

℣. Beátam me dicent omnes generatiónes.

℟. Quia fecit mihi magna qui potens est.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Concéde nobis, quǽsumus, Dómine: ut, qui solemnitátem beatæ Maríæ Vírginis Regínæ nostræ celebrámus; ejus muníti præsídio, pacem in præsénti et glóriam in futúro cónsequi mereámur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Nonam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus {Doxology: Nat}

Rerum, Deus, tenax vigor,

Immótus in te pérmanens,

Lucis diúrnæ témpora

Succéssibus detérminans:

Largíre lumen véspere,

Quo vita nusquam décidat,

Sed prǽmium mortis sacræ

Perénnis instet glória.

Jesu, tibi sit glória,

Qui natus es de Vírgine,

Cum Patre et almo Spíritu,

In sempitérna sǽcula.

Amen.

Psalmi {Psalmi Dominica & antiphonæ ex Commune aut Festo}

Ant. Speciósa.

Psalmus 118(129-144) [1]

118:129 (Phe) Mirabília testimónia tua: * ídeo scrutáta est ea ánima mea.

118:130 Declarátio sermónum tuórum illúminat: * et intelléctum dat párvulis.

118:131 Os meum apérui, et attráxi spíritum: * quia mandáta tua desiderábam.

118:132 Áspice in me, et miserére mei, * secúndum judícium diligéntium nomen tuum.

118:133 Gressus meos dírige secúndum elóquium tuum: * et non dominétur mei omnis injustítia.

118:134 Rédime me a calúmniis hóminum: * ut custódiam mandáta tua.

118:135 Fáciem tuam illúmina super servum tuum: * et doce me justificatiónes tuas.

118:136 Éxitus aquárum deduxérunt óculi mei: * quia non custodiérunt legem tuam.

118:137 (Sade) Justus es, Dómine: * et rectum judícium tuum.

118:138 Mandásti justítiam testimónia tua: * et veritátem tuam nimis.

118:139 Tabéscere me fecit zelus meus: * quia oblíti sunt verba tua inimíci mei.

118:140 Ignítum elóquium tuum veheménter: * et servus tuus diléxit illud.

118:141 Adolescéntulus sum ego et contémptus: * justificatiónes tuas non sum oblítus.

118:142 Justítia tua, justítia in ætérnum: * et lex tua véritas.

118:143 Tribulátio, et angústia invenérunt me: * mandáta tua meditátio mea est.

118:144 Ǽquitas testimónia tua in ætérnum: * intelléctum da mihi, et vivam.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(145-160) [2]

118:145 (Coph) Clamávi in toto corde meo, exáudi me, Dómine: * justificatiónes tuas requíram.

118:146 Clamávi ad te, salvum me fac: * ut custódiam mandáta tua.

118:147 Prævéni in maturitáte, et clamávi: * quia in verba tua supersperávi.

118:148 Prævenérunt óculi mei ad te dilúculo: * ut meditárer elóquia tua.

118:149 Vocem meam audi secúndum misericórdiam tuam, Dómine: * et secúndum judícium tuum vivífica me.

118:150 Appropinquavérunt persequéntes me iniquitáti: * a lege autem tua longe facti sunt.

118:151 Prope es tu, Dómine: * et omnes viæ tuæ véritas.

118:152 Inítio cognóvi de testimóniis tuis: * quia in ætérnum fundásti ea.

118:153 (Res) Vide humilitátem meam, et éripe me: * quia legem tuam non sum oblítus.

118:154 Júdica judícium meum, et rédime me: * propter elóquium tuum vivífica me.

118:155 Longe a peccatóribus salus: * quia justificatiónes tuas non exquisiérunt.

118:156 Misericórdiæ tuæ multæ, Dómine: * secúndum judícium tuum vivífica me.

118:157 Multi qui persequúntur me, et tríbulant me: * a testimóniis tuis non declinávi.

118:158 Vidi prævaricántes, et tabescébam: * quia elóquia tua non custodiérunt.

118:159 Vide quóniam mandáta tua diléxi, Dómine: * in misericórdia tua vivífica me.

118:160 Princípium verbórum tuórum, véritas: * in ætérnum ómnia judícia justítiæ tuæ.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(161-176) [3]

118:161 (Sin) Príncipes persecúti sunt me gratis: * et a verbis tuis formidávit cor meum.

118:162 Lætábor ego super elóquia tua: * sicut qui invénit spólia multa.

118:163 Iniquitátem ódio hábui, et abominátus sum: * legem autem tuam diléxi.

118:164 Sépties in die laudem dixi tibi, * super judícia justítiæ tuæ.

118:165 Pax multa diligéntibus legem tuam: * et non est illis scándalum.

118:166 Exspectábam salutáre tuum, Dómine: * et mandáta tua diléxi.

118:167 Custodívit ánima mea testimónia tua: * et diléxit ea veheménter.

118:168 Servávi mandáta tua, et testimónia tua: * quia omnes viæ meæ in conspéctu tuo.

118:169 (Thau) Appropínquet deprecátio mea in conspéctu tuo, Dómine: * juxta elóquium tuum da mihi intelléctum.

118:170 Intret postulátio mea in conspéctu tuo: * secúndum elóquium tuum éripe me.

118:171 Eructábunt lábia mea hymnum, * cum docúeris me justificatiónes tuas.

118:172 Pronuntiábit lingua mea elóquium tuum: * quia ómnia mandáta tua ǽquitas.

118:173 Fiat manus tua ut salvet me: * quóniam mandáta tua elégi.

118:174 Concupívi salutáre tuum, Dómine: * et lex tua meditátio mea est.

118:175 Vivet ánima mea, et laudábit te: * et judícia tua adjuvábunt me.

118:176 Errávi, sicut ovis, quæ périit: * quære servum tuum, quia mandáta tua non sum oblítus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Speciósa facta es et suávis in delíciis tuis, sancta Dei Génitrix.

Capitulum Responsorium Versus {ex Proprio Sanctorum}

Sir 24:30-31

Qui audit me, non confundétur, et qui operántur in me, non peccábunt: qui elúcidant me, vitam ætérnam habébunt.

℟. Deo grátias.

℟.br. Beátam me dicent * Omnes generatiónes.

℟. Beátam me dicent * Omnes generatiónes.

℣. Quia fecit mihi magna qui potens est.

℟. Omnes generatiónes.

℣. Glória Patri, et Fílio, * et Spirítui Sancto.

℟. Beátam me dicent omnes generatiónes.

℣. María Virgo cælos ascéndit.

℟. Cum Christo regnat in ætérnum.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Concéde nobis, quǽsumus, Dómine: ut, qui solemnitátem beatæ Maríæ Vírginis Regínæ nostræ celebrámus; ejus muníti præsídio, pacem in præsénti et glóriam in futúro cónsequi mereámur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Vesperas

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Commune aut Festo}

Ant. Dum esset Rex * in accúbitu suo, nardus mea dedit odórem suavitátis.

Psalmus 109 [1]

109:1 Dixit Dóminus Dómino meo: * Sede a dextris meis:

109:1 Donec ponam inimícos tuos, * scabéllum pedum tuórum.

109:2 Virgam virtútis tuæ emíttet Dóminus ex Sion: * domináre in médio inimicórum tuórum.

109:3 Tecum princípium in die virtútis tuæ in splendóribus sanctórum: * ex útero ante lucíferum génui te.

109:4 Jurávit Dóminus, et non pœnitébit eum: * Tu es sacérdos in ætérnum secúndum órdinem Melchísedech.

109:5 Dóminus a dextris tuis, * confrégit in die iræ suæ reges.

109:6 Judicábit in natiónibus, implébit ruínas: * conquassábit cápita in terra multórum.

109:7 De torrénte in via bibet: * proptérea exaltábit caput.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dum esset Rex in accúbitu suo, nardus mea dedit odórem suavitátis.

Ant. Læva ejus * sub cápite meo, et déxtera illíus amplexábitur me.

Psalmus 112 [2]

112:1 Laudáte, púeri, Dóminum: * laudáte nomen Dómini.

112:2 (fit reverentia) Sit nomen Dómini benedíctum, * ex hoc nunc, et usque in sǽculum.

112:3 A solis ortu usque ad occásum, * laudábile nomen Dómini.

112:4 Excélsus super omnes gentes Dóminus, * et super cælos glória ejus.

112:5 Quis sicut Dóminus, Deus noster, qui in altis hábitat, * et humília réspicit in cælo et in terra?

112:7 Súscitans a terra ínopem, * et de stércore érigens páuperem:

112:8 Ut cóllocet eum cum princípibus, * cum princípibus pópuli sui.

112:9 Qui habitáre facit stérilem in domo, * matrem filiórum lætántem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Læva ejus sub cápite meo, et déxtera illíus amplexábitur me.

Ant. Nigra sum, * sed formósa, fíliæ Jerúsalem; ídeo diléxit me Rex, et introdúxit me in cubículum suum.

Psalmus 121 [3]

121:1 Lætátus sum in his, quæ dicta sunt mihi: * In domum Dómini íbimus.

121:2 Stantes erant pedes nostri, * in átriis tuis, Jerúsalem.

121:3 Jerúsalem, quæ ædificátur ut cívitas: * cujus participátio ejus in idípsum.

121:4 Illuc enim ascendérunt tribus, tribus Dómini: * testimónium Israël ad confiténdum nómini Dómini.

121:5 Quia illic sedérunt sedes in judício, * sedes super domum David.

121:6 Rogáte quæ ad pacem sunt Jerúsalem: * et abundántia diligéntibus te:

121:7 Fiat pax in virtúte tua: * et abundántia in túrribus tuis.

121:8 Propter fratres meos, et próximos meos, * loquébar pacem de te:

121:9 Propter domum Dómini, Dei nostri, * quæsívi bona tibi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Nigra sum, sed formósa, fíliæ Jerúsalem; ídeo diléxit me Rex, et introdúxit me in cubículum suum.

Ant. Jam hiems tránsiit, * imber ábiit et recéssit: surge, amíca mea, et veni.

Psalmus 126 [4]

126:1 Nisi Dóminus ædificáverit domum, * in vanum laboravérunt qui ædíficant eam.

126:1 Nisi Dóminus custodíerit civitátem, * frustra vígilat qui custódit eam.

126:2 Vanum est vobis ante lucem súrgere: * súrgite postquam sedéritis, qui manducátis panem dolóris.

126:2 Cum déderit diléctis suis somnum: * ecce heréditas Dómini fílii: merces, fructus ventris.

126:4 Sicut sagíttæ in manu poténtis: * ita fílii excussórum.

126:5 Beátus vir, qui implévit desidérium suum ex ipsis: * non confundétur cum loquétur inimícis suis in porta.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Jam hiems tránsiit, imber ábiit et recéssit: surge, amíca mea, et veni.

Ant. Speciósa * facta es et suávis in delíciis tuis, sancta Dei Génitrix.

Psalmus 147 [5]

147:1 Lauda, Jerúsalem, Dóminum: * lauda Deum tuum, Sion.

147:2 Quóniam confortávit seras portárum tuárum: * benedíxit fíliis tuis in te.

147:3 Qui pósuit fines tuos pacem: * et ádipe fruménti sátiat te.

147:4 Qui emíttit elóquium suum terræ: * velóciter currit sermo ejus.

147:5 Qui dat nivem sicut lanam: * nébulam sicut cínerem spargit.

147:6 Mittit crystállum suam sicut buccéllas: * ante fáciem frígoris ejus quis sustinébit?

147:7 Emíttet verbum suum, et liquefáciet ea: * flabit spíritus ejus, et fluent aquæ.

147:8 Qui annúntiat verbum suum Jacob: * justítias, et judícia sua Israël.

147:9 Non fecit táliter omni natióni: * et judícia sua non manifestávit eis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Speciósa facta es et suávis in delíciis tuis, sancta Dei Génitrix.

Capitulum Hymnus Versus {ex Proprio Sanctorum}

Sir 24:5; 24:7

Ego ex ore Altíssimi prodívi, primogénita ante omnem creatúram; ego in altíssimis habitávi, et thronus meus in colúmna nubis.

℟. Deo grátias.

Hymnus

Prima stropha sequentis hymni dicitur flexis genibus.

Ave maris stella,

Dei Mater alma,

Atque semper Virgo,

Felix cæli porta.

Sumens illud Ave

Gabriélis ore,

Funda nos in pace,

Mutans Hevæ nomen.

Solve vincla reis,

Profer lumen cæcis,

Mala nostra pelle,

Bona cuncta posce.

Monstra te esse matrem,

Sumat per te preces,

Qui pro nobis natus,

Tulit esse tuus.

Virgo singuláris,

Inter omnes mitis,

Nos culpis solútos

Mites fac et castos.

Vitam præsta puram,

Iter para tutum,

Ut vidéntes Jesum,

Semper collætémur.

Sit laus Deo Patri,

Summo Christo decus,

Spirítui Sancto,

Tribus honor unus.

Amen.

℣. María Virgo cælos ascéndit.

℟. Cum Christo regnat in ætérnum.

Canticum: Magnificat {Antiphona ex Proprio Sanctorum}

Ant. Beáta Mater * et intácta Virgo María, gloriósa Regína mundi, intercéde pro nobis ad Dóminum.

Canticum B. Mariæ Virginis

Luc. 1:46-55

1:46 Magníficat ✠ * ánima mea Dóminum.

1:47 Et exsultávit spíritus meus: * in Deo, salutári meo.

1:48 Quia respéxit humilitátem ancíllæ suæ: * ecce enim ex hoc beátam me dicent omnes generatiónes.

1:49 Quia fecit mihi magna qui potens est: * et sanctum nomen ejus.

1:50 Et misericórdia ejus, a progénie in progénies: * timéntibus eum.

1:51 Fecit poténtiam in brácchio suo: * dispérsit supérbos mente cordis sui.

1:52 Depósuit poténtes de sede: * et exaltávit húmiles.

1:53 Esuriéntes implévit bonis: * et dívites dimísit inánes.

1:54 Suscépit Israël púerum suum: * recordátus misericórdiæ suæ.

1:55 Sicut locútus est ad patres nostros: * Ábraham, et sémini ejus in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Beáta Mater et intácta Virgo María, gloriósa Regína mundi, intercéde pro nobis ad Dóminum.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Concéde nobis, quǽsumus, Dómine: ut, qui solemnitátem beatæ Maríæ Vírginis Regínæ nostræ celebrámus; ejus muníti præsídio, pacem in præsénti et glóriam in futúro cónsequi mereámur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Commemoratio Dominica III Post Pentecosten infra Octavam SSmi Cordis D.N.J.C

Ant. Cognovérunt omnes a Dan usque Bersabée, quod fidélis Sámuel prophéta esset Dómini.

℣. Memóriam fecit mirabílium suórum miserátor Dóminus.

℟. Escam dedit timéntibus se.

Orémus.

Protéctor in te sperántium, Deus, sine quo nihil est válidum, nihil sanctum; multíplica super nos misericórdiam tuam; ut, te rectóre, te duce, sic transeámus per bona temporália, ut non amittámus ætérna.

Commemoratio S. Norberti Episcopi et Confessoris

Ant. Sacérdos et Póntifex, et virtútum ópifex, pastor bone in pópulo, ora pro nobis Dóminum.

℣. Amávit eum Dóminus, et ornávit eum.

℟. Stolam glóriæ índuit eum.

Orémus.

Deus, qui beátum Norbértum Confessórem tuum atque Pontíficem verbi tui præcónem exímium effecísti, et per eum Ecclésiam tuam nova prole fecundásti: præsta, quǽsumus; ut, ejúsdem suffragántibus méritis, quod ore simul et ópere dócuit, te adjuvánte, exercére valeámus.

Commemoratio S. Bonifatii Episcopi et Martyris

Ant. Qui vult veníre post me, ábneget semetípsum, et tollat crucem suam, et sequátur me.

℣. Justus ut palma florébit.

℟. Sicut cedrus Líbani multiplicábitur.

Orémus.

Deus, qui multitúdinem populórum, beáti Bonifátii Mártyris tui atque Pontíficis zelo, ad agnitiónem tui nóminis vocáre dignátus es: concéde propítius; ut, cujus solémnia cólimus, étiam patrocínia sentiámus.

Commemoratio de Octava SSmi Cordis Jesu

Ant. Ignem veni míttere in terram, et quid volo nisi ut accendátur?

℣. Tóllite jugum meum super vos et díscite a me.

℟. Quia mitis sum et húmilis Corde.

Orémus.

Deus, qui nobis in Corde Fílii tui, nostris vulneráto peccátis, infinítos dilectiónis thesáuros misericórditer largíri dignáris; concéde, quǽsumus, ut illi devótum pietátis nostræ præstántes obséquium, dignæ quoque satisfactiónis exhibeámus offícium.

Per eúmdem Dóminum nostrum Jesum Christum Fílium tuum, qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Et si tunc terminetur Officium, dicitur tantum Pater Noster secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Completorium

Incipit

℣. Jube, domne, benedícere.

Benedictio. Noctem quiétam et finem perféctum concédat nobis Dóminus omnípotens.

℟. Amen.

Lectio brevis

1 Pet 5:8-9

Fratres: Sóbrii estóte, et vigiláte: quia adversárius vester diábolus tamquam leo rúgiens círcuit, quærens quem dévoret: cui resístite fortes in fide.

℣. Tu autem, Dómine, miserére nobis.

℟. Deo grátias.

℣. Adjutórium nostrum ✠ in nómine Dómini.

℟. Qui fecit cælum et terram.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Joánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Joánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Convérte nos ✙︎ Deus, salutáris noster.

℟. Et avérte iram tuam a nobis.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi et Antiphona de Dominica}

Ant. Miserére.

Psalmus 4 [1]

4:2 Cum invocárem exaudívit me Deus justítiæ meæ: * in tribulatióne dilatásti mihi.

4:2 Miserére mei, * et exáudi oratiónem meam.

4:3 Fílii hóminum, úsquequo gravi corde? * ut quid dilígitis vanitátem, et quǽritis mendácium?

4:4 Et scitóte quóniam mirificávit Dóminus sanctum suum: * Dóminus exáudiet me cum clamávero ad eum.

4:5 Irascímini, et nolíte peccáre: † quæ dícitis in córdibus vestris, * in cubílibus vestris compungímini.

4:6 Sacrificáte sacrifícium justítiæ, † et speráte in Dómino. * Multi dicunt: Quis osténdit nobis bona?

4:7 Signátum est super nos lumen vultus tui, Dómine: * dedísti lætítiam in corde meo.

4:8 A fructu fruménti, vini, et ólei sui * multiplicáti sunt.

4:9 In pace in idípsum * dórmiam, et requiéscam;

4:10 Quóniam tu, Dómine, singuláriter in spe * constituísti me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 90 [2]

90:1 Qui hábitat in adjutório Altíssimi, * in protectióne Dei cæli commorábitur.

90:2 Dicet Dómino: Suscéptor meus es tu, et refúgium meum: * Deus meus sperábo in eum.

90:3 Quóniam ipse liberávit me de láqueo venántium, * et a verbo áspero.

90:4 Scápulis suis obumbrábit tibi: * et sub pennis ejus sperábis.

90:5 Scuto circúmdabit te véritas ejus: * non timébis a timóre noctúrno,

90:6 A sagítta volánte in die, † a negótio perambulánte in ténebris: * ab incúrsu, et dæmónio meridiáno.

90:7 Cadent a látere tuo mille, † et decem míllia a dextris tuis: * ad te autem non appropinquábit.

90:8 Verúmtamen óculis tuis considerábis: * et retributiónem peccatórum vidébis.

90:9 Quóniam tu es, Dómine, spes mea: * Altíssimum posuísti refúgium tuum.

90:10 Non accédet ad te malum: * et flagéllum non appropinquábit tabernáculo tuo.

90:11 Quóniam Ángelis suis mandávit de te: * ut custódiant te in ómnibus viis tuis.

90:12 In mánibus portábunt te: * ne forte offéndas ad lápidem pedem tuum.

90:13 Super áspidem, et basilíscum ambulábis: * et conculcábis leónem et dracónem.

90:14 Quóniam in me sperávit, liberábo eum: * prótegam eum, quóniam cognóvit nomen meum.

90:15 Clamábit ad me, et ego exáudiam eum: † cum ipso sum in tribulatióne: * erípiam eum et glorificábo eum.

90:16 Longitúdine diérum replébo eum: * et osténdam illi salutáre meum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 133 [3]

133:1 Ecce nunc benedícite Dóminum, * omnes servi Dómini:

133:1 Qui statis in domo Dómini, * in átriis domus Dei nostri.

133:2 In nóctibus extóllite manus vestras in sancta, * et benedícite Dóminum.

133:3 Benedícat te Dóminus ex Sion, * qui fecit cælum et terram.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Miserére mihi, Dómine, et exáudi oratiónem meam.

Hymnus {Doxology: Nat}

Te lucis ante términum,

Rerum Creátor, póscimus,

Ut pro tua cleméntia

Sis præsul et custódia.

Procul recédant sómnia,

Et nóctium phantásmata;

Hostémque nostrum cómprime,

Ne polluántur córpora.

Jesu, tibi sit glória,

Qui natus es de Vírgine,

Cum Patre et almo Spíritu,

In sempitérna sǽcula.

Amen.

Capitulum Responsorium Versus

Jer 14:9

Tu autem in nobis es, Dómine, et nomen sanctum tuum invocátum est super nos: ne derelínquas nos, Dómine, Deus noster.

℟. Deo grátias.

℟.br. In manus tuas, Dómine, * Comméndo spíritum meum.

℟. In manus tuas, Dómine, * Comméndo spíritum meum.

℣. Redemísti nos, Dómine, Deus veritátis.

℟. Comméndo spíritum meum.

℣. Glória Patri, et Fílio, * et Spirítui Sancto.

℟. In manus tuas, Dómine, * Comméndo spíritum meum.

℣. Custódi nos, Dómine, ut pupíllam óculi.

℟. Sub umbra alárum tuárum prótege nos.

Canticum: Nunc dimittis

Ant. Salva nos.

Canticum Simeonis

Luc. 2:29-32

2:29 Nunc dimíttis ✠ servum tuum, Dómine, * secúndum verbum tuum in pace:

2:30 Quia vidérunt óculi mei * salutáre tuum,

2:31 Quod parásti * ante fáciem ómnium populórum,

2:32 Lumen ad revelatiónem géntium, * et glóriam plebis tuæ Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salva nos, Dómine, vigilántes, custódi nos dormiéntes; ut vigilémus cum Christo, et requiescámus in pace.

Preces Dominicales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Vísita, quǽsumus, Dómine, habitatiónem istam, et omnes insídias inimíci ab ea longe repélle: Ángeli tui sancti hábitent in ea, qui nos in pace custódiant; et benedíctio tua sit super nos semper.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Benedictio. Benedícat et custódiat nos omnípotens et miséricors Dóminus, ✠ Pater, et Fílius, et Spíritus Sanctus.

℟. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Deinde dicitur secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Si post Completorium immediate sequatur Matutinum, tunc bis dicitur Pater noster, Ave Maria et Credo, pro fine videlicet Officii diei præcedentis, et pro initio Officii diei sequentis.

Dominica III Post Pentecosten infra Octavam SSmi Cordis D.N.J.C
Semiduplex Dominica minor
Commemoratio: S. Norberti Episcopi et Confessoris

Ad Matutinum

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Dómine, lábia + mea apéries.

℟. Et os meum annuntiábit laudem tuam.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Invitatorium {Antiphona ex Commune aut Festo}

Ant. Cor Jesu amóre nostri vulnerátum * Veníte, adorémus.

Ant. Cor Jesu amóre nostri vulnerátum * Veníte, adorémus.

Veníte, exsultémus Dómino, jubilémus Deo, salutári nostro: præoccupémus fáciem ejus in confessióne, et in psalmis jubilémus ei.

Ant. Cor Jesu amóre nostri vulnerátum * Veníte, adorémus.

Quóniam Deus magnus Dóminus, et Rex magnus super omnes deos, quóniam non repéllet Dóminus plebem suam: quia in manu ejus sunt omnes fines terræ, et altitúdines móntium ipse cónspicit.

Ant. Veníte, adorémus.

Quóniam ipsíus est mare, et ipse fecit illud, et áridam fundavérunt manus ejus (genuflectitur) veníte, adorémus, et procidámus ante Deum: plorémus coram Dómino, qui fecit nos, quia ipse est Dóminus, Deus noster; nos autem pópulus ejus, et oves páscuæ ejus.

Ant. Cor Jesu amóre nostri vulnerátum * Veníte, adorémus.

Hódie, si vocem ejus audiéritis, nolíte obduráre corda vestra, sicut in exacerbatióne secúndum diem tentatiónis in desérto: ubi tentavérunt me patres vestri, probavérunt et vidérunt ópera mea.

Ant. Veníte, adorémus.

Quadragínta annis próximus fui generatióni huic, et dixi: Semper hi errant corde, ipsi vero non cognovérunt vias meas: quibus jurávi in ira mea: Si introíbunt in réquiem meam.

Ant. Cor Jesu amóre nostri vulnerátum * Veníte, adorémus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Veníte, adorémus.

Ant. Cor Jesu amóre nostri vulnerátum * Veníte, adorémus.

Hymnus {ex Commune aut Festo}

Auctor beáte sǽculi,

Christe, Redémptor ómnium,

Lumen Patris de lúmine,

Deúsque verus de Deo.

Amor coégit te tuus

Mortále corpus súmere,

Ut novus Adam rédderes,

Quod vetus ille abstúlerat.

Ille amor, almus ártifex

Terræ marísque, et síderum,

Erráta patrum míserans,

Et nostra rumpens víncula.

Non Corde discédat tuo

Vis illa amóris íncliti:

Hoc fonte gentes háuriant

Remissiónis grátiam.

Percússum ad hoc est láncea,

Passúmque ad hoc est vúlnera:

Ut nos laváret sórdibus,

Unda fluénte, et sánguine.

Jesu, tibi sit glória,

Qui Corde fundis grátiam,

Cum Patre, et almo Spíritu,

In sempitérna sǽcula.

Amen.

Psalmi cum lectionibus {Antiphonæ et Psalmi ex Commune aut Festo}

Nocturnus I.

Ant. Cogitatiónes.

Psalmus 32 [1]

32:1 Exsultáte, justi, in Dómino: * rectos decet collaudátio.

32:2 Confitémini Dómino in cíthara: * in psaltério decem chordárum psállite illi.

32:3 Cantáte ei cánticum novum: * bene psállite ei in vociferatióne.

32:4 Quia rectum est verbum Dómini, * et ómnia ópera ejus in fide.

32:5 Díligit misericórdiam et judícium: * misericórdia Dómini plena est terra.

32:6 Verbo Dómini cæli firmáti sunt: * et spíritu oris ejus omnis virtus eórum.

32:7 Cóngregans sicut in utre aquas maris: * ponens in thesáuris abýssos.

32:8 Tímeat Dóminum omnis terra: * ab eo autem commoveántur omnes inhabitántes orbem.

32:9 Quóniam ipse dixit, et facta sunt: * ipse mandávit, et creáta sunt.

32:10 Dóminus díssipat consília géntium: * réprobat autem cogitatiónes populórum, et réprobat consília príncipum.

32:11 Consílium autem Dómini in ætérnum manet: * cogitatiónes cordis ejus in generatióne et generatiónem.

32:12 Beáta gens, cujus est Dóminus, Deus ejus: * pópulus, quem elégit in hereditátem sibi.

32:13 De cælo respéxit Dóminus: * vidit omnes fílios hóminum.

32:14 De præparáto habitáculo suo * respéxit super omnes, qui hábitant terram.

32:15 Qui finxit sigillátim corda eórum: * qui intéllegit ómnia ópera eórum.

32:16 Non salvátur rex per multam virtútem: * et gigas non salvábitur in multitúdine virtútis suæ.

32:17 Fallax equus ad salútem: * in abundántia autem virtútis suæ non salvábitur.

32:18 Ecce, óculi Dómini super metuéntes eum: * et in eis, qui sperant super misericórdia ejus:

32:19 Ut éruat a morte ánimas eórum: * et alat eos in fame.

32:20 Ánima nostra sústinet Dóminum: * quóniam adjútor et protéctor noster est.

32:21 Quia in eo lætábitur cor nostrum: * et in nómine sancto ejus sperávimus.

32:22 Fiat misericórdia tua, Dómine, super nos: * quemádmodum sperávimus in te.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Cogitatiónes Cordis ejus in generatióne et generatiónem.

Ant. Apud te.

Psalmus 35 [2]

35:2 Dixit injústus ut delínquat in semetípso: * non est timor Dei ante óculos ejus.

35:3 Quóniam dolóse egit in conspéctu ejus: * ut inveniátur iníquitas ejus ad ódium.

35:4 Verba oris ejus iníquitas, et dolus: * nóluit intellégere ut bene ágeret.

35:5 Iniquitátem meditátus est in cubíli suo: * ástitit omni viæ non bonæ, malítiam autem non odívit.

35:6 Dómine, in cælo misericórdia tua: * et véritas tua usque ad nubes.

35:7 Justítia tua sicut montes Dei: * judícia tua abýssus multa.

35:7 Hómines, et juménta salvábis, Dómine: * quemádmodum multiplicásti misericórdiam tuam, Deus.

35:8 Fílii autem hóminum, * in tégmine alárum tuárum sperábunt.

35:9 Inebriabúntur ab ubertáte domus tuæ: * et torrénte voluptátis tuæ potábis eos.

35:10 Quóniam apud te est fons vitæ: * et in lúmine tuo vidébimus lumen.

35:11 Præténde misericórdiam tuam sciéntibus te, * et justítiam tuam his, qui recto sunt corde.

35:12 Non véniat mihi pes supérbiæ: * et manus peccatóris non móveat me.

35:13 Ibi cecidérunt qui operántur iniquitátem: * expúlsi sunt, nec potuérunt stare.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Apud te est fons vitæ; torrénte voluptátis tuæ potábis nos, Dómine.

Ant. Homo.

Psalmus 40 [3]

40:2 Beátus qui intéllegit super egénum, et páuperem: * in die mala liberábit eum Dóminus.

40:3 Dóminus consérvet eum, et vivíficet eum, et beátum fáciat eum in terra: * et non tradat eum in ánimam inimicórum ejus.

40:4 Dóminus opem ferat illi super lectum dolóris ejus: * univérsum stratum ejus versásti in infirmitáte ejus.

40:5 Ego dixi: Dómine, miserére mei: * sana ánimam meam, quia peccávi tibi.

40:6 Inimíci mei dixérunt mala mihi: * Quando moriétur, et períbit nomen ejus?

40:7 Et si ingrediebátur ut vidéret, vana loquebátur: * cor ejus congregávit iniquitátem sibi.

40:7 Egrediebátur foras, * et loquebátur in idípsum.

40:8 Advérsum me susurrábant omnes inimíci mei: * advérsum me cogitábant mala mihi.

40:9 Verbum iníquum constituérunt advérsum me: * Numquid qui dormit non adíciet ut resúrgat?

40:10 Étenim homo pacis meæ, in quo sperávi: * qui edébat panes meos, magnificávit super me supplantatiónem.

40:11 Tu autem, Dómine, miserére mei, et resúscita me: * et retríbuam eis.

40:12 In hoc cognóvi quóniam voluísti me: * quóniam non gaudébit inimícus meus super me.

40:13 Me autem propter innocéntiam suscepísti: * et confirmásti me in conspéctu tuo in ætérnum.

40:14 Benedíctus Dóminus, Deus Israël, a sǽculo et usque in sǽculum: * fiat, fiat.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Homo pacis meæ, qui edébat panes meos, magnificávit super me supplantatiónem.

℣. Tóllite jugum meum super vos et díscite a me.

℟. Quia mitis sum et húmilis Corde.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Exáudi, Dómine Jesu Christe, preces servórum tuórum, et miserére nobis: Qui cum Patre et Spíritu Sancto vivis et regnas in sǽcula sæculórum.

℟. Amen.

℣. Jube, domne, benedícere.

Benedictio. Benedictióne perpétua benedícat nos Pater ætérnus.

℟. Amen.

Lectio 1

De libro primo Regum

1 Reg 9:18-21

18 Accéssit autem Saul ad Samuélem in médio portæ, et ait: Indica, oro, mihi, ubi est domus vidéntis.

19 Et respóndit Sámuel Sauli, dicens: Ego sum videns: ascénde ante me in excélsum, ut comedátis mecum hódie, et dimíttam te mane: et ómnia quæ sunt in corde tuo indicábo tibi.

20 Et de ásinis quas nudiustértius perdidísti, ne sollícitus sis, quia invéntæ sunt. Et cujus erunt óptima quæque Israël? nonne tibi et omni dómui patris tui?

21 Respóndens autem Saul, ait: Numquid non fílius Jémini ego sum de mínima tribu Israël, et cognátio mea novíssima inter omnes famílias de tribu Bénjamin? quare ergo locútus est mihi sermónem istum?

℣. Tu autem, Dómine, miserére nobis.

℟. Deo grátias.

℟. Fériam eis pactum sempitérnum et non désinam eis benefácere et timórem meum dabo in corde eórum

* Ut non recédant a me.

℣. Et lætábor super eis cum bene eis fécero in toto Corde meo.

℟. Ut non recédant a me.

℣. Jube, domne, benedícere.

Benedictio. Unigénitus Dei Fílius nos benedícere et adjuváre dignétur.

℟. Amen.

Lectio 2

1 Reg 9:22-25

22 Assúmens ítaque Sámuel Saulem et púerum ejus, introdúxit eos in triclínium, et dedit eis locum in cápite eórum qui fúerant invitáti: erant enim quasi trigínta viri.

23 Dixítque Sámuel coco: Da partem quam dedi tibi, et præcépi ut repóneres seórsum apud te.

24 Levávit autem cocus armum, et pósuit ante Saul. Dixítque Sámuel: Ecce quod remánsit: pone ante te, et cómede, quia de indústria servátum est tibi quando pópulum vocávi. Et comédit Saul cum Samuéle in die illa.

25 Et descendérunt de excélso in óppidum, et locútus est cum Saule in solário: stravítque Saul in solário, et dormívit.

℣. Tu autem, Dómine, miserére nobis.

℟. Deo grátias.

℟. Si inimícus meus maledixísset mihi, sustinuíssem útique

* Tu vero homo unánimis qui simul mecum dulces capiébas cibos.

℣. Et si is qui me óderat super me magna locútus fuísset, abscondíssem me fórsitan ab eo.

℟. Tu vero homo unánimis qui simul mecum dulces capiébas cibos.

℣. Jube, domne, benedícere.

Benedictio. Spíritus Sancti grátia illúminet sensus et corda nostra.

℟. Amen.

Lectio 3

1 Reg 9:26-27; 10:1

26 Cumque mane surrexíssent, et jam elucésceret, vocávit Sámuel Saulem in solário, dicens: Surge, et dimíttam te. Et surréxit Saul: egressíque sunt ambo, ipse vidélicet, et Sámuel.

27 Cumque descénderent in extréma parte civitátis, Sámuel dixit ad Saul: Dic púero ut antecédat nos et tránseat: tu autem subsíste paulísper, ut índicem tibi verbum Dómini.

1 Tulit autem Sámuel lentículam ólei, et effúdit super caput ejus: et deosculátus est eum, et ait: Ecce unxit te Dóminus super hereditátem suam in príncipem, et liberábis pópulum suum de mánibus inimicórum ejus qui in circúitu ejus sunt.

℣. Tu autem, Dómine, miserére nobis.

℟. Deo grátias.

℟. Cum essémus mórtui peccátis, convivificávit nos Deus in Christo

* Propter nímiam caritátem suam qua diléxit nos.

℣. Ut osténderet in sǽculis superveniéntibus abundántes divítias grátiæ suæ.

℟. Propter nímiam caritátem suam qua diléxit nos.

℣. Glória Patri, et Fílio, * et Spirítui Sancto.

℟. Propter nímiam caritátem suam qua diléxit nos.

Nocturnus II.

Ant. Rex omnis terræ.

Psalmus 46 [4]

46:2 Omnes gentes, pláudite mánibus: * jubiláte Deo in voce exsultatiónis.

46:3 Quóniam Dóminus excélsus, terríbilis: * Rex magnus super omnem terram.

46:4 Subjécit pópulos nobis: * et gentes sub pédibus nostris.

46:5 Elégit nobis hereditátem suam: * spéciem Jacob, quam diléxit.

46:6 Ascéndit Deus in júbilo: * et Dóminus in voce tubæ.

46:7 Psállite Deo nostro, psállite: * psállite Regi nostro, psállite.

46:8 Quóniam Rex omnis terræ Deus: * psállite sapiénter.

46:9 Regnábit Deus super gentes: * Deus sedet super sedem sanctam suam.

46:10 Príncipes populórum congregáti sunt cum Deo Ábraham: * quóniam dii fortes terræ veheménter eleváti sunt.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Rex omnis terræ Deus; regnábit super gentes.

Ant. Dum anxiarétur.

Psalmus 60 [5]

60:2 Exáudi, Deus, deprecatiónem meam: * inténde oratióni meæ.

60:3 A fínibus terræ ad te clamávi: * dum anxiarétur cor meum, in petra exaltásti me.

60:4 Deduxísti me, quia factus es spes mea: * turris fortitúdinis a fácie inimíci.

60:5 Inhabitábo in tabernáculo tuo in sǽcula: * prótegar in velaménto alárum tuárum.

60:6 Quóniam tu, Deus meus, exaudísti oratiónem meam: * dedísti hereditátem timéntibus nomen tuum.

60:7 Dies super dies regis adícies: * annos ejus usque in diem generatiónis et generatiónis.

60:8 Pérmanet in ætérnum in conspéctu Dei: * misericórdiam et veritátem ejus quis requíret?

60:9 Sic psalmum dicam nómini tuo in sǽculum sǽculi: * ut reddam vota mea de die in diem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dum anxiarétur Cor meum, in petra exaltásti me.

Ant. Secúndum multitúdinem.

Psalmus 93 [6]

93:1 Deus ultiónum Dóminus: * Deus ultiónum líbere egit.

93:2 Exaltáre, qui júdicas terram: * redde retributiónem supérbis.

93:3 Úsquequo peccatóres, Dómine, * úsquequo peccatóres gloriabúntur:

93:4 Effabúntur, et loquéntur iniquitátem: * loquéntur omnes, qui operántur injustítiam?

93:5 Pópulum tuum, Dómine, humiliavérunt: * et hereditátem tuam vexavérunt.

93:6 Víduam, et ádvenam interfecérunt: * et pupíllos occidérunt.

93:7 Et dixérunt: Non vidébit Dóminus, * nec intélleget Deus Jacob.

93:8 Intellégite, insipiéntes in pópulo: * et stulti, aliquándo sápite.

93:9 Qui plantávit aurem, non áudiet? * aut qui finxit óculum, non consíderat?

93:10 Qui córripit gentes, non árguet: * qui docet hóminem sciéntiam?

93:11 Dóminus scit cogitatiónes hóminum, * quóniam vanæ sunt.

93:12 Beátus homo, quem tu erudíeris, Dómine: * et de lege tua docúeris eum,

93:13 Ut mítiges ei a diébus malis: * donec fodiátur peccatóri fóvea.

93:14 Quia non repéllet Dóminus plebem suam: * et hereditátem suam non derelínquet.

93:15 Quoadúsque justítia convertátur in judícium: * et qui juxta illam omnes qui recto sunt corde.

93:16 Quis consúrget mihi advérsus malignántes? * aut quis stabit mecum advérsus operántes iniquitátem?

93:17 Nisi quia Dóminus adjúvit me: * paulo minus habitásset in inférno ánima mea.

93:18 Si dicébam: Motus est pes meus: * misericórdia tua, Dómine, adjuvábat me.

93:19 Secúndum multitúdinem dolórum meórum in corde meo: * consolatiónes tuæ lætificavérunt ánimam meam.

93:20 Numquid adhǽret tibi sedes iniquitátis: * qui fingis labórem in præcépto?

93:21 Captábunt in ánimam justi: * et sánguinem innocéntem condemnábunt.

93:22 Et factus est mihi Dóminus in refúgium: * et Deus meus in adjutórium spei meæ.

93:23 Et reddet illis iniquitátem ipsórum: et in malítia eórum dispérdet eos: * dispérdet illos Dóminus, Deus noster.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Secúndum multitúdinem dolórum meórum in Corde meo, consolatiónes tuæ lætificavérunt ánimam meam.

℣. Ego dixi, Dómine, miserére mei.

℟. Sana ánimam meam quia peccávi tibi.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Ipsíus píetas et misericórdia nos ádjuvet, qui cum Patre et Spíritu Sancto vivit et regnat in sǽcula sæculórum.

℟. Amen.

℣. Jube, domne, benedícere.

Benedictio. Deus Pater omnípotens sit nobis propítius et clemens.

℟. Amen.

Lectio 4

Ex lítteris Encyclicis Pii Papæ undécimi

At certe inter cétera illa, quæ próprie ad sacratíssimi Cordis cultum pértinent, pia éminet ac memoránda est consecrátio, qua, nos nostráque ómnia ætérnæ Núminis caritáti accépta referéntes, divíno Jesu Cordi devovémus. Verum, áliud accédat opórtet, honéstæ satisfactiónis, ínquimus, seu reparatiónis, quam dicunt, offícium sacratíssimo Cordi Jesu præstándum. Nam, si illud est in consecratióne primum ac præcípuum ut amóri Creatóris creatúræ amor rependátur, álterum sponte hinc séquitur, ut eídem increáto Amóri, si quando aut oblivióne negléctus, aut offénsa violátus sit, illátæ quoquo modo injúriæ compensári débeant: quod quidem débitum reparatiónem vulgáto nómine vocámus.

℣. Tu autem, Dómine, miserére nobis.

℟. Deo grátias.

℟. Prope est Dóminus ómnibus invocántibus eum,

* Omnibus invocántibus eum in veritáte.

℣. Miserátor et miséricors Dóminus, pátiens et multum miséricors.

℟. Omnibus invocántibus eum in veritáte.

℣. Jube, domne, benedícere.

Benedictio. Christus perpétuæ det nobis gáudia vitæ.

℟. Amen.

Lectio 5

Quodsi ad utrámque rem iísdem prorsus ratiónibus impéllimur, reparándi tamen expiandíque offício ob validiórem quemdam justítiæ et amóris títulum tenémur: justítiæ quidem, ut irrogáta Deo nostris flagítiis expiétur offénsa et violátus ordo pœniténtia redintegrétur; amóris vero, ut Christo patiénti ac «saturáto oppróbriis» compatiámur eíque nonníhil solácii pro tenuitáte nostra afferámus. Peccatóres enim cum simus omnes, multísque oneráti culpis, non eo solo cultu Deus noster nobis est honorándus, quo vel ejus summam Majestátem débitis obséquiis adorémus, vel ejus suprémum domínium precándo agnoscámus, vel ejus infinítam largitátem gratiárum actiónibus laudémus; sed prætérea Deo justo víndici satisfaciámus opórtet «pro innumerabílibus peccátis et offensiónibus et negligéntiis» nostris. Consecratióni ígitur, qua Deo devovémur et sancti Deo vocámur, ea sanctitáte ac firmitáte quæ, ut docet Angélicus, consecratiónis est própria, addénda est expiátio, qua pénitus peccáta exstinguántur, ne forte indignitátem nostram impudéntem revérberet summæ justítiæ sánctitas, munúsque nostrum pótius árceat invísum quam gratum suscípiat.

℣. Tu autem, Dómine, miserére nobis.

℟. Deo grátias.

℟. Confíteor tibi, Pater, Dómine cæli et terræ, quia abscondísti hæc a sapiéntibus et prudéntibus

* Et revelásti ea párvulis.

℣. Ita, Pater, quóniam sic fuit plácitum ante te.

℟. Et revelásti ea párvulis.

℣. Jube, domne, benedícere.

Benedictio. Ignem sui amóris accéndat Deus in córdibus nostris.

℟. Amen.

Lectio 6

Hoc autem expiatiónis offícium humáno géneri univérso incúmbit, quippe quod, ut christiána docémur fide, post Adæ miserándum casum, hereditária labe inféctum, concupiscéntiis obnóxium et misérrime depravátum, in perníciem detrudéndum fuísset sempitérnam. Id quidem supérbi hac nostra ætáte sapiéntes, véterem Pelágii errórem secúti, inficiántur, natívam quandam virtútem humánæ natúræ jactántes quæ suápte vi ad altióra usque progrediátur; sed falsa hæc humánæ supérbiæ comménta réjicit Apóstolus, illud nos ádmonens: «natúra erámus fílii iræ». Et sane jam ab inítio commúnis illíus expiatiónis débitum quasi agnovére hómines et Deo sacrifíciis vel públicis placándo, naturáli quodam sensu ducti, óperam dare cœpérunt.

℣. Tu autem, Dómine, miserére nobis.

℟. Deo grátias.

℟. Omnes gentes quascúmque fecísti, vénient

* Et adorábunt coram te, Dómine.

℣. Et glorificábunt nomen tuum, quóniam magnus es tu, et fáciens mirabília.

℟. Et adorábunt coram te, Dómine.

℣. Glória Patri, et Fílio, * et Spirítui Sancto.

℟. Et adorábunt coram te, Dómine.

Nocturnus III.

Ant. Qui dilígitis Dóminum.

Psalmus 96 [7]

96:1 Dóminus regnávit, exsúltet terra: * læténtur ínsulæ multæ.

96:2 Nubes, et calígo in circúitu ejus: * justítia, et judícium corréctio sedis ejus.

96:3 Ignis ante ipsum præcédet, * et inflammábit in circúitu inimícos ejus.

96:4 Illuxérunt fúlgura ejus orbi terræ: * vidit, et commóta est terra.

96:5 Montes, sicut cera fluxérunt a fácie Dómini: * a fácie Dómini omnis terra.

96:6 Annuntiavérunt cæli justítiam ejus: * et vidérunt omnes pópuli glóriam ejus.

96:7 Confundántur omnes, qui adórant sculptília: * et qui gloriántur in simulácris suis.

96:7 Adoráte eum, omnes Ángeli ejus: * audívit, et lætáta est Sion.

96:8 Et exsultavérunt fíliæ Judæ, * propter judícia tua, Dómine:

96:9 Quóniam tu Dóminus Altíssimus super omnem terram: * nimis exaltátus es super omnes deos.

96:10 Qui dilígitis Dóminum, odíte malum: * custódit Dóminus ánimas sanctórum suórum, de manu peccatóris liberábit eos.

96:11 Lux orta est justo, * et rectis corde lætítia.

96:12 Lætámini, justi, in Dómino: * et confitémini memóriæ sanctificatiónis ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Qui dilígitis Dóminum, confitémini memóriæ sanctificatiónis ejus.

Ant. Vidérunt.

Psalmus 97 [8]

97:1 Cantáte Dómino cánticum novum: * quia mirabília fecit.

97:1 Salvávit sibi déxtera ejus: * et brácchium sanctum ejus.

97:2 Notum fecit Dóminus salutáre suum: * in conspéctu géntium revelávit justítiam suam.

97:3 Recordátus est misericórdiæ suæ, * et veritátis suæ dómui Israël.

97:3 Vidérunt omnes términi terræ * salutáre Dei nostri.

97:4 Jubiláte Deo, omnis terra: * cantáte, et exsultáte, et psállite.

97:5 Psállite Dómino in cíthara, in cíthara et voce psalmi: * in tubis ductílibus, et voce tubæ córneæ.

97:6 Jubiláte in conspéctu regis Dómini: * moveátur mare, et plenitúdo ejus: orbis terrárum, et qui hábitant in eo.

97:8 Flúmina plaudent manu, simul montes exsultábunt a conspéctu Dómini: * quóniam venit judicáre terram.

97:9 Judicábit orbem terrárum in justítia, * et pópulos in æquitáte.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Vidérunt omnes términi terræ salutáre Dei nostri.

Ant. Psallam tibi.

Psalmus 107 [9]

107:2 Parátum cor meum, Deus, parátum cor meum: * cantábo, et psallam in glória mea.

107:3 Exsúrge, glória mea, exsúrge, psaltérium et cíthara: * exsúrgam dilúculo.

107:4 Confitébor tibi in pópulis, Dómine: * et psallam tibi in natiónibus.

107:5 Quia magna est super cælos misericórdia tua: * et usque ad nubes véritas tua:

107:6 Exaltáre super cælos, Deus, et super omnem terram glória tua: * ut liberéntur dilécti tui.

107:7 Salvum fac déxtera tua, et exáudi me: * Deus locútus est in sancto suo:

107:8 Exsultábo, et dívidam Síchimam, * et convállem tabernaculórum dimétiar.

107:9 Meus est Gálaad, et meus est Manásses: * et Éphraim suscéptio cápitis mei.

107:10 Juda rex meus: * Moab lebes spei meæ.

107:10 In Idumǽam exténdam calceaméntum meum: * mihi alienígenæ amíci facti sunt.

107:11 Quis dedúcet me in civitátem munítam? * quis dedúcet me usque in Idumǽam?

107:12 Nonne tu, Deus, qui repulísti nos, * et non exíbis, Deus, in virtútibus nostris?

107:13 Da nobis auxílium de tribulatióne: * quia vana salus hóminis.

107:14 In Deo faciémus virtútem: * et ipse ad níhilum dedúcet inimícos nostros.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Psallam tibi in natiónibus, quia magna est super cælos misericórdia tua.

℣. Memóriam fecit mirabílium suórum miserátor Dóminus.

℟. Escam dedit timéntibus se.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. A vínculis peccatórum nostrórum absólvat nos omnípotens et miséricors Dóminus.

℟. Amen.

℣. Jube, domne, benedícere.

Benedictio. Evangélica léctio sit nobis salus et protéctio.

℟. Amen.

Lectio 7

Léctio sancti Evangélii secúndum Lucam

Luc 15:1-10

In illo témpore: Erant appropinquántes ad Jesum publicáni et peccatóres, ut audírent illum. Et réliqua.

Homilía sancti Gregórii Papæ

Homilia 34 in Evangelium, n. 2-3, post initium

Audístis in lectióne evangélica, fratres mei, quia peccatóres et publicáni accessérunt ad Redemptórem nostrum; et non solum ad colloquéndum, sed étiam ad convescéndum recépti sunt. Quod vidéntes pharisǽi dedignáti sunt. Ex qua re collígite quia vera justítia compassiónem habet, falsa justítia dedignatiónem. Quamvis et justi sóleant recte peccatóribus dedignári: sed áliud est quod ágitur typho supérbiæ, áliud quod zelo disciplínæ.

℣. Tu autem, Dómine, miserére nobis.

℟. Deo grátias.

℟. Ego si exaltátus fúero a terra

* Omnia traham ad meípsum.

℣. Hoc autem dicébat signíficans qua morte esset moritúrus.

℟. Omnia traham ad meípsum.

℣. Jube, domne, benedícere.

Benedictio. Divínum auxílium máneat semper nobíscum.

℟. Amen.

Lectio 8

Dedignántur étenim, sed non dedignántes: despérant, sed non desperántes: persecutiónem cómmovent, sed amántes: quia etsi foris increpatiónes per disciplínam exággerant, intus tamen dulcédinem per caritátem servant. Præpónunt sibi in ánimo ipsos plerúmque quos córrigunt: melióres exístimant eos quoque quos júdicant. Quod vidélicet agéntes, et per disciplínam súbditos, et per humilitátem custódiunt semetípsos.

℣. Tu autem, Dómine, miserére nobis.

℟. Deo grátias.

℟. Simus ergo imitatóres Dei

* Et ambulémus in dilectióne.

℣. Sicut et Christus diléxit nos et trádidit semetípsum pro nobis.

℟. Et ambulémus in dilectióne.

℣. Glória Patri, et Fílio, * et Spirítui Sancto.

℟. Et ambulémus in dilectióne.

℣. Jube, domne, benedícere.

Benedictio. Ad societátem cívium supernórum perdúcat nos Rex Angelórum.

℟. Amen.

Lectio 9

At contra, hi qui de falsa justítia superbíre solent, céteros quosque despíciunt, nulla infirmántibus misericórdia condescéndunt: quo se peccatóres esse non credunt, eo detérius peccatóres fiunt. De quorum profécto número pharisǽi exstíterant, qui diiudicántes Dóminum quod peccatóres suscíperet, arénti corde ipsum fontem misericórdiæ reprehendébant. Sed quia ægri erant, ita ut ægros se esse nescírent; quátenus quod erant agnóscerent, cæléstis eos médicus blandis foméntis curat, benígnum paradígma óbjicit, et in eórum corde vúlneris tumórem premit.

℣. Tu autem, Dómine, miserére nobis.

℟. Deo grátias.

Te Deum

Te Deum laudámus: * te Dóminum confitémur.

Te ætérnum Patrem * omnis terra venerátur.

Tibi omnes Ángeli, * tibi Cæli, et univérsæ Potestátes:

Tibi Chérubim et Séraphim * incessábili voce proclámant:

Fit reverentia Sanctus, Sanctus, Sanctus * Dóminus Deus Sábaoth.

Pleni sunt cæli et terra * majestátis glóriæ tuæ.

Te gloriósus * Apostolórum chorus,

Te Prophetárum * laudábilis númerus,

Te Mártyrum candidátus * laudat exércitus.

Te per orbem terrárum * sancta confitétur Ecclésia,

Patrem * imménsæ majestátis;

Venerándum tuum verum * et únicum Fílium;

Sanctum quoque * Paráclitum Spíritum.

Tu Rex glóriæ, * Christe.

Tu Patris * sempitérnus es Fílius.

Fit reverentia Tu, ad liberándum susceptúrus hóminem: * non horruísti Vírginis úterum.

Tu, devícto mortis acúleo, * aperuísti credéntibus regna cælórum.

Tu ad déxteram Dei sedes, * in glória Patris.

Judex créderis * esse ventúrus.

Sequens versus dicitur flexis genibus Te ergo quǽsumus, tuis fámulis súbveni, * quos pretióso sánguine redemísti.

Ætérna fac cum Sanctis tuis * in glória numerári.

Salvum fac pópulum tuum, Dómine, * et bénedic hereditáti tuæ.

Et rege eos, * et extólle illos usque in ætérnum.

Per síngulos dies * benedícimus te.

Fit reverentia, secundum consuetudinem Et laudámus nomen tuum in sǽculum, * et in sǽculum sǽculi.

Dignáre, Dómine, die isto * sine peccáto nos custodíre.

Miserére nostri, Dómine, * miserére nostri.

Fiat misericórdia tua, Dómine, super nos, * quemádmodum sperávimus in te.

In te, Dómine, sperávi: * non confúndar in ætérnum.

Reliqua omittuntur, nisi separandæ sint.

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Protéctor in te sperántium, Deus, sine quo nihil est válidum, nihil sanctum; multíplica super nos misericórdiam tuam; ut, te rectóre, te duce, sic transeámus per bona temporália, ut non amittámus ætérna.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Laudes

Incipit

Si Matutinum a Laudibus separatur, tunc dicitur secreto:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Secus absolute incipiuntur, ut sequitur:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Commune aut Festo}

Ant. Unus mílitum.

Psalmus 92 [1]

92:1 Dóminus regnávit, decórem indútus est: * indútus est Dóminus fortitúdinem, et præcínxit se.

92:1 Étenim firmávit orbem terræ, * qui non commovébitur.

92:2 Paráta sedes tua ex tunc: * a sǽculo tu es.

92:3 Elevavérunt flúmina, Dómine: * elevavérunt flúmina vocem suam.

92:3 Elevavérunt flúmina fluctus suos, * a vócibus aquárum multárum.

92:4 Mirábiles elatiónes maris: * mirábilis in altis Dóminus.

92:5 Testimónia tua credibília facta sunt nimis: * domum tuam decet sanctitúdo, Dómine, in longitúdinem diérum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Unus mílitum láncea latus ejus apéruit et contínuo exívit sanguis et aqua.

Ant. Stans Jesus.

Psalmus 99 [2]

99:2 Jubiláte Deo, omnis terra: * servíte Dómino in lætítia.

99:2 Introíte in conspéctu ejus, * in exsultatióne.

99:3 Scitóte quóniam Dóminus ipse est Deus: * ipse fecit nos, et non ipsi nos.

99:3 Pópulus ejus, et oves páscuæ ejus: † introíte portas ejus in confessióne, * átria ejus in hymnis: confitémini illi.

99:4 Laudáte nomen ejus: quóniam suávis est Dóminus, † in ætérnum misericórdia ejus, * et usque in generatiónem et generatiónem véritas ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Stans Jesus clamábat dicens: Si quis sitit, véniat ad me et bibat.

Ant. In caritáte perpétua.

Psalmus 62 [3]

62:2 Deus, Deus meus, * ad te de luce vígilo.

62:2 Sitívit in te ánima mea, * quam multiplíciter tibi caro mea.

62:3 In terra desérta, et ínvia, et inaquósa: † sic in sancto appárui tibi, * ut vidérem virtútem tuam, et glóriam tuam.

62:4 Quóniam mélior est misericórdia tua super vitas: * lábia mea laudábunt te.

62:5 Sic benedícam te in vita mea: * et in nómine tuo levábo manus meas.

62:6 Sicut ádipe et pinguédine repleátur ánima mea: * et lábiis exsultatiónis laudábit os meum.

62:7 Si memor fui tui super stratum meum, † in matutínis meditábor in te: * quia fuísti adjútor meus.

62:8 Et in velaménto alárum tuárum exsultábo, † adhǽsit ánima mea post te: * me suscépit déxtera tua.

62:10 Ipsi vero in vanum quæsiérunt ánimam meam, † introíbunt in inferióra terræ: * tradéntur in manus gládii, partes vúlpium erunt.

62:12 Rex vero lætábitur in Deo, † laudabúntur omnes qui jurant in eo: * quia obstrúctum est os loquéntium iníqua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. In caritáte perpétua diléxit nos Deus, ídeo, exaltátus a terra, attráxit nos ad Cor suum, míserans.

Ant. Veníte ad me.

Canticum Trium Puerorum [4]

Dan 3:57-88,56

3:57 Benedícite, ómnia ópera Dómini, Dómino: * laudáte et superexaltáte eum in sǽcula.

3:58 Benedícite, Ángeli Dómini, Dómino: * benedícite, cæli, Dómino.

3:59 Benedícite, aquæ omnes, quæ super cælos sunt, Dómino: * benedícite, omnes virtútes Dómini, Dómino.

3:60 Benedícite, sol et luna, Dómino: * benedícite, stellæ cæli, Dómino.

3:61 Benedícite, omnis imber et ros, Dómino: * benedícite, omnes spíritus Dei, Dómino.

3:62 Benedícite, ignis et æstus, Dómino: * benedícite, frigus et æstus, Dómino.

3:63 Benedícite, rores et pruína, Dómino: * benedícite, gelu et frigus, Dómino.

3:64 Benedícite, glácies et nives, Dómino: * benedícite, noctes et dies, Dómino.

3:65 Benedícite, lux et ténebræ, Dómino: * benedícite, fúlgura et nubes, Dómino.

3:66 Benedícat terra Dóminum: * laudet et superexáltet eum in sǽcula.

3:67 Benedícite, montes et colles, Dómino: * benedícite, univérsa germinántia in terra, Dómino.

3:68 Benedícite, fontes, Dómino: * benedícite, mária et flúmina, Dómino.

3:69 Benedícite, cete, et ómnia, quæ movéntur in aquis, Dómino: * benedícite, omnes vólucres cæli, Dómino.

3:70 Benedícite, omnes béstiæ et pécora, Dómino: * benedícite, fílii hóminum, Dómino.

3:71 Benedícat Israël Dóminum: * laudet et superexáltet eum in sǽcula.

3:72 Benedícite, sacerdótes Dómini, Dómino: * benedícite, servi Dómini, Dómino.

3:73 Benedícite, spíritus, et ánimæ justórum, Dómino: * benedícite, sancti, et húmiles corde, Dómino.

3:74 Benedícite, Ananía, Azaría, Mísaël, Dómino: * laudáte et superexaltáte eum in sǽcula.

3:75 (Fit reverentia:) Benedicámus Patrem et Fílium cum Sancto Spíritu: * laudémus et superexaltémus eum in sǽcula.

3:56 Benedíctus es, Dómine, in firmaménto cæli: * et laudábilis, et gloriósus, et superexaltátus in sǽcula.

Ant. Veníte ad me omnes qui laborátis et oneráti estis et ego refíciam vos.

Ant. Fili.

Psalmus 148 [5]

148:1 Laudáte Dóminum de cælis: * laudáte eum in excélsis.

148:2 Laudáte eum, omnes Ángeli ejus: * laudáte eum, omnes virtútes ejus.

148:3 Laudáte eum, sol et luna: * laudáte eum, omnes stellæ et lumen.

148:4 Laudáte eum, cæli cælórum: * et aquæ omnes, quæ super cælos sunt, laudent nomen Dómini.

148:5 Quia ipse dixit, et facta sunt: * ipse mandávit, et creáta sunt.

148:6 Státuit ea in ætérnum, et in sǽculum sǽculi: * præcéptum pósuit, et non præteríbit.

148:7 Laudáte Dóminum de terra, * dracónes, et omnes abýssi.

148:8 Ignis, grando, nix, glácies, spíritus procellárum: * quæ fáciunt verbum ejus:

148:9 Montes, et omnes colles: * ligna fructífera, et omnes cedri.

148:10 Béstiæ, et univérsa pécora: * serpéntes, et vólucres pennátæ:

148:11 Reges terræ, et omnes pópuli: * príncipes, et omnes júdices terræ.

148:12 Júvenes, et vírgines: † senes cum junióribus laudent nomen Dómini: * quia exaltátum est nomen ejus solíus.

148:14 Conféssio ejus super cælum et terram: * et exaltávit cornu pópuli sui.

148:14 Hymnus ómnibus sanctis ejus: * fíliis Israël, pópulo appropinquánti sibi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Fili, præbe mihi cor tuum, et óculi tui custódiant vias meas.

Capitulum Hymnus Versus {ex Proprio de Tempore}

1 Pet 5:6-7

Caríssimi, humiliámini sub poténti manu Dei, ut vos exáltet in témpore visitatiónis; omnem sollicitúdinem vestram proiciéntes in eum, quóniam ipsi cura est de vobis.

℟. Deo grátias.

Hymnus

Cor, arca legem cóntinens

Non servitútis véteris,

Sed grátiæ, sed véniæ,

Sed et misericórdiæ.

Cor, sanctuárium novi

Intemerátum fœ́deris,

Templum vetústo sánctius,

Velúmque scisso utílius.

Te vulnerátum cáritas

Ictu paténti vóluit,

Amóris invisíbilis

Ut venerémur vúlnera.

Hoc sub amóris sýmbolo

Passus cruénta et mýstica,

Utrúmque sacrifícium

Christus sacérdos óbtulit.

Quis non amántem rédamet?

Quis non redémptus díligat,

Et Corde in isto séligat

Ætérna tabernácula?

Jesu, tibi sit glória,

Qui Corde fundis grátiam,

Cum Patre, et almo Spíritu,

In sempitérna sǽcula.

Amen.

℣. Tóllite jugum meum super vos et díscite a me.

℟. Quia mitis sum et húmilis Corde.

Canticum: Benedictus {Antiphona ex Proprio de Tempore}

Ant. Quis ex vobis.

Canticum Zachariæ

Luc. 1:68-79

1:68 Benedíctus ✠ Dóminus, Deus Israël: * quia visitávit, et fecit redemptiónem plebis suæ:

1:69 Et eréxit cornu salútis nobis: * in domo David, púeri sui.

1:70 Sicut locútus est per os sanctórum, * qui a sǽculo sunt, prophetárum ejus:

1:71 Salútem ex inimícis nostris, * et de manu ómnium, qui odérunt nos.

1:72 Ad faciéndam misericórdiam cum pátribus nostris: * et memorári testaménti sui sancti.

1:73 Jusjurándum, quod jurávit ad Ábraham patrem nostrum, * datúrum se nobis:

1:74 Ut sine timóre, de manu inimicórum nostrórum liberáti, * serviámus illi.

1:75 In sanctitáte, et justítia coram ipso, * ómnibus diébus nostris.

1:76 Et tu, puer, Prophéta Altíssimi vocáberis: * præíbis enim ante fáciem Dómini, paráre vias ejus:

1:77 Ad dandam sciéntiam salútis plebi ejus: * in remissiónem peccatórum eórum:

1:78 Per víscera misericórdiæ Dei nostri: * in quibus visitávit nos, óriens ex alto:

1:79 Illumináre his, qui in ténebris, et in umbra mortis sedent: * ad dirigéndos pedes nostros in viam pacis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Quis ex vobis homo, qui habet centum oves et, si perdíderit unam ex illis, nonne dimíttit nonagínta novem in desérto et vadit ad illam quæ períerat, donec invéniat eam? Allelúja.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Protéctor in te sperántium, Deus, sine quo nihil est válidum, nihil sanctum; multíplica super nos misericórdiam tuam; ut, te rectóre, te duce, sic transeámus per bona temporália, ut non amittámus ætérna.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Commemoratio S. Norberti Episcopi et Confessoris

Ant. Euge, serve bone et fidélis, quia in pauca fuísti fidélis, supra multa te constítuam, dicit Dóminus.

℣. Justum dedúxit Dóminus per vias rectas.

℟. Et osténdit illi regnum Dei.

Orémus.

Deus, qui beátum Norbértum Confessórem tuum atque Pontíficem verbi tui præcónem exímium effecísti, et per eum Ecclésiam tuam nova prole fecundásti: præsta, quǽsumus; ut, ejúsdem suffragántibus méritis, quod ore simul et ópere dócuit, te adjuvánte, exercére valeámus.

Commemoratio de Octava SSmi Cordis Jesu

Ant. Facta sunt enim hæc ut Scriptúra implerétur quæ dicit: Vidébunt in quem transfixérunt.

℣. Hauriétis aquas in gáudio.

℟. De fóntibus Salvatóris.

Orémus.

Deus, qui nobis in Corde Fílii tui, nostris vulneráto peccátis, infinítos dilectiónis thesáuros misericórditer largíri dignáris; concéde, quǽsumus, ut illi devótum pietátis nostræ præstántes obséquium, dignæ quoque satisfactiónis exhibeámus offícium.

Per eúmdem Dóminum nostrum Jesum Christum Fílium tuum, qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

℣. Dóminus det nobis suam pacem.

℟. Et vitam ætérnam. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Ad Primam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus {Doxology: Heart}

Jam lucis orto sídere,

Deum precémur súpplices,

Ut in diúrnis áctibus

Nos servet a nocéntibus.

Linguam refrénans témperet,

Ne litis horror ínsonet:

Visum fovéndo cóntegat,

Ne vanitátes háuriat.

Sint pura cordis íntima,

Absístat et vecórdia;

Carnis terat supérbiam

Potus cibíque párcitas.

Ut, cum dies abscésserit,

Noctémque sors redúxerit,

Mundi per abstinéntiam

Ipsi canámus glóriam.

Jesu, tibi sit glória,

Qui Corde fundis grátiam,

Cum Patre et almo Spíritu,

In sempitérna sǽcula.

Amen.

Psalmi {ex Commune aut Festo}

Ant. Unus mílitum.

Psalmus 117 [1]

117:1 Confitémini Dómino quóniam bonus: * quóniam in sǽculum misericórdia ejus.

117:2 Dicat nunc Israël quóniam bonus: * quóniam in sǽculum misericórdia ejus.

117:3 Dicat nunc domus Aaron: * quóniam in sǽculum misericórdia ejus.

117:4 Dicant nunc qui timent Dóminum: * quóniam in sǽculum misericórdia ejus.

117:5 De tribulatióne invocávi Dóminum: * et exaudívit me in latitúdine Dóminus.

117:6 Dóminus mihi adjútor: * non timébo quid fáciat mihi homo.

117:7 Dóminus mihi adjútor: * et ego despíciam inimícos meos.

117:8 Bonum est confídere in Dómino, * quam confídere in hómine:

117:9 Bonum est speráre in Dómino, * quam speráre in princípibus.

117:10 Omnes gentes circuiérunt me: * et in nómine Dómini quia ultus sum in eos.

117:11 Circumdántes circumdedérunt me: * et in nómine Dómini quia ultus sum in eos.

117:12 Circumdedérunt me sicut apes, † et exarsérunt sicut ignis in spinis: * et in nómine Dómini quia ultus sum in eos.

117:13 Impúlsus evérsus sum ut cáderem: * et Dóminus suscépit me.

117:14 Fortitúdo mea, et laus mea Dóminus: * et factus est mihi in salútem.

117:15 Vox exsultatiónis, et salútis * in tabernáculis justórum.

117:16 Déxtera Dómini fecit virtútem: † déxtera Dómini exaltávit me, * déxtera Dómini fecit virtútem.

117:17 Non móriar, sed vivam: * et narrábo ópera Dómini.

117:18 Castígans castigávit me Dóminus: * et morti non trádidit me.

117:19 Aperíte mihi portas justítiæ, † ingréssus in eas confitébor Dómino: * hæc porta Dómini, justi intrábunt in eam.

117:21 Confitébor tibi quóniam exaudísti me: * et factus es mihi in salútem.

117:22 Lápidem, quem reprobavérunt ædificántes: * hic factus est in caput ánguli.

117:23 A Dómino factum est istud: * et est mirábile in óculis nostris.

117:24 Hæc est dies, quam fecit Dóminus: * exsultémus, et lætémur in ea.

117:25 O Dómine, salvum me fac, † o Dómine, bene prosperáre: * benedíctus qui venit in nómine Dómini.

117:26 Benedíximus vobis de domo Dómini: * Deus Dóminus, et illúxit nobis.

117:27 Constitúite diem solémnem in condénsis, * usque ad cornu altáris.

117:28 Deus meus es tu, et confitébor tibi: * Deus meus es tu, et exaltábo te.

117:28 Confitébor tibi quóniam exaudísti me * et factus es mihi in salútem.

117:29 Confitémini Dómino quóniam bonus: * quóniam in sǽculum misericórdia ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(1-16) [2]

118:1 (Aleph) Beáti immaculáti in via: * qui ámbulant in lege Dómini.

118:2 Beáti, qui scrutántur testimónia ejus: * in toto corde exquírunt eum.

118:3 Non enim qui operántur iniquitátem, * in viis ejus ambulavérunt.

118:4 Tu mandásti * mandáta tua custodíri nimis.

118:5 Útinam dirigántur viæ meæ, * ad custodiéndas justificatiónes tuas!

118:6 Tunc non confúndar, * cum perspéxero in ómnibus mandátis tuis.

118:7 Confitébor tibi in directióne cordis: * in eo quod dídici judícia justítiæ tuæ.

118:8 Justificatiónes tuas custódiam: * non me derelínquas usquequáque.

118:9 (Beth) In quo córrigit adolescéntior viam suam? * In custodiéndo sermónes tuos.

118:10 In toto corde meo exquisívi te: * ne repéllas me a mandátis tuis.

118:11 In corde meo abscóndi elóquia tua: * ut non peccem tibi.

118:12 Benedíctus es, Dómine: * doce me justificatiónes tuas.

118:13 In lábiis meis, * pronuntiávi ómnia judícia oris tui.

118:14 In via testimoniórum tuórum delectátus sum, * sicut in ómnibus divítiis.

118:15 In mandátis tuis exercébor: * et considerábo vias tuas.

118:16 In justificatiónibus tuis meditábor: * non oblivíscar sermónes tuos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(17-32) [3]

118:17 (Ghimel) Retríbue servo tuo, vivífica me: * et custódiam sermónes tuos:

118:18 Revéla óculos meos: * et considerábo mirabília de lege tua.

118:19 Íncola ego sum in terra: * non abscóndas a me mandáta tua.

118:20 Concupívit ánima mea desideráre justificatiónes tuas, * in omni témpore.

118:21 Increpásti supérbos: * maledícti qui declínant a mandátis tuis.

118:22 Aufer a me oppróbrium, et contémptum: * quia testimónia tua exquisívi.

118:23 Étenim sedérunt príncipes, et advérsum me loquebántur: * servus autem tuus exercebátur in justificatiónibus tuis.

118:24 Nam et testimónia tua meditátio mea est: * et consílium meum justificatiónes tuæ.

118:25 (Daleth) Adhǽsit paviménto ánima mea: * vivífica me secúndum verbum tuum.

118:26 Vias meas enuntiávi, et exaudísti me: * doce me justificatiónes tuas.

118:27 Viam justificatiónum tuárum ínstrue me: * et exercébor in mirabílibus tuis.

118:28 Dormitávit ánima mea præ tǽdio: * confírma me in verbis tuis.

118:29 Viam iniquitátis ámove a me: * et de lege tua miserére mei.

118:30 Viam veritátis elégi: * judícia tua non sum oblítus.

118:31 Adhǽsi testimóniis tuis, Dómine: * noli me confúndere.

118:32 Viam mandatórum tuórum cucúrri, * cum dilatásti cor meum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Unus mílitum láncea latus ejus apéruit et contínuo exívit sanguis et aqua.

Capitulum Responsorium Versus {ex Psalterio secundum diem}

1 Tim. 1:17

Regi sæculórum immortáli et invisíbili, soli Deo honor et glória in sǽcula sæculórum. Amen.

℟. Deo grátias.

℟.br. Christe, Fili Dei vivi, * Miserére nobis.

℟. Christe, Fili Dei vivi, * Miserére nobis.

℣. Qui corde fundis grátiam.

℟. Miserére nobis.

℣. Glória Patri, et Fílio, * et Spirítui Sancto.

℟. Christe, Fili Dei vivi, * Miserére nobis.

℣. Exsúrge, Christe, ádjuva nos.

℟. Et líbera nos propter nomen tuum.

Preces Dominicales et Feriales{omittitur}

Preces Feriales{omittitur}

Preces Dominicales et Feriales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Dómine Deus omnípotens, qui ad princípium hujus diéi nos perveníre fecísti: tua nos hódie salva virtúte; ut in hac die ad nullum declinémus peccátum, sed semper ad tuam justítiam faciéndam nostra procédant elóquia, dirigántur cogitatiónes et ópera.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Martyrologium {anticip.}

Séptimo Idus Júnii Luna tértia Anno Dómini 2027

Constantinópoli natális sancti Pauli, ejúsdem civitátis Epíscopi, qui sæpe ab Ariánis ob fidem cathólicam pulsus, et a sancto Júlio Primo, Románo Pontífice, restitútus est; ac demum, ab Ariáno Imperatóre Constántio relegátus ad Cucúsum, Cappadóciæ oppídulum, ibídem, Arianórum insídiis crudéliter strangulátus, ad cæléstia regna migrávit. Ipsíus autem corpus, Theodósio Imperatóre, Constantinópolim summo honóre translátum fuit.

Córdubæ, in Hispánia, sanctórum Monachórum et Mártyrum Petri Presbýteri, Wallabónsi Diáconi, Sabiniáni, Wistremúndi, Habéntii et Jeremíæ, qui pro Christo, in persecutióne Arábica, sunt juguláti.

Hermópoli, in Ægýpto, sancti Lycariónis Mártyris, qui laniátus, virgis férreis ignítis cæsus, alíaque sævíssima passus est, ac demum, gládio percússus, martýrium consummávit.

Placéntiæ sancti Antónii Maríæ Gianélli, Bobiénsis Epíscopi, Fundatóris Congregatiónis Filiárum Maríæ sanctíssimæ ab Horto nuncupatárum, quem Pius Papa Duodécimus inter sanctos Cǽlites adnumerávit.

In Anglia sancti Robérti Abbátis, ex Ordine Cisterciénsi.

℣. Et álibi aliórum plurimórum sanctórum Mártyrum et Confessórum, atque sanctárum Vírginum.

℟. Deo grátias.

℣. Pretiósa in conspéctu Dómini.

℟. Mors Sanctórum ejus.

Sancta María et omnes Sancti intercédant pro nobis ad Dóminum, ut nos mereámur ab eo adjuvári et salvári, qui vivit et regnat in sǽcula sæculórum.

℟. Amen.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Réspice in servos tuos, Dómine, et in ópera tua, et dírige fílios eórum.

℟. Et sit splendor Dómini Dei nostri super nos, et ópera mánuum nostrárum dírige super nos, et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Orémus.

Dirígere et sanctificáre, régere et gubernáre dignáre, Dómine Deus, Rex cæli et terræ, hódie corda et córpora nostra, sensus, sermónes et actus nostros in lege tua, et in opéribus mandatórum tuórum: ut hic et in ætérnum, te auxiliánte, salvi et líberi esse mereámur, Salvátor mundi: Qui vivis et regnas in sǽcula sæculórum.

℟. Amen.

Lectio brevis {ex Commune aut Festo}

℣. Jube, domne, benedícere.

Benedictio. Dies et actus nostros in sua pace dispónat Dóminus omnípotens.

℟. Amen.

Eph 3:17-19

In caritáte radicáti et fundáti, ut possítis comprehéndere cum ómnibus sanctis, quæ sit latitúdo et longitúdo, et sublímitas et profúndum; scire étiam supereminéntem sciéntiæ caritátem Christi, ut impleámini in omnem plenitúdinem Dei.

℣. Tu autem, Dómine, miserére nobis.

℟. Deo grátias.

Conclusio

℣. Adjutórium nostrum ✠ in nómine Dómini.

℟. Qui fecit cælum et terram.

℣. Benedícite.

℟. Deus.

Benedictio. Dóminus nos benedícat, ✠ et ab omni malo deféndat, et ad vitam perdúcat ætérnam. Et fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Tertiam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus {Doxology: Heart}

Nunc, Sancte, nobis, Spíritus,

Unum Patri cum Fílio,

Dignáre promptus íngeri

Nostro refúsus péctori.

Os, lingua, mens, sensus, vigor

Confessiónem pérsonent.

Flamméscat igne cáritas,

Accéndat ardor próximos.

Jesu, tibi sit glória,

Qui Corde fundis grátiam,

Cum Patre et almo Spíritu,

In sempitérna sǽcula.

Amen.

Psalmi {ex Commune aut Festo}

Ant. Stans Jesus.

Psalmus 118(33-48) [1]

118:33 (He) Legem pone mihi, Dómine, viam justificatiónum tuárum: * et exquíram eam semper.

118:34 Da mihi intelléctum, et scrutábor legem tuam: * et custódiam illam in toto corde meo.

118:35 Deduc me in sémitam mandatórum tuórum: * quia ipsam vólui.

118:36 Inclína cor meum in testimónia tua: * et non in avarítiam.

118:37 Avérte óculos meos ne vídeant vanitátem: * in via tua vivífica me.

118:38 Státue servo tuo elóquium tuum, * in timóre tuo.

118:39 Ámputa oppróbrium meum quod suspicátus sum: * quia judícia tua jucúnda.

118:40 Ecce, concupívi mandáta tua: * in æquitáte tua vivífica me.

118:41 (Vav) Et véniat super me misericórdia tua, Dómine: * salutáre tuum secúndum elóquium tuum.

118:42 Et respondébo exprobrántibus mihi verbum: * quia sperávi in sermónibus tuis.

118:43 Et ne áuferas de ore meo verbum veritátis usquequáque: * quia in judíciis tuis supersperávi.

118:44 Et custódiam legem tuam semper: * in sǽculum et in sǽculum sǽculi.

118:45 Et ambulábam in latitúdine: * quia mandáta tua exquisívi.

118:46 Et loquébar in testimóniis tuis in conspéctu regum: * et non confundébar.

118:47 Et meditábar in mandátis tuis, * quæ diléxi.

118:48 Et levávi manus meas ad mandáta tua, quæ diléxi: * et exercébar in justificatiónibus tuis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(49-64) [2]

118:49 (Zai) Memor esto verbi tui servo tuo, * in quo mihi spem dedísti.

118:50 Hæc me consoláta est in humilitáte mea: * quia elóquium tuum vivificávit me.

118:51 Supérbi iníque agébant usquequáque: * a lege autem tua non declinávi.

118:52 Memor fui judiciórum tuórum a sǽculo, Dómine: * et consolátus sum.

118:53 Deféctio ténuit me, * pro peccatóribus derelinquéntibus legem tuam.

118:54 Cantábiles mihi erant justificatiónes tuæ, * in loco peregrinatiónis meæ.

118:55 Memor fui nocte nóminis tui, Dómine: * et custodívi legem tuam.

118:56 Hæc facta est mihi: * quia justificatiónes tuas exquisívi.

118:57 (Heth) Pórtio mea, Dómine, * dixi custodíre legem tuam.

118:58 Deprecátus sum fáciem tuam in toto corde meo: * miserére mei secúndum elóquium tuum.

118:59 Cogitávi vias meas: * et convérti pedes meos in testimónia tua.

118:60 Parátus sum, et non sum turbátus: * ut custódiam mandáta tua.

118:61 Funes peccatórum circumpléxi sunt me: * et legem tuam non sum oblítus.

118:62 Média nocte surgébam ad confiténdum tibi, * super judícia justificatiónis tuæ.

118:63 Párticeps ego sum ómnium timéntium te: * et custodiéntium mandáta tua.

118:64 Misericórdia tua, Dómine, plena est terra: * justificatiónes tuas doce me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(65-80) [3]

118:65 (Teth) Bonitátem fecísti cum servo tuo, Dómine, * secúndum verbum tuum.

118:66 Bonitátem, et disciplínam, et sciéntiam doce me: * quia mandátis tuis crédidi.

118:67 Priúsquam humiliárer ego delíqui: * proptérea elóquium tuum custodívi.

118:68 Bonus es tu: * et in bonitáte tua doce me justificatiónes tuas.

118:69 Multiplicáta est super me iníquitas superbórum: * ego autem in toto corde meo scrutábor mandáta tua.

118:70 Coagulátum est sicut lac cor eórum: * ego vero legem tuam meditátus sum.

118:71 Bonum mihi quia humiliásti me: * ut discam justificatiónes tuas.

118:72 Bonum mihi lex oris tui, * super míllia auri et argénti.

118:73 (Joth) Manus tuæ fecérunt me, et plasmavérunt me: * da mihi intelléctum, et discam mandáta tua.

118:74 Qui timent te vidébunt me, et lætabúntur: * quia in verba tua supersperávi.

118:75 Cognóvi, Dómine, quia ǽquitas judícia tua: * et in veritáte tua humiliásti me.

118:76 Fiat misericórdia tua ut consolétur me, * secúndum elóquium tuum servo tuo.

118:77 Véniant mihi miseratiónes tuæ, et vivam: * quia lex tua meditátio mea est.

118:78 Confundántur supérbi, quia injúste iniquitátem fecérunt in me: * ego autem exercébor in mandátis tuis.

118:79 Convertántur mihi timéntes te: * et qui novérunt testimónia tua.

118:80 Fiat cor meum immaculátum in justificatiónibus tuis, * ut non confúndar.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Stans Jesus clamábat dicens: Si quis sitit, véniat ad me et bibat.

Capitulum Responsorium Versus {ex Proprio de Tempore}

1 Pet 5:6-7

Caríssimi, humiliámini sub poténti manu Dei, ut vos exáltet in témpore visitatiónis; omnem sollicitúdinem vestram proiciéntes in eum, quóniam ipsi cura est de vobis.

℟. Deo grátias.

℟.br. Tóllite jugum meum super vos * Et díscite a me.

℟. Tóllite jugum meum super vos * Et díscite a me.

℣. Quia mitis sum et húmilis Corde.

℟. Et díscite a me.

℣. Glória Patri, et Fílio, * et Spirítui Sancto.

℟. Tóllite jugum meum super vos * Et díscite a me.

℣. Ego dixi, Dómine, miserére mei.

℟. Sana ánimam meam quia peccávi tibi.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Protéctor in te sperántium, Deus, sine quo nihil est válidum, nihil sanctum; multíplica super nos misericórdiam tuam; ut, te rectóre, te duce, sic transeámus per bona temporália, ut non amittámus ætérna.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Sextam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus {Doxology: Heart}

Rector potens, verax Deus,

Qui témperas rerum vices,

Splendóre mane illúminas,

Et ígnibus merídiem:

Exstíngue flammas lítium,

Aufer calórem nóxium,

Confer salútem córporum,

Verámque pacem córdium.

Jesu, tibi sit glória,

Qui Corde fundis grátiam,

Cum Patre et almo Spíritu,

In sempitérna sǽcula.

Amen.

Psalmi {ex Commune aut Festo}

Ant. In caritáte perpétua.

Psalmus 118(81-96) [1]

118:81 (Caph) Defécit in salutáre tuum ánima mea: * et in verbum tuum supersperávi.

118:82 Defecérunt óculi mei in elóquium tuum, * dicéntes: Quando consoláberis me?

118:83 Quia factus sum sicut uter in pruína: * justificatiónes tuas non sum oblítus.

118:84 Quot sunt dies servi tui? * quando fácies de persequéntibus me judícium?

118:85 Narravérunt mihi iníqui fabulatiónes: * sed non ut lex tua.

118:86 Ómnia mandáta tua véritas: * iníque persecúti sunt me, ádjuva me.

118:87 Paulo minus consummavérunt me in terra: * ego autem non derelíqui mandáta tua.

118:88 Secúndum misericórdiam tuam vivífica me: * et custódiam testimónia oris tui.

118:89 (Lamed) In ætérnum, Dómine, * verbum tuum pérmanet in cælo.

118:90 In generatiónem et generatiónem véritas tua: * fundásti terram, et pérmanet.

118:91 Ordinatióne tua persevérat dies: * quóniam ómnia sérviunt tibi.

118:92 Nisi quod lex tua meditátio mea est: * tunc forte periíssem in humilitáte mea.

118:93 In ætérnum non oblivíscar justificatiónes tuas: * quia in ipsis vivificásti me.

118:94 Tuus sum ego, salvum me fac: * quóniam justificatiónes tuas exquisívi.

118:95 Me exspectavérunt peccatóres ut pérderent me: * testimónia tua intelléxi.

118:96 Omnis consummatiónis vidi finem: * latum mandátum tuum nimis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(97-112) [2]

118:97 (Mem) Quómodo diléxi legem tuam, Dómine? * tota die meditátio mea est.

118:98 Super inimícos meos prudéntem me fecísti mandáto tuo: * quia in ætérnum mihi est.

118:99 Super omnes docéntes me intelléxi: * quia testimónia tua meditátio mea est.

118:100 Super senes intelléxi: * quia mandáta tua quæsívi.

118:101 Ab omni via mala prohíbui pedes meos: * ut custódiam verba tua.

118:102 A judíciis tuis non declinávi: * quia tu legem posuísti mihi.

118:103 Quam dúlcia fáucibus meis elóquia tua, * super mel ori meo!

118:104 A mandátis tuis intelléxi: * proptérea odívi omnem viam iniquitátis.

118:105 (Nun) Lucérna pédibus meis verbum tuum, * et lumen sémitis meis.

118:106 Jurávi, et státui * custodíre judícia justítiæ tuæ.

118:107 Humiliátus sum usquequáque, Dómine: * vivífica me secúndum verbum tuum.

118:108 Voluntária oris mei beneplácita fac, Dómine: * et judícia tua doce me.

118:109 Ánima mea in mánibus meis semper: * et legem tuam non sum oblítus.

118:110 Posuérunt peccatóres láqueum mihi: * et de mandátis tuis non errávi.

118:111 Hereditáte acquisívi testimónia tua in ætérnum: * quia exsultátio cordis mei sunt.

118:112 Inclinávi cor meum ad faciéndas justificatiónes tuas in ætérnum, * propter retributiónem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(113-128) [3]

118:113 (Samech) Iníquos ódio hábui: * et legem tuam diléxi.

118:114 Adjútor et suscéptor meus es tu: * et in verbum tuum supersperávi.

118:115 Declináte a me, malígni: * et scrutábor mandáta Dei mei.

118:116 Súscipe me secúndum elóquium tuum, et vivam: * et non confúndas me ab exspectatióne mea.

118:117 Ádjuva me, et salvus ero: * et meditábor in justificatiónibus tuis semper.

118:118 Sprevísti omnes discedéntes a judíciis tuis: * quia injústa cogitátio eórum.

118:119 Prævaricántes reputávi omnes peccatóres terræ: * ídeo diléxi testimónia tua.

118:120 Confíge timóre tuo carnes meas: * a judíciis enim tuis tímui.

118:121 (Ain) Feci judícium et justítiam: * non tradas me calumniántibus me.

118:122 Súscipe servum tuum in bonum: * non calumniéntur me supérbi.

118:123 Óculi mei defecérunt in salutáre tuum: * et in elóquium justítiæ tuæ.

118:124 Fac cum servo tuo secúndum misericórdiam tuam: * et justificatiónes tuas doce me.

118:125 Servus tuus sum ego: * da mihi intelléctum, ut sciam testimónia tua.

118:126 Tempus faciéndi, Dómine: * dissipavérunt legem tuam.

118:127 Ídeo diléxi mandáta tua, * super aurum et topázion.

118:128 Proptérea ad ómnia mandáta tua dirigébar: * omnem viam iníquam ódio hábui.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. In caritáte perpétua diléxit nos Deus, ídeo, exaltátus a terra, attráxit nos ad Cor suum, míserans.

Capitulum Responsorium Versus {ex Proprio de Tempore}

1 Pet 5:8-9

Sóbrii estóte, et vigiláte: quia adversárius vester diábolus tamquam leo rúgiens círcuit, quærens quem dévoret: cui resístite fortes in fide, sciéntes eámdem passiónem ei, quæ in mundo est, vestræ fraternitáti fíeri.

℟. Deo grátias.

℟.br. Ego dixi: Dómine, * Miserére mei.

℟. Ego dixi: Dómine, * Miserére mei.

℣. Sana ánimam meam quia peccávi tibi.

℟. Miserére mei.

℣. Glória Patri, et Fílio, * et Spirítui Sancto.

℟. Ego dixi: Dómine, * Miserére mei.

℣. Memóriam fecit mirabílium suórum miserátor Dóminus.

℟. Escam dedit timéntibus se.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Protéctor in te sperántium, Deus, sine quo nihil est válidum, nihil sanctum; multíplica super nos misericórdiam tuam; ut, te rectóre, te duce, sic transeámus per bona temporália, ut non amittámus ætérna.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Nonam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus {Doxology: Heart}

Rerum, Deus, tenax vigor,

Immótus in te pérmanens,

Lucis diúrnæ témpora

Succéssibus detérminans:

Largíre lumen véspere,

Quo vita nusquam décidat,

Sed prǽmium mortis sacræ

Perénnis instet glória.

Jesu, tibi sit glória,

Qui Corde fundis grátiam,

Cum Patre et almo Spíritu,

In sempitérna sǽcula.

Amen.

Psalmi {ex Commune aut Festo}

Ant. Fili.

Psalmus 118(129-144) [1]

118:129 (Phe) Mirabília testimónia tua: * ídeo scrutáta est ea ánima mea.

118:130 Declarátio sermónum tuórum illúminat: * et intelléctum dat párvulis.

118:131 Os meum apérui, et attráxi spíritum: * quia mandáta tua desiderábam.

118:132 Áspice in me, et miserére mei, * secúndum judícium diligéntium nomen tuum.

118:133 Gressus meos dírige secúndum elóquium tuum: * et non dominétur mei omnis injustítia.

118:134 Rédime me a calúmniis hóminum: * ut custódiam mandáta tua.

118:135 Fáciem tuam illúmina super servum tuum: * et doce me justificatiónes tuas.

118:136 Éxitus aquárum deduxérunt óculi mei: * quia non custodiérunt legem tuam.

118:137 (Sade) Justus es, Dómine: * et rectum judícium tuum.

118:138 Mandásti justítiam testimónia tua: * et veritátem tuam nimis.

118:139 Tabéscere me fecit zelus meus: * quia oblíti sunt verba tua inimíci mei.

118:140 Ignítum elóquium tuum veheménter: * et servus tuus diléxit illud.

118:141 Adolescéntulus sum ego et contémptus: * justificatiónes tuas non sum oblítus.

118:142 Justítia tua, justítia in ætérnum: * et lex tua véritas.

118:143 Tribulátio, et angústia invenérunt me: * mandáta tua meditátio mea est.

118:144 Ǽquitas testimónia tua in ætérnum: * intelléctum da mihi, et vivam.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(145-160) [2]

118:145 (Coph) Clamávi in toto corde meo, exáudi me, Dómine: * justificatiónes tuas requíram.

118:146 Clamávi ad te, salvum me fac: * ut custódiam mandáta tua.

118:147 Prævéni in maturitáte, et clamávi: * quia in verba tua supersperávi.

118:148 Prævenérunt óculi mei ad te dilúculo: * ut meditárer elóquia tua.

118:149 Vocem meam audi secúndum misericórdiam tuam, Dómine: * et secúndum judícium tuum vivífica me.

118:150 Appropinquavérunt persequéntes me iniquitáti: * a lege autem tua longe facti sunt.

118:151 Prope es tu, Dómine: * et omnes viæ tuæ véritas.

118:152 Inítio cognóvi de testimóniis tuis: * quia in ætérnum fundásti ea.

118:153 (Res) Vide humilitátem meam, et éripe me: * quia legem tuam non sum oblítus.

118:154 Júdica judícium meum, et rédime me: * propter elóquium tuum vivífica me.

118:155 Longe a peccatóribus salus: * quia justificatiónes tuas non exquisiérunt.

118:156 Misericórdiæ tuæ multæ, Dómine: * secúndum judícium tuum vivífica me.

118:157 Multi qui persequúntur me, et tríbulant me: * a testimóniis tuis non declinávi.

118:158 Vidi prævaricántes, et tabescébam: * quia elóquia tua non custodiérunt.

118:159 Vide quóniam mandáta tua diléxi, Dómine: * in misericórdia tua vivífica me.

118:160 Princípium verbórum tuórum, véritas: * in ætérnum ómnia judícia justítiæ tuæ.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(161-176) [3]

118:161 (Sin) Príncipes persecúti sunt me gratis: * et a verbis tuis formidávit cor meum.

118:162 Lætábor ego super elóquia tua: * sicut qui invénit spólia multa.

118:163 Iniquitátem ódio hábui, et abominátus sum: * legem autem tuam diléxi.

118:164 Sépties in die laudem dixi tibi, * super judícia justítiæ tuæ.

118:165 Pax multa diligéntibus legem tuam: * et non est illis scándalum.

118:166 Exspectábam salutáre tuum, Dómine: * et mandáta tua diléxi.

118:167 Custodívit ánima mea testimónia tua: * et diléxit ea veheménter.

118:168 Servávi mandáta tua, et testimónia tua: * quia omnes viæ meæ in conspéctu tuo.

118:169 (Thau) Appropínquet deprecátio mea in conspéctu tuo, Dómine: * juxta elóquium tuum da mihi intelléctum.

118:170 Intret postulátio mea in conspéctu tuo: * secúndum elóquium tuum éripe me.

118:171 Eructábunt lábia mea hymnum, * cum docúeris me justificatiónes tuas.

118:172 Pronuntiábit lingua mea elóquium tuum: * quia ómnia mandáta tua ǽquitas.

118:173 Fiat manus tua ut salvet me: * quóniam mandáta tua elégi.

118:174 Concupívi salutáre tuum, Dómine: * et lex tua meditátio mea est.

118:175 Vivet ánima mea, et laudábit te: * et judícia tua adjuvábunt me.

118:176 Errávi, sicut ovis, quæ périit: * quære servum tuum, quia mandáta tua non sum oblítus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Fili, præbe mihi cor tuum, et óculi tui custódiant vias meas.

Capitulum Responsorium Versus {ex Proprio de Tempore}

1 Pet 5:10-11

Deus autem omnis grátiæ, qui vocávit nos in ætérnam suam glóriam in Christo Jesu, módicum passos ipse perfíciet, confirmábit solidabítque. Ipsi glória et impérium in sǽcula sæculórum. Amen.

℟. Deo grátias.

℟.br. Memóriam fecit mirabílium suórum * Miserátor Dóminus.

℟. Memóriam fecit mirabílium suórum * Miserátor Dóminus.

℣. Escam dedit timéntibus se.

℟. Miserátor Dóminus.

℣. Glória Patri, et Fílio, * et Spirítui Sancto.

℟. Memóriam fecit mirabílium suórum * Miserátor Dóminus.

℣. Hauriétis aquas in gáudio.

℟. De fóntibus Salvatóris.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Protéctor in te sperántium, Deus, sine quo nihil est válidum, nihil sanctum; multíplica super nos misericórdiam tuam; ut, te rectóre, te duce, sic transeámus per bona temporália, ut non amittámus ætérna.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Vesperas

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Commune aut Festo}

Ant. Unus mílitum.

Psalmus 109 [1]

109:1 Dixit Dóminus Dómino meo: * Sede a dextris meis:

109:1 Donec ponam inimícos tuos, * scabéllum pedum tuórum.

109:2 Virgam virtútis tuæ emíttet Dóminus ex Sion: * domináre in médio inimicórum tuórum.

109:3 Tecum princípium in die virtútis tuæ in splendóribus sanctórum: * ex útero ante lucíferum génui te.

109:4 Jurávit Dóminus, et non pœnitébit eum: * Tu es sacérdos in ætérnum secúndum órdinem Melchísedech.

109:5 Dóminus a dextris tuis, * confrégit in die iræ suæ reges.

109:6 Judicábit in natiónibus, implébit ruínas: * conquassábit cápita in terra multórum.

109:7 De torrénte in via bibet: * proptérea exaltábit caput.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Unus mílitum láncea latus ejus apéruit et contínuo exívit sanguis et aqua.

Ant. Stans Jesus.

Psalmus 110 [2]

110:1 Confitébor tibi, Dómine, in toto corde meo: * in consílio justórum, et congregatióne.

110:2 Magna ópera Dómini: * exquisíta in omnes voluntátes ejus.

110:3 Conféssio et magnificéntia opus ejus: * et justítia ejus manet in sǽculum sǽculi.

110:4 Memóriam fecit mirabílium suórum, † miséricors et miserátor Dóminus: * escam dedit timéntibus se.

110:5 Memor erit in sǽculum testaménti sui: * virtútem óperum suórum annuntiábit pópulo suo:

110:7 Ut det illis hereditátem géntium: * ópera mánuum ejus véritas, et judícium.

110:8 Fidélia ómnia mandáta ejus: † confirmáta in sǽculum sǽculi, * facta in veritáte et æquitáte.

110:9 Redemptiónem misit pópulo suo: * mandávit in ætérnum testaméntum suum.

110:9 (fit reverentia) Sanctum, et terríbile nomen ejus: * inítium sapiéntiæ timor Dómini.

110:10 Intelléctus bonus ómnibus faciéntibus eum: * laudátio ejus manet in sǽculum sǽculi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Stans Jesus clamábat dicens: Si quis sitit, véniat ad me et bibat.

Ant. In caritáte perpétua.

Psalmus 115 [3]

115:1 Crédidi, propter quod locútus sum: * ego autem humiliátus sum nimis.

115:2 Ego dixi in excéssu meo: * Omnis homo mendax.

115:3 Quid retríbuam Dómino, * pro ómnibus, quæ retríbuit mihi?

115:4 Cálicem salutáris accípiam: * et nomen Dómini invocábo.

115:5 Vota mea Dómino reddam coram omni pópulo ejus: * pretiósa in conspéctu Dómini mors sanctórum ejus:

115:7 O Dómine, quia ego servus tuus: * ego servus tuus, et fílius ancíllæ tuæ.

115:7 Dirupísti víncula mea: † tibi sacrificábo hóstiam laudis, * et nomen Dómini invocábo.

115:9 Vota mea Dómino reddam in conspéctu omnis pópuli ejus: * in átriis domus Dómini, in médio tui, Jerúsalem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. In caritáte perpétua diléxit nos Deus, ídeo, exaltátus a terra, attráxit nos ad Cor suum, míserans.

Ant. Veníte ad me.

Psalmus 127 [4]

127:1 Beáti, omnes, qui timent Dóminum, * qui ámbulant in viis ejus.

127:2 Labóres mánuum tuárum quia manducábis: * beátus es, et bene tibi erit.

127:3 Uxor tua sicut vitis abúndans, * in latéribus domus tuæ.

127:3 Fílii tui sicut novéllæ olivárum, * in circúitu mensæ tuæ.

127:4 Ecce, sic benedicétur homo, * qui timet Dóminum.

127:5 Benedícat tibi Dóminus ex Sion: * et vídeas bona Jerúsalem ómnibus diébus vitæ tuæ.

127:6 Et vídeas fílios filiórum tuórum, * pacem super Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Veníte ad me omnes qui laborátis et oneráti estis et ego refíciam vos.

Ant. Fili.

Psalmus 147 [5]

147:1 Lauda, Jerúsalem, Dóminum: * lauda Deum tuum, Sion.

147:2 Quóniam confortávit seras portárum tuárum: * benedíxit fíliis tuis in te.

147:3 Qui pósuit fines tuos pacem: * et ádipe fruménti sátiat te.

147:4 Qui emíttit elóquium suum terræ: * velóciter currit sermo ejus.

147:5 Qui dat nivem sicut lanam: * nébulam sicut cínerem spargit.

147:6 Mittit crystállum suam sicut buccéllas: * ante fáciem frígoris ejus quis sustinébit?

147:7 Emíttet verbum suum, et liquefáciet ea: * flabit spíritus ejus, et fluent aquæ.

147:8 Qui annúntiat verbum suum Jacob: * justítias, et judícia sua Israël.

147:9 Non fecit táliter omni natióni: * et judícia sua non manifestávit eis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Fili, præbe mihi cor tuum, et óculi tui custódiant vias meas.

Capitulum Hymnus Versus {ex Proprio de Tempore}

1 Pet 5:6-7

Caríssimi, humiliámini sub poténti manu Dei, ut vos exáltet in témpore visitatiónis; omnem sollicitúdinem vestram proiciéntes in eum, quóniam ipsi cura est de vobis.

℟. Deo grátias.

Hymnus

En, ut supérba críminum

Et sæva nostrórum cohors

Cor sauciávit ínnocens

Meréntis haud tale Dei!

Vibrántis hastam mílitis

Peccáta nostra dírigunt,

Ferrúmque diræ cúspidis

Mortále crimen ácuit.

Ex Corde scisso Ecclésia,

Christo jugáta, náscitur:

Hoc óstium arcæ in látere est

Genti ad salútem pósitum.

Ex hoc perénnis grátia,

Ceu septifórmis flúvius,

Stolas ut illic sórdidas

Lavémus Agni in sánguine.

Turpe est redíre ad crímina,

Quæ Cor beátum lácerent:

Sed æmulémur córdibus

Flammas amóris índices.

Jesu, tibi sit glória,

Qui Corde fundis grátiam,

Cum Patre, et almo Spíritu,

In sempitérna sǽcula.

Amen.

℣. Memóriam fecit mirabílium suórum miserátor Dóminus.

℟. Escam dedit timéntibus se.

Canticum: Magnificat {Antiphona ex Proprio de Tempore}

Ant. Quæ múlier.

Canticum B. Mariæ Virginis

Luc. 1:46-55

1:46 Magníficat ✠ * ánima mea Dóminum.

1:47 Et exsultávit spíritus meus: * in Deo, salutári meo.

1:48 Quia respéxit humilitátem ancíllæ suæ: * ecce enim ex hoc beátam me dicent omnes generatiónes.

1:49 Quia fecit mihi magna qui potens est: * et sanctum nomen ejus.

1:50 Et misericórdia ejus, a progénie in progénies: * timéntibus eum.

1:51 Fecit poténtiam in brácchio suo: * dispérsit supérbos mente cordis sui.

1:52 Depósuit poténtes de sede: * et exaltávit húmiles.

1:53 Esuriéntes implévit bonis: * et dívites dimísit inánes.

1:54 Suscépit Israël púerum suum: * recordátus misericórdiæ suæ.

1:55 Sicut locútus est ad patres nostros: * Ábraham, et sémini ejus in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Quæ múlier habens drachmas decem, et si perdíderit drachmam unam, nonne accéndit lucérnam et evérrit domum et quærit diligénter, donec invéniat?

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Protéctor in te sperántium, Deus, sine quo nihil est válidum, nihil sanctum; multíplica super nos misericórdiam tuam; ut, te rectóre, te duce, sic transeámus per bona temporália, ut non amittámus ætérna.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Commemoratio S. Norberti Episcopi et Confessoris

Ant. Amávit eum Dóminus, et ornávit eum: stolam glóriæ índuit eum, et ad portas paradísi coronávit eum.

℣. Justum dedúxit Dóminus per vias rectas.

℟. Et osténdit illi regnum Dei.

Orémus.

Deus, qui beátum Norbértum Confessórem tuum atque Pontíficem verbi tui præcónem exímium effecísti, et per eum Ecclésiam tuam nova prole fecundásti: præsta, quǽsumus; ut, ejúsdem suffragántibus méritis, quod ore simul et ópere dócuit, te adjuvánte, exercére valeámus.

Commemoratio de Octava SSmi Cordis Jesu

Ant. Ignem veni míttere in terram, et quid volo nisi ut accendátur?

℣. Tóllite jugum meum super vos et díscite a me.

℟. Quia mitis sum et húmilis Corde.

Orémus.

Deus, qui nobis in Corde Fílii tui, nostris vulneráto peccátis, infinítos dilectiónis thesáuros misericórditer largíri dignáris; concéde, quǽsumus, ut illi devótum pietátis nostræ præstántes obséquium, dignæ quoque satisfactiónis exhibeámus offícium.

Per eúmdem Dóminum nostrum Jesum Christum Fílium tuum, qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Et si tunc terminetur Officium, dicitur tantum Pater Noster secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Completorium

Incipit

℣. Jube, domne, benedícere.

Benedictio. Noctem quiétam et finem perféctum concédat nobis Dóminus omnípotens.

℟. Amen.

Lectio brevis

1 Pet 5:8-9

Fratres: Sóbrii estóte, et vigiláte: quia adversárius vester diábolus tamquam leo rúgiens círcuit, quærens quem dévoret: cui resístite fortes in fide.

℣. Tu autem, Dómine, miserére nobis.

℟. Deo grátias.

℣. Adjutórium nostrum ✠ in nómine Dómini.

℟. Qui fecit cælum et terram.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Joánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Joánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Convérte nos ✙︎ Deus, salutáris noster.

℟. Et avérte iram tuam a nobis.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi et Antiphona de Dominica}

Ant. Miserére.

Psalmus 4 [1]

4:2 Cum invocárem exaudívit me Deus justítiæ meæ: * in tribulatióne dilatásti mihi.

4:2 Miserére mei, * et exáudi oratiónem meam.

4:3 Fílii hóminum, úsquequo gravi corde? * ut quid dilígitis vanitátem, et quǽritis mendácium?

4:4 Et scitóte quóniam mirificávit Dóminus sanctum suum: * Dóminus exáudiet me cum clamávero ad eum.

4:5 Irascímini, et nolíte peccáre: † quæ dícitis in córdibus vestris, * in cubílibus vestris compungímini.

4:6 Sacrificáte sacrifícium justítiæ, † et speráte in Dómino. * Multi dicunt: Quis osténdit nobis bona?

4:7 Signátum est super nos lumen vultus tui, Dómine: * dedísti lætítiam in corde meo.

4:8 A fructu fruménti, vini, et ólei sui * multiplicáti sunt.

4:9 In pace in idípsum * dórmiam, et requiéscam;

4:10 Quóniam tu, Dómine, singuláriter in spe * constituísti me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 90 [2]

90:1 Qui hábitat in adjutório Altíssimi, * in protectióne Dei cæli commorábitur.

90:2 Dicet Dómino: Suscéptor meus es tu, et refúgium meum: * Deus meus sperábo in eum.

90:3 Quóniam ipse liberávit me de láqueo venántium, * et a verbo áspero.

90:4 Scápulis suis obumbrábit tibi: * et sub pennis ejus sperábis.

90:5 Scuto circúmdabit te véritas ejus: * non timébis a timóre noctúrno,

90:6 A sagítta volánte in die, † a negótio perambulánte in ténebris: * ab incúrsu, et dæmónio meridiáno.

90:7 Cadent a látere tuo mille, † et decem míllia a dextris tuis: * ad te autem non appropinquábit.

90:8 Verúmtamen óculis tuis considerábis: * et retributiónem peccatórum vidébis.

90:9 Quóniam tu es, Dómine, spes mea: * Altíssimum posuísti refúgium tuum.

90:10 Non accédet ad te malum: * et flagéllum non appropinquábit tabernáculo tuo.

90:11 Quóniam Ángelis suis mandávit de te: * ut custódiant te in ómnibus viis tuis.

90:12 In mánibus portábunt te: * ne forte offéndas ad lápidem pedem tuum.

90:13 Super áspidem, et basilíscum ambulábis: * et conculcábis leónem et dracónem.

90:14 Quóniam in me sperávit, liberábo eum: * prótegam eum, quóniam cognóvit nomen meum.

90:15 Clamábit ad me, et ego exáudiam eum: † cum ipso sum in tribulatióne: * erípiam eum et glorificábo eum.

90:16 Longitúdine diérum replébo eum: * et osténdam illi salutáre meum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 133 [3]

133:1 Ecce nunc benedícite Dóminum, * omnes servi Dómini:

133:1 Qui statis in domo Dómini, * in átriis domus Dei nostri.

133:2 In nóctibus extóllite manus vestras in sancta, * et benedícite Dóminum.

133:3 Benedícat te Dóminus ex Sion, * qui fecit cælum et terram.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Miserére mihi, Dómine, et exáudi oratiónem meam.

Hymnus {Doxology: Heart}

Te lucis ante términum,

Rerum Creátor, póscimus,

Ut pro tua cleméntia

Sis præsul et custódia.

Procul recédant sómnia,

Et nóctium phantásmata;

Hostémque nostrum cómprime,

Ne polluántur córpora.

Jesu, tibi sit glória,

Qui Corde fundis grátiam,

Cum Patre et almo Spíritu,

In sempitérna sǽcula.

Amen.

Capitulum Responsorium Versus

Jer 14:9

Tu autem in nobis es, Dómine, et nomen sanctum tuum invocátum est super nos: ne derelínquas nos, Dómine, Deus noster.

℟. Deo grátias.

℟.br. In manus tuas, Dómine, * Comméndo spíritum meum.

℟. In manus tuas, Dómine, * Comméndo spíritum meum.

℣. Redemísti nos, Dómine, Deus veritátis.

℟. Comméndo spíritum meum.

℣. Glória Patri, et Fílio, * et Spirítui Sancto.

℟. In manus tuas, Dómine, * Comméndo spíritum meum.

℣. Custódi nos, Dómine, ut pupíllam óculi.

℟. Sub umbra alárum tuárum prótege nos.

Canticum: Nunc dimittis

Ant. Salva nos.

Canticum Simeonis

Luc. 2:29-32

2:29 Nunc dimíttis ✠ servum tuum, Dómine, * secúndum verbum tuum in pace:

2:30 Quia vidérunt óculi mei * salutáre tuum,

2:31 Quod parásti * ante fáciem ómnium populórum,

2:32 Lumen ad revelatiónem géntium, * et glóriam plebis tuæ Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salva nos, Dómine, vigilántes, custódi nos dormiéntes; ut vigilémus cum Christo, et requiescámus in pace.

Preces Dominicales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Vísita, quǽsumus, Dómine, habitatiónem istam, et omnes insídias inimíci ab ea longe repélle: Ángeli tui sancti hábitent in ea, qui nos in pace custódiant; et benedíctio tua sit super nos semper.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Benedictio. Benedícat et custódiat nos omnípotens et miséricors Dóminus, ✠ Pater, et Fílius, et Spíritus Sanctus.

℟. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Deinde dicitur secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Si post Completorium immediate sequatur Matutinum, tunc bis dicitur Pater noster, Ave Maria et Credo, pro fine videlicet Officii diei præcedentis, et pro initio Officii diei sequentis.

Die IV infra Octavam SSmi Cordis Jesu
Semiduplex III. ordinis

Ad Matutinum

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Dómine, lábia + mea apéries.

℟. Et os meum annuntiábit laudem tuam.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Invitatorium {Antiphona ex Commune aut Festo}

Ant. Cor Jesu amóre nostri vulnerátum * Veníte, adorémus.

Ant. Cor Jesu amóre nostri vulnerátum * Veníte, adorémus.

Veníte, exsultémus Dómino, jubilémus Deo, salutári nostro: præoccupémus fáciem ejus in confessióne, et in psalmis jubilémus ei.

Ant. Cor Jesu amóre nostri vulnerátum * Veníte, adorémus.

Quóniam Deus magnus Dóminus, et Rex magnus super omnes deos, quóniam non repéllet Dóminus plebem suam: quia in manu ejus sunt omnes fines terræ, et altitúdines móntium ipse cónspicit.

Ant. Veníte, adorémus.

Quóniam ipsíus est mare, et ipse fecit illud, et áridam fundavérunt manus ejus (genuflectitur) veníte, adorémus, et procidámus ante Deum: plorémus coram Dómino, qui fecit nos, quia ipse est Dóminus, Deus noster; nos autem pópulus ejus, et oves páscuæ ejus.

Ant. Cor Jesu amóre nostri vulnerátum * Veníte, adorémus.

Hódie, si vocem ejus audiéritis, nolíte obduráre corda vestra, sicut in exacerbatióne secúndum diem tentatiónis in desérto: ubi tentavérunt me patres vestri, probavérunt et vidérunt ópera mea.

Ant. Veníte, adorémus.

Quadragínta annis próximus fui generatióni huic, et dixi: Semper hi errant corde, ipsi vero non cognovérunt vias meas: quibus jurávi in ira mea: Si introíbunt in réquiem meam.

Ant. Cor Jesu amóre nostri vulnerátum * Veníte, adorémus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Veníte, adorémus.

Ant. Cor Jesu amóre nostri vulnerátum * Veníte, adorémus.

Hymnus {ex Commune aut Festo}

Auctor beáte sǽculi,

Christe, Redémptor ómnium,

Lumen Patris de lúmine,

Deúsque verus de Deo.

Amor coégit te tuus

Mortále corpus súmere,

Ut novus Adam rédderes,

Quod vetus ille abstúlerat.

Ille amor, almus ártifex

Terræ marísque, et síderum,

Erráta patrum míserans,

Et nostra rumpens víncula.

Non Corde discédat tuo

Vis illa amóris íncliti:

Hoc fonte gentes háuriant

Remissiónis grátiam.

Percússum ad hoc est láncea,

Passúmque ad hoc est vúlnera:

Ut nos laváret sórdibus,

Unda fluénte, et sánguine.

Jesu, tibi sit glória,

Qui Corde fundis grátiam,

Cum Patre, et almo Spíritu,

In sempitérna sǽcula.

Amen.

Psalmi cum lectionibus {Antiphonæ et Psalmi ex Commune aut Festo}

Nocturnus I.

Ant. Cogitatiónes.

Psalmus 32 [1]

32:1 Exsultáte, justi, in Dómino: * rectos decet collaudátio.

32:2 Confitémini Dómino in cíthara: * in psaltério decem chordárum psállite illi.

32:3 Cantáte ei cánticum novum: * bene psállite ei in vociferatióne.

32:4 Quia rectum est verbum Dómini, * et ómnia ópera ejus in fide.

32:5 Díligit misericórdiam et judícium: * misericórdia Dómini plena est terra.

32:6 Verbo Dómini cæli firmáti sunt: * et spíritu oris ejus omnis virtus eórum.

32:7 Cóngregans sicut in utre aquas maris: * ponens in thesáuris abýssos.

32:8 Tímeat Dóminum omnis terra: * ab eo autem commoveántur omnes inhabitántes orbem.

32:9 Quóniam ipse dixit, et facta sunt: * ipse mandávit, et creáta sunt.

32:10 Dóminus díssipat consília géntium: * réprobat autem cogitatiónes populórum, et réprobat consília príncipum.

32:11 Consílium autem Dómini in ætérnum manet: * cogitatiónes cordis ejus in generatióne et generatiónem.

32:12 Beáta gens, cujus est Dóminus, Deus ejus: * pópulus, quem elégit in hereditátem sibi.

32:13 De cælo respéxit Dóminus: * vidit omnes fílios hóminum.

32:14 De præparáto habitáculo suo * respéxit super omnes, qui hábitant terram.

32:15 Qui finxit sigillátim corda eórum: * qui intéllegit ómnia ópera eórum.

32:16 Non salvátur rex per multam virtútem: * et gigas non salvábitur in multitúdine virtútis suæ.

32:17 Fallax equus ad salútem: * in abundántia autem virtútis suæ non salvábitur.

32:18 Ecce, óculi Dómini super metuéntes eum: * et in eis, qui sperant super misericórdia ejus:

32:19 Ut éruat a morte ánimas eórum: * et alat eos in fame.

32:20 Ánima nostra sústinet Dóminum: * quóniam adjútor et protéctor noster est.

32:21 Quia in eo lætábitur cor nostrum: * et in nómine sancto ejus sperávimus.

32:22 Fiat misericórdia tua, Dómine, super nos: * quemádmodum sperávimus in te.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Cogitatiónes Cordis ejus in generatióne et generatiónem.

Ant. Apud te.

Psalmus 35 [2]

35:2 Dixit injústus ut delínquat in semetípso: * non est timor Dei ante óculos ejus.

35:3 Quóniam dolóse egit in conspéctu ejus: * ut inveniátur iníquitas ejus ad ódium.

35:4 Verba oris ejus iníquitas, et dolus: * nóluit intellégere ut bene ágeret.

35:5 Iniquitátem meditátus est in cubíli suo: * ástitit omni viæ non bonæ, malítiam autem non odívit.

35:6 Dómine, in cælo misericórdia tua: * et véritas tua usque ad nubes.

35:7 Justítia tua sicut montes Dei: * judícia tua abýssus multa.

35:7 Hómines, et juménta salvábis, Dómine: * quemádmodum multiplicásti misericórdiam tuam, Deus.

35:8 Fílii autem hóminum, * in tégmine alárum tuárum sperábunt.

35:9 Inebriabúntur ab ubertáte domus tuæ: * et torrénte voluptátis tuæ potábis eos.

35:10 Quóniam apud te est fons vitæ: * et in lúmine tuo vidébimus lumen.

35:11 Præténde misericórdiam tuam sciéntibus te, * et justítiam tuam his, qui recto sunt corde.

35:12 Non véniat mihi pes supérbiæ: * et manus peccatóris non móveat me.

35:13 Ibi cecidérunt qui operántur iniquitátem: * expúlsi sunt, nec potuérunt stare.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Apud te est fons vitæ; torrénte voluptátis tuæ potábis nos, Dómine.

Ant. Homo.

Psalmus 40 [3]

40:2 Beátus qui intéllegit super egénum, et páuperem: * in die mala liberábit eum Dóminus.

40:3 Dóminus consérvet eum, et vivíficet eum, et beátum fáciat eum in terra: * et non tradat eum in ánimam inimicórum ejus.

40:4 Dóminus opem ferat illi super lectum dolóris ejus: * univérsum stratum ejus versásti in infirmitáte ejus.

40:5 Ego dixi: Dómine, miserére mei: * sana ánimam meam, quia peccávi tibi.

40:6 Inimíci mei dixérunt mala mihi: * Quando moriétur, et períbit nomen ejus?

40:7 Et si ingrediebátur ut vidéret, vana loquebátur: * cor ejus congregávit iniquitátem sibi.

40:7 Egrediebátur foras, * et loquebátur in idípsum.

40:8 Advérsum me susurrábant omnes inimíci mei: * advérsum me cogitábant mala mihi.

40:9 Verbum iníquum constituérunt advérsum me: * Numquid qui dormit non adíciet ut resúrgat?

40:10 Étenim homo pacis meæ, in quo sperávi: * qui edébat panes meos, magnificávit super me supplantatiónem.

40:11 Tu autem, Dómine, miserére mei, et resúscita me: * et retríbuam eis.

40:12 In hoc cognóvi quóniam voluísti me: * quóniam non gaudébit inimícus meus super me.

40:13 Me autem propter innocéntiam suscepísti: * et confirmásti me in conspéctu tuo in ætérnum.

40:14 Benedíctus Dóminus, Deus Israël, a sǽculo et usque in sǽculum: * fiat, fiat.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Homo pacis meæ, qui edébat panes meos, magnificávit super me supplantatiónem.

℣. Tóllite jugum meum super vos et díscite a me.

℟. Quia mitis sum et húmilis Corde.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Exáudi, Dómine Jesu Christe, preces servórum tuórum, et miserére nobis: Qui cum Patre et Spíritu Sancto vivis et regnas in sǽcula sæculórum.

℟. Amen.

℣. Jube, domne, benedícere.

Benedictio. Benedictióne perpétua benedícat nos Pater ætérnus.

℟. Amen.

Lectio 1

De libro primo Regum

1 Reg 10:17-19

17 Et convocávit Sámuel pópulum ad Dóminum in Maspha:

18 Et ait ad fílios Israël: Hæc dicit Dóminus Deus Israël: Ego edúxi Israël de Ægýpto, et érui vos de manu Ægyptiórum et de manu ómnium regum, qui affligébant vos.

19 Vos autem hódie projecístis Deum vestrum, qui solus salvávit vos de univérsis malis et tribulatiónibus vestris, et dixístis: Nequáquam, sed regem constítue super nos. Nunc ergo state coram Dómino per tribus vestras et per famílias.

℣. Tu autem, Dómine, miserére nobis.

℟. Deo grátias.

℟. Fériam eis pactum sempitérnum et non désinam eis benefácere et timórem meum dabo in corde eórum

* Ut non recédant a me.

℣. Et lætábor super eis cum bene eis fécero in toto Corde meo.

℟. Ut non recédant a me.

℣. Jube, domne, benedícere.

Benedictio. Unigénitus Dei Fílius nos benedícere et adjuváre dignétur.

℟. Amen.

Lectio 2

1 Reg 10:20-24

20 Et applícuit Sámuel omnes tribus Israël, et cécidit sors tribus Bénjamin;

21 Et applícuit tribum Bénjamin et cognatiónes ejus, et cécidit cognátio Metri, et pervénit usque ad Saul fílium Cis. Quæsiérunt ergo eum, et non est invéntus.

22 Et consuluérunt post hæc Dóminum utrúmnam ventúrus esset illuc. Respondítque Dóminus: Ecce abscónditus est domi.

23 Cucurrérunt ítaque et tulérunt eum inde; stetítque in médio pópuli, et áltior fuit univérso pópulo ab húmero et sursum.

24 Et ait Sámuel ad omnem pópulum: Certe vidétis quem elégit Dóminus, quóniam non sit símilis illi in omni pópulo. Et clamávit omnis pópulus et ait: Vivat rex.

℣. Tu autem, Dómine, miserére nobis.

℟. Deo grátias.

℟. Si inimícus meus maledixísset mihi, sustinuíssem útique

* Tu vero homo unánimis qui simul mecum dulces capiébas cibos.

℣. Et si is qui me óderat super me magna locútus fuísset, abscondíssem me fórsitan ab eo.

℟. Tu vero homo unánimis qui simul mecum dulces capiébas cibos.

℣. Jube, domne, benedícere.

Benedictio. Spíritus Sancti grátia illúminet sensus et corda nostra.

℟. Amen.

Lectio 3

1 Reg 10:25-27

25 Locútus est autem Sámuel ad pópulum legem regni, et scripsit in libro, et repósuit coram Dómino; et dimísit Sámuel omnem pópulum, síngulos in domum suam.

26 Sed et Saul ábiit in domum suam in Gábaa; et ábiit cum eo pars exércitus, quorum tetígerat Deus corda.

27 Fílii vero Bélial dixérunt: Num salváre nos póterit iste? Et despexérunt eum, et non attulérunt ei múnera; ille vero dissimulábat se audíre.

℣. Tu autem, Dómine, miserére nobis.

℟. Deo grátias.

℟. Cum essémus mórtui peccátis, convivificávit nos Deus in Christo

* Propter nímiam caritátem suam qua diléxit nos.

℣. Ut osténderet in sǽculis superveniéntibus abundántes divítias grátiæ suæ.

℟. Propter nímiam caritátem suam qua diléxit nos.

℣. Glória Patri, et Fílio, * et Spirítui Sancto.

℟. Propter nímiam caritátem suam qua diléxit nos.

Nocturnus II.

Ant. Rex omnis terræ.

Psalmus 46 [4]

46:2 Omnes gentes, pláudite mánibus: * jubiláte Deo in voce exsultatiónis.

46:3 Quóniam Dóminus excélsus, terríbilis: * Rex magnus super omnem terram.

46:4 Subjécit pópulos nobis: * et gentes sub pédibus nostris.

46:5 Elégit nobis hereditátem suam: * spéciem Jacob, quam diléxit.

46:6 Ascéndit Deus in júbilo: * et Dóminus in voce tubæ.

46:7 Psállite Deo nostro, psállite: * psállite Regi nostro, psállite.

46:8 Quóniam Rex omnis terræ Deus: * psállite sapiénter.

46:9 Regnábit Deus super gentes: * Deus sedet super sedem sanctam suam.

46:10 Príncipes populórum congregáti sunt cum Deo Ábraham: * quóniam dii fortes terræ veheménter eleváti sunt.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Rex omnis terræ Deus; regnábit super gentes.

Ant. Dum anxiarétur.

Psalmus 60 [5]

60:2 Exáudi, Deus, deprecatiónem meam: * inténde oratióni meæ.

60:3 A fínibus terræ ad te clamávi: * dum anxiarétur cor meum, in petra exaltásti me.

60:4 Deduxísti me, quia factus es spes mea: * turris fortitúdinis a fácie inimíci.

60:5 Inhabitábo in tabernáculo tuo in sǽcula: * prótegar in velaménto alárum tuárum.

60:6 Quóniam tu, Deus meus, exaudísti oratiónem meam: * dedísti hereditátem timéntibus nomen tuum.

60:7 Dies super dies regis adícies: * annos ejus usque in diem generatiónis et generatiónis.

60:8 Pérmanet in ætérnum in conspéctu Dei: * misericórdiam et veritátem ejus quis requíret?

60:9 Sic psalmum dicam nómini tuo in sǽculum sǽculi: * ut reddam vota mea de die in diem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dum anxiarétur Cor meum, in petra exaltásti me.

Ant. Secúndum multitúdinem.

Psalmus 93 [6]

93:1 Deus ultiónum Dóminus: * Deus ultiónum líbere egit.

93:2 Exaltáre, qui júdicas terram: * redde retributiónem supérbis.

93:3 Úsquequo peccatóres, Dómine, * úsquequo peccatóres gloriabúntur:

93:4 Effabúntur, et loquéntur iniquitátem: * loquéntur omnes, qui operántur injustítiam?

93:5 Pópulum tuum, Dómine, humiliavérunt: * et hereditátem tuam vexavérunt.

93:6 Víduam, et ádvenam interfecérunt: * et pupíllos occidérunt.

93:7 Et dixérunt: Non vidébit Dóminus, * nec intélleget Deus Jacob.

93:8 Intellégite, insipiéntes in pópulo: * et stulti, aliquándo sápite.

93:9 Qui plantávit aurem, non áudiet? * aut qui finxit óculum, non consíderat?

93:10 Qui córripit gentes, non árguet: * qui docet hóminem sciéntiam?

93:11 Dóminus scit cogitatiónes hóminum, * quóniam vanæ sunt.

93:12 Beátus homo, quem tu erudíeris, Dómine: * et de lege tua docúeris eum,

93:13 Ut mítiges ei a diébus malis: * donec fodiátur peccatóri fóvea.

93:14 Quia non repéllet Dóminus plebem suam: * et hereditátem suam non derelínquet.

93:15 Quoadúsque justítia convertátur in judícium: * et qui juxta illam omnes qui recto sunt corde.

93:16 Quis consúrget mihi advérsus malignántes? * aut quis stabit mecum advérsus operántes iniquitátem?

93:17 Nisi quia Dóminus adjúvit me: * paulo minus habitásset in inférno ánima mea.

93:18 Si dicébam: Motus est pes meus: * misericórdia tua, Dómine, adjuvábat me.

93:19 Secúndum multitúdinem dolórum meórum in corde meo: * consolatiónes tuæ lætificavérunt ánimam meam.

93:20 Numquid adhǽret tibi sedes iniquitátis: * qui fingis labórem in præcépto?

93:21 Captábunt in ánimam justi: * et sánguinem innocéntem condemnábunt.

93:22 Et factus est mihi Dóminus in refúgium: * et Deus meus in adjutórium spei meæ.

93:23 Et reddet illis iniquitátem ipsórum: et in malítia eórum dispérdet eos: * dispérdet illos Dóminus, Deus noster.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Secúndum multitúdinem dolórum meórum in Corde meo, consolatiónes tuæ lætificavérunt ánimam meam.

℣. Ego dixi, Dómine, miserére mei.

℟. Sana ánimam meam quia peccávi tibi.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Ipsíus píetas et misericórdia nos ádjuvet, qui cum Patre et Spíritu Sancto vivit et regnat in sǽcula sæculórum.

℟. Amen.

℣. Jube, domne, benedícere.

Benedictio. Deus Pater omnípotens sit nobis propítius et clemens.

℟. Amen.

Lectio 4

Ex lítteris Encyclicis Pii Papæ undécimi

At nulla creáta vis hóminum sceléribus expiándis erat satis, nisi humánam natúram Dei Fílius reparándam assumpsísset. Quod quidem ipse hóminum Salvátor sacri Psaltis ore nuntiávit: Hóstiam et oblatiónem noluísti, corpus autem aptásti mihi: holocautómata pro peccáto non tibi placuérunt: tunc dixi: Ecce vénio. Et reápse vere languóres nostros ipse tulit et dolóres nostros ipse portávit; vulnerátus est propter iniquitátes nostras et peccáta nostra ipse pértulit in córpore suo super lignum; delens quod advérsus nos erat chirógraphum decréti, quod erat contrárium nobis, et ipsum tulit de médio affígens illud cruci, ut peccátis mórtui justítiæ vivámus. Quamquam vero copiósa Christi redémptio abúnde nobis ómnia delícta donávit; ob miram tamen illam divínæ Sapiéntiæ dispensatiónem, qua in carne nostra adimplénda sunt quæ desunt passiónum Christi pro córpore ejus quod est Ecclésia, étiam láudibus et satisfactiónibus, quas Christus in nómine peccatórum Deo persólvit, nostras quoque laudes et satisfactiónes adjícere póssumus, immo étiam debémus.

℣. Tu autem, Dómine, miserére nobis.

℟. Deo grátias.

℟. Prope est Dóminus ómnibus invocántibus eum,

* Omnibus invocántibus eum in veritáte.

℣. Miserátor et miséricors Dóminus, pátiens et multum miséricors.

℟. Omnibus invocántibus eum in veritáte.

℣. Jube, domne, benedícere.

Benedictio. Christus perpétuæ det nobis gáudia vitæ.

℟. Amen.

Lectio 5

At semper meminérimus opórtet, totam expiatiónis virtútem ab uno Christi cruénto sacrifício pendére, quod sine témporis intermissióne in nostris altáribus incruénto modo renovátur; síquidem una eadémque est Hóstia, idem nunc ófferens sacerdótum ministério, qui seípsum tunc in cruce óbtulit, sola offeréndi ratióne divérsa; quamóbrem cum hoc augustíssimo Eucharístico sacrifício et ministrórum et aliórum fidélium immolátio conjúngi debet, ut ipsi quoque hóstias vivéntes, sanctas, Deo placéntes sese exhibeant. Quin immo, sanctus Cypriánus affirmáre non dúbitat sacrifícium domínicum legítima sanctificatióne non celebrári, nisi oblátio et sacrifícium nostrum respónderit passióni. Quaprópter nos monet Apóstolus, ut mortificatiónem Jesu in córpore nostro circumferéntes, atque cum Christo consepúlti et complantáti similitúdini mortis ejus, non modo carnem nostram crucifigámus cum vítiis et concupiscéntiis, fugiéntes ejus quæ in mundo est concupiscéntiæ corruptiónem, sed et vita Jesu manifestétur in corpóribus nostris et, ætérni ejus sacerdótii partícipes effécti, offerámus dona et sacrifícia pro peccátis.

℣. Tu autem, Dómine, miserére nobis.

℟. Deo grátias.

℟. Confíteor tibi, Pater, Dómine cæli et terræ, quia abscondísti hæc a sapiéntibus et prudéntibus

* Et revelásti ea párvulis.

℣. Ita, Pater, quóniam sic fuit plácitum ante te.

℟. Et revelásti ea párvulis.

℣. Jube, domne, benedícere.

Benedictio. Ignem sui amóris accéndat Deus in córdibus nostris.

℟. Amen.

Lectio 6

Neque enim arcáni hujus sacerdótii et satisfaciéndi sacrificandíque múneris participatióne ii soli fruúntur, quibus Póntifex noster Christus Jesus adminístris útitur ad oblatiónem mundam divíno Nómini ab ortu solis usque ad occásum omni loco offeréndam; sed étiam christianórum gens univérsa, ab Apostolórum Príncipe genus eléctum, regále sacerdótium jure appelláta, debet cum pro se, tum pro toto humáno génere offérre pro peccátis, haud áliter propémodum quam sacérdos omnis ac póntifex ex homínibus assúmptus, pro homínibus constitúitur in iis quæ sunt ad Deum.

℣. Tu autem, Dómine, miserére nobis.

℟. Deo grátias.

℟. Omnes gentes quascúmque fecísti, vénient

* Et adorábunt coram te, Dómine.

℣. Et glorificábunt nomen tuum, quóniam magnus es tu, et fáciens mirabília.

℟. Et adorábunt coram te, Dómine.

℣. Glória Patri, et Fílio, * et Spirítui Sancto.

℟. Et adorábunt coram te, Dómine.

Nocturnus III.

Ant. Qui dilígitis Dóminum.

Psalmus 96 [7]

96:1 Dóminus regnávit, exsúltet terra: * læténtur ínsulæ multæ.

96:2 Nubes, et calígo in circúitu ejus: * justítia, et judícium corréctio sedis ejus.

96:3 Ignis ante ipsum præcédet, * et inflammábit in circúitu inimícos ejus.

96:4 Illuxérunt fúlgura ejus orbi terræ: * vidit, et commóta est terra.

96:5 Montes, sicut cera fluxérunt a fácie Dómini: * a fácie Dómini omnis terra.

96:6 Annuntiavérunt cæli justítiam ejus: * et vidérunt omnes pópuli glóriam ejus.

96:7 Confundántur omnes, qui adórant sculptília: * et qui gloriántur in simulácris suis.

96:7 Adoráte eum, omnes Ángeli ejus: * audívit, et lætáta est Sion.

96:8 Et exsultavérunt fíliæ Judæ, * propter judícia tua, Dómine:

96:9 Quóniam tu Dóminus Altíssimus super omnem terram: * nimis exaltátus es super omnes deos.

96:10 Qui dilígitis Dóminum, odíte malum: * custódit Dóminus ánimas sanctórum suórum, de manu peccatóris liberábit eos.

96:11 Lux orta est justo, * et rectis corde lætítia.

96:12 Lætámini, justi, in Dómino: * et confitémini memóriæ sanctificatiónis ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Qui dilígitis Dóminum, confitémini memóriæ sanctificatiónis ejus.

Ant. Vidérunt.

Psalmus 97 [8]

97:1 Cantáte Dómino cánticum novum: * quia mirabília fecit.

97:1 Salvávit sibi déxtera ejus: * et brácchium sanctum ejus.

97:2 Notum fecit Dóminus salutáre suum: * in conspéctu géntium revelávit justítiam suam.

97:3 Recordátus est misericórdiæ suæ, * et veritátis suæ dómui Israël.

97:3 Vidérunt omnes términi terræ * salutáre Dei nostri.

97:4 Jubiláte Deo, omnis terra: * cantáte, et exsultáte, et psállite.

97:5 Psállite Dómino in cíthara, in cíthara et voce psalmi: * in tubis ductílibus, et voce tubæ córneæ.

97:6 Jubiláte in conspéctu regis Dómini: * moveátur mare, et plenitúdo ejus: orbis terrárum, et qui hábitant in eo.

97:8 Flúmina plaudent manu, simul montes exsultábunt a conspéctu Dómini: * quóniam venit judicáre terram.

97:9 Judicábit orbem terrárum in justítia, * et pópulos in æquitáte.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Vidérunt omnes términi terræ salutáre Dei nostri.

Ant. Psallam tibi.

Psalmus 107 [9]

107:2 Parátum cor meum, Deus, parátum cor meum: * cantábo, et psallam in glória mea.

107:3 Exsúrge, glória mea, exsúrge, psaltérium et cíthara: * exsúrgam dilúculo.

107:4 Confitébor tibi in pópulis, Dómine: * et psallam tibi in natiónibus.

107:5 Quia magna est super cælos misericórdia tua: * et usque ad nubes véritas tua:

107:6 Exaltáre super cælos, Deus, et super omnem terram glória tua: * ut liberéntur dilécti tui.

107:7 Salvum fac déxtera tua, et exáudi me: * Deus locútus est in sancto suo:

107:8 Exsultábo, et dívidam Síchimam, * et convállem tabernaculórum dimétiar.

107:9 Meus est Gálaad, et meus est Manásses: * et Éphraim suscéptio cápitis mei.

107:10 Juda rex meus: * Moab lebes spei meæ.

107:10 In Idumǽam exténdam calceaméntum meum: * mihi alienígenæ amíci facti sunt.

107:11 Quis dedúcet me in civitátem munítam? * quis dedúcet me usque in Idumǽam?

107:12 Nonne tu, Deus, qui repulísti nos, * et non exíbis, Deus, in virtútibus nostris?

107:13 Da nobis auxílium de tribulatióne: * quia vana salus hóminis.

107:14 In Deo faciémus virtútem: * et ipse ad níhilum dedúcet inimícos nostros.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Psallam tibi in natiónibus, quia magna est super cælos misericórdia tua.

℣. Memóriam fecit mirabílium suórum miserátor Dóminus.

℟. Escam dedit timéntibus se.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. A vínculis peccatórum nostrórum absólvat nos omnípotens et miséricors Dóminus.

℟. Amen.

℣. Jube, domne, benedícere.

Benedictio. Evangélica léctio sit nobis salus et protéctio.

℟. Amen.

Lectio 7

Léctio sancti Evangélii secúndum Joánnem

Joannes 19:31-37

In illo témpore: Judǽi, quóniam parascéve erat, ut non remanérent in cruce córpora sábbato (erat enim magnus dies ille sábbati) rogavérunt Pilátum, ut frangeréntur eórum crura et tolleréntur. Et réliqua.

Homilía sancti Lauréntii Justiniáni Epíscopi

De triumpháli Christi agóne, cap. 21

Ad Jesum ígitur cum veníssent, illúmque jam mórtuum conspexíssent, ipsíus mínime crura fregérunt, verum astántium unus, vibráta láncea, latus ejus apéruit, et contínuo exívit sanguis et aqua. Grande prorsus et inaudítum prodígium, ut de exanimáto córpore sanguis exíret et aqua. Verúmtamen, máximum, in re hac gesta, nobis vóluit Dei sapiéntia commendáre sacraméntum, sui vidélicet, et Ecclésiæ unitátem. Hujus enim spirituális cópulæ figúra præcéssit, quando de látere Adæ dormiéntis una ex costis ipsíus subtrácta narrátur, atque de eádem Eva cunctórum parens formáta est, quæ typum gerébat Ecclésiæ. Significábat tunc Spíritus Sanctus, verum et spirituálem Adam esse futúrum, qui Paracléti virtúte plasmátus, dum dormíret in cruce, de ipsíus látere, profluéntibus aqua et sánguine, speciósa sponsa sine ruga et mácula, formarétur Ecclésia.

℣. Tu autem, Dómine, miserére nobis.

℟. Deo grátias.

℟. Ego si exaltátus fúero a terra

* Omnia traham ad meípsum.

℣. Hoc autem dicébat signíficans qua morte esset moritúrus.

℟. Omnia traham ad meípsum.

℣. Jube, domne, benedícere.

Benedictio. Divínum auxílium máneat semper nobíscum.

℟. Amen.

Lectio 8

Hæc quippe sunt sacraménta ecclesiástica per quæ totum corpus Ecclésiæ ablúitur atque sanctificátur. In lavácro útique aquæ regeneratiónis, quod Christi morte sacrátur, ab origináli contagióne mundátur. In Redemptóris vero sánguine nedum ab omni culpa purgátur, verum étiam regni cæléstis illi aperítur intróitus. Ambo hæc in unum efféctum convéniunt nec unum sine áltero valet ad salútem prodésse: non enim absque baptísmi sacraménto et peccatórum remissióne, potest quis futúræ beatitúdinis hereditátem percípere. Hoc ubíque in orbe terrárum sancta mater confitétur Ecclésia, et multiplícibus Scripturárum divinárum testimóniis roborátur. Insuper et qui vidit de Christo aquam emanáre et sánguinem, testimónium perhíbuit, et verum est testimónium ejus. Nempe iste est Joánnes Apóstolus et Evangelísta, qui præcípuo amóre diléctus est a Dómino.

℣. Tu autem, Dómine, miserére nobis.

℟. Deo grátias.

℟. Simus ergo imitatóres Dei

* Et ambulémus in dilectióne.

℣. Sicut et Christus diléxit nos et trádidit semetípsum pro nobis.

℟. Et ambulémus in dilectióne.

℣. Glória Patri, et Fílio, * et Spirítui Sancto.

℟. Et ambulémus in dilectióne.

℣. Jube, domne, benedícere.

Benedictio. Ad societátem cívium supernórum perdúcat nos Rex Angelórum.

℟. Amen.

Lectio 9

Profécto hæc facta sunt ut Scriptúra implerétur quæ ait: Os non comminuétis ex eo. A Dómino quippe Móysi fúerat imperátum ne in sacrifícii phase, in celebratióne immoláti agni, ullum comminuerétur os. In Dómino autem Jesu innocentíssimo agno, figúræ véritas est compléta. Nequáquam crura illíus sunt fracta, quemádmodum duórum nequam cum eo pendéntium; sed tantum illíus latus apértum, quátenus ália Scriptúra perficerétur quæ dicit: Vidébunt in quem transfixérunt. Porro vúlnerum cicatríces in suo vóluit Dóminus córpore retinére, ut, sicut eléctis incentívum devotiónis, ita et réprobis irrefragábile fíeret testimónium damnatiónis. Ita ómnia consummáta in Christo, longe ante Prophetárum oráculis promulgáta fuére, quátenus cathólica fides tam pro se quam advérsus hæreticórum munirétur erróres.

℣. Tu autem, Dómine, miserére nobis.

℟. Deo grátias.

Te Deum

Te Deum laudámus: * te Dóminum confitémur.

Te ætérnum Patrem * omnis terra venerátur.

Tibi omnes Ángeli, * tibi Cæli, et univérsæ Potestátes:

Tibi Chérubim et Séraphim * incessábili voce proclámant:

Fit reverentia Sanctus, Sanctus, Sanctus * Dóminus Deus Sábaoth.

Pleni sunt cæli et terra * majestátis glóriæ tuæ.

Te gloriósus * Apostolórum chorus,

Te Prophetárum * laudábilis númerus,

Te Mártyrum candidátus * laudat exércitus.

Te per orbem terrárum * sancta confitétur Ecclésia,

Patrem * imménsæ majestátis;

Venerándum tuum verum * et únicum Fílium;

Sanctum quoque * Paráclitum Spíritum.

Tu Rex glóriæ, * Christe.

Tu Patris * sempitérnus es Fílius.

Fit reverentia Tu, ad liberándum susceptúrus hóminem: * non horruísti Vírginis úterum.

Tu, devícto mortis acúleo, * aperuísti credéntibus regna cælórum.

Tu ad déxteram Dei sedes, * in glória Patris.

Judex créderis * esse ventúrus.

Sequens versus dicitur flexis genibus Te ergo quǽsumus, tuis fámulis súbveni, * quos pretióso sánguine redemísti.

Ætérna fac cum Sanctis tuis * in glória numerári.

Salvum fac pópulum tuum, Dómine, * et bénedic hereditáti tuæ.

Et rege eos, * et extólle illos usque in ætérnum.

Per síngulos dies * benedícimus te.

Fit reverentia, secundum consuetudinem Et laudámus nomen tuum in sǽculum, * et in sǽculum sǽculi.

Dignáre, Dómine, die isto * sine peccáto nos custodíre.

Miserére nostri, Dómine, * miserére nostri.

Fiat misericórdia tua, Dómine, super nos, * quemádmodum sperávimus in te.

In te, Dómine, sperávi: * non confúndar in ætérnum.

Reliqua omittuntur, nisi separandæ sint.

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui nobis in Corde Fílii tui, nostris vulneráto peccátis, infinítos dilectiónis thesáuros misericórditer largíri dignáris; concéde, quǽsumus, ut illi devótum pietátis nostræ præstántes obséquium, dignæ quoque satisfactiónis exhibeámus offícium.

Per eúmdem Dóminum nostrum Jesum Christum Fílium tuum, qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Laudes

Incipit

Si Matutinum a Laudibus separatur, tunc dicitur secreto:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Secus absolute incipiuntur, ut sequitur:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Commune aut Festo}

Ant. Unus mílitum.

Psalmus 92 [1]

92:1 Dóminus regnávit, decórem indútus est: * indútus est Dóminus fortitúdinem, et præcínxit se.

92:1 Étenim firmávit orbem terræ, * qui non commovébitur.

92:2 Paráta sedes tua ex tunc: * a sǽculo tu es.

92:3 Elevavérunt flúmina, Dómine: * elevavérunt flúmina vocem suam.

92:3 Elevavérunt flúmina fluctus suos, * a vócibus aquárum multárum.

92:4 Mirábiles elatiónes maris: * mirábilis in altis Dóminus.

92:5 Testimónia tua credibília facta sunt nimis: * domum tuam decet sanctitúdo, Dómine, in longitúdinem diérum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Unus mílitum láncea latus ejus apéruit et contínuo exívit sanguis et aqua.

Ant. Stans Jesus.

Psalmus 99 [2]

99:2 Jubiláte Deo, omnis terra: * servíte Dómino in lætítia.

99:2 Introíte in conspéctu ejus, * in exsultatióne.

99:3 Scitóte quóniam Dóminus ipse est Deus: * ipse fecit nos, et non ipsi nos.

99:3 Pópulus ejus, et oves páscuæ ejus: † introíte portas ejus in confessióne, * átria ejus in hymnis: confitémini illi.

99:4 Laudáte nomen ejus: quóniam suávis est Dóminus, † in ætérnum misericórdia ejus, * et usque in generatiónem et generatiónem véritas ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Stans Jesus clamábat dicens: Si quis sitit, véniat ad me et bibat.

Ant. In caritáte perpétua.

Psalmus 62 [3]

62:2 Deus, Deus meus, * ad te de luce vígilo.

62:2 Sitívit in te ánima mea, * quam multiplíciter tibi caro mea.

62:3 In terra desérta, et ínvia, et inaquósa: † sic in sancto appárui tibi, * ut vidérem virtútem tuam, et glóriam tuam.

62:4 Quóniam mélior est misericórdia tua super vitas: * lábia mea laudábunt te.

62:5 Sic benedícam te in vita mea: * et in nómine tuo levábo manus meas.

62:6 Sicut ádipe et pinguédine repleátur ánima mea: * et lábiis exsultatiónis laudábit os meum.

62:7 Si memor fui tui super stratum meum, † in matutínis meditábor in te: * quia fuísti adjútor meus.

62:8 Et in velaménto alárum tuárum exsultábo, † adhǽsit ánima mea post te: * me suscépit déxtera tua.

62:10 Ipsi vero in vanum quæsiérunt ánimam meam, † introíbunt in inferióra terræ: * tradéntur in manus gládii, partes vúlpium erunt.

62:12 Rex vero lætábitur in Deo, † laudabúntur omnes qui jurant in eo: * quia obstrúctum est os loquéntium iníqua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. In caritáte perpétua diléxit nos Deus, ídeo, exaltátus a terra, attráxit nos ad Cor suum, míserans.

Ant. Veníte ad me.

Canticum Trium Puerorum [4]

Dan 3:57-88,56

3:57 Benedícite, ómnia ópera Dómini, Dómino: * laudáte et superexaltáte eum in sǽcula.

3:58 Benedícite, Ángeli Dómini, Dómino: * benedícite, cæli, Dómino.

3:59 Benedícite, aquæ omnes, quæ super cælos sunt, Dómino: * benedícite, omnes virtútes Dómini, Dómino.

3:60 Benedícite, sol et luna, Dómino: * benedícite, stellæ cæli, Dómino.

3:61 Benedícite, omnis imber et ros, Dómino: * benedícite, omnes spíritus Dei, Dómino.

3:62 Benedícite, ignis et æstus, Dómino: * benedícite, frigus et æstus, Dómino.

3:63 Benedícite, rores et pruína, Dómino: * benedícite, gelu et frigus, Dómino.

3:64 Benedícite, glácies et nives, Dómino: * benedícite, noctes et dies, Dómino.

3:65 Benedícite, lux et ténebræ, Dómino: * benedícite, fúlgura et nubes, Dómino.

3:66 Benedícat terra Dóminum: * laudet et superexáltet eum in sǽcula.

3:67 Benedícite, montes et colles, Dómino: * benedícite, univérsa germinántia in terra, Dómino.

3:68 Benedícite, fontes, Dómino: * benedícite, mária et flúmina, Dómino.

3:69 Benedícite, cete, et ómnia, quæ movéntur in aquis, Dómino: * benedícite, omnes vólucres cæli, Dómino.

3:70 Benedícite, omnes béstiæ et pécora, Dómino: * benedícite, fílii hóminum, Dómino.

3:71 Benedícat Israël Dóminum: * laudet et superexáltet eum in sǽcula.

3:72 Benedícite, sacerdótes Dómini, Dómino: * benedícite, servi Dómini, Dómino.

3:73 Benedícite, spíritus, et ánimæ justórum, Dómino: * benedícite, sancti, et húmiles corde, Dómino.

3:74 Benedícite, Ananía, Azaría, Mísaël, Dómino: * laudáte et superexaltáte eum in sǽcula.

3:75 (Fit reverentia:) Benedicámus Patrem et Fílium cum Sancto Spíritu: * laudémus et superexaltémus eum in sǽcula.

3:56 Benedíctus es, Dómine, in firmaménto cæli: * et laudábilis, et gloriósus, et superexaltátus in sǽcula.

Ant. Veníte ad me omnes qui laborátis et oneráti estis et ego refíciam vos.

Ant. Fili.

Psalmus 148 [5]

148:1 Laudáte Dóminum de cælis: * laudáte eum in excélsis.

148:2 Laudáte eum, omnes Ángeli ejus: * laudáte eum, omnes virtútes ejus.

148:3 Laudáte eum, sol et luna: * laudáte eum, omnes stellæ et lumen.

148:4 Laudáte eum, cæli cælórum: * et aquæ omnes, quæ super cælos sunt, laudent nomen Dómini.

148:5 Quia ipse dixit, et facta sunt: * ipse mandávit, et creáta sunt.

148:6 Státuit ea in ætérnum, et in sǽculum sǽculi: * præcéptum pósuit, et non præteríbit.

148:7 Laudáte Dóminum de terra, * dracónes, et omnes abýssi.

148:8 Ignis, grando, nix, glácies, spíritus procellárum: * quæ fáciunt verbum ejus:

148:9 Montes, et omnes colles: * ligna fructífera, et omnes cedri.

148:10 Béstiæ, et univérsa pécora: * serpéntes, et vólucres pennátæ:

148:11 Reges terræ, et omnes pópuli: * príncipes, et omnes júdices terræ.

148:12 Júvenes, et vírgines: † senes cum junióribus laudent nomen Dómini: * quia exaltátum est nomen ejus solíus.

148:14 Conféssio ejus super cælum et terram: * et exaltávit cornu pópuli sui.

148:14 Hymnus ómnibus sanctis ejus: * fíliis Israël, pópulo appropinquánti sibi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Fili, præbe mihi cor tuum, et óculi tui custódiant vias meas.

Capitulum Hymnus Versus {ex Commune aut Festo}

Eph 3:8-9

Fratres: Mihi ómnium sanctórum mínimo data est grátia hæc, in géntibus evangelizáre investigábiles divítias Christi; et illumináre omnes, quæ sit dispensátio sacraménti abscónditi a sǽculis in Deo.

℟. Deo grátias.

Hymnus

Cor, arca legem cóntinens

Non servitútis véteris,

Sed grátiæ, sed véniæ,

Sed et misericórdiæ.

Cor, sanctuárium novi

Intemerátum fœ́deris,

Templum vetústo sánctius,

Velúmque scisso utílius.

Te vulnerátum cáritas

Ictu paténti vóluit,

Amóris invisíbilis

Ut venerémur vúlnera.

Hoc sub amóris sýmbolo

Passus cruénta et mýstica,

Utrúmque sacrifícium

Christus sacérdos óbtulit.

Quis non amántem rédamet?

Quis non redémptus díligat,

Et Corde in isto séligat

Ætérna tabernácula?

Jesu, tibi sit glória,

Qui Corde fundis grátiam,

Cum Patre, et almo Spíritu,

In sempitérna sǽcula.

Amen.

℣. Hauriétis aquas in gáudio.

℟. De fóntibus Salvatóris.

Canticum: Benedictus {Antiphona ex Proprio de Tempore}

Ant. Facta sunt.

Canticum Zachariæ

Luc. 1:68-79

1:68 Benedíctus ✠ Dóminus, Deus Israël: * quia visitávit, et fecit redemptiónem plebis suæ:

1:69 Et eréxit cornu salútis nobis: * in domo David, púeri sui.

1:70 Sicut locútus est per os sanctórum, * qui a sǽculo sunt, prophetárum ejus:

1:71 Salútem ex inimícis nostris, * et de manu ómnium, qui odérunt nos.

1:72 Ad faciéndam misericórdiam cum pátribus nostris: * et memorári testaménti sui sancti.

1:73 Jusjurándum, quod jurávit ad Ábraham patrem nostrum, * datúrum se nobis:

1:74 Ut sine timóre, de manu inimicórum nostrórum liberáti, * serviámus illi.

1:75 In sanctitáte, et justítia coram ipso, * ómnibus diébus nostris.

1:76 Et tu, puer, Prophéta Altíssimi vocáberis: * præíbis enim ante fáciem Dómini, paráre vias ejus:

1:77 Ad dandam sciéntiam salútis plebi ejus: * in remissiónem peccatórum eórum:

1:78 Per víscera misericórdiæ Dei nostri: * in quibus visitávit nos, óriens ex alto:

1:79 Illumináre his, qui in ténebris, et in umbra mortis sedent: * ad dirigéndos pedes nostros in viam pacis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Facta sunt enim hæc ut Scriptúra implerétur quæ dicit: Vidébunt in quem transfixérunt.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui nobis in Corde Fílii tui, nostris vulneráto peccátis, infinítos dilectiónis thesáuros misericórditer largíri dignáris; concéde, quǽsumus, ut illi devótum pietátis nostræ præstántes obséquium, dignæ quoque satisfactiónis exhibeámus offícium.

Per eúmdem Dóminum nostrum Jesum Christum Fílium tuum, qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

℣. Dóminus det nobis suam pacem.

℟. Et vitam ætérnam. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Ad Primam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus {Doxology: Heart}

Jam lucis orto sídere,

Deum precémur súpplices,

Ut in diúrnis áctibus

Nos servet a nocéntibus.

Linguam refrénans témperet,

Ne litis horror ínsonet:

Visum fovéndo cóntegat,

Ne vanitátes háuriat.

Sint pura cordis íntima,

Absístat et vecórdia;

Carnis terat supérbiam

Potus cibíque párcitas.

Ut, cum dies abscésserit,

Noctémque sors redúxerit,

Mundi per abstinéntiam

Ipsi canámus glóriam.

Jesu, tibi sit glória,

Qui Corde fundis grátiam,

Cum Patre et almo Spíritu,

In sempitérna sǽcula.

Amen.

Psalmi {Psalmi Dominica & antiphonæ ex Commune aut Festo}

Ant. Unus mílitum.

Psalmus 53 [1]

53:3 Deus, in nómine tuo salvum me fac: * et in virtúte tua júdica me.

53:4 Deus, exáudi oratiónem meam: * áuribus pércipe verba oris mei.

53:5 Quóniam aliéni insurrexérunt advérsum me, et fortes quæsiérunt ánimam meam: * et non proposuérunt Deum ante conspéctum suum.

53:6 Ecce enim, Deus ádjuvat me: * et Dóminus suscéptor est ánimæ meæ.

53:7 Avérte mala inimícis meis: * et in veritáte tua dispérde illos.

53:8 Voluntárie sacrificábo tibi, * et confitébor nómini tuo, Dómine: quóniam bonum est:

53:9 Quóniam ex omni tribulatióne eripuísti me: * et super inimícos meos despéxit óculus meus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(1-16) [2]

118:1 (Aleph) Beáti immaculáti in via: * qui ámbulant in lege Dómini.

118:2 Beáti, qui scrutántur testimónia ejus: * in toto corde exquírunt eum.

118:3 Non enim qui operántur iniquitátem, * in viis ejus ambulavérunt.

118:4 Tu mandásti * mandáta tua custodíri nimis.

118:5 Útinam dirigántur viæ meæ, * ad custodiéndas justificatiónes tuas!

118:6 Tunc non confúndar, * cum perspéxero in ómnibus mandátis tuis.

118:7 Confitébor tibi in directióne cordis: * in eo quod dídici judícia justítiæ tuæ.

118:8 Justificatiónes tuas custódiam: * non me derelínquas usquequáque.

118:9 (Beth) In quo córrigit adolescéntior viam suam? * In custodiéndo sermónes tuos.

118:10 In toto corde meo exquisívi te: * ne repéllas me a mandátis tuis.

118:11 In corde meo abscóndi elóquia tua: * ut non peccem tibi.

118:12 Benedíctus es, Dómine: * doce me justificatiónes tuas.

118:13 In lábiis meis, * pronuntiávi ómnia judícia oris tui.

118:14 In via testimoniórum tuórum delectátus sum, * sicut in ómnibus divítiis.

118:15 In mandátis tuis exercébor: * et considerábo vias tuas.

118:16 In justificatiónibus tuis meditábor: * non oblivíscar sermónes tuos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(17-32) [3]

118:17 (Ghimel) Retríbue servo tuo, vivífica me: * et custódiam sermónes tuos:

118:18 Revéla óculos meos: * et considerábo mirabília de lege tua.

118:19 Íncola ego sum in terra: * non abscóndas a me mandáta tua.

118:20 Concupívit ánima mea desideráre justificatiónes tuas, * in omni témpore.

118:21 Increpásti supérbos: * maledícti qui declínant a mandátis tuis.

118:22 Aufer a me oppróbrium, et contémptum: * quia testimónia tua exquisívi.

118:23 Étenim sedérunt príncipes, et advérsum me loquebántur: * servus autem tuus exercebátur in justificatiónibus tuis.

118:24 Nam et testimónia tua meditátio mea est: * et consílium meum justificatiónes tuæ.

118:25 (Daleth) Adhǽsit paviménto ánima mea: * vivífica me secúndum verbum tuum.

118:26 Vias meas enuntiávi, et exaudísti me: * doce me justificatiónes tuas.

118:27 Viam justificatiónum tuárum ínstrue me: * et exercébor in mirabílibus tuis.

118:28 Dormitávit ánima mea præ tǽdio: * confírma me in verbis tuis.

118:29 Viam iniquitátis ámove a me: * et de lege tua miserére mei.

118:30 Viam veritátis elégi: * judícia tua non sum oblítus.

118:31 Adhǽsi testimóniis tuis, Dómine: * noli me confúndere.

118:32 Viam mandatórum tuórum cucúrri, * cum dilatásti cor meum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Unus mílitum láncea latus ejus apéruit et contínuo exívit sanguis et aqua.

Capitulum Responsorium Versus {ex Psalterio secundum diem}

1 Tim. 1:17

Regi sæculórum immortáli et invisíbili, soli Deo honor et glória in sǽcula sæculórum. Amen.

℟. Deo grátias.

℟.br. Christe, Fili Dei vivi, * Miserére nobis.

℟. Christe, Fili Dei vivi, * Miserére nobis.

℣. Qui corde fundis grátiam.

℟. Miserére nobis.

℣. Glória Patri, et Fílio, * et Spirítui Sancto.

℟. Christe, Fili Dei vivi, * Miserére nobis.

℣. Exsúrge, Christe, ádjuva nos.

℟. Et líbera nos propter nomen tuum.

Preces Dominicales et Feriales{omittitur}

Preces Feriales{omittitur}

Preces Dominicales et Feriales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Dómine Deus omnípotens, qui ad princípium hujus diéi nos perveníre fecísti: tua nos hódie salva virtúte; ut in hac die ad nullum declinémus peccátum, sed semper ad tuam justítiam faciéndam nostra procédant elóquia, dirigántur cogitatiónes et ópera.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Martyrologium {anticip.}

Sexto Idus Júnii Luna quarta Anno Dómini 2027

Aquis, in Gállia, sancti Maximíni, qui éxstitit primus ejúsdem civitátis Epíscopus, ac Dómini discípulus fuísse tráditur.

Eódem die sanctæ Callíopæ Mártyris, quæ, ob Christi fidem, abscíssis mammis atque adústis cárnibus, super téstulas volutáta, demum, truncáta cápite, martýrii palmam accépit.

Eboráci, in Anglia, sancti Willhélmi, Epíscopi et Confessóris, qui, inter cétera ad ejus sepúlcrum patráta mirácula, tres mórtuos suscitávit, atque ab Honório Papa Tértio in Sanctórum cánonem relátus est.

Apud Suessiónes, in Gálliis, natális sancti Medárdi, Epíscopi Novioménsis; cujus vita et mors pretiósa gloriósis miráculis commendátur.

Rotómagi sancti Gildárdi Epíscopi, qui fuit frater ejúsdem sancti Medárdi. Ambo autem fratres, eódem die nati eodémque die Epíscopi consecráti, uno quoque die de hac vita subtrácti, simul in cælum migrárunt.

Apud Senónas sancti Heráclii Epíscopi.

Metis, in Gállia, sancti Clodúlphi Epíscopi.

In Picéno sancti Severíni, Septempedáni Epíscopi.

In Sardínia sancti Sallustiáni Confessóris.

Cameríni sancti Victoríni Confessóris, qui fuit prædícti sancti Severíni, Septempedáni Epíscopi, germánus frater.

℣. Et álibi aliórum plurimórum sanctórum Mártyrum et Confessórum, atque sanctárum Vírginum.

℟. Deo grátias.

℣. Pretiósa in conspéctu Dómini.

℟. Mors Sanctórum ejus.

Sancta María et omnes Sancti intercédant pro nobis ad Dóminum, ut nos mereámur ab eo adjuvári et salvári, qui vivit et regnat in sǽcula sæculórum.

℟. Amen.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Réspice in servos tuos, Dómine, et in ópera tua, et dírige fílios eórum.

℟. Et sit splendor Dómini Dei nostri super nos, et ópera mánuum nostrárum dírige super nos, et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Orémus.

Dirígere et sanctificáre, régere et gubernáre dignáre, Dómine Deus, Rex cæli et terræ, hódie corda et córpora nostra, sensus, sermónes et actus nostros in lege tua, et in opéribus mandatórum tuórum: ut hic et in ætérnum, te auxiliánte, salvi et líberi esse mereámur, Salvátor mundi: Qui vivis et regnas in sǽcula sæculórum.

℟. Amen.

Lectio brevis {ex Commune aut Festo}

℣. Jube, domne, benedícere.

Benedictio. Dies et actus nostros in sua pace dispónat Dóminus omnípotens.

℟. Amen.

Eph 3:17-19

In caritáte radicáti et fundáti, ut possítis comprehéndere cum ómnibus sanctis, quæ sit latitúdo et longitúdo, et sublímitas et profúndum; scire étiam supereminéntem sciéntiæ caritátem Christi, ut impleámini in omnem plenitúdinem Dei.

℣. Tu autem, Dómine, miserére nobis.

℟. Deo grátias.

Conclusio

℣. Adjutórium nostrum ✠ in nómine Dómini.

℟. Qui fecit cælum et terram.

℣. Benedícite.

℟. Deus.

Benedictio. Dóminus nos benedícat, ✠ et ab omni malo deféndat, et ad vitam perdúcat ætérnam. Et fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Tertiam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus {Doxology: Heart}

Nunc, Sancte, nobis, Spíritus,

Unum Patri cum Fílio,

Dignáre promptus íngeri

Nostro refúsus péctori.

Os, lingua, mens, sensus, vigor

Confessiónem pérsonent.

Flamméscat igne cáritas,

Accéndat ardor próximos.

Jesu, tibi sit glória,

Qui Corde fundis grátiam,

Cum Patre et almo Spíritu,

In sempitérna sǽcula.

Amen.

Psalmi {Psalmi Dominica & antiphonæ ex Commune aut Festo}

Ant. Stans Jesus.

Psalmus 118(33-48) [1]

118:33 (He) Legem pone mihi, Dómine, viam justificatiónum tuárum: * et exquíram eam semper.

118:34 Da mihi intelléctum, et scrutábor legem tuam: * et custódiam illam in toto corde meo.

118:35 Deduc me in sémitam mandatórum tuórum: * quia ipsam vólui.

118:36 Inclína cor meum in testimónia tua: * et non in avarítiam.

118:37 Avérte óculos meos ne vídeant vanitátem: * in via tua vivífica me.

118:38 Státue servo tuo elóquium tuum, * in timóre tuo.

118:39 Ámputa oppróbrium meum quod suspicátus sum: * quia judícia tua jucúnda.

118:40 Ecce, concupívi mandáta tua: * in æquitáte tua vivífica me.

118:41 (Vav) Et véniat super me misericórdia tua, Dómine: * salutáre tuum secúndum elóquium tuum.

118:42 Et respondébo exprobrántibus mihi verbum: * quia sperávi in sermónibus tuis.

118:43 Et ne áuferas de ore meo verbum veritátis usquequáque: * quia in judíciis tuis supersperávi.

118:44 Et custódiam legem tuam semper: * in sǽculum et in sǽculum sǽculi.

118:45 Et ambulábam in latitúdine: * quia mandáta tua exquisívi.

118:46 Et loquébar in testimóniis tuis in conspéctu regum: * et non confundébar.

118:47 Et meditábar in mandátis tuis, * quæ diléxi.

118:48 Et levávi manus meas ad mandáta tua, quæ diléxi: * et exercébar in justificatiónibus tuis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(49-64) [2]

118:49 (Zai) Memor esto verbi tui servo tuo, * in quo mihi spem dedísti.

118:50 Hæc me consoláta est in humilitáte mea: * quia elóquium tuum vivificávit me.

118:51 Supérbi iníque agébant usquequáque: * a lege autem tua non declinávi.

118:52 Memor fui judiciórum tuórum a sǽculo, Dómine: * et consolátus sum.

118:53 Deféctio ténuit me, * pro peccatóribus derelinquéntibus legem tuam.

118:54 Cantábiles mihi erant justificatiónes tuæ, * in loco peregrinatiónis meæ.

118:55 Memor fui nocte nóminis tui, Dómine: * et custodívi legem tuam.

118:56 Hæc facta est mihi: * quia justificatiónes tuas exquisívi.

118:57 (Heth) Pórtio mea, Dómine, * dixi custodíre legem tuam.

118:58 Deprecátus sum fáciem tuam in toto corde meo: * miserére mei secúndum elóquium tuum.

118:59 Cogitávi vias meas: * et convérti pedes meos in testimónia tua.

118:60 Parátus sum, et non sum turbátus: * ut custódiam mandáta tua.

118:61 Funes peccatórum circumpléxi sunt me: * et legem tuam non sum oblítus.

118:62 Média nocte surgébam ad confiténdum tibi, * super judícia justificatiónis tuæ.

118:63 Párticeps ego sum ómnium timéntium te: * et custodiéntium mandáta tua.

118:64 Misericórdia tua, Dómine, plena est terra: * justificatiónes tuas doce me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(65-80) [3]

118:65 (Teth) Bonitátem fecísti cum servo tuo, Dómine, * secúndum verbum tuum.

118:66 Bonitátem, et disciplínam, et sciéntiam doce me: * quia mandátis tuis crédidi.

118:67 Priúsquam humiliárer ego delíqui: * proptérea elóquium tuum custodívi.

118:68 Bonus es tu: * et in bonitáte tua doce me justificatiónes tuas.

118:69 Multiplicáta est super me iníquitas superbórum: * ego autem in toto corde meo scrutábor mandáta tua.

118:70 Coagulátum est sicut lac cor eórum: * ego vero legem tuam meditátus sum.

118:71 Bonum mihi quia humiliásti me: * ut discam justificatiónes tuas.

118:72 Bonum mihi lex oris tui, * super míllia auri et argénti.

118:73 (Joth) Manus tuæ fecérunt me, et plasmavérunt me: * da mihi intelléctum, et discam mandáta tua.

118:74 Qui timent te vidébunt me, et lætabúntur: * quia in verba tua supersperávi.

118:75 Cognóvi, Dómine, quia ǽquitas judícia tua: * et in veritáte tua humiliásti me.

118:76 Fiat misericórdia tua ut consolétur me, * secúndum elóquium tuum servo tuo.

118:77 Véniant mihi miseratiónes tuæ, et vivam: * quia lex tua meditátio mea est.

118:78 Confundántur supérbi, quia injúste iniquitátem fecérunt in me: * ego autem exercébor in mandátis tuis.

118:79 Convertántur mihi timéntes te: * et qui novérunt testimónia tua.

118:80 Fiat cor meum immaculátum in justificatiónibus tuis, * ut non confúndar.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Stans Jesus clamábat dicens: Si quis sitit, véniat ad me et bibat.

Capitulum Responsorium Versus {ex Commune aut Festo}

Eph 3:8-9

Fratres: Mihi ómnium sanctórum mínimo data est grátia hæc, in géntibus evangelizáre investigábiles divítias Christi; et illumináre omnes, quæ sit dispensátio sacraménti abscónditi a sǽculis in Deo.

℟. Deo grátias.

℟.br. Tóllite jugum meum super vos * Et díscite a me.

℟. Tóllite jugum meum super vos * Et díscite a me.

℣. Quia mitis sum et húmilis Corde.

℟. Et díscite a me.

℣. Glória Patri, et Fílio, * et Spirítui Sancto.

℟. Tóllite jugum meum super vos * Et díscite a me.

℣. Ego dixi, Dómine, miserére mei.

℟. Sana ánimam meam quia peccávi tibi.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui nobis in Corde Fílii tui, nostris vulneráto peccátis, infinítos dilectiónis thesáuros misericórditer largíri dignáris; concéde, quǽsumus, ut illi devótum pietátis nostræ præstántes obséquium, dignæ quoque satisfactiónis exhibeámus offícium.

Per eúmdem Dóminum nostrum Jesum Christum Fílium tuum, qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Sextam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus {Doxology: Heart}

Rector potens, verax Deus,

Qui témperas rerum vices,

Splendóre mane illúminas,

Et ígnibus merídiem:

Exstíngue flammas lítium,

Aufer calórem nóxium,

Confer salútem córporum,

Verámque pacem córdium.

Jesu, tibi sit glória,

Qui Corde fundis grátiam,

Cum Patre et almo Spíritu,

In sempitérna sǽcula.

Amen.

Psalmi {Psalmi Dominica & antiphonæ ex Commune aut Festo}

Ant. In caritáte perpétua.

Psalmus 118(81-96) [1]

118:81 (Caph) Defécit in salutáre tuum ánima mea: * et in verbum tuum supersperávi.

118:82 Defecérunt óculi mei in elóquium tuum, * dicéntes: Quando consoláberis me?

118:83 Quia factus sum sicut uter in pruína: * justificatiónes tuas non sum oblítus.

118:84 Quot sunt dies servi tui? * quando fácies de persequéntibus me judícium?

118:85 Narravérunt mihi iníqui fabulatiónes: * sed non ut lex tua.

118:86 Ómnia mandáta tua véritas: * iníque persecúti sunt me, ádjuva me.

118:87 Paulo minus consummavérunt me in terra: * ego autem non derelíqui mandáta tua.

118:88 Secúndum misericórdiam tuam vivífica me: * et custódiam testimónia oris tui.

118:89 (Lamed) In ætérnum, Dómine, * verbum tuum pérmanet in cælo.

118:90 In generatiónem et generatiónem véritas tua: * fundásti terram, et pérmanet.

118:91 Ordinatióne tua persevérat dies: * quóniam ómnia sérviunt tibi.

118:92 Nisi quod lex tua meditátio mea est: * tunc forte periíssem in humilitáte mea.

118:93 In ætérnum non oblivíscar justificatiónes tuas: * quia in ipsis vivificásti me.

118:94 Tuus sum ego, salvum me fac: * quóniam justificatiónes tuas exquisívi.

118:95 Me exspectavérunt peccatóres ut pérderent me: * testimónia tua intelléxi.

118:96 Omnis consummatiónis vidi finem: * latum mandátum tuum nimis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(97-112) [2]

118:97 (Mem) Quómodo diléxi legem tuam, Dómine? * tota die meditátio mea est.

118:98 Super inimícos meos prudéntem me fecísti mandáto tuo: * quia in ætérnum mihi est.

118:99 Super omnes docéntes me intelléxi: * quia testimónia tua meditátio mea est.

118:100 Super senes intelléxi: * quia mandáta tua quæsívi.

118:101 Ab omni via mala prohíbui pedes meos: * ut custódiam verba tua.

118:102 A judíciis tuis non declinávi: * quia tu legem posuísti mihi.

118:103 Quam dúlcia fáucibus meis elóquia tua, * super mel ori meo!

118:104 A mandátis tuis intelléxi: * proptérea odívi omnem viam iniquitátis.

118:105 (Nun) Lucérna pédibus meis verbum tuum, * et lumen sémitis meis.

118:106 Jurávi, et státui * custodíre judícia justítiæ tuæ.

118:107 Humiliátus sum usquequáque, Dómine: * vivífica me secúndum verbum tuum.

118:108 Voluntária oris mei beneplácita fac, Dómine: * et judícia tua doce me.

118:109 Ánima mea in mánibus meis semper: * et legem tuam non sum oblítus.

118:110 Posuérunt peccatóres láqueum mihi: * et de mandátis tuis non errávi.

118:111 Hereditáte acquisívi testimónia tua in ætérnum: * quia exsultátio cordis mei sunt.

118:112 Inclinávi cor meum ad faciéndas justificatiónes tuas in ætérnum, * propter retributiónem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(113-128) [3]

118:113 (Samech) Iníquos ódio hábui: * et legem tuam diléxi.

118:114 Adjútor et suscéptor meus es tu: * et in verbum tuum supersperávi.

118:115 Declináte a me, malígni: * et scrutábor mandáta Dei mei.

118:116 Súscipe me secúndum elóquium tuum, et vivam: * et non confúndas me ab exspectatióne mea.

118:117 Ádjuva me, et salvus ero: * et meditábor in justificatiónibus tuis semper.

118:118 Sprevísti omnes discedéntes a judíciis tuis: * quia injústa cogitátio eórum.

118:119 Prævaricántes reputávi omnes peccatóres terræ: * ídeo diléxi testimónia tua.

118:120 Confíge timóre tuo carnes meas: * a judíciis enim tuis tímui.

118:121 (Ain) Feci judícium et justítiam: * non tradas me calumniántibus me.

118:122 Súscipe servum tuum in bonum: * non calumniéntur me supérbi.

118:123 Óculi mei defecérunt in salutáre tuum: * et in elóquium justítiæ tuæ.

118:124 Fac cum servo tuo secúndum misericórdiam tuam: * et justificatiónes tuas doce me.

118:125 Servus tuus sum ego: * da mihi intelléctum, ut sciam testimónia tua.

118:126 Tempus faciéndi, Dómine: * dissipavérunt legem tuam.

118:127 Ídeo diléxi mandáta tua, * super aurum et topázion.

118:128 Proptérea ad ómnia mandáta tua dirigébar: * omnem viam iníquam ódio hábui.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. In caritáte perpétua diléxit nos Deus, ídeo, exaltátus a terra, attráxit nos ad Cor suum, míserans.

Capitulum Responsorium Versus {ex Commune aut Festo}

Eph 3:14-17

Hujus rei grátia flecto génua mea ad Patrem Dómini nostri Jesu Christi, ut det vobis secúndum divítias glóriæ suæ virtúte corroborári per Spíritum ejus in interiórem hóminem: Christum habitáre per fidem in córdibus vestris.

℟. Deo grátias.

℟.br. Ego dixi: Dómine, * Miserére mei.

℟. Ego dixi: Dómine, * Miserére mei.

℣. Sana ánimam meam quia peccávi tibi.

℟. Miserére mei.

℣. Glória Patri, et Fílio, * et Spirítui Sancto.

℟. Ego dixi: Dómine, * Miserére mei.

℣. Memóriam fecit mirabílium suórum miserátor Dóminus.

℟. Escam dedit timéntibus se.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui nobis in Corde Fílii tui, nostris vulneráto peccátis, infinítos dilectiónis thesáuros misericórditer largíri dignáris; concéde, quǽsumus, ut illi devótum pietátis nostræ præstántes obséquium, dignæ quoque satisfactiónis exhibeámus offícium.

Per eúmdem Dóminum nostrum Jesum Christum Fílium tuum, qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Nonam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus {Doxology: Heart}

Rerum, Deus, tenax vigor,

Immótus in te pérmanens,

Lucis diúrnæ témpora

Succéssibus detérminans:

Largíre lumen véspere,

Quo vita nusquam décidat,

Sed prǽmium mortis sacræ

Perénnis instet glória.

Jesu, tibi sit glória,

Qui Corde fundis grátiam,

Cum Patre et almo Spíritu,

In sempitérna sǽcula.

Amen.

Psalmi {Psalmi Dominica & antiphonæ ex Commune aut Festo}

Ant. Fili.

Psalmus 118(129-144) [1]

118:129 (Phe) Mirabília testimónia tua: * ídeo scrutáta est ea ánima mea.

118:130 Declarátio sermónum tuórum illúminat: * et intelléctum dat párvulis.

118:131 Os meum apérui, et attráxi spíritum: * quia mandáta tua desiderábam.

118:132 Áspice in me, et miserére mei, * secúndum judícium diligéntium nomen tuum.

118:133 Gressus meos dírige secúndum elóquium tuum: * et non dominétur mei omnis injustítia.

118:134 Rédime me a calúmniis hóminum: * ut custódiam mandáta tua.

118:135 Fáciem tuam illúmina super servum tuum: * et doce me justificatiónes tuas.

118:136 Éxitus aquárum deduxérunt óculi mei: * quia non custodiérunt legem tuam.

118:137 (Sade) Justus es, Dómine: * et rectum judícium tuum.

118:138 Mandásti justítiam testimónia tua: * et veritátem tuam nimis.

118:139 Tabéscere me fecit zelus meus: * quia oblíti sunt verba tua inimíci mei.

118:140 Ignítum elóquium tuum veheménter: * et servus tuus diléxit illud.

118:141 Adolescéntulus sum ego et contémptus: * justificatiónes tuas non sum oblítus.

118:142 Justítia tua, justítia in ætérnum: * et lex tua véritas.

118:143 Tribulátio, et angústia invenérunt me: * mandáta tua meditátio mea est.

118:144 Ǽquitas testimónia tua in ætérnum: * intelléctum da mihi, et vivam.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(145-160) [2]

118:145 (Coph) Clamávi in toto corde meo, exáudi me, Dómine: * justificatiónes tuas requíram.

118:146 Clamávi ad te, salvum me fac: * ut custódiam mandáta tua.

118:147 Prævéni in maturitáte, et clamávi: * quia in verba tua supersperávi.

118:148 Prævenérunt óculi mei ad te dilúculo: * ut meditárer elóquia tua.

118:149 Vocem meam audi secúndum misericórdiam tuam, Dómine: * et secúndum judícium tuum vivífica me.

118:150 Appropinquavérunt persequéntes me iniquitáti: * a lege autem tua longe facti sunt.

118:151 Prope es tu, Dómine: * et omnes viæ tuæ véritas.

118:152 Inítio cognóvi de testimóniis tuis: * quia in ætérnum fundásti ea.

118:153 (Res) Vide humilitátem meam, et éripe me: * quia legem tuam non sum oblítus.

118:154 Júdica judícium meum, et rédime me: * propter elóquium tuum vivífica me.

118:155 Longe a peccatóribus salus: * quia justificatiónes tuas non exquisiérunt.

118:156 Misericórdiæ tuæ multæ, Dómine: * secúndum judícium tuum vivífica me.

118:157 Multi qui persequúntur me, et tríbulant me: * a testimóniis tuis non declinávi.

118:158 Vidi prævaricántes, et tabescébam: * quia elóquia tua non custodiérunt.

118:159 Vide quóniam mandáta tua diléxi, Dómine: * in misericórdia tua vivífica me.

118:160 Princípium verbórum tuórum, véritas: * in ætérnum ómnia judícia justítiæ tuæ.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(161-176) [3]

118:161 (Sin) Príncipes persecúti sunt me gratis: * et a verbis tuis formidávit cor meum.

118:162 Lætábor ego super elóquia tua: * sicut qui invénit spólia multa.

118:163 Iniquitátem ódio hábui, et abominátus sum: * legem autem tuam diléxi.

118:164 Sépties in die laudem dixi tibi, * super judícia justítiæ tuæ.

118:165 Pax multa diligéntibus legem tuam: * et non est illis scándalum.

118:166 Exspectábam salutáre tuum, Dómine: * et mandáta tua diléxi.

118:167 Custodívit ánima mea testimónia tua: * et diléxit ea veheménter.

118:168 Servávi mandáta tua, et testimónia tua: * quia omnes viæ meæ in conspéctu tuo.

118:169 (Thau) Appropínquet deprecátio mea in conspéctu tuo, Dómine: * juxta elóquium tuum da mihi intelléctum.

118:170 Intret postulátio mea in conspéctu tuo: * secúndum elóquium tuum éripe me.

118:171 Eructábunt lábia mea hymnum, * cum docúeris me justificatiónes tuas.

118:172 Pronuntiábit lingua mea elóquium tuum: * quia ómnia mandáta tua ǽquitas.

118:173 Fiat manus tua ut salvet me: * quóniam mandáta tua elégi.

118:174 Concupívi salutáre tuum, Dómine: * et lex tua meditátio mea est.

118:175 Vivet ánima mea, et laudábit te: * et judícia tua adjuvábunt me.

118:176 Errávi, sicut ovis, quæ périit: * quære servum tuum, quia mandáta tua non sum oblítus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Fili, præbe mihi cor tuum, et óculi tui custódiant vias meas.

Capitulum Responsorium Versus {ex Commune aut Festo}

Eph 3:17-19

In caritáte radicáti et fundáti, ut possítis comprehéndere cum ómnibus sanctis, quæ sit latitúdo et longitúdo, et sublímitas et profúndum; scire étiam supereminéntem sciéntiæ caritátem Christi, ut impleámini in omnem plenitúdinem Dei.

℟. Deo grátias.

℟.br. Memóriam fecit mirabílium suórum * Miserátor Dóminus.

℟. Memóriam fecit mirabílium suórum * Miserátor Dóminus.

℣. Escam dedit timéntibus se.

℟. Miserátor Dóminus.

℣. Glória Patri, et Fílio, * et Spirítui Sancto.

℟. Memóriam fecit mirabílium suórum * Miserátor Dóminus.

℣. Hauriétis aquas in gáudio.

℟. De fóntibus Salvatóris.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui nobis in Corde Fílii tui, nostris vulneráto peccátis, infinítos dilectiónis thesáuros misericórditer largíri dignáris; concéde, quǽsumus, ut illi devótum pietátis nostræ præstántes obséquium, dignæ quoque satisfactiónis exhibeámus offícium.

Per eúmdem Dóminum nostrum Jesum Christum Fílium tuum, qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Vesperas

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Commune aut Festo}

Ant. Unus mílitum.

Psalmus 109 [1]

109:1 Dixit Dóminus Dómino meo: * Sede a dextris meis:

109:1 Donec ponam inimícos tuos, * scabéllum pedum tuórum.

109:2 Virgam virtútis tuæ emíttet Dóminus ex Sion: * domináre in médio inimicórum tuórum.

109:3 Tecum princípium in die virtútis tuæ in splendóribus sanctórum: * ex útero ante lucíferum génui te.

109:4 Jurávit Dóminus, et non pœnitébit eum: * Tu es sacérdos in ætérnum secúndum órdinem Melchísedech.

109:5 Dóminus a dextris tuis, * confrégit in die iræ suæ reges.

109:6 Judicábit in natiónibus, implébit ruínas: * conquassábit cápita in terra multórum.

109:7 De torrénte in via bibet: * proptérea exaltábit caput.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Unus mílitum láncea latus ejus apéruit et contínuo exívit sanguis et aqua.

Ant. Stans Jesus.

Psalmus 110 [2]

110:1 Confitébor tibi, Dómine, in toto corde meo: * in consílio justórum, et congregatióne.

110:2 Magna ópera Dómini: * exquisíta in omnes voluntátes ejus.

110:3 Conféssio et magnificéntia opus ejus: * et justítia ejus manet in sǽculum sǽculi.

110:4 Memóriam fecit mirabílium suórum, † miséricors et miserátor Dóminus: * escam dedit timéntibus se.

110:5 Memor erit in sǽculum testaménti sui: * virtútem óperum suórum annuntiábit pópulo suo:

110:7 Ut det illis hereditátem géntium: * ópera mánuum ejus véritas, et judícium.

110:8 Fidélia ómnia mandáta ejus: † confirmáta in sǽculum sǽculi, * facta in veritáte et æquitáte.

110:9 Redemptiónem misit pópulo suo: * mandávit in ætérnum testaméntum suum.

110:9 (fit reverentia) Sanctum, et terríbile nomen ejus: * inítium sapiéntiæ timor Dómini.

110:10 Intelléctus bonus ómnibus faciéntibus eum: * laudátio ejus manet in sǽculum sǽculi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Stans Jesus clamábat dicens: Si quis sitit, véniat ad me et bibat.

Ant. In caritáte perpétua.

Psalmus 115 [3]

115:1 Crédidi, propter quod locútus sum: * ego autem humiliátus sum nimis.

115:2 Ego dixi in excéssu meo: * Omnis homo mendax.

115:3 Quid retríbuam Dómino, * pro ómnibus, quæ retríbuit mihi?

115:4 Cálicem salutáris accípiam: * et nomen Dómini invocábo.

115:5 Vota mea Dómino reddam coram omni pópulo ejus: * pretiósa in conspéctu Dómini mors sanctórum ejus:

115:7 O Dómine, quia ego servus tuus: * ego servus tuus, et fílius ancíllæ tuæ.

115:7 Dirupísti víncula mea: † tibi sacrificábo hóstiam laudis, * et nomen Dómini invocábo.

115:9 Vota mea Dómino reddam in conspéctu omnis pópuli ejus: * in átriis domus Dómini, in médio tui, Jerúsalem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. In caritáte perpétua diléxit nos Deus, ídeo, exaltátus a terra, attráxit nos ad Cor suum, míserans.

Ant. Veníte ad me.

Psalmus 127 [4]

127:1 Beáti, omnes, qui timent Dóminum, * qui ámbulant in viis ejus.

127:2 Labóres mánuum tuárum quia manducábis: * beátus es, et bene tibi erit.

127:3 Uxor tua sicut vitis abúndans, * in latéribus domus tuæ.

127:3 Fílii tui sicut novéllæ olivárum, * in circúitu mensæ tuæ.

127:4 Ecce, sic benedicétur homo, * qui timet Dóminum.

127:5 Benedícat tibi Dóminus ex Sion: * et vídeas bona Jerúsalem ómnibus diébus vitæ tuæ.

127:6 Et vídeas fílios filiórum tuórum, * pacem super Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Veníte ad me omnes qui laborátis et oneráti estis et ego refíciam vos.

Ant. Fili.

Psalmus 147 [5]

147:1 Lauda, Jerúsalem, Dóminum: * lauda Deum tuum, Sion.

147:2 Quóniam confortávit seras portárum tuárum: * benedíxit fíliis tuis in te.

147:3 Qui pósuit fines tuos pacem: * et ádipe fruménti sátiat te.

147:4 Qui emíttit elóquium suum terræ: * velóciter currit sermo ejus.

147:5 Qui dat nivem sicut lanam: * nébulam sicut cínerem spargit.

147:6 Mittit crystállum suam sicut buccéllas: * ante fáciem frígoris ejus quis sustinébit?

147:7 Emíttet verbum suum, et liquefáciet ea: * flabit spíritus ejus, et fluent aquæ.

147:8 Qui annúntiat verbum suum Jacob: * justítias, et judícia sua Israël.

147:9 Non fecit táliter omni natióni: * et judícia sua non manifestávit eis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Fili, præbe mihi cor tuum, et óculi tui custódiant vias meas.

Capitulum Hymnus Versus {ex Commune aut Festo}

Eph 3:8-9

Fratres: Mihi ómnium sanctórum mínimo data est grátia hæc, in géntibus evangelizáre investigábiles divítias Christi; et illumináre omnes, quæ sit dispensátio sacraménti abscónditi a sǽculis in Deo.

℟. Deo grátias.

Hymnus

En, ut supérba críminum

Et sæva nostrórum cohors

Cor sauciávit ínnocens

Meréntis haud tale Dei!

Vibrántis hastam mílitis

Peccáta nostra dírigunt,

Ferrúmque diræ cúspidis

Mortále crimen ácuit.

Ex Corde scisso Ecclésia,

Christo jugáta, náscitur:

Hoc óstium arcæ in látere est

Genti ad salútem pósitum.

Ex hoc perénnis grátia,

Ceu septifórmis flúvius,

Stolas ut illic sórdidas

Lavémus Agni in sánguine.

Turpe est redíre ad crímina,

Quæ Cor beátum lácerent:

Sed æmulémur córdibus

Flammas amóris índices.

Jesu, tibi sit glória,

Qui Corde fundis grátiam,

Cum Patre, et almo Spíritu,

In sempitérna sǽcula.

Amen.

℣. Hauriétis aquas in gáudio.

℟. De fóntibus Salvatóris.

Canticum: Magnificat {Antiphona ex Proprio de Tempore}

Ant. Ad Jesum autem.

Canticum B. Mariæ Virginis

Luc. 1:46-55

1:46 Magníficat ✠ * ánima mea Dóminum.

1:47 Et exsultávit spíritus meus: * in Deo, salutári meo.

1:48 Quia respéxit humilitátem ancíllæ suæ: * ecce enim ex hoc beátam me dicent omnes generatiónes.

1:49 Quia fecit mihi magna qui potens est: * et sanctum nomen ejus.

1:50 Et misericórdia ejus, a progénie in progénies: * timéntibus eum.

1:51 Fecit poténtiam in brácchio suo: * dispérsit supérbos mente cordis sui.

1:52 Depósuit poténtes de sede: * et exaltávit húmiles.

1:53 Esuriéntes implévit bonis: * et dívites dimísit inánes.

1:54 Suscépit Israël púerum suum: * recordátus misericórdiæ suæ.

1:55 Sicut locútus est ad patres nostros: * Ábraham, et sémini ejus in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ad Jesum autem cum veníssent, ut vidérunt eum jam mórtuum, non fregérunt ejus crura, sed unus mílitum láncea latus ejus apéruit et contínuo exívit sanguis et aqua.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui nobis in Corde Fílii tui, nostris vulneráto peccátis, infinítos dilectiónis thesáuros misericórditer largíri dignáris; concéde, quǽsumus, ut illi devótum pietátis nostræ præstántes obséquium, dignæ quoque satisfactiónis exhibeámus offícium.

Per eúmdem Dóminum nostrum Jesum Christum Fílium tuum, qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Et si tunc terminetur Officium, dicitur tantum Pater Noster secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Completorium

Incipit

℣. Jube, domne, benedícere.

Benedictio. Noctem quiétam et finem perféctum concédat nobis Dóminus omnípotens.

℟. Amen.

Lectio brevis

1 Pet 5:8-9

Fratres: Sóbrii estóte, et vigiláte: quia adversárius vester diábolus tamquam leo rúgiens círcuit, quærens quem dévoret: cui resístite fortes in fide.

℣. Tu autem, Dómine, miserére nobis.

℟. Deo grátias.

℣. Adjutórium nostrum ✠ in nómine Dómini.

℟. Qui fecit cælum et terram.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Joánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Joánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Convérte nos ✙︎ Deus, salutáris noster.

℟. Et avérte iram tuam a nobis.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi et Antiphona de Dominica}

Ant. Miserére.

Psalmus 4 [1]

4:2 Cum invocárem exaudívit me Deus justítiæ meæ: * in tribulatióne dilatásti mihi.

4:2 Miserére mei, * et exáudi oratiónem meam.

4:3 Fílii hóminum, úsquequo gravi corde? * ut quid dilígitis vanitátem, et quǽritis mendácium?

4:4 Et scitóte quóniam mirificávit Dóminus sanctum suum: * Dóminus exáudiet me cum clamávero ad eum.

4:5 Irascímini, et nolíte peccáre: † quæ dícitis in córdibus vestris, * in cubílibus vestris compungímini.

4:6 Sacrificáte sacrifícium justítiæ, † et speráte in Dómino. * Multi dicunt: Quis osténdit nobis bona?

4:7 Signátum est super nos lumen vultus tui, Dómine: * dedísti lætítiam in corde meo.

4:8 A fructu fruménti, vini, et ólei sui * multiplicáti sunt.

4:9 In pace in idípsum * dórmiam, et requiéscam;

4:10 Quóniam tu, Dómine, singuláriter in spe * constituísti me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 90 [2]

90:1 Qui hábitat in adjutório Altíssimi, * in protectióne Dei cæli commorábitur.

90:2 Dicet Dómino: Suscéptor meus es tu, et refúgium meum: * Deus meus sperábo in eum.

90:3 Quóniam ipse liberávit me de láqueo venántium, * et a verbo áspero.

90:4 Scápulis suis obumbrábit tibi: * et sub pennis ejus sperábis.

90:5 Scuto circúmdabit te véritas ejus: * non timébis a timóre noctúrno,

90:6 A sagítta volánte in die, † a negótio perambulánte in ténebris: * ab incúrsu, et dæmónio meridiáno.

90:7 Cadent a látere tuo mille, † et decem míllia a dextris tuis: * ad te autem non appropinquábit.

90:8 Verúmtamen óculis tuis considerábis: * et retributiónem peccatórum vidébis.

90:9 Quóniam tu es, Dómine, spes mea: * Altíssimum posuísti refúgium tuum.

90:10 Non accédet ad te malum: * et flagéllum non appropinquábit tabernáculo tuo.

90:11 Quóniam Ángelis suis mandávit de te: * ut custódiant te in ómnibus viis tuis.

90:12 In mánibus portábunt te: * ne forte offéndas ad lápidem pedem tuum.

90:13 Super áspidem, et basilíscum ambulábis: * et conculcábis leónem et dracónem.

90:14 Quóniam in me sperávit, liberábo eum: * prótegam eum, quóniam cognóvit nomen meum.

90:15 Clamábit ad me, et ego exáudiam eum: † cum ipso sum in tribulatióne: * erípiam eum et glorificábo eum.

90:16 Longitúdine diérum replébo eum: * et osténdam illi salutáre meum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 133 [3]

133:1 Ecce nunc benedícite Dóminum, * omnes servi Dómini:

133:1 Qui statis in domo Dómini, * in átriis domus Dei nostri.

133:2 In nóctibus extóllite manus vestras in sancta, * et benedícite Dóminum.

133:3 Benedícat te Dóminus ex Sion, * qui fecit cælum et terram.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Miserére mihi, Dómine, et exáudi oratiónem meam.

Hymnus {Doxology: Heart}

Te lucis ante términum,

Rerum Creátor, póscimus,

Ut pro tua cleméntia

Sis præsul et custódia.

Procul recédant sómnia,

Et nóctium phantásmata;

Hostémque nostrum cómprime,

Ne polluántur córpora.

Jesu, tibi sit glória,

Qui Corde fundis grátiam,

Cum Patre et almo Spíritu,

In sempitérna sǽcula.

Amen.

Capitulum Responsorium Versus

Jer 14:9

Tu autem in nobis es, Dómine, et nomen sanctum tuum invocátum est super nos: ne derelínquas nos, Dómine, Deus noster.

℟. Deo grátias.

℟.br. In manus tuas, Dómine, * Comméndo spíritum meum.

℟. In manus tuas, Dómine, * Comméndo spíritum meum.

℣. Redemísti nos, Dómine, Deus veritátis.

℟. Comméndo spíritum meum.

℣. Glória Patri, et Fílio, * et Spirítui Sancto.

℟. In manus tuas, Dómine, * Comméndo spíritum meum.

℣. Custódi nos, Dómine, ut pupíllam óculi.

℟. Sub umbra alárum tuárum prótege nos.

Canticum: Nunc dimittis

Ant. Salva nos.

Canticum Simeonis

Luc. 2:29-32

2:29 Nunc dimíttis ✠ servum tuum, Dómine, * secúndum verbum tuum in pace:

2:30 Quia vidérunt óculi mei * salutáre tuum,

2:31 Quod parásti * ante fáciem ómnium populórum,

2:32 Lumen ad revelatiónem géntium, * et glóriam plebis tuæ Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salva nos, Dómine, vigilántes, custódi nos dormiéntes; ut vigilémus cum Christo, et requiescámus in pace.

Preces Dominicales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Vísita, quǽsumus, Dómine, habitatiónem istam, et omnes insídias inimíci ab ea longe repélle: Ángeli tui sancti hábitent in ea, qui nos in pace custódiant; et benedíctio tua sit super nos semper.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Benedictio. Benedícat et custódiat nos omnípotens et miséricors Dóminus, ✠ Pater, et Fílius, et Spíritus Sanctus.

℟. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Deinde dicitur secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Si post Completorium immediate sequatur Matutinum, tunc bis dicitur Pater noster, Ave Maria et Credo, pro fine videlicet Officii diei præcedentis, et pro initio Officii diei sequentis.

Die V infra Octavam SSmi Cordis Jesu
Semiduplex III. ordinis

Ad Matutinum

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Dómine, lábia + mea apéries.

℟. Et os meum annuntiábit laudem tuam.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Invitatorium {Antiphona ex Commune aut Festo}

Ant. Cor Jesu amóre nostri vulnerátum * Veníte, adorémus.

Ant. Cor Jesu amóre nostri vulnerátum * Veníte, adorémus.

Veníte, exsultémus Dómino, jubilémus Deo, salutári nostro: præoccupémus fáciem ejus in confessióne, et in psalmis jubilémus ei.

Ant. Cor Jesu amóre nostri vulnerátum * Veníte, adorémus.

Quóniam Deus magnus Dóminus, et Rex magnus super omnes deos, quóniam non repéllet Dóminus plebem suam: quia in manu ejus sunt omnes fines terræ, et altitúdines móntium ipse cónspicit.

Ant. Veníte, adorémus.

Quóniam ipsíus est mare, et ipse fecit illud, et áridam fundavérunt manus ejus (genuflectitur) veníte, adorémus, et procidámus ante Deum: plorémus coram Dómino, qui fecit nos, quia ipse est Dóminus, Deus noster; nos autem pópulus ejus, et oves páscuæ ejus.

Ant. Cor Jesu amóre nostri vulnerátum * Veníte, adorémus.

Hódie, si vocem ejus audiéritis, nolíte obduráre corda vestra, sicut in exacerbatióne secúndum diem tentatiónis in desérto: ubi tentavérunt me patres vestri, probavérunt et vidérunt ópera mea.

Ant. Veníte, adorémus.

Quadragínta annis próximus fui generatióni huic, et dixi: Semper hi errant corde, ipsi vero non cognovérunt vias meas: quibus jurávi in ira mea: Si introíbunt in réquiem meam.

Ant. Cor Jesu amóre nostri vulnerátum * Veníte, adorémus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Veníte, adorémus.

Ant. Cor Jesu amóre nostri vulnerátum * Veníte, adorémus.

Hymnus {ex Commune aut Festo}

Auctor beáte sǽculi,

Christe, Redémptor ómnium,

Lumen Patris de lúmine,

Deúsque verus de Deo.

Amor coégit te tuus

Mortále corpus súmere,

Ut novus Adam rédderes,

Quod vetus ille abstúlerat.

Ille amor, almus ártifex

Terræ marísque, et síderum,

Erráta patrum míserans,

Et nostra rumpens víncula.

Non Corde discédat tuo

Vis illa amóris íncliti:

Hoc fonte gentes háuriant

Remissiónis grátiam.

Percússum ad hoc est láncea,

Passúmque ad hoc est vúlnera:

Ut nos laváret sórdibus,

Unda fluénte, et sánguine.

Jesu, tibi sit glória,

Qui Corde fundis grátiam,

Cum Patre, et almo Spíritu,

In sempitérna sǽcula.

Amen.

Psalmi cum lectionibus {Antiphonæ et Psalmi ex Commune aut Festo}

Nocturnus I.

Ant. Cogitatiónes.

Psalmus 32 [1]

32:1 Exsultáte, justi, in Dómino: * rectos decet collaudátio.

32:2 Confitémini Dómino in cíthara: * in psaltério decem chordárum psállite illi.

32:3 Cantáte ei cánticum novum: * bene psállite ei in vociferatióne.

32:4 Quia rectum est verbum Dómini, * et ómnia ópera ejus in fide.

32:5 Díligit misericórdiam et judícium: * misericórdia Dómini plena est terra.

32:6 Verbo Dómini cæli firmáti sunt: * et spíritu oris ejus omnis virtus eórum.

32:7 Cóngregans sicut in utre aquas maris: * ponens in thesáuris abýssos.

32:8 Tímeat Dóminum omnis terra: * ab eo autem commoveántur omnes inhabitántes orbem.

32:9 Quóniam ipse dixit, et facta sunt: * ipse mandávit, et creáta sunt.

32:10 Dóminus díssipat consília géntium: * réprobat autem cogitatiónes populórum, et réprobat consília príncipum.

32:11 Consílium autem Dómini in ætérnum manet: * cogitatiónes cordis ejus in generatióne et generatiónem.

32:12 Beáta gens, cujus est Dóminus, Deus ejus: * pópulus, quem elégit in hereditátem sibi.

32:13 De cælo respéxit Dóminus: * vidit omnes fílios hóminum.

32:14 De præparáto habitáculo suo * respéxit super omnes, qui hábitant terram.

32:15 Qui finxit sigillátim corda eórum: * qui intéllegit ómnia ópera eórum.

32:16 Non salvátur rex per multam virtútem: * et gigas non salvábitur in multitúdine virtútis suæ.

32:17 Fallax equus ad salútem: * in abundántia autem virtútis suæ non salvábitur.

32:18 Ecce, óculi Dómini super metuéntes eum: * et in eis, qui sperant super misericórdia ejus:

32:19 Ut éruat a morte ánimas eórum: * et alat eos in fame.

32:20 Ánima nostra sústinet Dóminum: * quóniam adjútor et protéctor noster est.

32:21 Quia in eo lætábitur cor nostrum: * et in nómine sancto ejus sperávimus.

32:22 Fiat misericórdia tua, Dómine, super nos: * quemádmodum sperávimus in te.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Cogitatiónes Cordis ejus in generatióne et generatiónem.

Ant. Apud te.

Psalmus 35 [2]

35:2 Dixit injústus ut delínquat in semetípso: * non est timor Dei ante óculos ejus.

35:3 Quóniam dolóse egit in conspéctu ejus: * ut inveniátur iníquitas ejus ad ódium.

35:4 Verba oris ejus iníquitas, et dolus: * nóluit intellégere ut bene ágeret.

35:5 Iniquitátem meditátus est in cubíli suo: * ástitit omni viæ non bonæ, malítiam autem non odívit.

35:6 Dómine, in cælo misericórdia tua: * et véritas tua usque ad nubes.

35:7 Justítia tua sicut montes Dei: * judícia tua abýssus multa.

35:7 Hómines, et juménta salvábis, Dómine: * quemádmodum multiplicásti misericórdiam tuam, Deus.

35:8 Fílii autem hóminum, * in tégmine alárum tuárum sperábunt.

35:9 Inebriabúntur ab ubertáte domus tuæ: * et torrénte voluptátis tuæ potábis eos.

35:10 Quóniam apud te est fons vitæ: * et in lúmine tuo vidébimus lumen.

35:11 Præténde misericórdiam tuam sciéntibus te, * et justítiam tuam his, qui recto sunt corde.

35:12 Non véniat mihi pes supérbiæ: * et manus peccatóris non móveat me.

35:13 Ibi cecidérunt qui operántur iniquitátem: * expúlsi sunt, nec potuérunt stare.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Apud te est fons vitæ; torrénte voluptátis tuæ potábis nos, Dómine.

Ant. Homo.

Psalmus 40 [3]

40:2 Beátus qui intéllegit super egénum, et páuperem: * in die mala liberábit eum Dóminus.

40:3 Dóminus consérvet eum, et vivíficet eum, et beátum fáciat eum in terra: * et non tradat eum in ánimam inimicórum ejus.

40:4 Dóminus opem ferat illi super lectum dolóris ejus: * univérsum stratum ejus versásti in infirmitáte ejus.

40:5 Ego dixi: Dómine, miserére mei: * sana ánimam meam, quia peccávi tibi.

40:6 Inimíci mei dixérunt mala mihi: * Quando moriétur, et períbit nomen ejus?

40:7 Et si ingrediebátur ut vidéret, vana loquebátur: * cor ejus congregávit iniquitátem sibi.

40:7 Egrediebátur foras, * et loquebátur in idípsum.

40:8 Advérsum me susurrábant omnes inimíci mei: * advérsum me cogitábant mala mihi.

40:9 Verbum iníquum constituérunt advérsum me: * Numquid qui dormit non adíciet ut resúrgat?

40:10 Étenim homo pacis meæ, in quo sperávi: * qui edébat panes meos, magnificávit super me supplantatiónem.

40:11 Tu autem, Dómine, miserére mei, et resúscita me: * et retríbuam eis.

40:12 In hoc cognóvi quóniam voluísti me: * quóniam non gaudébit inimícus meus super me.

40:13 Me autem propter innocéntiam suscepísti: * et confirmásti me in conspéctu tuo in ætérnum.

40:14 Benedíctus Dóminus, Deus Israël, a sǽculo et usque in sǽculum: * fiat, fiat.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Homo pacis meæ, qui edébat panes meos, magnificávit super me supplantatiónem.

℣. Tóllite jugum meum super vos et díscite a me.

℟. Quia mitis sum et húmilis Corde.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Exáudi, Dómine Jesu Christe, preces servórum tuórum, et miserére nobis: Qui cum Patre et Spíritu Sancto vivis et regnas in sǽcula sæculórum.

℟. Amen.

℣. Jube, domne, benedícere.

Benedictio. Benedictióne perpétua benedícat nos Pater ætérnus.

℟. Amen.

Lectio 1

De libro primo Regum

1 Reg 12:1-5

1 Dixit autem Sámuel ad univérsum Israël: Ecce audívi vocem vestram juxta ómnia quæ locúti estis ad me, et constítui super vos regem.

2 Et nunc rex gráditur ante vos: ego autem sénui, et incánui: porro fílii mei vobíscum sunt: ítaque conversátus coram vobis ab adolescéntia mea usque ad hanc diem, ecce præsto sum.

3 Loquímini de me coram Dómino, et coram christo ejus, utrum bovem cujúsquam túlerim, aut ásinum: si quémpiam calumniátus sum, si oppréssi áliquem, si de manu cujúsquam munus accépi: et contémnam illud hódie, restituámque vobis.

4 Et dixérunt: Non es calumniátus nos, neque oppressísti, neque tulísti de manu alicújus quíppiam.

5 Dixítque ad eos: Testis est Dóminus advérsum vos, et testis Christus ejus in die hac, quia non invenéritis in manu mea quíppiam. Et dixérunt: Testis.

℣. Tu autem, Dómine, miserére nobis.

℟. Deo grátias.

℟. Fériam eis pactum sempitérnum et non désinam eis benefácere et timórem meum dabo in corde eórum

* Ut non recédant a me.

℣. Et lætábor super eis cum bene eis fécero in toto Corde meo.

℟. Ut non recédant a me.

℣. Jube, domne, benedícere.

Benedictio. Unigénitus Dei Fílius nos benedícere et adjuváre dignétur.

℟. Amen.

Lectio 2

1 Reg 12:6-9

6 Et ait Sámuel ad pópulum: Dóminus, qui fecit Móysen et Aaron, et edúxit patres nostros de terra Ægýpti.

7 Nunc ergo state, ut judício conténdam advérsum vos coram Dómino de ómnibus misericórdiis Dómini quas fecit vobíscum et cum pátribus vestris:

8 Quómodo Jacob ingréssus est in Ægýptum, et clamavérunt patres vestri ad Dóminum: et misit Dóminus Móysen et Aaron, et edúxit patres vestros de Ægýpto, et collocávit eos in loco hoc.

9 Qui oblíti sunt Dómini Dei sui, et trádidit eos in manu Sísaræ magístri milítiæ Hasor, et in manu Philisthinórum, et in manu regis Moab: et pugnavérunt advérsum eos.

℣. Tu autem, Dómine, miserére nobis.

℟. Deo grátias.

℟. Si inimícus meus maledixísset mihi, sustinuíssem útique

* Tu vero homo unánimis qui simul mecum dulces capiébas cibos.

℣. Et si is qui me óderat super me magna locútus fuísset, abscondíssem me fórsitan ab eo.

℟. Tu vero homo unánimis qui simul mecum dulces capiébas cibos.

℣. Jube, domne, benedícere.

Benedictio. Spíritus Sancti grátia illúminet sensus et corda nostra.

℟. Amen.

Lectio 3

1 Reg 12:10-14

10 Póstea autem clamavérunt ad Dóminum, et dixérunt: Peccávimus, quia derelíquimus Dóminum, et servívimus Báalim et Astaroth: nunc ergo érue nos de manu inimicórum nostrórum, et serviémus tibi.

11 Et misit Dóminus Jeróbaal, et Badan, et Jephte, et Sámuel, et éruit vos de manu inimicórum vestrórum per circúitum, et habitástis confidénter.

12 Vidéntes autem quod Naas rex filiórum Ammon venísset advérsum vos, dixístis mihi: Nequáquam, sed rex imperábit nobis: cum Dóminus Deus vester regnáret in vobis.

13 Nunc ergo præsto est rex vester, quem elegístis et petístis: ecce dedit vobis Dóminus regem.

14 Si timuéritis Dóminum, et serviéritis ei, et audiéritis vocem ejus, et non exasperavéritis os Dómini, éritis et vos, et rex qui ímperat vobis, sequéntes Dóminum Deum vestrum.

℣. Tu autem, Dómine, miserére nobis.

℟. Deo grátias.

℟. Cum essémus mórtui peccátis, convivificávit nos Deus in Christo

* Propter nímiam caritátem suam qua diléxit nos.

℣. Ut osténderet in sǽculis superveniéntibus abundántes divítias grátiæ suæ.

℟. Propter nímiam caritátem suam qua diléxit nos.

℣. Glória Patri, et Fílio, * et Spirítui Sancto.

℟. Propter nímiam caritátem suam qua diléxit nos.

Nocturnus II.

Ant. Rex omnis terræ.

Psalmus 46 [4]

46:2 Omnes gentes, pláudite mánibus: * jubiláte Deo in voce exsultatiónis.

46:3 Quóniam Dóminus excélsus, terríbilis: * Rex magnus super omnem terram.

46:4 Subjécit pópulos nobis: * et gentes sub pédibus nostris.

46:5 Elégit nobis hereditátem suam: * spéciem Jacob, quam diléxit.

46:6 Ascéndit Deus in júbilo: * et Dóminus in voce tubæ.

46:7 Psállite Deo nostro, psállite: * psállite Regi nostro, psállite.

46:8 Quóniam Rex omnis terræ Deus: * psállite sapiénter.

46:9 Regnábit Deus super gentes: * Deus sedet super sedem sanctam suam.

46:10 Príncipes populórum congregáti sunt cum Deo Ábraham: * quóniam dii fortes terræ veheménter eleváti sunt.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Rex omnis terræ Deus; regnábit super gentes.

Ant. Dum anxiarétur.

Psalmus 60 [5]

60:2 Exáudi, Deus, deprecatiónem meam: * inténde oratióni meæ.

60:3 A fínibus terræ ad te clamávi: * dum anxiarétur cor meum, in petra exaltásti me.

60:4 Deduxísti me, quia factus es spes mea: * turris fortitúdinis a fácie inimíci.

60:5 Inhabitábo in tabernáculo tuo in sǽcula: * prótegar in velaménto alárum tuárum.

60:6 Quóniam tu, Deus meus, exaudísti oratiónem meam: * dedísti hereditátem timéntibus nomen tuum.

60:7 Dies super dies regis adícies: * annos ejus usque in diem generatiónis et generatiónis.

60:8 Pérmanet in ætérnum in conspéctu Dei: * misericórdiam et veritátem ejus quis requíret?

60:9 Sic psalmum dicam nómini tuo in sǽculum sǽculi: * ut reddam vota mea de die in diem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dum anxiarétur Cor meum, in petra exaltásti me.

Ant. Secúndum multitúdinem.

Psalmus 93 [6]

93:1 Deus ultiónum Dóminus: * Deus ultiónum líbere egit.

93:2 Exaltáre, qui júdicas terram: * redde retributiónem supérbis.

93:3 Úsquequo peccatóres, Dómine, * úsquequo peccatóres gloriabúntur:

93:4 Effabúntur, et loquéntur iniquitátem: * loquéntur omnes, qui operántur injustítiam?

93:5 Pópulum tuum, Dómine, humiliavérunt: * et hereditátem tuam vexavérunt.

93:6 Víduam, et ádvenam interfecérunt: * et pupíllos occidérunt.

93:7 Et dixérunt: Non vidébit Dóminus, * nec intélleget Deus Jacob.

93:8 Intellégite, insipiéntes in pópulo: * et stulti, aliquándo sápite.

93:9 Qui plantávit aurem, non áudiet? * aut qui finxit óculum, non consíderat?

93:10 Qui córripit gentes, non árguet: * qui docet hóminem sciéntiam?

93:11 Dóminus scit cogitatiónes hóminum, * quóniam vanæ sunt.

93:12 Beátus homo, quem tu erudíeris, Dómine: * et de lege tua docúeris eum,

93:13 Ut mítiges ei a diébus malis: * donec fodiátur peccatóri fóvea.

93:14 Quia non repéllet Dóminus plebem suam: * et hereditátem suam non derelínquet.

93:15 Quoadúsque justítia convertátur in judícium: * et qui juxta illam omnes qui recto sunt corde.

93:16 Quis consúrget mihi advérsus malignántes? * aut quis stabit mecum advérsus operántes iniquitátem?

93:17 Nisi quia Dóminus adjúvit me: * paulo minus habitásset in inférno ánima mea.

93:18 Si dicébam: Motus est pes meus: * misericórdia tua, Dómine, adjuvábat me.

93:19 Secúndum multitúdinem dolórum meórum in corde meo: * consolatiónes tuæ lætificavérunt ánimam meam.

93:20 Numquid adhǽret tibi sedes iniquitátis: * qui fingis labórem in præcépto?

93:21 Captábunt in ánimam justi: * et sánguinem innocéntem condemnábunt.

93:22 Et factus est mihi Dóminus in refúgium: * et Deus meus in adjutórium spei meæ.

93:23 Et reddet illis iniquitátem ipsórum: et in malítia eórum dispérdet eos: * dispérdet illos Dóminus, Deus noster.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Secúndum multitúdinem dolórum meórum in Corde meo, consolatiónes tuæ lætificavérunt ánimam meam.

℣. Ego dixi, Dómine, miserére mei.

℟. Sana ánimam meam quia peccávi tibi.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Ipsíus píetas et misericórdia nos ádjuvet, qui cum Patre et Spíritu Sancto vivit et regnat in sǽcula sæculórum.

℟. Amen.

℣. Jube, domne, benedícere.

Benedictio. Deus Pater omnípotens sit nobis propítius et clemens.

℟. Amen.

Lectio 4

Ex lítteris Encyclicis Pii Papæ undécimi

Quo autem perféctius oblátio nostra nostrúmque sacrifícium sacrifício domínico respónderit, idest amórem nostri cupiditatésque nostras immolavérimus et carnem crucifixérimus crucifixióne ea mýstica, de qua lóquitur Apóstolus, eo uberióres propitiatiónis atque expiatiónis pro nobis aliísque percipiémus fructus. Mirífica enim viget fidélium ómnium cum Christo necessitúdo, qualis inter caput et cétera córporis membra intercédit, itémque arcána illa, quam fide cathólica profitémur, Sanctórum communióne, cum sínguli hómines tum pópuli non modo conjungúntur inter se, sed étiam cum eódem qui est caput Christus, ex quo totum corpus compáctum et connéxum per omnem junctúram subministratiónis, secúndum operatiónem in mensúram uniuscujúsque membri augméntum córporis sui facit in ædificatiónem sui in caritáte. Quod quidem Mediátor ipse Dei et hóminum Christus Jesus, morti próximus, a Patre postulárat: Ego in eis et tu in me ut sint consummáti in unum.

℣. Tu autem, Dómine, miserére nobis.

℟. Deo grátias.

℟. Prope est Dóminus ómnibus invocántibus eum,

* Omnibus invocántibus eum in veritáte.

℣. Miserátor et miséricors Dóminus, pátiens et multum miséricors.

℟. Omnibus invocántibus eum in veritáte.

℣. Jube, domne, benedícere.

Benedictio. Christus perpétuæ det nobis gáudia vitæ.

℟. Amen.

Lectio 5

Quemádmodum ígitur uniónem cum Christo profitétur ac firmat consecrátio, ita expiátio eámdem uniónem, et culpas detergéndo ínchoat, et Christi passiónes participándo pérficit, et víctimas pro frátribus offeréndo consúmmat. Atque id sane miseréntis Jesu consílium fuit, cum Cor nobis suum, insígnia passiónis prǽferens ac flammas amóris osténtans, patére vóluit, scílicet ut hinc infinítam peccáti malítiam conjectántes, illinc Reparatiónis caritátem infinítam admiráti, et peccátum veheméntius detestarémur et caritátis ardéntius vicem redderémus. Et vere expiatiónis potíssimum seu reparatiónis spíritus primas semper potiorésque partes hábuit in cultu Sacratíssimo Cordi Jesu exhibéndo, nihílque eo congruéntius orígini, índoli, virtúti, indústriis quæ huic religiónis formæ sunt própriæ, ut rerum memória et usus, sacra item litúrgia atque Summórum Pontíficum acta confírmant.

℣. Tu autem, Dómine, miserére nobis.

℟. Deo grátias.

℟. Confíteor tibi, Pater, Dómine cæli et terræ, quia abscondísti hæc a sapiéntibus et prudéntibus

* Et revelásti ea párvulis.

℣. Ita, Pater, quóniam sic fuit plácitum ante te.

℟. Et revelásti ea párvulis.

℣. Jube, domne, benedícere.

Benedictio. Ignem sui amóris accéndat Deus in córdibus nostris.

℟. Amen.

Lectio 6

Síquidem cum se conspiciéndum Margarítæ Maríæ exhibéret Christus, caritátis suæ infinitátem prǽdicans, simul, mæréntis instar, tot tantásque sibi inústas ab ingrátis homínibus injúrias in hæc verba conquéstus est, quæ útinam in piórum ánimis insidérent nulláque unquam oblivióne deleréntur: «En Cor illud, inquit, quod tantópere hómines amávit beneficiísque ómnibus cumulávit, quodque amóri suo infiníto non tantum rédditam grátiam nullam invénit, at contra, obliviónem, negléctum, contumélias, eásque ab iis étiam illátas nonnúnquam, qui amóris peculiáris débito officióque teneréntur».

℣. Tu autem, Dómine, miserére nobis.

℟. Deo grátias.

℟. Omnes gentes quascúmque fecísti, vénient

* Et adorábunt coram te, Dómine.

℣. Et glorificábunt nomen tuum, quóniam magnus es tu, et fáciens mirabília.

℟. Et adorábunt coram te, Dómine.

℣. Glória Patri, et Fílio, * et Spirítui Sancto.

℟. Et adorábunt coram te, Dómine.

Nocturnus III.

Ant. Qui dilígitis Dóminum.

Psalmus 96 [7]

96:1 Dóminus regnávit, exsúltet terra: * læténtur ínsulæ multæ.

96:2 Nubes, et calígo in circúitu ejus: * justítia, et judícium corréctio sedis ejus.

96:3 Ignis ante ipsum præcédet, * et inflammábit in circúitu inimícos ejus.

96:4 Illuxérunt fúlgura ejus orbi terræ: * vidit, et commóta est terra.

96:5 Montes, sicut cera fluxérunt a fácie Dómini: * a fácie Dómini omnis terra.

96:6 Annuntiavérunt cæli justítiam ejus: * et vidérunt omnes pópuli glóriam ejus.

96:7 Confundántur omnes, qui adórant sculptília: * et qui gloriántur in simulácris suis.

96:7 Adoráte eum, omnes Ángeli ejus: * audívit, et lætáta est Sion.

96:8 Et exsultavérunt fíliæ Judæ, * propter judícia tua, Dómine:

96:9 Quóniam tu Dóminus Altíssimus super omnem terram: * nimis exaltátus es super omnes deos.

96:10 Qui dilígitis Dóminum, odíte malum: * custódit Dóminus ánimas sanctórum suórum, de manu peccatóris liberábit eos.

96:11 Lux orta est justo, * et rectis corde lætítia.

96:12 Lætámini, justi, in Dómino: * et confitémini memóriæ sanctificatiónis ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Qui dilígitis Dóminum, confitémini memóriæ sanctificatiónis ejus.

Ant. Vidérunt.

Psalmus 97 [8]

97:1 Cantáte Dómino cánticum novum: * quia mirabília fecit.

97:1 Salvávit sibi déxtera ejus: * et brácchium sanctum ejus.

97:2 Notum fecit Dóminus salutáre suum: * in conspéctu géntium revelávit justítiam suam.

97:3 Recordátus est misericórdiæ suæ, * et veritátis suæ dómui Israël.

97:3 Vidérunt omnes términi terræ * salutáre Dei nostri.

97:4 Jubiláte Deo, omnis terra: * cantáte, et exsultáte, et psállite.

97:5 Psállite Dómino in cíthara, in cíthara et voce psalmi: * in tubis ductílibus, et voce tubæ córneæ.

97:6 Jubiláte in conspéctu regis Dómini: * moveátur mare, et plenitúdo ejus: orbis terrárum, et qui hábitant in eo.

97:8 Flúmina plaudent manu, simul montes exsultábunt a conspéctu Dómini: * quóniam venit judicáre terram.

97:9 Judicábit orbem terrárum in justítia, * et pópulos in æquitáte.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Vidérunt omnes términi terræ salutáre Dei nostri.

Ant. Psallam tibi.

Psalmus 107 [9]

107:2 Parátum cor meum, Deus, parátum cor meum: * cantábo, et psallam in glória mea.

107:3 Exsúrge, glória mea, exsúrge, psaltérium et cíthara: * exsúrgam dilúculo.

107:4 Confitébor tibi in pópulis, Dómine: * et psallam tibi in natiónibus.

107:5 Quia magna est super cælos misericórdia tua: * et usque ad nubes véritas tua:

107:6 Exaltáre super cælos, Deus, et super omnem terram glória tua: * ut liberéntur dilécti tui.

107:7 Salvum fac déxtera tua, et exáudi me: * Deus locútus est in sancto suo:

107:8 Exsultábo, et dívidam Síchimam, * et convállem tabernaculórum dimétiar.

107:9 Meus est Gálaad, et meus est Manásses: * et Éphraim suscéptio cápitis mei.

107:10 Juda rex meus: * Moab lebes spei meæ.

107:10 In Idumǽam exténdam calceaméntum meum: * mihi alienígenæ amíci facti sunt.

107:11 Quis dedúcet me in civitátem munítam? * quis dedúcet me usque in Idumǽam?

107:12 Nonne tu, Deus, qui repulísti nos, * et non exíbis, Deus, in virtútibus nostris?

107:13 Da nobis auxílium de tribulatióne: * quia vana salus hóminis.

107:14 In Deo faciémus virtútem: * et ipse ad níhilum dedúcet inimícos nostros.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Psallam tibi in natiónibus, quia magna est super cælos misericórdia tua.

℣. Memóriam fecit mirabílium suórum miserátor Dóminus.

℟. Escam dedit timéntibus se.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. A vínculis peccatórum nostrórum absólvat nos omnípotens et miséricors Dóminus.

℟. Amen.

℣. Jube, domne, benedícere.

Benedictio. Evangélica léctio sit nobis salus et protéctio.

℟. Amen.

Lectio 7

Léctio sancti Evangélii secúndum Joánnem

Joannes 19:31-37

In illo témpore: Judǽi, quóniam parascéve erat, ut non remanérent in cruce córpora sábbato (erat enim magnus dies ille sábbati) rogavérunt Pilátum, ut frangeréntur eórum crura et tolleréntur. Et réliqua.

Homilia sancti Bernardíni Senénsis

Joánnes subdit: Unus mílitum láncea latus ejus apéruit et contínuo exívit sanguis et aqua. O amor qui ómnia liquas! quómodo pro redemptióne nostra reliquísti dilectórem nostrum? Nam, ut úndique inundáret amóris dilúvium, super nos ruptæ sunt abýssi magnæ; scílicet, penetrália Cordis Jesu, quibus, ad íntima progrédiens, dira láncea non pepércit. Sanguis exívit et aqua. Sanguis in redemptiónem, sed étiam in ablutiónem aqua deflúxit; unde formáta est Ecclésia ex látere Christi, ut ætérne únicam atque diléctam a Christo se discat, et ut recognóscat quam displícuit culpa pro qua sanguis divínus ex hómine Deo vivo et mórtuo ita deflúxit. Non enim parva quantitáte constámus, si pro nobis sanguis divínus effúnditur.

℣. Tu autem, Dómine, miserére nobis.

℟. Deo grátias.

℟. Ego si exaltátus fúero a terra

* Omnia traham ad meípsum.

℣. Hoc autem dicébat signíficans qua morte esset moritúrus.

℟. Omnia traham ad meípsum.

℣. Jube, domne, benedícere.

Benedictio. Divínum auxílium máneat semper nobíscum.

℟. Amen.

Lectio 8

Aqua ad lítteram non cum sánguine indistíncta deflúxit. Neque enim potuísset ab insipiéntibus comprehéndi, si mixta cum sánguine defluxísset. Et forte totus sanguis deflúxit ex illo divíno córpore in signum totíus amóris effúsi, post quem humor áqueus egréssus est. Quod quidem est alto mystério factum, ut prius egrederétur ex eódem córpore rédimens prétium, deínde aqua in qua multitúdo populórum redémpta significátur. Sunt enim aquæ multæ, pópuli multi; tamen qui ad christiánam fidem pértinent unus fidélis pópulus sunt, ut non sint aquæ, sed aqua quæ manávit ex látere Christi, sicut prima Corinthiórum cápite décimo Apóstolus ait: Unus panis, et unum corpus multi sumus omnes, qui de uno pane et de uno cálice participámus. Et íterum ad Ephésios, cápite quarto, inquit: Unus Deus, una fides, unum baptísma.

℣. Tu autem, Dómine, miserére nobis.

℟. Deo grátias.

℟. Simus ergo imitatóres Dei

* Et ambulémus in dilectióne.

℣. Sicut et Christus diléxit nos et trádidit semetípsum pro nobis.

℟. Et ambulémus in dilectióne.

℣. Glória Patri, et Fílio, * et Spirítui Sancto.

℟. Et ambulémus in dilectióne.

℣. Jube, domne, benedícere.

Benedictio. Ad societátem cívium supernórum perdúcat nos Rex Angelórum.

℟. Amen.

Lectio 9

Notánter tamen adverténdum est quod latus Christi apértum dícitur, non vulnerátum; quóniam próprie vulnus prætérquam in vivo córpore fíeri nequit. Ait enim Evangelísta Joánnes: Unus mílitum láncea latus ejus apéruit; ut, apérto látere, cognoscámus dilectiónem Cordis sui usque ad mortem, et ad illum ineffábilem amórem ejus ingrediámur quo ille ad nos procéssit. Accedámus ergo ad Cor ejus, Cor altum, Cor secrétum, Cor ómnia cógitans, Cor ómnia sciens, Cor díligens, immo amóre ardens; et apértam portam intelligámus saltem in amóris veheméntia; cordifórmes ingrediámur ad secrétum ab ætérno abscónditum, nunc vero in morte quasi apérto látere revelátum; quóniam apértio láteris ætérni templi apertiónem demónstrat, ubi ómnium exsisténtium consummáta est felícitas ætérna.

℣. Tu autem, Dómine, miserére nobis.

℟. Deo grátias.

Te Deum

Te Deum laudámus: * te Dóminum confitémur.

Te ætérnum Patrem * omnis terra venerátur.

Tibi omnes Ángeli, * tibi Cæli, et univérsæ Potestátes:

Tibi Chérubim et Séraphim * incessábili voce proclámant:

Fit reverentia Sanctus, Sanctus, Sanctus * Dóminus Deus Sábaoth.

Pleni sunt cæli et terra * majestátis glóriæ tuæ.

Te gloriósus * Apostolórum chorus,

Te Prophetárum * laudábilis númerus,

Te Mártyrum candidátus * laudat exércitus.

Te per orbem terrárum * sancta confitétur Ecclésia,

Patrem * imménsæ majestátis;

Venerándum tuum verum * et únicum Fílium;

Sanctum quoque * Paráclitum Spíritum.

Tu Rex glóriæ, * Christe.

Tu Patris * sempitérnus es Fílius.

Fit reverentia Tu, ad liberándum susceptúrus hóminem: * non horruísti Vírginis úterum.

Tu, devícto mortis acúleo, * aperuísti credéntibus regna cælórum.

Tu ad déxteram Dei sedes, * in glória Patris.

Judex créderis * esse ventúrus.

Sequens versus dicitur flexis genibus Te ergo quǽsumus, tuis fámulis súbveni, * quos pretióso sánguine redemísti.

Ætérna fac cum Sanctis tuis * in glória numerári.

Salvum fac pópulum tuum, Dómine, * et bénedic hereditáti tuæ.

Et rege eos, * et extólle illos usque in ætérnum.

Per síngulos dies * benedícimus te.

Fit reverentia, secundum consuetudinem Et laudámus nomen tuum in sǽculum, * et in sǽculum sǽculi.

Dignáre, Dómine, die isto * sine peccáto nos custodíre.

Miserére nostri, Dómine, * miserére nostri.

Fiat misericórdia tua, Dómine, super nos, * quemádmodum sperávimus in te.

In te, Dómine, sperávi: * non confúndar in ætérnum.

Reliqua omittuntur, nisi separandæ sint.

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui nobis in Corde Fílii tui, nostris vulneráto peccátis, infinítos dilectiónis thesáuros misericórditer largíri dignáris; concéde, quǽsumus, ut illi devótum pietátis nostræ præstántes obséquium, dignæ quoque satisfactiónis exhibeámus offícium.

Per eúmdem Dóminum nostrum Jesum Christum Fílium tuum, qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Laudes

Incipit

Si Matutinum a Laudibus separatur, tunc dicitur secreto:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Secus absolute incipiuntur, ut sequitur:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Commune aut Festo}

Ant. Unus mílitum.

Psalmus 92 [1]

92:1 Dóminus regnávit, decórem indútus est: * indútus est Dóminus fortitúdinem, et præcínxit se.

92:1 Étenim firmávit orbem terræ, * qui non commovébitur.

92:2 Paráta sedes tua ex tunc: * a sǽculo tu es.

92:3 Elevavérunt flúmina, Dómine: * elevavérunt flúmina vocem suam.

92:3 Elevavérunt flúmina fluctus suos, * a vócibus aquárum multárum.

92:4 Mirábiles elatiónes maris: * mirábilis in altis Dóminus.

92:5 Testimónia tua credibília facta sunt nimis: * domum tuam decet sanctitúdo, Dómine, in longitúdinem diérum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Unus mílitum láncea latus ejus apéruit et contínuo exívit sanguis et aqua.

Ant. Stans Jesus.

Psalmus 99 [2]

99:2 Jubiláte Deo, omnis terra: * servíte Dómino in lætítia.

99:2 Introíte in conspéctu ejus, * in exsultatióne.

99:3 Scitóte quóniam Dóminus ipse est Deus: * ipse fecit nos, et non ipsi nos.

99:3 Pópulus ejus, et oves páscuæ ejus: † introíte portas ejus in confessióne, * átria ejus in hymnis: confitémini illi.

99:4 Laudáte nomen ejus: quóniam suávis est Dóminus, † in ætérnum misericórdia ejus, * et usque in generatiónem et generatiónem véritas ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Stans Jesus clamábat dicens: Si quis sitit, véniat ad me et bibat.

Ant. In caritáte perpétua.

Psalmus 62 [3]

62:2 Deus, Deus meus, * ad te de luce vígilo.

62:2 Sitívit in te ánima mea, * quam multiplíciter tibi caro mea.

62:3 In terra desérta, et ínvia, et inaquósa: † sic in sancto appárui tibi, * ut vidérem virtútem tuam, et glóriam tuam.

62:4 Quóniam mélior est misericórdia tua super vitas: * lábia mea laudábunt te.

62:5 Sic benedícam te in vita mea: * et in nómine tuo levábo manus meas.

62:6 Sicut ádipe et pinguédine repleátur ánima mea: * et lábiis exsultatiónis laudábit os meum.

62:7 Si memor fui tui super stratum meum, † in matutínis meditábor in te: * quia fuísti adjútor meus.

62:8 Et in velaménto alárum tuárum exsultábo, † adhǽsit ánima mea post te: * me suscépit déxtera tua.

62:10 Ipsi vero in vanum quæsiérunt ánimam meam, † introíbunt in inferióra terræ: * tradéntur in manus gládii, partes vúlpium erunt.

62:12 Rex vero lætábitur in Deo, † laudabúntur omnes qui jurant in eo: * quia obstrúctum est os loquéntium iníqua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. In caritáte perpétua diléxit nos Deus, ídeo, exaltátus a terra, attráxit nos ad Cor suum, míserans.

Ant. Veníte ad me.

Canticum Trium Puerorum [4]

Dan 3:57-88,56

3:57 Benedícite, ómnia ópera Dómini, Dómino: * laudáte et superexaltáte eum in sǽcula.

3:58 Benedícite, Ángeli Dómini, Dómino: * benedícite, cæli, Dómino.

3:59 Benedícite, aquæ omnes, quæ super cælos sunt, Dómino: * benedícite, omnes virtútes Dómini, Dómino.

3:60 Benedícite, sol et luna, Dómino: * benedícite, stellæ cæli, Dómino.

3:61 Benedícite, omnis imber et ros, Dómino: * benedícite, omnes spíritus Dei, Dómino.

3:62 Benedícite, ignis et æstus, Dómino: * benedícite, frigus et æstus, Dómino.

3:63 Benedícite, rores et pruína, Dómino: * benedícite, gelu et frigus, Dómino.

3:64 Benedícite, glácies et nives, Dómino: * benedícite, noctes et dies, Dómino.

3:65 Benedícite, lux et ténebræ, Dómino: * benedícite, fúlgura et nubes, Dómino.

3:66 Benedícat terra Dóminum: * laudet et superexáltet eum in sǽcula.

3:67 Benedícite, montes et colles, Dómino: * benedícite, univérsa germinántia in terra, Dómino.

3:68 Benedícite, fontes, Dómino: * benedícite, mária et flúmina, Dómino.

3:69 Benedícite, cete, et ómnia, quæ movéntur in aquis, Dómino: * benedícite, omnes vólucres cæli, Dómino.

3:70 Benedícite, omnes béstiæ et pécora, Dómino: * benedícite, fílii hóminum, Dómino.

3:71 Benedícat Israël Dóminum: * laudet et superexáltet eum in sǽcula.

3:72 Benedícite, sacerdótes Dómini, Dómino: * benedícite, servi Dómini, Dómino.

3:73 Benedícite, spíritus, et ánimæ justórum, Dómino: * benedícite, sancti, et húmiles corde, Dómino.

3:74 Benedícite, Ananía, Azaría, Mísaël, Dómino: * laudáte et superexaltáte eum in sǽcula.

3:75 (Fit reverentia:) Benedicámus Patrem et Fílium cum Sancto Spíritu: * laudémus et superexaltémus eum in sǽcula.

3:56 Benedíctus es, Dómine, in firmaménto cæli: * et laudábilis, et gloriósus, et superexaltátus in sǽcula.

Ant. Veníte ad me omnes qui laborátis et oneráti estis et ego refíciam vos.

Ant. Fili.

Psalmus 148 [5]

148:1 Laudáte Dóminum de cælis: * laudáte eum in excélsis.

148:2 Laudáte eum, omnes Ángeli ejus: * laudáte eum, omnes virtútes ejus.

148:3 Laudáte eum, sol et luna: * laudáte eum, omnes stellæ et lumen.

148:4 Laudáte eum, cæli cælórum: * et aquæ omnes, quæ super cælos sunt, laudent nomen Dómini.

148:5 Quia ipse dixit, et facta sunt: * ipse mandávit, et creáta sunt.

148:6 Státuit ea in ætérnum, et in sǽculum sǽculi: * præcéptum pósuit, et non præteríbit.

148:7 Laudáte Dóminum de terra, * dracónes, et omnes abýssi.

148:8 Ignis, grando, nix, glácies, spíritus procellárum: * quæ fáciunt verbum ejus:

148:9 Montes, et omnes colles: * ligna fructífera, et omnes cedri.

148:10 Béstiæ, et univérsa pécora: * serpéntes, et vólucres pennátæ:

148:11 Reges terræ, et omnes pópuli: * príncipes, et omnes júdices terræ.

148:12 Júvenes, et vírgines: † senes cum junióribus laudent nomen Dómini: * quia exaltátum est nomen ejus solíus.

148:14 Conféssio ejus super cælum et terram: * et exaltávit cornu pópuli sui.

148:14 Hymnus ómnibus sanctis ejus: * fíliis Israël, pópulo appropinquánti sibi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Fili, præbe mihi cor tuum, et óculi tui custódiant vias meas.

Capitulum Hymnus Versus {ex Commune aut Festo}

Eph 3:8-9

Fratres: Mihi ómnium sanctórum mínimo data est grátia hæc, in géntibus evangelizáre investigábiles divítias Christi; et illumináre omnes, quæ sit dispensátio sacraménti abscónditi a sǽculis in Deo.

℟. Deo grátias.

Hymnus

Cor, arca legem cóntinens

Non servitútis véteris,

Sed grátiæ, sed véniæ,

Sed et misericórdiæ.

Cor, sanctuárium novi

Intemerátum fœ́deris,

Templum vetústo sánctius,

Velúmque scisso utílius.

Te vulnerátum cáritas

Ictu paténti vóluit,

Amóris invisíbilis

Ut venerémur vúlnera.

Hoc sub amóris sýmbolo

Passus cruénta et mýstica,

Utrúmque sacrifícium

Christus sacérdos óbtulit.

Quis non amántem rédamet?

Quis non redémptus díligat,

Et Corde in isto séligat

Ætérna tabernácula?

Jesu, tibi sit glória,

Qui Corde fundis grátiam,

Cum Patre, et almo Spíritu,

In sempitérna sǽcula.

Amen.

℣. Hauriétis aquas in gáudio.

℟. De fóntibus Salvatóris.

Canticum: Benedictus {Antiphona ex Proprio de Tempore}

Ant. Facta sunt.

Canticum Zachariæ

Luc. 1:68-79

1:68 Benedíctus ✠ Dóminus, Deus Israël: * quia visitávit, et fecit redemptiónem plebis suæ:

1:69 Et eréxit cornu salútis nobis: * in domo David, púeri sui.

1:70 Sicut locútus est per os sanctórum, * qui a sǽculo sunt, prophetárum ejus:

1:71 Salútem ex inimícis nostris, * et de manu ómnium, qui odérunt nos.

1:72 Ad faciéndam misericórdiam cum pátribus nostris: * et memorári testaménti sui sancti.

1:73 Jusjurándum, quod jurávit ad Ábraham patrem nostrum, * datúrum se nobis:

1:74 Ut sine timóre, de manu inimicórum nostrórum liberáti, * serviámus illi.

1:75 In sanctitáte, et justítia coram ipso, * ómnibus diébus nostris.

1:76 Et tu, puer, Prophéta Altíssimi vocáberis: * præíbis enim ante fáciem Dómini, paráre vias ejus:

1:77 Ad dandam sciéntiam salútis plebi ejus: * in remissiónem peccatórum eórum:

1:78 Per víscera misericórdiæ Dei nostri: * in quibus visitávit nos, óriens ex alto:

1:79 Illumináre his, qui in ténebris, et in umbra mortis sedent: * ad dirigéndos pedes nostros in viam pacis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Facta sunt enim hæc ut Scriptúra implerétur quæ dicit: Vidébunt in quem transfixérunt.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui nobis in Corde Fílii tui, nostris vulneráto peccátis, infinítos dilectiónis thesáuros misericórditer largíri dignáris; concéde, quǽsumus, ut illi devótum pietátis nostræ præstántes obséquium, dignæ quoque satisfactiónis exhibeámus offícium.

Per eúmdem Dóminum nostrum Jesum Christum Fílium tuum, qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

℣. Dóminus det nobis suam pacem.

℟. Et vitam ætérnam. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Ad Primam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus {Doxology: Heart}

Jam lucis orto sídere,

Deum precémur súpplices,

Ut in diúrnis áctibus

Nos servet a nocéntibus.

Linguam refrénans témperet,

Ne litis horror ínsonet:

Visum fovéndo cóntegat,

Ne vanitátes háuriat.

Sint pura cordis íntima,

Absístat et vecórdia;

Carnis terat supérbiam

Potus cibíque párcitas.

Ut, cum dies abscésserit,

Noctémque sors redúxerit,

Mundi per abstinéntiam

Ipsi canámus glóriam.

Jesu, tibi sit glória,

Qui Corde fundis grátiam,

Cum Patre et almo Spíritu,

In sempitérna sǽcula.

Amen.

Psalmi {Psalmi Dominica & antiphonæ ex Commune aut Festo}

Ant. Unus mílitum.

Psalmus 53 [1]

53:3 Deus, in nómine tuo salvum me fac: * et in virtúte tua júdica me.

53:4 Deus, exáudi oratiónem meam: * áuribus pércipe verba oris mei.

53:5 Quóniam aliéni insurrexérunt advérsum me, et fortes quæsiérunt ánimam meam: * et non proposuérunt Deum ante conspéctum suum.

53:6 Ecce enim, Deus ádjuvat me: * et Dóminus suscéptor est ánimæ meæ.

53:7 Avérte mala inimícis meis: * et in veritáte tua dispérde illos.

53:8 Voluntárie sacrificábo tibi, * et confitébor nómini tuo, Dómine: quóniam bonum est:

53:9 Quóniam ex omni tribulatióne eripuísti me: * et super inimícos meos despéxit óculus meus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(1-16) [2]

118:1 (Aleph) Beáti immaculáti in via: * qui ámbulant in lege Dómini.

118:2 Beáti, qui scrutántur testimónia ejus: * in toto corde exquírunt eum.

118:3 Non enim qui operántur iniquitátem, * in viis ejus ambulavérunt.

118:4 Tu mandásti * mandáta tua custodíri nimis.

118:5 Útinam dirigántur viæ meæ, * ad custodiéndas justificatiónes tuas!

118:6 Tunc non confúndar, * cum perspéxero in ómnibus mandátis tuis.

118:7 Confitébor tibi in directióne cordis: * in eo quod dídici judícia justítiæ tuæ.

118:8 Justificatiónes tuas custódiam: * non me derelínquas usquequáque.

118:9 (Beth) In quo córrigit adolescéntior viam suam? * In custodiéndo sermónes tuos.

118:10 In toto corde meo exquisívi te: * ne repéllas me a mandátis tuis.

118:11 In corde meo abscóndi elóquia tua: * ut non peccem tibi.

118:12 Benedíctus es, Dómine: * doce me justificatiónes tuas.

118:13 In lábiis meis, * pronuntiávi ómnia judícia oris tui.

118:14 In via testimoniórum tuórum delectátus sum, * sicut in ómnibus divítiis.

118:15 In mandátis tuis exercébor: * et considerábo vias tuas.

118:16 In justificatiónibus tuis meditábor: * non oblivíscar sermónes tuos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(17-32) [3]

118:17 (Ghimel) Retríbue servo tuo, vivífica me: * et custódiam sermónes tuos:

118:18 Revéla óculos meos: * et considerábo mirabília de lege tua.

118:19 Íncola ego sum in terra: * non abscóndas a me mandáta tua.

118:20 Concupívit ánima mea desideráre justificatiónes tuas, * in omni témpore.

118:21 Increpásti supérbos: * maledícti qui declínant a mandátis tuis.

118:22 Aufer a me oppróbrium, et contémptum: * quia testimónia tua exquisívi.

118:23 Étenim sedérunt príncipes, et advérsum me loquebántur: * servus autem tuus exercebátur in justificatiónibus tuis.

118:24 Nam et testimónia tua meditátio mea est: * et consílium meum justificatiónes tuæ.

118:25 (Daleth) Adhǽsit paviménto ánima mea: * vivífica me secúndum verbum tuum.

118:26 Vias meas enuntiávi, et exaudísti me: * doce me justificatiónes tuas.

118:27 Viam justificatiónum tuárum ínstrue me: * et exercébor in mirabílibus tuis.

118:28 Dormitávit ánima mea præ tǽdio: * confírma me in verbis tuis.

118:29 Viam iniquitátis ámove a me: * et de lege tua miserére mei.

118:30 Viam veritátis elégi: * judícia tua non sum oblítus.

118:31 Adhǽsi testimóniis tuis, Dómine: * noli me confúndere.

118:32 Viam mandatórum tuórum cucúrri, * cum dilatásti cor meum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Unus mílitum láncea latus ejus apéruit et contínuo exívit sanguis et aqua.

Capitulum Responsorium Versus {ex Psalterio secundum diem}

1 Tim. 1:17

Regi sæculórum immortáli et invisíbili, soli Deo honor et glória in sǽcula sæculórum. Amen.

℟. Deo grátias.

℟.br. Christe, Fili Dei vivi, * Miserére nobis.

℟. Christe, Fili Dei vivi, * Miserére nobis.

℣. Qui corde fundis grátiam.

℟. Miserére nobis.

℣. Glória Patri, et Fílio, * et Spirítui Sancto.

℟. Christe, Fili Dei vivi, * Miserére nobis.

℣. Exsúrge, Christe, ádjuva nos.

℟. Et líbera nos propter nomen tuum.

Preces Dominicales et Feriales{omittitur}

Preces Feriales{omittitur}

Preces Dominicales et Feriales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Dómine Deus omnípotens, qui ad princípium hujus diéi nos perveníre fecísti: tua nos hódie salva virtúte; ut in hac die ad nullum declinémus peccátum, sed semper ad tuam justítiam faciéndam nostra procédant elóquia, dirigántur cogitatiónes et ópera.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Martyrologium {anticip.}

Quinto Idus Júnii Luna quinta Anno Dómini 2027

Noménti, in Sabínis, natális sanctórum Mártyrum Primi et Feliciáni fratrum, sub Diocletiáno et Maximiáno Imperatóribus. Hi gloriósi Mártyres, cum longǽvam in Dómino vitam duxíssent, et nunc simul pária, nunc singillátim divérsa et exquisíta pertulíssent torménta, ambo tandem felícis pugnæ cursum, a Nomentáno Prǽside Promóto animadvérsi gládio, consummavérunt. Ipsórum autem Mártyrum córpora, póstea Romam transláta, in Ecclésia sancti Stéphani Protomártyris, in monte Cǽlio, honorífice collocáta sunt.

Agénni, in Gállia, pássio sancti Vincéntii, Levítæ et Mártyris, qui, ob Christi fidem, verbéribus diríssime cæsus et gládio decollátus est.

Apud Antiochíam sanctæ Pelágiæ, Vírginis et Mártyris, quam sancti Ambrósius et Joánnes Chrysostómus magnis éfferunt láudibus.

Syracúsis, in Sicília, sancti Maximiáni Epíscopi, cujus sanctus Gregórius Papa sǽpius méminit.

Andriæ, in Apúlia, sancti Richárdi, qui fuit primus ejúsdem civitátis Epíscopus, et miráculis cláruit.

In Ióna, Scótiæ ínsula, sancti Colúmbæ, Presbýteri et Abbátis.

Edéssæ, in Sýria, sancti Juliáni Mónachi, cujus præclára gesta sanctus Ephræm Diáconus scripsit.

℣. Et álibi aliórum plurimórum sanctórum Mártyrum et Confessórum, atque sanctárum Vírginum.

℟. Deo grátias.

℣. Pretiósa in conspéctu Dómini.

℟. Mors Sanctórum ejus.

Sancta María et omnes Sancti intercédant pro nobis ad Dóminum, ut nos mereámur ab eo adjuvári et salvári, qui vivit et regnat in sǽcula sæculórum.

℟. Amen.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Réspice in servos tuos, Dómine, et in ópera tua, et dírige fílios eórum.

℟. Et sit splendor Dómini Dei nostri super nos, et ópera mánuum nostrárum dírige super nos, et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Orémus.

Dirígere et sanctificáre, régere et gubernáre dignáre, Dómine Deus, Rex cæli et terræ, hódie corda et córpora nostra, sensus, sermónes et actus nostros in lege tua, et in opéribus mandatórum tuórum: ut hic et in ætérnum, te auxiliánte, salvi et líberi esse mereámur, Salvátor mundi: Qui vivis et regnas in sǽcula sæculórum.

℟. Amen.

Lectio brevis {ex Commune aut Festo}

℣. Jube, domne, benedícere.

Benedictio. Dies et actus nostros in sua pace dispónat Dóminus omnípotens.

℟. Amen.

Eph 3:17-19

In caritáte radicáti et fundáti, ut possítis comprehéndere cum ómnibus sanctis, quæ sit latitúdo et longitúdo, et sublímitas et profúndum; scire étiam supereminéntem sciéntiæ caritátem Christi, ut impleámini in omnem plenitúdinem Dei.

℣. Tu autem, Dómine, miserére nobis.

℟. Deo grátias.

Conclusio

℣. Adjutórium nostrum ✠ in nómine Dómini.

℟. Qui fecit cælum et terram.

℣. Benedícite.

℟. Deus.

Benedictio. Dóminus nos benedícat, ✠ et ab omni malo deféndat, et ad vitam perdúcat ætérnam. Et fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Tertiam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus {Doxology: Heart}

Nunc, Sancte, nobis, Spíritus,

Unum Patri cum Fílio,

Dignáre promptus íngeri

Nostro refúsus péctori.

Os, lingua, mens, sensus, vigor

Confessiónem pérsonent.

Flamméscat igne cáritas,

Accéndat ardor próximos.

Jesu, tibi sit glória,

Qui Corde fundis grátiam,

Cum Patre et almo Spíritu,

In sempitérna sǽcula.

Amen.

Psalmi {Psalmi Dominica & antiphonæ ex Commune aut Festo}

Ant. Stans Jesus.

Psalmus 118(33-48) [1]

118:33 (He) Legem pone mihi, Dómine, viam justificatiónum tuárum: * et exquíram eam semper.

118:34 Da mihi intelléctum, et scrutábor legem tuam: * et custódiam illam in toto corde meo.

118:35 Deduc me in sémitam mandatórum tuórum: * quia ipsam vólui.

118:36 Inclína cor meum in testimónia tua: * et non in avarítiam.

118:37 Avérte óculos meos ne vídeant vanitátem: * in via tua vivífica me.

118:38 Státue servo tuo elóquium tuum, * in timóre tuo.

118:39 Ámputa oppróbrium meum quod suspicátus sum: * quia judícia tua jucúnda.

118:40 Ecce, concupívi mandáta tua: * in æquitáte tua vivífica me.

118:41 (Vav) Et véniat super me misericórdia tua, Dómine: * salutáre tuum secúndum elóquium tuum.

118:42 Et respondébo exprobrántibus mihi verbum: * quia sperávi in sermónibus tuis.

118:43 Et ne áuferas de ore meo verbum veritátis usquequáque: * quia in judíciis tuis supersperávi.

118:44 Et custódiam legem tuam semper: * in sǽculum et in sǽculum sǽculi.

118:45 Et ambulábam in latitúdine: * quia mandáta tua exquisívi.

118:46 Et loquébar in testimóniis tuis in conspéctu regum: * et non confundébar.

118:47 Et meditábar in mandátis tuis, * quæ diléxi.

118:48 Et levávi manus meas ad mandáta tua, quæ diléxi: * et exercébar in justificatiónibus tuis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(49-64) [2]

118:49 (Zai) Memor esto verbi tui servo tuo, * in quo mihi spem dedísti.

118:50 Hæc me consoláta est in humilitáte mea: * quia elóquium tuum vivificávit me.

118:51 Supérbi iníque agébant usquequáque: * a lege autem tua non declinávi.

118:52 Memor fui judiciórum tuórum a sǽculo, Dómine: * et consolátus sum.

118:53 Deféctio ténuit me, * pro peccatóribus derelinquéntibus legem tuam.

118:54 Cantábiles mihi erant justificatiónes tuæ, * in loco peregrinatiónis meæ.

118:55 Memor fui nocte nóminis tui, Dómine: * et custodívi legem tuam.

118:56 Hæc facta est mihi: * quia justificatiónes tuas exquisívi.

118:57 (Heth) Pórtio mea, Dómine, * dixi custodíre legem tuam.

118:58 Deprecátus sum fáciem tuam in toto corde meo: * miserére mei secúndum elóquium tuum.

118:59 Cogitávi vias meas: * et convérti pedes meos in testimónia tua.

118:60 Parátus sum, et non sum turbátus: * ut custódiam mandáta tua.

118:61 Funes peccatórum circumpléxi sunt me: * et legem tuam non sum oblítus.

118:62 Média nocte surgébam ad confiténdum tibi, * super judícia justificatiónis tuæ.

118:63 Párticeps ego sum ómnium timéntium te: * et custodiéntium mandáta tua.

118:64 Misericórdia tua, Dómine, plena est terra: * justificatiónes tuas doce me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(65-80) [3]

118:65 (Teth) Bonitátem fecísti cum servo tuo, Dómine, * secúndum verbum tuum.

118:66 Bonitátem, et disciplínam, et sciéntiam doce me: * quia mandátis tuis crédidi.

118:67 Priúsquam humiliárer ego delíqui: * proptérea elóquium tuum custodívi.

118:68 Bonus es tu: * et in bonitáte tua doce me justificatiónes tuas.

118:69 Multiplicáta est super me iníquitas superbórum: * ego autem in toto corde meo scrutábor mandáta tua.

118:70 Coagulátum est sicut lac cor eórum: * ego vero legem tuam meditátus sum.

118:71 Bonum mihi quia humiliásti me: * ut discam justificatiónes tuas.

118:72 Bonum mihi lex oris tui, * super míllia auri et argénti.

118:73 (Joth) Manus tuæ fecérunt me, et plasmavérunt me: * da mihi intelléctum, et discam mandáta tua.

118:74 Qui timent te vidébunt me, et lætabúntur: * quia in verba tua supersperávi.

118:75 Cognóvi, Dómine, quia ǽquitas judícia tua: * et in veritáte tua humiliásti me.

118:76 Fiat misericórdia tua ut consolétur me, * secúndum elóquium tuum servo tuo.

118:77 Véniant mihi miseratiónes tuæ, et vivam: * quia lex tua meditátio mea est.

118:78 Confundántur supérbi, quia injúste iniquitátem fecérunt in me: * ego autem exercébor in mandátis tuis.

118:79 Convertántur mihi timéntes te: * et qui novérunt testimónia tua.

118:80 Fiat cor meum immaculátum in justificatiónibus tuis, * ut non confúndar.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Stans Jesus clamábat dicens: Si quis sitit, véniat ad me et bibat.

Capitulum Responsorium Versus {ex Commune aut Festo}

Eph 3:8-9

Fratres: Mihi ómnium sanctórum mínimo data est grátia hæc, in géntibus evangelizáre investigábiles divítias Christi; et illumináre omnes, quæ sit dispensátio sacraménti abscónditi a sǽculis in Deo.

℟. Deo grátias.

℟.br. Tóllite jugum meum super vos * Et díscite a me.

℟. Tóllite jugum meum super vos * Et díscite a me.

℣. Quia mitis sum et húmilis Corde.

℟. Et díscite a me.

℣. Glória Patri, et Fílio, * et Spirítui Sancto.

℟. Tóllite jugum meum super vos * Et díscite a me.

℣. Ego dixi, Dómine, miserére mei.

℟. Sana ánimam meam quia peccávi tibi.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui nobis in Corde Fílii tui, nostris vulneráto peccátis, infinítos dilectiónis thesáuros misericórditer largíri dignáris; concéde, quǽsumus, ut illi devótum pietátis nostræ præstántes obséquium, dignæ quoque satisfactiónis exhibeámus offícium.

Per eúmdem Dóminum nostrum Jesum Christum Fílium tuum, qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Sextam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus {Doxology: Heart}

Rector potens, verax Deus,

Qui témperas rerum vices,

Splendóre mane illúminas,

Et ígnibus merídiem:

Exstíngue flammas lítium,

Aufer calórem nóxium,

Confer salútem córporum,

Verámque pacem córdium.

Jesu, tibi sit glória,

Qui Corde fundis grátiam,

Cum Patre et almo Spíritu,

In sempitérna sǽcula.

Amen.

Psalmi {Psalmi Dominica & antiphonæ ex Commune aut Festo}

Ant. In caritáte perpétua.

Psalmus 118(81-96) [1]

118:81 (Caph) Defécit in salutáre tuum ánima mea: * et in verbum tuum supersperávi.

118:82 Defecérunt óculi mei in elóquium tuum, * dicéntes: Quando consoláberis me?

118:83 Quia factus sum sicut uter in pruína: * justificatiónes tuas non sum oblítus.

118:84 Quot sunt dies servi tui? * quando fácies de persequéntibus me judícium?

118:85 Narravérunt mihi iníqui fabulatiónes: * sed non ut lex tua.

118:86 Ómnia mandáta tua véritas: * iníque persecúti sunt me, ádjuva me.

118:87 Paulo minus consummavérunt me in terra: * ego autem non derelíqui mandáta tua.

118:88 Secúndum misericórdiam tuam vivífica me: * et custódiam testimónia oris tui.

118:89 (Lamed) In ætérnum, Dómine, * verbum tuum pérmanet in cælo.

118:90 In generatiónem et generatiónem véritas tua: * fundásti terram, et pérmanet.

118:91 Ordinatióne tua persevérat dies: * quóniam ómnia sérviunt tibi.

118:92 Nisi quod lex tua meditátio mea est: * tunc forte periíssem in humilitáte mea.

118:93 In ætérnum non oblivíscar justificatiónes tuas: * quia in ipsis vivificásti me.

118:94 Tuus sum ego, salvum me fac: * quóniam justificatiónes tuas exquisívi.

118:95 Me exspectavérunt peccatóres ut pérderent me: * testimónia tua intelléxi.

118:96 Omnis consummatiónis vidi finem: * latum mandátum tuum nimis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(97-112) [2]

118:97 (Mem) Quómodo diléxi legem tuam, Dómine? * tota die meditátio mea est.

118:98 Super inimícos meos prudéntem me fecísti mandáto tuo: * quia in ætérnum mihi est.

118:99 Super omnes docéntes me intelléxi: * quia testimónia tua meditátio mea est.

118:100 Super senes intelléxi: * quia mandáta tua quæsívi.

118:101 Ab omni via mala prohíbui pedes meos: * ut custódiam verba tua.

118:102 A judíciis tuis non declinávi: * quia tu legem posuísti mihi.

118:103 Quam dúlcia fáucibus meis elóquia tua, * super mel ori meo!

118:104 A mandátis tuis intelléxi: * proptérea odívi omnem viam iniquitátis.

118:105 (Nun) Lucérna pédibus meis verbum tuum, * et lumen sémitis meis.

118:106 Jurávi, et státui * custodíre judícia justítiæ tuæ.

118:107 Humiliátus sum usquequáque, Dómine: * vivífica me secúndum verbum tuum.

118:108 Voluntária oris mei beneplácita fac, Dómine: * et judícia tua doce me.

118:109 Ánima mea in mánibus meis semper: * et legem tuam non sum oblítus.

118:110 Posuérunt peccatóres láqueum mihi: * et de mandátis tuis non errávi.

118:111 Hereditáte acquisívi testimónia tua in ætérnum: * quia exsultátio cordis mei sunt.

118:112 Inclinávi cor meum ad faciéndas justificatiónes tuas in ætérnum, * propter retributiónem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(113-128) [3]

118:113 (Samech) Iníquos ódio hábui: * et legem tuam diléxi.

118:114 Adjútor et suscéptor meus es tu: * et in verbum tuum supersperávi.

118:115 Declináte a me, malígni: * et scrutábor mandáta Dei mei.

118:116 Súscipe me secúndum elóquium tuum, et vivam: * et non confúndas me ab exspectatióne mea.

118:117 Ádjuva me, et salvus ero: * et meditábor in justificatiónibus tuis semper.

118:118 Sprevísti omnes discedéntes a judíciis tuis: * quia injústa cogitátio eórum.

118:119 Prævaricántes reputávi omnes peccatóres terræ: * ídeo diléxi testimónia tua.

118:120 Confíge timóre tuo carnes meas: * a judíciis enim tuis tímui.

118:121 (Ain) Feci judícium et justítiam: * non tradas me calumniántibus me.

118:122 Súscipe servum tuum in bonum: * non calumniéntur me supérbi.

118:123 Óculi mei defecérunt in salutáre tuum: * et in elóquium justítiæ tuæ.

118:124 Fac cum servo tuo secúndum misericórdiam tuam: * et justificatiónes tuas doce me.

118:125 Servus tuus sum ego: * da mihi intelléctum, ut sciam testimónia tua.

118:126 Tempus faciéndi, Dómine: * dissipavérunt legem tuam.

118:127 Ídeo diléxi mandáta tua, * super aurum et topázion.

118:128 Proptérea ad ómnia mandáta tua dirigébar: * omnem viam iníquam ódio hábui.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. In caritáte perpétua diléxit nos Deus, ídeo, exaltátus a terra, attráxit nos ad Cor suum, míserans.

Capitulum Responsorium Versus {ex Commune aut Festo}

Eph 3:14-17

Hujus rei grátia flecto génua mea ad Patrem Dómini nostri Jesu Christi, ut det vobis secúndum divítias glóriæ suæ virtúte corroborári per Spíritum ejus in interiórem hóminem: Christum habitáre per fidem in córdibus vestris.

℟. Deo grátias.

℟.br. Ego dixi: Dómine, * Miserére mei.

℟. Ego dixi: Dómine, * Miserére mei.

℣. Sana ánimam meam quia peccávi tibi.

℟. Miserére mei.

℣. Glória Patri, et Fílio, * et Spirítui Sancto.

℟. Ego dixi: Dómine, * Miserére mei.

℣. Memóriam fecit mirabílium suórum miserátor Dóminus.

℟. Escam dedit timéntibus se.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui nobis in Corde Fílii tui, nostris vulneráto peccátis, infinítos dilectiónis thesáuros misericórditer largíri dignáris; concéde, quǽsumus, ut illi devótum pietátis nostræ præstántes obséquium, dignæ quoque satisfactiónis exhibeámus offícium.

Per eúmdem Dóminum nostrum Jesum Christum Fílium tuum, qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Nonam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus {Doxology: Heart}

Rerum, Deus, tenax vigor,

Immótus in te pérmanens,

Lucis diúrnæ témpora

Succéssibus detérminans:

Largíre lumen véspere,

Quo vita nusquam décidat,

Sed prǽmium mortis sacræ

Perénnis instet glória.

Jesu, tibi sit glória,

Qui Corde fundis grátiam,

Cum Patre et almo Spíritu,

In sempitérna sǽcula.

Amen.

Psalmi {Psalmi Dominica & antiphonæ ex Commune aut Festo}

Ant. Fili.

Psalmus 118(129-144) [1]

118:129 (Phe) Mirabília testimónia tua: * ídeo scrutáta est ea ánima mea.

118:130 Declarátio sermónum tuórum illúminat: * et intelléctum dat párvulis.

118:131 Os meum apérui, et attráxi spíritum: * quia mandáta tua desiderábam.

118:132 Áspice in me, et miserére mei, * secúndum judícium diligéntium nomen tuum.

118:133 Gressus meos dírige secúndum elóquium tuum: * et non dominétur mei omnis injustítia.

118:134 Rédime me a calúmniis hóminum: * ut custódiam mandáta tua.

118:135 Fáciem tuam illúmina super servum tuum: * et doce me justificatiónes tuas.

118:136 Éxitus aquárum deduxérunt óculi mei: * quia non custodiérunt legem tuam.

118:137 (Sade) Justus es, Dómine: * et rectum judícium tuum.

118:138 Mandásti justítiam testimónia tua: * et veritátem tuam nimis.

118:139 Tabéscere me fecit zelus meus: * quia oblíti sunt verba tua inimíci mei.

118:140 Ignítum elóquium tuum veheménter: * et servus tuus diléxit illud.

118:141 Adolescéntulus sum ego et contémptus: * justificatiónes tuas non sum oblítus.

118:142 Justítia tua, justítia in ætérnum: * et lex tua véritas.

118:143 Tribulátio, et angústia invenérunt me: * mandáta tua meditátio mea est.

118:144 Ǽquitas testimónia tua in ætérnum: * intelléctum da mihi, et vivam.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(145-160) [2]

118:145 (Coph) Clamávi in toto corde meo, exáudi me, Dómine: * justificatiónes tuas requíram.

118:146 Clamávi ad te, salvum me fac: * ut custódiam mandáta tua.

118:147 Prævéni in maturitáte, et clamávi: * quia in verba tua supersperávi.

118:148 Prævenérunt óculi mei ad te dilúculo: * ut meditárer elóquia tua.

118:149 Vocem meam audi secúndum misericórdiam tuam, Dómine: * et secúndum judícium tuum vivífica me.

118:150 Appropinquavérunt persequéntes me iniquitáti: * a lege autem tua longe facti sunt.

118:151 Prope es tu, Dómine: * et omnes viæ tuæ véritas.

118:152 Inítio cognóvi de testimóniis tuis: * quia in ætérnum fundásti ea.

118:153 (Res) Vide humilitátem meam, et éripe me: * quia legem tuam non sum oblítus.

118:154 Júdica judícium meum, et rédime me: * propter elóquium tuum vivífica me.

118:155 Longe a peccatóribus salus: * quia justificatiónes tuas non exquisiérunt.

118:156 Misericórdiæ tuæ multæ, Dómine: * secúndum judícium tuum vivífica me.

118:157 Multi qui persequúntur me, et tríbulant me: * a testimóniis tuis non declinávi.

118:158 Vidi prævaricántes, et tabescébam: * quia elóquia tua non custodiérunt.

118:159 Vide quóniam mandáta tua diléxi, Dómine: * in misericórdia tua vivífica me.

118:160 Princípium verbórum tuórum, véritas: * in ætérnum ómnia judícia justítiæ tuæ.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(161-176) [3]

118:161 (Sin) Príncipes persecúti sunt me gratis: * et a verbis tuis formidávit cor meum.

118:162 Lætábor ego super elóquia tua: * sicut qui invénit spólia multa.

118:163 Iniquitátem ódio hábui, et abominátus sum: * legem autem tuam diléxi.

118:164 Sépties in die laudem dixi tibi, * super judícia justítiæ tuæ.

118:165 Pax multa diligéntibus legem tuam: * et non est illis scándalum.

118:166 Exspectábam salutáre tuum, Dómine: * et mandáta tua diléxi.

118:167 Custodívit ánima mea testimónia tua: * et diléxit ea veheménter.

118:168 Servávi mandáta tua, et testimónia tua: * quia omnes viæ meæ in conspéctu tuo.

118:169 (Thau) Appropínquet deprecátio mea in conspéctu tuo, Dómine: * juxta elóquium tuum da mihi intelléctum.

118:170 Intret postulátio mea in conspéctu tuo: * secúndum elóquium tuum éripe me.

118:171 Eructábunt lábia mea hymnum, * cum docúeris me justificatiónes tuas.

118:172 Pronuntiábit lingua mea elóquium tuum: * quia ómnia mandáta tua ǽquitas.

118:173 Fiat manus tua ut salvet me: * quóniam mandáta tua elégi.

118:174 Concupívi salutáre tuum, Dómine: * et lex tua meditátio mea est.

118:175 Vivet ánima mea, et laudábit te: * et judícia tua adjuvábunt me.

118:176 Errávi, sicut ovis, quæ périit: * quære servum tuum, quia mandáta tua non sum oblítus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Fili, præbe mihi cor tuum, et óculi tui custódiant vias meas.

Capitulum Responsorium Versus {ex Commune aut Festo}

Eph 3:17-19

In caritáte radicáti et fundáti, ut possítis comprehéndere cum ómnibus sanctis, quæ sit latitúdo et longitúdo, et sublímitas et profúndum; scire étiam supereminéntem sciéntiæ caritátem Christi, ut impleámini in omnem plenitúdinem Dei.

℟. Deo grátias.

℟.br. Memóriam fecit mirabílium suórum * Miserátor Dóminus.

℟. Memóriam fecit mirabílium suórum * Miserátor Dóminus.

℣. Escam dedit timéntibus se.

℟. Miserátor Dóminus.

℣. Glória Patri, et Fílio, * et Spirítui Sancto.

℟. Memóriam fecit mirabílium suórum * Miserátor Dóminus.

℣. Hauriétis aquas in gáudio.

℟. De fóntibus Salvatóris.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui nobis in Corde Fílii tui, nostris vulneráto peccátis, infinítos dilectiónis thesáuros misericórditer largíri dignáris; concéde, quǽsumus, ut illi devótum pietátis nostræ præstántes obséquium, dignæ quoque satisfactiónis exhibeámus offícium.

Per eúmdem Dóminum nostrum Jesum Christum Fílium tuum, qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Vesperas

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Commune aut Festo}

Ant. Unus mílitum.

Psalmus 109 [1]

109:1 Dixit Dóminus Dómino meo: * Sede a dextris meis:

109:1 Donec ponam inimícos tuos, * scabéllum pedum tuórum.

109:2 Virgam virtútis tuæ emíttet Dóminus ex Sion: * domináre in médio inimicórum tuórum.

109:3 Tecum princípium in die virtútis tuæ in splendóribus sanctórum: * ex útero ante lucíferum génui te.

109:4 Jurávit Dóminus, et non pœnitébit eum: * Tu es sacérdos in ætérnum secúndum órdinem Melchísedech.

109:5 Dóminus a dextris tuis, * confrégit in die iræ suæ reges.

109:6 Judicábit in natiónibus, implébit ruínas: * conquassábit cápita in terra multórum.

109:7 De torrénte in via bibet: * proptérea exaltábit caput.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Unus mílitum láncea latus ejus apéruit et contínuo exívit sanguis et aqua.

Ant. Stans Jesus.

Psalmus 110 [2]

110:1 Confitébor tibi, Dómine, in toto corde meo: * in consílio justórum, et congregatióne.

110:2 Magna ópera Dómini: * exquisíta in omnes voluntátes ejus.

110:3 Conféssio et magnificéntia opus ejus: * et justítia ejus manet in sǽculum sǽculi.

110:4 Memóriam fecit mirabílium suórum, † miséricors et miserátor Dóminus: * escam dedit timéntibus se.

110:5 Memor erit in sǽculum testaménti sui: * virtútem óperum suórum annuntiábit pópulo suo:

110:7 Ut det illis hereditátem géntium: * ópera mánuum ejus véritas, et judícium.

110:8 Fidélia ómnia mandáta ejus: † confirmáta in sǽculum sǽculi, * facta in veritáte et æquitáte.

110:9 Redemptiónem misit pópulo suo: * mandávit in ætérnum testaméntum suum.

110:9 (fit reverentia) Sanctum, et terríbile nomen ejus: * inítium sapiéntiæ timor Dómini.

110:10 Intelléctus bonus ómnibus faciéntibus eum: * laudátio ejus manet in sǽculum sǽculi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Stans Jesus clamábat dicens: Si quis sitit, véniat ad me et bibat.

Ant. In caritáte perpétua.

Psalmus 115 [3]

115:1 Crédidi, propter quod locútus sum: * ego autem humiliátus sum nimis.

115:2 Ego dixi in excéssu meo: * Omnis homo mendax.

115:3 Quid retríbuam Dómino, * pro ómnibus, quæ retríbuit mihi?

115:4 Cálicem salutáris accípiam: * et nomen Dómini invocábo.

115:5 Vota mea Dómino reddam coram omni pópulo ejus: * pretiósa in conspéctu Dómini mors sanctórum ejus:

115:7 O Dómine, quia ego servus tuus: * ego servus tuus, et fílius ancíllæ tuæ.

115:7 Dirupísti víncula mea: † tibi sacrificábo hóstiam laudis, * et nomen Dómini invocábo.

115:9 Vota mea Dómino reddam in conspéctu omnis pópuli ejus: * in átriis domus Dómini, in médio tui, Jerúsalem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. In caritáte perpétua diléxit nos Deus, ídeo, exaltátus a terra, attráxit nos ad Cor suum, míserans.

Ant. Veníte ad me.

Psalmus 127 [4]

127:1 Beáti, omnes, qui timent Dóminum, * qui ámbulant in viis ejus.

127:2 Labóres mánuum tuárum quia manducábis: * beátus es, et bene tibi erit.

127:3 Uxor tua sicut vitis abúndans, * in latéribus domus tuæ.

127:3 Fílii tui sicut novéllæ olivárum, * in circúitu mensæ tuæ.

127:4 Ecce, sic benedicétur homo, * qui timet Dóminum.

127:5 Benedícat tibi Dóminus ex Sion: * et vídeas bona Jerúsalem ómnibus diébus vitæ tuæ.

127:6 Et vídeas fílios filiórum tuórum, * pacem super Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Veníte ad me omnes qui laborátis et oneráti estis et ego refíciam vos.

Ant. Fili.

Psalmus 147 [5]

147:1 Lauda, Jerúsalem, Dóminum: * lauda Deum tuum, Sion.

147:2 Quóniam confortávit seras portárum tuárum: * benedíxit fíliis tuis in te.

147:3 Qui pósuit fines tuos pacem: * et ádipe fruménti sátiat te.

147:4 Qui emíttit elóquium suum terræ: * velóciter currit sermo ejus.

147:5 Qui dat nivem sicut lanam: * nébulam sicut cínerem spargit.

147:6 Mittit crystállum suam sicut buccéllas: * ante fáciem frígoris ejus quis sustinébit?

147:7 Emíttet verbum suum, et liquefáciet ea: * flabit spíritus ejus, et fluent aquæ.

147:8 Qui annúntiat verbum suum Jacob: * justítias, et judícia sua Israël.

147:9 Non fecit táliter omni natióni: * et judícia sua non manifestávit eis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Fili, præbe mihi cor tuum, et óculi tui custódiant vias meas.

Capitulum Hymnus Versus {ex Commune aut Festo}

Eph 3:8-9

Fratres: Mihi ómnium sanctórum mínimo data est grátia hæc, in géntibus evangelizáre investigábiles divítias Christi; et illumináre omnes, quæ sit dispensátio sacraménti abscónditi a sǽculis in Deo.

℟. Deo grátias.

Hymnus

En, ut supérba críminum

Et sæva nostrórum cohors

Cor sauciávit ínnocens

Meréntis haud tale Dei!

Vibrántis hastam mílitis

Peccáta nostra dírigunt,

Ferrúmque diræ cúspidis

Mortále crimen ácuit.

Ex Corde scisso Ecclésia,

Christo jugáta, náscitur:

Hoc óstium arcæ in látere est

Genti ad salútem pósitum.

Ex hoc perénnis grátia,

Ceu septifórmis flúvius,

Stolas ut illic sórdidas

Lavémus Agni in sánguine.

Turpe est redíre ad crímina,

Quæ Cor beátum lácerent:

Sed æmulémur córdibus

Flammas amóris índices.

Jesu, tibi sit glória,

Qui Corde fundis grátiam,

Cum Patre, et almo Spíritu,

In sempitérna sǽcula.

Amen.

℣. Hauriétis aquas in gáudio.

℟. De fóntibus Salvatóris.

Canticum: Magnificat {Antiphona ex Proprio de Tempore}

Ant. Ad Jesum autem.

Canticum B. Mariæ Virginis

Luc. 1:46-55

1:46 Magníficat ✠ * ánima mea Dóminum.

1:47 Et exsultávit spíritus meus: * in Deo, salutári meo.

1:48 Quia respéxit humilitátem ancíllæ suæ: * ecce enim ex hoc beátam me dicent omnes generatiónes.

1:49 Quia fecit mihi magna qui potens est: * et sanctum nomen ejus.

1:50 Et misericórdia ejus, a progénie in progénies: * timéntibus eum.

1:51 Fecit poténtiam in brácchio suo: * dispérsit supérbos mente cordis sui.

1:52 Depósuit poténtes de sede: * et exaltávit húmiles.

1:53 Esuriéntes implévit bonis: * et dívites dimísit inánes.

1:54 Suscépit Israël púerum suum: * recordátus misericórdiæ suæ.

1:55 Sicut locútus est ad patres nostros: * Ábraham, et sémini ejus in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ad Jesum autem cum veníssent, ut vidérunt eum jam mórtuum, non fregérunt ejus crura, sed unus mílitum láncea latus ejus apéruit et contínuo exívit sanguis et aqua.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui nobis in Corde Fílii tui, nostris vulneráto peccátis, infinítos dilectiónis thesáuros misericórditer largíri dignáris; concéde, quǽsumus, ut illi devótum pietátis nostræ præstántes obséquium, dignæ quoque satisfactiónis exhibeámus offícium.

Per eúmdem Dóminum nostrum Jesum Christum Fílium tuum, qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Commemoratio Ss. Primi et Feliciani Martyrum

Ant. Istórum est enim regnum cælórum qui contempsérunt vitam mundi, et pervenérunt ad prǽmia regni, et lavérunt stolas suas in sánguine Agni.

℣. Lætámini in Dómino, et exsultáte justi.

℟. Et gloriámini omnes recti corde.

Orémus.

Fac nos, quǽsumus, Dómine, sanctórum Mártyrum tuórum Primi et Feliciáni semper festa sectári: quorum suffrágiis protectiónis tuæ dona sentiámus.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Et si tunc terminetur Officium, dicitur tantum Pater Noster secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Completorium

Incipit

℣. Jube, domne, benedícere.

Benedictio. Noctem quiétam et finem perféctum concédat nobis Dóminus omnípotens.

℟. Amen.

Lectio brevis

1 Pet 5:8-9

Fratres: Sóbrii estóte, et vigiláte: quia adversárius vester diábolus tamquam leo rúgiens círcuit, quærens quem dévoret: cui resístite fortes in fide.

℣. Tu autem, Dómine, miserére nobis.

℟. Deo grátias.

℣. Adjutórium nostrum ✠ in nómine Dómini.

℟. Qui fecit cælum et terram.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Joánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Joánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Convérte nos ✙︎ Deus, salutáris noster.

℟. Et avérte iram tuam a nobis.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi et Antiphona de Dominica}

Ant. Miserére.

Psalmus 4 [1]

4:2 Cum invocárem exaudívit me Deus justítiæ meæ: * in tribulatióne dilatásti mihi.

4:2 Miserére mei, * et exáudi oratiónem meam.

4:3 Fílii hóminum, úsquequo gravi corde? * ut quid dilígitis vanitátem, et quǽritis mendácium?

4:4 Et scitóte quóniam mirificávit Dóminus sanctum suum: * Dóminus exáudiet me cum clamávero ad eum.

4:5 Irascímini, et nolíte peccáre: † quæ dícitis in córdibus vestris, * in cubílibus vestris compungímini.

4:6 Sacrificáte sacrifícium justítiæ, † et speráte in Dómino. * Multi dicunt: Quis osténdit nobis bona?

4:7 Signátum est super nos lumen vultus tui, Dómine: * dedísti lætítiam in corde meo.

4:8 A fructu fruménti, vini, et ólei sui * multiplicáti sunt.

4:9 In pace in idípsum * dórmiam, et requiéscam;

4:10 Quóniam tu, Dómine, singuláriter in spe * constituísti me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 90 [2]

90:1 Qui hábitat in adjutório Altíssimi, * in protectióne Dei cæli commorábitur.

90:2 Dicet Dómino: Suscéptor meus es tu, et refúgium meum: * Deus meus sperábo in eum.

90:3 Quóniam ipse liberávit me de láqueo venántium, * et a verbo áspero.

90:4 Scápulis suis obumbrábit tibi: * et sub pennis ejus sperábis.

90:5 Scuto circúmdabit te véritas ejus: * non timébis a timóre noctúrno,

90:6 A sagítta volánte in die, † a negótio perambulánte in ténebris: * ab incúrsu, et dæmónio meridiáno.

90:7 Cadent a látere tuo mille, † et decem míllia a dextris tuis: * ad te autem non appropinquábit.

90:8 Verúmtamen óculis tuis considerábis: * et retributiónem peccatórum vidébis.

90:9 Quóniam tu es, Dómine, spes mea: * Altíssimum posuísti refúgium tuum.

90:10 Non accédet ad te malum: * et flagéllum non appropinquábit tabernáculo tuo.

90:11 Quóniam Ángelis suis mandávit de te: * ut custódiant te in ómnibus viis tuis.

90:12 In mánibus portábunt te: * ne forte offéndas ad lápidem pedem tuum.

90:13 Super áspidem, et basilíscum ambulábis: * et conculcábis leónem et dracónem.

90:14 Quóniam in me sperávit, liberábo eum: * prótegam eum, quóniam cognóvit nomen meum.

90:15 Clamábit ad me, et ego exáudiam eum: † cum ipso sum in tribulatióne: * erípiam eum et glorificábo eum.

90:16 Longitúdine diérum replébo eum: * et osténdam illi salutáre meum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 133 [3]

133:1 Ecce nunc benedícite Dóminum, * omnes servi Dómini:

133:1 Qui statis in domo Dómini, * in átriis domus Dei nostri.

133:2 In nóctibus extóllite manus vestras in sancta, * et benedícite Dóminum.

133:3 Benedícat te Dóminus ex Sion, * qui fecit cælum et terram.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Miserére mihi, Dómine, et exáudi oratiónem meam.

Hymnus {Doxology: Heart}

Te lucis ante términum,

Rerum Creátor, póscimus,

Ut pro tua cleméntia

Sis præsul et custódia.

Procul recédant sómnia,

Et nóctium phantásmata;

Hostémque nostrum cómprime,

Ne polluántur córpora.

Jesu, tibi sit glória,

Qui Corde fundis grátiam,

Cum Patre et almo Spíritu,

In sempitérna sǽcula.

Amen.

Capitulum Responsorium Versus

Jer 14:9

Tu autem in nobis es, Dómine, et nomen sanctum tuum invocátum est super nos: ne derelínquas nos, Dómine, Deus noster.

℟. Deo grátias.

℟.br. In manus tuas, Dómine, * Comméndo spíritum meum.

℟. In manus tuas, Dómine, * Comméndo spíritum meum.

℣. Redemísti nos, Dómine, Deus veritátis.

℟. Comméndo spíritum meum.

℣. Glória Patri, et Fílio, * et Spirítui Sancto.

℟. In manus tuas, Dómine, * Comméndo spíritum meum.

℣. Custódi nos, Dómine, ut pupíllam óculi.

℟. Sub umbra alárum tuárum prótege nos.

Canticum: Nunc dimittis

Ant. Salva nos.

Canticum Simeonis

Luc. 2:29-32

2:29 Nunc dimíttis ✠ servum tuum, Dómine, * secúndum verbum tuum in pace:

2:30 Quia vidérunt óculi mei * salutáre tuum,

2:31 Quod parásti * ante fáciem ómnium populórum,

2:32 Lumen ad revelatiónem géntium, * et glóriam plebis tuæ Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salva nos, Dómine, vigilántes, custódi nos dormiéntes; ut vigilémus cum Christo, et requiescámus in pace.

Preces Dominicales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Vísita, quǽsumus, Dómine, habitatiónem istam, et omnes insídias inimíci ab ea longe repélle: Ángeli tui sancti hábitent in ea, qui nos in pace custódiant; et benedíctio tua sit super nos semper.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Benedictio. Benedícat et custódiat nos omnípotens et miséricors Dóminus, ✠ Pater, et Fílius, et Spíritus Sanctus.

℟. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Deinde dicitur secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Si post Completorium immediate sequatur Matutinum, tunc bis dicitur Pater noster, Ave Maria et Credo, pro fine videlicet Officii diei præcedentis, et pro initio Officii diei sequentis.

Die VI infra Octavam SSmi Cordis Jesu
Semiduplex III. ordinis
Commemoratio: Ss. Primi et Feliciani Martyrum

Ad Matutinum

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Dómine, lábia + mea apéries.

℟. Et os meum annuntiábit laudem tuam.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Invitatorium {Antiphona ex Commune aut Festo}

Ant. Cor Jesu amóre nostri vulnerátum * Veníte, adorémus.

Ant. Cor Jesu amóre nostri vulnerátum * Veníte, adorémus.

Veníte, exsultémus Dómino, jubilémus Deo, salutári nostro: præoccupémus fáciem ejus in confessióne, et in psalmis jubilémus ei.

Ant. Cor Jesu amóre nostri vulnerátum * Veníte, adorémus.

Quóniam Deus magnus Dóminus, et Rex magnus super omnes deos, quóniam non repéllet Dóminus plebem suam: quia in manu ejus sunt omnes fines terræ, et altitúdines móntium ipse cónspicit.

Ant. Veníte, adorémus.

Quóniam ipsíus est mare, et ipse fecit illud, et áridam fundavérunt manus ejus (genuflectitur) veníte, adorémus, et procidámus ante Deum: plorémus coram Dómino, qui fecit nos, quia ipse est Dóminus, Deus noster; nos autem pópulus ejus, et oves páscuæ ejus.

Ant. Cor Jesu amóre nostri vulnerátum * Veníte, adorémus.

Hódie, si vocem ejus audiéritis, nolíte obduráre corda vestra, sicut in exacerbatióne secúndum diem tentatiónis in desérto: ubi tentavérunt me patres vestri, probavérunt et vidérunt ópera mea.

Ant. Veníte, adorémus.

Quadragínta annis próximus fui generatióni huic, et dixi: Semper hi errant corde, ipsi vero non cognovérunt vias meas: quibus jurávi in ira mea: Si introíbunt in réquiem meam.

Ant. Cor Jesu amóre nostri vulnerátum * Veníte, adorémus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Veníte, adorémus.

Ant. Cor Jesu amóre nostri vulnerátum * Veníte, adorémus.

Hymnus {ex Commune aut Festo}

Auctor beáte sǽculi,

Christe, Redémptor ómnium,

Lumen Patris de lúmine,

Deúsque verus de Deo.

Amor coégit te tuus

Mortále corpus súmere,

Ut novus Adam rédderes,

Quod vetus ille abstúlerat.

Ille amor, almus ártifex

Terræ marísque, et síderum,

Erráta patrum míserans,

Et nostra rumpens víncula.

Non Corde discédat tuo

Vis illa amóris íncliti:

Hoc fonte gentes háuriant

Remissiónis grátiam.

Percússum ad hoc est láncea,

Passúmque ad hoc est vúlnera:

Ut nos laváret sórdibus,

Unda fluénte, et sánguine.

Jesu, tibi sit glória,

Qui Corde fundis grátiam,

Cum Patre, et almo Spíritu,

In sempitérna sǽcula.

Amen.

Psalmi cum lectionibus {Antiphonæ et Psalmi ex Commune aut Festo}

Nocturnus I.

Ant. Cogitatiónes.

Psalmus 32 [1]

32:1 Exsultáte, justi, in Dómino: * rectos decet collaudátio.

32:2 Confitémini Dómino in cíthara: * in psaltério decem chordárum psállite illi.

32:3 Cantáte ei cánticum novum: * bene psállite ei in vociferatióne.

32:4 Quia rectum est verbum Dómini, * et ómnia ópera ejus in fide.

32:5 Díligit misericórdiam et judícium: * misericórdia Dómini plena est terra.

32:6 Verbo Dómini cæli firmáti sunt: * et spíritu oris ejus omnis virtus eórum.

32:7 Cóngregans sicut in utre aquas maris: * ponens in thesáuris abýssos.

32:8 Tímeat Dóminum omnis terra: * ab eo autem commoveántur omnes inhabitántes orbem.

32:9 Quóniam ipse dixit, et facta sunt: * ipse mandávit, et creáta sunt.

32:10 Dóminus díssipat consília géntium: * réprobat autem cogitatiónes populórum, et réprobat consília príncipum.

32:11 Consílium autem Dómini in ætérnum manet: * cogitatiónes cordis ejus in generatióne et generatiónem.

32:12 Beáta gens, cujus est Dóminus, Deus ejus: * pópulus, quem elégit in hereditátem sibi.

32:13 De cælo respéxit Dóminus: * vidit omnes fílios hóminum.

32:14 De præparáto habitáculo suo * respéxit super omnes, qui hábitant terram.

32:15 Qui finxit sigillátim corda eórum: * qui intéllegit ómnia ópera eórum.

32:16 Non salvátur rex per multam virtútem: * et gigas non salvábitur in multitúdine virtútis suæ.

32:17 Fallax equus ad salútem: * in abundántia autem virtútis suæ non salvábitur.

32:18 Ecce, óculi Dómini super metuéntes eum: * et in eis, qui sperant super misericórdia ejus:

32:19 Ut éruat a morte ánimas eórum: * et alat eos in fame.

32:20 Ánima nostra sústinet Dóminum: * quóniam adjútor et protéctor noster est.

32:21 Quia in eo lætábitur cor nostrum: * et in nómine sancto ejus sperávimus.

32:22 Fiat misericórdia tua, Dómine, super nos: * quemádmodum sperávimus in te.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Cogitatiónes Cordis ejus in generatióne et generatiónem.

Ant. Apud te.

Psalmus 35 [2]

35:2 Dixit injústus ut delínquat in semetípso: * non est timor Dei ante óculos ejus.

35:3 Quóniam dolóse egit in conspéctu ejus: * ut inveniátur iníquitas ejus ad ódium.

35:4 Verba oris ejus iníquitas, et dolus: * nóluit intellégere ut bene ágeret.

35:5 Iniquitátem meditátus est in cubíli suo: * ástitit omni viæ non bonæ, malítiam autem non odívit.

35:6 Dómine, in cælo misericórdia tua: * et véritas tua usque ad nubes.

35:7 Justítia tua sicut montes Dei: * judícia tua abýssus multa.

35:7 Hómines, et juménta salvábis, Dómine: * quemádmodum multiplicásti misericórdiam tuam, Deus.

35:8 Fílii autem hóminum, * in tégmine alárum tuárum sperábunt.

35:9 Inebriabúntur ab ubertáte domus tuæ: * et torrénte voluptátis tuæ potábis eos.

35:10 Quóniam apud te est fons vitæ: * et in lúmine tuo vidébimus lumen.

35:11 Præténde misericórdiam tuam sciéntibus te, * et justítiam tuam his, qui recto sunt corde.

35:12 Non véniat mihi pes supérbiæ: * et manus peccatóris non móveat me.

35:13 Ibi cecidérunt qui operántur iniquitátem: * expúlsi sunt, nec potuérunt stare.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Apud te est fons vitæ; torrénte voluptátis tuæ potábis nos, Dómine.

Ant. Homo.

Psalmus 40 [3]

40:2 Beátus qui intéllegit super egénum, et páuperem: * in die mala liberábit eum Dóminus.

40:3 Dóminus consérvet eum, et vivíficet eum, et beátum fáciat eum in terra: * et non tradat eum in ánimam inimicórum ejus.

40:4 Dóminus opem ferat illi super lectum dolóris ejus: * univérsum stratum ejus versásti in infirmitáte ejus.

40:5 Ego dixi: Dómine, miserére mei: * sana ánimam meam, quia peccávi tibi.

40:6 Inimíci mei dixérunt mala mihi: * Quando moriétur, et períbit nomen ejus?

40:7 Et si ingrediebátur ut vidéret, vana loquebátur: * cor ejus congregávit iniquitátem sibi.

40:7 Egrediebátur foras, * et loquebátur in idípsum.

40:8 Advérsum me susurrábant omnes inimíci mei: * advérsum me cogitábant mala mihi.

40:9 Verbum iníquum constituérunt advérsum me: * Numquid qui dormit non adíciet ut resúrgat?

40:10 Étenim homo pacis meæ, in quo sperávi: * qui edébat panes meos, magnificávit super me supplantatiónem.

40:11 Tu autem, Dómine, miserére mei, et resúscita me: * et retríbuam eis.

40:12 In hoc cognóvi quóniam voluísti me: * quóniam non gaudébit inimícus meus super me.

40:13 Me autem propter innocéntiam suscepísti: * et confirmásti me in conspéctu tuo in ætérnum.

40:14 Benedíctus Dóminus, Deus Israël, a sǽculo et usque in sǽculum: * fiat, fiat.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Homo pacis meæ, qui edébat panes meos, magnificávit super me supplantatiónem.

℣. Tóllite jugum meum super vos et díscite a me.

℟. Quia mitis sum et húmilis Corde.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Exáudi, Dómine Jesu Christe, preces servórum tuórum, et miserére nobis: Qui cum Patre et Spíritu Sancto vivis et regnas in sǽcula sæculórum.

℟. Amen.

℣. Jube, domne, benedícere.

Benedictio. Benedictióne perpétua benedícat nos Pater ætérnus.

℟. Amen.

Lectio 1

De libro primo Regum

1 Reg 13:1-4

1 Fílius uníus anni erat Saul, cum regnáre cœpísset; duóbus autem annis regnávit super Israël.

2 Et elégit sibi Saul tria míllia de Israël. Et erant cum Saul duo míllia in Machmas et in monte Bethel, mille autem cum Jónatha in Gábaa Bénjamin. Porro céterum pópulum remísit unumquémque in tabernácula sua.

3 Et percússit Jónathas statiónem Philisthinórum, quæ erat in Gábaa. Quod cum audíssent Philísthiim Saul cécinit búccina in omni terra dicens: Audiant Hebrǽi.

4 Et univérsus Israël audívit hujuscémodi famam: Percússit Saul statiónem Philisthinórum, et eréxit se Israël advérsus Philísthiim; clamávit ergo pópulus post Saul in Gálgala.

℣. Tu autem, Dómine, miserére nobis.

℟. Deo grátias.

℟. Fériam eis pactum sempitérnum et non désinam eis benefácere et timórem meum dabo in corde eórum

* Ut non recédant a me.

℣. Et lætábor super eis cum bene eis fécero in toto Corde meo.

℟. Ut non recédant a me.

℣. Jube, domne, benedícere.

Benedictio. Unigénitus Dei Fílius nos benedícere et adjuváre dignétur.

℟. Amen.

Lectio 2

1 Reg 13:5-8

5 Et Philísthiim congregáti sunt ad præliándum contra Israël, trigínta míllia cúrruum et sex míllia équitum et réliquum vulgus, sicut aréna, quæ est in líttore maris plúrima. Et ascendéntes castrametáti sunt in Machmas ad oriéntem Betháven.

6 Quod cum vidíssent viri Israël se in arcto pósitos, (afflíctus enim erat pópulus) abscondérunt se in spelúncis et in ábditis, in petris quoque et in antris et in cistérnis.

7 Hebrǽi autem transiérunt Jordánem in terram Gad et Gálaad. Cumque adhuc esset Saul in Gálgala, univérsus pópulus pertérritus est, qui sequebátur eum.

8 Et exspectávit septem diébus juxta plácitum Samuélis; et non venit Sámuel in Gálgala, dilapsúsque est pópulus ab eo.

℣. Tu autem, Dómine, miserére nobis.

℟. Deo grátias.

℟. Si inimícus meus maledixísset mihi, sustinuíssem útique

* Tu vero homo unánimis qui simul mecum dulces capiébas cibos.

℣. Et si is qui me óderat super me magna locútus fuísset, abscondíssem me fórsitan ab eo.

℟. Tu vero homo unánimis qui simul mecum dulces capiébas cibos.

℣. Jube, domne, benedícere.

Benedictio. Spíritus Sancti grátia illúminet sensus et corda nostra.

℟. Amen.

Lectio 3

1 Reg 13:9-14

9 Ait ergo Saul: Afférte mihi holocáustum et pacífica. Et óbtulit holocáustum.

10 Cumque complésset ófferens holocáustum, ecce Samuel veniébat; et egréssus est Saul óbviam ei ut salutáret eum.

11 Locutúsque est ad eum Samuel: Quid fecísti? Respóndit Saul: Quia vidi quod pópulus dilaberétur a me, et tu non véneras juxta plácitos dies, porro Philísthiim congregáti fúerant in Machmas,

12 Dixi: Nunc descéndent Philísthiim ad me in Gálgala, et fáciem Dómini non placávi. Necessitáte compúlsus, óbtuli holocáustum.

13 Dixítque Sámuel ad Saul: Stulte egísti, nec custodísti mandáta Dómini Dei tui, quæ præcépit tibi. Quod si non fecísses, jam nunc præparásset Dóminus regnum tuum super Israël in sempitérnum;

14 Sed nequáquam regnum tuum ultra consúrget. Quæsívit Dóminus sibi virum juxta cor suum et præcépit ei Dóminus ut esset dux super pópulum suum, eo quod non serváveris quæ præcépit Dóminus.

℣. Tu autem, Dómine, miserére nobis.

℟. Deo grátias.

℟. Cum essémus mórtui peccátis, convivificávit nos Deus in Christo

* Propter nímiam caritátem suam qua diléxit nos.

℣. Ut osténderet in sǽculis superveniéntibus abundántes divítias grátiæ suæ.

℟. Propter nímiam caritátem suam qua diléxit nos.

℣. Glória Patri, et Fílio, * et Spirítui Sancto.

℟. Propter nímiam caritátem suam qua diléxit nos.

Nocturnus II.

Ant. Rex omnis terræ.

Psalmus 46 [4]

46:2 Omnes gentes, pláudite mánibus: * jubiláte Deo in voce exsultatiónis.

46:3 Quóniam Dóminus excélsus, terríbilis: * Rex magnus super omnem terram.

46:4 Subjécit pópulos nobis: * et gentes sub pédibus nostris.

46:5 Elégit nobis hereditátem suam: * spéciem Jacob, quam diléxit.

46:6 Ascéndit Deus in júbilo: * et Dóminus in voce tubæ.

46:7 Psállite Deo nostro, psállite: * psállite Regi nostro, psállite.

46:8 Quóniam Rex omnis terræ Deus: * psállite sapiénter.

46:9 Regnábit Deus super gentes: * Deus sedet super sedem sanctam suam.

46:10 Príncipes populórum congregáti sunt cum Deo Ábraham: * quóniam dii fortes terræ veheménter eleváti sunt.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Rex omnis terræ Deus; regnábit super gentes.

Ant. Dum anxiarétur.

Psalmus 60 [5]

60:2 Exáudi, Deus, deprecatiónem meam: * inténde oratióni meæ.

60:3 A fínibus terræ ad te clamávi: * dum anxiarétur cor meum, in petra exaltásti me.

60:4 Deduxísti me, quia factus es spes mea: * turris fortitúdinis a fácie inimíci.

60:5 Inhabitábo in tabernáculo tuo in sǽcula: * prótegar in velaménto alárum tuárum.

60:6 Quóniam tu, Deus meus, exaudísti oratiónem meam: * dedísti hereditátem timéntibus nomen tuum.

60:7 Dies super dies regis adícies: * annos ejus usque in diem generatiónis et generatiónis.

60:8 Pérmanet in ætérnum in conspéctu Dei: * misericórdiam et veritátem ejus quis requíret?

60:9 Sic psalmum dicam nómini tuo in sǽculum sǽculi: * ut reddam vota mea de die in diem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dum anxiarétur Cor meum, in petra exaltásti me.

Ant. Secúndum multitúdinem.

Psalmus 93 [6]

93:1 Deus ultiónum Dóminus: * Deus ultiónum líbere egit.

93:2 Exaltáre, qui júdicas terram: * redde retributiónem supérbis.

93:3 Úsquequo peccatóres, Dómine, * úsquequo peccatóres gloriabúntur:

93:4 Effabúntur, et loquéntur iniquitátem: * loquéntur omnes, qui operántur injustítiam?

93:5 Pópulum tuum, Dómine, humiliavérunt: * et hereditátem tuam vexavérunt.

93:6 Víduam, et ádvenam interfecérunt: * et pupíllos occidérunt.

93:7 Et dixérunt: Non vidébit Dóminus, * nec intélleget Deus Jacob.

93:8 Intellégite, insipiéntes in pópulo: * et stulti, aliquándo sápite.

93:9 Qui plantávit aurem, non áudiet? * aut qui finxit óculum, non consíderat?

93:10 Qui córripit gentes, non árguet: * qui docet hóminem sciéntiam?

93:11 Dóminus scit cogitatiónes hóminum, * quóniam vanæ sunt.

93:12 Beátus homo, quem tu erudíeris, Dómine: * et de lege tua docúeris eum,

93:13 Ut mítiges ei a diébus malis: * donec fodiátur peccatóri fóvea.

93:14 Quia non repéllet Dóminus plebem suam: * et hereditátem suam non derelínquet.

93:15 Quoadúsque justítia convertátur in judícium: * et qui juxta illam omnes qui recto sunt corde.

93:16 Quis consúrget mihi advérsus malignántes? * aut quis stabit mecum advérsus operántes iniquitátem?

93:17 Nisi quia Dóminus adjúvit me: * paulo minus habitásset in inférno ánima mea.

93:18 Si dicébam: Motus est pes meus: * misericórdia tua, Dómine, adjuvábat me.

93:19 Secúndum multitúdinem dolórum meórum in corde meo: * consolatiónes tuæ lætificavérunt ánimam meam.

93:20 Numquid adhǽret tibi sedes iniquitátis: * qui fingis labórem in præcépto?

93:21 Captábunt in ánimam justi: * et sánguinem innocéntem condemnábunt.

93:22 Et factus est mihi Dóminus in refúgium: * et Deus meus in adjutórium spei meæ.

93:23 Et reddet illis iniquitátem ipsórum: et in malítia eórum dispérdet eos: * dispérdet illos Dóminus, Deus noster.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Secúndum multitúdinem dolórum meórum in Corde meo, consolatiónes tuæ lætificavérunt ánimam meam.

℣. Ego dixi, Dómine, miserére mei.

℟. Sana ánimam meam quia peccávi tibi.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Ipsíus píetas et misericórdia nos ádjuvet, qui cum Patre et Spíritu Sancto vivit et regnat in sǽcula sæculórum.

℟. Amen.

℣. Jube, domne, benedícere.

Benedictio. Deus Pater omnípotens sit nobis propítius et clemens.

℟. Amen.

Lectio 4

Ex lítteris Encyclicis Pii Papæ undécimi

At enim beáte regnántem Christum in cælis qui piaculáres ritus consolári queant? Scílicet «da amántem et sentit quod dico» repónimus, Augustíni verbis usi, quæ in hunc locum aptíssime cadunt. Dei enim amantíssimus quisque, si prætériti témporis spátium respíciat, videt meditándo intuetúrque Christum pro hómine laborántem, doléntem, duríssima quæque perpetiéntem, «propter nos hómines et propter nostram salútem» tristítia, angóribus, oppróbriis pæne conféctum, immo «attrítum propter scélera nostra» ac suo nos livóre sanántem. Atque hæc ómnia eo vérius piórum meditántur ánimi, quod peccáta hóminum ac flagítia quovis témpore perpetráta in causa fuérunt cur Dei Fílius morti traderétur, eadémque nunc étiam mortem ipsam per se essent Christo illatúra, iísdem cum dolóribus mæroribúsque conjúnctam, quippe síngula passiónem Dómini, suo quodam modo renováre censeántur: «Rursus crucifigéntes sibimetípsis Fílium Dei et osténtui habéntes».

℣. Tu autem, Dómine, miserére nobis.

℟. Deo grátias.

℟. Prope est Dóminus ómnibus invocántibus eum,

* Omnibus invocántibus eum in veritáte.

℣. Miserátor et miséricors Dóminus, pátiens et multum miséricors.

℟. Omnibus invocántibus eum in veritáte.

℣. Jube, domne, benedícere.

Benedictio. Christus perpétuæ det nobis gáudia vitæ.

℟. Amen.

Lectio 5

Quodsi propter peccáta quoque nostra, quæ futúra quidem erant at prævísa, ánima Christi tristis facta est usque ad mortem, haud dúbium quin solátii nonníhil jam tum céperit étiam e nostra item prævísa, reparatióne, cum «appáruit illi Angelus de cælo» ut Cor ejus tædio et angóribus oppréssum consolarétur. Atque ita Cor illud sacratíssimum, quod ingratórum hóminum peccátis continénter sauciátur, étiam nunc mira quidem sed vera ratióne solári póssumus ac debémus, quandóquidem, ut in sacra quoque liturgía légitur, ex ore Psaltis, Christus ipse se ab amícis suis derelíctum conquéritur: «Impropérium exspectávit Cor meum et misériam, et sustínui qui simul contristarétur et non fuit, et qui consolarétur et non invéni».

℣. Tu autem, Dómine, miserére nobis.

℟. Deo grátias.

℟. Confíteor tibi, Pater, Dómine cæli et terræ, quia abscondísti hæc a sapiéntibus et prudéntibus

* Et revelásti ea párvulis.

℣. Ita, Pater, quóniam sic fuit plácitum ante te.

℟. Et revelásti ea párvulis.

℣. Jube, domne, benedícere.

Benedictio. Ignem sui amóris accéndat Deus in córdibus nostris.

℟. Amen.

Lectio 6

Accedit quod pássio Christi expiátrix renovátur et quodámmodo continuátur et adimplétur in córpore suo mystico, quod est Ecclésia. Etenim, ut rursus sancti Augustíni verbis utámur, «passus est Christus quidquid pati debúerat; jam de mensúra passiónum nihil deest. Ergo implétæ sunt passiónes, sed in cápite; restábant adhuc Christi passiónes in córpore». Quod quidem Dóminus ipse Jesus declaráre dignátus est, cum ad Saulum «adhuc spirántem minárum et cædis in discípulos» loquens: «Ego sum, inquit, Jesus quem tu persequéris», haud obscúre signíficans, commótis in Ecclésiam insectatiónibus, ipsum divínum oppugnári ac vexári Ecclésiæ Caput. Jure ígitur meritóque Christus in córpore suo mystico adhuc pátiens, nos expiatiónis suæ sócios habére exóptat, idque étiam ipsa nostra cum eo necessitúdo póstulat; nam cum simus «corpus Christi et membra de membro», quidquid pátitur caput, ómnia cum eo membra patiántur opórtet.

℣. Tu autem, Dómine, miserére nobis.

℟. Deo grátias.

℟. Omnes gentes quascúmque fecísti, vénient

* Et adorábunt coram te, Dómine.

℣. Et glorificábunt nomen tuum, quóniam magnus es tu, et fáciens mirabília.

℟. Et adorábunt coram te, Dómine.

℣. Glória Patri, et Fílio, * et Spirítui Sancto.

℟. Et adorábunt coram te, Dómine.

Nocturnus III.

Ant. Qui dilígitis Dóminum.

Psalmus 96 [7]

96:1 Dóminus regnávit, exsúltet terra: * læténtur ínsulæ multæ.

96:2 Nubes, et calígo in circúitu ejus: * justítia, et judícium corréctio sedis ejus.

96:3 Ignis ante ipsum præcédet, * et inflammábit in circúitu inimícos ejus.

96:4 Illuxérunt fúlgura ejus orbi terræ: * vidit, et commóta est terra.

96:5 Montes, sicut cera fluxérunt a fácie Dómini: * a fácie Dómini omnis terra.

96:6 Annuntiavérunt cæli justítiam ejus: * et vidérunt omnes pópuli glóriam ejus.

96:7 Confundántur omnes, qui adórant sculptília: * et qui gloriántur in simulácris suis.

96:7 Adoráte eum, omnes Ángeli ejus: * audívit, et lætáta est Sion.

96:8 Et exsultavérunt fíliæ Judæ, * propter judícia tua, Dómine:

96:9 Quóniam tu Dóminus Altíssimus super omnem terram: * nimis exaltátus es super omnes deos.

96:10 Qui dilígitis Dóminum, odíte malum: * custódit Dóminus ánimas sanctórum suórum, de manu peccatóris liberábit eos.

96:11 Lux orta est justo, * et rectis corde lætítia.

96:12 Lætámini, justi, in Dómino: * et confitémini memóriæ sanctificatiónis ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Qui dilígitis Dóminum, confitémini memóriæ sanctificatiónis ejus.

Ant. Vidérunt.

Psalmus 97 [8]

97:1 Cantáte Dómino cánticum novum: * quia mirabília fecit.

97:1 Salvávit sibi déxtera ejus: * et brácchium sanctum ejus.

97:2 Notum fecit Dóminus salutáre suum: * in conspéctu géntium revelávit justítiam suam.

97:3 Recordátus est misericórdiæ suæ, * et veritátis suæ dómui Israël.

97:3 Vidérunt omnes términi terræ * salutáre Dei nostri.

97:4 Jubiláte Deo, omnis terra: * cantáte, et exsultáte, et psállite.

97:5 Psállite Dómino in cíthara, in cíthara et voce psalmi: * in tubis ductílibus, et voce tubæ córneæ.

97:6 Jubiláte in conspéctu regis Dómini: * moveátur mare, et plenitúdo ejus: orbis terrárum, et qui hábitant in eo.

97:8 Flúmina plaudent manu, simul montes exsultábunt a conspéctu Dómini: * quóniam venit judicáre terram.

97:9 Judicábit orbem terrárum in justítia, * et pópulos in æquitáte.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Vidérunt omnes términi terræ salutáre Dei nostri.

Ant. Psallam tibi.

Psalmus 107 [9]

107:2 Parátum cor meum, Deus, parátum cor meum: * cantábo, et psallam in glória mea.

107:3 Exsúrge, glória mea, exsúrge, psaltérium et cíthara: * exsúrgam dilúculo.

107:4 Confitébor tibi in pópulis, Dómine: * et psallam tibi in natiónibus.

107:5 Quia magna est super cælos misericórdia tua: * et usque ad nubes véritas tua:

107:6 Exaltáre super cælos, Deus, et super omnem terram glória tua: * ut liberéntur dilécti tui.

107:7 Salvum fac déxtera tua, et exáudi me: * Deus locútus est in sancto suo:

107:8 Exsultábo, et dívidam Síchimam, * et convállem tabernaculórum dimétiar.

107:9 Meus est Gálaad, et meus est Manásses: * et Éphraim suscéptio cápitis mei.

107:10 Juda rex meus: * Moab lebes spei meæ.

107:10 In Idumǽam exténdam calceaméntum meum: * mihi alienígenæ amíci facti sunt.

107:11 Quis dedúcet me in civitátem munítam? * quis dedúcet me usque in Idumǽam?

107:12 Nonne tu, Deus, qui repulísti nos, * et non exíbis, Deus, in virtútibus nostris?

107:13 Da nobis auxílium de tribulatióne: * quia vana salus hóminis.

107:14 In Deo faciémus virtútem: * et ipse ad níhilum dedúcet inimícos nostros.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Psallam tibi in natiónibus, quia magna est super cælos misericórdia tua.

℣. Memóriam fecit mirabílium suórum miserátor Dóminus.

℟. Escam dedit timéntibus se.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. A vínculis peccatórum nostrórum absólvat nos omnípotens et miséricors Dóminus.

℟. Amen.

℣. Jube, domne, benedícere.

Benedictio. Evangélica léctio sit nobis salus et protéctio.

℟. Amen.

Lectio 7

Léctio sancti Evangélii secúndum Joánnem

Joannes 19:31-37

In illo témpore: Judæi, quóniam parascéve erat, ut non remanérent in cruce córpora sábbato (erat enim magnus dies ille sábbati) rogavérunt Pilátum, ut frangeréntur eórum crura et tolleréntur. Et réliqua.

Homilia sancti Petri Canísii Presbýteri

Diligénter tecum ánimo versa, quam ineffábilis fúerit illa cáritas qua Deus summus, in máximis Cordis angústiis et totíus mundi oppróbriis, pro te vilíssimo vermículo illam crucis acerbíssimam mortem perpéssus fúerat. Advérte ut summam Christus Servátor suis liberalitátem ómnibus exhíbuit. Aliquándo enim in médio pópuli stans, ita clamábat: Si quis sitit véniat ad me et bibat: parátum se osténdens ómnibus ómnium necessitátibus subveníre. Consideráto ut liberalíssime tibi Cordis sui pretiósum sánguinem propinávit, quando, sacro látere apérto, quidquid réliquum erat in córpore sánguinis profúdit.

℣. Tu autem, Dómine, miserére nobis.

℟. Deo grátias.

℟. Ego si exaltátus fúero a terra

* Omnia traham ad meípsum.

℣. Hoc autem dicébat signíficans qua morte esset moritúrus.

℟. Omnia traham ad meípsum.

℣. Jube, domne, benedícere.

Benedictio. Divínum auxílium máneat semper nobíscum.

℟. Amen.

Lectio 8

In Evang. Dominica I post Pascha

Quare, ne prorsus ingrátus sim, hos perénnes fontes donórum ac bonórum ómnium mihi ob óculos sæpe propónam, cum de illis dulcíssima exstet promíssio: Hauriétis aquas in gáudio de fóntibus Salvatóris et dicétis in die illa: Confitémini Dómino. Ad hæc ipsa ter beáta petræ non diruéndæ forámina confúgiam; in illis meum nidum firmíssimum ponam, nihil habens antíquius, prætérquam ut in meis angóribus atque perículis vúlnerum Dómini memorándo respírem.

℣. Tu autem, Dómine, miserére nobis.

℟. Deo grátias.

℟. Simus ergo imitatóres Dei

* Et ambulémus in dilectióne.

℣. Sicut et Christus diléxit nos et trádidit semetípsum pro nobis.

℟. Et ambulémus in dilectióne.

℣. Glória Patri, et Fílio, * et Spirítui Sancto.

℟. Et ambulémus in dilectióne.

℣. Jube, domne, benedícere.

Benedictio. Ad societátem cívium supernórum perdúcat nos Rex Angelórum.

℟. Amen.

Lectio 9

Commemoratio: Ss. Primi et Feliciani Martyrum

Primus et Felicianus fratres, in persecutióne Diocletiáni et Maximiáni accusáti christianæ religiónis, in víncula conjiciúntur; quibus soluti, inde eripiúntur ab Angelo. Mox ad prætorem adducti, cum christianam fidem acerrime tueréntur, alter ab altero distracti sunt; ac primum varie tentáta est constántia Feliciáni. Sed, cum suasores impietátis se posse quidquam verbis proficere desperárent, affixis stipiti mánibus ejus et pédibus, ipsum sine cibo et potu inde triduum pendentem reliquérunt. Postridie ejus diéi, prætor vocátum ad se Primum sic affátur: Vides quanto sit prudentior, quam tu, frater tuus, qui obsecutus imperatóribus, apud ipsos est honoratus? Quem si tu quoque imitari volueris, particeps eris ejus honoris et gratiæ. Cui Primus: Qui factum sit fratri meo, cognóvi ex Angelo. Utinam, quemádmodum sum cum eo voluntáte conjunctíssimus, sic ab eodem ne martyrio disjungar. Quo dicto excanduit prætor, et ad ceteros cruciatus, quibus Primum affecit, præsénte jam Feliciáno, liquátum igne plumbum in os ejus jussit infundi. Mox utrumque perduci imperat in theatrum, in eosque immitti duos leónis; qui, prostráti ad eórum genua, cápite et cauda ipsis blandiebántur. Ad id spectaculum cum ámplius duódecim míllia hóminum convenissent, quingénti cum suis familiis christianam religiónem suscepérunt. Quibus rebus permotus prætor, eos secúri pércuti jussit.

℣. Tu autem, Dómine, miserére nobis.

℟. Deo grátias.

Te Deum

Te Deum laudámus: * te Dóminum confitémur.

Te ætérnum Patrem * omnis terra venerátur.

Tibi omnes Ángeli, * tibi Cæli, et univérsæ Potestátes:

Tibi Chérubim et Séraphim * incessábili voce proclámant:

Fit reverentia Sanctus, Sanctus, Sanctus * Dóminus Deus Sábaoth.

Pleni sunt cæli et terra * majestátis glóriæ tuæ.

Te gloriósus * Apostolórum chorus,

Te Prophetárum * laudábilis númerus,

Te Mártyrum candidátus * laudat exércitus.

Te per orbem terrárum * sancta confitétur Ecclésia,

Patrem * imménsæ majestátis;

Venerándum tuum verum * et únicum Fílium;

Sanctum quoque * Paráclitum Spíritum.

Tu Rex glóriæ, * Christe.

Tu Patris * sempitérnus es Fílius.

Fit reverentia Tu, ad liberándum susceptúrus hóminem: * non horruísti Vírginis úterum.

Tu, devícto mortis acúleo, * aperuísti credéntibus regna cælórum.

Tu ad déxteram Dei sedes, * in glória Patris.

Judex créderis * esse ventúrus.

Sequens versus dicitur flexis genibus Te ergo quǽsumus, tuis fámulis súbveni, * quos pretióso sánguine redemísti.

Ætérna fac cum Sanctis tuis * in glória numerári.

Salvum fac pópulum tuum, Dómine, * et bénedic hereditáti tuæ.

Et rege eos, * et extólle illos usque in ætérnum.

Per síngulos dies * benedícimus te.

Fit reverentia, secundum consuetudinem Et laudámus nomen tuum in sǽculum, * et in sǽculum sǽculi.

Dignáre, Dómine, die isto * sine peccáto nos custodíre.

Miserére nostri, Dómine, * miserére nostri.

Fiat misericórdia tua, Dómine, super nos, * quemádmodum sperávimus in te.

In te, Dómine, sperávi: * non confúndar in ætérnum.

Reliqua omittuntur, nisi separandæ sint.

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui nobis in Corde Fílii tui, nostris vulneráto peccátis, infinítos dilectiónis thesáuros misericórditer largíri dignáris; concéde, quǽsumus, ut illi devótum pietátis nostræ præstántes obséquium, dignæ quoque satisfactiónis exhibeámus offícium.

Per eúmdem Dóminum nostrum Jesum Christum Fílium tuum, qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Laudes

Incipit

Si Matutinum a Laudibus separatur, tunc dicitur secreto:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Secus absolute incipiuntur, ut sequitur:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Commune aut Festo}

Ant. Unus mílitum.

Psalmus 92 [1]

92:1 Dóminus regnávit, decórem indútus est: * indútus est Dóminus fortitúdinem, et præcínxit se.

92:1 Étenim firmávit orbem terræ, * qui non commovébitur.

92:2 Paráta sedes tua ex tunc: * a sǽculo tu es.

92:3 Elevavérunt flúmina, Dómine: * elevavérunt flúmina vocem suam.

92:3 Elevavérunt flúmina fluctus suos, * a vócibus aquárum multárum.

92:4 Mirábiles elatiónes maris: * mirábilis in altis Dóminus.

92:5 Testimónia tua credibília facta sunt nimis: * domum tuam decet sanctitúdo, Dómine, in longitúdinem diérum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Unus mílitum láncea latus ejus apéruit et contínuo exívit sanguis et aqua.

Ant. Stans Jesus.

Psalmus 99 [2]

99:2 Jubiláte Deo, omnis terra: * servíte Dómino in lætítia.

99:2 Introíte in conspéctu ejus, * in exsultatióne.

99:3 Scitóte quóniam Dóminus ipse est Deus: * ipse fecit nos, et non ipsi nos.

99:3 Pópulus ejus, et oves páscuæ ejus: † introíte portas ejus in confessióne, * átria ejus in hymnis: confitémini illi.

99:4 Laudáte nomen ejus: quóniam suávis est Dóminus, † in ætérnum misericórdia ejus, * et usque in generatiónem et generatiónem véritas ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Stans Jesus clamábat dicens: Si quis sitit, véniat ad me et bibat.

Ant. In caritáte perpétua.

Psalmus 62 [3]

62:2 Deus, Deus meus, * ad te de luce vígilo.

62:2 Sitívit in te ánima mea, * quam multiplíciter tibi caro mea.

62:3 In terra desérta, et ínvia, et inaquósa: † sic in sancto appárui tibi, * ut vidérem virtútem tuam, et glóriam tuam.

62:4 Quóniam mélior est misericórdia tua super vitas: * lábia mea laudábunt te.

62:5 Sic benedícam te in vita mea: * et in nómine tuo levábo manus meas.

62:6 Sicut ádipe et pinguédine repleátur ánima mea: * et lábiis exsultatiónis laudábit os meum.

62:7 Si memor fui tui super stratum meum, † in matutínis meditábor in te: * quia fuísti adjútor meus.

62:8 Et in velaménto alárum tuárum exsultábo, † adhǽsit ánima mea post te: * me suscépit déxtera tua.

62:10 Ipsi vero in vanum quæsiérunt ánimam meam, † introíbunt in inferióra terræ: * tradéntur in manus gládii, partes vúlpium erunt.

62:12 Rex vero lætábitur in Deo, † laudabúntur omnes qui jurant in eo: * quia obstrúctum est os loquéntium iníqua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. In caritáte perpétua diléxit nos Deus, ídeo, exaltátus a terra, attráxit nos ad Cor suum, míserans.

Ant. Veníte ad me.

Canticum Trium Puerorum [4]

Dan 3:57-88,56

3:57 Benedícite, ómnia ópera Dómini, Dómino: * laudáte et superexaltáte eum in sǽcula.

3:58 Benedícite, Ángeli Dómini, Dómino: * benedícite, cæli, Dómino.

3:59 Benedícite, aquæ omnes, quæ super cælos sunt, Dómino: * benedícite, omnes virtútes Dómini, Dómino.

3:60 Benedícite, sol et luna, Dómino: * benedícite, stellæ cæli, Dómino.

3:61 Benedícite, omnis imber et ros, Dómino: * benedícite, omnes spíritus Dei, Dómino.

3:62 Benedícite, ignis et æstus, Dómino: * benedícite, frigus et æstus, Dómino.

3:63 Benedícite, rores et pruína, Dómino: * benedícite, gelu et frigus, Dómino.

3:64 Benedícite, glácies et nives, Dómino: * benedícite, noctes et dies, Dómino.

3:65 Benedícite, lux et ténebræ, Dómino: * benedícite, fúlgura et nubes, Dómino.

3:66 Benedícat terra Dóminum: * laudet et superexáltet eum in sǽcula.

3:67 Benedícite, montes et colles, Dómino: * benedícite, univérsa germinántia in terra, Dómino.

3:68 Benedícite, fontes, Dómino: * benedícite, mária et flúmina, Dómino.

3:69 Benedícite, cete, et ómnia, quæ movéntur in aquis, Dómino: * benedícite, omnes vólucres cæli, Dómino.

3:70 Benedícite, omnes béstiæ et pécora, Dómino: * benedícite, fílii hóminum, Dómino.

3:71 Benedícat Israël Dóminum: * laudet et superexáltet eum in sǽcula.

3:72 Benedícite, sacerdótes Dómini, Dómino: * benedícite, servi Dómini, Dómino.

3:73 Benedícite, spíritus, et ánimæ justórum, Dómino: * benedícite, sancti, et húmiles corde, Dómino.

3:74 Benedícite, Ananía, Azaría, Mísaël, Dómino: * laudáte et superexaltáte eum in sǽcula.

3:75 (Fit reverentia:) Benedicámus Patrem et Fílium cum Sancto Spíritu: * laudémus et superexaltémus eum in sǽcula.

3:56 Benedíctus es, Dómine, in firmaménto cæli: * et laudábilis, et gloriósus, et superexaltátus in sǽcula.

Ant. Veníte ad me omnes qui laborátis et oneráti estis et ego refíciam vos.

Ant. Fili.

Psalmus 148 [5]

148:1 Laudáte Dóminum de cælis: * laudáte eum in excélsis.

148:2 Laudáte eum, omnes Ángeli ejus: * laudáte eum, omnes virtútes ejus.

148:3 Laudáte eum, sol et luna: * laudáte eum, omnes stellæ et lumen.

148:4 Laudáte eum, cæli cælórum: * et aquæ omnes, quæ super cælos sunt, laudent nomen Dómini.

148:5 Quia ipse dixit, et facta sunt: * ipse mandávit, et creáta sunt.

148:6 Státuit ea in ætérnum, et in sǽculum sǽculi: * præcéptum pósuit, et non præteríbit.

148:7 Laudáte Dóminum de terra, * dracónes, et omnes abýssi.

148:8 Ignis, grando, nix, glácies, spíritus procellárum: * quæ fáciunt verbum ejus:

148:9 Montes, et omnes colles: * ligna fructífera, et omnes cedri.

148:10 Béstiæ, et univérsa pécora: * serpéntes, et vólucres pennátæ:

148:11 Reges terræ, et omnes pópuli: * príncipes, et omnes júdices terræ.

148:12 Júvenes, et vírgines: † senes cum junióribus laudent nomen Dómini: * quia exaltátum est nomen ejus solíus.

148:14 Conféssio ejus super cælum et terram: * et exaltávit cornu pópuli sui.

148:14 Hymnus ómnibus sanctis ejus: * fíliis Israël, pópulo appropinquánti sibi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Fili, præbe mihi cor tuum, et óculi tui custódiant vias meas.

Capitulum Hymnus Versus {ex Commune aut Festo}

Eph 3:8-9

Fratres: Mihi ómnium sanctórum mínimo data est grátia hæc, in géntibus evangelizáre investigábiles divítias Christi; et illumináre omnes, quæ sit dispensátio sacraménti abscónditi a sǽculis in Deo.

℟. Deo grátias.

Hymnus

Cor, arca legem cóntinens

Non servitútis véteris,

Sed grátiæ, sed véniæ,

Sed et misericórdiæ.

Cor, sanctuárium novi

Intemerátum fœ́deris,

Templum vetústo sánctius,

Velúmque scisso utílius.

Te vulnerátum cáritas

Ictu paténti vóluit,

Amóris invisíbilis

Ut venerémur vúlnera.

Hoc sub amóris sýmbolo

Passus cruénta et mýstica,

Utrúmque sacrifícium

Christus sacérdos óbtulit.

Quis non amántem rédamet?

Quis non redémptus díligat,

Et Corde in isto séligat

Ætérna tabernácula?

Jesu, tibi sit glória,

Qui Corde fundis grátiam,

Cum Patre, et almo Spíritu,

In sempitérna sǽcula.

Amen.

℣. Hauriétis aquas in gáudio.

℟. De fóntibus Salvatóris.

Canticum: Benedictus {Antiphona ex Proprio de Tempore}

Ant. Facta sunt.

Canticum Zachariæ

Luc. 1:68-79

1:68 Benedíctus ✠ Dóminus, Deus Israël: * quia visitávit, et fecit redemptiónem plebis suæ:

1:69 Et eréxit cornu salútis nobis: * in domo David, púeri sui.

1:70 Sicut locútus est per os sanctórum, * qui a sǽculo sunt, prophetárum ejus:

1:71 Salútem ex inimícis nostris, * et de manu ómnium, qui odérunt nos.

1:72 Ad faciéndam misericórdiam cum pátribus nostris: * et memorári testaménti sui sancti.

1:73 Jusjurándum, quod jurávit ad Ábraham patrem nostrum, * datúrum se nobis:

1:74 Ut sine timóre, de manu inimicórum nostrórum liberáti, * serviámus illi.

1:75 In sanctitáte, et justítia coram ipso, * ómnibus diébus nostris.

1:76 Et tu, puer, Prophéta Altíssimi vocáberis: * præíbis enim ante fáciem Dómini, paráre vias ejus:

1:77 Ad dandam sciéntiam salútis plebi ejus: * in remissiónem peccatórum eórum:

1:78 Per víscera misericórdiæ Dei nostri: * in quibus visitávit nos, óriens ex alto:

1:79 Illumináre his, qui in ténebris, et in umbra mortis sedent: * ad dirigéndos pedes nostros in viam pacis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Facta sunt enim hæc ut Scriptúra implerétur quæ dicit: Vidébunt in quem transfixérunt.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui nobis in Corde Fílii tui, nostris vulneráto peccátis, infinítos dilectiónis thesáuros misericórditer largíri dignáris; concéde, quǽsumus, ut illi devótum pietátis nostræ præstántes obséquium, dignæ quoque satisfactiónis exhibeámus offícium.

Per eúmdem Dóminum nostrum Jesum Christum Fílium tuum, qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Commemoratio Ss. Primi et Feliciani Martyrum

Ant. Vestri capílli cápitis omnes numeráti sunt: nolíte timére: multis passéribus melióres estis vos.

℣. Exsultábunt Sancti in glória.

℟. Lætabúntur in cubílibus suis.

Orémus.

Fac nos, quǽsumus, Dómine, sanctórum Mártyrum tuórum Primi et Feliciáni semper festa sectári: quorum suffrágiis protectiónis tuæ dona sentiámus.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

℣. Dóminus det nobis suam pacem.

℟. Et vitam ætérnam. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Ad Primam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus {Doxology: Heart}

Jam lucis orto sídere,

Deum precémur súpplices,

Ut in diúrnis áctibus

Nos servet a nocéntibus.

Linguam refrénans témperet,

Ne litis horror ínsonet:

Visum fovéndo cóntegat,

Ne vanitátes háuriat.

Sint pura cordis íntima,

Absístat et vecórdia;

Carnis terat supérbiam

Potus cibíque párcitas.

Ut, cum dies abscésserit,

Noctémque sors redúxerit,

Mundi per abstinéntiam

Ipsi canámus glóriam.

Jesu, tibi sit glória,

Qui Corde fundis grátiam,

Cum Patre et almo Spíritu,

In sempitérna sǽcula.

Amen.

Psalmi {Psalmi Dominica & antiphonæ ex Commune aut Festo}

Ant. Unus mílitum.

Psalmus 53 [1]

53:3 Deus, in nómine tuo salvum me fac: * et in virtúte tua júdica me.

53:4 Deus, exáudi oratiónem meam: * áuribus pércipe verba oris mei.

53:5 Quóniam aliéni insurrexérunt advérsum me, et fortes quæsiérunt ánimam meam: * et non proposuérunt Deum ante conspéctum suum.

53:6 Ecce enim, Deus ádjuvat me: * et Dóminus suscéptor est ánimæ meæ.

53:7 Avérte mala inimícis meis: * et in veritáte tua dispérde illos.

53:8 Voluntárie sacrificábo tibi, * et confitébor nómini tuo, Dómine: quóniam bonum est:

53:9 Quóniam ex omni tribulatióne eripuísti me: * et super inimícos meos despéxit óculus meus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(1-16) [2]

118:1 (Aleph) Beáti immaculáti in via: * qui ámbulant in lege Dómini.

118:2 Beáti, qui scrutántur testimónia ejus: * in toto corde exquírunt eum.

118:3 Non enim qui operántur iniquitátem, * in viis ejus ambulavérunt.

118:4 Tu mandásti * mandáta tua custodíri nimis.

118:5 Útinam dirigántur viæ meæ, * ad custodiéndas justificatiónes tuas!

118:6 Tunc non confúndar, * cum perspéxero in ómnibus mandátis tuis.

118:7 Confitébor tibi in directióne cordis: * in eo quod dídici judícia justítiæ tuæ.

118:8 Justificatiónes tuas custódiam: * non me derelínquas usquequáque.

118:9 (Beth) In quo córrigit adolescéntior viam suam? * In custodiéndo sermónes tuos.

118:10 In toto corde meo exquisívi te: * ne repéllas me a mandátis tuis.

118:11 In corde meo abscóndi elóquia tua: * ut non peccem tibi.

118:12 Benedíctus es, Dómine: * doce me justificatiónes tuas.

118:13 In lábiis meis, * pronuntiávi ómnia judícia oris tui.

118:14 In via testimoniórum tuórum delectátus sum, * sicut in ómnibus divítiis.

118:15 In mandátis tuis exercébor: * et considerábo vias tuas.

118:16 In justificatiónibus tuis meditábor: * non oblivíscar sermónes tuos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(17-32) [3]

118:17 (Ghimel) Retríbue servo tuo, vivífica me: * et custódiam sermónes tuos:

118:18 Revéla óculos meos: * et considerábo mirabília de lege tua.

118:19 Íncola ego sum in terra: * non abscóndas a me mandáta tua.

118:20 Concupívit ánima mea desideráre justificatiónes tuas, * in omni témpore.

118:21 Increpásti supérbos: * maledícti qui declínant a mandátis tuis.

118:22 Aufer a me oppróbrium, et contémptum: * quia testimónia tua exquisívi.

118:23 Étenim sedérunt príncipes, et advérsum me loquebántur: * servus autem tuus exercebátur in justificatiónibus tuis.

118:24 Nam et testimónia tua meditátio mea est: * et consílium meum justificatiónes tuæ.

118:25 (Daleth) Adhǽsit paviménto ánima mea: * vivífica me secúndum verbum tuum.

118:26 Vias meas enuntiávi, et exaudísti me: * doce me justificatiónes tuas.

118:27 Viam justificatiónum tuárum ínstrue me: * et exercébor in mirabílibus tuis.

118:28 Dormitávit ánima mea præ tǽdio: * confírma me in verbis tuis.

118:29 Viam iniquitátis ámove a me: * et de lege tua miserére mei.

118:30 Viam veritátis elégi: * judícia tua non sum oblítus.

118:31 Adhǽsi testimóniis tuis, Dómine: * noli me confúndere.

118:32 Viam mandatórum tuórum cucúrri, * cum dilatásti cor meum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Unus mílitum láncea latus ejus apéruit et contínuo exívit sanguis et aqua.

Capitulum Responsorium Versus {ex Psalterio secundum diem}

1 Tim. 1:17

Regi sæculórum immortáli et invisíbili, soli Deo honor et glória in sǽcula sæculórum. Amen.

℟. Deo grátias.

℟.br. Christe, Fili Dei vivi, * Miserére nobis.

℟. Christe, Fili Dei vivi, * Miserére nobis.

℣. Qui corde fundis grátiam.

℟. Miserére nobis.

℣. Glória Patri, et Fílio, * et Spirítui Sancto.

℟. Christe, Fili Dei vivi, * Miserére nobis.

℣. Exsúrge, Christe, ádjuva nos.

℟. Et líbera nos propter nomen tuum.

Preces Dominicales et Feriales{omittitur}

Preces Feriales{omittitur}

Preces Dominicales et Feriales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Dómine Deus omnípotens, qui ad princípium hujus diéi nos perveníre fecísti: tua nos hódie salva virtúte; ut in hac die ad nullum declinémus peccátum, sed semper ad tuam justítiam faciéndam nostra procédant elóquia, dirigántur cogitatiónes et ópera.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Martyrologium {anticip.}

Quarto Idus Júnii Luna sexta Anno Dómini 2027

Sanctæ Margarítæ Víduæ, Scotórum Regínæ, quæ sextodécimo Kaléndas Decémbris obdormívit in Dómino.

Romæ, via Salária, pássio beáti Getúlii, claríssimi et doctíssimi viri, ac susceptórum e sancta uxóre Symphorósa beatórum septem fratrum Mártyrum patris, ejúsque Sociórum Cæreális, Amántii et Primitívi. Hi omnes, Hadriáni Imperatóris jussu, a Licínio Consulári tenti, primum cæsi sunt, deínde in cárcerem trusi; postrémum, incéndio tráditi, sed nullo modo ab igne læsi, martýrium suum, fústibus illiso cápite, complevérunt. Ipsórum autem córpora Symphorósa, beáti Getúlii uxor, collégit, et in arenário prǽdii sui honorífice sepelívit.

Item Romæ, via Aurélia, natális sanctórum Basílidis, Trípodis, Mándalis et aliórum vigínti Mártyrum, sub Imperatóre Aureliáno et Urbis Præfécto Platóne.

Neápoli, in Campánia, sancti Máximi, Epíscopi et Mártyris; qui, ob strénuam Nicǽnæ fídei confessiónem, a Constántio Imperatóre in exsílium pulsus, ibídem, ærúmnis conféctus, decéssit.

Prusæ, in Bithýnia, sancti Timóthei, Epíscopi et Mártyris, qui, sub Juliáno Apóstata, cum Christum ejuráre noluísset, idcírco, ipsíus Imperatóris jussu, cápite abscíssus est.

Colóniæ Agrippínæ sancti Mauríni, Abbátis et Mártyris.

Nicomedíæ sancti Zacharíæ Mártyris.

In Hispánia sanctórum Mártyrum Críspuli et Restitúti.

In Africa sanctórum Mártyrum Arésii, Rogáti et aliórum quíndecim.

Petræ, in Arábia, sancti Astérii Epíscopi, qui, ob fidem cathólicam, ab Ariánis multa passus et ab Imperatóre Constántio in Africam relegátus est, ac tandem, in Ecclésiam suam restitútus, Conféssor gloriósus occúbuit.

Antisiodóri sancti Censúrii Epíscopi.

℣. Et álibi aliórum plurimórum sanctórum Mártyrum et Confessórum, atque sanctárum Vírginum.

℟. Deo grátias.

℣. Pretiósa in conspéctu Dómini.

℟. Mors Sanctórum ejus.

Sancta María et omnes Sancti intercédant pro nobis ad Dóminum, ut nos mereámur ab eo adjuvári et salvári, qui vivit et regnat in sǽcula sæculórum.

℟. Amen.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Réspice in servos tuos, Dómine, et in ópera tua, et dírige fílios eórum.

℟. Et sit splendor Dómini Dei nostri super nos, et ópera mánuum nostrárum dírige super nos, et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Orémus.

Dirígere et sanctificáre, régere et gubernáre dignáre, Dómine Deus, Rex cæli et terræ, hódie corda et córpora nostra, sensus, sermónes et actus nostros in lege tua, et in opéribus mandatórum tuórum: ut hic et in ætérnum, te auxiliánte, salvi et líberi esse mereámur, Salvátor mundi: Qui vivis et regnas in sǽcula sæculórum.

℟. Amen.

Lectio brevis {ex Commune aut Festo}

℣. Jube, domne, benedícere.

Benedictio. Dies et actus nostros in sua pace dispónat Dóminus omnípotens.

℟. Amen.

Eph 3:17-19

In caritáte radicáti et fundáti, ut possítis comprehéndere cum ómnibus sanctis, quæ sit latitúdo et longitúdo, et sublímitas et profúndum; scire étiam supereminéntem sciéntiæ caritátem Christi, ut impleámini in omnem plenitúdinem Dei.

℣. Tu autem, Dómine, miserére nobis.

℟. Deo grátias.

Conclusio

℣. Adjutórium nostrum ✠ in nómine Dómini.

℟. Qui fecit cælum et terram.

℣. Benedícite.

℟. Deus.

Benedictio. Dóminus nos benedícat, ✠ et ab omni malo deféndat, et ad vitam perdúcat ætérnam. Et fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Tertiam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus {Doxology: Heart}

Nunc, Sancte, nobis, Spíritus,

Unum Patri cum Fílio,

Dignáre promptus íngeri

Nostro refúsus péctori.

Os, lingua, mens, sensus, vigor

Confessiónem pérsonent.

Flamméscat igne cáritas,

Accéndat ardor próximos.

Jesu, tibi sit glória,

Qui Corde fundis grátiam,

Cum Patre et almo Spíritu,

In sempitérna sǽcula.

Amen.

Psalmi {Psalmi Dominica & antiphonæ ex Commune aut Festo}

Ant. Stans Jesus.

Psalmus 118(33-48) [1]

118:33 (He) Legem pone mihi, Dómine, viam justificatiónum tuárum: * et exquíram eam semper.

118:34 Da mihi intelléctum, et scrutábor legem tuam: * et custódiam illam in toto corde meo.

118:35 Deduc me in sémitam mandatórum tuórum: * quia ipsam vólui.

118:36 Inclína cor meum in testimónia tua: * et non in avarítiam.

118:37 Avérte óculos meos ne vídeant vanitátem: * in via tua vivífica me.

118:38 Státue servo tuo elóquium tuum, * in timóre tuo.

118:39 Ámputa oppróbrium meum quod suspicátus sum: * quia judícia tua jucúnda.

118:40 Ecce, concupívi mandáta tua: * in æquitáte tua vivífica me.

118:41 (Vav) Et véniat super me misericórdia tua, Dómine: * salutáre tuum secúndum elóquium tuum.

118:42 Et respondébo exprobrántibus mihi verbum: * quia sperávi in sermónibus tuis.

118:43 Et ne áuferas de ore meo verbum veritátis usquequáque: * quia in judíciis tuis supersperávi.

118:44 Et custódiam legem tuam semper: * in sǽculum et in sǽculum sǽculi.

118:45 Et ambulábam in latitúdine: * quia mandáta tua exquisívi.

118:46 Et loquébar in testimóniis tuis in conspéctu regum: * et non confundébar.

118:47 Et meditábar in mandátis tuis, * quæ diléxi.

118:48 Et levávi manus meas ad mandáta tua, quæ diléxi: * et exercébar in justificatiónibus tuis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(49-64) [2]

118:49 (Zai) Memor esto verbi tui servo tuo, * in quo mihi spem dedísti.

118:50 Hæc me consoláta est in humilitáte mea: * quia elóquium tuum vivificávit me.

118:51 Supérbi iníque agébant usquequáque: * a lege autem tua non declinávi.

118:52 Memor fui judiciórum tuórum a sǽculo, Dómine: * et consolátus sum.

118:53 Deféctio ténuit me, * pro peccatóribus derelinquéntibus legem tuam.

118:54 Cantábiles mihi erant justificatiónes tuæ, * in loco peregrinatiónis meæ.

118:55 Memor fui nocte nóminis tui, Dómine: * et custodívi legem tuam.

118:56 Hæc facta est mihi: * quia justificatiónes tuas exquisívi.

118:57 (Heth) Pórtio mea, Dómine, * dixi custodíre legem tuam.

118:58 Deprecátus sum fáciem tuam in toto corde meo: * miserére mei secúndum elóquium tuum.

118:59 Cogitávi vias meas: * et convérti pedes meos in testimónia tua.

118:60 Parátus sum, et non sum turbátus: * ut custódiam mandáta tua.

118:61 Funes peccatórum circumpléxi sunt me: * et legem tuam non sum oblítus.

118:62 Média nocte surgébam ad confiténdum tibi, * super judícia justificatiónis tuæ.

118:63 Párticeps ego sum ómnium timéntium te: * et custodiéntium mandáta tua.

118:64 Misericórdia tua, Dómine, plena est terra: * justificatiónes tuas doce me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(65-80) [3]

118:65 (Teth) Bonitátem fecísti cum servo tuo, Dómine, * secúndum verbum tuum.

118:66 Bonitátem, et disciplínam, et sciéntiam doce me: * quia mandátis tuis crédidi.

118:67 Priúsquam humiliárer ego delíqui: * proptérea elóquium tuum custodívi.

118:68 Bonus es tu: * et in bonitáte tua doce me justificatiónes tuas.

118:69 Multiplicáta est super me iníquitas superbórum: * ego autem in toto corde meo scrutábor mandáta tua.

118:70 Coagulátum est sicut lac cor eórum: * ego vero legem tuam meditátus sum.

118:71 Bonum mihi quia humiliásti me: * ut discam justificatiónes tuas.

118:72 Bonum mihi lex oris tui, * super míllia auri et argénti.

118:73 (Joth) Manus tuæ fecérunt me, et plasmavérunt me: * da mihi intelléctum, et discam mandáta tua.

118:74 Qui timent te vidébunt me, et lætabúntur: * quia in verba tua supersperávi.

118:75 Cognóvi, Dómine, quia ǽquitas judícia tua: * et in veritáte tua humiliásti me.

118:76 Fiat misericórdia tua ut consolétur me, * secúndum elóquium tuum servo tuo.

118:77 Véniant mihi miseratiónes tuæ, et vivam: * quia lex tua meditátio mea est.

118:78 Confundántur supérbi, quia injúste iniquitátem fecérunt in me: * ego autem exercébor in mandátis tuis.

118:79 Convertántur mihi timéntes te: * et qui novérunt testimónia tua.

118:80 Fiat cor meum immaculátum in justificatiónibus tuis, * ut non confúndar.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Stans Jesus clamábat dicens: Si quis sitit, véniat ad me et bibat.

Capitulum Responsorium Versus {ex Commune aut Festo}

Eph 3:8-9

Fratres: Mihi ómnium sanctórum mínimo data est grátia hæc, in géntibus evangelizáre investigábiles divítias Christi; et illumináre omnes, quæ sit dispensátio sacraménti abscónditi a sǽculis in Deo.

℟. Deo grátias.

℟.br. Tóllite jugum meum super vos * Et díscite a me.

℟. Tóllite jugum meum super vos * Et díscite a me.

℣. Quia mitis sum et húmilis Corde.

℟. Et díscite a me.

℣. Glória Patri, et Fílio, * et Spirítui Sancto.

℟. Tóllite jugum meum super vos * Et díscite a me.

℣. Ego dixi, Dómine, miserére mei.

℟. Sana ánimam meam quia peccávi tibi.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui nobis in Corde Fílii tui, nostris vulneráto peccátis, infinítos dilectiónis thesáuros misericórditer largíri dignáris; concéde, quǽsumus, ut illi devótum pietátis nostræ præstántes obséquium, dignæ quoque satisfactiónis exhibeámus offícium.

Per eúmdem Dóminum nostrum Jesum Christum Fílium tuum, qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Sextam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus {Doxology: Heart}

Rector potens, verax Deus,

Qui témperas rerum vices,

Splendóre mane illúminas,

Et ígnibus merídiem:

Exstíngue flammas lítium,

Aufer calórem nóxium,

Confer salútem córporum,

Verámque pacem córdium.

Jesu, tibi sit glória,

Qui Corde fundis grátiam,

Cum Patre et almo Spíritu,

In sempitérna sǽcula.

Amen.

Psalmi {Psalmi Dominica & antiphonæ ex Commune aut Festo}

Ant. In caritáte perpétua.

Psalmus 118(81-96) [1]

118:81 (Caph) Defécit in salutáre tuum ánima mea: * et in verbum tuum supersperávi.

118:82 Defecérunt óculi mei in elóquium tuum, * dicéntes: Quando consoláberis me?

118:83 Quia factus sum sicut uter in pruína: * justificatiónes tuas non sum oblítus.

118:84 Quot sunt dies servi tui? * quando fácies de persequéntibus me judícium?

118:85 Narravérunt mihi iníqui fabulatiónes: * sed non ut lex tua.

118:86 Ómnia mandáta tua véritas: * iníque persecúti sunt me, ádjuva me.

118:87 Paulo minus consummavérunt me in terra: * ego autem non derelíqui mandáta tua.

118:88 Secúndum misericórdiam tuam vivífica me: * et custódiam testimónia oris tui.

118:89 (Lamed) In ætérnum, Dómine, * verbum tuum pérmanet in cælo.

118:90 In generatiónem et generatiónem véritas tua: * fundásti terram, et pérmanet.

118:91 Ordinatióne tua persevérat dies: * quóniam ómnia sérviunt tibi.

118:92 Nisi quod lex tua meditátio mea est: * tunc forte periíssem in humilitáte mea.

118:93 In ætérnum non oblivíscar justificatiónes tuas: * quia in ipsis vivificásti me.

118:94 Tuus sum ego, salvum me fac: * quóniam justificatiónes tuas exquisívi.

118:95 Me exspectavérunt peccatóres ut pérderent me: * testimónia tua intelléxi.

118:96 Omnis consummatiónis vidi finem: * latum mandátum tuum nimis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(97-112) [2]

118:97 (Mem) Quómodo diléxi legem tuam, Dómine? * tota die meditátio mea est.

118:98 Super inimícos meos prudéntem me fecísti mandáto tuo: * quia in ætérnum mihi est.

118:99 Super omnes docéntes me intelléxi: * quia testimónia tua meditátio mea est.

118:100 Super senes intelléxi: * quia mandáta tua quæsívi.

118:101 Ab omni via mala prohíbui pedes meos: * ut custódiam verba tua.

118:102 A judíciis tuis non declinávi: * quia tu legem posuísti mihi.

118:103 Quam dúlcia fáucibus meis elóquia tua, * super mel ori meo!

118:104 A mandátis tuis intelléxi: * proptérea odívi omnem viam iniquitátis.

118:105 (Nun) Lucérna pédibus meis verbum tuum, * et lumen sémitis meis.

118:106 Jurávi, et státui * custodíre judícia justítiæ tuæ.

118:107 Humiliátus sum usquequáque, Dómine: * vivífica me secúndum verbum tuum.

118:108 Voluntária oris mei beneplácita fac, Dómine: * et judícia tua doce me.

118:109 Ánima mea in mánibus meis semper: * et legem tuam non sum oblítus.

118:110 Posuérunt peccatóres láqueum mihi: * et de mandátis tuis non errávi.

118:111 Hereditáte acquisívi testimónia tua in ætérnum: * quia exsultátio cordis mei sunt.

118:112 Inclinávi cor meum ad faciéndas justificatiónes tuas in ætérnum, * propter retributiónem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(113-128) [3]

118:113 (Samech) Iníquos ódio hábui: * et legem tuam diléxi.

118:114 Adjútor et suscéptor meus es tu: * et in verbum tuum supersperávi.

118:115 Declináte a me, malígni: * et scrutábor mandáta Dei mei.

118:116 Súscipe me secúndum elóquium tuum, et vivam: * et non confúndas me ab exspectatióne mea.

118:117 Ádjuva me, et salvus ero: * et meditábor in justificatiónibus tuis semper.

118:118 Sprevísti omnes discedéntes a judíciis tuis: * quia injústa cogitátio eórum.

118:119 Prævaricántes reputávi omnes peccatóres terræ: * ídeo diléxi testimónia tua.

118:120 Confíge timóre tuo carnes meas: * a judíciis enim tuis tímui.

118:121 (Ain) Feci judícium et justítiam: * non tradas me calumniántibus me.

118:122 Súscipe servum tuum in bonum: * non calumniéntur me supérbi.

118:123 Óculi mei defecérunt in salutáre tuum: * et in elóquium justítiæ tuæ.

118:124 Fac cum servo tuo secúndum misericórdiam tuam: * et justificatiónes tuas doce me.

118:125 Servus tuus sum ego: * da mihi intelléctum, ut sciam testimónia tua.

118:126 Tempus faciéndi, Dómine: * dissipavérunt legem tuam.

118:127 Ídeo diléxi mandáta tua, * super aurum et topázion.

118:128 Proptérea ad ómnia mandáta tua dirigébar: * omnem viam iníquam ódio hábui.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. In caritáte perpétua diléxit nos Deus, ídeo, exaltátus a terra, attráxit nos ad Cor suum, míserans.

Capitulum Responsorium Versus {ex Commune aut Festo}

Eph 3:14-17

Hujus rei grátia flecto génua mea ad Patrem Dómini nostri Jesu Christi, ut det vobis secúndum divítias glóriæ suæ virtúte corroborári per Spíritum ejus in interiórem hóminem: Christum habitáre per fidem in córdibus vestris.

℟. Deo grátias.

℟.br. Ego dixi: Dómine, * Miserére mei.

℟. Ego dixi: Dómine, * Miserére mei.

℣. Sana ánimam meam quia peccávi tibi.

℟. Miserére mei.

℣. Glória Patri, et Fílio, * et Spirítui Sancto.

℟. Ego dixi: Dómine, * Miserére mei.

℣. Memóriam fecit mirabílium suórum miserátor Dóminus.

℟. Escam dedit timéntibus se.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui nobis in Corde Fílii tui, nostris vulneráto peccátis, infinítos dilectiónis thesáuros misericórditer largíri dignáris; concéde, quǽsumus, ut illi devótum pietátis nostræ præstántes obséquium, dignæ quoque satisfactiónis exhibeámus offícium.

Per eúmdem Dóminum nostrum Jesum Christum Fílium tuum, qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Nonam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus {Doxology: Heart}

Rerum, Deus, tenax vigor,

Immótus in te pérmanens,

Lucis diúrnæ témpora

Succéssibus detérminans:

Largíre lumen véspere,

Quo vita nusquam décidat,

Sed prǽmium mortis sacræ

Perénnis instet glória.

Jesu, tibi sit glória,

Qui Corde fundis grátiam,

Cum Patre et almo Spíritu,

In sempitérna sǽcula.

Amen.

Psalmi {Psalmi Dominica & antiphonæ ex Commune aut Festo}

Ant. Fili.

Psalmus 118(129-144) [1]

118:129 (Phe) Mirabília testimónia tua: * ídeo scrutáta est ea ánima mea.

118:130 Declarátio sermónum tuórum illúminat: * et intelléctum dat párvulis.

118:131 Os meum apérui, et attráxi spíritum: * quia mandáta tua desiderábam.

118:132 Áspice in me, et miserére mei, * secúndum judícium diligéntium nomen tuum.

118:133 Gressus meos dírige secúndum elóquium tuum: * et non dominétur mei omnis injustítia.

118:134 Rédime me a calúmniis hóminum: * ut custódiam mandáta tua.

118:135 Fáciem tuam illúmina super servum tuum: * et doce me justificatiónes tuas.

118:136 Éxitus aquárum deduxérunt óculi mei: * quia non custodiérunt legem tuam.

118:137 (Sade) Justus es, Dómine: * et rectum judícium tuum.

118:138 Mandásti justítiam testimónia tua: * et veritátem tuam nimis.

118:139 Tabéscere me fecit zelus meus: * quia oblíti sunt verba tua inimíci mei.

118:140 Ignítum elóquium tuum veheménter: * et servus tuus diléxit illud.

118:141 Adolescéntulus sum ego et contémptus: * justificatiónes tuas non sum oblítus.

118:142 Justítia tua, justítia in ætérnum: * et lex tua véritas.

118:143 Tribulátio, et angústia invenérunt me: * mandáta tua meditátio mea est.

118:144 Ǽquitas testimónia tua in ætérnum: * intelléctum da mihi, et vivam.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(145-160) [2]

118:145 (Coph) Clamávi in toto corde meo, exáudi me, Dómine: * justificatiónes tuas requíram.

118:146 Clamávi ad te, salvum me fac: * ut custódiam mandáta tua.

118:147 Prævéni in maturitáte, et clamávi: * quia in verba tua supersperávi.

118:148 Prævenérunt óculi mei ad te dilúculo: * ut meditárer elóquia tua.

118:149 Vocem meam audi secúndum misericórdiam tuam, Dómine: * et secúndum judícium tuum vivífica me.

118:150 Appropinquavérunt persequéntes me iniquitáti: * a lege autem tua longe facti sunt.

118:151 Prope es tu, Dómine: * et omnes viæ tuæ véritas.

118:152 Inítio cognóvi de testimóniis tuis: * quia in ætérnum fundásti ea.

118:153 (Res) Vide humilitátem meam, et éripe me: * quia legem tuam non sum oblítus.

118:154 Júdica judícium meum, et rédime me: * propter elóquium tuum vivífica me.

118:155 Longe a peccatóribus salus: * quia justificatiónes tuas non exquisiérunt.

118:156 Misericórdiæ tuæ multæ, Dómine: * secúndum judícium tuum vivífica me.

118:157 Multi qui persequúntur me, et tríbulant me: * a testimóniis tuis non declinávi.

118:158 Vidi prævaricántes, et tabescébam: * quia elóquia tua non custodiérunt.

118:159 Vide quóniam mandáta tua diléxi, Dómine: * in misericórdia tua vivífica me.

118:160 Princípium verbórum tuórum, véritas: * in ætérnum ómnia judícia justítiæ tuæ.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(161-176) [3]

118:161 (Sin) Príncipes persecúti sunt me gratis: * et a verbis tuis formidávit cor meum.

118:162 Lætábor ego super elóquia tua: * sicut qui invénit spólia multa.

118:163 Iniquitátem ódio hábui, et abominátus sum: * legem autem tuam diléxi.

118:164 Sépties in die laudem dixi tibi, * super judícia justítiæ tuæ.

118:165 Pax multa diligéntibus legem tuam: * et non est illis scándalum.

118:166 Exspectábam salutáre tuum, Dómine: * et mandáta tua diléxi.

118:167 Custodívit ánima mea testimónia tua: * et diléxit ea veheménter.

118:168 Servávi mandáta tua, et testimónia tua: * quia omnes viæ meæ in conspéctu tuo.

118:169 (Thau) Appropínquet deprecátio mea in conspéctu tuo, Dómine: * juxta elóquium tuum da mihi intelléctum.

118:170 Intret postulátio mea in conspéctu tuo: * secúndum elóquium tuum éripe me.

118:171 Eructábunt lábia mea hymnum, * cum docúeris me justificatiónes tuas.

118:172 Pronuntiábit lingua mea elóquium tuum: * quia ómnia mandáta tua ǽquitas.

118:173 Fiat manus tua ut salvet me: * quóniam mandáta tua elégi.

118:174 Concupívi salutáre tuum, Dómine: * et lex tua meditátio mea est.

118:175 Vivet ánima mea, et laudábit te: * et judícia tua adjuvábunt me.

118:176 Errávi, sicut ovis, quæ périit: * quære servum tuum, quia mandáta tua non sum oblítus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Fili, præbe mihi cor tuum, et óculi tui custódiant vias meas.

Capitulum Responsorium Versus {ex Commune aut Festo}

Eph 3:17-19

In caritáte radicáti et fundáti, ut possítis comprehéndere cum ómnibus sanctis, quæ sit latitúdo et longitúdo, et sublímitas et profúndum; scire étiam supereminéntem sciéntiæ caritátem Christi, ut impleámini in omnem plenitúdinem Dei.

℟. Deo grátias.

℟.br. Memóriam fecit mirabílium suórum * Miserátor Dóminus.

℟. Memóriam fecit mirabílium suórum * Miserátor Dóminus.

℣. Escam dedit timéntibus se.

℟. Miserátor Dóminus.

℣. Glória Patri, et Fílio, * et Spirítui Sancto.

℟. Memóriam fecit mirabílium suórum * Miserátor Dóminus.

℣. Hauriétis aquas in gáudio.

℟. De fóntibus Salvatóris.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui nobis in Corde Fílii tui, nostris vulneráto peccátis, infinítos dilectiónis thesáuros misericórditer largíri dignáris; concéde, quǽsumus, ut illi devótum pietátis nostræ præstántes obséquium, dignæ quoque satisfactiónis exhibeámus offícium.

Per eúmdem Dóminum nostrum Jesum Christum Fílium tuum, qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

S. Margaritæ Reginæ Viduæ
Semiduplex

Ad Vesperas

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Psalterio secundum diem}

Ant. Beáti omnes. ‡

Psalmus 127 [1]

127:1 Beáti, omnes, ‡ qui timent Dóminum, * qui ámbulant in viis ejus.

127:2 Labóres mánuum tuárum quia manducábis: * beátus es, et bene tibi erit.

127:3 Uxor tua sicut vitis abúndans, * in latéribus domus tuæ.

127:3 Fílii tui sicut novéllæ olivárum, * in circúitu mensæ tuæ.

127:4 Ecce, sic benedicétur homo, * qui timet Dóminum.

127:5 Benedícat tibi Dóminus ex Sion: * et vídeas bona Jerúsalem ómnibus diébus vitæ tuæ.

127:6 Et vídeas fílios filiórum tuórum, * pacem super Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Beáti omnes qui timent Dóminum.

Ant. Confundántur omnes.

Psalmus 128 [2]

128:1 Sæpe expugnavérunt me a juventúte mea, * dicat nunc Israël.

128:2 Sæpe expugnavérunt me a juventúte mea: * étenim non potuérunt mihi.

128:3 Supra dorsum meum fabricavérunt peccatóres: * prolongavérunt iniquitátem suam.

128:4 Dóminus justus concídit cervíces peccatórum: * confundántur et convertántur retrórsum omnes, qui odérunt Sion.

128:6 Fiant sicut fænum tectórum: * quod priúsquam evellátur, exáruit:

128:7 De quo non implévit manum suam qui metit, * et sinum suum qui manípulos cólligit.

128:8 Et non dixérunt qui præteríbant: Benedíctio Dómini super vos: * benedíximus vobis in nómine Dómini.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Confundántur omnes qui odérunt Sion.

Ant. De profúndis. ‡

Psalmus 129 [3]

129:1 De profúndis ‡ clamávi ad te, Dómine: * Dómine, exáudi vocem meam:

129:2 Fiant aures tuæ intendéntes, * in vocem deprecatiónis meæ.

129:3 Si iniquitátes observáveris, Dómine: * Dómine, quis sustinébit?

129:4 Quia apud te propitiátio est: * et propter legem tuam sustínui te, Dómine.

129:5 Sustínuit ánima mea in verbo ejus: * sperávit ánima mea in Dómino.

129:6 A custódia matutína usque ad noctem: * speret Israël in Dómino.

129:7 Quia apud Dóminum misericórdia: * et copiósa apud eum redémptio.

129:8 Et ipse rédimet Israël, * ex ómnibus iniquitátibus ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. De profúndis clamávi ad te, Dómine.

Ant. Dómine. ‡

Psalmus 130 [4]

130:1 Dómine, ‡ non est exaltátum cor meum: * neque eláti sunt óculi mei.

130:1 Neque ambulávi in magnis: * neque in mirabílibus super me.

130:2 Si non humíliter sentiébam: * sed exaltávi ánimam meam:

130:2 Sicut ablactátus est super matre sua, * ita retribútio in ánima mea.

130:3 Speret Israël in Dómino, * ex hoc nunc et usque in sǽculum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dómine, non est exaltátum cor meum.

Ant. Elégit Dóminus.

Psalmus 131 [5]

131:1 Meménto, Dómine, David, * et omnis mansuetúdinis ejus:

131:2 Sicut jurávit Dómino, * votum vovit Deo Jacob:

131:3 Si introíero in tabernáculum domus meæ, * si ascéndero in lectum strati mei:

131:4 Si dédero somnum óculis meis, * et pálpebris meis dormitatiónem:

131:5 Et réquiem tempóribus meis: donec invéniam locum Dómino, * tabernáculum Deo Jacob.

131:6 Ecce, audívimus eam in Éphrata: * invénimus eam in campis silvæ.

131:7 Introíbimus in tabernáculum ejus: * adorábimus in loco, ubi stetérunt pedes ejus.

131:8 Surge, Dómine, in réquiem tuam, * tu et arca sanctificatiónis tuæ.

131:9 Sacerdótes tui induántur justítiam: * et sancti tui exsúltent.

131:10 Propter David, servum tuum, * non avértas fáciem Christi tui.

131:11 Jurávit Dóminus David veritátem, et non frustrábitur eam: * De fructu ventris tui ponam super sedem tuam.

131:12 Si custodíerint fílii tui testaméntum meum, * et testimónia mea hæc, quæ docébo eos:

131:12 Et fílii eórum usque in sǽculum, * sedébunt super sedem tuam.

131:13 Quóniam elégit Dóminus Sion: * elégit eam in habitatiónem sibi.

131:14 Hæc réquies mea in sǽculum sǽculi: * hic habitábo quóniam elégi eam.

131:15 Víduam ejus benedícens benedícam: * páuperes ejus saturábo pánibus.

131:16 Sacerdótes ejus índuam salutári: * et sancti ejus exsultatióne exsultábunt.

131:17 Illuc prodúcam cornu David, * parávi lucérnam Christo meo.

131:18 Inimícos ejus índuam confusióne: * super ipsum autem efflorébit sanctificátio mea.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Elégit Dóminus Sion in habitatiónem sibi.

Capitulum Hymnus Versus {ex Commune aut Festo}

Prov. 31:10-11

Mulíerem fortem quis invéniet? Procul et de últimis fínibus prétium ejus. Confídit in ea cor viri sui, et spóliis non indigébit.

℟. Deo grátias.

Hymnus {Doxology: Heart}

Fortem viríli péctore

Laudémus omnes féminam,

Quæ sanctitátis glória

Ubíque fulget ínclita.

Hæc sancto amóre sáucia,

Dum mundi amórem nóxium

Horréscit, ad cæléstia

Iter perégit árduum.

Carnem domans jejúniis,

Dulcíque mentem pábulo

Oratiónis nútriens,

Cæli potítur gáudiis.

Rex Christe, virtus fórtium,

Qui magna solus éfficis,

Hujus precátu, quǽsumus,

Audi benígnus súpplices.

Jesu, tibi sit glória,

Qui Corde fundis grátiam,

Cum Patre et almo Spíritu,

In sempitérna sǽcula.

Amen.

℣. Spécie tua et pulchritúdine tua.

℟. Inténde, próspere procéde, et regna.

Canticum: Magnificat {Antiphona ex Proprio Sanctorum}

Ant. Símile est regnum cælórum.

Canticum B. Mariæ Virginis

Luc. 1:46-55

1:46 Magníficat ✠ * ánima mea Dóminum.

1:47 Et exsultávit spíritus meus: * in Deo, salutári meo.

1:48 Quia respéxit humilitátem ancíllæ suæ: * ecce enim ex hoc beátam me dicent omnes generatiónes.

1:49 Quia fecit mihi magna qui potens est: * et sanctum nomen ejus.

1:50 Et misericórdia ejus, a progénie in progénies: * timéntibus eum.

1:51 Fecit poténtiam in brácchio suo: * dispérsit supérbos mente cordis sui.

1:52 Depósuit poténtes de sede: * et exaltávit húmiles.

1:53 Esuriéntes implévit bonis: * et dívites dimísit inánes.

1:54 Suscépit Israël púerum suum: * recordátus misericórdiæ suæ.

1:55 Sicut locútus est ad patres nostros: * Ábraham, et sémini ejus in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Símile est regnum cælórum hómini negotiatóri quærénti bonas margarítas: invénta una pretiósa, dedit ómnia sua, et comparávit eam.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui beátam Margarítam regínam exímia in páuperes caritáte mirábilem effecísti: da; ut, ejus intercessióne et exémplo, tua in córdibus nostris cáritas júgiter augeátur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Commemoratio Die VI infra Octavam SSmi Cordis Jesu

Ant. Ad Jesum autem cum veníssent, ut vidérunt eum jam mórtuum, non fregérunt ejus crura, sed unus mílitum láncea latus ejus apéruit et contínuo exívit sanguis et aqua.

℣. Dirigátur, Dómine, orátio mea.

℟. Sicut incénsum in conspéctu tuo.

Orémus.

Deus, qui nobis in Corde Fílii tui, nostris vulneráto peccátis, infinítos dilectiónis thesáuros misericórditer largíri dignáris; concéde, quǽsumus, ut illi devótum pietátis nostræ præstántes obséquium, dignæ quoque satisfactiónis exhibeámus offícium.

Per eúmdem Dóminum nostrum Jesum Christum Fílium tuum, qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Et si tunc terminetur Officium, dicitur tantum Pater Noster secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Completorium

Incipit

℣. Jube, domne, benedícere.

Benedictio. Noctem quiétam et finem perféctum concédat nobis Dóminus omnípotens.

℟. Amen.

Lectio brevis

1 Pet 5:8-9

Fratres: Sóbrii estóte, et vigiláte: quia adversárius vester diábolus tamquam leo rúgiens círcuit, quærens quem dévoret: cui resístite fortes in fide.

℣. Tu autem, Dómine, miserére nobis.

℟. Deo grátias.

℣. Adjutórium nostrum ✠ in nómine Dómini.

℟. Qui fecit cælum et terram.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Joánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Joánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Convérte nos ✙︎ Deus, salutáris noster.

℟. Et avérte iram tuam a nobis.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {ex Psalterio secundum diem}

Ant. Immíttet Ángelus Dómini.

Psalmus 33(2-11) [1]

33:2 Benedícam Dóminum in omni témpore: * semper laus ejus in ore meo.

33:3 In Dómino laudábitur ánima mea: * áudiant mansuéti, et læténtur.

33:4 Magnificáte Dóminum mecum: * et exaltémus nomen ejus in idípsum.

33:5 Exquisívi Dóminum, et exaudívit me: * et ex ómnibus tribulatiónibus meis erípuit me.

33:6 Accédite ad eum, et illuminámini: * et fácies vestræ non confundéntur.

33:7 Iste pauper clamávit, et Dóminus exaudívit eum: * et de ómnibus tribulatiónibus ejus salvávit eum.

33:8 Immíttet Ángelus Dómini in circúitu timéntium eum: * et erípiet eos.

33:9 Gustáte, et vidéte quóniam suávis est Dóminus: * beátus vir, qui sperat in eo.

33:10 Timéte Dóminum, omnes sancti ejus: * quóniam non est inópia timéntibus eum.

33:11 Dívites eguérunt et esuriérunt: * inquiréntes autem Dóminum non minuéntur omni bono.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 33(12-23) [2]

33:12 Veníte, fílii, audíte me: * timórem Dómini docébo vos.

33:13 Quis est homo qui vult vitam: * díligit dies vidére bonos?

33:14 Próhibe linguam tuam a malo: * et lábia tua ne loquántur dolum.

33:15 Divérte a malo, et fac bonum: * inquíre pacem, et perséquere eam.

33:16 Óculi Dómini super justos: * et aures ejus in preces eórum.

33:17 Vultus autem Dómini super faciéntes mala: * ut perdat de terra memóriam eórum.

33:18 Clamavérunt justi, et Dóminus exaudívit eos: * et ex ómnibus tribulatiónibus eórum liberávit eos.

33:19 Juxta est Dóminus iis, qui tribuláto sunt corde: * et húmiles spíritu salvábit.

33:20 Multæ tribulatiónes justórum: * et de ómnibus his liberábit eos Dóminus.

33:21 Custódit Dóminus ómnia ossa eórum: * unum ex his non conterétur.

33:22 Mors peccatórum péssima: * et qui odérunt justum, delínquent.

33:23 Rédimet Dóminus ánimas servórum suórum: * et non delínquent omnes qui sperant in eo.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 60 [3]

60:2 Exáudi, Deus, deprecatiónem meam: * inténde oratióni meæ.

60:3 A fínibus terræ ad te clamávi: * dum anxiarétur cor meum, in petra exaltásti me.

60:4 Deduxísti me, quia factus es spes mea: * turris fortitúdinis a fácie inimíci.

60:5 Inhabitábo in tabernáculo tuo in sǽcula: * prótegar in velaménto alárum tuárum.

60:6 Quóniam tu, Deus meus, exaudísti oratiónem meam: * dedísti hereditátem timéntibus nomen tuum.

60:7 Dies super dies regis adícies: * annos ejus usque in diem generatiónis et generatiónis.

60:8 Pérmanet in ætérnum in conspéctu Dei: * misericórdiam et veritátem ejus quis requíret?

60:9 Sic psalmum dicam nómini tuo in sǽculum sǽculi: * ut reddam vota mea de die in diem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Immíttet Ángelus Dómini in circúitu timéntium eum: et erípiet eos.

Hymnus {Doxology: Heart}

Te lucis ante términum,

Rerum Creátor, póscimus,

Ut pro tua cleméntia

Sis præsul et custódia.

Procul recédant sómnia,

Et nóctium phantásmata;

Hostémque nostrum cómprime,

Ne polluántur córpora.

Jesu, tibi sit glória,

Qui Corde fundis grátiam,

Cum Patre et almo Spíritu,

In sempitérna sǽcula.

Amen.

Capitulum Responsorium Versus

Jer 14:9

Tu autem in nobis es, Dómine, et nomen sanctum tuum invocátum est super nos: ne derelínquas nos, Dómine, Deus noster.

℟. Deo grátias.

℟.br. In manus tuas, Dómine, * Comméndo spíritum meum.

℟. In manus tuas, Dómine, * Comméndo spíritum meum.

℣. Redemísti nos, Dómine, Deus veritátis.

℟. Comméndo spíritum meum.

℣. Glória Patri, et Fílio, * et Spirítui Sancto.

℟. In manus tuas, Dómine, * Comméndo spíritum meum.

℣. Custódi nos, Dómine, ut pupíllam óculi.

℟. Sub umbra alárum tuárum prótege nos.

Canticum: Nunc dimittis

Ant. Salva nos.

Canticum Simeonis

Luc. 2:29-32

2:29 Nunc dimíttis ✠ servum tuum, Dómine, * secúndum verbum tuum in pace:

2:30 Quia vidérunt óculi mei * salutáre tuum,

2:31 Quod parásti * ante fáciem ómnium populórum,

2:32 Lumen ad revelatiónem géntium, * et glóriam plebis tuæ Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salva nos, Dómine, vigilántes, custódi nos dormiéntes; ut vigilémus cum Christo, et requiescámus in pace.

Preces Dominicales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Vísita, quǽsumus, Dómine, habitatiónem istam, et omnes insídias inimíci ab ea longe repélle: Ángeli tui sancti hábitent in ea, qui nos in pace custódiant; et benedíctio tua sit super nos semper.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Benedictio. Benedícat et custódiat nos omnípotens et miséricors Dóminus, ✠ Pater, et Fílius, et Spíritus Sanctus.

℟. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Deinde dicitur secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Si post Completorium immediate sequatur Matutinum, tunc bis dicitur Pater noster, Ave Maria et Credo, pro fine videlicet Officii diei præcedentis, et pro initio Officii diei sequentis.

S. Margaritæ Reginæ Viduæ
Semiduplex
Tempora: Die VII infra Octavam SSmi Cordis Jesu

Ad Matutinum

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Dómine, lábia + mea apéries.

℟. Et os meum annuntiábit laudem tuam.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Invitatorium {Antiphona ex Proprio Sanctorum}

Ant. Laudémus Deum nostrum * In confessióne beátæ Margarítæ.

Ant. Laudémus Deum nostrum * In confessióne beátæ Margarítæ.

Veníte, exsultémus Dómino, jubilémus Deo, salutári nostro: præoccupémus fáciem ejus in confessióne, et in psalmis jubilémus ei.

Ant. Laudémus Deum nostrum * In confessióne beátæ Margarítæ.

Quóniam Deus magnus Dóminus, et Rex magnus super omnes deos, quóniam non repéllet Dóminus plebem suam: quia in manu ejus sunt omnes fines terræ, et altitúdines móntium ipse cónspicit.

Ant. In confessióne beátæ Margarítæ.

Quóniam ipsíus est mare, et ipse fecit illud, et áridam fundavérunt manus ejus (genuflectitur) veníte, adorémus, et procidámus ante Deum: plorémus coram Dómino, qui fecit nos, quia ipse est Dóminus, Deus noster; nos autem pópulus ejus, et oves páscuæ ejus.

Ant. Laudémus Deum nostrum * In confessióne beátæ Margarítæ.

Hódie, si vocem ejus audiéritis, nolíte obduráre corda vestra, sicut in exacerbatióne secúndum diem tentatiónis in desérto: ubi tentavérunt me patres vestri, probavérunt et vidérunt ópera mea.

Ant. In confessióne beátæ Margarítæ.

Quadragínta annis próximus fui generatióni huic, et dixi: Semper hi errant corde, ipsi vero non cognovérunt vias meas: quibus jurávi in ira mea: Si introíbunt in réquiem meam.

Ant. Laudémus Deum nostrum * In confessióne beátæ Margarítæ.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. In confessióne beátæ Margarítæ.

Ant. Laudémus Deum nostrum * In confessióne beátæ Margarítæ.

Hymnus {ex Commune aut Festo}

Hujus orátu, Deus alme, nobis

Débitas pœnas scélerum remítte;

Ut tibi puro resonémus almum

Péctore carmen.

Sit decus Patri, genitǽque Proli,

Et tibi, compar utriúsque virtus,

Spíritus semper, Deus unus, omni

Témporis ævo.

Amen.

Psalmi cum lectionibus {Antiphonæ ex Psalterio secundum tempora}

Nocturnus I.

Ant. In Deo salutáre meum.

Psalmus 61 [1]

61:2 Nonne Deo subjécta erit ánima mea? * ab ipso enim salutáre meum.

61:3 Nam et ipse Deus meus, et salutáris meus: * suscéptor meus, non movébor ámplius.

61:4 Quoúsque irrúitis in hóminem? * interfícitis univérsi vos: tamquam paríeti inclináto et macériæ depúlsæ?

61:5 Verúmtamen prétium meum cogitavérunt repéllere, cucúrri in siti: * ore suo benedicébant, et corde suo maledicébant.

61:6 Verúmtamen Deo subjécta esto, ánima mea: * quóniam ab ipso patiéntia mea.

61:7 Quia ipse Deus meus, et salvátor meus: * adjútor meus, non emigrábo.

61:8 In Deo salutáre meum, et glória mea: * Deus auxílii mei, et spes mea in Deo est.

61:9 Speráte in eo omnis congregátio pópuli, effúndite coram illo corda vestra: * Deus adjútor noster in ætérnum.

61:10 Verúmtamen vani fílii hóminum, mendáces fílii hóminum in statéris: * ut decípiant ipsi de vanitáte in idípsum.

61:11 Nolíte speráre in iniquitáte, et rapínas nolíte concupíscere: * divítiæ si áffluant, nolíte cor appónere.

61:12 Semel locútus est Deus, duo hæc audívi, quia potéstas Dei est, et tibi, Dómine, misericórdia: * quia tu reddes unicuíque juxta ópera sua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. In Deo salutáre meum et glória mea: et spes mea in Deo est.

Ant. Vidéte ópera Dómini.

Psalmus 65(1-12) [2]

65:1 Jubiláte Deo, omnis terra, psalmum dícite nómini ejus: * date glóriam laudi ejus.

65:3 Dícite Deo: Quam terribília sunt ópera tua, Dómine! * in multitúdine virtútis tuæ mentiéntur tibi inimíci tui.

65:4 Omnis terra adóret te, et psallat tibi: * psalmum dicat nómini tuo.

65:5 Veníte, et vidéte ópera Dei: * terríbilis in consíliis super fílios hóminum.

65:6 Qui convértit mare in áridam, in flúmine pertransíbunt pede: * ibi lætábimur in ipso.

65:7 Qui dominátur in virtúte sua in ætérnum, óculi ejus super gentes respíciunt: * qui exásperant non exalténtur in semetípsis.

65:8 Benedícite, gentes, Deum nostrum: * et audítam fácite vocem laudis ejus,

65:9 Qui pósuit ánimam meam ad vitam: * et non dedit in commotiónem pedes meos.

65:10 Quóniam probásti nos, Deus: * igne nos examinásti, sicut examinátur argéntum.

65:11 Induxísti nos in láqueum, posuísti tribulatiónes in dorso nostro: * imposuísti hómines super cápita nostra.

65:12 Transívimus per ignem et aquam: * et eduxísti nos in refrigérium.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Vidéte ópera Dómini, et audítam fácite vocem laudis ejus.

Ant. Audíte, omnes.

Psalmus 65(13-20) [3]

65:13 Introíbo in domum tuam in holocáustis: * reddam tibi vota mea, quæ distinxérunt lábia mea.

65:14 Et locútum est os meum, * in tribulatióne mea.

65:15 Holocáusta medulláta ófferam tibi cum incénso aríetum: * ófferam tibi boves cum hircis.

65:16 Veníte, audíte, et narrábo, omnes, qui timétis Deum: * quanta fecit ánimæ meæ.

65:17 Ad ipsum ore meo clamávi, * et exaltávi sub lingua mea.

65:18 Iniquitátem si aspéxi in corde meo, * non exáudiet Dóminus.

65:19 Proptérea exaudívit Deus, * et atténdit voci deprecatiónis meæ.

65:20 Benedíctus Deus, * qui non amóvit oratiónem meam, et misericórdiam suam a me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Audíte, omnes qui timétis Deum, quanta fecit ánimæ meæ.

℣. Non amóvit Dóminus oratiónem meam.

℟. Et misericórdiam suam a me.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Exáudi, Dómine Jesu Christe, preces servórum tuórum, et miserére nobis: Qui cum Patre et Spíritu Sancto vivis et regnas in sǽcula sæculórum.

℟. Amen.

℣. Jube, domne, benedícere.

Benedictio. Benedictióne perpétua benedícat nos Pater ætérnus.

℟. Amen.

Lectio 1

De libro primo Regum

1 Reg 14:6-11

6 Dixit autem Jónathas ad adolescéntem armígerum suum: Veni, transeámus ad statiónem incircumcisórum horum, si forte fáciat Dóminus pro nobis, quia non est Dómino diffícile salváre vel in multis vel in paucis.

7 Dixítque ei ármiger suus: Fac ómnia, quæ placent ánimo tuo, perge quo cupis, et ero tecum ubicúmque volúeris.

8 Et ait Jónathas: Ecce nos transímus ad viros istos. Cumque apparuérimus eis,

9 Si táliter locúti fúerint ad nos: Manéte donec veniámus ad vos; stemus in loco nostro nec ascendámus ad eos.

10 Si autem díxerint: Ascéndite ad nos; ascendámus, quia trádidit eos Dóminus in mánibus nostris: hoc erit nobis signum.

11 Appáruit ígitur utérque statióni Philísthiim. Dixerúntque Philísthiim: En Hebrǽi egrediúntur de cavérnis, in quibus abscónditi fúerant.

℣. Tu autem, Dómine, miserére nobis.

℟. Deo grátias.

℟. Veni, elécta mea, et ponam in te thronum meum

* Quia concupívit Rex spéciem tuam.

℣. Spécie tua et pulchritúdine tua inténde, próspere procéde, et regna.

℟. Quia concupívit Rex spéciem tuam.

℣. Jube, domne, benedícere.

Benedictio. Unigénitus Dei Fílius nos benedícere et adjuváre dignétur.

℟. Amen.

Lectio 2

1 Reg 14:12-15

12 Et locúti sunt viri de statióne ad Jónatham et ad armígerum ejus, dixerúntque: Ascéndite ad nos, et ostendámus vobis rem. Et ait Jónathas ad armígerum suum: Ascendámus, séquere me; trádidit enim Dóminus eos in manus Israël.

13 Ascéndit autem Jónathas mánibus et pédibus reptans et ármiger ejus post eum. Itaque álii cadébant ante Jónatham, álios ármiger ejus interficiébat sequens eum.

14 Et facta est plaga prima, qua percússit Jónathas et ármiger ejus, quasi vigínti virórum, in média parte júgeri, quam par boum in die aráre consuévit.

15 Et factum est miráculum in castris per agros; sed et omnis pópulus statiónis eórum, qui íerant ad prædándum, obstúpuit, et conturbáta est terra, et áccidit quasi miráculum a Deo.

℣. Tu autem, Dómine, miserére nobis.

℟. Deo grátias.

℟. Diffúsa est grátia in lábiis tuis,

* Proptérea benedíxit te Deus in ætérnum.

℣. Spécie tua et pulchritúdine tua inténde, próspere procéde, et regna.

℟. Proptérea benedíxit te Deus in ætérnum.

℣. Jube, domne, benedícere.

Benedictio. Spíritus Sancti grátia illúminet sensus et corda nostra.

℟. Amen.

Lectio 3

1 Reg 14:16-20

16 Et respexérunt speculatóres Saul, qui erant in Gábaa Bénjamin, et ecce multitúdo prostráta et huc illúcque diffúgiens.

17 Et ait Saul pópulo, qui erat cum eo: Requírite et vidéte quis abíerit ex nobis. Cumque requisíssent, repértum est non adésse Jónatham et armígerum ejus.

18 Et ait Saul ad Achíam: Applica arcam Dei (erat enim ibi arca Dei in die illa cum fíliis Israël).

19 Cumque loquerétur Saul ad sacerdótem, tumúltus magnus exórtus est in castris Philisthinórum, crescebátque paulátim et clárius resonábat. Et ait Saul ad sacerdótem: Cóntrahe manum tuam.

20 Conclamávit ergo Saul, et omnis pópulus, qui erat cum eo, et venérunt usque ad locum certáminis; et ecce versus fúerat gládius uniuscujúsque ad próximum suum, et cædes magna nimis.

℣. Tu autem, Dómine, miserére nobis.

℟. Deo grátias.

℟. Spécie tua et pulchritúdine tua

* Inténde, próspere procéde, et regna.

℣. Diffúsa est grátia in lábiis tuis, proptérea benedíxit te Deus in ætérnum.

℟. Inténde, próspere procéde, et regna.

℣. Glória Patri, et Fílio, * et Spirítui Sancto.

℟. Inténde, próspere procéde, et regna.

Nocturnus II.

Ant. Exsúrgat Deus. ‡

Psalmus 67(2-11) [4]

67:2 Exsúrgat Deus, ‡ et dissipéntur inimíci ejus, * et fúgiant qui odérunt eum, a fácie ejus.

67:3 Sicut déficit fumus, defíciant: * sicut fluit cera a fácie ignis, sic péreant peccatóres a fácie Dei.

67:4 Et justi epuléntur, et exsúltent in conspéctu Dei: * et delecténtur in lætítia.

67:5 Cantáte Deo, psalmum dícite nómini ejus: * iter fácite ei, qui ascéndit super occásum: (fit reverentia) Dóminus nomen illi.

67:5 Exsultáte in conspéctu ejus: * turbabúntur a fácie ejus, patris orphanórum et júdicis viduárum.

67:6 Deus in loco sancto suo: * Deus, qui inhabitáre facit uníus moris in domo:

67:7 Qui edúcit vinctos in fortitúdine, * simíliter eos qui exásperant, qui hábitant in sepúlcris.

67:8 Deus, cum egrederéris in conspéctu pópuli tui, * cum pertransíres in desérto:

67:9 Terra mota est, étenim cæli distillavérunt a fácie Dei Sínai, * a fácie Dei Israël.

67:10 Plúviam voluntáriam segregábis, Deus, hereditáti tuæ: * et infirmáta est, tu vero perfecísti eam.

67:11 Animália tua habitábunt in ea: * parásti in dulcédine tua páuperi, Deus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exsúrgat Deus, et dissipéntur inimíci ejus.

Ant. Deus noster.

Psalmus 67(12-24) [5]

67:12 Dóminus dabit verbum evangelizántibus, * virtúte multa.

67:13 Rex virtútum dilécti, dilécti: * et speciéi domus divídere spólia.

67:14 Si dormiátis inter médios cleros, pennæ colúmbæ deargentátæ, * et posterióra dorsi ejus in pallóre auri.

67:15 Dum discérnit cæléstis reges super eam, nive dealbabúntur in Selmon: * mons Dei, mons pinguis.

67:16 Mons coagulátus, mons pinguis: * ut quid suspicámini montes coagulátos?

67:17 Mons, in quo beneplácitum est Deo habitáre in eo: * étenim Dóminus habitábit in finem.

67:18 Currus Dei decem míllibus múltiplex, míllia lætántium: * Dóminus in eis in Sina in sancto.

67:19 Ascendísti in altum, cepísti captivitátem: * accepísti dona in homínibus.

67:19 Étenim non credéntes, * inhabitáre Dóminum Deum.

67:20 Benedíctus Dóminus die quotídie: * prósperum iter fáciet nobis Deus salutárium nostrórum.

67:21 Deus noster, Deus salvos faciéndi: * et Dómini Dómini éxitus mortis.

67:22 Verúmtamen Deus confrínget cápita inimicórum suórum: * vérticem capílli perambulántium in delíctis suis.

67:23 Dixit Dóminus: Ex Basan convértam, * convértam in profúndum maris:

67:24 Ut intingátur pes tuus in sánguine: * lingua canum tuórum ex inimícis, ab ipso.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Deus noster, Deus salvos faciéndi: et Dómini sunt éxitus mortis.

Ant. In ecclésiis.

Psalmus 67(25-36) [6]

67:25 Vidérunt ingréssus tuos, Deus: * ingréssus Dei mei: regis mei qui est in sancto.

67:26 Prævenérunt príncipes conjúncti psalléntibus: * in médio juvenculárum tympanistriárum.

67:27 In ecclésiis benedícite Deo Dómino, * de fóntibus Israël.

67:28 Ibi Bénjamin adolescéntulus: * in mentis excéssu.

67:28 Príncipes Juda, duces eórum: * príncipes Zábulon, príncipes Néphtali.

67:29 Manda, Deus, virtúti tuæ: * confírma hoc, Deus, quod operátus es in nobis.

67:30 A templo tuo in Jerúsalem, * tibi ófferent reges múnera.

67:31 Íncrepa feras arúndinis, congregátio taurórum in vaccis populórum: * ut exclúdant eos, qui probáti sunt argénto.

67:31 Díssipa gentes, quæ bella volunt: vénient legáti ex Ægýpto: * Æthiópia prævéniet manus ejus Deo.

67:33 Regna terræ, cantáte Deo: * psállite Dómino.

67:33 Psállite Deo, qui ascéndit super cælum cæli, * ad Oriéntem.

67:34 Ecce dabit voci suæ vocem virtútis, date glóriam Deo super Israël, * magnificéntia ejus, et virtus ejus in núbibus.

67:36 Mirábilis Deus in sanctis suis, Deus Israël ipse dabit virtútem, et fortitúdinem plebi suæ, * benedíctus Deus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. In ecclésiis benedícite Dómino Deo.

℣. Mirábilis Deus in sanctis suis.

℟. Deus Israël dabit virtútem plebi suæ.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Ipsíus píetas et misericórdia nos ádjuvet, qui cum Patre et Spíritu Sancto vivit et regnat in sǽcula sæculórum.

℟. Amen.

℣. Jube, domne, benedícere.

Benedictio. Deus Pater omnípotens sit nobis propítius et clemens.

℟. Amen.

Lectio 4

Margarita, Scotórum regína, paterno Angliæ regum, materno Cæsárum sánguine claríssima, illustrior adhuc fuit christiana virtúte. Hæc in Hungária nata, ubi pater tunc témporis exsulabat, post exactam summa cum pietáte puerílem ætátem, una cum genitore, qui a sancto Eduardo patruo, Anglórum rege, ad paterni regni fastigium vocabátur, in Angliam venit. Mox, alternante paréntum fortuna, ex Angliæ littore solvens, vi tempestátis expulsa, seu verius divinæ providéntiæ consílio deducta est in oram marítimam Scotiæ. Ibi cum ex matris imperio Malchólmo tertio Scotórum regi, egregiis ejus dótibus capto, nupsísset, sanctimoniæ ac pietátis opéribus, trigínta quibus regnávit annis, toti regno mirifice prófuit.

℣. Tu autem, Dómine, miserére nobis.

℟. Deo grátias.

℟. Propter veritátem, et mansuetúdinem, et justítiam:

* Et dedúcet te mirabíliter déxtera tua.

℣. Spécie tua et pulchritúdine tua inténde, próspere procéde, et regna.

℟. Et dedúcet te mirabíliter déxtera tua.

℣. Jube, domne, benedícere.

Benedictio. Christus perpétuæ det nobis gáudia vitæ.

℟. Amen.

Lectio 5

Inter regales delicias corpus afflictatiónibus ac vigiliis mácerans, magnam noctis partem piis precatiónibus extrahebat. Præter alia jejunia, quæ idéntidem usurpabat, íntegros quadragínta dies ante Natalícia festa tanta cum severitáte jejunare consuevit, ut ne in gravíssimis quidem dolóribus intermiserit. Divino cultui addictíssima, templa pluria et cœnobia partim ex íntegro excitávit, partim resarcívit, et sacra supelléctili ac largo censu ditávit. Regem cónjugem ad meliórem frugem et ad simília suis exercitatiónibus ópera saluberrimo exemplo traduxit, liberosque omnes tam sancte et feliciter educávit, ut eórum plerique, quemádmodum et Agatha mater, et Christina soror, sanctíssimum vitæ genus ampléxi sint. Universi demum regni felicitáti cónsulens, a vitiis ómnibus, quæ furtim irrepserant, pópulos expurgávit, eisque mores christiana pietáte dignos restituit.

℣. Tu autem, Dómine, miserére nobis.

℟. Deo grátias.

℟. Dilexísti justítiam, et odísti iniquitátem:

* Proptérea unxit te Deus, Deus tuus, óleo lætítiæ.

℣. Propter veritátem, et mansuetúdinem, et justítiam.

℟. Proptérea unxit te Deus, Deus tuus, óleo lætítiæ.

℣. Jube, domne, benedícere.

Benedictio. Ignem sui amóris accéndat Deus in córdibus nostris.

℟. Amen.

Lectio 6

Nihil tamen æque in illa mirábile fuit ac flagrantíssima caritas erga próximos, præsertim egénos, quorum numerosis grégibus non modo stipem áffatim suppeditare, verum étiam trecentis quotídie materna benignitate dapes præbére, flexis genibus in morem ancíllæ ministrare, regiis mánibus pedes ablúere, et pressis étiam ósculis úlcera fovére, solemne hábuit. His porro aliisque piis sumptibus non regias tantum vestes et preiosa monília distraxit, sed ipsum non semel exhausit ærárium. Tolerátis demum ad patiéntiæ miraculum acerbíssimis dolóribus, ánimam semestri corporis ægrotatióne purgatam Auctori suo, sextodecimo Kalendas Decembris, réddidit. Quo témporis momento fácies ejus, diuturni morbi macie ac pallore fœdata, insólita quadam venustáte reflóruit. Miris étiam post mortem prodigiis clara, et Clementis décimi auctoritate in Scotiæ patronam accepta, ubíque terrárum religiosíssime cólitur.

℣. Tu autem, Dómine, miserére nobis.

℟. Deo grátias.

℟. Fallax grátia, et vana est pulchritúdo:

* Múlier timens Dóminum, ipsa laudábitur.

℣. Date ei de fructu mánuum suárum, et laudent eam in portis ópera ejus.

℟. Múlier timens Dóminum, ipsa laudábitur.

℣. Glória Patri, et Fílio, * et Spirítui Sancto.

℟. Múlier timens Dóminum, ipsa laudábitur.

Nocturnus III.

Ant. Salvum me fac. ‡

Psalmus 68(2-13) [7]

68:2 Salvum me fac, ‡ Deus: * quóniam intravérunt aquæ usque ad ánimam meam.

68:3 Infíxus sum in limo profúndi: * et non est substántia.

68:3 Veni in altitúdinem maris: * et tempéstas demérsit me.

68:4 Laborávi clamans, raucæ factæ sunt fauces meæ: * defecérunt óculi mei, dum spero in Deum meum.

68:5 Multiplicáti sunt super capíllos cápitis mei, * qui odérunt me gratis.

68:5 Confortáti sunt qui persecúti sunt me inimíci mei injúste: * quæ non rápui, tunc exsolvébam.

68:6 Deus, tu scis insipiéntiam meam: * et delícta mea a te non sunt abscóndita.

68:7 Non erubéscant in me qui exspéctant te, Dómine, * Dómine virtútum.

68:7 Non confundántur super me * qui quærunt te, Deus Israël.

68:8 Quóniam propter te sustínui oppróbrium: * opéruit confúsio fáciem meam.

68:9 Extráneus factus sum frátribus meis, * et peregrínus fíliis matris meæ.

68:10 Quóniam zelus domus tuæ comédit me: * et oppróbria exprobrántium tibi cecidérunt super me.

68:11 Et opérui in jejúnio ánimam meam: * et factum est in oppróbrium mihi.

68:12 Et pósui vestiméntum meum cilícium: * et factus sum illis in parábolam.

68:13 Advérsum me loquebántur, qui sedébant in porta: * et in me psallébant qui bibébant vinum.

68:13 Ego vero oratiónem meam ad te, Dómine: * tempus benepláciti, Deus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salvum me fac, Deus, quóniam intravérunt aquæ usque ad ánimam meam.

Ant. Propter inimícos meos.

Psalmus 68(14-29) [8]

68:14 In multitúdine misericórdiæ tuæ exáudi me, * in veritáte salútis tuæ:

68:15 Éripe me de luto, ut non infígar: * líbera me ab iis, qui odérunt me, et de profúndis aquárum.

68:16 Non me demérgat tempéstas aquæ, neque absórbeat me profúndum: * neque úrgeat super me púteus os suum.

68:17 Exáudi me, Dómine, quóniam benígna est misericórdia tua: * secúndum multitúdinem miseratiónum tuárum réspice in me.

68:18 Et ne avértas fáciem tuam a púero tuo: * quóniam tríbulor, velóciter exáudi me.

68:19 Inténde ánimæ meæ, et líbera eam: * propter inimícos meos éripe me.

68:20 Tu scis impropérium meum, et confusiónem meam, * et reveréntiam meam.

68:21 In conspéctu tuo sunt omnes qui tríbulant me: * impropérium exspectávit cor meum, et misériam.

68:21 Et sustínui qui simul contristarétur, et non fuit: * et qui consolarétur, et non invéni.

68:22 Et dedérunt in escam meam fel: * et in siti mea potavérunt me acéto.

68:23 Fiat mensa eórum coram ipsis in láqueum, * et in retributiónes, et in scándalum.

68:24 Obscuréntur óculi eórum ne vídeant: * et dorsum eórum semper incúrva.

68:25 Effúnde super eos iram tuam: * et furor iræ tuæ comprehéndat eos.

68:26 Fiat habitátio eórum desérta: * et in tabernáculis eórum non sit qui inhábitet.

68:27 Quóniam quem tu percussísti, persecúti sunt: * et super dolórem vúlnerum meórum addidérunt.

68:28 Appóne iniquitátem super iniquitátem eórum: * et non intrent in justítiam tuam.

68:29 Deleántur de libro vivéntium: * et cum justis non scribántur.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Propter inimícos meos éripe me, Dómine.

Ant. Quǽrite Dóminum.

Psalmus 68(30-37) [9]

68:30 Ego sum pauper et dolens: * salus tua, Deus, suscépit me.

68:31 Laudábo nomen Dei cum cántico: * et magnificábo eum in laude:

68:32 Et placébit Deo super vítulum novéllum: * córnua producéntem et úngulas.

68:33 Vídeant páuperes et læténtur: * quǽrite Deum, et vivet ánima vestra.

68:34 Quóniam exaudívit páuperes Dóminus: * et vinctos suos non despéxit.

68:35 Laudent illum cæli et terra, * mare et ómnia reptília in eis.

68:36 Quóniam Deus salvam fáciet Sion: * et ædificabúntur civitátes Juda.

68:36 Et inhabitábunt ibi, * et hereditáte acquírent eam.

68:37 Et semen servórum ejus possidébit eam: * et qui díligunt nomen ejus, habitábunt in ea.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Quǽrite Dóminum, et vivet ánima vestra.

℣. Laudábo nomen Dei cum cántico.

℟. Et magnificábo eum in laude.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. A vínculis peccatórum nostrórum absólvat nos omnípotens et miséricors Dóminus.

℟. Amen.

℣. Jube, domne, benedícere.

Benedictio. Evangélica léctio sit nobis salus et protéctio.

℟. Amen.

Lectio 7

Léctio sancti Evangélii secúndum Matthǽum

Matt 13:44-52

In illo témpore: Dixit Jesus discípulis suis parábolam hanc: Simile est regnum cælórum thesáuro abscóndito in agro. Et réliqua.

Homilía sancti Gregórii Papæ

Homilia 11 in Evangelia

Cælórum regnum, fratres caríssimi, idcírco terrénis rebus símile dícitur, ut, ex his quæ ánimus novit, surgat ad incógnita, quæ non novit: quátenus exémplo visibílium se ad invisibília rápiat, et, per ea quæ usu dídicit quasi confricátus incaléscat; ut per hoc, quod scit notum dilígere, discat et incógnita amáre. Ecce enim cælórum regnum thesáuro abscóndito in agro comparátur; quem, qui invénit homo, abscóndit, et præ gáudio illíus vadit, et vendit univérsa quæ habet, et emit agrum illum.

℣. Tu autem, Dómine, miserére nobis.

℟. Deo grátias.

℟. Os suum apéruit sapiéntiæ, et lex cleméntiæ in lingua ejus: considerávit sémitas domus suæ,

* Et panem otiósa non comédit.

℣. Gustávit et vidit quia bona est negotiátio ejus: non exstinguétur in nocte lucérna ejus.

℟. Et panem otiósa non comédit.

℣. Jube, domne, benedícere.

Benedictio. Cujus festum cólimus, ipsa intercédat pro nobis ad Dóminum.

℟. Amen.

Lectio 8

Qua in re hoc quoque notándum est, quod invéntus thesáurus abscónditur, ut servétur: quia stúdium cæléstis desidérii a malígnis spirítibus custodíre non súfficit, qui hoc ab humánis láudibus non abscóndit. In præsénti étenim vita, quasi in via sumus, qua ad pátriam pérgimus. Malígni autem spíritus iter nostrum quasi quidam latrúnculi óbsident. Deprædári ergo desíderat, qui thesáurum públice portat in via. Hoc autem dico, non ut próximi ópera nostra bona non vídeant, cum scriptum sit: Vídeant ópera vestra bona, et gloríficent Patrem vestrum qui in cælis est; sed, ut per hoc quod ágimus, laudes extérius non quærámus. Sic autem sit opus in público, quátenus inténtio máneat in occúlto; ut, et de bono ópere próximis præbeámus exémplum, et tamen per intentiónem, qua Deo soli placére quǽrimus, semper optémus secrétum.

℣. Tu autem, Dómine, miserére nobis.

℟. Deo grátias.

℟. Regnum mundi et omnem ornátum sǽculi contémpsi, propter amórem Dómini mei Jesu Christi:

* Quem vidi, quem amávi, in quem crédidi, quem diléxi.

℣. Eructávit cor meum verbum bonum: dico ego ópera mea Regi.

℟. Quem vidi, quem amávi, in quem crédidi, quem diléxi.

℣. Glória Patri, et Fílio, * et Spirítui Sancto.

℟. Quem vidi, quem amávi, in quem crédidi, quem diléxi.

℣. Jube, domne, benedícere.

Benedictio. Ad societátem cívium supernórum perdúcat nos Rex Angelórum.

℟. Amen.

Lectio 9

Thesáurus autem cæléste est desidérium; ager vero, in quo thesáurus abscónditur, disciplína stúdii cæléstis. Quem profécto agrum, vénditis ómnibus, cómparat, qui, voluptátibus carnis renúntians, cuncta sua terréna desidéria per disciplínæ cæléstis custódiam calcat: ut nihil jam quod caro blandítur, líbeat; nihil, quod carnálem vitam trucídat, spíritus perhorréscat.

℣. Tu autem, Dómine, miserére nobis.

℟. Deo grátias.

Te Deum

Te Deum laudámus: * te Dóminum confitémur.

Te ætérnum Patrem * omnis terra venerátur.

Tibi omnes Ángeli, * tibi Cæli, et univérsæ Potestátes:

Tibi Chérubim et Séraphim * incessábili voce proclámant:

Fit reverentia Sanctus, Sanctus, Sanctus * Dóminus Deus Sábaoth.

Pleni sunt cæli et terra * majestátis glóriæ tuæ.

Te gloriósus * Apostolórum chorus,

Te Prophetárum * laudábilis númerus,

Te Mártyrum candidátus * laudat exércitus.

Te per orbem terrárum * sancta confitétur Ecclésia,

Patrem * imménsæ majestátis;

Venerándum tuum verum * et únicum Fílium;

Sanctum quoque * Paráclitum Spíritum.

Tu Rex glóriæ, * Christe.

Tu Patris * sempitérnus es Fílius.

Fit reverentia Tu, ad liberándum susceptúrus hóminem: * non horruísti Vírginis úterum.

Tu, devícto mortis acúleo, * aperuísti credéntibus regna cælórum.

Tu ad déxteram Dei sedes, * in glória Patris.

Judex créderis * esse ventúrus.

Sequens versus dicitur flexis genibus Te ergo quǽsumus, tuis fámulis súbveni, * quos pretióso sánguine redemísti.

Ætérna fac cum Sanctis tuis * in glória numerári.

Salvum fac pópulum tuum, Dómine, * et bénedic hereditáti tuæ.

Et rege eos, * et extólle illos usque in ætérnum.

Per síngulos dies * benedícimus te.

Fit reverentia, secundum consuetudinem Et laudámus nomen tuum in sǽculum, * et in sǽculum sǽculi.

Dignáre, Dómine, die isto * sine peccáto nos custodíre.

Miserére nostri, Dómine, * miserére nostri.

Fiat misericórdia tua, Dómine, super nos, * quemádmodum sperávimus in te.

In te, Dómine, sperávi: * non confúndar in ætérnum.

Reliqua omittuntur, nisi separandæ sint.

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui beátam Margarítam regínam exímia in páuperes caritáte mirábilem effecísti: da; ut, ejus intercessióne et exémplo, tua in córdibus nostris cáritas júgiter augeátur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Laudes

Incipit

Si Matutinum a Laudibus separatur, tunc dicitur secreto:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Secus absolute incipiuntur, ut sequitur:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Psalterio secundum diem}

Ant. Jubiláte.

Psalmus 97 [1]

97:1 Cantáte Dómino cánticum novum: * quia mirabília fecit.

97:1 Salvávit sibi déxtera ejus: * et brácchium sanctum ejus.

97:2 Notum fecit Dóminus salutáre suum: * in conspéctu géntium revelávit justítiam suam.

97:3 Recordátus est misericórdiæ suæ, * et veritátis suæ dómui Israël.

97:3 Vidérunt omnes términi terræ * salutáre Dei nostri.

97:4 Jubiláte Deo, omnis terra: * cantáte, et exsultáte, et psállite.

97:5 Psállite Dómino in cíthara, in cíthara et voce psalmi: * in tubis ductílibus, et voce tubæ córneæ.

97:6 Jubiláte in conspéctu regis Dómini: * moveátur mare, et plenitúdo ejus: orbis terrárum, et qui hábitant in eo.

97:8 Flúmina plaudent manu, simul montes exsultábunt a conspéctu Dómini: * quóniam venit judicáre terram.

97:9 Judicábit orbem terrárum in justítia, * et pópulos in æquitáte.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Jubiláte in conspéctu regis Dómini.

Ant. Dómine. ‡

Psalmus 89 [2]

89:1 Dómine, ‡ refúgium factus es nobis: * a generatióne in generatiónem.

89:2 Priúsquam montes fíerent, aut formarétur terra et orbis: * a sǽculo et usque in sǽculum tu es, Deus.

89:3 Ne avértas hóminem in humilitátem: * et dixísti: Convertímini, fílii hóminum.

89:4 Quóniam mille anni ante óculos tuos, * tamquam dies hestérna, quæ prætériit,

89:5 Et custódia in nocte, * quæ pro níhilo habéntur, eórum anni erunt.

89:6 Mane sicut herba tránseat, mane flóreat, et tránseat: * véspere décidat, indúret et aréscat.

89:7 Quia defécimus in ira tua, * et in furóre tuo turbáti sumus.

89:8 Posuísti iniquitátes nostras in conspéctu tuo: * sǽculum nostrum in illuminatióne vultus tui.

89:9 Quóniam omnes dies nostri defecérunt: * et in ira tua defécimus.

89:9 Anni nostri sicut aránea meditabúntur: * dies annórum nostrórum in ipsis, septuagínta anni.

89:10 Si autem in potentátibus, octogínta anni: * et ámplius eórum, labor et dolor.

89:10 Quóniam supervénit mansuetúdo: * et corripiémur.

89:11 Quis novit potestátem iræ tuæ: * et præ timóre tuo iram tuam dinumeráre?

89:12 Déxteram tuam sic notam fac: * et erudítos corde in sapiéntia.

89:13 Convértere, Dómine, úsquequo? * et deprecábilis esto super servos tuos.

89:14 Repléti sumus mane misericórdia tua: * et exsultávimus, et delectáti sumus ómnibus diébus nostris.

89:15 Lætáti sumus pro diébus, quibus nos humiliásti: * annis, quibus vídimus mala.

89:16 Réspice in servos tuos, et in ópera tua: * et dírige fílios eórum.

89:17 Et sit splendor Dómini, Dei nostri, super nos, et ópera mánuum nostrárum dírige super nos: * et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dómine, refúgium factus es nobis.

Ant. Dómine.

Psalmus 35 [3]

35:2 Dixit injústus ut delínquat in semetípso: * non est timor Dei ante óculos ejus.

35:3 Quóniam dolóse egit in conspéctu ejus: * ut inveniátur iníquitas ejus ad ódium.

35:4 Verba oris ejus iníquitas, et dolus: * nóluit intellégere ut bene ágeret.

35:5 Iniquitátem meditátus est in cubíli suo: * ástitit omni viæ non bonæ, malítiam autem non odívit.

35:6 Dómine, in cælo misericórdia tua: * et véritas tua usque ad nubes.

35:7 Justítia tua sicut montes Dei: * judícia tua abýssus multa.

35:7 Hómines, et juménta salvábis, Dómine: * quemádmodum multiplicásti misericórdiam tuam, Deus.

35:8 Fílii autem hóminum, * in tégmine alárum tuárum sperábunt.

35:9 Inebriabúntur ab ubertáte domus tuæ: * et torrénte voluptátis tuæ potábis eos.

35:10 Quóniam apud te est fons vitæ: * et in lúmine tuo vidébimus lumen.

35:11 Præténde misericórdiam tuam sciéntibus te, * et justítiam tuam his, qui recto sunt corde.

35:12 Non véniat mihi pes supérbiæ: * et manus peccatóris non móveat me.

35:13 Ibi cecidérunt qui operántur iniquitátem: * expúlsi sunt, nec potuérunt stare.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dómine, in cælo misericórdia tua.

Ant. Pópulus meus.

Canticum Jeremiæ [4]

Jer 31:10-18

31:10 Audíte verbum Dómini, gentes, * et annuntiáte in ínsulis, quæ procul sunt,

31:11 Et dícite: Qui dispérsit Israël, congregábit eum: * et custódiet eum sicut pastor gregem suum.

31:12 Redémit enim Dóminus Jacob, * et liberávit eum de manu potentióris.

31:13 Et vénient, et laudábunt in monte Sion: * et cónfluent ad bona Dómini,

31:14 Super fruménto, et vino, et óleo, * et fœtu pécorum et armentórum:

31:15 Erítque ánima eórum quasi hortus irríguus, * et ultra non esúrient.

31:16 Tunc lætábitur virgo in choro, * júvenes et senes simul:

31:17 Et convértam luctum eórum in gáudium, * et consolábor eos, et lætificábo a dolóre suo.

31:18 Et inebriábo ánimam sacerdótum pinguédine: * et pópulus meus bonis meis adimplébitur.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Pópulus meus, ait Dóminus, bonis meis adimplébitur.

Ant. Deo nostro.

Psalmus 146 [5]

146:1 Laudáte Dóminum quóniam bonus est psalmus: * Deo nostro sit jucúnda, decóraque laudátio.

146:2 Ædíficans Jerúsalem Dóminus: * dispersiónes Israélis congregábit.

146:3 Qui sanat contrítos corde: * et álligat contritiónes eórum.

146:4 Qui númerat multitúdinem stellárum: * et ómnibus eis nómina vocat.

146:5 Magnus Dóminus noster, et magna virtus ejus: * et sapiéntiæ ejus non est númerus.

146:6 Suscípiens mansuétos Dóminus: * humílians autem peccatóres usque ad terram.

146:7 Præcínite Dómino in confessióne: * psállite Deo nostro in cíthara.

146:8 Qui óperit cælum núbibus: * et parat terræ plúviam.

146:8 Qui prodúcit in móntibus fænum: * et herbam servitúti hóminum.

146:9 Qui dat juméntis escam ipsórum: * et pullis corvórum invocántibus eum.

146:10 Non in fortitúdine equi voluntátem habébit: * nec in tíbiis viri beneplácitum erit ei.

146:11 Beneplácitum est Dómino super timéntes eum: * et in eis, qui sperant super misericórdia ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Deo nostro jucúnda sit laudátio.

Capitulum Hymnus Versus {ex Commune aut Festo}

Prov. 31:10-11

Mulíerem fortem quis invéniet? Procul et de últimis fínibus prétium ejus. Confídit in ea cor viri sui, et spóliis non indigébit.

℟. Deo grátias.

Hymnus {Doxology: Heart}

Fortem viríli péctore

Laudémus omnes féminam,

Quæ sanctitátis glória

Ubíque fulget ínclita.

Hæc sancto amóre sáucia,

Dum mundi amórem nóxium

Horréscit, ad cæléstia

Iter perégit árduum.

Carnem domans jejúniis,

Dulcíque mentem pábulo

Oratiónis nútriens,

Cæli potítur gáudiis.

Rex Christe, virtus fórtium,

Qui magna solus éfficis,

Hujus precátu, quǽsumus,

Audi benígnus súpplices.

Jesu, tibi sit glória,

Qui Corde fundis grátiam,

Cum Patre et almo Spíritu,

In sempitérna sǽcula.

Amen.

℣. Diffúsa est grátia in lábiis tuis.

℟. Proptérea benedíxit te Deus in ætérnum.

Canticum: Benedictus {Antiphona ex Proprio Sanctorum}

Ant. Date ei.

Canticum Zachariæ

Luc. 1:68-79

1:68 Benedíctus ✠ Dóminus, Deus Israël: * quia visitávit, et fecit redemptiónem plebis suæ:

1:69 Et eréxit cornu salútis nobis: * in domo David, púeri sui.

1:70 Sicut locútus est per os sanctórum, * qui a sǽculo sunt, prophetárum ejus:

1:71 Salútem ex inimícis nostris, * et de manu ómnium, qui odérunt nos.

1:72 Ad faciéndam misericórdiam cum pátribus nostris: * et memorári testaménti sui sancti.

1:73 Jusjurándum, quod jurávit ad Ábraham patrem nostrum, * datúrum se nobis:

1:74 Ut sine timóre, de manu inimicórum nostrórum liberáti, * serviámus illi.

1:75 In sanctitáte, et justítia coram ipso, * ómnibus diébus nostris.

1:76 Et tu, puer, Prophéta Altíssimi vocáberis: * præíbis enim ante fáciem Dómini, paráre vias ejus:

1:77 Ad dandam sciéntiam salútis plebi ejus: * in remissiónem peccatórum eórum:

1:78 Per víscera misericórdiæ Dei nostri: * in quibus visitávit nos, óriens ex alto:

1:79 Illumináre his, qui in ténebris, et in umbra mortis sedent: * ad dirigéndos pedes nostros in viam pacis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Date ei de fructu mánuum suárum, et laudent eam in portis ópera ejus.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui beátam Margarítam regínam exímia in páuperes caritáte mirábilem effecísti: da; ut, ejus intercessióne et exémplo, tua in córdibus nostris cáritas júgiter augeátur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Commemoratio Die VII infra Octavam SSmi Cordis Jesu

Ant. Facta sunt enim hæc ut Scriptúra implerétur quæ dicit: Vidébunt in quem transfixérunt.

℣. Repléti sumus mane misericórdia tua.

℟. Exsultávimus, et delectáti sumus.

Orémus.

Deus, qui nobis in Corde Fílii tui, nostris vulneráto peccátis, infinítos dilectiónis thesáuros misericórditer largíri dignáris; concéde, quǽsumus, ut illi devótum pietátis nostræ præstántes obséquium, dignæ quoque satisfactiónis exhibeámus offícium.

Per eúmdem Dóminum nostrum Jesum Christum Fílium tuum, qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

℣. Dóminus det nobis suam pacem.

℟. Et vitam ætérnam. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Ad Primam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus {Doxology: Heart}

Jam lucis orto sídere,

Deum precémur súpplices,

Ut in diúrnis áctibus

Nos servet a nocéntibus.

Linguam refrénans témperet,

Ne litis horror ínsonet:

Visum fovéndo cóntegat,

Ne vanitátes háuriat.

Sint pura cordis íntima,

Absístat et vecórdia;

Carnis terat supérbiam

Potus cibíque párcitas.

Ut, cum dies abscésserit,

Noctémque sors redúxerit,

Mundi per abstinéntiam

Ipsi canámus glóriam.

Jesu, tibi sit glória,

Qui Corde fundis grátiam,

Cum Patre et almo Spíritu,

In sempitérna sǽcula.

Amen.

Psalmi {ex Psalterio secundum diem}

Ant. In loco páscuæ.

Psalmus 22 [1]

22:1 Dóminus regit me, et nihil mihi déerit: * in loco páscuæ ibi me collocávit.

22:2 Super aquam refectiónis educávit me: * ánimam meam convértit.

22:3 Dedúxit me super sémitas justítiæ, * propter nomen suum.

22:4 Nam, et si ambulávero in médio umbræ mortis, non timébo mala: * quóniam tu mecum es.

22:4 Virga tua, et báculus tuus: * ipsa me consoláta sunt.

22:5 Parásti in conspéctu meo mensam, * advérsus eos, qui tríbulant me.

22:5 Impinguásti in óleo caput meum: * et calix meus inébrians quam præclárus est!

22:6 Et misericórdia tua subsequétur me * ómnibus diébus vitæ meæ:

22:6 Et ut inhábitem in domo Dómini, * in longitúdinem diérum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 71(2-8) [2]

71:2 Deus, judícium tuum regi da: * et justítiam tuam fílio regis:

71:2 Judicáre pópulum tuum in justítia, * et páuperes tuos in judício.

71:3 Suscípiant montes pacem pópulo: * et colles justítiam.

71:4 Judicábit páuperes pópuli, et salvos fáciet fílios páuperum: * et humiliábit calumniatórem.

71:5 Et permanébit cum sole, et ante lunam, * in generatióne et generatiónem.

71:6 Descéndet sicut plúvia in vellus: * et sicut stillicídia stillántia super terram.

71:7 Oriétur in diébus ejus justítia, et abundántia pacis: * donec auferátur luna.

71:8 Et dominábitur a mari usque ad mare: * et a flúmine usque ad términos orbis terrárum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 71(9-19) [3]

71:9 Coram illo prócident Æthíopes: * et inimíci ejus terram lingent.

71:10 Reges Tharsis, et ínsulæ múnera ófferent: * reges Árabum et Saba dona addúcent.

71:11 Et adorábunt eum omnes reges terræ: * omnes gentes sérvient ei:

71:12 Quia liberábit páuperem a poténte: * et páuperem, cui non erat adjútor.

71:13 Parcet páuperi et ínopi: * et ánimas páuperum salvas fáciet.

71:14 Ex usúris et iniquitáte rédimet ánimas eórum: * et honorábile nomen eórum coram illo.

71:15 Et vivet, et dábitur ei de auro Arábiæ, et adorábunt de ipso semper: * tota die benedícent ei.

71:16 Et erit firmaméntum in terra in summis móntium, superextollétur super Líbanum fructus ejus: * et florébunt de civitáte sicut fænum terræ.

71:17 Sit nomen ejus benedíctum in sǽcula: * ante solem pérmanet nomen ejus.

71:17 Et benedicéntur in ipso omnes tribus terræ: * omnes gentes magnificábunt eum.

71:18 Benedíctus Dóminus, Deus Israël, * qui facit mirabília solus:

71:19 Et benedíctum nomen majestátis ejus in ætérnum: * et replébitur majestáte ejus omnis terra: fiat, fiat.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. In loco páscuæ ibi Dóminus me collocávit.

Capitulum Responsorium Versus {ex Psalterio secundum diem}

1 Tim. 1:17

Regi sæculórum immortáli et invisíbili, soli Deo honor et glória in sǽcula sæculórum. Amen.

℟. Deo grátias.

℟.br. Christe, Fili Dei vivi, * Miserére nobis.

℟. Christe, Fili Dei vivi, * Miserére nobis.

℣. Qui corde fundis grátiam.

℟. Miserére nobis.

℣. Glória Patri, et Fílio, * et Spirítui Sancto.

℟. Christe, Fili Dei vivi, * Miserére nobis.

℣. Exsúrge, Christe, ádjuva nos.

℟. Et líbera nos propter nomen tuum.

Preces Dominicales et Feriales{omittitur}

Preces Feriales{omittitur}

Preces Dominicales et Feriales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Dómine Deus omnípotens, qui ad princípium hujus diéi nos perveníre fecísti: tua nos hódie salva virtúte; ut in hac die ad nullum declinémus peccátum, sed semper ad tuam justítiam faciéndam nostra procédant elóquia, dirigántur cogitatiónes et ópera.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Martyrologium {anticip.}

Tértio Idus Júnii Luna séptima Anno Dómini 2027

Octáva sacratíssimi Cordis Jesu.

Salamínæ, in Cypro, natális sancti Bárnabæ Apóstoli, qui, natióne Cýprius, cum Paulo Géntium Apóstolus a discípulis ordinátus, multas regiónes cum eo peragrávit, injúnctum sibi opus Evangélicæ prædicatiónis exércens; postrémo, Cyprum proféctus, ibi Apostolátum suum glorióso martýrio decorávit. Ejus corpus, témpore Zenónis Imperatóris, ipso Bárnaba revelánte, repértum est, una cum códice Evangélii sancti Matthǽi, ejúsdem Bárnabæ manu descrípto.

Salmánticæ, in Hispánia, item natális sancti Joánnis a sancto Facúndo, ex Eremitárum sancti Augustíni Ordine, Confessóris; qui fídei zelo, sanctimónia vitæ ac miráculis cláruit. Ipsíus autem festívitas sequénti die celebrátur.

Aquiléjæ pássio sanctórum Felícis et Fortunáti fratrum, qui, in persecutióne Diocletiáni et Maximiáni, equúleo suspénsi, atque, ardéntibus lampádibus circa eórum látera appósitis et mox divína virtúte exstínctis, per ventrem fervénti oleo sunt perfúsi; et ad últimum, cum in Christi confessióne persísterent, gloriósi certáminis cursum, obtruncáti cápite, implevérunt.

Bremæ natális sancti Rembérti, Hamburgénsis ac Breménsis Epíscopi.

Tarvísii sancti Parísii, civis Bononiénsis, Confessóris et Mónachi, ex Ordine Camaldulénsi.

Romæ Translátio sancti Gregórii Nazianzéni, Epíscopi, Confessóris atque Ecclésiæ Doctóris; cujus sacrum corpus, e Constantinópoli ántea delátum ad Urbem, atque in Ecclésia sanctæ Dei Genitrícis ad Campum Mártium diu asservátum, Gregórius Décimus tértius, Póntifex Máximus, in Capéllam, a se in Basílica sancti Petri magnificentíssime exornátam, summa celebritáte tránstulit, ac postrídie digno honóre sub altári cóndidit.

℣. Et álibi aliórum plurimórum sanctórum Mártyrum et Confessórum, atque sanctárum Vírginum.

℟. Deo grátias.

℣. Pretiósa in conspéctu Dómini.

℟. Mors Sanctórum ejus.

Sancta María et omnes Sancti intercédant pro nobis ad Dóminum, ut nos mereámur ab eo adjuvári et salvári, qui vivit et regnat in sǽcula sæculórum.

℟. Amen.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Réspice in servos tuos, Dómine, et in ópera tua, et dírige fílios eórum.

℟. Et sit splendor Dómini Dei nostri super nos, et ópera mánuum nostrárum dírige super nos, et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Orémus.

Dirígere et sanctificáre, régere et gubernáre dignáre, Dómine Deus, Rex cæli et terræ, hódie corda et córpora nostra, sensus, sermónes et actus nostros in lege tua, et in opéribus mandatórum tuórum: ut hic et in ætérnum, te auxiliánte, salvi et líberi esse mereámur, Salvátor mundi: Qui vivis et regnas in sǽcula sæculórum.

℟. Amen.

Lectio brevis {ex Commune aut Festo}

℣. Jube, domne, benedícere.

Benedictio. Dies et actus nostros in sua pace dispónat Dóminus omnípotens.

℟. Amen.

Prov 31:29-30

Multæ fíliæ congregavérunt divítias: tu supergréssa es univérsas. Fallax grátia, et vana est pulchritúdo: múlier timens Dóminum, ipsa laudábitur.

℣. Tu autem, Dómine, miserére nobis.

℟. Deo grátias.

Conclusio

℣. Adjutórium nostrum ✠ in nómine Dómini.

℟. Qui fecit cælum et terram.

℣. Benedícite.

℟. Deus.

Benedictio. Dóminus nos benedícat, ✠ et ab omni malo deféndat, et ad vitam perdúcat ætérnam. Et fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Tertiam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus {Doxology: Heart}

Nunc, Sancte, nobis, Spíritus,

Unum Patri cum Fílio,

Dignáre promptus íngeri

Nostro refúsus péctori.

Os, lingua, mens, sensus, vigor

Confessiónem pérsonent.

Flamméscat igne cáritas,

Accéndat ardor próximos.

Jesu, tibi sit glória,

Qui Corde fundis grátiam,

Cum Patre et almo Spíritu,

In sempitérna sǽcula.

Amen.

Psalmi {ex Psalterio secundum diem}

Ant. Quam bonus. ‡

Psalmus 72(1-9) [1]

72:1 Quam bonus ‡ Israël Deus, * his, qui recto sunt corde!

72:2 Mei autem pæne moti sunt pedes: * pæne effúsi sunt gressus mei.

72:3 Quia zelávi super iníquos, * pacem peccatórum videns.

72:4 Quia non est respéctus morti eórum: * et firmaméntum in plaga eórum.

72:5 In labóre hóminum non sunt, * et cum homínibus non flagellabúntur:

72:6 Ídeo ténuit eos supérbia, * opérti sunt iniquitáte et impietáte sua.

72:7 Pródiit quasi ex ádipe iníquitas eórum: * transiérunt in afféctum cordis.

72:8 Cogitavérunt, et locúti sunt nequítiam: * iniquitátem in excélso locúti sunt.

72:9 Posuérunt in cælum os suum: * et lingua eórum transívit in terra.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 72(10-17) [2]

72:10 Ídeo convertétur pópulus meus hic: * et dies pleni inveniéntur in eis.

72:11 Et dixérunt: Quómodo scit Deus, * et si est sciéntia in excélso?

72:12 Ecce, ipsi peccatóres, et abundántes in sǽculo, * obtinuérunt divítias.

72:13 Et dixi: Ergo sine causa justificávi cor meum, * et lavi inter innocéntes manus meas:

72:14 Et fui flagellátus tota die, * et castigátio mea in matutínis.

72:15 Si dicébam: Narrábo sic: * ecce, natiónem filiórum tuórum reprobávi.

72:16 Existimábam ut cognóscerem hoc, * labor est ante me:

72:17 Donec intrem in Sanctuárium Dei: * et intéllegam in novíssimis eórum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 72(18-28) [3]

72:18 Verúmtamen propter dolos posuísti eis: * dejecísti eos dum allevaréntur.

72:19 Quómodo facti sunt in desolatiónem, súbito defecérunt: * periérunt propter iniquitátem suam.

72:20 Velut sómnium surgéntium, Dómine, * in civitáte tua imáginem ipsórum ad níhilum rédiges.

72:21 Quia inflammátum est cor meum, et renes mei commutáti sunt: * et ego ad níhilum redáctus sum, et nescívi.

72:23 Ut juméntum factus sum apud te: * et ego semper tecum.

72:24 Tenuísti manum déxteram meam: et in voluntáte tua deduxísti me, * et cum glória suscepísti me.

72:25 Quid enim mihi est in cælo? * et a te quid vólui super terram?

72:26 Defécit caro mea, et cor meum: * Deus cordis mei, et pars mea Deus in ætérnum.

72:27 Quia ecce, qui elóngant se a te, períbunt: * perdidísti omnes, qui fornicántur abs te.

72:28 Mihi autem adhærére Deo bonum est: * pónere in Dómino Deo spem meam:

72:28 Ut annúntiem omnes prædicatiónes tuas, * in portis fíliæ Sion.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Quam bonus Israël Deus, his, qui recto sunt corde.

Capitulum Responsorium Versus {ex Commune aut Festo}

Prov. 31:10-11

Mulíerem fortem quis invéniet? Procul et de últimis fínibus prétium ejus. Confídit in ea cor viri sui, et spóliis non indigébit.

℟. Deo grátias.

℟.br. Spécie tua * Et pulchritúdine tua.

℟. Spécie tua * Et pulchritúdine tua.

℣. Inténde, próspere procéde, et regna.

℟. Et pulchritúdine tua.

℣. Glória Patri, et Fílio, * et Spirítui Sancto.

℟. Spécie tua * Et pulchritúdine tua.

℣. Adjuvábit eam Deus vultu suo.

℟. Deus in médio ejus, non commovébitur.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui beátam Margarítam regínam exímia in páuperes caritáte mirábilem effecísti: da; ut, ejus intercessióne et exémplo, tua in córdibus nostris cáritas júgiter augeátur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Sextam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus {Doxology: Heart}

Rector potens, verax Deus,

Qui témperas rerum vices,

Splendóre mane illúminas,

Et ígnibus merídiem:

Exstíngue flammas lítium,

Aufer calórem nóxium,

Confer salútem córporum,

Verámque pacem córdium.

Jesu, tibi sit glória,

Qui Corde fundis grátiam,

Cum Patre et almo Spíritu,

In sempitérna sǽcula.

Amen.

Psalmi {ex Psalterio secundum diem}

Ant. Memor esto.

Psalmus 73(1-9) [1]

73:1 Ut quid, Deus, repulísti in finem: * irátus est furor tuus super oves páscuæ tuæ?

73:2 Memor esto congregatiónis tuæ, * quam possedísti ab inítio.

73:2 Redemísti virgam hereditátis tuæ: * mons Sion, in quo habitásti in eo.

73:3 Leva manus tuas in supérbias eórum in finem: * quanta malignátus est inimícus in sancto!

73:4 Et gloriáti sunt qui odérunt te: * in médio solemnitátis tuæ.

73:5 Posuérunt signa sua, signa: * et non cognovérunt sicut in éxitu super summum.

73:6 Quasi in silva lignórum secúribus excidérunt jánuas ejus in idípsum: * in secúri et áscia dejecérunt eam.

73:7 Incendérunt igni Sanctuárium tuum: * in terra polluérunt tabernáculum nóminis tui.

73:8 Dixérunt in corde suo cognátio eórum simul: * Quiéscere faciámus omnes dies festos Dei a terra.

73:9 Signa nostra non vídimus, jam non est prophéta: * et nos non cognóscet ámplius.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 73(10-17) [2]

73:10 Úsquequo, Deus, improperábit inimícus: * irrítat adversárius nomen tuum in finem?

73:11 Ut quid avértis manum tuam, et déxteram tuam, * de médio sinu tuo in finem?

73:12 Deus autem Rex noster ante sǽcula: * operátus est salútem in médio terræ.

73:13 Tu confirmásti in virtúte tua mare: * contribulásti cápita dracónum in aquis.

73:14 Tu confregísti cápita dracónis: * dedísti eum escam pópulis Æthíopum.

73:15 Tu dirupísti fontes, et torréntes: * tu siccásti flúvios Ethan.

73:16 Tuus est dies, et tua est nox: * tu fabricátus es auróram et solem.

73:17 Tu fecísti omnes términos terræ: * æstátem et ver tu plasmásti ea.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 73(18-23) [3]

73:18 Memor esto hujus, inimícus improperávit Dómino: * et pópulus insípiens incitávit nomen tuum.

73:19 Ne tradas béstiis ánimas confiténtes tibi, * et ánimas páuperum tuórum ne obliviscáris in finem.

73:20 Réspice in testaméntum tuum: * quia repléti sunt, qui obscuráti sunt terræ dómibus iniquitátum.

73:21 Ne avertátur húmilis factus confúsus: * pauper et inops laudábunt nomen tuum.

73:22 Exsúrge, Deus, júdica causam tuam: * memor esto improperiórum tuórum, eórum quæ ab insipiénte sunt tota die.

73:23 Ne obliviscáris voces inimicórum tuórum: * supérbia eórum, qui te odérunt, ascéndit semper.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Memor esto congregatiónis tuæ, Dómine, quam possedísti ab inítio.

Capitulum Responsorium Versus {ex Commune aut Festo}

Prov 31:20-21

Manum suam apéruit ínopi, et palmas suas exténdit ad páuperem. Non timébit dómui suæ a frigóribus nivis.

℟. Deo grátias.

℟.br. Adjuvábit eam * Deus vultu suo.

℟. Adjuvábit eam * Deus vultu suo.

℣. Deus in médio ejus, non commovébitur.

℟. Deus vultu suo.

℣. Glória Patri, et Fílio, * et Spirítui Sancto.

℟. Adjuvábit eam * Deus vultu suo.

℣. Elégit eam Deus, et præelégit eam.

℟. In tabernáculo suo habitáre facit eam.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui beátam Margarítam regínam exímia in páuperes caritáte mirábilem effecísti: da; ut, ejus intercessióne et exémplo, tua in córdibus nostris cáritas júgiter augeátur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Nonam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus {Doxology: Heart}

Rerum, Deus, tenax vigor,

Immótus in te pérmanens,

Lucis diúrnæ témpora

Succéssibus detérminans:

Largíre lumen véspere,

Quo vita nusquam décidat,

Sed prǽmium mortis sacræ

Perénnis instet glória.

Jesu, tibi sit glória,

Qui Corde fundis grátiam,

Cum Patre et almo Spíritu,

In sempitérna sǽcula.

Amen.

Psalmi {ex Psalterio secundum diem}

Ant. Invocábimus.

Psalmus 74 [1]

74:2 Confitébimur tibi, Deus: * confitébimur, et invocábimus nomen tuum.

74:3 Narrábimus mirabília tua: * cum accépero tempus, ego justítias judicábo.

74:4 Liquefácta est terra, et omnes qui hábitant in ea: * ego confirmávi colúmnas ejus.

74:5 Dixi iníquis: Nolíte iníque ágere: * et delinquéntibus: Nolíte exaltáre cornu:

74:6 Nolíte extóllere in altum cornu vestrum: * nolíte loqui advérsus Deum iniquitátem.

74:7 Quia neque ab Oriénte, neque ab Occidénte, neque a desértis móntibus: * quóniam Deus judex est.

74:8 Hunc humíliat, et hunc exáltat: * quia calix in manu Dómini vini meri plenus misto.

74:9 Et inclinávit ex hoc in hoc: verúmtamen fæx ejus non est exinaníta: * bibent omnes peccatóres terræ.

74:10 Ego autem annuntiábo in sǽculum: * cantábo Deo Jacob.

74:11 Et ómnia córnua peccatórum confríngam: * et exaltabúntur córnua justi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 75(2-7) [2]

75:2 Notus in Judǽa Deus: * in Israël magnum nomen ejus.

75:3 Et factus est in pace locus ejus: * et habitátio ejus in Sion.

75:4 Ibi confrégit poténtias árcuum, * scutum, gládium, et bellum.

75:5 Illúminans tu mirabíliter a móntibus ætérnis: * turbáti sunt omnes insipiéntes corde.

75:6 Dormiérunt somnum suum: * et nihil invenérunt omnes viri divitiárum in mánibus suis.

75:7 Ab increpatióne tua, Deus Jacob, * dormitavérunt qui ascendérunt equos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 75(8-13) [3]

75:8 Tu terríbilis es, et quis resístet tibi? * ex tunc ira tua.

75:9 De cælo audítum fecísti judícium: * terra trémuit et quiévit,

75:10 Cum exsúrgeret in judícium Deus, * ut salvos fáceret omnes mansuétos terræ.

75:11 Quóniam cogitátio hóminis confitébitur tibi: * et relíquiæ cogitatiónis diem festum agent tibi.

75:12 Vovéte, et réddite Dómino, Deo vestro: * omnes, qui in circúitu ejus affértis múnera.

75:13 Terríbili et ei qui aufert spíritum príncipum, * terríbili apud reges terræ.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Invocábimus nomen tuum, Dómine: narrábimus mirabília tua.

Capitulum Responsorium Versus {ex Commune aut Festo}

Prov 31:29-30

Multæ fíliæ congregavérunt divítias: tu supergréssa es univérsas. Fallax grátia, et vana est pulchritúdo: múlier timens Dóminum, ipsa laudábitur.

℟. Deo grátias.

℟.br. Elégit eam Deus, * Et præelégit eam.

℟. Elégit eam Deus, * Et præelégit eam.

℣. In tabernáculo suo habitáre facit eam.

℟. Et præelégit eam.

℣. Glória Patri, et Fílio, * et Spirítui Sancto.

℟. Elégit eam Deus, * Et præelégit eam.

℣. Diffúsa est grátia in lábiis tuis.

℟. Proptérea benedíxit te Deus in ætérnum.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui beátam Margarítam regínam exímia in páuperes caritáte mirábilem effecísti: da; ut, ejus intercessióne et exémplo, tua in córdibus nostris cáritas júgiter augeátur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

In Octava SSmi Cordis Jesu
Duplex majus III. ordinis

Ad Vesperas

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Commune aut Festo}

Ant. Suávi jugo tuo * domináre, Dómine, in médio inimicórum tuórum.

Psalmus 109 [1]

109:1 Dixit Dóminus Dómino meo: * Sede a dextris meis:

109:1 Donec ponam inimícos tuos, * scabéllum pedum tuórum.

109:2 Virgam virtútis tuæ emíttet Dóminus ex Sion: * domináre in médio inimicórum tuórum.

109:3 Tecum princípium in die virtútis tuæ in splendóribus sanctórum: * ex útero ante lucíferum génui te.

109:4 Jurávit Dóminus, et non pœnitébit eum: * Tu es sacérdos in ætérnum secúndum órdinem Melchísedech.

109:5 Dóminus a dextris tuis, * confrégit in die iræ suæ reges.

109:6 Judicábit in natiónibus, implébit ruínas: * conquassábit cápita in terra multórum.

109:7 De torrénte in via bibet: * proptérea exaltábit caput.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Suávi jugo tuo domináre, Dómine, in médio inimicórum tuórum.

Ant. Miséricors * et miserátor Dóminus: escam dedit timéntibus se.

Psalmus 110 [2]

110:1 Confitébor tibi, Dómine, in toto corde meo: * in consílio justórum, et congregatióne.

110:2 Magna ópera Dómini: * exquisíta in omnes voluntátes ejus.

110:3 Conféssio et magnificéntia opus ejus: * et justítia ejus manet in sǽculum sǽculi.

110:4 Memóriam fecit mirabílium suórum, † miséricors et miserátor Dóminus: * escam dedit timéntibus se.

110:5 Memor erit in sǽculum testaménti sui: * virtútem óperum suórum annuntiábit pópulo suo:

110:7 Ut det illis hereditátem géntium: * ópera mánuum ejus véritas, et judícium.

110:8 Fidélia ómnia mandáta ejus: † confirmáta in sǽculum sǽculi, * facta in veritáte et æquitáte.

110:9 Redemptiónem misit pópulo suo: * mandávit in ætérnum testaméntum suum.

110:9 (fit reverentia) Sanctum, et terríbile nomen ejus: * inítium sapiéntiæ timor Dómini.

110:10 Intelléctus bonus ómnibus faciéntibus eum: * laudátio ejus manet in sǽculum sǽculi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Miséricors et miserátor Dóminus: escam dedit timéntibus se.

Ant. Exórtum est * in ténebris lumen rectis; miséricors et miserátor Dóminus.

Psalmus 111 [3]

111:1 Beátus vir, qui timet Dóminum: * in mandátis ejus volet nimis.

111:2 Potens in terra erit semen ejus: * generátio rectórum benedicétur.

111:3 Glória, et divítiæ in domo ejus: * et justítia ejus manet in sǽculum sǽculi.

111:4 Exórtum est in ténebris lumen rectis: * miséricors, et miserátor, et justus.

111:5 Jucúndus homo qui miserétur et cómmodat, † dispónet sermónes suos in judício: * quia in ætérnum non commovébitur.

111:7 In memória ætérna erit justus: * ab auditióne mala non timébit.

111:7 Parátum cor ejus speráre in Dómino, † confirmátum est cor ejus: * non commovébitur donec despíciat inimícos suos.

111:9 Dispérsit, dedit paupéribus: † justítia ejus manet in sǽculum sǽculi, * cornu ejus exaltábitur in glória.

111:10 Peccátor vidébit, et irascétur, † déntibus suis fremet et tabéscet: * desidérium peccatórum períbit.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exórtum est in ténebris lumen rectis; miséricors et miserátor Dóminus.

Ant. Quid retríbuam * Dómino pro ómnibus quæ retríbuit mihi?

Psalmus 115 [4]

115:1 Crédidi, propter quod locútus sum: * ego autem humiliátus sum nimis.

115:2 Ego dixi in excéssu meo: * Omnis homo mendax.

115:3 Quid retríbuam Dómino, * pro ómnibus, quæ retríbuit mihi?

115:4 Cálicem salutáris accípiam: * et nomen Dómini invocábo.

115:5 Vota mea Dómino reddam coram omni pópulo ejus: * pretiósa in conspéctu Dómini mors sanctórum ejus:

115:7 O Dómine, quia ego servus tuus: * ego servus tuus, et fílius ancíllæ tuæ.

115:7 Dirupísti víncula mea: † tibi sacrificábo hóstiam laudis, * et nomen Dómini invocábo.

115:9 Vota mea Dómino reddam in conspéctu omnis pópuli ejus: * in átriis domus Dómini, in médio tui, Jerúsalem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Quid retríbuam Dómino pro ómnibus quæ retríbuit mihi?

Ant. Apud Dóminum * propitiátio est et copiósa apud eum redémptio.

Psalmus 129 [5]

129:1 De profúndis clamávi ad te, Dómine: * Dómine, exáudi vocem meam:

129:2 Fiant aures tuæ intendéntes, * in vocem deprecatiónis meæ.

129:3 Si iniquitátes observáveris, Dómine: * Dómine, quis sustinébit?

129:4 Quia apud te propitiátio est: * et propter legem tuam sustínui te, Dómine.

129:5 Sustínuit ánima mea in verbo ejus: * sperávit ánima mea in Dómino.

129:6 A custódia matutína usque ad noctem: * speret Israël in Dómino.

129:7 Quia apud Dóminum misericórdia: * et copiósa apud eum redémptio.

129:8 Et ipse rédimet Israël, * ex ómnibus iniquitátibus ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Apud Dóminum propitiátio est et copiósa apud eum redémptio.

Capitulum Hymnus Versus {ex Commune aut Festo}

Eph 3:8-9

Fratres: Mihi ómnium sanctórum mínimo data est grátia hæc, in géntibus evangelizáre investigábiles divítias Christi; et illumináre omnes, quæ sit dispensátio sacraménti abscónditi a sǽculis in Deo.

℟. Deo grátias.

Hymnus

En, ut supérba críminum

Et sæva nostrórum cohors

Cor sauciávit ínnocens

Meréntis haud tale Dei!

Vibrántis hastam mílitis

Peccáta nostra dírigunt,

Ferrúmque diræ cúspidis

Mortále crimen ácuit.

Ex Corde scisso Ecclésia,

Christo jugáta, náscitur:

Hoc óstium arcæ in látere est

Genti ad salútem pósitum.

Ex hoc perénnis grátia,

Ceu septifórmis flúvius,

Stolas ut illic sórdidas

Lavémus Agni in sánguine.

Turpe est redíre ad crímina,

Quæ Cor beátum lácerent:

Sed æmulémur córdibus

Flammas amóris índices.

Jesu, tibi sit glória,

Qui Corde fundis grátiam,

Cum Patre, et almo Spíritu,

In sempitérna sǽcula.

Amen.

℣. Tóllite jugum meum super vos et díscite a me.

℟. Quia mitis sum et húmilis Corde.

Canticum: Magnificat {Antiphona ex Proprio de Tempore}

Ant. Ignem * veni míttere in terram, et quid volo nisi ut accendátur?

Canticum B. Mariæ Virginis

Luc. 1:46-55

1:46 Magníficat ✠ * ánima mea Dóminum.

1:47 Et exsultávit spíritus meus: * in Deo, salutári meo.

1:48 Quia respéxit humilitátem ancíllæ suæ: * ecce enim ex hoc beátam me dicent omnes generatiónes.

1:49 Quia fecit mihi magna qui potens est: * et sanctum nomen ejus.

1:50 Et misericórdia ejus, a progénie in progénies: * timéntibus eum.

1:51 Fecit poténtiam in brácchio suo: * dispérsit supérbos mente cordis sui.

1:52 Depósuit poténtes de sede: * et exaltávit húmiles.

1:53 Esuriéntes implévit bonis: * et dívites dimísit inánes.

1:54 Suscépit Israël púerum suum: * recordátus misericórdiæ suæ.

1:55 Sicut locútus est ad patres nostros: * Ábraham, et sémini ejus in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ignem veni míttere in terram, et quid volo nisi ut accendátur?

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui nobis in Corde Fílii tui, nostris vulneráto peccátis, infinítos dilectiónis thesáuros misericórditer largíri dignáris; concéde, quǽsumus, ut illi devótum pietátis nostræ præstántes obséquium, dignæ quoque satisfactiónis exhibeámus offícium.

Per eúmdem Dóminum nostrum Jesum Christum Fílium tuum, qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Commemoratio S. Margaritæ Reginæ Viduæ

Ant. Manum suam apéruit ínopi, et palmas suas exténdit ad páuperem, et panem otiósa non comédit.

℣. Diffúsa est grátia in lábiis tuis.

℟. Proptérea benedíxit te Deus in ætérnum.

Orémus.

Deus, qui beátam Margarítam regínam exímia in páuperes caritáte mirábilem effecísti: da; ut, ejus intercessióne et exémplo, tua in córdibus nostris cáritas júgiter augeátur.

Commemoratio S. Barnabæ Apostoli

Ant. Tradent enim vos in concíliis, et in synagógis suis flagellábunt vos, et ante reges et prǽsides ducémini propter me in testimónium illis, et Géntibus.

℣. In omnem terram exívit sonus eórum.

℟. Et in fines orbis terræ verba eórum.

Orémus.

Deus, qui nos beáti Bárnabæ Apóstoli tui méritis et intercessióne lætíficas: concéde propítius; ut, qui tua per eum benefícia póscimus, dono tuæ grátiæ consequámur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Et si tunc terminetur Officium, dicitur tantum Pater Noster secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Completorium

Incipit

℣. Jube, domne, benedícere.

Benedictio. Noctem quiétam et finem perféctum concédat nobis Dóminus omnípotens.

℟. Amen.

Lectio brevis

1 Pet 5:8-9

Fratres: Sóbrii estóte, et vigiláte: quia adversárius vester diábolus tamquam leo rúgiens círcuit, quærens quem dévoret: cui resístite fortes in fide.

℣. Tu autem, Dómine, miserére nobis.

℟. Deo grátias.

℣. Adjutórium nostrum ✠ in nómine Dómini.

℟. Qui fecit cælum et terram.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Joánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Joánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Convérte nos ✙︎ Deus, salutáris noster.

℟. Et avérte iram tuam a nobis.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi et Antiphona de Dominica}

Ant. Miserére.

Psalmus 4 [1]

4:2 Cum invocárem exaudívit me Deus justítiæ meæ: * in tribulatióne dilatásti mihi.

4:2 Miserére mei, * et exáudi oratiónem meam.

4:3 Fílii hóminum, úsquequo gravi corde? * ut quid dilígitis vanitátem, et quǽritis mendácium?

4:4 Et scitóte quóniam mirificávit Dóminus sanctum suum: * Dóminus exáudiet me cum clamávero ad eum.

4:5 Irascímini, et nolíte peccáre: † quæ dícitis in córdibus vestris, * in cubílibus vestris compungímini.

4:6 Sacrificáte sacrifícium justítiæ, † et speráte in Dómino. * Multi dicunt: Quis osténdit nobis bona?

4:7 Signátum est super nos lumen vultus tui, Dómine: * dedísti lætítiam in corde meo.

4:8 A fructu fruménti, vini, et ólei sui * multiplicáti sunt.

4:9 In pace in idípsum * dórmiam, et requiéscam;

4:10 Quóniam tu, Dómine, singuláriter in spe * constituísti me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 90 [2]

90:1 Qui hábitat in adjutório Altíssimi, * in protectióne Dei cæli commorábitur.

90:2 Dicet Dómino: Suscéptor meus es tu, et refúgium meum: * Deus meus sperábo in eum.

90:3 Quóniam ipse liberávit me de láqueo venántium, * et a verbo áspero.

90:4 Scápulis suis obumbrábit tibi: * et sub pennis ejus sperábis.

90:5 Scuto circúmdabit te véritas ejus: * non timébis a timóre noctúrno,

90:6 A sagítta volánte in die, † a negótio perambulánte in ténebris: * ab incúrsu, et dæmónio meridiáno.

90:7 Cadent a látere tuo mille, † et decem míllia a dextris tuis: * ad te autem non appropinquábit.

90:8 Verúmtamen óculis tuis considerábis: * et retributiónem peccatórum vidébis.

90:9 Quóniam tu es, Dómine, spes mea: * Altíssimum posuísti refúgium tuum.

90:10 Non accédet ad te malum: * et flagéllum non appropinquábit tabernáculo tuo.

90:11 Quóniam Ángelis suis mandávit de te: * ut custódiant te in ómnibus viis tuis.

90:12 In mánibus portábunt te: * ne forte offéndas ad lápidem pedem tuum.

90:13 Super áspidem, et basilíscum ambulábis: * et conculcábis leónem et dracónem.

90:14 Quóniam in me sperávit, liberábo eum: * prótegam eum, quóniam cognóvit nomen meum.

90:15 Clamábit ad me, et ego exáudiam eum: † cum ipso sum in tribulatióne: * erípiam eum et glorificábo eum.

90:16 Longitúdine diérum replébo eum: * et osténdam illi salutáre meum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 133 [3]

133:1 Ecce nunc benedícite Dóminum, * omnes servi Dómini:

133:1 Qui statis in domo Dómini, * in átriis domus Dei nostri.

133:2 In nóctibus extóllite manus vestras in sancta, * et benedícite Dóminum.

133:3 Benedícat te Dóminus ex Sion, * qui fecit cælum et terram.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Miserére mihi, Dómine, et exáudi oratiónem meam.

Hymnus {Doxology: Heart}

Te lucis ante términum,

Rerum Creátor, póscimus,

Ut pro tua cleméntia

Sis præsul et custódia.

Procul recédant sómnia,

Et nóctium phantásmata;

Hostémque nostrum cómprime,

Ne polluántur córpora.

Jesu, tibi sit glória,

Qui Corde fundis grátiam,

Cum Patre et almo Spíritu,

In sempitérna sǽcula.

Amen.

Capitulum Responsorium Versus

Jer 14:9

Tu autem in nobis es, Dómine, et nomen sanctum tuum invocátum est super nos: ne derelínquas nos, Dómine, Deus noster.

℟. Deo grátias.

℟.br. In manus tuas, Dómine, * Comméndo spíritum meum.

℟. In manus tuas, Dómine, * Comméndo spíritum meum.

℣. Redemísti nos, Dómine, Deus veritátis.

℟. Comméndo spíritum meum.

℣. Glória Patri, et Fílio, * et Spirítui Sancto.

℟. In manus tuas, Dómine, * Comméndo spíritum meum.

℣. Custódi nos, Dómine, ut pupíllam óculi.

℟. Sub umbra alárum tuárum prótege nos.

Canticum: Nunc dimittis

Ant. Salva nos.

Canticum Simeonis

Luc. 2:29-32

2:29 Nunc dimíttis ✠ servum tuum, Dómine, * secúndum verbum tuum in pace:

2:30 Quia vidérunt óculi mei * salutáre tuum,

2:31 Quod parásti * ante fáciem ómnium populórum,

2:32 Lumen ad revelatiónem géntium, * et glóriam plebis tuæ Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salva nos, Dómine, vigilántes, custódi nos dormiéntes; ut vigilémus cum Christo, et requiescámus in pace.

Preces Dominicales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Vísita, quǽsumus, Dómine, habitatiónem istam, et omnes insídias inimíci ab ea longe repélle: Ángeli tui sancti hábitent in ea, qui nos in pace custódiant; et benedíctio tua sit super nos semper.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Benedictio. Benedícat et custódiat nos omnípotens et miséricors Dóminus, ✠ Pater, et Fílius, et Spíritus Sanctus.

℟. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Deinde dicitur secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Si post Completorium immediate sequatur Matutinum, tunc bis dicitur Pater noster, Ave Maria et Credo, pro fine videlicet Officii diei præcedentis, et pro initio Officii diei sequentis.

In Octava SSmi Cordis Jesu
Duplex majus III. ordinis
Commemoratio: S. Barnabæ Apostoli

Ad Matutinum

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Dómine, lábia + mea apéries.

℟. Et os meum annuntiábit laudem tuam.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Invitatorium {Antiphona ex Commune aut Festo}

Ant. Cor Jesu amóre nostri vulnerátum * Veníte, adorémus.

Ant. Cor Jesu amóre nostri vulnerátum * Veníte, adorémus.

Veníte, exsultémus Dómino, jubilémus Deo, salutári nostro: præoccupémus fáciem ejus in confessióne, et in psalmis jubilémus ei.

Ant. Cor Jesu amóre nostri vulnerátum * Veníte, adorémus.

Quóniam Deus magnus Dóminus, et Rex magnus super omnes deos, quóniam non repéllet Dóminus plebem suam: quia in manu ejus sunt omnes fines terræ, et altitúdines móntium ipse cónspicit.

Ant. Veníte, adorémus.

Quóniam ipsíus est mare, et ipse fecit illud, et áridam fundavérunt manus ejus (genuflectitur) veníte, adorémus, et procidámus ante Deum: plorémus coram Dómino, qui fecit nos, quia ipse est Dóminus, Deus noster; nos autem pópulus ejus, et oves páscuæ ejus.

Ant. Cor Jesu amóre nostri vulnerátum * Veníte, adorémus.

Hódie, si vocem ejus audiéritis, nolíte obduráre corda vestra, sicut in exacerbatióne secúndum diem tentatiónis in desérto: ubi tentavérunt me patres vestri, probavérunt et vidérunt ópera mea.

Ant. Veníte, adorémus.

Quadragínta annis próximus fui generatióni huic, et dixi: Semper hi errant corde, ipsi vero non cognovérunt vias meas: quibus jurávi in ira mea: Si introíbunt in réquiem meam.

Ant. Cor Jesu amóre nostri vulnerátum * Veníte, adorémus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Veníte, adorémus.

Ant. Cor Jesu amóre nostri vulnerátum * Veníte, adorémus.

Hymnus {ex Commune aut Festo}

Auctor beáte sǽculi,

Christe, Redémptor ómnium,

Lumen Patris de lúmine,

Deúsque verus de Deo.

Amor coégit te tuus

Mortále corpus súmere,

Ut novus Adam rédderes,

Quod vetus ille abstúlerat.

Ille amor, almus ártifex

Terræ marísque, et síderum,

Erráta patrum míserans,

Et nostra rumpens víncula.

Non Corde discédat tuo

Vis illa amóris íncliti:

Hoc fonte gentes háuriant

Remissiónis grátiam.

Percússum ad hoc est láncea,

Passúmque ad hoc est vúlnera:

Ut nos laváret sórdibus,

Unda fluénte, et sánguine.

Jesu, tibi sit glória,

Qui Corde fundis grátiam,

Cum Patre, et almo Spíritu,

In sempitérna sǽcula.

Amen.

Psalmi cum lectionibus {Antiphonæ et Psalmi ex Commune aut Festo}

Nocturnus I.

Ant. Cogitatiónes * Cordis ejus in generatióne et generatiónem.

Psalmus 32 [1]

32:1 Exsultáte, justi, in Dómino: * rectos decet collaudátio.

32:2 Confitémini Dómino in cíthara: * in psaltério decem chordárum psállite illi.

32:3 Cantáte ei cánticum novum: * bene psállite ei in vociferatióne.

32:4 Quia rectum est verbum Dómini, * et ómnia ópera ejus in fide.

32:5 Díligit misericórdiam et judícium: * misericórdia Dómini plena est terra.

32:6 Verbo Dómini cæli firmáti sunt: * et spíritu oris ejus omnis virtus eórum.

32:7 Cóngregans sicut in utre aquas maris: * ponens in thesáuris abýssos.

32:8 Tímeat Dóminum omnis terra: * ab eo autem commoveántur omnes inhabitántes orbem.

32:9 Quóniam ipse dixit, et facta sunt: * ipse mandávit, et creáta sunt.

32:10 Dóminus díssipat consília géntium: * réprobat autem cogitatiónes populórum, et réprobat consília príncipum.

32:11 Consílium autem Dómini in ætérnum manet: * cogitatiónes cordis ejus in generatióne et generatiónem.

32:12 Beáta gens, cujus est Dóminus, Deus ejus: * pópulus, quem elégit in hereditátem sibi.

32:13 De cælo respéxit Dóminus: * vidit omnes fílios hóminum.

32:14 De præparáto habitáculo suo * respéxit super omnes, qui hábitant terram.

32:15 Qui finxit sigillátim corda eórum: * qui intéllegit ómnia ópera eórum.

32:16 Non salvátur rex per multam virtútem: * et gigas non salvábitur in multitúdine virtútis suæ.

32:17 Fallax equus ad salútem: * in abundántia autem virtútis suæ non salvábitur.

32:18 Ecce, óculi Dómini super metuéntes eum: * et in eis, qui sperant super misericórdia ejus:

32:19 Ut éruat a morte ánimas eórum: * et alat eos in fame.

32:20 Ánima nostra sústinet Dóminum: * quóniam adjútor et protéctor noster est.

32:21 Quia in eo lætábitur cor nostrum: * et in nómine sancto ejus sperávimus.

32:22 Fiat misericórdia tua, Dómine, super nos: * quemádmodum sperávimus in te.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Cogitatiónes Cordis ejus in generatióne et generatiónem.

Ant. Apud te * est fons vitæ; torrénte voluptátis tuæ potábis nos, Dómine.

Psalmus 35 [2]

35:2 Dixit injústus ut delínquat in semetípso: * non est timor Dei ante óculos ejus.

35:3 Quóniam dolóse egit in conspéctu ejus: * ut inveniátur iníquitas ejus ad ódium.

35:4 Verba oris ejus iníquitas, et dolus: * nóluit intellégere ut bene ágeret.

35:5 Iniquitátem meditátus est in cubíli suo: * ástitit omni viæ non bonæ, malítiam autem non odívit.

35:6 Dómine, in cælo misericórdia tua: * et véritas tua usque ad nubes.

35:7 Justítia tua sicut montes Dei: * judícia tua abýssus multa.

35:7 Hómines, et juménta salvábis, Dómine: * quemádmodum multiplicásti misericórdiam tuam, Deus.

35:8 Fílii autem hóminum, * in tégmine alárum tuárum sperábunt.

35:9 Inebriabúntur ab ubertáte domus tuæ: * et torrénte voluptátis tuæ potábis eos.

35:10 Quóniam apud te est fons vitæ: * et in lúmine tuo vidébimus lumen.

35:11 Præténde misericórdiam tuam sciéntibus te, * et justítiam tuam his, qui recto sunt corde.

35:12 Non véniat mihi pes supérbiæ: * et manus peccatóris non móveat me.

35:13 Ibi cecidérunt qui operántur iniquitátem: * expúlsi sunt, nec potuérunt stare.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Apud te est fons vitæ; torrénte voluptátis tuæ potábis nos, Dómine.

Ant. Homo * pacis meæ, qui edébat panes meos, magnificávit super me supplantatiónem.

Psalmus 40 [3]

40:2 Beátus qui intéllegit super egénum, et páuperem: * in die mala liberábit eum Dóminus.

40:3 Dóminus consérvet eum, et vivíficet eum, et beátum fáciat eum in terra: * et non tradat eum in ánimam inimicórum ejus.

40:4 Dóminus opem ferat illi super lectum dolóris ejus: * univérsum stratum ejus versásti in infirmitáte ejus.

40:5 Ego dixi: Dómine, miserére mei: * sana ánimam meam, quia peccávi tibi.

40:6 Inimíci mei dixérunt mala mihi: * Quando moriétur, et períbit nomen ejus?

40:7 Et si ingrediebátur ut vidéret, vana loquebátur: * cor ejus congregávit iniquitátem sibi.

40:7 Egrediebátur foras, * et loquebátur in idípsum.

40:8 Advérsum me susurrábant omnes inimíci mei: * advérsum me cogitábant mala mihi.

40:9 Verbum iníquum constituérunt advérsum me: * Numquid qui dormit non adíciet ut resúrgat?

40:10 Étenim homo pacis meæ, in quo sperávi: * qui edébat panes meos, magnificávit super me supplantatiónem.

40:11 Tu autem, Dómine, miserére mei, et resúscita me: * et retríbuam eis.

40:12 In hoc cognóvi quóniam voluísti me: * quóniam non gaudébit inimícus meus super me.

40:13 Me autem propter innocéntiam suscepísti: * et confirmásti me in conspéctu tuo in ætérnum.

40:14 Benedíctus Dóminus, Deus Israël, a sǽculo et usque in sǽculum: * fiat, fiat.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Homo pacis meæ, qui edébat panes meos, magnificávit super me supplantatiónem.

℣. Tóllite jugum meum super vos et díscite a me.

℟. Quia mitis sum et húmilis Corde.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Exáudi, Dómine Jesu Christe, preces servórum tuórum, et miserére nobis: Qui cum Patre et Spíritu Sancto vivis et regnas in sǽcula sæculórum.

℟. Amen.

℣. Jube, domne, benedícere.

Benedictio. Benedictióne perpétua benedícat nos Pater ætérnus.

℟. Amen.

Lectio 1

De libro primo Regum

1 Reg 15:1-3

1 Et dixit Samuel ad Saul: Me misit Dóminus, ut úngerem te in regem super pópulum ejus Israël; nunc ergo audi vocem Dómini.

2 Hæc dicit Dóminus exercítuum: Recénsui quæcúmque fecit Amalec Israéli, quómodo réstitit ei in via, cum ascénderet de Ægýpto.

3 Nunc ergo vade et pércute Amalec et demolíre univérsa ejus: non parcas ei et non concupíscas ex rebus ipsíus áliquid; sed intérfice a viro usque ad mulíerem et párvulum atque lacténtem, bovem et ovem, camélum et ásinum.

℣. Tu autem, Dómine, miserére nobis.

℟. Deo grátias.

℟. Fériam eis pactum sempitérnum et non désinam eis benefácere et timórem meum dabo in corde eórum

* Ut non recédant a me.

℣. Et lætábor super eis cum bene eis fécero in toto Corde meo.

℟. Ut non recédant a me.

℣. Jube, domne, benedícere.

Benedictio. Unigénitus Dei Fílius nos benedícere et adjuváre dignétur.

℟. Amen.

Lectio 2

1 Reg 15:4-8

4 Præcépit ítaque Saul pópulo, et recénsuit eos quasi agnos: ducénta míllia péditum et decem míllia virórum Juda.

5 Cumque venísset Saul usque ad civitátem Amalec, teténdit insídias in torrénte.

6 Dixítque Saul Cinǽo: Abíte, recédite atque descéndite ab Amalec, ne forte invólvam te cum eo; tu enim fecísti misericórdiam cum ómnibus fíliis Israël cum ascénderent de Ægýpto. Et recéssit Cinǽus de médio Amalec.

7 Percussítque Saul Amalec ab Hévila donec vénias ad Sur, quæ est e regióne Ægýpti.

8 Et apprehéndit Agag regem Amalec vivum; omne autem vulgus interfécit in ore gládii.

℣. Tu autem, Dómine, miserére nobis.

℟. Deo grátias.

℟. Si inimícus meus maledixísset mihi, sustinuíssem útique

* Tu vero homo unánimis qui simul mecum dulces capiébas cibos.

℣. Et si is qui me óderat super me magna locútus fuísset, abscondíssem me fórsitan ab eo.

℟. Tu vero homo unánimis qui simul mecum dulces capiébas cibos.

℣. Jube, domne, benedícere.

Benedictio. Spíritus Sancti grátia illúminet sensus et corda nostra.

℟. Amen.

Lectio 3

1 Reg 15:9-11

9 Et pepércit Saul et pópulus Agag et óptimis grégibus óvium et armentórum et véstibus et ariétibus et univérsis, quæ pulchra erant, nec voluérunt dispérdere ea; quidquid vero vile fuit et réprobum, hoc demolíti sunt.

10 Factum est autem verbum Dómini ad Sámuel, dicens:

11 Pœ́nitet me quod constitúerim Saul regem, quia derelíquit me et verba mea ópere non implévit. Contristatúsque est Sámuel et clamávit ad Dóminum tota nocte.

℣. Tu autem, Dómine, miserére nobis.

℟. Deo grátias.

℟. Cum essémus mórtui peccátis, convivificávit nos Deus in Christo

* Propter nímiam caritátem suam qua diléxit nos.

℣. Ut osténderet in sǽculis superveniéntibus abundántes divítias grátiæ suæ.

℟. Propter nímiam caritátem suam qua diléxit nos.

℣. Glória Patri, et Fílio, * et Spirítui Sancto.

℟. Propter nímiam caritátem suam qua diléxit nos.

Nocturnus II.

Ant. Rex omnis terræ * Deus; regnábit super gentes.

Psalmus 46 [4]

46:2 Omnes gentes, pláudite mánibus: * jubiláte Deo in voce exsultatiónis.

46:3 Quóniam Dóminus excélsus, terríbilis: * Rex magnus super omnem terram.

46:4 Subjécit pópulos nobis: * et gentes sub pédibus nostris.

46:5 Elégit nobis hereditátem suam: * spéciem Jacob, quam diléxit.

46:6 Ascéndit Deus in júbilo: * et Dóminus in voce tubæ.

46:7 Psállite Deo nostro, psállite: * psállite Regi nostro, psállite.

46:8 Quóniam Rex omnis terræ Deus: * psállite sapiénter.

46:9 Regnábit Deus super gentes: * Deus sedet super sedem sanctam suam.

46:10 Príncipes populórum congregáti sunt cum Deo Ábraham: * quóniam dii fortes terræ veheménter eleváti sunt.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Rex omnis terræ Deus; regnábit super gentes.

Ant. Dum anxiarétur * Cor meum, in petra exaltásti me.

Psalmus 60 [5]

60:2 Exáudi, Deus, deprecatiónem meam: * inténde oratióni meæ.

60:3 A fínibus terræ ad te clamávi: * dum anxiarétur cor meum, in petra exaltásti me.

60:4 Deduxísti me, quia factus es spes mea: * turris fortitúdinis a fácie inimíci.

60:5 Inhabitábo in tabernáculo tuo in sǽcula: * prótegar in velaménto alárum tuárum.

60:6 Quóniam tu, Deus meus, exaudísti oratiónem meam: * dedísti hereditátem timéntibus nomen tuum.

60:7 Dies super dies regis adícies: * annos ejus usque in diem generatiónis et generatiónis.

60:8 Pérmanet in ætérnum in conspéctu Dei: * misericórdiam et veritátem ejus quis requíret?

60:9 Sic psalmum dicam nómini tuo in sǽculum sǽculi: * ut reddam vota mea de die in diem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dum anxiarétur Cor meum, in petra exaltásti me.

Ant. Secúndum multitúdinem * dolórum meórum in Corde meo, consolatiónes tuæ lætificavérunt ánimam meam.

Psalmus 93 [6]

93:1 Deus ultiónum Dóminus: * Deus ultiónum líbere egit.

93:2 Exaltáre, qui júdicas terram: * redde retributiónem supérbis.

93:3 Úsquequo peccatóres, Dómine, * úsquequo peccatóres gloriabúntur:

93:4 Effabúntur, et loquéntur iniquitátem: * loquéntur omnes, qui operántur injustítiam?

93:5 Pópulum tuum, Dómine, humiliavérunt: * et hereditátem tuam vexavérunt.

93:6 Víduam, et ádvenam interfecérunt: * et pupíllos occidérunt.

93:7 Et dixérunt: Non vidébit Dóminus, * nec intélleget Deus Jacob.

93:8 Intellégite, insipiéntes in pópulo: * et stulti, aliquándo sápite.

93:9 Qui plantávit aurem, non áudiet? * aut qui finxit óculum, non consíderat?

93:10 Qui córripit gentes, non árguet: * qui docet hóminem sciéntiam?

93:11 Dóminus scit cogitatiónes hóminum, * quóniam vanæ sunt.

93:12 Beátus homo, quem tu erudíeris, Dómine: * et de lege tua docúeris eum,

93:13 Ut mítiges ei a diébus malis: * donec fodiátur peccatóri fóvea.

93:14 Quia non repéllet Dóminus plebem suam: * et hereditátem suam non derelínquet.

93:15 Quoadúsque justítia convertátur in judícium: * et qui juxta illam omnes qui recto sunt corde.

93:16 Quis consúrget mihi advérsus malignántes? * aut quis stabit mecum advérsus operántes iniquitátem?

93:17 Nisi quia Dóminus adjúvit me: * paulo minus habitásset in inférno ánima mea.

93:18 Si dicébam: Motus est pes meus: * misericórdia tua, Dómine, adjuvábat me.

93:19 Secúndum multitúdinem dolórum meórum in corde meo: * consolatiónes tuæ lætificavérunt ánimam meam.

93:20 Numquid adhǽret tibi sedes iniquitátis: * qui fingis labórem in præcépto?

93:21 Captábunt in ánimam justi: * et sánguinem innocéntem condemnábunt.

93:22 Et factus est mihi Dóminus in refúgium: * et Deus meus in adjutórium spei meæ.

93:23 Et reddet illis iniquitátem ipsórum: et in malítia eórum dispérdet eos: * dispérdet illos Dóminus, Deus noster.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Secúndum multitúdinem dolórum meórum in Corde meo, consolatiónes tuæ lætificavérunt ánimam meam.

℣. Ego dixi, Dómine, miserére mei.

℟. Sana ánimam meam quia peccávi tibi.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Ipsíus píetas et misericórdia nos ádjuvet, qui cum Patre et Spíritu Sancto vivit et regnat in sǽcula sæculórum.

℟. Amen.

℣. Jube, domne, benedícere.

Benedictio. Deus Pater omnípotens sit nobis propítius et clemens.

℟. Amen.

Lectio 4

Sermo sancti Bernárdi Abbátis

Sermo 61 in Cantica Canticorum, nn. 3-5

Revéra ubi tuta firmáque infírmis secúritas et réquies, nisi in vulnéribus Salvatóris? Tanto illic secúrior hábito, quanto ille poténtior est ad salvándum. Fremit mundus, premit corpus, diábolus insidiátur: non cado; fundátus enim sum supra firmam petram. Peccávi peccátum grande: turbábitur consciéntia, sed non perturbábitur, quóniam vúlnerum Dómini recordábor. Nempe vulnerátus est propter iniquitátes nostras. Quid tam ad mortem, quod non Christi morte solvátur? Si ergo in mentem vénerit tam potens tamque éfficax medicaméntum, nulla jam possum morbi malignitáte terréri.

℣. Tu autem, Dómine, miserére nobis.

℟. Deo grátias.

℟. Prope est Dóminus ómnibus invocántibus eum,

* Omnibus invocántibus eum in veritáte.

℣. Miserátor et miséricors Dóminus, pátiens et multum miséricors.

℟. Omnibus invocántibus eum in veritáte.

℣. Jube, domne, benedícere.

Benedictio. Christus perpétuæ det nobis gáudia vitæ.

℟. Amen.

Lectio 5

Ego vero fidénter quod ex me mihi deest, usúrpo mihi ex viscéribus Dómini, quóniam misericórdiæ áffluunt; nec desunt forámina, per quæ éffluant. Fodérunt manus ejus et pedes, latúsque láncea foravérunt; et per has rimas licet mihi súgere mel de petra, oleúmque de saxo duríssimo; id est gustáre et vidére quóniam suávis est Dóminus. Cogitábat cogitatiónes pacis, et ego nesciébam. Quis enim cognóvit sensum Dómini? aut quis consiliárius ejus fuit? At clavis réserans, clavus pénetrans factus est mihi ut vídeam voluntátem Dómini. Quidni vídeam per forámen? Clamat clavus, clamat vulnus, quod vere Deus sit in Christo mundum reconcílians sibi.

℣. Tu autem, Dómine, miserére nobis.

℟. Deo grátias.

℟. Confíteor tibi, Pater, Dómine cæli et terræ, quia abscondísti hæc a sapiéntibus et prudéntibus

* Et revelásti ea párvulis.

℣. Ita, Pater, quóniam sic fuit plácitum ante te.

℟. Et revelásti ea párvulis.

℣. Jube, domne, benedícere.

Benedictio. Ignem sui amóris accéndat Deus in córdibus nostris.

℟. Amen.

Lectio 6

Ferrum pertránsiit ánimam ejus, et appropinquávit Cor illíus, ut non jam non sciat cómpati infirmitátibus meis. Patet arcánum Cordis per forámina córporis: patet magnum illud pietátis sacraméntum, patent víscera misericórdiæ Dei nostri, in quibus visitávit nos Oriens ex alto. Quidni víscera per vúlnera páteant? In quo enim clárius quam in vulnéribus tuis eluxísset, quod tu, Dómine, suávis et mitis, et multæ misericórdiæ? Majórem enim miseratiónem nemo habet, quam ut ánimam suam ponat quis pro addíctis morti et damnátis. Meum proínde méritum, miserátio Dómini. Non plane sum mériti inops, quámdiu ille miseratiónum non fúerit. Et si misericórdiæ Dómini ab ætérno et usque in ætérnum, ego quoque misericórdias Dómini in ætérnum cantábo.

℣. Tu autem, Dómine, miserére nobis.

℟. Deo grátias.

℟. Omnes gentes quascúmque fecísti, vénient

* Et adorábunt coram te, Dómine.

℣. Et glorificábunt nomen tuum, quóniam magnus es tu, et fáciens mirabília.

℟. Et adorábunt coram te, Dómine.

℣. Glória Patri, et Fílio, * et Spirítui Sancto.

℟. Et adorábunt coram te, Dómine.

Nocturnus III.

Ant. Qui dilígitis Dóminum, * confitémini memóriæ sanctificatiónis ejus.

Psalmus 96 [7]

96:1 Dóminus regnávit, exsúltet terra: * læténtur ínsulæ multæ.

96:2 Nubes, et calígo in circúitu ejus: * justítia, et judícium corréctio sedis ejus.

96:3 Ignis ante ipsum præcédet, * et inflammábit in circúitu inimícos ejus.

96:4 Illuxérunt fúlgura ejus orbi terræ: * vidit, et commóta est terra.

96:5 Montes, sicut cera fluxérunt a fácie Dómini: * a fácie Dómini omnis terra.

96:6 Annuntiavérunt cæli justítiam ejus: * et vidérunt omnes pópuli glóriam ejus.

96:7 Confundántur omnes, qui adórant sculptília: * et qui gloriántur in simulácris suis.

96:7 Adoráte eum, omnes Ángeli ejus: * audívit, et lætáta est Sion.

96:8 Et exsultavérunt fíliæ Judæ, * propter judícia tua, Dómine:

96:9 Quóniam tu Dóminus Altíssimus super omnem terram: * nimis exaltátus es super omnes deos.

96:10 Qui dilígitis Dóminum, odíte malum: * custódit Dóminus ánimas sanctórum suórum, de manu peccatóris liberábit eos.

96:11 Lux orta est justo, * et rectis corde lætítia.

96:12 Lætámini, justi, in Dómino: * et confitémini memóriæ sanctificatiónis ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Qui dilígitis Dóminum, confitémini memóriæ sanctificatiónis ejus.

Ant. Vidérunt * omnes términi terræ salutáre Dei nostri.

Psalmus 97 [8]

97:1 Cantáte Dómino cánticum novum: * quia mirabília fecit.

97:1 Salvávit sibi déxtera ejus: * et brácchium sanctum ejus.

97:2 Notum fecit Dóminus salutáre suum: * in conspéctu géntium revelávit justítiam suam.

97:3 Recordátus est misericórdiæ suæ, * et veritátis suæ dómui Israël.

97:3 Vidérunt omnes términi terræ * salutáre Dei nostri.

97:4 Jubiláte Deo, omnis terra: * cantáte, et exsultáte, et psállite.

97:5 Psállite Dómino in cíthara, in cíthara et voce psalmi: * in tubis ductílibus, et voce tubæ córneæ.

97:6 Jubiláte in conspéctu regis Dómini: * moveátur mare, et plenitúdo ejus: orbis terrárum, et qui hábitant in eo.

97:8 Flúmina plaudent manu, simul montes exsultábunt a conspéctu Dómini: * quóniam venit judicáre terram.

97:9 Judicábit orbem terrárum in justítia, * et pópulos in æquitáte.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Vidérunt omnes términi terræ salutáre Dei nostri.

Ant. Psallam tibi * in natiónibus, quia magna est super cælos misericórdia tua.

Psalmus 107 [9]

107:2 Parátum cor meum, Deus, parátum cor meum: * cantábo, et psallam in glória mea.

107:3 Exsúrge, glória mea, exsúrge, psaltérium et cíthara: * exsúrgam dilúculo.

107:4 Confitébor tibi in pópulis, Dómine: * et psallam tibi in natiónibus.

107:5 Quia magna est super cælos misericórdia tua: * et usque ad nubes véritas tua:

107:6 Exaltáre super cælos, Deus, et super omnem terram glória tua: * ut liberéntur dilécti tui.

107:7 Salvum fac déxtera tua, et exáudi me: * Deus locútus est in sancto suo:

107:8 Exsultábo, et dívidam Síchimam, * et convállem tabernaculórum dimétiar.

107:9 Meus est Gálaad, et meus est Manásses: * et Éphraim suscéptio cápitis mei.

107:10 Juda rex meus: * Moab lebes spei meæ.

107:10 In Idumǽam exténdam calceaméntum meum: * mihi alienígenæ amíci facti sunt.

107:11 Quis dedúcet me in civitátem munítam? * quis dedúcet me usque in Idumǽam?

107:12 Nonne tu, Deus, qui repulísti nos, * et non exíbis, Deus, in virtútibus nostris?

107:13 Da nobis auxílium de tribulatióne: * quia vana salus hóminis.

107:14 In Deo faciémus virtútem: * et ipse ad níhilum dedúcet inimícos nostros.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Psallam tibi in natiónibus, quia magna est super cælos misericórdia tua.

℣. Memóriam fecit mirabílium suórum miserátor Dóminus.

℟. Escam dedit timéntibus se.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. A vínculis peccatórum nostrórum absólvat nos omnípotens et miséricors Dóminus.

℟. Amen.

℣. Jube, domne, benedícere.

Benedictio. Evangélica léctio sit nobis salus et protéctio.

℟. Amen.

Lectio 7

Léctio sancti Evangélii secúndum Joánnem

Joannes 19:31-37

In illo témpore: Judæi, quóniam parascéve erat, ut non remanérent in cruce córpora sábbato (erat enim magnus dies ille sábbati) rogavérunt Pilátum, ut frangeréntur eórum crura et tolleréntur. Et réliqua.

Homilía sancti Augustíni Epíscopi

Tractatus 120 in Joánnem, nn. 2-3

Ad Jesum autem cum veníssent, ut vidérunt eum jam mórtuum, non fregérunt ejus crura, sed unus mílitum láncea latus ejus apéruit, et contínuo exívit sanguis et aqua. Vigilánti verbo Evangelísta usus est, ut non díceret: latus ejus percússit, aut vulnerávit, aut quid áliud, sed apéruit, ut illic quodámmodo vitæ óstium panderétur, unde Sacraménta Ecclésiæ manavérunt, sine quibus ad vitam, quæ vera vita est, non intrátur. Ille sanguis in remissiónem fusus est peccatórum. Aqua illa salutáre témperat póculum, hæc et lavácrum præstat et potum. Hoc prænuntiábat quod Noë in látere arcæ óstium fácere jussus est, qua intrárent animália quæ non erant dilúvio peritúra, quibus præfigurabátur Ecclésia.

℣. Tu autem, Dómine, miserére nobis.

℟. Deo grátias.

℟. Ego si exaltátus fúero a terra

* Omnia traham ad meípsum.

℣. Hoc autem dicébat signíficans qua morte esset moritúrus.

℟. Omnia traham ad meípsum.

℣. Jube, domne, benedícere.

Benedictio. Divínum auxílium máneat semper nobíscum.

℟. Amen.

Lectio 8

Propter hoc prima múlier facta est de látere viri dormiéntis, et appelláta est vita matérque vivórum. Magnum quippe significávit bonum, ante magnum prævaricatiónis malum. Hic secúndus Adam, inclináto cápite, in cruce dormívit, ut inde formarétur ejus conjux, quæ de látere dormiéntis efflúxit. O mors unde mórtui revivíscunt! Quid isto sánguine múndius? Quid vúlnere isto salúbrius? Et qui vidit, inquit, testimónium perhíbuit, et verum est testimónium ejus; et ille scit quia vera dicit, ut et vos credátis. Non dixit: ut et vos sciátis, sed ut credátis. Scit enim qui vidit, cujus credat testimónio qui non vidit. Magis autem ad fidem pértinet crédere quam vidére.

℣. Tu autem, Dómine, miserére nobis.

℟. Deo grátias.

℟. Simus ergo imitatóres Dei

* Et ambulémus in dilectióne.

℣. Sicut et Christus diléxit nos et trádidit semetípsum pro nobis.

℟. Et ambulémus in dilectióne.

℣. Glória Patri, et Fílio, * et Spirítui Sancto.

℟. Et ambulémus in dilectióne.

℣. Jube, domne, benedícere.

Benedictio. Ad societátem cívium supernórum perdúcat nos Rex Angelórum.

℟. Amen.

Lectio 9

Commemoratio: S. Barnabæ Apostoli

Bárnabas Levítes, Cyprius génere, cum Paulo Apóstolo ordinátus est ad prædicándum Jesu Christi Evangélium. Is, agro véndito quem habébat, redáctam ex eo pecúniam áttulit Apóstolis. Missus Antiochíam prædicatiónis causa, multos ibi ad Christi fidem convérsos suis hortatiónibus confirmávit. Inde proféctus cum eódem Paulo, multas urbes regionésque summa cum audiéntium utilitáte peragrávit. Postrémo, digréssus a Paulo, una cum Joánne, qui cognominátus est Marcus, navigávit in Cyprum, ibíque, séptimo Nerónis anno, ad apostólici múneris laudem martýrii corónam adjúnxit.

℣. Tu autem, Dómine, miserére nobis.

℟. Deo grátias.

Te Deum

Te Deum laudámus: * te Dóminum confitémur.

Te ætérnum Patrem * omnis terra venerátur.

Tibi omnes Ángeli, * tibi Cæli, et univérsæ Potestátes:

Tibi Chérubim et Séraphim * incessábili voce proclámant:

Fit reverentia Sanctus, Sanctus, Sanctus * Dóminus Deus Sábaoth.

Pleni sunt cæli et terra * majestátis glóriæ tuæ.

Te gloriósus * Apostolórum chorus,

Te Prophetárum * laudábilis númerus,

Te Mártyrum candidátus * laudat exércitus.

Te per orbem terrárum * sancta confitétur Ecclésia,

Patrem * imménsæ majestátis;

Venerándum tuum verum * et únicum Fílium;

Sanctum quoque * Paráclitum Spíritum.

Tu Rex glóriæ, * Christe.

Tu Patris * sempitérnus es Fílius.

Fit reverentia Tu, ad liberándum susceptúrus hóminem: * non horruísti Vírginis úterum.

Tu, devícto mortis acúleo, * aperuísti credéntibus regna cælórum.

Tu ad déxteram Dei sedes, * in glória Patris.

Judex créderis * esse ventúrus.

Sequens versus dicitur flexis genibus Te ergo quǽsumus, tuis fámulis súbveni, * quos pretióso sánguine redemísti.

Ætérna fac cum Sanctis tuis * in glória numerári.

Salvum fac pópulum tuum, Dómine, * et bénedic hereditáti tuæ.

Et rege eos, * et extólle illos usque in ætérnum.

Per síngulos dies * benedícimus te.

Fit reverentia, secundum consuetudinem Et laudámus nomen tuum in sǽculum, * et in sǽculum sǽculi.

Dignáre, Dómine, die isto * sine peccáto nos custodíre.

Miserére nostri, Dómine, * miserére nostri.

Fiat misericórdia tua, Dómine, super nos, * quemádmodum sperávimus in te.

In te, Dómine, sperávi: * non confúndar in ætérnum.

Reliqua omittuntur, nisi separandæ sint.

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui nobis in Corde Fílii tui, nostris vulneráto peccátis, infinítos dilectiónis thesáuros misericórditer largíri dignáris; concéde, quǽsumus, ut illi devótum pietátis nostræ præstántes obséquium, dignæ quoque satisfactiónis exhibeámus offícium.

Per eúmdem Dóminum nostrum Jesum Christum Fílium tuum, qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Laudes

Incipit

Si Matutinum a Laudibus separatur, tunc dicitur secreto:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Secus absolute incipiuntur, ut sequitur:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Commune aut Festo}

Ant. Unus mílitum * láncea latus ejus apéruit et contínuo exívit sanguis et aqua.

Psalmus 92 [1]

92:1 Dóminus regnávit, decórem indútus est: * indútus est Dóminus fortitúdinem, et præcínxit se.

92:1 Étenim firmávit orbem terræ, * qui non commovébitur.

92:2 Paráta sedes tua ex tunc: * a sǽculo tu es.

92:3 Elevavérunt flúmina, Dómine: * elevavérunt flúmina vocem suam.

92:3 Elevavérunt flúmina fluctus suos, * a vócibus aquárum multárum.

92:4 Mirábiles elatiónes maris: * mirábilis in altis Dóminus.

92:5 Testimónia tua credibília facta sunt nimis: * domum tuam decet sanctitúdo, Dómine, in longitúdinem diérum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Unus mílitum láncea latus ejus apéruit et contínuo exívit sanguis et aqua.

Ant. Stans Jesus * clamábat dicens: Si quis sitit, véniat ad me et bibat.

Psalmus 99 [2]

99:2 Jubiláte Deo, omnis terra: * servíte Dómino in lætítia.

99:2 Introíte in conspéctu ejus, * in exsultatióne.

99:3 Scitóte quóniam Dóminus ipse est Deus: * ipse fecit nos, et non ipsi nos.

99:3 Pópulus ejus, et oves páscuæ ejus: † introíte portas ejus in confessióne, * átria ejus in hymnis: confitémini illi.

99:4 Laudáte nomen ejus: quóniam suávis est Dóminus, † in ætérnum misericórdia ejus, * et usque in generatiónem et generatiónem véritas ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Stans Jesus clamábat dicens: Si quis sitit, véniat ad me et bibat.

Ant. In caritáte perpétua * diléxit nos Deus, ídeo, exaltátus a terra, attráxit nos ad Cor suum, míserans.

Psalmus 62 [3]

62:2 Deus, Deus meus, * ad te de luce vígilo.

62:2 Sitívit in te ánima mea, * quam multiplíciter tibi caro mea.

62:3 In terra desérta, et ínvia, et inaquósa: † sic in sancto appárui tibi, * ut vidérem virtútem tuam, et glóriam tuam.

62:4 Quóniam mélior est misericórdia tua super vitas: * lábia mea laudábunt te.

62:5 Sic benedícam te in vita mea: * et in nómine tuo levábo manus meas.

62:6 Sicut ádipe et pinguédine repleátur ánima mea: * et lábiis exsultatiónis laudábit os meum.

62:7 Si memor fui tui super stratum meum, † in matutínis meditábor in te: * quia fuísti adjútor meus.

62:8 Et in velaménto alárum tuárum exsultábo, † adhǽsit ánima mea post te: * me suscépit déxtera tua.

62:10 Ipsi vero in vanum quæsiérunt ánimam meam, † introíbunt in inferióra terræ: * tradéntur in manus gládii, partes vúlpium erunt.

62:12 Rex vero lætábitur in Deo, † laudabúntur omnes qui jurant in eo: * quia obstrúctum est os loquéntium iníqua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. In caritáte perpétua diléxit nos Deus, ídeo, exaltátus a terra, attráxit nos ad Cor suum, míserans.

Ant. Veníte ad me * omnes qui laborátis et oneráti estis et ego refíciam vos.

Canticum Trium Puerorum [4]

Dan 3:57-88,56

3:57 Benedícite, ómnia ópera Dómini, Dómino: * laudáte et superexaltáte eum in sǽcula.

3:58 Benedícite, Ángeli Dómini, Dómino: * benedícite, cæli, Dómino.

3:59 Benedícite, aquæ omnes, quæ super cælos sunt, Dómino: * benedícite, omnes virtútes Dómini, Dómino.

3:60 Benedícite, sol et luna, Dómino: * benedícite, stellæ cæli, Dómino.

3:61 Benedícite, omnis imber et ros, Dómino: * benedícite, omnes spíritus Dei, Dómino.

3:62 Benedícite, ignis et æstus, Dómino: * benedícite, frigus et æstus, Dómino.

3:63 Benedícite, rores et pruína, Dómino: * benedícite, gelu et frigus, Dómino.

3:64 Benedícite, glácies et nives, Dómino: * benedícite, noctes et dies, Dómino.

3:65 Benedícite, lux et ténebræ, Dómino: * benedícite, fúlgura et nubes, Dómino.

3:66 Benedícat terra Dóminum: * laudet et superexáltet eum in sǽcula.

3:67 Benedícite, montes et colles, Dómino: * benedícite, univérsa germinántia in terra, Dómino.

3:68 Benedícite, fontes, Dómino: * benedícite, mária et flúmina, Dómino.

3:69 Benedícite, cete, et ómnia, quæ movéntur in aquis, Dómino: * benedícite, omnes vólucres cæli, Dómino.

3:70 Benedícite, omnes béstiæ et pécora, Dómino: * benedícite, fílii hóminum, Dómino.

3:71 Benedícat Israël Dóminum: * laudet et superexáltet eum in sǽcula.

3:72 Benedícite, sacerdótes Dómini, Dómino: * benedícite, servi Dómini, Dómino.

3:73 Benedícite, spíritus, et ánimæ justórum, Dómino: * benedícite, sancti, et húmiles corde, Dómino.

3:74 Benedícite, Ananía, Azaría, Mísaël, Dómino: * laudáte et superexaltáte eum in sǽcula.

3:75 (Fit reverentia:) Benedicámus Patrem et Fílium cum Sancto Spíritu: * laudémus et superexaltémus eum in sǽcula.

3:56 Benedíctus es, Dómine, in firmaménto cæli: * et laudábilis, et gloriósus, et superexaltátus in sǽcula.

Ant. Veníte ad me omnes qui laborátis et oneráti estis et ego refíciam vos.

Ant. Fili, * præbe mihi cor tuum, et óculi tui custódiant vias meas.

Psalmus 148 [5]

148:1 Laudáte Dóminum de cælis: * laudáte eum in excélsis.

148:2 Laudáte eum, omnes Ángeli ejus: * laudáte eum, omnes virtútes ejus.

148:3 Laudáte eum, sol et luna: * laudáte eum, omnes stellæ et lumen.

148:4 Laudáte eum, cæli cælórum: * et aquæ omnes, quæ super cælos sunt, laudent nomen Dómini.

148:5 Quia ipse dixit, et facta sunt: * ipse mandávit, et creáta sunt.

148:6 Státuit ea in ætérnum, et in sǽculum sǽculi: * præcéptum pósuit, et non præteríbit.

148:7 Laudáte Dóminum de terra, * dracónes, et omnes abýssi.

148:8 Ignis, grando, nix, glácies, spíritus procellárum: * quæ fáciunt verbum ejus:

148:9 Montes, et omnes colles: * ligna fructífera, et omnes cedri.

148:10 Béstiæ, et univérsa pécora: * serpéntes, et vólucres pennátæ:

148:11 Reges terræ, et omnes pópuli: * príncipes, et omnes júdices terræ.

148:12 Júvenes, et vírgines: † senes cum junióribus laudent nomen Dómini: * quia exaltátum est nomen ejus solíus.

148:14 Conféssio ejus super cælum et terram: * et exaltávit cornu pópuli sui.

148:14 Hymnus ómnibus sanctis ejus: * fíliis Israël, pópulo appropinquánti sibi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Fili, præbe mihi cor tuum, et óculi tui custódiant vias meas.

Capitulum Hymnus Versus {ex Commune aut Festo}

Eph 3:8-9

Fratres: Mihi ómnium sanctórum mínimo data est grátia hæc, in géntibus evangelizáre investigábiles divítias Christi; et illumináre omnes, quæ sit dispensátio sacraménti abscónditi a sǽculis in Deo.

℟. Deo grátias.

Hymnus

Cor, arca legem cóntinens

Non servitútis véteris,

Sed grátiæ, sed véniæ,

Sed et misericórdiæ.

Cor, sanctuárium novi

Intemerátum fœ́deris,

Templum vetústo sánctius,

Velúmque scisso utílius.

Te vulnerátum cáritas

Ictu paténti vóluit,

Amóris invisíbilis

Ut venerémur vúlnera.

Hoc sub amóris sýmbolo

Passus cruénta et mýstica,

Utrúmque sacrifícium

Christus sacérdos óbtulit.

Quis non amántem rédamet?

Quis non redémptus díligat,

Et Corde in isto séligat

Ætérna tabernácula?

Jesu, tibi sit glória,

Qui Corde fundis grátiam,

Cum Patre, et almo Spíritu,

In sempitérna sǽcula.

Amen.

℣. Hauriétis aquas in gáudio.

℟. De fóntibus Salvatóris.

Canticum: Benedictus {Antiphona ex Proprio de Tempore}

Ant. Facta sunt * enim hæc ut Scriptúra implerétur quæ dicit: Vidébunt in quem transfixérunt.

Canticum Zachariæ

Luc. 1:68-79

1:68 Benedíctus ✠ Dóminus, Deus Israël: * quia visitávit, et fecit redemptiónem plebis suæ:

1:69 Et eréxit cornu salútis nobis: * in domo David, púeri sui.

1:70 Sicut locútus est per os sanctórum, * qui a sǽculo sunt, prophetárum ejus:

1:71 Salútem ex inimícis nostris, * et de manu ómnium, qui odérunt nos.

1:72 Ad faciéndam misericórdiam cum pátribus nostris: * et memorári testaménti sui sancti.

1:73 Jusjurándum, quod jurávit ad Ábraham patrem nostrum, * datúrum se nobis:

1:74 Ut sine timóre, de manu inimicórum nostrórum liberáti, * serviámus illi.

1:75 In sanctitáte, et justítia coram ipso, * ómnibus diébus nostris.

1:76 Et tu, puer, Prophéta Altíssimi vocáberis: * præíbis enim ante fáciem Dómini, paráre vias ejus:

1:77 Ad dandam sciéntiam salútis plebi ejus: * in remissiónem peccatórum eórum:

1:78 Per víscera misericórdiæ Dei nostri: * in quibus visitávit nos, óriens ex alto:

1:79 Illumináre his, qui in ténebris, et in umbra mortis sedent: * ad dirigéndos pedes nostros in viam pacis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Facta sunt enim hæc ut Scriptúra implerétur quæ dicit: Vidébunt in quem transfixérunt.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui nobis in Corde Fílii tui, nostris vulneráto peccátis, infinítos dilectiónis thesáuros misericórditer largíri dignáris; concéde, quǽsumus, ut illi devótum pietátis nostræ præstántes obséquium, dignæ quoque satisfactiónis exhibeámus offícium.

Per eúmdem Dóminum nostrum Jesum Christum Fílium tuum, qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Commemoratio S. Barnabæ Apostoli

Ant. Vos qui reliquístis ómnia, et secúti estis me, céntuplum accipiétis, et vitam ætérnam possidébitis.

℣. Annuntiavérunt ópera Dei.

℟. Et facta ejus intellexérunt.

Orémus.

Deus, qui nos beáti Bárnabæ Apóstoli tui méritis et intercessióne lætíficas: concéde propítius; ut, qui tua per eum benefícia póscimus, dono tuæ grátiæ consequámur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

℣. Dóminus det nobis suam pacem.

℟. Et vitam ætérnam. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Ad Primam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus {Doxology: Heart}

Jam lucis orto sídere,

Deum precémur súpplices,

Ut in diúrnis áctibus

Nos servet a nocéntibus.

Linguam refrénans témperet,

Ne litis horror ínsonet:

Visum fovéndo cóntegat,

Ne vanitátes háuriat.

Sint pura cordis íntima,

Absístat et vecórdia;

Carnis terat supérbiam

Potus cibíque párcitas.

Ut, cum dies abscésserit,

Noctémque sors redúxerit,

Mundi per abstinéntiam

Ipsi canámus glóriam.

Jesu, tibi sit glória,

Qui Corde fundis grátiam,

Cum Patre et almo Spíritu,

In sempitérna sǽcula.

Amen.

Psalmi {Psalmi Dominica & antiphonæ ex Commune aut Festo}

Ant. Unus mílitum.

Psalmus 53 [1]

53:3 Deus, in nómine tuo salvum me fac: * et in virtúte tua júdica me.

53:4 Deus, exáudi oratiónem meam: * áuribus pércipe verba oris mei.

53:5 Quóniam aliéni insurrexérunt advérsum me, et fortes quæsiérunt ánimam meam: * et non proposuérunt Deum ante conspéctum suum.

53:6 Ecce enim, Deus ádjuvat me: * et Dóminus suscéptor est ánimæ meæ.

53:7 Avérte mala inimícis meis: * et in veritáte tua dispérde illos.

53:8 Voluntárie sacrificábo tibi, * et confitébor nómini tuo, Dómine: quóniam bonum est:

53:9 Quóniam ex omni tribulatióne eripuísti me: * et super inimícos meos despéxit óculus meus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(1-16) [2]

118:1 (Aleph) Beáti immaculáti in via: * qui ámbulant in lege Dómini.

118:2 Beáti, qui scrutántur testimónia ejus: * in toto corde exquírunt eum.

118:3 Non enim qui operántur iniquitátem, * in viis ejus ambulavérunt.

118:4 Tu mandásti * mandáta tua custodíri nimis.

118:5 Útinam dirigántur viæ meæ, * ad custodiéndas justificatiónes tuas!

118:6 Tunc non confúndar, * cum perspéxero in ómnibus mandátis tuis.

118:7 Confitébor tibi in directióne cordis: * in eo quod dídici judícia justítiæ tuæ.

118:8 Justificatiónes tuas custódiam: * non me derelínquas usquequáque.

118:9 (Beth) In quo córrigit adolescéntior viam suam? * In custodiéndo sermónes tuos.

118:10 In toto corde meo exquisívi te: * ne repéllas me a mandátis tuis.

118:11 In corde meo abscóndi elóquia tua: * ut non peccem tibi.

118:12 Benedíctus es, Dómine: * doce me justificatiónes tuas.

118:13 In lábiis meis, * pronuntiávi ómnia judícia oris tui.

118:14 In via testimoniórum tuórum delectátus sum, * sicut in ómnibus divítiis.

118:15 In mandátis tuis exercébor: * et considerábo vias tuas.

118:16 In justificatiónibus tuis meditábor: * non oblivíscar sermónes tuos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(17-32) [3]

118:17 (Ghimel) Retríbue servo tuo, vivífica me: * et custódiam sermónes tuos:

118:18 Revéla óculos meos: * et considerábo mirabília de lege tua.

118:19 Íncola ego sum in terra: * non abscóndas a me mandáta tua.

118:20 Concupívit ánima mea desideráre justificatiónes tuas, * in omni témpore.

118:21 Increpásti supérbos: * maledícti qui declínant a mandátis tuis.

118:22 Aufer a me oppróbrium, et contémptum: * quia testimónia tua exquisívi.

118:23 Étenim sedérunt príncipes, et advérsum me loquebántur: * servus autem tuus exercebátur in justificatiónibus tuis.

118:24 Nam et testimónia tua meditátio mea est: * et consílium meum justificatiónes tuæ.

118:25 (Daleth) Adhǽsit paviménto ánima mea: * vivífica me secúndum verbum tuum.

118:26 Vias meas enuntiávi, et exaudísti me: * doce me justificatiónes tuas.

118:27 Viam justificatiónum tuárum ínstrue me: * et exercébor in mirabílibus tuis.

118:28 Dormitávit ánima mea præ tǽdio: * confírma me in verbis tuis.

118:29 Viam iniquitátis ámove a me: * et de lege tua miserére mei.

118:30 Viam veritátis elégi: * judícia tua non sum oblítus.

118:31 Adhǽsi testimóniis tuis, Dómine: * noli me confúndere.

118:32 Viam mandatórum tuórum cucúrri, * cum dilatásti cor meum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Unus mílitum láncea latus ejus apéruit et contínuo exívit sanguis et aqua.

Capitulum Responsorium Versus {ex Psalterio secundum diem}

1 Tim. 1:17

Regi sæculórum immortáli et invisíbili, soli Deo honor et glória in sǽcula sæculórum. Amen.

℟. Deo grátias.

℟.br. Christe, Fili Dei vivi, * Miserére nobis.

℟. Christe, Fili Dei vivi, * Miserére nobis.

℣. Qui corde fundis grátiam.

℟. Miserére nobis.

℣. Glória Patri, et Fílio, * et Spirítui Sancto.

℟. Christe, Fili Dei vivi, * Miserére nobis.

℣. Exsúrge, Christe, ádjuva nos.

℟. Et líbera nos propter nomen tuum.

Preces Dominicales et Feriales{omittitur}

Preces Feriales{omittitur}

Preces Dominicales et Feriales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Dómine Deus omnípotens, qui ad princípium hujus diéi nos perveníre fecísti: tua nos hódie salva virtúte; ut in hac die ad nullum declinémus peccátum, sed semper ad tuam justítiam faciéndam nostra procédant elóquia, dirigántur cogitatiónes et ópera.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Martyrologium {anticip.}

Prídie Idus Júnii Luna octáva Anno Dómini 2027

Sancti Joánnis a sancto Facúndo, ex Eremitárum sancti Augustíni Ordine, Confessóris, qui migrávit in cælum prídie hujus diéi.

Romæ, via Aurélia, natális sanctórum Mártyrum Basílidis, Cýrini, Náboris et Nazárii mílitum, qui, in persecutióne Diocletiáni et Maximiáni, sub Aurélio Præfécto, ob Christiáni nóminis confessiónem, detrúsi in cárcerem et scorpiónibus laceráti, tandem cápite truncáti sunt.

Nicǽæ, in Bithýnia, sanctæ Antonínæ Mártyris, quæ, in eádem persecutióne, a Priscilliáno Prǽside jussa est fústibus cædi, suspéndi in equúleo, latéribus laniári et flammis incéndi, ac demum gládio necári.

Romæ, in Basílica Vaticána, sancti Leónis Papæ Tértii, cui érutos ab ímpiis óculos et præcísam linguam Deus mirabíliter restítuit.

In Thrácia sancti Olýmpii Epíscopi, qui, ab Ariánis sede pulsus, Conféssor occúbuit.

In Cilícia sancti Amphíonis Epíscopi, qui, témpore Galérii Maximiáni, Conféssor fuit egrégius.

In Ægýpto sancti Onúphrii Anachorétæ, qui in vasta erémo sexagínta annis vitam religióse perégit, et, magnis virtútibus ac méritis clarus, migrávit in cælum. Ipsíus vero insígnia gesta Paphnútius Abbas conscrípsit.

℣. Et álibi aliórum plurimórum sanctórum Mártyrum et Confessórum, atque sanctárum Vírginum.

℟. Deo grátias.

℣. Pretiósa in conspéctu Dómini.

℟. Mors Sanctórum ejus.

Sancta María et omnes Sancti intercédant pro nobis ad Dóminum, ut nos mereámur ab eo adjuvári et salvári, qui vivit et regnat in sǽcula sæculórum.

℟. Amen.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Réspice in servos tuos, Dómine, et in ópera tua, et dírige fílios eórum.

℟. Et sit splendor Dómini Dei nostri super nos, et ópera mánuum nostrárum dírige super nos, et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Orémus.

Dirígere et sanctificáre, régere et gubernáre dignáre, Dómine Deus, Rex cæli et terræ, hódie corda et córpora nostra, sensus, sermónes et actus nostros in lege tua, et in opéribus mandatórum tuórum: ut hic et in ætérnum, te auxiliánte, salvi et líberi esse mereámur, Salvátor mundi: Qui vivis et regnas in sǽcula sæculórum.

℟. Amen.

Lectio brevis {ex Commune aut Festo}

℣. Jube, domne, benedícere.

Benedictio. Dies et actus nostros in sua pace dispónat Dóminus omnípotens.

℟. Amen.

Eph 3:17-19

In caritáte radicáti et fundáti, ut possítis comprehéndere cum ómnibus sanctis, quæ sit latitúdo et longitúdo, et sublímitas et profúndum; scire étiam supereminéntem sciéntiæ caritátem Christi, ut impleámini in omnem plenitúdinem Dei.

℣. Tu autem, Dómine, miserére nobis.

℟. Deo grátias.

Conclusio

℣. Adjutórium nostrum ✠ in nómine Dómini.

℟. Qui fecit cælum et terram.

℣. Benedícite.

℟. Deus.

Benedictio. Dóminus nos benedícat, ✠ et ab omni malo deféndat, et ad vitam perdúcat ætérnam. Et fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Tertiam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus {Doxology: Heart}

Nunc, Sancte, nobis, Spíritus,

Unum Patri cum Fílio,

Dignáre promptus íngeri

Nostro refúsus péctori.

Os, lingua, mens, sensus, vigor

Confessiónem pérsonent.

Flamméscat igne cáritas,

Accéndat ardor próximos.

Jesu, tibi sit glória,

Qui Corde fundis grátiam,

Cum Patre et almo Spíritu,

In sempitérna sǽcula.

Amen.

Psalmi {Psalmi Dominica & antiphonæ ex Commune aut Festo}

Ant. Stans Jesus.

Psalmus 118(33-48) [1]

118:33 (He) Legem pone mihi, Dómine, viam justificatiónum tuárum: * et exquíram eam semper.

118:34 Da mihi intelléctum, et scrutábor legem tuam: * et custódiam illam in toto corde meo.

118:35 Deduc me in sémitam mandatórum tuórum: * quia ipsam vólui.

118:36 Inclína cor meum in testimónia tua: * et non in avarítiam.

118:37 Avérte óculos meos ne vídeant vanitátem: * in via tua vivífica me.

118:38 Státue servo tuo elóquium tuum, * in timóre tuo.

118:39 Ámputa oppróbrium meum quod suspicátus sum: * quia judícia tua jucúnda.

118:40 Ecce, concupívi mandáta tua: * in æquitáte tua vivífica me.

118:41 (Vav) Et véniat super me misericórdia tua, Dómine: * salutáre tuum secúndum elóquium tuum.

118:42 Et respondébo exprobrántibus mihi verbum: * quia sperávi in sermónibus tuis.

118:43 Et ne áuferas de ore meo verbum veritátis usquequáque: * quia in judíciis tuis supersperávi.

118:44 Et custódiam legem tuam semper: * in sǽculum et in sǽculum sǽculi.

118:45 Et ambulábam in latitúdine: * quia mandáta tua exquisívi.

118:46 Et loquébar in testimóniis tuis in conspéctu regum: * et non confundébar.

118:47 Et meditábar in mandátis tuis, * quæ diléxi.

118:48 Et levávi manus meas ad mandáta tua, quæ diléxi: * et exercébar in justificatiónibus tuis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(49-64) [2]

118:49 (Zai) Memor esto verbi tui servo tuo, * in quo mihi spem dedísti.

118:50 Hæc me consoláta est in humilitáte mea: * quia elóquium tuum vivificávit me.

118:51 Supérbi iníque agébant usquequáque: * a lege autem tua non declinávi.

118:52 Memor fui judiciórum tuórum a sǽculo, Dómine: * et consolátus sum.

118:53 Deféctio ténuit me, * pro peccatóribus derelinquéntibus legem tuam.

118:54 Cantábiles mihi erant justificatiónes tuæ, * in loco peregrinatiónis meæ.

118:55 Memor fui nocte nóminis tui, Dómine: * et custodívi legem tuam.

118:56 Hæc facta est mihi: * quia justificatiónes tuas exquisívi.

118:57 (Heth) Pórtio mea, Dómine, * dixi custodíre legem tuam.

118:58 Deprecátus sum fáciem tuam in toto corde meo: * miserére mei secúndum elóquium tuum.

118:59 Cogitávi vias meas: * et convérti pedes meos in testimónia tua.

118:60 Parátus sum, et non sum turbátus: * ut custódiam mandáta tua.

118:61 Funes peccatórum circumpléxi sunt me: * et legem tuam non sum oblítus.

118:62 Média nocte surgébam ad confiténdum tibi, * super judícia justificatiónis tuæ.

118:63 Párticeps ego sum ómnium timéntium te: * et custodiéntium mandáta tua.

118:64 Misericórdia tua, Dómine, plena est terra: * justificatiónes tuas doce me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(65-80) [3]

118:65 (Teth) Bonitátem fecísti cum servo tuo, Dómine, * secúndum verbum tuum.

118:66 Bonitátem, et disciplínam, et sciéntiam doce me: * quia mandátis tuis crédidi.

118:67 Priúsquam humiliárer ego delíqui: * proptérea elóquium tuum custodívi.

118:68 Bonus es tu: * et in bonitáte tua doce me justificatiónes tuas.

118:69 Multiplicáta est super me iníquitas superbórum: * ego autem in toto corde meo scrutábor mandáta tua.

118:70 Coagulátum est sicut lac cor eórum: * ego vero legem tuam meditátus sum.

118:71 Bonum mihi quia humiliásti me: * ut discam justificatiónes tuas.

118:72 Bonum mihi lex oris tui, * super míllia auri et argénti.

118:73 (Joth) Manus tuæ fecérunt me, et plasmavérunt me: * da mihi intelléctum, et discam mandáta tua.

118:74 Qui timent te vidébunt me, et lætabúntur: * quia in verba tua supersperávi.

118:75 Cognóvi, Dómine, quia ǽquitas judícia tua: * et in veritáte tua humiliásti me.

118:76 Fiat misericórdia tua ut consolétur me, * secúndum elóquium tuum servo tuo.

118:77 Véniant mihi miseratiónes tuæ, et vivam: * quia lex tua meditátio mea est.

118:78 Confundántur supérbi, quia injúste iniquitátem fecérunt in me: * ego autem exercébor in mandátis tuis.

118:79 Convertántur mihi timéntes te: * et qui novérunt testimónia tua.

118:80 Fiat cor meum immaculátum in justificatiónibus tuis, * ut non confúndar.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Stans Jesus clamábat dicens: Si quis sitit, véniat ad me et bibat.

Capitulum Responsorium Versus {ex Commune aut Festo}

Eph 3:8-9

Fratres: Mihi ómnium sanctórum mínimo data est grátia hæc, in géntibus evangelizáre investigábiles divítias Christi; et illumináre omnes, quæ sit dispensátio sacraménti abscónditi a sǽculis in Deo.

℟. Deo grátias.

℟.br. Tóllite jugum meum super vos * Et díscite a me.

℟. Tóllite jugum meum super vos * Et díscite a me.

℣. Quia mitis sum et húmilis Corde.

℟. Et díscite a me.

℣. Glória Patri, et Fílio, * et Spirítui Sancto.

℟. Tóllite jugum meum super vos * Et díscite a me.

℣. Ego dixi, Dómine, miserére mei.

℟. Sana ánimam meam quia peccávi tibi.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui nobis in Corde Fílii tui, nostris vulneráto peccátis, infinítos dilectiónis thesáuros misericórditer largíri dignáris; concéde, quǽsumus, ut illi devótum pietátis nostræ præstántes obséquium, dignæ quoque satisfactiónis exhibeámus offícium.

Per eúmdem Dóminum nostrum Jesum Christum Fílium tuum, qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Sextam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus {Doxology: Heart}

Rector potens, verax Deus,

Qui témperas rerum vices,

Splendóre mane illúminas,

Et ígnibus merídiem:

Exstíngue flammas lítium,

Aufer calórem nóxium,

Confer salútem córporum,

Verámque pacem córdium.

Jesu, tibi sit glória,

Qui Corde fundis grátiam,

Cum Patre et almo Spíritu,

In sempitérna sǽcula.

Amen.

Psalmi {Psalmi Dominica & antiphonæ ex Commune aut Festo}

Ant. In caritáte perpétua.

Psalmus 118(81-96) [1]

118:81 (Caph) Defécit in salutáre tuum ánima mea: * et in verbum tuum supersperávi.

118:82 Defecérunt óculi mei in elóquium tuum, * dicéntes: Quando consoláberis me?

118:83 Quia factus sum sicut uter in pruína: * justificatiónes tuas non sum oblítus.

118:84 Quot sunt dies servi tui? * quando fácies de persequéntibus me judícium?

118:85 Narravérunt mihi iníqui fabulatiónes: * sed non ut lex tua.

118:86 Ómnia mandáta tua véritas: * iníque persecúti sunt me, ádjuva me.

118:87 Paulo minus consummavérunt me in terra: * ego autem non derelíqui mandáta tua.

118:88 Secúndum misericórdiam tuam vivífica me: * et custódiam testimónia oris tui.

118:89 (Lamed) In ætérnum, Dómine, * verbum tuum pérmanet in cælo.

118:90 In generatiónem et generatiónem véritas tua: * fundásti terram, et pérmanet.

118:91 Ordinatióne tua persevérat dies: * quóniam ómnia sérviunt tibi.

118:92 Nisi quod lex tua meditátio mea est: * tunc forte periíssem in humilitáte mea.

118:93 In ætérnum non oblivíscar justificatiónes tuas: * quia in ipsis vivificásti me.

118:94 Tuus sum ego, salvum me fac: * quóniam justificatiónes tuas exquisívi.

118:95 Me exspectavérunt peccatóres ut pérderent me: * testimónia tua intelléxi.

118:96 Omnis consummatiónis vidi finem: * latum mandátum tuum nimis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(97-112) [2]

118:97 (Mem) Quómodo diléxi legem tuam, Dómine? * tota die meditátio mea est.

118:98 Super inimícos meos prudéntem me fecísti mandáto tuo: * quia in ætérnum mihi est.

118:99 Super omnes docéntes me intelléxi: * quia testimónia tua meditátio mea est.

118:100 Super senes intelléxi: * quia mandáta tua quæsívi.

118:101 Ab omni via mala prohíbui pedes meos: * ut custódiam verba tua.

118:102 A judíciis tuis non declinávi: * quia tu legem posuísti mihi.

118:103 Quam dúlcia fáucibus meis elóquia tua, * super mel ori meo!

118:104 A mandátis tuis intelléxi: * proptérea odívi omnem viam iniquitátis.

118:105 (Nun) Lucérna pédibus meis verbum tuum, * et lumen sémitis meis.

118:106 Jurávi, et státui * custodíre judícia justítiæ tuæ.

118:107 Humiliátus sum usquequáque, Dómine: * vivífica me secúndum verbum tuum.

118:108 Voluntária oris mei beneplácita fac, Dómine: * et judícia tua doce me.

118:109 Ánima mea in mánibus meis semper: * et legem tuam non sum oblítus.

118:110 Posuérunt peccatóres láqueum mihi: * et de mandátis tuis non errávi.

118:111 Hereditáte acquisívi testimónia tua in ætérnum: * quia exsultátio cordis mei sunt.

118:112 Inclinávi cor meum ad faciéndas justificatiónes tuas in ætérnum, * propter retributiónem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(113-128) [3]

118:113 (Samech) Iníquos ódio hábui: * et legem tuam diléxi.

118:114 Adjútor et suscéptor meus es tu: * et in verbum tuum supersperávi.

118:115 Declináte a me, malígni: * et scrutábor mandáta Dei mei.

118:116 Súscipe me secúndum elóquium tuum, et vivam: * et non confúndas me ab exspectatióne mea.

118:117 Ádjuva me, et salvus ero: * et meditábor in justificatiónibus tuis semper.

118:118 Sprevísti omnes discedéntes a judíciis tuis: * quia injústa cogitátio eórum.

118:119 Prævaricántes reputávi omnes peccatóres terræ: * ídeo diléxi testimónia tua.

118:120 Confíge timóre tuo carnes meas: * a judíciis enim tuis tímui.

118:121 (Ain) Feci judícium et justítiam: * non tradas me calumniántibus me.

118:122 Súscipe servum tuum in bonum: * non calumniéntur me supérbi.

118:123 Óculi mei defecérunt in salutáre tuum: * et in elóquium justítiæ tuæ.

118:124 Fac cum servo tuo secúndum misericórdiam tuam: * et justificatiónes tuas doce me.

118:125 Servus tuus sum ego: * da mihi intelléctum, ut sciam testimónia tua.

118:126 Tempus faciéndi, Dómine: * dissipavérunt legem tuam.

118:127 Ídeo diléxi mandáta tua, * super aurum et topázion.

118:128 Proptérea ad ómnia mandáta tua dirigébar: * omnem viam iníquam ódio hábui.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. In caritáte perpétua diléxit nos Deus, ídeo, exaltátus a terra, attráxit nos ad Cor suum, míserans.

Capitulum Responsorium Versus {ex Commune aut Festo}

Eph 3:14-17

Hujus rei grátia flecto génua mea ad Patrem Dómini nostri Jesu Christi, ut det vobis secúndum divítias glóriæ suæ virtúte corroborári per Spíritum ejus in interiórem hóminem: Christum habitáre per fidem in córdibus vestris.

℟. Deo grátias.

℟.br. Ego dixi: Dómine, * Miserére mei.

℟. Ego dixi: Dómine, * Miserére mei.

℣. Sana ánimam meam quia peccávi tibi.

℟. Miserére mei.

℣. Glória Patri, et Fílio, * et Spirítui Sancto.

℟. Ego dixi: Dómine, * Miserére mei.

℣. Memóriam fecit mirabílium suórum miserátor Dóminus.

℟. Escam dedit timéntibus se.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui nobis in Corde Fílii tui, nostris vulneráto peccátis, infinítos dilectiónis thesáuros misericórditer largíri dignáris; concéde, quǽsumus, ut illi devótum pietátis nostræ præstántes obséquium, dignæ quoque satisfactiónis exhibeámus offícium.

Per eúmdem Dóminum nostrum Jesum Christum Fílium tuum, qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Nonam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus {Doxology: Heart}

Rerum, Deus, tenax vigor,

Immótus in te pérmanens,

Lucis diúrnæ témpora

Succéssibus detérminans:

Largíre lumen véspere,

Quo vita nusquam décidat,

Sed prǽmium mortis sacræ

Perénnis instet glória.

Jesu, tibi sit glória,

Qui Corde fundis grátiam,

Cum Patre et almo Spíritu,

In sempitérna sǽcula.

Amen.

Psalmi {Psalmi Dominica & antiphonæ ex Commune aut Festo}

Ant. Fili.

Psalmus 118(129-144) [1]

118:129 (Phe) Mirabília testimónia tua: * ídeo scrutáta est ea ánima mea.

118:130 Declarátio sermónum tuórum illúminat: * et intelléctum dat párvulis.

118:131 Os meum apérui, et attráxi spíritum: * quia mandáta tua desiderábam.

118:132 Áspice in me, et miserére mei, * secúndum judícium diligéntium nomen tuum.

118:133 Gressus meos dírige secúndum elóquium tuum: * et non dominétur mei omnis injustítia.

118:134 Rédime me a calúmniis hóminum: * ut custódiam mandáta tua.

118:135 Fáciem tuam illúmina super servum tuum: * et doce me justificatiónes tuas.

118:136 Éxitus aquárum deduxérunt óculi mei: * quia non custodiérunt legem tuam.

118:137 (Sade) Justus es, Dómine: * et rectum judícium tuum.

118:138 Mandásti justítiam testimónia tua: * et veritátem tuam nimis.

118:139 Tabéscere me fecit zelus meus: * quia oblíti sunt verba tua inimíci mei.

118:140 Ignítum elóquium tuum veheménter: * et servus tuus diléxit illud.

118:141 Adolescéntulus sum ego et contémptus: * justificatiónes tuas non sum oblítus.

118:142 Justítia tua, justítia in ætérnum: * et lex tua véritas.

118:143 Tribulátio, et angústia invenérunt me: * mandáta tua meditátio mea est.

118:144 Ǽquitas testimónia tua in ætérnum: * intelléctum da mihi, et vivam.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(145-160) [2]

118:145 (Coph) Clamávi in toto corde meo, exáudi me, Dómine: * justificatiónes tuas requíram.

118:146 Clamávi ad te, salvum me fac: * ut custódiam mandáta tua.

118:147 Prævéni in maturitáte, et clamávi: * quia in verba tua supersperávi.

118:148 Prævenérunt óculi mei ad te dilúculo: * ut meditárer elóquia tua.

118:149 Vocem meam audi secúndum misericórdiam tuam, Dómine: * et secúndum judícium tuum vivífica me.

118:150 Appropinquavérunt persequéntes me iniquitáti: * a lege autem tua longe facti sunt.

118:151 Prope es tu, Dómine: * et omnes viæ tuæ véritas.

118:152 Inítio cognóvi de testimóniis tuis: * quia in ætérnum fundásti ea.

118:153 (Res) Vide humilitátem meam, et éripe me: * quia legem tuam non sum oblítus.

118:154 Júdica judícium meum, et rédime me: * propter elóquium tuum vivífica me.

118:155 Longe a peccatóribus salus: * quia justificatiónes tuas non exquisiérunt.

118:156 Misericórdiæ tuæ multæ, Dómine: * secúndum judícium tuum vivífica me.

118:157 Multi qui persequúntur me, et tríbulant me: * a testimóniis tuis non declinávi.

118:158 Vidi prævaricántes, et tabescébam: * quia elóquia tua non custodiérunt.

118:159 Vide quóniam mandáta tua diléxi, Dómine: * in misericórdia tua vivífica me.

118:160 Princípium verbórum tuórum, véritas: * in ætérnum ómnia judícia justítiæ tuæ.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(161-176) [3]

118:161 (Sin) Príncipes persecúti sunt me gratis: * et a verbis tuis formidávit cor meum.

118:162 Lætábor ego super elóquia tua: * sicut qui invénit spólia multa.

118:163 Iniquitátem ódio hábui, et abominátus sum: * legem autem tuam diléxi.

118:164 Sépties in die laudem dixi tibi, * super judícia justítiæ tuæ.

118:165 Pax multa diligéntibus legem tuam: * et non est illis scándalum.

118:166 Exspectábam salutáre tuum, Dómine: * et mandáta tua diléxi.

118:167 Custodívit ánima mea testimónia tua: * et diléxit ea veheménter.

118:168 Servávi mandáta tua, et testimónia tua: * quia omnes viæ meæ in conspéctu tuo.

118:169 (Thau) Appropínquet deprecátio mea in conspéctu tuo, Dómine: * juxta elóquium tuum da mihi intelléctum.

118:170 Intret postulátio mea in conspéctu tuo: * secúndum elóquium tuum éripe me.

118:171 Eructábunt lábia mea hymnum, * cum docúeris me justificatiónes tuas.

118:172 Pronuntiábit lingua mea elóquium tuum: * quia ómnia mandáta tua ǽquitas.

118:173 Fiat manus tua ut salvet me: * quóniam mandáta tua elégi.

118:174 Concupívi salutáre tuum, Dómine: * et lex tua meditátio mea est.

118:175 Vivet ánima mea, et laudábit te: * et judícia tua adjuvábunt me.

118:176 Errávi, sicut ovis, quæ périit: * quære servum tuum, quia mandáta tua non sum oblítus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Fili, præbe mihi cor tuum, et óculi tui custódiant vias meas.

Capitulum Responsorium Versus {ex Commune aut Festo}

Eph 3:17-19

In caritáte radicáti et fundáti, ut possítis comprehéndere cum ómnibus sanctis, quæ sit latitúdo et longitúdo, et sublímitas et profúndum; scire étiam supereminéntem sciéntiæ caritátem Christi, ut impleámini in omnem plenitúdinem Dei.

℟. Deo grátias.

℟.br. Memóriam fecit mirabílium suórum * Miserátor Dóminus.

℟. Memóriam fecit mirabílium suórum * Miserátor Dóminus.

℣. Escam dedit timéntibus se.

℟. Miserátor Dóminus.

℣. Glória Patri, et Fílio, * et Spirítui Sancto.

℟. Memóriam fecit mirabílium suórum * Miserátor Dóminus.

℣. Hauriétis aquas in gáudio.

℟. De fóntibus Salvatóris.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui nobis in Corde Fílii tui, nostris vulneráto peccátis, infinítos dilectiónis thesáuros misericórditer largíri dignáris; concéde, quǽsumus, ut illi devótum pietátis nostræ præstántes obséquium, dignæ quoque satisfactiónis exhibeámus offícium.

Per eúmdem Dóminum nostrum Jesum Christum Fílium tuum, qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Vesperas

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Commune aut Festo}

Ant. Unus mílitum * láncea latus ejus apéruit et contínuo exívit sanguis et aqua.

Psalmus 109 [1]

109:1 Dixit Dóminus Dómino meo: * Sede a dextris meis:

109:1 Donec ponam inimícos tuos, * scabéllum pedum tuórum.

109:2 Virgam virtútis tuæ emíttet Dóminus ex Sion: * domináre in médio inimicórum tuórum.

109:3 Tecum princípium in die virtútis tuæ in splendóribus sanctórum: * ex útero ante lucíferum génui te.

109:4 Jurávit Dóminus, et non pœnitébit eum: * Tu es sacérdos in ætérnum secúndum órdinem Melchísedech.

109:5 Dóminus a dextris tuis, * confrégit in die iræ suæ reges.

109:6 Judicábit in natiónibus, implébit ruínas: * conquassábit cápita in terra multórum.

109:7 De torrénte in via bibet: * proptérea exaltábit caput.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Unus mílitum láncea latus ejus apéruit et contínuo exívit sanguis et aqua.

Ant. Stans Jesus * clamábat dicens: Si quis sitit, véniat ad me et bibat.

Psalmus 110 [2]

110:1 Confitébor tibi, Dómine, in toto corde meo: * in consílio justórum, et congregatióne.

110:2 Magna ópera Dómini: * exquisíta in omnes voluntátes ejus.

110:3 Conféssio et magnificéntia opus ejus: * et justítia ejus manet in sǽculum sǽculi.

110:4 Memóriam fecit mirabílium suórum, † miséricors et miserátor Dóminus: * escam dedit timéntibus se.

110:5 Memor erit in sǽculum testaménti sui: * virtútem óperum suórum annuntiábit pópulo suo:

110:7 Ut det illis hereditátem géntium: * ópera mánuum ejus véritas, et judícium.

110:8 Fidélia ómnia mandáta ejus: † confirmáta in sǽculum sǽculi, * facta in veritáte et æquitáte.

110:9 Redemptiónem misit pópulo suo: * mandávit in ætérnum testaméntum suum.

110:9 (fit reverentia) Sanctum, et terríbile nomen ejus: * inítium sapiéntiæ timor Dómini.

110:10 Intelléctus bonus ómnibus faciéntibus eum: * laudátio ejus manet in sǽculum sǽculi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Stans Jesus clamábat dicens: Si quis sitit, véniat ad me et bibat.

Ant. In caritáte perpétua * diléxit nos Deus, ídeo, exaltátus a terra, attráxit nos ad Cor suum, míserans.

Psalmus 115 [3]

115:1 Crédidi, propter quod locútus sum: * ego autem humiliátus sum nimis.

115:2 Ego dixi in excéssu meo: * Omnis homo mendax.

115:3 Quid retríbuam Dómino, * pro ómnibus, quæ retríbuit mihi?

115:4 Cálicem salutáris accípiam: * et nomen Dómini invocábo.

115:5 Vota mea Dómino reddam coram omni pópulo ejus: * pretiósa in conspéctu Dómini mors sanctórum ejus:

115:7 O Dómine, quia ego servus tuus: * ego servus tuus, et fílius ancíllæ tuæ.

115:7 Dirupísti víncula mea: † tibi sacrificábo hóstiam laudis, * et nomen Dómini invocábo.

115:9 Vota mea Dómino reddam in conspéctu omnis pópuli ejus: * in átriis domus Dómini, in médio tui, Jerúsalem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. In caritáte perpétua diléxit nos Deus, ídeo, exaltátus a terra, attráxit nos ad Cor suum, míserans.

Ant. Veníte ad me * omnes qui laborátis et oneráti estis et ego refíciam vos.

Psalmus 127 [4]

127:1 Beáti, omnes, qui timent Dóminum, * qui ámbulant in viis ejus.

127:2 Labóres mánuum tuárum quia manducábis: * beátus es, et bene tibi erit.

127:3 Uxor tua sicut vitis abúndans, * in latéribus domus tuæ.

127:3 Fílii tui sicut novéllæ olivárum, * in circúitu mensæ tuæ.

127:4 Ecce, sic benedicétur homo, * qui timet Dóminum.

127:5 Benedícat tibi Dóminus ex Sion: * et vídeas bona Jerúsalem ómnibus diébus vitæ tuæ.

127:6 Et vídeas fílios filiórum tuórum, * pacem super Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Veníte ad me omnes qui laborátis et oneráti estis et ego refíciam vos.

Ant. Fili, * præbe mihi cor tuum, et óculi tui custódiant vias meas.

Psalmus 147 [5]

147:1 Lauda, Jerúsalem, Dóminum: * lauda Deum tuum, Sion.

147:2 Quóniam confortávit seras portárum tuárum: * benedíxit fíliis tuis in te.

147:3 Qui pósuit fines tuos pacem: * et ádipe fruménti sátiat te.

147:4 Qui emíttit elóquium suum terræ: * velóciter currit sermo ejus.

147:5 Qui dat nivem sicut lanam: * nébulam sicut cínerem spargit.

147:6 Mittit crystállum suam sicut buccéllas: * ante fáciem frígoris ejus quis sustinébit?

147:7 Emíttet verbum suum, et liquefáciet ea: * flabit spíritus ejus, et fluent aquæ.

147:8 Qui annúntiat verbum suum Jacob: * justítias, et judícia sua Israël.

147:9 Non fecit táliter omni natióni: * et judícia sua non manifestávit eis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Fili, præbe mihi cor tuum, et óculi tui custódiant vias meas.

Capitulum Hymnus Versus {ex Commune aut Festo}

Eph 3:8-9

Fratres: Mihi ómnium sanctórum mínimo data est grátia hæc, in géntibus evangelizáre investigábiles divítias Christi; et illumináre omnes, quæ sit dispensátio sacraménti abscónditi a sǽculis in Deo.

℟. Deo grátias.

Hymnus

En, ut supérba críminum

Et sæva nostrórum cohors

Cor sauciávit ínnocens

Meréntis haud tale Dei!

Vibrántis hastam mílitis

Peccáta nostra dírigunt,

Ferrúmque diræ cúspidis

Mortále crimen ácuit.

Ex Corde scisso Ecclésia,

Christo jugáta, náscitur:

Hoc óstium arcæ in látere est

Genti ad salútem pósitum.

Ex hoc perénnis grátia,

Ceu septifórmis flúvius,

Stolas ut illic sórdidas

Lavémus Agni in sánguine.

Turpe est redíre ad crímina,

Quæ Cor beátum lácerent:

Sed æmulémur córdibus

Flammas amóris índices.

Jesu, tibi sit glória,

Qui Corde fundis grátiam,

Cum Patre, et almo Spíritu,

In sempitérna sǽcula.

Amen.

℣. Hauriétis aquas in gáudio.

℟. De fóntibus Salvatóris.

Canticum: Magnificat {Antiphona ex Proprio de Tempore}

Ant. Ad Jesum autem * cum veníssent, ut vidérunt eum jam mórtuum, non fregérunt ejus crura, sed unus mílitum láncea latus ejus apéruit et contínuo exívit sanguis et aqua.

Canticum B. Mariæ Virginis

Luc. 1:46-55

1:46 Magníficat ✠ * ánima mea Dóminum.

1:47 Et exsultávit spíritus meus: * in Deo, salutári meo.

1:48 Quia respéxit humilitátem ancíllæ suæ: * ecce enim ex hoc beátam me dicent omnes generatiónes.

1:49 Quia fecit mihi magna qui potens est: * et sanctum nomen ejus.

1:50 Et misericórdia ejus, a progénie in progénies: * timéntibus eum.

1:51 Fecit poténtiam in brácchio suo: * dispérsit supérbos mente cordis sui.

1:52 Depósuit poténtes de sede: * et exaltávit húmiles.

1:53 Esuriéntes implévit bonis: * et dívites dimísit inánes.

1:54 Suscépit Israël púerum suum: * recordátus misericórdiæ suæ.

1:55 Sicut locútus est ad patres nostros: * Ábraham, et sémini ejus in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ad Jesum autem cum veníssent, ut vidérunt eum jam mórtuum, non fregérunt ejus crura, sed unus mílitum láncea latus ejus apéruit et contínuo exívit sanguis et aqua.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui nobis in Corde Fílii tui, nostris vulneráto peccátis, infinítos dilectiónis thesáuros misericórditer largíri dignáris; concéde, quǽsumus, ut illi devótum pietátis nostræ præstántes obséquium, dignæ quoque satisfactiónis exhibeámus offícium.

Per eúmdem Dóminum nostrum Jesum Christum Fílium tuum, qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Commemoratio S. Joannis a S. Facundo Confessoris

Ant. Similábo eum viro sapiénti qui ædificávit domum suam supra petram.

℣. Amávit eum Dóminus, et ornávit eum.

℟. Stolam glóriæ índuit eum.

Orémus.

Deus, auctor pacis et amátor caritátis, qui beátum Joánnem Confessórem tuum mirífica dissidéntes componéndi grátia decorásti: ejus méritis et intercessióne concéde; ut, in tua caritáte firmáti, nullis a te tentatiónibus separémur.

Commemoratio S. Barnabæ Apostoli

Ant. Estóte fortes in bello, et pugnáte cum antíquo serpénte: et accipiétis regnum ætérnum, allelúja.

℣. Annuntiavérunt ópera Dei.

℟. Et facta ejus intellexérunt.

Orémus.

Deus, qui nos beáti Bárnabæ Apóstoli tui méritis et intercessióne lætíficas: concéde propítius; ut, qui tua per eum benefícia póscimus, dono tuæ grátiæ consequámur.

Commemoratio Ss. Basilidis, Cyrini, Naboris and Nazarii Martyrum

Ant. Istórum est enim regnum cælórum qui contempsérunt vitam mundi, et pervenérunt ad prǽmia regni, et lavérunt stolas suas in sánguine Agni.

℣. Lætámini in Dómino, et exsultáte justi.

℟. Et gloriámini omnes recti corde.

Orémus.

Sanctórum Mártyrum tuórum Basílidis, Cyríni, Náboris atque Nazárii, quǽsumus, Dómine, natalítia nobis votíva respléndeant: et, quod illis cóntulit excelléntia sempitérna, frúctibus nostræ devotiónis accréscat.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Et si tunc terminetur Officium, dicitur tantum Pater Noster secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Completorium

Incipit

℣. Jube, domne, benedícere.

Benedictio. Noctem quiétam et finem perféctum concédat nobis Dóminus omnípotens.

℟. Amen.

Lectio brevis

1 Pet 5:8-9

Fratres: Sóbrii estóte, et vigiláte: quia adversárius vester diábolus tamquam leo rúgiens círcuit, quærens quem dévoret: cui resístite fortes in fide.

℣. Tu autem, Dómine, miserére nobis.

℟. Deo grátias.

℣. Adjutórium nostrum ✠ in nómine Dómini.

℟. Qui fecit cælum et terram.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Joánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Joánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Convérte nos ✙︎ Deus, salutáris noster.

℟. Et avérte iram tuam a nobis.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi et Antiphona de Dominica}

Ant. Miserére.

Psalmus 4 [1]

4:2 Cum invocárem exaudívit me Deus justítiæ meæ: * in tribulatióne dilatásti mihi.

4:2 Miserére mei, * et exáudi oratiónem meam.

4:3 Fílii hóminum, úsquequo gravi corde? * ut quid dilígitis vanitátem, et quǽritis mendácium?

4:4 Et scitóte quóniam mirificávit Dóminus sanctum suum: * Dóminus exáudiet me cum clamávero ad eum.

4:5 Irascímini, et nolíte peccáre: † quæ dícitis in córdibus vestris, * in cubílibus vestris compungímini.

4:6 Sacrificáte sacrifícium justítiæ, † et speráte in Dómino. * Multi dicunt: Quis osténdit nobis bona?

4:7 Signátum est super nos lumen vultus tui, Dómine: * dedísti lætítiam in corde meo.

4:8 A fructu fruménti, vini, et ólei sui * multiplicáti sunt.

4:9 In pace in idípsum * dórmiam, et requiéscam;

4:10 Quóniam tu, Dómine, singuláriter in spe * constituísti me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 90 [2]

90:1 Qui hábitat in adjutório Altíssimi, * in protectióne Dei cæli commorábitur.

90:2 Dicet Dómino: Suscéptor meus es tu, et refúgium meum: * Deus meus sperábo in eum.

90:3 Quóniam ipse liberávit me de láqueo venántium, * et a verbo áspero.

90:4 Scápulis suis obumbrábit tibi: * et sub pennis ejus sperábis.

90:5 Scuto circúmdabit te véritas ejus: * non timébis a timóre noctúrno,

90:6 A sagítta volánte in die, † a negótio perambulánte in ténebris: * ab incúrsu, et dæmónio meridiáno.

90:7 Cadent a látere tuo mille, † et decem míllia a dextris tuis: * ad te autem non appropinquábit.

90:8 Verúmtamen óculis tuis considerábis: * et retributiónem peccatórum vidébis.

90:9 Quóniam tu es, Dómine, spes mea: * Altíssimum posuísti refúgium tuum.

90:10 Non accédet ad te malum: * et flagéllum non appropinquábit tabernáculo tuo.

90:11 Quóniam Ángelis suis mandávit de te: * ut custódiant te in ómnibus viis tuis.

90:12 In mánibus portábunt te: * ne forte offéndas ad lápidem pedem tuum.

90:13 Super áspidem, et basilíscum ambulábis: * et conculcábis leónem et dracónem.

90:14 Quóniam in me sperávit, liberábo eum: * prótegam eum, quóniam cognóvit nomen meum.

90:15 Clamábit ad me, et ego exáudiam eum: † cum ipso sum in tribulatióne: * erípiam eum et glorificábo eum.

90:16 Longitúdine diérum replébo eum: * et osténdam illi salutáre meum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 133 [3]

133:1 Ecce nunc benedícite Dóminum, * omnes servi Dómini:

133:1 Qui statis in domo Dómini, * in átriis domus Dei nostri.

133:2 In nóctibus extóllite manus vestras in sancta, * et benedícite Dóminum.

133:3 Benedícat te Dóminus ex Sion, * qui fecit cælum et terram.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Miserére mihi, Dómine, et exáudi oratiónem meam.

Hymnus {Doxology: Heart}

Te lucis ante términum,

Rerum Creátor, póscimus,

Ut pro tua cleméntia

Sis præsul et custódia.

Procul recédant sómnia,

Et nóctium phantásmata;

Hostémque nostrum cómprime,

Ne polluántur córpora.

Jesu, tibi sit glória,

Qui Corde fundis grátiam,

Cum Patre et almo Spíritu,

In sempitérna sǽcula.

Amen.

Capitulum Responsorium Versus

Jer 14:9

Tu autem in nobis es, Dómine, et nomen sanctum tuum invocátum est super nos: ne derelínquas nos, Dómine, Deus noster.

℟. Deo grátias.

℟.br. In manus tuas, Dómine, * Comméndo spíritum meum.

℟. In manus tuas, Dómine, * Comméndo spíritum meum.

℣. Redemísti nos, Dómine, Deus veritátis.

℟. Comméndo spíritum meum.

℣. Glória Patri, et Fílio, * et Spirítui Sancto.

℟. In manus tuas, Dómine, * Comméndo spíritum meum.

℣. Custódi nos, Dómine, ut pupíllam óculi.

℟. Sub umbra alárum tuárum prótege nos.

Canticum: Nunc dimittis

Ant. Salva nos.

Canticum Simeonis

Luc. 2:29-32

2:29 Nunc dimíttis ✠ servum tuum, Dómine, * secúndum verbum tuum in pace:

2:30 Quia vidérunt óculi mei * salutáre tuum,

2:31 Quod parásti * ante fáciem ómnium populórum,

2:32 Lumen ad revelatiónem géntium, * et glóriam plebis tuæ Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salva nos, Dómine, vigilántes, custódi nos dormiéntes; ut vigilémus cum Christo, et requiescámus in pace.

Preces Dominicales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Vísita, quǽsumus, Dómine, habitatiónem istam, et omnes insídias inimíci ab ea longe repélle: Ángeli tui sancti hábitent in ea, qui nos in pace custódiant; et benedíctio tua sit super nos semper.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Benedictio. Benedícat et custódiat nos omnípotens et miséricors Dóminus, ✠ Pater, et Fílius, et Spíritus Sanctus.

℟. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Deinde dicitur secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Si post Completorium immediate sequatur Matutinum, tunc bis dicitur Pater noster, Ave Maria et Credo, pro fine videlicet Officii diei præcedentis, et pro initio Officii diei sequentis.

S. Joannis a S. Facundo Confessoris
Duplex
Tempora: Sabbato infra Hebdomadam III post Octavam Pentecostes

Ad Matutinum

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Dómine, lábia + mea apéries.

℟. Et os meum annuntiábit laudem tuam.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Invitatorium {Antiphona ex Commune aut Festo}

Ant. Regem Confessórum Dóminum, * Veníte, adorémus.

Ant. Regem Confessórum Dóminum, * Veníte, adorémus.

Veníte, exsultémus Dómino, jubilémus Deo, salutári nostro: præoccupémus fáciem ejus in confessióne, et in psalmis jubilémus ei.

Ant. Regem Confessórum Dóminum, * Veníte, adorémus.

Quóniam Deus magnus Dóminus, et Rex magnus super omnes deos, quóniam non repéllet Dóminus plebem suam: quia in manu ejus sunt omnes fines terræ, et altitúdines móntium ipse cónspicit.

Ant. Veníte, adorémus.

Quóniam ipsíus est mare, et ipse fecit illud, et áridam fundavérunt manus ejus (genuflectitur) veníte, adorémus, et procidámus ante Deum: plorémus coram Dómino, qui fecit nos, quia ipse est Dóminus, Deus noster; nos autem pópulus ejus, et oves páscuæ ejus.

Ant. Regem Confessórum Dóminum, * Veníte, adorémus.

Hódie, si vocem ejus audiéritis, nolíte obduráre corda vestra, sicut in exacerbatióne secúndum diem tentatiónis in desérto: ubi tentavérunt me patres vestri, probavérunt et vidérunt ópera mea.

Ant. Veníte, adorémus.

Quadragínta annis próximus fui generatióni huic, et dixi: Semper hi errant corde, ipsi vero non cognovérunt vias meas: quibus jurávi in ira mea: Si introíbunt in réquiem meam.

Ant. Regem Confessórum Dóminum, * Veníte, adorémus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Veníte, adorémus.

Ant. Regem Confessórum Dóminum, * Veníte, adorémus.

Hymnus {ex Commune aut Festo}

Iste Conféssor Dómini, coléntes

Quem pie laudant pópuli per orbem,

Hac die lætus méruit suprémos

Laudis honóres.

Qui pius, prudens, húmilis, pudícus,

Sóbriam duxit sine labe vitam,

Donec humános animávit auræ

Spíritus artus.

Cujus ob præstans méritum, frequénter,

Ægra quæ passim jacuére membra,

Víribus morbi dómitis, salúti

Restituúntur.

Noster hinc illi chorus obsequéntem

Cóncinit laudem celebrésque palmas,

Ut piis ejus précibus juvémur

Omne per ævum.

Sit salus illi, decus atque virtus,

Qui, super cæli sólio corúscans,

Tótius mundi sériem gubérnat,

Trinus et unus.

Amen.

Psalmi cum lectionibus {Antiphonæ ex Psalterio secundum tempora}

Nocturnus I.

Ant. Memor fuit in sǽculum * testaménti sui Dóminus Deus noster.

Psalmus 104(1-15) [1]

104:1 Confitémini Dómino, et invocáte nomen ejus: * annuntiáte inter gentes ópera ejus.

104:2 Cantáte ei, et psállite ei: * narráte ómnia mirabília ejus.

104:3 Laudámini in nómine sancto ejus: * lætétur cor quæréntium Dóminum.

104:4 Quǽrite Dóminum, et confirmámini: * quǽrite fáciem ejus semper.

104:5 Mementóte mirabílium ejus, quæ fecit: * prodígia ejus, et judícia oris ejus.

104:6 Semen Ábraham, servi ejus: * fílii Jacob, elécti ejus.

104:7 Ipse Dóminus Deus noster: * in univérsa terra judícia ejus.

104:8 Memor fuit in sǽculum testaménti sui: * verbi, quod mandávit in mille generatiónes:

104:9 Quod dispósuit ad Ábraham: * et juraménti sui ad Isaac:

104:10 Et státuit illud Jacob in præcéptum: * et Israël in testaméntum ætérnum:

104:11 Dicens: Tibi dabo terram Chánaan, * funículum hereditátis vestræ.

104:12 Cum essent número brevi, * paucíssimi et íncolæ ejus:

104:13 Et pertransiérunt de gente in gentem, * et de regno ad pópulum álterum.

104:14 Non relíquit hóminem nocére eis: * et corrípuit pro eis reges.

104:15 Nolíte tángere christos meos: * et in prophétis meis nolíte malignári.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Memor fuit in sǽculum testaménti sui Dóminus Deus noster.

Ant. Auxit Dóminus * pópulum suum: et firmávit eum super inimícos ejus.

Psalmus 104(16-27) [2]

104:16 Et vocávit famem super terram: * et omne firmaméntum panis contrívit.

104:17 Misit ante eos virum: * in servum venúmdatus est Joseph.

104:18 Humiliavérunt in compédibus pedes ejus, ferrum pertránsiit ánimam ejus * donec veníret verbum ejus.

104:19 Elóquium Dómini inflammávit eum: * misit rex, et solvit eum; princeps populórum, et dimísit eum.

104:21 Constítuit eum dóminum domus suæ: * et príncipem omnis possessiónis suæ:

104:22 Ut erudíret príncipes ejus sicut semetípsum: * et senes ejus prudéntiam docéret.

104:23 Et intrávit Israël in Ægýptum: * et Jacob áccola fuit in terra Cham.

104:24 Et auxit pópulum suum veheménter: * et firmávit eum super inimícos ejus.

104:25 Convértit cor eórum ut odírent pópulum ejus: * et dolum fácerent in servos ejus.

104:26 Misit Móysen, servum suum: * Aaron, quem elégit ipsum.

104:27 Pósuit in eis verba signórum suórum: * et prodigiórum in terra Cham.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Auxit Dóminus pópulum suum: et firmávit eum super inimícos ejus.

Ant. Edúxit Deus * pópulum suum in exsultatióne, et eléctos suos in lætítia.

Psalmus 104(28-45) [3]

104:28 Misit ténebras, et obscurávit: * et non exacerbávit sermónes suos.

104:29 Convértit aquas eórum in sánguinem: * et occídit pisces eórum.

104:30 Édidit terra eórum ranas: * in penetrálibus regum ipsórum.

104:31 Dixit, et venit cœnomyía: * et cínifes in ómnibus fínibus eórum.

104:32 Pósuit plúvias eórum grándinem: * ignem comburéntem in terra ipsórum.

104:33 Et percússit víneas eórum, et ficúlneas eórum: * et contrívit lignum fínium eórum.

104:34 Dixit, et venit locústa, et bruchus, * cujus non erat númerus:

104:35 Et comédit omne fænum in terra eórum: * et comédit omnem fructum terræ eórum.

104:36 Et percússit omne primogénitum in terra eórum: * primítias omnis labóris eórum.

104:37 Et edúxit eos cum argénto et auro: * et non erat in tríbubus eórum infírmus.

104:38 Lætáta est Ægýptus in profectióne eórum: * quia incúbuit timor eórum super eos.

104:39 Expándit nubem in protectiónem eórum: * et ignem ut lucéret eis per noctem.

104:40 Petiérunt, et venit cotúrnix: * et pane cæli saturávit eos.

104:41 Dirúpit petram et fluxérunt aquæ: * abiérunt in sicco flúmina;

104:42 Quóniam memor fuit verbi sancti sui: * quod hábuit ad Ábraham, púerum suum.

104:43 Et edúxit pópulum suum in exsultatióne, * et eléctos suos in lætítia.

104:44 Et dedit illis regiónes géntium: * et labóres populórum possedérunt:

104:45 Ut custódiant justificatiónes ejus, * et legem ejus requírant.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Edúxit Deus pópulum suum in exsultatióne, et eléctos suos in lætítia.

℣. Memor fuit Dóminus verbi sancti sui.

℟. Quod locútus est ad Ábraham, púerum suum.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Exáudi, Dómine Jesu Christe, preces servórum tuórum, et miserére nobis: Qui cum Patre et Spíritu Sancto vivis et regnas in sǽcula sæculórum.

℟. Amen.

℣. Jube, domne, benedícere.

Benedictio. Benedictióne perpétua benedícat nos Pater ætérnus.

℟. Amen.

Lectio 1

De libro primo Regum

1 Reg 16:1-3

1 Dixítque Dóminus ad Samuélem: Usquequo tu luges Saul, cum ego projécerim eum ne regnet super Israël? Imple cornu tuum óleo et veni, ut mittam te ad Isai Bethlehemítem; provídi enim in fíliis ejus mihi regem.

2 Et ait Samuel: Quómodo vadam? áudiet enim Saul et interfíciet me. Et ait Dóminus: Vítulum de arménto tolles in manu tua et dices: Ad immolándum Dómino veni.

3 Et vocábis Isai ad víctimam, et ego osténdam tibi quid fácias, et unges quemcúmque monstrávero tibi.

℣. Tu autem, Dómine, miserére nobis.

℟. Deo grátias.

℟. Peccávi super númerum arénæ maris, et multiplicáta sunt peccáta mea: et non sum dignus vidére altitúdinem cæli præ multitúdine iniquitátis meæ: quóniam irritávi iram tuam,

* Et malum coram te feci.

℣. Quóniam iniquitátem meam ego cognósco: et delíctum meum contra me est semper, quia tibi soli peccávi.

℟. Et malum coram te feci.

℣. Jube, domne, benedícere.

Benedictio. Unigénitus Dei Fílius nos benedícere et adjuváre dignétur.

℟. Amen.

Lectio 2

1 Reg 16:4-7

4 Fecit ergo Samuel sicut locútus est ei Dóminus, venítque in Béthlehem, et admiráti sunt senióres civitátis occurréntes ei dixerúntque: Pacificúsne est ingréssus tuus?

5 Et ait: Pacíficus: ad immolándum Dómino veni: sanctificámini, et veníte mecum ut ímmolem. Sanctificávit ergo Isai et fílios ejus et vocávit eos ad sacrifícium.

6 Cumque ingréssi essent, vidit Eliab et ait: Num coram Dómino est Christus ejus?

7 Et dixit Dóminus ad Samuélem: Ne respícias vultum ejus neque altitúdinem statúræ ejus, quóniam abjéci eum, nec juxta intúitum hóminis ego júdico; homo enim videt ea quæ parent, Dóminus autem intuétur cor.

℣. Tu autem, Dómine, miserére nobis.

℟. Deo grátias.

℟. Exaudísti, Dómine, oratiónem servi tui, ut ædificárem templum nómini tuo:

* Bénedic et sanctífica domum istam in sempitérnum, Deus Israël.

℣. Dómine, qui custódis pactum cum servis tuis, qui ámbulant coram te in toto corde suo.

℟. Bénedic et sanctífica domum istam in sempitérnum, Deus Israël.

℣. Jube, domne, benedícere.

Benedictio. Spíritus Sancti grátia illúminet sensus et corda nostra.

℟. Amen.

Lectio 3

1 Reg 16:8-11

8 Et vocávit Isai Abínadab et addúxit eum coram Samuéle. Qui dixit: Nec hunc elégit Dóminus.

9 Addúxit autem Isai Samma, de quo ait: Etiam hunc non elégit Dóminus.

10 Addúxit ítaque Isai septem fílios suos coram Samuéle, et ait Sámuel ad Isai: Non elégit Dóminus ex istis.

11 Dixítque Samuel ad Isai: Numquid jam compléti sunt fílii? Qui respóndit: Adhuc réliquus est párvulus et pascit oves. Et ait Sámuel ad Isai: Mitte et adduc eum.

℣. Tu autem, Dómine, miserére nobis.

℟. Deo grátias.

℟. Audi, Dómine, hymnum et oratiónem, quam servus tuus orat coram te hódie, ut sint óculi tui apérti, et aures tuæ inténtæ,

* Super domum istam die ac nocte.

℣. Réspice, Dómine, de sanctuário tuo, et de excélso cælórum habitáculo.

℟. Super domum istam die ac nocte.

℣. Glória Patri, et Fílio, * et Spirítui Sancto.

℟. Super domum istam die ac nocte.

Nocturnus II.

Ant. Salvávit eos Dóminus * propter nomen suum.

Psalmus 105(1-15) [4]

105:1 Confitémini Dómino, quóniam bonus: * quóniam in sǽculum misericórdia ejus.

105:2 Quis loquétur poténtias Dómini, * audítas fáciet omnes laudes ejus?

105:3 Beáti, qui custódiunt judícium, * et fáciunt justítiam in omni témpore.

105:4 Meménto nostri, Dómine, in beneplácito pópuli tui: * vísita nos in salutári tuo:

105:5 Ad vidéndum in bonitáte electórum tuórum, ad lætándum in lætítia gentis tuæ: * ut laudéris cum hereditáte tua.

105:6 Peccávimus cum pátribus nostris: * injúste égimus, iniquitátem fécimus.

105:7 Patres nostri in Ægýpto non intellexérunt mirabília tua: * non fuérunt mémores multitúdinis misericórdiæ tuæ.

105:7 Et irritavérunt ascendéntes in mare, * Mare Rubrum.

105:8 Et salvávit eos propter nomen suum: * ut notam fáceret poténtiam suam.

105:9 Et incrépuit Mare Rubrum, et exsiccátum est, * et dedúxit eos in abýssis sicut in desérto.

105:10 Et salvávit eos de manu odiéntium: * et redémit eos de manu inimíci.

105:11 Et opéruit aqua tribulántes eos: * unus ex eis non remánsit.

105:12 Et credidérunt verbis ejus: * et laudavérunt laudem ejus.

105:13 Cito fecérunt, oblíti sunt óperum ejus: * et non sustinuérunt consílium ejus.

105:14 Et concupiérunt concupiscéntiam in desérto: * et tentavérunt Deum in inaquóso.

105:15 Et dedit eis petitiónem ipsórum: * et misit saturitátem in ánimas eórum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salvávit eos Dóminus propter nomen suum.

Ant. Oblíti sunt Deum * qui salvávit eos.

Psalmus 105(16-31) [5]

105:16 Et irritavérunt Móysen in castris: * Aaron, sanctum Dómini.

105:17 Apérta est terra, et deglutívit Dathan: * et opéruit super congregatiónem Abíron.

105:18 Et exársit ignis in synagóga eórum * flamma combússit peccatóres.

105:19 Et fecérunt vítulum in Horeb * et adoravérunt scúlptile.

105:20 Et mutavérunt glóriam suam * in similitúdinem vítuli comedéntis fænum.

105:21 Oblíti sunt Deum, qui salvávit eos, * qui fecit magnália in Ægýpto, mirabília in terra Cham: terribília in Mari Rubro.

105:23 Et dixit ut dispérderet eos: * si non Móyses, eléctus ejus, stetísset in confractióne in conspéctu ejus:

105:24 Ut avérteret iram ejus ne dispérderet eos: * et pro níhilo habuérunt terram desiderábilem:

105:25 Non credidérunt verbo ejus, et murmuravérunt in tabernáculis suis: * non exaudiérunt vocem Dómini.

105:26 Et elevávit manum suam super eos: * ut prostérneret eos in desérto:

105:27 Et ut deíceret semen eórum in natiónibus: * et dispérgeret eos in regiónibus.

105:28 Et initiáti sunt Beélphegor: * et comedérunt sacrifícia mortuórum.

105:29 Et irritavérunt eum in adinventiónibus suis: * et multiplicáta est in eis ruína.

105:30 Et stetit Phínees, et placávit: * et cessávit quassátio.

105:31 Et reputátum est ei in justítiam: * in generatiónem et generatiónem usque in sempitérnum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Oblíti sunt Deum qui salvávit eos.

Ant. Cum tribularéntur * vidit Dóminus: et audívit oratiónem eórum.

Psalmus 105(32-48) [6]

105:32 Et irritavérunt eum ad aquas contradictiónis: * et vexátus est Móyses propter eos: quia exacerbavérunt spíritum ejus.

105:33 Et distínxit in lábiis suis: * non disperdidérunt gentes, quas dixit Dóminus illis.

105:35 Et commísti sunt inter gentes, et didicérunt ópera eórum: et serviérunt sculptílibus eórum: * et factum est illis in scándalum.

105:37 Et immolavérunt fílios suos, * et fílias suas dæmóniis.

105:38 Et effudérunt sánguinem innocéntem: * sánguinem filiórum suórum et filiárum suárum, quas sacrificavérunt sculptílibus Chánaan.

105:39 Et infécta est terra in sanguínibus, et contamináta est in opéribus eórum: * et fornicáti sunt in adinventiónibus suis.

105:40 Et irátus est furóre Dóminus in pópulum suum: * et abominátus est hereditátem suam.

105:41 Et trádidit eos in manus géntium: * et domináti sunt eórum qui odérunt eos.

105:42 Et tribulavérunt eos inimíci eórum, et humiliáti sunt sub mánibus eórum: * sæpe liberávit eos.

105:43 Ipsi autem exacerbavérunt eum in consílio suo: * et humiliáti sunt in iniquitátibus suis.

105:44 Et vidit, cum tribularéntur: * et audívit oratiónem eórum.

105:45 Et memor fuit testaménti sui: * et pœnítuit eum secúndum multitúdinem misericórdiæ suæ.

105:46 Et dedit eos in misericórdias * in conspéctu ómnium qui céperant eos.

105:47 Salvos nos fac, Dómine, Deus noster: * et cóngrega nos de natiónibus:

105:47 Ut confiteámur nómini sancto tuo: * et gloriémur in laude tua.

105:48 Benedíctus Dóminus, Deus Israël, a sǽculo et usque in sǽculum: * et dicet omnis pópulus: Fiat, fiat.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Cum tribularéntur vidit Dóminus: et audívit oratiónem eórum.

℣. Salvos nos fac, Dómine, Deus noster.

℟. Ut confiteámur nómini sancto tuo.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Ipsíus píetas et misericórdia nos ádjuvet, qui cum Patre et Spíritu Sancto vivit et regnat in sǽcula sæculórum.

℟. Amen.

℣. Jube, domne, benedícere.

Benedictio. Deus Pater omnípotens sit nobis propítius et clemens.

℟. Amen.

Lectio 4

Joánnem Sahaguni in Hispania nobili genere natum, parentes cum diu prole caruissent, piis operibus, et orationibus a Deo impetrarunt. Ab ineunte ætate egregium futuræ sanctitatis specimen dedit: nam e loco superiori ad ceteros pueros crebro verba faciebat, quibus eos ad virtutem, et Dei cultum hortabatur, eorumque dissidia componebat. In patria monachis sancti Facundi ordinis sancti Benedicti primis litterarum rudimentis imbuendus traditur. Dum iis operam daret, curavit pater, ut parochus ecclesiam administraret: quod munus juvenis nullis rationibus adduci potuit, ut retineret. Inter familiares episcopi Burgensis adscriptus, ob spectatam ipsius probitatem intimus ei fuit, ab eoque presbyter, et canonicus factus multis beneficiis auctus est. Sed relicta aula episcopi ut Deo quietius serviret, omnibus ecclesiæ proventibus abdicatis se cuidam sacello addixit, ubi Sacrum quotidie faciebat, ac de rebus divinis magna cum auditorum ædificatione frequenter concionabatur.

℣. Tu autem, Dómine, miserére nobis.

℟. Deo grátias.

℟. Honéstum fecit illum Dóminus, et custodívit eum ab inimícis, et a seductóribus tutávit illum:

* Et dedit illi claritátem ætérnam.

℣. Justum dedúxit Dóminus per vias rectas, et osténdit illi regnum Dei.

℟. Et dedit illi claritátem ætérnam.

℣. Jube, domne, benedícere.

Benedictio. Christus perpétuæ det nobis gáudia vitæ.

℟. Amen.

Lectio 5

Postea studiorum causa Salmanticam profectus, in celebre collegium divi Bartholomæi cooptatus, sacerdotis munus ita exercuit, ut simul optatis studiis incumberet, et in sacris étiam concionibus assidue versaretur. Cum vero in gravissimum morbum incidisset, arctioris disciplinæ voto se obstrinxit, quod ut redderet, cum prius cuidam pauperi pene nudo ex duabus, quas tantum habebat vestes, meliorem dedisset, ad cœnobium sancti Augustíni severiori disciplina tum maxime florens se contulit: in quo admissus, obedientia, animi demissione, vigiliis ac oratione provectiores anteibat. Triclinii cura cum ipsi demandata esset, vini doliolum ipso attingente omnibus monachis per annum abunde suffecit. Exacto tirocinii anno, præfecti jussu munus concionandi suscepit. Salmanticæ id temporis adeo cruentis factionibus divina, humanaque omnia permixta erant, ut singulis propemodum horis cædes fierent, et omnium ordinum, ac præsertim nobilium sanguine non viæ solum, et fora, sed templa étiam redundarent.

℣. Tu autem, Dómine, miserére nobis.

℟. Deo grátias.

℟. Amávit eum Dóminus, et ornávit eum: stolam glóriæ índuit eum,

* Et ad portas paradísi coronávit eum.

℣. Índuit eum Dóminus lorícam fídei, et ornávit eum.

℟. Et ad portas paradísi coronávit eum.

℣. Jube, domne, benedícere.

Benedictio. Ignem sui amóris accéndat Deus in córdibus nostris.

℟. Amen.

Lectio 6

At Joannes, tum concionibus, tum privatis colloquiis civium animos demulcens, ad tranquillitatem urbem reduxit. Virum principem graviter offendit, quod illius in subditos sævitiam increpasset. Qua de causa equites duos immisit, qui eum in itinere confoderent, jamque ad ipsum propinquaverant: cum, stupore divinitus immisso, simul cum equis immobiles steterunt, donec ad pedes sancti viri provoluti, sceleris veniam precarentur. Ipse quoque princeps repentino terrore perculsus, jam de salute desperaverat, cum revocato Joanne, facti pœnitens incolumitati redditus est. Factiosi étiam homines, cum eum fustibus peterent, brachiis diriguere, nec ante redditæ vires quam delicti veniam precarentur. Christum Dominum, dum Sacrum faceret, præsentem contueri, atque ex ipso divinitatis fonte cælestia mysteria haurire solitus. Abdita cordis inspicere, ac futura raro eventu præsagire frequens illi fuit, fratrisque filiam septennem mortuam excitavit. Denique mortis die prænuntiato, et Ecclesiæ sacramentis devotissime susceptis, extremum diem clausit, multis ante et post obitum miraculis gloriosus. Quibus rite probatis Alexander octavus Sanctorum numero eum adscripsit.

℣. Tu autem, Dómine, miserére nobis.

℟. Deo grátias.

℟. Iste homo perfécit ómnia quæ locútus est ei Deus, et dixit ad eum: Ingrédere in réquiem meam:

* Quia te vidi justum coram me ex ómnibus géntibus.

℣. Iste est, qui contémpsit vitam mundi, et pervénit ad cæléstia regna.

℟. Quia te vidi justum coram me ex ómnibus géntibus.

℣. Glória Patri, et Fílio, * et Spirítui Sancto.

℟. Quia te vidi justum coram me ex ómnibus géntibus.

Nocturnus III.

Ant. Clamavérunt ad Dóminum * et de necessitátibus eórum liberávit eos.

Psalmus 106(1-14) [7]

106:1 Confitémini Dómino quóniam bonus: * quóniam in sǽculum misericórdia ejus.

106:2 Dicant qui redémpti sunt a Dómino, quos redémit de manu inimíci: * et de regiónibus congregávit eos:

106:3 A solis ortu, et occásu: * ab aquilóne, et mari.

106:4 Erravérunt in solitúdine in inaquóso: * viam civitátis habitáculi non invenérunt.

106:5 Esuriéntes, et sitiéntes: * ánima eórum in ipsis defécit.

106:6 Et clamavérunt ad Dóminum cum tribularéntur: * et de necessitátibus eórum erípuit eos.

106:7 Et dedúxit eos in viam rectam: * ut irent in civitátem habitatiónis.

106:8 Confiteántur Dómino misericórdiæ ejus: * et mirabília ejus fíliis hóminum.

106:9 Quia satiávit ánimam inánem: * et ánimam esuriéntem satiávit bonis.

106:10 Sedéntes in ténebris, et umbra mortis: * vinctos in mendicitáte et ferro.

106:11 Quia exacerbavérunt elóquia Dei: * et consílium Altíssimi irritavérunt.

106:12 Et humiliátum est in labóribus cor eórum: * infirmáti sunt, nec fuit qui adjuváret.

106:13 Et clamavérunt ad Dóminum cum tribularéntur: * et de necessitátibus eórum liberávit eos.

106:14 Et edúxit eos de ténebris, et umbra mortis: * et víncula eórum disrúpit.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Clamavérunt ad Dóminum et de necessitátibus eórum liberávit eos.

Ant. Ipsi vidérunt * ópera Dei et mirabília ejus.

Psalmus 106(15-30) [8]

106:15 Confiteántur Dómino misericórdiæ ejus: * et mirabília ejus fíliis hóminum.

106:16 Quia contrívit portas ǽreas: * et vectes férreos confrégit.

106:17 Suscépit eos de via iniquitátis eórum: * propter injustítias enim suas humiliáti sunt.

106:18 Omnem escam abomináta est ánima eórum: * et appropinquavérunt usque ad portas mortis.

106:19 Et clamavérunt ad Dóminum cum tribularéntur: * et de necessitátibus eórum liberávit eos.

106:20 Misit verbum suum, et sanávit eos: * et erípuit eos de interitiónibus eórum.

106:21 Confiteántur Dómino misericórdiæ ejus: * et mirabília ejus fíliis hóminum.

106:22 Et sacríficent sacrifícium laudis: * et annúntient ópera ejus in exsultatióne.

106:23 Qui descéndunt mare in návibus, * faciéntes operatiónem in aquis multis.

106:24 Ipsi vidérunt ópera Dómini, * et mirabília ejus in profúndo.

106:25 Dixit, et stetit spíritus procéllæ: * et exaltáti sunt fluctus ejus.

106:26 Ascéndunt usque ad cælos, et descéndunt usque ad abýssos: * ánima eórum in malis tabescébat.

106:27 Turbáti sunt, et moti sunt sicut ébrius: * et omnis sapiéntia eórum devoráta est.

106:28 Et clamavérunt ad Dóminum cum tribularéntur: * et de necessitátibus eórum edúxit eos.

106:29 Et státuit procéllam ejus in auram: * et siluérunt fluctus ejus.

106:30 Et lætáti sunt quia siluérunt: * et dedúxit eos in portum voluntátis eórum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ipsi vidérunt ópera Dei et mirabília ejus.

Ant. Vidébunt recti * et lætabúntur, et intéllegent misericórdias Dómini.

Psalmus 106(31-43) [9]

106:31 Confiteántur Dómino misericórdiæ ejus: * et mirabília ejus fíliis hóminum.

106:32 Et exáltent eum in ecclésia plebis: * et in cáthedra seniórum laudent eum.

106:33 Pósuit flúmina in desértum: * et éxitus aquárum in sitim.

106:34 Terram fructíferam in salsúginem: * a malítia inhabitántium in ea.

106:35 Pósuit desértum in stagna aquárum: * et terram sine aqua in éxitus aquárum.

106:36 Et collocávit illic esuriéntes: * et constituérunt civitátem habitatiónis.

106:37 Et seminavérunt agros, et plantavérunt víneas: * et fecérunt fructum nativitátis.

106:38 Et benedíxit eis, et multiplicáti sunt nimis: * et juménta eórum non minorávit.

106:39 Et pauci facti sunt: * et vexáti sunt a tribulatióne malórum, et dolóre.

106:40 Effúsa est contémptio super príncipes: * et erráre fecit eos in ínvio, et non in via.

106:41 Et adjúvit páuperem de inópia: * et pósuit sicut oves famílias.

106:42 Vidébunt recti, et lætabúntur: * et omnis iníquitas oppilábit os suum.

106:43 Quis sápiens et custódiet hæc? * et intélleget misericórdias Dómini.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Vidébunt recti et lætabúntur, et intéllegent misericórdias Dómini.

℣. Exáltent Dóminum in ecclésia plebis.

℟. Et in cáthedra seniórum laudent eum.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. A vínculis peccatórum nostrórum absólvat nos omnípotens et miséricors Dóminus.

℟. Amen.

℣. Jube, domne, benedícere.

Benedictio. Evangélica léctio sit nobis salus et protéctio.

℟. Amen.

Lectio 7

Léctio sancti Evangélii secúndum Lucam

Luc 12:35-40

In illo témpore: Dixit Jesus discípulis suis: Sint lumbi vestri præcincti, et lucernæ ardentes in mánibus vestris. Et réliqua.

Homilía sancti Gregórii Papæ

Homilia 13 in Evang.

Sancti Evangélii, fratres caríssimi, apérta vobis est léctio recitata. Sed ne alíquibus ipsa ejus planíties alta fortásse videátur, eam sub brevitáte transcúrrimus, quátenus ejus exposítio ita nesciéntibus fiat cógnita, ut tamen sciéntibus non sit onerósa. Dóminus dicit: Sint lumbi vestri præcíncti. Lumbos enim præcíngimus, cum carnis luxúriam per continéntiam coarctámus. Sed quia minus est, mala non ágere, nisi étiam quisque stúdeat, et bonis opéribus insudáre, prótinus ádditur: Et lucérnæ ardéntes in mánibus vestris. Lucérnas quippe ardéntes in mánibus tenémus, cum per bona ópera próximis nostris lucis exémpla monstrámus. De quibus profécto opéribus Dóminus dicit: Lúceat lux vestra coram homínibus, ut vídeant ópera vestra bona, et gloríficent Patrem vestrum qui in cælis est.

℣. Tu autem, Dómine, miserére nobis.

℟. Deo grátias.

℟. Iste est qui ante Deum magnas virtútes operátus est, et de omni corde suo laudávit Dóminum:

* Ipse intercédat pro peccátis ómnium populórum.

℣. Ecce homo sine queréla, verus Dei cultor, ábstinens se ab omni ópere malo, et pérmanens in innocéntia sua.

℟. Ipse intercédat pro peccátis ómnium populórum.

℣. Jube, domne, benedícere.

Benedictio. Cujus festum cólimus, ipse intercédat pro nobis ad Dóminum.

℟. Amen.

Lectio 8

Duo autem sunt, quæ jubéntur, et lumbos restríngere, et lucérnas tenére: ut et mundítia sit castitátis in córpore, et lumen veritátis in operatióne. Redemptóri étenim nostro unum sine áltero placére nequáquam potest: si aut is qui bona agit, adhuc luxúriæ inquinaménta non déserit: aut is qui castitáte præéminet, necdum se per bona ópera exércet. Nec cástitas ergo magna est sine bono ópere, nec opus bonum est áliquod sine castitáte. Sed et si utrúmque ágitur, restat, ut quisquis ille est, spe ad supérnam pátriam tendat, et nequáquam se a vítiis pro mundi hujus honestáte contíneat.

℣. Tu autem, Dómine, miserére nobis.

℟. Deo grátias.

℟. Sint lumbi vestri præcíncti, et lucérnæ ardéntes in mánibus vestris:

* Et vos símiles homínibus exspectántibus dóminum suum, quando revertátur a núptiis.

℣. Vigiláte ergo, quia nescítis qua hora Dóminus vester ventúrus sit.

℟. Et vos símiles homínibus exspectántibus dóminum suum, quando revertátur a núptiis.

℣. Glória Patri, et Fílio, * et Spirítui Sancto.

℟. Et vos símiles homínibus exspectántibus dóminum suum, quando revertátur a núptiis.

℣. Jube, domne, benedícere.

Benedictio. Ad societátem cívium supernórum perdúcat nos Rex Angelórum.

℟. Amen.

Lectio 9

Commemoratio: Ss. Basilidis, Cyrini, Naboris and Nazarii Martyrum

Basilides, Cyrinus, Nabor et Nazarius, Romani milites, nobiles genere, et virtute illustres, christiana religione suscepta, cum Christum Dei Filium, Diocletiano imperatore, prædicarent, ab Aurelio præfecto Urbis comprehensi, et ut diis sacra facerent admoniti, ejus jussa contemnentes, missi sunt in carcerem. Quibus orantibus, cum subito clarissima lux oborta omnium oculis, qui ibidem essent, carcerem collustrasset: illo cælesti splendore commotus Marcellus custodiæ præpositus, multique alii, Christo Domino crediderunt. Verum postea e carcere emissi, ab imperatore Maximiano, cum ejus étiam neglecto imperio, unum Christum Deum et Dominum in ore haberent, scorpionibus cruciati iterum conjiciuntur in vincula: unde septimo die educti, et ante pedes imperatoris constituti, perstiterunt in irrisione inanium deorum, Jesum Christum Deum constantissime confitentes. Quam ob rem damnati, securi feriuntur. Quorum corpora feris objecta, nec ab illis tacta a Christianis honorifice sepulta sunt.

℣. Tu autem, Dómine, miserére nobis.

℟. Deo grátias.

Te Deum

Te Deum laudámus: * te Dóminum confitémur.

Te ætérnum Patrem * omnis terra venerátur.

Tibi omnes Ángeli, * tibi Cæli, et univérsæ Potestátes:

Tibi Chérubim et Séraphim * incessábili voce proclámant:

Fit reverentia Sanctus, Sanctus, Sanctus * Dóminus Deus Sábaoth.

Pleni sunt cæli et terra * majestátis glóriæ tuæ.

Te gloriósus * Apostolórum chorus,

Te Prophetárum * laudábilis númerus,

Te Mártyrum candidátus * laudat exércitus.

Te per orbem terrárum * sancta confitétur Ecclésia,

Patrem * imménsæ majestátis;

Venerándum tuum verum * et únicum Fílium;

Sanctum quoque * Paráclitum Spíritum.

Tu Rex glóriæ, * Christe.

Tu Patris * sempitérnus es Fílius.

Fit reverentia Tu, ad liberándum susceptúrus hóminem: * non horruísti Vírginis úterum.

Tu, devícto mortis acúleo, * aperuísti credéntibus regna cælórum.

Tu ad déxteram Dei sedes, * in glória Patris.

Judex créderis * esse ventúrus.

Sequens versus dicitur flexis genibus Te ergo quǽsumus, tuis fámulis súbveni, * quos pretióso sánguine redemísti.

Ætérna fac cum Sanctis tuis * in glória numerári.

Salvum fac pópulum tuum, Dómine, * et bénedic hereditáti tuæ.

Et rege eos, * et extólle illos usque in ætérnum.

Per síngulos dies * benedícimus te.

Fit reverentia, secundum consuetudinem Et laudámus nomen tuum in sǽculum, * et in sǽculum sǽculi.

Dignáre, Dómine, die isto * sine peccáto nos custodíre.

Miserére nostri, Dómine, * miserére nostri.

Fiat misericórdia tua, Dómine, super nos, * quemádmodum sperávimus in te.

In te, Dómine, sperávi: * non confúndar in ætérnum.

Reliqua omittuntur, nisi separandæ sint.

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, auctor pacis et amátor caritátis, qui beátum Joánnem Confessórem tuum mirífica dissidéntes componéndi grátia decorásti: ejus méritis et intercessióne concéde; ut, in tua caritáte firmáti, nullis a te tentatiónibus separémur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Laudes

Incipit

Si Matutinum a Laudibus separatur, tunc dicitur secreto:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Secus absolute incipiuntur, ut sequitur:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Psalterio secundum diem}

Ant. Fílii Sion * exsúltent in Rege suo.

Psalmus 149 [1]

149:1 Cantáte Dómino cánticum novum: * laus ejus in ecclésia sanctórum.

149:2 Lætétur Israël in eo, qui fecit eum: * et fílii Sion exsúltent in rege suo.

149:3 Laudent nomen ejus in choro: * in týmpano, et psaltério psallant ei:

149:4 Quia beneplácitum est Dómino in pópulo suo: * et exaltábit mansuétos in salútem.

149:5 Exsultábunt sancti in glória: * lætabúntur in cubílibus suis.

149:6 Exaltatiónes Dei in gútture eórum: * et gládii ancípites in mánibus eórum.

149:7 Ad faciéndam vindíctam in natiónibus: * increpatiónes in pópulis.

149:8 Ad alligándos reges eórum in compédibus: * et nóbiles eórum in mánicis férreis.

149:9 Ut fáciant in eis judícium conscríptum: * glória hæc est ómnibus sanctis ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Fílii Sion exsúltent in Rege suo.

Ant. Quam magnificáta * sunt ópera tua, Dómine.

Psalmus 91 [2]

91:2 Bonum est confitéri Dómino: * et psállere nómini tuo, Altíssime.

91:3 Ad annuntiándum mane misericórdiam tuam: * et veritátem tuam per noctem.

91:4 In decachórdo, psaltério: * cum cántico, in cíthara.

91:5 Quia delectásti me, Dómine, in factúra tua: * et in opéribus mánuum tuárum exsultábo.

91:6 Quam magnificáta sunt ópera tua, Dómine! * nimis profúndæ factæ sunt cogitatiónes tuæ.

91:7 Vir insípiens non cognóscet: * et stultus non intélleget hæc.

91:8 Cum exórti fúerint peccatóres sicut fænum: * et apparúerint omnes, qui operántur iniquitátem:

91:9 Ut intéreant in sǽculum sǽculi: * tu autem Altíssimus in ætérnum, Dómine.

91:10 Quóniam ecce inimíci tui, Dómine, quóniam ecce inimíci tui períbunt: * et dispergéntur omnes, qui operántur iniquitátem.

91:11 Et exaltábitur sicut unicórnis cornu meum: * et senéctus mea in misericórdia úberi.

91:12 Et despéxit óculus meus inimícos meos: * et in insurgéntibus in me malignántibus áudiet auris mea.

91:13 Justus, ut palma florébit: * sicut cedrus Líbani multiplicábitur.

91:14 Plantáti in domo Dómini, * in átriis domus Dei nostri florébunt.

91:15 Adhuc multiplicabúntur in senécta úberi: * et bene patiéntes erunt, ut annúntient:

91:16 Quóniam rectus Dóminus, Deus noster: * et non est iníquitas in eo.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Quam magnificáta sunt ópera tua, Dómine.

Ant. Lætábitur justus * in Dómino et sperábit in eo.

Psalmus 63 [3]

63:2 Exáudi, Deus, oratiónem meam cum déprecor: * a timóre inimíci éripe ánimam meam.

63:3 Protexísti me a convéntu malignántium: * a multitúdine operántium iniquitátem.

63:4 Quia exacuérunt ut gládium linguas suas: * intendérunt arcum rem amáram, ut sagíttent in occúltis immaculátum.

63:6 Súbito sagittábunt eum, et non timébunt: * firmavérunt sibi sermónem nequam.

63:6 Narravérunt ut abscónderent láqueos: * dixérunt: Quis vidébit eos?

63:7 Scrutáti sunt iniquitátes: * defecérunt scrutántes scrutínio.

63:7 Accédet homo ad cor altum: * et exaltábitur Deus.

63:8 Sagíttæ parvulórum factæ sunt plagæ eórum: * et infirmátæ sunt contra eos linguæ eórum.

63:9 Conturbáti sunt omnes qui vidébant eos: * et tímuit omnis homo.

63:10 Et annuntiavérunt ópera Dei, * et facta ejus intellexérunt.

63:11 Lætábitur justus in Dómino, et sperábit in eo, * et laudabúntur omnes recti corde.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Lætábitur justus in Dómino et sperábit in eo.

Ant. Osténde nobis, Dómine, * lucem miseratiónum tuárum.

Canticum Ecclesiastici [4]

Sir 36:1-16

36:1 Miserére nostri, Deus ómnium, et réspice nos, * et osténde nobis lucem miseratiónum tuárum:

36:2 Et immítte timórem tuum super gentes, * quæ non exquisiérunt te,

36:3 Ut cognóscant quia non est Deus nisi tu, * et enárrent magnália tua.

36:4 Álleva manum tuam super gentes aliénas, * ut vídeant poténtiam tuam.

36:5 Sicut enim in conspéctu eórum sanctificátus es in nobis, * sic in conspéctu nostro magnificáberis in eis,

36:6 Ut cognóscant te, sicut et nos cognóvimus, * quóniam non est Deus præter te, Dómine.

36:7 Ínnova signa, et immúta mirabília. * Glorífica manum, et brácchium dextrum.

36:8 Éxcita furórem, et effúnde iram. * Tolle adversárium, et afflíge inimícum.

36:9 Festína tempus, et meménto finis, * ut enárrent mirabília tua.

36:10 In ira flammæ devorétur qui salvátur: * et qui péssimant plebem tuam, invéniant perditiónem.

36:11 Cóntere caput príncipum inimicórum, * dicéntium: Non est álius præter nos.

36:12 Cóngrega omnes tribus Jacob: ut cognóscant quia non est Deus nisi tu, * et enárrent magnália tua:

36:13 Et hereditábis eos, * sicut ab inítio.

36:14 Miserére plebi tuæ, super quam invocátum est nomen tuum: * et Israël, quem coæquásti primogénito tuo.

36:15 Miserére civitáti sanctificatiónis tuæ Jerúsalem, * civitáti requiéi tuæ.

36:16 Reple Sion inenarrabílibus verbis tuis, * et glória tua pópulum tuum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Osténde nobis, Dómine, lucem miseratiónum tuárum.

Ant. Omnis spíritus * laudet Dóminum.

Psalmus 150 [5]

150:1 Laudáte Dóminum in sanctis ejus: * laudáte eum in firmaménto virtútis ejus.

150:2 Laudáte eum in virtútibus ejus: * laudáte eum secúndum multitúdinem magnitúdinis ejus.

150:3 Laudáte eum in sono tubæ: * laudáte eum in psaltério, et cíthara.

150:4 Laudáte eum in týmpano, et choro: * laudáte eum in chordis, et órgano.

150:5 Laudáte eum in cýmbalis benesonántibus: † laudáte eum in cýmbalis jubilatiónis: * omnis spíritus laudet Dóminum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Omnis spíritus laudet Dóminum.

Capitulum Hymnus Versus {ex Commune aut Festo}

Sir 31:8-9

Beátus vir, qui invéntus est sine mácula, et qui post aurum non ábiit, nec sperávit in pecúnia et thesáuris. Quis est hic, et laudábimus eum? fecit enim mirabília in vita sua.

℟. Deo grátias.

Hymnus

Jesu, coróna célsior,

Et véritas sublímior,

Qui confiténti sérvulo

Reddis perénne prǽmium:

Da supplicánti cœ́tui,

Hujus rogátu, nóxii

Remissiónem críminis,

Rumpéndo nexum vínculi.

Anni revérso témpore,

Dies refúlsit lúmine,

Quo Sanctus hic de córpore

Migrávit inter sídera.

Hic vana terræ gáudia,

Et luculénta prǽdia,

Pollúta sorde députans,

Ovans tenet cæléstia.

Te, Christe, Rex piíssime,

Hic confiténdo júgiter,

Calcávit artes dǽmonum,

Sævúmque avérni príncipem.

Virtúte clarus, et fide,

Confessióne sédulus,

Jejúna membra déferens,

Dapes supérnas óbtinet.

Proínde te piíssime

Precámur omnes súpplices:

Nobis ut hujus grátia

Pœnas remíttas débitas.

Patri perénnis glória,

Natóque Patris único,

Sanctóque sit Paráclito,

Per omne semper sǽculum.

Amen.

℣. Justum dedúxit Dóminus per vias rectas.

℟. Et osténdit illi regnum Dei.

Canticum: Benedictus {Antiphona ex Proprio Sanctorum}

Ant. Euge, serve bone * et fidélis, quia in pauca fuísti fidélis, supra multa te constítuam, intra in gáudium Dómini tui.

Canticum Zachariæ

Luc. 1:68-79

1:68 Benedíctus ✠ Dóminus, Deus Israël: * quia visitávit, et fecit redemptiónem plebis suæ:

1:69 Et eréxit cornu salútis nobis: * in domo David, púeri sui.

1:70 Sicut locútus est per os sanctórum, * qui a sǽculo sunt, prophetárum ejus:

1:71 Salútem ex inimícis nostris, * et de manu ómnium, qui odérunt nos.

1:72 Ad faciéndam misericórdiam cum pátribus nostris: * et memorári testaménti sui sancti.

1:73 Jusjurándum, quod jurávit ad Ábraham patrem nostrum, * datúrum se nobis:

1:74 Ut sine timóre, de manu inimicórum nostrórum liberáti, * serviámus illi.

1:75 In sanctitáte, et justítia coram ipso, * ómnibus diébus nostris.

1:76 Et tu, puer, Prophéta Altíssimi vocáberis: * præíbis enim ante fáciem Dómini, paráre vias ejus:

1:77 Ad dandam sciéntiam salútis plebi ejus: * in remissiónem peccatórum eórum:

1:78 Per víscera misericórdiæ Dei nostri: * in quibus visitávit nos, óriens ex alto:

1:79 Illumináre his, qui in ténebris, et in umbra mortis sedent: * ad dirigéndos pedes nostros in viam pacis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Euge, serve bone et fidélis, quia in pauca fuísti fidélis, supra multa te constítuam, intra in gáudium Dómini tui.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, auctor pacis et amátor caritátis, qui beátum Joánnem Confessórem tuum mirífica dissidéntes componéndi grátia decorásti: ejus méritis et intercessióne concéde; ut, in tua caritáte firmáti, nullis a te tentatiónibus separémur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Commemoratio Ss. Basilidis, Cyrini, Naboris and Nazarii Martyrum

Ant. Vestri capílli cápitis omnes numeráti sunt: nolíte timére: multis passéribus melióres estis vos.

℣. Exsultábunt Sancti in glória.

℟. Lætabúntur in cubílibus suis.

Orémus.

Sanctórum Mártyrum tuórum Basílidis, Cyríni, Náboris atque Nazárii, quǽsumus, Dómine, natalítia nobis votíva respléndeant: et, quod illis cóntulit excelléntia sempitérna, frúctibus nostræ devotiónis accréscat.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

℣. Dóminus det nobis suam pacem.

℟. Et vitam ætérnam. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Ad Primam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Jam lucis orto sídere,

Deum precémur súpplices,

Ut in diúrnis áctibus

Nos servet a nocéntibus.

Linguam refrénans témperet,

Ne litis horror ínsonet:

Visum fovéndo cóntegat,

Ne vanitátes háuriat.

Sint pura cordis íntima,

Absístat et vecórdia;

Carnis terat supérbiam

Potus cibíque párcitas.

Ut, cum dies abscésserit,

Noctémque sors redúxerit,

Mundi per abstinéntiam

Ipsi canámus glóriam.

Deo Patri sit glória,

Ejúsque soli Fílio,

Cum Spíritu Paráclito,

Nunc et per omne sǽculum.

Amen.

Psalmi {ex Psalterio secundum diem}

Ant. Exaltáre, Dómine.

Psalmus 93(1-11) [1]

93:1 Deus ultiónum Dóminus: * Deus ultiónum líbere egit.

93:2 Exaltáre, qui júdicas terram: * redde retributiónem supérbis.

93:3 Úsquequo peccatóres, Dómine, * úsquequo peccatóres gloriabúntur:

93:4 Effabúntur, et loquéntur iniquitátem: * loquéntur omnes, qui operántur injustítiam?

93:5 Pópulum tuum, Dómine, humiliavérunt: * et hereditátem tuam vexavérunt.

93:6 Víduam, et ádvenam interfecérunt: * et pupíllos occidérunt.

93:7 Et dixérunt: Non vidébit Dóminus, * nec intélleget Deus Jacob.

93:8 Intellégite, insipiéntes in pópulo: * et stulti, aliquándo sápite.

93:9 Qui plantávit aurem, non áudiet? * aut qui finxit óculum, non consíderat?

93:10 Qui córripit gentes, non árguet: * qui docet hóminem sciéntiam?

93:11 Dóminus scit cogitatiónes hóminum, * quóniam vanæ sunt.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 93(12-23) [2]

93:12 Beátus homo, quem tu erudíeris, Dómine: * et de lege tua docúeris eum,

93:13 Ut mítiges ei a diébus malis: * donec fodiátur peccatóri fóvea.

93:14 Quia non repéllet Dóminus plebem suam: * et hereditátem suam non derelínquet.

93:15 Quoadúsque justítia convertátur in judícium: * et qui juxta illam omnes qui recto sunt corde.

93:16 Quis consúrget mihi advérsus malignántes? * aut quis stabit mecum advérsus operántes iniquitátem?

93:17 Nisi quia Dóminus adjúvit me: * paulo minus habitásset in inférno ánima mea.

93:18 Si dicébam: Motus est pes meus: * misericórdia tua, Dómine, adjuvábat me.

93:19 Secúndum multitúdinem dolórum meórum in corde meo: * consolatiónes tuæ lætificavérunt ánimam meam.

93:20 Numquid adhǽret tibi sedes iniquitátis: * qui fingis labórem in præcépto?

93:21 Captábunt in ánimam justi: * et sánguinem innocéntem condemnábunt.

93:22 Et factus est mihi Dóminus in refúgium: * et Deus meus in adjutórium spei meæ.

93:23 Et reddet illis iniquitátem ipsórum: et in malítia eórum dispérdet eos: * dispérdet illos Dóminus, Deus noster.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 107 [3]

107:2 Parátum cor meum, Deus, parátum cor meum: * cantábo, et psallam in glória mea.

107:3 Exsúrge, glória mea, exsúrge, psaltérium et cíthara: * exsúrgam dilúculo.

107:4 Confitébor tibi in pópulis, Dómine: * et psallam tibi in natiónibus.

107:5 Quia magna est super cælos misericórdia tua: * et usque ad nubes véritas tua:

107:6 Exaltáre super cælos, Deus, et super omnem terram glória tua: * ut liberéntur dilécti tui.

107:7 Salvum fac déxtera tua, et exáudi me: * Deus locútus est in sancto suo:

107:8 Exsultábo, et dívidam Síchimam, * et convállem tabernaculórum dimétiar.

107:9 Meus est Gálaad, et meus est Manásses: * et Éphraim suscéptio cápitis mei.

107:10 Juda rex meus: * Moab lebes spei meæ.

107:10 In Idumǽam exténdam calceaméntum meum: * mihi alienígenæ amíci facti sunt.

107:11 Quis dedúcet me in civitátem munítam? * quis dedúcet me usque in Idumǽam?

107:12 Nonne tu, Deus, qui repulísti nos, * et non exíbis, Deus, in virtútibus nostris?

107:13 Da nobis auxílium de tribulatióne: * quia vana salus hóminis.

107:14 In Deo faciémus virtútem: * et ipse ad níhilum dedúcet inimícos nostros.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exaltáre, Dómine, qui júdicas terram: redde retributiónem supérbis.

Capitulum Responsorium Versus {ex Psalterio secundum diem}

1 Tim. 1:17

Regi sæculórum immortáli et invisíbili, soli Deo honor et glória in sǽcula sæculórum. Amen.

℟. Deo grátias.

℟.br. Christe, Fili Dei vivi, * Miserére nobis.

℟. Christe, Fili Dei vivi, * Miserére nobis.

℣. Qui sedes ad déxteram Patris.

℟. Miserére nobis.

℣. Glória Patri, et Fílio, * et Spirítui Sancto.

℟. Christe, Fili Dei vivi, * Miserére nobis.

℣. Exsúrge, Christe, ádjuva nos.

℟. Et líbera nos propter nomen tuum.

Preces Dominicales et Feriales{omittitur}

Preces Feriales{omittitur}

Preces Dominicales et Feriales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Dómine Deus omnípotens, qui ad princípium hujus diéi nos perveníre fecísti: tua nos hódie salva virtúte; ut in hac die ad nullum declinémus peccátum, sed semper ad tuam justítiam faciéndam nostra procédant elóquia, dirigántur cogitatiónes et ópera.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Martyrologium {anticip.}

Idibus Júnii Luna nona Anno Dómini 2027

Patávii sancti Antónii Lusitáni, Sacerdótis ex Ordine Minórum et Confessóris, atque Ecclésiæ Doctóris, vita, et miráculis, ac prædicatióne illústris, quem, uno post illíus óbitum anno nondum expléto, Gregórius Papa Nonus in Sanctórum cánonem rétulit.

Romæ, via Ardeatína, natális sanctæ Felículæ, Vírginis et Mártyris; quæ, nec Flacco núbere neque idólis immoláre volens, trádita est cuídam Júdici, qui eam in confessióne Christi perseverántem, post tenebricósam custódiam et famis inédiam, támdiu fecit in equúleo torquéri, donec illa emítteret spíritum, et sic demum depóni et in cloácam præcipitári. Ipsíus vero corpus, inde extráctum, sanctus Nicomédes Présbyter eádem via sepelívit.

In Pelígnis sancti Peregríni, Epíscopi et Mártyris, qui, pro fide cathólica, a Longobárdis in Atérnum flumen demérsus est.

Córdubæ, in Hispánia, sancti Fándilæ, Presbýteri et Mónachi; qui, in persecutióne Arábica, amputáto cápite, pro Christi fide martýrium súbiit.

In Africa sanctórum Mártyrum Fortunáti et Luciáni.

Bybli, in Phœnícia, sanctæ Aquilínæ, Vírginis et Mártyris, quæ, annos duódecim nata, sub Diocletiáno Imperatóre et Volusiáno Júdice, ob fídei confessiónem cólaphis et verbéribus cæsa, et súbulis candéntibus perforáta, demum, percússa gládio, virginitátem martýrio consecrávit.

In Cypro sancti Triphýlii Epíscopi.

℣. Et álibi aliórum plurimórum sanctórum Mártyrum et Confessórum, atque sanctárum Vírginum.

℟. Deo grátias.

℣. Pretiósa in conspéctu Dómini.

℟. Mors Sanctórum ejus.

Sancta María et omnes Sancti intercédant pro nobis ad Dóminum, ut nos mereámur ab eo adjuvári et salvári, qui vivit et regnat in sǽcula sæculórum.

℟. Amen.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Réspice in servos tuos, Dómine, et in ópera tua, et dírige fílios eórum.

℟. Et sit splendor Dómini Dei nostri super nos, et ópera mánuum nostrárum dírige super nos, et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Orémus.

Dirígere et sanctificáre, régere et gubernáre dignáre, Dómine Deus, Rex cæli et terræ, hódie corda et córpora nostra, sensus, sermónes et actus nostros in lege tua, et in opéribus mandatórum tuórum: ut hic et in ætérnum, te auxiliánte, salvi et líberi esse mereámur, Salvátor mundi: Qui vivis et regnas in sǽcula sæculórum.

℟. Amen.

Lectio brevis {ex Commune aut Festo}

℣. Jube, domne, benedícere.

Benedictio. Dies et actus nostros in sua pace dispónat Dóminus omnípotens.

℟. Amen.

Sap 10:10

Justum dedúxit Dóminus per vias rectas, et osténdit illi regnum Dei, et dedit illi sciéntiam sanctórum: honestávit illum in labóribus, et complévit labóres illíus.

℣. Tu autem, Dómine, miserére nobis.

℟. Deo grátias.

Conclusio

℣. Adjutórium nostrum ✠ in nómine Dómini.

℟. Qui fecit cælum et terram.

℣. Benedícite.

℟. Deus.

Benedictio. Dóminus nos benedícat, ✠ et ab omni malo deféndat, et ad vitam perdúcat ætérnam. Et fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Tertiam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Nunc, Sancte, nobis, Spíritus,

Unum Patri cum Fílio,

Dignáre promptus íngeri

Nostro refúsus péctori.

Os, lingua, mens, sensus, vigor

Confessiónem pérsonent.

Flamméscat igne cáritas,

Accéndat ardor próximos.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Clamor meus.

Psalmus 101(2-13) [1]

101:2 Dómine, exáudi oratiónem meam: * et clamor meus ad te véniat.

101:3 Non avértas fáciem tuam a me: * in quacúmque die tríbulor, inclína ad me aurem tuam.

101:3 In quacúmque die invocávero te, * velóciter exáudi me.

101:4 Quia defecérunt sicut fumus dies mei: * et ossa mea sicut crémium aruérunt.

101:5 Percússus sum ut fænum, et áruit cor meum: * quia oblítus sum comédere panem meum.

101:6 A voce gémitus mei * adhǽsit os meum carni meæ.

101:7 Símilis factus sum pellicáno solitúdinis: * factus sum sicut nyctícorax in domicílio.

101:8 Vigilávi, * et factus sum sicut passer solitárius in tecto.

101:9 Tota die exprobrábant mihi inimíci mei: * et qui laudábant me, advérsum me jurábant.

101:10 Quia cínerem tamquam panem manducábam, * et potum meum cum fletu miscébam.

101:11 A fácie iræ et indignatiónis tuæ: * quia élevans allisísti me.

101:12 Dies mei sicut umbra declinavérunt: * et ego sicut fænum árui.

101:13 Tu autem, Dómine, in ætérnum pérmanes: * et memoriále tuum in generatiónem et generatiónem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 101(14-23) [2]

101:14 Tu exsúrgens miseréberis Sion: * quia tempus miseréndi ejus, quia venit tempus.

101:15 Quóniam placuérunt servis tuis lápides ejus: * et terræ ejus miserebúntur.

101:16 Et timébunt gentes nomen tuum, Dómine, * et omnes reges terræ glóriam tuam.

101:17 Quia ædificávit Dóminus Sion: * et vidébitur in glória sua.

101:18 Respéxit in oratiónem humílium: * et non sprevit precem eórum.

101:19 Scribántur hæc in generatióne áltera: * et pópulus, qui creábitur, laudábit Dóminum:

101:20 Quia prospéxit de excélso sancto suo: * Dóminus de cælo in terram aspéxit:

101:21 Ut audíret gémitus compeditórum: * ut sólveret fílios interemptórum:

101:22 Ut annúntient in Sion nomen Dómini: * et laudem ejus in Jerúsalem.

101:23 In conveniéndo pópulos in unum, * et reges ut sérviant Dómino.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 101(24-29) [3]

101:24 Respóndit ei in via virtútis suæ: * Paucitátem diérum meórum núntia mihi.

101:25 Ne révoces me in dimídio diérum meórum: * in generatiónem et generatiónem anni tui.

101:26 Inítio tu, Dómine, terram fundásti: * et ópera mánuum tuárum sunt cæli.

101:27 Ipsi períbunt, tu autem pérmanes: * et omnes sicut vestiméntum veteráscent.

101:28 Et sicut opertórium mutábis eos, et mutabúntur: * tu autem idem ipse es, et anni tui non defícient.

101:29 Fílii servórum tuórum habitábunt: * et semen eórum in sǽculum dirigétur.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Clamor meus, Dómine, ad te pervéniat: non avértas fáciem tuam a me.

Capitulum Responsorium Versus {ex Commune aut Festo}

Sir 31:8-9

Beátus vir, qui invéntus est sine mácula, et qui post aurum non ábiit, nec sperávit in pecúnia et thesáuris. Quis est hic, et laudábimus eum? fecit enim mirabília in vita sua.

℟. Deo grátias.

℟.br. Amávit eum Dóminus, * Et ornávit eum.

℟. Amávit eum Dóminus, * Et ornávit eum.

℣. Stolam glóriæ índuit eum.

℟. Et ornávit eum.

℣. Glória Patri, et Fílio, * et Spirítui Sancto.

℟. Amávit eum Dóminus, * Et ornávit eum.

℣. Os justi meditábitur sapiéntiam.

℟. Et lingua ejus loquétur judícium.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, auctor pacis et amátor caritátis, qui beátum Joánnem Confessórem tuum mirífica dissidéntes componéndi grátia decorásti: ejus méritis et intercessióne concéde; ut, in tua caritáte firmáti, nullis a te tentatiónibus separémur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Sextam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rector potens, verax Deus,

Qui témperas rerum vices,

Splendóre mane illúminas,

Et ígnibus merídiem:

Exstíngue flammas lítium,

Aufer calórem nóxium,

Confer salútem córporum,

Verámque pacem córdium.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Dómine, Deus meus.

Psalmus 103(1-12) [1]

103:1 Bénedic, ánima mea, Dómino: * Dómine, Deus meus, magnificátus es veheménter.

103:1 Confessiónem, et decórem induísti: * amíctus lúmine sicut vestiménto:

103:2 Exténdens cælum sicut pellem: * qui tegis aquis superióra ejus.

103:3 Qui ponis nubem ascénsum tuum: * qui ámbulas super pennas ventórum.

103:4 Qui facis ángelos tuos, spíritus: * et minístros tuos ignem uréntem.

103:5 Qui fundásti terram super stabilitátem suam: * non inclinábitur in sǽculum sǽculi.

103:6 Abýssus, sicut vestiméntum, amíctus ejus: * super montes stabunt aquæ.

103:7 Ab increpatióne tua fúgient: * a voce tonítrui tui formidábunt.

103:8 Ascéndunt montes: et descéndunt campi * in locum, quem fundásti eis.

103:9 Términum posuísti, quem non transgrediéntur: * neque converténtur operíre terram.

103:10 Qui emíttis fontes in convállibus: * inter médium móntium pertransíbunt aquæ.

103:11 Potábunt omnes béstiæ agri: * exspectábunt ónagri in siti sua.

103:12 Super ea vólucres cæli habitábunt: * de médio petrárum dabunt voces.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 103(13-23) [2]

103:13 Rigans montes de superióribus suis: * de fructu óperum tuórum satiábitur terra:

103:14 Prodúcens fænum juméntis, * et herbam servitúti hóminum:

103:14 Ut edúcas panem de terra: * et vinum lætíficet cor hóminis:

103:15 Ut exhílaret fáciem in óleo: * et panis cor hóminis confírmet.

103:16 Saturabúntur ligna campi, et cedri Líbani, quas plantávit: * illic pásseres nidificábunt.

103:17 Heródii domus dux est eórum: * montes excélsi cervis: petra refúgium herináciis.

103:19 Fecit lunam in témpora: * sol cognóvit occásum suum.

103:20 Posuísti ténebras, et facta est nox: * in ipsa pertransíbunt omnes béstiæ silvæ.

103:21 Cátuli leónum rugiéntes, ut rápiant, * et quærant a Deo escam sibi.

103:22 Ortus est sol, et congregáti sunt: * et in cubílibus suis collocabúntur.

103:23 Exíbit homo ad opus suum: * et ad operatiónem suam usque ad vésperum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 103(24-35) [3]

103:24 Quam magnificáta sunt ópera tua, Dómine! * ómnia in sapiéntia fecísti: impléta est terra possessióne tua.

103:25 Hoc mare magnum, et spatiósum mánibus: * illic reptília, quorum non est númerus.

103:26 Animália pusílla cum magnis: * illic naves pertransíbunt.

103:27 Draco iste, quem formásti ad illudéndum ei: * ómnia a te exspéctant ut des illis escam in témpore.

103:28 Dante te illis, cólligent: * aperiénte te manum tuam, ómnia implebúntur bonitáte.

103:29 Averténte autem te fáciem, turbabúntur: * áuferes spíritum eórum, et defícient, et in púlverem suum reverténtur.

103:30 Emíttes spíritum tuum, et creabúntur: * et renovábis fáciem terræ.

103:31 Sit glória Dómini in sǽculum: * lætábitur Dóminus in opéribus suis:

103:32 Qui réspicit terram, et facit eam trémere: * qui tangit montes, et fúmigant.

103:33 Cantábo Dómino in vita mea: * psallam Deo meo, quámdiu sum.

103:34 Jucúndum sit ei elóquium meum: * ego vero delectábor in Dómino.

103:35 Defíciant peccatóres a terra, et iníqui ita ut non sint: * bénedic, ánima mea, Dómino.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dómine, Deus meus magnificátus es veheménter.

Capitulum Responsorium Versus {ex Commune aut Festo}

Sir 39:6

Justus cor suum trádidit ad vigilándum dilúculo ad Dóminum, qui fecit illum, et in conspéctu Altíssimi deprecábitur.

℟. Deo grátias.

℟.br. Os justi * Meditábitur sapiéntiam.

℟. Os justi * Meditábitur sapiéntiam.

℣. Et lingua ejus loquétur judícium.

℟. Meditábitur sapiéntiam.

℣. Glória Patri, et Fílio, * et Spirítui Sancto.

℟. Os justi * Meditábitur sapiéntiam.

℣. Lex Dei ejus in corde ipsíus.

℟. Et non supplantabúntur gressus ejus.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, auctor pacis et amátor caritátis, qui beátum Joánnem Confessórem tuum mirífica dissidéntes componéndi grátia decorásti: ejus méritis et intercessióne concéde; ut, in tua caritáte firmáti, nullis a te tentatiónibus separémur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Nonam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rerum, Deus, tenax vigor,

Immótus in te pérmanens,

Lucis diúrnæ témpora

Succéssibus detérminans:

Largíre lumen véspere,

Quo vita nusquam décidat,

Sed prǽmium mortis sacræ

Perénnis instet glória.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Ne tacúeris Deus.

Psalmus 108(2-13) [1]

108:2 Deus, laudem meam ne tacúeris: * quia os peccatóris, et os dolósi super me apértum est.

108:3 Locúti sunt advérsum me lingua dolósa, et sermónibus ódii circumdedérunt me: * et expugnavérunt me gratis.

108:4 Pro eo ut me dilígerent, detrahébant mihi: * ego autem orábam.

108:5 Et posuérunt advérsum me mala pro bonis: * et ódium pro dilectióne mea.

108:6 Constítue super eum peccatórem: * et diábolus stet a dextris ejus.

108:7 Cum judicátur, éxeat condemnátus: * et orátio ejus fiat in peccátum.

108:8 Fiant dies ejus pauci: * et episcopátum ejus accípiat alter.

108:9 Fiant fílii ejus órphani: * et uxor ejus vídua.

108:10 Nutántes transferántur fílii ejus, et mendícent: * et eiciántur de habitatiónibus suis.

108:11 Scrutétur fænerátor omnem substántiam ejus: * et dirípiant aliéni labóres ejus.

108:12 Non sit illi adjútor: * nec sit qui misereátur pupíllis ejus.

108:13 Fiant nati ejus in intéritum: * in generatióne una deleátur nomen ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 108(14-21) [2]

108:14 In memóriam rédeat iníquitas patrum ejus in conspéctu Dómini: * et peccátum matris ejus non deleátur.

108:15 Fiant contra Dóminum semper, et dispéreat de terra memória eórum: * pro eo quod non est recordátus fácere misericórdiam.

108:17 Et persecútus est hóminem ínopem, et mendícum, * et compúnctum corde mortificáre.

108:18 Et diléxit maledictiónem, et véniet ei: * et nóluit benedictiónem, et elongábitur ab eo.

108:18 Et índuit maledictiónem sicut vestiméntum, * et intrávit sicut aqua in interióra ejus, et sicut óleum in óssibus ejus.

108:19 Fiat ei sicut vestiméntum, quo operítur: * et sicut zona, qua semper præcíngitur.

108:20 Hoc opus eórum, qui détrahunt mihi apud Dóminum: * et qui loquúntur mala advérsus ánimam meam.

108:21 Et tu, Dómine, Dómine, fac mecum propter nomen tuum: * quia suávis est misericórdia tua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 108(22-31) [3]

108:22 Líbera me quia egénus, et pauper ego sum: * et cor meum conturbátum est intra me.

108:23 Sicut umbra cum declínat, ablátus sum: * et excússus sum sicut locústæ.

108:24 Génua mea infirmáta sunt a jejúnio: * et caro mea immutáta est propter óleum.

108:25 Et ego factus sum oppróbrium illis: * vidérunt me, et movérunt cápita sua.

108:26 Ádjuva me, Dómine, Deus meus: * salvum me fac secúndum misericórdiam tuam.

108:27 Et sciant quia manus tua hæc: * et tu, Dómine, fecísti eam.

108:28 Maledícent illi, et tu benedíces: * qui insúrgunt in me, confundántur: servus autem tuus lætábitur.

108:29 Induántur qui détrahunt mihi, pudóre: * et operiántur sicut diplóide confusióne sua.

108:30 Confitébor Dómino nimis in ore meo: * et in médio multórum laudábo eum.

108:31 Quia ástitit a dextris páuperis, * ut salvam fáceret a persequéntibus ánimam meam.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ne tacúeris Deus, quia sermónibus ódii circumdedérunt me.

Capitulum Responsorium Versus {ex Commune aut Festo}

Sap 10:10

Justum dedúxit Dóminus per vias rectas, et osténdit illi regnum Dei, et dedit illi sciéntiam sanctórum: honestávit illum in labóribus, et complévit labóres illíus.

℟. Deo grátias.

℟.br. Lex Dei ejus * In corde ipsíus.

℟. Lex Dei ejus * In corde ipsíus.

℣. Et non supplantabúntur gressus ejus.

℟. In corde ipsíus.

℣. Glória Patri, et Fílio, * et Spirítui Sancto.

℟. Lex Dei ejus * In corde ipsíus.

℣. Justum dedúxit Dóminus per vias rectas.

℟. Et osténdit illi regnum Dei.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, auctor pacis et amátor caritátis, qui beátum Joánnem Confessórem tuum mirífica dissidéntes componéndi grátia decorásti: ejus méritis et intercessióne concéde; ut, in tua caritáte firmáti, nullis a te tentatiónibus separémur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Dominica IV Post Pentecosten
Semiduplex Dominica minor

Ad Vesperas

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Psalterio secundum diem}

Ant. Benedíctus Dóminus. ‡

Psalmus 143(1-8) [1]

143:1 Benedíctus Dóminus, ‡ Deus meus, qui docet manus meas ad prǽlium, * et dígitos meos ad bellum.

143:2 Misericórdia mea, et refúgium meum: * suscéptor meus, et liberátor meus:

143:2 Protéctor meus, et in ipso sperávi: * qui subdit pópulum meum sub me.

143:3 Dómine, quid est homo, quia innotuísti ei? * aut fílius hóminis, quia réputas eum?

143:4 Homo vanitáti símilis factus est: * dies ejus sicut umbra prætéreunt.

143:5 Dómine, inclína cælos tuos, et descénde: * tange montes, et fumigábunt.

143:6 Fúlgura coruscatiónem, et dissipábis eos: * emítte sagíttas tuas, et conturbábis eos.

143:7 Emítte manum tuam de alto, éripe me, et líbera me de aquis multis: * de manu filiórum alienórum.

143:8 Quorum os locútum est vanitátem: * et déxtera eórum, déxtera iniquitátis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Benedíctus Dóminus suscéptor meus et liberátor meus.

Ant. Beátus pópulus.

Psalmus 143(9-15) [2]

143:9 Deus, cánticum novum cantábo tibi: * in psaltério decachórdo psallam tibi.

143:10 Qui das salútem régibus: * qui redemísti David, servum tuum, de gládio malígno: éripe me.

143:11 Et érue me de manu filiórum alienórum, quorum os locútum est vanitátem: * et déxtera eórum, déxtera iniquitátis:

143:12 Quorum fílii, sicut novéllæ plantatiónes * in juventúte sua.

143:12 Fíliæ eórum compósitæ: * circumornátæ ut similitúdo templi.

143:13 Promptuária eórum plena, * eructántia ex hoc in illud.

143:13 Oves eórum fœtósæ, abundántes in egréssibus suis: * boves eórum crassæ.

143:14 Non est ruína macériæ, neque tránsitus: * neque clamor in platéis eórum.

143:15 Beátum dixérunt pópulum, cui hæc sunt: * beátus pópulus, cujus Dóminus Deus ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Beátus pópulus cujus Dóminus Deus ejus.

Ant. Magnus Dóminus.

Psalmus 144(1-7) [3]

144:1 Exaltábo te, Deus meus, rex: * et benedícam nómini tuo in sǽculum, et in sǽculum sǽculi.

144:2 Per síngulos dies benedícam tibi: * et laudábo nomen tuum in sǽculum, et in sǽculum sǽculi.

144:3 Magnus Dóminus, et laudábilis nimis: * et magnitúdinis ejus non est finis.

144:4 Generátio et generátio laudábit ópera tua: * et poténtiam tuam pronuntiábunt.

144:5 Magnificéntiam glóriæ sanctitátis tuæ loquéntur: * et mirabília tua narrábunt.

144:6 Et virtútem terribílium tuórum dicent: * et magnitúdinem tuam narrábunt.

144:7 Memóriam abundántiæ suavitátis tuæ eructábunt: * et justítia tua exsultábunt.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Magnus Dóminus et laudábilis nimis: et magnitúdinis ejus non est finis.

Ant. Suávis Dóminus.

Psalmus 144(8-13a) [4]

144:8 Miserátor, et miséricors Dóminus: * pátiens, et multum miséricors.

144:9 Suávis Dóminus univérsis: * et miseratiónes ejus super ómnia ópera ejus.

144:10 Confiteántur tibi, Dómine, ómnia ópera tua: * et sancti tui benedícant tibi.

144:11 Glóriam regni tui dicent: * et poténtiam tuam loquéntur:

144:12 Ut notam fáciant fíliis hóminum poténtiam tuam: * et glóriam magnificéntiæ regni tui.

144:13 Regnum tuum regnum ómnium sæculórum: * et dominátio tua in omni generatióne et generatiónem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Suávis Dóminus univérsis: et miseratiónes ejus super ómnia ópera ejus.

Ant. Fidélis Dóminus. ‡

Psalmus 144(13b-21) [5]

144:13 Fidélis Dóminus ‡ in ómnibus verbis suis: * et sanctus in ómnibus opéribus suis.

144:14 Állevat Dóminus omnes qui córruunt: * et érigit omnes elísos.

144:15 Óculi ómnium in te sperant, Dómine: * et tu das escam illórum in témpore opportúno.

144:16 Áperis tu manum tuam: * et imples omne ánimal benedictióne.

144:17 Justus Dóminus in ómnibus viis suis: * et sanctus in ómnibus opéribus suis.

144:18 Prope est Dóminus ómnibus invocántibus eum: * ómnibus invocántibus eum in veritáte.

144:19 Voluntátem timéntium se fáciet: † et deprecatiónem eórum exáudiet: * et salvos fáciet eos.

144:20 Custódit Dóminus omnes diligéntes se: * et omnes peccatóres dispérdet.

144:21 Laudatiónem Dómini loquétur os meum: * et benedícat omnis caro nómini sancto ejus in sǽculum, et in sǽculum sǽculi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Fidélis Dóminus in ómnibus verbis suis: et sanctus in ómnibus opéribus suis.

Capitulum Hymnus Versus {ex Psalterio secundum diem}

Rom 11:33

O Altitúdo divitiárum sapiéntiæ, et sciéntiæ Dei, quam incomprehensibília sunt judícia ejus, et investigábiles viæ ejus!

℟. Deo grátias.

Hymnus

Jam sol recédit ígneus:

Tu, lux perénnis, Únitas,

Nostris, beáta Trínitas,

Infúnde lumen córdibus.

Te mane laudum cármine,

Te deprecámur véspere;

Dignéris ut te súpplices

Laudémus inter cǽlites.

Patri, simúlque Fílio,

Tibíque, Sancte Spíritus,

Sicut fuit, sit júgiter

Sæclum per omne glória.

Amen.

℣. Vespertína orátio ascéndat ad te, Dómine.

℟. Et descéndat super nos misericórdia tua.

Canticum: Magnificat {Antiphona ex Proprio de Tempore}

Ant. Præváluit David.

Canticum B. Mariæ Virginis

Luc. 1:46-55

1:46 Magníficat ✠ * ánima mea Dóminum.

1:47 Et exsultávit spíritus meus: * in Deo, salutári meo.

1:48 Quia respéxit humilitátem ancíllæ suæ: * ecce enim ex hoc beátam me dicent omnes generatiónes.

1:49 Quia fecit mihi magna qui potens est: * et sanctum nomen ejus.

1:50 Et misericórdia ejus, a progénie in progénies: * timéntibus eum.

1:51 Fecit poténtiam in brácchio suo: * dispérsit supérbos mente cordis sui.

1:52 Depósuit poténtes de sede: * et exaltávit húmiles.

1:53 Esuriéntes implévit bonis: * et dívites dimísit inánes.

1:54 Suscépit Israël púerum suum: * recordátus misericórdiæ suæ.

1:55 Sicut locútus est ad patres nostros: * Ábraham, et sémini ejus in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Præváluit David in Philisthǽum in funda et lápide in nómine Dómini.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Da nobis, quǽsumus, Dómine: ut et mundi cursus pacífice nobis tuo órdine dirigátur; et Ecclésia tua tranquílla devotióne lætétur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Commemoratio S. Joannis a S. Facundo Confessoris

Ant. Similábo eum viro sapiénti qui ædificávit domum suam supra petram.

℣. Amávit eum Dóminus, et ornávit eum.

℟. Stolam glóriæ índuit eum.

Orémus.

Deus, auctor pacis et amátor caritátis, qui beátum Joánnem Confessórem tuum mirífica dissidéntes componéndi grátia decorásti: ejus méritis et intercessióne concéde; ut, in tua caritáte firmáti, nullis a te tentatiónibus separémur.

Commemoratio S. Antonii de Padua Confessoris et Ecclesiæ Doctoris

Ant. O Doctor óptime, Ecclésiæ sanctæ lumen, beáte Antóni, divínæ legis amátor, deprecáre pro nobis Fílium Dei.

℣. Amávit eum Dóminus, et ornávit eum.

℟. Stolam glóriæ índuit eum.

Orémus.

Ecclésiam tuam, Deus, beáti Antónii Confessóris tui atque Doctóris solémnitas votíva lætíficet: ut spirituálibus semper muniátur auxíliis et gáudiis pérfrui mereátur ætérnis.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Et si tunc terminetur Officium, dicitur tantum Pater Noster secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Completorium

Incipit

℣. Jube, domne, benedícere.

Benedictio. Noctem quiétam et finem perféctum concédat nobis Dóminus omnípotens.

℟. Amen.

Lectio brevis

1 Pet 5:8-9

Fratres: Sóbrii estóte, et vigiláte: quia adversárius vester diábolus tamquam leo rúgiens círcuit, quærens quem dévoret: cui resístite fortes in fide.

℣. Tu autem, Dómine, miserére nobis.

℟. Deo grátias.

℣. Adjutórium nostrum ✠ in nómine Dómini.

℟. Qui fecit cælum et terram.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Joánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Joánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Convérte nos ✙︎ Deus, salutáris noster.

℟. Et avérte iram tuam a nobis.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {ex Psalterio secundum diem}

Ant. Intret orátio mea.

Psalmus 87 [1]

87:2 Dómine, Deus salútis meæ: * in die clamávi, et nocte coram te.

87:3 Intret in conspéctu tuo orátio mea: * inclína aurem tuam ad precem meam:

87:4 Quia repléta est malis ánima mea: * et vita mea inférno appropinquávit.

87:5 Æstimátus sum cum descendéntibus in lacum: * factus sum sicut homo sine adjutório, inter mórtuos liber.

87:6 Sicut vulneráti dormiéntes in sepúlcris, quorum non es memor ámplius: * et ipsi de manu tua repúlsi sunt.

87:7 Posuérunt me in lacu inferióri: * in tenebrósis, et in umbra mortis.

87:8 Super me confirmátus est furor tuus: * et omnes fluctus tuos induxísti super me.

87:9 Longe fecísti notos meos a me: * posuérunt me abominatiónem sibi.

87:9 Tráditus sum, et non egrediébar: * óculi mei languérunt præ inópia.

87:10 Clamávi ad te, Dómine, tota die: * expándi ad te manus meas.

87:11 Numquid mórtuis fácies mirabília: * aut médici suscitábunt, et confitebúntur tibi?

87:12 Numquid narrábit áliquis in sepúlcro misericórdiam tuam, * et veritátem tuam in perditióne?

87:13 Numquid cognoscéntur in ténebris mirabília tua, * et justítia tua in terra obliviónis?

87:14 Et ego ad te, Dómine, clamávi: * et mane orátio mea prævéniet te.

87:15 Ut quid, Dómine, repéllis oratiónem meam: * avértis fáciem tuam a me?

87:16 Pauper sum ego, et in labóribus a juventúte mea: * exaltátus autem, humiliátus sum et conturbátus.

87:17 In me transiérunt iræ tuæ: * et terróres tui conturbavérunt me.

87:18 Circumdedérunt me sicut aqua tota die: * circumdedérunt me simul.

87:19 Elongásti a me amícum et próximum: * et notos meos a miséria.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 102(1-12) [2]

102:1 Bénedic, ánima mea, Dómino: * et ómnia, quæ intra me sunt, nómini sancto ejus.

102:2 Bénedic, ánima mea, Dómino: * et noli oblivísci omnes retributiónes ejus.

102:3 Qui propitiátur ómnibus iniquitátibus tuis: * qui sanat omnes infirmitátes tuas.

102:4 Qui rédimit de intéritu vitam tuam: * qui corónat te in misericórdia et miseratiónibus.

102:5 Qui replet in bonis desidérium tuum: * renovábitur ut áquilæ juvéntus tua:

102:6 Fáciens misericórdias Dóminus: * et judícium ómnibus injúriam patiéntibus.

102:7 Notas fecit vias suas Móysi, * fíliis Israël voluntátes suas.

102:8 Miserátor, et miséricors Dóminus: * longánimis, et multum miséricors.

102:9 Non in perpétuum irascétur: * neque in ætérnum comminábitur.

102:10 Non secúndum peccáta nostra fecit nobis: * neque secúndum iniquitátes nostras retríbuit nobis.

102:11 Quóniam secúndum altitúdinem cæli a terra: * corroborávit misericórdiam suam super timéntes se.

102:12 Quantum distat ortus ab occidénte: * longe fecit a nobis iniquitátes nostras.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 102(13-22) [3]

102:13 Quómodo miserétur pater filiórum, misértus est Dóminus timéntibus se: * quóniam ipse cognóvit figméntum nostrum.

102:14 Recordátus est quóniam pulvis sumus: * homo, sicut fænum dies ejus, tamquam flos agri sic efflorébit.

102:16 Quóniam spíritus pertransíbit in illo, et non subsístet: * et non cognóscet ámplius locum suum.

102:17 Misericórdia autem Dómini ab ætérno, * et usque in ætérnum super timéntes eum.

102:17 Et justítia illíus in fílios filiórum, * his qui servant testaméntum ejus:

102:18 Et mémores sunt mandatórum ipsíus, * ad faciéndum ea.

102:19 Dóminus in cælo parávit sedem suam: * et regnum ipsíus ómnibus dominábitur.

102:20 Benedícite Dómino, omnes Ángeli ejus: * poténtes virtúte, faciéntes verbum illíus, ad audiéndam vocem sermónum ejus.

102:21 Benedícite Dómino, omnes virtútes ejus: * minístri ejus, qui fácitis voluntátem ejus.

102:22 Benedícite Dómino, ómnia ópera ejus: * in omni loco dominatiónis ejus, bénedic, ánima mea, Dómino.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Intret orátio mea in conspéctu tuo, Dómine.

Hymnus

Te lucis ante términum,

Rerum Creátor, póscimus,

Ut pro tua cleméntia

Sis præsul et custódia.

Procul recédant sómnia,

Et nóctium phantásmata;

Hostémque nostrum cómprime,

Ne polluántur córpora.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Capitulum Responsorium Versus

Jer 14:9

Tu autem in nobis es, Dómine, et nomen sanctum tuum invocátum est super nos: ne derelínquas nos, Dómine, Deus noster.

℟. Deo grátias.

℟.br. In manus tuas, Dómine, * Comméndo spíritum meum.

℟. In manus tuas, Dómine, * Comméndo spíritum meum.

℣. Redemísti nos, Dómine, Deus veritátis.

℟. Comméndo spíritum meum.

℣. Glória Patri, et Fílio, * et Spirítui Sancto.

℟. In manus tuas, Dómine, * Comméndo spíritum meum.

℣. Custódi nos, Dómine, ut pupíllam óculi.

℟. Sub umbra alárum tuárum prótege nos.

Canticum: Nunc dimittis

Ant. Salva nos.

Canticum Simeonis

Luc. 2:29-32

2:29 Nunc dimíttis ✠ servum tuum, Dómine, * secúndum verbum tuum in pace:

2:30 Quia vidérunt óculi mei * salutáre tuum,

2:31 Quod parásti * ante fáciem ómnium populórum,

2:32 Lumen ad revelatiónem géntium, * et glóriam plebis tuæ Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salva nos, Dómine, vigilántes, custódi nos dormiéntes; ut vigilémus cum Christo, et requiescámus in pace.

Preces Dominicales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Vísita, quǽsumus, Dómine, habitatiónem istam, et omnes insídias inimíci ab ea longe repélle: Ángeli tui sancti hábitent in ea, qui nos in pace custódiant; et benedíctio tua sit super nos semper.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Benedictio. Benedícat et custódiat nos omnípotens et miséricors Dóminus, ✠ Pater, et Fílius, et Spíritus Sanctus.

℟. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Deinde dicitur secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Si post Completorium immediate sequatur Matutinum, tunc bis dicitur Pater noster, Ave Maria et Credo, pro fine videlicet Officii diei præcedentis, et pro initio Officii diei sequentis.

Dominica IV Post Pentecosten
Semiduplex Dominica minor
Commemoratio: S. Antonii de Padua Confessoris et Ecclesiæ Doctoris

Ad Matutinum

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Dómine, lábia + mea apéries.

℟. Et os meum annuntiábit laudem tuam.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Invitatorium {Antiphona ex Psalterio secundum diem}

Ant. Dóminum, qui fecit nos, * Veníte, adorémus.

Ant. Dóminum, qui fecit nos, * Veníte, adorémus.

Veníte, exsultémus Dómino, jubilémus Deo, salutári nostro: præoccupémus fáciem ejus in confessióne, et in psalmis jubilémus ei.

Ant. Dóminum, qui fecit nos, * Veníte, adorémus.

Quóniam Deus magnus Dóminus, et Rex magnus super omnes deos, quóniam non repéllet Dóminus plebem suam: quia in manu ejus sunt omnes fines terræ, et altitúdines móntium ipse cónspicit.

Ant. Veníte, adorémus.

Quóniam ipsíus est mare, et ipse fecit illud, et áridam fundavérunt manus ejus (genuflectitur) veníte, adorémus, et procidámus ante Deum: plorémus coram Dómino, qui fecit nos, quia ipse est Dóminus, Deus noster; nos autem pópulus ejus, et oves páscuæ ejus.

Ant. Dóminum, qui fecit nos, * Veníte, adorémus.

Hódie, si vocem ejus audiéritis, nolíte obduráre corda vestra, sicut in exacerbatióne secúndum diem tentatiónis in desérto: ubi tentavérunt me patres vestri, probavérunt et vidérunt ópera mea.

Ant. Veníte, adorémus.

Quadragínta annis próximus fui generatióni huic, et dixi: Semper hi errant corde, ipsi vero non cognovérunt vias meas: quibus jurávi in ira mea: Si introíbunt in réquiem meam.

Ant. Dóminum, qui fecit nos, * Veníte, adorémus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Veníte, adorémus.

Ant. Dóminum, qui fecit nos, * Veníte, adorémus.

Hymnus {ex Psalterio secundum tempora}

Nocte surgéntes vigilémus omnes,

Semper in psalmis meditémur, atque

Voce concórdi Dómino canámus

Dúlciter hymnos.

Ut pio Regi páriter canéntes,

Cum suis Sanctis mereámur aulam

Íngredi cæli, simul et perénnem

Dúcere vitam.

Præstet hoc nobis Déitas beáta

Patris, ac Nati, paritérque Sancti

Spíritus, cujus résonat per omnem

Glória mundum.

Amen.

Psalmi cum lectionibus {Antiphonæ ex Psalterio secundum tempora}

Nocturnus I.

Ant. Beátus vir. ‡

Psalmus 1 [1]

1:1 Beátus vir, ‡ qui non ábiit in consílio impiórum, † et in via peccatórum non stetit, * et in cáthedra pestiléntiæ non sedit:

1:2 Sed in lege Dómini volúntas ejus, * et in lege ejus meditábitur die ac nocte.

1:3 Et erit tamquam lignum, quod plantátum est secus decúrsus aquárum, * quod fructum suum dabit in témpore suo:

1:3 Et fólium ejus non défluet: * et ómnia quæcúmque fáciet, prosperabúntur.

1:4 Non sic ímpii, non sic: * sed tamquam pulvis, quem próicit ventus a fácie terræ.

1:5 Ídeo non resúrgent ímpii in judício: * neque peccatóres in concílio justórum.

1:6 Quóniam novit Dóminus viam justórum: * et iter impiórum períbit.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Beátus vir qui in lege Dómini meditátur.

Ant. Servíte Dómino.

Psalmus 2 [2]

2:1 Quare fremuérunt gentes: * et pópuli meditáti sunt inánia?

2:2 Astitérunt reges terræ, et príncipes convenérunt in unum * advérsus Dóminum, et advérsus Christum ejus.

2:3 Dirumpámus víncula eórum: * et proiciámus a nobis jugum ipsórum.

2:4 Qui hábitat in cælis, irridébit eos: * et Dóminus subsannábit eos.

2:5 Tunc loquétur ad eos in ira sua, * et in furóre suo conturbábit eos.

2:6 Ego autem constitútus sum Rex ab eo super Sion montem sanctum ejus, * prǽdicans præcéptum ejus.

2:7 Dóminus dixit ad me: * Fílius meus es tu, ego hódie génui te.

2:8 Póstula a me, et dabo tibi gentes hereditátem tuam, * et possessiónem tuam términos terræ.

2:9 Reges eos in virga férrea, * et tamquam vas fíguli confrínges eos.

2:10 Et nunc, reges, intellégite: * erudímini, qui judicátis terram.

2:11 Servíte Dómino in timóre: * et exsultáte ei cum tremóre.

2:12 Apprehéndite disciplínam, nequándo irascátur Dóminus, * et pereátis de via justa.

2:13 Cum exárserit in brevi ira ejus: * beáti omnes qui confídunt in eo.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Servíte Dómino in timóre, et exsultáte ei cum tremóre.

Ant. Exsúrge.

Psalmus 3 [3]

3:2 Dómine, quid multiplicáti sunt qui tríbulant me? * multi insúrgunt advérsum me.

3:3 Multi dicunt ánimæ meæ: * Non est salus ipsi in Deo ejus.

3:4 Tu autem, Dómine, suscéptor meus es, * glória mea, et exáltans caput meum.

3:5 Voce mea ad Dóminum clamávi: * et exaudívit me de monte sancto suo.

3:6 Ego dormívi, et soporátus sum: * et exsurréxi, quia Dóminus suscépit me.

3:7 Non timébo míllia pópuli circumdántis me: * exsúrge, Dómine, salvum me fac, Deus meus.

3:8 Quóniam tu percussísti omnes adversántes mihi sine causa: * dentes peccatórum contrivísti.

3:9 Dómini est salus: * et super pópulum tuum benedíctio tua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exsúrge, Dómine, salvum me fac, Deus meus.

℣. Memor fui nocte nóminis tui, Dómine.

℟. Et custodívi legem tuam.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Exáudi, Dómine Jesu Christe, preces servórum tuórum, et miserére nobis: Qui cum Patre et Spíritu Sancto vivis et regnas in sǽcula sæculórum.

℟. Amen.

℣. Jube, domne, benedícere.

Benedictio. Benedictióne perpétua benedícat nos Pater ætérnus.

℟. Amen.

Lectio 1

De libro primo Regum

1 Reg 17:1-7

1 Congregántes autem Philísthiim ágmina sua in prǽlium convenérunt in Socho Judæ, et castrametáti sunt inter Socho et Azéca in fínibus Dommim.

2 Porro Saul et fílii Israël congregáti venérunt in Vallem terebínthi, et direxérunt áciem ad pugnándum contra Philísthiim.

3 Et Philísthiim stabant super montem ex parte hac, et Israël stabat supra montem ex áltera parte, vallísque erat inter eos.

4 Et egréssus est vir spúrius de castris Philisthinórum nómine Góliath de Geth altitúdinis sex cubitórum et palmi.

5 Et cassis ǽrea super caput ejus, et loríca squamáta induebátur; porro pondus lorícæ ejus quinque míllia siclórum æris erat.

6 Et ócreas ǽreas habébat in crúribus, et clípeus ǽreus tegébat húmeros ejus.

7 Hastíle autem hastæ ejus erat quasi liciatórium texéntium; ipsum autem ferrum hastæ ejus sexcéntos siclos habébat ferri; et ármiger ejus antecedébat eum.

℣. Tu autem, Dómine, miserére nobis.

℟. Deo grátias.

℟. Præparáte corda vestra Dómino, et servíte illi soli:

* Et liberábit vos de mánibus inimicórum vestrórum.

℣. Convertímini ad eum in toto corde vestro, et auférte deos aliénos de médio vestri.

℟. Et liberábit vos de mánibus inimicórum vestrórum.

℣. Jube, domne, benedícere.

Benedictio. Unigénitus Dei Fílius nos benedícere et adjuváre dignétur.

℟. Amen.

Lectio 2

1 Reg 17:8-11

8 Stansque clamábat advérsum phalángas Israël et dicébat eis: Quare venístis paráti ad prǽlium? Numquid ego non sum Philisthǽus, et vos servi Saul? Elígite ex vobis virum, et descéndat ad singuláre certámen:

9 Si quíverit pugnáre mecum et percússerit me, érimus vobis servi; si autem ego prævalúero et percússero eum, vos servi éritis et serviétis nobis.

10 Et ajébat Philisthǽus: Ego exprobrávi agmínibus Israël hódie: Date mihi virum, et íneat mecum singuláre certámen.

11 Audiens autem Saul et omnes Israëlítæ sermónes Philisthǽi hujuscémodi, stupébant et metuébant nimis.

℣. Tu autem, Dómine, miserére nobis.

℟. Deo grátias.

℟. Deus ómnium exaudítor est: ipse misit Angelum suum, et tulit me de óvibus patris mei:

* Et unxit me unctióne misericórdiæ suæ.

℣. Dóminus, qui erípuit me de ore leónis, et de manu béstiæ liberávit me.

℟. Et unxit me unctióne misericórdiæ suæ.

℣. Jube, domne, benedícere.

Benedictio. Spíritus Sancti grátia illúminet sensus et corda nostra.

℟. Amen.

Lectio 3

1 Reg 17:12-16

12 David autem erat fílius viri Ephrathǽi, de quo supra dictum est, de Béthlehem Juda, cui nomen erat Isai, qui habébat octo fílios, et erat vir in diébus Saul senex et grandǽvus inter viros.

13 Abiérunt autem tres fílii ejus majóres post Saul in prǽlium; et nómina trium filiórum ejus, qui perrexérunt ad bellum, Eliab primogénitus et secúndus Abínadab tertiúsque Samma;

14 David autem erat mínimus. Tribus ergo majóribus secútis Saulem,

15 Ábiit David et revérsus est a Saul, ut pásceret gregem patris sui in Béthlehem.

16 Procedébat vero Philisthǽus mane et véspere, et stabat quadragínta diébus.

℣. Tu autem, Dómine, miserére nobis.

℟. Deo grátias.

℟. Dóminus, qui erípuit me de ore leónis, et de manu béstiæ liberávit me,

* Ipse me erípiet de mánibus inimicórum meórum.

℣. Misit Deus misericórdiam suam et veritátem suam: ánimam meam erípuit de médio catulórum leónum.

℟. Ipse me erípiet de mánibus inimicórum meórum.

℣. Glória Patri, et Fílio, * et Spirítui Sancto.

℟. Ipse me erípiet de mánibus inimicórum meórum.

Nocturnus II.

Ant. Quam admirábile.

Psalmus 8 [4]

8:2 Dómine, Dóminus noster, * quam admirábile est nomen tuum in univérsa terra!

8:2 Quóniam eleváta est magnificéntia tua, * super cælos.

8:3 Ex ore infántium et lacténtium perfecísti laudem propter inimícos tuos, * ut déstruas inimícum et ultórem.

8:4 Quóniam vidébo cælos tuos, ópera digitórum tuórum: * lunam et stellas, quæ tu fundásti.

8:5 Quid est homo quod memor es ejus? * aut fílius hóminis, quóniam vísitas eum?

8:6 Minuísti eum paulo minus ab Ángelis, † glória et honóre coronásti eum: * et constituísti eum super ópera mánuum tuárum.

8:8 Ómnia subjecísti sub pédibus ejus, * oves et boves univérsas: ínsuper et pécora campi.

8:9 Vólucres cæli, et pisces maris, * qui perámbulant sémitas maris.

8:10 Dómine, Dóminus noster, * quam admirábile est nomen tuum in univérsa terra!

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Quam admirábile est nomen tuum, Dómine, in univérsa terra!

Ant. Sedísti super thronum.

Psalmus 9(2-11) [5]

9:2 Confitébor tibi, Dómine, in toto corde meo: * narrábo ómnia mirabília tua.

9:3 Lætábor et exsultábo in te: * psallam nómini tuo, Altíssime.

9:4 In converténdo inimícum meum retrórsum: * infirmabúntur, et períbunt a fácie tua.

9:5 Quóniam fecísti judícium meum et causam meam: * sedísti super thronum, qui júdicas justítiam.

9:6 Increpásti gentes, et périit ímpius: * nomen eórum delésti in ætérnum, et in sǽculum sǽculi.

9:7 Inimíci defecérunt frámeæ in finem: * et civitátes eórum destruxísti.

9:7 Périit memória eórum cum sónitu: * et Dóminus in ætérnum pérmanet.

9:8 Parávit in judício thronum suum: * et ipse judicábit orbem terræ in æquitáte, judicábit pópulos in justítia.

9:10 Et factus est Dóminus refúgium páuperi: * adjútor in opportunitátibus, in tribulatióne.

9:11 Et sperent in te qui novérunt nomen tuum: * quóniam non dereliquísti quæréntes te, Dómine.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Sedísti super thronum qui júdicas justítiam.

Ant. Exsúrge, Dómine.

Psalmus 9(12-21) [6]

9:12 Psállite Dómino, qui hábitat in Sion: * annuntiáte inter gentes stúdia ejus:

9:13 Quóniam requírens sánguinem eórum recordátus est: * non est oblítus clamórem páuperum.

9:14 Miserére mei, Dómine: * vide humilitátem meam de inimícis meis.

9:15 Qui exáltas me de portis mortis, * ut annúntiem omnes laudatiónes tuas in portis fíliæ Sion.

9:16 Exsultábo in salutári tuo: * infíxæ sunt gentes in intéritu, quem fecérunt.

9:16 In láqueo isto, quem abscondérunt, * comprehénsus est pes eórum.

9:17 Cognoscétur Dóminus judícia fáciens: * in opéribus mánuum suárum comprehénsus est peccátor.

9:18 Convertántur peccatóres in inférnum, * omnes gentes quæ obliviscúntur Deum.

9:19 Quóniam non in finem oblívio erit páuperis: * patiéntia páuperum non períbit in finem.

9:20 Exsúrge, Dómine, non confortétur homo: * judicéntur gentes in conspéctu tuo.

9:21 Constítue, Dómine, legislatórem super eos: * ut sciant gentes quóniam hómines sunt.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exsúrge, Dómine, non præváleat homo.

℣. Média nocte surgébam ad confiténdum tibi.

℟. Super judícia justificatiónis tuæ.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Ipsíus píetas et misericórdia nos ádjuvet, qui cum Patre et Spíritu Sancto vivit et regnat in sǽcula sæculórum.

℟. Amen.

℣. Jube, domne, benedícere.

Benedictio. Deus Pater omnípotens sit nobis propítius et clemens.

℟. Amen.

Lectio 4

Sermo sancti Augustíni Epíscopi

Sermo 197 de Temp. circa med.

Stabant fílii Israël contra adversários quadragínta diébus. Quadragínta dies, propter quátuor témpora et quátuor partes orbis terræ, vitam præséntem signíficant, in qua contra Góliath vel exércitum ejus, id est, contra diábolum et ángelos ejus, Christianórum pópulus pugnáre non désinit. Nec tamen víncere posset, nisi verus David Christus cum báculo, id est, cum crucis mystério descendísset. Ante advéntum enim Christi, fratres caríssimi, solútus erat diábolus; véniens Christus fecit de eo, quod in Evangélio dictum est: Nemo potest intráre in domum fortis et vasa ejus dirípere, nisi prius alligáverit fortem. Venit ergo Christus et alligávit diábolum.

℣. Tu autem, Dómine, miserére nobis.

℟. Deo grátias.

℟. Percússit Saul mille, et David decem míllia:

* Quia manus Dómini erat cum illo: percússit Philisthǽum, et ábstulit oppróbrium ex Israël.

℣. Nonne iste est David, de quo canébant in choro, dicéntes: Saul percússit mille, et David decem míllia?

℟. Quia manus Dómini erat cum illo: percússit Philisthǽum, et ábstulit oppróbrium ex Israël.

℣. Jube, domne, benedícere.

Benedictio. Christus perpétuæ det nobis gáudia vitæ.

℟. Amen.

Lectio 5

Sed dicit áliquis: Si alligátus est, quare adhuc tantum prǽvalet? Verum est, fratres caríssimi, quia multum prǽvalet: sed tépidis, et negligéntibus, et Deum in veritáte non timéntibus dominátur. Alligátus est enim tamquam innéxus canis caténis et néminem potest mordére, nisi eum qui se illi mortífera securitáte conjúnxerit. Jam vidéte, fratres, quam stultus est homo ille, quem canis in caténa pósitus mordet. Tu te illi per voluntátes et cupiditátes sǽculi noli conjúngere, et ille ad te non præsúmit accédere. Latráre potest, sollicitáre potest; mordére omníno non potest, nisi voléntem. Non enim cogéndo, sed suadéndo nocet; nec extórquet a nobis consénsum, sed petit.

℣. Tu autem, Dómine, miserére nobis.

℟. Deo grátias.

℟. Montes Gélboë, nec ros nec plúvia véniant super vos,

* Ubi cecidérunt fortes Israël.

℣. Omnes montes, qui estis in circúitu ejus, vísitet Dóminus: a Gélboë autem tránseat.

℟. Ubi cecidérunt fortes Israël.

℣. Jube, domne, benedícere.

Benedictio. Ignem sui amóris accéndat Deus in córdibus nostris.

℟. Amen.

Lectio 6

Venit ergo David et invénit Judæórum pópulum contra diábolum præliántem; et cum nullus esset qui præsúmeret ad singuláre certámen accédere, ille qui figúram Christi gerébat, procéssit ad prǽlium, tulit báculum in manu sua et éxiit contra Góliath. Et in illo quidem tunc figurátum est, quod in Dómino Jesu Christo complétum est. Venit enim verus David Christus, qui contra spiritálem Góliath, id est, contra diábolum pugnatúrus crucem suam ipse portávit. Vidéte, fratres, ubi David Góliath percússerit: in fronte útique, ubi crucis signáculum non habébat. Sicut enim báculus crucis typum hábuit, ita étiam et lapis ille, de quo percússus est, Christum Dóminum figurábat.

℣. Tu autem, Dómine, miserére nobis.

℟. Deo grátias.

℟. Ego te tuli de domo patris tui, dicit Dóminus, et pósui te páscere gregem pópuli mei:

* Et fui tecum in ómnibus ubicúmque ambulásti, firmans regnum tuum in ætérnum.

℣. Fecíque tibi nomen grande, juxta nomen magnórum, qui sunt in terra: et réquiem dedi tibi ab ómnibus inimícis tuis.

℟. Et fui tecum in ómnibus ubicúmque ambulásti, firmans regnum tuum in ætérnum.

℣. Glória Patri, et Fílio, * et Spirítui Sancto.

℟. Et fui tecum in ómnibus ubicúmque ambulásti, firmans regnum tuum in ætérnum.

Nocturnus III.

Ant. Ut quid, Dómine. ‡

Psalmus 9(22-32) [7]

9:22 Ut quid, Dómine, ‡ recessísti longe, * déspicis in opportunitátibus, in tribulatióne?

9:23 Dum supérbit ímpius, incénditur pauper: * comprehendúntur in consíliis quibus cógitant.

9:24 Quóniam laudátur peccátor in desidériis ánimæ suæ: * et iníquus benedícitur.

9:25 Exacerbávit Dóminum peccátor, * secúndum multitúdinem iræ suæ non quæret.

9:26 Non est Deus in conspéctu ejus: * inquinátæ sunt viæ illíus in omni témpore.

9:26 Auferúntur judícia tua a fácie ejus: * ómnium inimicórum suórum dominábitur.

9:27 Dixit enim in corde suo: * Non movébor a generatióne in generatiónem sine malo.

9:28 Cujus maledictióne os plenum est, et amaritúdine, et dolo: * sub lingua ejus labor et dolor.

9:29 Sedet in insídiis cum divítibus in occúltis: * ut interfíciat innocéntem.

9:30 Óculi ejus in páuperem respíciunt: * insidiátur in abscóndito, quasi leo in spelúnca sua.

9:30 Insidiátur ut rápiat páuperem: * rápere páuperem, dum áttrahit eum.

9:31 In láqueo suo humiliábit eum: * inclinábit se, et cadet, cum dominátus fúerit páuperum.

9:32 Dixit enim in corde suo: Oblítus est Deus, * avértit fáciem suam ne vídeat in finem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ut quid, Dómine, recessísti longe?

Ant. Exsúrge. ‡

Psalmus 9(33-39) [8]

9:33 Exsúrge, ‡ Dómine Deus, exaltétur manus tua: * ne obliviscáris páuperum.

9:34 Propter quid irritávit ímpius Deum? * dixit enim in corde suo: Non requíret.

9:35 Vides quóniam tu labórem et dolórem consíderas: * ut tradas eos in manus tuas.

9:35 Tibi derelíctus est pauper: * órphano tu eris adjútor.

9:36 Cóntere brácchium peccatóris et malígni: * quærétur peccátum illíus, et non inveniétur.

9:37 Dóminus regnábit in ætérnum, et in sǽculum sǽculi: * períbitis, gentes, de terra illíus.

9:38 Desidérium páuperum exaudívit Dóminus: * præparatiónem cordis eórum audívit auris tua.

9:39 Judicáre pupíllo et húmili, * ut non appónat ultra magnificáre se homo super terram.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exsúrge, Dómine Deus, exaltétur manus tua.

Ant. Justus Dóminus.

Psalmus 10 [9]

10:2 In Dómino confído: † quómodo dícitis ánimæ meæ: * Tránsmigra in montem sicut passer?

10:3 Quóniam ecce peccatóres intendérunt arcum, † paravérunt sagíttas suas in pháretra, * ut sagíttent in obscúro rectos corde.

10:4 Quóniam quæ perfecísti, destruxérunt: * justus autem quid fecit?

10:5 Dóminus in templo sancto suo, * Dóminus in cælo sedes ejus.

10:5 Óculi ejus in páuperem respíciunt: * pálpebræ ejus intérrogant fílios hóminum.

10:6 Dóminus intérrogat justum et ímpium: * qui autem díligit iniquitátem, odit ánimam suam.

10:7 Pluet super peccatóres láqueos: * ignis, et sulphur, et spíritus procellárum pars cálicis eórum.

10:8 Quóniam justus Dóminus, et justítias diléxit: * æquitátem vidit vultus ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Justus Dóminus et justítiam diléxit.

℣. Prævenérunt óculi mei ad te dilúculo.

℟. Ut meditárer elóquia tua, Dómine.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. A vínculis peccatórum nostrórum absólvat nos omnípotens et miséricors Dóminus.

℟. Amen.

℣. Jube, domne, benedícere.

Benedictio. Evangélica léctio sit nobis salus et protéctio.

℟. Amen.

Lectio 7

Léctio sancti Evangélii secúndum Lucam

Luc 5:1-11

In illo témpore: Cum turbæ irrúerent in Jesum, ut audírent verbum Dei, et ipse stabat secus stagnum Genésareth. Et réliqua.

Homilía sancti Ambrósii Epíscopi

Liber 4 in Lucæ cap. 5 prope finem libri

Ubi Dóminus multis impartívit varia génera sanitátum, nec témpore, nec loco pótuit ab stúdio sanándi turba cohibéri. Vesper incúbuit sequebántur: stagnum occúrrit, urgébant: et ídeo ascéndit in Petri navim. Hæc est illa navis, quæ adhuc secúndum Matthǽum flúctuat, secúndum Lucam replétur píscibus: ut et princípia Ecclésiæ fluctuántis, et posterióra exuberántis agnóscas. Pisces enim sunt, qui hanc enávigant vitam. Ibi adhuc discípulis Christus dormit, hic prǽcipit; dormit enim tépidis, perféctis vígilat.

℣. Tu autem, Dómine, miserére nobis.

℟. Deo grátias.

℟. Peccávi super númerum arénæ maris, et multiplicáta sunt peccáta mea: et non sum dignus vidére altitúdinem cæli præ multitúdine iniquitátis meæ: quóniam irritávi iram tuam,

* Et malum coram te feci.

℣. Quóniam iniquitátem meam ego cognósco: et delíctum meum contra me est semper, quia tibi soli peccávi.

℟. Et malum coram te feci.

℣. Jube, domne, benedícere.

Benedictio. Divínum auxílium máneat semper nobíscum.

℟. Amen.

Lectio 8

Non turbátur hæc navis, in qua prudéntia navigat, abest perfidia, fides aspirat. Quemádmodum enim turbari poterat, cui præerat is, in quo Ecclésiæ firmaméntum est? Illic ergo turbátio, ubi módica fides; hic securitas, ubi perfécta diléctio. Et si aliis imperátur ut laxent rétia sua, soli tamen Petro dícitur: Duc in altum; hoc est, in profúndum disputatiónum. Quid enim tam altum, quam altitúdinem divitiárum vidére, scire Dei Fílium, et professiónem divinæ generatiónis assúmere? Quam licet mens non queat humana plene ratiónis investigatióne comprehéndere, fidei tamen plenitúdo compléctitur.

℣. Tu autem, Dómine, miserére nobis.

℟. Deo grátias.

℟. Duo Séraphim clamábant alter ad álterum:

* Sanctus, sanctus, sanctus Dóminus Deus Sábaoth: * Plena est omnis terra glória ejus.

℣. Tres sunt qui testimónium dant in cælo: Pater, Verbum, et Spíritus Sanctus: et hi tres unum sunt.

℟. Sanctus, sanctus, sanctus Dóminus Deus Sábaoth.

℣. Glória Patri, et Fílio, * et Spirítui Sancto.

℟. Plena est omnis terra glória ejus.

℣. Jube, domne, benedícere.

Benedictio. Ad societátem cívium supernórum perdúcat nos Rex Angelórum.

℟. Amen.

Lectio 9

Nam, etsi non licet mihi scire quemádmodum natus sit, non licete tamen nescire quod natus sit. Seriem generatiónis ignoro; sed auctórem generatiónis agnosco. Non interfúimus cum ex Patre Dei Fílius nascerétur; sed interfúimus cum a Patre Dei Fílius dicerétur. Si Deo non crédimus, cui credémus? Omnia enim quæ crédimus, vel visu crédimus, vel audítu: visus sæpe fállitur, audítus in fide est.

℣. Tu autem, Dómine, miserére nobis.

℟. Deo grátias.

Te Deum

Te Deum laudámus: * te Dóminum confitémur.

Te ætérnum Patrem * omnis terra venerátur.

Tibi omnes Ángeli, * tibi Cæli, et univérsæ Potestátes:

Tibi Chérubim et Séraphim * incessábili voce proclámant:

Fit reverentia Sanctus, Sanctus, Sanctus * Dóminus Deus Sábaoth.

Pleni sunt cæli et terra * majestátis glóriæ tuæ.

Te gloriósus * Apostolórum chorus,

Te Prophetárum * laudábilis númerus,

Te Mártyrum candidátus * laudat exércitus.

Te per orbem terrárum * sancta confitétur Ecclésia,

Patrem * imménsæ majestátis;

Venerándum tuum verum * et únicum Fílium;

Sanctum quoque * Paráclitum Spíritum.

Tu Rex glóriæ, * Christe.

Tu Patris * sempitérnus es Fílius.

Fit reverentia Tu, ad liberándum susceptúrus hóminem: * non horruísti Vírginis úterum.

Tu, devícto mortis acúleo, * aperuísti credéntibus regna cælórum.

Tu ad déxteram Dei sedes, * in glória Patris.

Judex créderis * esse ventúrus.

Sequens versus dicitur flexis genibus Te ergo quǽsumus, tuis fámulis súbveni, * quos pretióso sánguine redemísti.

Ætérna fac cum Sanctis tuis * in glória numerári.

Salvum fac pópulum tuum, Dómine, * et bénedic hereditáti tuæ.

Et rege eos, * et extólle illos usque in ætérnum.

Per síngulos dies * benedícimus te.

Fit reverentia, secundum consuetudinem Et laudámus nomen tuum in sǽculum, * et in sǽculum sǽculi.

Dignáre, Dómine, die isto * sine peccáto nos custodíre.

Miserére nostri, Dómine, * miserére nostri.

Fiat misericórdia tua, Dómine, super nos, * quemádmodum sperávimus in te.

In te, Dómine, sperávi: * non confúndar in ætérnum.

Reliqua omittuntur, nisi separandæ sint.

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Da nobis, quǽsumus, Dómine: ut et mundi cursus pacífice nobis tuo órdine dirigátur; et Ecclésia tua tranquílla devotióne lætétur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Laudes

Incipit

Si Matutinum a Laudibus separatur, tunc dicitur secreto:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Secus absolute incipiuntur, ut sequitur:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Psalterio secundum diem}

Ant. Allelúja.

Psalmus 92 [1]

92:1 Dóminus regnávit, decórem indútus est: * indútus est Dóminus fortitúdinem, et præcínxit se.

92:1 Étenim firmávit orbem terræ, * qui non commovébitur.

92:2 Paráta sedes tua ex tunc: * a sǽculo tu es.

92:3 Elevavérunt flúmina, Dómine: * elevavérunt flúmina vocem suam.

92:3 Elevavérunt flúmina fluctus suos, * a vócibus aquárum multárum.

92:4 Mirábiles elatiónes maris: * mirábilis in altis Dóminus.

92:5 Testimónia tua credibília facta sunt nimis: * domum tuam decet sanctitúdo, Dómine, in longitúdinem diérum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Allelúja, Dóminus regnávit, decórem índuit, allelúja, allelúja.

Ant. Jubiláte. ‡

Psalmus 99 [2]

99:2 Jubiláte ‡ Deo, omnis terra: * servíte Dómino in lætítia.

99:2 Introíte in conspéctu ejus, * in exsultatióne.

99:3 Scitóte quóniam Dóminus ipse est Deus: * ipse fecit nos, et non ipsi nos.

99:3 Pópulus ejus, et oves páscuæ ejus: † introíte portas ejus in confessióne, * átria ejus in hymnis: confitémini illi.

99:4 Laudáte nomen ejus: quóniam suávis est Dóminus, † in ætérnum misericórdia ejus, * et usque in generatiónem et generatiónem véritas ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Jubiláte Deo omnis terra, allelúja.

Ant. Benedícam te.

Psalmus 62 [3]

62:2 Deus, Deus meus, * ad te de luce vígilo.

62:2 Sitívit in te ánima mea, * quam multiplíciter tibi caro mea.

62:3 In terra desérta, et ínvia, et inaquósa: † sic in sancto appárui tibi, * ut vidérem virtútem tuam, et glóriam tuam.

62:4 Quóniam mélior est misericórdia tua super vitas: * lábia mea laudábunt te.

62:5 Sic benedícam te in vita mea: * et in nómine tuo levábo manus meas.

62:6 Sicut ádipe et pinguédine repleátur ánima mea: * et lábiis exsultatiónis laudábit os meum.

62:7 Si memor fui tui super stratum meum, † in matutínis meditábor in te: * quia fuísti adjútor meus.

62:8 Et in velaménto alárum tuárum exsultábo, † adhǽsit ánima mea post te: * me suscépit déxtera tua.

62:10 Ipsi vero in vanum quæsiérunt ánimam meam, † introíbunt in inferióra terræ: * tradéntur in manus gládii, partes vúlpium erunt.

62:12 Rex vero lætábitur in Deo, † laudabúntur omnes qui jurant in eo: * quia obstrúctum est os loquéntium iníqua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Benedícam te in vita mea, Dómine: et in nómine tuo levábo manus meas, allelúja.

Ant. Tres púeri.

Canticum Trium Puerorum [4]

Dan 3:57-88,56

3:57 Benedícite, ómnia ópera Dómini, Dómino: * laudáte et superexaltáte eum in sǽcula.

3:58 Benedícite, Ángeli Dómini, Dómino: * benedícite, cæli, Dómino.

3:59 Benedícite, aquæ omnes, quæ super cælos sunt, Dómino: * benedícite, omnes virtútes Dómini, Dómino.

3:60 Benedícite, sol et luna, Dómino: * benedícite, stellæ cæli, Dómino.

3:61 Benedícite, omnis imber et ros, Dómino: * benedícite, omnes spíritus Dei, Dómino.

3:62 Benedícite, ignis et æstus, Dómino: * benedícite, frigus et æstus, Dómino.

3:63 Benedícite, rores et pruína, Dómino: * benedícite, gelu et frigus, Dómino.

3:64 Benedícite, glácies et nives, Dómino: * benedícite, noctes et dies, Dómino.

3:65 Benedícite, lux et ténebræ, Dómino: * benedícite, fúlgura et nubes, Dómino.

3:66 Benedícat terra Dóminum: * laudet et superexáltet eum in sǽcula.

3:67 Benedícite, montes et colles, Dómino: * benedícite, univérsa germinántia in terra, Dómino.

3:68 Benedícite, fontes, Dómino: * benedícite, mária et flúmina, Dómino.

3:69 Benedícite, cete, et ómnia, quæ movéntur in aquis, Dómino: * benedícite, omnes vólucres cæli, Dómino.

3:70 Benedícite, omnes béstiæ et pécora, Dómino: * benedícite, fílii hóminum, Dómino.

3:71 Benedícat Israël Dóminum: * laudet et superexáltet eum in sǽcula.

3:72 Benedícite, sacerdótes Dómini, Dómino: * benedícite, servi Dómini, Dómino.

3:73 Benedícite, spíritus, et ánimæ justórum, Dómino: * benedícite, sancti, et húmiles corde, Dómino.

3:74 Benedícite, Ananía, Azaría, Mísaël, Dómino: * laudáte et superexaltáte eum in sǽcula.

3:75 (Fit reverentia:) Benedicámus Patrem et Fílium cum Sancto Spíritu: * laudémus et superexaltémus eum in sǽcula.

3:56 Benedíctus es, Dómine, in firmaménto cæli: * et laudábilis, et gloriósus, et superexaltátus in sǽcula.

Ant. Tres púeri jussu regis in fornácem missi sunt, non timéntes flammam ignis, dicéntes: Benedíctus Deus, allelúja.

Ant. Allelúja.

Psalmus 148 [5]

148:1 Laudáte Dóminum de cælis: * laudáte eum in excélsis.

148:2 Laudáte eum, omnes Ángeli ejus: * laudáte eum, omnes virtútes ejus.

148:3 Laudáte eum, sol et luna: * laudáte eum, omnes stellæ et lumen.

148:4 Laudáte eum, cæli cælórum: * et aquæ omnes, quæ super cælos sunt, laudent nomen Dómini.

148:5 Quia ipse dixit, et facta sunt: * ipse mandávit, et creáta sunt.

148:6 Státuit ea in ætérnum, et in sǽculum sǽculi: * præcéptum pósuit, et non præteríbit.

148:7 Laudáte Dóminum de terra, * dracónes, et omnes abýssi.

148:8 Ignis, grando, nix, glácies, spíritus procellárum: * quæ fáciunt verbum ejus:

148:9 Montes, et omnes colles: * ligna fructífera, et omnes cedri.

148:10 Béstiæ, et univérsa pécora: * serpéntes, et vólucres pennátæ:

148:11 Reges terræ, et omnes pópuli: * príncipes, et omnes júdices terræ.

148:12 Júvenes, et vírgines: † senes cum junióribus laudent nomen Dómini: * quia exaltátum est nomen ejus solíus.

148:14 Conféssio ejus super cælum et terram: * et exaltávit cornu pópuli sui.

148:14 Hymnus ómnibus sanctis ejus: * fíliis Israël, pópulo appropinquánti sibi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Allelúja, laudáte Dóminum de cælis, allelúja, allelúja.

Capitulum Hymnus Versus {ex Psalterio secundum diem}

Apo 7:12

Benedíctio, et cláritas, et sapiéntia, et gratiárum áctio, honor, virtus, et fortitúdo Deo nostro in sǽcula sæculórum. Amen.

℟. Deo grátias.

Hymnus

Ecce, jam noctis tenuátur umbra,

Lux et auróræ rútilans corúscat:

Súpplices rerum Dóminum canóra

Voce precémur:

Ut reos culpæ miserátus omnem

Pellat angórem, tríbuat salútem,

Donet et nobis bona sempitérnæ

Múnera pacis.

Præstet hoc nobis Déitas beáta

Patris, ac Nati, paritérque Sancti

Spíritus, cujus résonat per omnem

Glória mundum.

Amen.

℣. Dóminus regnávit, decórem índuit.

℟. Índuit Dóminus fortitúdinem, et præcínxit se virtúte.

Canticum: Benedictus {Antiphona ex Proprio de Tempore}

Ant. Ascéndens Jesus.

Canticum Zachariæ

Luc. 1:68-79

1:68 Benedíctus ✠ Dóminus, Deus Israël: * quia visitávit, et fecit redemptiónem plebis suæ:

1:69 Et eréxit cornu salútis nobis: * in domo David, púeri sui.

1:70 Sicut locútus est per os sanctórum, * qui a sǽculo sunt, prophetárum ejus:

1:71 Salútem ex inimícis nostris, * et de manu ómnium, qui odérunt nos.

1:72 Ad faciéndam misericórdiam cum pátribus nostris: * et memorári testaménti sui sancti.

1:73 Jusjurándum, quod jurávit ad Ábraham patrem nostrum, * datúrum se nobis:

1:74 Ut sine timóre, de manu inimicórum nostrórum liberáti, * serviámus illi.

1:75 In sanctitáte, et justítia coram ipso, * ómnibus diébus nostris.

1:76 Et tu, puer, Prophéta Altíssimi vocáberis: * præíbis enim ante fáciem Dómini, paráre vias ejus:

1:77 Ad dandam sciéntiam salútis plebi ejus: * in remissiónem peccatórum eórum:

1:78 Per víscera misericórdiæ Dei nostri: * in quibus visitávit nos, óriens ex alto:

1:79 Illumináre his, qui in ténebris, et in umbra mortis sedent: * ad dirigéndos pedes nostros in viam pacis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ascéndens Jesus in navim, et sedens docébat turbas, allelúja.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Da nobis, quǽsumus, Dómine: ut et mundi cursus pacífice nobis tuo órdine dirigátur; et Ecclésia tua tranquílla devotióne lætétur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Commemoratio S. Antonii de Padua Confessoris et Ecclesiæ Doctoris

Ant. Euge, serve bone et fidélis, quia in pauca fuísti fidélis, supra multa te constítuam, intra in gáudium Dómini tui.

℣. Justum dedúxit Dóminus per vias rectas.

℟. Et osténdit illi regnum Dei.

Orémus.

Ecclésiam tuam, Deus, beáti Antónii Confessóris tui atque Doctóris solémnitas votíva lætíficet: ut spirituálibus semper muniátur auxíliis et gáudiis pérfrui mereátur ætérnis.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

℣. Dóminus det nobis suam pacem.

℟. Et vitam ætérnam. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Ad Primam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Jam lucis orto sídere,

Deum precémur súpplices,

Ut in diúrnis áctibus

Nos servet a nocéntibus.

Linguam refrénans témperet,

Ne litis horror ínsonet:

Visum fovéndo cóntegat,

Ne vanitátes háuriat.

Sint pura cordis íntima,

Absístat et vecórdia;

Carnis terat supérbiam

Potus cibíque párcitas.

Ut, cum dies abscésserit,

Noctémque sors redúxerit,

Mundi per abstinéntiam

Ipsi canámus glóriam.

Deo Patri sit glória,

Ejúsque soli Fílio,

Cum Spíritu Paráclito,

Nunc et per omne sǽculum.

Amen.

Psalmi {ex Psalterio secundum diem}

Ant. Allelúja.

Psalmus 117 [1]

117:1 Confitémini Dómino quóniam bonus: * quóniam in sǽculum misericórdia ejus.

117:2 Dicat nunc Israël quóniam bonus: * quóniam in sǽculum misericórdia ejus.

117:3 Dicat nunc domus Aaron: * quóniam in sǽculum misericórdia ejus.

117:4 Dicant nunc qui timent Dóminum: * quóniam in sǽculum misericórdia ejus.

117:5 De tribulatióne invocávi Dóminum: * et exaudívit me in latitúdine Dóminus.

117:6 Dóminus mihi adjútor: * non timébo quid fáciat mihi homo.

117:7 Dóminus mihi adjútor: * et ego despíciam inimícos meos.

117:8 Bonum est confídere in Dómino, * quam confídere in hómine:

117:9 Bonum est speráre in Dómino, * quam speráre in princípibus.

117:10 Omnes gentes circuiérunt me: * et in nómine Dómini quia ultus sum in eos.

117:11 Circumdántes circumdedérunt me: * et in nómine Dómini quia ultus sum in eos.

117:12 Circumdedérunt me sicut apes, † et exarsérunt sicut ignis in spinis: * et in nómine Dómini quia ultus sum in eos.

117:13 Impúlsus evérsus sum ut cáderem: * et Dóminus suscépit me.

117:14 Fortitúdo mea, et laus mea Dóminus: * et factus est mihi in salútem.

117:15 Vox exsultatiónis, et salútis * in tabernáculis justórum.

117:16 Déxtera Dómini fecit virtútem: † déxtera Dómini exaltávit me, * déxtera Dómini fecit virtútem.

117:17 Non móriar, sed vivam: * et narrábo ópera Dómini.

117:18 Castígans castigávit me Dóminus: * et morti non trádidit me.

117:19 Aperíte mihi portas justítiæ, † ingréssus in eas confitébor Dómino: * hæc porta Dómini, justi intrábunt in eam.

117:21 Confitébor tibi quóniam exaudísti me: * et factus es mihi in salútem.

117:22 Lápidem, quem reprobavérunt ædificántes: * hic factus est in caput ánguli.

117:23 A Dómino factum est istud: * et est mirábile in óculis nostris.

117:24 Hæc est dies, quam fecit Dóminus: * exsultémus, et lætémur in ea.

117:25 O Dómine, salvum me fac, † o Dómine, bene prosperáre: * benedíctus qui venit in nómine Dómini.

117:26 Benedíximus vobis de domo Dómini: * Deus Dóminus, et illúxit nobis.

117:27 Constitúite diem solémnem in condénsis, * usque ad cornu altáris.

117:28 Deus meus es tu, et confitébor tibi: * Deus meus es tu, et exaltábo te.

117:28 Confitébor tibi quóniam exaudísti me * et factus es mihi in salútem.

117:29 Confitémini Dómino quóniam bonus: * quóniam in sǽculum misericórdia ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(1-16) [2]

118:1 (Aleph) Beáti immaculáti in via: * qui ámbulant in lege Dómini.

118:2 Beáti, qui scrutántur testimónia ejus: * in toto corde exquírunt eum.

118:3 Non enim qui operántur iniquitátem, * in viis ejus ambulavérunt.

118:4 Tu mandásti * mandáta tua custodíri nimis.

118:5 Útinam dirigántur viæ meæ, * ad custodiéndas justificatiónes tuas!

118:6 Tunc non confúndar, * cum perspéxero in ómnibus mandátis tuis.

118:7 Confitébor tibi in directióne cordis: * in eo quod dídici judícia justítiæ tuæ.

118:8 Justificatiónes tuas custódiam: * non me derelínquas usquequáque.

118:9 (Beth) In quo córrigit adolescéntior viam suam? * In custodiéndo sermónes tuos.

118:10 In toto corde meo exquisívi te: * ne repéllas me a mandátis tuis.

118:11 In corde meo abscóndi elóquia tua: * ut non peccem tibi.

118:12 Benedíctus es, Dómine: * doce me justificatiónes tuas.

118:13 In lábiis meis, * pronuntiávi ómnia judícia oris tui.

118:14 In via testimoniórum tuórum delectátus sum, * sicut in ómnibus divítiis.

118:15 In mandátis tuis exercébor: * et considerábo vias tuas.

118:16 In justificatiónibus tuis meditábor: * non oblivíscar sermónes tuos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(17-32) [3]

118:17 (Ghimel) Retríbue servo tuo, vivífica me: * et custódiam sermónes tuos:

118:18 Revéla óculos meos: * et considerábo mirabília de lege tua.

118:19 Íncola ego sum in terra: * non abscóndas a me mandáta tua.

118:20 Concupívit ánima mea desideráre justificatiónes tuas, * in omni témpore.

118:21 Increpásti supérbos: * maledícti qui declínant a mandátis tuis.

118:22 Aufer a me oppróbrium, et contémptum: * quia testimónia tua exquisívi.

118:23 Étenim sedérunt príncipes, et advérsum me loquebántur: * servus autem tuus exercebátur in justificatiónibus tuis.

118:24 Nam et testimónia tua meditátio mea est: * et consílium meum justificatiónes tuæ.

118:25 (Daleth) Adhǽsit paviménto ánima mea: * vivífica me secúndum verbum tuum.

118:26 Vias meas enuntiávi, et exaudísti me: * doce me justificatiónes tuas.

118:27 Viam justificatiónum tuárum ínstrue me: * et exercébor in mirabílibus tuis.

118:28 Dormitávit ánima mea præ tǽdio: * confírma me in verbis tuis.

118:29 Viam iniquitátis ámove a me: * et de lege tua miserére mei.

118:30 Viam veritátis elégi: * judícia tua non sum oblítus.

118:31 Adhǽsi testimóniis tuis, Dómine: * noli me confúndere.

118:32 Viam mandatórum tuórum cucúrri, * cum dilatásti cor meum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Allelúja, confitémini Dómino, quóniam in sǽculum misericórdia ejus, allelúja, allelúja.

Capitulum Responsorium Versus {ex Psalterio secundum diem}

1 Tim. 1:17

Regi sæculórum immortáli et invisíbili, soli Deo honor et glória in sǽcula sæculórum. Amen.

℟. Deo grátias.

℟.br. Christe, Fili Dei vivi, * Miserére nobis.

℟. Christe, Fili Dei vivi, * Miserére nobis.

℣. Qui sedes ad déxteram Patris.

℟. Miserére nobis.

℣. Glória Patri, et Fílio, * et Spirítui Sancto.

℟. Christe, Fili Dei vivi, * Miserére nobis.

℣. Exsúrge, Christe, ádjuva nos.

℟. Et líbera nos propter nomen tuum.

Preces Dominicales et Feriales{omittitur}

Preces Feriales{omittitur}

Preces Dominicales et Feriales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Dómine Deus omnípotens, qui ad princípium hujus diéi nos perveníre fecísti: tua nos hódie salva virtúte; ut in hac die ad nullum declinémus peccátum, sed semper ad tuam justítiam faciéndam nostra procédant elóquia, dirigántur cogitatiónes et ópera.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Martyrologium {anticip.}

Décimo octávo Kaléndas Júlii Luna décima Anno Dómini 2027

Sancti Basilíi, cognoménto Magni, Confessóris et Ecclésiæ Doctóris, qui Kaléndis Januárii obdormívit in Dómino, sed hac die potíssimum cólitur, qua Cæsariénsis in Cappadócia Epíscopus ordinátus est.

Samaríæ, in Palæstína, sancti Eliséi Prophétæ, cujus sepúlcrum, ubi et Prophéta quiéscit Abdías, a dæmónibus perhorrésci sanctus Hierónymus scribit.

Syracúsis, in Sicília, sancti Marciáni Epíscopi, qui, a beáto Petro Apóstolo ordinátus Epíscopus, ibídem, post Evangélii prædicatiónem a Judǽis occísus est.

Córdubæ, in Hispánia, sanctórum Mártyrum Anastásii Presbýteri, Felícis Mónachi, et Dignæ Vírginis.

Apud Suessiónes, in Gálliis, sanctórum Mártyrum Valérii et Rufíni, qui, in persecutióne Diocletiáni, a Prǽside Rictiováro, post multa torménta, jussi sunt decollári.

Constantinópoli sancti Methódii Epíscopi.

Viénnæ, in Gállia, sancti Æthérii Epíscopi.

Apud Rhuténos, in Gállia, sancti Quinctiáni Epíscopi.

℣. Et álibi aliórum plurimórum sanctórum Mártyrum et Confessórum, atque sanctárum Vírginum.

℟. Deo grátias.

℣. Pretiósa in conspéctu Dómini.

℟. Mors Sanctórum ejus.

Sancta María et omnes Sancti intercédant pro nobis ad Dóminum, ut nos mereámur ab eo adjuvári et salvári, qui vivit et regnat in sǽcula sæculórum.

℟. Amen.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Réspice in servos tuos, Dómine, et in ópera tua, et dírige fílios eórum.

℟. Et sit splendor Dómini Dei nostri super nos, et ópera mánuum nostrárum dírige super nos, et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Orémus.

Dirígere et sanctificáre, régere et gubernáre dignáre, Dómine Deus, Rex cæli et terræ, hódie corda et córpora nostra, sensus, sermónes et actus nostros in lege tua, et in opéribus mandatórum tuórum: ut hic et in ætérnum, te auxiliánte, salvi et líberi esse mereámur, Salvátor mundi: Qui vivis et regnas in sǽcula sæculórum.

℟. Amen.

Lectio brevis {Per Annum}

℣. Jube, domne, benedícere.

Benedictio. Dies et actus nostros in sua pace dispónat Dóminus omnípotens.

℟. Amen.

2 Thess 3:5

Dóminus autem dírigat corda et córpora nostra in caritáte Dei et patiéntia Christi.

℣. Tu autem, Dómine, miserére nobis.

℟. Deo grátias.

Conclusio

℣. Adjutórium nostrum ✠ in nómine Dómini.

℟. Qui fecit cælum et terram.

℣. Benedícite.

℟. Deus.

Benedictio. Dóminus nos benedícat, ✠ et ab omni malo deféndat, et ad vitam perdúcat ætérnam. Et fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Tertiam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Nunc, Sancte, nobis, Spíritus,

Unum Patri cum Fílio,

Dignáre promptus íngeri

Nostro refúsus péctori.

Os, lingua, mens, sensus, vigor

Confessiónem pérsonent.

Flamméscat igne cáritas,

Accéndat ardor próximos.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Allelúja.

Psalmus 118(33-48) [1]

118:33 (He) Legem pone mihi, Dómine, viam justificatiónum tuárum: * et exquíram eam semper.

118:34 Da mihi intelléctum, et scrutábor legem tuam: * et custódiam illam in toto corde meo.

118:35 Deduc me in sémitam mandatórum tuórum: * quia ipsam vólui.

118:36 Inclína cor meum in testimónia tua: * et non in avarítiam.

118:37 Avérte óculos meos ne vídeant vanitátem: * in via tua vivífica me.

118:38 Státue servo tuo elóquium tuum, * in timóre tuo.

118:39 Ámputa oppróbrium meum quod suspicátus sum: * quia judícia tua jucúnda.

118:40 Ecce, concupívi mandáta tua: * in æquitáte tua vivífica me.

118:41 (Vav) Et véniat super me misericórdia tua, Dómine: * salutáre tuum secúndum elóquium tuum.

118:42 Et respondébo exprobrántibus mihi verbum: * quia sperávi in sermónibus tuis.

118:43 Et ne áuferas de ore meo verbum veritátis usquequáque: * quia in judíciis tuis supersperávi.

118:44 Et custódiam legem tuam semper: * in sǽculum et in sǽculum sǽculi.

118:45 Et ambulábam in latitúdine: * quia mandáta tua exquisívi.

118:46 Et loquébar in testimóniis tuis in conspéctu regum: * et non confundébar.

118:47 Et meditábar in mandátis tuis, * quæ diléxi.

118:48 Et levávi manus meas ad mandáta tua, quæ diléxi: * et exercébar in justificatiónibus tuis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(49-64) [2]

118:49 (Zai) Memor esto verbi tui servo tuo, * in quo mihi spem dedísti.

118:50 Hæc me consoláta est in humilitáte mea: * quia elóquium tuum vivificávit me.

118:51 Supérbi iníque agébant usquequáque: * a lege autem tua non declinávi.

118:52 Memor fui judiciórum tuórum a sǽculo, Dómine: * et consolátus sum.

118:53 Deféctio ténuit me, * pro peccatóribus derelinquéntibus legem tuam.

118:54 Cantábiles mihi erant justificatiónes tuæ, * in loco peregrinatiónis meæ.

118:55 Memor fui nocte nóminis tui, Dómine: * et custodívi legem tuam.

118:56 Hæc facta est mihi: * quia justificatiónes tuas exquisívi.

118:57 (Heth) Pórtio mea, Dómine, * dixi custodíre legem tuam.

118:58 Deprecátus sum fáciem tuam in toto corde meo: * miserére mei secúndum elóquium tuum.

118:59 Cogitávi vias meas: * et convérti pedes meos in testimónia tua.

118:60 Parátus sum, et non sum turbátus: * ut custódiam mandáta tua.

118:61 Funes peccatórum circumpléxi sunt me: * et legem tuam non sum oblítus.

118:62 Média nocte surgébam ad confiténdum tibi, * super judícia justificatiónis tuæ.

118:63 Párticeps ego sum ómnium timéntium te: * et custodiéntium mandáta tua.

118:64 Misericórdia tua, Dómine, plena est terra: * justificatiónes tuas doce me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(65-80) [3]

118:65 (Teth) Bonitátem fecísti cum servo tuo, Dómine, * secúndum verbum tuum.

118:66 Bonitátem, et disciplínam, et sciéntiam doce me: * quia mandátis tuis crédidi.

118:67 Priúsquam humiliárer ego delíqui: * proptérea elóquium tuum custodívi.

118:68 Bonus es tu: * et in bonitáte tua doce me justificatiónes tuas.

118:69 Multiplicáta est super me iníquitas superbórum: * ego autem in toto corde meo scrutábor mandáta tua.

118:70 Coagulátum est sicut lac cor eórum: * ego vero legem tuam meditátus sum.

118:71 Bonum mihi quia humiliásti me: * ut discam justificatiónes tuas.

118:72 Bonum mihi lex oris tui, * super míllia auri et argénti.

118:73 (Joth) Manus tuæ fecérunt me, et plasmavérunt me: * da mihi intelléctum, et discam mandáta tua.

118:74 Qui timent te vidébunt me, et lætabúntur: * quia in verba tua supersperávi.

118:75 Cognóvi, Dómine, quia ǽquitas judícia tua: * et in veritáte tua humiliásti me.

118:76 Fiat misericórdia tua ut consolétur me, * secúndum elóquium tuum servo tuo.

118:77 Véniant mihi miseratiónes tuæ, et vivam: * quia lex tua meditátio mea est.

118:78 Confundántur supérbi, quia injúste iniquitátem fecérunt in me: * ego autem exercébor in mandátis tuis.

118:79 Convertántur mihi timéntes te: * et qui novérunt testimónia tua.

118:80 Fiat cor meum immaculátum in justificatiónibus tuis, * ut non confúndar.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Allelúja, deduc me, Dómine, in sémitam mandatórum tuórum, allelúja, allelúja.

Capitulum Responsorium Versus {Per Annum}

1 Joann. 4:16

Deus cáritas est: et qui manet in caritáte, in Deo manet, et Deus in eo.

℟. Deo grátias.

℟.br. Inclína cor meum, Deus, * In testimónia tua.

℟. Inclína cor meum, Deus, * In testimónia tua.

℣. Avérte óculos meos, ne vídeant vanitátem: in via tua vivífica me.

℟. In testimónia tua.

℣. Glória Patri, et Fílio, * et Spirítui Sancto.

℟. Inclína cor meum, Deus, * In testimónia tua.

℣. Ego dixi: Dómine, miserére mei.

℟. Sana ánimam meam, quia peccávi tibi.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Da nobis, quǽsumus, Dómine: ut et mundi cursus pacífice nobis tuo órdine dirigátur; et Ecclésia tua tranquílla devotióne lætétur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Sextam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rector potens, verax Deus,

Qui témperas rerum vices,

Splendóre mane illúminas,

Et ígnibus merídiem:

Exstíngue flammas lítium,

Aufer calórem nóxium,

Confer salútem córporum,

Verámque pacem córdium.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Allelúja.

Psalmus 118(81-96) [1]

118:81 (Caph) Defécit in salutáre tuum ánima mea: * et in verbum tuum supersperávi.

118:82 Defecérunt óculi mei in elóquium tuum, * dicéntes: Quando consoláberis me?

118:83 Quia factus sum sicut uter in pruína: * justificatiónes tuas non sum oblítus.

118:84 Quot sunt dies servi tui? * quando fácies de persequéntibus me judícium?

118:85 Narravérunt mihi iníqui fabulatiónes: * sed non ut lex tua.

118:86 Ómnia mandáta tua véritas: * iníque persecúti sunt me, ádjuva me.

118:87 Paulo minus consummavérunt me in terra: * ego autem non derelíqui mandáta tua.

118:88 Secúndum misericórdiam tuam vivífica me: * et custódiam testimónia oris tui.

118:89 (Lamed) In ætérnum, Dómine, * verbum tuum pérmanet in cælo.

118:90 In generatiónem et generatiónem véritas tua: * fundásti terram, et pérmanet.

118:91 Ordinatióne tua persevérat dies: * quóniam ómnia sérviunt tibi.

118:92 Nisi quod lex tua meditátio mea est: * tunc forte periíssem in humilitáte mea.

118:93 In ætérnum non oblivíscar justificatiónes tuas: * quia in ipsis vivificásti me.

118:94 Tuus sum ego, salvum me fac: * quóniam justificatiónes tuas exquisívi.

118:95 Me exspectavérunt peccatóres ut pérderent me: * testimónia tua intelléxi.

118:96 Omnis consummatiónis vidi finem: * latum mandátum tuum nimis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(97-112) [2]

118:97 (Mem) Quómodo diléxi legem tuam, Dómine? * tota die meditátio mea est.

118:98 Super inimícos meos prudéntem me fecísti mandáto tuo: * quia in ætérnum mihi est.

118:99 Super omnes docéntes me intelléxi: * quia testimónia tua meditátio mea est.

118:100 Super senes intelléxi: * quia mandáta tua quæsívi.

118:101 Ab omni via mala prohíbui pedes meos: * ut custódiam verba tua.

118:102 A judíciis tuis non declinávi: * quia tu legem posuísti mihi.

118:103 Quam dúlcia fáucibus meis elóquia tua, * super mel ori meo!

118:104 A mandátis tuis intelléxi: * proptérea odívi omnem viam iniquitátis.

118:105 (Nun) Lucérna pédibus meis verbum tuum, * et lumen sémitis meis.

118:106 Jurávi, et státui * custodíre judícia justítiæ tuæ.

118:107 Humiliátus sum usquequáque, Dómine: * vivífica me secúndum verbum tuum.

118:108 Voluntária oris mei beneplácita fac, Dómine: * et judícia tua doce me.

118:109 Ánima mea in mánibus meis semper: * et legem tuam non sum oblítus.

118:110 Posuérunt peccatóres láqueum mihi: * et de mandátis tuis non errávi.

118:111 Hereditáte acquisívi testimónia tua in ætérnum: * quia exsultátio cordis mei sunt.

118:112 Inclinávi cor meum ad faciéndas justificatiónes tuas in ætérnum, * propter retributiónem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(113-128) [3]

118:113 (Samech) Iníquos ódio hábui: * et legem tuam diléxi.

118:114 Adjútor et suscéptor meus es tu: * et in verbum tuum supersperávi.

118:115 Declináte a me, malígni: * et scrutábor mandáta Dei mei.

118:116 Súscipe me secúndum elóquium tuum, et vivam: * et non confúndas me ab exspectatióne mea.

118:117 Ádjuva me, et salvus ero: * et meditábor in justificatiónibus tuis semper.

118:118 Sprevísti omnes discedéntes a judíciis tuis: * quia injústa cogitátio eórum.

118:119 Prævaricántes reputávi omnes peccatóres terræ: * ídeo diléxi testimónia tua.

118:120 Confíge timóre tuo carnes meas: * a judíciis enim tuis tímui.

118:121 (Ain) Feci judícium et justítiam: * non tradas me calumniántibus me.

118:122 Súscipe servum tuum in bonum: * non calumniéntur me supérbi.

118:123 Óculi mei defecérunt in salutáre tuum: * et in elóquium justítiæ tuæ.

118:124 Fac cum servo tuo secúndum misericórdiam tuam: * et justificatiónes tuas doce me.

118:125 Servus tuus sum ego: * da mihi intelléctum, ut sciam testimónia tua.

118:126 Tempus faciéndi, Dómine: * dissipavérunt legem tuam.

118:127 Ídeo diléxi mandáta tua, * super aurum et topázion.

118:128 Proptérea ad ómnia mandáta tua dirigébar: * omnem viam iníquam ódio hábui.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Allelúja, tuus sum ego, salvum me fac, Dómine, allelúja, allelúja.

Capitulum Responsorium Versus {Per Annum}

Gal 6:2

Alter altérius ónera portáte, et sic adimplébitis legem Christi.

℟. Deo grátias.

℟.br. In ætérnum, Dómine, * Pérmanet verbum tuum.

℟. In ætérnum, Dómine, * Pérmanet verbum tuum.

℣. In sǽculum sǽculi véritas tua.

℟. Pérmanet verbum tuum.

℣. Glória Patri, et Fílio, * et Spirítui Sancto.

℟. In ætérnum, Dómine, * Pérmanet verbum tuum.

℣. Dóminus regit me, et nihil mihi déerit.

℟. In loco páscuæ ibi me collocávit.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Da nobis, quǽsumus, Dómine: ut et mundi cursus pacífice nobis tuo órdine dirigátur; et Ecclésia tua tranquílla devotióne lætétur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Nonam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rerum, Deus, tenax vigor,

Immótus in te pérmanens,

Lucis diúrnæ témpora

Succéssibus detérminans:

Largíre lumen véspere,

Quo vita nusquam décidat,

Sed prǽmium mortis sacræ

Perénnis instet glória.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Allelúja.

Psalmus 118(129-144) [1]

118:129 (Phe) Mirabília testimónia tua: * ídeo scrutáta est ea ánima mea.

118:130 Declarátio sermónum tuórum illúminat: * et intelléctum dat párvulis.

118:131 Os meum apérui, et attráxi spíritum: * quia mandáta tua desiderábam.

118:132 Áspice in me, et miserére mei, * secúndum judícium diligéntium nomen tuum.

118:133 Gressus meos dírige secúndum elóquium tuum: * et non dominétur mei omnis injustítia.

118:134 Rédime me a calúmniis hóminum: * ut custódiam mandáta tua.

118:135 Fáciem tuam illúmina super servum tuum: * et doce me justificatiónes tuas.

118:136 Éxitus aquárum deduxérunt óculi mei: * quia non custodiérunt legem tuam.

118:137 (Sade) Justus es, Dómine: * et rectum judícium tuum.

118:138 Mandásti justítiam testimónia tua: * et veritátem tuam nimis.

118:139 Tabéscere me fecit zelus meus: * quia oblíti sunt verba tua inimíci mei.

118:140 Ignítum elóquium tuum veheménter: * et servus tuus diléxit illud.

118:141 Adolescéntulus sum ego et contémptus: * justificatiónes tuas non sum oblítus.

118:142 Justítia tua, justítia in ætérnum: * et lex tua véritas.

118:143 Tribulátio, et angústia invenérunt me: * mandáta tua meditátio mea est.

118:144 Ǽquitas testimónia tua in ætérnum: * intelléctum da mihi, et vivam.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(145-160) [2]

118:145 (Coph) Clamávi in toto corde meo, exáudi me, Dómine: * justificatiónes tuas requíram.

118:146 Clamávi ad te, salvum me fac: * ut custódiam mandáta tua.

118:147 Prævéni in maturitáte, et clamávi: * quia in verba tua supersperávi.

118:148 Prævenérunt óculi mei ad te dilúculo: * ut meditárer elóquia tua.

118:149 Vocem meam audi secúndum misericórdiam tuam, Dómine: * et secúndum judícium tuum vivífica me.

118:150 Appropinquavérunt persequéntes me iniquitáti: * a lege autem tua longe facti sunt.

118:151 Prope es tu, Dómine: * et omnes viæ tuæ véritas.

118:152 Inítio cognóvi de testimóniis tuis: * quia in ætérnum fundásti ea.

118:153 (Res) Vide humilitátem meam, et éripe me: * quia legem tuam non sum oblítus.

118:154 Júdica judícium meum, et rédime me: * propter elóquium tuum vivífica me.

118:155 Longe a peccatóribus salus: * quia justificatiónes tuas non exquisiérunt.

118:156 Misericórdiæ tuæ multæ, Dómine: * secúndum judícium tuum vivífica me.

118:157 Multi qui persequúntur me, et tríbulant me: * a testimóniis tuis non declinávi.

118:158 Vidi prævaricántes, et tabescébam: * quia elóquia tua non custodiérunt.

118:159 Vide quóniam mandáta tua diléxi, Dómine: * in misericórdia tua vivífica me.

118:160 Princípium verbórum tuórum, véritas: * in ætérnum ómnia judícia justítiæ tuæ.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(161-176) [3]

118:161 (Sin) Príncipes persecúti sunt me gratis: * et a verbis tuis formidávit cor meum.

118:162 Lætábor ego super elóquia tua: * sicut qui invénit spólia multa.

118:163 Iniquitátem ódio hábui, et abominátus sum: * legem autem tuam diléxi.

118:164 Sépties in die laudem dixi tibi, * super judícia justítiæ tuæ.

118:165 Pax multa diligéntibus legem tuam: * et non est illis scándalum.

118:166 Exspectábam salutáre tuum, Dómine: * et mandáta tua diléxi.

118:167 Custodívit ánima mea testimónia tua: * et diléxit ea veheménter.

118:168 Servávi mandáta tua, et testimónia tua: * quia omnes viæ meæ in conspéctu tuo.

118:169 (Thau) Appropínquet deprecátio mea in conspéctu tuo, Dómine: * juxta elóquium tuum da mihi intelléctum.

118:170 Intret postulátio mea in conspéctu tuo: * secúndum elóquium tuum éripe me.

118:171 Eructábunt lábia mea hymnum, * cum docúeris me justificatiónes tuas.

118:172 Pronuntiábit lingua mea elóquium tuum: * quia ómnia mandáta tua ǽquitas.

118:173 Fiat manus tua ut salvet me: * quóniam mandáta tua elégi.

118:174 Concupívi salutáre tuum, Dómine: * et lex tua meditátio mea est.

118:175 Vivet ánima mea, et laudábit te: * et judícia tua adjuvábunt me.

118:176 Errávi, sicut ovis, quæ périit: * quære servum tuum, quia mandáta tua non sum oblítus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Allelúja, fáciem tuam, Dómine, illúmina super servum tuum, allelúja, allelúja.

Capitulum Responsorium Versus {Per Annum}

1 Cor 6:20

Empti enim estis prétio magno. Glorificáte et portáte Deum in córpore vestro.

℟. Deo grátias.

℟.br. Clamávi in toto corde meo: * Exáudi me, Dómine.

℟. Clamávi in toto corde meo: * Exáudi me, Dómine.

℣. Justificatiónes tuas requíram.

℟. Exáudi me, Dómine.

℣. Glória Patri, et Fílio, * et Spirítui Sancto.

℟. Clamávi in toto corde meo: * Exáudi me, Dómine.

℣. Ab occúltis meis munda me, Dómine.

℟. Et ab aliénis parce servo tuo.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Da nobis, quǽsumus, Dómine: ut et mundi cursus pacífice nobis tuo órdine dirigátur; et Ecclésia tua tranquílla devotióne lætétur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Vesperas

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Psalterio secundum diem}

Ant. Dixit Dóminus. ‡

Psalmus 109 [1]

109:1 Dixit Dóminus ‡ Dómino meo: * Sede a dextris meis:

109:1 Donec ponam inimícos tuos, * scabéllum pedum tuórum.

109:2 Virgam virtútis tuæ emíttet Dóminus ex Sion: * domináre in médio inimicórum tuórum.

109:3 Tecum princípium in die virtútis tuæ in splendóribus sanctórum: * ex útero ante lucíferum génui te.

109:4 Jurávit Dóminus, et non pœnitébit eum: * Tu es sacérdos in ætérnum secúndum órdinem Melchísedech.

109:5 Dóminus a dextris tuis, * confrégit in die iræ suæ reges.

109:6 Judicábit in natiónibus, implébit ruínas: * conquassábit cápita in terra multórum.

109:7 De torrénte in via bibet: * proptérea exaltábit caput.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dixit Dóminus Dómino meo: Sede a dextris meis.

Ant. Magna ópera Dómini:

Psalmus 110 [2]

110:1 Confitébor tibi, Dómine, in toto corde meo: * in consílio justórum, et congregatióne.

110:2 Magna ópera Dómini: * exquisíta in omnes voluntátes ejus.

110:3 Conféssio et magnificéntia opus ejus: * et justítia ejus manet in sǽculum sǽculi.

110:4 Memóriam fecit mirabílium suórum, † miséricors et miserátor Dóminus: * escam dedit timéntibus se.

110:5 Memor erit in sǽculum testaménti sui: * virtútem óperum suórum annuntiábit pópulo suo:

110:7 Ut det illis hereditátem géntium: * ópera mánuum ejus véritas, et judícium.

110:8 Fidélia ómnia mandáta ejus: † confirmáta in sǽculum sǽculi, * facta in veritáte et æquitáte.

110:9 Redemptiónem misit pópulo suo: * mandávit in ætérnum testaméntum suum.

110:9 (fit reverentia) Sanctum, et terríbile nomen ejus: * inítium sapiéntiæ timor Dómini.

110:10 Intelléctus bonus ómnibus faciéntibus eum: * laudátio ejus manet in sǽculum sǽculi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Magna ópera Dómini: exquisíta in omnes voluntátes ejus.

Ant. Qui timet Dóminum.

Psalmus 111 [3]

111:1 Beátus vir, qui timet Dóminum: * in mandátis ejus volet nimis.

111:2 Potens in terra erit semen ejus: * generátio rectórum benedicétur.

111:3 Glória, et divítiæ in domo ejus: * et justítia ejus manet in sǽculum sǽculi.

111:4 Exórtum est in ténebris lumen rectis: * miséricors, et miserátor, et justus.

111:5 Jucúndus homo qui miserétur et cómmodat, † dispónet sermónes suos in judício: * quia in ætérnum non commovébitur.

111:7 In memória ætérna erit justus: * ab auditióne mala non timébit.

111:7 Parátum cor ejus speráre in Dómino, † confirmátum est cor ejus: * non commovébitur donec despíciat inimícos suos.

111:9 Dispérsit, dedit paupéribus: † justítia ejus manet in sǽculum sǽculi, * cornu ejus exaltábitur in glória.

111:10 Peccátor vidébit, et irascétur, † déntibus suis fremet et tabéscet: * desidérium peccatórum períbit.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Qui timet Dóminum, in mandátis ejus cupit nimis.

Ant. Sit nomen Dómini.

Psalmus 112 [4]

112:1 Laudáte, púeri, Dóminum: * laudáte nomen Dómini.

112:2 (fit reverentia) Sit nomen Dómini benedíctum, * ex hoc nunc, et usque in sǽculum.

112:3 A solis ortu usque ad occásum, * laudábile nomen Dómini.

112:4 Excélsus super omnes gentes Dóminus, * et super cælos glória ejus.

112:5 Quis sicut Dóminus, Deus noster, qui in altis hábitat, * et humília réspicit in cælo et in terra?

112:7 Súscitans a terra ínopem, * et de stércore érigens páuperem:

112:8 Ut cóllocet eum cum princípibus, * cum princípibus pópuli sui.

112:9 Qui habitáre facit stérilem in domo, * matrem filiórum lætántem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Sit nomen Dómini benedíctum in sǽcula.

Ant. Deus autem noster.

Psalmus 113 [5]

113:1 In éxitu Israël de Ægýpto, * domus Jacob de pópulo bárbaro:

113:2 Facta est Judǽa sanctificátio ejus, * Israël potéstas ejus.

113:3 Mare vidit, et fugit: * Jordánis convérsus est retrórsum.

113:4 Montes exsultavérunt ut aríetes, * et colles sicut agni óvium.

113:5 Quid est tibi, mare, quod fugísti: * et tu, Jordánis, quia convérsus es retrórsum?

113:6 Montes, exsultástis sicut aríetes, * et colles, sicut agni óvium.

113:7 A fácie Dómini mota est terra, * a fácie Dei Jacob.

113:8 Qui convértit petram in stagna aquárum, * et rupem in fontes aquárum.

113:9 Non nobis, Dómine, non nobis: * sed nómini tuo da glóriam.

113:10 Super misericórdia tua, et veritáte tua: * nequándo dicant gentes: Ubi est Deus eórum?

113:11 Deus autem noster in cælo: * ómnia quæcúmque vóluit, fecit.

113:12 Simulácra géntium argéntum, et aurum, * ópera mánuum hóminum.

113:13 Os habent, et non loquéntur: * óculos habent, et non vidébunt.

113:14 Aures habent, et non áudient: * nares habent, et non odorábunt.

113:15 Manus habent, et non palpábunt: † pedes habent, et non ambulábunt: * non clamábunt in gútture suo.

113:16 Símiles illis fiant qui fáciunt ea: * et omnes qui confídunt in eis.

113:17 Domus Israël sperávit in Dómino: * adjútor eórum et protéctor eórum est,

113:18 Domus Aaron sperávit in Dómino: * adjútor eórum et protéctor eórum est,

113:19 Qui timent Dóminum, speravérunt in Dómino: * adjútor eórum et protéctor eórum est.

113:20 Dóminus memor fuit nostri: * et benedíxit nobis:

113:20 Benedíxit dómui Israël: * benedíxit dómui Aaron.

113:21 Benedíxit ómnibus, qui timent Dóminum, * pusíllis cum majóribus.

113:22 Adíciat Dóminus super vos: * super vos, et super fílios vestros.

113:23 Benedícti vos a Dómino, * qui fecit cælum, et terram.

113:24 Cælum cæli Dómino: * terram autem dedit fíliis hóminum.

113:25 Non mórtui laudábunt te, Dómine: * neque omnes, qui descéndunt in inférnum.

113:26 Sed nos qui vívimus, benedícimus Dómino, * ex hoc nunc et usque in sǽculum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Deus autem noster in cælo: ómnia quæcúmque vóluit, fecit.

Capitulum Hymnus Versus {ex Psalterio secundum diem}

2 Cor 1:3-4

Benedíctus Deus, et Pater Dómini nostri Jesu Christi, Pater misericordiárum, et Deus totíus consolatiónis, qui consolátur nos in omni tribulatióne nostra.

℟. Deo grátias.

Hymnus

Lucis Creátor óptime,

Lucem diérum próferens,

Primórdiis lucis novæ,

Mundi parans oríginem:

Qui mane junctum vésperi

Diem vocári prǽcipis:

Illábitur tetrum chaos,

Audi preces cum flétibus.

Ne mens graváta crímine,

Vitæ sit exsul múnere,

Dum nil perénne cógitat,

Seséque culpis ílligat.

Cæléste pulset óstium:

Vitále tollat prǽmium:

Vitémus omne nóxium:

Purgémus omne péssimum.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

℣. Dirigátur, Dómine, orátio mea.

℟. Sicut incénsum in conspéctu tuo.

Canticum: Magnificat {Antiphona ex Proprio de Tempore}

Ant. Præcéptor.

Canticum B. Mariæ Virginis

Luc. 1:46-55

1:46 Magníficat ✠ * ánima mea Dóminum.

1:47 Et exsultávit spíritus meus: * in Deo, salutári meo.

1:48 Quia respéxit humilitátem ancíllæ suæ: * ecce enim ex hoc beátam me dicent omnes generatiónes.

1:49 Quia fecit mihi magna qui potens est: * et sanctum nomen ejus.

1:50 Et misericórdia ejus, a progénie in progénies: * timéntibus eum.

1:51 Fecit poténtiam in brácchio suo: * dispérsit supérbos mente cordis sui.

1:52 Depósuit poténtes de sede: * et exaltávit húmiles.

1:53 Esuriéntes implévit bonis: * et dívites dimísit inánes.

1:54 Suscépit Israël púerum suum: * recordátus misericórdiæ suæ.

1:55 Sicut locútus est ad patres nostros: * Ábraham, et sémini ejus in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Præcéptor, per totam noctem laborántes nihil cépimus; in verbo autem tuo laxábo rete.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Da nobis, quǽsumus, Dómine: ut et mundi cursus pacífice nobis tuo órdine dirigátur; et Ecclésia tua tranquílla devotióne lætétur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Commemoratio S. Basilii Magni, Episcopis Confessoris et Ecclesiæ Doctoris

Ant. O Doctor óptime, Ecclésiæ sanctæ lumen, beáte Basíli, divínæ legis amátor, deprecáre pro nobis Fílium Dei.

℣. Amávit eum Dóminus, et ornávit eum.

℟. Stolam glóriæ índuit eum.

Orémus.

Exáudi, quǽsumus, Dómine, preces nostras, quas in beáti Basilíi Confessóris tui atque Pontíficis solemnitáte deférimus: et, qui tibi digne méruit famulári, ejus intercedéntibus méritis, ab ómnibus nos absólve peccátis.

Commemoratio S. Antonii de Padua Confessoris et Ecclesiæ Doctoris

Ant. O Doctor óptime, Ecclésiæ sanctæ lumen, beáte Antóni, divínæ legis amátor, deprecáre pro nobis Fílium Dei.

℣. Justum dedúxit Dóminus per vias rectas.

℟. Et osténdit illi regnum Dei.

Orémus.

Ecclésiam tuam, Deus, beáti Antónii Confessóris tui atque Doctóris solémnitas votíva lætíficet: ut spirituálibus semper muniátur auxíliis et gáudiis pérfrui mereátur ætérnis.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Et si tunc terminetur Officium, dicitur tantum Pater Noster secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Completorium

Incipit

℣. Jube, domne, benedícere.

Benedictio. Noctem quiétam et finem perféctum concédat nobis Dóminus omnípotens.

℟. Amen.

Lectio brevis

1 Pet 5:8-9

Fratres: Sóbrii estóte, et vigiláte: quia adversárius vester diábolus tamquam leo rúgiens círcuit, quærens quem dévoret: cui resístite fortes in fide.

℣. Tu autem, Dómine, miserére nobis.

℟. Deo grátias.

℣. Adjutórium nostrum ✠ in nómine Dómini.

℟. Qui fecit cælum et terram.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Joánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Joánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Convérte nos ✙︎ Deus, salutáris noster.

℟. Et avérte iram tuam a nobis.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi et Antiphona de Dominica}

Ant. Miserére.

Psalmus 4 [1]

4:2 Cum invocárem exaudívit me Deus justítiæ meæ: * in tribulatióne dilatásti mihi.

4:2 Miserére mei, * et exáudi oratiónem meam.

4:3 Fílii hóminum, úsquequo gravi corde? * ut quid dilígitis vanitátem, et quǽritis mendácium?

4:4 Et scitóte quóniam mirificávit Dóminus sanctum suum: * Dóminus exáudiet me cum clamávero ad eum.

4:5 Irascímini, et nolíte peccáre: † quæ dícitis in córdibus vestris, * in cubílibus vestris compungímini.

4:6 Sacrificáte sacrifícium justítiæ, † et speráte in Dómino. * Multi dicunt: Quis osténdit nobis bona?

4:7 Signátum est super nos lumen vultus tui, Dómine: * dedísti lætítiam in corde meo.

4:8 A fructu fruménti, vini, et ólei sui * multiplicáti sunt.

4:9 In pace in idípsum * dórmiam, et requiéscam;

4:10 Quóniam tu, Dómine, singuláriter in spe * constituísti me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 90 [2]

90:1 Qui hábitat in adjutório Altíssimi, * in protectióne Dei cæli commorábitur.

90:2 Dicet Dómino: Suscéptor meus es tu, et refúgium meum: * Deus meus sperábo in eum.

90:3 Quóniam ipse liberávit me de láqueo venántium, * et a verbo áspero.

90:4 Scápulis suis obumbrábit tibi: * et sub pennis ejus sperábis.

90:5 Scuto circúmdabit te véritas ejus: * non timébis a timóre noctúrno,

90:6 A sagítta volánte in die, † a negótio perambulánte in ténebris: * ab incúrsu, et dæmónio meridiáno.

90:7 Cadent a látere tuo mille, † et decem míllia a dextris tuis: * ad te autem non appropinquábit.

90:8 Verúmtamen óculis tuis considerábis: * et retributiónem peccatórum vidébis.

90:9 Quóniam tu es, Dómine, spes mea: * Altíssimum posuísti refúgium tuum.

90:10 Non accédet ad te malum: * et flagéllum non appropinquábit tabernáculo tuo.

90:11 Quóniam Ángelis suis mandávit de te: * ut custódiant te in ómnibus viis tuis.

90:12 In mánibus portábunt te: * ne forte offéndas ad lápidem pedem tuum.

90:13 Super áspidem, et basilíscum ambulábis: * et conculcábis leónem et dracónem.

90:14 Quóniam in me sperávit, liberábo eum: * prótegam eum, quóniam cognóvit nomen meum.

90:15 Clamábit ad me, et ego exáudiam eum: † cum ipso sum in tribulatióne: * erípiam eum et glorificábo eum.

90:16 Longitúdine diérum replébo eum: * et osténdam illi salutáre meum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 133 [3]

133:1 Ecce nunc benedícite Dóminum, * omnes servi Dómini:

133:1 Qui statis in domo Dómini, * in átriis domus Dei nostri.

133:2 In nóctibus extóllite manus vestras in sancta, * et benedícite Dóminum.

133:3 Benedícat te Dóminus ex Sion, * qui fecit cælum et terram.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Miserére mihi, Dómine, et exáudi oratiónem meam.

Hymnus

Te lucis ante términum,

Rerum Creátor, póscimus,

Ut pro tua cleméntia

Sis præsul et custódia.

Procul recédant sómnia,

Et nóctium phantásmata;

Hostémque nostrum cómprime,

Ne polluántur córpora.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Capitulum Responsorium Versus

Jer 14:9

Tu autem in nobis es, Dómine, et nomen sanctum tuum invocátum est super nos: ne derelínquas nos, Dómine, Deus noster.

℟. Deo grátias.

℟.br. In manus tuas, Dómine, * Comméndo spíritum meum.

℟. In manus tuas, Dómine, * Comméndo spíritum meum.

℣. Redemísti nos, Dómine, Deus veritátis.

℟. Comméndo spíritum meum.

℣. Glória Patri, et Fílio, * et Spirítui Sancto.

℟. In manus tuas, Dómine, * Comméndo spíritum meum.

℣. Custódi nos, Dómine, ut pupíllam óculi.

℟. Sub umbra alárum tuárum prótege nos.

Canticum: Nunc dimittis

Ant. Salva nos.

Canticum Simeonis

Luc. 2:29-32

2:29 Nunc dimíttis ✠ servum tuum, Dómine, * secúndum verbum tuum in pace:

2:30 Quia vidérunt óculi mei * salutáre tuum,

2:31 Quod parásti * ante fáciem ómnium populórum,

2:32 Lumen ad revelatiónem géntium, * et glóriam plebis tuæ Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salva nos, Dómine, vigilántes, custódi nos dormiéntes; ut vigilémus cum Christo, et requiescámus in pace.

Preces Dominicales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Vísita, quǽsumus, Dómine, habitatiónem istam, et omnes insídias inimíci ab ea longe repélle: Ángeli tui sancti hábitent in ea, qui nos in pace custódiant; et benedíctio tua sit super nos semper.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Benedictio. Benedícat et custódiat nos omnípotens et miséricors Dóminus, ✠ Pater, et Fílius, et Spíritus Sanctus.

℟. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Deinde dicitur secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Si post Completorium immediate sequatur Matutinum, tunc bis dicitur Pater noster, Ave Maria et Credo, pro fine videlicet Officii diei præcedentis, et pro initio Officii diei sequentis.

S. Basilii Magni, Episcopis Confessoris et Ecclesiæ Doctoris
Duplex
Tempora: Feria secunda infra Hebdomadam IV post Octavam Pentecostes

Ad Matutinum

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Dómine, lábia + mea apéries.

℟. Et os meum annuntiábit laudem tuam.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Invitatorium {Antiphona ex Commune aut Festo}

Ant. Regem Confessórum Dóminum, * Veníte, adorémus.

Ant. Regem Confessórum Dóminum, * Veníte, adorémus.

Veníte, exsultémus Dómino, jubilémus Deo, salutári nostro: præoccupémus fáciem ejus in confessióne, et in psalmis jubilémus ei.

Ant. Regem Confessórum Dóminum, * Veníte, adorémus.

Quóniam Deus magnus Dóminus, et Rex magnus super omnes deos, quóniam non repéllet Dóminus plebem suam: quia in manu ejus sunt omnes fines terræ, et altitúdines móntium ipse cónspicit.

Ant. Veníte, adorémus.

Quóniam ipsíus est mare, et ipse fecit illud, et áridam fundavérunt manus ejus (genuflectitur) veníte, adorémus, et procidámus ante Deum: plorémus coram Dómino, qui fecit nos, quia ipse est Dóminus, Deus noster; nos autem pópulus ejus, et oves páscuæ ejus.

Ant. Regem Confessórum Dóminum, * Veníte, adorémus.

Hódie, si vocem ejus audiéritis, nolíte obduráre corda vestra, sicut in exacerbatióne secúndum diem tentatiónis in desérto: ubi tentavérunt me patres vestri, probavérunt et vidérunt ópera mea.

Ant. Veníte, adorémus.

Quadragínta annis próximus fui generatióni huic, et dixi: Semper hi errant corde, ipsi vero non cognovérunt vias meas: quibus jurávi in ira mea: Si introíbunt in réquiem meam.

Ant. Regem Confessórum Dóminum, * Veníte, adorémus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Veníte, adorémus.

Ant. Regem Confessórum Dóminum, * Veníte, adorémus.

Hymnus {ex Commune aut Festo}

Iste Conféssor Dómini, coléntes

Quem pie laudant pópuli per orbem,

Hac die lætus méruit suprémos

Laudis honóres.

Qui pius, prudens, húmilis, pudícus,

Sóbriam duxit sine labe vitam,

Donec humános animávit auræ

Spíritus artus.

Cujus ob præstans méritum, frequénter,

Ægra quæ passim jacuére membra,

Víribus morbi dómitis, salúti

Restituúntur.

Noster hinc illi chorus obsequéntem

Cóncinit laudem celebrésque palmas,

Ut piis ejus précibus juvémur

Omne per ævum.

Sit salus illi, decus atque virtus,

Qui, super cæli sólio corúscans,

Tótius mundi sériem gubérnat,

Trinus et unus.

Amen.

Psalmi cum lectionibus {Antiphonæ ex Psalterio secundum tempora}

Nocturnus I.

Ant. Dóminus de cælo * prospéxit super fílios hóminum.

Psalmus 13 [1]

13:1 Dixit insípiens in corde suo: * non est Deus.

13:1 Corrúpti sunt, et abominábiles facti sunt in stúdiis suis: * non est qui fáciat bonum, non est usque ad unum.

13:2 Dóminus de cælo prospéxit super fílios hóminum, * ut vídeat si est intéllegens, aut requírens Deum.

13:3 Omnes declinavérunt, simul inútiles facti sunt: * non est qui fáciat bonum, non est usque ad unum.

13:3 Sepúlcrum patens est guttur eórum: † linguis suis dolóse agébant * venénum áspidum sub lábiis eórum.

13:3 Quorum os maledictióne et amaritúdine plenum est: * velóces pedes eórum ad effundéndum sánguinem.

13:3 Contrítio et infelícitas in viis eórum, † et viam pacis non cognovérunt: * non est timor Dei ante óculos eórum.

13:4 Nonne cognóscent omnes qui operántur iniquitátem, * qui dévorant plebem meam sicut escam panis?

13:5 Dóminum non invocavérunt, * illic trepidavérunt timóre, ubi non erat timor.

13:6 Quóniam Dóminus in generatióne justa est, † consílium ínopis confudístis: * quóniam Dóminus spes ejus est.

13:7 Quis dabit ex Sion salutáre Israël? * cum avérterit Dóminus captivitátem plebis suæ, exsultábit Jacob, et lætábitur Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dóminus de cælo prospéxit super fílios hóminum.

Ant. Qui operátur justítiam * requiéscet in monte sancto tuo, Dómine.

Psalmus 14 [2]

14:1 Dómine, quis habitábit in tabernáculo tuo? * aut quis requiéscet in monte sancto tuo?

14:2 Qui ingréditur sine mácula, * et operátur justítiam:

14:3 Qui lóquitur veritátem in corde suo, * qui non egit dolum in lingua sua:

14:3 Nec fecit próximo suo malum, * et oppróbrium non accépit advérsus próximos suos.

14:4 Ad níhilum dedúctus est in conspéctu ejus malígnus: * timéntes autem Dóminum gloríficat:

14:4 Qui jurat próximo suo, et non décipit, * qui pecúniam suam non dedit ad usúram, et múnera super innocéntem non accépit.

14:5 Qui facit hæc: * non movébitur in ætérnum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Qui operátur justítiam requiéscet in monte sancto tuo, Dómine.

Ant. Inclína, Dómine, * aurem tuam mihi, et exáudi verba mea.

Psalmus 16 [3]

16:1 Exáudi, Dómine, justítiam meam: * inténde deprecatiónem meam.

16:1 Áuribus pércipe oratiónem meam, * non in lábiis dolósis.

16:2 De vultu tuo judícium meum pródeat: * óculi tui vídeant æquitátes.

16:3 Probásti cor meum, et visitásti nocte: * igne me examinásti, et non est invénta in me iníquitas.

16:4 Ut non loquátur os meum ópera hóminum: * propter verba labiórum tuórum ego custodívi vias duras.

16:5 Pérfice gressus meos in sémitis tuis: * ut non moveántur vestígia mea.

16:6 Ego clamávi, quóniam exaudísti me, Deus: * inclína aurem tuam mihi, et exáudi verba mea.

16:7 Mirífica misericórdias tuas, * qui salvos facis sperántes in te.

16:8 A resisténtibus déxteræ tuæ custódi me, * ut pupíllam óculi.

16:8 Sub umbra alárum tuárum prótege me: * a fácie impiórum qui me afflixérunt.

16:9 Inimíci mei ánimam meam circumdedérunt, † ádipem suum conclusérunt: * os eórum locútum est supérbiam.

16:11 Proiciéntes me nunc circumdedérunt me: * óculos suos statuérunt declináre in terram.

16:12 Suscepérunt me sicut leo parátus ad prædam: * et sicut cátulus leónis hábitans in ábditis.

16:13 Exsúrge, Dómine, prǽveni eum, et supplánta eum: * éripe ánimam meam ab ímpio, frámeam tuam ab inimícis manus tuæ.

16:14 Dómine, a paucis de terra dívide eos in vita eórum: * de abscónditis tuis adimplétus est venter eórum.

16:14 Saturáti sunt fíliis: * et dimisérunt relíquias suas párvulis suis.

16:15 Ego autem in justítia apparébo conspéctui tuo: * satiábor cum apparúerit glória tua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Inclína, Dómine, aurem tuam mihi, et exáudi verba mea.

℣. Mirífica Dómine misericórdias tuas.

℟. Qui salvos facis sperántes in te.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Exáudi, Dómine Jesu Christe, preces servórum tuórum, et miserére nobis: Qui cum Patre et Spíritu Sancto vivis et regnas in sǽcula sæculórum.

℟. Amen.

℣. Jube, domne, benedícere.

Benedictio. Benedictióne perpétua benedícat nos Pater ætérnus.

℟. Amen.

Lectio 1

De libro primo Regum

1 Reg 17:25-26

25 Et dixit unus quíspiam de Israël: Num vidístis virum hunc qui ascéndit? Ad exprobrándum enim Israéli ascéndit. Virum ergo, qui percússerit eum, ditábit rex divítiis magnis et fíliam suam dabit ei et domum patris ejus fáciet absque tribúto in Israël.

26 Et ait David ad viros, qui stabant secum, dicens: Quid dábitur viro, qui percússerit Philisthǽum hunc et túlerit oppróbrium de Israël? Quis enim est hic Philisthǽus incircumcísus, qui exprobrávit ácies Dei vivéntis?

℣. Tu autem, Dómine, miserére nobis.

℟. Deo grátias.

℟. Recordáre, Dómine, testaménti tui, et dic Angelo percutiénti: Cesset jam manus tua,

* Ut non desolétur terra, et ne perdas omnem ánimam vivam.

℣. Ego sum qui peccávi, ego qui iníque egi: isti qui oves sunt, quid fecérunt? Avertátur, óbsecro, furor tuus, Dómine, a pópulo tuo.

℟. Ut non desolétur terra, et ne perdas omnem ánimam vivam.

℣. Jube, domne, benedícere.

Benedictio. Unigénitus Dei Fílius nos benedícere et adjuváre dignétur.

℟. Amen.

Lectio 2

1 Reg 17:31-33

31 Audíta sunt autem verba, quæ locútus est David, et annuntiáta in conspéctu Saul.

32 Ad quem cum fuísset addúctus, locútus est ei: Non cóncidat cor cujúsquam in eo: ego servus tuus vadam et pugnábo advérsus Philisthǽum.

33 Et ait Saul ad David: Non vales resistere Philisthǽo isti nec pugnáre advérsus eum, quia puer es, hic autem vir bellátor est ab adulescéntia sua.

℣. Tu autem, Dómine, miserére nobis.

℟. Deo grátias.

℟. Exaudísti, Dómine, oratiónem servi tui, ut ædificárem templum nómini tuo:

* Bénedic et sanctífica domum istam in sempitérnum, Deus Israël.

℣. Dómine, qui custódis pactum cum servis tuis, qui ámbulant coram te in toto corde suo.

℟. Bénedic et sanctífica domum istam in sempitérnum, Deus Israël.

℣. Jube, domne, benedícere.

Benedictio. Spíritus Sancti grátia illúminet sensus et corda nostra.

℟. Amen.

Lectio 3

1 Reg 17:34-36

34 Dixítque David ad Saul: Pascébat servus tuus patris sui gregem, et veniébat leo vel ursus et tollébat aríetem de médio gregis,

35 Et persequébar eos et percutiébam eruebámque de ore eórum; et illi consurgébant advérsum me, et apprehendébam mentum eórum et suffocábam interficiebámque eos;

36 Nam et leónem et ursum interféci ego servus tuus. Erit ígitur et Philisthǽus hic incircumcísus quasi unus ex eis.

℣. Tu autem, Dómine, miserére nobis.

℟. Deo grátias.

℟. Audi, Dómine, hymnum et oratiónem, quam servus tuus orat coram te hódie, ut sint óculi tui apérti, et aures tuæ inténtæ,

* Super domum istam die ac nocte.

℣. Réspice, Dómine, de sanctuário tuo, et de excélso cælórum habitáculo.

℟. Super domum istam die ac nocte.

℣. Glória Patri, et Fílio, * et Spirítui Sancto.

℟. Super domum istam die ac nocte.

Nocturnus II.

Ant. Díligam te, * Dómine, virtus mea.

Psalmus 17(2-16b) [4]

17:2 Díligam te, Dómine, fortitúdo mea: * Dóminus firmaméntum meum, et refúgium meum, et liberátor meus.

17:3 Deus meus adjútor meus, * et sperábo in eum.

17:3 Protéctor meus, et cornu salútis meæ, * et suscéptor meus.

17:4 Laudans invocábo Dóminum: * et ab inimícis meis salvus ero.

17:5 Circumdedérunt me dolóres mortis: * et torréntes iniquitátis conturbavérunt me.

17:6 Dolóres inférni circumdedérunt me: * præoccupavérunt me láquei mortis.

17:7 In tribulatióne mea invocávi Dóminum, * et ad Deum meum clamávi.

17:7 Et exaudívit de templo sancto suo vocem meam: * et clamor meus in conspéctu ejus, introívit in aures ejus.

17:8 Commóta est, et contrémuit terra: * fundaménta móntium conturbáta sunt, et commóta sunt, quóniam irátus est eis.

17:9 Ascéndit fumus in ira ejus: † et ignis a fácie ejus exársit: * carbónes succénsi sunt ab eo.

17:10 Inclinávit cælos, et descéndit: * et calígo sub pédibus ejus.

17:11 Et ascéndit super Chérubim, et volávit: * volávit super pennas ventórum.

17:12 Et pósuit ténebras latíbulum suum, † in circúitu ejus tabernáculum ejus: * tenebrósa aqua in núbibus áëris.

17:13 Præ fulgóre in conspéctu ejus nubes transiérunt, * grando et carbónes ignis.

17:14 Et intónuit de cælo Dóminus, † et Altíssimus dedit vocem suam: * grando et carbónes ignis.

17:15 Et misit sagíttas suas, et dissipávit eos: * fúlgura multiplicávit, et conturbávit eos.

17:16 Et apparuérunt fontes aquárum, * et reveláta sunt fundaménta orbis terrárum:

17:16 Ab increpatióne tua, Dómine, * ab inspiratióne spíritus iræ tuæ.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Díligam te, Dómine, virtus mea.

Ant. Retríbuet mihi Dóminus * secúndum justítiam meam.

Psalmus 17(17-35) [5]

17:17 Misit de summo, et accépit me: * et assúmpsit me de aquis multis.

17:18 Erípuit me de inimícis meis fortíssimis, † et ab his qui odérunt me: * quóniam confortáti sunt super me.

17:19 Prævenérunt me in die afflictiónis meæ: * et factus est Dóminus protéctor meus.

17:20 Et edúxit me in latitúdinem: * salvum me fecit, quóniam vóluit me.

17:21 Et retríbuet mihi Dóminus secúndum justítiam meam: * et secúndum puritátem mánuum meárum retríbuet mihi:

17:22 Quia custodívi vias Dómini, * nec ímpie gessi a Deo meo.

17:23 Quóniam ómnia judícia ejus in conspéctu meo: * et justítias ejus non répuli a me.

17:24 Et ero immaculátus cum eo: * et observábo me ab iniquitáte mea.

17:25 Et retríbuet mihi Dóminus secúndum justítiam meam: * et secúndum puritátem mánuum meárum in conspéctu oculórum ejus.

17:26 Cum sancto sanctus eris, * et cum viro innocénte ínnocens eris:

17:27 Et cum elécto eléctus eris: * et cum pervérso pervertéris.

17:28 Quóniam tu pópulum húmilem salvum fácies: * et óculos superbórum humiliábis.

17:29 Quóniam tu illúminas lucérnam meam, Dómine: * Deus meus, illúmina ténebras meas.

17:30 Quóniam in te erípiar a tentatióne, * et in Deo meo transgrédiar murum.

17:31 Deus meus, impollúta via ejus: † elóquia Dómini igne examináta: * protéctor est ómnium sperántium in se.

17:32 Quóniam quis Deus præter Dóminum? * aut quis Deus præter Deum nostrum?

17:33 Deus, qui præcínxit me virtúte: * et pósuit immaculátam viam meam.

17:34 Qui perfécit pedes meos tamquam cervórum, * et super excélsa státuens me.

17:35 Qui docet manus meas ad prǽlium: * et posuísti, ut arcum ǽreum, brácchia mea.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Retríbuet mihi Dóminus secúndum justítiam meam.

Ant. Vivit Dóminus * et benedíctus Deus salútis meæ.

Psalmus 17(36a-51) [6]

17:36 Et dedísti mihi protectiónem salútis tuæ: * et déxtera tua suscépit me:

17:36 Et disciplína tua corréxit me in finem: * et disciplína tua ipsa me docébit.

17:37 Dilatásti gressus meos subtus me: * et non sunt infirmáta vestígia mea:

17:38 Pérsequar inimícos meos et comprehéndam illos: * et non convértar, donec defíciant.

17:39 Confríngam illos, nec póterunt stare: * cadent subtus pedes meos.

17:40 Et præcinxísti me virtúte ad bellum: * et supplantásti insurgéntes in me subtus me.

17:41 Et inimícos meos dedísti mihi dorsum, * et odiéntes me disperdidísti.

17:42 Clamavérunt, nec erat qui salvos fáceret ad Dóminum: * nec exaudívit eos.

17:43 Et commínuam eos, ut púlverem ante fáciem venti: * ut lutum plateárum delébo eos.

17:44 Erípies me de contradictiónibus pópuli: * constítues me in caput géntium.

17:45 Pópulus quem non cognóvi servívit mihi: * in audítu auris obedívit mihi.

17:46 Fílii aliéni mentíti sunt mihi, * fílii aliéni inveteráti sunt, et claudicavérunt a sémitis suis.

17:47 Vivit Dóminus, et benedíctus Deus meus: * et exaltétur Deus salútis meæ.

17:48 Deus, qui das vindíctas mihi, et subdis pópulos sub me: * liberátor meus de inimícis meis iracúndis.

17:49 Et ab insurgéntibus in me exaltábis me: * a viro iníquo erípies me.

17:50 Proptérea confitébor tibi in natiónibus, Dómine: * et nómini tuo psalmum dicam.

17:51 Magníficans salútes Regis ejus, † et fáciens misericórdiam Christo suo David: * et sémini ejus usque in sǽculum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Vivit Dóminus et benedíctus Deus salútis meæ.

℣. Confitébor tibi in natiónibus, Dómine.

℟. Et nómini tuo psalmum dicam.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Ipsíus píetas et misericórdia nos ádjuvet, qui cum Patre et Spíritu Sancto vivit et regnat in sǽcula sæculórum.

℟. Amen.

℣. Jube, domne, benedícere.

Benedictio. Deus Pater omnípotens sit nobis propítius et clemens.

℟. Amen.

Lectio 4

Basilíus, nobilis Cáppadox, Athénis una cum Gregório Nazianzéno, ejus amicíssimo, sæculáribus lítteris, deínde in monastério sacris mirabíliter erudítus, eum brevi cursum fecit ad omnem doctrínæ et morum excelléntiam, ut inde Magni cognómen invénerit. Is ad prædicándum Jesu Christi Evangélium in Pontum accersítus, eam provínciam, a christiánis institútis aberrántem, ad viam salútis revocávit. Mox ab Eusébio Cæsaréæ epíscopo ad erudiéndam eam civitátem adjútor adhibétur: in cujus locum póstea succéssit. Is Fílium Patri consubstantiálem esse in primis deféndit, ac Valéntem imperatórem, sibi irátum, miráculis ádeo flexit, ut, incumbéntem ad voluntátem ejiciéndi ipsum in exsílium, a senténtia discédere coégerit.

℣. Tu autem, Dómine, miserére nobis.

℟. Deo grátias.

℟. Invéni David servum meum, óleo sancto meo unxi eum:

* Manus enim mea auxiliábitur ei.

℣. Nihil profíciet inimícus in eo, et fílius iniquitátis non nocébit ei.

℟. Manus enim mea auxiliábitur ei.

℣. Jube, domne, benedícere.

Benedictio. Christus perpétuæ det nobis gáudia vitæ.

℟. Amen.

Lectio 5

Nam et Valéntis sella, in qua factúrus decrétum de ejiciéndo e civitáte Basilío, sedére volébat, confrácta est. Et tribus ab eo cálamis adhíbitis ad scribéndam exsílii legem, nullus eórum réddidit atraméntum; et, cum nihilóminus in propósito scribéndi ímpium decrétum persísteret, ipsíus déxtera, dissolútis nervis, tota contrémuit. His commótus Valens chartam utráque manu conscídit. Ea autem nocte, quæ ad deliberándum Basilío data est, Valéntis uxor íntimis est cruciáta dolóribus, et únicus fílius in gravem morbum íncidit. Quibus ille pertérritus, iniquitátem suam recognóscens, Basilíum accérsit, quo præsénte, puer cœpit convaléscere; verum, vocátis a Valénte ad viséndum púerum hæréticis, paulo post móritur.

℣. Tu autem, Dómine, miserére nobis.

℟. Deo grátias.

℟. Pósui adjutórium super poténtem, et exaltávi eléctum de plebe mea:

* Manus enim mea auxiliábitur ei.

℣. Invéni David servum meum, óleo sancto meo unxi eum.

℟. Manus enim mea auxiliábitur ei.

℣. Jube, domne, benedícere.

Benedictio. Ignem sui amóris accéndat Deus in córdibus nostris.

℟. Amen.

Lectio 6

Abstinéntia et continéntia fuit admirábili; una túnica conténtus erat: in jejúnio servándo diligentíssimus, in oratióne assíduus, in qua sæpe totam noctem consumébat. Virginitátem perpétuo cóluit. Monastériis exstrúctis, ita monachórum institútum temperávit, ut solitáriæ atque actuósæ vitæ utilitátes præcláre simul conjúngeret. Multa erudíte scripsit; ac nemo, teste Gregório Nazianzéno, sacræ Scriptúræ libros vérius aut ubérius explicávit. Obiit Kaléndis Januárii, cum tantum spíritu vivens, præter ossa et pellem, nulla prætérea córporis parte constáre viderétur.

℣. Tu autem, Dómine, miserére nobis.

℟. Deo grátias.

℟. Iste est, qui ante Deum magnas virtútes operátus est, et omnis terra doctrína ejus repléta est:

* Ipse intercédat pro peccátis ómnium populórum.

℣. Iste est, qui contémpsit vitam mundi, et pervénit ad cæléstia regna.

℟. Ipse intercédat pro peccátis ómnium populórum.

℣. Glória Patri, et Fílio, * et Spirítui Sancto.

℟. Ipse intercédat pro peccátis ómnium populórum.

Nocturnus III.

Ant. Exáudiat te * Dóminus in die tribulatiónis. ‡

Psalmus 19 [7]

19:2 Exáudiat te Dóminus in die tribulatiónis: * ‡ prótegat te nomen Dei Jacob.

19:3 Mittat tibi auxílium de sancto: * et de Sion tueátur te.

19:4 Memor sit omnis sacrifícii tui: * et holocáustum tuum pingue fiat.

19:5 Tríbuat tibi secúndum cor tuum: * et omne consílium tuum confírmet.

19:6 Lætábimur in salutári tuo: * et in nómine Dei nostri magnificábimur.

19:7 Ímpleat Dóminus omnes petitiónes tuas: * nunc cognóvi quóniam salvum fecit Dóminus Christum suum.

19:7 Exáudiet illum de cælo sancto suo: * in potentátibus salus déxteræ ejus.

19:8 Hi in cúrribus, et hi in equis: * nos autem in nómine Dómini, Dei nostri invocábimus.

19:9 Ipsi obligáti sunt, et cecidérunt: * nos autem surréximus et erécti sumus.

19:10 Dómine, salvum fac regem: * et exáudi nos in die, qua invocavérimus te.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exáudiat te Dóminus in die tribulatiónis.

Ant. Dómine, * in virtúte tua lætábitur rex. ‡

Psalmus 20 [8]

20:2 Dómine, in virtúte tua lætábitur rex: * ‡ et super salutáre tuum exsultábit veheménter.

20:3 Desidérium cordis ejus tribuísti ei: * et voluntáte labiórum ejus non fraudásti eum.

20:4 Quóniam prævenísti eum in benedictiónibus dulcédinis: * posuísti in cápite ejus corónam de lápide pretióso.

20:5 Vitam pétiit a te: * et tribuísti ei longitúdinem diérum in sǽculum, et in sǽculum sǽculi.

20:6 Magna est glória ejus in salutári tuo: * glóriam et magnum decórem impónes super eum.

20:7 Quóniam dabis eum in benedictiónem in sǽculum sǽculi: * lætificábis eum in gáudio cum vultu tuo.

20:8 Quóniam rex sperat in Dómino: * et in misericórdia Altíssimi non commovébitur.

20:9 Inveniátur manus tua ómnibus inimícis tuis: * déxtera tua invéniat omnes, qui te odérunt.

20:10 Pones eos ut clíbanum ignis in témpore vultus tui: * Dóminus in ira sua conturbábit eos, et devorábit eos ignis.

20:11 Fructum eórum de terra perdes: * et semen eórum a fíliis hóminum.

20:12 Quóniam declinavérunt in te mala: * cogitavérunt consília, quæ non potuérunt stabilíre.

20:13 Quóniam pones eos dorsum: * in relíquiis tuis præparábis vultum eórum.

20:14 Exaltáre, Dómine, in virtúte tua: * cantábimus et psallémus virtútes tuas.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dómine, in virtúte tua lætábitur rex.

Ant. Exaltábo te, * Dómine, quóniam suscepísti me. ‡

Psalmus 29 [9]

29:2 Exaltábo te, Dómine, quóniam suscepísti me: * ‡ nec delectásti inimícos meos super me.

29:3 Dómine, Deus meus, clamávi ad te, * et sanásti me.

29:4 Dómine, eduxísti ab inférno ánimam meam: * salvásti me a descendéntibus in lacum.

29:5 Psállite Dómino, sancti ejus: * et confitémini memóriæ sanctitátis ejus.

29:6 Quóniam ira in indignatióne ejus: * et vita in voluntáte ejus.

29:6 Ad vésperum demorábitur fletus: * et ad matutínum lætítia.

29:7 Ego autem dixi in abundántia mea: * Non movébor in ætérnum.

29:8 Dómine, in voluntáte tua, * præstitísti decóri meo virtútem.

29:8 Avertísti fáciem tuam a me, * et factus sum conturbátus.

29:9 Ad te, Dómine, clamábo: * et ad Deum meum deprecábor.

29:10 Quæ utílitas in sánguine meo, * dum descéndo in corruptiónem?

29:10 Numquid confitébitur tibi pulvis, * aut annuntiábit veritátem tuam?

29:11 Audívit Dóminus, et misértus est mei: * Dóminus factus est adjútor meus.

29:12 Convertísti planctum meum in gáudium mihi: * conscidísti saccum meum, et circumdedísti me lætítia:

29:13 Ut cantet tibi glória mea, et non compúngar: * Dómine, Deus meus, in ætérnum confitébor tibi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exaltábo te, Dómine, quóniam suscepísti me.

℣. Psállite Dómino sancti ejus.

℟. Et confitémini memóriæ sanctitátis ejus.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. A vínculis peccatórum nostrórum absólvat nos omnípotens et miséricors Dóminus.

℟. Amen.

℣. Jube, domne, benedícere.

Benedictio. Evangélica léctio sit nobis salus et protéctio.

℟. Amen.

Lectio 7

Léctio sancti Evangélii secúndum Lucam

Luc 14:26-35

In illo témpore: Dixit Jesus turbis: Si quis venit ad me, et non odit patrem suum, et matrem, et uxórem, et fílios, et fratres, et soróres, adhuc autem et ánimam suam, non potest meus esse discípulus. Et réliqua.

Homilía sancti Basilíi Epíscopi

Lib. Regul. fusius explic. ad interrog. 8

Perfécta quidem renuntiátio in eo consístit, ut id assequámur, ne ad ipsíus étiam vitæ affectiónem propénsi simus, et respónsum mortis habeámus, ut non simus fidéntes in nobis ipsis. Hujúsmodi autem renuntiátio inítium sumit ab alienatióne rerum externárum, véluti a possessiónibus, ab ináni glória, a vivéndi consuetúdine, a rerum inutílium amóre; quemádmodum étiam suo exémplo nobis ostendérunt sancti Dómini nostri discípuli, Jacóbus quidem et Joánnes, relícto patre Zebedǽo et ipsa quoque navícula, de qua omnis illórum victus rátio pendébat; Matthǽus vero, cum ab ipso telónio surréxit ac Dóminum secútus est.

℣. Tu autem, Dómine, miserére nobis.

℟. Deo grátias.

℟. Amávit eum Dóminus, et ornávit eum: stolam glóriæ índuit eum,

* Et ad portas paradísi coronávit eum.

℣. Induit eum Dóminus lorícam fídei, et ornávit eum.

℟. Et ad portas paradísi coronávit eum.

℣. Jube, domne, benedícere.

Benedictio. Cujus festum cólimus, ipse intercédat pro nobis ad Dóminum.

℟. Amen.

Lectio 8

Sed quid opus est nostris ratiónibus aut sanctórum virórum exémplis id quod dícimus confirmáre, cum ipsa Dómini verba in médium líceat afférre, iísque ipsis religiósam ac Deum timéntem ánimam commovére, quibus ille perspícue et sine controvérsia protestátur, dicens: Sic ígitur quicúmque ex vobis non renuntiáverit ómnibus quæ póssidet, non potest meus esse discípulus? Et álio in loco, cum prius dixísset: Si vis perféctus esse, vade, et vende ómnia quæ habes, et da paupéribus; póstea subjúnxit: Veni, séquere me.

℣. Tu autem, Dómine, miserére nobis.

℟. Deo grátias.

℟. In médio Ecclésiæ apéruit os ejus,

* Et implévit eum Dóminus spíritu sapiéntiæ et intelléctus.

℣. Jucunditátem et exsultatiónem thesaurizávit super eum.

℟. Et implévit eum Dóminus spíritu sapiéntiæ et intelléctus.

℣. Glória Patri, et Fílio, * et Spirítui Sancto.

℟. Et implévit eum Dóminus spíritu sapiéntiæ et intelléctus.

℣. Jube, domne, benedícere.

Benedictio. Ad societátem cívium supernórum perdúcat nos Rex Angelórum.

℟. Amen.

Lectio 9

Est ígitur renuntiátio, quemádmodum docúimus, vinculórum terrénæ hujus ac temporális vitæ solútio, atque ab humánis negótiis liberátio, per quam ad ineúndam viam, qua ad Deum pervenítur, aptióres et promptióres effícimur; et expedíta rátio ad acquisitiónem usúmque rerum, quæ super aurum et lápidem pretiósum multum longe sunt pretiosióres. Et in summa, cordis humáni ad cæléstem conversatiónem translátio, ita ut dícere líceat: Nostra conversátio in cælis est; et (quod máximum est) inítium unde ad Christi similitúdinem evádimus, qui cum dives esset, propter nos pauper est factus.

℣. Tu autem, Dómine, miserére nobis.

℟. Deo grátias.

Te Deum

Te Deum laudámus: * te Dóminum confitémur.

Te ætérnum Patrem * omnis terra venerátur.

Tibi omnes Ángeli, * tibi Cæli, et univérsæ Potestátes:

Tibi Chérubim et Séraphim * incessábili voce proclámant:

Fit reverentia Sanctus, Sanctus, Sanctus * Dóminus Deus Sábaoth.

Pleni sunt cæli et terra * majestátis glóriæ tuæ.

Te gloriósus * Apostolórum chorus,

Te Prophetárum * laudábilis númerus,

Te Mártyrum candidátus * laudat exércitus.

Te per orbem terrárum * sancta confitétur Ecclésia,

Patrem * imménsæ majestátis;

Venerándum tuum verum * et únicum Fílium;

Sanctum quoque * Paráclitum Spíritum.

Tu Rex glóriæ, * Christe.

Tu Patris * sempitérnus es Fílius.

Fit reverentia Tu, ad liberándum susceptúrus hóminem: * non horruísti Vírginis úterum.

Tu, devícto mortis acúleo, * aperuísti credéntibus regna cælórum.

Tu ad déxteram Dei sedes, * in glória Patris.

Judex créderis * esse ventúrus.

Sequens versus dicitur flexis genibus Te ergo quǽsumus, tuis fámulis súbveni, * quos pretióso sánguine redemísti.

Ætérna fac cum Sanctis tuis * in glória numerári.

Salvum fac pópulum tuum, Dómine, * et bénedic hereditáti tuæ.

Et rege eos, * et extólle illos usque in ætérnum.

Per síngulos dies * benedícimus te.

Fit reverentia, secundum consuetudinem Et laudámus nomen tuum in sǽculum, * et in sǽculum sǽculi.

Dignáre, Dómine, die isto * sine peccáto nos custodíre.

Miserére nostri, Dómine, * miserére nostri.

Fiat misericórdia tua, Dómine, super nos, * quemádmodum sperávimus in te.

In te, Dómine, sperávi: * non confúndar in ætérnum.

Reliqua omittuntur, nisi separandæ sint.

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Exáudi, quǽsumus, Dómine, preces nostras, quas in beáti Basilíi Confessóris tui atque Pontíficis solemnitáte deférimus: et, qui tibi digne méruit famulári, ejus intercedéntibus méritis, ab ómnibus nos absólve peccátis.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Laudes

Incipit

Si Matutinum a Laudibus separatur, tunc dicitur secreto:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Secus absolute incipiuntur, ut sequitur:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Psalterio secundum diem}

Ant. Jubiláte * Deo in voce exsultatiónis.

Psalmus 46 [1]

46:2 Omnes gentes, pláudite mánibus: * jubiláte Deo in voce exsultatiónis.

46:3 Quóniam Dóminus excélsus, terríbilis: * Rex magnus super omnem terram.

46:4 Subjécit pópulos nobis: * et gentes sub pédibus nostris.

46:5 Elégit nobis hereditátem suam: * spéciem Jacob, quam diléxit.

46:6 Ascéndit Deus in júbilo: * et Dóminus in voce tubæ.

46:7 Psállite Deo nostro, psállite: * psállite Regi nostro, psállite.

46:8 Quóniam Rex omnis terræ Deus: * psállite sapiénter.

46:9 Regnábit Deus super gentes: * Deus sedet super sedem sanctam suam.

46:10 Príncipes populórum congregáti sunt cum Deo Ábraham: * quóniam dii fortes terræ veheménter eleváti sunt.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Jubiláte Deo in voce exsultatiónis.

Ant. Inténde * voci oratiónis meæ, Rex meus et Deus meus.

Psalmus 5 [2]

5:2 Verba mea áuribus pércipe, Dómine, * intéllege clamórem meum.

5:3 Inténde voci oratiónis meæ, * Rex meus et Deus meus.

5:4 Quóniam ad te orábo: * Dómine, mane exáudies vocem meam.

5:5 Mane astábo tibi et vidébo: * quóniam non Deus volens iniquitátem tu es.

5:6 Neque habitábit juxta te malígnus: * neque permanébunt injústi ante óculos tuos.

5:7 Odísti omnes, qui operántur iniquitátem: * perdes omnes, qui loquúntur mendácium.

5:7 Virum sánguinum et dolósum abominábitur Dóminus: * ego autem in multitúdine misericórdiæ tuæ.

5:8 Introíbo in domum tuam: * adorábo ad templum sanctum tuum in timóre tuo.

5:9 Dómine, deduc me in justítia tua: * propter inimícos meos dírige in conspéctu tuo viam meam.

5:10 Quóniam non est in ore eórum véritas: * cor eórum vanum est.

5:11 Sepúlcrum patens est guttur eórum, † linguis suis dolóse agébant, * júdica illos, Deus.

5:11 Décidant a cogitatiónibus suis, † secúndum multitúdinem impietátum eórum expélle eos, * quóniam irritavérunt te, Dómine.

5:12 Et læténtur omnes, qui sperant in te, * in ætérnum exsultábunt: et habitábis in eis.

5:12 Et gloriabúntur in te omnes, qui díligunt nomen tuum, * quóniam tu benedíces justo.

5:13 Dómine, ut scuto bonæ voluntátis tuæ * coronásti nos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Inténde voci oratiónis meæ, Rex meus et Deus meus.

Ant. Deus majestátis * intónuit: afférte glóriam nómini ejus.

Psalmus 28 [3]

28:1 Afférte Dómino, fílii Dei: * afférte Dómino fílios aríetum.

28:2 Afférte Dómino glóriam et honórem, afférte Dómino glóriam nómini ejus: * adoráte Dóminum in átrio sancto ejus.

28:3 Vox Dómini super aquas, Deus majestátis intónuit: * Dóminus super aquas multas.

28:4 Vox Dómini in virtúte: * vox Dómini in magnificéntia.

28:5 Vox Dómini confringéntis cedros: * et confrínget Dóminus cedros Líbani:

28:6 Et commínuet eas tamquam vítulum Líbani: * et diléctus quemádmodum fílius unicórnium.

28:7 Vox Dómini intercidéntis flammam ignis: * vox Dómini concutiéntis desértum: et commovébit Dóminus desértum Cades.

28:9 Vox Dómini præparántis cervos, et revelábit condénsa: * et in templo ejus omnes dicent glóriam.

28:10 Dóminus dilúvium inhabitáre facit: * et sedébit Dóminus Rex in ætérnum.

28:11 Dóminus virtútem pópulo suo dabit: * Dóminus benedícet pópulo suo in pace.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Deus majestátis intónuit: afférte glóriam nómini ejus.

Ant. Laudámus nomen tuum * ínclitum, Deus noster.

Canticum David [4]

1 Par. 29:10-13

29:10 Benedíctus es, Dómine, Deus Israël patris nostri, * ab ætérno in ætérnum.

29:11 Tua est, Dómine, magnificéntia, et poténtia, * et glória, atque victória:

29:11 Et tibi laus: * cuncta enim quæ in cælo sunt, et in terra, tua sunt:

29:11 Tuum, Dómine, regnum, * et tu es super omnes príncipes.

29:12 Tuæ divítiæ, et tua est glória: * tu domináris ómnium,

29:12 In manu tua virtus et poténtia: * in manu tua magnitúdo, et impérium ómnium.

29:13 Nunc ígitur, Deus noster, confitémur tibi, * et laudámus nomen tuum ínclitum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Laudámus nomen tuum ínclitum, Deus noster.

Ant. Laudáte * Dóminum omnes gentes. ‡

Psalmus 116 [5]

116:1 Laudáte Dóminum, omnes gentes: * ‡ laudáte eum, omnes pópuli:

116:2 Quóniam confirmáta est super nos misericórdia ejus: * et véritas Dómini manet in ætérnum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Laudáte Dóminum omnes gentes.

Capitulum Hymnus Versus {ex Commune aut Festo}

Sir 44:16-17

Ecce sacérdos magnus, qui in diébus suis plácuit Deo, et invéntus est justus: et in témpore iracúndiæ factus est reconciliátio.

℟. Deo grátias.

Hymnus

Jesu Redémptor ómnium,

Perpes coróna Prǽsulum,

In hac die cleméntius

Indúlgeas precántibus.

Tui sacri qua nóminis

Conféssor almus cláruit:

Hujus celébrat ánnua

Devóta plebs solémnia.

Qui rite mundi gáudia

Hujus cadúca réspuens,

Æternitátis prǽmio

Potítur inter Ángelos.

Hujus benígnus ánnue

Nobis sequi vestígia:

Hujus precátu, sérvulis

Dimítte noxam críminis.

Sit Christe, Rex piíssime,

Tibi, Patríque glória,

Cum Spíritu Paráclito,

Nunc, et per omne sǽculum.

Amen.

℣. Justum dedúxit Dóminus per vias rectas.

℟. Et osténdit illi regnum Dei.

Canticum: Benedictus {Antiphona ex Proprio Sanctorum}

Ant. Euge, serve bone * et fidélis, quia in pauca fuísti fidélis, supra multa te constítuam, dicit Dóminus.

Canticum Zachariæ

Luc. 1:68-79

1:68 Benedíctus ✠ Dóminus, Deus Israël: * quia visitávit, et fecit redemptiónem plebis suæ:

1:69 Et eréxit cornu salútis nobis: * in domo David, púeri sui.

1:70 Sicut locútus est per os sanctórum, * qui a sǽculo sunt, prophetárum ejus:

1:71 Salútem ex inimícis nostris, * et de manu ómnium, qui odérunt nos.

1:72 Ad faciéndam misericórdiam cum pátribus nostris: * et memorári testaménti sui sancti.

1:73 Jusjurándum, quod jurávit ad Ábraham patrem nostrum, * datúrum se nobis:

1:74 Ut sine timóre, de manu inimicórum nostrórum liberáti, * serviámus illi.

1:75 In sanctitáte, et justítia coram ipso, * ómnibus diébus nostris.

1:76 Et tu, puer, Prophéta Altíssimi vocáberis: * præíbis enim ante fáciem Dómini, paráre vias ejus:

1:77 Ad dandam sciéntiam salútis plebi ejus: * in remissiónem peccatórum eórum:

1:78 Per víscera misericórdiæ Dei nostri: * in quibus visitávit nos, óriens ex alto:

1:79 Illumináre his, qui in ténebris, et in umbra mortis sedent: * ad dirigéndos pedes nostros in viam pacis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Euge, serve bone et fidélis, quia in pauca fuísti fidélis, supra multa te constítuam, dicit Dóminus.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Exáudi, quǽsumus, Dómine, preces nostras, quas in beáti Basilíi Confessóris tui atque Pontíficis solemnitáte deférimus: et, qui tibi digne méruit famulári, ejus intercedéntibus méritis, ab ómnibus nos absólve peccátis.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

℣. Dóminus det nobis suam pacem.

℟. Et vitam ætérnam. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Ad Primam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Jam lucis orto sídere,

Deum precémur súpplices,

Ut in diúrnis áctibus

Nos servet a nocéntibus.

Linguam refrénans témperet,

Ne litis horror ínsonet:

Visum fovéndo cóntegat,

Ne vanitátes háuriat.

Sint pura cordis íntima,

Absístat et vecórdia;

Carnis terat supérbiam

Potus cibíque párcitas.

Ut, cum dies abscésserit,

Noctémque sors redúxerit,

Mundi per abstinéntiam

Ipsi canámus glóriam.

Deo Patri sit glória,

Ejúsque soli Fílio,

Cum Spíritu Paráclito,

Nunc et per omne sǽculum.

Amen.

Psalmi {ex Psalterio secundum diem}

Ant. Ínnocens mánibus.

Psalmus 23 [1]

23:1 Dómini est terra, et plenitúdo ejus: * orbis terrárum, et univérsi qui hábitant in eo.

23:2 Quia ipse super mária fundávit eum: * et super flúmina præparávit eum.

23:3 Quis ascéndet in montem Dómini? * aut quis stabit in loco sancto ejus?

23:4 Ínnocens mánibus et mundo corde, * qui non accépit in vano ánimam suam, nec jurávit in dolo próximo suo.

23:5 Hic accípiet benedictiónem a Dómino: * et misericórdiam a Deo, salutári suo.

23:6 Hæc est generátio quæréntium eum, * quæréntium fáciem Dei Jacob.

23:7 Attóllite portas, príncipes, vestras, et elevámini, portæ æternáles: * et introíbit Rex glóriæ.

23:8 Quis est iste Rex glóriæ? * Dóminus fortis et potens: Dóminus potens in prǽlio.

23:9 Attóllite portas, príncipes, vestras, et elevámini, portæ æternáles: * et introíbit Rex glóriæ.

23:10 Quis est iste Rex glóriæ? * Dóminus virtútum ipse est Rex glóriæ.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 18(2-7b) [2]

18:2 Cæli enárrant glóriam Dei: * et ópera mánuum ejus annúntiat firmaméntum.

18:3 Dies diéi erúctat verbum, * et nox nocti índicat sciéntiam.

18:4 Non sunt loquélæ, neque sermónes, * quorum non audiántur voces eórum.

18:5 In omnem terram exívit sonus eórum: * et in fines orbis terræ verba eórum.

18:6 In sole pósuit tabernáculum suum: * et ipse tamquam sponsus procédens de thálamo suo:

18:6 Exsultávit ut gigas ad curréndam viam, * a summo cælo egréssio ejus:

18:7 Et occúrsus ejus usque ad summum ejus: * nec est qui se abscóndat a calóre ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 18(8-15b) [3]

18:8 Lex Dómini immaculáta, convértens ánimas: * testimónium Dómini fidéle, sapiéntiam præstans párvulis.

18:9 Justítiæ Dómini rectæ, lætificántes corda: * præcéptum Dómini lúcidum, illúminans óculos.

18:10 Timor Dómini sanctus, pérmanens in sǽculum sǽculi: * judícia Dómini vera, justificáta in semetípsa.

18:11 Desiderabília super aurum et lápidem pretiósum multum: * et dulcióra super mel et favum.

18:12 Étenim servus tuus custódit ea, * in custodiéndis illis retribútio multa.

18:13 Delícta quis intéllegit? † ab occúltis meis munda me: * et ab aliénis parce servo tuo.

18:14 Si mei non fúerint domináti, tunc immaculátus ero: * et emundábor a delícto máximo.

18:15 Et erunt ut compláceant elóquia oris mei: * et meditátio cordis mei in conspéctu tuo semper.

18:15 Dómine, adjútor meus, * et redémptor meus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ínnocens mánibus et mundo corde ascéndet in montem Dómini.

Capitulum Responsorium Versus {ex Psalterio secundum diem}

1 Tim. 1:17

Regi sæculórum immortáli et invisíbili, soli Deo honor et glória in sǽcula sæculórum. Amen.

℟. Deo grátias.

℟.br. Christe, Fili Dei vivi, * Miserére nobis.

℟. Christe, Fili Dei vivi, * Miserére nobis.

℣. Qui sedes ad déxteram Patris.

℟. Miserére nobis.

℣. Glória Patri, et Fílio, * et Spirítui Sancto.

℟. Christe, Fili Dei vivi, * Miserére nobis.

℣. Exsúrge, Christe, ádjuva nos.

℟. Et líbera nos propter nomen tuum.

Preces Dominicales et Feriales{omittitur}

Preces Feriales{omittitur}

Preces Dominicales et Feriales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Dómine Deus omnípotens, qui ad princípium hujus diéi nos perveníre fecísti: tua nos hódie salva virtúte; ut in hac die ad nullum declinémus peccátum, sed semper ad tuam justítiam faciéndam nostra procédant elóquia, dirigántur cogitatiónes et ópera.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Martyrologium {anticip.}

Décimo séptimo Kaléndas Júlii Luna undécima Anno Dómini 2027

Apud Sílarum flumen, in Lucánia, natális sanctórum Mártyrum Viti, Modésti atque Crescéntiæ, qui, sub Diocletiáno Imperatóre, e Sicília illuc deláti, ibídem, post ollam fervéntis plumbi, post béstias et catástas divína virtúte superátas, cursum gloriósi certáminis peregérunt.

Doróstori, in Mýsia inferióre, sancti Hesýchii mílitis, qui, cum beáto Júlio comprehénsus, post eum, sub Máximo Prǽside, martýrio coronátus est.

Zephýrii, in Cilícia, sancti Dulæ Mártyris, qui, sub Prǽside Máximo, ob Christi nomen, virgis cæsus, in cratícula pósitus, fervénti óleo incénsus alíaque passus, martýrii palmam victor accépit.

Córdubæ, in Hispánia, sanctæ Beníldis Mártyris.

Sibápoli, in Mesopotámia, sanctárum Vírginum et Mártyrum Lybes et Leonídis sorórum, et Eutrópiæ, puéllæ annórum duódecim; quæ per divérsa torménta ad corónam martýrii pervenérunt.

Apud Valencénas, in Gállia, deposítio sancti Landelíni Abbátis.

Arvérnis, in Gállia, sancti Abrahæ Confessóris, sanctitáte ac miráculis illústris.

Pibráci, in diœcési Tolosána, sanctæ Germánæ Cousin Vírginis, quæ custodiéndis grégibus addícta permánsit, et, cum húmilis ac pauper vixísset, et, multis ærúmnis patientíssime tolerátis, migrásset ad Sponsum, plúrimis post óbitum miráculis cláruit; atque a Pio Nono, Pontífice Máximo, in sanctárum Vírginum número adscrípta fuit.

℣. Et álibi aliórum plurimórum sanctórum Mártyrum et Confessórum, atque sanctárum Vírginum.

℟. Deo grátias.

℣. Pretiósa in conspéctu Dómini.

℟. Mors Sanctórum ejus.

Sancta María et omnes Sancti intercédant pro nobis ad Dóminum, ut nos mereámur ab eo adjuvári et salvári, qui vivit et regnat in sǽcula sæculórum.

℟. Amen.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Réspice in servos tuos, Dómine, et in ópera tua, et dírige fílios eórum.

℟. Et sit splendor Dómini Dei nostri super nos, et ópera mánuum nostrárum dírige super nos, et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Orémus.

Dirígere et sanctificáre, régere et gubernáre dignáre, Dómine Deus, Rex cæli et terræ, hódie corda et córpora nostra, sensus, sermónes et actus nostros in lege tua, et in opéribus mandatórum tuórum: ut hic et in ætérnum, te auxiliánte, salvi et líberi esse mereámur, Salvátor mundi: Qui vivis et regnas in sǽcula sæculórum.

℟. Amen.

Lectio brevis {ex Commune aut Festo}

℣. Jube, domne, benedícere.

Benedictio. Dies et actus nostros in sua pace dispónat Dóminus omnípotens.

℟. Amen.

Sir 45:19-20

Fungi sacerdótio, et habére laudem in nómine ipsíus, et offérre illi incénsum dignum in odórem suavitátis.

℣. Tu autem, Dómine, miserére nobis.

℟. Deo grátias.

Conclusio

℣. Adjutórium nostrum ✠ in nómine Dómini.

℟. Qui fecit cælum et terram.

℣. Benedícite.

℟. Deus.

Benedictio. Dóminus nos benedícat, ✠ et ab omni malo deféndat, et ad vitam perdúcat ætérnam. Et fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Tertiam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Nunc, Sancte, nobis, Spíritus,

Unum Patri cum Fílio,

Dignáre promptus íngeri

Nostro refúsus péctori.

Os, lingua, mens, sensus, vigor

Confessiónem pérsonent.

Flamméscat igne cáritas,

Accéndat ardor próximos.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Illuminátio mea.

Psalmus 26(1-6) [1]

26:1 Dóminus illuminátio mea, et salus mea, * quem timébo?

26:1 Dóminus protéctor vitæ meæ, * a quo trepidábo?

26:2 Dum apprópiant super me nocéntes, * ut edant carnes meas:

26:2 Qui tríbulant me inimíci mei, * ipsi infirmáti sunt, et cecidérunt.

26:3 Si consístant advérsum me castra, * non timébit cor meum.

26:3 Si exsúrgat advérsum me prǽlium, * in hoc ego sperábo.

26:4 Unam pétii a Dómino, hanc requíram, * ut inhábitem in domo Dómini ómnibus diébus vitæ meæ:

26:4 Ut vídeam voluptátem Dómini, * et vísitem templum ejus.

26:5 Quóniam abscóndit me in tabernáculo suo: * in die malórum protéxit me in abscóndito tabernáculi sui.

26:6 In petra exaltávit me: * et nunc exaltávit caput meum super inimícos meos.

26:6 Circuívi, et immolávi in tabernáculo ejus hóstiam vociferatiónis: * cantábo, et psalmum dicam Dómino.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 26(7-14) [2]

26:7 Exáudi, Dómine, vocem meam, qua clamávi ad te: * miserére mei, et exáudi me.

26:8 Tibi dixit cor meum, exquisívit te fácies mea: * fáciem tuam, Dómine, requíram.

26:9 Ne avértas fáciem tuam a me: * ne declínes in ira a servo tuo.

26:9 Adjútor meus esto: * ne derelínquas me, neque despícias me, Deus, salutáris meus.

26:10 Quóniam pater meus, et mater mea dereliquérunt me: * Dóminus autem assúmpsit me.

26:11 Legem pone mihi, Dómine, in via tua: * et dírige me in sémitam rectam propter inimícos meos.

26:12 Ne tradíderis me in ánimas tribulántium me: * quóniam insurrexérunt in me testes iníqui, et mentíta est iníquitas sibi.

26:13 Credo vidére bona Dómini * in terra vivéntium.

26:14 Exspécta Dóminum, viríliter age: * et confortétur cor tuum, et sústine Dóminum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 27 [3]

27:1 Ad te, Dómine, clamábo, Deus meus, ne síleas a me: * nequándo táceas a me, et assimilábor descendéntibus in lacum.

27:2 Exáudi, Dómine, vocem deprecatiónis meæ dum oro ad te: * dum extóllo manus meas ad templum sanctum tuum.

27:3 Ne simul trahas me cum peccatóribus: * et cum operántibus iniquitátem ne perdas me.

27:3 Qui loquúntur pacem cum próximo suo, * mala autem in córdibus eórum.

27:4 Da illis secúndum ópera eórum, * et secúndum nequítiam adinventiónum ipsórum.

27:4 Secúndum ópera mánuum eórum tríbue illis: * redde retributiónem eórum ipsis.

27:5 Quóniam non intellexérunt ópera Dómini, et in ópera mánuum ejus * déstrues illos, et non ædificábis eos.

27:6 Benedíctus Dóminus: * quóniam exaudívit vocem deprecatiónis meæ.

27:7 Dóminus adjútor meus, et protéctor meus: * in ipso sperávit cor meum, et adjútus sum.

27:7 Et reflóruit caro mea: * et ex voluntáte mea confitébor ei.

27:8 Dóminus fortitúdo plebis suæ: * et protéctor salvatiónum Christi sui est.

27:9 Salvum fac pópulum tuum, Dómine, et bénedic hereditáti tuæ: * et rege eos, et extólle illos usque in ætérnum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Illuminátio mea et salus mea Dóminus.

Capitulum Responsorium Versus {ex Commune aut Festo}

Sir 44:16-17

Ecce sacérdos magnus, qui in diébus suis plácuit Deo, et invéntus est justus: et in témpore iracúndiæ factus est reconciliátio.

℟. Deo grátias.

℟.br. Amávit eum Dóminus, * Et ornávit eum.

℟. Amávit eum Dóminus, * Et ornávit eum.

℣. Stolam glóriæ índuit eum.

℟. Et ornávit eum.

℣. Glória Patri, et Fílio, * et Spirítui Sancto.

℟. Amávit eum Dóminus, * Et ornávit eum.

℣. Elégit eum Dóminus sacerdótem sibi.

℟. Ad sacrificándum ei hóstiam laudis.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Exáudi, quǽsumus, Dómine, preces nostras, quas in beáti Basilíi Confessóris tui atque Pontíficis solemnitáte deférimus: et, qui tibi digne méruit famulári, ejus intercedéntibus méritis, ab ómnibus nos absólve peccátis.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Sextam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rector potens, verax Deus,

Qui témperas rerum vices,

Splendóre mane illúminas,

Et ígnibus merídiem:

Exstíngue flammas lítium,

Aufer calórem nóxium,

Confer salútem córporum,

Verámque pacem córdium.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. In tua justítia.

Psalmus 30(2-9) [1]

30:2 In te, Dómine, sperávi, non confúndar in ætérnum: * in justítia tua líbera me.

30:3 Inclína ad me aurem tuam, * accélera ut éruas me.

30:3 Esto mihi in Deum protectórem, et in domum refúgii: * ut salvum me fácias.

30:4 Quóniam fortitúdo mea, et refúgium meum es tu: * et propter nomen tuum dedúces me, et enútries me.

30:5 Edúces me de láqueo hoc, quem abscondérunt mihi: * quóniam tu es protéctor meus.

30:6 In manus tuas comméndo spíritum meum: * redemísti me, Dómine, Deus veritátis.

30:7 Odísti observántes vanitátes, * supervácue.

30:7 Ego autem in Dómino sperávi: * exsultábo, et lætábor in misericórdia tua.

30:8 Quóniam respexísti humilitátem meam, * salvásti de necessitátibus ánimam meam.

30:9 Nec conclusísti me in mánibus inimíci: * statuísti in loco spatióso pedes meos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 30(10-19) [2]

30:10 Miserére mei, Dómine, quóniam tríbulor: * conturbátus est in ira óculus meus, ánima mea, et venter meus:

30:11 Quóniam defécit in dolóre vita mea: * et anni mei in gemítibus.

30:11 Infirmáta est in paupertáte virtus mea: * et ossa mea conturbáta sunt.

30:12 Super omnes inimícos meos factus sum oppróbrium et vicínis meis valde: * et timor notis meis.

30:12 Qui vidébant me, foras fugérunt a me: * oblivióni datus sum, tamquam mórtuus a corde.

30:13 Factus sum tamquam vas pérditum: * quóniam audívi vituperatiónem multórum commorántium in circúitu.

30:14 In eo dum convenírent simul advérsum me, * accípere ánimam meam consiliáti sunt.

30:15 Ego autem in te sperávi, Dómine: * dixi: Deus meus es tu: in mánibus tuis sortes meæ.

30:16 Éripe me de manu inimicórum meórum, * et a persequéntibus me.

30:17 Illústra fáciem tuam super servum tuum, salvum me fac in misericórdia tua: * Dómine, non confúndar, quóniam invocávi te.

30:18 Erubéscant ímpii, et deducántur in inférnum: * muta fiant lábia dolósa.

30:19 Quæ loquúntur advérsus justum iniquitátem: * in supérbia, et in abusióne.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 30(20-25) [3]

30:20 Quam magna multitúdo dulcédinis tuæ, Dómine, * quam abscondísti timéntibus te.

30:20 Perfecísti eis, qui sperant in te, * in conspéctu filiórum hóminum.

30:21 Abscóndes eos in abscóndito faciéi tuæ * a conturbatióne hóminum.

30:21 Próteges eos in tabernáculo tuo * a contradictióne linguárum.

30:22 Benedíctus Dóminus: * quóniam mirificávit misericórdiam suam mihi in civitáte muníta.

30:23 Ego autem dixi in excéssu mentis meæ: * Projéctus sum a fácie oculórum tuórum.

30:23 Ídeo exaudísti vocem oratiónis meæ, * dum clamárem ad te.

30:24 Dilígite Dóminum omnes sancti ejus: * quóniam veritátem requíret Dóminus, et retríbuet abundánter faciéntibus supérbiam.

30:25 Viríliter ágite, et confortétur cor vestrum, * omnes, qui sperátis in Dómino.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. In tua justítia líbera me, Dómine.

Capitulum Responsorium Versus {ex Commune aut Festo}

Sir 44:20; 44:22

Non est invéntus símilis illi, qui conserváret legem Excélsi: ídeo jurejurándo fecit illum Dóminus créscere in plebem suam.

℟. Deo grátias.

℟.br. Elégit eum Dóminus * Sacerdótem sibi.

℟. Elégit eum Dóminus * Sacerdótem sibi.

℣. Ad sacrificándum ei hóstiam laudis.

℟. Sacerdótem sibi.

℣. Glória Patri, et Fílio, * et Spirítui Sancto.

℟. Elégit eum Dóminus * Sacerdótem sibi.

℣. Tu es sacérdos in ætérnum.

℟. Secúndum órdinem Melchísedech.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Exáudi, quǽsumus, Dómine, preces nostras, quas in beáti Basilíi Confessóris tui atque Pontíficis solemnitáte deférimus: et, qui tibi digne méruit famulári, ejus intercedéntibus méritis, ab ómnibus nos absólve peccátis.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Nonam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rerum, Deus, tenax vigor,

Immótus in te pérmanens,

Lucis diúrnæ témpora

Succéssibus detérminans:

Largíre lumen véspere,

Quo vita nusquam décidat,

Sed prǽmium mortis sacræ

Perénnis instet glória.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Exsultáte, justi.

Psalmus 31 [1]

31:1 Beáti quorum remíssæ sunt iniquitátes: * et quorum tecta sunt peccáta.

31:2 Beátus vir, cui non imputávit Dóminus peccátum, * nec est in spíritu ejus dolus.

31:3 Quóniam tácui, inveteravérunt ossa mea, * dum clamárem tota die.

31:4 Quóniam die ac nocte graváta est super me manus tua: * convérsus sum in ærúmna mea, dum confígitur spina.

31:5 Delíctum meum cógnitum tibi feci: * et injustítiam meam non abscóndi.

31:5 Dixi: Confitébor advérsum me injustítiam meam Dómino: * et tu remisísti impietátem peccáti mei.

31:6 Pro hac orábit ad te omnis sanctus, * in témpore opportúno.

31:6 Verúmtamen in dilúvio aquárum multárum, * ad eum non approximábunt.

31:7 Tu es refúgium meum a tribulatióne, quæ circúmdedit me: * exsultátio mea, érue me a circumdántibus me.

31:8 Intelléctum tibi dabo, et ínstruam te in via hac, qua gradiéris: * firmábo super te óculos meos.

31:9 Nolíte fíeri sicut equus et mulus, * quibus non est intelléctus.

31:9 In camo et freno maxíllas eórum constrínge, * qui non appróximant ad te.

31:10 Multa flagélla peccatóris, * sperántem autem in Dómino misericórdia circúmdabit.

31:11 Lætámini in Dómino et exsultáte, justi, * et gloriámini, omnes recti corde.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 32(1-11) [2]

32:1 Exsultáte, justi, in Dómino: * rectos decet collaudátio.

32:2 Confitémini Dómino in cíthara: * in psaltério decem chordárum psállite illi.

32:3 Cantáte ei cánticum novum: * bene psállite ei in vociferatióne.

32:4 Quia rectum est verbum Dómini, * et ómnia ópera ejus in fide.

32:5 Díligit misericórdiam et judícium: * misericórdia Dómini plena est terra.

32:6 Verbo Dómini cæli firmáti sunt: * et spíritu oris ejus omnis virtus eórum.

32:7 Cóngregans sicut in utre aquas maris: * ponens in thesáuris abýssos.

32:8 Tímeat Dóminum omnis terra: * ab eo autem commoveántur omnes inhabitántes orbem.

32:9 Quóniam ipse dixit, et facta sunt: * ipse mandávit, et creáta sunt.

32:10 Dóminus díssipat consília géntium: * réprobat autem cogitatiónes populórum, et réprobat consília príncipum.

32:11 Consílium autem Dómini in ætérnum manet: * cogitatiónes cordis ejus in generatióne et generatiónem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 32(12-22) [3]

32:12 Beáta gens, cujus est Dóminus, Deus ejus: * pópulus, quem elégit in hereditátem sibi.

32:13 De cælo respéxit Dóminus: * vidit omnes fílios hóminum.

32:14 De præparáto habitáculo suo * respéxit super omnes, qui hábitant terram.

32:15 Qui finxit sigillátim corda eórum: * qui intéllegit ómnia ópera eórum.

32:16 Non salvátur rex per multam virtútem: * et gigas non salvábitur in multitúdine virtútis suæ.

32:17 Fallax equus ad salútem: * in abundántia autem virtútis suæ non salvábitur.

32:18 Ecce, óculi Dómini super metuéntes eum: * et in eis, qui sperant super misericórdia ejus:

32:19 Ut éruat a morte ánimas eórum: * et alat eos in fame.

32:20 Ánima nostra sústinet Dóminum: * quóniam adjútor et protéctor noster est.

32:21 Quia in eo lætábitur cor nostrum: * et in nómine sancto ejus sperávimus.

32:22 Fiat misericórdia tua, Dómine, super nos: * quemádmodum sperávimus in te.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exsultáte, justi, et gloriámini, omnes recti corde.

Capitulum Responsorium Versus {ex Commune aut Festo}

Sir 45:19-20

Fungi sacerdótio, et habére laudem in nómine ipsíus, et offérre illi incénsum dignum in odórem suavitátis.

℟. Deo grátias.

℟.br. Tu es sacérdos * In ætérnum.

℟. Tu es sacérdos * In ætérnum.

℣. Secúndum órdinem Melchísedech.

℟. In ætérnum.

℣. Glória Patri, et Fílio, * et Spirítui Sancto.

℟. Tu es sacérdos * In ætérnum.

℣. Justum dedúxit Dóminus per vias rectas.

℟. Et osténdit illi regnum Dei.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Exáudi, quǽsumus, Dómine, preces nostras, quas in beáti Basilíi Confessóris tui atque Pontíficis solemnitáte deférimus: et, qui tibi digne méruit famulári, ejus intercedéntibus méritis, ab ómnibus nos absólve peccátis.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Vesperas

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Psalterio secundum diem}

Ant. Inclinávit Dóminus * aurem suam mihi.

Psalmus 114 [1]

114:1 Diléxi, quóniam exáudiet Dóminus * vocem oratiónis meæ.

114:2 Quia inclinávit aurem suam mihi: * et in diébus meis invocábo.

114:3 Circumdedérunt me dolóres mortis: * et perícula inférni invenérunt me.

114:3 Tribulatiónem et dolórem invéni: * et nomen Dómini invocávi.

114:4 O Dómine, líbera ánimam meam: † miséricors Dóminus, et justus, * et Deus noster miserétur.

114:6 Custódiens párvulos Dóminus: * humiliátus sum, et liberávit me.

114:7 Convértere, ánima mea, in réquiem tuam: * quia Dóminus benefécit tibi.

114:8 Quia erípuit ánimam meam de morte: † óculos meos a lácrimis, * pedes meos a lapsu.

114:9 Placébo Dómino * in regióne vivórum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Inclinávit Dóminus aurem suam mihi.

Ant. Vota mea * Dómino reddam coram omni pópulo ejus.

Psalmus 115 [2]

115:1 Crédidi, propter quod locútus sum: * ego autem humiliátus sum nimis.

115:2 Ego dixi in excéssu meo: * Omnis homo mendax.

115:3 Quid retríbuam Dómino, * pro ómnibus, quæ retríbuit mihi?

115:4 Cálicem salutáris accípiam: * et nomen Dómini invocábo.

115:5 Vota mea Dómino reddam coram omni pópulo ejus: * pretiósa in conspéctu Dómini mors sanctórum ejus:

115:7 O Dómine, quia ego servus tuus: * ego servus tuus, et fílius ancíllæ tuæ.

115:7 Dirupísti víncula mea: † tibi sacrificábo hóstiam laudis, * et nomen Dómini invocábo.

115:9 Vota mea Dómino reddam in conspéctu omnis pópuli ejus: * in átriis domus Dómini, in médio tui, Jerúsalem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Vota mea Dómino reddam coram omni pópulo ejus.

Ant. Clamávi * et Dóminus exaudívit me.

Psalmus 119 [3]

119:1 Ad Dóminum cum tribulárer clamávi: * et exaudívit me.

119:2 Dómine, líbera ánimam meam a lábiis iníquis, * et a lingua dolósa.

119:3 Quid detur tibi, aut quid apponátur tibi * ad linguam dolósam?

119:4 Sagíttæ poténtis acútæ, * cum carbónibus desolatóriis.

119:5 Heu mihi, quia incolátus meus prolongátus est: † habitávi cum habitántibus Cedar: * multum íncola fuit ánima mea.

119:7 Cum his, qui odérunt pacem, eram pacíficus: * cum loquébar illis, impugnábant me gratis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Clamávi et Dóminus exaudívit me.

Ant. Auxílium meum * a Dómino, qui fecit cælum et terram.

Psalmus 120 [4]

120:1 Levávi óculos meos in montes, * unde véniet auxílium mihi.

120:2 Auxílium meum a Dómino, * qui fecit cælum et terram.

120:3 Non det in commotiónem pedem tuum: * neque dormítet qui custódit te.

120:4 Ecce, non dormitábit neque dórmiet, * qui custódit Israël.

120:5 Dóminus custódit te, Dóminus protéctio tua, * super manum déxteram tuam.

120:6 Per diem sol non uret te: * neque luna per noctem.

120:7 Dóminus custódit te ab omni malo: * custódiat ánimam tuam Dóminus.

120:8 Dóminus custódiat intróitum tuum, et éxitum tuum: * ex hoc nunc, et usque in sǽculum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Auxílium meum a Dómino, qui fecit cælum et terram.

Ant. Lætátus sum * in his, quæ dicta sunt mihi. ‡

Psalmus 121 [5]

121:1 Lætátus sum in his, quæ dicta sunt mihi: * ‡ In domum Dómini íbimus.

121:2 Stantes erant pedes nostri, * in átriis tuis, Jerúsalem.

121:3 Jerúsalem, quæ ædificátur ut cívitas: * cujus participátio ejus in idípsum.

121:4 Illuc enim ascendérunt tribus, tribus Dómini: * testimónium Israël ad confiténdum nómini Dómini.

121:5 Quia illic sedérunt sedes in judício, * sedes super domum David.

121:6 Rogáte quæ ad pacem sunt Jerúsalem: * et abundántia diligéntibus te:

121:7 Fiat pax in virtúte tua: * et abundántia in túrribus tuis.

121:8 Propter fratres meos, et próximos meos, * loquébar pacem de te:

121:9 Propter domum Dómini, Dei nostri, * quæsívi bona tibi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Lætátus sum in his, quæ dicta sunt mihi.

Capitulum Hymnus Versus {ex Commune aut Festo}

Sir 44:16-17

Ecce sacérdos magnus, qui in diébus suis plácuit Deo, et invéntus est justus: et in témpore iracúndiæ factus est reconciliátio.

℟. Deo grátias.

Hymnus

Iste Conféssor Dómini, coléntes

Quem pie laudant pópuli per orbem,

Hac die lætus méruit suprémos

Laudis honóres.

Qui pius, prudens, húmilis, pudícus,

Sóbriam duxit sine labe vitam,

Donec humános animávit auræ

Spíritus artus.

Cujus ob præstans méritum, frequénter,

Ægra quæ passim jacuére membra,

Víribus morbi dómitis, salúti

Restituúntur.

Noster hinc illi chorus obsequéntem

Cóncinit laudem celebrésque palmas,

Ut piis ejus précibus juvémur

Omne per ævum.

Sit salus illi, decus atque virtus,

Qui, super cæli sólio corúscans,

Tótius mundi sériem gubérnat,

Trinus et unus.

Amen.

℣. Justum dedúxit Dóminus per vias rectas.

℟. Et osténdit illi regnum Dei.

Canticum: Magnificat {Antiphona ex Proprio Sanctorum}

Ant. O Doctor óptime, * Ecclésiæ sanctæ lumen, beáte Basíli, divínæ legis amátor, deprecáre pro nobis Fílium Dei.

Canticum B. Mariæ Virginis

Luc. 1:46-55

1:46 Magníficat ✠ * ánima mea Dóminum.

1:47 Et exsultávit spíritus meus: * in Deo, salutári meo.

1:48 Quia respéxit humilitátem ancíllæ suæ: * ecce enim ex hoc beátam me dicent omnes generatiónes.

1:49 Quia fecit mihi magna qui potens est: * et sanctum nomen ejus.

1:50 Et misericórdia ejus, a progénie in progénies: * timéntibus eum.

1:51 Fecit poténtiam in brácchio suo: * dispérsit supérbos mente cordis sui.

1:52 Depósuit poténtes de sede: * et exaltávit húmiles.

1:53 Esuriéntes implévit bonis: * et dívites dimísit inánes.

1:54 Suscépit Israël púerum suum: * recordátus misericórdiæ suæ.

1:55 Sicut locútus est ad patres nostros: * Ábraham, et sémini ejus in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. O Doctor óptime, Ecclésiæ sanctæ lumen, beáte Basíli, divínæ legis amátor, deprecáre pro nobis Fílium Dei.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Exáudi, quǽsumus, Dómine, preces nostras, quas in beáti Basilíi Confessóris tui atque Pontíficis solemnitáte deférimus: et, qui tibi digne méruit famulári, ejus intercedéntibus méritis, ab ómnibus nos absólve peccátis.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Commemoratio Ss. Viti, Modesti atque Crescentiæ Martyrum

Ant. Istórum est enim regnum cælórum qui contempsérunt vitam mundi, et pervenérunt ad prǽmia regni, et lavérunt stolas suas in sánguine Agni.

℣. Lætámini in Dómino, et exsultáte justi.

℟. Et gloriámini omnes recti corde.

Orémus.

Da Ecclésiæ tuæ, quǽsumus, Dómine, sanctis Martýribus tuis Vito, Modésto atque Crescéntia intercedéntibus, supérbe non sápere, sed tibi plácita humilitáte profícere: ut, prava despíciens, quæcúmque recta sunt, líbera exérceat caritáte.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Et si tunc terminetur Officium, dicitur tantum Pater Noster secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Completorium

Incipit

℣. Jube, domne, benedícere.

Benedictio. Noctem quiétam et finem perféctum concédat nobis Dóminus omnípotens.

℟. Amen.

Lectio brevis

1 Pet 5:8-9

Fratres: Sóbrii estóte, et vigiláte: quia adversárius vester diábolus tamquam leo rúgiens círcuit, quærens quem dévoret: cui resístite fortes in fide.

℣. Tu autem, Dómine, miserére nobis.

℟. Deo grátias.

℣. Adjutórium nostrum ✠ in nómine Dómini.

℟. Qui fecit cælum et terram.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Joánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Joánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Convérte nos ✙︎ Deus, salutáris noster.

℟. Et avérte iram tuam a nobis.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {ex Psalterio secundum diem}

Ant. Salvum me fac.

Psalmus 6 [1]

6:2 Dómine, ne in furóre tuo árguas me, * neque in ira tua corrípias me.

6:3 Miserére mei, Dómine, quóniam infírmus sum: * sana me, Dómine, quóniam conturbáta sunt ossa mea.

6:4 Et ánima mea turbáta est valde: * sed tu, Dómine, úsquequo?

6:5 Convértere, Dómine, et éripe ánimam meam: * salvum me fac propter misericórdiam tuam.

6:6 Quóniam non est in morte qui memor sit tui: * in inférno autem quis confitébitur tibi?

6:7 Laborávi in gémitu meo, † lavábo per síngulas noctes lectum meum: * lácrimis meis stratum meum rigábo.

6:8 Turbátus est a furóre óculus meus: * inveterávi inter omnes inimícos meos.

6:9 Discédite a me, omnes, qui operámini iniquitátem: * quóniam exaudívit Dóminus vocem fletus mei.

6:10 Exaudívit Dóminus deprecatiónem meam, * Dóminus oratiónem meam suscépit.

6:11 Erubéscant, et conturbéntur veheménter omnes inimíci mei: * convertántur et erubéscant valde velóciter.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 7(2-10) [2]

7:2 Dómine, Deus meus, in te sperávi: * salvum me fac ex ómnibus persequéntibus me, et líbera me.

7:3 Nequándo rápiat ut leo ánimam meam, * dum non est qui rédimat, neque qui salvum fáciat.

7:4 Dómine, Deus meus, si feci istud, * si est iníquitas in mánibus meis:

7:5 Si réddidi retribuéntibus mihi mala, * décidam mérito ab inimícis meis inánis.

7:6 Persequátur inimícus ánimam meam, † et comprehéndat, et concúlcet in terra vitam meam, * et glóriam meam in púlverem dedúcat.

7:7 Exsúrge, Dómine, in ira tua: * et exaltáre in fínibus inimicórum meórum.

7:7 Et exsúrge, Dómine, Deus meus, in præcépto quod mandásti: * et synagóga populórum circúmdabit te.

7:8 Et propter hanc in altum regrédere: * Dóminus júdicat pópulos.

7:9 Júdica me, Dómine, secúndum justítiam meam, * et secúndum innocéntiam meam super me.

7:10 Consumétur nequítia peccatórum, et díriges justum, * scrutans corda et renes, Deus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 7(11-18) [3]

7:11 Justum adjutórium meum a Dómino, * qui salvos facit rectos corde.

7:12 Deus judex justus, fortis, et pátiens: * numquid iráscitur per síngulos dies?

7:13 Nisi convérsi fuéritis, gládium suum vibrábit: * arcum suum teténdit, et parávit illum.

7:14 Et in eo parávit vasa mortis: * sagíttas suas ardéntibus effécit.

7:15 Ecce, partúriit injustítiam: * concépit dolórem, et péperit iniquitátem.

7:16 Lacum apéruit, et effódit eum: * et íncidit in fóveam quam fecit.

7:17 Convertétur dolor ejus in caput ejus: * et in vérticem ipsíus iníquitas ejus descéndet.

7:18 Confitébor Dómino secúndum justítiam ejus: * et psallam nómini Dómini altíssimi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salvum me fac, Dómine, propter misericórdiam tuam.

Hymnus

Te lucis ante términum,

Rerum Creátor, póscimus,

Ut pro tua cleméntia

Sis præsul et custódia.

Procul recédant sómnia,

Et nóctium phantásmata;

Hostémque nostrum cómprime,

Ne polluántur córpora.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Capitulum Responsorium Versus

Jer 14:9

Tu autem in nobis es, Dómine, et nomen sanctum tuum invocátum est super nos: ne derelínquas nos, Dómine, Deus noster.

℟. Deo grátias.

℟.br. In manus tuas, Dómine, * Comméndo spíritum meum.

℟. In manus tuas, Dómine, * Comméndo spíritum meum.

℣. Redemísti nos, Dómine, Deus veritátis.

℟. Comméndo spíritum meum.

℣. Glória Patri, et Fílio, * et Spirítui Sancto.

℟. In manus tuas, Dómine, * Comméndo spíritum meum.

℣. Custódi nos, Dómine, ut pupíllam óculi.

℟. Sub umbra alárum tuárum prótege nos.

Canticum: Nunc dimittis

Ant. Salva nos.

Canticum Simeonis

Luc. 2:29-32

2:29 Nunc dimíttis ✠ servum tuum, Dómine, * secúndum verbum tuum in pace:

2:30 Quia vidérunt óculi mei * salutáre tuum,

2:31 Quod parásti * ante fáciem ómnium populórum,

2:32 Lumen ad revelatiónem géntium, * et glóriam plebis tuæ Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salva nos, Dómine, vigilántes, custódi nos dormiéntes; ut vigilémus cum Christo, et requiescámus in pace.

Preces Dominicales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Vísita, quǽsumus, Dómine, habitatiónem istam, et omnes insídias inimíci ab ea longe repélle: Ángeli tui sancti hábitent in ea, qui nos in pace custódiant; et benedíctio tua sit super nos semper.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Benedictio. Benedícat et custódiat nos omnípotens et miséricors Dóminus, ✠ Pater, et Fílius, et Spíritus Sanctus.

℟. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Deinde dicitur secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Si post Completorium immediate sequatur Matutinum, tunc bis dicitur Pater noster, Ave Maria et Credo, pro fine videlicet Officii diei præcedentis, et pro initio Officii diei sequentis.

Ss. Viti, Modesti atque Crescentiæ Martyrum
Simplex
Tempora: Feria tertia infra Hebdomadam IV post Octavam Pentecostes

Ad Matutinum

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Dómine, lábia + mea apéries.

℟. Et os meum annuntiábit laudem tuam.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Invitatorium {Antiphona ex Commune aut Festo}

Ant. Regem Mártyrum Dóminum, * Veníte, adorémus.

Ant. Regem Mártyrum Dóminum, * Veníte, adorémus.

Veníte, exsultémus Dómino, jubilémus Deo, salutári nostro: præoccupémus fáciem ejus in confessióne, et in psalmis jubilémus ei.

Ant. Regem Mártyrum Dóminum, * Veníte, adorémus.

Quóniam Deus magnus Dóminus, et Rex magnus super omnes deos, quóniam non repéllet Dóminus plebem suam: quia in manu ejus sunt omnes fines terræ, et altitúdines móntium ipse cónspicit.

Ant. Veníte, adorémus.

Quóniam ipsíus est mare, et ipse fecit illud, et áridam fundavérunt manus ejus (genuflectitur) veníte, adorémus, et procidámus ante Deum: plorémus coram Dómino, qui fecit nos, quia ipse est Dóminus, Deus noster; nos autem pópulus ejus, et oves páscuæ ejus.

Ant. Regem Mártyrum Dóminum, * Veníte, adorémus.

Hódie, si vocem ejus audiéritis, nolíte obduráre corda vestra, sicut in exacerbatióne secúndum diem tentatiónis in desérto: ubi tentavérunt me patres vestri, probavérunt et vidérunt ópera mea.

Ant. Veníte, adorémus.

Quadragínta annis próximus fui generatióni huic, et dixi: Semper hi errant corde, ipsi vero non cognovérunt vias meas: quibus jurávi in ira mea: Si introíbunt in réquiem meam.

Ant. Regem Mártyrum Dóminum, * Veníte, adorémus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Veníte, adorémus.

Ant. Regem Mártyrum Dóminum, * Veníte, adorémus.

Hymnus {ex Commune aut Festo}

Christo profúsum sánguinem,

Et Mártyrum victórias,

Dignámque cælo láuream

Lætis sequámur vócibus.

Terróre victo sǽculi,

Pœnísque spretis córporis,

Mortis sacræ compéndio

Vitam beátam póssident.

Tradúntur igni Mártyres,

Et bestiárum déntibus;

Armáta sævit úngulis

Tortóris insáni manus.

Nudáta pendent víscera,

Sanguis sacrátus fúnditur;

Sed pérmanent immóbiles,

Vitæ perénnis grátia.

Te nunc, Redémptor, quǽsumus,

Ut mártyrum consórtio

Jungas precántes sérvulos

In sempitérna sǽcula.

Amen.

Psalmi cum lectionibus {Antiphonæ ex Psalterio secundum tempora}

Nocturnus I.

Ant. Expúgna, Dómine.

Psalmus 34(1-10) [1]

34:1 Júdica, Dómine, nocéntes me, * expúgna impugnántes me.

34:2 Apprehénde arma et scutum: * et exsúrge in adjutórium mihi.

34:3 Effúnde frámeam, et conclúde advérsus eos, qui persequúntur me: * dic ánimæ meæ: Salus tua ego sum.

34:4 Confundántur et revereántur, * quæréntes ánimam meam.

34:4 Avertántur retrórsum, et confundántur * cogitántes mihi mala.

34:5 Fiant tamquam pulvis ante fáciem venti: * et Ángelus Dómini coárctans eos.

34:6 Fiat via illórum ténebræ et lúbricum: * et Ángelus Dómini pérsequens eos.

34:7 Quóniam gratis abscondérunt mihi intéritum láquei sui: * supervácue exprobravérunt ánimam meam.

34:8 Véniat illi láqueus, quem ignórat: et cáptio, quam abscóndit, apprehéndat eum: * et in láqueum cadat in ipsum.

34:9 Ánima autem mea exsultábit in Dómino: * et delectábitur super salutári suo.

34:10 Ómnia ossa mea dicent: * Dómine, quis símilis tibi?

34:10 Erípiens ínopem de manu fortiórum ejus: * egénum et páuperem a diripiéntibus eum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Expúgna, Dómine, impugnántes me.

Ant. Restítue ánimam meam.

Psalmus 34(11-17) [2]

34:11 Surgéntes testes iníqui, * quæ ignorábam interrogábant me.

34:12 Retribuébant mihi mala pro bonis: * sterilitátem ánimæ meæ.

34:13 Ego autem cum mihi molésti essent, * induébar cilício.

34:13 Humiliábam in jejúnio ánimam meam: * et orátio mea in sinu meo convertétur.

34:14 Quasi próximum, et quasi fratrem nostrum, sic complacébam: * quasi lugens et contristátus, sic humiliábar.

34:15 Et advérsum me lætáti sunt, et convenérunt: * congregáta sunt super me flagélla, et ignorávi.

34:16 Dissipáti sunt, nec compúncti, tentavérunt me, subsannavérunt me subsannatióne: * frenduérunt super me déntibus suis.

34:17 Dómine, quando respícies? * restítue ánimam meam a malignitáte eórum, a leónibus únicam meam.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Restítue ánimam meam a malefáctis eórum, Dómine.

Ant. Exsúrge, Dómine.

Psalmus 34(18-28) [3]

34:18 Confitébor tibi in ecclésia magna, * in pópulo gravi laudábo te.

34:19 Non supergáudeant mihi qui adversántur mihi iníque: * qui odérunt me gratis et ánnuunt óculis.

34:20 Quóniam mihi quidem pacífice loquebántur: * et in iracúndia terræ loquéntes, dolos cogitábant.

34:21 Et dilatavérunt super me os suum: * dixérunt: Euge, euge, vidérunt óculi nostri.

34:22 Vidísti, Dómine, ne síleas: * Dómine, ne discédas a me.

34:23 Exsúrge et inténde judício meo: * Deus meus, et Dóminus meus in causam meam.

34:24 Júdica me secúndum justítiam tuam, Dómine, Deus meus, * et non supergáudeant mihi.

34:25 Non dicant in córdibus suis: Euge, euge, ánimæ nostræ: * nec dicant: Devorávimus eum.

34:26 Erubéscant et revereántur simul, * qui gratulántur malis meis.

34:26 Induántur confusióne et reveréntia * qui magna loquúntur super me.

34:27 Exsúltent et læténtur qui volunt justítiam meam: * et dicant semper: Magnificétur Dóminus qui volunt pacem servi ejus.

34:28 Et lingua mea meditábitur justítiam tuam, * tota die laudem tuam.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exsúrge, Dómine, et inténde judício meo.

Ant. Noli æmulári. ‡

Psalmus 36(1-15) [4]

36:1 Noli æmulári ‡ in malignántibus: * neque zeláveris faciéntes iniquitátem.

36:2 Quóniam tamquam fænum velóciter aréscent: * et quemádmodum ólera herbárum cito décident.

36:3 Spera in Dómino, et fac bonitátem: * et inhábita terram, et pascéris in divítiis ejus.

36:4 Delectáre in Dómino: * et dabit tibi petitiónes cordis tui.

36:5 Revéla Dómino viam tuam, et spera in eo: * et ipse fáciet.

36:6 Et edúcet quasi lumen justítiam tuam: et judícium tuum tamquam merídiem: * súbditus esto Dómino, et ora eum.

36:7 Noli æmulári in eo, qui prosperátur in via sua: * in hómine faciénte injustítias.

36:8 Désine ab ira, et derelínque furórem: * noli æmulári ut malignéris.

36:9 Quóniam qui malignántur, exterminabúntur: * sustinéntes autem Dóminum, ipsi hereditábunt terram.

36:10 Et adhuc pusíllum, et non erit peccátor: * et quæres locum ejus et non invénies.

36:11 Mansuéti autem hereditábunt terram: * et delectabúntur in multitúdine pacis.

36:12 Observábit peccátor justum: * et stridébit super eum déntibus suis.

36:13 Dóminus autem irridébit eum: * quóniam próspicit quod véniet dies ejus.

36:14 Gládium evaginavérunt peccatóres: * intendérunt arcum suum,

36:14 Ut deíciant páuperem et ínopem: * ut trucídent rectos corde.

36:15 Gládius eórum intret in corda ipsórum: * et arcus eórum confringátur.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Noli æmulári in eo qui prosperátur et facit iniquitátem.

Ant. Brácchia peccatórum.

Psalmus 36(16-29) [5]

36:16 Mélius est módicum justo, * super divítias peccatórum multas.

36:17 Quóniam brácchia peccatórum conteréntur: * confírmat autem justos Dóminus.

36:18 Novit Dóminus dies immaculatórum: * et heréditas eórum in ætérnum erit.

36:19 Non confundéntur in témpore malo, et in diébus famis saturabúntur: * quia peccatóres períbunt.

36:20 Inimíci vero Dómini mox ut honorificáti fúerint et exaltáti: * deficiéntes, quemádmodum fumus defícient.

36:21 Mutuábitur peccátor, et non solvet: * justus autem miserétur et tríbuet.

36:22 Quia benedicéntes ei hereditábunt terram: * maledicéntes autem ei disperíbunt.

36:23 Apud Dóminum gressus hóminis dirigéntur: * et viam ejus volet.

36:24 Cum cecíderit non collidétur: * quia Dóminus suppónit manum suam.

36:25 Júnior fui, étenim sénui: * et non vidi justum derelíctum, nec semen ejus quærens panem.

36:26 Tota die miserétur et cómmodat: * et semen illíus in benedictióne erit.

36:27 Declína a malo, et fac bonum: * et inhábita in sǽculum sǽculi.

36:28 Quia Dóminus amat judícium, et non derelínquet sanctos suos: * in ætérnum conservabúntur.

36:28 Injústi puniéntur: * et semen impiórum períbit.

36:29 Justi autem hereditábunt terram: * et inhabitábunt in sǽculum sǽculi super eam.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Brácchia peccatórum conteréntur, confírmat autem justos Dóminus.

Ant. Custódi innocéntiam.

Psalmus 36(30-40) [6]

36:30 Os justi meditábitur sapiéntiam, * et lingua ejus loquétur judícium.

36:31 Lex Dei ejus in corde ipsíus, * et non supplantabúntur gressus ejus.

36:32 Consíderat peccátor justum: * et quærit mortificáre eum.

36:33 Dóminus autem non derelínquet eum in mánibus ejus: * nec damnábit eum, cum judicábitur illi.

36:34 Exspécta Dóminum, et custódi viam ejus: et exaltábit te ut hereditáte cápias terram: * cum períerint peccatóres vidébis.

36:35 Vidi ímpium superexaltátum, * et elevátum sicut cedros Líbani.

36:36 Et transívi, et ecce non erat: * et quæsívi eum, et non est invéntus locus ejus.

36:37 Custódi innocéntiam, et vide æquitátem: * quóniam sunt relíquiæ hómini pacífico.

36:38 Injústi autem disperíbunt simul: * relíquiæ impiórum interíbunt.

36:39 Salus autem justórum a Dómino: * et protéctor eórum in témpore tribulatiónis.

36:40 Et adjuvábit eos Dóminus et liberábit eos: * et éruet eos a peccatóribus, et salvábit eos: quia speravérunt in eo.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Custódi innocéntiam et vide æquitátem.

Ant. Ne in ira tua.

Psalmus 37(2-11) [7]

37:2 Dómine, ne in furóre tuo árguas me, * neque in ira tua corrípias me.

37:3 Quóniam sagíttæ tuæ infíxæ sunt mihi: * et confirmásti super me manum tuam.

37:4 Non est sánitas in carne mea a fácie iræ tuæ: * non est pax óssibus meis a fácie peccatórum meórum.

37:5 Quóniam iniquitátes meæ supergréssæ sunt caput meum: * et sicut onus grave gravátæ sunt super me.

37:6 Putruérunt et corrúptæ sunt cicatríces meæ, * a fácie insipiéntiæ meæ.

37:7 Miser factus sum, et curvátus sum usque in finem: * tota die contristátus ingrediébar.

37:8 Quóniam lumbi mei impléti sunt illusiónibus: * et non est sánitas in carne mea.

37:9 Afflíctus sum, et humiliátus sum nimis: * rugiébam a gémitu cordis mei.

37:10 Dómine, ante te omne desidérium meum: * et gémitus meus a te non est abscónditus.

37:11 Cor meum conturbátum est, derelíquit me virtus mea: * et lumen oculórum meórum, et ipsum non est mecum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ne in ira tua corrípias me, Dómine.

Ant. Inténde in adjutórium meum.

Psalmus 37(12-23) [8]

37:12 Amíci mei, et próximi mei * advérsum me appropinquavérunt, et stetérunt.

37:12 Et qui juxta me erant, de longe stetérunt: * et vim faciébant qui quærébant ánimam meam.

37:13 Et qui inquirébant mala mihi, locúti sunt vanitátes: * et dolos tota die meditabántur.

37:14 Ego autem tamquam surdus non audiébam: * et sicut mutus non apériens os suum.

37:15 Et factus sum sicut homo non áudiens: * et non habens in ore suo redargutiónes.

37:16 Quóniam in te, Dómine, sperávi: * tu exáudies me, Dómine, Deus meus.

37:17 Quia dixi: Nequándo supergáudeant mihi inimíci mei: * et dum commovéntur pedes mei, super me magna locúti sunt.

37:18 Quóniam ego in flagélla parátus sum: * et dolor meus in conspéctu meo semper.

37:19 Quóniam iniquitátem meam annuntiábo: * et cogitábo pro peccáto meo.

37:20 Inimíci autem mei vivunt, et confirmáti sunt super me: * et multiplicáti sunt qui odérunt me iníque.

37:21 Qui retríbuunt mala pro bonis, detrahébant mihi: * quóniam sequébar bonitátem.

37:22 Ne derelínquas me, Dómine, Deus meus: * ne discésseris a me.

37:23 Inténde in adjutórium meum, * Dómine, Deus, salútis meæ.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Inténde in adjutórium meum, Dómine, virtus salútis meæ.

Ant. Ámove, Dómine.

Psalmus 38 [9]

38:2 Dixi: Custódiam vias meas: * ut non delínquam in lingua mea.

38:2 Pósui ori meo custódiam, * cum consísteret peccátor advérsum me.

38:3 Obmútui, et humiliátus sum, et sílui a bonis: * et dolor meus renovátus est.

38:4 Concáluit cor meum intra me: * et in meditatióne mea exardéscet ignis.

38:5 Locútus sum in lingua mea: * Notum fac mihi, Dómine, finem meum.

38:5 Et númerum diérum meórum quis est: * ut sciam quid desit mihi.

38:6 Ecce mensurábiles posuísti dies meos: * et substántia mea tamquam níhilum ante te.

38:6 Verúmtamen univérsa vánitas, * omnis homo vivens.

38:7 Verúmtamen in imágine pertránsit homo: * sed et frustra conturbátur.

38:7 Thesaurízat: * et ignórat cui congregábit ea.

38:8 Et nunc quæ est exspectátio mea? Nonne Dóminus? * Et substántia mea apud te est.

38:9 Ab ómnibus iniquitátibus meis érue me: * oppróbrium insipiénti dedísti me.

38:10 Obmútui, et non apérui os meum, quóniam tu fecísti: * ámove a me plagas tuas.

38:12 A fortitúdine manus tuæ ego deféci in increpatiónibus: * propter iniquitátem corripuísti hóminem.

38:12 Et tabéscere fecísti sicut aráneam ánimam ejus: * verúmtamen vane conturbátur omnis homo.

38:13 Exáudi oratiónem meam, Dómine, et deprecatiónem meam: * áuribus pércipe lácrimas meas.

38:13 Ne síleas: quóniam ádvena ego sum apud te, et peregrínus, * sicut omnes patres mei.

38:14 Remítte mihi, ut refrígerer priúsquam ábeam, * et ámplius non ero.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ámove, Dómine, a me plagas tuas.

℣. Deus, ne síleas a me, remítte mihi.

℟. Quóniam íncola ego sum apud te et peregrínus.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Ipsíus píetas et misericórdia nos ádjuvet, qui cum Patre et Spíritu Sancto vivit et regnat in sǽcula sæculórum.

℟. Amen.

℣. Jube, domne, benedícere.

Benedictio. Ille nos benedícat, qui sine fine vivit et regnat.

℟. Amen.

Lectio 1

De libro primo Regum

1 Reg 17:38-40

38 Et índuit Saul David vestiméntis suis et impósuit gáleam ǽream super caput ejus et vestívit eum loríca.

39 Accínctus ergo David gládio ejus super vestem suam cœpit tentáre si armátus posset incédere, non enim habébat consuetúdinem. Dixítque David ad Saul: Non possum sic incédere, quia non usum hábeo. Et depósuit ea,

40 Et tulit báculum suum, quem semper habébat in mánibus, et elégit sibi quinque limpidíssimos lápides de torrénte et misit eos in peram pastorálem, quam habébat secum, et fundam manu tulit et procéssit advérsum Philisthǽum.

℣. Tu autem, Dómine, miserére nobis.

℟. Deo grátias.

℟. Dómine, si convérsus fúerit pópulus tuus, et oráverit ad sanctuárium tuum:

* Tu exáudies de cælo, Dómine, et líbera eos de mánibus inimicórum suórum.

℣. Si peccáverit in te pópulus tuus, et convérsus égerit pœniténtiam, veniénsque oráverit in isto loco.

℟. Tu exáudies de cælo, Dómine, et líbera eos de mánibus inimicórum suórum.

℣. Jube, domne, benedícere.

Benedictio. Quorum festum cólimus, ipsi intercédant pro nobis ad Dóminum.

℟. Amen.

Lectio 2

1 Reg 17:41-46

41 Ibat autem Philisthǽus incédens et appropínquans advérsum David, et ármiger ejus ante eum.

42 Cumque inspexísset Philisthǽus et vidísset David, despéxit eum; erat enim adoléscens rufus et pulcher aspéctu.

43 Et dixit Philisthǽus ad David: Numquid ego canis sum, quod tu venis ad me cum báculo? Et maledíxit Philisthǽus David in diis suis,

44 Dixítque ad David: Veni ad me et dabo carnes tuas volatílibus cæli et béstiis terræ.

45 Dixit autem David ad Philisthǽum: Tu venis ad me cum gládio et hasta et clípeo, ego autem vénio ad te in nómine Dómini exercítuum, Dei ágminum Israël, quibus exprobrásti

46 Hódie; et dabit te Dóminus in manu mea, et percútiam te et áuferam caput tuum a te et dabo cadávera castrórum Philísthiim hódie volatílibus cæli et béstiis terræ, ut sciat omnis terra quia est Deus in Israël.

℣. Tu autem, Dómine, miserére nobis.

℟. Deo grátias.

℟. Factum est, dum tólleret Dóminus Elíam per túrbinem in cælum,

* Eliséus clamábat, dicens: Pater mi, pater mi, currus Israël, et auríga ejus.

℣. Cumque pérgerent, et incedéntes sermocinaréntur, ecce currus ígneus et equi ígnei divisérunt utrúmque, et ascéndit Elías per túrbinem in cælum.

℟. Eliséus clamábat, dicens: Pater mi, pater mi, currus Israël, et auríga ejus.

℣. Glória Patri, et Fílio, * et Spirítui Sancto.

℟. Eliséus clamábat, dicens: Pater mi, pater mi, currus Israël, et auríga ejus.

℣. Jube, domne, benedícere.

Benedictio. Ad societátem cívium supernórum perdúcat nos Rex Angelórum.

℟. Amen.

Lectio 3

Vitus admodum puer inscio patre baptizatus est: quod cum ille rescivisset, nihil prætermisit, quo filium a christiana religione removeret. Qua in voluntate permanentem, Valeriano judici verberibus castigandum tradidit. Sed nihilominus in sententia persistens, patri redditus est. Sed dum eum pater gravius punire cogitat, Vitus Angeli monitu, comitibus Modesto et Crescentia, ejus educatoribus, migrat in alienas terras: ibique eam sanctitatis laudem adeptus est, ut ejus fama ad Diocletianum perlata, ipsum imperator accerseret, ut filium suum a dæmone vexatum liberaret: Quo liberato, cum ei amplissimis præmiis ingratus imperator, ut deos coleret, persuadere non potuisset, una cum Modesto et Crescentia vinculis constrictum mittit in carcerem. Quos ubi constantiores esse comperit, demitti jubet in ingens vas liquato plumbo, ferventi resina ac pice plenum: in quo cum trium Hebræorum puerorum more divinos hymnos canerent, inde erepti leoni objiciuntur: qui prostérnens se, eorum pedes lambebat. Quare inflammatus ira imperator, quod multitudinem videbat miraculo commoveri, eos in catasta sterni jubet et ita cædi eorum membra, atque ossa divelli. Quo tempore tonitrua, fulgura, magnique terræmotus fuere, quibus templa deorum corruerunt, et multi oppressi sunt. Eorum reliquias Florentia nobilis femina, unguentis conditas, honorifice sepelivit.

℣. Tu autem, Dómine, miserére nobis.

℟. Deo grátias.

Te Deum

Te Deum laudámus: * te Dóminum confitémur.

Te ætérnum Patrem * omnis terra venerátur.

Tibi omnes Ángeli, * tibi Cæli, et univérsæ Potestátes:

Tibi Chérubim et Séraphim * incessábili voce proclámant:

Fit reverentia Sanctus, Sanctus, Sanctus * Dóminus Deus Sábaoth.

Pleni sunt cæli et terra * majestátis glóriæ tuæ.

Te gloriósus * Apostolórum chorus,

Te Prophetárum * laudábilis númerus,

Te Mártyrum candidátus * laudat exércitus.

Te per orbem terrárum * sancta confitétur Ecclésia,

Patrem * imménsæ majestátis;

Venerándum tuum verum * et únicum Fílium;

Sanctum quoque * Paráclitum Spíritum.

Tu Rex glóriæ, * Christe.

Tu Patris * sempitérnus es Fílius.

Fit reverentia Tu, ad liberándum susceptúrus hóminem: * non horruísti Vírginis úterum.

Tu, devícto mortis acúleo, * aperuísti credéntibus regna cælórum.

Tu ad déxteram Dei sedes, * in glória Patris.

Judex créderis * esse ventúrus.

Sequens versus dicitur flexis genibus Te ergo quǽsumus, tuis fámulis súbveni, * quos pretióso sánguine redemísti.

Ætérna fac cum Sanctis tuis * in glória numerári.

Salvum fac pópulum tuum, Dómine, * et bénedic hereditáti tuæ.

Et rege eos, * et extólle illos usque in ætérnum.

Per síngulos dies * benedícimus te.

Fit reverentia, secundum consuetudinem Et laudámus nomen tuum in sǽculum, * et in sǽculum sǽculi.

Dignáre, Dómine, die isto * sine peccáto nos custodíre.

Miserére nostri, Dómine, * miserére nostri.

Fiat misericórdia tua, Dómine, super nos, * quemádmodum sperávimus in te.

In te, Dómine, sperávi: * non confúndar in ætérnum.

Reliqua omittuntur, nisi separandæ sint.

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Da Ecclésiæ tuæ, quǽsumus, Dómine, sanctis Martýribus tuis Vito, Modésto atque Crescéntia intercedéntibus, supérbe non sápere, sed tibi plácita humilitáte profícere: ut, prava despíciens, quæcúmque recta sunt, líbera exérceat caritáte.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Laudes

Incipit

Si Matutinum a Laudibus separatur, tunc dicitur secreto:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Secus absolute incipiuntur, ut sequitur:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Psalterio secundum diem}

Ant. Cantáte. ‡

Psalmus 95 [1]

95:1 Cantáte ‡ Dómino cánticum novum: * cantáte Dómino, omnis terra.

95:2 Cantáte Dómino, et benedícite nómini ejus: * annuntiáte de die in diem salutáre ejus.

95:3 Annuntiáte inter gentes glóriam ejus, * in ómnibus pópulis mirabília ejus.

95:4 Quóniam magnus Dóminus, et laudábilis nimis: * terríbilis est super omnes deos.

95:5 Quóniam omnes dii géntium dæmónia: * Dóminus autem cælos fecit.

95:6 Conféssio, et pulchritúdo in conspéctu ejus: * sanctimónia et magnificéntia in sanctificatióne ejus.

95:7 Afférte Dómino, pátriæ géntium, afférte Dómino glóriam et honórem: * afférte Dómino glóriam nómini ejus.

95:8 Tóllite hóstias, et introíte in átria ejus: * adoráte Dóminum in átrio sancto ejus.

95:9 Commoveátur a fácie ejus univérsa terra: * dícite in géntibus quia Dóminus regnávit.

95:10 Étenim corréxit orbem terræ qui non commovébitur: * judicábit pópulos in æquitáte.

95:11 Læténtur cæli, et exsúltet terra: commoveátur mare, et plenitúdo ejus: * gaudébunt campi, et ómnia quæ in eis sunt.

95:12 Tunc exsultábunt ómnia ligna silvárum a fácie Dómini, quia venit: * quóniam venit judicáre terram.

95:13 Judicábit orbem terræ in æquitáte, * et pópulos in veritáte sua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Cantáte Dómino et benedícite nómini ejus.

Ant. Salutáre vultus mei.

Psalmus 42 [2]

42:1 Júdica me, Deus, et discérne causam meam de gente non sancta, * ab hómine iníquo, et dolóso érue me.

42:2 Quia tu es, Deus, fortitúdo mea: * quare me repulísti? et quare tristis incédo, dum afflígit me inimícus?

42:3 Emítte lucem tuam et veritátem tuam: * ipsa me deduxérunt, et adduxérunt in montem sanctum tuum, et in tabernácula tua.

42:4 Et introíbo ad altáre Dei: * ad Deum, qui lætíficat juventútem meam.

42:5 Confitébor tibi in cíthara, Deus, Deus meus: * quare tristis es, ánima mea? et quare contúrbas me?

42:6 Spera in Deo, quóniam adhuc confitébor illi: * salutáre vultus mei, et Deus meus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salutáre vultus mei, Deus meus.

Ant. Illúmina, Dómine.

Psalmus 66 [3]

66:2 Deus misereátur nostri, et benedícat nobis: * illúminet vultum suum super nos, et misereátur nostri.

66:3 Ut cognoscámus in terra viam tuam, * in ómnibus géntibus salutáre tuum.

66:4 Confiteántur tibi pópuli, Deus: * confiteántur tibi pópuli omnes.

66:5 Læténtur et exsúltent gentes: * quóniam júdicas pópulos in æquitáte, et gentes in terra dírigis.

66:6 Confiteántur tibi pópuli, Deus, confiteántur tibi pópuli omnes: * terra dedit fructum suum.

66:7 Benedícat nos Deus, Deus noster, benedícat nos Deus: * et métuant eum omnes fines terræ.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Illúmina, Dómine, vultum tuum super nos.

Ant. Exaltáte.

Canticum Tobiæ [4]

Tob. 13:1-11

13:1 Magnus es, Dómine, in ætérnum, * et in ómnia sǽcula regnum tuum:

13:2 Quóniam tu flagéllas, et salvas: dedúcis ad ínferos, et redúcis: * et non est qui effúgiat manum tuam.

13:3 Confitémini Dómino, fílii Israël, * et in conspéctu géntium laudáte eum:

13:4 Quóniam ídeo dispérsit vos inter gentes, quæ ignórant eum, * ut vos enarrétis mirabília ejus,

13:5 Et faciátis scire eos, * quia non est álius Deus omnípotens præter eum.

13:6 Ipse castigávit nos propter iniquitátes nostras: * et ipse salvábit nos propter misericórdiam suam.

13:7 Aspícite ergo quæ fecit nobíscum, et cum timóre et tremóre confitémini illi: * Regémque sæculórum exaltáte in opéribus vestris.

13:8 Ego autem in terra captivitátis meæ confitébor illi: * quóniam osténdit majestátem suam in gentem peccatrícem.

13:9 Convertímini ítaque, peccatóres, et fácite justítiam coram Deo, * credéntes quod fáciat vobíscum misericórdiam suam:

13:10 Ego autem, et ánima mea * in eo lætábimur.

13:11 Benedícite Dóminum, omnes elécti ejus: * ágite dies lætítiæ, et confitémini illi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exaltáte Regem sæculórum in opéribus vestris.

Ant. Laudáte. ‡

Psalmus 134 [5]

134:1 Laudáte ‡ nomen Dómini, * laudáte, servi, Dóminum.

134:2 Qui statis in domo Dómini, * in átriis domus Dei nostri.

134:3 Laudáte Dóminum, quia bonus Dóminus: * psállite nómini ejus, quóniam suáve.

134:4 Quóniam Jacob elégit sibi Dóminus, * Israël in possessiónem sibi.

134:5 Quia ego cognóvi quod magnus est Dóminus, * et Deus noster præ ómnibus diis.

134:6 Ómnia quæcúmque vóluit, Dóminus fecit in cælo, et in terra, * in mari, et in ómnibus abýssis.

134:7 Edúcens nubes ab extrémo terræ: * fúlgura in plúviam fecit.

134:8 Qui prodúcit ventos de thesáuris suis: * qui percússit primogénita Ægýpti ab hómine usque ad pecus.

134:9 Et misit signa, et prodígia in médio tui, Ægýpte: * in Pharaónem, et in omnes servos ejus.

134:10 Qui percússit gentes multas: * et occídit reges fortes:

134:11 Sehon, regem Amorrhæórum, et Og, regem Basan, * et ómnia regna Chánaan.

134:12 Et dedit terram eórum hereditátem, * hereditátem Israël, pópulo suo.

134:13 Dómine, nomen tuum in ætérnum: * Dómine, memoriále tuum in generatiónem et generatiónem.

134:14 Quia judicábit Dóminus pópulum suum: * et in servis suis deprecábitur.

134:15 Simulácra géntium argéntum, et aurum, * ópera mánuum hóminum.

134:16 Os habent, et non loquéntur: * óculos habent, et non vidébunt.

134:17 Aures habent, et non áudient: * neque enim est spíritus in ore ipsórum.

134:18 Símiles illis fiant qui fáciunt ea: * et omnes qui confídunt in eis.

134:19 Domus Israël, benedícite Dómino: * domus Aaron, benedícite Dómino.

134:20 Domus Levi, benedícite Dómino: * qui timétis Dóminum, benedícite Dómino.

134:21 Benedíctus Dóminus ex Sion, * qui hábitat in Jerúsalem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Laudáte nomen Dómini, qui statis in domo Dómini.

Capitulum Hymnus Versus {ex Commune aut Festo}

Sap 3:1-3

Justórum ánimæ in manu Dei sunt, et non tanget illos torméntum mortis. Visi sunt óculis insipiéntium mori: illi autem sunt in pace.

℟. Deo grátias.

Hymnus

Rex glorióse Mártyrum,

Coróna confiténtium,

Qui respuéntes térrea

Perdúcis ad cæléstia:

Aurem benígnam prótinus

Inténde nostris vócibus:

Trophǽa sacra pángimus:

Ignósce quod delíquimus.

Tu vincis inter Mártyres

Parcísque Confessóribus:

Tu vince nostra crímina,

Largítor indulgéntiæ.

Deo Patri sit glória,

Ejúsque soli Fílio,

Cum Spíritu Paráclito,

Nunc, et per omne sǽculum.

Amen.

℣. Exsultábunt Sancti in glória.

℟. Lætabúntur in cubílibus suis.

Canticum: Benedictus {Antiphona ex Proprio Sanctorum}

Ant. Vestri capílli cápitis.

Canticum Zachariæ

Luc. 1:68-79

1:68 Benedíctus ✠ Dóminus, Deus Israël: * quia visitávit, et fecit redemptiónem plebis suæ:

1:69 Et eréxit cornu salútis nobis: * in domo David, púeri sui.

1:70 Sicut locútus est per os sanctórum, * qui a sǽculo sunt, prophetárum ejus:

1:71 Salútem ex inimícis nostris, * et de manu ómnium, qui odérunt nos.

1:72 Ad faciéndam misericórdiam cum pátribus nostris: * et memorári testaménti sui sancti.

1:73 Jusjurándum, quod jurávit ad Ábraham patrem nostrum, * datúrum se nobis:

1:74 Ut sine timóre, de manu inimicórum nostrórum liberáti, * serviámus illi.

1:75 In sanctitáte, et justítia coram ipso, * ómnibus diébus nostris.

1:76 Et tu, puer, Prophéta Altíssimi vocáberis: * præíbis enim ante fáciem Dómini, paráre vias ejus:

1:77 Ad dandam sciéntiam salútis plebi ejus: * in remissiónem peccatórum eórum:

1:78 Per víscera misericórdiæ Dei nostri: * in quibus visitávit nos, óriens ex alto:

1:79 Illumináre his, qui in ténebris, et in umbra mortis sedent: * ad dirigéndos pedes nostros in viam pacis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Vestri capílli cápitis omnes numeráti sunt: nolíte timére: multis passéribus melióres estis vos.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Da Ecclésiæ tuæ, quǽsumus, Dómine, sanctis Martýribus tuis Vito, Modésto atque Crescéntia intercedéntibus, supérbe non sápere, sed tibi plácita humilitáte profícere: ut, prava despíciens, quæcúmque recta sunt, líbera exérceat caritáte.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium {per annum}

Ant. Beáta Dei Génitrix Virgo María, Sanctíque omnes intercédant pro nobis ad Dóminum.

℣. Mirificávit Dóminus Sanctos suos.

℟. Et exaudívit eos clamántes ad se.

Oratio

In hac oratione, ad litteram N. exprimitur nomen Titularis propriæ ecclesiæ, dummodo Titulus non sit Persona divina vel Mysterium Domini, aut de ipso ratione Festi factum non fuerit Officium vel Commemoratio, aut illius nomen non sit in eadem Suffragii Oratione expressum; ac nomina sanctorum Angelorum et sancti Joannis Baptistæ, si Titulares fuerint, præponuntur nomini sancti Joseph. In hisce autem omnibus casibus omittuntur verba atque beáto N.

Orémus.

A cunctis nos, quǽsumus, Dómine, mentis et córporis defénde perículis: et, intercedénte beáta et gloriósa semper Vírgine Dei Genitríce María, cum beáto Joseph, beátis Apóstolis tuis Petro et Paulo, atque beáto N. et ómnibus Sanctis, salútem nobis tríbue benígnus et pacem; ut, destrúctis adversitátibus et erróribus univérsis, Ecclésia tua secúra tibi sérviat libertáte.

Per eúmdem Dóminum nostrum Jesum Christum Fílium tuum, qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

℣. Dóminus det nobis suam pacem.

℟. Et vitam ætérnam. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Ad Primam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Jam lucis orto sídere,

Deum precémur súpplices,

Ut in diúrnis áctibus

Nos servet a nocéntibus.

Linguam refrénans témperet,

Ne litis horror ínsonet:

Visum fovéndo cóntegat,

Ne vanitátes háuriat.

Sint pura cordis íntima,

Absístat et vecórdia;

Carnis terat supérbiam

Potus cibíque párcitas.

Ut, cum dies abscésserit,

Noctémque sors redúxerit,

Mundi per abstinéntiam

Ipsi canámus glóriam.

Deo Patri sit glória,

Ejúsque soli Fílio,

Cum Spíritu Paráclito,

Nunc et per omne sǽculum.

Amen.

Psalmi {ex Psalterio secundum diem}

Ant. Deus meus.

Psalmus 24(1-7) [1]

24:1 Ad te, Dómine, levávi ánimam meam: * Deus meus, in te confído, non erubéscam.

24:3 Neque irrídeant me inimíci mei: * étenim univérsi, qui sústinent te, non confundéntur.

24:4 Confundántur omnes iníqua agéntes * supervácue.

24:4 Vias tuas, Dómine, demónstra mihi: * et sémitas tuas édoce me.

24:5 Dírige me in veritáte tua, et doce me: * quia tu es, Deus, salvátor meus, et te sustínui tota die.

24:6 Reminíscere miseratiónum tuárum, Dómine, * et misericordiárum tuárum, quæ a sǽculo sunt.

24:7 Delícta juventútis meæ, * et ignorántias meas ne memíneris.

24:7 Secúndum misericórdiam tuam meménto mei tu: * propter bonitátem tuam, Dómine.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 24(8-14) [2]

24:8 Dulcis et rectus Dóminus: * propter hoc legem dabit delinquéntibus in via.

24:9 Díriget mansuétos in judício: * docébit mites vias suas.

24:10 Univérsæ viæ Dómini, misericórdia et véritas, * requiréntibus testaméntum ejus et testimónia ejus.

24:11 Propter nomen tuum, Dómine, propitiáberis peccáto meo: * multum est enim.

24:12 Quis est homo qui timet Dóminum? * legem státuit ei in via, quam elégit.

24:13 Ánima ejus in bonis demorábitur: * et semen ejus hereditábit terram.

24:14 Firmaméntum est Dóminus timéntibus eum: * et testaméntum ipsíus ut manifestétur illis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 24(15-22) [3]

24:15 Óculi mei semper ad Dóminum: * quóniam ipse evéllet de láqueo pedes meos.

24:16 Réspice in me, et miserére mei: * quia únicus et pauper sum ego.

24:17 Tribulatiónes cordis mei multiplicátæ sunt: * de necessitátibus meis érue me.

24:18 Vide humilitátem meam, et labórem meum: * et dimítte univérsa delícta mea.

24:19 Réspice inimícos meos quóniam multiplicáti sunt, * et ódio iníquo odérunt me.

24:20 Custódi ánimam meam, et érue me: * non erubéscam quóniam sperávi in te.

24:21 Innocéntes et recti adhæsérunt mihi: * quia sustínui te.

24:22 Líbera, Deus, Israël, * ex ómnibus tribulatiónibus suis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Deus meus in te confído non erubéscam.

Capitulum Responsorium Versus {ex Psalterio secundum diem}

1 Tim. 1:17

Regi sæculórum immortáli et invisíbili, soli Deo honor et glória in sǽcula sæculórum. Amen.

℟. Deo grátias.

℟.br. Christe, Fili Dei vivi, * Miserére nobis.

℟. Christe, Fili Dei vivi, * Miserére nobis.

℣. Qui sedes ad déxteram Patris.

℟. Miserére nobis.

℣. Glória Patri, et Fílio, * et Spirítui Sancto.

℟. Christe, Fili Dei vivi, * Miserére nobis.

℣. Exsúrge, Christe, ádjuva nos.

℟. Et líbera nos propter nomen tuum.

Preces Dominicales et Feriales {habentur}

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Credo dicitur secreto usque ad Carnis resurrectiónem.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum.

℣. Carnis resurrectiónem.

℟. Vitam ætérnam. Amen.

℣. Et ego ad te, Dómine, clamávi.

℟. Et mane orátio mea prævéniet te.

℣. Repleátur os meum laude.

℟. Ut cantem glóriam tuam, tota die magnitúdinem tuam.

℣. Dómine, avérte fáciem tuam a peccátis meis.

℟. Et omnes iniquitátes meas dele.

℣. Cor mundum crea in me, Deus.

℟. Et spíritum rectum ínnova in viscéribus meis.

℣. Ne projícias me a fácie tua.

℟. Et spíritum sanctum tuum ne áuferas a me.

℣. Redde mihi lætítiam salutáris tui.

℟. Et spíritu principáli confírma me.

Preces Feriales{omittitur}

Preces Dominicales et Feriales {habentur}

℣. Adjutórium nostrum ✠ in nómine Dómini.

℟. Qui fecit cælum et terram.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Joánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Joánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Dignáre, Dómine, die isto.

℟. Sine peccáto nos custodíre.

℣. Miserére nostri, Dómine.

℟. Miserére nostri.

℣. Fiat misericórdia tua, Dómine, super nos.

℟. Quemádmodum sperávimus in te.

℣. Dómine, exáudi oratiónem meam.

℟. Et clamor meus ad te véniat.

Oratio

secunda Domine, exaudi omittitur

Orémus.

Dómine Deus omnípotens, qui ad princípium hujus diéi nos perveníre fecísti: tua nos hódie salva virtúte; ut in hac die ad nullum declinémus peccátum, sed semper ad tuam justítiam faciéndam nostra procédant elóquia, dirigántur cogitatiónes et ópera.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Martyrologium {anticip.}

Sextodécimo Kaléndas Júlii Luna duodécima Anno Dómini 2027

Mogúntiæ pássio sanctórum Aurǽi Epíscopi, et Justínæ soróris, ac ceterórum Mártyrum; qui, synáxim in Ecclésia agéntes, ab Hunnis, Germániam diripiéntibus, trucidáti sunt.

Vesontióne, in Gálliis, sanctórum Mártyrum Ferreóli Presbýteri, et Ferrutiónis Diáconi, qui, a beáto Irenǽo Epíscopo missi ad prædicándum verbum Dei, póstea, sub Cláudio Júdice, divérsis pœnis excruciáti, gládio feriúntur.

Tarsi, in Cilícia, sanctórum Mártyrum Quírici et Julíttæ matris, sub Diocletiáno Imperatóre. Ex eis Quíricus, triénnis puéllus, cum matrem, quæ ante Alexándrum Prǽsidem nervis diríssime cædebátur, implacábili luctu lugéret, ad gradus tribunális illísus intériit; Julítta vero, post dira vérbera et grávia torménta, martýrii sui cursum obtruncatióne cápitis implévit.

Amathúnte, in Cypro, sancti Tychónis Epíscopi, témpore Theodósii Junióris.

Lugdúni, in Gállia, deposítio beáti Aureliáni, Epíscopi Arelaténsis.

Nannéte, in Británnia minóre, sancti Similiáni, Epíscopi et Confessóris.

Misnæ, in Germánia, sancti Bennónis Epíscopi.

In monastério Aquiriénsi, in Brabántia, sanctæ Lutgárdis Vírginis.

℣. Et álibi aliórum plurimórum sanctórum Mártyrum et Confessórum, atque sanctárum Vírginum.

℟. Deo grátias.

℣. Pretiósa in conspéctu Dómini.

℟. Mors Sanctórum ejus.

Sancta María et omnes Sancti intercédant pro nobis ad Dóminum, ut nos mereámur ab eo adjuvári et salvári, qui vivit et regnat in sǽcula sæculórum.

℟. Amen.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Réspice in servos tuos, Dómine, et in ópera tua, et dírige fílios eórum.

℟. Et sit splendor Dómini Dei nostri super nos, et ópera mánuum nostrárum dírige super nos, et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Orémus.

Dirígere et sanctificáre, régere et gubernáre dignáre, Dómine Deus, Rex cæli et terræ, hódie corda et córpora nostra, sensus, sermónes et actus nostros in lege tua, et in opéribus mandatórum tuórum: ut hic et in ætérnum, te auxiliánte, salvi et líberi esse mereámur, Salvátor mundi: Qui vivis et regnas in sǽcula sæculórum.

℟. Amen.

Lectio brevis {ex Commune aut Festo}

℣. Jube, domne, benedícere.

Benedictio. Dies et actus nostros in sua pace dispónat Dóminus omnípotens.

℟. Amen.

Sap 3:7-8

Fulgébunt justi, et tamquam scintíllæ in arundinéto discúrrent. Judicábunt natiónes, et dominabúntur pópulis: et regnábit Dóminus illórum in perpétuum.

℣. Tu autem, Dómine, miserére nobis.

℟. Deo grátias.

Conclusio

℣. Adjutórium nostrum ✠ in nómine Dómini.

℟. Qui fecit cælum et terram.

℣. Benedícite.

℟. Deus.

Benedictio. Dóminus nos benedícat, ✠ et ab omni malo deféndat, et ad vitam perdúcat ætérnam. Et fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Tertiam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Nunc, Sancte, nobis, Spíritus,

Unum Patri cum Fílio,

Dignáre promptus íngeri

Nostro refúsus péctori.

Os, lingua, mens, sensus, vigor

Confessiónem pérsonent.

Flamméscat igne cáritas,

Accéndat ardor próximos.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Respéxit me.

Psalmus 39(2-9) [1]

39:2 Exspéctans exspectávi Dóminum, * et inténdit mihi.

39:3 Et exaudívit preces meas: * et edúxit me de lacu misériæ, et de luto fæcis.

39:3 Et státuit super petram pedes meos: * et diréxit gressus meos.

39:4 Et immísit in os meum cánticum novum, * carmen Deo nostro.

39:4 Vidébunt multi, et timébunt: * et sperábunt in Dómino.

39:5 Beátus vir, cujus est nomen Dómini spes ejus: * et non respéxit in vanitátes et insánias falsas.

39:6 Multa fecísti tu, Dómine, Deus meus, mirabília tua: * et cogitatiónibus tuis non est qui símilis sit tibi.

39:6 Annuntiávi et locútus sum: * multiplicáti sunt super númerum.

39:7 Sacrifícium et oblatiónem noluísti: * aures autem perfecísti mihi.

39:7 Holocáustum et pro peccáto non postulásti: * tunc dixi: Ecce, vénio.

39:8 In cápite libri scriptum est de me ut fácerem voluntátem tuam: * Deus meus, vólui, et legem tuam in médio cordis mei.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 39(10-14) [2]

39:10 Annuntiávi justítiam tuam in ecclésia magna, * ecce, lábia mea non prohibébo: Dómine, tu scisti.

39:11 Justítiam tuam non abscóndi in corde meo: * veritátem tuam et salutáre tuum dixi.

39:11 Non abscóndi misericórdiam tuam et veritátem tuam * a concílio multo.

39:12 Tu autem, Dómine, ne longe fácias miseratiónes tuas a me: * misericórdia tua et véritas tua semper suscepérunt me.

39:13 Quóniam circumdedérunt me mala, quorum non est númerus: * comprehendérunt me iniquitátes meæ, et non pótui ut vidérem.

39:13 Multiplicátæ sunt super capíllos cápitis mei: * et cor meum derelíquit me.

39:14 Compláceat tibi, Dómine, ut éruas me: * Dómine, ad adjuvándum me réspice.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 39(15-18) [3]

39:15 Confundántur et revereántur simul, qui quærunt ánimam meam, * ut áuferant eam.

39:15 Convertántur retrórsum, et revereántur, * qui volunt mihi mala.

39:16 Ferant conféstim confusiónem suam, * qui dicunt mihi: Euge, euge.

39:17 Exsúltent et læténtur super te omnes quæréntes te: * et dicant semper: Magnificétur Dóminus: qui díligunt salutáre tuum.

39:18 Ego autem mendícus sum, et pauper: * Dóminus sollícitus est mei.

39:18 Adjútor meus, et protéctor meus tu es: * Deus meus, ne tardáveris.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Respéxit me et exaudívit deprecatiónem meam Dóminus.

Capitulum Responsorium Versus {ex Commune aut Festo}

Sap 3:1-3

Justórum ánimæ in manu Dei sunt, et non tanget illos torméntum mortis. Visi sunt óculis insipiéntium mori: illi autem sunt in pace.

℟. Deo grátias.

℟.br. Lætámini in Dómino, * Et exsultáte justi.

℟. Lætámini in Dómino, * Et exsultáte justi.

℣. Et gloriámini omnes recti corde.

℟. Et exsultáte justi.

℣. Glória Patri, et Fílio, * et Spirítui Sancto.

℟. Lætámini in Dómino, * Et exsultáte justi.

℣. Exsúltent justi in conspéctu Dei.

℟. Et delecténtur in lætítia.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Da Ecclésiæ tuæ, quǽsumus, Dómine, sanctis Martýribus tuis Vito, Modésto atque Crescéntia intercedéntibus, supérbe non sápere, sed tibi plácita humilitáte profícere: ut, prava despíciens, quæcúmque recta sunt, líbera exérceat caritáte.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Sextam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rector potens, verax Deus,

Qui témperas rerum vices,

Splendóre mane illúminas,

Et ígnibus merídiem:

Exstíngue flammas lítium,

Aufer calórem nóxium,

Confer salútem córporum,

Verámque pacem córdium.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Suscepísti me, Dómine:

Psalmus 40 [1]

40:2 Beátus qui intéllegit super egénum, et páuperem: * in die mala liberábit eum Dóminus.

40:3 Dóminus consérvet eum, et vivíficet eum, et beátum fáciat eum in terra: * et non tradat eum in ánimam inimicórum ejus.

40:4 Dóminus opem ferat illi super lectum dolóris ejus: * univérsum stratum ejus versásti in infirmitáte ejus.

40:5 Ego dixi: Dómine, miserére mei: * sana ánimam meam, quia peccávi tibi.

40:6 Inimíci mei dixérunt mala mihi: * Quando moriétur, et períbit nomen ejus?

40:7 Et si ingrediebátur ut vidéret, vana loquebátur: * cor ejus congregávit iniquitátem sibi.

40:7 Egrediebátur foras, * et loquebátur in idípsum.

40:8 Advérsum me susurrábant omnes inimíci mei: * advérsum me cogitábant mala mihi.

40:9 Verbum iníquum constituérunt advérsum me: * Numquid qui dormit non adíciet ut resúrgat?

40:10 Étenim homo pacis meæ, in quo sperávi: * qui edébat panes meos, magnificávit super me supplantatiónem.

40:11 Tu autem, Dómine, miserére mei, et resúscita me: * et retríbuam eis.

40:12 In hoc cognóvi quóniam voluísti me: * quóniam non gaudébit inimícus meus super me.

40:13 Me autem propter innocéntiam suscepísti: * et confirmásti me in conspéctu tuo in ætérnum.

40:14 Benedíctus Dóminus, Deus Israël, a sǽculo et usque in sǽculum: * fiat, fiat.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 41(2-6) [2]

41:2 Quemádmodum desíderat cervus ad fontes aquárum: * ita desíderat ánima mea ad te, Deus.

41:3 Sitívit ánima mea ad Deum fortem vivum: * quando véniam, et apparébo ante fáciem Dei?

41:4 Fuérunt mihi lácrimæ meæ panes die ac nocte: * dum dícitur mihi quotídie: Ubi est Deus tuus?

41:5 Hæc recordátus sum, et effúdi in me ánimam meam: * quóniam transíbo in locum tabernáculi admirábilis, usque ad domum Dei.

41:5 In voce exsultatiónis, et confessiónis: * sonus epulántis.

41:6 Quare tristis es, ánima mea? * et quare contúrbas me?

41:6 Spera in Deo, quóniam adhuc confitébor illi: * salutáre vultus mei, et Deus meus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 41(7-12) [3]

41:7 Ad meípsum ánima mea conturbáta est: * proptérea memor ero tui de terra Jordánis, et Hermóniim a monte módico.

41:8 Abýssus abýssum ínvocat, * in voce cataractárum tuárum.

41:8 Ómnia excélsa tua, et fluctus tui * super me transiérunt.

41:9 In die mandávit Dóminus misericórdiam suam: * et nocte cánticum ejus.

41:9 Apud me orátio Deo vitæ meæ, * dicam Deo: Suscéptor meus es.

41:10 Quare oblítus es mei? * et quare contristátus incédo, dum afflígit me inimícus?

41:11 Dum confringúntur ossa mea, * exprobravérunt mihi qui tríbulant me inimíci mei.

41:11 Dum dicunt mihi per síngulos dies: Ubi est Deus tuus? * quare tristis es, ánima mea? et quare contúrbas me?

41:12 Spera in Deo, quóniam adhuc confitébor illi: * salutáre vultus mei, et Deus meus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Suscepísti me, Dómine: et confirmásti me in conspéctu tuo.

Capitulum Responsorium Versus {ex Commune aut Festo}

Sap 10:17

Réddidit Deus mercédem labórum sanctórum suórum, et dedúxit illos in via mirábili: et fuit illis in velaménto diéi, et in luce stellárum nocte.

℟. Deo grátias.

℟.br. Exsúltent justi * In conspéctu Dei.

℟. Exsúltent justi * In conspéctu Dei.

℣. Et delecténtur in lætítia.

℟. In conspéctu Dei.

℣. Glória Patri, et Fílio, * et Spirítui Sancto.

℟. Exsúltent justi * In conspéctu Dei.

℣. Justi autem in perpétuum vivent.

℟. Et apud Dóminum est merces eórum.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Da Ecclésiæ tuæ, quǽsumus, Dómine, sanctis Martýribus tuis Vito, Modésto atque Crescéntia intercedéntibus, supérbe non sápere, sed tibi plácita humilitáte profícere: ut, prava despíciens, quæcúmque recta sunt, líbera exérceat caritáte.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Nonam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rerum, Deus, tenax vigor,

Immótus in te pérmanens,

Lucis diúrnæ témpora

Succéssibus detérminans:

Largíre lumen véspere,

Quo vita nusquam décidat,

Sed prǽmium mortis sacræ

Perénnis instet glória.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Salvásti nos.

Psalmus 43(2-9) [1]

43:2 Deus áuribus nostris audívimus: * patres nostri annuntiavérunt nobis.

43:2 Opus, quod operátus es in diébus eórum, * et in diébus antíquis.

43:3 Manus tua gentes dispérdidit, et plantásti eos: * afflixísti pópulos, et expulísti eos.

43:4 Nec enim in gládio suo possedérunt terram, * et brácchium eórum non salvávit eos:

43:4 Sed déxtera tua, et brácchium tuum, et illuminátio vultus tui: * quóniam complacuísti in eis.

43:5 Tu es ipse Rex meus et Deus meus: * qui mandas salútes Jacob.

43:6 In te inimícos nostros ventilábimus cornu: * et in nómine tuo spernémus insurgéntes in nobis.

43:7 Non enim in arcu meo sperábo: * et gládius meus non salvábit me.

43:8 Salvásti enim nos de affligéntibus nos: * et odiéntes nos confudísti.

43:9 In Deo laudábimur tota die: * et in nómine tuo confitébimur in sǽculum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 43(10-20) [2]

43:10 Nunc autem repulísti et confudísti nos: * et non egrediéris, Deus, in virtútibus nostris.

43:11 Avertísti nos retrórsum post inimícos nostros: * et qui odérunt nos, diripiébant sibi.

43:12 Dedísti nos tamquam oves escárum: * et in géntibus dispersísti nos.

43:13 Vendidísti pópulum tuum sine prétio: * et non fuit multitúdo in commutatiónibus eórum.

43:14 Posuísti nos oppróbrium vicínis nostris, * subsannatiónem et derísum his, qui sunt in circúitu nostro.

43:15 Posuísti nos in similitúdinem géntibus: * commotiónem cápitis in pópulis.

43:16 Tota die verecúndia mea contra me est, * et confúsio faciéi meæ coopéruit me.

43:17 A voce exprobrántis, et obloquéntis: * a fácie inimíci, et persequéntis.

43:18 Hæc ómnia venérunt super nos, nec oblíti sumus te: * et iníque non égimus in testaménto tuo.

43:19 Et non recéssit retro cor nostrum: * et declinásti sémitas nostras a via tua:

43:20 Quóniam humiliásti nos in loco afflictiónis, * et coopéruit nos umbra mortis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 43(21-26) [3]

43:21 Si oblíti sumus nomen Dei nostri, * et si expándimus manus nostras ad deum aliénum:

43:22 Nonne Deus requíret ista? * ipse enim novit abscóndita cordis.

43:22 Quóniam propter te mortificámur tota die: * æstimáti sumus sicut oves occisiónis.

43:23 Exsúrge, quare obdórmis, Dómine? * exsúrge, et ne repéllas in finem.

43:24 Quare fáciem tuam avértis, * oblivísceris inópiæ nostræ, et tribulatiónis nostræ?

43:25 Quóniam humiliáta est in púlvere ánima nostra: * conglutinátus est in terra venter noster.

43:26 Exsúrge, Dómine, ádjuva nos: * et rédime nos propter nomen tuum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salvásti nos, Dómine, et in nómine tuo confitébimur in sǽcula.

Capitulum Responsorium Versus {ex Commune aut Festo}

Sap 3:7-8

Fulgébunt justi, et tamquam scintíllæ in arundinéto discúrrent. Judicábunt natiónes, et dominabúntur pópulis: et regnábit Dóminus illórum in perpétuum.

℟. Deo grátias.

℟.br. Justi autem * In perpétuum vivent.

℟. Justi autem * In perpétuum vivent.

℣. Et apud Dóminum est merces eórum.

℟. In perpétuum vivent.

℣. Glória Patri, et Fílio, * et Spirítui Sancto.

℟. Justi autem * In perpétuum vivent.

℣. Exsultábunt Sancti in glória.

℟. Lætabúntur in cubílibus suis.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Da Ecclésiæ tuæ, quǽsumus, Dómine, sanctis Martýribus tuis Vito, Modésto atque Crescéntia intercedéntibus, supérbe non sápere, sed tibi plácita humilitáte profícere: ut, prava despíciens, quæcúmque recta sunt, líbera exérceat caritáte.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Feria tertia infra Hebdomadam IV post Octavam Pentecostes
Feria

Ad Vesperas

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Psalterio secundum diem}

Ant. Qui hábitas in cælis.

Psalmus 122 [1]

122:1 Ad te levávi óculos meos, * qui hábitas in cælis.

122:2 Ecce, sicut óculi servórum * in mánibus dominórum suórum,

122:2 Sicut óculi ancíllæ in mánibus dóminæ suæ: * ita óculi nostri ad Dóminum, Deum nostrum, donec misereátur nostri.

122:3 Miserére nostri, Dómine, miserére nostri: * quia multum repléti sumus despectióne:

122:4 Quia multum repléta est ánima nostra: * oppróbrium abundántibus, et despéctio supérbis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Qui hábitas in cælis, miserére nobis.

Ant. Adjutórium nostrum.

Psalmus 123 [2]

123:1 Nisi quia Dóminus erat in nobis, dicat nunc Israël: * nisi quia Dóminus erat in nobis,

123:2 Cum exsúrgerent hómines in nos, * forte vivos deglutíssent nos:

123:3 Cum irascerétur furor eórum in nos, * fórsitan aqua absorbuísset nos.

123:5 Torréntem pertransívit ánima nostra: * fórsitan pertransísset ánima nostra aquam intolerábilem.

123:6 Benedíctus Dóminus * qui non dedit nos in captiónem déntibus eórum.

123:7 Ánima nostra sicut passer erépta est * de láqueo venántium:

123:7 Láqueus contrítus est, * et nos liberáti sumus.

123:8 Adjutórium nostrum in nómine Dómini, * qui fecit cælum et terram.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Adjutórium nostrum in nómine Dómini.

Ant. In circúitu pópuli sui.

Psalmus 124 [3]

124:1 Qui confídunt in Dómino, sicut mons Sion: * non commovébitur in ætérnum, qui hábitat in Jerúsalem.

124:2 Montes in circúitu ejus: † et Dóminus in circúitu pópuli sui, * ex hoc nunc et usque in sǽculum.

124:3 Quia non relínquet Dóminus virgam peccatórum super sortem justórum: * ut non exténdant justi ad iniquitátem manus suas.

124:4 Bénefac, Dómine, bonis, * et rectis corde.

124:5 Declinántes autem in obligatiónes addúcet Dóminus cum operántibus iniquitátem: * pax super Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. In circúitu pópuli sui Dóminus, ex hoc nunc et usque in sǽculum.

Ant. Magnificávit Dóminus.

Psalmus 125 [4]

125:1 In converténdo Dóminus captivitátem Sion: * facti sumus sicut consoláti:

125:2 Tunc replétum est gáudio os nostrum: * et lingua nostra exsultatióne.

125:2 Tunc dicent inter gentes: * Magnificávit Dóminus fácere cum eis.

125:3 Magnificávit Dóminus fácere nobíscum: * facti sumus lætántes.

125:4 Convérte, Dómine, captivitátem nostram, * sicut torrens in Austro.

125:5 Qui séminant in lácrimis, * in exsultatióne metent.

125:6 Eúntes ibant et flebant, * mitténtes sémina sua.

125:6 Veniéntes autem vénient cum exsultatióne, * portántes manípulos suos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Magnificávit Dóminus fácere nobíscum: facti sumus lætántes.

Ant. Dóminus ædíficet.

Psalmus 126 [5]

126:1 Nisi Dóminus ædificáverit domum, * in vanum laboravérunt qui ædíficant eam.

126:1 Nisi Dóminus custodíerit civitátem, * frustra vígilat qui custódit eam.

126:2 Vanum est vobis ante lucem súrgere: * súrgite postquam sedéritis, qui manducátis panem dolóris.

126:2 Cum déderit diléctis suis somnum: * ecce heréditas Dómini fílii: merces, fructus ventris.

126:4 Sicut sagíttæ in manu poténtis: * ita fílii excussórum.

126:5 Beátus vir, qui implévit desidérium suum ex ipsis: * non confundétur cum loquétur inimícis suis in porta.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dóminus ædíficet nobis domum, et custódiat civitátem.

Capitulum Hymnus Versus {ex Psalterio secundum diem}

2 Cor 1:3-4

Benedíctus Deus, et Pater Dómini nostri Jesu Christi, Pater misericordiárum, et Deus totíus consolatiónis, qui consolátur nos in omni tribulatióne nostra.

℟. Deo grátias.

Hymnus

Tellúris alme Cónditor,

Mundi solum qui séparans,

Pulsis aquæ moléstiis,

Terram dedísti immóbilem:

Ut germen aptum próferens,

Fulvis decóra flóribus,

Fecúnda fructu sísteret,

Pastúmque gratum rédderet.

Mentis perústæ vúlnera

Munda viróre grátiæ:

Ut facta fletu díluat,

Motúsque pravos átterat.

Jussis tuis obtémperet:

Nullis malis appróximet:

Bonis repléri gáudeat,

Et mortis ictum nésciat.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

℣. Dirigátur, Dómine, orátio mea.

℟. Sicut incénsum in conspéctu tuo.

Canticum: Magnificat {Antiphona ex Proprio de Tempore}

Ant. Exsultávit.

Canticum B. Mariæ Virginis

Luc. 1:46-55

1:46 Magníficat ✠ * ánima mea Dóminum.

1:47 Et exsultávit spíritus meus: * in Deo, salutári meo.

1:48 Quia respéxit humilitátem ancíllæ suæ: * ecce enim ex hoc beátam me dicent omnes generatiónes.

1:49 Quia fecit mihi magna qui potens est: * et sanctum nomen ejus.

1:50 Et misericórdia ejus, a progénie in progénies: * timéntibus eum.

1:51 Fecit poténtiam in brácchio suo: * dispérsit supérbos mente cordis sui.

1:52 Depósuit poténtes de sede: * et exaltávit húmiles.

1:53 Esuriéntes implévit bonis: * et dívites dimísit inánes.

1:54 Suscépit Israël púerum suum: * recordátus misericórdiæ suæ.

1:55 Sicut locútus est ad patres nostros: * Ábraham, et sémini ejus in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exsultávit spíritus meus in Deo salutári meo.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Da nobis, quǽsumus, Dómine: ut et mundi cursus pacífice nobis tuo órdine dirigátur; et Ecclésia tua tranquílla devotióne lætétur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium {per annum}

Ant. Beáta Dei Génitrix Virgo María, Sanctíque omnes intercédant pro nobis ad Dóminum.

℣. Mirificávit Dóminus Sanctos suos.

℟. Et exaudívit eos clamántes ad se.

Oratio

In hac oratione, ad litteram N. exprimitur nomen Titularis propriæ ecclesiæ, dummodo Titulus non sit Persona divina vel Mysterium Domini, aut de ipso ratione Festi factum non fuerit Officium vel Commemoratio, aut illius nomen non sit in eadem Suffragii Oratione expressum; ac nomina sanctorum Angelorum et sancti Joannis Baptistæ, si Titulares fuerint, præponuntur nomini sancti Joseph. In hisce autem omnibus casibus omittuntur verba atque beáto N.

Orémus.

A cunctis nos, quǽsumus, Dómine, mentis et córporis defénde perículis: et, intercedénte beáta et gloriósa semper Vírgine Dei Genitríce María, cum beáto Joseph, beátis Apóstolis tuis Petro et Paulo, atque beáto N. et ómnibus Sanctis, salútem nobis tríbue benígnus et pacem; ut, destrúctis adversitátibus et erróribus univérsis, Ecclésia tua secúra tibi sérviat libertáte.

Per eúmdem Dóminum nostrum Jesum Christum Fílium tuum, qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Et si tunc terminetur Officium, dicitur tantum Pater Noster secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Completorium

Incipit

℣. Jube, domne, benedícere.

Benedictio. Noctem quiétam et finem perféctum concédat nobis Dóminus omnípotens.

℟. Amen.

Lectio brevis

1 Pet 5:8-9

Fratres: Sóbrii estóte, et vigiláte: quia adversárius vester diábolus tamquam leo rúgiens círcuit, quærens quem dévoret: cui resístite fortes in fide.

℣. Tu autem, Dómine, miserére nobis.

℟. Deo grátias.

℣. Adjutórium nostrum ✠ in nómine Dómini.

℟. Qui fecit cælum et terram.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Joánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Joánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Convérte nos ✙︎ Deus, salutáris noster.

℟. Et avérte iram tuam a nobis.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {ex Psalterio secundum diem}

Ant. Tu, Dómine.

Psalmus 11 [1]

11:2 Salvum me fac, Dómine, quóniam defécit sanctus: * quóniam diminútæ sunt veritátes a fíliis hóminum.

11:3 Vana locúti sunt unusquísque ad próximum suum: * lábia dolósa, in corde et corde locúti sunt.

11:4 Dispérdat Dóminus univérsa lábia dolósa, * et linguam magníloquam.

11:5 Qui dixérunt: Linguam nostram magnificábimus, † lábia nostra a nobis sunt, * quis noster Dóminus est?

11:6 Propter misériam ínopum, et gémitum páuperum, * nunc exsúrgam, dicit Dóminus.

11:6 Ponam in salutári: * fiduciáliter agam in eo.

11:7 Elóquia Dómini, elóquia casta: * argéntum igne examinátum, probátum terræ purgátum séptuplum.

11:8 Tu, Dómine, servábis nos: et custódies nos * a generatióne hac in ætérnum.

11:9 In circúitu ímpii ámbulant: * secúndum altitúdinem tuam multiplicásti fílios hóminum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 12 [2]

12:1 Úsquequo, Dómine, obliviscéris me in finem? * Úsquequo avértis fáciem tuam a me?

12:2 Quámdiu ponam consília in ánima mea, * dolórem in corde meo per diem?

12:3 Úsquequo exaltábitur inimícus meus super me? * réspice, et exáudi me, Dómine, Deus meus.

12:4 Illúmina óculos meos ne umquam obdórmiam in morte: * nequándo dicat inimícus meus: Præválui advérsus eum.

12:5 Qui tríbulant me, exsultábunt si motus fúero: * ego autem in misericórdia tua sperávi.

12:6 Exsultábit cor meum in salutári tuo: † cantábo Dómino qui bona tríbuit mihi: * et psallam nómini Dómini altíssimi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 15 [3]

15:1 Consérva me, Dómine, quóniam sperávi in te. † Dixi Dómino: Deus meus es tu, * quóniam bonórum meórum non eges.

15:3 Sanctis, qui sunt in terra ejus, * mirificávit omnes voluntátes meas in eis.

15:4 Multiplicátæ sunt infirmitátes eórum: * póstea acceleravérunt.

15:4 Non congregábo conventícula eórum de sanguínibus, * nec memor ero nóminum eórum per lábia mea.

15:5 Dóminus pars hereditátis meæ, et cálicis mei: * tu es, qui restítues hereditátem meam mihi.

15:6 Funes cecidérunt mihi in præcláris: * étenim heréditas mea præclára est mihi.

15:7 Benedícam Dóminum, qui tríbuit mihi intelléctum: * ínsuper et usque ad noctem increpuérunt me renes mei.

15:8 Providébam Dóminum in conspéctu meo semper: * quóniam a dextris est mihi, ne commóvear.

15:9 Propter hoc lætátum est cor meum, et exsultávit lingua mea: * ínsuper et caro mea requiéscet in spe.

15:10 Quóniam non derelínques ánimam meam in inférno: * nec dabis sanctum tuum vidére corruptiónem.

15:11 Notas mihi fecísti vias vitæ, † adimplébis me lætítia cum vultu tuo: * delectatiónes in déxtera tua usque in finem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Tu, Dómine, servábis nos: et custódies nos in ætérnum.

Hymnus

Te lucis ante términum,

Rerum Creátor, póscimus,

Ut pro tua cleméntia

Sis præsul et custódia.

Procul recédant sómnia,

Et nóctium phantásmata;

Hostémque nostrum cómprime,

Ne polluántur córpora.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Capitulum Responsorium Versus

Jer 14:9

Tu autem in nobis es, Dómine, et nomen sanctum tuum invocátum est super nos: ne derelínquas nos, Dómine, Deus noster.

℟. Deo grátias.

℟.br. In manus tuas, Dómine, * Comméndo spíritum meum.

℟. In manus tuas, Dómine, * Comméndo spíritum meum.

℣. Redemísti nos, Dómine, Deus veritátis.

℟. Comméndo spíritum meum.

℣. Glória Patri, et Fílio, * et Spirítui Sancto.

℟. In manus tuas, Dómine, * Comméndo spíritum meum.

℣. Custódi nos, Dómine, ut pupíllam óculi.

℟. Sub umbra alárum tuárum prótege nos.

Canticum: Nunc dimittis

Ant. Salva nos.

Canticum Simeonis

Luc. 2:29-32

2:29 Nunc dimíttis ✠ servum tuum, Dómine, * secúndum verbum tuum in pace:

2:30 Quia vidérunt óculi mei * salutáre tuum,

2:31 Quod parásti * ante fáciem ómnium populórum,

2:32 Lumen ad revelatiónem géntium, * et glóriam plebis tuæ Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salva nos, Dómine, vigilántes, custódi nos dormiéntes; ut vigilémus cum Christo, et requiescámus in pace.

Preces Dominicales {habentur}

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Credo dicitur secreto usque ad Carnis resurrectiónem.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum.

℣. Carnis resurrectiónem.

℟. Vitam ætérnam. Amen.

℣. Benedíctus es, Dómine, Deus patrum nostrórum.

℟. Et laudábilis et gloriósus in sǽcula.

℣. Benedicámus Patrem et Fílium cum Sancto Spíritu.

℟. Laudémus, et superexaltémus eum in sǽcula.

℣. Benedíctus es, Dómine, in firmaménto cæli.

℟. Et laudábilis, et gloriósus, et superexaltátus in sǽcula.

℣. Benedícat et custódiat nos omnípotens et miséricors Dóminus.

℟. Amen.

℣. Dignáre, Dómine, nocte ista.

℟. Sine peccáto nos custodíre.

℣. Miserére nostri, Dómine.

℟. Miserére nostri.

℣. Fiat misericórdia tua, Dómine, super nos.

℟. Quemádmodum sperávimus in te.

℣. Dómine, exáudi oratiónem meam.

℟. Et clamor meus ad te véniat.

Oratio

secunda Domine, exaudi omittitur

Orémus.

Vísita, quǽsumus, Dómine, habitatiónem istam, et omnes insídias inimíci ab ea longe repélle: Ángeli tui sancti hábitent in ea, qui nos in pace custódiant; et benedíctio tua sit super nos semper.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Benedictio. Benedícat et custódiat nos omnípotens et miséricors Dóminus, ✠ Pater, et Fílius, et Spíritus Sanctus.

℟. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Deinde dicitur secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Si post Completorium immediate sequatur Matutinum, tunc bis dicitur Pater noster, Ave Maria et Credo, pro fine videlicet Officii diei præcedentis, et pro initio Officii diei sequentis.

Feria quarta infra Hebdomadam IV post Octavam Pentecostes
Feria

Ad Matutinum

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Dómine, lábia + mea apéries.

℟. Et os meum annuntiábit laudem tuam.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Invitatorium {Antiphona ex Psalterio secundum diem}

Ant. Deum magnum Dóminum, * Veníte, adorémus.

Ant. Deum magnum Dóminum, * Veníte, adorémus.

Veníte, exsultémus Dómino, jubilémus Deo, salutári nostro: præoccupémus fáciem ejus in confessióne, et in psalmis jubilémus ei.

Ant. Deum magnum Dóminum, * Veníte, adorémus.

Quóniam Deus magnus Dóminus, et Rex magnus super omnes deos, quóniam non repéllet Dóminus plebem suam: quia in manu ejus sunt omnes fines terræ, et altitúdines móntium ipse cónspicit.

Ant. Veníte, adorémus.

Quóniam ipsíus est mare, et ipse fecit illud, et áridam fundavérunt manus ejus (genuflectitur) veníte, adorémus, et procidámus ante Deum: plorémus coram Dómino, qui fecit nos, quia ipse est Dóminus, Deus noster; nos autem pópulus ejus, et oves páscuæ ejus.

Ant. Deum magnum Dóminum, * Veníte, adorémus.

Hódie, si vocem ejus audiéritis, nolíte obduráre corda vestra, sicut in exacerbatióne secúndum diem tentatiónis in desérto: ubi tentavérunt me patres vestri, probavérunt et vidérunt ópera mea.

Ant. Veníte, adorémus.

Quadragínta annis próximus fui generatióni huic, et dixi: Semper hi errant corde, ipsi vero non cognovérunt vias meas: quibus jurávi in ira mea: Si introíbunt in réquiem meam.

Ant. Deum magnum Dóminum, * Veníte, adorémus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Veníte, adorémus.

Ant. Deum magnum Dóminum, * Veníte, adorémus.

Hymnus {ex Psalterio secundum tempora}

Rerum Creátor óptime,

Rectórque noster, áspice:

Nos a quiéte nóxia

Mersos sopóre líbera.

Te, sancte Christe, póscimus,

Ignósce culpis ómnibus:

Ad confiténdum súrgimus,

Morásque noctis rúmpimus.

Mentes manúsque tóllimus,

Prophéta sicut nóctibus

Nobis geréndum prǽcipit,

Paulúsque gestis cénsuit.

Vides malum, quod fécimus:

Occúlta nostra pándimus:

Preces geméntes fúndimus,

Dimítte quod peccávimus.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi cum lectionibus {Antiphonæ ex Psalterio secundum tempora}

Nocturnus I.

Ant. Speciósus forma.

Psalmus 44(2a-10b) [1]

44:2 Eructávit cor meum verbum bonum: * dico ego ópera mea Regi.

44:2 Lingua mea cálamus scribæ: * velóciter scribéntis.

44:3 Speciósus forma præ fíliis hóminum, † diffúsa est grátia in lábiis tuis: * proptérea benedíxit te Deus in ætérnum.

44:4 Accíngere gládio tuo super femur tuum, * potentíssime.

44:5 Spécie tua et pulchritúdine tua: * inténde, próspere procéde, et regna.

44:5 Propter veritátem, et mansuetúdinem, et justítiam: * et dedúcet te mirabíliter déxtera tua.

44:6 Sagíttæ tuæ acútæ, pópuli sub te cadent: * in corda inimicórum Regis.

44:7 Sedes tua, Deus, in sǽculum sǽculi: * virga directiónis virga regni tui.

44:8 Dilexísti justítiam, et odísti iniquitátem: * proptérea unxit te Deus, Deus tuus, óleo lætítiæ præ consórtibus tuis.

44:9 Myrrha, et gutta, et cásia a vestiméntis tuis, a dómibus ebúrneis: * ex quibus delectavérunt te fíliæ regum in honóre tuo.

44:10 Ástitit regína a dextris tuis in vestítu deauráto: * circúmdata varietáte.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Speciósus forma præ fíliis hóminum, diffúsa est grátia in lábiis tuis.

Ant. Confitebúntur tibi.

Psalmus 44(11-18b) [2]

44:11 Audi fília, et vide, et inclína aurem tuam: * et oblivíscere pópulum tuum et domum patris tui.

44:12 Et concupíscet Rex decórem tuum: * quóniam ipse est Dóminus Deus tuus, et adorábunt eum.

44:13 Et fíliæ Tyri in munéribus * vultum tuum deprecabúntur: omnes dívites plebis.

44:14 Omnis glória ejus fíliæ Regis ab intus, * in fímbriis áureis circumamícta varietátibus.

44:15 Adducéntur Regi vírgines post eam: * próximæ ejus afferéntur tibi.

44:16 Afferéntur in lætítia et exsultatióne: * adducéntur in templum Regis.

44:17 Pro pátribus tuis nati sunt tibi fílii: * constítues eos príncipes super omnem terram.

44:18 Mémores erunt nóminis tui: * in omni generatióne et generatiónem.

44:18 Proptérea pópuli confitebúntur tibi in ætérnum: * et in sǽculum sǽculi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Confitebúntur tibi pópuli Deus in ætérnum.

Ant. Adjútor in tribulatiónibus.

Psalmus 45 [3]

45:2 Deus noster refúgium, et virtus: * adjútor in tribulatiónibus, quæ invenérunt nos nimis.

45:3 Proptérea non timébimus dum turbábitur terra: * et transferéntur montes in cor maris.

45:4 Sonuérunt, et turbátæ sunt aquæ eórum: * conturbáti sunt montes in fortitúdine ejus.

45:5 Flúminis ímpetus lætíficat civitátem Dei: * sanctificávit tabernáculum suum Altíssimus.

45:6 Deus in médio ejus, non commovébitur: * adjuvábit eam Deus mane dilúculo.

45:7 Conturbátæ sunt gentes, et inclináta sunt regna: * dedit vocem suam, mota est terra.

45:8 Dóminus virtútum nobíscum: * suscéptor noster Deus Jacob.

45:9 Veníte, et vidéte ópera Dómini, quæ pósuit prodígia super terram: * áuferens bella usque ad finem terræ.

45:10 Arcum cónteret, et confrínget arma: * et scuta combúret igni.

45:11 Vacáte, et vidéte quóniam ego sum Deus: * exaltábor in géntibus, et exaltábor in terra.

45:12 Dóminus virtútum nobíscum: * suscéptor noster Deus Jacob.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Adjútor in tribulatiónibus Deus noster.

Ant. Magnus Dóminus. ‡

Psalmus 47 [4]

47:2 Magnus Dóminus, ‡ et laudábilis nimis * in civitáte Dei nostri, in monte sancto ejus.

47:3 Fundátur exsultatióne univérsæ terræ mons Sion, * látera Aquilónis, cívitas Regis magni.

47:4 Deus in dómibus ejus cognoscétur: * cum suscípiet eam.

47:5 Quóniam ecce reges terræ congregáti sunt: * convenérunt in unum.

47:6 Ipsi vidéntes sic admiráti sunt, conturbáti sunt, commóti sunt: * tremor apprehéndit eos.

47:7 Ibi dolóres ut parturiéntis: * in spíritu veheménti cónteres naves Tharsis.

47:9 Sicut audívimus, sic vídimus in civitáte Dómini virtútum, in civitáte Dei nostri: * Deus fundávit eam in ætérnum.

47:10 Suscépimus, Deus, misericórdiam tuam, * in médio templi tui.

47:11 Secúndum nomen tuum, Deus, sic et laus tua in fines terræ: * justítia plena est déxtera tua.

47:12 Lætétur mons Sion, et exsúltent fíliæ Judæ: * propter judícia tua, Dómine.

47:13 Circúmdate Sion, et complectímini eam: * narráte in túrribus ejus.

47:14 Pónite corda vestra in virtúte ejus: * et distribúite domos ejus, ut enarrétis in progénie áltera.

47:15 Quóniam hic est Deus, Deus noster in ætérnum et in sǽculum sǽculi: * ipse reget nos in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Magnus Dóminus et laudábilis nimis in civitáte Dei nostri.

Ant. Os meum loquétur.

Psalmus 48(2-13) [5]

48:2 Audíte hæc, omnes gentes: * áuribus percípite omnes, qui habitátis orbem:

48:3 Quique terrígenæ, et fílii hóminum: * simul in unum dives et pauper.

48:4 Os meum loquétur sapiéntiam: * et meditátio cordis mei prudéntiam.

48:5 Inclinábo in parábolam aurem meam: * apériam in psaltério propositiónem meam.

48:6 Cur timébo in die mala? * iníquitas calcánei mei circúmdabit me:

48:7 Qui confídunt in virtúte sua: * et in multitúdine divitiárum suárum gloriántur.

48:8 Frater non rédimit, rédimet homo: * non dabit Deo placatiónem suam.

48:9 Et prétium redemptiónis ánimæ suæ: * et laborábit in ætérnum, et vivet adhuc in finem.

48:11 Non vidébit intéritum, cum víderit sapiéntes moriéntes: * simul insípiens, et stultus períbunt.

48:11 Et relínquent aliénis divítias suas: * et sepúlcra eórum domus illórum in ætérnum.

48:12 Tabernácula eórum in progénie et progénie: * vocavérunt nómina sua in terris suis.

48:13 Et homo, cum in honóre esset, non intelléxit: * comparátus est juméntis insipiéntibus, et símilis factus est illis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Os meum loquétur sapiéntiam: et meditátio cordis mei prudéntiam.

Ant. Ne timúeris.

Psalmus 48(14-21) [6]

48:14 Hæc via illórum scándalum ipsis: * et póstea in ore suo complacébunt.

48:15 Sicut oves in inférno pósiti sunt: * mors depáscet eos.

48:15 Et dominabúntur eórum justi in matutíno: * et auxílium eórum veteráscet in inférno a glória eórum.

48:16 Verúmtamen Deus rédimet ánimam meam de manu ínferi: * cum accéperit me.

48:17 Ne timúeris, cum dives factus fúerit homo: * et cum multiplicáta fúerit glória domus ejus.

48:18 Quóniam cum interíerit, non sumet ómnia: * neque descéndet cum eo glória ejus.

48:19 Quia ánima ejus in vita ipsíus benedicétur: * confitébitur tibi cum beneféceris ei.

48:20 Introíbit usque in progénies patrum suórum: * et usque in ætérnum non vidébit lumen.

48:21 Homo, cum in honóre esset, non intelléxit: * comparátus est juméntis insipiéntibus, et símilis factus est illis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ne timúeris cum dívite non descéndet in sepúlcrum glória ejus.

Ant. Deus deórum. ‡

Psalmus 49(1-15) [7]

49:1 Deus deórum, ‡ Dóminus locútus est: * et vocávit terram,

49:1 A solis ortu usque ad occásum: * ex Sion spécies decóris ejus.

49:3 Deus maniféste véniet: * Deus noster et non silébit.

49:3 Ignis in conspéctu ejus exardéscet: * et in circúitu ejus tempéstas válida.

49:4 Advocábit cælum desúrsum: * et terram discérnere pópulum suum.

49:5 Congregáte illi sanctos ejus: * qui órdinant testaméntum ejus super sacrifícia.

49:6 Et annuntiábunt cæli justítiam ejus: * quóniam Deus judex est.

49:7 Audi, pópulus meus, et loquar: Israël, et testificábor tibi: * Deus, Deus tuus ego sum.

49:8 Non in sacrifíciis tuis árguam te: * holocáusta autem tua in conspéctu meo sunt semper.

49:9 Non accípiam de domo tua vítulos: * neque de grégibus tuis hircos.

49:10 Quóniam meæ sunt omnes feræ silvárum: * juménta in móntibus et boves.

49:11 Cognóvi ómnia volatília cæli: * et pulchritúdo agri mecum est.

49:12 Si esuríero, non dicam tibi: * meus est enim orbis terræ, et plenitúdo ejus.

49:13 Numquid manducábo carnes taurórum? * aut sánguinem hircórum potábo?

49:14 Ímmola Deo sacrifícium laudis: * et redde Altíssimo vota tua.

49:15 Et ínvoca me in die tribulatiónis: * éruam te, et honorificábis me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Deus deórum, Dóminus locútus est.

Ant. Intellégite.

Psalmus 49(16-23) [8]

49:16 Peccatóri autem dixit Deus: * Quare tu enárras justítias meas, et assúmis testaméntum meum per os tuum?

49:17 Tu vero odísti disciplínam: * et projecísti sermónes meos retrórsum:

49:18 Si vidébas furem, currébas cum eo: * et cum adúlteris portiónem tuam ponébas.

49:19 Os tuum abundávit malítia: * et lingua tua concinnábat dolos.

49:20 Sedens advérsus fratrem tuum loquebáris, et advérsus fílium matris tuæ ponébas scándalum: * hæc fecísti, et tácui.

49:21 Existimásti, iníque, quod ero tui símilis: * árguam te, et státuam contra fáciem tuam.

49:22 Intellégite hæc, qui obliviscímini Deum: * nequándo rápiat, et non sit qui erípiat.

49:23 Sacrifícium laudis honorificábit me: * et illic iter, quo osténdam illi salutáre Dei.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Intellégite, qui obliviscímini Deum.

Ant. Acceptábis sacrifícium.

Psalmus 50 [9]

50:3 Miserére mei, Deus, * secúndum magnam misericórdiam tuam.

50:3 Et secúndum multitúdinem miseratiónum tuárum, * dele iniquitátem meam.

50:4 Ámplius lava me ab iniquitáte mea: * et a peccáto meo munda me.

50:5 Quóniam iniquitátem meam ego cognósco: * et peccátum meum contra me est semper.

50:6 Tibi soli peccávi, et malum coram te feci: * ut justificéris in sermónibus tuis, et vincas cum judicáris.

50:7 Ecce enim, in iniquitátibus concéptus sum: * et in peccátis concépit me mater mea.

50:8 Ecce enim, veritátem dilexísti: * incérta et occúlta sapiéntiæ tuæ manifestásti mihi.

50:9 Aspérges me hyssópo, et mundábor: * lavábis me, et super nivem dealbábor.

50:10 Audítui meo dabis gáudium et lætítiam: * et exsultábunt ossa humiliáta.

50:11 Avérte fáciem tuam a peccátis meis: * et omnes iniquitátes meas dele.

50:12 Cor mundum crea in me, Deus: * et spíritum rectum ínnova in viscéribus meis.

50:13 Ne proícias me a fácie tua: * et spíritum sanctum tuum ne áuferas a me.

50:14 Redde mihi lætítiam salutáris tui: * et spíritu principáli confírma me.

50:15 Docébo iníquos vias tuas: * et ímpii ad te converténtur.

50:16 Líbera me de sanguínibus, Deus, Deus salútis meæ: * et exsultábit lingua mea justítiam tuam.

50:17 Dómine, lábia mea apéries: * et os meum annuntiábit laudem tuam.

50:18 Quóniam si voluísses sacrifícium, dedíssem útique: * holocáustis non delectáberis.

50:19 Sacrifícium Deo spíritus contribulátus: * cor contrítum, et humiliátum, Deus, non despícies.

50:20 Benígne fac, Dómine, in bona voluntáte tua Sion: * ut ædificéntur muri Jerúsalem.

50:21 Tunc acceptábis sacrifícium justítiæ, oblatiónes, et holocáusta: * tunc impónent super altáre tuum vítulos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Acceptábis sacrifícium justítiæ super altáre tuum, Dómine.

℣. Audítui meo dabis gáudium et lætítiam.

℟. Et exsultábunt ossa humiliáta.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. A vínculis peccatórum nostrórum absólvat nos omnípotens et miséricors Dóminus.

℟. Amen.

℣. Jube, domne, benedícere.

Benedictio. Ille nos benedícat, qui sine fine vivit et regnat.

℟. Amen.

Lectio 1

De libro primo Regum

1 Reg 18:6-8

6 Porro, cum reverterétur, percússo Philisthǽo, David, egréssæ sunt mulíeres de univérsis úrbibus Israël cantántes chorósque ducéntes in occúrsum Saul regis in týmpanis lætítiæ et in sistris.

7 Et præcinébant mulíeres ludéntes atque dicéntes: Percússit Saul mille, et David decem míllia.

8 Irátus est autem Saul nimis, et displícuit in óculis ejus sermo iste, dixítque: Dedérunt David decem míllia et mihi mille dedérunt; quid ei súperest, nisi solum regnum?

℣. Tu autem, Dómine, miserére nobis.

℟. Deo grátias.

℟. Peccávi super númerum arénæ maris, et multiplicáta sunt peccáta mea: et non sum dignus vidére altitúdinem cæli præ multitúdine iniquitátis meæ: quóniam irritávi iram tuam,

* Et malum coram te feci.

℣. Quóniam iniquitátem meam ego cognósco: et delíctum meum contra me est semper, quia tibi soli peccávi.

℟. Et malum coram te feci.

℣. Jube, domne, benedícere.

Benedictio. Divínum auxílium máneat semper nobíscum.

℟. Amen.

Lectio 2

1 Reg 18:9-13

9 Non rectis ergo óculis Saul aspiciébat David a die illa et deínceps.

10 Post diem autem álteram invásit spíritus Dei malus Saul, et prophetábat in médio domus suæ; David autem psallébat manu sua sicut per síngulos dies. Tenebátque Saul lánceam

11 Et misit eam putans quod confígere posset David cum paríete; et declinávit David a fácie ejus secúndo.

12 Et tímuit Saul David eo quod Dóminus esset cum eo, et a se recessísset.

13 Amóvit ergo eum Saul a se et fecit eum tribúnum super mille viros; et egrediebátur et intrábat in conspéctu pópuli.

℣. Tu autem, Dómine, miserére nobis.

℟. Deo grátias.

℟. Exaudísti, Dómine, oratiónem servi tui, ut ædificárem templum nómini tuo:

* Bénedic et sanctífica domum istam in sempitérnum, Deus Israël.

℣. Dómine, qui custódis pactum cum servis tuis, qui ámbulant coram te in toto corde suo.

℟. Bénedic et sanctífica domum istam in sempitérnum, Deus Israël.

℣. Jube, domne, benedícere.

Benedictio. Ad societátem cívium supernórum perdúcat nos Rex Angelórum.

℟. Amen.

Lectio 3

1 Reg 18:14-17

14 In ómnibus quoque viis suis David prudénter agébat, et Dóminus erat cum eo.

15 Vidit ítaque Saul quod prudens esset nimis et cœpit cavére eum.

16 Omnis autem Israël et Juda diligébat David; ipse enim ingrediebátur et egrediebátur ante eos.

17 Dixítque Saul ad David: Ecce fília mea major Merob, ipsam dabo tibi uxórem; tantúmmodo esto vir fortis et præliáre bella Dómini. Saul autem reputábat dicens: Non sit manus mea in eum, sed sit super eum manus Philisthinórum.

℣. Tu autem, Dómine, miserére nobis.

℟. Deo grátias.

℟. Audi, Dómine, hymnum et oratiónem, quam servus tuus orat coram te hódie, ut sint óculi tui apérti, et aures tuæ inténtæ,

* Super domum istam die ac nocte.

℣. Réspice, Dómine, de sanctuário tuo, et de excélso cælórum habitáculo.

℟. Super domum istam die ac nocte.

℣. Glória Patri, et Fílio, * et Spirítui Sancto.

℟. Super domum istam die ac nocte.

Reliqua omittuntur, nisi separandæ sint.

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Da nobis, quǽsumus, Dómine: ut et mundi cursus pacífice nobis tuo órdine dirigátur; et Ecclésia tua tranquílla devotióne lætétur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Laudes

Incipit

Si Matutinum a Laudibus separatur, tunc dicitur secreto:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Secus absolute incipiuntur, ut sequitur:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Psalterio secundum diem}

Ant. Dóminus regnávit. ‡

Psalmus 96 [1]

96:1 Dóminus regnávit, ‡ exsúltet terra: * læténtur ínsulæ multæ.

96:2 Nubes, et calígo in circúitu ejus: * justítia, et judícium corréctio sedis ejus.

96:3 Ignis ante ipsum præcédet, * et inflammábit in circúitu inimícos ejus.

96:4 Illuxérunt fúlgura ejus orbi terræ: * vidit, et commóta est terra.

96:5 Montes, sicut cera fluxérunt a fácie Dómini: * a fácie Dómini omnis terra.

96:6 Annuntiavérunt cæli justítiam ejus: * et vidérunt omnes pópuli glóriam ejus.

96:7 Confundántur omnes, qui adórant sculptília: * et qui gloriántur in simulácris suis.

96:7 Adoráte eum, omnes Ángeli ejus: * audívit, et lætáta est Sion.

96:8 Et exsultavérunt fíliæ Judæ, * propter judícia tua, Dómine:

96:9 Quóniam tu Dóminus Altíssimus super omnem terram: * nimis exaltátus es super omnes deos.

96:10 Qui dilígitis Dóminum, odíte malum: * custódit Dóminus ánimas sanctórum suórum, de manu peccatóris liberábit eos.

96:11 Lux orta est justo, * et rectis corde lætítia.

96:12 Lætámini, justi, in Dómino: * et confitémini memóriæ sanctificatiónis ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dóminus regnávit, exsúltet terra.

Ant. Te decet hymnus. ‡

Psalmus 64 [2]

64:2 Te decet hymnus, ‡ Deus, in Sion: * et tibi reddétur votum in Jerúsalem.

64:3 Exáudi oratiónem meam: * ad te omnis caro véniet.

64:4 Verba iniquórum prævaluérunt super nos: * et impietátibus nostris tu propitiáberis.

64:5 Beátus, quem elegísti, et assumpsísti: * inhabitábit in átriis tuis.

64:5 Replébimur in bonis domus tuæ: * sanctum est templum tuum, mirábile in æquitáte.

64:6 Exáudi nos, Deus, salutáris noster, * spes ómnium fínium terræ, et in mari longe.

64:7 Prǽparans montes in virtúte tua, accínctus poténtia: * qui contúrbas profúndum maris sonum flúctuum ejus.

64:8 Turbabúntur gentes, et timébunt qui hábitant términos a signis tuis: * éxitus matutíni, et véspere delectábis.

64:10 Visitásti terram, et inebriásti eam: * multiplicásti locupletáre eam.

64:10 Flumen Dei replétum est aquis, parásti cibum illórum: * quóniam ita est præparátio ejus.

64:11 Rivos ejus inébria, multíplica genímina ejus: * in stillicídiis ejus lætábitur gérminans.

64:12 Benedíces corónæ anni benignitátis tuæ: * et campi tui replebúntur ubertáte.

64:13 Pinguéscent speciósa desérti: * et exsultatióne colles accingéntur.

64:14 Indúti sunt aríetes óvium, et valles abundábunt fruménto: * clamábunt, étenim hymnum dicent.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Te decet hymnus, Deus, in Sion.

Ant. Tibi, Dómine, psallam.

Psalmus 100 [3]

100:1 Misericórdiam, et judícium * cantábo tibi, Dómine:

100:2 Psallam, et intéllegam in via immaculáta, * quando vénies ad me.

100:2 Perambulábam in innocéntia cordis mei, * in médio domus meæ.

100:3 Non proponébam ante óculos meos rem injústam: * faciéntes prævaricatiónes odívi.

100:4 Non adhǽsit mihi cor pravum: * declinántem a me malígnum non cognoscébam.

100:5 Detrahéntem secréto próximo suo, * hunc persequébar.

100:5 Supérbo óculo, et insatiábili corde, * cum hoc non edébam.

100:6 Óculi mei ad fidéles terræ ut sédeant mecum: * ámbulans in via immaculáta, hic mihi ministrábat.

100:7 Non habitábit in médio domus meæ qui facit supérbiam: * qui lóquitur iníqua, non diréxit in conspéctu oculórum meórum.

100:8 In matutíno interficiébam omnes peccatóres terræ: * ut dispérderem de civitáte Dómini omnes operántes iniquitátem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Tibi, Dómine, psallam, et intéllegam in via immaculáta.

Ant. Dómine, magnus es tu.

Canticum Judith [4]

Judith 16:15-22

16:15 Hymnum cantémus Dómino, * hymnum novum cantémus Deo nostro.

16:16 Adonái, Dómine, magnus es tu, et præclárus in virtúte tua, * et quem superáre nemo potest.

16:17 Tibi sérviat omnis creatúra tua: * quia dixísti, et facta sunt:

16:18 Misísti spíritum tuum, et creáta sunt, * et non est qui resístat voci tuæ.

16:19 Montes a fundaméntis movebúntur cum aquis: * petræ, sicut cera, liquéscent ante fáciem tuam.

16:20 Qui autem timent te, * magni erunt apud te per ómnia.

16:21 Væ genti insurgénti super genus meum: Dóminus enim omnípotens vindicábit in eis, * in die judícii visitábit illos.

16:22 Dabit enim ignem, et vermes in carnes eórum, * ut urántur, et séntiant usque in sempitérnum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dómine, magnus es tu, et præclárus in virtúte tua.

Ant. Laudábo Deum meum.

Psalmus 145 [5]

145:2 Lauda, ánima mea, Dóminum, † laudábo Dóminum in vita mea: * psallam Deo meo quámdiu fúero.

145:2 Nolíte confídere in princípibus: * in fíliis hóminum, in quibus non est salus.

145:4 Exíbit spíritus ejus, et revertétur in terram suam: * in illa die períbunt omnes cogitatiónes eórum.

145:5 Beátus, cujus Deus Jacob adjútor ejus, † spes ejus in Dómino, Deo ipsíus: * qui fecit cælum et terram, mare, et ómnia, quæ in eis sunt.

145:7 Qui custódit veritátem in sǽculum, † facit judícium injúriam patiéntibus: * dat escam esuriéntibus.

145:7 Dóminus solvit compedítos: * Dóminus illúminat cæcos.

145:8 Dóminus érigit elísos, * Dóminus díligit justos.

145:9 Dóminus custódit ádvenas, † pupíllum et víduam suscípiet: * et vias peccatórum dispérdet.

145:10 Regnábit Dóminus in sǽcula, Deus tuus, Sion, * in generatiónem et generatiónem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Laudábo Deum meum in vita mea.

Capitulum Hymnus Versus {ex Psalterio secundum diem}

Rom 13:12-13

Nox præcéssit, dies autem appropinquávit. Abiciámus ergo ópera tenebrárum, et induámur arma lucis. Sicut in die honéste ambulémus.

℟. Deo grátias.

Hymnus

Nox, et tenébræ, et núbila,

Confúsa mundi et túrbida:

Lux intrat, albéscit polus:

Christus venit: discédite.

Calígo terræ scínditur

Percússa solis spículo,

Rebúsque jam color redit,

Vultu niténtis síderis.

Te, Christe, solum nóvimus:

Te mente pura et simplici,

Flendo et canéndo quǽsumus,

Inténde nostris sénsibus.

Sunt multa fucis íllita,

Quæ luce purgéntur tua:

Tu, vera lux cæléstium,

Vultu seréno illúmina.

Deo Patri sit glória,

Ejúsque soli Fílio,

Cum Spíritu Paráclito,

Nunc et per omne sǽculum.

Amen.

℣. Repléti sumus mane misericórdia tua.

℟. Exsultávimus, et delectáti sumus.

Canticum: Benedictus {Antiphona ex Proprio de Tempore}

Ant. De manu ómnium.

Canticum Zachariæ

Luc. 1:68-79

1:68 Benedíctus ✠ Dóminus, Deus Israël: * quia visitávit, et fecit redemptiónem plebis suæ:

1:69 Et eréxit cornu salútis nobis: * in domo David, púeri sui.

1:70 Sicut locútus est per os sanctórum, * qui a sǽculo sunt, prophetárum ejus:

1:71 Salútem ex inimícis nostris, * et de manu ómnium, qui odérunt nos.

1:72 Ad faciéndam misericórdiam cum pátribus nostris: * et memorári testaménti sui sancti.

1:73 Jusjurándum, quod jurávit ad Ábraham patrem nostrum, * datúrum se nobis:

1:74 Ut sine timóre, de manu inimicórum nostrórum liberáti, * serviámus illi.

1:75 In sanctitáte, et justítia coram ipso, * ómnibus diébus nostris.

1:76 Et tu, puer, Prophéta Altíssimi vocáberis: * præíbis enim ante fáciem Dómini, paráre vias ejus:

1:77 Ad dandam sciéntiam salútis plebi ejus: * in remissiónem peccatórum eórum:

1:78 Per víscera misericórdiæ Dei nostri: * in quibus visitávit nos, óriens ex alto:

1:79 Illumináre his, qui in ténebris, et in umbra mortis sedent: * ad dirigéndos pedes nostros in viam pacis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. De manu ómnium qui odérunt nos, liberávit nos Dóminus.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Da nobis, quǽsumus, Dómine: ut et mundi cursus pacífice nobis tuo órdine dirigátur; et Ecclésia tua tranquílla devotióne lætétur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium {per annum}

Ant. Beáta Dei Génitrix Virgo María, Sanctíque omnes intercédant pro nobis ad Dóminum.

℣. Mirificávit Dóminus Sanctos suos.

℟. Et exaudívit eos clamántes ad se.

Oratio

In hac oratione, ad litteram N. exprimitur nomen Titularis propriæ ecclesiæ, dummodo Titulus non sit Persona divina vel Mysterium Domini, aut de ipso ratione Festi factum non fuerit Officium vel Commemoratio, aut illius nomen non sit in eadem Suffragii Oratione expressum; ac nomina sanctorum Angelorum et sancti Joannis Baptistæ, si Titulares fuerint, præponuntur nomini sancti Joseph. In hisce autem omnibus casibus omittuntur verba atque beáto N.

Orémus.

A cunctis nos, quǽsumus, Dómine, mentis et córporis defénde perículis: et, intercedénte beáta et gloriósa semper Vírgine Dei Genitríce María, cum beáto Joseph, beátis Apóstolis tuis Petro et Paulo, atque beáto N. et ómnibus Sanctis, salútem nobis tríbue benígnus et pacem; ut, destrúctis adversitátibus et erróribus univérsis, Ecclésia tua secúra tibi sérviat libertáte.

Per eúmdem Dóminum nostrum Jesum Christum Fílium tuum, qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

℣. Dóminus det nobis suam pacem.

℟. Et vitam ætérnam. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Ad Primam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Jam lucis orto sídere,

Deum precémur súpplices,

Ut in diúrnis áctibus

Nos servet a nocéntibus.

Linguam refrénans témperet,

Ne litis horror ínsonet:

Visum fovéndo cóntegat,

Ne vanitátes háuriat.

Sint pura cordis íntima,

Absístat et vecórdia;

Carnis terat supérbiam

Potus cibíque párcitas.

Ut, cum dies abscésserit,

Noctémque sors redúxerit,

Mundi per abstinéntiam

Ipsi canámus glóriam.

Deo Patri sit glória,

Ejúsque soli Fílio,

Cum Spíritu Paráclito,

Nunc et per omne sǽculum.

Amen.

Psalmi {ex Psalterio secundum diem}

Ant. Misericórdia tua.

Psalmus 25 [1]

25:1 Júdica me, Dómine, quóniam ego in innocéntia mea ingréssus sum: * et in Dómino sperans non infirmábor.

25:2 Proba me, Dómine, et tenta me: * ure renes meos et cor meum.

25:3 Quóniam misericórdia tua ante óculos meos est: * et complácui in veritáte tua.

25:4 Non sedi cum concílio vanitátis: * et cum iníqua geréntibus non introíbo.

25:5 Odívi ecclésiam malignántium: * et cum ímpiis non sedébo.

25:6 Lavábo inter innocéntes manus meas: * et circúmdabo altáre tuum, Dómine:

25:7 Ut áudiam vocem laudis, * et enárrem univérsa mirabília tua.

25:8 Dómine, diléxi decórem domus tuæ, * et locum habitatiónis glóriæ tuæ.

25:9 Ne perdas cum ímpiis, Deus, ánimam meam, * et cum viris sánguinum vitam meam:

25:10 In quorum mánibus iniquitátes sunt: * déxtera eórum repléta est munéribus.

25:11 Ego autem in innocéntia mea ingréssus sum: * rédime me, et miserére mei.

25:12 Pes meus stetit in dirécto: * in ecclésiis benedícam te, Dómine.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 51 [2]

51:3 Quid gloriáris in malítia, * qui potens es in iniquitáte?

51:4 Tota die injustítiam cogitávit lingua tua: * sicut novácula acúta fecísti dolum.

51:5 Dilexísti malítiam super benignitátem: * iniquitátem magis quam loqui æquitátem.

51:6 Dilexísti ómnia verba præcipitatiónis, * lingua dolósa.

51:7 Proptérea Deus déstruet te in finem, * evéllet te, et emigrábit te de tabernáculo tuo: et radícem tuam de terra vivéntium.

51:8 Vidébunt justi, et timébunt, et super eum ridébunt, et dicent: * Ecce homo, qui non pósuit Deum adjutórem suum:

51:9 Sed sperávit in multitúdine divitiárum suárum: * et præváluit in vanitáte sua.

51:10 Ego autem, sicut olíva fructífera in domo Dei, * sperávi in misericórdia Dei in ætérnum: et in sǽculum sǽculi.

51:11 Confitébor tibi in sǽculum, quia fecísti: * et exspectábo nomen tuum, quóniam bonum est in conspéctu sanctórum tuórum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 52 [3]

52:1 Dixit insípiens in corde suo: * Non est Deus.

52:2 Corrúpti sunt, et abominábiles facti sunt in iniquitátibus: * non est qui fáciat bonum.

52:3 Deus de cælo prospéxit super fílios hóminum: * ut vídeat si est intéllegens, aut requírens Deum.

52:4 Omnes declinavérunt, simul inútiles facti sunt: * non est qui fáciat bonum, non est usque ad unum.

52:5 Nonne scient omnes qui operántur iniquitátem, * qui dévorant plebem meam ut cibum panis?

52:6 Deum non invocavérunt: * illic trepidavérunt timóre, ubi non erat timor.

52:6 Quóniam Deus dissipávit ossa eórum qui homínibus placent: * confúsi sunt, quóniam Deus sprevit eos.

52:7 Quis dabit ex Sion salutáre Israël? * cum convérterit Deus captivitátem plebis suæ, exsultábit Jacob, et lætábitur Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Misericórdia tua, Dómine, ante óculos meos: et complácui in veritáte tua.

Capitulum Responsorium Versus {ex Psalterio secundum tempora}

Zach 8:19

Pacem et veritátem dilígite, ait Dóminus omnípotens.

℟. Deo grátias.

℟.br. Christe, Fili Dei vivi, * Miserére nobis.

℟. Christe, Fili Dei vivi, * Miserére nobis.

℣. Qui sedes ad déxteram Patris.

℟. Miserére nobis.

℣. Glória Patri, et Fílio, * et Spirítui Sancto.

℟. Christe, Fili Dei vivi, * Miserére nobis.

℣. Exsúrge, Christe, ádjuva nos.

℟. Et líbera nos propter nomen tuum.

Preces Dominicales et Feriales {habentur}

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Credo dicitur secreto usque ad Carnis resurrectiónem.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum.

℣. Carnis resurrectiónem.

℟. Vitam ætérnam. Amen.

℣. Et ego ad te, Dómine, clamávi.

℟. Et mane orátio mea prævéniet te.

℣. Repleátur os meum laude.

℟. Ut cantem glóriam tuam, tota die magnitúdinem tuam.

℣. Dómine, avérte fáciem tuam a peccátis meis.

℟. Et omnes iniquitátes meas dele.

℣. Cor mundum crea in me, Deus.

℟. Et spíritum rectum ínnova in viscéribus meis.

℣. Ne projícias me a fácie tua.

℟. Et spíritum sanctum tuum ne áuferas a me.

℣. Redde mihi lætítiam salutáris tui.

℟. Et spíritu principáli confírma me.

Preces Feriales{omittitur}

Preces Dominicales et Feriales {habentur}

℣. Adjutórium nostrum ✠ in nómine Dómini.

℟. Qui fecit cælum et terram.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Joánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Joánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Dignáre, Dómine, die isto.

℟. Sine peccáto nos custodíre.

℣. Miserére nostri, Dómine.

℟. Miserére nostri.

℣. Fiat misericórdia tua, Dómine, super nos.

℟. Quemádmodum sperávimus in te.

℣. Dómine, exáudi oratiónem meam.

℟. Et clamor meus ad te véniat.

Oratio

secunda Domine, exaudi omittitur

Orémus.

Dómine Deus omnípotens, qui ad princípium hujus diéi nos perveníre fecísti: tua nos hódie salva virtúte; ut in hac die ad nullum declinémus peccátum, sed semper ad tuam justítiam faciéndam nostra procédant elóquia, dirigántur cogitatiónes et ópera.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Martyrologium {anticip.}

Quintodécimo Kaléndas Júlii Luna tértia décima Anno Dómini 2027

Romæ natális sanctórum ducentórum et sexagínta duórum Mártyrum, qui, in persecutióne Diocletiáni, pro fide Christi sunt necáti, ac pósiti via Salária véteri, ad clivum Cucúmeris.

Vesontióne, in Gálliis, sancti Antídii, Epíscopi et Mártyris, qui, ob Christi fidem, a Wándalis occísus fuit.

Apollóniæ, in Macedónia, sanctórum Mártyrum Atheniénsium Isáuri Diáconi, Innocéntii, Felícis, Jeremíæ et Peregríni, qui, a Tripóntio Tribúno várie torti, cápite obtruncáti sunt.

Tarracínæ, in Campánia, sancti Montáni mílitis, qui, sub Hadriáno Imperatóre et Leóntio Consulári, post multa torménta, martýrii corónam accépit.

Apud Venáfrum, in Campánia, sanctórum Mártyrum Nicándri et Marciáni, qui, in persecutióne Maximiáni, cápite cæsi sunt.

Chalcedóne sanctórum Mártyrum Manuélis, Sabélis et Ismaélis, qui, pacis causa apud Juliánum Apóstatam pro Persárum Rege legatióne fungéntes, ab ipso Imperatóre, cum idóla venerári compelleréntur idque constánti ánimo recusárent, gládio feríri jubéntur.

Amériæ, in Umbria, sancti Himérii Epíscopi, cujus corpus Cremónam, in Insúbria, translátum est.

In pago Bituricénsi sancti Gundúlphi Epíscopi.

Aureliánis, in Gállia, sancti Avíti, Presbýteri et Confessóris.

In Phrýgia sancti Hypátii Confessóris.

Item sancti Bessariónis Anachorétæ.

Pisis, in Túscia, sancti Rainerii Confessóris.

℣. Et álibi aliórum plurimórum sanctórum Mártyrum et Confessórum, atque sanctárum Vírginum.

℟. Deo grátias.

℣. Pretiósa in conspéctu Dómini.

℟. Mors Sanctórum ejus.

Sancta María et omnes Sancti intercédant pro nobis ad Dóminum, ut nos mereámur ab eo adjuvári et salvári, qui vivit et regnat in sǽcula sæculórum.

℟. Amen.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Réspice in servos tuos, Dómine, et in ópera tua, et dírige fílios eórum.

℟. Et sit splendor Dómini Dei nostri super nos, et ópera mánuum nostrárum dírige super nos, et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Orémus.

Dirígere et sanctificáre, régere et gubernáre dignáre, Dómine Deus, Rex cæli et terræ, hódie corda et córpora nostra, sensus, sermónes et actus nostros in lege tua, et in opéribus mandatórum tuórum: ut hic et in ætérnum, te auxiliánte, salvi et líberi esse mereámur, Salvátor mundi: Qui vivis et regnas in sǽcula sæculórum.

℟. Amen.

Lectio brevis {Per Annum}

℣. Jube, domne, benedícere.

Benedictio. Dies et actus nostros in sua pace dispónat Dóminus omnípotens.

℟. Amen.

2 Thess 3:5

Dóminus autem dírigat corda et córpora nostra in caritáte Dei et patiéntia Christi.

℣. Tu autem, Dómine, miserére nobis.

℟. Deo grátias.

Conclusio

℣. Adjutórium nostrum ✠ in nómine Dómini.

℟. Qui fecit cælum et terram.

℣. Benedícite.

℟. Deus.

Benedictio. Dóminus nos benedícat, ✠ et ab omni malo deféndat, et ad vitam perdúcat ætérnam. Et fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Tertiam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Nunc, Sancte, nobis, Spíritus,

Unum Patri cum Fílio,

Dignáre promptus íngeri

Nostro refúsus péctori.

Os, lingua, mens, sensus, vigor

Confessiónem pérsonent.

Flamméscat igne cáritas,

Accéndat ardor próximos.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Deus ádjuvat me:

Psalmus 53 [1]

53:3 Deus, in nómine tuo salvum me fac: * et in virtúte tua júdica me.

53:4 Deus, exáudi oratiónem meam: * áuribus pércipe verba oris mei.

53:5 Quóniam aliéni insurrexérunt advérsum me, et fortes quæsiérunt ánimam meam: * et non proposuérunt Deum ante conspéctum suum.

53:6 Ecce enim, Deus ádjuvat me: * et Dóminus suscéptor est ánimæ meæ.

53:7 Avérte mala inimícis meis: * et in veritáte tua dispérde illos.

53:8 Voluntárie sacrificábo tibi, * et confitébor nómini tuo, Dómine: quóniam bonum est:

53:9 Quóniam ex omni tribulatióne eripuísti me: * et super inimícos meos despéxit óculus meus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 54(2-16) [2]

54:2 Exáudi, Deus, oratiónem meam, et ne despéxeris deprecatiónem meam: * inténde mihi, et exáudi me.

54:3 Contristátus sum in exercitatióne mea: * et conturbátus sum a voce inimíci, et a tribulatióne peccatóris.

54:4 Quóniam declinavérunt in me iniquitátes: * et in ira molésti erant mihi.

54:5 Cor meum conturbátum est in me: * et formído mortis cécidit super me.

54:6 Timor et tremor venérunt super me: * et contexérunt me ténebræ.

54:7 Et dixi: Quis dabit mihi pennas sicut colúmbæ, * et volábo, et requiéscam?

54:8 Ecce, elongávi fúgiens: * et mansi in solitúdine.

54:9 Exspectábam eum, qui salvum me fecit * a pusillanimitáte spíritus et tempestáte.

54:10 Præcípita, Dómine, dívide linguas eórum: * quóniam vidi iniquitátem, et contradictiónem in civitáte.

54:11 Die ac nocte circúmdabit eam super muros ejus iníquitas: * et labor in médio ejus, et injustítia.

54:12 Et non defécit de platéis ejus * usúra, et dolus.

54:13 Quóniam si inimícus meus maledixísset mihi, * sustinuíssem útique.

54:13 Et si is, qui óderat me, super me magna locútus fuísset, * abscondíssem me fórsitan ab eo.

54:14 Tu vero, homo unánimis: * dux meus, et notus meus:

54:15 Qui simul mecum dulces capiébas cibos: * in domo Dei ambulávimus cum consénsu.

54:16 Véniat mors super illos: * et descéndant in inférnum vivéntes:

54:16 Quóniam nequítiæ in habitáculis eórum: * in médio eórum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 54(17-24) [3]

54:17 Ego autem ad Deum clamávi: * et Dóminus salvábit me.

54:18 Véspere, et mane, et merídie narrábo et annuntiábo: * et exáudiet vocem meam.

54:19 Rédimet in pace ánimam meam ab his, qui appropínquant mihi: * quóniam inter multos erant mecum.

54:20 Exáudiet Deus, et humiliábit illos, * qui est ante sǽcula.

54:20 Non enim est illis commutátio, et non timuérunt Deum: * exténdit manum suam in retribuéndo.

54:21 Contaminavérunt testaméntum ejus, divísi sunt ab ira vultus ejus: * et appropinquávit cor illíus.

54:22 Mollíti sunt sermónes ejus super óleum: * et ipsi sunt jácula.

54:23 Jacta super Dóminum curam tuam, et ipse te enútriet: * non dabit in ætérnum fluctuatiónem justo.

54:24 Tu vero, Deus, dedúces eos, * in púteum intéritus.

54:24 Viri sánguinum, et dolósi non dimidiábunt dies suos: * ego autem sperábo in te, Dómine.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Deus ádjuvat me: et Dóminus suscéptor est ánimæ meæ.

Capitulum Responsorium Versus {Per Annum}

Jer 17:14

Sana me, Dómine, et sanábor: salvum me fac, et salvus ero: quóniam laus mea tu es.

℟. Deo grátias.

℟.br. Sana ánimam meam, * Quia peccávi tibi.

℟. Sana ánimam meam, * Quia peccávi tibi.

℣. Ego dixi: Dómine, miserére mei.

℟. Quia peccávi tibi.

℣. Glória Patri, et Fílio, * et Spirítui Sancto.

℟. Sana ánimam meam, * Quia peccávi tibi.

℣. Adjútor meus, esto, ne derelínquas me.

℟. Neque despícias me, Deus, salutáris meus.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Da nobis, quǽsumus, Dómine: ut et mundi cursus pacífice nobis tuo órdine dirigátur; et Ecclésia tua tranquílla devotióne lætétur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Sextam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rector potens, verax Deus,

Qui témperas rerum vices,

Splendóre mane illúminas,

Et ígnibus merídiem:

Exstíngue flammas lítium,

Aufer calórem nóxium,

Confer salútem córporum,

Verámque pacem córdium.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. In Deo sperávi.

Psalmus 55 [1]

55:2 Miserére mei, Deus, quóniam conculcávit me homo: * tota die impúgnans tribulávit me.

55:3 Conculcavérunt me inimíci mei tota die: * quóniam multi bellántes advérsum me.

55:4 Ab altitúdine diéi timébo: * ego vero in te sperábo.

55:5 In Deo laudábo sermónes meos, in Deo sperávi: * non timébo quid fáciat mihi caro.

55:6 Tota die verba mea exsecrabántur: * advérsum me omnes cogitatiónes eórum in malum.

55:7 Inhabitábunt et abscóndent: * ipsi calcáneum meum observábunt.

55:8 Sicut sustinuérunt ánimam meam, pro níhilo salvos fácies illos: * in ira pópulos confrínges.

55:9 Deus, vitam meam annuntiávi tibi: * posuísti lácrimas meas in conspéctu tuo.

55:9 Sicut et in promissióne tua: * tunc converténtur inimíci mei retrórsum:

55:10 In quacúmque die invocávero te: * ecce, cognóvi, quóniam Deus meus es.

55:11 In Deo laudábo verbum, in Dómino laudábo sermónem: * in Deo sperávi, non timébo quid fáciat mihi homo.

55:12 In me sunt, Deus, vota tua, * quæ reddam, laudatiónes tibi.

55:13 Quóniam eripuísti ánimam meam de morte, et pedes meos de lapsu: * ut pláceam coram Deo in lúmine vivéntium.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 56 [2]

56:2 Miserére mei, Deus, miserére mei: * quóniam in te confídit ánima mea.

56:2 Et in umbra alárum tuárum sperábo, * donec tránseat iníquitas.

56:3 Clamábo ad Deum altíssimum: * Deum qui benefécit mihi.

56:4 Misit de cælo, et liberávit me: * dedit in oppróbrium conculcántes me.

56:4 Misit Deus misericórdiam suam, et veritátem suam, * et erípuit ánimam meam de médio catulórum leónum: dormívi conturbátus.

56:5 Fílii hóminum dentes eórum arma et sagíttæ: * et lingua eórum gládius acútus.

56:6 Exaltáre super cælos, Deus, * et in omnem terram glória tua.

56:7 Láqueum paravérunt pédibus meis: * et incurvavérunt ánimam meam.

56:7 Fodérunt ante fáciem meam fóveam: * et incidérunt in eam.

56:8 Parátum cor meum, Deus, parátum cor meum: * cantábo, et psalmum dicam.

56:9 Exsúrge, glória mea, exsúrge, psaltérium et cíthara: * exsúrgam dilúculo.

56:10 Confitébor tibi in pópulis, Dómine: * et psalmum dicam tibi in géntibus:

56:11 Quóniam magnificáta est usque ad cælos misericórdia tua, * et usque ad nubes véritas tua.

56:12 Exaltáre super cælos, Deus: * et super omnem terram glória tua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 57 [3]

57:2 Si vere útique justítiam loquímini: * recta judicáte, fílii hóminum.

57:3 Étenim in corde iniquitátes operámini: * in terra injustítias manus vestræ concínnant.

57:4 Alienáti sunt peccatóres a vulva, erravérunt ab útero: * locúti sunt falsa.

57:5 Furor illis secúndum similitúdinem serpéntis: * sicut áspidis surdæ, et obturántis aures suas,

57:6 Quæ non exáudiet vocem incantántium: * et venéfici incantántis sapiénter.

57:7 Deus cónteret dentes eórum in ore ipsórum: * molas leónum confrínget Dóminus.

57:8 Ad níhilum devénient tamquam aqua decúrrens: * inténdit arcum suum donec infirméntur.

57:9 Sicut cera, quæ fluit, auferéntur: * supercécidit ignis, et non vidérunt solem.

57:10 Priúsquam intellégerent spinæ vestræ rhamnum: * sicut vivéntes, sic in ira absórbet eos.

57:11 Lætábitur justus cum víderit vindíctam: * manus suas lavábit in sánguine peccatóris.

57:12 Et dicet homo: Si útique est fructus justo: * útique est Deus júdicans eos in terra.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. In Deo sperávi non timébo quid fáciat mihi homo.

Capitulum Responsorium Versus {Per Annum}

Rom 13:8

Némini quidquam debeátis, nisi ut ínvicem diligátis: qui enim díligit próximum, legem implévit.

℟. Deo grátias.

℟.br. Benedícam Dóminum * In omni témpore.

℟. Benedícam Dóminum * In omni témpore.

℣. Semper laus ejus in ore meo.

℟. In omni témpore.

℣. Glória Patri, et Fílio, * et Spirítui Sancto.

℟. Benedícam Dóminum * In omni témpore.

℣. Dóminus regit me, et nihil mihi déerit.

℟. In loco páscuæ ibi me collocávit.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Da nobis, quǽsumus, Dómine: ut et mundi cursus pacífice nobis tuo órdine dirigátur; et Ecclésia tua tranquílla devotióne lætétur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Nonam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rerum, Deus, tenax vigor,

Immótus in te pérmanens,

Lucis diúrnæ témpora

Succéssibus detérminans:

Largíre lumen véspere,

Quo vita nusquam décidat,

Sed prǽmium mortis sacræ

Perénnis instet glória.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Deus meus.

Psalmus 58(2-11) [1]

58:2 Éripe me de inimícis meis, Deus meus: * et ab insurgéntibus in me líbera me.

58:3 Éripe me de operántibus iniquitátem: * et de viris sánguinum salva me.

58:4 Quia ecce cepérunt ánimam meam: * irruérunt in me fortes.

58:5 Neque iníquitas mea, neque peccátum meum, Dómine: * sine iniquitáte cucúrri, et diréxi.

58:6 Exsúrge in occúrsum meum, et vide: * et tu, Dómine, Deus virtútum, Deus Israël,

58:6 Inténde ad visitándas omnes gentes: * non misereáris ómnibus, qui operántur iniquitátem.

58:7 Converténtur ad vésperam: et famem patiéntur ut canes, * et circuíbunt civitátem.

58:8 Ecce, loquéntur in ore suo, et gládius in lábiis eórum: * quóniam quis audívit?

58:9 Et tu, Dómine, deridébis eos: * ad níhilum dedúces omnes gentes.

58:10 Fortitúdinem meam ad te custódiam, quia, Deus, suscéptor meus es: * Deus meus, misericórdia ejus prævéniet me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 58(12-18) [2]

58:12 Deus osténdet mihi super inimícos meos, ne occídas eos: * nequándo obliviscántur pópuli mei.

58:12 Dispérge illos in virtúte tua: * et depóne eos, protéctor meus, Dómine:

58:13 Delíctum oris eórum, sermónem labiórum ipsórum: * et comprehendántur in supérbia sua.

58:13 Et de exsecratióne et mendácio annuntiabúntur in consummatióne: * in ira consummatiónis, et non erunt.

58:14 Et scient quia Deus dominábitur Jacob: * et fínium terræ.

58:15 Converténtur ad vésperam: et famem patiéntur ut canes, * et circuíbunt civitátem.

58:16 Ipsi dispergéntur ad manducándum: * si vero non fúerint saturáti, et murmurábunt.

58:17 Ego autem cantábo fortitúdinem tuam: * et exsultábo mane misericórdiam tuam.

58:17 Quia factus es suscéptor meus, * et refúgium meum, in die tribulatiónis meæ.

58:18 Adjútor meus, tibi psallam, quia, Deus, suscéptor meus es: * Deus meus, misericórdia mea.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 59 [3]

59:3 Deus, repulísti nos, et destruxísti nos: * irátus es, et misértus es nobis.

59:4 Commovísti terram, et conturbásti eam: * sana contritiónes ejus, quia commóta est.

59:5 Ostendísti pópulo tuo dura: * potásti nos vino compunctiónis.

59:6 Dedísti metuéntibus te significatiónem: * ut fúgiant a fácie arcus:

59:7 Ut liberéntur dilécti tui: * salvum fac déxtera tua, et exáudi me.

59:8 Deus locútus est in sancto suo: * lætábor, et partíbor Síchimam: et convállem tabernaculórum metíbor.

59:9 Meus est Gálaad, et meus est Manásses: * et Éphraim fortitúdo cápitis mei.

59:9 Juda rex meus: * Moab olla spei meæ.

59:10 In Idumǽam exténdam calceaméntum meum: * mihi alienígenæ súbditi sunt.

59:11 Quis dedúcet me in civitátem munítam? * quis dedúcet me usque in Idumǽam?

59:12 Nonne tu, Deus, qui repulísti nos? * et non egrediéris, Deus, in virtútibus nostris?

59:13 Da nobis auxílium de tribulatióne: * quia vana salus hóminis.

59:14 In Deo faciémus virtútem: * et ipse ad níhilum dedúcet tribulántes nos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Deus meus misericórdia tua prævéniet me.

Capitulum Responsorium Versus {Per Annum}

1 Pet 1:17-19

In timóre incolátus vestri témpore conversámini: sciéntes quod non corruptibílibus auro vel argénto redémpti estis, sed pretióso sánguine quasi Agni immaculáti Christi.

℟. Deo grátias.

℟.br. Rédime me, Dómine, * Et miserére mei.

℟. Rédime me, Dómine, * Et miserére mei.

℣. Pes enim meus stetit in via recta.

℟. Et miserére mei.

℣. Glória Patri, et Fílio, * et Spirítui Sancto.

℟. Rédime me, Dómine, * Et miserére mei.

℣. Ab occúltis meis munda me, Dómine.

℟. Et ab aliénis parce servo tuo.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Da nobis, quǽsumus, Dómine: ut et mundi cursus pacífice nobis tuo órdine dirigátur; et Ecclésia tua tranquílla devotióne lætétur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Vesperas

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Psalterio secundum diem}

Ant. Beáti omnes. ‡

Psalmus 127 [1]

127:1 Beáti, omnes, ‡ qui timent Dóminum, * qui ámbulant in viis ejus.

127:2 Labóres mánuum tuárum quia manducábis: * beátus es, et bene tibi erit.

127:3 Uxor tua sicut vitis abúndans, * in latéribus domus tuæ.

127:3 Fílii tui sicut novéllæ olivárum, * in circúitu mensæ tuæ.

127:4 Ecce, sic benedicétur homo, * qui timet Dóminum.

127:5 Benedícat tibi Dóminus ex Sion: * et vídeas bona Jerúsalem ómnibus diébus vitæ tuæ.

127:6 Et vídeas fílios filiórum tuórum, * pacem super Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Beáti omnes qui timent Dóminum.

Ant. Confundántur omnes.

Psalmus 128 [2]

128:1 Sæpe expugnavérunt me a juventúte mea, * dicat nunc Israël.

128:2 Sæpe expugnavérunt me a juventúte mea: * étenim non potuérunt mihi.

128:3 Supra dorsum meum fabricavérunt peccatóres: * prolongavérunt iniquitátem suam.

128:4 Dóminus justus concídit cervíces peccatórum: * confundántur et convertántur retrórsum omnes, qui odérunt Sion.

128:6 Fiant sicut fænum tectórum: * quod priúsquam evellátur, exáruit:

128:7 De quo non implévit manum suam qui metit, * et sinum suum qui manípulos cólligit.

128:8 Et non dixérunt qui præteríbant: Benedíctio Dómini super vos: * benedíximus vobis in nómine Dómini.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Confundántur omnes qui odérunt Sion.

Ant. De profúndis. ‡

Psalmus 129 [3]

129:1 De profúndis ‡ clamávi ad te, Dómine: * Dómine, exáudi vocem meam:

129:2 Fiant aures tuæ intendéntes, * in vocem deprecatiónis meæ.

129:3 Si iniquitátes observáveris, Dómine: * Dómine, quis sustinébit?

129:4 Quia apud te propitiátio est: * et propter legem tuam sustínui te, Dómine.

129:5 Sustínuit ánima mea in verbo ejus: * sperávit ánima mea in Dómino.

129:6 A custódia matutína usque ad noctem: * speret Israël in Dómino.

129:7 Quia apud Dóminum misericórdia: * et copiósa apud eum redémptio.

129:8 Et ipse rédimet Israël, * ex ómnibus iniquitátibus ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. De profúndis clamávi ad te, Dómine.

Ant. Dómine. ‡

Psalmus 130 [4]

130:1 Dómine, ‡ non est exaltátum cor meum: * neque eláti sunt óculi mei.

130:1 Neque ambulávi in magnis: * neque in mirabílibus super me.

130:2 Si non humíliter sentiébam: * sed exaltávi ánimam meam:

130:2 Sicut ablactátus est super matre sua, * ita retribútio in ánima mea.

130:3 Speret Israël in Dómino, * ex hoc nunc et usque in sǽculum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dómine, non est exaltátum cor meum.

Ant. Elégit Dóminus.

Psalmus 131 [5]

131:1 Meménto, Dómine, David, * et omnis mansuetúdinis ejus:

131:2 Sicut jurávit Dómino, * votum vovit Deo Jacob:

131:3 Si introíero in tabernáculum domus meæ, * si ascéndero in lectum strati mei:

131:4 Si dédero somnum óculis meis, * et pálpebris meis dormitatiónem:

131:5 Et réquiem tempóribus meis: donec invéniam locum Dómino, * tabernáculum Deo Jacob.

131:6 Ecce, audívimus eam in Éphrata: * invénimus eam in campis silvæ.

131:7 Introíbimus in tabernáculum ejus: * adorábimus in loco, ubi stetérunt pedes ejus.

131:8 Surge, Dómine, in réquiem tuam, * tu et arca sanctificatiónis tuæ.

131:9 Sacerdótes tui induántur justítiam: * et sancti tui exsúltent.

131:10 Propter David, servum tuum, * non avértas fáciem Christi tui.

131:11 Jurávit Dóminus David veritátem, et non frustrábitur eam: * De fructu ventris tui ponam super sedem tuam.

131:12 Si custodíerint fílii tui testaméntum meum, * et testimónia mea hæc, quæ docébo eos:

131:12 Et fílii eórum usque in sǽculum, * sedébunt super sedem tuam.

131:13 Quóniam elégit Dóminus Sion: * elégit eam in habitatiónem sibi.

131:14 Hæc réquies mea in sǽculum sǽculi: * hic habitábo quóniam elégi eam.

131:15 Víduam ejus benedícens benedícam: * páuperes ejus saturábo pánibus.

131:16 Sacerdótes ejus índuam salutári: * et sancti ejus exsultatióne exsultábunt.

131:17 Illuc prodúcam cornu David, * parávi lucérnam Christo meo.

131:18 Inimícos ejus índuam confusióne: * super ipsum autem efflorébit sanctificátio mea.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Elégit Dóminus Sion in habitatiónem sibi.

Capitulum Hymnus Versus {ex Psalterio secundum diem}

2 Cor 1:3-4

Benedíctus Deus, et Pater Dómini nostri Jesu Christi, Pater misericordiárum, et Deus totíus consolatiónis, qui consolátur nos in omni tribulatióne nostra.

℟. Deo grátias.

Hymnus

Cæli Deus sanctíssime,

Qui lúcidas mundi plagas

Candóre pingis ígneo,

Augens decóro lúmine:

Quarto die qui flámmeam

Dum solis accéndis rotam,

Lunæ minístras órdinem,

Vagósque cursus síderum:

Ut nóctibus, vel lúmini

Diremptiónis términum,

Primórdiis et ménsium

Signum dares notíssimum;

Expélle noctem córdium:

Abstérge sordes méntium:

Resólve culpæ vínculum:

Evérte moles críminum.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

℣. Dirigátur, Dómine, orátio mea.

℟. Sicut incénsum in conspéctu tuo.

Canticum: Magnificat {Antiphona ex Proprio de Tempore}

Ant. Respéxit Dóminus.

Canticum B. Mariæ Virginis

Luc. 1:46-55

1:46 Magníficat ✠ * ánima mea Dóminum.

1:47 Et exsultávit spíritus meus: * in Deo, salutári meo.

1:48 Quia respéxit humilitátem ancíllæ suæ: * ecce enim ex hoc beátam me dicent omnes generatiónes.

1:49 Quia fecit mihi magna qui potens est: * et sanctum nomen ejus.

1:50 Et misericórdia ejus, a progénie in progénies: * timéntibus eum.

1:51 Fecit poténtiam in brácchio suo: * dispérsit supérbos mente cordis sui.

1:52 Depósuit poténtes de sede: * et exaltávit húmiles.

1:53 Esuriéntes implévit bonis: * et dívites dimísit inánes.

1:54 Suscépit Israël púerum suum: * recordátus misericórdiæ suæ.

1:55 Sicut locútus est ad patres nostros: * Ábraham, et sémini ejus in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Respéxit Dóminus humilitátem meam, et fecit in me magna, qui potens est.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Da nobis, quǽsumus, Dómine: ut et mundi cursus pacífice nobis tuo órdine dirigátur; et Ecclésia tua tranquílla devotióne lætétur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium {per annum}

Ant. Beáta Dei Génitrix Virgo María, Sanctíque omnes intercédant pro nobis ad Dóminum.

℣. Mirificávit Dóminus Sanctos suos.

℟. Et exaudívit eos clamántes ad se.

Oratio

In hac oratione, ad litteram N. exprimitur nomen Titularis propriæ ecclesiæ, dummodo Titulus non sit Persona divina vel Mysterium Domini, aut de ipso ratione Festi factum non fuerit Officium vel Commemoratio, aut illius nomen non sit in eadem Suffragii Oratione expressum; ac nomina sanctorum Angelorum et sancti Joannis Baptistæ, si Titulares fuerint, præponuntur nomini sancti Joseph. In hisce autem omnibus casibus omittuntur verba atque beáto N.

Orémus.

A cunctis nos, quǽsumus, Dómine, mentis et córporis defénde perículis: et, intercedénte beáta et gloriósa semper Vírgine Dei Genitríce María, cum beáto Joseph, beátis Apóstolis tuis Petro et Paulo, atque beáto N. et ómnibus Sanctis, salútem nobis tríbue benígnus et pacem; ut, destrúctis adversitátibus et erróribus univérsis, Ecclésia tua secúra tibi sérviat libertáte.

Per eúmdem Dóminum nostrum Jesum Christum Fílium tuum, qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Et si tunc terminetur Officium, dicitur tantum Pater Noster secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Completorium

Incipit

℣. Jube, domne, benedícere.

Benedictio. Noctem quiétam et finem perféctum concédat nobis Dóminus omnípotens.

℟. Amen.

Lectio brevis

1 Pet 5:8-9

Fratres: Sóbrii estóte, et vigiláte: quia adversárius vester diábolus tamquam leo rúgiens círcuit, quærens quem dévoret: cui resístite fortes in fide.

℣. Tu autem, Dómine, miserére nobis.

℟. Deo grátias.

℣. Adjutórium nostrum ✠ in nómine Dómini.

℟. Qui fecit cælum et terram.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Joánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Joánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Convérte nos ✙︎ Deus, salutáris noster.

℟. Et avérte iram tuam a nobis.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {ex Psalterio secundum diem}

Ant. Immíttet Ángelus Dómini.

Psalmus 33(2-11) [1]

33:2 Benedícam Dóminum in omni témpore: * semper laus ejus in ore meo.

33:3 In Dómino laudábitur ánima mea: * áudiant mansuéti, et læténtur.

33:4 Magnificáte Dóminum mecum: * et exaltémus nomen ejus in idípsum.

33:5 Exquisívi Dóminum, et exaudívit me: * et ex ómnibus tribulatiónibus meis erípuit me.

33:6 Accédite ad eum, et illuminámini: * et fácies vestræ non confundéntur.

33:7 Iste pauper clamávit, et Dóminus exaudívit eum: * et de ómnibus tribulatiónibus ejus salvávit eum.

33:8 Immíttet Ángelus Dómini in circúitu timéntium eum: * et erípiet eos.

33:9 Gustáte, et vidéte quóniam suávis est Dóminus: * beátus vir, qui sperat in eo.

33:10 Timéte Dóminum, omnes sancti ejus: * quóniam non est inópia timéntibus eum.

33:11 Dívites eguérunt et esuriérunt: * inquiréntes autem Dóminum non minuéntur omni bono.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 33(12-23) [2]

33:12 Veníte, fílii, audíte me: * timórem Dómini docébo vos.

33:13 Quis est homo qui vult vitam: * díligit dies vidére bonos?

33:14 Próhibe linguam tuam a malo: * et lábia tua ne loquántur dolum.

33:15 Divérte a malo, et fac bonum: * inquíre pacem, et perséquere eam.

33:16 Óculi Dómini super justos: * et aures ejus in preces eórum.

33:17 Vultus autem Dómini super faciéntes mala: * ut perdat de terra memóriam eórum.

33:18 Clamavérunt justi, et Dóminus exaudívit eos: * et ex ómnibus tribulatiónibus eórum liberávit eos.

33:19 Juxta est Dóminus iis, qui tribuláto sunt corde: * et húmiles spíritu salvábit.

33:20 Multæ tribulatiónes justórum: * et de ómnibus his liberábit eos Dóminus.

33:21 Custódit Dóminus ómnia ossa eórum: * unum ex his non conterétur.

33:22 Mors peccatórum péssima: * et qui odérunt justum, delínquent.

33:23 Rédimet Dóminus ánimas servórum suórum: * et non delínquent omnes qui sperant in eo.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 60 [3]

60:2 Exáudi, Deus, deprecatiónem meam: * inténde oratióni meæ.

60:3 A fínibus terræ ad te clamávi: * dum anxiarétur cor meum, in petra exaltásti me.

60:4 Deduxísti me, quia factus es spes mea: * turris fortitúdinis a fácie inimíci.

60:5 Inhabitábo in tabernáculo tuo in sǽcula: * prótegar in velaménto alárum tuárum.

60:6 Quóniam tu, Deus meus, exaudísti oratiónem meam: * dedísti hereditátem timéntibus nomen tuum.

60:7 Dies super dies regis adícies: * annos ejus usque in diem generatiónis et generatiónis.

60:8 Pérmanet in ætérnum in conspéctu Dei: * misericórdiam et veritátem ejus quis requíret?

60:9 Sic psalmum dicam nómini tuo in sǽculum sǽculi: * ut reddam vota mea de die in diem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Immíttet Ángelus Dómini in circúitu timéntium eum: et erípiet eos.

Hymnus

Te lucis ante términum,

Rerum Creátor, póscimus,

Ut pro tua cleméntia

Sis præsul et custódia.

Procul recédant sómnia,

Et nóctium phantásmata;

Hostémque nostrum cómprime,

Ne polluántur córpora.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Capitulum Responsorium Versus

Jer 14:9

Tu autem in nobis es, Dómine, et nomen sanctum tuum invocátum est super nos: ne derelínquas nos, Dómine, Deus noster.

℟. Deo grátias.

℟.br. In manus tuas, Dómine, * Comméndo spíritum meum.

℟. In manus tuas, Dómine, * Comméndo spíritum meum.

℣. Redemísti nos, Dómine, Deus veritátis.

℟. Comméndo spíritum meum.

℣. Glória Patri, et Fílio, * et Spirítui Sancto.

℟. In manus tuas, Dómine, * Comméndo spíritum meum.

℣. Custódi nos, Dómine, ut pupíllam óculi.

℟. Sub umbra alárum tuárum prótege nos.

Canticum: Nunc dimittis

Ant. Salva nos.

Canticum Simeonis

Luc. 2:29-32

2:29 Nunc dimíttis ✠ servum tuum, Dómine, * secúndum verbum tuum in pace:

2:30 Quia vidérunt óculi mei * salutáre tuum,

2:31 Quod parásti * ante fáciem ómnium populórum,

2:32 Lumen ad revelatiónem géntium, * et glóriam plebis tuæ Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salva nos, Dómine, vigilántes, custódi nos dormiéntes; ut vigilémus cum Christo, et requiescámus in pace.

Preces Dominicales {habentur}

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Credo dicitur secreto usque ad Carnis resurrectiónem.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum.

℣. Carnis resurrectiónem.

℟. Vitam ætérnam. Amen.

℣. Benedíctus es, Dómine, Deus patrum nostrórum.

℟. Et laudábilis et gloriósus in sǽcula.

℣. Benedicámus Patrem et Fílium cum Sancto Spíritu.

℟. Laudémus, et superexaltémus eum in sǽcula.

℣. Benedíctus es, Dómine, in firmaménto cæli.

℟. Et laudábilis, et gloriósus, et superexaltátus in sǽcula.

℣. Benedícat et custódiat nos omnípotens et miséricors Dóminus.

℟. Amen.

℣. Dignáre, Dómine, nocte ista.

℟. Sine peccáto nos custodíre.

℣. Miserére nostri, Dómine.

℟. Miserére nostri.

℣. Fiat misericórdia tua, Dómine, super nos.

℟. Quemádmodum sperávimus in te.

℣. Dómine, exáudi oratiónem meam.

℟. Et clamor meus ad te véniat.

Oratio

secunda Domine, exaudi omittitur

Orémus.

Vísita, quǽsumus, Dómine, habitatiónem istam, et omnes insídias inimíci ab ea longe repélle: Ángeli tui sancti hábitent in ea, qui nos in pace custódiant; et benedíctio tua sit super nos semper.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Benedictio. Benedícat et custódiat nos omnípotens et miséricors Dóminus, ✠ Pater, et Fílius, et Spíritus Sanctus.

℟. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Deinde dicitur secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Si post Completorium immediate sequatur Matutinum, tunc bis dicitur Pater noster, Ave Maria et Credo, pro fine videlicet Officii diei præcedentis, et pro initio Officii diei sequentis.

Feria quinta infra Hebdomadam IV post Octavam Pentecostes
Feria

Ad Matutinum

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Dómine, lábia + mea apéries.

℟. Et os meum annuntiábit laudem tuam.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Invitatorium {Antiphona ex Psalterio secundum diem}

Ant. Regem magnum Dóminum, * Veníte, adorémus.

Ant. Regem magnum Dóminum, * Veníte, adorémus.

Veníte, exsultémus Dómino, jubilémus Deo, salutári nostro: præoccupémus fáciem ejus in confessióne, et in psalmis jubilémus ei.

Ant. Regem magnum Dóminum, * Veníte, adorémus.

Quóniam Deus magnus Dóminus, et Rex magnus super omnes deos, quóniam non repéllet Dóminus plebem suam: quia in manu ejus sunt omnes fines terræ, et altitúdines móntium ipse cónspicit.

Ant. Veníte, adorémus.

Quóniam ipsíus est mare, et ipse fecit illud, et áridam fundavérunt manus ejus (genuflectitur) veníte, adorémus, et procidámus ante Deum: plorémus coram Dómino, qui fecit nos, quia ipse est Dóminus, Deus noster; nos autem pópulus ejus, et oves páscuæ ejus.

Ant. Regem magnum Dóminum, * Veníte, adorémus.

Hódie, si vocem ejus audiéritis, nolíte obduráre corda vestra, sicut in exacerbatióne secúndum diem tentatiónis in desérto: ubi tentavérunt me patres vestri, probavérunt et vidérunt ópera mea.

Ant. Veníte, adorémus.

Quadragínta annis próximus fui generatióni huic, et dixi: Semper hi errant corde, ipsi vero non cognovérunt vias meas: quibus jurávi in ira mea: Si introíbunt in réquiem meam.

Ant. Regem magnum Dóminum, * Veníte, adorémus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Veníte, adorémus.

Ant. Regem magnum Dóminum, * Veníte, adorémus.

Hymnus {ex Psalterio secundum tempora}

Nox atra rerum cóntegit

Terræ colóres ómnium:

Nos confiténtes póscimus

Te, juste judex córdium.

Ut áuferas piácula,

Sordésque mentis ábluas:

Donésque, Christe, grátiam,

Ut arceántur crímina.

Mens ecce torpet ímpia,

Quam culpa mordet nóxia:

Obscúra gestit tóllere,

Et te, Redémptor, quǽrere.

Repélle tu calíginem

Intrínsecus quam máxime,

Ut in beáto gáudeat

Se collocári lúmine.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi cum lectionibus {Antiphonæ ex Psalterio secundum tempora}

Nocturnus I.

Ant. In Deo salutáre meum.

Psalmus 61 [1]

61:2 Nonne Deo subjécta erit ánima mea? * ab ipso enim salutáre meum.

61:3 Nam et ipse Deus meus, et salutáris meus: * suscéptor meus, non movébor ámplius.

61:4 Quoúsque irrúitis in hóminem? * interfícitis univérsi vos: tamquam paríeti inclináto et macériæ depúlsæ?

61:5 Verúmtamen prétium meum cogitavérunt repéllere, cucúrri in siti: * ore suo benedicébant, et corde suo maledicébant.

61:6 Verúmtamen Deo subjécta esto, ánima mea: * quóniam ab ipso patiéntia mea.

61:7 Quia ipse Deus meus, et salvátor meus: * adjútor meus, non emigrábo.

61:8 In Deo salutáre meum, et glória mea: * Deus auxílii mei, et spes mea in Deo est.

61:9 Speráte in eo omnis congregátio pópuli, effúndite coram illo corda vestra: * Deus adjútor noster in ætérnum.

61:10 Verúmtamen vani fílii hóminum, mendáces fílii hóminum in statéris: * ut decípiant ipsi de vanitáte in idípsum.

61:11 Nolíte speráre in iniquitáte, et rapínas nolíte concupíscere: * divítiæ si áffluant, nolíte cor appónere.

61:12 Semel locútus est Deus, duo hæc audívi, quia potéstas Dei est, et tibi, Dómine, misericórdia: * quia tu reddes unicuíque juxta ópera sua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. In Deo salutáre meum et glória mea: et spes mea in Deo est.

Ant. Vidéte ópera Dómini.

Psalmus 65(1-12) [2]

65:1 Jubiláte Deo, omnis terra, psalmum dícite nómini ejus: * date glóriam laudi ejus.

65:3 Dícite Deo: Quam terribília sunt ópera tua, Dómine! * in multitúdine virtútis tuæ mentiéntur tibi inimíci tui.

65:4 Omnis terra adóret te, et psallat tibi: * psalmum dicat nómini tuo.

65:5 Veníte, et vidéte ópera Dei: * terríbilis in consíliis super fílios hóminum.

65:6 Qui convértit mare in áridam, in flúmine pertransíbunt pede: * ibi lætábimur in ipso.

65:7 Qui dominátur in virtúte sua in ætérnum, óculi ejus super gentes respíciunt: * qui exásperant non exalténtur in semetípsis.

65:8 Benedícite, gentes, Deum nostrum: * et audítam fácite vocem laudis ejus,

65:9 Qui pósuit ánimam meam ad vitam: * et non dedit in commotiónem pedes meos.

65:10 Quóniam probásti nos, Deus: * igne nos examinásti, sicut examinátur argéntum.

65:11 Induxísti nos in láqueum, posuísti tribulatiónes in dorso nostro: * imposuísti hómines super cápita nostra.

65:12 Transívimus per ignem et aquam: * et eduxísti nos in refrigérium.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Vidéte ópera Dómini, et audítam fácite vocem laudis ejus.

Ant. Audíte, omnes.

Psalmus 65(13-20) [3]

65:13 Introíbo in domum tuam in holocáustis: * reddam tibi vota mea, quæ distinxérunt lábia mea.

65:14 Et locútum est os meum, * in tribulatióne mea.

65:15 Holocáusta medulláta ófferam tibi cum incénso aríetum: * ófferam tibi boves cum hircis.

65:16 Veníte, audíte, et narrábo, omnes, qui timétis Deum: * quanta fecit ánimæ meæ.

65:17 Ad ipsum ore meo clamávi, * et exaltávi sub lingua mea.

65:18 Iniquitátem si aspéxi in corde meo, * non exáudiet Dóminus.

65:19 Proptérea exaudívit Deus, * et atténdit voci deprecatiónis meæ.

65:20 Benedíctus Deus, * qui non amóvit oratiónem meam, et misericórdiam suam a me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Audíte, omnes qui timétis Deum, quanta fecit ánimæ meæ.

Ant. Exsúrgat Deus. ‡

Psalmus 67(2-11) [4]

67:2 Exsúrgat Deus, ‡ et dissipéntur inimíci ejus, * et fúgiant qui odérunt eum, a fácie ejus.

67:3 Sicut déficit fumus, defíciant: * sicut fluit cera a fácie ignis, sic péreant peccatóres a fácie Dei.

67:4 Et justi epuléntur, et exsúltent in conspéctu Dei: * et delecténtur in lætítia.

67:5 Cantáte Deo, psalmum dícite nómini ejus: * iter fácite ei, qui ascéndit super occásum: (fit reverentia) Dóminus nomen illi.

67:5 Exsultáte in conspéctu ejus: * turbabúntur a fácie ejus, patris orphanórum et júdicis viduárum.

67:6 Deus in loco sancto suo: * Deus, qui inhabitáre facit uníus moris in domo:

67:7 Qui edúcit vinctos in fortitúdine, * simíliter eos qui exásperant, qui hábitant in sepúlcris.

67:8 Deus, cum egrederéris in conspéctu pópuli tui, * cum pertransíres in desérto:

67:9 Terra mota est, étenim cæli distillavérunt a fácie Dei Sínai, * a fácie Dei Israël.

67:10 Plúviam voluntáriam segregábis, Deus, hereditáti tuæ: * et infirmáta est, tu vero perfecísti eam.

67:11 Animália tua habitábunt in ea: * parásti in dulcédine tua páuperi, Deus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exsúrgat Deus, et dissipéntur inimíci ejus.

Ant. Deus noster.

Psalmus 67(12-24) [5]

67:12 Dóminus dabit verbum evangelizántibus, * virtúte multa.

67:13 Rex virtútum dilécti, dilécti: * et speciéi domus divídere spólia.

67:14 Si dormiátis inter médios cleros, pennæ colúmbæ deargentátæ, * et posterióra dorsi ejus in pallóre auri.

67:15 Dum discérnit cæléstis reges super eam, nive dealbabúntur in Selmon: * mons Dei, mons pinguis.

67:16 Mons coagulátus, mons pinguis: * ut quid suspicámini montes coagulátos?

67:17 Mons, in quo beneplácitum est Deo habitáre in eo: * étenim Dóminus habitábit in finem.

67:18 Currus Dei decem míllibus múltiplex, míllia lætántium: * Dóminus in eis in Sina in sancto.

67:19 Ascendísti in altum, cepísti captivitátem: * accepísti dona in homínibus.

67:19 Étenim non credéntes, * inhabitáre Dóminum Deum.

67:20 Benedíctus Dóminus die quotídie: * prósperum iter fáciet nobis Deus salutárium nostrórum.

67:21 Deus noster, Deus salvos faciéndi: * et Dómini Dómini éxitus mortis.

67:22 Verúmtamen Deus confrínget cápita inimicórum suórum: * vérticem capílli perambulántium in delíctis suis.

67:23 Dixit Dóminus: Ex Basan convértam, * convértam in profúndum maris:

67:24 Ut intingátur pes tuus in sánguine: * lingua canum tuórum ex inimícis, ab ipso.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Deus noster, Deus salvos faciéndi: et Dómini sunt éxitus mortis.

Ant. In ecclésiis.

Psalmus 67(25-36) [6]

67:25 Vidérunt ingréssus tuos, Deus: * ingréssus Dei mei: regis mei qui est in sancto.

67:26 Prævenérunt príncipes conjúncti psalléntibus: * in médio juvenculárum tympanistriárum.

67:27 In ecclésiis benedícite Deo Dómino, * de fóntibus Israël.

67:28 Ibi Bénjamin adolescéntulus: * in mentis excéssu.

67:28 Príncipes Juda, duces eórum: * príncipes Zábulon, príncipes Néphtali.

67:29 Manda, Deus, virtúti tuæ: * confírma hoc, Deus, quod operátus es in nobis.

67:30 A templo tuo in Jerúsalem, * tibi ófferent reges múnera.

67:31 Íncrepa feras arúndinis, congregátio taurórum in vaccis populórum: * ut exclúdant eos, qui probáti sunt argénto.

67:31 Díssipa gentes, quæ bella volunt: vénient legáti ex Ægýpto: * Æthiópia prævéniet manus ejus Deo.

67:33 Regna terræ, cantáte Deo: * psállite Dómino.

67:33 Psállite Deo, qui ascéndit super cælum cæli, * ad Oriéntem.

67:34 Ecce dabit voci suæ vocem virtútis, date glóriam Deo super Israël, * magnificéntia ejus, et virtus ejus in núbibus.

67:36 Mirábilis Deus in sanctis suis, Deus Israël ipse dabit virtútem, et fortitúdinem plebi suæ, * benedíctus Deus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. In ecclésiis benedícite Dómino Deo.

Ant. Salvum me fac. ‡

Psalmus 68(2-13) [7]

68:2 Salvum me fac, ‡ Deus: * quóniam intravérunt aquæ usque ad ánimam meam.

68:3 Infíxus sum in limo profúndi: * et non est substántia.

68:3 Veni in altitúdinem maris: * et tempéstas demérsit me.

68:4 Laborávi clamans, raucæ factæ sunt fauces meæ: * defecérunt óculi mei, dum spero in Deum meum.

68:5 Multiplicáti sunt super capíllos cápitis mei, * qui odérunt me gratis.

68:5 Confortáti sunt qui persecúti sunt me inimíci mei injúste: * quæ non rápui, tunc exsolvébam.

68:6 Deus, tu scis insipiéntiam meam: * et delícta mea a te non sunt abscóndita.

68:7 Non erubéscant in me qui exspéctant te, Dómine, * Dómine virtútum.

68:7 Non confundántur super me * qui quærunt te, Deus Israël.

68:8 Quóniam propter te sustínui oppróbrium: * opéruit confúsio fáciem meam.

68:9 Extráneus factus sum frátribus meis, * et peregrínus fíliis matris meæ.

68:10 Quóniam zelus domus tuæ comédit me: * et oppróbria exprobrántium tibi cecidérunt super me.

68:11 Et opérui in jejúnio ánimam meam: * et factum est in oppróbrium mihi.

68:12 Et pósui vestiméntum meum cilícium: * et factus sum illis in parábolam.

68:13 Advérsum me loquebántur, qui sedébant in porta: * et in me psallébant qui bibébant vinum.

68:13 Ego vero oratiónem meam ad te, Dómine: * tempus benepláciti, Deus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salvum me fac, Deus, quóniam intravérunt aquæ usque ad ánimam meam.

Ant. Propter inimícos meos.

Psalmus 68(14-29) [8]

68:14 In multitúdine misericórdiæ tuæ exáudi me, * in veritáte salútis tuæ:

68:15 Éripe me de luto, ut non infígar: * líbera me ab iis, qui odérunt me, et de profúndis aquárum.

68:16 Non me demérgat tempéstas aquæ, neque absórbeat me profúndum: * neque úrgeat super me púteus os suum.

68:17 Exáudi me, Dómine, quóniam benígna est misericórdia tua: * secúndum multitúdinem miseratiónum tuárum réspice in me.

68:18 Et ne avértas fáciem tuam a púero tuo: * quóniam tríbulor, velóciter exáudi me.

68:19 Inténde ánimæ meæ, et líbera eam: * propter inimícos meos éripe me.

68:20 Tu scis impropérium meum, et confusiónem meam, * et reveréntiam meam.

68:21 In conspéctu tuo sunt omnes qui tríbulant me: * impropérium exspectávit cor meum, et misériam.

68:21 Et sustínui qui simul contristarétur, et non fuit: * et qui consolarétur, et non invéni.

68:22 Et dedérunt in escam meam fel: * et in siti mea potavérunt me acéto.

68:23 Fiat mensa eórum coram ipsis in láqueum, * et in retributiónes, et in scándalum.

68:24 Obscuréntur óculi eórum ne vídeant: * et dorsum eórum semper incúrva.

68:25 Effúnde super eos iram tuam: * et furor iræ tuæ comprehéndat eos.

68:26 Fiat habitátio eórum desérta: * et in tabernáculis eórum non sit qui inhábitet.

68:27 Quóniam quem tu percussísti, persecúti sunt: * et super dolórem vúlnerum meórum addidérunt.

68:28 Appóne iniquitátem super iniquitátem eórum: * et non intrent in justítiam tuam.

68:29 Deleántur de libro vivéntium: * et cum justis non scribántur.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Propter inimícos meos éripe me, Dómine.

Ant. Quǽrite Dóminum.

Psalmus 68(30-37) [9]

68:30 Ego sum pauper et dolens: * salus tua, Deus, suscépit me.

68:31 Laudábo nomen Dei cum cántico: * et magnificábo eum in laude:

68:32 Et placébit Deo super vítulum novéllum: * córnua producéntem et úngulas.

68:33 Vídeant páuperes et læténtur: * quǽrite Deum, et vivet ánima vestra.

68:34 Quóniam exaudívit páuperes Dóminus: * et vinctos suos non despéxit.

68:35 Laudent illum cæli et terra, * mare et ómnia reptília in eis.

68:36 Quóniam Deus salvam fáciet Sion: * et ædificabúntur civitátes Juda.

68:36 Et inhabitábunt ibi, * et hereditáte acquírent eam.

68:37 Et semen servórum ejus possidébit eam: * et qui díligunt nomen ejus, habitábunt in ea.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Quǽrite Dóminum, et vivet ánima vestra.

℣. Laudábo nomen Dei cum cántico.

℟. Et magnificábo eum in laude.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Exáudi, Dómine Jesu Christe, preces servórum tuórum, et miserére nobis: Qui cum Patre et Spíritu Sancto vivis et regnas in sǽcula sæculórum.

℟. Amen.

℣. Jube, domne, benedícere.

Benedictio. Benedictióne perpétua benedícat nos Pater ætérnus.

℟. Amen.

Lectio 1

De libro primo Regum

1 Reg 19:1-3

1 Locútus est autem Saul ad Jónatham fílium suum et ad omnes servos suos ut occíderent David. Porro Jónathas fílius Saul diligébat David valde.

2 Et indicávit Jónathas David dicens: Quærit Saul pater meus occídere te; quaprópter obsérva te, quæso, mane, et manébis clam, et abscondéris.

3 Ego autem egrédiens stabo juxta patrem meum in agro ubicúmque fúeris; et ego loquar de te ad patrem meum, et quodcúmque vídero, nuntiábo tibi.

℣. Tu autem, Dómine, miserére nobis.

℟. Deo grátias.

℟. Præparáte corda vestra Dómino, et servíte illi soli:

* Et liberábit vos de mánibus inimicórum vestrórum.

℣. Convertímini ad eum in toto corde vestro, et auférte deos aliénos de médio vestri.

℟. Et liberábit vos de mánibus inimicórum vestrórum.

℣. Jube, domne, benedícere.

Benedictio. Unigénitus Dei Fílius nos benedícere et adjuváre dignétur.

℟. Amen.

Lectio 2

1 Reg 19:4-6

4 Locútus est ergo Jónathas de David bona ad Saul patrem suum dixítque ad eum: Ne pecces, rex, in servum tuum David, quia non peccávit tibi, et ópera ejus bona sunt tibi valde.

5 Et pósuit ánimam suam in manu sua et percússit Philisthǽum, et fecit Dóminus salútem magnam univérso Israéli. Vidísti et lætátus es; quare ergo peccas in sánguine innóxio interfíciens David, qui est absque culpa?

6 Quod cum audísset Saul, placátus voce Jónathæ jurávit: Vivit Dóminus, quia non occidétur.

℣. Tu autem, Dómine, miserére nobis.

℟. Deo grátias.

℟. Deus ómnium exaudítor est: ipse misit Angelum suum, et tulit me de óvibus patris mei:

* Et unxit me unctióne misericórdiæ suæ.

℣. Dóminus, qui erípuit me de ore leónis, et de manu béstiæ liberávit me.

℟. Et unxit me unctióne misericórdiæ suæ.

℣. Jube, domne, benedícere.

Benedictio. Spíritus Sancti grátia illúminet sensus et corda nostra.

℟. Amen.

Lectio 3

1 Reg 19:8-10

8 Motum est autem rursum bellum, et egréssus David pugnávit advérsum Philísthiim percussítque eos plaga magna, et fugérunt a fácie ejus.

9 Et factus est spíritus Dómini malus in Saul. Sedébat autem in domo sua et tenébat lánceam; porro David psallébat manu sua.

10 Nisúsque est Saul confígere David láncea in paríete, et declinávit David a fácie Saul; láncea autem, casso vúlnere, perláta est in paríetem. Et David fugit et salvátus est nocte illa.

℣. Tu autem, Dómine, miserére nobis.

℟. Deo grátias.

℟. Dóminus, qui erípuit me de ore leónis, et de manu béstiæ liberávit me,

* Ipse me erípiet de mánibus inimicórum meórum.

℣. Misit Deus misericórdiam suam et veritátem suam: ánimam meam erípuit de médio catulórum leónum.

℟. Ipse me erípiet de mánibus inimicórum meórum.

℣. Glória Patri, et Fílio, * et Spirítui Sancto.

℟. Ipse me erípiet de mánibus inimicórum meórum.

Reliqua omittuntur, nisi separandæ sint.

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Da nobis, quǽsumus, Dómine: ut et mundi cursus pacífice nobis tuo órdine dirigátur; et Ecclésia tua tranquílla devotióne lætétur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Laudes

Incipit

Si Matutinum a Laudibus separatur, tunc dicitur secreto:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Secus absolute incipiuntur, ut sequitur:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Psalterio secundum diem}

Ant. Jubiláte.

Psalmus 97 [1]

97:1 Cantáte Dómino cánticum novum: * quia mirabília fecit.

97:1 Salvávit sibi déxtera ejus: * et brácchium sanctum ejus.

97:2 Notum fecit Dóminus salutáre suum: * in conspéctu géntium revelávit justítiam suam.

97:3 Recordátus est misericórdiæ suæ, * et veritátis suæ dómui Israël.

97:3 Vidérunt omnes términi terræ * salutáre Dei nostri.

97:4 Jubiláte Deo, omnis terra: * cantáte, et exsultáte, et psállite.

97:5 Psállite Dómino in cíthara, in cíthara et voce psalmi: * in tubis ductílibus, et voce tubæ córneæ.

97:6 Jubiláte in conspéctu regis Dómini: * moveátur mare, et plenitúdo ejus: orbis terrárum, et qui hábitant in eo.

97:8 Flúmina plaudent manu, simul montes exsultábunt a conspéctu Dómini: * quóniam venit judicáre terram.

97:9 Judicábit orbem terrárum in justítia, * et pópulos in æquitáte.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Jubiláte in conspéctu regis Dómini.

Ant. Dómine. ‡

Psalmus 89 [2]

89:1 Dómine, ‡ refúgium factus es nobis: * a generatióne in generatiónem.

89:2 Priúsquam montes fíerent, aut formarétur terra et orbis: * a sǽculo et usque in sǽculum tu es, Deus.

89:3 Ne avértas hóminem in humilitátem: * et dixísti: Convertímini, fílii hóminum.

89:4 Quóniam mille anni ante óculos tuos, * tamquam dies hestérna, quæ prætériit,

89:5 Et custódia in nocte, * quæ pro níhilo habéntur, eórum anni erunt.

89:6 Mane sicut herba tránseat, mane flóreat, et tránseat: * véspere décidat, indúret et aréscat.

89:7 Quia defécimus in ira tua, * et in furóre tuo turbáti sumus.

89:8 Posuísti iniquitátes nostras in conspéctu tuo: * sǽculum nostrum in illuminatióne vultus tui.

89:9 Quóniam omnes dies nostri defecérunt: * et in ira tua defécimus.

89:9 Anni nostri sicut aránea meditabúntur: * dies annórum nostrórum in ipsis, septuagínta anni.

89:10 Si autem in potentátibus, octogínta anni: * et ámplius eórum, labor et dolor.

89:10 Quóniam supervénit mansuetúdo: * et corripiémur.

89:11 Quis novit potestátem iræ tuæ: * et præ timóre tuo iram tuam dinumeráre?

89:12 Déxteram tuam sic notam fac: * et erudítos corde in sapiéntia.

89:13 Convértere, Dómine, úsquequo? * et deprecábilis esto super servos tuos.

89:14 Repléti sumus mane misericórdia tua: * et exsultávimus, et delectáti sumus ómnibus diébus nostris.

89:15 Lætáti sumus pro diébus, quibus nos humiliásti: * annis, quibus vídimus mala.

89:16 Réspice in servos tuos, et in ópera tua: * et dírige fílios eórum.

89:17 Et sit splendor Dómini, Dei nostri, super nos, et ópera mánuum nostrárum dírige super nos: * et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dómine, refúgium factus es nobis.

Ant. Dómine.

Psalmus 35 [3]

35:2 Dixit injústus ut delínquat in semetípso: * non est timor Dei ante óculos ejus.

35:3 Quóniam dolóse egit in conspéctu ejus: * ut inveniátur iníquitas ejus ad ódium.

35:4 Verba oris ejus iníquitas, et dolus: * nóluit intellégere ut bene ágeret.

35:5 Iniquitátem meditátus est in cubíli suo: * ástitit omni viæ non bonæ, malítiam autem non odívit.

35:6 Dómine, in cælo misericórdia tua: * et véritas tua usque ad nubes.

35:7 Justítia tua sicut montes Dei: * judícia tua abýssus multa.

35:7 Hómines, et juménta salvábis, Dómine: * quemádmodum multiplicásti misericórdiam tuam, Deus.

35:8 Fílii autem hóminum, * in tégmine alárum tuárum sperábunt.

35:9 Inebriabúntur ab ubertáte domus tuæ: * et torrénte voluptátis tuæ potábis eos.

35:10 Quóniam apud te est fons vitæ: * et in lúmine tuo vidébimus lumen.

35:11 Præténde misericórdiam tuam sciéntibus te, * et justítiam tuam his, qui recto sunt corde.

35:12 Non véniat mihi pes supérbiæ: * et manus peccatóris non móveat me.

35:13 Ibi cecidérunt qui operántur iniquitátem: * expúlsi sunt, nec potuérunt stare.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dómine, in cælo misericórdia tua.

Ant. Pópulus meus.

Canticum Jeremiæ [4]

Jer 31:10-18

31:10 Audíte verbum Dómini, gentes, * et annuntiáte in ínsulis, quæ procul sunt,

31:11 Et dícite: Qui dispérsit Israël, congregábit eum: * et custódiet eum sicut pastor gregem suum.

31:12 Redémit enim Dóminus Jacob, * et liberávit eum de manu potentióris.

31:13 Et vénient, et laudábunt in monte Sion: * et cónfluent ad bona Dómini,

31:14 Super fruménto, et vino, et óleo, * et fœtu pécorum et armentórum:

31:15 Erítque ánima eórum quasi hortus irríguus, * et ultra non esúrient.

31:16 Tunc lætábitur virgo in choro, * júvenes et senes simul:

31:17 Et convértam luctum eórum in gáudium, * et consolábor eos, et lætificábo a dolóre suo.

31:18 Et inebriábo ánimam sacerdótum pinguédine: * et pópulus meus bonis meis adimplébitur.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Pópulus meus, ait Dóminus, bonis meis adimplébitur.

Ant. Deo nostro.

Psalmus 146 [5]

146:1 Laudáte Dóminum quóniam bonus est psalmus: * Deo nostro sit jucúnda, decóraque laudátio.

146:2 Ædíficans Jerúsalem Dóminus: * dispersiónes Israélis congregábit.

146:3 Qui sanat contrítos corde: * et álligat contritiónes eórum.

146:4 Qui númerat multitúdinem stellárum: * et ómnibus eis nómina vocat.

146:5 Magnus Dóminus noster, et magna virtus ejus: * et sapiéntiæ ejus non est númerus.

146:6 Suscípiens mansuétos Dóminus: * humílians autem peccatóres usque ad terram.

146:7 Præcínite Dómino in confessióne: * psállite Deo nostro in cíthara.

146:8 Qui óperit cælum núbibus: * et parat terræ plúviam.

146:8 Qui prodúcit in móntibus fænum: * et herbam servitúti hóminum.

146:9 Qui dat juméntis escam ipsórum: * et pullis corvórum invocántibus eum.

146:10 Non in fortitúdine equi voluntátem habébit: * nec in tíbiis viri beneplácitum erit ei.

146:11 Beneplácitum est Dómino super timéntes eum: * et in eis, qui sperant super misericórdia ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Deo nostro jucúnda sit laudátio.

Capitulum Hymnus Versus {ex Psalterio secundum diem}

Rom 13:12-13

Nox præcéssit, dies autem appropinquávit. Abiciámus ergo ópera tenebrárum, et induámur arma lucis. Sicut in die honéste ambulémus.

℟. Deo grátias.

Hymnus

Lux ecce surgit áurea,

Pallens facéssat cǽcitas,

Quæ nosmet in præceps diu

Erróre traxit dévio.

Hæc lux serénum cónferat,

Purósque nos præstet sibi:

Nihil loquámur súbdolum:

Volvámus obscúrum nihil.

Sic tota decúrrat dies,

Ne lingua mendax, ne manus

Oculíve peccent lúbrici,

Ne noxa corpus ínquinet.

Speculátor astat désuper,

Qui nos diébus ómnibus,

Actúsque nostros próspicit

A luce prima in vésperum.

Deo Patri sit glória,

Ejúsque soli Fílio,

Cum Spíritu Paráclito,

Nunc et per omne sǽculum.

Amen.

℣. Repléti sumus mane misericórdia tua.

℟. Exsultávimus, et delectáti sumus.

Canticum: Benedictus {Antiphona ex Proprio de Tempore}

Ant. In sanctitáte.

Canticum Zachariæ

Luc. 1:68-79

1:68 Benedíctus ✠ Dóminus, Deus Israël: * quia visitávit, et fecit redemptiónem plebis suæ:

1:69 Et eréxit cornu salútis nobis: * in domo David, púeri sui.

1:70 Sicut locútus est per os sanctórum, * qui a sǽculo sunt, prophetárum ejus:

1:71 Salútem ex inimícis nostris, * et de manu ómnium, qui odérunt nos.

1:72 Ad faciéndam misericórdiam cum pátribus nostris: * et memorári testaménti sui sancti.

1:73 Jusjurándum, quod jurávit ad Ábraham patrem nostrum, * datúrum se nobis:

1:74 Ut sine timóre, de manu inimicórum nostrórum liberáti, * serviámus illi.

1:75 In sanctitáte, et justítia coram ipso, * ómnibus diébus nostris.

1:76 Et tu, puer, Prophéta Altíssimi vocáberis: * præíbis enim ante fáciem Dómini, paráre vias ejus:

1:77 Ad dandam sciéntiam salútis plebi ejus: * in remissiónem peccatórum eórum:

1:78 Per víscera misericórdiæ Dei nostri: * in quibus visitávit nos, óriens ex alto:

1:79 Illumináre his, qui in ténebris, et in umbra mortis sedent: * ad dirigéndos pedes nostros in viam pacis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. In sanctitáte serviámus Dómino, et liberábit nos ab inimícis nostris.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Da nobis, quǽsumus, Dómine: ut et mundi cursus pacífice nobis tuo órdine dirigátur; et Ecclésia tua tranquílla devotióne lætétur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium {per annum}

Ant. Beáta Dei Génitrix Virgo María, Sanctíque omnes intercédant pro nobis ad Dóminum.

℣. Mirificávit Dóminus Sanctos suos.

℟. Et exaudívit eos clamántes ad se.

Oratio

In hac oratione, ad litteram N. exprimitur nomen Titularis propriæ ecclesiæ, dummodo Titulus non sit Persona divina vel Mysterium Domini, aut de ipso ratione Festi factum non fuerit Officium vel Commemoratio, aut illius nomen non sit in eadem Suffragii Oratione expressum; ac nomina sanctorum Angelorum et sancti Joannis Baptistæ, si Titulares fuerint, præponuntur nomini sancti Joseph. In hisce autem omnibus casibus omittuntur verba atque beáto N.

Orémus.

A cunctis nos, quǽsumus, Dómine, mentis et córporis defénde perículis: et, intercedénte beáta et gloriósa semper Vírgine Dei Genitríce María, cum beáto Joseph, beátis Apóstolis tuis Petro et Paulo, atque beáto N. et ómnibus Sanctis, salútem nobis tríbue benígnus et pacem; ut, destrúctis adversitátibus et erróribus univérsis, Ecclésia tua secúra tibi sérviat libertáte.

Per eúmdem Dóminum nostrum Jesum Christum Fílium tuum, qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

℣. Dóminus det nobis suam pacem.

℟. Et vitam ætérnam. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Ad Primam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Jam lucis orto sídere,

Deum precémur súpplices,

Ut in diúrnis áctibus

Nos servet a nocéntibus.

Linguam refrénans témperet,

Ne litis horror ínsonet:

Visum fovéndo cóntegat,

Ne vanitátes háuriat.

Sint pura cordis íntima,

Absístat et vecórdia;

Carnis terat supérbiam

Potus cibíque párcitas.

Ut, cum dies abscésserit,

Noctémque sors redúxerit,

Mundi per abstinéntiam

Ipsi canámus glóriam.

Deo Patri sit glória,

Ejúsque soli Fílio,

Cum Spíritu Paráclito,

Nunc et per omne sǽculum.

Amen.

Psalmi {ex Psalterio secundum diem}

Ant. In loco páscuæ.

Psalmus 22 [1]

22:1 Dóminus regit me, et nihil mihi déerit: * in loco páscuæ ibi me collocávit.

22:2 Super aquam refectiónis educávit me: * ánimam meam convértit.

22:3 Dedúxit me super sémitas justítiæ, * propter nomen suum.

22:4 Nam, et si ambulávero in médio umbræ mortis, non timébo mala: * quóniam tu mecum es.

22:4 Virga tua, et báculus tuus: * ipsa me consoláta sunt.

22:5 Parásti in conspéctu meo mensam, * advérsus eos, qui tríbulant me.

22:5 Impinguásti in óleo caput meum: * et calix meus inébrians quam præclárus est!

22:6 Et misericórdia tua subsequétur me * ómnibus diébus vitæ meæ:

22:6 Et ut inhábitem in domo Dómini, * in longitúdinem diérum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 71(2-8) [2]

71:2 Deus, judícium tuum regi da: * et justítiam tuam fílio regis:

71:2 Judicáre pópulum tuum in justítia, * et páuperes tuos in judício.

71:3 Suscípiant montes pacem pópulo: * et colles justítiam.

71:4 Judicábit páuperes pópuli, et salvos fáciet fílios páuperum: * et humiliábit calumniatórem.

71:5 Et permanébit cum sole, et ante lunam, * in generatióne et generatiónem.

71:6 Descéndet sicut plúvia in vellus: * et sicut stillicídia stillántia super terram.

71:7 Oriétur in diébus ejus justítia, et abundántia pacis: * donec auferátur luna.

71:8 Et dominábitur a mari usque ad mare: * et a flúmine usque ad términos orbis terrárum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 71(9-19) [3]

71:9 Coram illo prócident Æthíopes: * et inimíci ejus terram lingent.

71:10 Reges Tharsis, et ínsulæ múnera ófferent: * reges Árabum et Saba dona addúcent.

71:11 Et adorábunt eum omnes reges terræ: * omnes gentes sérvient ei:

71:12 Quia liberábit páuperem a poténte: * et páuperem, cui non erat adjútor.

71:13 Parcet páuperi et ínopi: * et ánimas páuperum salvas fáciet.

71:14 Ex usúris et iniquitáte rédimet ánimas eórum: * et honorábile nomen eórum coram illo.

71:15 Et vivet, et dábitur ei de auro Arábiæ, et adorábunt de ipso semper: * tota die benedícent ei.

71:16 Et erit firmaméntum in terra in summis móntium, superextollétur super Líbanum fructus ejus: * et florébunt de civitáte sicut fænum terræ.

71:17 Sit nomen ejus benedíctum in sǽcula: * ante solem pérmanet nomen ejus.

71:17 Et benedicéntur in ipso omnes tribus terræ: * omnes gentes magnificábunt eum.

71:18 Benedíctus Dóminus, Deus Israël, * qui facit mirabília solus:

71:19 Et benedíctum nomen majestátis ejus in ætérnum: * et replébitur majestáte ejus omnis terra: fiat, fiat.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. In loco páscuæ ibi Dóminus me collocávit.

Capitulum Responsorium Versus {ex Psalterio secundum tempora}

Zach 8:19

Pacem et veritátem dilígite, ait Dóminus omnípotens.

℟. Deo grátias.

℟.br. Christe, Fili Dei vivi, * Miserére nobis.

℟. Christe, Fili Dei vivi, * Miserére nobis.

℣. Qui sedes ad déxteram Patris.

℟. Miserére nobis.

℣. Glória Patri, et Fílio, * et Spirítui Sancto.

℟. Christe, Fili Dei vivi, * Miserére nobis.

℣. Exsúrge, Christe, ádjuva nos.

℟. Et líbera nos propter nomen tuum.

Preces Dominicales et Feriales {habentur}

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Credo dicitur secreto usque ad Carnis resurrectiónem.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum.

℣. Carnis resurrectiónem.

℟. Vitam ætérnam. Amen.

℣. Et ego ad te, Dómine, clamávi.

℟. Et mane orátio mea prævéniet te.

℣. Repleátur os meum laude.

℟. Ut cantem glóriam tuam, tota die magnitúdinem tuam.

℣. Dómine, avérte fáciem tuam a peccátis meis.

℟. Et omnes iniquitátes meas dele.

℣. Cor mundum crea in me, Deus.

℟. Et spíritum rectum ínnova in viscéribus meis.

℣. Ne projícias me a fácie tua.

℟. Et spíritum sanctum tuum ne áuferas a me.

℣. Redde mihi lætítiam salutáris tui.

℟. Et spíritu principáli confírma me.

Preces Feriales{omittitur}

Preces Dominicales et Feriales {habentur}

℣. Adjutórium nostrum ✠ in nómine Dómini.

℟. Qui fecit cælum et terram.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Joánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Joánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Dignáre, Dómine, die isto.

℟. Sine peccáto nos custodíre.

℣. Miserére nostri, Dómine.

℟. Miserére nostri.

℣. Fiat misericórdia tua, Dómine, super nos.

℟. Quemádmodum sperávimus in te.

℣. Dómine, exáudi oratiónem meam.

℟. Et clamor meus ad te véniat.

Oratio

secunda Domine, exaudi omittitur

Orémus.

Dómine Deus omnípotens, qui ad princípium hujus diéi nos perveníre fecísti: tua nos hódie salva virtúte; ut in hac die ad nullum declinémus peccátum, sed semper ad tuam justítiam faciéndam nostra procédant elóquia, dirigántur cogitatiónes et ópera.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Martyrologium {anticip.}

Quartodécimo Kaléndas Júlii Luna quarta décima Anno Dómini 2027

Edéssæ, in Mesopotámia, sancti Ephræm, Diáconi Edesséni et Confessóris, qui, post multos labóres pro Christi fide suscéptos, doctrína et sanctitáte conspícuus, sub Valénte Imperatóre quiévit in Dómino, et a Benedícto Papa Décimo quinto Doctor Ecclésiæ universális est declarátus.

Romæ, via Ardeatína, natális sanctórum Mártyrum Marci et Marcelliáni fratrum, qui, in persecutióne Diocletiáni, a Júdice Fabiáno tenti et ad stípitem alligáti, in pédibus clavos acútos accepérunt; cumque non cessárent laudáre Christum, lánceis per látera transfíxi sunt, et cum glória martýrii ad sidérea regna migrárunt.

Málacæ, in Hispánia, sanctórum Mártyrum Cyríaci, et Paulæ Vírginis, qui, lapídibus óbruti, inter saxa cælo ánimas reddidérunt.

Trípoli, in Phœnícia, sancti Leóntii mílitis, qui, sub Hadriáno Prǽside, una cum Hypátio Tribúno et Theodúlo, quos convértit ad Christum, per acérba torménta pervénit ad corónam martýrii.

Eódem die sancti Æthérii Mártyris, qui, in persecutióne Diocletiáni, post ignes et álios cruciátus, gládio cæsus est.

Alexandríæ pássio sanctæ Marínæ Vírginis.

Burdígalæ sancti Amándi, Epíscopi et Confessóris.

Apud Saccam, in Sicília, sancti Calogéri Eremítæ, cujus sánctitas in energúmenis liberándis máxime effúlget.

Schonáugiæ, in Germánia, sanctæ Elísabeth Vírginis, ob monásticæ vitæ observántiam célebris.

℣. Et álibi aliórum plurimórum sanctórum Mártyrum et Confessórum, atque sanctárum Vírginum.

℟. Deo grátias.

℣. Pretiósa in conspéctu Dómini.

℟. Mors Sanctórum ejus.

Sancta María et omnes Sancti intercédant pro nobis ad Dóminum, ut nos mereámur ab eo adjuvári et salvári, qui vivit et regnat in sǽcula sæculórum.

℟. Amen.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Réspice in servos tuos, Dómine, et in ópera tua, et dírige fílios eórum.

℟. Et sit splendor Dómini Dei nostri super nos, et ópera mánuum nostrárum dírige super nos, et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Orémus.

Dirígere et sanctificáre, régere et gubernáre dignáre, Dómine Deus, Rex cæli et terræ, hódie corda et córpora nostra, sensus, sermónes et actus nostros in lege tua, et in opéribus mandatórum tuórum: ut hic et in ætérnum, te auxiliánte, salvi et líberi esse mereámur, Salvátor mundi: Qui vivis et regnas in sǽcula sæculórum.

℟. Amen.

Lectio brevis {Per Annum}

℣. Jube, domne, benedícere.

Benedictio. Dies et actus nostros in sua pace dispónat Dóminus omnípotens.

℟. Amen.

2 Thess 3:5

Dóminus autem dírigat corda et córpora nostra in caritáte Dei et patiéntia Christi.

℣. Tu autem, Dómine, miserére nobis.

℟. Deo grátias.

Conclusio

℣. Adjutórium nostrum ✠ in nómine Dómini.

℟. Qui fecit cælum et terram.

℣. Benedícite.

℟. Deus.

Benedictio. Dóminus nos benedícat, ✠ et ab omni malo deféndat, et ad vitam perdúcat ætérnam. Et fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Tertiam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Nunc, Sancte, nobis, Spíritus,

Unum Patri cum Fílio,

Dignáre promptus íngeri

Nostro refúsus péctori.

Os, lingua, mens, sensus, vigor

Confessiónem pérsonent.

Flamméscat igne cáritas,

Accéndat ardor próximos.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Quam bonus. ‡

Psalmus 72(1-9) [1]

72:1 Quam bonus ‡ Israël Deus, * his, qui recto sunt corde!

72:2 Mei autem pæne moti sunt pedes: * pæne effúsi sunt gressus mei.

72:3 Quia zelávi super iníquos, * pacem peccatórum videns.

72:4 Quia non est respéctus morti eórum: * et firmaméntum in plaga eórum.

72:5 In labóre hóminum non sunt, * et cum homínibus non flagellabúntur:

72:6 Ídeo ténuit eos supérbia, * opérti sunt iniquitáte et impietáte sua.

72:7 Pródiit quasi ex ádipe iníquitas eórum: * transiérunt in afféctum cordis.

72:8 Cogitavérunt, et locúti sunt nequítiam: * iniquitátem in excélso locúti sunt.

72:9 Posuérunt in cælum os suum: * et lingua eórum transívit in terra.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 72(10-17) [2]

72:10 Ídeo convertétur pópulus meus hic: * et dies pleni inveniéntur in eis.

72:11 Et dixérunt: Quómodo scit Deus, * et si est sciéntia in excélso?

72:12 Ecce, ipsi peccatóres, et abundántes in sǽculo, * obtinuérunt divítias.

72:13 Et dixi: Ergo sine causa justificávi cor meum, * et lavi inter innocéntes manus meas:

72:14 Et fui flagellátus tota die, * et castigátio mea in matutínis.

72:15 Si dicébam: Narrábo sic: * ecce, natiónem filiórum tuórum reprobávi.

72:16 Existimábam ut cognóscerem hoc, * labor est ante me:

72:17 Donec intrem in Sanctuárium Dei: * et intéllegam in novíssimis eórum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 72(18-28) [3]

72:18 Verúmtamen propter dolos posuísti eis: * dejecísti eos dum allevaréntur.

72:19 Quómodo facti sunt in desolatiónem, súbito defecérunt: * periérunt propter iniquitátem suam.

72:20 Velut sómnium surgéntium, Dómine, * in civitáte tua imáginem ipsórum ad níhilum rédiges.

72:21 Quia inflammátum est cor meum, et renes mei commutáti sunt: * et ego ad níhilum redáctus sum, et nescívi.

72:23 Ut juméntum factus sum apud te: * et ego semper tecum.

72:24 Tenuísti manum déxteram meam: et in voluntáte tua deduxísti me, * et cum glória suscepísti me.

72:25 Quid enim mihi est in cælo? * et a te quid vólui super terram?

72:26 Defécit caro mea, et cor meum: * Deus cordis mei, et pars mea Deus in ætérnum.

72:27 Quia ecce, qui elóngant se a te, períbunt: * perdidísti omnes, qui fornicántur abs te.

72:28 Mihi autem adhærére Deo bonum est: * pónere in Dómino Deo spem meam:

72:28 Ut annúntiem omnes prædicatiónes tuas, * in portis fíliæ Sion.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Quam bonus Israël Deus, his, qui recto sunt corde.

Capitulum Responsorium Versus {Per Annum}

Jer 17:14

Sana me, Dómine, et sanábor: salvum me fac, et salvus ero: quóniam laus mea tu es.

℟. Deo grátias.

℟.br. Sana ánimam meam, * Quia peccávi tibi.

℟. Sana ánimam meam, * Quia peccávi tibi.

℣. Ego dixi: Dómine, miserére mei.

℟. Quia peccávi tibi.

℣. Glória Patri, et Fílio, * et Spirítui Sancto.

℟. Sana ánimam meam, * Quia peccávi tibi.

℣. Adjútor meus, esto, ne derelínquas me.

℟. Neque despícias me, Deus, salutáris meus.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Da nobis, quǽsumus, Dómine: ut et mundi cursus pacífice nobis tuo órdine dirigátur; et Ecclésia tua tranquílla devotióne lætétur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Sextam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rector potens, verax Deus,

Qui témperas rerum vices,

Splendóre mane illúminas,

Et ígnibus merídiem:

Exstíngue flammas lítium,

Aufer calórem nóxium,

Confer salútem córporum,

Verámque pacem córdium.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Memor esto.

Psalmus 73(1-9) [1]

73:1 Ut quid, Deus, repulísti in finem: * irátus est furor tuus super oves páscuæ tuæ?

73:2 Memor esto congregatiónis tuæ, * quam possedísti ab inítio.

73:2 Redemísti virgam hereditátis tuæ: * mons Sion, in quo habitásti in eo.

73:3 Leva manus tuas in supérbias eórum in finem: * quanta malignátus est inimícus in sancto!

73:4 Et gloriáti sunt qui odérunt te: * in médio solemnitátis tuæ.

73:5 Posuérunt signa sua, signa: * et non cognovérunt sicut in éxitu super summum.

73:6 Quasi in silva lignórum secúribus excidérunt jánuas ejus in idípsum: * in secúri et áscia dejecérunt eam.

73:7 Incendérunt igni Sanctuárium tuum: * in terra polluérunt tabernáculum nóminis tui.

73:8 Dixérunt in corde suo cognátio eórum simul: * Quiéscere faciámus omnes dies festos Dei a terra.

73:9 Signa nostra non vídimus, jam non est prophéta: * et nos non cognóscet ámplius.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 73(10-17) [2]

73:10 Úsquequo, Deus, improperábit inimícus: * irrítat adversárius nomen tuum in finem?

73:11 Ut quid avértis manum tuam, et déxteram tuam, * de médio sinu tuo in finem?

73:12 Deus autem Rex noster ante sǽcula: * operátus est salútem in médio terræ.

73:13 Tu confirmásti in virtúte tua mare: * contribulásti cápita dracónum in aquis.

73:14 Tu confregísti cápita dracónis: * dedísti eum escam pópulis Æthíopum.

73:15 Tu dirupísti fontes, et torréntes: * tu siccásti flúvios Ethan.

73:16 Tuus est dies, et tua est nox: * tu fabricátus es auróram et solem.

73:17 Tu fecísti omnes términos terræ: * æstátem et ver tu plasmásti ea.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 73(18-23) [3]

73:18 Memor esto hujus, inimícus improperávit Dómino: * et pópulus insípiens incitávit nomen tuum.

73:19 Ne tradas béstiis ánimas confiténtes tibi, * et ánimas páuperum tuórum ne obliviscáris in finem.

73:20 Réspice in testaméntum tuum: * quia repléti sunt, qui obscuráti sunt terræ dómibus iniquitátum.

73:21 Ne avertátur húmilis factus confúsus: * pauper et inops laudábunt nomen tuum.

73:22 Exsúrge, Deus, júdica causam tuam: * memor esto improperiórum tuórum, eórum quæ ab insipiénte sunt tota die.

73:23 Ne obliviscáris voces inimicórum tuórum: * supérbia eórum, qui te odérunt, ascéndit semper.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Memor esto congregatiónis tuæ, Dómine, quam possedísti ab inítio.

Capitulum Responsorium Versus {Per Annum}

Rom 13:8

Némini quidquam debeátis, nisi ut ínvicem diligátis: qui enim díligit próximum, legem implévit.

℟. Deo grátias.

℟.br. Benedícam Dóminum * In omni témpore.

℟. Benedícam Dóminum * In omni témpore.

℣. Semper laus ejus in ore meo.

℟. In omni témpore.

℣. Glória Patri, et Fílio, * et Spirítui Sancto.

℟. Benedícam Dóminum * In omni témpore.

℣. Dóminus regit me, et nihil mihi déerit.

℟. In loco páscuæ ibi me collocávit.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Da nobis, quǽsumus, Dómine: ut et mundi cursus pacífice nobis tuo órdine dirigátur; et Ecclésia tua tranquílla devotióne lætétur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Nonam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rerum, Deus, tenax vigor,

Immótus in te pérmanens,

Lucis diúrnæ témpora

Succéssibus detérminans:

Largíre lumen véspere,

Quo vita nusquam décidat,

Sed prǽmium mortis sacræ

Perénnis instet glória.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Invocábimus.

Psalmus 74 [1]

74:2 Confitébimur tibi, Deus: * confitébimur, et invocábimus nomen tuum.

74:3 Narrábimus mirabília tua: * cum accépero tempus, ego justítias judicábo.

74:4 Liquefácta est terra, et omnes qui hábitant in ea: * ego confirmávi colúmnas ejus.

74:5 Dixi iníquis: Nolíte iníque ágere: * et delinquéntibus: Nolíte exaltáre cornu:

74:6 Nolíte extóllere in altum cornu vestrum: * nolíte loqui advérsus Deum iniquitátem.

74:7 Quia neque ab Oriénte, neque ab Occidénte, neque a desértis móntibus: * quóniam Deus judex est.

74:8 Hunc humíliat, et hunc exáltat: * quia calix in manu Dómini vini meri plenus misto.

74:9 Et inclinávit ex hoc in hoc: verúmtamen fæx ejus non est exinaníta: * bibent omnes peccatóres terræ.

74:10 Ego autem annuntiábo in sǽculum: * cantábo Deo Jacob.

74:11 Et ómnia córnua peccatórum confríngam: * et exaltabúntur córnua justi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 75(2-7) [2]

75:2 Notus in Judǽa Deus: * in Israël magnum nomen ejus.

75:3 Et factus est in pace locus ejus: * et habitátio ejus in Sion.

75:4 Ibi confrégit poténtias árcuum, * scutum, gládium, et bellum.

75:5 Illúminans tu mirabíliter a móntibus ætérnis: * turbáti sunt omnes insipiéntes corde.

75:6 Dormiérunt somnum suum: * et nihil invenérunt omnes viri divitiárum in mánibus suis.

75:7 Ab increpatióne tua, Deus Jacob, * dormitavérunt qui ascendérunt equos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 75(8-13) [3]

75:8 Tu terríbilis es, et quis resístet tibi? * ex tunc ira tua.

75:9 De cælo audítum fecísti judícium: * terra trémuit et quiévit,

75:10 Cum exsúrgeret in judícium Deus, * ut salvos fáceret omnes mansuétos terræ.

75:11 Quóniam cogitátio hóminis confitébitur tibi: * et relíquiæ cogitatiónis diem festum agent tibi.

75:12 Vovéte, et réddite Dómino, Deo vestro: * omnes, qui in circúitu ejus affértis múnera.

75:13 Terríbili et ei qui aufert spíritum príncipum, * terríbili apud reges terræ.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Invocábimus nomen tuum, Dómine: narrábimus mirabília tua.

Capitulum Responsorium Versus {Per Annum}

1 Pet 1:17-19

In timóre incolátus vestri témpore conversámini: sciéntes quod non corruptibílibus auro vel argénto redémpti estis, sed pretióso sánguine quasi Agni immaculáti Christi.

℟. Deo grátias.

℟.br. Rédime me, Dómine, * Et miserére mei.

℟. Rédime me, Dómine, * Et miserére mei.

℣. Pes enim meus stetit in via recta.

℟. Et miserére mei.

℣. Glória Patri, et Fílio, * et Spirítui Sancto.

℟. Rédime me, Dómine, * Et miserére mei.

℣. Ab occúltis meis munda me, Dómine.

℟. Et ab aliénis parce servo tuo.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Da nobis, quǽsumus, Dómine: ut et mundi cursus pacífice nobis tuo órdine dirigátur; et Ecclésia tua tranquílla devotióne lætétur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

S. Ephræm Syri Confessoris et Ecclesiæ Doctoris
Duplex

Ad Vesperas

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Psalterio secundum diem}

Ant. Ecce quam bonum * et quam jucúndum habitáre fratres in unum. ‡

Psalmus 132 [1]

132:1 Ecce quam bonum et quam jucúndum, habitáre fratres in unum:

132:2 ‡ Sicut unguéntum in cápite, * quod descéndit in barbam, barbam Aaron,

132:2 Quod descéndit in oram vestiménti ejus: * sicut ros Hermon, qui descéndit in montem Sion.

132:3 Quóniam illic mandávit Dóminus benedictiónem, * et vitam usque in sǽculum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ecce quam bonum et quam jucúndum habitáre fratres in unum.

Ant. Confitémini Dómino * quóniam in ætérnum misericórdia ejus.

Psalmus 135(1-9) [2]

135:1 Confitémini Dómino quóniam bonus: * quóniam in ætérnum misericórdia ejus.

135:2 Confitémini Deo deórum: * quóniam in ætérnum misericórdia ejus.

135:3 Confitémini Dómino dominórum: * quóniam in ætérnum misericórdia ejus.

135:4 Qui facit mirabília magna solus: * quóniam in ætérnum misericórdia ejus.

135:5 Qui fecit cælos in intelléctu: * quóniam in ætérnum misericórdia ejus.

135:6 Qui firmávit terram super aquas: * quóniam in ætérnum misericórdia ejus.

135:7 Qui fecit luminária magna: * quóniam in ætérnum misericórdia ejus.

135:8 Solem in potestátem diéi: * quóniam in ætérnum misericórdia ejus.

135:9 Lunam, et stellas in potestátem noctis: * quóniam in ætérnum misericórdia ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Confitémini Dómino quóniam in ætérnum misericórdia ejus.

Ant. Confitémini Dómino * quia in humilitáte nostra memor fuit nostri.

Psalmus 135(10-26) [3]

135:10 Qui percússit Ægýptum cum primogénitis eórum: * quóniam in ætérnum misericórdia ejus.

135:11 Qui edúxit Israël de médio eórum: * quóniam in ætérnum misericórdia ejus.

135:12 In manu poténti, et brácchio excélso: * quóniam in ætérnum misericórdia ejus.

135:13 Qui divísit Mare Rubrum in divisiónes: * quóniam in ætérnum misericórdia ejus.

135:14 Et edúxit Israël per médium ejus: * quóniam in ætérnum misericórdia ejus.

135:15 Et excússit Pharaónem, et virtútem ejus in Mari Rubro: * quóniam in ætérnum misericórdia ejus.

135:16 Qui tradúxit pópulum suum per desértum: * quóniam in ætérnum misericórdia ejus.

135:17 Qui percússit reges magnos: * quóniam in ætérnum misericórdia ejus.

135:18 Et occídit reges fortes: * quóniam in ætérnum misericórdia ejus.

135:19 Sehon, regem Amorrhæórum: * quóniam in ætérnum misericórdia ejus.

135:20 Et Og, regem Basan: * quóniam in ætérnum misericórdia ejus.

135:21 Et dedit terram eórum hereditátem: * quóniam in ætérnum misericórdia ejus.

135:22 Hereditátem Israël, servo suo: * quóniam in ætérnum misericórdia ejus.

135:23 Quia in humilitáte nostra memor fuit nostri: * quóniam in ætérnum misericórdia ejus.

135:24 Et redémit nos ab inimícis nostris: * quóniam in ætérnum misericórdia ejus.

135:25 Qui dat escam omni carni: * quóniam in ætérnum misericórdia ejus.

135:26 Confitémini Deo cæli: * quóniam in ætérnum misericórdia ejus.

135:26 Confitémini Dómino dominórum: * quóniam in ætérnum misericórdia ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Confitémini Dómino quia in humilitáte nostra memor fuit nostri.

Ant. Adhǽreat lingua mea * fáucibus meis, si non memínero tui Jerúsalem.

Psalmus 136 [4]

136:1 Super flúmina Babylónis, illic sédimus et flévimus: * cum recordarémur Sion:

136:2 In salícibus in médio ejus, * suspéndimus órgana nostra.

136:3 Quia illic interrogavérunt nos, qui captívos duxérunt nos, * verba cantiónum:

136:3 Et qui abduxérunt nos: * Hymnum cantáte nobis de cánticis Sion.

136:4 Quómodo cantábimus cánticum Dómini * in terra aliéna?

136:5 Si oblítus fúero tui, Jerúsalem, * oblivióni detur déxtera mea.

136:6 Adhǽreat lingua mea fáucibus meis, * si non memínero tui:

136:6 Si non proposúero Jerúsalem, * in princípio lætítiæ meæ.

136:7 Memor esto, Dómine, filiórum Edom, * in die Jerúsalem:

136:7 Qui dicunt: Exinaníte, exinaníte * usque ad fundaméntum in ea.

136:8 Fília Babylónis mísera: * beátus, qui retríbuet tibi retributiónem tuam, quam retribuísti nobis.

136:9 Beátus, qui tenébit, * et allídet párvulos tuos ad petram.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Adhǽreat lingua mea fáucibus meis, si non memínero tui Jerúsalem.

Ant. Confitébor * nómini tuo, Dómine, super misericórdia et veritáte tua.

Psalmus 137 [5]

137:1 Confitébor tibi, Dómine, in toto corde meo: * quóniam audísti verba oris mei.

137:2 In conspéctu Angelórum psallam tibi: * adorábo ad templum sanctum tuum, et confitébor nómini tuo.

137:3 Super misericórdia tua, et veritáte tua: * quóniam magnificásti super omne, nomen sanctum tuum.

137:4 In quacúmque die invocávero te, exáudi me: * multiplicábis in ánima mea virtútem.

137:5 Confiteántur tibi, Dómine, omnes reges terræ: * quia audiérunt ómnia verba oris tui:

137:6 Et cantent in viis Dómini: * quóniam magna est glória Dómini.

137:7 Quóniam excélsus Dóminus, et humília réspicit: * et alta a longe cognóscit.

137:8 Si ambulávero in médio tribulatiónis, vivificábis me: * et super iram inimicórum meórum extendísti manum tuam, et salvum me fecit déxtera tua.

137:9 Dóminus retríbuet pro me: * Dómine, misericórdia tua in sǽculum: ópera mánuum tuárum ne despícias.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Confitébor nómini tuo, Dómine, super misericórdia et veritáte tua.

Capitulum Hymnus Versus {ex Commune aut Festo}

Sir 31:8-9

Beátus vir, qui invéntus est sine mácula, et qui post aurum non ábiit, nec sperávit in pecúnia et thesáuris. Quis est hic, et laudábimus eum? fecit enim mirabília in vita sua.

℟. Deo grátias.

Hymnus

Iste Conféssor Dómini, coléntes

Quem pie laudant pópuli per orbem,

Hac die lætus méruit beátas

Scándere sedes.

Qui pius, prudens, húmilis, pudícus,

Sóbriam duxit sine labe vitam,

Donec humános animávit auræ

Spíritus artus.

Cujus ob præstans méritum, frequénter,

Ægra quæ passim jacuére membra,

Víribus morbi dómitis, salúti

Restituúntur.

Noster hinc illi chorus obsequéntem

Cóncinit laudem celebrésque palmas,

Ut piis ejus précibus juvémur

Omne per ævum.

Sit salus illi, decus atque virtus,

Qui, super cæli sólio corúscans,

Tótius mundi sériem gubérnat,

Trinus et unus.

Amen.

℣. Amávit eum Dóminus, et ornávit eum.

℟. Stolam glóriæ índuit eum.

Canticum: Magnificat {Antiphona ex Proprio Sanctorum}

Ant. O Doctor óptime, * Ecclésiæ sanctæ lumen, beáte Ephræm, divínæ legis amátor, deprecáre pro nobis Fílium Dei.

Canticum B. Mariæ Virginis

Luc. 1:46-55

1:46 Magníficat ✠ * ánima mea Dóminum.

1:47 Et exsultávit spíritus meus: * in Deo, salutári meo.

1:48 Quia respéxit humilitátem ancíllæ suæ: * ecce enim ex hoc beátam me dicent omnes generatiónes.

1:49 Quia fecit mihi magna qui potens est: * et sanctum nomen ejus.

1:50 Et misericórdia ejus, a progénie in progénies: * timéntibus eum.

1:51 Fecit poténtiam in brácchio suo: * dispérsit supérbos mente cordis sui.

1:52 Depósuit poténtes de sede: * et exaltávit húmiles.

1:53 Esuriéntes implévit bonis: * et dívites dimísit inánes.

1:54 Suscépit Israël púerum suum: * recordátus misericórdiæ suæ.

1:55 Sicut locútus est ad patres nostros: * Ábraham, et sémini ejus in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. O Doctor óptime, Ecclésiæ sanctæ lumen, beáte Ephræm, divínæ legis amátor, deprecáre pro nobis Fílium Dei.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui Ecclésiam tuam beáti Ephræm Confessóris tui et Doctóris mira eruditióne et præcláris vitæ méritis illustráre voluísti: te súpplices exorámus; ut, ipso intercedénte, eam advérsus erróris et pravitátis insídias perénni tua virtúte deféndas.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Commemoratio SS. Marci et Marcelliani Martyrum

Ant. Istórum est enim regnum cælórum qui contempsérunt vitam mundi, et pervenérunt ad prǽmia regni, et lavérunt stolas suas in sánguine Agni.

℣. Lætámini in Dómino, et exsultáte justi.

℟. Et gloriámini omnes recti corde.

Orémus.

Præsta, quǽsumus, omnípotens Deus: ut, qui sanctórum Mártyrum tuórum Marci et Marcelliáni natalítia cólimus; a cunctis malis imminéntibus eórum intercessiónibus liberémur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Et si tunc terminetur Officium, dicitur tantum Pater Noster secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Completorium

Incipit

℣. Jube, domne, benedícere.

Benedictio. Noctem quiétam et finem perféctum concédat nobis Dóminus omnípotens.

℟. Amen.

Lectio brevis

1 Pet 5:8-9

Fratres: Sóbrii estóte, et vigiláte: quia adversárius vester diábolus tamquam leo rúgiens círcuit, quærens quem dévoret: cui resístite fortes in fide.

℣. Tu autem, Dómine, miserére nobis.

℟. Deo grátias.

℣. Adjutórium nostrum ✠ in nómine Dómini.

℟. Qui fecit cælum et terram.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Joánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Joánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Convérte nos ✙︎ Deus, salutáris noster.

℟. Et avérte iram tuam a nobis.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {ex Psalterio secundum diem}

Ant. Adjútor meus.

Psalmus 69 [1]

69:2 Deus, in adjutórium meum inténde: * Dómine, ad adjuvándum me festína.

69:3 Confundántur et revereántur, * qui quærunt ánimam meam.

69:4 Avertántur retrórsum, et erubéscant, * qui volunt mihi mala.

69:4 Avertántur statim erubescéntes, * qui dicunt mihi: Euge, euge.

69:5 Exsúltent et læténtur in te omnes qui quærunt te, * et dicant semper: Magnificétur Dóminus: qui díligunt salutáre tuum.

69:6 Ego vero egénus, et pauper sum: * Deus, ádjuva me.

69:6 Adjútor meus, et liberátor meus es tu: * Dómine, ne moréris.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 70(1-12) [2]

70:1 In te, Dómine, sperávi, non confúndar in ætérnum: * in justítia tua líbera me, et éripe me.

70:2 Inclína ad me aurem tuam, * et salva me.

70:3 Esto mihi in Deum protectórem, et in locum munítum: * ut salvum me fácias,

70:3 Quóniam firmaméntum meum, * et refúgium meum es tu.

70:4 Deus meus, éripe me de manu peccatóris, * et de manu contra legem agéntis et iníqui:

70:5 Quóniam tu es patiéntia mea, Dómine: * Dómine, spes mea a juventúte mea.

70:6 In te confirmátus sum ex útero: * de ventre matris meæ tu es protéctor meus.

70:7 In te cantátio mea semper: * tamquam prodígium factus sum multis: et tu adjútor fortis.

70:8 Repleátur os meum laude, ut cantem glóriam tuam: * tota die magnitúdinem tuam.

70:9 Ne proícias me in témpore senectútis: * cum defécerit virtus mea, ne derelínquas me.

70:10 Quia dixérunt inimíci mei mihi: * et qui custodiébant ánimam meam, consílium fecérunt in unum.

70:11 Dicéntes: Deus derelíquit eum, persequímini, † et comprehéndite eum: * quia non est qui erípiat.

70:12 Deus, ne elongéris a me: * Deus meus, in auxílium meum réspice.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 70(13-24) [3]

70:13 Confundántur, et defíciant detrahéntes ánimæ meæ: * operiántur confusióne, et pudóre qui quærunt mala mihi.

70:14 Ego autem semper sperábo: * et adíciam super omnem laudem tuam.

70:15 Os meum annuntiábit justítiam tuam: * tota die salutáre tuum.

70:16 Quóniam non cognóvi litteratúram, † introíbo in poténtias Dómini: * Dómine, memorábor justítiæ tuæ solíus.

70:17 Deus, docuísti me a juventúte mea: * et usque nunc pronuntiábo mirabília tua.

70:18 Et usque in senéctam et sénium: * Deus, ne derelínquas me,

70:18 Donec annúntiem brácchium tuum * generatióni omni, quæ ventúra est:

70:19 Poténtiam tuam, et justítiam tuam, Deus, † usque in altíssima, quæ fecísti magnália: * Deus, quis símilis tibi?

70:20 Quantas ostendísti mihi tribulatiónes multas et malas: et convérsus vivificásti me: * et de abýssis terræ íterum reduxísti me:

70:21 Multiplicásti magnificéntiam tuam: * et convérsus consolátus es me.

70:22 Nam et ego confitébor tibi in vasis psalmi veritátem tuam: * Deus, psallam tibi in cíthara, Sanctus Israël.

70:23 Exsultábunt lábia mea cum cantávero tibi: * et ánima mea, quam redemísti.

70:24 Sed et lingua mea tota die meditábitur justítiam tuam: * cum confúsi et revériti fúerint, qui quærunt mala mihi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Adjútor meus et liberátor meus esto, Dómine.

Hymnus

Te lucis ante términum,

Rerum Creátor, póscimus,

Ut pro tua cleméntia

Sis præsul et custódia.

Procul recédant sómnia,

Et nóctium phantásmata;

Hostémque nostrum cómprime,

Ne polluántur córpora.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Capitulum Responsorium Versus

Jer 14:9

Tu autem in nobis es, Dómine, et nomen sanctum tuum invocátum est super nos: ne derelínquas nos, Dómine, Deus noster.

℟. Deo grátias.

℟.br. In manus tuas, Dómine, * Comméndo spíritum meum.

℟. In manus tuas, Dómine, * Comméndo spíritum meum.

℣. Redemísti nos, Dómine, Deus veritátis.

℟. Comméndo spíritum meum.

℣. Glória Patri, et Fílio, * et Spirítui Sancto.

℟. In manus tuas, Dómine, * Comméndo spíritum meum.

℣. Custódi nos, Dómine, ut pupíllam óculi.

℟. Sub umbra alárum tuárum prótege nos.

Canticum: Nunc dimittis

Ant. Salva nos.

Canticum Simeonis

Luc. 2:29-32

2:29 Nunc dimíttis ✠ servum tuum, Dómine, * secúndum verbum tuum in pace:

2:30 Quia vidérunt óculi mei * salutáre tuum,

2:31 Quod parásti * ante fáciem ómnium populórum,

2:32 Lumen ad revelatiónem géntium, * et glóriam plebis tuæ Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salva nos, Dómine, vigilántes, custódi nos dormiéntes; ut vigilémus cum Christo, et requiescámus in pace.

Preces Dominicales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Vísita, quǽsumus, Dómine, habitatiónem istam, et omnes insídias inimíci ab ea longe repélle: Ángeli tui sancti hábitent in ea, qui nos in pace custódiant; et benedíctio tua sit super nos semper.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Benedictio. Benedícat et custódiat nos omnípotens et miséricors Dóminus, ✠ Pater, et Fílius, et Spíritus Sanctus.

℟. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Deinde dicitur secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Si post Completorium immediate sequatur Matutinum, tunc bis dicitur Pater noster, Ave Maria et Credo, pro fine videlicet Officii diei præcedentis, et pro initio Officii diei sequentis.

S. Ephræm Syri Confessoris et Ecclesiæ Doctoris
Duplex
Tempora: Feria sexta infra Hebdomadam IV post Octavam Pentecostes

Ad Matutinum

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Dómine, lábia + mea apéries.

℟. Et os meum annuntiábit laudem tuam.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Invitatorium {Antiphona ex Commune aut Festo}

Ant. Regem Confessórum Dóminum, * Veníte, adorémus.

Ant. Regem Confessórum Dóminum, * Veníte, adorémus.

Veníte, exsultémus Dómino, jubilémus Deo, salutári nostro: præoccupémus fáciem ejus in confessióne, et in psalmis jubilémus ei.

Ant. Regem Confessórum Dóminum, * Veníte, adorémus.

Quóniam Deus magnus Dóminus, et Rex magnus super omnes deos, quóniam non repéllet Dóminus plebem suam: quia in manu ejus sunt omnes fines terræ, et altitúdines móntium ipse cónspicit.

Ant. Veníte, adorémus.

Quóniam ipsíus est mare, et ipse fecit illud, et áridam fundavérunt manus ejus (genuflectitur) veníte, adorémus, et procidámus ante Deum: plorémus coram Dómino, qui fecit nos, quia ipse est Dóminus, Deus noster; nos autem pópulus ejus, et oves páscuæ ejus.

Ant. Regem Confessórum Dóminum, * Veníte, adorémus.

Hódie, si vocem ejus audiéritis, nolíte obduráre corda vestra, sicut in exacerbatióne secúndum diem tentatiónis in desérto: ubi tentavérunt me patres vestri, probavérunt et vidérunt ópera mea.

Ant. Veníte, adorémus.

Quadragínta annis próximus fui generatióni huic, et dixi: Semper hi errant corde, ipsi vero non cognovérunt vias meas: quibus jurávi in ira mea: Si introíbunt in réquiem meam.

Ant. Regem Confessórum Dóminum, * Veníte, adorémus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Veníte, adorémus.

Ant. Regem Confessórum Dóminum, * Veníte, adorémus.

Hymnus {ex Commune aut Festo}

Iste Conféssor Dómini, coléntes

Quem pie laudant pópuli per orbem,

Hac die lætus méruit beátas

Scándere sedes.

Qui pius, prudens, húmilis, pudícus,

Sóbriam duxit sine labe vitam,

Donec humános animávit auræ

Spíritus artus.

Cujus ob præstans méritum, frequénter,

Ægra quæ passim jacuére membra,

Víribus morbi dómitis, salúti

Restituúntur.

Noster hinc illi chorus obsequéntem

Cóncinit laudem celebrésque palmas,

Ut piis ejus précibus juvémur

Omne per ævum.

Sit salus illi, decus atque virtus,

Qui, super cæli sólio corúscans,

Tótius mundi sériem gubérnat,

Trinus et unus.

Amen.

Psalmi cum lectionibus {Antiphonæ ex Psalterio secundum tempora}

Nocturnus I.

Ant. Suscitávit Dóminus * testimónium in Jacob: et legem pósuit in Israël.

Psalmus 77(1-8) [1]

77:1 Atténdite, pópule meus, legem meam: * inclináte aurem vestram in verba oris mei.

77:2 Apériam in parábolis os meum: * loquar propositiónes ab inítio.

77:3 Quanta audívimus et cognóvimus ea: * et patres nostri narravérunt nobis.

77:4 Non sunt occultáta a fíliis eórum: * in generatióne áltera.

77:4 Narrántes laudes Dómini, et virtútes ejus: * et mirabília ejus, quæ fecit.

77:5 Et suscitávit testimónium in Jacob: * et legem pósuit in Israël.

77:5 Quanta mandávit pátribus nostris nota fácere ea fíliis suis: * ut cognóscat generátio áltera.

77:6 Fílii qui nascéntur, et exsúrgent, * et narrábunt fíliis suis.

77:7 Ut ponant in Deo spem suam, et non obliviscántur óperum Dei: * et mandáta ejus exquírant.

77:8 Ne fiant sicut patres eórum: * generátio prava et exásperans.

77:8 Generátio, quæ non diréxit cor suum: * et non est créditus cum Deo spíritus ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Suscitávit Dóminus testimónium in Jacob: et legem pósuit in Israël.

Ant. Coram pátribus eórum * fecit Deus mirabília.

Psalmus 77(9-16) [2]

77:9 Fílii Ephrem intendéntes et mitténtes arcum: * convérsi sunt in die belli.

77:10 Non custodiérunt testaméntum Dei: * et in lege ejus noluérunt ambuláre.

77:11 Et oblíti sunt benefactórum ejus: * et mirabílium ejus quæ osténdit eis.

77:12 Coram pátribus eórum fecit mirabília in terra Ægýpti: * in campo Táneos.

77:13 Interrúpit mare, et perdúxit eos: * et státuit aquas quasi in utre.

77:14 Et dedúxit eos in nube diéi: * et tota nocte in illuminatióne ignis.

77:15 Interrúpit petram in erémo: * et adaquávit eos velut in abýsso multa.

77:16 Et edúxit aquam de petra: * et dedúxit tamquam flúmina aquas.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Coram pátribus eórum fecit Deus mirabília.

Ant. Jánuas cæli apéruit * Dóminus, et pluit illis manna ad manducándum.

Psalmus 77(17-31) [3]

77:17 Et apposuérunt adhuc peccáre ei: * in iram excitavérunt Excélsum in inaquóso.

77:18 Et tentavérunt Deum in córdibus suis, * ut péterent escas animábus suis.

77:19 Et male locúti sunt de Deo: * dixérunt: Numquid póterit Deus paráre mensam in desérto?

77:20 Quóniam percússit petram, et fluxérunt aquæ: * et torréntes inundavérunt.

77:20 Numquid et panem póterit dare, * aut paráre mensam pópulo suo?

77:21 Ídeo audívit Dóminus, et dístulit: * et ignis accénsus est in Jacob, et ira ascéndit in Israël.

77:22 Quia non credidérunt in Deo: * nec speravérunt in salutári ejus:

77:23 Et mandávit núbibus désuper: * et jánuas cæli apéruit.

77:24 Et pluit illis manna ad manducándum: * et panem cæli dedit eis.

77:25 Panem Angelórum manducávit homo, * cibária misit eis in abundántia.

77:26 Tránstulit Austrum de cælo: * et indúxit in virtúte sua Áfricum.

77:27 Et pluit super eos sicut púlverem carnes: * et sicut arénam maris volatília pennáta.

77:28 Et cecidérunt in médio castrórum eórum: * circa tabernácula eórum.

77:29 Et manducavérunt, et saturáti sunt nimis, et desidérium eórum áttulit eis: * non sunt fraudáti a desidério suo.

77:30 Adhuc escæ eórum erant in ore ipsórum: * et ira Dei ascéndit super eos.

77:31 Et occídit pingues eórum, * et eléctos Israël impedívit.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Jánuas cæli apéruit Dóminus, et pluit illis manna ad manducándum.

℣. Deus percússit petram et fluxérunt aquæ.

℟. Et torréntes inundavérunt.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Exáudi, Dómine Jesu Christe, preces servórum tuórum, et miserére nobis: Qui cum Patre et Spíritu Sancto vivis et regnas in sǽcula sæculórum.

℟. Amen.

℣. Jube, domne, benedícere.

Benedictio. Benedictióne perpétua benedícat nos Pater ætérnus.

℟. Amen.

Lectio 1

De libro primo Regum

1 Reg 20:1-2

1 Fugit autem David de Najoth, quæ est in Rámatha, veniénsque locútus est coram Jónatha: Quid feci? quæ est iníquitas mea, et quod peccátum meum in patrem tuum, quia quærit ánimam meam?

2 Qui dixit ei: Absit, non moriéris; neque enim fáciet pater meus quidquam grande vel parvum nisi prius indicáverit mihi; hunc ergo celávit me pater meus sermónem tantúmmodo? Nequáquam erit istud.

℣. Tu autem, Dómine, miserére nobis.

℟. Deo grátias.

℟. Percússit Saul mille, et David decem míllia:

* Quia manus Dómini erat cum illo: percússit Philisthǽum, et ábstulit oppróbrium ex Israël.

℣. Nonne iste est David, de quo canébant in choro, dicéntes: Saul percússit mille, et David decem míllia?

℟. Quia manus Dómini erat cum illo: percússit Philisthǽum, et ábstulit oppróbrium ex Israël.

℣. Jube, domne, benedícere.

Benedictio. Unigénitus Dei Fílius nos benedícere et adjuváre dignétur.

℟. Amen.

Lectio 2

1 Reg 20:3-4

3 Et jurávit rursum Davídi. Et ille ait: Scit profécto pater tuus quia invéni grátiam in óculis tuis et dicet: Nésciat hoc Jónathas, ne forte tristétur. Quinímmo vivit Dóminus, et vivit ánima tua, quia uno tantum (ut ita dicam) gradu ego morsque divídimur.

4 Et ait Jónathas ad David: Quodcúmque díxerit mihi ánima tua, fáciam tibi.

℣. Tu autem, Dómine, miserére nobis.

℟. Deo grátias.

℟. Montes Gélboë, nec ros nec plúvia véniant super vos,

* Ubi cecidérunt fortes Israël.

℣. Omnes montes, qui estis in circúitu ejus, vísitet Dóminus: a Gélboë autem tránseat.

℟. Ubi cecidérunt fortes Israël.

℣. Jube, domne, benedícere.

Benedictio. Spíritus Sancti grátia illúminet sensus et corda nostra.

℟. Amen.

Lectio 3

1 Reg 20:5-7

5 Dixit autem David ad Jónathan: Ecce caléndæ sunt crástino, et ego ex more sedére sóleo juxta regem ad vescéndum; dimítte ergo me, ut abscóndar in agro usque ad vésperam diéi tértiæ.

6 Si respíciens requisíerit me pater tuus, respondébis ei: Rogávit me David ut iret celériter in Béthlehem civitátem suam, quia víctimæ solémnes ibi sunt univérsis contribúlibus suis.

7 Si díxerit: Bene, pax erit servo tuo; si autem fúerit irátus, scito quia compléta est malítia ejus.

℣. Tu autem, Dómine, miserére nobis.

℟. Deo grátias.

℟. Ego te tuli de domo patris tui, dicit Dóminus, et pósui te páscere gregem pópuli mei:

* Et fui tecum in ómnibus ubicúmque ambulásti, firmans regnum tuum in ætérnum.

℣. Fecíque tibi nomen grande, juxta nomen magnórum, qui sunt in terra: et réquiem dedi tibi ab ómnibus inimícis tuis.

℟. Et fui tecum in ómnibus ubicúmque ambulásti, firmans regnum tuum in ætérnum.

℣. Glória Patri, et Fílio, * et Spirítui Sancto.

℟. Et fui tecum in ómnibus ubicúmque ambulásti, firmans regnum tuum in ætérnum.

Nocturnus II.

Ant. Deus adjútor * est eórum: et Excélsus redémptor eórum est.

Psalmus 77(32-41) [4]

77:32 In ómnibus his peccavérunt adhuc: * et non credidérunt in mirabílibus ejus.

77:33 Et defecérunt in vanitáte dies eórum: * et anni eórum cum festinatióne.

77:34 Cum occíderet eos, quærébant eum: * et revertebántur, et dilúculo veniébant ad eum.

77:35 Et rememoráti sunt quia Deus adjútor est eórum: * et Deus excélsus redémptor eórum est.

77:36 Et dilexérunt eum in ore suo, * et lingua sua mentíti sunt ei.

77:37 Cor autem eórum non erat rectum cum eo: * nec fidéles hábiti sunt in testaménto ejus.

77:38 Ipse autem est miséricors, et propítius fiet peccátis eórum: * et non dispérdet eos.

77:38 Et abundávit ut avérteret iram suam: * et non accéndit omnem iram suam:

77:39 Et recordátus est quia caro sunt: * spíritus vadens et non rédiens.

77:40 Quóties exacerbavérunt eum in desérto, * in iram concitavérunt eum in inaquóso?

77:41 Et convérsi sunt, et tentavérunt Deum: * et Sanctum Israël exacerbavérunt.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Deus adjútor est eórum: et Excélsus redémptor eórum est.

Ant. Redémit eos * Dóminus de manu tribulántis.

Psalmus 77(42-58) [5]

77:42 Non sunt recordáti manus ejus, * die qua redémit eos de manu tribulántis.

77:43 Sicut pósuit in Ægýpto signa sua, * et prodígia sua in campo Táneos.

77:44 Et convértit in sánguinem flúmina eórum: * et imbres eórum, ne bíberent.

77:45 Misit in eos cœnomyíam, et comédit eos: * et ranam, et dispérdidit eos.

77:46 Et dedit ærúgini fructus eórum: * et labóres eórum locústæ.

77:47 Et occídit in grándine víneas eórum: * et moros eórum in pruína.

77:48 Et trádidit grándini juménta eórum: * et possessiónem eórum igni.

77:49 Misit in eos iram indignatiónis suæ: * indignatiónem, et iram, et tribulatiónem: immissiónes per ángelos malos.

77:50 Viam fecit sémitæ iræ suæ, non pepércit a morte animábus eórum: * et juménta eórum in morte conclúsit.

77:51 Et percússit omne primogénitum in terra Ægýpti: * primítias omnis labóris eórum in tabernáculis Cham.

77:52 Et ábstulit sicut oves pópulum suum: * et perdúxit eos tamquam gregem in desérto.

77:53 Et dedúxit eos in spe, et non timuérunt: * et inimícos eórum opéruit mare.

77:54 Et indúxit eos in montem sanctificatiónis suæ: * montem, quem acquisívit déxtera ejus.

77:54 Et ejécit a fácie eórum gentes: * et sorte divísit eis terram in funículo distributiónis.

77:55 Et habitáre fecit in tabernáculis eórum: * tribus Israël.

77:56 Et tentavérunt, et exacerbavérunt Deum excélsum: * et testimónia ejus non custodiérunt.

77:57 Et avertérunt se, et non servavérunt pactum: * quemádmodum patres eórum convérsi sunt in arcum pravum.

77:58 In iram concitavérunt eum in cóllibus suis: * et in sculptílibus suis ad æmulatiónem eum provocavérunt.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Redémit eos Dóminus de manu tribulántis.

Ant. Ædificávit * Deus sanctifícium suum in terra.

Psalmus 77(59-72) [6]

77:59 Audívit Deus, et sprevit: * et ad níhilum redégit valde Israël.

77:60 Et répulit tabernáculum Silo: * tabernáculum suum, ubi habitávit in homínibus.

77:61 Et trádidit in captivitátem virtútem eórum: * et pulchritúdinem eórum in manus inimíci.

77:62 Et conclúsit in gládio pópulum suum: * et hereditátem suam sprevit.

77:63 Júvenes eórum comédit ignis: * et vírgines eórum non sunt lamentátæ.

77:64 Sacerdótes eórum in gládio cecidérunt: * et víduæ eórum non plorabántur.

77:65 Et excitátus est tamquam dórmiens Dóminus: * tamquam potens crapulátus a vino.

77:66 Et percússit inimícos suos in posterióra: * oppróbrium sempitérnum dedit illis.

77:67 Et répulit tabernáculum Joseph: * et tribum Éphraim non elégit.

77:68 Sed elégit tribum Juda, * montem Sion quem diléxit.

77:69 Et ædificávit sicut unicórnium sanctifícium suum in terra, * quam fundávit in sǽcula.

77:70 Et elégit David, servum suum, et sústulit eum de grégibus óvium: * de post fœtántes accépit eum,

77:71 Páscere Jacob, servum suum, * et Israël, hereditátem suam:

77:72 Et pavit eos in innocéntia cordis sui: * et in intelléctibus mánuum suárum dedúxit eos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ædificávit Deus sanctifícium suum in terra.

℣. Elégit Dóminus tribum Juda.

℟. Montem Sion quem diléxit.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Ipsíus píetas et misericórdia nos ádjuvet, qui cum Patre et Spíritu Sancto vivit et regnat in sǽcula sæculórum.

℟. Amen.

℣. Jube, domne, benedícere.

Benedictio. Deus Pater omnípotens sit nobis propítius et clemens.

℟. Amen.

Lectio 4

Ephræm genere Syrus, Nisibeno patre natus est. Adhuc juvenis ad sanctum Jacobum episcopum se contulit, a quo baptizatus, brevi ita sanctitate et doctrina profecit, ut in schola Nisibi, Mesopotamiæ urbe, florente magister fuerit constitutus. Post Jacobi episcopi mortem, Nisibi a Persis capta, Edessam profectus est; ubi primum in monte inter monachos consedit, deínde, ut plurimos ad se confluentes homines vitaret, vitam duxit eremiticam. Edessenæ ecclesiæ diaconus ordinatus, et ob humilitatem sacerdotium recusans, omnium virtutum splendore enituit, et pietatem et religionem vera sapientiæ professione sibi comparare sategit. Spem omnem in solo Deo defixam habens, quævis humana ac transitoria contemnens, divina ac sempiterna assidue concupiscebat.

℣. Tu autem, Dómine, miserére nobis.

℟. Deo grátias.

℟. Honéstum fecit illum Dóminus, et custodívit eum ab inimícis, et a seductóribus tutávit illum:

* Et dedit illi claritátem ætérnam.

℣. Justum dedúxit Dóminus per vias rectas, et osténdit illi regnum Dei.

℟. Et dedit illi claritátem ætérnam.

℣. Jube, domne, benedícere.

Benedictio. Christus perpétuæ det nobis gáudia vitæ.

℟. Amen.

Lectio 5

Cæsaream Cappadociæ, divino ductus Spiritu, cum petiisset, ipsum ibi os Ecclesiæ Basilium vidit, et uterque mutua consuetudine opportunum in modum usus est. Ad innumeros errores refellendos, qui, tunc temporis grassantes, Ecclesiam Dei divexabant, atque ad mysteria Domini nostri Jesu Christi sedulo illustranda, plurimas edidit lucubrationes, Syro sermone compositas, et fere omnes in linguam Græcam versas; atque, teste sancto Hieronymo, ipse ad tantum venit claritudinem, ut, post lectionem Scripturarum, publice in quibusdam ecclesiis ejus scripta recitarentur.

℣. Tu autem, Dómine, miserére nobis.

℟. Deo grátias.

℟. Amávit eum Dóminus, et ornávit eum: stolam glóriæ índuit eum,

* Et ad portas paradísi coronávit eum.

℣. Índuit eum Dóminus lorícam fídei, et ornávit eum.

℟. Et ad portas paradísi coronávit eum.

℣. Jube, domne, benedícere.

Benedictio. Ignem sui amóris accéndat Deus in córdibus nostris.

℟. Amen.

Lectio 6

Universa illius opera, tam splendido doctrinæ lumine referta effecerunt, ut idem Sanctus, adhuc vivens, tamquam Ecclesiæ Doctor, magno honore habitus fuerit. Metrica quoque cantica composuit in laudem beatissimæ Virginis Mariæ ac Sanctorum: quam ob causam a Syris Spiritus Sancti cithara merito fuit appellatus. In mirifica ac pia devotione erga eamdem Virginem immaculatam primum excelluit. Meritis plenus, Edessæ, in Mesopotamia, decimo quarto Kalendas Julii, decessit sub Valente principe: eumque, instántibus plúribus Sanctæ Románæ Ecclésiæ Cardinálibus, Patriárchis, Archiepíscopis, Epíscopis, Abbátibus, et religiósis famíliis, Benedíctus Papa décimus quintus, ex Sacrórum Rítuum Congregatiónis consúlto, universális Ecclésiæ Doctórem declarávit.

℣. Tu autem, Dómine, miserére nobis.

℟. Deo grátias.

℟. Iste homo perfécit ómnia quæ locútus est ei Deus, et dixit ad eum: Ingrédere in réquiem meam:

* Quia te vidi justum coram me ex ómnibus géntibus.

℣. Iste est, qui contémpsit vitam mundi, et pervénit ad cæléstia regna.

℟. Quia te vidi justum coram me ex ómnibus géntibus.

℣. Glória Patri, et Fílio, * et Spirítui Sancto.

℟. Quia te vidi justum coram me ex ómnibus géntibus.

Nocturnus III.

Ant. Ádjuva nos, * Deus, salutáris noster: et propítius esto peccátis nostris.

Psalmus 78 [7]

78:1 Deus, venérunt gentes in hereditátem tuam, polluérunt templum sanctum tuum: * posuérunt Jerúsalem in pomórum custódiam.

78:2 Posuérunt morticína servórum tuórum, escas volatílibus cæli: * carnes sanctórum tuórum béstiis terræ.

78:3 Effudérunt sánguinem eórum tamquam aquam in circúitu Jerúsalem: * et non erat qui sepelíret.

78:4 Facti sumus oppróbrium vicínis nostris: * subsannátio et illúsio his, qui in circúitu nostro sunt.

78:5 Úsquequo, Dómine, irascéris in finem: * accendétur velut ignis zelus tuus?

78:6 Effúnde iram tuam in gentes, quæ te non novérunt: * et in regna quæ nomen tuum non invocavérunt:

78:7 Quia comedérunt Jacob: * et locum ejus desolavérunt.

78:8 Ne memíneris iniquitátum nostrárum antiquárum, cito antícipent nos misericórdiæ tuæ: * quia páuperes facti sumus nimis.

78:9 Ádjuva nos, Deus, salutáris noster: et propter glóriam nóminis tui, Dómine, líbera nos: * et propítius esto peccátis nostris, propter nomen tuum:

78:10 Ne forte dicant in géntibus: Ubi est Deus eórum? * et innotéscat in natiónibus coram óculis nostris.

78:10 Últio sánguinis servórum tuórum, qui effúsus est: * intróeat in conspéctu tuo gémitus compeditórum.

78:11 Secúndum magnitúdinem brácchii tui, * pósside fílios mortificatórum.

78:12 Et redde vicínis nostris séptuplum in sinu eórum: * impropérium ipsórum, quod exprobravérunt tibi, Dómine.

78:13 Nos autem pópulus tuus, et oves páscuæ tuæ, * confitébimur tibi in sǽculum.

78:13 In generatiónem et generatiónem * annuntiábimus laudem tuam.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ádjuva nos, Deus, salutáris noster: et propítius esto peccátis nostris.

Ant. Ego sum Dóminus * Deus tuus Israël, qui edúxi te de terra Ægýpti.

Psalmus 80 [8]

80:2 Exsultáte Deo, adjutóri nostro: * jubiláte Deo Jacob.

80:3 Súmite psalmum, et date týmpanum: * psaltérium jucúndum cum cíthara.

80:4 Buccináte in Neoménia tuba, * in insígni die solemnitátis vestræ.

80:5 Quia præcéptum in Israël est: * et judícium Deo Jacob.

80:6 Testimónium in Joseph pósuit illud, cum exíret de terra Ægýpti: * linguam, quam non nóverat, audívit.

80:7 Divértit ab onéribus dorsum ejus: * manus ejus in cóphino serviérunt.

80:8 In tribulatióne invocásti me, et liberávi te: * exaudívi te in abscóndito tempestátis: probávi te apud aquam contradictiónis.

80:9 Audi, pópulus meus, et contestábor te: * Israël, si audíeris me, non erit in te deus recens, neque adorábis deum aliénum.

80:11 Ego enim sum Dóminus Deus tuus, qui edúxi te de terra Ægýpti: * diláta os tuum, et implébo illud.

80:12 Et non audívit pópulus meus vocem meam: * et Israël non inténdit mihi.

80:13 Et dimísi eos secúndum desidéria cordis eórum: * ibunt in adinventiónibus suis.

80:14 Si pópulus meus audísset me: * Israël si in viis meis ambulásset:

80:15 Pro níhilo fórsitan inimícos eórum humiliássem: * et super tribulántes eos misíssem manum meam.

80:16 Inimíci Dómini mentíti sunt ei: * et erit tempus eórum in sǽcula.

80:17 Et cibávit eos ex ádipe fruménti: * et de petra, melle saturávit eos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ego sum Dóminus Deus tuus Israël, qui edúxi te de terra Ægýpti.

Ant. Ne táceas Deus * quóniam inimíci tui extulérunt caput.

Psalmus 82 [9]

82:2 Deus, quis símilis erit tibi? * Ne táceas, neque compescáris, Deus.

82:3 Quóniam ecce inimíci tui sonuérunt: * et qui odérunt te extulérunt caput.

82:4 Super pópulum tuum malignavérunt consílium: * et cogitavérunt advérsus sanctos tuos.

82:5 Dixérunt: Veníte, et disperdámus eos de gente: * et non memorétur nomen Israël ultra.

82:6 Quóniam cogitavérunt unanímiter: * simul advérsum te testaméntum disposuérunt, tabernácula Idumæórum et Ismahelítæ:

82:8 Moab, et Agaréni, Gebal, et Ammon, et Ámalec: * alienígenæ cum habitántibus Tyrum.

82:9 Étenim Assur venit cum illis: * facti sunt in adjutórium fíliis Lot.

82:10 Fac illis sicut Mádian, et Sísaræ: * sicut Jabin in torrénte Cisson.

82:11 Disperiérunt in Endor: * facti sunt ut stercus terræ.

82:12 Pone príncipes eórum sicut Oreb, et Zeb, * et Zébee, et Sálmana:

82:13 Omnes príncipes eórum: * qui dixérunt: Hereditáte possideámus Sanctuárium Dei.

82:14 Deus meus, pone illos ut rotam: * et sicut stípulam ante fáciem venti.

82:15 Sicut ignis, qui combúrit silvam: * et sicut flamma combúrens montes:

82:16 Ita persequéris illos in tempestáte tua: * et in ira tua turbábis eos.

82:17 Imple fácies eórum ignomínia: * et quærent nomen tuum, Dómine.

82:18 Erubéscant, et conturbéntur in sǽculum sǽculi: * et confundántur, et péreant.

82:19 Et cognóscant quia nomen tibi Dóminus: * tu solus Altíssimus in omni terra.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ne táceas Deus quóniam inimíci tui extulérunt caput.

℣. Cognóscant quia nomen tibi Dóminus.

℟. Tu solus Altíssimus super omnem terram.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. A vínculis peccatórum nostrórum absólvat nos omnípotens et miséricors Dóminus.

℟. Amen.

℣. Jube, domne, benedícere.

Benedictio. Evangélica léctio sit nobis salus et protéctio.

℟. Amen.

Lectio 7

Léctio sancti Evangélii secúndum Matthǽum.

Matt 5:13-19

In illo témpore: Dixit Jesus discípulis suis: Vos estis sal terræ. Quod si sal evanúerit, in quo saliétur? Et réliqua.

Homilia sancti Ephræm Syri, Diaconi

Sermo de vita et exercitatione monastica

Præclarum est bonum inchoare atque perficere, et gratum Deo esse et utilem proximo, ipsique summo ac dulcissimo rectori nostro Christo Jesu placere, qui ait: Vos estis sal terræ, et columna cælorum. Labor afflictionis tuæ, dilectissime, tamquam somnus est; porro laboris requies inenarrabilis atque inæstimabilis. Attende ergo tibi ipsi sollicite, ne utrumque pariter amittas, dum neutrum plene persequeris, præsentem scilicet sempiternamque lætitiam. Stude potius perfectam virtutem consequi, ornatam atque insignitam omnibus quæ diligit Deus. Hanc si assequaris, numquam irritabis Deum, neque proximum tuum violabis.

℣. Tu autem, Dómine, miserére nobis.

℟. Deo grátias.

℟. Iste est qui ante Deum magnas virtútes operátus est, et de omni corde suo laudávit Dóminum:

* Ipse intercédat pro peccátis ómnium populórum.

℣. Ecce homo sine queréla, verus Dei cultor, ábstinens se ab omni ópere malo, et pérmanens in innocéntia sua.

℟. Ipse intercédat pro peccátis ómnium populórum.

℣. Jube, domne, benedícere.

Benedictio. Cujus festum cólimus, ipse intercédat pro nobis ad Dóminum.

℟. Amen.

Lectio 8

Porro virtus ista, unica uniusque speciei dicitur, variarum virtutum in se ipsa habens pulchritudinem. Diadema regium absque pretiosis lapidibus candentibusque margaritis connecti texique non potest; ita et hæc unica virtus sine variarum fulgore virtutum constare nequit. Est enim profecto simillima diademati regio. Nam, ut illi, si lapis unus aut margarita defuerit, in regio capite lucere pleniter nequit; ita et hæc unica virtus, nisi virtutum ceterarum honore conseritur, perfecta virtus non appellatur. Similis item est pretiosissimis epulis, exquisitissimis condimentis præparatis, sed sale carentibus. Sicut enim pretiosi illi cibi sine sale comedi nequeunt; ita et ista virtus uniformis, si variarum virtutum gloria et honore decoretur, absit autem Dei proximique dilectio, vilis prorsus atque contemptibilis est.

℣. Tu autem, Dómine, miserére nobis.

℟. Deo grátias.

℟. In médio Ecclésiæ apéruit os ejus,

* Et implévit eum Dóminus spíritu sapiéntiæ et intelléctus.

℣. Jucunditátem et exsultatiónem thesaurizávit super eum.

℟. Et implévit eum Dóminus spíritu sapiéntiæ et intelléctus.

℣. Glória Patri, et Fílio, * et Spirítui Sancto.

℟. Et implévit eum Dóminus spíritu sapiéntiæ et intelléctus.

℣. Jube, domne, benedícere.

Benedictio. Ad societátem cívium supernórum perdúcat nos Rex Angelórum.

℟. Amen.

Lectio 9

Commemoratio: SS. Marci et Marcelliani Martyrum

Marcus et Marcellianus fratres Romani, propter christianam fidem a Fabiano duce comprehensi, ad stipitem alligati sunt, pedibus clavis confixis. Ad quos cum ita loqueretur judex: Ille suscipe miseri, et vos ipsos ab his cruciatibus eripite: responderunt: Numquam tam jucunde epulati sumus, quam hæc libenter Jesu Christi causa perferimus, in cujus amóre nunc fixi esse cœpimus: utinam tamdiu nos hæc pati sinat, quamdiu hoc corruptibili corpore vestiti erimus. Qui diem noctemque in tormentis divinas laudes canentes, denique telis transfixi, ad martyrii gloriam pervenerunt. Quorum corpora via Ardeatina sepulta sunt.

℣. Tu autem, Dómine, miserére nobis.

℟. Deo grátias.

Te Deum

Te Deum laudámus: * te Dóminum confitémur.

Te ætérnum Patrem * omnis terra venerátur.

Tibi omnes Ángeli, * tibi Cæli, et univérsæ Potestátes:

Tibi Chérubim et Séraphim * incessábili voce proclámant:

Fit reverentia Sanctus, Sanctus, Sanctus * Dóminus Deus Sábaoth.

Pleni sunt cæli et terra * majestátis glóriæ tuæ.

Te gloriósus * Apostolórum chorus,

Te Prophetárum * laudábilis númerus,

Te Mártyrum candidátus * laudat exércitus.

Te per orbem terrárum * sancta confitétur Ecclésia,

Patrem * imménsæ majestátis;

Venerándum tuum verum * et únicum Fílium;

Sanctum quoque * Paráclitum Spíritum.

Tu Rex glóriæ, * Christe.

Tu Patris * sempitérnus es Fílius.

Fit reverentia Tu, ad liberándum susceptúrus hóminem: * non horruísti Vírginis úterum.

Tu, devícto mortis acúleo, * aperuísti credéntibus regna cælórum.

Tu ad déxteram Dei sedes, * in glória Patris.

Judex créderis * esse ventúrus.

Sequens versus dicitur flexis genibus Te ergo quǽsumus, tuis fámulis súbveni, * quos pretióso sánguine redemísti.

Ætérna fac cum Sanctis tuis * in glória numerári.

Salvum fac pópulum tuum, Dómine, * et bénedic hereditáti tuæ.

Et rege eos, * et extólle illos usque in ætérnum.

Per síngulos dies * benedícimus te.

Fit reverentia, secundum consuetudinem Et laudámus nomen tuum in sǽculum, * et in sǽculum sǽculi.

Dignáre, Dómine, die isto * sine peccáto nos custodíre.

Miserére nostri, Dómine, * miserére nostri.

Fiat misericórdia tua, Dómine, super nos, * quemádmodum sperávimus in te.

In te, Dómine, sperávi: * non confúndar in ætérnum.

Reliqua omittuntur, nisi separandæ sint.

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui Ecclésiam tuam beáti Ephræm Confessóris tui et Doctóris mira eruditióne et præcláris vitæ méritis illustráre voluísti: te súpplices exorámus; ut, ipso intercedénte, eam advérsus erróris et pravitátis insídias perénni tua virtúte deféndas.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Laudes

Incipit

Si Matutinum a Laudibus separatur, tunc dicitur secreto:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Secus absolute incipiuntur, ut sequitur:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Psalterio secundum diem}

Ant. Exaltáte * Dóminum Deum nostrum, et adoráte in monte sancto ejus.

Psalmus 98 [1]

98:1 Dóminus regnávit, irascántur pópuli: * qui sedet super Chérubim, moveátur terra.

98:2 Dóminus in Sion magnus: * et excélsus super omnes pópulos.

98:3 Confiteántur nómini tuo magno: quóniam terríbile, et sanctum est: * et honor regis judícium díligit.

98:4 Tu parásti directiónes: * judícium et justítiam in Jacob tu fecísti.

98:5 Exaltáte Dóminum, Deum nostrum, et adoráte scabéllum pedum ejus: * quóniam sanctum est.

98:6 Móyses et Aaron in sacerdótibus ejus: * et Sámuel inter eos, qui ínvocant nomen ejus:

98:6 Invocábant Dóminum, et ipse exaudiébat eos: * in colúmna nubis loquebátur ad eos.

98:7 Custodiébant testimónia ejus, * et præcéptum quod dedit illis.

98:8 Dómine, Deus noster, tu exaudiébas eos: * Deus, tu propítius fuísti eis, et ulcíscens in omnes adinventiónes eórum.

98:9 Exaltáte Dóminum, Deum nostrum, et adoráte in monte sancto ejus: * quóniam sanctus Dóminus, Deus noster.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exaltáte Dóminum Deum nostrum, et adoráte in monte sancto ejus.

Ant. Éripe me * de inimícis meis, Dómine, ad te confúgi.

Psalmus 142 [2]

142:1 Dómine, exáudi oratiónem meam: áuribus pércipe obsecratiónem meam in veritáte tua: * exáudi me in tua justítia.

142:2 Et non intres in judícium cum servo tuo: * quia non justificábitur in conspéctu tuo omnis vivens.

142:3 Quia persecútus est inimícus ánimam meam: * humiliávit in terra vitam meam.

142:3 Collocávit me in obscúris sicut mórtuos sǽculi: * et anxiátus est super me spíritus meus, in me turbátum est cor meum.

142:5 Memor fui diérum antiquórum, meditátus sum in ómnibus opéribus tuis: * in factis mánuum tuárum meditábar.

142:6 Expándi manus meas ad te: * ánima mea sicut terra sine aqua tibi.

142:7 Velóciter exáudi me, Dómine: * defécit spíritus meus.

142:7 Non avértas fáciem tuam a me: * et símilis ero descendéntibus in lacum.

142:8 Audítam fac mihi mane misericórdiam tuam: * quia in te sperávi.

142:8 Notam fac mihi viam, in qua ámbulem: * quia ad te levávi ánimam meam.

142:9 Éripe me de inimícis meis, Dómine, ad te confúgi: * doce me fácere voluntátem tuam, quia Deus meus es tu.

142:10 Spíritus tuus bonus dedúcet me in terram rectam: * propter nomen tuum, Dómine, vivificábis me, in æquitáte tua.

142:11 Edúces de tribulatióne ánimam meam: * et in misericórdia tua dispérdes inimícos meos.

142:12 Et perdes omnes, qui tríbulant ánimam meam: * quóniam ego servus tuus sum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Éripe me de inimícis meis, Dómine, ad te confúgi.

Ant. Benedixísti, * Dómine, terram tuam: remisísti iniquitátem plebis tuæ.

Psalmus 84 [3]

84:2 Benedixísti, Dómine, terram tuam: * avertísti captivitátem Jacob.

84:3 Remisísti iniquitátem plebis tuæ: * operuísti ómnia peccáta eórum.

84:4 Mitigásti omnem iram tuam: * avertísti ab ira indignatiónis tuæ.

84:5 Convérte nos, Deus, salutáris noster: * et avérte iram tuam a nobis.

84:6 Numquid in ætérnum irascéris nobis? * aut exténdes iram tuam a generatióne in generatiónem?

84:7 Deus, tu convérsus vivificábis nos: * et plebs tua lætábitur in te.

84:8 Osténde nobis, Dómine, misericórdiam tuam: * et salutáre tuum da nobis.

84:9 Áudiam quid loquátur in me Dóminus Deus: * quóniam loquétur pacem in plebem suam.

84:9 Et super sanctos suos: * et in eos, qui convertúntur ad cor.

84:10 Verúmtamen prope timéntes eum salutáre ipsíus: * ut inhábitet glória in terra nostra.

84:11 Misericórdia, et véritas obviavérunt sibi: * justítia, et pax osculátæ sunt.

84:12 Véritas de terra orta est: * et justítia de cælo prospéxit.

84:13 Étenim Dóminus dabit benignitátem: * et terra nostra dabit fructum suum.

84:14 Justítia ante eum ambulábit: * et ponet in via gressus suos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Benedixísti, Dómine, terram tuam: remisísti iniquitátem plebis tuæ.

Ant. In Dómino justificábitur * et laudábitur omne semen Israël.

Canticum Isaiæ [4]

Isa 45:15-30

45:15 Vere tu es Deus abscónditus, * Deus Israël, Salvátor.

45:16 Confúsi sunt, et erubuérunt omnes: * simul abiérunt in confusiónem fabricatóres errórum.

45:17 Israël salvátus est in Dómino salúte ætérna: * non confundémini, et non erubescétis usque in sǽculum sǽculi.

45:18 Quia hæc dicit Dóminus creans cælos, * ipse Deus formans terram, et fáciens eam, ipse plastes ejus:

45:19 Non in vanum creávit eam, ut habitarétur, formávit eam: * Ego Dóminus, et non est álius.

45:20 Non in abscóndito locútus sum, * in loco terræ tenebróso:

45:21 Non dixi sémini Jacob frustra: Quǽrite me: * ego Dóminus loquens justítiam, annúntians recta.

45:22 Congregámini, et veníte, et accédite simul * qui salváti estis ex géntibus:

45:23 Nesciérunt qui levant lignum sculptúræ suæ, * et rogant deum non salvántem.

45:24 Annuntiáte, et veníte, et consiliámini simul: * Quis audítum fecit hoc ab inítio, ex tunc prædíxit illud?

45:25 Numquid non ego Dóminus, et non est ultra Deus absque me? * Deus justus, et salvans non est præter me.

45:26 Convertímini ad me, et salvi éritis, omnes fines terræ: * quia ego Deus, et non est álius.

45:27 In memetípso jurávi, egrediétur de ore meo justítiæ verbum, * et non revertétur:

45:28 Quia mihi curvábitur omne genu, * et jurábit omnis lingua.

45:29 Ergo in Dómino, dicet, meæ sunt justítiæ et impérium: * ad eum vénient, et confundéntur omnes qui repúgnant ei.

45:30 In Dómino justificábitur, et laudábitur * omne semen Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. In Dómino justificábitur et laudábitur omne semen Israël.

Ant. Lauda, * Jerúsalem, Dóminum. ‡

Psalmus 147 [5]

147:1 Lauda, Jerúsalem, Dóminum: * ‡ lauda Deum tuum, Sion.

147:2 Quóniam confortávit seras portárum tuárum: * benedíxit fíliis tuis in te.

147:3 Qui pósuit fines tuos pacem: * et ádipe fruménti sátiat te.

147:4 Qui emíttit elóquium suum terræ: * velóciter currit sermo ejus.

147:5 Qui dat nivem sicut lanam: * nébulam sicut cínerem spargit.

147:6 Mittit crystállum suam sicut buccéllas: * ante fáciem frígoris ejus quis sustinébit?

147:7 Emíttet verbum suum, et liquefáciet ea: * flabit spíritus ejus, et fluent aquæ.

147:8 Qui annúntiat verbum suum Jacob: * justítias, et judícia sua Israël.

147:9 Non fecit táliter omni natióni: * et judícia sua non manifestávit eis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Lauda, Jerúsalem, Dóminum.

Capitulum Hymnus Versus {ex Commune aut Festo}

Sir 31:8-9

Beátus vir, qui invéntus est sine mácula, et qui post aurum non ábiit, nec sperávit in pecúnia et thesáuris. Quis est hic, et laudábimus eum? fecit enim mirabília in vita sua.

℟. Deo grátias.

Hymnus

Jesu, coróna célsior,

Et véritas sublímior,

Qui confiténti sérvulo

Reddis perénne prǽmium:

Da supplicánti cœ́tui,

Hujus rogátu, nóxii

Remissiónem críminis,

Rumpéndo nexum vínculi.

Anni revérso témpore,

Dies refúlsit lúmine,

Quo Sanctus hic de córpore

Migrávit inter sídera.

Hic vana terræ gáudia,

Et luculénta prǽdia,

Pollúta sorde députans,

Ovans tenet cæléstia.

Te, Christe, Rex piíssime,

Hic confiténdo júgiter,

Calcávit artes dǽmonum,

Sævúmque avérni príncipem.

Virtúte clarus, et fide,

Confessióne sédulus,

Jejúna membra déferens,

Dapes supérnas óbtinet.

Proínde te piíssime

Precámur omnes súpplices:

Nobis ut hujus grátia

Pœnas remíttas débitas.

Patri perénnis glória,

Natóque Patris único,

Sanctóque sit Paráclito,

Per omne semper sǽculum.

Amen.

℣. Justum dedúxit Dóminus per vias rectas.

℟. Et osténdit illi regnum Dei.

Canticum: Benedictus {Antiphona ex Proprio Sanctorum}

Ant. Euge, serve bone * et fidélis, quia in pauca fuísti fidélis, supra multa te constítuam, intra in gáudium Dómini tui.

Canticum Zachariæ

Luc. 1:68-79

1:68 Benedíctus ✠ Dóminus, Deus Israël: * quia visitávit, et fecit redemptiónem plebis suæ:

1:69 Et eréxit cornu salútis nobis: * in domo David, púeri sui.

1:70 Sicut locútus est per os sanctórum, * qui a sǽculo sunt, prophetárum ejus:

1:71 Salútem ex inimícis nostris, * et de manu ómnium, qui odérunt nos.

1:72 Ad faciéndam misericórdiam cum pátribus nostris: * et memorári testaménti sui sancti.

1:73 Jusjurándum, quod jurávit ad Ábraham patrem nostrum, * datúrum se nobis:

1:74 Ut sine timóre, de manu inimicórum nostrórum liberáti, * serviámus illi.

1:75 In sanctitáte, et justítia coram ipso, * ómnibus diébus nostris.

1:76 Et tu, puer, Prophéta Altíssimi vocáberis: * præíbis enim ante fáciem Dómini, paráre vias ejus:

1:77 Ad dandam sciéntiam salútis plebi ejus: * in remissiónem peccatórum eórum:

1:78 Per víscera misericórdiæ Dei nostri: * in quibus visitávit nos, óriens ex alto:

1:79 Illumináre his, qui in ténebris, et in umbra mortis sedent: * ad dirigéndos pedes nostros in viam pacis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Euge, serve bone et fidélis, quia in pauca fuísti fidélis, supra multa te constítuam, intra in gáudium Dómini tui.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui Ecclésiam tuam beáti Ephræm Confessóris tui et Doctóris mira eruditióne et præcláris vitæ méritis illustráre voluísti: te súpplices exorámus; ut, ipso intercedénte, eam advérsus erróris et pravitátis insídias perénni tua virtúte deféndas.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Commemoratio SS. Marci et Marcelliani Martyrum

Ant. Vestri capílli cápitis omnes numeráti sunt: nolíte timére: multis passéribus melióres estis vos.

℣. Exsultábunt Sancti in glória.

℟. Lætabúntur in cubílibus suis.

Orémus.

Præsta, quǽsumus, omnípotens Deus: ut, qui sanctórum Mártyrum tuórum Marci et Marcelliáni natalítia cólimus; a cunctis malis imminéntibus eórum intercessiónibus liberémur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

℣. Dóminus det nobis suam pacem.

℟. Et vitam ætérnam. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Ad Primam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Jam lucis orto sídere,

Deum precémur súpplices,

Ut in diúrnis áctibus

Nos servet a nocéntibus.

Linguam refrénans témperet,

Ne litis horror ínsonet:

Visum fovéndo cóntegat,

Ne vanitátes háuriat.

Sint pura cordis íntima,

Absístat et vecórdia;

Carnis terat supérbiam

Potus cibíque párcitas.

Ut, cum dies abscésserit,

Noctémque sors redúxerit,

Mundi per abstinéntiam

Ipsi canámus glóriam.

Deo Patri sit glória,

Ejúsque soli Fílio,

Cum Spíritu Paráclito,

Nunc et per omne sǽculum.

Amen.

Psalmi {ex Psalterio secundum diem}

Ant. Ne discédas a me.

Psalmus 21(2-12) [1]

21:2 Deus, Deus meus, réspice in me: quare me dereliquísti? * longe a salúte mea verba delictórum meórum.

21:3 Deus meus, clamábo per diem, et non exáudies: * et nocte, et non ad insipiéntiam mihi.

21:4 Tu autem in sancto hábitas, * laus Israël.

21:5 In te speravérunt patres nostri: * speravérunt, et liberásti eos.

21:6 Ad te clamavérunt, et salvi facti sunt: * in te speravérunt, et non sunt confúsi.

21:7 Ego autem sum vermis, et non homo: * oppróbrium hóminum, et abjéctio plebis.

21:8 Omnes vidéntes me, derisérunt me: * locúti sunt lábiis, et movérunt caput.

21:9 Sperávit in Dómino, erípiat eum: * salvum fáciat eum, quóniam vult eum.

21:10 Quóniam tu es, qui extraxísti me de ventre: * spes mea ab ubéribus matris meæ. In te projéctus sum ex útero:

21:11 De ventre matris meæ Deus meus es tu, * ne discésseris a me:

21:12 Quóniam tribulátio próxima est: * quóniam non est qui ádjuvet.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 21(13-23) [2]

21:13 Circumdedérunt me vítuli multi: * tauri pingues obsedérunt me.

21:14 Aperuérunt super me os suum, * sicut leo rápiens et rúgiens.

21:15 Sicut aqua effúsus sum: * et dispérsa sunt ómnia ossa mea.

21:15 Factum est cor meum tamquam cera liquéscens * in médio ventris mei.

21:16 Áruit tamquam testa virtus mea, et lingua mea adhǽsit fáucibus meis: * et in púlverem mortis deduxísti me.

21:17 Quóniam circumdedérunt me canes multi: * concílium malignántium obsédit me.

21:17 Fodérunt manus meas et pedes meos: * dinumeravérunt ómnia ossa mea.

21:18 Ipsi vero consideravérunt et inspexérunt me: * divisérunt sibi vestiménta mea, et super vestem meam misérunt sortem.

21:20 Tu autem, Dómine, ne elongáveris auxílium tuum a me: * ad defensiónem meam cónspice.

21:21 Érue a frámea, Deus, ánimam meam: * et de manu canis únicam meam:

21:22 Salva me ex ore leónis: * et a córnibus unicórnium humilitátem meam.

21:23 Narrábo nomen tuum frátribus meis: * in médio ecclésiæ laudábo te.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 21(24-32) [3]

21:24 Qui timétis Dóminum, laudáte eum: * univérsum semen Jacob, glorificáte eum.

21:25 Tímeat eum omne semen Israël: * quóniam non sprevit, neque despéxit deprecatiónem páuperis:

21:25 Nec avértit fáciem suam a me: * et cum clamárem ad eum, exaudívit me.

21:26 Apud te laus mea in ecclésia magna: * vota mea reddam in conspéctu timéntium eum.

21:27 Edent páuperes, et saturabúntur: et laudábunt Dóminum qui requírunt eum: * vivent corda eórum in sǽculum sǽculi.

21:28 Reminiscéntur et converténtur ad Dóminum * univérsi fines terræ:

21:28 Et adorábunt in conspéctu ejus * univérsæ famíliæ géntium.

21:29 Quóniam Dómini est regnum: * et ipse dominábitur géntium.

21:30 Manducavérunt et adoravérunt omnes pingues terræ: * in conspéctu ejus cadent omnes qui descéndunt in terram.

21:31 Et ánima mea illi vivet: * et semen meum sérviet ipsi.

21:32 Annuntiábitur Dómino generátio ventúra: * et annuntiábunt cæli justítiam ejus pópulo qui nascétur, quem fecit Dóminus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ne discédas a me, Dómine: quóniam tribulátio próxima est: quóniam non est qui ádjuvet.

Capitulum Responsorium Versus {ex Psalterio secundum diem}

1 Tim. 1:17

Regi sæculórum immortáli et invisíbili, soli Deo honor et glória in sǽcula sæculórum. Amen.

℟. Deo grátias.

℟.br. Christe, Fili Dei vivi, * Miserére nobis.

℟. Christe, Fili Dei vivi, * Miserére nobis.

℣. Qui sedes ad déxteram Patris.

℟. Miserére nobis.

℣. Glória Patri, et Fílio, * et Spirítui Sancto.

℟. Christe, Fili Dei vivi, * Miserére nobis.

℣. Exsúrge, Christe, ádjuva nos.

℟. Et líbera nos propter nomen tuum.

Preces Dominicales et Feriales{omittitur}

Preces Feriales{omittitur}

Preces Dominicales et Feriales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Dómine Deus omnípotens, qui ad princípium hujus diéi nos perveníre fecísti: tua nos hódie salva virtúte; ut in hac die ad nullum declinémus peccátum, sed semper ad tuam justítiam faciéndam nostra procédant elóquia, dirigántur cogitatiónes et ópera.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Martyrologium {anticip.}

Tertiodécimo Kaléndas Júlii Luna quinta décima Anno Dómini 2027

Floréntiæ sanctæ Juliánæ Falconériæ Vírginis, quæ Sorórum Ordinis Servórum beátæ Maríæ Vírginis fuit Institútrix, et a Cleménte Duodécimo, Pontífice Máximo, in sanctárum Vírginum númerum reláta est.

Medioláni sanctórum Mártyrum Gervásii et Protásii fratrum, ex quibus priórem támdiu jussit Astásius Judex plumbátis cædi, quoúsque ille spíritum exhaláret; posteriórem vero, fústibus cæsum, cápite truncári. Horum córpora, Dómino revelánte, beátus Ambrósius sánguine conspérsa et ita incorrúpta réperit, ac si eo die ipsi fuíssent interémpti; in quorum translatióne cæcus, féretri tactu, lumen recépit, et plúrimi, vexáti a dæmónibus, liberáti sunt.

In monastério Vallis Castri, in Picéno, natális sancti Romuáldi Ravennátis, Anachorétæ et Monachórum Camaldulénsium Patris; qui collápsam in Itália eremíticam discíplinam restítuit ac mirífice propagávit. Ejus tamen festívitas recólitur séptimo Idus Februárii, quo die sacræ ipsíus relíquiæ Fabriánum sunt translátæ.

Arétii, in Túscia, sanctórum Mártyrum Gaudéntii Epíscopi, et Culmátii Diáconi, qui, témpore Valentiniáni, furóre Gentílium cæsi sunt.

Eódem die sancti Bonifátii, Epíscopi et Mártyris; qui fuit beáti Romuáldi discípulus. Hic, a Gregório Quinto, Románo Pontífice, ad prædicándum Evangélium in Rússiam missus, ibi, cum per ignem transísset illǽsus, Regémque ac pópulum baptizásset, a furénte Regis fratre necátus est, atque sic optátam martýrii corónam accépit.

Ravénnæ sancti Ursicíni Mártyris, qui, sub Paulíno Júdice, post plúrima torménta, in Dómini confessióne pérmanens immóbilis, cápitis abscissióne martýrium complévit.

Sozópoli, in Pisídia, sancti Zósimi Mártyris, qui, in persecutióne Trajáni, sub Domitiáno Prǽside, post acérbos cruciátus, cápite amputáto, victor migrávit ad Dóminum.

℣. Et álibi aliórum plurimórum sanctórum Mártyrum et Confessórum, atque sanctárum Vírginum.

℟. Deo grátias.

℣. Pretiósa in conspéctu Dómini.

℟. Mors Sanctórum ejus.

Sancta María et omnes Sancti intercédant pro nobis ad Dóminum, ut nos mereámur ab eo adjuvári et salvári, qui vivit et regnat in sǽcula sæculórum.

℟. Amen.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Réspice in servos tuos, Dómine, et in ópera tua, et dírige fílios eórum.

℟. Et sit splendor Dómini Dei nostri super nos, et ópera mánuum nostrárum dírige super nos, et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Orémus.

Dirígere et sanctificáre, régere et gubernáre dignáre, Dómine Deus, Rex cæli et terræ, hódie corda et córpora nostra, sensus, sermónes et actus nostros in lege tua, et in opéribus mandatórum tuórum: ut hic et in ætérnum, te auxiliánte, salvi et líberi esse mereámur, Salvátor mundi: Qui vivis et regnas in sǽcula sæculórum.

℟. Amen.

Lectio brevis {ex Commune aut Festo}

℣. Jube, domne, benedícere.

Benedictio. Dies et actus nostros in sua pace dispónat Dóminus omnípotens.

℟. Amen.

Sap 10:10

Justum dedúxit Dóminus per vias rectas, et osténdit illi regnum Dei, et dedit illi sciéntiam sanctórum: honestávit illum in labóribus, et complévit labóres illíus.

℣. Tu autem, Dómine, miserére nobis.

℟. Deo grátias.

Conclusio

℣. Adjutórium nostrum ✠ in nómine Dómini.

℟. Qui fecit cælum et terram.

℣. Benedícite.

℟. Deus.

Benedictio. Dóminus nos benedícat, ✠ et ab omni malo deféndat, et ad vitam perdúcat ætérnam. Et fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Tertiam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Nunc, Sancte, nobis, Spíritus,

Unum Patri cum Fílio,

Dignáre promptus íngeri

Nostro refúsus péctori.

Os, lingua, mens, sensus, vigor

Confessiónem pérsonent.

Flamméscat igne cáritas,

Accéndat ardor próximos.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Éxcita, Dómine.

Psalmus 79(2-8) [1]

79:2 Qui regis Israël, inténde: * qui dedúcis velut ovem Joseph.

79:2 Qui sedes super Chérubim, * manifestáre coram Éphraim, Bénjamin, et Manásse.

79:3 Éxcita poténtiam tuam, et veni, * ut salvos fácias nos.

79:4 Deus, convérte nos: * et osténde fáciem tuam, et salvi érimus.

79:5 Dómine, Deus virtútum, * quoúsque irascéris super oratiónem servi tui?

79:6 Cibábis nos pane lacrimárum: * et potum dabis nobis in lácrimis in mensúra?

79:7 Posuísti nos in contradictiónem vicínis nostris: * et inimíci nostri subsannavérunt nos.

79:8 Deus virtútum, convérte nos: * et osténde fáciem tuam, et salvi érimus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 79(9-20) [2]

79:9 Víneam de Ægýpto transtulísti: * ejecísti gentes, et plantásti eam.

79:10 Dux itíneris fuísti in conspéctu ejus: * plantásti radíces ejus, et implévit terram.

79:11 Opéruit montes umbra ejus: * et arbústa ejus cedros Dei.

79:12 Exténdit pálmites suos usque ad mare: * et usque ad flumen propágines ejus.

79:13 Ut quid destruxísti macériam ejus: * et vindémiant eam omnes, qui prætergrediúntur viam?

79:14 Exterminávit eam aper de silva: * et singuláris ferus depástus est eam.

79:15 Deus virtútum, convértere: * réspice de cælo, et vide, et vísita víneam istam.

79:16 Et pérfice eam, quam plantávit déxtera tua: * et super fílium hóminis, quem confirmásti tibi.

79:17 Incénsa igni, et suffóssa * ab increpatióne vultus tui períbunt.

79:18 Fiat manus tua super virum déxteræ tuæ: * et super fílium hóminis, quem confirmásti tibi.

79:19 Et non discédimus a te, vivificábis nos: * et nomen tuum invocábimus.

79:20 Dómine, Deus virtútum, convérte nos: * et osténde fáciem tuam, et salvi érimus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 81 [3]

81:1 Deus stetit in synagóga deórum: * in médio autem deos dijúdicat.

81:2 Úsquequo judicátis iniquitátem: * et fácies peccatórum súmitis?

81:3 Judicáte egéno, et pupíllo: * húmilem, et páuperem justificáte.

81:4 Erípite páuperem: * et egénum de manu peccatóris liberáte.

81:5 Nesciérunt, neque intellexérunt, in ténebris ámbulant: * movebúntur ómnia fundaménta terræ.

81:6 Ego dixi: Dii estis, * et fílii Excélsi omnes.

81:7 Vos autem sicut hómines moriémini: * et sicut unus de princípibus cadétis.

81:8 Surge, Deus, júdica terram: * quóniam tu hereditábis in ómnibus géntibus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Éxcita, Dómine, poténtiam tuam, ut salvos fácias nos.

Capitulum Responsorium Versus {ex Commune aut Festo}

Sir 31:8-9

Beátus vir, qui invéntus est sine mácula, et qui post aurum non ábiit, nec sperávit in pecúnia et thesáuris. Quis est hic, et laudábimus eum? fecit enim mirabília in vita sua.

℟. Deo grátias.

℟.br. Amávit eum Dóminus, * Et ornávit eum.

℟. Amávit eum Dóminus, * Et ornávit eum.

℣. Stolam glóriæ índuit eum.

℟. Et ornávit eum.

℣. Glória Patri, et Fílio, * et Spirítui Sancto.

℟. Amávit eum Dóminus, * Et ornávit eum.

℣. Os justi meditábitur sapiéntiam.

℟. Et lingua ejus loquétur judícium.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui Ecclésiam tuam beáti Ephræm Confessóris tui et Doctóris mira eruditióne et præcláris vitæ méritis illustráre voluísti: te súpplices exorámus; ut, ipso intercedénte, eam advérsus erróris et pravitátis insídias perénni tua virtúte deféndas.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Sextam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rector potens, verax Deus,

Qui témperas rerum vices,

Splendóre mane illúminas,

Et ígnibus merídiem:

Exstíngue flammas lítium,

Aufer calórem nóxium,

Confer salútem córporum,

Verámque pacem córdium.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Beáti, qui hábitant.

Psalmus 83(2-8) [1]

83:2 Quam dilécta tabernácula tua, Dómine virtútum: * concupíscit, et déficit ánima mea in átria Dómini.

83:3 Cor meum, et caro mea * exsultavérunt in Deum vivum.

83:4 Étenim passer invénit sibi domum: * et turtur nidum sibi, ubi ponat pullos suos.

83:4 Altária tua, Dómine virtútum: * Rex meus, et Deus meus.

83:5 Beáti, qui hábitant in domo tua, Dómine: * in sǽcula sæculórum laudábunt te.

83:6 Beátus vir, cujus est auxílium abs te: * ascensiónes in corde suo dispósuit, in valle lacrimárum in loco, quem pósuit.

83:8 Étenim benedictiónem dabit legislátor, ibunt de virtúte in virtútem: * vidébitur Deus deórum in Sion.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 83(9-13) [2]

83:9 Dómine, Deus virtútum, exáudi oratiónem meam: * áuribus pércipe, Deus Jacob.

83:10 Protéctor noster, áspice, Deus: * et réspice in fáciem Christi tui:

83:11 Quia mélior est dies una in átriis tuis, * super míllia.

83:11 Elégi abjéctus esse in domo Dei mei: * magis quam habitáre in tabernáculis peccatórum.

83:12 Quia misericórdiam, et veritátem díligit Deus: * grátiam et glóriam dabit Dóminus.

83:13 Non privábit bonis eos, qui ámbulant in innocéntia: * Dómine virtútum, beátus homo, qui sperat in te.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 86 [3]

86:1 Fundaménta ejus in móntibus sanctis: * díligit Dóminus portas Sion super ómnia tabernácula Jacob.

86:3 Gloriósa dicta sunt de te, * cívitas Dei.

86:4 Memor ero Rahab, et Babylónis * sciéntium me.

86:4 Ecce, alienígenæ, et Tyrus, et pópulus Æthíopum, * hi fuérunt illic.

86:5 Numquid Sion dicet: Homo, et homo natus est in ea: * et ipse fundávit eam Altíssimus?

86:6 Dóminus narrábit in scriptúris populórum, et príncipum: * horum, qui fuérunt in ea.

86:7 Sicut lætántium ómnium * habitátio est in te.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Beáti, qui hábitant in domo tua, Dómine.

Capitulum Responsorium Versus {ex Commune aut Festo}

Sir 39:6

Justus cor suum trádidit ad vigilándum dilúculo ad Dóminum, qui fecit illum, et in conspéctu Altíssimi deprecábitur.

℟. Deo grátias.

℟.br. Os justi * Meditábitur sapiéntiam.

℟. Os justi * Meditábitur sapiéntiam.

℣. Et lingua ejus loquétur judícium.

℟. Meditábitur sapiéntiam.

℣. Glória Patri, et Fílio, * et Spirítui Sancto.

℟. Os justi * Meditábitur sapiéntiam.

℣. Lex Dei ejus in corde ipsíus.

℟. Et non supplantabúntur gressus ejus.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui Ecclésiam tuam beáti Ephræm Confessóris tui et Doctóris mira eruditióne et præcláris vitæ méritis illustráre voluísti: te súpplices exorámus; ut, ipso intercedénte, eam advérsus erróris et pravitátis insídias perénni tua virtúte deféndas.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Nonam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rerum, Deus, tenax vigor,

Immótus in te pérmanens,

Lucis diúrnæ témpora

Succéssibus detérminans:

Largíre lumen véspere,

Quo vita nusquam décidat,

Sed prǽmium mortis sacræ

Perénnis instet glória.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Misericórdia et véritas.

Psalmus 88(2-19) [1]

88:2 Misericórdias Dómini * in ætérnum cantábo.

88:2 In generatiónem et generatiónem * annuntiábo veritátem tuam in ore meo.

88:3 Quóniam dixísti: In ætérnum misericórdia ædificábitur in cælis: * præparábitur véritas tua in eis.

88:4 Dispósui testaméntum eléctis meis, jurávi David, servo meo: * Usque in ætérnum præparábo semen tuum.

88:5 Et ædificábo in generatiónem et generatiónem * sedem tuam.

88:6 Confitebúntur cæli mirabília tua, Dómine: * étenim veritátem tuam in ecclésia sanctórum.

88:7 Quóniam quis in núbibus æquábitur Dómino: * símilis erit Deo in fíliis Dei?

88:8 Deus, qui glorificátur in consílio sanctórum: * magnus et terríbilis super omnes qui in circúitu ejus sunt.

88:9 Dómine, Deus virtútum, quis símilis tibi? * potens es, Dómine, et véritas tua in circúitu tuo.

88:10 Tu domináris potestáti maris: * motum autem flúctuum ejus tu mítigas.

88:11 Tu humiliásti sicut vulnerátum, supérbum: * in brácchio virtútis tuæ dispersísti inimícos tuos.

88:12 Tui sunt cæli, et tua est terra, orbem terræ et plenitúdinem ejus tu fundásti: * aquilónem, et mare tu creásti.

88:13 Thabor et Hermon in nómine tuo exsultábunt: * tuum brácchium cum poténtia.

88:14 Firmétur manus tua, et exaltétur déxtera tua: * justítia et judícium præparátio sedis tuæ.

88:15 Misericórdia et véritas præcédent fáciem tuam: * beátus pópulus, qui scit jubilatiónem.

88:16 Dómine, in lúmine vultus tui ambulábunt, et in nómine tuo exsultábunt tota die: * et in justítia tua exaltabúntur.

88:18 Quóniam glória virtútis eórum tu es: * et in beneplácito tuo exaltábitur cornu nostrum.

88:19 Quia Dómini est assúmptio nostra, * et Sancti Israël, regis nostri.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 88(20-38) [2]

88:20 Tunc locútus es in visióne sanctis tuis, et dixísti: * Pósui adjutórium in poténte: et exaltávi eléctum de plebe mea.

88:21 Invéni David, servum meum: * óleo sancto meo unxi eum.

88:22 Manus enim mea auxiliábitur ei: * et brácchium meum confortábit eum.

88:23 Nihil profíciet inimícus in eo, * et fílius iniquitátis non appónet nocére ei.

88:24 Et concídam a fácie ipsíus inimícos ejus: * et odiéntes eum in fugam convértam.

88:25 Et véritas mea, et misericórdia mea cum ipso: * et in nómine meo exaltábitur cornu ejus.

88:26 Et ponam in mari manum ejus: * et in flumínibus déxteram ejus.

88:27 Ipse invocábit me: Pater meus es tu: * Deus meus, et suscéptor salútis meæ.

88:28 Et ego primogénitum ponam illum * excélsum præ régibus terræ.

88:29 In ætérnum servábo illi misericórdiam meam: * et testaméntum meum fidéle ipsi.

88:30 Et ponam in sǽculum sǽculi semen ejus: * et thronum ejus sicut dies cæli.

88:31 Si autem derelíquerint fílii ejus legem meam: * et in judíciis meis non ambuláverint:

88:32 Si justítias meas profanáverint: * et mandáta mea non custodíerint:

88:33 Visitábo in virga iniquitátes eórum: * et in verbéribus peccáta eórum.

88:34 Misericórdiam autem meam non dispérgam ab eo: * neque nocébo in veritáte mea:

88:35 Neque profanábo testaméntum meum: * et quæ procédunt de lábiis meis, non fáciam írrita.

88:36 Semel jurávi in sancto meo: Si David méntiar: * semen ejus in ætérnum manébit.

88:37 Et thronus ejus sicut sol in conspéctu meo, * et sicut luna perfécta in ætérnum: et testis in cælo fidélis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 88(39-53) [3]

88:39 Tu vero repulísti et despexísti: * distulísti Christum tuum.

88:40 Evertísti testaméntum servi tui: * profanásti in terra Sanctuárium ejus.

88:41 Destruxísti omnes sepes ejus: * posuísti firmaméntum ejus formídinem.

88:42 Diripuérunt eum omnes transeúntes viam: * factus est oppróbrium vicínis suis.

88:43 Exaltásti déxteram depriméntium eum: * lætificásti omnes inimícos ejus.

88:44 Avertísti adjutórium gládii ejus: * et non es auxiliátus ei in bello.

88:45 Destruxísti eum ab emundatióne: * et sedem ejus in terram collisísti.

88:46 Minorásti dies témporis ejus: * perfudísti eum confusióne.

88:47 Úsquequo, Dómine, avértis in finem: * exardéscet sicut ignis ira tua?

88:48 Memoráre quæ mea substántia: * numquid enim vane constituísti omnes fílios hóminum?

88:49 Quis est homo, qui vivet, et non vidébit mortem: * éruet ánimam suam de manu ínferi?

88:50 Ubi sunt misericórdiæ tuæ antíquæ, Dómine, * sicut jurásti David in veritáte tua?

88:51 Memor esto, Dómine, oppróbrii servórum tuórum * quod contínui in sinu meo multárum géntium.

88:52 Quod exprobravérunt inimíci tui, Dómine, * quod exprobravérunt commutatiónem Christi tui.

88:53 Benedíctus Dóminus in ætérnum: * fiat, fiat.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Misericórdia et véritas præcédent fáciem tuam, Dómine.

Capitulum Responsorium Versus {ex Commune aut Festo}

Sap 10:10

Justum dedúxit Dóminus per vias rectas, et osténdit illi regnum Dei, et dedit illi sciéntiam sanctórum: honestávit illum in labóribus, et complévit labóres illíus.

℟. Deo grátias.

℟.br. Lex Dei ejus * In corde ipsíus.

℟. Lex Dei ejus * In corde ipsíus.

℣. Et non supplantabúntur gressus ejus.

℟. In corde ipsíus.

℣. Glória Patri, et Fílio, * et Spirítui Sancto.

℟. Lex Dei ejus * In corde ipsíus.

℣. Justum dedúxit Dóminus per vias rectas.

℟. Et osténdit illi regnum Dei.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui Ecclésiam tuam beáti Ephræm Confessóris tui et Doctóris mira eruditióne et præcláris vitæ méritis illustráre voluísti: te súpplices exorámus; ut, ipso intercedénte, eam advérsus erróris et pravitátis insídias perénni tua virtúte deféndas.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

S. Julianæ de Falconeriis Virginis
Duplex

Ad Vesperas

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Psalterio secundum diem}

Ant. Dómine, * probásti me et cognovísti me. ‡

Psalmus 138(1-13) [1]

138:1 Dómine, probásti me, et cognovísti me: * ‡ tu cognovísti sessiónem meam, et resurrectiónem meam.

138:3 Intellexísti cogitatiónes meas de longe: * sémitam meam, et funículum meum investigásti.

138:4 Et omnes vias meas prævidísti: * quia non est sermo in lingua mea.

138:5 Ecce, Dómine, tu cognovísti ómnia novíssima, et antíqua: * tu formásti me, et posuísti super me manum tuam.

138:6 Mirábilis facta est sciéntia tua ex me: * confortáta est, et non pótero ad eam.

138:7 Quo ibo a spíritu tuo? * et quo a fácie tua fúgiam?

138:8 Si ascéndero in cælum, tu illic es: * si descéndero in inférnum, ades.

138:9 Si súmpsero pennas meas dilúculo, * et habitávero in extrémis maris:

138:10 Étenim illuc manus tua dedúcet me: * et tenébit me déxtera tua.

138:11 Et dixi: Fórsitan ténebræ conculcábunt me: * et nox illuminátio mea in delíciis meis.

138:12 Quia ténebræ non obscurabúntur a te, † et nox sicut dies illuminábitur: * sicut ténebræ ejus, ita et lumen ejus.

138:13 Quia tu possedísti renes meos: * suscepísti me de útero matris meæ.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dómine, probásti me et cognovísti me.

Ant. Mirabília ópera tua, * Dómine, et ánima mea cognóscit nimis.

Psalmus 138(14-24) [2]

138:14 Confitébor tibi quia terribíliter magnificátus es: † mirabília ópera tua, * et ánima mea cognóscit nimis.

138:15 Non est occultátum os meum a te, quod fecísti in occúlto: * et substántia mea in inferióribus terræ.

138:16 Imperféctum meum vidérunt óculi tui, † et in libro tuo omnes scribéntur: * dies formabúntur, et nemo in eis.

138:17 Mihi autem nimis honorificáti sunt amíci tui, Deus: * nimis confortátus est principátus eórum.

138:18 Dinumerábo eos, et super arénam multiplicabúntur: * exsurréxi, et adhuc sum tecum.

138:19 Si occíderis, Deus, peccatóres: * viri sánguinum, declináte a me:

138:20 Quia dícitis in cogitatióne: * Accípient in vanitáte civitátes tuas.

138:21 Nonne qui odérunt te, Dómine, óderam? * et super inimícos tuos tabescébam?

138:22 Perfécto ódio óderam illos: * et inimíci facti sunt mihi.

138:23 Proba me, Deus, et scito cor meum: * intérroga me, et cognósce sémitas meas.

138:24 Et vide, si via iniquitátis in me est: * et deduc me in via ætérna.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Mirabília ópera tua, Dómine, et ánima mea cognóscit nimis.

Ant. Ne derelínquas me, * Dómine, virtus salútis meæ.

Psalmus 139 [3]

139:2 Éripe me, Dómine, ab hómine malo: * a viro iníquo éripe me.

139:3 Qui cogitavérunt iniquitátes in corde: * tota die constituébant prǽlia.

139:4 Acuérunt linguas suas sicut serpéntis: * venénum áspidum sub lábiis eórum.

139:5 Custódi me, Dómine, de manu peccatóris: * et ab homínibus iníquis éripe me.

139:5 Qui cogitavérunt supplantáre gressus meos: * abscondérunt supérbi láqueum mihi:

139:6 Et funes extendérunt in láqueum: * juxta iter scándalum posuérunt mihi.

139:7 Dixi Dómino: Deus meus es tu: * exáudi, Dómine, vocem deprecatiónis meæ.

139:8 Dómine, Dómine, virtus salútis meæ: * obumbrásti super caput meum in die belli.

139:9 Ne tradas me, Dómine, a desidério meo peccatóri: * cogitavérunt contra me, ne derelínquas me, ne forte exalténtur.

139:10 Caput circúitus eórum: * labor labiórum ipsórum opériet eos.

139:11 Cadent super eos carbónes, in ignem deícies eos: * in misériis non subsístent.

139:12 Vir linguósus non dirigétur in terra: * virum injústum mala cápient in intéritu.

139:13 Cognóvi quia fáciet Dóminus judícium ínopis: * et vindíctam páuperum.

139:14 Verúmtamen justi confitebúntur nómini tuo: * et habitábunt recti cum vultu tuo.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ne derelínquas me, Dómine, virtus salútis meæ.

Ant. Dómine, * clamávi ad te, exáudi me. ‡

Psalmus 140 [4]

140:1 Dómine, clamávi ad te, exáudi me: * ‡ inténde voci meæ, cum clamávero ad te.

140:2 Dirigátur orátio mea sicut incénsum in conspéctu tuo: * elevátio mánuum meárum sacrifícium vespertínum.

140:3 Pone, Dómine, custódiam ori meo: * et óstium circumstántiæ lábiis meis.

140:4 Non declínes cor meum in verba malítiæ, * ad excusándas excusatiónes in peccátis.

140:4 Cum homínibus operántibus iniquitátem: * et non communicábo cum eléctis eórum.

140:5 Corrípiet me justus in misericórdia, et increpábit me: * óleum autem peccatóris non impínguet caput meum.

140:6 Quóniam adhuc et orátio mea in beneplácitis eórum: * absórpti sunt juncti petræ júdices eórum.

140:7 Áudient verba mea quóniam potuérunt: * sicut crassitúdo terræ erúpta est super terram.

140:8 Dissipáta sunt ossa nostra secus inférnum: * quia ad te, Dómine, Dómine, óculi mei: in te sperávi, non áuferas ánimam meam.

140:9 Custódi me a láqueo, quem statuérunt mihi: * et a scándalis operántium iniquitátem.

140:10 Cadent in retiáculo ejus peccatóres: * singuláriter sum ego donec tránseam.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dómine, clamávi ad te, exáudi me.

Ant. Educ de custódia * ánimam meam, Dómine, ad confiténdum nómini tuo.

Psalmus 141 [5]

141:2 Voce mea ad Dóminum clamávi: * voce mea ad Dóminum deprecátus sum:

141:3 Effúndo in conspéctu ejus oratiónem meam, * et tribulatiónem meam ante ipsum pronúntio.

141:4 In deficiéndo ex me spíritum meum, * et tu cognovísti sémitas meas.

141:4 In via hac, qua ambulábam, * abscondérunt láqueum mihi.

141:5 Considerábam ad déxteram, et vidébam: * et non erat qui cognósceret me.

141:5 Périit fuga a me, * et non est qui requírat ánimam meam.

141:6 Clamávi ad te, Dómine, * dixi: Tu es spes mea, pórtio mea in terra vivéntium.

141:7 Inténde ad deprecatiónem meam: * quia humiliátus sum nimis.

141:7 Líbera me a persequéntibus me: * quia confortáti sunt super me.

141:8 Educ de custódia ánimam meam ad confiténdum nómini tuo: * me exspéctant justi, donec retríbuas mihi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Educ de custódia ánimam meam, Dómine, ad confiténdum nómini tuo.

Capitulum Hymnus Versus {ex Commune aut Festo}

2 Cor 10:17-18

Fratres: Qui gloriátur, in Dómino gloriétur. Non enim qui seípsum comméndat, ille probátus est; sed quem Deus comméndat.

℟. Deo grátias.

Hymnus

Cæléstis Agni núptias,

O Juliána, dum petis,

Domum patérnam déseris,

Chorúmque ducis Vírginum.

Sponsúmque suffíxum cruci

Noctes diésque dum gemis,

Dolóris icta cúspide

Sponsi refers imáginem.

Quin septifórmi vúlnere

Fles ad genu Deíparæ:

Sed crescit infúsa fletu,

Flammásque tollit cáritas.

Hinc morte fessam próxima

Non usitáto te modo

Solátur et nutrit Deus,

Dapem supérnam pórrigens.

Ætérne rerum Cónditor,

Ætérne Fili par Patri,

Et par utríque Spíritus,

Soli tibi sit glória.

Amen.

℣. Spécie tua et pulchritúdine tua.

℟. Inténde, próspere procéde, et regna.

Canticum: Magnificat {Antiphona ex Proprio Sanctorum}

Ant. Veni, Sponsa Christi, * áccipe corónam, quam tibi Dóminus præparávit in ætérnum.

Canticum B. Mariæ Virginis

Luc. 1:46-55

1:46 Magníficat ✠ * ánima mea Dóminum.

1:47 Et exsultávit spíritus meus: * in Deo, salutári meo.

1:48 Quia respéxit humilitátem ancíllæ suæ: * ecce enim ex hoc beátam me dicent omnes generatiónes.

1:49 Quia fecit mihi magna qui potens est: * et sanctum nomen ejus.

1:50 Et misericórdia ejus, a progénie in progénies: * timéntibus eum.

1:51 Fecit poténtiam in brácchio suo: * dispérsit supérbos mente cordis sui.

1:52 Depósuit poténtes de sede: * et exaltávit húmiles.

1:53 Esuriéntes implévit bonis: * et dívites dimísit inánes.

1:54 Suscépit Israël púerum suum: * recordátus misericórdiæ suæ.

1:55 Sicut locútus est ad patres nostros: * Ábraham, et sémini ejus in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Veni, Sponsa Christi, áccipe corónam, quam tibi Dóminus præparávit in ætérnum.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui beátam Juliánam Vírginem tuam extrémo morbo laborántem, pretióso Fílii tui Córpore mirabíliter recreáre dignátus es: concéde, quǽsumus; ut, ejus intercedéntibus méritis, nos quoque eódem in mortis agóne refécti ac roboráti, ad cæléstem pátriam perducámur.

Per eúmdem Dóminum nostrum Jesum Christum Fílium tuum, qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Commemoratio S. Ephræm Syri Confessoris et Ecclesiæ Doctoris

Ant. O Doctor óptime, Ecclésiæ sanctæ lumen, beáte Ephræm, divínæ legis amátor, deprecáre pro nobis Fílium Dei.

℣. Justum dedúxit Dóminus per vias rectas.

℟. Et osténdit illi regnum Dei.

Orémus.

Deus, qui Ecclésiam tuam beáti Ephræm Confessóris tui et Doctóris mira eruditióne et præcláris vitæ méritis illustráre voluísti: te súpplices exorámus; ut, ipso intercedénte, eam advérsus erróris et pravitátis insídias perénni tua virtúte deféndas.

Commemoratio Ss. Gervasii et Protasii Martyrum

Ant. Istórum est enim regnum cælórum qui contempsérunt vitam mundi, et pervenérunt ad prǽmia regni, et lavérunt stolas suas in sánguine Agni.

℣. Lætámini in Dómino, et exsultáte justi.

℟. Et gloriámini omnes recti corde.

Orémus.

Deus, qui nos ánnua sanctórum Mártyrum tuórum Gervásii et Protásii sollemnitáte lætíficas: concéde propítius; ut, quorum gaudémus méritis, accendámur exémplis.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Et si tunc terminetur Officium, dicitur tantum Pater Noster secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Completorium

Incipit

℣. Jube, domne, benedícere.

Benedictio. Noctem quiétam et finem perféctum concédat nobis Dóminus omnípotens.

℟. Amen.

Lectio brevis

1 Pet 5:8-9

Fratres: Sóbrii estóte, et vigiláte: quia adversárius vester diábolus tamquam leo rúgiens círcuit, quærens quem dévoret: cui resístite fortes in fide.

℣. Tu autem, Dómine, miserére nobis.

℟. Deo grátias.

℣. Adjutórium nostrum ✠ in nómine Dómini.

℟. Qui fecit cælum et terram.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Joánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Joánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Convérte nos ✙︎ Deus, salutáris noster.

℟. Et avérte iram tuam a nobis.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {ex Psalterio secundum diem}

Ant. Voce mea. ‡

Psalmus 76(2-13) [1]

76:2 Voce mea ‡ ad Dóminum clamávi: * voce mea ad Deum, et inténdit mihi.

76:3 In die tribulatiónis meæ Deum exquisívi, mánibus meis nocte contra eum: * et non sum decéptus.

76:4 Rénuit consolári ánima mea, * memor fui Dei, et delectátus sum, et exercitátus sum: et defécit spíritus meus.

76:5 Anticipavérunt vigílias óculi mei: * turbátus sum, et non sum locútus.

76:6 Cogitávi dies antíquos: * et annos ætérnos in mente hábui.

76:7 Et meditátus sum nocte cum corde meo, * et exercitábar, et scopébam spíritum meum.

76:8 Numquid in ætérnum proíciet Deus: * aut non appónet ut complacítior sit adhuc?

76:9 Aut in finem misericórdiam suam abscíndet, * a generatióne in generatiónem?

76:10 Aut obliviscétur miseréri Deus? * aut continébit in ira sua misericórdias suas?

76:11 Et dixi: Nunc cœpi: * hæc mutátio déxteræ Excélsi.

76:12 Memor fui óperum Dómini: * quia memor ero ab inítio mirabílium tuórum.

76:13 Et meditábor in ómnibus opéribus tuis: * et in adinventiónibus tuis exercébor.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 76(14-21) [2]

76:14 Deus, in sancto via tua: quis Deus magnus sicut Deus noster? * tu es Deus qui facis mirabília.

76:15 Notam fecísti in pópulis virtútem tuam: * redemísti in brácchio tuo pópulum tuum, fílios Jacob et Joseph.

76:17 Vidérunt te aquæ, Deus, vidérunt te aquæ: * et timuérunt, et turbátæ sunt abýssi.

76:18 Multitúdo sónitus aquárum: * vocem dedérunt nubes.

76:18 Étenim sagíttæ tuæ tránseunt: * vox tonítrui tui in rota.

76:19 Illuxérunt coruscatiónes tuæ orbi terræ: * commóta est, et contrémuit terra.

76:20 In mari via tua, et sémitæ tuæ in aquis multis: * et vestígia tua non cognoscéntur.

76:21 Deduxísti sicut oves pópulum tuum, * in manu Móysi et Aaron.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 85 [3]

85:1 Inclína, Dómine, aurem tuam, et exáudi me: * quóniam inops, et pauper sum ego.

85:2 Custódi ánimam meam, quóniam sanctus sum: * salvum fac servum tuum, Deus meus, sperántem in te.

85:3 Miserére mei, Dómine, quóniam ad te clamávi tota die: * lætífica ánimam servi tui, quóniam ad te, Dómine, ánimam meam levávi.

85:5 Quóniam tu, Dómine, suávis, et mitis: * et multæ misericórdiæ ómnibus invocántibus te.

85:6 Áuribus pércipe, Dómine, oratiónem meam: * et inténde voci deprecatiónis meæ.

85:7 In die tribulatiónis meæ clamávi ad te: * quia exaudísti me.

85:8 Non est símilis tui in diis, Dómine: * et non est secúndum ópera tua.

85:9 Omnes gentes quascúmque fecísti, vénient, et adorábunt coram te, Dómine: * et glorificábunt nomen tuum.

85:10 Quóniam magnus es tu, et fáciens mirabília: * tu es Deus solus.

85:11 Deduc me, Dómine, in via tua, et ingrédiar in veritáte tua: * lætétur cor meum ut tímeat nomen tuum.

85:12 Confitébor tibi, Dómine, Deus meus, in toto corde meo, * et glorificábo nomen tuum in ætérnum:

85:13 Quia misericórdia tua magna est super me: * et eruísti ánimam meam ex inférno inferióri.

85:14 Deus, iníqui insurrexérunt super me, et synagóga poténtium quæsiérunt ánimam meam: * et non proposuérunt te in conspéctu suo.

85:15 Et tu, Dómine, Deus miserátor et miséricors, * pátiens, et multæ misericórdiæ, et verax,

85:16 Réspice in me, et miserére mei, * da impérium tuum púero tuo: et salvum fac fílium ancíllæ tuæ.

85:17 Fac mecum signum in bonum, ut vídeant qui odérunt me, et confundántur: * quóniam tu, Dómine, adjuvísti me, et consolátus es me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Voce mea ad Dóminum clamávi: neque obliviscétur miseréri Deus.

Hymnus

Te lucis ante términum,

Rerum Creátor, póscimus,

Ut pro tua cleméntia

Sis præsul et custódia.

Procul recédant sómnia,

Et nóctium phantásmata;

Hostémque nostrum cómprime,

Ne polluántur córpora.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Capitulum Responsorium Versus

Jer 14:9

Tu autem in nobis es, Dómine, et nomen sanctum tuum invocátum est super nos: ne derelínquas nos, Dómine, Deus noster.

℟. Deo grátias.

℟.br. In manus tuas, Dómine, * Comméndo spíritum meum.

℟. In manus tuas, Dómine, * Comméndo spíritum meum.

℣. Redemísti nos, Dómine, Deus veritátis.

℟. Comméndo spíritum meum.

℣. Glória Patri, et Fílio, * et Spirítui Sancto.

℟. In manus tuas, Dómine, * Comméndo spíritum meum.

℣. Custódi nos, Dómine, ut pupíllam óculi.

℟. Sub umbra alárum tuárum prótege nos.

Canticum: Nunc dimittis

Ant. Salva nos.

Canticum Simeonis

Luc. 2:29-32

2:29 Nunc dimíttis ✠ servum tuum, Dómine, * secúndum verbum tuum in pace:

2:30 Quia vidérunt óculi mei * salutáre tuum,

2:31 Quod parásti * ante fáciem ómnium populórum,

2:32 Lumen ad revelatiónem géntium, * et glóriam plebis tuæ Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salva nos, Dómine, vigilántes, custódi nos dormiéntes; ut vigilémus cum Christo, et requiescámus in pace.

Preces Dominicales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Vísita, quǽsumus, Dómine, habitatiónem istam, et omnes insídias inimíci ab ea longe repélle: Ángeli tui sancti hábitent in ea, qui nos in pace custódiant; et benedíctio tua sit super nos semper.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Benedictio. Benedícat et custódiat nos omnípotens et miséricors Dóminus, ✠ Pater, et Fílius, et Spíritus Sanctus.

℟. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Deinde dicitur secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Si post Completorium immediate sequatur Matutinum, tunc bis dicitur Pater noster, Ave Maria et Credo, pro fine videlicet Officii diei præcedentis, et pro initio Officii diei sequentis.

S. Julianæ de Falconeriis Virginis
Duplex
Tempora: Sabbato infra Hebdomadam IV post Octavam Pentecostes

Ad Matutinum

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Dómine, lábia + mea apéries.

℟. Et os meum annuntiábit laudem tuam.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Invitatorium {Antiphona ex Commune aut Festo}

Ant. Regem Vírginum Dóminum, * Veníte, adorémus.

Ant. Regem Vírginum Dóminum, * Veníte, adorémus.

Veníte, exsultémus Dómino, jubilémus Deo, salutári nostro: præoccupémus fáciem ejus in confessióne, et in psalmis jubilémus ei.

Ant. Regem Vírginum Dóminum, * Veníte, adorémus.

Quóniam Deus magnus Dóminus, et Rex magnus super omnes deos, quóniam non repéllet Dóminus plebem suam: quia in manu ejus sunt omnes fines terræ, et altitúdines móntium ipse cónspicit.

Ant. Veníte, adorémus.

Quóniam ipsíus est mare, et ipse fecit illud, et áridam fundavérunt manus ejus (genuflectitur) veníte, adorémus, et procidámus ante Deum: plorémus coram Dómino, qui fecit nos, quia ipse est Dóminus, Deus noster; nos autem pópulus ejus, et oves páscuæ ejus.

Ant. Regem Vírginum Dóminum, * Veníte, adorémus.

Hódie, si vocem ejus audiéritis, nolíte obduráre corda vestra, sicut in exacerbatióne secúndum diem tentatiónis in desérto: ubi tentavérunt me patres vestri, probavérunt et vidérunt ópera mea.

Ant. Veníte, adorémus.

Quadragínta annis próximus fui generatióni huic, et dixi: Semper hi errant corde, ipsi vero non cognovérunt vias meas: quibus jurávi in ira mea: Si introíbunt in réquiem meam.

Ant. Regem Vírginum Dóminum, * Veníte, adorémus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Veníte, adorémus.

Ant. Regem Vírginum Dóminum, * Veníte, adorémus.

Hymnus {ex Proprio Sanctorum}

Cæléstis Agni núptias,

O Juliána, dum petis,

Domum patérnam déseris,

Chorúmque ducis Vírginum.

Sponsúmque suffíxum cruci

Noctes diésque dum gemis,

Dolóris icta cúspide

Sponsi refers imáginem.

Quin septifórmi vúlnere

Fles ad genu Deíparæ:

Sed crescit infúsa fletu,

Flammásque tollit cáritas.

Hinc morte fessam próxima

Non usitáto te modo

Solátur et nutrit Deus,

Dapem supérnam pórrigens.

Ætérne rerum Cónditor,

Ætérne Fili par Patri,

Et par utríque Spíritus,

Soli tibi sit glória.

Amen.

Psalmi cum lectionibus {Antiphonæ ex Psalterio secundum tempora}

Nocturnus I.

Ant. Memor fuit in sǽculum * testaménti sui Dóminus Deus noster.

Psalmus 104(1-15) [1]

104:1 Confitémini Dómino, et invocáte nomen ejus: * annuntiáte inter gentes ópera ejus.

104:2 Cantáte ei, et psállite ei: * narráte ómnia mirabília ejus.

104:3 Laudámini in nómine sancto ejus: * lætétur cor quæréntium Dóminum.

104:4 Quǽrite Dóminum, et confirmámini: * quǽrite fáciem ejus semper.

104:5 Mementóte mirabílium ejus, quæ fecit: * prodígia ejus, et judícia oris ejus.

104:6 Semen Ábraham, servi ejus: * fílii Jacob, elécti ejus.

104:7 Ipse Dóminus Deus noster: * in univérsa terra judícia ejus.

104:8 Memor fuit in sǽculum testaménti sui: * verbi, quod mandávit in mille generatiónes:

104:9 Quod dispósuit ad Ábraham: * et juraménti sui ad Isaac:

104:10 Et státuit illud Jacob in præcéptum: * et Israël in testaméntum ætérnum:

104:11 Dicens: Tibi dabo terram Chánaan, * funículum hereditátis vestræ.

104:12 Cum essent número brevi, * paucíssimi et íncolæ ejus:

104:13 Et pertransiérunt de gente in gentem, * et de regno ad pópulum álterum.

104:14 Non relíquit hóminem nocére eis: * et corrípuit pro eis reges.

104:15 Nolíte tángere christos meos: * et in prophétis meis nolíte malignári.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Memor fuit in sǽculum testaménti sui Dóminus Deus noster.

Ant. Auxit Dóminus * pópulum suum: et firmávit eum super inimícos ejus.

Psalmus 104(16-27) [2]

104:16 Et vocávit famem super terram: * et omne firmaméntum panis contrívit.

104:17 Misit ante eos virum: * in servum venúmdatus est Joseph.

104:18 Humiliavérunt in compédibus pedes ejus, ferrum pertránsiit ánimam ejus * donec veníret verbum ejus.

104:19 Elóquium Dómini inflammávit eum: * misit rex, et solvit eum; princeps populórum, et dimísit eum.

104:21 Constítuit eum dóminum domus suæ: * et príncipem omnis possessiónis suæ:

104:22 Ut erudíret príncipes ejus sicut semetípsum: * et senes ejus prudéntiam docéret.

104:23 Et intrávit Israël in Ægýptum: * et Jacob áccola fuit in terra Cham.

104:24 Et auxit pópulum suum veheménter: * et firmávit eum super inimícos ejus.

104:25 Convértit cor eórum ut odírent pópulum ejus: * et dolum fácerent in servos ejus.

104:26 Misit Móysen, servum suum: * Aaron, quem elégit ipsum.

104:27 Pósuit in eis verba signórum suórum: * et prodigiórum in terra Cham.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Auxit Dóminus pópulum suum: et firmávit eum super inimícos ejus.

Ant. Edúxit Deus * pópulum suum in exsultatióne, et eléctos suos in lætítia.

Psalmus 104(28-45) [3]

104:28 Misit ténebras, et obscurávit: * et non exacerbávit sermónes suos.

104:29 Convértit aquas eórum in sánguinem: * et occídit pisces eórum.

104:30 Édidit terra eórum ranas: * in penetrálibus regum ipsórum.

104:31 Dixit, et venit cœnomyía: * et cínifes in ómnibus fínibus eórum.

104:32 Pósuit plúvias eórum grándinem: * ignem comburéntem in terra ipsórum.

104:33 Et percússit víneas eórum, et ficúlneas eórum: * et contrívit lignum fínium eórum.

104:34 Dixit, et venit locústa, et bruchus, * cujus non erat númerus:

104:35 Et comédit omne fænum in terra eórum: * et comédit omnem fructum terræ eórum.

104:36 Et percússit omne primogénitum in terra eórum: * primítias omnis labóris eórum.

104:37 Et edúxit eos cum argénto et auro: * et non erat in tríbubus eórum infírmus.

104:38 Lætáta est Ægýptus in profectióne eórum: * quia incúbuit timor eórum super eos.

104:39 Expándit nubem in protectiónem eórum: * et ignem ut lucéret eis per noctem.

104:40 Petiérunt, et venit cotúrnix: * et pane cæli saturávit eos.

104:41 Dirúpit petram et fluxérunt aquæ: * abiérunt in sicco flúmina;

104:42 Quóniam memor fuit verbi sancti sui: * quod hábuit ad Ábraham, púerum suum.

104:43 Et edúxit pópulum suum in exsultatióne, * et eléctos suos in lætítia.

104:44 Et dedit illis regiónes géntium: * et labóres populórum possedérunt:

104:45 Ut custódiant justificatiónes ejus, * et legem ejus requírant.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Edúxit Deus pópulum suum in exsultatióne, et eléctos suos in lætítia.

℣. Memor fuit Dóminus verbi sancti sui.

℟. Quod locútus est ad Ábraham, púerum suum.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Exáudi, Dómine Jesu Christe, preces servórum tuórum, et miserére nobis: Qui cum Patre et Spíritu Sancto vivis et regnas in sǽcula sæculórum.

℟. Amen.

℣. Jube, domne, benedícere.

Benedictio. Benedictióne perpétua benedícat nos Pater ætérnus.

℟. Amen.

Lectio 1

De libro primo Regum

1 Reg 21:1-3

1 Venit autem David in Nobe ad Achímelech sacerdótem. Et obstúpuit Achímelech, eo quod venísset David, et dixit ei: Quare tu solus, et nullus est tecum?

2 Et ait David ad Achímelech sacerdótem: Rex præcépit mihi sermónem et dixit: Nemo sciat rem propter quam missus es a me, et cujúsmodi præcépta tibi déderim; nam et púeris condíxi in illum et illum locum.

3 Nunc ergo, si quid habes ad manum, vel quinque panes, da mihi, aut quidquid invéneris.

℣. Tu autem, Dómine, miserére nobis.

℟. Deo grátias.

℟. Peccávi super númerum arénæ maris, et multiplicáta sunt peccáta mea: et non sum dignus vidére altitúdinem cæli præ multitúdine iniquitátis meæ: quóniam irritávi iram tuam,

* Et malum coram te feci.

℣. Quóniam iniquitátem meam ego cognósco: et delíctum meum contra me est semper, quia tibi soli peccávi.

℟. Et malum coram te feci.

℣. Jube, domne, benedícere.

Benedictio. Unigénitus Dei Fílius nos benedícere et adjuváre dignétur.

℟. Amen.

Lectio 2

1 Reg 21:4-6

4 Et respóndens sacérdos ad David ait illi: Non hábeo láicos panes ad manum, sed tantum panem sanctum; si mundi sunt púeri, máxime a muliéribus?

5 Et respóndit David sacerdóti et dixit ei: Equidem, si de muliéribus ágitur, continúimus nos ab heri et nudiustértius, quando egrediebámur, et fuérunt vasa puerórum sancta. Porro via hæc pollúta est, sed et ipsa hódie sanctificábitur in vasis.

6 Dedit ergo ei sacérdos sanctificátum panem; neque enim erat ibi panis, nisi tantum panes propositiónis, qui subláti fúerant a fácie Dómini, ut poneréntur panes cálidi.

℣. Tu autem, Dómine, miserére nobis.

℟. Deo grátias.

℟. Exaudísti, Dómine, oratiónem servi tui, ut ædificárem templum nómini tuo:

* Bénedic et sanctífica domum istam in sempitérnum, Deus Israël.

℣. Dómine, qui custódis pactum cum servis tuis, qui ámbulant coram te in toto corde suo.

℟. Bénedic et sanctífica domum istam in sempitérnum, Deus Israël.

℣. Jube, domne, benedícere.

Benedictio. Spíritus Sancti grátia illúminet sensus et corda nostra.

℟. Amen.

Lectio 3

1 Reg 21:7-9

7 Erat autem ibi vir quidam de servis Saul in die illa intus in tabernáculo Dómini, et nomen ejus Doëg Idumǽus potentíssimus pastórum Saul.

8 Dixit autem David ad Achímelech: Si habes hic ad manum hastam aut gládium? quia gládium meum et arma mea non tuli mecum; sermo enim regis urgébat.

9 Et dixit sacérdos: Ecce hic gládius Góliath Philisthǽi, quem percussísti in Valle terebínthi: est involútus pállio post ephod. Si istum vis tóllere, tolle, neque enim hic est álius absque eo. Et ait David: Non est huic alter símilis: da mihi eum.

℣. Tu autem, Dómine, miserére nobis.

℟. Deo grátias.

℟. Audi, Dómine, hymnum et oratiónem, quam servus tuus orat coram te hódie, ut sint óculi tui apérti, et aures tuæ inténtæ,

* Super domum istam die ac nocte.

℣. Réspice, Dómine, de sanctuário tuo, et de excélso cælórum habitáculo.

℟. Super domum istam die ac nocte.

℣. Glória Patri, et Fílio, * et Spirítui Sancto.

℟. Super domum istam die ac nocte.

Nocturnus II.

Ant. Salvávit eos Dóminus * propter nomen suum.

Psalmus 105(1-15) [4]

105:1 Confitémini Dómino, quóniam bonus: * quóniam in sǽculum misericórdia ejus.

105:2 Quis loquétur poténtias Dómini, * audítas fáciet omnes laudes ejus?

105:3 Beáti, qui custódiunt judícium, * et fáciunt justítiam in omni témpore.

105:4 Meménto nostri, Dómine, in beneplácito pópuli tui: * vísita nos in salutári tuo:

105:5 Ad vidéndum in bonitáte electórum tuórum, ad lætándum in lætítia gentis tuæ: * ut laudéris cum hereditáte tua.

105:6 Peccávimus cum pátribus nostris: * injúste égimus, iniquitátem fécimus.

105:7 Patres nostri in Ægýpto non intellexérunt mirabília tua: * non fuérunt mémores multitúdinis misericórdiæ tuæ.

105:7 Et irritavérunt ascendéntes in mare, * Mare Rubrum.

105:8 Et salvávit eos propter nomen suum: * ut notam fáceret poténtiam suam.

105:9 Et incrépuit Mare Rubrum, et exsiccátum est, * et dedúxit eos in abýssis sicut in desérto.

105:10 Et salvávit eos de manu odiéntium: * et redémit eos de manu inimíci.

105:11 Et opéruit aqua tribulántes eos: * unus ex eis non remánsit.

105:12 Et credidérunt verbis ejus: * et laudavérunt laudem ejus.

105:13 Cito fecérunt, oblíti sunt óperum ejus: * et non sustinuérunt consílium ejus.

105:14 Et concupiérunt concupiscéntiam in desérto: * et tentavérunt Deum in inaquóso.

105:15 Et dedit eis petitiónem ipsórum: * et misit saturitátem in ánimas eórum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salvávit eos Dóminus propter nomen suum.

Ant. Oblíti sunt Deum * qui salvávit eos.

Psalmus 105(16-31) [5]

105:16 Et irritavérunt Móysen in castris: * Aaron, sanctum Dómini.

105:17 Apérta est terra, et deglutívit Dathan: * et opéruit super congregatiónem Abíron.

105:18 Et exársit ignis in synagóga eórum * flamma combússit peccatóres.

105:19 Et fecérunt vítulum in Horeb * et adoravérunt scúlptile.

105:20 Et mutavérunt glóriam suam * in similitúdinem vítuli comedéntis fænum.

105:21 Oblíti sunt Deum, qui salvávit eos, * qui fecit magnália in Ægýpto, mirabília in terra Cham: terribília in Mari Rubro.

105:23 Et dixit ut dispérderet eos: * si non Móyses, eléctus ejus, stetísset in confractióne in conspéctu ejus:

105:24 Ut avérteret iram ejus ne dispérderet eos: * et pro níhilo habuérunt terram desiderábilem:

105:25 Non credidérunt verbo ejus, et murmuravérunt in tabernáculis suis: * non exaudiérunt vocem Dómini.

105:26 Et elevávit manum suam super eos: * ut prostérneret eos in desérto:

105:27 Et ut deíceret semen eórum in natiónibus: * et dispérgeret eos in regiónibus.

105:28 Et initiáti sunt Beélphegor: * et comedérunt sacrifícia mortuórum.

105:29 Et irritavérunt eum in adinventiónibus suis: * et multiplicáta est in eis ruína.

105:30 Et stetit Phínees, et placávit: * et cessávit quassátio.

105:31 Et reputátum est ei in justítiam: * in generatiónem et generatiónem usque in sempitérnum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Oblíti sunt Deum qui salvávit eos.

Ant. Cum tribularéntur * vidit Dóminus: et audívit oratiónem eórum.

Psalmus 105(32-48) [6]

105:32 Et irritavérunt eum ad aquas contradictiónis: * et vexátus est Móyses propter eos: quia exacerbavérunt spíritum ejus.

105:33 Et distínxit in lábiis suis: * non disperdidérunt gentes, quas dixit Dóminus illis.

105:35 Et commísti sunt inter gentes, et didicérunt ópera eórum: et serviérunt sculptílibus eórum: * et factum est illis in scándalum.

105:37 Et immolavérunt fílios suos, * et fílias suas dæmóniis.

105:38 Et effudérunt sánguinem innocéntem: * sánguinem filiórum suórum et filiárum suárum, quas sacrificavérunt sculptílibus Chánaan.

105:39 Et infécta est terra in sanguínibus, et contamináta est in opéribus eórum: * et fornicáti sunt in adinventiónibus suis.

105:40 Et irátus est furóre Dóminus in pópulum suum: * et abominátus est hereditátem suam.

105:41 Et trádidit eos in manus géntium: * et domináti sunt eórum qui odérunt eos.

105:42 Et tribulavérunt eos inimíci eórum, et humiliáti sunt sub mánibus eórum: * sæpe liberávit eos.

105:43 Ipsi autem exacerbavérunt eum in consílio suo: * et humiliáti sunt in iniquitátibus suis.

105:44 Et vidit, cum tribularéntur: * et audívit oratiónem eórum.

105:45 Et memor fuit testaménti sui: * et pœnítuit eum secúndum multitúdinem misericórdiæ suæ.

105:46 Et dedit eos in misericórdias * in conspéctu ómnium qui céperant eos.

105:47 Salvos nos fac, Dómine, Deus noster: * et cóngrega nos de natiónibus:

105:47 Ut confiteámur nómini sancto tuo: * et gloriémur in laude tua.

105:48 Benedíctus Dóminus, Deus Israël, a sǽculo et usque in sǽculum: * et dicet omnis pópulus: Fiat, fiat.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Cum tribularéntur vidit Dóminus: et audívit oratiónem eórum.

℣. Salvos nos fac, Dómine, Deus noster.

℟. Ut confiteámur nómini sancto tuo.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Ipsíus píetas et misericórdia nos ádjuvet, qui cum Patre et Spíritu Sancto vivit et regnat in sǽcula sæculórum.

℟. Amen.

℣. Jube, domne, benedícere.

Benedictio. Deus Pater omnípotens sit nobis propítius et clemens.

℟. Amen.

Lectio 4

Juliana, ex nobili Falconéria família, Claríssimo patre, qui templum Deiparæ ab Angelo salutátæ ære suo magnifice a fundamentis Floréntiæ, ut nunc visitur, eréxit, matre Reguardata, ambóbus jam senescéntibus ac ad id tempus sterílibus, nata est anno millesimo ducentésimo septuagesimo. Ab incunabulis non éxiguum futuræ sanctitátis specimen dedit; vagiéntibus quippe labris, suavíssima Jesu et Maríæ nómina ultro proferre audíta est. Puerítiam postmodum ingressa totam se christiánis virtútibus mancipávit, in quibus adeo excelluit, ut beátus Aléxius patruus, cujus institútis ac exemplis instruebátur, matri dicere non dubitaverit, ipsam non feminam peperisse, sed angelum. Nam ita modesto vultu animoque ab omni vel levíssima erroris macula pura fuit, ut óculos vel levíssima, erroris macula pura fuit, ut óculos numquam in toto vitæ cursu ad hóminis fáciem intuéndam erexerit, auditoque peccáti vocabulo contremúerit. Expleto nondum décimo quinto ætátis suæ anno, re familiari, licet opulenta, terrenisque posthabitis nuptiis, Deo virginitátem in mánibus divi Philippi Benitii solemniter vovit, ab eoque ómnium prima religiósum Mantellatárum habitum, ut dicunt, sumpsit.

℣. Tu autem, Dómine, miserére nobis.

℟. Deo grátias.

℟. Propter veritátem, et mansuetúdinem, et justítiam:

* Et dedúcet te mirabíliter déxtera tua.

℣. Spécie tua et pulchritúdine tua inténde, próspere procéde, et regna.

℟. Et dedúcet te mirabíliter déxtera tua.

℣. Jube, domne, benedícere.

Benedictio. Christus perpétuæ det nobis gáudia vitæ.

℟. Amen.

Lectio 5

Julianæ exemplum secutæ sunt plurimæ ex nobilióribus familiis feminæ, ac mater ipsa fíliæ sese religiose instituéndam dedit, ita ut, aucto paulatim numero, ordinem Mantellatárum institúerit, ac illi pie vivéndi leges summa prudéntia ac sanctitáte tradíderit. Ejus virtútes cum optime perspectas divus Benitius haberet, morti próximus nulli mélius quam Julianæ, non feminas tantum, sed et totum Servórum ordinem, cujus propagator et moderátor exstiterat, commendátum vóluit. Verum ipsa demisse semper de se cogitábat; et, cum ceterárum esset magistra, in re quaque domestica, licet vili, soróribus famulabátur. Assiduitate orándi íntegras insumebat dies in éxtasim sæpíssime rapta, et, si reliquum, in sedandis civium dissidiis, criminosis a via iniquitátis retrahendis, ac inserviéndis impendebat ægrotis; quorum quandoque saniem ex ulcéribus manántem, admoto ore lambens, eos sanitáti restituébat. Corpus suum flagris, nodosis funículis, férreis cingulis, vigiliis, humi nudæ cubando, térere sólita fuit. Parcíssimo cibo, et hoc vili, quatuor hebdomadæ diebus, et reliquis duobus solo Angelórum pane contenta, excepto die sábbati, quo pane solo et aqua nutriebátur.

℣. Tu autem, Dómine, miserére nobis.

℟. Deo grátias.

℟. Dilexísti justítiam, et odísti iniquitátem:

* Proptérea unxit te Deus, Deus tuus, óleo lætítiæ.

℣. Propter veritátem, et mansuetúdinem, et justítiam.

℟. Proptérea unxit te Deus, Deus tuus, óleo lætítiæ.

℣. Jube, domne, benedícere.

Benedictio. Ignem sui amóris accéndat Deus in córdibus nostris.

℟. Amen.

Lectio 6

Dura hujusmodi vivéndi ratióne in stómachi morbum íncidit, quo ingravescente, cum septuagesimum ætátis annum ágeret, ad extremum vitæ spatium redacta est. Diuturnæ valetúdinis incómmoda hílari vultu constantique animo pértulit; de uno tantum cónqueri audíta est, quod, cum cibum cápere ac retinére nullo modo posset, ab Eucharistica mensa ob sacraménti reveréntiam arcerétur. Verum, his in angustiis constituta, sacerdotem rogávit ut allátum divinum Panem, quem ore sumere nequíbat, péctori saltem exterius admovéret. Precibus illíus morem gessit sacerdos; et mirum! eodem témporis momento divinus Panis dispáruit, et Juliana sereno ac ridénti vultu exspirávit. Res supra fidem tamdiu fuit, donec virgineum de more curarétur corpus; invénta enim est circa sinistrum péctoris latus carni véluti sigillo impressa forma hostiæ, quæ Christi crucifixi effigiem repræsentábat. Hujus prodigii fama ceterorúmque miraculórum non Floréntiæ tantum, sed totius christiáni orbis veneratiónem illi conciliávit, ac per quatuor prope íntegra sæcula adeo aucta est, ut tandem Benedíctus Papa décimus tertius in ejus celebritate Offícium proprium recitari ab universo ordine beátæ Maríæ Vírginis Servórum jússerit. Clemens vero duodecimus, munificentíssimus ejusdem ordinis protéctor, novis in dies miraculis coruscántem, sanctárum Vírginum catálogo adscripsit.

℣. Tu autem, Dómine, miserére nobis.

℟. Deo grátias.

℟. Afferéntur Regi vírgines post eam, próximæ ejus;

* Afferéntur tibi in lætítia et exsultatióne.

℣. Spécie tua et pulchritúdine tua; inténde, próspere procéde, et regna.

℟. Afferéntur tibi in lætítia et exsultatióne.

℣. Glória Patri, et Fílio, * et Spirítui Sancto.

℟. Afferéntur tibi in lætítia et exsultatióne.

Nocturnus III.

Ant. Clamavérunt ad Dóminum * et de necessitátibus eórum liberávit eos.

Psalmus 106(1-14) [7]

106:1 Confitémini Dómino quóniam bonus: * quóniam in sǽculum misericórdia ejus.

106:2 Dicant qui redémpti sunt a Dómino, quos redémit de manu inimíci: * et de regiónibus congregávit eos:

106:3 A solis ortu, et occásu: * ab aquilóne, et mari.

106:4 Erravérunt in solitúdine in inaquóso: * viam civitátis habitáculi non invenérunt.

106:5 Esuriéntes, et sitiéntes: * ánima eórum in ipsis defécit.

106:6 Et clamavérunt ad Dóminum cum tribularéntur: * et de necessitátibus eórum erípuit eos.

106:7 Et dedúxit eos in viam rectam: * ut irent in civitátem habitatiónis.

106:8 Confiteántur Dómino misericórdiæ ejus: * et mirabília ejus fíliis hóminum.

106:9 Quia satiávit ánimam inánem: * et ánimam esuriéntem satiávit bonis.

106:10 Sedéntes in ténebris, et umbra mortis: * vinctos in mendicitáte et ferro.

106:11 Quia exacerbavérunt elóquia Dei: * et consílium Altíssimi irritavérunt.

106:12 Et humiliátum est in labóribus cor eórum: * infirmáti sunt, nec fuit qui adjuváret.

106:13 Et clamavérunt ad Dóminum cum tribularéntur: * et de necessitátibus eórum liberávit eos.

106:14 Et edúxit eos de ténebris, et umbra mortis: * et víncula eórum disrúpit.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Clamavérunt ad Dóminum et de necessitátibus eórum liberávit eos.

Ant. Ipsi vidérunt * ópera Dei et mirabília ejus.

Psalmus 106(15-30) [8]

106:15 Confiteántur Dómino misericórdiæ ejus: * et mirabília ejus fíliis hóminum.

106:16 Quia contrívit portas ǽreas: * et vectes férreos confrégit.

106:17 Suscépit eos de via iniquitátis eórum: * propter injustítias enim suas humiliáti sunt.

106:18 Omnem escam abomináta est ánima eórum: * et appropinquavérunt usque ad portas mortis.

106:19 Et clamavérunt ad Dóminum cum tribularéntur: * et de necessitátibus eórum liberávit eos.

106:20 Misit verbum suum, et sanávit eos: * et erípuit eos de interitiónibus eórum.

106:21 Confiteántur Dómino misericórdiæ ejus: * et mirabília ejus fíliis hóminum.

106:22 Et sacríficent sacrifícium laudis: * et annúntient ópera ejus in exsultatióne.

106:23 Qui descéndunt mare in návibus, * faciéntes operatiónem in aquis multis.

106:24 Ipsi vidérunt ópera Dómini, * et mirabília ejus in profúndo.

106:25 Dixit, et stetit spíritus procéllæ: * et exaltáti sunt fluctus ejus.

106:26 Ascéndunt usque ad cælos, et descéndunt usque ad abýssos: * ánima eórum in malis tabescébat.

106:27 Turbáti sunt, et moti sunt sicut ébrius: * et omnis sapiéntia eórum devoráta est.

106:28 Et clamavérunt ad Dóminum cum tribularéntur: * et de necessitátibus eórum edúxit eos.

106:29 Et státuit procéllam ejus in auram: * et siluérunt fluctus ejus.

106:30 Et lætáti sunt quia siluérunt: * et dedúxit eos in portum voluntátis eórum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ipsi vidérunt ópera Dei et mirabília ejus.

Ant. Vidébunt recti * et lætabúntur, et intéllegent misericórdias Dómini.

Psalmus 106(31-43) [9]

106:31 Confiteántur Dómino misericórdiæ ejus: * et mirabília ejus fíliis hóminum.

106:32 Et exáltent eum in ecclésia plebis: * et in cáthedra seniórum laudent eum.

106:33 Pósuit flúmina in desértum: * et éxitus aquárum in sitim.

106:34 Terram fructíferam in salsúginem: * a malítia inhabitántium in ea.

106:35 Pósuit desértum in stagna aquárum: * et terram sine aqua in éxitus aquárum.

106:36 Et collocávit illic esuriéntes: * et constituérunt civitátem habitatiónis.

106:37 Et seminavérunt agros, et plantavérunt víneas: * et fecérunt fructum nativitátis.

106:38 Et benedíxit eis, et multiplicáti sunt nimis: * et juménta eórum non minorávit.

106:39 Et pauci facti sunt: * et vexáti sunt a tribulatióne malórum, et dolóre.

106:40 Effúsa est contémptio super príncipes: * et erráre fecit eos in ínvio, et non in via.

106:41 Et adjúvit páuperem de inópia: * et pósuit sicut oves famílias.

106:42 Vidébunt recti, et lætabúntur: * et omnis iníquitas oppilábit os suum.

106:43 Quis sápiens et custódiet hæc? * et intélleget misericórdias Dómini.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Vidébunt recti et lætabúntur, et intéllegent misericórdias Dómini.

℣. Exáltent Dóminum in ecclésia plebis.

℟. Et in cáthedra seniórum laudent eum.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. A vínculis peccatórum nostrórum absólvat nos omnípotens et miséricors Dóminus.

℟. Amen.

℣. Jube, domne, benedícere.

Benedictio. Evangélica léctio sit nobis salus et protéctio.

℟. Amen.

Lectio 7

Léctio sancti Evangélii secúndum Matthǽum

Matt 25:1-13

In illo témpore: Dixit Jesus discípulis suis parábolam hanc: Símile erit regnum cælórum decem virgínibus, quæ, accipiéntes lámpades suas, exiérunt óbviam sponso et sponsæ. Et réliqua.

Homilía sancti Gregórii Papæ

Homilía 12 in Evangelia

Sæpe vos, fratres caríssimi, admóneo prava ópera fúgere, mundi hujus inquinaménta devitáre, sed hodiérna sancti Evangélii lectióne compéllor dícere, ut, et bona, quæ ágitis, cum magna cautéla teneátis; ne per hoc, quod a vobis rectum géritur, favor aut grátia humána requirátur; ne appetítus laudis subrépat, et, quod foris osténditur, intus a mercéde vacuétur. Ecce enim Redemptóris voce decem vírgines, et omnes dicúntur vírgines, et tamen intra beatitúdinis jánuam non omnes sunt recéptæ; quia eárum quædam, dum de virginitáte sua glóriam foris éxpetunt, in vasis suis óleum habére noluérunt.

℣. Tu autem, Dómine, miserére nobis.

℟. Deo grátias.

℟. Hæc est Virgo sápiens, quam Dóminus vigilántem invénit, quæ accéptis lampádibus sumpsit secum óleum:

* Et veniénte Dómino, introívit cum eo ad núptias.

℣. Média nocte clamor factus est: Ecce sponsus venit, exíte óbviam ei.

℟. Et veniénte Dómino, introívit cum eo ad núptias.

℣. Jube, domne, benedícere.

Benedictio. Cujus festum cólimus, ipsa intercédat pro nobis ad Dóminum.

℟. Amen.

Lectio 8

Sed prius quæréndum nobis est quid sit regnum cælórum, aut cur decem virgínibus comparétur, quæ étiam vírgines prudéntes et fátuæ dicántur. Dum enim cælórum regnum constat quia reprobórum nullus ingréditur, étiam fátuis virgínibus cur símile esse perhibétur? Sed sciéndum nobis est quod sæpe in sacro elóquio regnum cælórum præséntis témporis Ecclésia dícitur. De quo álio in loco Dóminus dicit: Mittet Fílius hóminis Ángelos suos, et cólligent de regno ejus ómnia scándala. Neque enim in illo regno beatitúdinis, in quo pax summa est, inveníri scándala póterunt, quæ colligántur.

℣. Tu autem, Dómine, miserére nobis.

℟. Deo grátias.

℟. Média nocte clamor factus est:

* Ecce sponsus venit, exíte óbviam ei.

℣. Prudéntes vírgines, aptáte vestras lámpades.

℟. Ecce sponsus venit, exíte óbviam ei.

℣. Glória Patri, et Fílio, * et Spirítui Sancto.

℟. Ecce sponsus venit, exíte óbviam ei.

℣. Jube, domne, benedícere.

Benedictio. Ad societátem cívium supernórum perdúcat nos Rex Angelórum.

℟. Amen.

Lectio 9

Commemoratio: Ss. Gervasii et Protasii Martyrum

Gervasius et Protasius, Vitalis et Valériæ fílii, quorum pater Ravennæ, mater Mediolani pro Christi Dómini fide martyrium subiérunt, distributo paupéribus patrimonio, domesticos servos libertáte donarunt. Quo facto Gentílium sacerdótes immane in illos conceptum ódium habebant. Quare, cum Astasius comes in bellum proficisci vellet, hanc occasiónem perdéndi pios fratres se nactos esse putavérunt. Itaque Astasio persuadent se a diis admonitos esse, nullo modo eum in bello victórem futurum, nisi Gervasio et Protasio coactis Christum negare, eosdem ad sacra diis facienda compélleret. Quod cum illi detestaréntur, Astasius imperávit Gervasium tamdiu cædi, dum inter verbera exspiraret; Protasium fustibus contusum secúri pércuti jubet. Quorum córpora Philippus Christi servus clam sústulit et in suis ædibus sepelívit: quæ póstea sanctus Ambrosius, Dei mónitu invénta, in loco sacro et insígni collocanda curávit. Passi sunt Mediolani décimo tertio Kalendas Julii.

℣. Tu autem, Dómine, miserére nobis.

℟. Deo grátias.

Te Deum

Te Deum laudámus: * te Dóminum confitémur.

Te ætérnum Patrem * omnis terra venerátur.

Tibi omnes Ángeli, * tibi Cæli, et univérsæ Potestátes:

Tibi Chérubim et Séraphim * incessábili voce proclámant:

Fit reverentia Sanctus, Sanctus, Sanctus * Dóminus Deus Sábaoth.

Pleni sunt cæli et terra * majestátis glóriæ tuæ.

Te gloriósus * Apostolórum chorus,

Te Prophetárum * laudábilis númerus,

Te Mártyrum candidátus * laudat exércitus.

Te per orbem terrárum * sancta confitétur Ecclésia,

Patrem * imménsæ majestátis;

Venerándum tuum verum * et únicum Fílium;

Sanctum quoque * Paráclitum Spíritum.

Tu Rex glóriæ, * Christe.

Tu Patris * sempitérnus es Fílius.

Fit reverentia Tu, ad liberándum susceptúrus hóminem: * non horruísti Vírginis úterum.

Tu, devícto mortis acúleo, * aperuísti credéntibus regna cælórum.

Tu ad déxteram Dei sedes, * in glória Patris.

Judex créderis * esse ventúrus.

Sequens versus dicitur flexis genibus Te ergo quǽsumus, tuis fámulis súbveni, * quos pretióso sánguine redemísti.

Ætérna fac cum Sanctis tuis * in glória numerári.

Salvum fac pópulum tuum, Dómine, * et bénedic hereditáti tuæ.

Et rege eos, * et extólle illos usque in ætérnum.

Per síngulos dies * benedícimus te.

Fit reverentia, secundum consuetudinem Et laudámus nomen tuum in sǽculum, * et in sǽculum sǽculi.

Dignáre, Dómine, die isto * sine peccáto nos custodíre.

Miserére nostri, Dómine, * miserére nostri.

Fiat misericórdia tua, Dómine, super nos, * quemádmodum sperávimus in te.

In te, Dómine, sperávi: * non confúndar in ætérnum.

Reliqua omittuntur, nisi separandæ sint.

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui beátam Juliánam Vírginem tuam extrémo morbo laborántem, pretióso Fílii tui Córpore mirabíliter recreáre dignátus es: concéde, quǽsumus; ut, ejus intercedéntibus méritis, nos quoque eódem in mortis agóne refécti ac roboráti, ad cæléstem pátriam perducámur.

Per eúmdem Dóminum nostrum Jesum Christum Fílium tuum, qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Laudes

Incipit

Si Matutinum a Laudibus separatur, tunc dicitur secreto:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Secus absolute incipiuntur, ut sequitur:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Psalterio secundum diem}

Ant. Fílii Sion * exsúltent in Rege suo.

Psalmus 149 [1]

149:1 Cantáte Dómino cánticum novum: * laus ejus in ecclésia sanctórum.

149:2 Lætétur Israël in eo, qui fecit eum: * et fílii Sion exsúltent in rege suo.

149:3 Laudent nomen ejus in choro: * in týmpano, et psaltério psallant ei:

149:4 Quia beneplácitum est Dómino in pópulo suo: * et exaltábit mansuétos in salútem.

149:5 Exsultábunt sancti in glória: * lætabúntur in cubílibus suis.

149:6 Exaltatiónes Dei in gútture eórum: * et gládii ancípites in mánibus eórum.

149:7 Ad faciéndam vindíctam in natiónibus: * increpatiónes in pópulis.

149:8 Ad alligándos reges eórum in compédibus: * et nóbiles eórum in mánicis férreis.

149:9 Ut fáciant in eis judícium conscríptum: * glória hæc est ómnibus sanctis ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Fílii Sion exsúltent in Rege suo.

Ant. Quam magnificáta * sunt ópera tua, Dómine.

Psalmus 91 [2]

91:2 Bonum est confitéri Dómino: * et psállere nómini tuo, Altíssime.

91:3 Ad annuntiándum mane misericórdiam tuam: * et veritátem tuam per noctem.

91:4 In decachórdo, psaltério: * cum cántico, in cíthara.

91:5 Quia delectásti me, Dómine, in factúra tua: * et in opéribus mánuum tuárum exsultábo.

91:6 Quam magnificáta sunt ópera tua, Dómine! * nimis profúndæ factæ sunt cogitatiónes tuæ.

91:7 Vir insípiens non cognóscet: * et stultus non intélleget hæc.

91:8 Cum exórti fúerint peccatóres sicut fænum: * et apparúerint omnes, qui operántur iniquitátem:

91:9 Ut intéreant in sǽculum sǽculi: * tu autem Altíssimus in ætérnum, Dómine.

91:10 Quóniam ecce inimíci tui, Dómine, quóniam ecce inimíci tui períbunt: * et dispergéntur omnes, qui operántur iniquitátem.

91:11 Et exaltábitur sicut unicórnis cornu meum: * et senéctus mea in misericórdia úberi.

91:12 Et despéxit óculus meus inimícos meos: * et in insurgéntibus in me malignántibus áudiet auris mea.

91:13 Justus, ut palma florébit: * sicut cedrus Líbani multiplicábitur.

91:14 Plantáti in domo Dómini, * in átriis domus Dei nostri florébunt.

91:15 Adhuc multiplicabúntur in senécta úberi: * et bene patiéntes erunt, ut annúntient:

91:16 Quóniam rectus Dóminus, Deus noster: * et non est iníquitas in eo.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Quam magnificáta sunt ópera tua, Dómine.

Ant. Lætábitur justus * in Dómino et sperábit in eo.

Psalmus 63 [3]

63:2 Exáudi, Deus, oratiónem meam cum déprecor: * a timóre inimíci éripe ánimam meam.

63:3 Protexísti me a convéntu malignántium: * a multitúdine operántium iniquitátem.

63:4 Quia exacuérunt ut gládium linguas suas: * intendérunt arcum rem amáram, ut sagíttent in occúltis immaculátum.

63:6 Súbito sagittábunt eum, et non timébunt: * firmavérunt sibi sermónem nequam.

63:6 Narravérunt ut abscónderent láqueos: * dixérunt: Quis vidébit eos?

63:7 Scrutáti sunt iniquitátes: * defecérunt scrutántes scrutínio.

63:7 Accédet homo ad cor altum: * et exaltábitur Deus.

63:8 Sagíttæ parvulórum factæ sunt plagæ eórum: * et infirmátæ sunt contra eos linguæ eórum.

63:9 Conturbáti sunt omnes qui vidébant eos: * et tímuit omnis homo.

63:10 Et annuntiavérunt ópera Dei, * et facta ejus intellexérunt.

63:11 Lætábitur justus in Dómino, et sperábit in eo, * et laudabúntur omnes recti corde.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Lætábitur justus in Dómino et sperábit in eo.

Ant. Osténde nobis, Dómine, * lucem miseratiónum tuárum.

Canticum Ecclesiastici [4]

Sir 36:1-16

36:1 Miserére nostri, Deus ómnium, et réspice nos, * et osténde nobis lucem miseratiónum tuárum:

36:2 Et immítte timórem tuum super gentes, * quæ non exquisiérunt te,

36:3 Ut cognóscant quia non est Deus nisi tu, * et enárrent magnália tua.

36:4 Álleva manum tuam super gentes aliénas, * ut vídeant poténtiam tuam.

36:5 Sicut enim in conspéctu eórum sanctificátus es in nobis, * sic in conspéctu nostro magnificáberis in eis,

36:6 Ut cognóscant te, sicut et nos cognóvimus, * quóniam non est Deus præter te, Dómine.

36:7 Ínnova signa, et immúta mirabília. * Glorífica manum, et brácchium dextrum.

36:8 Éxcita furórem, et effúnde iram. * Tolle adversárium, et afflíge inimícum.

36:9 Festína tempus, et meménto finis, * ut enárrent mirabília tua.

36:10 In ira flammæ devorétur qui salvátur: * et qui péssimant plebem tuam, invéniant perditiónem.

36:11 Cóntere caput príncipum inimicórum, * dicéntium: Non est álius præter nos.

36:12 Cóngrega omnes tribus Jacob: ut cognóscant quia non est Deus nisi tu, * et enárrent magnália tua:

36:13 Et hereditábis eos, * sicut ab inítio.

36:14 Miserére plebi tuæ, super quam invocátum est nomen tuum: * et Israël, quem coæquásti primogénito tuo.

36:15 Miserére civitáti sanctificatiónis tuæ Jerúsalem, * civitáti requiéi tuæ.

36:16 Reple Sion inenarrabílibus verbis tuis, * et glória tua pópulum tuum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Osténde nobis, Dómine, lucem miseratiónum tuárum.

Ant. Omnis spíritus * laudet Dóminum.

Psalmus 150 [5]

150:1 Laudáte Dóminum in sanctis ejus: * laudáte eum in firmaménto virtútis ejus.

150:2 Laudáte eum in virtútibus ejus: * laudáte eum secúndum multitúdinem magnitúdinis ejus.

150:3 Laudáte eum in sono tubæ: * laudáte eum in psaltério, et cíthara.

150:4 Laudáte eum in týmpano, et choro: * laudáte eum in chordis, et órgano.

150:5 Laudáte eum in cýmbalis benesonántibus: † laudáte eum in cýmbalis jubilatiónis: * omnis spíritus laudet Dóminum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Omnis spíritus laudet Dóminum.

Capitulum Hymnus Versus {ex Commune aut Festo}

2 Cor 10:17-18

Fratres: Qui gloriátur, in Dómino gloriétur. Non enim qui seípsum comméndat, ille probátus est; sed quem Deus comméndat.

℟. Deo grátias.

Hymnus

Jesu, coróna Vírginum,

Quem Mater illa cóncipit

Quæ sola Virgo párturit,

Hæc vota clemens áccipe:

Qui pergis inter lília

Septus choréis Vírginum,

Sponsus decórus glória

Sponsísque reddens prǽmia.

Quocúmque tendis, Vírgines

Sequúntur, atque láudibus

Post te canéntes cúrsitant,

Hymnósque dulces pérsonant;

Te deprecámur súpplices,

Nostris ut addas sénsibus

Nescíre prorsus ómnia

Corruptiónis vúlnera.

Virtus, honor, laus, glória

Deo Patri cum Fílio,

Sancto simul Paráclito,

In sæculórum sǽcula.

Amen.

℣. Diffúsa est grátia in lábiis tuis.

℟. Proptérea benedíxit te Deus in ætérnum.

Canticum: Benedictus {Antiphona ex Proprio Sanctorum}

Ant. Símile est regnum cælórum * hómini negotiatóri quærénti bonas margarítas: invénta una pretiósa, dedit ómnia sua, et comparávit eam.

Canticum Zachariæ

Luc. 1:68-79

1:68 Benedíctus ✠ Dóminus, Deus Israël: * quia visitávit, et fecit redemptiónem plebis suæ:

1:69 Et eréxit cornu salútis nobis: * in domo David, púeri sui.

1:70 Sicut locútus est per os sanctórum, * qui a sǽculo sunt, prophetárum ejus:

1:71 Salútem ex inimícis nostris, * et de manu ómnium, qui odérunt nos.

1:72 Ad faciéndam misericórdiam cum pátribus nostris: * et memorári testaménti sui sancti.

1:73 Jusjurándum, quod jurávit ad Ábraham patrem nostrum, * datúrum se nobis:

1:74 Ut sine timóre, de manu inimicórum nostrórum liberáti, * serviámus illi.

1:75 In sanctitáte, et justítia coram ipso, * ómnibus diébus nostris.

1:76 Et tu, puer, Prophéta Altíssimi vocáberis: * præíbis enim ante fáciem Dómini, paráre vias ejus:

1:77 Ad dandam sciéntiam salútis plebi ejus: * in remissiónem peccatórum eórum:

1:78 Per víscera misericórdiæ Dei nostri: * in quibus visitávit nos, óriens ex alto:

1:79 Illumináre his, qui in ténebris, et in umbra mortis sedent: * ad dirigéndos pedes nostros in viam pacis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Símile est regnum cælórum hómini negotiatóri quærénti bonas margarítas: invénta una pretiósa, dedit ómnia sua, et comparávit eam.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui beátam Juliánam Vírginem tuam extrémo morbo laborántem, pretióso Fílii tui Córpore mirabíliter recreáre dignátus es: concéde, quǽsumus; ut, ejus intercedéntibus méritis, nos quoque eódem in mortis agóne refécti ac roboráti, ad cæléstem pátriam perducámur.

Per eúmdem Dóminum nostrum Jesum Christum Fílium tuum, qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Commemoratio Ss. Gervasii et Protasii Martyrum

Ant. Vestri capílli cápitis omnes numeráti sunt: nolíte timére: multis passéribus melióres estis vos.

℣. Exsultábunt Sancti in glória.

℟. Lætabúntur in cubílibus suis.

Orémus.

Deus, qui nos ánnua sanctórum Mártyrum tuórum Gervásii et Protásii sollemnitáte lætíficas: concéde propítius; ut, quorum gaudémus méritis, accendámur exémplis.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

℣. Dóminus det nobis suam pacem.

℟. Et vitam ætérnam. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Ad Primam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Jam lucis orto sídere,

Deum precémur súpplices,

Ut in diúrnis áctibus

Nos servet a nocéntibus.

Linguam refrénans témperet,

Ne litis horror ínsonet:

Visum fovéndo cóntegat,

Ne vanitátes háuriat.

Sint pura cordis íntima,

Absístat et vecórdia;

Carnis terat supérbiam

Potus cibíque párcitas.

Ut, cum dies abscésserit,

Noctémque sors redúxerit,

Mundi per abstinéntiam

Ipsi canámus glóriam.

Deo Patri sit glória,

Ejúsque soli Fílio,

Cum Spíritu Paráclito,

Nunc et per omne sǽculum.

Amen.

Psalmi {ex Psalterio secundum diem}

Ant. Exaltáre, Dómine.

Psalmus 93(1-11) [1]

93:1 Deus ultiónum Dóminus: * Deus ultiónum líbere egit.

93:2 Exaltáre, qui júdicas terram: * redde retributiónem supérbis.

93:3 Úsquequo peccatóres, Dómine, * úsquequo peccatóres gloriabúntur:

93:4 Effabúntur, et loquéntur iniquitátem: * loquéntur omnes, qui operántur injustítiam?

93:5 Pópulum tuum, Dómine, humiliavérunt: * et hereditátem tuam vexavérunt.

93:6 Víduam, et ádvenam interfecérunt: * et pupíllos occidérunt.

93:7 Et dixérunt: Non vidébit Dóminus, * nec intélleget Deus Jacob.

93:8 Intellégite, insipiéntes in pópulo: * et stulti, aliquándo sápite.

93:9 Qui plantávit aurem, non áudiet? * aut qui finxit óculum, non consíderat?

93:10 Qui córripit gentes, non árguet: * qui docet hóminem sciéntiam?

93:11 Dóminus scit cogitatiónes hóminum, * quóniam vanæ sunt.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 93(12-23) [2]

93:12 Beátus homo, quem tu erudíeris, Dómine: * et de lege tua docúeris eum,

93:13 Ut mítiges ei a diébus malis: * donec fodiátur peccatóri fóvea.

93:14 Quia non repéllet Dóminus plebem suam: * et hereditátem suam non derelínquet.

93:15 Quoadúsque justítia convertátur in judícium: * et qui juxta illam omnes qui recto sunt corde.

93:16 Quis consúrget mihi advérsus malignántes? * aut quis stabit mecum advérsus operántes iniquitátem?

93:17 Nisi quia Dóminus adjúvit me: * paulo minus habitásset in inférno ánima mea.

93:18 Si dicébam: Motus est pes meus: * misericórdia tua, Dómine, adjuvábat me.

93:19 Secúndum multitúdinem dolórum meórum in corde meo: * consolatiónes tuæ lætificavérunt ánimam meam.

93:20 Numquid adhǽret tibi sedes iniquitátis: * qui fingis labórem in præcépto?

93:21 Captábunt in ánimam justi: * et sánguinem innocéntem condemnábunt.

93:22 Et factus est mihi Dóminus in refúgium: * et Deus meus in adjutórium spei meæ.

93:23 Et reddet illis iniquitátem ipsórum: et in malítia eórum dispérdet eos: * dispérdet illos Dóminus, Deus noster.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 107 [3]

107:2 Parátum cor meum, Deus, parátum cor meum: * cantábo, et psallam in glória mea.

107:3 Exsúrge, glória mea, exsúrge, psaltérium et cíthara: * exsúrgam dilúculo.

107:4 Confitébor tibi in pópulis, Dómine: * et psallam tibi in natiónibus.

107:5 Quia magna est super cælos misericórdia tua: * et usque ad nubes véritas tua:

107:6 Exaltáre super cælos, Deus, et super omnem terram glória tua: * ut liberéntur dilécti tui.

107:7 Salvum fac déxtera tua, et exáudi me: * Deus locútus est in sancto suo:

107:8 Exsultábo, et dívidam Síchimam, * et convállem tabernaculórum dimétiar.

107:9 Meus est Gálaad, et meus est Manásses: * et Éphraim suscéptio cápitis mei.

107:10 Juda rex meus: * Moab lebes spei meæ.

107:10 In Idumǽam exténdam calceaméntum meum: * mihi alienígenæ amíci facti sunt.

107:11 Quis dedúcet me in civitátem munítam? * quis dedúcet me usque in Idumǽam?

107:12 Nonne tu, Deus, qui repulísti nos, * et non exíbis, Deus, in virtútibus nostris?

107:13 Da nobis auxílium de tribulatióne: * quia vana salus hóminis.

107:14 In Deo faciémus virtútem: * et ipse ad níhilum dedúcet inimícos nostros.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exaltáre, Dómine, qui júdicas terram: redde retributiónem supérbis.

Capitulum Responsorium Versus {ex Psalterio secundum diem}

1 Tim. 1:17

Regi sæculórum immortáli et invisíbili, soli Deo honor et glória in sǽcula sæculórum. Amen.

℟. Deo grátias.

℟.br. Christe, Fili Dei vivi, * Miserére nobis.

℟. Christe, Fili Dei vivi, * Miserére nobis.

℣. Qui sedes ad déxteram Patris.

℟. Miserére nobis.

℣. Glória Patri, et Fílio, * et Spirítui Sancto.

℟. Christe, Fili Dei vivi, * Miserére nobis.

℣. Exsúrge, Christe, ádjuva nos.

℟. Et líbera nos propter nomen tuum.

Preces Dominicales et Feriales{omittitur}

Preces Feriales{omittitur}

Preces Dominicales et Feriales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Dómine Deus omnípotens, qui ad princípium hujus diéi nos perveníre fecísti: tua nos hódie salva virtúte; ut in hac die ad nullum declinémus peccátum, sed semper ad tuam justítiam faciéndam nostra procédant elóquia, dirigántur cogitatiónes et ópera.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Martyrologium {anticip.}

Duodécimo Kaléndas Júlii Luna sexta décima Anno Dómini 2027

In ínsula Póntia natális sancti Silvérii, Papæ et Mártyris, qui, cum Anthimum, Epíscopum hæréticum, a suo prædecessóre Agapíto depósitum, restitúere noluísset, a Belisário, agénte ímpia Theodóra Augústa, in exsílium pulsus est, et ibídem, pro fide cathólica multis ærúmnis conféctus, defécit.

Romæ deposítio sancti Nováti, qui fuit fílius beáti Pudéntis Senatóris, et frater sancti Timóthei Presbýteri et sanctárum Christi Vírginum Pudentiánæ et Praxédis, qui ab Apóstolis erudíti sunt in fide. Ipsórum vero domus, in Ecclésiam commutáta, Pastóris Títulus appellátur.

Tomis, in Ponto, sanctórum Mártyrum Pauli et Cyríaci.

Petræ, in Palæstína, sancti Macárii Epíscopi, qui, ab Ariánis passus multa et in Africam relegátus, Conféssor quiévit in Dómino.

Híspali, in Hispánia, sanctæ Floréntinæ Vírginis, soróris sanctórum Leándri et Isidóri Episcopórum.

℣. Et álibi aliórum plurimórum sanctórum Mártyrum et Confessórum, atque sanctárum Vírginum.

℟. Deo grátias.

℣. Pretiósa in conspéctu Dómini.

℟. Mors Sanctórum ejus.

Sancta María et omnes Sancti intercédant pro nobis ad Dóminum, ut nos mereámur ab eo adjuvári et salvári, qui vivit et regnat in sǽcula sæculórum.

℟. Amen.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Réspice in servos tuos, Dómine, et in ópera tua, et dírige fílios eórum.

℟. Et sit splendor Dómini Dei nostri super nos, et ópera mánuum nostrárum dírige super nos, et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Orémus.

Dirígere et sanctificáre, régere et gubernáre dignáre, Dómine Deus, Rex cæli et terræ, hódie corda et córpora nostra, sensus, sermónes et actus nostros in lege tua, et in opéribus mandatórum tuórum: ut hic et in ætérnum, te auxiliánte, salvi et líberi esse mereámur, Salvátor mundi: Qui vivis et regnas in sǽcula sæculórum.

℟. Amen.

Lectio brevis {ex Commune aut Festo}

℣. Jube, domne, benedícere.

Benedictio. Dies et actus nostros in sua pace dispónat Dóminus omnípotens.

℟. Amen.

Sap 4:1

O quam pulchra est casta generátio cum claritáte! Immortális est enim memória illíus, quóniam apud Deum nota est, et apud hómines.

℣. Tu autem, Dómine, miserére nobis.

℟. Deo grátias.

Conclusio

℣. Adjutórium nostrum ✠ in nómine Dómini.

℟. Qui fecit cælum et terram.

℣. Benedícite.

℟. Deus.

Benedictio. Dóminus nos benedícat, ✠ et ab omni malo deféndat, et ad vitam perdúcat ætérnam. Et fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Tertiam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Nunc, Sancte, nobis, Spíritus,

Unum Patri cum Fílio,

Dignáre promptus íngeri

Nostro refúsus péctori.

Os, lingua, mens, sensus, vigor

Confessiónem pérsonent.

Flamméscat igne cáritas,

Accéndat ardor próximos.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Clamor meus.

Psalmus 101(2-13) [1]

101:2 Dómine, exáudi oratiónem meam: * et clamor meus ad te véniat.

101:3 Non avértas fáciem tuam a me: * in quacúmque die tríbulor, inclína ad me aurem tuam.

101:3 In quacúmque die invocávero te, * velóciter exáudi me.

101:4 Quia defecérunt sicut fumus dies mei: * et ossa mea sicut crémium aruérunt.

101:5 Percússus sum ut fænum, et áruit cor meum: * quia oblítus sum comédere panem meum.

101:6 A voce gémitus mei * adhǽsit os meum carni meæ.

101:7 Símilis factus sum pellicáno solitúdinis: * factus sum sicut nyctícorax in domicílio.

101:8 Vigilávi, * et factus sum sicut passer solitárius in tecto.

101:9 Tota die exprobrábant mihi inimíci mei: * et qui laudábant me, advérsum me jurábant.

101:10 Quia cínerem tamquam panem manducábam, * et potum meum cum fletu miscébam.

101:11 A fácie iræ et indignatiónis tuæ: * quia élevans allisísti me.

101:12 Dies mei sicut umbra declinavérunt: * et ego sicut fænum árui.

101:13 Tu autem, Dómine, in ætérnum pérmanes: * et memoriále tuum in generatiónem et generatiónem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 101(14-23) [2]

101:14 Tu exsúrgens miseréberis Sion: * quia tempus miseréndi ejus, quia venit tempus.

101:15 Quóniam placuérunt servis tuis lápides ejus: * et terræ ejus miserebúntur.

101:16 Et timébunt gentes nomen tuum, Dómine, * et omnes reges terræ glóriam tuam.

101:17 Quia ædificávit Dóminus Sion: * et vidébitur in glória sua.

101:18 Respéxit in oratiónem humílium: * et non sprevit precem eórum.

101:19 Scribántur hæc in generatióne áltera: * et pópulus, qui creábitur, laudábit Dóminum:

101:20 Quia prospéxit de excélso sancto suo: * Dóminus de cælo in terram aspéxit:

101:21 Ut audíret gémitus compeditórum: * ut sólveret fílios interemptórum:

101:22 Ut annúntient in Sion nomen Dómini: * et laudem ejus in Jerúsalem.

101:23 In conveniéndo pópulos in unum, * et reges ut sérviant Dómino.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 101(24-29) [3]

101:24 Respóndit ei in via virtútis suæ: * Paucitátem diérum meórum núntia mihi.

101:25 Ne révoces me in dimídio diérum meórum: * in generatiónem et generatiónem anni tui.

101:26 Inítio tu, Dómine, terram fundásti: * et ópera mánuum tuárum sunt cæli.

101:27 Ipsi períbunt, tu autem pérmanes: * et omnes sicut vestiméntum veteráscent.

101:28 Et sicut opertórium mutábis eos, et mutabúntur: * tu autem idem ipse es, et anni tui non defícient.

101:29 Fílii servórum tuórum habitábunt: * et semen eórum in sǽculum dirigétur.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Clamor meus, Dómine, ad te pervéniat: non avértas fáciem tuam a me.

Capitulum Responsorium Versus {ex Commune aut Festo}

2 Cor 10:17-18

Fratres: Qui gloriátur, in Dómino gloriétur. Non enim qui seípsum comméndat, ille probátus est; sed quem Deus comméndat.

℟. Deo grátias.

℟.br. Spécie tua * Et pulchritúdine tua.

℟. Spécie tua * Et pulchritúdine tua.

℣. Inténde, próspere procéde, et regna.

℟. Et pulchritúdine tua.

℣. Glória Patri, et Fílio, * et Spirítui Sancto.

℟. Spécie tua * Et pulchritúdine tua.

℣. Adjuvábit eam Deus vultu suo.

℟. Deus in médio ejus, non commovébitur.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui beátam Juliánam Vírginem tuam extrémo morbo laborántem, pretióso Fílii tui Córpore mirabíliter recreáre dignátus es: concéde, quǽsumus; ut, ejus intercedéntibus méritis, nos quoque eódem in mortis agóne refécti ac roboráti, ad cæléstem pátriam perducámur.

Per eúmdem Dóminum nostrum Jesum Christum Fílium tuum, qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Sextam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rector potens, verax Deus,

Qui témperas rerum vices,

Splendóre mane illúminas,

Et ígnibus merídiem:

Exstíngue flammas lítium,

Aufer calórem nóxium,

Confer salútem córporum,

Verámque pacem córdium.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Dómine, Deus meus.

Psalmus 103(1-12) [1]

103:1 Bénedic, ánima mea, Dómino: * Dómine, Deus meus, magnificátus es veheménter.

103:1 Confessiónem, et decórem induísti: * amíctus lúmine sicut vestiménto:

103:2 Exténdens cælum sicut pellem: * qui tegis aquis superióra ejus.

103:3 Qui ponis nubem ascénsum tuum: * qui ámbulas super pennas ventórum.

103:4 Qui facis ángelos tuos, spíritus: * et minístros tuos ignem uréntem.

103:5 Qui fundásti terram super stabilitátem suam: * non inclinábitur in sǽculum sǽculi.

103:6 Abýssus, sicut vestiméntum, amíctus ejus: * super montes stabunt aquæ.

103:7 Ab increpatióne tua fúgient: * a voce tonítrui tui formidábunt.

103:8 Ascéndunt montes: et descéndunt campi * in locum, quem fundásti eis.

103:9 Términum posuísti, quem non transgrediéntur: * neque converténtur operíre terram.

103:10 Qui emíttis fontes in convállibus: * inter médium móntium pertransíbunt aquæ.

103:11 Potábunt omnes béstiæ agri: * exspectábunt ónagri in siti sua.

103:12 Super ea vólucres cæli habitábunt: * de médio petrárum dabunt voces.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 103(13-23) [2]

103:13 Rigans montes de superióribus suis: * de fructu óperum tuórum satiábitur terra:

103:14 Prodúcens fænum juméntis, * et herbam servitúti hóminum:

103:14 Ut edúcas panem de terra: * et vinum lætíficet cor hóminis:

103:15 Ut exhílaret fáciem in óleo: * et panis cor hóminis confírmet.

103:16 Saturabúntur ligna campi, et cedri Líbani, quas plantávit: * illic pásseres nidificábunt.

103:17 Heródii domus dux est eórum: * montes excélsi cervis: petra refúgium herináciis.

103:19 Fecit lunam in témpora: * sol cognóvit occásum suum.

103:20 Posuísti ténebras, et facta est nox: * in ipsa pertransíbunt omnes béstiæ silvæ.

103:21 Cátuli leónum rugiéntes, ut rápiant, * et quærant a Deo escam sibi.

103:22 Ortus est sol, et congregáti sunt: * et in cubílibus suis collocabúntur.

103:23 Exíbit homo ad opus suum: * et ad operatiónem suam usque ad vésperum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 103(24-35) [3]

103:24 Quam magnificáta sunt ópera tua, Dómine! * ómnia in sapiéntia fecísti: impléta est terra possessióne tua.

103:25 Hoc mare magnum, et spatiósum mánibus: * illic reptília, quorum non est númerus.

103:26 Animália pusílla cum magnis: * illic naves pertransíbunt.

103:27 Draco iste, quem formásti ad illudéndum ei: * ómnia a te exspéctant ut des illis escam in témpore.

103:28 Dante te illis, cólligent: * aperiénte te manum tuam, ómnia implebúntur bonitáte.

103:29 Averténte autem te fáciem, turbabúntur: * áuferes spíritum eórum, et defícient, et in púlverem suum reverténtur.

103:30 Emíttes spíritum tuum, et creabúntur: * et renovábis fáciem terræ.

103:31 Sit glória Dómini in sǽculum: * lætábitur Dóminus in opéribus suis:

103:32 Qui réspicit terram, et facit eam trémere: * qui tangit montes, et fúmigant.

103:33 Cantábo Dómino in vita mea: * psallam Deo meo, quámdiu sum.

103:34 Jucúndum sit ei elóquium meum: * ego vero delectábor in Dómino.

103:35 Defíciant peccatóres a terra, et iníqui ita ut non sint: * bénedic, ánima mea, Dómino.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dómine, Deus meus magnificátus es veheménter.

Capitulum Responsorium Versus {ex Commune aut Festo}

2 Cor 11:2

Æmulor enim vos Dei æmulatióne. Despóndi enim vos uni viro vírginem castam exhibére Christo.

℟. Deo grátias.

℟.br. Adjuvábit eam * Deus vultu suo.

℟. Adjuvábit eam * Deus vultu suo.

℣. Deus in médio ejus, non commovébitur.

℟. Deus vultu suo.

℣. Glória Patri, et Fílio, * et Spirítui Sancto.

℟. Adjuvábit eam * Deus vultu suo.

℣. Elégit eam Deus, et præelégit eam.

℟. In tabernáculo suo habitáre facit eam.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui beátam Juliánam Vírginem tuam extrémo morbo laborántem, pretióso Fílii tui Córpore mirabíliter recreáre dignátus es: concéde, quǽsumus; ut, ejus intercedéntibus méritis, nos quoque eódem in mortis agóne refécti ac roboráti, ad cæléstem pátriam perducámur.

Per eúmdem Dóminum nostrum Jesum Christum Fílium tuum, qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Nonam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rerum, Deus, tenax vigor,

Immótus in te pérmanens,

Lucis diúrnæ témpora

Succéssibus detérminans:

Largíre lumen véspere,

Quo vita nusquam décidat,

Sed prǽmium mortis sacræ

Perénnis instet glória.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Ne tacúeris Deus.

Psalmus 108(2-13) [1]

108:2 Deus, laudem meam ne tacúeris: * quia os peccatóris, et os dolósi super me apértum est.

108:3 Locúti sunt advérsum me lingua dolósa, et sermónibus ódii circumdedérunt me: * et expugnavérunt me gratis.

108:4 Pro eo ut me dilígerent, detrahébant mihi: * ego autem orábam.

108:5 Et posuérunt advérsum me mala pro bonis: * et ódium pro dilectióne mea.

108:6 Constítue super eum peccatórem: * et diábolus stet a dextris ejus.

108:7 Cum judicátur, éxeat condemnátus: * et orátio ejus fiat in peccátum.

108:8 Fiant dies ejus pauci: * et episcopátum ejus accípiat alter.

108:9 Fiant fílii ejus órphani: * et uxor ejus vídua.

108:10 Nutántes transferántur fílii ejus, et mendícent: * et eiciántur de habitatiónibus suis.

108:11 Scrutétur fænerátor omnem substántiam ejus: * et dirípiant aliéni labóres ejus.

108:12 Non sit illi adjútor: * nec sit qui misereátur pupíllis ejus.

108:13 Fiant nati ejus in intéritum: * in generatióne una deleátur nomen ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 108(14-21) [2]

108:14 In memóriam rédeat iníquitas patrum ejus in conspéctu Dómini: * et peccátum matris ejus non deleátur.

108:15 Fiant contra Dóminum semper, et dispéreat de terra memória eórum: * pro eo quod non est recordátus fácere misericórdiam.

108:17 Et persecútus est hóminem ínopem, et mendícum, * et compúnctum corde mortificáre.

108:18 Et diléxit maledictiónem, et véniet ei: * et nóluit benedictiónem, et elongábitur ab eo.

108:18 Et índuit maledictiónem sicut vestiméntum, * et intrávit sicut aqua in interióra ejus, et sicut óleum in óssibus ejus.

108:19 Fiat ei sicut vestiméntum, quo operítur: * et sicut zona, qua semper præcíngitur.

108:20 Hoc opus eórum, qui détrahunt mihi apud Dóminum: * et qui loquúntur mala advérsus ánimam meam.

108:21 Et tu, Dómine, Dómine, fac mecum propter nomen tuum: * quia suávis est misericórdia tua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 108(22-31) [3]

108:22 Líbera me quia egénus, et pauper ego sum: * et cor meum conturbátum est intra me.

108:23 Sicut umbra cum declínat, ablátus sum: * et excússus sum sicut locústæ.

108:24 Génua mea infirmáta sunt a jejúnio: * et caro mea immutáta est propter óleum.

108:25 Et ego factus sum oppróbrium illis: * vidérunt me, et movérunt cápita sua.

108:26 Ádjuva me, Dómine, Deus meus: * salvum me fac secúndum misericórdiam tuam.

108:27 Et sciant quia manus tua hæc: * et tu, Dómine, fecísti eam.

108:28 Maledícent illi, et tu benedíces: * qui insúrgunt in me, confundántur: servus autem tuus lætábitur.

108:29 Induántur qui détrahunt mihi, pudóre: * et operiántur sicut diplóide confusióne sua.

108:30 Confitébor Dómino nimis in ore meo: * et in médio multórum laudábo eum.

108:31 Quia ástitit a dextris páuperis, * ut salvam fáceret a persequéntibus ánimam meam.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ne tacúeris Deus, quia sermónibus ódii circumdedérunt me.

Capitulum Responsorium Versus {ex Commune aut Festo}

Sap 4:1

O quam pulchra est casta generátio cum claritáte! Immortális est enim memória illíus, quóniam apud Deum nota est, et apud hómines.

℟. Deo grátias.

℟.br. Elégit eam Deus, * Et præelégit eam.

℟. Elégit eam Deus, * Et præelégit eam.

℣. In tabernáculo suo habitáre facit eam.

℟. Et præelégit eam.

℣. Glória Patri, et Fílio, * et Spirítui Sancto.

℟. Elégit eam Deus, * Et præelégit eam.

℣. Diffúsa est grátia in lábiis tuis.

℟. Proptérea benedíxit te Deus in ætérnum.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui beátam Juliánam Vírginem tuam extrémo morbo laborántem, pretióso Fílii tui Córpore mirabíliter recreáre dignátus es: concéde, quǽsumus; ut, ejus intercedéntibus méritis, nos quoque eódem in mortis agóne refécti ac roboráti, ad cæléstem pátriam perducámur.

Per eúmdem Dóminum nostrum Jesum Christum Fílium tuum, qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Dominica V Post Pentecosten
Semiduplex Dominica minor

Ad Vesperas

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Psalterio secundum diem}

Ant. Benedíctus Dóminus. ‡

Psalmus 143(1-8) [1]

143:1 Benedíctus Dóminus, ‡ Deus meus, qui docet manus meas ad prǽlium, * et dígitos meos ad bellum.

143:2 Misericórdia mea, et refúgium meum: * suscéptor meus, et liberátor meus:

143:2 Protéctor meus, et in ipso sperávi: * qui subdit pópulum meum sub me.

143:3 Dómine, quid est homo, quia innotuísti ei? * aut fílius hóminis, quia réputas eum?

143:4 Homo vanitáti símilis factus est: * dies ejus sicut umbra prætéreunt.

143:5 Dómine, inclína cælos tuos, et descénde: * tange montes, et fumigábunt.

143:6 Fúlgura coruscatiónem, et dissipábis eos: * emítte sagíttas tuas, et conturbábis eos.

143:7 Emítte manum tuam de alto, éripe me, et líbera me de aquis multis: * de manu filiórum alienórum.

143:8 Quorum os locútum est vanitátem: * et déxtera eórum, déxtera iniquitátis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Benedíctus Dóminus suscéptor meus et liberátor meus.

Ant. Beátus pópulus.

Psalmus 143(9-15) [2]

143:9 Deus, cánticum novum cantábo tibi: * in psaltério decachórdo psallam tibi.

143:10 Qui das salútem régibus: * qui redemísti David, servum tuum, de gládio malígno: éripe me.

143:11 Et érue me de manu filiórum alienórum, quorum os locútum est vanitátem: * et déxtera eórum, déxtera iniquitátis:

143:12 Quorum fílii, sicut novéllæ plantatiónes * in juventúte sua.

143:12 Fíliæ eórum compósitæ: * circumornátæ ut similitúdo templi.

143:13 Promptuária eórum plena, * eructántia ex hoc in illud.

143:13 Oves eórum fœtósæ, abundántes in egréssibus suis: * boves eórum crassæ.

143:14 Non est ruína macériæ, neque tránsitus: * neque clamor in platéis eórum.

143:15 Beátum dixérunt pópulum, cui hæc sunt: * beátus pópulus, cujus Dóminus Deus ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Beátus pópulus cujus Dóminus Deus ejus.

Ant. Magnus Dóminus.

Psalmus 144(1-7) [3]

144:1 Exaltábo te, Deus meus, rex: * et benedícam nómini tuo in sǽculum, et in sǽculum sǽculi.

144:2 Per síngulos dies benedícam tibi: * et laudábo nomen tuum in sǽculum, et in sǽculum sǽculi.

144:3 Magnus Dóminus, et laudábilis nimis: * et magnitúdinis ejus non est finis.

144:4 Generátio et generátio laudábit ópera tua: * et poténtiam tuam pronuntiábunt.

144:5 Magnificéntiam glóriæ sanctitátis tuæ loquéntur: * et mirabília tua narrábunt.

144:6 Et virtútem terribílium tuórum dicent: * et magnitúdinem tuam narrábunt.

144:7 Memóriam abundántiæ suavitátis tuæ eructábunt: * et justítia tua exsultábunt.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Magnus Dóminus et laudábilis nimis: et magnitúdinis ejus non est finis.

Ant. Suávis Dóminus.

Psalmus 144(8-13a) [4]

144:8 Miserátor, et miséricors Dóminus: * pátiens, et multum miséricors.

144:9 Suávis Dóminus univérsis: * et miseratiónes ejus super ómnia ópera ejus.

144:10 Confiteántur tibi, Dómine, ómnia ópera tua: * et sancti tui benedícant tibi.

144:11 Glóriam regni tui dicent: * et poténtiam tuam loquéntur:

144:12 Ut notam fáciant fíliis hóminum poténtiam tuam: * et glóriam magnificéntiæ regni tui.

144:13 Regnum tuum regnum ómnium sæculórum: * et dominátio tua in omni generatióne et generatiónem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Suávis Dóminus univérsis: et miseratiónes ejus super ómnia ópera ejus.

Ant. Fidélis Dóminus. ‡

Psalmus 144(13b-21) [5]

144:13 Fidélis Dóminus ‡ in ómnibus verbis suis: * et sanctus in ómnibus opéribus suis.

144:14 Állevat Dóminus omnes qui córruunt: * et érigit omnes elísos.

144:15 Óculi ómnium in te sperant, Dómine: * et tu das escam illórum in témpore opportúno.

144:16 Áperis tu manum tuam: * et imples omne ánimal benedictióne.

144:17 Justus Dóminus in ómnibus viis suis: * et sanctus in ómnibus opéribus suis.

144:18 Prope est Dóminus ómnibus invocántibus eum: * ómnibus invocántibus eum in veritáte.

144:19 Voluntátem timéntium se fáciet: † et deprecatiónem eórum exáudiet: * et salvos fáciet eos.

144:20 Custódit Dóminus omnes diligéntes se: * et omnes peccatóres dispérdet.

144:21 Laudatiónem Dómini loquétur os meum: * et benedícat omnis caro nómini sancto ejus in sǽculum, et in sǽculum sǽculi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Fidélis Dóminus in ómnibus verbis suis: et sanctus in ómnibus opéribus suis.

Capitulum Hymnus Versus {ex Psalterio secundum diem}

Rom 11:33

O Altitúdo divitiárum sapiéntiæ, et sciéntiæ Dei, quam incomprehensibília sunt judícia ejus, et investigábiles viæ ejus!

℟. Deo grátias.

Hymnus

Jam sol recédit ígneus:

Tu, lux perénnis, Únitas,

Nostris, beáta Trínitas,

Infúnde lumen córdibus.

Te mane laudum cármine,

Te deprecámur véspere;

Dignéris ut te súpplices

Laudémus inter cǽlites.

Patri, simúlque Fílio,

Tibíque, Sancte Spíritus,

Sicut fuit, sit júgiter

Sæclum per omne glória.

Amen.

℣. Vespertína orátio ascéndat ad te, Dómine.

℟. Et descéndat super nos misericórdia tua.

Canticum: Magnificat {Antiphona ex Proprio de Tempore}

Ant. Montes Gélboë.

Canticum B. Mariæ Virginis

Luc. 1:46-55

1:46 Magníficat ✠ * ánima mea Dóminum.

1:47 Et exsultávit spíritus meus: * in Deo, salutári meo.

1:48 Quia respéxit humilitátem ancíllæ suæ: * ecce enim ex hoc beátam me dicent omnes generatiónes.

1:49 Quia fecit mihi magna qui potens est: * et sanctum nomen ejus.

1:50 Et misericórdia ejus, a progénie in progénies: * timéntibus eum.

1:51 Fecit poténtiam in brácchio suo: * dispérsit supérbos mente cordis sui.

1:52 Depósuit poténtes de sede: * et exaltávit húmiles.

1:53 Esuriéntes implévit bonis: * et dívites dimísit inánes.

1:54 Suscépit Israël púerum suum: * recordátus misericórdiæ suæ.

1:55 Sicut locútus est ad patres nostros: * Ábraham, et sémini ejus in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Montes Gélboë, nec ros nec plúvia véniant super vos: quia in te abjéctus est clípeus fórtium, clípeus Saul, quasi non esset unctus óleo. Quómodo cecidérunt fortes in bello? Jónathas in excélsis interféctus est: Saul et Jónathas, amábiles et decóri valde in vita sua, in morte quoque non sunt divísi.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui diligéntibus te bona invisibília præparásti: infúnde córdibus nostris tui amóris afféctum; ut te in ómnibus et super ómnia diligéntes, promissiónes tuas, quæ omne desidérium súperant, consequámur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Commemoratio S. Julianæ de Falconeriis Virginis

Ant. Veni, Sponsa Christi, áccipe corónam, quam tibi Dóminus præparávit in ætérnum.

℣. Diffúsa est grátia in lábiis tuis.

℟. Proptérea benedíxit te Deus in ætérnum.

Orémus.

Deus, qui beátam Juliánam Vírginem tuam extrémo morbo laborántem, pretióso Fílii tui Córpore mirabíliter recreáre dignátus es: concéde, quǽsumus; ut, ejus intercedéntibus méritis, nos quoque eódem in mortis agóne refécti ac roboráti, ad cæléstem pátriam perducámur.

Commemoratio S. Silverii Papæ et Martyris

Ant. Iste Sanctus pro lege Dei sui certávit usque ad mortem, et a verbis impiórum non tímuit: fundátus enim erat supra firmam petram.

℣. Glória et honóre coronásti eum, Dómine.

℟. Et constituísti eum super ópera mánuum tuárum.

Orémus.

Gregem tuum, Pastor ætérne, placátus inténde: et, per beátum Silvérium Mártyrem tuum atque Summum Pontíficem, perpétua protectióne custódi; quem totíus Ecclésiæ præstitísti esse pastórem.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Et si tunc terminetur Officium, dicitur tantum Pater Noster secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Completorium

Incipit

℣. Jube, domne, benedícere.

Benedictio. Noctem quiétam et finem perféctum concédat nobis Dóminus omnípotens.

℟. Amen.

Lectio brevis

1 Pet 5:8-9

Fratres: Sóbrii estóte, et vigiláte: quia adversárius vester diábolus tamquam leo rúgiens círcuit, quærens quem dévoret: cui resístite fortes in fide.

℣. Tu autem, Dómine, miserére nobis.

℟. Deo grátias.

℣. Adjutórium nostrum ✠ in nómine Dómini.

℟. Qui fecit cælum et terram.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Joánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Joánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Convérte nos ✙︎ Deus, salutáris noster.

℟. Et avérte iram tuam a nobis.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {ex Psalterio secundum diem}

Ant. Intret orátio mea.

Psalmus 87 [1]

87:2 Dómine, Deus salútis meæ: * in die clamávi, et nocte coram te.

87:3 Intret in conspéctu tuo orátio mea: * inclína aurem tuam ad precem meam:

87:4 Quia repléta est malis ánima mea: * et vita mea inférno appropinquávit.

87:5 Æstimátus sum cum descendéntibus in lacum: * factus sum sicut homo sine adjutório, inter mórtuos liber.

87:6 Sicut vulneráti dormiéntes in sepúlcris, quorum non es memor ámplius: * et ipsi de manu tua repúlsi sunt.

87:7 Posuérunt me in lacu inferióri: * in tenebrósis, et in umbra mortis.

87:8 Super me confirmátus est furor tuus: * et omnes fluctus tuos induxísti super me.

87:9 Longe fecísti notos meos a me: * posuérunt me abominatiónem sibi.

87:9 Tráditus sum, et non egrediébar: * óculi mei languérunt præ inópia.

87:10 Clamávi ad te, Dómine, tota die: * expándi ad te manus meas.

87:11 Numquid mórtuis fácies mirabília: * aut médici suscitábunt, et confitebúntur tibi?

87:12 Numquid narrábit áliquis in sepúlcro misericórdiam tuam, * et veritátem tuam in perditióne?

87:13 Numquid cognoscéntur in ténebris mirabília tua, * et justítia tua in terra obliviónis?

87:14 Et ego ad te, Dómine, clamávi: * et mane orátio mea prævéniet te.

87:15 Ut quid, Dómine, repéllis oratiónem meam: * avértis fáciem tuam a me?

87:16 Pauper sum ego, et in labóribus a juventúte mea: * exaltátus autem, humiliátus sum et conturbátus.

87:17 In me transiérunt iræ tuæ: * et terróres tui conturbavérunt me.

87:18 Circumdedérunt me sicut aqua tota die: * circumdedérunt me simul.

87:19 Elongásti a me amícum et próximum: * et notos meos a miséria.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 102(1-12) [2]

102:1 Bénedic, ánima mea, Dómino: * et ómnia, quæ intra me sunt, nómini sancto ejus.

102:2 Bénedic, ánima mea, Dómino: * et noli oblivísci omnes retributiónes ejus.

102:3 Qui propitiátur ómnibus iniquitátibus tuis: * qui sanat omnes infirmitátes tuas.

102:4 Qui rédimit de intéritu vitam tuam: * qui corónat te in misericórdia et miseratiónibus.

102:5 Qui replet in bonis desidérium tuum: * renovábitur ut áquilæ juvéntus tua:

102:6 Fáciens misericórdias Dóminus: * et judícium ómnibus injúriam patiéntibus.

102:7 Notas fecit vias suas Móysi, * fíliis Israël voluntátes suas.

102:8 Miserátor, et miséricors Dóminus: * longánimis, et multum miséricors.

102:9 Non in perpétuum irascétur: * neque in ætérnum comminábitur.

102:10 Non secúndum peccáta nostra fecit nobis: * neque secúndum iniquitátes nostras retríbuit nobis.

102:11 Quóniam secúndum altitúdinem cæli a terra: * corroborávit misericórdiam suam super timéntes se.

102:12 Quantum distat ortus ab occidénte: * longe fecit a nobis iniquitátes nostras.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 102(13-22) [3]

102:13 Quómodo miserétur pater filiórum, misértus est Dóminus timéntibus se: * quóniam ipse cognóvit figméntum nostrum.

102:14 Recordátus est quóniam pulvis sumus: * homo, sicut fænum dies ejus, tamquam flos agri sic efflorébit.

102:16 Quóniam spíritus pertransíbit in illo, et non subsístet: * et non cognóscet ámplius locum suum.

102:17 Misericórdia autem Dómini ab ætérno, * et usque in ætérnum super timéntes eum.

102:17 Et justítia illíus in fílios filiórum, * his qui servant testaméntum ejus:

102:18 Et mémores sunt mandatórum ipsíus, * ad faciéndum ea.

102:19 Dóminus in cælo parávit sedem suam: * et regnum ipsíus ómnibus dominábitur.

102:20 Benedícite Dómino, omnes Ángeli ejus: * poténtes virtúte, faciéntes verbum illíus, ad audiéndam vocem sermónum ejus.

102:21 Benedícite Dómino, omnes virtútes ejus: * minístri ejus, qui fácitis voluntátem ejus.

102:22 Benedícite Dómino, ómnia ópera ejus: * in omni loco dominatiónis ejus, bénedic, ánima mea, Dómino.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Intret orátio mea in conspéctu tuo, Dómine.

Hymnus

Te lucis ante términum,

Rerum Creátor, póscimus,

Ut pro tua cleméntia

Sis præsul et custódia.

Procul recédant sómnia,

Et nóctium phantásmata;

Hostémque nostrum cómprime,

Ne polluántur córpora.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Capitulum Responsorium Versus

Jer 14:9

Tu autem in nobis es, Dómine, et nomen sanctum tuum invocátum est super nos: ne derelínquas nos, Dómine, Deus noster.

℟. Deo grátias.

℟.br. In manus tuas, Dómine, * Comméndo spíritum meum.

℟. In manus tuas, Dómine, * Comméndo spíritum meum.

℣. Redemísti nos, Dómine, Deus veritátis.

℟. Comméndo spíritum meum.

℣. Glória Patri, et Fílio, * et Spirítui Sancto.

℟. In manus tuas, Dómine, * Comméndo spíritum meum.

℣. Custódi nos, Dómine, ut pupíllam óculi.

℟. Sub umbra alárum tuárum prótege nos.

Canticum: Nunc dimittis

Ant. Salva nos.

Canticum Simeonis

Luc. 2:29-32

2:29 Nunc dimíttis ✠ servum tuum, Dómine, * secúndum verbum tuum in pace:

2:30 Quia vidérunt óculi mei * salutáre tuum,

2:31 Quod parásti * ante fáciem ómnium populórum,

2:32 Lumen ad revelatiónem géntium, * et glóriam plebis tuæ Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salva nos, Dómine, vigilántes, custódi nos dormiéntes; ut vigilémus cum Christo, et requiescámus in pace.

Preces Dominicales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Vísita, quǽsumus, Dómine, habitatiónem istam, et omnes insídias inimíci ab ea longe repélle: Ángeli tui sancti hábitent in ea, qui nos in pace custódiant; et benedíctio tua sit super nos semper.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Benedictio. Benedícat et custódiat nos omnípotens et miséricors Dóminus, ✠ Pater, et Fílius, et Spíritus Sanctus.

℟. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Deinde dicitur secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Si post Completorium immediate sequatur Matutinum, tunc bis dicitur Pater noster, Ave Maria et Credo, pro fine videlicet Officii diei præcedentis, et pro initio Officii diei sequentis.

Dominica V Post Pentecosten
Semiduplex Dominica minor
Commemoratio: S. Silverii Papæ et Martyris

Ad Matutinum

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Dómine, lábia + mea apéries.

℟. Et os meum annuntiábit laudem tuam.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Invitatorium {Antiphona ex Psalterio secundum diem}

Ant. Dóminum, qui fecit nos, * Veníte, adorémus.

Ant. Dóminum, qui fecit nos, * Veníte, adorémus.

Veníte, exsultémus Dómino, jubilémus Deo, salutári nostro: præoccupémus fáciem ejus in confessióne, et in psalmis jubilémus ei.

Ant. Dóminum, qui fecit nos, * Veníte, adorémus.

Quóniam Deus magnus Dóminus, et Rex magnus super omnes deos, quóniam non repéllet Dóminus plebem suam: quia in manu ejus sunt omnes fines terræ, et altitúdines móntium ipse cónspicit.

Ant. Veníte, adorémus.

Quóniam ipsíus est mare, et ipse fecit illud, et áridam fundavérunt manus ejus (genuflectitur) veníte, adorémus, et procidámus ante Deum: plorémus coram Dómino, qui fecit nos, quia ipse est Dóminus, Deus noster; nos autem pópulus ejus, et oves páscuæ ejus.

Ant. Dóminum, qui fecit nos, * Veníte, adorémus.

Hódie, si vocem ejus audiéritis, nolíte obduráre corda vestra, sicut in exacerbatióne secúndum diem tentatiónis in desérto: ubi tentavérunt me patres vestri, probavérunt et vidérunt ópera mea.

Ant. Veníte, adorémus.

Quadragínta annis próximus fui generatióni huic, et dixi: Semper hi errant corde, ipsi vero non cognovérunt vias meas: quibus jurávi in ira mea: Si introíbunt in réquiem meam.

Ant. Dóminum, qui fecit nos, * Veníte, adorémus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Veníte, adorémus.

Ant. Dóminum, qui fecit nos, * Veníte, adorémus.

Hymnus {ex Psalterio secundum tempora}

Nocte surgéntes vigilémus omnes,

Semper in psalmis meditémur, atque

Voce concórdi Dómino canámus

Dúlciter hymnos.

Ut pio Regi páriter canéntes,

Cum suis Sanctis mereámur aulam

Íngredi cæli, simul et perénnem

Dúcere vitam.

Præstet hoc nobis Déitas beáta

Patris, ac Nati, paritérque Sancti

Spíritus, cujus résonat per omnem

Glória mundum.

Amen.

Psalmi cum lectionibus {Antiphonæ ex Psalterio secundum tempora}

Nocturnus I.

Ant. Beátus vir. ‡

Psalmus 1 [1]

1:1 Beátus vir, ‡ qui non ábiit in consílio impiórum, † et in via peccatórum non stetit, * et in cáthedra pestiléntiæ non sedit:

1:2 Sed in lege Dómini volúntas ejus, * et in lege ejus meditábitur die ac nocte.

1:3 Et erit tamquam lignum, quod plantátum est secus decúrsus aquárum, * quod fructum suum dabit in témpore suo:

1:3 Et fólium ejus non défluet: * et ómnia quæcúmque fáciet, prosperabúntur.

1:4 Non sic ímpii, non sic: * sed tamquam pulvis, quem próicit ventus a fácie terræ.

1:5 Ídeo non resúrgent ímpii in judício: * neque peccatóres in concílio justórum.

1:6 Quóniam novit Dóminus viam justórum: * et iter impiórum períbit.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Beátus vir qui in lege Dómini meditátur.

Ant. Servíte Dómino.

Psalmus 2 [2]

2:1 Quare fremuérunt gentes: * et pópuli meditáti sunt inánia?

2:2 Astitérunt reges terræ, et príncipes convenérunt in unum * advérsus Dóminum, et advérsus Christum ejus.

2:3 Dirumpámus víncula eórum: * et proiciámus a nobis jugum ipsórum.

2:4 Qui hábitat in cælis, irridébit eos: * et Dóminus subsannábit eos.

2:5 Tunc loquétur ad eos in ira sua, * et in furóre suo conturbábit eos.

2:6 Ego autem constitútus sum Rex ab eo super Sion montem sanctum ejus, * prǽdicans præcéptum ejus.

2:7 Dóminus dixit ad me: * Fílius meus es tu, ego hódie génui te.

2:8 Póstula a me, et dabo tibi gentes hereditátem tuam, * et possessiónem tuam términos terræ.

2:9 Reges eos in virga férrea, * et tamquam vas fíguli confrínges eos.

2:10 Et nunc, reges, intellégite: * erudímini, qui judicátis terram.

2:11 Servíte Dómino in timóre: * et exsultáte ei cum tremóre.

2:12 Apprehéndite disciplínam, nequándo irascátur Dóminus, * et pereátis de via justa.

2:13 Cum exárserit in brevi ira ejus: * beáti omnes qui confídunt in eo.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Servíte Dómino in timóre, et exsultáte ei cum tremóre.

Ant. Exsúrge.

Psalmus 3 [3]

3:2 Dómine, quid multiplicáti sunt qui tríbulant me? * multi insúrgunt advérsum me.

3:3 Multi dicunt ánimæ meæ: * Non est salus ipsi in Deo ejus.

3:4 Tu autem, Dómine, suscéptor meus es, * glória mea, et exáltans caput meum.

3:5 Voce mea ad Dóminum clamávi: * et exaudívit me de monte sancto suo.

3:6 Ego dormívi, et soporátus sum: * et exsurréxi, quia Dóminus suscépit me.

3:7 Non timébo míllia pópuli circumdántis me: * exsúrge, Dómine, salvum me fac, Deus meus.

3:8 Quóniam tu percussísti omnes adversántes mihi sine causa: * dentes peccatórum contrivísti.

3:9 Dómini est salus: * et super pópulum tuum benedíctio tua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exsúrge, Dómine, salvum me fac, Deus meus.

℣. Memor fui nocte nóminis tui, Dómine.

℟. Et custodívi legem tuam.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Exáudi, Dómine Jesu Christe, preces servórum tuórum, et miserére nobis: Qui cum Patre et Spíritu Sancto vivis et regnas in sǽcula sæculórum.

℟. Amen.

℣. Jube, domne, benedícere.

Benedictio. Benedictióne perpétua benedícat nos Pater ætérnus.

℟. Amen.

Lectio 1

Incipit liber secúndus Regum

2 Reg 1:1-4

1 Factum est autem, postquam mórtuus est Saul, ut David reverterétur a cæde Amalec et manéret in Síceleg duos dies.

2 In die autem tértia appáruit homo véniens de castris Saul veste conscíssa et púlvere conspérsus caput et, ut venit ad David, cécidit super fáciem suam et adorávit.

3 Dixítque ad eum David: Unde venis? Qui ait ad eum: De castris Israël fugi.

4 Et dixit ad eum David: Quod est verbum quod factum est? Indica mihi. Qui ait: Fugit pópulus ex prǽlio, et multi corruéntes e pópulo mórtui sunt; sed et Saul et Jónathas fílius ejus interiérunt.

℣. Tu autem, Dómine, miserére nobis.

℟. Deo grátias.

℟. Præparáte corda vestra Dómino, et servíte illi soli:

* Et liberábit vos de mánibus inimicórum vestrórum.

℣. Convertímini ad eum in toto corde vestro, et auférte deos aliénos de médio vestri.

℟. Et liberábit vos de mánibus inimicórum vestrórum.

℣. Jube, domne, benedícere.

Benedictio. Unigénitus Dei Fílius nos benedícere et adjuváre dignétur.

℟. Amen.

Lectio 2

2 Reg 1:5-10

5 Dixítque David ad adolescéntem qui nuntiábat ei: Unde scis quia mórtuus est Saul et Jónathas fílius ejus?

6 Et ait adoléscens qui nuntiábat ei: Casu veni in montem Gélboë, et Saul incumbébat super hastam suam. Porro currus et équites appropinquábant ei,

7 Et convérsus post tergum suum vidénsque me vocávit; cui cum respondíssem: Adsum,

8 Dixit mihi: Quisnam es tu? Et ajo ad eum: Amalecítes ego sum.

9 Et locútus est mihi: Sta super me et intérfice me, quóniam tenent me angústiæ, et adhuc tota ánima mea in me est.

10 Stansque super eum, occídi illum, sciébam enim quod vívere non póterat post ruínam; et tuli diadéma, quod erat in cápite ejus et armíllam de brácchio illíus et áttuli ad te dóminum meum huc.

℣. Tu autem, Dómine, miserére nobis.

℟. Deo grátias.

℟. Deus ómnium exaudítor est: ipse misit Angelum suum, et tulit me de óvibus patris mei:

* Et unxit me unctióne misericórdiæ suæ.

℣. Dóminus, qui erípuit me de ore leónis, et de manu béstiæ liberávit me.

℟. Et unxit me unctióne misericórdiæ suæ.

℣. Jube, domne, benedícere.

Benedictio. Spíritus Sancti grátia illúminet sensus et corda nostra.

℟. Amen.

Lectio 3

2 Reg 1:11-15

11 Apprehéndens autem David, vestiménta sua scidit, omnésque viri, qui erant cum eo,

12 Et planxérunt, et flevérunt, et jejunavérunt usque ad vésperam super Saul, et super Jónathan fílium ejus, et super pópulum Dómini et super domum Israël, eo quod corruíssent gládio.

13 Dixítque David ad júvenem qui nuntiáverat ei: Unde es tu? Qui respóndit: Fílius hóminis ádvenæ Amalecítæ ego sum.

14 Et ait ad eum David: Quare non timuísti míttere manum tuam, ut occíderes christum Dómini?

15 Vocánsque David unum de púeris suis ait: Accédens írrue in eum. Qui percússit illum, et mórtuus est.

℣. Tu autem, Dómine, miserére nobis.

℟. Deo grátias.

℟. Dóminus, qui erípuit me de ore leónis, et de manu béstiæ liberávit me,

* Ipse me erípiet de mánibus inimicórum meórum.

℣. Misit Deus misericórdiam suam et veritátem suam: ánimam meam erípuit de médio catulórum leónum.

℟. Ipse me erípiet de mánibus inimicórum meórum.

℣. Glória Patri, et Fílio, * et Spirítui Sancto.

℟. Ipse me erípiet de mánibus inimicórum meórum.

Nocturnus II.

Ant. Quam admirábile.

Psalmus 8 [4]

8:2 Dómine, Dóminus noster, * quam admirábile est nomen tuum in univérsa terra!

8:2 Quóniam eleváta est magnificéntia tua, * super cælos.

8:3 Ex ore infántium et lacténtium perfecísti laudem propter inimícos tuos, * ut déstruas inimícum et ultórem.

8:4 Quóniam vidébo cælos tuos, ópera digitórum tuórum: * lunam et stellas, quæ tu fundásti.

8:5 Quid est homo quod memor es ejus? * aut fílius hóminis, quóniam vísitas eum?

8:6 Minuísti eum paulo minus ab Ángelis, † glória et honóre coronásti eum: * et constituísti eum super ópera mánuum tuárum.

8:8 Ómnia subjecísti sub pédibus ejus, * oves et boves univérsas: ínsuper et pécora campi.

8:9 Vólucres cæli, et pisces maris, * qui perámbulant sémitas maris.

8:10 Dómine, Dóminus noster, * quam admirábile est nomen tuum in univérsa terra!

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Quam admirábile est nomen tuum, Dómine, in univérsa terra!

Ant. Sedísti super thronum.

Psalmus 9(2-11) [5]

9:2 Confitébor tibi, Dómine, in toto corde meo: * narrábo ómnia mirabília tua.

9:3 Lætábor et exsultábo in te: * psallam nómini tuo, Altíssime.

9:4 In converténdo inimícum meum retrórsum: * infirmabúntur, et períbunt a fácie tua.

9:5 Quóniam fecísti judícium meum et causam meam: * sedísti super thronum, qui júdicas justítiam.

9:6 Increpásti gentes, et périit ímpius: * nomen eórum delésti in ætérnum, et in sǽculum sǽculi.

9:7 Inimíci defecérunt frámeæ in finem: * et civitátes eórum destruxísti.

9:7 Périit memória eórum cum sónitu: * et Dóminus in ætérnum pérmanet.

9:8 Parávit in judício thronum suum: * et ipse judicábit orbem terræ in æquitáte, judicábit pópulos in justítia.

9:10 Et factus est Dóminus refúgium páuperi: * adjútor in opportunitátibus, in tribulatióne.

9:11 Et sperent in te qui novérunt nomen tuum: * quóniam non dereliquísti quæréntes te, Dómine.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Sedísti super thronum qui júdicas justítiam.

Ant. Exsúrge, Dómine.

Psalmus 9(12-21) [6]

9:12 Psállite Dómino, qui hábitat in Sion: * annuntiáte inter gentes stúdia ejus:

9:13 Quóniam requírens sánguinem eórum recordátus est: * non est oblítus clamórem páuperum.

9:14 Miserére mei, Dómine: * vide humilitátem meam de inimícis meis.

9:15 Qui exáltas me de portis mortis, * ut annúntiem omnes laudatiónes tuas in portis fíliæ Sion.

9:16 Exsultábo in salutári tuo: * infíxæ sunt gentes in intéritu, quem fecérunt.

9:16 In láqueo isto, quem abscondérunt, * comprehénsus est pes eórum.

9:17 Cognoscétur Dóminus judícia fáciens: * in opéribus mánuum suárum comprehénsus est peccátor.

9:18 Convertántur peccatóres in inférnum, * omnes gentes quæ obliviscúntur Deum.

9:19 Quóniam non in finem oblívio erit páuperis: * patiéntia páuperum non períbit in finem.

9:20 Exsúrge, Dómine, non confortétur homo: * judicéntur gentes in conspéctu tuo.

9:21 Constítue, Dómine, legislatórem super eos: * ut sciant gentes quóniam hómines sunt.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exsúrge, Dómine, non præváleat homo.

℣. Média nocte surgébam ad confiténdum tibi.

℟. Super judícia justificatiónis tuæ.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Ipsíus píetas et misericórdia nos ádjuvet, qui cum Patre et Spíritu Sancto vivit et regnat in sǽcula sæculórum.

℟. Amen.

℣. Jube, domne, benedícere.

Benedictio. Deus Pater omnípotens sit nobis propítius et clemens.

℟. Amen.

Lectio 4

Ex libro Morálium sancti Gregórii Papæ

Liber 4, Cap. 3 et 4

Quid est quod David, qui retribuéntibus sibi mala non réddidit, cum Saul et Jónathas bello occúmberent, Gélboë móntibus maledíxit, dicens: Montes Gélboë, nec ros nec plúvia véniant super vos: neque sint agri primitiárum: quia ibi abjéctus est clýpeus fórtius, clýpeus Saul, quasi non esset unctus óleo? Quid est quod Jeremías, cum prædicatiónem suam cérneret audiéntium difficultáte præpedíri, maledíxit dicens: Maledíctus vir, qui annuntiávit patri meo, dicens: Natus est tibi puer másculus?

℣. Tu autem, Dómine, miserére nobis.

℟. Deo grátias.

℟. Percússit Saul mille, et David decem míllia:

* Quia manus Dómini erat cum illo: percússit Philisthǽum, et ábstulit oppróbrium ex Israël.

℣. Nonne iste est David, de quo canébant in choro, dicéntes: Saul percússit mille, et David decem míllia?

℟. Quia manus Dómini erat cum illo: percússit Philisthǽum, et ábstulit oppróbrium ex Israël.

℣. Jube, domne, benedícere.

Benedictio. Christus perpétuæ det nobis gáudia vitæ.

℟. Amen.

Lectio 5

Quid ergo montes Gélboë, Saul moriénte, deliquérunt, quátenus in eos nec ros nec plúvia cáderet et ab omni eos viriditátis gérmine senténtiæ sermo siccáret? Sed quia Gélboë interpretátur decúrsus, per Saul autem unctum et mórtuum mors nostri mediatóris exprímitur; non immérito per Gélboë montes supérba Judæórum corda signántur, quæ dum in hujus mundi desidériis défluunt, in Christi, id est, uncti se morte miscuérunt: et quia in eis unctus rex corporáliter móritur, ipsi ab omni grátiæ rore siccántur.

℣. Tu autem, Dómine, miserére nobis.

℟. Deo grátias.

℟. Montes Gélboë, nec ros nec plúvia véniant super vos,

* Ubi cecidérunt fortes Israël.

℣. Omnes montes, qui estis in circúitu ejus, vísitet Dóminus: a Gélboë autem tránseat.

℟. Ubi cecidérunt fortes Israël.

℣. Jube, domne, benedícere.

Benedictio. Ignem sui amóris accéndat Deus in córdibus nostris.

℟. Amen.

Lectio 6

De quibus et bene dícitur, ut agri primitiárum esse non possint. Supérbæ quippe Hebræórum mentes primitívos fructus non ferunt: quia in Redemptóris advéntu ex parte máxima in perfídia remanéntes, primórdia fídei sequi noluérunt. Sancta namque Ecclésia in primítiis suis multitúdine Géntium fœcundáta, vix in mundi fine Judǽos quos invénerit, súscipit, et extréma cólligens, eos quasi relíquias frugum ponit.

℣. Tu autem, Dómine, miserére nobis.

℟. Deo grátias.

℟. Ego te tuli de domo patris tui, dicit Dóminus, et pósui te páscere gregem pópuli mei:

* Et fui tecum in ómnibus ubicúmque ambulásti, firmans regnum tuum in ætérnum.

℣. Fecíque tibi nomen grande, juxta nomen magnórum, qui sunt in terra: et réquiem dedi tibi ab ómnibus inimícis tuis.

℟. Et fui tecum in ómnibus ubicúmque ambulásti, firmans regnum tuum in ætérnum.

℣. Glória Patri, et Fílio, * et Spirítui Sancto.

℟. Et fui tecum in ómnibus ubicúmque ambulásti, firmans regnum tuum in ætérnum.

Nocturnus III.

Ant. Ut quid, Dómine. ‡

Psalmus 9(22-32) [7]

9:22 Ut quid, Dómine, ‡ recessísti longe, * déspicis in opportunitátibus, in tribulatióne?

9:23 Dum supérbit ímpius, incénditur pauper: * comprehendúntur in consíliis quibus cógitant.

9:24 Quóniam laudátur peccátor in desidériis ánimæ suæ: * et iníquus benedícitur.

9:25 Exacerbávit Dóminum peccátor, * secúndum multitúdinem iræ suæ non quæret.

9:26 Non est Deus in conspéctu ejus: * inquinátæ sunt viæ illíus in omni témpore.

9:26 Auferúntur judícia tua a fácie ejus: * ómnium inimicórum suórum dominábitur.

9:27 Dixit enim in corde suo: * Non movébor a generatióne in generatiónem sine malo.

9:28 Cujus maledictióne os plenum est, et amaritúdine, et dolo: * sub lingua ejus labor et dolor.

9:29 Sedet in insídiis cum divítibus in occúltis: * ut interfíciat innocéntem.

9:30 Óculi ejus in páuperem respíciunt: * insidiátur in abscóndito, quasi leo in spelúnca sua.

9:30 Insidiátur ut rápiat páuperem: * rápere páuperem, dum áttrahit eum.

9:31 In láqueo suo humiliábit eum: * inclinábit se, et cadet, cum dominátus fúerit páuperum.

9:32 Dixit enim in corde suo: Oblítus est Deus, * avértit fáciem suam ne vídeat in finem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ut quid, Dómine, recessísti longe?

Ant. Exsúrge. ‡

Psalmus 9(33-39) [8]

9:33 Exsúrge, ‡ Dómine Deus, exaltétur manus tua: * ne obliviscáris páuperum.

9:34 Propter quid irritávit ímpius Deum? * dixit enim in corde suo: Non requíret.

9:35 Vides quóniam tu labórem et dolórem consíderas: * ut tradas eos in manus tuas.

9:35 Tibi derelíctus est pauper: * órphano tu eris adjútor.

9:36 Cóntere brácchium peccatóris et malígni: * quærétur peccátum illíus, et non inveniétur.

9:37 Dóminus regnábit in ætérnum, et in sǽculum sǽculi: * períbitis, gentes, de terra illíus.

9:38 Desidérium páuperum exaudívit Dóminus: * præparatiónem cordis eórum audívit auris tua.

9:39 Judicáre pupíllo et húmili, * ut non appónat ultra magnificáre se homo super terram.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exsúrge, Dómine Deus, exaltétur manus tua.

Ant. Justus Dóminus.

Psalmus 10 [9]

10:2 In Dómino confído: † quómodo dícitis ánimæ meæ: * Tránsmigra in montem sicut passer?

10:3 Quóniam ecce peccatóres intendérunt arcum, † paravérunt sagíttas suas in pháretra, * ut sagíttent in obscúro rectos corde.

10:4 Quóniam quæ perfecísti, destruxérunt: * justus autem quid fecit?

10:5 Dóminus in templo sancto suo, * Dóminus in cælo sedes ejus.

10:5 Óculi ejus in páuperem respíciunt: * pálpebræ ejus intérrogant fílios hóminum.

10:6 Dóminus intérrogat justum et ímpium: * qui autem díligit iniquitátem, odit ánimam suam.

10:7 Pluet super peccatóres láqueos: * ignis, et sulphur, et spíritus procellárum pars cálicis eórum.

10:8 Quóniam justus Dóminus, et justítias diléxit: * æquitátem vidit vultus ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Justus Dóminus et justítiam diléxit.

℣. Prævenérunt óculi mei ad te dilúculo.

℟. Ut meditárer elóquia tua, Dómine.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. A vínculis peccatórum nostrórum absólvat nos omnípotens et miséricors Dóminus.

℟. Amen.

℣. Jube, domne, benedícere.

Benedictio. Evangélica léctio sit nobis salus et protéctio.

℟. Amen.

Lectio 7

Léctio sancti Evangélii secúndum Matthǽum

Matt 5:20-24

In illo témpore: Dixit Jesus discípulis suis: Nisi abundáverit justítia vestra plus quam scribárum et pharisæórum, non intrábitis in regnum cælórum. Et réliqua.

Homilía sancti Augustíni Epíscopi

Liber 1 de Sermóne Dómini in monte, cap. 9

Justítia pharisæórum est, ut non occídant: justítia eórum, qui intratúri sunt in regnum cælórum, ut non irascántur sine causa. Mínimum est ergo, non occídere; et qui illud sólverit, mínimus vocábitur in regno cælórum. Qui autem illud impléverit, ut non occídat, non contínuo magnus erit, et idóneus regno cælórum; sed tamen ascéndit áliquem gradum: perficiétur autem, si nec irascátur sine causa; quod si perfécerit, multo remótior erit ab homicídio. Quaprópter qui docet ut non irascámur, non solvit legem ne occidámus, et in corde, dum non iráscimur, innocéntiam custodiámus.

℣. Tu autem, Dómine, miserére nobis.

℟. Deo grátias.

℟. Peccávi super númerum arénæ maris, et multiplicáta sunt peccáta mea: et non sum dignus vidére altitúdinem cæli præ multitúdine iniquitátis meæ: quóniam irritávi iram tuam,

* Et malum coram te feci.

℣. Quóniam iniquitátem meam ego cognósco: et delíctum meum contra me est semper, quia tibi soli peccávi.

℟. Et malum coram te feci.

℣. Jube, domne, benedícere.

Benedictio. Divínum auxílium máneat semper nobíscum.

℟. Amen.

Lectio 8

Gradus ítaque sunt in istis peccátis: ut primo quisque irascátur, et eum motum retíneat corde concéptum. Jam si extórserit vocem indignántis ipsa commótio, non significántem áliquid, sed illum ánimi motum ipsa eruptióne testántem, qua feriátur ille, cui iráscitur; plus est útique, quam si surgens ira siléntio premerétur. Si vero non solum vox indignántis audiátur, sed étiam verbum, quo jam certam ejus vituperatiónem, in quem profértur, desígnet et notet; quis dúbitet, ámplius hoc esse, quam si solus indignatiónis sonus ederétur?

℣. Tu autem, Dómine, miserére nobis.

℟. Deo grátias.

℟. Duo Séraphim clamábant alter ad álterum:

* Sanctus, sanctus, sanctus Dóminus Deus Sábaoth: * Plena est omnis terra glória ejus.

℣. Tres sunt qui testimónium dant in cælo: Pater, Verbum, et Spíritus Sanctus: et hi tres unum sunt.

℟. Sanctus, sanctus, sanctus Dóminus Deus Sábaoth.

℣. Glória Patri, et Fílio, * et Spirítui Sancto.

℟. Plena est omnis terra glória ejus.

℣. Jube, domne, benedícere.

Benedictio. Ad societátem cívium supernórum perdúcat nos Rex Angelórum.

℟. Amen.

Lectio 9

Vide nunc étiam tres reátus, judícii, concílii, et gehénnæ ignis. Nam in judício adhuc defensióni datur locus. In concílio autem, quamquam et judícium esse sóleat, tamen quia interésse áliquid hoc loco fatéri cogit ipsa distínctio, vidétur ad concílium pertinére senténtiæ prolátio; quando non jam cum ipso reo ágitur, utrum damnándus sit; sed inter se, qui júdicant, cónferunt quo supplício damnári opórteat, quem constat esse damnándum. Gehénna vero ignis, nec damnatiónem habet dúbiam, sicut judícium, nec damnáti pœnam, sicut concílium: in gehénna quippe ignis, certa est damnátio, et pœna damnáti.

℣. Tu autem, Dómine, miserére nobis.

℟. Deo grátias.

Te Deum

Te Deum laudámus: * te Dóminum confitémur.

Te ætérnum Patrem * omnis terra venerátur.

Tibi omnes Ángeli, * tibi Cæli, et univérsæ Potestátes:

Tibi Chérubim et Séraphim * incessábili voce proclámant:

Fit reverentia Sanctus, Sanctus, Sanctus * Dóminus Deus Sábaoth.

Pleni sunt cæli et terra * majestátis glóriæ tuæ.

Te gloriósus * Apostolórum chorus,

Te Prophetárum * laudábilis númerus,

Te Mártyrum candidátus * laudat exércitus.

Te per orbem terrárum * sancta confitétur Ecclésia,

Patrem * imménsæ majestátis;

Venerándum tuum verum * et únicum Fílium;

Sanctum quoque * Paráclitum Spíritum.

Tu Rex glóriæ, * Christe.

Tu Patris * sempitérnus es Fílius.

Fit reverentia Tu, ad liberándum susceptúrus hóminem: * non horruísti Vírginis úterum.

Tu, devícto mortis acúleo, * aperuísti credéntibus regna cælórum.

Tu ad déxteram Dei sedes, * in glória Patris.

Judex créderis * esse ventúrus.

Sequens versus dicitur flexis genibus Te ergo quǽsumus, tuis fámulis súbveni, * quos pretióso sánguine redemísti.

Ætérna fac cum Sanctis tuis * in glória numerári.

Salvum fac pópulum tuum, Dómine, * et bénedic hereditáti tuæ.

Et rege eos, * et extólle illos usque in ætérnum.

Per síngulos dies * benedícimus te.

Fit reverentia, secundum consuetudinem Et laudámus nomen tuum in sǽculum, * et in sǽculum sǽculi.

Dignáre, Dómine, die isto * sine peccáto nos custodíre.

Miserére nostri, Dómine, * miserére nostri.

Fiat misericórdia tua, Dómine, super nos, * quemádmodum sperávimus in te.

In te, Dómine, sperávi: * non confúndar in ætérnum.

Reliqua omittuntur, nisi separandæ sint.

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui diligéntibus te bona invisibília præparásti: infúnde córdibus nostris tui amóris afféctum; ut te in ómnibus et super ómnia diligéntes, promissiónes tuas, quæ omne desidérium súperant, consequámur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Laudes

Incipit

Si Matutinum a Laudibus separatur, tunc dicitur secreto:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Secus absolute incipiuntur, ut sequitur:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Psalterio secundum diem}

Ant. Allelúja.

Psalmus 92 [1]

92:1 Dóminus regnávit, decórem indútus est: * indútus est Dóminus fortitúdinem, et præcínxit se.

92:1 Étenim firmávit orbem terræ, * qui non commovébitur.

92:2 Paráta sedes tua ex tunc: * a sǽculo tu es.

92:3 Elevavérunt flúmina, Dómine: * elevavérunt flúmina vocem suam.

92:3 Elevavérunt flúmina fluctus suos, * a vócibus aquárum multárum.

92:4 Mirábiles elatiónes maris: * mirábilis in altis Dóminus.

92:5 Testimónia tua credibília facta sunt nimis: * domum tuam decet sanctitúdo, Dómine, in longitúdinem diérum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Allelúja, Dóminus regnávit, decórem índuit, allelúja, allelúja.

Ant. Jubiláte. ‡

Psalmus 99 [2]

99:2 Jubiláte ‡ Deo, omnis terra: * servíte Dómino in lætítia.

99:2 Introíte in conspéctu ejus, * in exsultatióne.

99:3 Scitóte quóniam Dóminus ipse est Deus: * ipse fecit nos, et non ipsi nos.

99:3 Pópulus ejus, et oves páscuæ ejus: † introíte portas ejus in confessióne, * átria ejus in hymnis: confitémini illi.

99:4 Laudáte nomen ejus: quóniam suávis est Dóminus, † in ætérnum misericórdia ejus, * et usque in generatiónem et generatiónem véritas ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Jubiláte Deo omnis terra, allelúja.

Ant. Benedícam te.

Psalmus 62 [3]

62:2 Deus, Deus meus, * ad te de luce vígilo.

62:2 Sitívit in te ánima mea, * quam multiplíciter tibi caro mea.

62:3 In terra desérta, et ínvia, et inaquósa: † sic in sancto appárui tibi, * ut vidérem virtútem tuam, et glóriam tuam.

62:4 Quóniam mélior est misericórdia tua super vitas: * lábia mea laudábunt te.

62:5 Sic benedícam te in vita mea: * et in nómine tuo levábo manus meas.

62:6 Sicut ádipe et pinguédine repleátur ánima mea: * et lábiis exsultatiónis laudábit os meum.

62:7 Si memor fui tui super stratum meum, † in matutínis meditábor in te: * quia fuísti adjútor meus.

62:8 Et in velaménto alárum tuárum exsultábo, † adhǽsit ánima mea post te: * me suscépit déxtera tua.

62:10 Ipsi vero in vanum quæsiérunt ánimam meam, † introíbunt in inferióra terræ: * tradéntur in manus gládii, partes vúlpium erunt.

62:12 Rex vero lætábitur in Deo, † laudabúntur omnes qui jurant in eo: * quia obstrúctum est os loquéntium iníqua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Benedícam te in vita mea, Dómine: et in nómine tuo levábo manus meas, allelúja.

Ant. Tres púeri.

Canticum Trium Puerorum [4]

Dan 3:57-88,56

3:57 Benedícite, ómnia ópera Dómini, Dómino: * laudáte et superexaltáte eum in sǽcula.

3:58 Benedícite, Ángeli Dómini, Dómino: * benedícite, cæli, Dómino.

3:59 Benedícite, aquæ omnes, quæ super cælos sunt, Dómino: * benedícite, omnes virtútes Dómini, Dómino.

3:60 Benedícite, sol et luna, Dómino: * benedícite, stellæ cæli, Dómino.

3:61 Benedícite, omnis imber et ros, Dómino: * benedícite, omnes spíritus Dei, Dómino.

3:62 Benedícite, ignis et æstus, Dómino: * benedícite, frigus et æstus, Dómino.

3:63 Benedícite, rores et pruína, Dómino: * benedícite, gelu et frigus, Dómino.

3:64 Benedícite, glácies et nives, Dómino: * benedícite, noctes et dies, Dómino.

3:65 Benedícite, lux et ténebræ, Dómino: * benedícite, fúlgura et nubes, Dómino.

3:66 Benedícat terra Dóminum: * laudet et superexáltet eum in sǽcula.

3:67 Benedícite, montes et colles, Dómino: * benedícite, univérsa germinántia in terra, Dómino.

3:68 Benedícite, fontes, Dómino: * benedícite, mária et flúmina, Dómino.

3:69 Benedícite, cete, et ómnia, quæ movéntur in aquis, Dómino: * benedícite, omnes vólucres cæli, Dómino.

3:70 Benedícite, omnes béstiæ et pécora, Dómino: * benedícite, fílii hóminum, Dómino.

3:71 Benedícat Israël Dóminum: * laudet et superexáltet eum in sǽcula.

3:72 Benedícite, sacerdótes Dómini, Dómino: * benedícite, servi Dómini, Dómino.

3:73 Benedícite, spíritus, et ánimæ justórum, Dómino: * benedícite, sancti, et húmiles corde, Dómino.

3:74 Benedícite, Ananía, Azaría, Mísaël, Dómino: * laudáte et superexaltáte eum in sǽcula.

3:75 (Fit reverentia:) Benedicámus Patrem et Fílium cum Sancto Spíritu: * laudémus et superexaltémus eum in sǽcula.

3:56 Benedíctus es, Dómine, in firmaménto cæli: * et laudábilis, et gloriósus, et superexaltátus in sǽcula.

Ant. Tres púeri jussu regis in fornácem missi sunt, non timéntes flammam ignis, dicéntes: Benedíctus Deus, allelúja.

Ant. Allelúja.

Psalmus 148 [5]

148:1 Laudáte Dóminum de cælis: * laudáte eum in excélsis.

148:2 Laudáte eum, omnes Ángeli ejus: * laudáte eum, omnes virtútes ejus.

148:3 Laudáte eum, sol et luna: * laudáte eum, omnes stellæ et lumen.

148:4 Laudáte eum, cæli cælórum: * et aquæ omnes, quæ super cælos sunt, laudent nomen Dómini.

148:5 Quia ipse dixit, et facta sunt: * ipse mandávit, et creáta sunt.

148:6 Státuit ea in ætérnum, et in sǽculum sǽculi: * præcéptum pósuit, et non præteríbit.

148:7 Laudáte Dóminum de terra, * dracónes, et omnes abýssi.

148:8 Ignis, grando, nix, glácies, spíritus procellárum: * quæ fáciunt verbum ejus:

148:9 Montes, et omnes colles: * ligna fructífera, et omnes cedri.

148:10 Béstiæ, et univérsa pécora: * serpéntes, et vólucres pennátæ:

148:11 Reges terræ, et omnes pópuli: * príncipes, et omnes júdices terræ.

148:12 Júvenes, et vírgines: † senes cum junióribus laudent nomen Dómini: * quia exaltátum est nomen ejus solíus.

148:14 Conféssio ejus super cælum et terram: * et exaltávit cornu pópuli sui.

148:14 Hymnus ómnibus sanctis ejus: * fíliis Israël, pópulo appropinquánti sibi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Allelúja, laudáte Dóminum de cælis, allelúja, allelúja.

Capitulum Hymnus Versus {ex Psalterio secundum diem}

Apo 7:12

Benedíctio, et cláritas, et sapiéntia, et gratiárum áctio, honor, virtus, et fortitúdo Deo nostro in sǽcula sæculórum. Amen.

℟. Deo grátias.

Hymnus

Ecce, jam noctis tenuátur umbra,

Lux et auróræ rútilans corúscat:

Súpplices rerum Dóminum canóra

Voce precémur:

Ut reos culpæ miserátus omnem

Pellat angórem, tríbuat salútem,

Donet et nobis bona sempitérnæ

Múnera pacis.

Præstet hoc nobis Déitas beáta

Patris, ac Nati, paritérque Sancti

Spíritus, cujus résonat per omnem

Glória mundum.

Amen.

℣. Dóminus regnávit, decórem índuit.

℟. Índuit Dóminus fortitúdinem, et præcínxit se virtúte.

Canticum: Benedictus {Antiphona ex Proprio de Tempore}

Ant. Audístis.

Canticum Zachariæ

Luc. 1:68-79

1:68 Benedíctus ✠ Dóminus, Deus Israël: * quia visitávit, et fecit redemptiónem plebis suæ:

1:69 Et eréxit cornu salútis nobis: * in domo David, púeri sui.

1:70 Sicut locútus est per os sanctórum, * qui a sǽculo sunt, prophetárum ejus:

1:71 Salútem ex inimícis nostris, * et de manu ómnium, qui odérunt nos.

1:72 Ad faciéndam misericórdiam cum pátribus nostris: * et memorári testaménti sui sancti.

1:73 Jusjurándum, quod jurávit ad Ábraham patrem nostrum, * datúrum se nobis:

1:74 Ut sine timóre, de manu inimicórum nostrórum liberáti, * serviámus illi.

1:75 In sanctitáte, et justítia coram ipso, * ómnibus diébus nostris.

1:76 Et tu, puer, Prophéta Altíssimi vocáberis: * præíbis enim ante fáciem Dómini, paráre vias ejus:

1:77 Ad dandam sciéntiam salútis plebi ejus: * in remissiónem peccatórum eórum:

1:78 Per víscera misericórdiæ Dei nostri: * in quibus visitávit nos, óriens ex alto:

1:79 Illumináre his, qui in ténebris, et in umbra mortis sedent: * ad dirigéndos pedes nostros in viam pacis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Audístis quia dictum est antíquis: Non occídes; qui autem occíderit, reus erit judício.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui diligéntibus te bona invisibília præparásti: infúnde córdibus nostris tui amóris afféctum; ut te in ómnibus et super ómnia diligéntes, promissiónes tuas, quæ omne desidérium súperant, consequámur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Commemoratio S. Silverii Papæ et Martyris

Ant. Qui odit ánimam suam in hoc mundo, in vitam ætérnam custódit eam.

℣. Justus ut palma florébit.

℟. Sicut cedrus Líbani multiplicábitur.

Orémus.

Gregem tuum, Pastor ætérne, placátus inténde: et, per beátum Silvérium Mártyrem tuum atque Summum Pontíficem, perpétua protectióne custódi; quem totíus Ecclésiæ præstitísti esse pastórem.

Suffragium {per annum}

Ant. Beáta Dei Génitrix Virgo María, Sanctíque omnes intercédant pro nobis ad Dóminum.

℣. Mirificávit Dóminus Sanctos suos.

℟. Et exaudívit eos clamántes ad se.

Oratio

In hac oratione, ad litteram N. exprimitur nomen Titularis propriæ ecclesiæ, dummodo Titulus non sit Persona divina vel Mysterium Domini, aut de ipso ratione Festi factum non fuerit Officium vel Commemoratio, aut illius nomen non sit in eadem Suffragii Oratione expressum; ac nomina sanctorum Angelorum et sancti Joannis Baptistæ, si Titulares fuerint, præponuntur nomini sancti Joseph. In hisce autem omnibus casibus omittuntur verba atque beáto N.

Orémus.

A cunctis nos, quǽsumus, Dómine, mentis et córporis defénde perículis: et, intercedénte beáta et gloriósa semper Vírgine Dei Genitríce María, cum beáto Joseph, beátis Apóstolis tuis Petro et Paulo, atque beáto N. et ómnibus Sanctis, salútem nobis tríbue benígnus et pacem; ut, destrúctis adversitátibus et erróribus univérsis, Ecclésia tua secúra tibi sérviat libertáte.

Per eúmdem Dóminum nostrum Jesum Christum Fílium tuum, qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

℣. Dóminus det nobis suam pacem.

℟. Et vitam ætérnam. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Ad Primam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Jam lucis orto sídere,

Deum precémur súpplices,

Ut in diúrnis áctibus

Nos servet a nocéntibus.

Linguam refrénans témperet,

Ne litis horror ínsonet:

Visum fovéndo cóntegat,

Ne vanitátes háuriat.

Sint pura cordis íntima,

Absístat et vecórdia;

Carnis terat supérbiam

Potus cibíque párcitas.

Ut, cum dies abscésserit,

Noctémque sors redúxerit,

Mundi per abstinéntiam

Ipsi canámus glóriam.

Deo Patri sit glória,

Ejúsque soli Fílio,

Cum Spíritu Paráclito,

Nunc et per omne sǽculum.

Amen.

Psalmi {ex Psalterio secundum diem}

Ant. Allelúja.

Psalmus 117 [1]

117:1 Confitémini Dómino quóniam bonus: * quóniam in sǽculum misericórdia ejus.

117:2 Dicat nunc Israël quóniam bonus: * quóniam in sǽculum misericórdia ejus.

117:3 Dicat nunc domus Aaron: * quóniam in sǽculum misericórdia ejus.

117:4 Dicant nunc qui timent Dóminum: * quóniam in sǽculum misericórdia ejus.

117:5 De tribulatióne invocávi Dóminum: * et exaudívit me in latitúdine Dóminus.

117:6 Dóminus mihi adjútor: * non timébo quid fáciat mihi homo.

117:7 Dóminus mihi adjútor: * et ego despíciam inimícos meos.

117:8 Bonum est confídere in Dómino, * quam confídere in hómine:

117:9 Bonum est speráre in Dómino, * quam speráre in princípibus.

117:10 Omnes gentes circuiérunt me: * et in nómine Dómini quia ultus sum in eos.

117:11 Circumdántes circumdedérunt me: * et in nómine Dómini quia ultus sum in eos.

117:12 Circumdedérunt me sicut apes, † et exarsérunt sicut ignis in spinis: * et in nómine Dómini quia ultus sum in eos.

117:13 Impúlsus evérsus sum ut cáderem: * et Dóminus suscépit me.

117:14 Fortitúdo mea, et laus mea Dóminus: * et factus est mihi in salútem.

117:15 Vox exsultatiónis, et salútis * in tabernáculis justórum.

117:16 Déxtera Dómini fecit virtútem: † déxtera Dómini exaltávit me, * déxtera Dómini fecit virtútem.

117:17 Non móriar, sed vivam: * et narrábo ópera Dómini.

117:18 Castígans castigávit me Dóminus: * et morti non trádidit me.

117:19 Aperíte mihi portas justítiæ, † ingréssus in eas confitébor Dómino: * hæc porta Dómini, justi intrábunt in eam.

117:21 Confitébor tibi quóniam exaudísti me: * et factus es mihi in salútem.

117:22 Lápidem, quem reprobavérunt ædificántes: * hic factus est in caput ánguli.

117:23 A Dómino factum est istud: * et est mirábile in óculis nostris.

117:24 Hæc est dies, quam fecit Dóminus: * exsultémus, et lætémur in ea.

117:25 O Dómine, salvum me fac, † o Dómine, bene prosperáre: * benedíctus qui venit in nómine Dómini.

117:26 Benedíximus vobis de domo Dómini: * Deus Dóminus, et illúxit nobis.

117:27 Constitúite diem solémnem in condénsis, * usque ad cornu altáris.

117:28 Deus meus es tu, et confitébor tibi: * Deus meus es tu, et exaltábo te.

117:28 Confitébor tibi quóniam exaudísti me * et factus es mihi in salútem.

117:29 Confitémini Dómino quóniam bonus: * quóniam in sǽculum misericórdia ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(1-16) [2]

118:1 (Aleph) Beáti immaculáti in via: * qui ámbulant in lege Dómini.

118:2 Beáti, qui scrutántur testimónia ejus: * in toto corde exquírunt eum.

118:3 Non enim qui operántur iniquitátem, * in viis ejus ambulavérunt.

118:4 Tu mandásti * mandáta tua custodíri nimis.

118:5 Útinam dirigántur viæ meæ, * ad custodiéndas justificatiónes tuas!

118:6 Tunc non confúndar, * cum perspéxero in ómnibus mandátis tuis.

118:7 Confitébor tibi in directióne cordis: * in eo quod dídici judícia justítiæ tuæ.

118:8 Justificatiónes tuas custódiam: * non me derelínquas usquequáque.

118:9 (Beth) In quo córrigit adolescéntior viam suam? * In custodiéndo sermónes tuos.

118:10 In toto corde meo exquisívi te: * ne repéllas me a mandátis tuis.

118:11 In corde meo abscóndi elóquia tua: * ut non peccem tibi.

118:12 Benedíctus es, Dómine: * doce me justificatiónes tuas.

118:13 In lábiis meis, * pronuntiávi ómnia judícia oris tui.

118:14 In via testimoniórum tuórum delectátus sum, * sicut in ómnibus divítiis.

118:15 In mandátis tuis exercébor: * et considerábo vias tuas.

118:16 In justificatiónibus tuis meditábor: * non oblivíscar sermónes tuos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(17-32) [3]

118:17 (Ghimel) Retríbue servo tuo, vivífica me: * et custódiam sermónes tuos:

118:18 Revéla óculos meos: * et considerábo mirabília de lege tua.

118:19 Íncola ego sum in terra: * non abscóndas a me mandáta tua.

118:20 Concupívit ánima mea desideráre justificatiónes tuas, * in omni témpore.

118:21 Increpásti supérbos: * maledícti qui declínant a mandátis tuis.

118:22 Aufer a me oppróbrium, et contémptum: * quia testimónia tua exquisívi.

118:23 Étenim sedérunt príncipes, et advérsum me loquebántur: * servus autem tuus exercebátur in justificatiónibus tuis.

118:24 Nam et testimónia tua meditátio mea est: * et consílium meum justificatiónes tuæ.

118:25 (Daleth) Adhǽsit paviménto ánima mea: * vivífica me secúndum verbum tuum.

118:26 Vias meas enuntiávi, et exaudísti me: * doce me justificatiónes tuas.

118:27 Viam justificatiónum tuárum ínstrue me: * et exercébor in mirabílibus tuis.

118:28 Dormitávit ánima mea præ tǽdio: * confírma me in verbis tuis.

118:29 Viam iniquitátis ámove a me: * et de lege tua miserére mei.

118:30 Viam veritátis elégi: * judícia tua non sum oblítus.

118:31 Adhǽsi testimóniis tuis, Dómine: * noli me confúndere.

118:32 Viam mandatórum tuórum cucúrri, * cum dilatásti cor meum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Canticum Quicumque [4]

Symbolum Athanasium

Quicúmque vult salvus esse, * ante ómnia opus est, ut téneat cathólicam fidem:

Quam nisi quisque íntegram inviolatámque serváverit, * absque dúbio in ætérnum períbit.

Fides autem cathólica hæc est: * ut unum Deum in Trinitáte, et Trinitátem in unitáte venerémur.

Neque confundéntes persónas, * neque substántiam separántes.

Alia est enim persóna Patris, ália Fílii, * ália Spíritus Sancti:

Sed Patris, et Fílii, et Spíritus Sancti una est divínitas, * æquális glória, coætérna majéstas.

Qualis Pater, talis Fílius, * talis Spíritus Sanctus.

Increátus Pater, increátus Fílius, * increátus Spíritus Sanctus.

Imménsus Pater, imménsus Fílius, * imménsus Spíritus Sanctus.

Ætérnus Pater, ætérnus Fílius, * ætérnus Spíritus Sanctus.

Et tamen non tres ætérni, * sed unus ætérnus.

Sicut non tres increáti, nec tres imménsi, * sed unus increátus, et unus imménsus.

Simíliter omnípotens Pater, omnípotens Fílius, * omnípotens Spíritus Sanctus.

Et tamen non tres omnipoténtes, * sed unus omnípotens.

Ita Deus Pater, Deus Fílius, * Deus Spíritus Sanctus.

Et tamen non tres Dii, * sed unus est Deus.

Ita Dóminus Pater, Dóminus Fílius, * Dóminus Spíritus Sanctus.

Et tamen non tres Dómini, * sed unus est Dóminus.

Quia, sicut singillátim unamquámque persónam Deum ac Dóminum confitéri christiána veritáte compéllimur: * ita tres Deos aut Dóminos dícere cathólica religióne prohibémur.

Pater a nullo est factus: * nec creátus, nec génitus.

Fílius a Patre solo est: * non factus, nec creátus, sed génitus.

Spíritus Sanctus a Patre et Fílio: * non factus, nec creátus, nec génitus, sed procédens.

Unus ergo Pater, non tres Patres: unus Fílius, non tres Fílii: * unus Spíritus Sanctus, non tres Spíritus Sancti.

Et in hac Trinitáte nihil prius aut postérius, nihil majus aut minus: * sed totæ tres persónæ coætérnæ sibi sunt et coæquáles.

Ita ut per ómnia, sicut jam supra dictum est, * et únitas in Trinitáte, et Trínitas in unitáte veneránda sit.

Qui vult ergo salvus esse, * ita de Trinitáte séntiat.

Sed necessárium est ad ætérnam salútem, * ut Incarnatiónem quoque Dómini nostri Jesu Christi fidéliter credat.

Est ergo fides recta ut credámus et confiteámur, * quia Dóminus noster Jesus Christus, Dei Fílius, Deus et homo est.

Deus est ex substántia Patris ante sǽcula génitus: * et homo est ex substántia matris in sǽculo natus.

Perféctus Deus, perféctus homo: * ex ánima rationáli et humána carne subsístens.

Æquális Patri secúndum divinitátem: * minor Patre secúndum humanitátem.

Qui licet Deus sit et homo, * non duo tamen, sed unus est Christus.

Unus autem non conversióne divinitátis in carnem, * sed assumptióne humanitátis in Deum.

Unus omníno, non confusióne substántiæ, * sed unitáte persónæ.

Nam sicut ánima rationális et caro unus est homo: * ita Deus et homo unus est Christus.

Qui passus est pro salúte nostra: descéndit ad ínferos: * tértia die resurréxit a mórtuis.

Ascéndit ad cælos, sedet ad déxteram Dei Patris omnipoténtis: * inde ventúrus est judicáre vivos et mórtuos.

Ad cujus advéntum omnes hómines resúrgere habent cum corpóribus suis; * et redditúri sunt de factis própriis ratiónem.

Et qui bona egérunt, ibunt in vitam ætérnam: * qui vero mala, in ignem ætérnum.

Hæc est fides cathólica, * quam nisi quisque fidéliter firmitérque credíderit, salvus esse non póterit.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Allelúja, confitémini Dómino, quóniam in sǽculum misericórdia ejus, allelúja, allelúja.

Capitulum Responsorium Versus {ex Psalterio secundum diem}

1 Tim. 1:17

Regi sæculórum immortáli et invisíbili, soli Deo honor et glória in sǽcula sæculórum. Amen.

℟. Deo grátias.

℟.br. Christe, Fili Dei vivi, * Miserére nobis.

℟. Christe, Fili Dei vivi, * Miserére nobis.

℣. Qui sedes ad déxteram Patris.

℟. Miserére nobis.

℣. Glória Patri, et Fílio, * et Spirítui Sancto.

℟. Christe, Fili Dei vivi, * Miserére nobis.

℣. Exsúrge, Christe, ádjuva nos.

℟. Et líbera nos propter nomen tuum.

Preces Dominicales et Feriales {habentur}

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Credo dicitur secreto usque ad Carnis resurrectiónem.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum.

℣. Carnis resurrectiónem.

℟. Vitam ætérnam. Amen.

℣. Et ego ad te, Dómine, clamávi.

℟. Et mane orátio mea prævéniet te.

℣. Repleátur os meum laude.

℟. Ut cantem glóriam tuam, tota die magnitúdinem tuam.

℣. Dómine, avérte fáciem tuam a peccátis meis.

℟. Et omnes iniquitátes meas dele.

℣. Cor mundum crea in me, Deus.

℟. Et spíritum rectum ínnova in viscéribus meis.

℣. Ne projícias me a fácie tua.

℟. Et spíritum sanctum tuum ne áuferas a me.

℣. Redde mihi lætítiam salutáris tui.

℟. Et spíritu principáli confírma me.

Preces Feriales{omittitur}

Preces Dominicales et Feriales {habentur}

℣. Adjutórium nostrum ✠ in nómine Dómini.

℟. Qui fecit cælum et terram.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Joánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Joánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Dignáre, Dómine, die isto.

℟. Sine peccáto nos custodíre.

℣. Miserére nostri, Dómine.

℟. Miserére nostri.

℣. Fiat misericórdia tua, Dómine, super nos.

℟. Quemádmodum sperávimus in te.

℣. Dómine, exáudi oratiónem meam.

℟. Et clamor meus ad te véniat.

Oratio

secunda Domine, exaudi omittitur

Orémus.

Dómine Deus omnípotens, qui ad princípium hujus diéi nos perveníre fecísti: tua nos hódie salva virtúte; ut in hac die ad nullum declinémus peccátum, sed semper ad tuam justítiam faciéndam nostra procédant elóquia, dirigántur cogitatiónes et ópera.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Martyrologium {anticip.}

Undécimo Kaléndas Júlii Luna décima séptima Anno Dómini 2027

Romæ sancti Aloísii Gonzágæ, Clérici e Societáte Jesu et Confessóris, principátus contémptu et innocéntia vitæ claríssimi, quem, a Summo Pontífice Benedícto Décimo tértio adscríptum Sanctórum fastis et Protectórem juvénibus præsértim studiósis datum, Pius Papa Undécimus cæléstem Christiánæ juventútis univérsæ Patrónum confirmávit solémniter atque íterum declarávit.

Item Romæ sanctæ Demétriæ Vírginis, quæ, sanctórum Mártyrum Flaviáni et Dafrósæ fília ac sanctæ Vírginis et Mártyris Bibiánæ soror, ipsa quoque, sub Juliáno Apóstata, martýrio coronáta est.

Eódem die sancti Eusébii, Samosaténi Epíscopi; qui, témpore Constántii, Imperatóris Ariáni, sub hábitu militári incognítus Ecclésias Dei visitábat, ut in fide cathólica illas confirmáret. Deínde, sub Valénte, in Thráciam relegátur; sed, réddita pace Ecclésiæ, témpore Theodósii, ab exsílio revocátus, tandem, cum íterum Ecclésias visitáret, ei caput, tégula per mulíerem Ariánam désuper immíssa, confráctum est, sicque Martyr occúbuit.

Icónii, in Lycaónia, sancti Teréntii, Epíscopi et Mártyris.

Syracúsis, in Sicília, natális sanctórum Mártyrum Rufíni et Martiæ.

In Africa sanctórum Mártyrum Cyríaci et Apollináris.

Mogúntiæ sancti Albáni Mártyris, qui ob Christi fidem, post longos labóres et dura certámina, factus est dignus coróna vitæ.

Pápiæ sancti Urciscéni, Epíscopi et Confessóris.

Apud Tungrénses sancti Martíni Epíscopi.

In pago Ebroicénsi sancti Leutfrídi Abbátis.

℣. Et álibi aliórum plurimórum sanctórum Mártyrum et Confessórum, atque sanctárum Vírginum.

℟. Deo grátias.

℣. Pretiósa in conspéctu Dómini.

℟. Mors Sanctórum ejus.

Sancta María et omnes Sancti intercédant pro nobis ad Dóminum, ut nos mereámur ab eo adjuvári et salvári, qui vivit et regnat in sǽcula sæculórum.

℟. Amen.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Réspice in servos tuos, Dómine, et in ópera tua, et dírige fílios eórum.

℟. Et sit splendor Dómini Dei nostri super nos, et ópera mánuum nostrárum dírige super nos, et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Orémus.

Dirígere et sanctificáre, régere et gubernáre dignáre, Dómine Deus, Rex cæli et terræ, hódie corda et córpora nostra, sensus, sermónes et actus nostros in lege tua, et in opéribus mandatórum tuórum: ut hic et in ætérnum, te auxiliánte, salvi et líberi esse mereámur, Salvátor mundi: Qui vivis et regnas in sǽcula sæculórum.

℟. Amen.

Lectio brevis {Per Annum}

℣. Jube, domne, benedícere.

Benedictio. Dies et actus nostros in sua pace dispónat Dóminus omnípotens.

℟. Amen.

2 Thess 3:5

Dóminus autem dírigat corda et córpora nostra in caritáte Dei et patiéntia Christi.

℣. Tu autem, Dómine, miserére nobis.

℟. Deo grátias.

Conclusio

℣. Adjutórium nostrum ✠ in nómine Dómini.

℟. Qui fecit cælum et terram.

℣. Benedícite.

℟. Deus.

Benedictio. Dóminus nos benedícat, ✠ et ab omni malo deféndat, et ad vitam perdúcat ætérnam. Et fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Tertiam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Nunc, Sancte, nobis, Spíritus,

Unum Patri cum Fílio,

Dignáre promptus íngeri

Nostro refúsus péctori.

Os, lingua, mens, sensus, vigor

Confessiónem pérsonent.

Flamméscat igne cáritas,

Accéndat ardor próximos.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Allelúja.

Psalmus 118(33-48) [1]

118:33 (He) Legem pone mihi, Dómine, viam justificatiónum tuárum: * et exquíram eam semper.

118:34 Da mihi intelléctum, et scrutábor legem tuam: * et custódiam illam in toto corde meo.

118:35 Deduc me in sémitam mandatórum tuórum: * quia ipsam vólui.

118:36 Inclína cor meum in testimónia tua: * et non in avarítiam.

118:37 Avérte óculos meos ne vídeant vanitátem: * in via tua vivífica me.

118:38 Státue servo tuo elóquium tuum, * in timóre tuo.

118:39 Ámputa oppróbrium meum quod suspicátus sum: * quia judícia tua jucúnda.

118:40 Ecce, concupívi mandáta tua: * in æquitáte tua vivífica me.

118:41 (Vav) Et véniat super me misericórdia tua, Dómine: * salutáre tuum secúndum elóquium tuum.

118:42 Et respondébo exprobrántibus mihi verbum: * quia sperávi in sermónibus tuis.

118:43 Et ne áuferas de ore meo verbum veritátis usquequáque: * quia in judíciis tuis supersperávi.

118:44 Et custódiam legem tuam semper: * in sǽculum et in sǽculum sǽculi.

118:45 Et ambulábam in latitúdine: * quia mandáta tua exquisívi.

118:46 Et loquébar in testimóniis tuis in conspéctu regum: * et non confundébar.

118:47 Et meditábar in mandátis tuis, * quæ diléxi.

118:48 Et levávi manus meas ad mandáta tua, quæ diléxi: * et exercébar in justificatiónibus tuis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(49-64) [2]

118:49 (Zai) Memor esto verbi tui servo tuo, * in quo mihi spem dedísti.

118:50 Hæc me consoláta est in humilitáte mea: * quia elóquium tuum vivificávit me.

118:51 Supérbi iníque agébant usquequáque: * a lege autem tua non declinávi.

118:52 Memor fui judiciórum tuórum a sǽculo, Dómine: * et consolátus sum.

118:53 Deféctio ténuit me, * pro peccatóribus derelinquéntibus legem tuam.

118:54 Cantábiles mihi erant justificatiónes tuæ, * in loco peregrinatiónis meæ.

118:55 Memor fui nocte nóminis tui, Dómine: * et custodívi legem tuam.

118:56 Hæc facta est mihi: * quia justificatiónes tuas exquisívi.

118:57 (Heth) Pórtio mea, Dómine, * dixi custodíre legem tuam.

118:58 Deprecátus sum fáciem tuam in toto corde meo: * miserére mei secúndum elóquium tuum.

118:59 Cogitávi vias meas: * et convérti pedes meos in testimónia tua.

118:60 Parátus sum, et non sum turbátus: * ut custódiam mandáta tua.

118:61 Funes peccatórum circumpléxi sunt me: * et legem tuam non sum oblítus.

118:62 Média nocte surgébam ad confiténdum tibi, * super judícia justificatiónis tuæ.

118:63 Párticeps ego sum ómnium timéntium te: * et custodiéntium mandáta tua.

118:64 Misericórdia tua, Dómine, plena est terra: * justificatiónes tuas doce me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(65-80) [3]

118:65 (Teth) Bonitátem fecísti cum servo tuo, Dómine, * secúndum verbum tuum.

118:66 Bonitátem, et disciplínam, et sciéntiam doce me: * quia mandátis tuis crédidi.

118:67 Priúsquam humiliárer ego delíqui: * proptérea elóquium tuum custodívi.

118:68 Bonus es tu: * et in bonitáte tua doce me justificatiónes tuas.

118:69 Multiplicáta est super me iníquitas superbórum: * ego autem in toto corde meo scrutábor mandáta tua.

118:70 Coagulátum est sicut lac cor eórum: * ego vero legem tuam meditátus sum.

118:71 Bonum mihi quia humiliásti me: * ut discam justificatiónes tuas.

118:72 Bonum mihi lex oris tui, * super míllia auri et argénti.

118:73 (Joth) Manus tuæ fecérunt me, et plasmavérunt me: * da mihi intelléctum, et discam mandáta tua.

118:74 Qui timent te vidébunt me, et lætabúntur: * quia in verba tua supersperávi.

118:75 Cognóvi, Dómine, quia ǽquitas judícia tua: * et in veritáte tua humiliásti me.

118:76 Fiat misericórdia tua ut consolétur me, * secúndum elóquium tuum servo tuo.

118:77 Véniant mihi miseratiónes tuæ, et vivam: * quia lex tua meditátio mea est.

118:78 Confundántur supérbi, quia injúste iniquitátem fecérunt in me: * ego autem exercébor in mandátis tuis.

118:79 Convertántur mihi timéntes te: * et qui novérunt testimónia tua.

118:80 Fiat cor meum immaculátum in justificatiónibus tuis, * ut non confúndar.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Allelúja, deduc me, Dómine, in sémitam mandatórum tuórum, allelúja, allelúja.

Capitulum Responsorium Versus {Per Annum}

1 Joann. 4:16

Deus cáritas est: et qui manet in caritáte, in Deo manet, et Deus in eo.

℟. Deo grátias.

℟.br. Inclína cor meum, Deus, * In testimónia tua.

℟. Inclína cor meum, Deus, * In testimónia tua.

℣. Avérte óculos meos, ne vídeant vanitátem: in via tua vivífica me.

℟. In testimónia tua.

℣. Glória Patri, et Fílio, * et Spirítui Sancto.

℟. Inclína cor meum, Deus, * In testimónia tua.

℣. Ego dixi: Dómine, miserére mei.

℟. Sana ánimam meam, quia peccávi tibi.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui diligéntibus te bona invisibília præparásti: infúnde córdibus nostris tui amóris afféctum; ut te in ómnibus et super ómnia diligéntes, promissiónes tuas, quæ omne desidérium súperant, consequámur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Sextam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rector potens, verax Deus,

Qui témperas rerum vices,

Splendóre mane illúminas,

Et ígnibus merídiem:

Exstíngue flammas lítium,

Aufer calórem nóxium,

Confer salútem córporum,

Verámque pacem córdium.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Allelúja.

Psalmus 118(81-96) [1]

118:81 (Caph) Defécit in salutáre tuum ánima mea: * et in verbum tuum supersperávi.

118:82 Defecérunt óculi mei in elóquium tuum, * dicéntes: Quando consoláberis me?

118:83 Quia factus sum sicut uter in pruína: * justificatiónes tuas non sum oblítus.

118:84 Quot sunt dies servi tui? * quando fácies de persequéntibus me judícium?

118:85 Narravérunt mihi iníqui fabulatiónes: * sed non ut lex tua.

118:86 Ómnia mandáta tua véritas: * iníque persecúti sunt me, ádjuva me.

118:87 Paulo minus consummavérunt me in terra: * ego autem non derelíqui mandáta tua.

118:88 Secúndum misericórdiam tuam vivífica me: * et custódiam testimónia oris tui.

118:89 (Lamed) In ætérnum, Dómine, * verbum tuum pérmanet in cælo.

118:90 In generatiónem et generatiónem véritas tua: * fundásti terram, et pérmanet.

118:91 Ordinatióne tua persevérat dies: * quóniam ómnia sérviunt tibi.

118:92 Nisi quod lex tua meditátio mea est: * tunc forte periíssem in humilitáte mea.

118:93 In ætérnum non oblivíscar justificatiónes tuas: * quia in ipsis vivificásti me.

118:94 Tuus sum ego, salvum me fac: * quóniam justificatiónes tuas exquisívi.

118:95 Me exspectavérunt peccatóres ut pérderent me: * testimónia tua intelléxi.

118:96 Omnis consummatiónis vidi finem: * latum mandátum tuum nimis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(97-112) [2]

118:97 (Mem) Quómodo diléxi legem tuam, Dómine? * tota die meditátio mea est.

118:98 Super inimícos meos prudéntem me fecísti mandáto tuo: * quia in ætérnum mihi est.

118:99 Super omnes docéntes me intelléxi: * quia testimónia tua meditátio mea est.

118:100 Super senes intelléxi: * quia mandáta tua quæsívi.

118:101 Ab omni via mala prohíbui pedes meos: * ut custódiam verba tua.

118:102 A judíciis tuis non declinávi: * quia tu legem posuísti mihi.

118:103 Quam dúlcia fáucibus meis elóquia tua, * super mel ori meo!

118:104 A mandátis tuis intelléxi: * proptérea odívi omnem viam iniquitátis.

118:105 (Nun) Lucérna pédibus meis verbum tuum, * et lumen sémitis meis.

118:106 Jurávi, et státui * custodíre judícia justítiæ tuæ.

118:107 Humiliátus sum usquequáque, Dómine: * vivífica me secúndum verbum tuum.

118:108 Voluntária oris mei beneplácita fac, Dómine: * et judícia tua doce me.

118:109 Ánima mea in mánibus meis semper: * et legem tuam non sum oblítus.

118:110 Posuérunt peccatóres láqueum mihi: * et de mandátis tuis non errávi.

118:111 Hereditáte acquisívi testimónia tua in ætérnum: * quia exsultátio cordis mei sunt.

118:112 Inclinávi cor meum ad faciéndas justificatiónes tuas in ætérnum, * propter retributiónem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(113-128) [3]

118:113 (Samech) Iníquos ódio hábui: * et legem tuam diléxi.

118:114 Adjútor et suscéptor meus es tu: * et in verbum tuum supersperávi.

118:115 Declináte a me, malígni: * et scrutábor mandáta Dei mei.

118:116 Súscipe me secúndum elóquium tuum, et vivam: * et non confúndas me ab exspectatióne mea.

118:117 Ádjuva me, et salvus ero: * et meditábor in justificatiónibus tuis semper.

118:118 Sprevísti omnes discedéntes a judíciis tuis: * quia injústa cogitátio eórum.

118:119 Prævaricántes reputávi omnes peccatóres terræ: * ídeo diléxi testimónia tua.

118:120 Confíge timóre tuo carnes meas: * a judíciis enim tuis tímui.

118:121 (Ain) Feci judícium et justítiam: * non tradas me calumniántibus me.

118:122 Súscipe servum tuum in bonum: * non calumniéntur me supérbi.

118:123 Óculi mei defecérunt in salutáre tuum: * et in elóquium justítiæ tuæ.

118:124 Fac cum servo tuo secúndum misericórdiam tuam: * et justificatiónes tuas doce me.

118:125 Servus tuus sum ego: * da mihi intelléctum, ut sciam testimónia tua.

118:126 Tempus faciéndi, Dómine: * dissipavérunt legem tuam.

118:127 Ídeo diléxi mandáta tua, * super aurum et topázion.

118:128 Proptérea ad ómnia mandáta tua dirigébar: * omnem viam iníquam ódio hábui.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Allelúja, tuus sum ego, salvum me fac, Dómine, allelúja, allelúja.

Capitulum Responsorium Versus {Per Annum}

Gal 6:2

Alter altérius ónera portáte, et sic adimplébitis legem Christi.

℟. Deo grátias.

℟.br. In ætérnum, Dómine, * Pérmanet verbum tuum.

℟. In ætérnum, Dómine, * Pérmanet verbum tuum.

℣. In sǽculum sǽculi véritas tua.

℟. Pérmanet verbum tuum.

℣. Glória Patri, et Fílio, * et Spirítui Sancto.

℟. In ætérnum, Dómine, * Pérmanet verbum tuum.

℣. Dóminus regit me, et nihil mihi déerit.

℟. In loco páscuæ ibi me collocávit.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui diligéntibus te bona invisibília præparásti: infúnde córdibus nostris tui amóris afféctum; ut te in ómnibus et super ómnia diligéntes, promissiónes tuas, quæ omne desidérium súperant, consequámur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Nonam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rerum, Deus, tenax vigor,

Immótus in te pérmanens,

Lucis diúrnæ témpora

Succéssibus detérminans:

Largíre lumen véspere,

Quo vita nusquam décidat,

Sed prǽmium mortis sacræ

Perénnis instet glória.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Allelúja.

Psalmus 118(129-144) [1]

118:129 (Phe) Mirabília testimónia tua: * ídeo scrutáta est ea ánima mea.

118:130 Declarátio sermónum tuórum illúminat: * et intelléctum dat párvulis.

118:131 Os meum apérui, et attráxi spíritum: * quia mandáta tua desiderábam.

118:132 Áspice in me, et miserére mei, * secúndum judícium diligéntium nomen tuum.

118:133 Gressus meos dírige secúndum elóquium tuum: * et non dominétur mei omnis injustítia.

118:134 Rédime me a calúmniis hóminum: * ut custódiam mandáta tua.

118:135 Fáciem tuam illúmina super servum tuum: * et doce me justificatiónes tuas.

118:136 Éxitus aquárum deduxérunt óculi mei: * quia non custodiérunt legem tuam.

118:137 (Sade) Justus es, Dómine: * et rectum judícium tuum.

118:138 Mandásti justítiam testimónia tua: * et veritátem tuam nimis.

118:139 Tabéscere me fecit zelus meus: * quia oblíti sunt verba tua inimíci mei.

118:140 Ignítum elóquium tuum veheménter: * et servus tuus diléxit illud.

118:141 Adolescéntulus sum ego et contémptus: * justificatiónes tuas non sum oblítus.

118:142 Justítia tua, justítia in ætérnum: * et lex tua véritas.

118:143 Tribulátio, et angústia invenérunt me: * mandáta tua meditátio mea est.

118:144 Ǽquitas testimónia tua in ætérnum: * intelléctum da mihi, et vivam.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(145-160) [2]

118:145 (Coph) Clamávi in toto corde meo, exáudi me, Dómine: * justificatiónes tuas requíram.

118:146 Clamávi ad te, salvum me fac: * ut custódiam mandáta tua.

118:147 Prævéni in maturitáte, et clamávi: * quia in verba tua supersperávi.

118:148 Prævenérunt óculi mei ad te dilúculo: * ut meditárer elóquia tua.

118:149 Vocem meam audi secúndum misericórdiam tuam, Dómine: * et secúndum judícium tuum vivífica me.

118:150 Appropinquavérunt persequéntes me iniquitáti: * a lege autem tua longe facti sunt.

118:151 Prope es tu, Dómine: * et omnes viæ tuæ véritas.

118:152 Inítio cognóvi de testimóniis tuis: * quia in ætérnum fundásti ea.

118:153 (Res) Vide humilitátem meam, et éripe me: * quia legem tuam non sum oblítus.

118:154 Júdica judícium meum, et rédime me: * propter elóquium tuum vivífica me.

118:155 Longe a peccatóribus salus: * quia justificatiónes tuas non exquisiérunt.

118:156 Misericórdiæ tuæ multæ, Dómine: * secúndum judícium tuum vivífica me.

118:157 Multi qui persequúntur me, et tríbulant me: * a testimóniis tuis non declinávi.

118:158 Vidi prævaricántes, et tabescébam: * quia elóquia tua non custodiérunt.

118:159 Vide quóniam mandáta tua diléxi, Dómine: * in misericórdia tua vivífica me.

118:160 Princípium verbórum tuórum, véritas: * in ætérnum ómnia judícia justítiæ tuæ.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(161-176) [3]

118:161 (Sin) Príncipes persecúti sunt me gratis: * et a verbis tuis formidávit cor meum.

118:162 Lætábor ego super elóquia tua: * sicut qui invénit spólia multa.

118:163 Iniquitátem ódio hábui, et abominátus sum: * legem autem tuam diléxi.

118:164 Sépties in die laudem dixi tibi, * super judícia justítiæ tuæ.

118:165 Pax multa diligéntibus legem tuam: * et non est illis scándalum.

118:166 Exspectábam salutáre tuum, Dómine: * et mandáta tua diléxi.

118:167 Custodívit ánima mea testimónia tua: * et diléxit ea veheménter.

118:168 Servávi mandáta tua, et testimónia tua: * quia omnes viæ meæ in conspéctu tuo.

118:169 (Thau) Appropínquet deprecátio mea in conspéctu tuo, Dómine: * juxta elóquium tuum da mihi intelléctum.

118:170 Intret postulátio mea in conspéctu tuo: * secúndum elóquium tuum éripe me.

118:171 Eructábunt lábia mea hymnum, * cum docúeris me justificatiónes tuas.

118:172 Pronuntiábit lingua mea elóquium tuum: * quia ómnia mandáta tua ǽquitas.

118:173 Fiat manus tua ut salvet me: * quóniam mandáta tua elégi.

118:174 Concupívi salutáre tuum, Dómine: * et lex tua meditátio mea est.

118:175 Vivet ánima mea, et laudábit te: * et judícia tua adjuvábunt me.

118:176 Errávi, sicut ovis, quæ périit: * quære servum tuum, quia mandáta tua non sum oblítus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Allelúja, fáciem tuam, Dómine, illúmina super servum tuum, allelúja, allelúja.

Capitulum Responsorium Versus {Per Annum}

1 Cor 6:20

Empti enim estis prétio magno. Glorificáte et portáte Deum in córpore vestro.

℟. Deo grátias.

℟.br. Clamávi in toto corde meo: * Exáudi me, Dómine.

℟. Clamávi in toto corde meo: * Exáudi me, Dómine.

℣. Justificatiónes tuas requíram.

℟. Exáudi me, Dómine.

℣. Glória Patri, et Fílio, * et Spirítui Sancto.

℟. Clamávi in toto corde meo: * Exáudi me, Dómine.

℣. Ab occúltis meis munda me, Dómine.

℟. Et ab aliénis parce servo tuo.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui diligéntibus te bona invisibília præparásti: infúnde córdibus nostris tui amóris afféctum; ut te in ómnibus et super ómnia diligéntes, promissiónes tuas, quæ omne desidérium súperant, consequámur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Vesperas

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Psalterio secundum diem}

Ant. Dixit Dóminus. ‡

Psalmus 109 [1]

109:1 Dixit Dóminus ‡ Dómino meo: * Sede a dextris meis:

109:1 Donec ponam inimícos tuos, * scabéllum pedum tuórum.

109:2 Virgam virtútis tuæ emíttet Dóminus ex Sion: * domináre in médio inimicórum tuórum.

109:3 Tecum princípium in die virtútis tuæ in splendóribus sanctórum: * ex útero ante lucíferum génui te.

109:4 Jurávit Dóminus, et non pœnitébit eum: * Tu es sacérdos in ætérnum secúndum órdinem Melchísedech.

109:5 Dóminus a dextris tuis, * confrégit in die iræ suæ reges.

109:6 Judicábit in natiónibus, implébit ruínas: * conquassábit cápita in terra multórum.

109:7 De torrénte in via bibet: * proptérea exaltábit caput.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dixit Dóminus Dómino meo: Sede a dextris meis.

Ant. Magna ópera Dómini:

Psalmus 110 [2]

110:1 Confitébor tibi, Dómine, in toto corde meo: * in consílio justórum, et congregatióne.

110:2 Magna ópera Dómini: * exquisíta in omnes voluntátes ejus.

110:3 Conféssio et magnificéntia opus ejus: * et justítia ejus manet in sǽculum sǽculi.

110:4 Memóriam fecit mirabílium suórum, † miséricors et miserátor Dóminus: * escam dedit timéntibus se.

110:5 Memor erit in sǽculum testaménti sui: * virtútem óperum suórum annuntiábit pópulo suo:

110:7 Ut det illis hereditátem géntium: * ópera mánuum ejus véritas, et judícium.

110:8 Fidélia ómnia mandáta ejus: † confirmáta in sǽculum sǽculi, * facta in veritáte et æquitáte.

110:9 Redemptiónem misit pópulo suo: * mandávit in ætérnum testaméntum suum.

110:9 (fit reverentia) Sanctum, et terríbile nomen ejus: * inítium sapiéntiæ timor Dómini.

110:10 Intelléctus bonus ómnibus faciéntibus eum: * laudátio ejus manet in sǽculum sǽculi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Magna ópera Dómini: exquisíta in omnes voluntátes ejus.

Ant. Qui timet Dóminum.

Psalmus 111 [3]

111:1 Beátus vir, qui timet Dóminum: * in mandátis ejus volet nimis.

111:2 Potens in terra erit semen ejus: * generátio rectórum benedicétur.

111:3 Glória, et divítiæ in domo ejus: * et justítia ejus manet in sǽculum sǽculi.

111:4 Exórtum est in ténebris lumen rectis: * miséricors, et miserátor, et justus.

111:5 Jucúndus homo qui miserétur et cómmodat, † dispónet sermónes suos in judício: * quia in ætérnum non commovébitur.

111:7 In memória ætérna erit justus: * ab auditióne mala non timébit.

111:7 Parátum cor ejus speráre in Dómino, † confirmátum est cor ejus: * non commovébitur donec despíciat inimícos suos.

111:9 Dispérsit, dedit paupéribus: † justítia ejus manet in sǽculum sǽculi, * cornu ejus exaltábitur in glória.

111:10 Peccátor vidébit, et irascétur, † déntibus suis fremet et tabéscet: * desidérium peccatórum períbit.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Qui timet Dóminum, in mandátis ejus cupit nimis.

Ant. Sit nomen Dómini.

Psalmus 112 [4]

112:1 Laudáte, púeri, Dóminum: * laudáte nomen Dómini.

112:2 (fit reverentia) Sit nomen Dómini benedíctum, * ex hoc nunc, et usque in sǽculum.

112:3 A solis ortu usque ad occásum, * laudábile nomen Dómini.

112:4 Excélsus super omnes gentes Dóminus, * et super cælos glória ejus.

112:5 Quis sicut Dóminus, Deus noster, qui in altis hábitat, * et humília réspicit in cælo et in terra?

112:7 Súscitans a terra ínopem, * et de stércore érigens páuperem:

112:8 Ut cóllocet eum cum princípibus, * cum princípibus pópuli sui.

112:9 Qui habitáre facit stérilem in domo, * matrem filiórum lætántem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Sit nomen Dómini benedíctum in sǽcula.

Ant. Deus autem noster.

Psalmus 113 [5]

113:1 In éxitu Israël de Ægýpto, * domus Jacob de pópulo bárbaro:

113:2 Facta est Judǽa sanctificátio ejus, * Israël potéstas ejus.

113:3 Mare vidit, et fugit: * Jordánis convérsus est retrórsum.

113:4 Montes exsultavérunt ut aríetes, * et colles sicut agni óvium.

113:5 Quid est tibi, mare, quod fugísti: * et tu, Jordánis, quia convérsus es retrórsum?

113:6 Montes, exsultástis sicut aríetes, * et colles, sicut agni óvium.

113:7 A fácie Dómini mota est terra, * a fácie Dei Jacob.

113:8 Qui convértit petram in stagna aquárum, * et rupem in fontes aquárum.

113:9 Non nobis, Dómine, non nobis: * sed nómini tuo da glóriam.

113:10 Super misericórdia tua, et veritáte tua: * nequándo dicant gentes: Ubi est Deus eórum?

113:11 Deus autem noster in cælo: * ómnia quæcúmque vóluit, fecit.

113:12 Simulácra géntium argéntum, et aurum, * ópera mánuum hóminum.

113:13 Os habent, et non loquéntur: * óculos habent, et non vidébunt.

113:14 Aures habent, et non áudient: * nares habent, et non odorábunt.

113:15 Manus habent, et non palpábunt: † pedes habent, et non ambulábunt: * non clamábunt in gútture suo.

113:16 Símiles illis fiant qui fáciunt ea: * et omnes qui confídunt in eis.

113:17 Domus Israël sperávit in Dómino: * adjútor eórum et protéctor eórum est,

113:18 Domus Aaron sperávit in Dómino: * adjútor eórum et protéctor eórum est,

113:19 Qui timent Dóminum, speravérunt in Dómino: * adjútor eórum et protéctor eórum est.

113:20 Dóminus memor fuit nostri: * et benedíxit nobis:

113:20 Benedíxit dómui Israël: * benedíxit dómui Aaron.

113:21 Benedíxit ómnibus, qui timent Dóminum, * pusíllis cum majóribus.

113:22 Adíciat Dóminus super vos: * super vos, et super fílios vestros.

113:23 Benedícti vos a Dómino, * qui fecit cælum, et terram.

113:24 Cælum cæli Dómino: * terram autem dedit fíliis hóminum.

113:25 Non mórtui laudábunt te, Dómine: * neque omnes, qui descéndunt in inférnum.

113:26 Sed nos qui vívimus, benedícimus Dómino, * ex hoc nunc et usque in sǽculum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Deus autem noster in cælo: ómnia quæcúmque vóluit, fecit.

Capitulum Hymnus Versus {ex Psalterio secundum diem}

2 Cor 1:3-4

Benedíctus Deus, et Pater Dómini nostri Jesu Christi, Pater misericordiárum, et Deus totíus consolatiónis, qui consolátur nos in omni tribulatióne nostra.

℟. Deo grátias.

Hymnus

Lucis Creátor óptime,

Lucem diérum próferens,

Primórdiis lucis novæ,

Mundi parans oríginem:

Qui mane junctum vésperi

Diem vocári prǽcipis:

Illábitur tetrum chaos,

Audi preces cum flétibus.

Ne mens graváta crímine,

Vitæ sit exsul múnere,

Dum nil perénne cógitat,

Seséque culpis ílligat.

Cæléste pulset óstium:

Vitále tollat prǽmium:

Vitémus omne nóxium:

Purgémus omne péssimum.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

℣. Dirigátur, Dómine, orátio mea.

℟. Sicut incénsum in conspéctu tuo.

Canticum: Magnificat {Antiphona ex Proprio de Tempore}

Ant. Si offers.

Canticum B. Mariæ Virginis

Luc. 1:46-55

1:46 Magníficat ✠ * ánima mea Dóminum.

1:47 Et exsultávit spíritus meus: * in Deo, salutári meo.

1:48 Quia respéxit humilitátem ancíllæ suæ: * ecce enim ex hoc beátam me dicent omnes generatiónes.

1:49 Quia fecit mihi magna qui potens est: * et sanctum nomen ejus.

1:50 Et misericórdia ejus, a progénie in progénies: * timéntibus eum.

1:51 Fecit poténtiam in brácchio suo: * dispérsit supérbos mente cordis sui.

1:52 Depósuit poténtes de sede: * et exaltávit húmiles.

1:53 Esuriéntes implévit bonis: * et dívites dimísit inánes.

1:54 Suscépit Israël púerum suum: * recordátus misericórdiæ suæ.

1:55 Sicut locútus est ad patres nostros: * Ábraham, et sémini ejus in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Si offers munus tuum ad altáre et recordátus fúeris quia frater tuus habet áliquid advérsus te, relínque ibi munus tuum ante altáre, et vade prius reconciliári fratri tuo, et tunc véniens ófferes munus tuum, allelúja.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui diligéntibus te bona invisibília præparásti: infúnde córdibus nostris tui amóris afféctum; ut te in ómnibus et super ómnia diligéntes, promissiónes tuas, quæ omne desidérium súperant, consequámur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Commemoratio S. Aloisii Gonzagæ Confessoris

Ant. Similábo eum viro sapiénti, qui ædificávit domum suam supra petram.

℣. Amávit eum Dóminus, et ornávit eum.

℟. Stolam glóriæ índuit eum.

Orémus.

Cæléstium donórum distribútor, Deus, qui in angélico júvene Aloísio miram vitæ innocéntiam pari cum pœniténtia sociásti: ejus méritis et précibus concéde; ut, innocéntem non secúti, pœniténtem imitémur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Et si tunc terminetur Officium, dicitur tantum Pater Noster secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Completorium

Incipit

℣. Jube, domne, benedícere.

Benedictio. Noctem quiétam et finem perféctum concédat nobis Dóminus omnípotens.

℟. Amen.

Lectio brevis

1 Pet 5:8-9

Fratres: Sóbrii estóte, et vigiláte: quia adversárius vester diábolus tamquam leo rúgiens círcuit, quærens quem dévoret: cui resístite fortes in fide.

℣. Tu autem, Dómine, miserére nobis.

℟. Deo grátias.

℣. Adjutórium nostrum ✠ in nómine Dómini.

℟. Qui fecit cælum et terram.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Joánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Joánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Convérte nos ✙︎ Deus, salutáris noster.

℟. Et avérte iram tuam a nobis.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi et Antiphona de Dominica}

Ant. Miserére.

Psalmus 4 [1]

4:2 Cum invocárem exaudívit me Deus justítiæ meæ: * in tribulatióne dilatásti mihi.

4:2 Miserére mei, * et exáudi oratiónem meam.

4:3 Fílii hóminum, úsquequo gravi corde? * ut quid dilígitis vanitátem, et quǽritis mendácium?

4:4 Et scitóte quóniam mirificávit Dóminus sanctum suum: * Dóminus exáudiet me cum clamávero ad eum.

4:5 Irascímini, et nolíte peccáre: † quæ dícitis in córdibus vestris, * in cubílibus vestris compungímini.

4:6 Sacrificáte sacrifícium justítiæ, † et speráte in Dómino. * Multi dicunt: Quis osténdit nobis bona?

4:7 Signátum est super nos lumen vultus tui, Dómine: * dedísti lætítiam in corde meo.

4:8 A fructu fruménti, vini, et ólei sui * multiplicáti sunt.

4:9 In pace in idípsum * dórmiam, et requiéscam;

4:10 Quóniam tu, Dómine, singuláriter in spe * constituísti me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 90 [2]

90:1 Qui hábitat in adjutório Altíssimi, * in protectióne Dei cæli commorábitur.

90:2 Dicet Dómino: Suscéptor meus es tu, et refúgium meum: * Deus meus sperábo in eum.

90:3 Quóniam ipse liberávit me de láqueo venántium, * et a verbo áspero.

90:4 Scápulis suis obumbrábit tibi: * et sub pennis ejus sperábis.

90:5 Scuto circúmdabit te véritas ejus: * non timébis a timóre noctúrno,

90:6 A sagítta volánte in die, † a negótio perambulánte in ténebris: * ab incúrsu, et dæmónio meridiáno.

90:7 Cadent a látere tuo mille, † et decem míllia a dextris tuis: * ad te autem non appropinquábit.

90:8 Verúmtamen óculis tuis considerábis: * et retributiónem peccatórum vidébis.

90:9 Quóniam tu es, Dómine, spes mea: * Altíssimum posuísti refúgium tuum.

90:10 Non accédet ad te malum: * et flagéllum non appropinquábit tabernáculo tuo.

90:11 Quóniam Ángelis suis mandávit de te: * ut custódiant te in ómnibus viis tuis.

90:12 In mánibus portábunt te: * ne forte offéndas ad lápidem pedem tuum.

90:13 Super áspidem, et basilíscum ambulábis: * et conculcábis leónem et dracónem.

90:14 Quóniam in me sperávit, liberábo eum: * prótegam eum, quóniam cognóvit nomen meum.

90:15 Clamábit ad me, et ego exáudiam eum: † cum ipso sum in tribulatióne: * erípiam eum et glorificábo eum.

90:16 Longitúdine diérum replébo eum: * et osténdam illi salutáre meum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 133 [3]

133:1 Ecce nunc benedícite Dóminum, * omnes servi Dómini:

133:1 Qui statis in domo Dómini, * in átriis domus Dei nostri.

133:2 In nóctibus extóllite manus vestras in sancta, * et benedícite Dóminum.

133:3 Benedícat te Dóminus ex Sion, * qui fecit cælum et terram.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Miserére mihi, Dómine, et exáudi oratiónem meam.

Hymnus

Te lucis ante términum,

Rerum Creátor, póscimus,

Ut pro tua cleméntia

Sis præsul et custódia.

Procul recédant sómnia,

Et nóctium phantásmata;

Hostémque nostrum cómprime,

Ne polluántur córpora.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Capitulum Responsorium Versus

Jer 14:9

Tu autem in nobis es, Dómine, et nomen sanctum tuum invocátum est super nos: ne derelínquas nos, Dómine, Deus noster.

℟. Deo grátias.

℟.br. In manus tuas, Dómine, * Comméndo spíritum meum.

℟. In manus tuas, Dómine, * Comméndo spíritum meum.

℣. Redemísti nos, Dómine, Deus veritátis.

℟. Comméndo spíritum meum.

℣. Glória Patri, et Fílio, * et Spirítui Sancto.

℟. In manus tuas, Dómine, * Comméndo spíritum meum.

℣. Custódi nos, Dómine, ut pupíllam óculi.

℟. Sub umbra alárum tuárum prótege nos.

Canticum: Nunc dimittis

Ant. Salva nos.

Canticum Simeonis

Luc. 2:29-32

2:29 Nunc dimíttis ✠ servum tuum, Dómine, * secúndum verbum tuum in pace:

2:30 Quia vidérunt óculi mei * salutáre tuum,

2:31 Quod parásti * ante fáciem ómnium populórum,

2:32 Lumen ad revelatiónem géntium, * et glóriam plebis tuæ Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salva nos, Dómine, vigilántes, custódi nos dormiéntes; ut vigilémus cum Christo, et requiescámus in pace.

Preces Dominicales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Vísita, quǽsumus, Dómine, habitatiónem istam, et omnes insídias inimíci ab ea longe repélle: Ángeli tui sancti hábitent in ea, qui nos in pace custódiant; et benedíctio tua sit super nos semper.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Benedictio. Benedícat et custódiat nos omnípotens et miséricors Dóminus, ✠ Pater, et Fílius, et Spíritus Sanctus.

℟. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Deinde dicitur secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Si post Completorium immediate sequatur Matutinum, tunc bis dicitur Pater noster, Ave Maria et Credo, pro fine videlicet Officii diei præcedentis, et pro initio Officii diei sequentis.

S. Aloisii Gonzagæ Confessoris
Duplex
Tempora: Feria secunda infra Hebdomadam V post Octavam Pentecostes

Ad Matutinum

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Dómine, lábia + mea apéries.

℟. Et os meum annuntiábit laudem tuam.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Invitatorium {Antiphona ex Commune aut Festo}

Ant. Regem Confessórum Dóminum, * Veníte, adorémus.

Ant. Regem Confessórum Dóminum, * Veníte, adorémus.

Veníte, exsultémus Dómino, jubilémus Deo, salutári nostro: præoccupémus fáciem ejus in confessióne, et in psalmis jubilémus ei.

Ant. Regem Confessórum Dóminum, * Veníte, adorémus.

Quóniam Deus magnus Dóminus, et Rex magnus super omnes deos, quóniam non repéllet Dóminus plebem suam: quia in manu ejus sunt omnes fines terræ, et altitúdines móntium ipse cónspicit.

Ant. Veníte, adorémus.

Quóniam ipsíus est mare, et ipse fecit illud, et áridam fundavérunt manus ejus (genuflectitur) veníte, adorémus, et procidámus ante Deum: plorémus coram Dómino, qui fecit nos, quia ipse est Dóminus, Deus noster; nos autem pópulus ejus, et oves páscuæ ejus.

Ant. Regem Confessórum Dóminum, * Veníte, adorémus.

Hódie, si vocem ejus audiéritis, nolíte obduráre corda vestra, sicut in exacerbatióne secúndum diem tentatiónis in desérto: ubi tentavérunt me patres vestri, probavérunt et vidérunt ópera mea.

Ant. Veníte, adorémus.

Quadragínta annis próximus fui generatióni huic, et dixi: Semper hi errant corde, ipsi vero non cognovérunt vias meas: quibus jurávi in ira mea: Si introíbunt in réquiem meam.

Ant. Regem Confessórum Dóminum, * Veníte, adorémus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Veníte, adorémus.

Ant. Regem Confessórum Dóminum, * Veníte, adorémus.

Hymnus {ex Commune aut Festo}

Iste Conféssor Dómini, coléntes

Quem pie laudant pópuli per orbem,

Hac die lætus méruit beátas

Scándere sedes.

Qui pius, prudens, húmilis, pudícus,

Sóbriam duxit sine labe vitam,

Donec humános animávit auræ

Spíritus artus.

Cujus ob præstans méritum, frequénter,

Ægra quæ passim jacuére membra,

Víribus morbi dómitis, salúti

Restituúntur.

Noster hinc illi chorus obsequéntem

Cóncinit laudem celebrésque palmas,

Ut piis ejus précibus juvémur

Omne per ævum.

Sit salus illi, decus atque virtus,

Qui, super cæli sólio corúscans,

Tótius mundi sériem gubérnat,

Trinus et unus.

Amen.

Psalmi cum lectionibus {Antiphonæ ex Psalterio secundum tempora}

Nocturnus I.

Ant. Dóminus de cælo * prospéxit super fílios hóminum.

Psalmus 13 [1]

13:1 Dixit insípiens in corde suo: * non est Deus.

13:1 Corrúpti sunt, et abominábiles facti sunt in stúdiis suis: * non est qui fáciat bonum, non est usque ad unum.

13:2 Dóminus de cælo prospéxit super fílios hóminum, * ut vídeat si est intéllegens, aut requírens Deum.

13:3 Omnes declinavérunt, simul inútiles facti sunt: * non est qui fáciat bonum, non est usque ad unum.

13:3 Sepúlcrum patens est guttur eórum: † linguis suis dolóse agébant * venénum áspidum sub lábiis eórum.

13:3 Quorum os maledictióne et amaritúdine plenum est: * velóces pedes eórum ad effundéndum sánguinem.

13:3 Contrítio et infelícitas in viis eórum, † et viam pacis non cognovérunt: * non est timor Dei ante óculos eórum.

13:4 Nonne cognóscent omnes qui operántur iniquitátem, * qui dévorant plebem meam sicut escam panis?

13:5 Dóminum non invocavérunt, * illic trepidavérunt timóre, ubi non erat timor.

13:6 Quóniam Dóminus in generatióne justa est, † consílium ínopis confudístis: * quóniam Dóminus spes ejus est.

13:7 Quis dabit ex Sion salutáre Israël? * cum avérterit Dóminus captivitátem plebis suæ, exsultábit Jacob, et lætábitur Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dóminus de cælo prospéxit super fílios hóminum.

Ant. Qui operátur justítiam * requiéscet in monte sancto tuo, Dómine.

Psalmus 14 [2]

14:1 Dómine, quis habitábit in tabernáculo tuo? * aut quis requiéscet in monte sancto tuo?

14:2 Qui ingréditur sine mácula, * et operátur justítiam:

14:3 Qui lóquitur veritátem in corde suo, * qui non egit dolum in lingua sua:

14:3 Nec fecit próximo suo malum, * et oppróbrium non accépit advérsus próximos suos.

14:4 Ad níhilum dedúctus est in conspéctu ejus malígnus: * timéntes autem Dóminum gloríficat:

14:4 Qui jurat próximo suo, et non décipit, * qui pecúniam suam non dedit ad usúram, et múnera super innocéntem non accépit.

14:5 Qui facit hæc: * non movébitur in ætérnum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Qui operátur justítiam requiéscet in monte sancto tuo, Dómine.

Ant. Inclína, Dómine, * aurem tuam mihi, et exáudi verba mea.

Psalmus 16 [3]

16:1 Exáudi, Dómine, justítiam meam: * inténde deprecatiónem meam.

16:1 Áuribus pércipe oratiónem meam, * non in lábiis dolósis.

16:2 De vultu tuo judícium meum pródeat: * óculi tui vídeant æquitátes.

16:3 Probásti cor meum, et visitásti nocte: * igne me examinásti, et non est invénta in me iníquitas.

16:4 Ut non loquátur os meum ópera hóminum: * propter verba labiórum tuórum ego custodívi vias duras.

16:5 Pérfice gressus meos in sémitis tuis: * ut non moveántur vestígia mea.

16:6 Ego clamávi, quóniam exaudísti me, Deus: * inclína aurem tuam mihi, et exáudi verba mea.

16:7 Mirífica misericórdias tuas, * qui salvos facis sperántes in te.

16:8 A resisténtibus déxteræ tuæ custódi me, * ut pupíllam óculi.

16:8 Sub umbra alárum tuárum prótege me: * a fácie impiórum qui me afflixérunt.

16:9 Inimíci mei ánimam meam circumdedérunt, † ádipem suum conclusérunt: * os eórum locútum est supérbiam.

16:11 Proiciéntes me nunc circumdedérunt me: * óculos suos statuérunt declináre in terram.

16:12 Suscepérunt me sicut leo parátus ad prædam: * et sicut cátulus leónis hábitans in ábditis.

16:13 Exsúrge, Dómine, prǽveni eum, et supplánta eum: * éripe ánimam meam ab ímpio, frámeam tuam ab inimícis manus tuæ.

16:14 Dómine, a paucis de terra dívide eos in vita eórum: * de abscónditis tuis adimplétus est venter eórum.

16:14 Saturáti sunt fíliis: * et dimisérunt relíquias suas párvulis suis.

16:15 Ego autem in justítia apparébo conspéctui tuo: * satiábor cum apparúerit glória tua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Inclína, Dómine, aurem tuam mihi, et exáudi verba mea.

℣. Mirífica Dómine misericórdias tuas.

℟. Qui salvos facis sperántes in te.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Exáudi, Dómine Jesu Christe, preces servórum tuórum, et miserére nobis: Qui cum Patre et Spíritu Sancto vivis et regnas in sǽcula sæculórum.

℟. Amen.

℣. Jube, domne, benedícere.

Benedictio. Benedictióne perpétua benedícat nos Pater ætérnus.

℟. Amen.

Lectio 1

De libro secúndo Regum

2 Reg 2:1-4

1 Igitur post hæc consúluit David Dóminum dicens: Num ascéndam in unam de civitátibus Juda? Et ait Dóminus ad eum: Ascénde. Dixítque David: Quo ascéndam? Et respóndit ei: In Hebron.

2 Ascéndit ergo David et duæ uxóres ejus Achínoam Jezrahelítes et Abígail uxor Nabal Carméli;

3 Sed et viros, qui erant cum eo, duxit David síngulos cum domo sua; et mansérunt in óppidis Hebron.

4 Venerúntque viri Juda, et unxérunt ibi David, ut regnáret super domum Juda.

℣. Tu autem, Dómine, miserére nobis.

℟. Deo grátias.

℟. Recordáre, Dómine, testaménti tui, et dic Angelo percutiénti: Cesset jam manus tua,

* Ut non desolétur terra, et ne perdas omnem ánimam vivam.

℣. Ego sum qui peccávi, ego qui iníque egi: isti qui oves sunt, quid fecérunt? Avertátur, óbsecro, furor tuus, Dómine, a pópulo tuo.

℟. Ut non desolétur terra, et ne perdas omnem ánimam vivam.

℣. Jube, domne, benedícere.

Benedictio. Unigénitus Dei Fílius nos benedícere et adjuváre dignétur.

℟. Amen.

Lectio 2

2 Reg 2:4-7

4 Et nuntiátum est David, quod viri Jabes Gálaad sepelíssent Saul.

5 Misit ergo David núntios ad viros Jabes Gálaad dixítque ad eos: Benedícti vos a Dómino, qui fecístis misericórdiam hanc cum dómino vestro Saul, et sepelístis eum.

6 Et nunc retríbuet vobis quidem Dóminus misericórdiam et veritátem, sed et ego reddam grátiam, eo quod fecístis verbum istud.

7 Conforténtur manus vestræ et estóte fílii fortitúdinis; licet enim mórtuus sit dóminus vester Saul, tamen me unxit domus Juda in regem sibi.

℣. Tu autem, Dómine, miserére nobis.

℟. Deo grátias.

℟. Exaudísti, Dómine, oratiónem servi tui, ut ædificárem templum nómini tuo:

* Bénedic et sanctífica domum istam in sempitérnum, Deus Israël.

℣. Dómine, qui custódis pactum cum servis tuis, qui ámbulant coram te in toto corde suo.

℟. Bénedic et sanctífica domum istam in sempitérnum, Deus Israël.

℣. Jube, domne, benedícere.

Benedictio. Spíritus Sancti grátia illúminet sensus et corda nostra.

℟. Amen.

Lectio 3

2 Reg 2:8-11

8 Abner autem fílius Ner, princeps exércitus Saul, tulit Isboseth fílium Saul, et circumdúxit eum per castra,

9 Regémque constítuit super Gálaad, et super Géssuri, et super Jézrahel, et super Ephraim, et super Bénjamin, et super Israël univérsum.

10 Quadragínta annórum erat Isboseth fílius Saul cum regnáre cœpísset super Israël, et duóbus annis regnávit. Sola autem domus Juda sequebátur David.

11 Et fuit númerus diérum, quos commorátus est David ímperans in Hebron super domum Juda, septem annórum et sex ménsium.

℣. Tu autem, Dómine, miserére nobis.

℟. Deo grátias.

℟. Audi, Dómine, hymnum et oratiónem, quam servus tuus orat coram te hódie, ut sint óculi tui apérti, et aures tuæ inténtæ,

* Super domum istam die ac nocte.

℣. Réspice, Dómine, de sanctuário tuo, et de excélso cælórum habitáculo.

℟. Super domum istam die ac nocte.

℣. Glória Patri, et Fílio, * et Spirítui Sancto.

℟. Super domum istam die ac nocte.

Nocturnus II.

Ant. Díligam te, * Dómine, virtus mea.

Psalmus 17(2-16b) [4]

17:2 Díligam te, Dómine, fortitúdo mea: * Dóminus firmaméntum meum, et refúgium meum, et liberátor meus.

17:3 Deus meus adjútor meus, * et sperábo in eum.

17:3 Protéctor meus, et cornu salútis meæ, * et suscéptor meus.

17:4 Laudans invocábo Dóminum: * et ab inimícis meis salvus ero.

17:5 Circumdedérunt me dolóres mortis: * et torréntes iniquitátis conturbavérunt me.

17:6 Dolóres inférni circumdedérunt me: * præoccupavérunt me láquei mortis.

17:7 In tribulatióne mea invocávi Dóminum, * et ad Deum meum clamávi.

17:7 Et exaudívit de templo sancto suo vocem meam: * et clamor meus in conspéctu ejus, introívit in aures ejus.

17:8 Commóta est, et contrémuit terra: * fundaménta móntium conturbáta sunt, et commóta sunt, quóniam irátus est eis.

17:9 Ascéndit fumus in ira ejus: † et ignis a fácie ejus exársit: * carbónes succénsi sunt ab eo.

17:10 Inclinávit cælos, et descéndit: * et calígo sub pédibus ejus.

17:11 Et ascéndit super Chérubim, et volávit: * volávit super pennas ventórum.

17:12 Et pósuit ténebras latíbulum suum, † in circúitu ejus tabernáculum ejus: * tenebrósa aqua in núbibus áëris.

17:13 Præ fulgóre in conspéctu ejus nubes transiérunt, * grando et carbónes ignis.

17:14 Et intónuit de cælo Dóminus, † et Altíssimus dedit vocem suam: * grando et carbónes ignis.

17:15 Et misit sagíttas suas, et dissipávit eos: * fúlgura multiplicávit, et conturbávit eos.

17:16 Et apparuérunt fontes aquárum, * et reveláta sunt fundaménta orbis terrárum:

17:16 Ab increpatióne tua, Dómine, * ab inspiratióne spíritus iræ tuæ.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Díligam te, Dómine, virtus mea.

Ant. Retríbuet mihi Dóminus * secúndum justítiam meam.

Psalmus 17(17-35) [5]

17:17 Misit de summo, et accépit me: * et assúmpsit me de aquis multis.

17:18 Erípuit me de inimícis meis fortíssimis, † et ab his qui odérunt me: * quóniam confortáti sunt super me.

17:19 Prævenérunt me in die afflictiónis meæ: * et factus est Dóminus protéctor meus.

17:20 Et edúxit me in latitúdinem: * salvum me fecit, quóniam vóluit me.

17:21 Et retríbuet mihi Dóminus secúndum justítiam meam: * et secúndum puritátem mánuum meárum retríbuet mihi:

17:22 Quia custodívi vias Dómini, * nec ímpie gessi a Deo meo.

17:23 Quóniam ómnia judícia ejus in conspéctu meo: * et justítias ejus non répuli a me.

17:24 Et ero immaculátus cum eo: * et observábo me ab iniquitáte mea.

17:25 Et retríbuet mihi Dóminus secúndum justítiam meam: * et secúndum puritátem mánuum meárum in conspéctu oculórum ejus.

17:26 Cum sancto sanctus eris, * et cum viro innocénte ínnocens eris:

17:27 Et cum elécto eléctus eris: * et cum pervérso pervertéris.

17:28 Quóniam tu pópulum húmilem salvum fácies: * et óculos superbórum humiliábis.

17:29 Quóniam tu illúminas lucérnam meam, Dómine: * Deus meus, illúmina ténebras meas.

17:30 Quóniam in te erípiar a tentatióne, * et in Deo meo transgrédiar murum.

17:31 Deus meus, impollúta via ejus: † elóquia Dómini igne examináta: * protéctor est ómnium sperántium in se.

17:32 Quóniam quis Deus præter Dóminum? * aut quis Deus præter Deum nostrum?

17:33 Deus, qui præcínxit me virtúte: * et pósuit immaculátam viam meam.

17:34 Qui perfécit pedes meos tamquam cervórum, * et super excélsa státuens me.

17:35 Qui docet manus meas ad prǽlium: * et posuísti, ut arcum ǽreum, brácchia mea.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Retríbuet mihi Dóminus secúndum justítiam meam.

Ant. Vivit Dóminus * et benedíctus Deus salútis meæ.

Psalmus 17(36a-51) [6]

17:36 Et dedísti mihi protectiónem salútis tuæ: * et déxtera tua suscépit me:

17:36 Et disciplína tua corréxit me in finem: * et disciplína tua ipsa me docébit.

17:37 Dilatásti gressus meos subtus me: * et non sunt infirmáta vestígia mea:

17:38 Pérsequar inimícos meos et comprehéndam illos: * et non convértar, donec defíciant.

17:39 Confríngam illos, nec póterunt stare: * cadent subtus pedes meos.

17:40 Et præcinxísti me virtúte ad bellum: * et supplantásti insurgéntes in me subtus me.

17:41 Et inimícos meos dedísti mihi dorsum, * et odiéntes me disperdidísti.

17:42 Clamavérunt, nec erat qui salvos fáceret ad Dóminum: * nec exaudívit eos.

17:43 Et commínuam eos, ut púlverem ante fáciem venti: * ut lutum plateárum delébo eos.

17:44 Erípies me de contradictiónibus pópuli: * constítues me in caput géntium.

17:45 Pópulus quem non cognóvi servívit mihi: * in audítu auris obedívit mihi.

17:46 Fílii aliéni mentíti sunt mihi, * fílii aliéni inveteráti sunt, et claudicavérunt a sémitis suis.

17:47 Vivit Dóminus, et benedíctus Deus meus: * et exaltétur Deus salútis meæ.

17:48 Deus, qui das vindíctas mihi, et subdis pópulos sub me: * liberátor meus de inimícis meis iracúndis.

17:49 Et ab insurgéntibus in me exaltábis me: * a viro iníquo erípies me.

17:50 Proptérea confitébor tibi in natiónibus, Dómine: * et nómini tuo psalmum dicam.

17:51 Magníficans salútes Regis ejus, † et fáciens misericórdiam Christo suo David: * et sémini ejus usque in sǽculum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Vivit Dóminus et benedíctus Deus salútis meæ.

℣. Confitébor tibi in natiónibus, Dómine.

℟. Et nómini tuo psalmum dicam.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Ipsíus píetas et misericórdia nos ádjuvet, qui cum Patre et Spíritu Sancto vivit et regnat in sǽcula sæculórum.

℟. Amen.

℣. Jube, domne, benedícere.

Benedictio. Deus Pater omnípotens sit nobis propítius et clemens.

℟. Amen.

Lectio 4

Aloisius, Ferdinandi Gonzagæ Castellionis Stiverorum marchionis filius, festinato propter vitæ periculum baptismo, prius cælo quam terris nasci visus, primam illam gratiam tam constanter retinuit, ut in ea confirmatus crederetur. A primo rationis usu, quo se Deo statim obtulit, vitam duxit quotidie sanctiorem. Novennis Florentiæ ante aram beatæ Virginis, quam parentis loco semper habuit, perpetuam virginitatem vovit: eamque, insigni Dei beneficio, nulla mentis aut corporis pugna tentatam servavit. Reliquas animi perturbationes cœpit ætate illa tam fortiter comprimere, ut ne primo quidem earum motu deínde incitaretur. Sensus etiam, oculos præcipue, ita cohibuit, ut non modo illos numquam in faciem intenderit Mariæ Austriacæ, quam plures annos inter honorarios Hispaniarum principis ephebos fere quotidie salutavit; sed a matris étiam vultu contineret: homo propterea sine carne, aut angelus in carne merito appellatus.

℣. Tu autem, Dómine, miserére nobis.

℟. Deo grátias.

℟. Honéstum fecit illum Dóminus, et custodívit eum ab inimícis, et a seductóribus tutávit illum:

* Et dedit illi claritátem ætérnam.

℣. Justum dedúxit Dóminus per vias rectas, et osténdit illi regnum Dei.

℟. Et dedit illi claritátem ætérnam.

℣. Jube, domne, benedícere.

Benedictio. Christus perpétuæ det nobis gáudia vitæ.

℟. Amen.

Lectio 5

Adjecit sensuum custodiæ corporis cruciatum. Tria singulis hebdomadis jejunia, eaque plerumque modico pane et aqua tolerabat, quamquam perpetuum fuísse per id tempus ipsius jejunium videri potest, cum ejus prandia ferme vix unciam æquarent. Sæpe étiam ter in die se funibus aut catenis cruentabat: flagella quandoque canum loris, cilicia equorum calcaribus supplevit. Mollem lectulum clam injectis asserum fragmentis asperabat, eo étiam ut citius ad orandum excitaretur, magnam quippe noctis partem, summa étiam hieme, solo tectus indusio, positis humi genibus, vel præ languore jacens ac pronus, in cælestium contemplatione traducebat. Interdiu quoque tres, quatuor, quinque horas in ea perstabat immotus, donec unam saltem animo nusquam distracto percurrisset. Cujus constantiæ præmium fuit stabilitas mentis inter orandum alio non vagantis, immo perpetua velut extasi in Deo defixæ. Ei demum ut unice adhæreret, victo post triennale acerrimum certamen patre, et aviti principatus jure in fratrem translato, societati Jesu, ad quam cælesti voce Matriti fuerat accitus, Romæ se adjunxit.

℣. Tu autem, Dómine, miserére nobis.

℟. Deo grátias.

℟. Amávit eum Dóminus, et ornávit eum: stolam glóriæ índuit eum,

* Et ad portas paradísi coronávit eum.

℣. Índuit eum Dóminus lorícam fídei, et ornávit eum.

℟. Et ad portas paradísi coronávit eum.

℣. Jube, domne, benedícere.

Benedictio. Ignem sui amóris accéndat Deus in córdibus nostris.

℟. Amen.

Lectio 6

In tirocinio ipso virtutum omnium magister haberi cœpit, Exactissima in eo erat legum étiam minimarum custodia, mundi contemptus singularis implacabile odium sui Dei vero amor tam ardens, ut corpus étiam sensim absumeret, Jussus propterea mentem a divinis rebus tantisper avertere, occurrentem sibi ubique Deum irrito conatu fugiebat. Mira étiam proximos caritate amplexus, in publicis, quibus alacriter ministrabat, nosocomiis, contagiosam luem traxit, Qua lente consumptus, die quem prædixerat, undecimo Kalendas Julii, ætatis anno quarto et vigesimo jam inchoato, cum antea flagellis cædi, atque humi stratus mori postulasset, migravit in cælum, Ibi eum sancta Maria Magdalena de Pazzis tanta frui gloria, Deo monstrante, vidit, quantam vix esse in cælo credidisset; ipsumque sanctimonia insignem, et caritate Martyrem incognitum fuísse prædicavit, Multis étiam magnisque claruit miraculis, Quibus rite probatis, Benedictus decimus tertius Sanctorum fastis angelicum juvenum adscripsit, atque innocentiæ et castitatis exemplar simul et patronum studiosæ præsertim juventuti dedit.

℣. Tu autem, Dómine, miserére nobis.

℟. Deo grátias.

℟. Iste homo perfécit ómnia quæ locútus est ei Deus, et dixit ad eum: Ingrédere in réquiem meam:

* Quia te vidi justum coram me ex ómnibus géntibus.

℣. Iste est, qui contémpsit vitam mundi, et pervénit ad cæléstia regna.

℟. Quia te vidi justum coram me ex ómnibus géntibus.

℣. Glória Patri, et Fílio, * et Spirítui Sancto.

℟. Quia te vidi justum coram me ex ómnibus géntibus.

Nocturnus III.

Ant. Exáudiat te * Dóminus in die tribulatiónis. ‡

Psalmus 19 [7]

19:2 Exáudiat te Dóminus in die tribulatiónis: * ‡ prótegat te nomen Dei Jacob.

19:3 Mittat tibi auxílium de sancto: * et de Sion tueátur te.

19:4 Memor sit omnis sacrifícii tui: * et holocáustum tuum pingue fiat.

19:5 Tríbuat tibi secúndum cor tuum: * et omne consílium tuum confírmet.

19:6 Lætábimur in salutári tuo: * et in nómine Dei nostri magnificábimur.

19:7 Ímpleat Dóminus omnes petitiónes tuas: * nunc cognóvi quóniam salvum fecit Dóminus Christum suum.

19:7 Exáudiet illum de cælo sancto suo: * in potentátibus salus déxteræ ejus.

19:8 Hi in cúrribus, et hi in equis: * nos autem in nómine Dómini, Dei nostri invocábimus.

19:9 Ipsi obligáti sunt, et cecidérunt: * nos autem surréximus et erécti sumus.

19:10 Dómine, salvum fac regem: * et exáudi nos in die, qua invocavérimus te.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exáudiat te Dóminus in die tribulatiónis.

Ant. Dómine, * in virtúte tua lætábitur rex. ‡

Psalmus 20 [8]

20:2 Dómine, in virtúte tua lætábitur rex: * ‡ et super salutáre tuum exsultábit veheménter.

20:3 Desidérium cordis ejus tribuísti ei: * et voluntáte labiórum ejus non fraudásti eum.

20:4 Quóniam prævenísti eum in benedictiónibus dulcédinis: * posuísti in cápite ejus corónam de lápide pretióso.

20:5 Vitam pétiit a te: * et tribuísti ei longitúdinem diérum in sǽculum, et in sǽculum sǽculi.

20:6 Magna est glória ejus in salutári tuo: * glóriam et magnum decórem impónes super eum.

20:7 Quóniam dabis eum in benedictiónem in sǽculum sǽculi: * lætificábis eum in gáudio cum vultu tuo.

20:8 Quóniam rex sperat in Dómino: * et in misericórdia Altíssimi non commovébitur.

20:9 Inveniátur manus tua ómnibus inimícis tuis: * déxtera tua invéniat omnes, qui te odérunt.

20:10 Pones eos ut clíbanum ignis in témpore vultus tui: * Dóminus in ira sua conturbábit eos, et devorábit eos ignis.

20:11 Fructum eórum de terra perdes: * et semen eórum a fíliis hóminum.

20:12 Quóniam declinavérunt in te mala: * cogitavérunt consília, quæ non potuérunt stabilíre.

20:13 Quóniam pones eos dorsum: * in relíquiis tuis præparábis vultum eórum.

20:14 Exaltáre, Dómine, in virtúte tua: * cantábimus et psallémus virtútes tuas.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dómine, in virtúte tua lætábitur rex.

Ant. Exaltábo te, * Dómine, quóniam suscepísti me. ‡

Psalmus 29 [9]

29:2 Exaltábo te, Dómine, quóniam suscepísti me: * ‡ nec delectásti inimícos meos super me.

29:3 Dómine, Deus meus, clamávi ad te, * et sanásti me.

29:4 Dómine, eduxísti ab inférno ánimam meam: * salvásti me a descendéntibus in lacum.

29:5 Psállite Dómino, sancti ejus: * et confitémini memóriæ sanctitátis ejus.

29:6 Quóniam ira in indignatióne ejus: * et vita in voluntáte ejus.

29:6 Ad vésperum demorábitur fletus: * et ad matutínum lætítia.

29:7 Ego autem dixi in abundántia mea: * Non movébor in ætérnum.

29:8 Dómine, in voluntáte tua, * præstitísti decóri meo virtútem.

29:8 Avertísti fáciem tuam a me, * et factus sum conturbátus.

29:9 Ad te, Dómine, clamábo: * et ad Deum meum deprecábor.

29:10 Quæ utílitas in sánguine meo, * dum descéndo in corruptiónem?

29:10 Numquid confitébitur tibi pulvis, * aut annuntiábit veritátem tuam?

29:11 Audívit Dóminus, et misértus est mei: * Dóminus factus est adjútor meus.

29:12 Convertísti planctum meum in gáudium mihi: * conscidísti saccum meum, et circumdedísti me lætítia:

29:13 Ut cantet tibi glória mea, et non compúngar: * Dómine, Deus meus, in ætérnum confitébor tibi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exaltábo te, Dómine, quóniam suscepísti me.

℣. Psállite Dómino sancti ejus.

℟. Et confitémini memóriæ sanctitátis ejus.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. A vínculis peccatórum nostrórum absólvat nos omnípotens et miséricors Dóminus.

℟. Amen.

℣. Jube, domne, benedícere.

Benedictio. Evangélica léctio sit nobis salus et protéctio.

℟. Amen.

Lectio 7

Léctio sancti Evangélii secúndum Matthǽum

Matt 22:29-40

In illo témpore: Respondens Jesus ait Sadducæis: Erratis nescientes Scripturas, neque virtutem Dei. In resurrectione enim neque nubent, neque nubentur: sed erunt sicut Angeli Dei in cælo. Et réliqua.

Homilia sancti Joannis Chrysostomi

Liber de Virginitate

Virginitas est bona: id ego quoque fateor. Atqui nuptiis étiam melior et istud tibi assentior: ac si libet, illud adjungam, tanto nuptiis eam præstare, quanto cælum terræ, quanto hominibus Angeli antecellunt: ac, si quid præterea addendum est, étiam magis. Nam si neque nubunt Angeli, neque uxorem ducunt, non étiam carne et sanguine coagmentati sunt: in terris præterea non commorantur, non cupiditatum aut libidinum perturbationibus sunt obnoxii; non cibi indigent, aut potus; non sunt ejusmodi, ut eos dulcis sonus, aut cantus mollis, aut præclara species possit allicere; nulla denique ejus generis illecebra capiuntur.

℣. Tu autem, Dómine, miserére nobis.

℟. Deo grátias.

℟. Iste est qui ante Deum magnas virtútes operátus est, et de omni corde suo laudávit Dóminum:

* Ipse intercédat pro peccátis ómnium populórum.

℣. Ecce homo sine queréla, verus Dei cultor, ábstinens se ab omni ópere malo, et pérmanens in innocéntia sua.

℟. Ipse intercédat pro peccátis ómnium populórum.

℣. Jube, domne, benedícere.

Benedictio. Cujus festum cólimus, ipse intercédat pro nobis ad Dóminum.

℟. Amen.

Lectio 8

At humánum genus cum natura beatis illis mentibus inferius sit, omni vi studioque contendit, ut, quoad ejus fieri potest, illas assequatur. Quomodo? Non nubunt Angeli: at neque étiam virgo. Assistentes illi semper ad Deum, eidem inserviunt; et istud ipsum virgo. Quod si virgines, quamdiu corporis onere deprimuntur, quemadmodum Angeli in cælum nequeunt ascendere, illud eo vel maximo solatio compensant, quod modo spiritu et corpore sancti sint, cæli Regem recipiunt. Videsne virginitatis præstantiam? quomodo terrarum incolas sic afficiat, ut qui corpore vestiti sunt, eos incorporeis mentibus exæquet?

℣. Tu autem, Dómine, miserére nobis.

℟. Deo grátias.

℟. Sint lumbi vestri præcíncti, et lucérnæ ardéntes in mánibus vestris:

* Et vos símiles homínibus exspectántibus dóminum suum, quando revertátur a núptiis.

℣. Vigiláte ergo, quia nescítis qua hora Dóminus vester ventúrus sit.

℟. Et vos símiles homínibus exspectántibus dóminum suum, quando revertátur a núptiis.

℣. Glória Patri, et Fílio, * et Spirítui Sancto.

℟. Et vos símiles homínibus exspectántibus dóminum suum, quando revertátur a núptiis.

℣. Jube, domne, benedícere.

Benedictio. Ad societátem cívium supernórum perdúcat nos Rex Angelórum.

℟. Amen.

Lectio 9

Qua enim, quæso, re differebant ab Angelis Elias, Eliseus, Joannes, veri hi virginitatis amatores? Nulla, nisi quod mortali natura constabant. Nam cetera si quis diligenter inquirat, hi nihilo minus affecti reperientur, quam beatæ illæ mentes: et idipsum quo inferiore conditione videntur esse, in magna est eorum laude ponendum. Ut enim terrarum incolæ, et ii qui essent mortali natura, possent ad illam virtutem vi et contentione pervenire; vide quanta eos fortitudine, quanta vitæ ratione præditos fuísse oporteat.

℣. Tu autem, Dómine, miserére nobis.

℟. Deo grátias.

Te Deum

Te Deum laudámus: * te Dóminum confitémur.

Te ætérnum Patrem * omnis terra venerátur.

Tibi omnes Ángeli, * tibi Cæli, et univérsæ Potestátes:

Tibi Chérubim et Séraphim * incessábili voce proclámant:

Fit reverentia Sanctus, Sanctus, Sanctus * Dóminus Deus Sábaoth.

Pleni sunt cæli et terra * majestátis glóriæ tuæ.

Te gloriósus * Apostolórum chorus,

Te Prophetárum * laudábilis númerus,

Te Mártyrum candidátus * laudat exércitus.

Te per orbem terrárum * sancta confitétur Ecclésia,

Patrem * imménsæ majestátis;

Venerándum tuum verum * et únicum Fílium;

Sanctum quoque * Paráclitum Spíritum.

Tu Rex glóriæ, * Christe.

Tu Patris * sempitérnus es Fílius.

Fit reverentia Tu, ad liberándum susceptúrus hóminem: * non horruísti Vírginis úterum.

Tu, devícto mortis acúleo, * aperuísti credéntibus regna cælórum.

Tu ad déxteram Dei sedes, * in glória Patris.

Judex créderis * esse ventúrus.

Sequens versus dicitur flexis genibus Te ergo quǽsumus, tuis fámulis súbveni, * quos pretióso sánguine redemísti.

Ætérna fac cum Sanctis tuis * in glória numerári.

Salvum fac pópulum tuum, Dómine, * et bénedic hereditáti tuæ.

Et rege eos, * et extólle illos usque in ætérnum.

Per síngulos dies * benedícimus te.

Fit reverentia, secundum consuetudinem Et laudámus nomen tuum in sǽculum, * et in sǽculum sǽculi.

Dignáre, Dómine, die isto * sine peccáto nos custodíre.

Miserére nostri, Dómine, * miserére nostri.

Fiat misericórdia tua, Dómine, super nos, * quemádmodum sperávimus in te.

In te, Dómine, sperávi: * non confúndar in ætérnum.

Reliqua omittuntur, nisi separandæ sint.

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Cæléstium donórum distribútor, Deus, qui in angélico júvene Aloísio miram vitæ innocéntiam pari cum pœniténtia sociásti: ejus méritis et précibus concéde; ut, innocéntem non secúti, pœniténtem imitémur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Laudes

Incipit

Si Matutinum a Laudibus separatur, tunc dicitur secreto:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Secus absolute incipiuntur, ut sequitur:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Psalterio secundum diem}

Ant. Jubiláte * Deo in voce exsultatiónis.

Psalmus 46 [1]

46:2 Omnes gentes, pláudite mánibus: * jubiláte Deo in voce exsultatiónis.

46:3 Quóniam Dóminus excélsus, terríbilis: * Rex magnus super omnem terram.

46:4 Subjécit pópulos nobis: * et gentes sub pédibus nostris.

46:5 Elégit nobis hereditátem suam: * spéciem Jacob, quam diléxit.

46:6 Ascéndit Deus in júbilo: * et Dóminus in voce tubæ.

46:7 Psállite Deo nostro, psállite: * psállite Regi nostro, psállite.

46:8 Quóniam Rex omnis terræ Deus: * psállite sapiénter.

46:9 Regnábit Deus super gentes: * Deus sedet super sedem sanctam suam.

46:10 Príncipes populórum congregáti sunt cum Deo Ábraham: * quóniam dii fortes terræ veheménter eleváti sunt.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Jubiláte Deo in voce exsultatiónis.

Ant. Inténde * voci oratiónis meæ, Rex meus et Deus meus.

Psalmus 5 [2]

5:2 Verba mea áuribus pércipe, Dómine, * intéllege clamórem meum.

5:3 Inténde voci oratiónis meæ, * Rex meus et Deus meus.

5:4 Quóniam ad te orábo: * Dómine, mane exáudies vocem meam.

5:5 Mane astábo tibi et vidébo: * quóniam non Deus volens iniquitátem tu es.

5:6 Neque habitábit juxta te malígnus: * neque permanébunt injústi ante óculos tuos.

5:7 Odísti omnes, qui operántur iniquitátem: * perdes omnes, qui loquúntur mendácium.

5:7 Virum sánguinum et dolósum abominábitur Dóminus: * ego autem in multitúdine misericórdiæ tuæ.

5:8 Introíbo in domum tuam: * adorábo ad templum sanctum tuum in timóre tuo.

5:9 Dómine, deduc me in justítia tua: * propter inimícos meos dírige in conspéctu tuo viam meam.

5:10 Quóniam non est in ore eórum véritas: * cor eórum vanum est.

5:11 Sepúlcrum patens est guttur eórum, † linguis suis dolóse agébant, * júdica illos, Deus.

5:11 Décidant a cogitatiónibus suis, † secúndum multitúdinem impietátum eórum expélle eos, * quóniam irritavérunt te, Dómine.

5:12 Et læténtur omnes, qui sperant in te, * in ætérnum exsultábunt: et habitábis in eis.

5:12 Et gloriabúntur in te omnes, qui díligunt nomen tuum, * quóniam tu benedíces justo.

5:13 Dómine, ut scuto bonæ voluntátis tuæ * coronásti nos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Inténde voci oratiónis meæ, Rex meus et Deus meus.

Ant. Deus majestátis * intónuit: afférte glóriam nómini ejus.

Psalmus 28 [3]

28:1 Afférte Dómino, fílii Dei: * afférte Dómino fílios aríetum.

28:2 Afférte Dómino glóriam et honórem, afférte Dómino glóriam nómini ejus: * adoráte Dóminum in átrio sancto ejus.

28:3 Vox Dómini super aquas, Deus majestátis intónuit: * Dóminus super aquas multas.

28:4 Vox Dómini in virtúte: * vox Dómini in magnificéntia.

28:5 Vox Dómini confringéntis cedros: * et confrínget Dóminus cedros Líbani:

28:6 Et commínuet eas tamquam vítulum Líbani: * et diléctus quemádmodum fílius unicórnium.

28:7 Vox Dómini intercidéntis flammam ignis: * vox Dómini concutiéntis desértum: et commovébit Dóminus desértum Cades.

28:9 Vox Dómini præparántis cervos, et revelábit condénsa: * et in templo ejus omnes dicent glóriam.

28:10 Dóminus dilúvium inhabitáre facit: * et sedébit Dóminus Rex in ætérnum.

28:11 Dóminus virtútem pópulo suo dabit: * Dóminus benedícet pópulo suo in pace.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Deus majestátis intónuit: afférte glóriam nómini ejus.

Ant. Laudámus nomen tuum * ínclitum, Deus noster.

Canticum David [4]

1 Par. 29:10-13

29:10 Benedíctus es, Dómine, Deus Israël patris nostri, * ab ætérno in ætérnum.

29:11 Tua est, Dómine, magnificéntia, et poténtia, * et glória, atque victória:

29:11 Et tibi laus: * cuncta enim quæ in cælo sunt, et in terra, tua sunt:

29:11 Tuum, Dómine, regnum, * et tu es super omnes príncipes.

29:12 Tuæ divítiæ, et tua est glória: * tu domináris ómnium,

29:12 In manu tua virtus et poténtia: * in manu tua magnitúdo, et impérium ómnium.

29:13 Nunc ígitur, Deus noster, confitémur tibi, * et laudámus nomen tuum ínclitum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Laudámus nomen tuum ínclitum, Deus noster.

Ant. Laudáte * Dóminum omnes gentes. ‡

Psalmus 116 [5]

116:1 Laudáte Dóminum, omnes gentes: * ‡ laudáte eum, omnes pópuli:

116:2 Quóniam confirmáta est super nos misericórdia ejus: * et véritas Dómini manet in ætérnum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Laudáte Dóminum omnes gentes.

Capitulum Hymnus Versus {ex Commune aut Festo}

Sir 31:8-9

Beátus vir, qui invéntus est sine mácula, et qui post aurum non ábiit, nec sperávit in pecúnia et thesáuris. Quis est hic, et laudábimus eum? fecit enim mirabília in vita sua.

℟. Deo grátias.

Hymnus

Jesu, coróna célsior,

Et véritas sublímior,

Qui confiténti sérvulo

Reddis perénne prǽmium:

Da supplicánti cœ́tui,

Hujus rogátu, nóxii

Remissiónem críminis,

Rumpéndo nexum vínculi.

Anni revérso témpore,

Dies refúlsit lúmine,

Quo Sanctus hic de córpore

Migrávit inter sídera.

Hic vana terræ gáudia,

Et luculénta prǽdia,

Pollúta sorde députans,

Ovans tenet cæléstia.

Te, Christe, Rex piíssime,

Hic confiténdo júgiter,

Calcávit artes dǽmonum,

Sævúmque avérni príncipem.

Virtúte clarus, et fide,

Confessióne sédulus,

Jejúna membra déferens,

Dapes supérnas óbtinet.

Proínde te piíssime

Precámur omnes súpplices:

Nobis ut hujus grátia

Pœnas remíttas débitas.

Patri perénnis glória,

Natóque Patris único,

Sanctóque sit Paráclito,

Per omne semper sǽculum.

Amen.

℣. Justum dedúxit Dóminus per vias rectas.

℟. Et osténdit illi regnum Dei.

Canticum: Benedictus {Antiphona ex Proprio Sanctorum}

Ant. Euge, serve bone * et fidélis, quia in pauca fuísti fidélis, supra multa te constítuam, intra in gáudium Dómini tui.

Canticum Zachariæ

Luc. 1:68-79

1:68 Benedíctus ✠ Dóminus, Deus Israël: * quia visitávit, et fecit redemptiónem plebis suæ:

1:69 Et eréxit cornu salútis nobis: * in domo David, púeri sui.

1:70 Sicut locútus est per os sanctórum, * qui a sǽculo sunt, prophetárum ejus:

1:71 Salútem ex inimícis nostris, * et de manu ómnium, qui odérunt nos.

1:72 Ad faciéndam misericórdiam cum pátribus nostris: * et memorári testaménti sui sancti.

1:73 Jusjurándum, quod jurávit ad Ábraham patrem nostrum, * datúrum se nobis:

1:74 Ut sine timóre, de manu inimicórum nostrórum liberáti, * serviámus illi.

1:75 In sanctitáte, et justítia coram ipso, * ómnibus diébus nostris.

1:76 Et tu, puer, Prophéta Altíssimi vocáberis: * præíbis enim ante fáciem Dómini, paráre vias ejus:

1:77 Ad dandam sciéntiam salútis plebi ejus: * in remissiónem peccatórum eórum:

1:78 Per víscera misericórdiæ Dei nostri: * in quibus visitávit nos, óriens ex alto:

1:79 Illumináre his, qui in ténebris, et in umbra mortis sedent: * ad dirigéndos pedes nostros in viam pacis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Euge, serve bone et fidélis, quia in pauca fuísti fidélis, supra multa te constítuam, intra in gáudium Dómini tui.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Cæléstium donórum distribútor, Deus, qui in angélico júvene Aloísio miram vitæ innocéntiam pari cum pœniténtia sociásti: ejus méritis et précibus concéde; ut, innocéntem non secúti, pœniténtem imitémur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

℣. Dóminus det nobis suam pacem.

℟. Et vitam ætérnam. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Ad Primam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Jam lucis orto sídere,

Deum precémur súpplices,

Ut in diúrnis áctibus

Nos servet a nocéntibus.

Linguam refrénans témperet,

Ne litis horror ínsonet:

Visum fovéndo cóntegat,

Ne vanitátes háuriat.

Sint pura cordis íntima,

Absístat et vecórdia;

Carnis terat supérbiam

Potus cibíque párcitas.

Ut, cum dies abscésserit,

Noctémque sors redúxerit,

Mundi per abstinéntiam

Ipsi canámus glóriam.

Deo Patri sit glória,

Ejúsque soli Fílio,

Cum Spíritu Paráclito,

Nunc et per omne sǽculum.

Amen.

Psalmi {ex Psalterio secundum diem}

Ant. Ínnocens mánibus.

Psalmus 23 [1]

23:1 Dómini est terra, et plenitúdo ejus: * orbis terrárum, et univérsi qui hábitant in eo.

23:2 Quia ipse super mária fundávit eum: * et super flúmina præparávit eum.

23:3 Quis ascéndet in montem Dómini? * aut quis stabit in loco sancto ejus?

23:4 Ínnocens mánibus et mundo corde, * qui non accépit in vano ánimam suam, nec jurávit in dolo próximo suo.

23:5 Hic accípiet benedictiónem a Dómino: * et misericórdiam a Deo, salutári suo.

23:6 Hæc est generátio quæréntium eum, * quæréntium fáciem Dei Jacob.

23:7 Attóllite portas, príncipes, vestras, et elevámini, portæ æternáles: * et introíbit Rex glóriæ.

23:8 Quis est iste Rex glóriæ? * Dóminus fortis et potens: Dóminus potens in prǽlio.

23:9 Attóllite portas, príncipes, vestras, et elevámini, portæ æternáles: * et introíbit Rex glóriæ.

23:10 Quis est iste Rex glóriæ? * Dóminus virtútum ipse est Rex glóriæ.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 18(2-7b) [2]

18:2 Cæli enárrant glóriam Dei: * et ópera mánuum ejus annúntiat firmaméntum.

18:3 Dies diéi erúctat verbum, * et nox nocti índicat sciéntiam.

18:4 Non sunt loquélæ, neque sermónes, * quorum non audiántur voces eórum.

18:5 In omnem terram exívit sonus eórum: * et in fines orbis terræ verba eórum.

18:6 In sole pósuit tabernáculum suum: * et ipse tamquam sponsus procédens de thálamo suo:

18:6 Exsultávit ut gigas ad curréndam viam, * a summo cælo egréssio ejus:

18:7 Et occúrsus ejus usque ad summum ejus: * nec est qui se abscóndat a calóre ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 18(8-15b) [3]

18:8 Lex Dómini immaculáta, convértens ánimas: * testimónium Dómini fidéle, sapiéntiam præstans párvulis.

18:9 Justítiæ Dómini rectæ, lætificántes corda: * præcéptum Dómini lúcidum, illúminans óculos.

18:10 Timor Dómini sanctus, pérmanens in sǽculum sǽculi: * judícia Dómini vera, justificáta in semetípsa.

18:11 Desiderabília super aurum et lápidem pretiósum multum: * et dulcióra super mel et favum.

18:12 Étenim servus tuus custódit ea, * in custodiéndis illis retribútio multa.

18:13 Delícta quis intéllegit? † ab occúltis meis munda me: * et ab aliénis parce servo tuo.

18:14 Si mei non fúerint domináti, tunc immaculátus ero: * et emundábor a delícto máximo.

18:15 Et erunt ut compláceant elóquia oris mei: * et meditátio cordis mei in conspéctu tuo semper.

18:15 Dómine, adjútor meus, * et redémptor meus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ínnocens mánibus et mundo corde ascéndet in montem Dómini.

Capitulum Responsorium Versus {ex Psalterio secundum diem}

1 Tim. 1:17

Regi sæculórum immortáli et invisíbili, soli Deo honor et glória in sǽcula sæculórum. Amen.

℟. Deo grátias.

℟.br. Christe, Fili Dei vivi, * Miserére nobis.

℟. Christe, Fili Dei vivi, * Miserére nobis.

℣. Qui sedes ad déxteram Patris.

℟. Miserére nobis.

℣. Glória Patri, et Fílio, * et Spirítui Sancto.

℟. Christe, Fili Dei vivi, * Miserére nobis.

℣. Exsúrge, Christe, ádjuva nos.

℟. Et líbera nos propter nomen tuum.

Preces Dominicales et Feriales{omittitur}

Preces Feriales{omittitur}

Preces Dominicales et Feriales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Dómine Deus omnípotens, qui ad princípium hujus diéi nos perveníre fecísti: tua nos hódie salva virtúte; ut in hac die ad nullum declinémus peccátum, sed semper ad tuam justítiam faciéndam nostra procédant elóquia, dirigántur cogitatiónes et ópera.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Martyrologium {anticip.}

Décimo Kaléndas Júlii Luna duodevicésima Anno Dómini 2027

Apud Nolam, Campániæ urbem, natális beáti Paulíni, Epíscopi et Confessóris, qui ex nobilíssimo et opulentíssimo factus est pro Christo pauper et húmilis, et, quod superérat, seípsum pro rediméndo víduæ fílio, quem Wándali, Campánia devastáta, captívum in Africam abdúxerant, in servitútem dedit. Cláruit autem non solum eruditióne et copiósa vitæ sanctitáte, sed étiam poténtia advérsus dǽmones; ejúsque præcláras laudes sancti Ambrósius, Hierónymus, Augustínus et Gregórius Papa scriptis suis celebrárunt. Ipsíus corpus, póstea Benevéntum et inde Romam translátum, tandem, Summi Pontíficis Pii Décimi jussu, Nolæ restitútum fuit.

Londíni, in Anglia, sancti Joánnis Fisher, Epíscopi Roffénsis et Cardinális, qui pro fide cathólica et Románi Pontíficis primátu, jubénte Henríco Octávo Rege, decollátus est.

In monte Ararath pássio sanctórum Mártyrum decem míllium, crucifixórum.

Verolámii, in Británnia, sancti Albáni Mártyris, qui, témpore Diocletiáni, pro Clérico hóspite, quem domi excéperat et a quo Christiánæ fídei præceptiónibus imbútus fúerat, seípsum, commutáta veste, trádidit; et hanc ob causam, post vérbera et acérba torménta, cápite plexus est. Passus est étiam cum illo unus de milítibus, qui, dum eum dúceret ad supplícium, in via convérsus est ad Christum, et mox, gládio decollátus, próprio sánguine méruit baptizári. Hoc autem nóbile sancti Albáni ac Sócii durátum pro Deo certámen sanctus Beda Venerábilis descrípsit.

Samaríæ, in Palæstína, sanctórum mille quadringentórum octogínta Mártyrum, qui, sub Rege Persárum Chósroa, pro Christi fide interfécti sunt.

Eódem die sancti Nicétæ, Romatiánæ civitátis Epíscopi, doctrína sanctísque móribus clari.

Neápoli, in Campánia, sancti Joánnis Epíscopi, quem beátus Paulínus, Epíscopus Nolanus, ad cæléstia regna vocávit.

In monastério Cluniacénsi, in Gállia, deposítio sanctæ Consórtiæ Vírginis.

Romæ beáti Innocéntii Papæ Quinti, ex Ordine Prædicatórum, Confessóris, qui ad tuéndam Ecclésiæ libertátem et Christianórum concórdiam suavi prudéntia adlaborávit. Cultum autem, ei exhíbitum, Leo Décimus tértius, Póntifex Máximus, ratum hábuit et confirmávit.

Item Romæ Translátio sancti Flávii Cleméntis, viri Consuláris et Mártyris; qui, sanctæ Plautíllæ frater ac beátæ Vírginis et Mártyris Fláviæ Domitíllæ avúnculus, a Domitiáno Imperatóre, quocum Consulátum gésserat, ob Christi fidem interémptus est. Ipsíus porro corpus, in Basílica sancti Cleméntis Papæ invéntum, ibídem solémni pompa recónditum est.

℣. Et álibi aliórum plurimórum sanctórum Mártyrum et Confessórum, atque sanctárum Vírginum.

℟. Deo grátias.

℣. Pretiósa in conspéctu Dómini.

℟. Mors Sanctórum ejus.

Sancta María et omnes Sancti intercédant pro nobis ad Dóminum, ut nos mereámur ab eo adjuvári et salvári, qui vivit et regnat in sǽcula sæculórum.

℟. Amen.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Réspice in servos tuos, Dómine, et in ópera tua, et dírige fílios eórum.

℟. Et sit splendor Dómini Dei nostri super nos, et ópera mánuum nostrárum dírige super nos, et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Orémus.

Dirígere et sanctificáre, régere et gubernáre dignáre, Dómine Deus, Rex cæli et terræ, hódie corda et córpora nostra, sensus, sermónes et actus nostros in lege tua, et in opéribus mandatórum tuórum: ut hic et in ætérnum, te auxiliánte, salvi et líberi esse mereámur, Salvátor mundi: Qui vivis et regnas in sǽcula sæculórum.

℟. Amen.

Lectio brevis {ex Commune aut Festo}

℣. Jube, domne, benedícere.

Benedictio. Dies et actus nostros in sua pace dispónat Dóminus omnípotens.

℟. Amen.

Sap 10:10

Justum dedúxit Dóminus per vias rectas, et osténdit illi regnum Dei, et dedit illi sciéntiam sanctórum: honestávit illum in labóribus, et complévit labóres illíus.

℣. Tu autem, Dómine, miserére nobis.

℟. Deo grátias.

Conclusio

℣. Adjutórium nostrum ✠ in nómine Dómini.

℟. Qui fecit cælum et terram.

℣. Benedícite.

℟. Deus.

Benedictio. Dóminus nos benedícat, ✠ et ab omni malo deféndat, et ad vitam perdúcat ætérnam. Et fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Tertiam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Nunc, Sancte, nobis, Spíritus,

Unum Patri cum Fílio,

Dignáre promptus íngeri

Nostro refúsus péctori.

Os, lingua, mens, sensus, vigor

Confessiónem pérsonent.

Flamméscat igne cáritas,

Accéndat ardor próximos.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Illuminátio mea.

Psalmus 26(1-6) [1]

26:1 Dóminus illuminátio mea, et salus mea, * quem timébo?

26:1 Dóminus protéctor vitæ meæ, * a quo trepidábo?

26:2 Dum apprópiant super me nocéntes, * ut edant carnes meas:

26:2 Qui tríbulant me inimíci mei, * ipsi infirmáti sunt, et cecidérunt.

26:3 Si consístant advérsum me castra, * non timébit cor meum.

26:3 Si exsúrgat advérsum me prǽlium, * in hoc ego sperábo.

26:4 Unam pétii a Dómino, hanc requíram, * ut inhábitem in domo Dómini ómnibus diébus vitæ meæ:

26:4 Ut vídeam voluptátem Dómini, * et vísitem templum ejus.

26:5 Quóniam abscóndit me in tabernáculo suo: * in die malórum protéxit me in abscóndito tabernáculi sui.

26:6 In petra exaltávit me: * et nunc exaltávit caput meum super inimícos meos.

26:6 Circuívi, et immolávi in tabernáculo ejus hóstiam vociferatiónis: * cantábo, et psalmum dicam Dómino.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 26(7-14) [2]

26:7 Exáudi, Dómine, vocem meam, qua clamávi ad te: * miserére mei, et exáudi me.

26:8 Tibi dixit cor meum, exquisívit te fácies mea: * fáciem tuam, Dómine, requíram.

26:9 Ne avértas fáciem tuam a me: * ne declínes in ira a servo tuo.

26:9 Adjútor meus esto: * ne derelínquas me, neque despícias me, Deus, salutáris meus.

26:10 Quóniam pater meus, et mater mea dereliquérunt me: * Dóminus autem assúmpsit me.

26:11 Legem pone mihi, Dómine, in via tua: * et dírige me in sémitam rectam propter inimícos meos.

26:12 Ne tradíderis me in ánimas tribulántium me: * quóniam insurrexérunt in me testes iníqui, et mentíta est iníquitas sibi.

26:13 Credo vidére bona Dómini * in terra vivéntium.

26:14 Exspécta Dóminum, viríliter age: * et confortétur cor tuum, et sústine Dóminum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 27 [3]

27:1 Ad te, Dómine, clamábo, Deus meus, ne síleas a me: * nequándo táceas a me, et assimilábor descendéntibus in lacum.

27:2 Exáudi, Dómine, vocem deprecatiónis meæ dum oro ad te: * dum extóllo manus meas ad templum sanctum tuum.

27:3 Ne simul trahas me cum peccatóribus: * et cum operántibus iniquitátem ne perdas me.

27:3 Qui loquúntur pacem cum próximo suo, * mala autem in córdibus eórum.

27:4 Da illis secúndum ópera eórum, * et secúndum nequítiam adinventiónum ipsórum.

27:4 Secúndum ópera mánuum eórum tríbue illis: * redde retributiónem eórum ipsis.

27:5 Quóniam non intellexérunt ópera Dómini, et in ópera mánuum ejus * déstrues illos, et non ædificábis eos.

27:6 Benedíctus Dóminus: * quóniam exaudívit vocem deprecatiónis meæ.

27:7 Dóminus adjútor meus, et protéctor meus: * in ipso sperávit cor meum, et adjútus sum.

27:7 Et reflóruit caro mea: * et ex voluntáte mea confitébor ei.

27:8 Dóminus fortitúdo plebis suæ: * et protéctor salvatiónum Christi sui est.

27:9 Salvum fac pópulum tuum, Dómine, et bénedic hereditáti tuæ: * et rege eos, et extólle illos usque in ætérnum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Illuminátio mea et salus mea Dóminus.

Capitulum Responsorium Versus {ex Commune aut Festo}

Sir 31:8-9

Beátus vir, qui invéntus est sine mácula, et qui post aurum non ábiit, nec sperávit in pecúnia et thesáuris. Quis est hic, et laudábimus eum? fecit enim mirabília in vita sua.

℟. Deo grátias.

℟.br. Amávit eum Dóminus, * Et ornávit eum.

℟. Amávit eum Dóminus, * Et ornávit eum.

℣. Stolam glóriæ índuit eum.

℟. Et ornávit eum.

℣. Glória Patri, et Fílio, * et Spirítui Sancto.

℟. Amávit eum Dóminus, * Et ornávit eum.

℣. Os justi meditábitur sapiéntiam.

℟. Et lingua ejus loquétur judícium.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Cæléstium donórum distribútor, Deus, qui in angélico júvene Aloísio miram vitæ innocéntiam pari cum pœniténtia sociásti: ejus méritis et précibus concéde; ut, innocéntem non secúti, pœniténtem imitémur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Sextam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rector potens, verax Deus,

Qui témperas rerum vices,

Splendóre mane illúminas,

Et ígnibus merídiem:

Exstíngue flammas lítium,

Aufer calórem nóxium,

Confer salútem córporum,

Verámque pacem córdium.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. In tua justítia.

Psalmus 30(2-9) [1]

30:2 In te, Dómine, sperávi, non confúndar in ætérnum: * in justítia tua líbera me.

30:3 Inclína ad me aurem tuam, * accélera ut éruas me.

30:3 Esto mihi in Deum protectórem, et in domum refúgii: * ut salvum me fácias.

30:4 Quóniam fortitúdo mea, et refúgium meum es tu: * et propter nomen tuum dedúces me, et enútries me.

30:5 Edúces me de láqueo hoc, quem abscondérunt mihi: * quóniam tu es protéctor meus.

30:6 In manus tuas comméndo spíritum meum: * redemísti me, Dómine, Deus veritátis.

30:7 Odísti observántes vanitátes, * supervácue.

30:7 Ego autem in Dómino sperávi: * exsultábo, et lætábor in misericórdia tua.

30:8 Quóniam respexísti humilitátem meam, * salvásti de necessitátibus ánimam meam.

30:9 Nec conclusísti me in mánibus inimíci: * statuísti in loco spatióso pedes meos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 30(10-19) [2]

30:10 Miserére mei, Dómine, quóniam tríbulor: * conturbátus est in ira óculus meus, ánima mea, et venter meus:

30:11 Quóniam defécit in dolóre vita mea: * et anni mei in gemítibus.

30:11 Infirmáta est in paupertáte virtus mea: * et ossa mea conturbáta sunt.

30:12 Super omnes inimícos meos factus sum oppróbrium et vicínis meis valde: * et timor notis meis.

30:12 Qui vidébant me, foras fugérunt a me: * oblivióni datus sum, tamquam mórtuus a corde.

30:13 Factus sum tamquam vas pérditum: * quóniam audívi vituperatiónem multórum commorántium in circúitu.

30:14 In eo dum convenírent simul advérsum me, * accípere ánimam meam consiliáti sunt.

30:15 Ego autem in te sperávi, Dómine: * dixi: Deus meus es tu: in mánibus tuis sortes meæ.

30:16 Éripe me de manu inimicórum meórum, * et a persequéntibus me.

30:17 Illústra fáciem tuam super servum tuum, salvum me fac in misericórdia tua: * Dómine, non confúndar, quóniam invocávi te.

30:18 Erubéscant ímpii, et deducántur in inférnum: * muta fiant lábia dolósa.

30:19 Quæ loquúntur advérsus justum iniquitátem: * in supérbia, et in abusióne.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 30(20-25) [3]

30:20 Quam magna multitúdo dulcédinis tuæ, Dómine, * quam abscondísti timéntibus te.

30:20 Perfecísti eis, qui sperant in te, * in conspéctu filiórum hóminum.

30:21 Abscóndes eos in abscóndito faciéi tuæ * a conturbatióne hóminum.

30:21 Próteges eos in tabernáculo tuo * a contradictióne linguárum.

30:22 Benedíctus Dóminus: * quóniam mirificávit misericórdiam suam mihi in civitáte muníta.

30:23 Ego autem dixi in excéssu mentis meæ: * Projéctus sum a fácie oculórum tuórum.

30:23 Ídeo exaudísti vocem oratiónis meæ, * dum clamárem ad te.

30:24 Dilígite Dóminum omnes sancti ejus: * quóniam veritátem requíret Dóminus, et retríbuet abundánter faciéntibus supérbiam.

30:25 Viríliter ágite, et confortétur cor vestrum, * omnes, qui sperátis in Dómino.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. In tua justítia líbera me, Dómine.

Capitulum Responsorium Versus {ex Commune aut Festo}

Sir 39:6

Justus cor suum trádidit ad vigilándum dilúculo ad Dóminum, qui fecit illum, et in conspéctu Altíssimi deprecábitur.

℟. Deo grátias.

℟.br. Os justi * Meditábitur sapiéntiam.

℟. Os justi * Meditábitur sapiéntiam.

℣. Et lingua ejus loquétur judícium.

℟. Meditábitur sapiéntiam.

℣. Glória Patri, et Fílio, * et Spirítui Sancto.

℟. Os justi * Meditábitur sapiéntiam.

℣. Lex Dei ejus in corde ipsíus.

℟. Et non supplantabúntur gressus ejus.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Cæléstium donórum distribútor, Deus, qui in angélico júvene Aloísio miram vitæ innocéntiam pari cum pœniténtia sociásti: ejus méritis et précibus concéde; ut, innocéntem non secúti, pœniténtem imitémur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Nonam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rerum, Deus, tenax vigor,

Immótus in te pérmanens,

Lucis diúrnæ témpora

Succéssibus detérminans:

Largíre lumen véspere,

Quo vita nusquam décidat,

Sed prǽmium mortis sacræ

Perénnis instet glória.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Exsultáte, justi.

Psalmus 31 [1]

31:1 Beáti quorum remíssæ sunt iniquitátes: * et quorum tecta sunt peccáta.

31:2 Beátus vir, cui non imputávit Dóminus peccátum, * nec est in spíritu ejus dolus.

31:3 Quóniam tácui, inveteravérunt ossa mea, * dum clamárem tota die.

31:4 Quóniam die ac nocte graváta est super me manus tua: * convérsus sum in ærúmna mea, dum confígitur spina.

31:5 Delíctum meum cógnitum tibi feci: * et injustítiam meam non abscóndi.

31:5 Dixi: Confitébor advérsum me injustítiam meam Dómino: * et tu remisísti impietátem peccáti mei.

31:6 Pro hac orábit ad te omnis sanctus, * in témpore opportúno.

31:6 Verúmtamen in dilúvio aquárum multárum, * ad eum non approximábunt.

31:7 Tu es refúgium meum a tribulatióne, quæ circúmdedit me: * exsultátio mea, érue me a circumdántibus me.

31:8 Intelléctum tibi dabo, et ínstruam te in via hac, qua gradiéris: * firmábo super te óculos meos.

31:9 Nolíte fíeri sicut equus et mulus, * quibus non est intelléctus.

31:9 In camo et freno maxíllas eórum constrínge, * qui non appróximant ad te.

31:10 Multa flagélla peccatóris, * sperántem autem in Dómino misericórdia circúmdabit.

31:11 Lætámini in Dómino et exsultáte, justi, * et gloriámini, omnes recti corde.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 32(1-11) [2]

32:1 Exsultáte, justi, in Dómino: * rectos decet collaudátio.

32:2 Confitémini Dómino in cíthara: * in psaltério decem chordárum psállite illi.

32:3 Cantáte ei cánticum novum: * bene psállite ei in vociferatióne.

32:4 Quia rectum est verbum Dómini, * et ómnia ópera ejus in fide.

32:5 Díligit misericórdiam et judícium: * misericórdia Dómini plena est terra.

32:6 Verbo Dómini cæli firmáti sunt: * et spíritu oris ejus omnis virtus eórum.

32:7 Cóngregans sicut in utre aquas maris: * ponens in thesáuris abýssos.

32:8 Tímeat Dóminum omnis terra: * ab eo autem commoveántur omnes inhabitántes orbem.

32:9 Quóniam ipse dixit, et facta sunt: * ipse mandávit, et creáta sunt.

32:10 Dóminus díssipat consília géntium: * réprobat autem cogitatiónes populórum, et réprobat consília príncipum.

32:11 Consílium autem Dómini in ætérnum manet: * cogitatiónes cordis ejus in generatióne et generatiónem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 32(12-22) [3]

32:12 Beáta gens, cujus est Dóminus, Deus ejus: * pópulus, quem elégit in hereditátem sibi.

32:13 De cælo respéxit Dóminus: * vidit omnes fílios hóminum.

32:14 De præparáto habitáculo suo * respéxit super omnes, qui hábitant terram.

32:15 Qui finxit sigillátim corda eórum: * qui intéllegit ómnia ópera eórum.

32:16 Non salvátur rex per multam virtútem: * et gigas non salvábitur in multitúdine virtútis suæ.

32:17 Fallax equus ad salútem: * in abundántia autem virtútis suæ non salvábitur.

32:18 Ecce, óculi Dómini super metuéntes eum: * et in eis, qui sperant super misericórdia ejus:

32:19 Ut éruat a morte ánimas eórum: * et alat eos in fame.

32:20 Ánima nostra sústinet Dóminum: * quóniam adjútor et protéctor noster est.

32:21 Quia in eo lætábitur cor nostrum: * et in nómine sancto ejus sperávimus.

32:22 Fiat misericórdia tua, Dómine, super nos: * quemádmodum sperávimus in te.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exsultáte, justi, et gloriámini, omnes recti corde.

Capitulum Responsorium Versus {ex Commune aut Festo}

Sap 10:10

Justum dedúxit Dóminus per vias rectas, et osténdit illi regnum Dei, et dedit illi sciéntiam sanctórum: honestávit illum in labóribus, et complévit labóres illíus.

℟. Deo grátias.

℟.br. Lex Dei ejus * In corde ipsíus.

℟. Lex Dei ejus * In corde ipsíus.

℣. Et non supplantabúntur gressus ejus.

℟. In corde ipsíus.

℣. Glória Patri, et Fílio, * et Spirítui Sancto.

℟. Lex Dei ejus * In corde ipsíus.

℣. Justum dedúxit Dóminus per vias rectas.

℟. Et osténdit illi regnum Dei.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Cæléstium donórum distribútor, Deus, qui in angélico júvene Aloísio miram vitæ innocéntiam pari cum pœniténtia sociásti: ejus méritis et précibus concéde; ut, innocéntem non secúti, pœniténtem imitémur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

S. Paulini Episcopi et Confessoris
Duplex

Ad Vesperas

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Psalterio secundum diem}

Ant. Inclinávit Dóminus * aurem suam mihi.

Psalmus 114 [1]

114:1 Diléxi, quóniam exáudiet Dóminus * vocem oratiónis meæ.

114:2 Quia inclinávit aurem suam mihi: * et in diébus meis invocábo.

114:3 Circumdedérunt me dolóres mortis: * et perícula inférni invenérunt me.

114:3 Tribulatiónem et dolórem invéni: * et nomen Dómini invocávi.

114:4 O Dómine, líbera ánimam meam: † miséricors Dóminus, et justus, * et Deus noster miserétur.

114:6 Custódiens párvulos Dóminus: * humiliátus sum, et liberávit me.

114:7 Convértere, ánima mea, in réquiem tuam: * quia Dóminus benefécit tibi.

114:8 Quia erípuit ánimam meam de morte: † óculos meos a lácrimis, * pedes meos a lapsu.

114:9 Placébo Dómino * in regióne vivórum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Inclinávit Dóminus aurem suam mihi.

Ant. Vota mea * Dómino reddam coram omni pópulo ejus.

Psalmus 115 [2]

115:1 Crédidi, propter quod locútus sum: * ego autem humiliátus sum nimis.

115:2 Ego dixi in excéssu meo: * Omnis homo mendax.

115:3 Quid retríbuam Dómino, * pro ómnibus, quæ retríbuit mihi?

115:4 Cálicem salutáris accípiam: * et nomen Dómini invocábo.

115:5 Vota mea Dómino reddam coram omni pópulo ejus: * pretiósa in conspéctu Dómini mors sanctórum ejus:

115:7 O Dómine, quia ego servus tuus: * ego servus tuus, et fílius ancíllæ tuæ.

115:7 Dirupísti víncula mea: † tibi sacrificábo hóstiam laudis, * et nomen Dómini invocábo.

115:9 Vota mea Dómino reddam in conspéctu omnis pópuli ejus: * in átriis domus Dómini, in médio tui, Jerúsalem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Vota mea Dómino reddam coram omni pópulo ejus.

Ant. Clamávi * et Dóminus exaudívit me.

Psalmus 119 [3]

119:1 Ad Dóminum cum tribulárer clamávi: * et exaudívit me.

119:2 Dómine, líbera ánimam meam a lábiis iníquis, * et a lingua dolósa.

119:3 Quid detur tibi, aut quid apponátur tibi * ad linguam dolósam?

119:4 Sagíttæ poténtis acútæ, * cum carbónibus desolatóriis.

119:5 Heu mihi, quia incolátus meus prolongátus est: † habitávi cum habitántibus Cedar: * multum íncola fuit ánima mea.

119:7 Cum his, qui odérunt pacem, eram pacíficus: * cum loquébar illis, impugnábant me gratis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Clamávi et Dóminus exaudívit me.

Ant. Auxílium meum * a Dómino, qui fecit cælum et terram.

Psalmus 120 [4]

120:1 Levávi óculos meos in montes, * unde véniet auxílium mihi.

120:2 Auxílium meum a Dómino, * qui fecit cælum et terram.

120:3 Non det in commotiónem pedem tuum: * neque dormítet qui custódit te.

120:4 Ecce, non dormitábit neque dórmiet, * qui custódit Israël.

120:5 Dóminus custódit te, Dóminus protéctio tua, * super manum déxteram tuam.

120:6 Per diem sol non uret te: * neque luna per noctem.

120:7 Dóminus custódit te ab omni malo: * custódiat ánimam tuam Dóminus.

120:8 Dóminus custódiat intróitum tuum, et éxitum tuum: * ex hoc nunc, et usque in sǽculum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Auxílium meum a Dómino, qui fecit cælum et terram.

Ant. Lætátus sum * in his, quæ dicta sunt mihi. ‡

Psalmus 121 [5]

121:1 Lætátus sum in his, quæ dicta sunt mihi: * ‡ In domum Dómini íbimus.

121:2 Stantes erant pedes nostri, * in átriis tuis, Jerúsalem.

121:3 Jerúsalem, quæ ædificátur ut cívitas: * cujus participátio ejus in idípsum.

121:4 Illuc enim ascendérunt tribus, tribus Dómini: * testimónium Israël ad confiténdum nómini Dómini.

121:5 Quia illic sedérunt sedes in judício, * sedes super domum David.

121:6 Rogáte quæ ad pacem sunt Jerúsalem: * et abundántia diligéntibus te:

121:7 Fiat pax in virtúte tua: * et abundántia in túrribus tuis.

121:8 Propter fratres meos, et próximos meos, * loquébar pacem de te:

121:9 Propter domum Dómini, Dei nostri, * quæsívi bona tibi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Lætátus sum in his, quæ dicta sunt mihi.

Capitulum Hymnus Versus {ex Commune aut Festo}

Sir 44:16-17

Ecce sacérdos magnus, qui in diébus suis plácuit Deo, et invéntus est justus: et in témpore iracúndiæ factus est reconciliátio.

℟. Deo grátias.

Hymnus

Iste Conféssor Dómini, coléntes

Quem pie laudant pópuli per orbem,

Hac die lætus méruit beátas

Scándere sedes.

Qui pius, prudens, húmilis, pudícus,

Sóbriam duxit sine labe vitam,

Donec humános animávit auræ

Spíritus artus.

Cujus ob præstans méritum, frequénter,

Ægra quæ passim jacuére membra,

Víribus morbi dómitis, salúti

Restituúntur.

Noster hinc illi chorus obsequéntem

Cóncinit laudem celebrésque palmas,

Ut piis ejus précibus juvémur

Omne per ævum.

Sit salus illi, decus atque virtus,

Qui, super cæli sólio corúscans,

Tótius mundi sériem gubérnat,

Trinus et unus.

Amen.

℣. Amávit eum Dóminus, et ornávit eum.

℟. Stolam glóriæ índuit eum.

Canticum: Magnificat {Antiphona ex Proprio Sanctorum}

Ant. Sacérdos et Póntifex, * et virtútum ópifex, pastor bone in pópulo, ora pro nobis Dóminum.

Canticum B. Mariæ Virginis

Luc. 1:46-55

1:46 Magníficat ✠ * ánima mea Dóminum.

1:47 Et exsultávit spíritus meus: * in Deo, salutári meo.

1:48 Quia respéxit humilitátem ancíllæ suæ: * ecce enim ex hoc beátam me dicent omnes generatiónes.

1:49 Quia fecit mihi magna qui potens est: * et sanctum nomen ejus.

1:50 Et misericórdia ejus, a progénie in progénies: * timéntibus eum.

1:51 Fecit poténtiam in brácchio suo: * dispérsit supérbos mente cordis sui.

1:52 Depósuit poténtes de sede: * et exaltávit húmiles.

1:53 Esuriéntes implévit bonis: * et dívites dimísit inánes.

1:54 Suscépit Israël púerum suum: * recordátus misericórdiæ suæ.

1:55 Sicut locútus est ad patres nostros: * Ábraham, et sémini ejus in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Sacérdos et Póntifex, et virtútum ópifex, pastor bone in pópulo, ora pro nobis Dóminum.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui ómnia pro te in hoc sǽculo relinquéntibus, céntuplum in futúro et vitam ætérnam promisísti: concéde propítius; ut, sancti Pontíficis Paulíni vestígiis inhæréntes, valeámus terréna despícere et sola cæléstia desideráre:

Qui vivis et regnas cum Deo Patre, in unitáte Spíritus Sancti, Deus, per ómnia sǽcula sæculórum.

℟. Amen.

Commemoratio S. Aloisii Gonzagæ Confessoris

Ant. Hic vir despíciens mundum et terréna, triúmphans, divítias cælo cóndidit ore, manu.

℣. Justum dedúxit Dóminus per vias rectas.

℟. Et osténdit illi regnum Dei.

Orémus.

Cæléstium donórum distribútor, Deus, qui in angélico júvene Aloísio miram vitæ innocéntiam pari cum pœniténtia sociásti: ejus méritis et précibus concéde; ut, innocéntem non secúti, pœniténtem imitémur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Et si tunc terminetur Officium, dicitur tantum Pater Noster secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Completorium

Incipit

℣. Jube, domne, benedícere.

Benedictio. Noctem quiétam et finem perféctum concédat nobis Dóminus omnípotens.

℟. Amen.

Lectio brevis

1 Pet 5:8-9

Fratres: Sóbrii estóte, et vigiláte: quia adversárius vester diábolus tamquam leo rúgiens círcuit, quærens quem dévoret: cui resístite fortes in fide.

℣. Tu autem, Dómine, miserére nobis.

℟. Deo grátias.

℣. Adjutórium nostrum ✠ in nómine Dómini.

℟. Qui fecit cælum et terram.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Joánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Joánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Convérte nos ✙︎ Deus, salutáris noster.

℟. Et avérte iram tuam a nobis.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {ex Psalterio secundum diem}

Ant. Salvum me fac.

Psalmus 6 [1]

6:2 Dómine, ne in furóre tuo árguas me, * neque in ira tua corrípias me.

6:3 Miserére mei, Dómine, quóniam infírmus sum: * sana me, Dómine, quóniam conturbáta sunt ossa mea.

6:4 Et ánima mea turbáta est valde: * sed tu, Dómine, úsquequo?

6:5 Convértere, Dómine, et éripe ánimam meam: * salvum me fac propter misericórdiam tuam.

6:6 Quóniam non est in morte qui memor sit tui: * in inférno autem quis confitébitur tibi?

6:7 Laborávi in gémitu meo, † lavábo per síngulas noctes lectum meum: * lácrimis meis stratum meum rigábo.

6:8 Turbátus est a furóre óculus meus: * inveterávi inter omnes inimícos meos.

6:9 Discédite a me, omnes, qui operámini iniquitátem: * quóniam exaudívit Dóminus vocem fletus mei.

6:10 Exaudívit Dóminus deprecatiónem meam, * Dóminus oratiónem meam suscépit.

6:11 Erubéscant, et conturbéntur veheménter omnes inimíci mei: * convertántur et erubéscant valde velóciter.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 7(2-10) [2]

7:2 Dómine, Deus meus, in te sperávi: * salvum me fac ex ómnibus persequéntibus me, et líbera me.

7:3 Nequándo rápiat ut leo ánimam meam, * dum non est qui rédimat, neque qui salvum fáciat.

7:4 Dómine, Deus meus, si feci istud, * si est iníquitas in mánibus meis:

7:5 Si réddidi retribuéntibus mihi mala, * décidam mérito ab inimícis meis inánis.

7:6 Persequátur inimícus ánimam meam, † et comprehéndat, et concúlcet in terra vitam meam, * et glóriam meam in púlverem dedúcat.

7:7 Exsúrge, Dómine, in ira tua: * et exaltáre in fínibus inimicórum meórum.

7:7 Et exsúrge, Dómine, Deus meus, in præcépto quod mandásti: * et synagóga populórum circúmdabit te.

7:8 Et propter hanc in altum regrédere: * Dóminus júdicat pópulos.

7:9 Júdica me, Dómine, secúndum justítiam meam, * et secúndum innocéntiam meam super me.

7:10 Consumétur nequítia peccatórum, et díriges justum, * scrutans corda et renes, Deus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 7(11-18) [3]

7:11 Justum adjutórium meum a Dómino, * qui salvos facit rectos corde.

7:12 Deus judex justus, fortis, et pátiens: * numquid iráscitur per síngulos dies?

7:13 Nisi convérsi fuéritis, gládium suum vibrábit: * arcum suum teténdit, et parávit illum.

7:14 Et in eo parávit vasa mortis: * sagíttas suas ardéntibus effécit.

7:15 Ecce, partúriit injustítiam: * concépit dolórem, et péperit iniquitátem.

7:16 Lacum apéruit, et effódit eum: * et íncidit in fóveam quam fecit.

7:17 Convertétur dolor ejus in caput ejus: * et in vérticem ipsíus iníquitas ejus descéndet.

7:18 Confitébor Dómino secúndum justítiam ejus: * et psallam nómini Dómini altíssimi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salvum me fac, Dómine, propter misericórdiam tuam.

Hymnus

Te lucis ante términum,

Rerum Creátor, póscimus,

Ut pro tua cleméntia

Sis præsul et custódia.

Procul recédant sómnia,

Et nóctium phantásmata;

Hostémque nostrum cómprime,

Ne polluántur córpora.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Capitulum Responsorium Versus

Jer 14:9

Tu autem in nobis es, Dómine, et nomen sanctum tuum invocátum est super nos: ne derelínquas nos, Dómine, Deus noster.

℟. Deo grátias.

℟.br. In manus tuas, Dómine, * Comméndo spíritum meum.

℟. In manus tuas, Dómine, * Comméndo spíritum meum.

℣. Redemísti nos, Dómine, Deus veritátis.

℟. Comméndo spíritum meum.

℣. Glória Patri, et Fílio, * et Spirítui Sancto.

℟. In manus tuas, Dómine, * Comméndo spíritum meum.

℣. Custódi nos, Dómine, ut pupíllam óculi.

℟. Sub umbra alárum tuárum prótege nos.

Canticum: Nunc dimittis

Ant. Salva nos.

Canticum Simeonis

Luc. 2:29-32

2:29 Nunc dimíttis ✠ servum tuum, Dómine, * secúndum verbum tuum in pace:

2:30 Quia vidérunt óculi mei * salutáre tuum,

2:31 Quod parásti * ante fáciem ómnium populórum,

2:32 Lumen ad revelatiónem géntium, * et glóriam plebis tuæ Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salva nos, Dómine, vigilántes, custódi nos dormiéntes; ut vigilémus cum Christo, et requiescámus in pace.

Preces Dominicales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Vísita, quǽsumus, Dómine, habitatiónem istam, et omnes insídias inimíci ab ea longe repélle: Ángeli tui sancti hábitent in ea, qui nos in pace custódiant; et benedíctio tua sit super nos semper.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Benedictio. Benedícat et custódiat nos omnípotens et miséricors Dóminus, ✠ Pater, et Fílius, et Spíritus Sanctus.

℟. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Deinde dicitur secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Si post Completorium immediate sequatur Matutinum, tunc bis dicitur Pater noster, Ave Maria et Credo, pro fine videlicet Officii diei præcedentis, et pro initio Officii diei sequentis.

S. Paulini Episcopi et Confessoris
Duplex
Tempora: Feria tertia infra Hebdomadam V post Octavam Pentecostes

Ad Matutinum

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Dómine, lábia + mea apéries.

℟. Et os meum annuntiábit laudem tuam.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Invitatorium {Antiphona ex Commune aut Festo}

Ant. Regem Confessórum Dóminum, * Veníte, adorémus.

Ant. Regem Confessórum Dóminum, * Veníte, adorémus.

Veníte, exsultémus Dómino, jubilémus Deo, salutári nostro: præoccupémus fáciem ejus in confessióne, et in psalmis jubilémus ei.

Ant. Regem Confessórum Dóminum, * Veníte, adorémus.

Quóniam Deus magnus Dóminus, et Rex magnus super omnes deos, quóniam non repéllet Dóminus plebem suam: quia in manu ejus sunt omnes fines terræ, et altitúdines móntium ipse cónspicit.

Ant. Veníte, adorémus.

Quóniam ipsíus est mare, et ipse fecit illud, et áridam fundavérunt manus ejus (genuflectitur) veníte, adorémus, et procidámus ante Deum: plorémus coram Dómino, qui fecit nos, quia ipse est Dóminus, Deus noster; nos autem pópulus ejus, et oves páscuæ ejus.

Ant. Regem Confessórum Dóminum, * Veníte, adorémus.

Hódie, si vocem ejus audiéritis, nolíte obduráre corda vestra, sicut in exacerbatióne secúndum diem tentatiónis in desérto: ubi tentavérunt me patres vestri, probavérunt et vidérunt ópera mea.

Ant. Veníte, adorémus.

Quadragínta annis próximus fui generatióni huic, et dixi: Semper hi errant corde, ipsi vero non cognovérunt vias meas: quibus jurávi in ira mea: Si introíbunt in réquiem meam.

Ant. Regem Confessórum Dóminum, * Veníte, adorémus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Veníte, adorémus.

Ant. Regem Confessórum Dóminum, * Veníte, adorémus.

Hymnus {ex Commune aut Festo}

Iste Conféssor Dómini, coléntes

Quem pie laudant pópuli per orbem,

Hac die lætus méruit beátas

Scándere sedes.

Qui pius, prudens, húmilis, pudícus,

Sóbriam duxit sine labe vitam,

Donec humános animávit auræ

Spíritus artus.

Cujus ob præstans méritum, frequénter,

Ægra quæ passim jacuére membra,

Víribus morbi dómitis, salúti

Restituúntur.

Noster hinc illi chorus obsequéntem

Cóncinit laudem celebrésque palmas,

Ut piis ejus précibus juvémur

Omne per ævum.

Sit salus illi, decus atque virtus,

Qui, super cæli sólio corúscans,

Tótius mundi sériem gubérnat,

Trinus et unus.

Amen.

Psalmi cum lectionibus {Antiphonæ ex Psalterio secundum tempora}

Nocturnus I.

Ant. Expúgna, Dómine, * impugnántes me.

Psalmus 34(1-10) [1]

34:1 Júdica, Dómine, nocéntes me, * expúgna impugnántes me.

34:2 Apprehénde arma et scutum: * et exsúrge in adjutórium mihi.

34:3 Effúnde frámeam, et conclúde advérsus eos, qui persequúntur me: * dic ánimæ meæ: Salus tua ego sum.

34:4 Confundántur et revereántur, * quæréntes ánimam meam.

34:4 Avertántur retrórsum, et confundántur * cogitántes mihi mala.

34:5 Fiant tamquam pulvis ante fáciem venti: * et Ángelus Dómini coárctans eos.

34:6 Fiat via illórum ténebræ et lúbricum: * et Ángelus Dómini pérsequens eos.

34:7 Quóniam gratis abscondérunt mihi intéritum láquei sui: * supervácue exprobravérunt ánimam meam.

34:8 Véniat illi láqueus, quem ignórat: et cáptio, quam abscóndit, apprehéndat eum: * et in láqueum cadat in ipsum.

34:9 Ánima autem mea exsultábit in Dómino: * et delectábitur super salutári suo.

34:10 Ómnia ossa mea dicent: * Dómine, quis símilis tibi?

34:10 Erípiens ínopem de manu fortiórum ejus: * egénum et páuperem a diripiéntibus eum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Expúgna, Dómine, impugnántes me.

Ant. Restítue ánimam meam * a malefáctis eórum, Dómine.

Psalmus 34(11-17) [2]

34:11 Surgéntes testes iníqui, * quæ ignorábam interrogábant me.

34:12 Retribuébant mihi mala pro bonis: * sterilitátem ánimæ meæ.

34:13 Ego autem cum mihi molésti essent, * induébar cilício.

34:13 Humiliábam in jejúnio ánimam meam: * et orátio mea in sinu meo convertétur.

34:14 Quasi próximum, et quasi fratrem nostrum, sic complacébam: * quasi lugens et contristátus, sic humiliábar.

34:15 Et advérsum me lætáti sunt, et convenérunt: * congregáta sunt super me flagélla, et ignorávi.

34:16 Dissipáti sunt, nec compúncti, tentavérunt me, subsannavérunt me subsannatióne: * frenduérunt super me déntibus suis.

34:17 Dómine, quando respícies? * restítue ánimam meam a malignitáte eórum, a leónibus únicam meam.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Restítue ánimam meam a malefáctis eórum, Dómine.

Ant. Exsúrge, Dómine, * et inténde judício meo.

Psalmus 34(18-28) [3]

34:18 Confitébor tibi in ecclésia magna, * in pópulo gravi laudábo te.

34:19 Non supergáudeant mihi qui adversántur mihi iníque: * qui odérunt me gratis et ánnuunt óculis.

34:20 Quóniam mihi quidem pacífice loquebántur: * et in iracúndia terræ loquéntes, dolos cogitábant.

34:21 Et dilatavérunt super me os suum: * dixérunt: Euge, euge, vidérunt óculi nostri.

34:22 Vidísti, Dómine, ne síleas: * Dómine, ne discédas a me.

34:23 Exsúrge et inténde judício meo: * Deus meus, et Dóminus meus in causam meam.

34:24 Júdica me secúndum justítiam tuam, Dómine, Deus meus, * et non supergáudeant mihi.

34:25 Non dicant in córdibus suis: Euge, euge, ánimæ nostræ: * nec dicant: Devorávimus eum.

34:26 Erubéscant et revereántur simul, * qui gratulántur malis meis.

34:26 Induántur confusióne et reveréntia * qui magna loquúntur super me.

34:27 Exsúltent et læténtur qui volunt justítiam meam: * et dicant semper: Magnificétur Dóminus qui volunt pacem servi ejus.

34:28 Et lingua mea meditábitur justítiam tuam, * tota die laudem tuam.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exsúrge, Dómine, et inténde judício meo.

℣. Lingua mea meditábitur justítiam tuam.

℟. Tota die laudem tuam, Dómine.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Exáudi, Dómine Jesu Christe, preces servórum tuórum, et miserére nobis: Qui cum Patre et Spíritu Sancto vivis et regnas in sǽcula sæculórum.

℟. Amen.

℣. Jube, domne, benedícere.

Benedictio. Benedictióne perpétua benedícat nos Pater ætérnus.

℟. Amen.

Lectio 1

De libro secúndo Regum

2 Reg 3:6-10

6 Cum ergo esset prǽlium inter domum Saul et domum David, Abner fílius Ner regébat domum Saul.

7 Fúerat autem Sauli concubína nómine Respha, fília Aja. Dixítque Isboseth ad Abner:

8 Quare ingréssus es ad concubínam patris mei? Qui irátus nimis propter verba Isboseth ait: Numquid caput canis ego sum advérsum Judam hódie, qui fécerim misericórdiam super domum Saul patris tui, et super fratres et próximos ejus, et non trádidi te in manus David? Et tu requisísti in me quod argúeres pro mulíere hódie?

9 Hæc fáciat Deus Abner, et hæc addat ei, nisi, quómodo jurávit Dóminus David, sic fáciam cum eo,

10 Ut transferátur regnum de domo Saul, et elevétur thronus David super Israël et super Judam a Dan usque Bersabée.

℣. Tu autem, Dómine, miserére nobis.

℟. Deo grátias.

℟. Dómine, si convérsus fúerit pópulus tuus, et oráverit ad sanctuárium tuum:

* Tu exáudies de cælo, Dómine, et líbera eos de mánibus inimicórum suórum.

℣. Si peccáverit in te pópulus tuus, et convérsus égerit pœniténtiam, veniénsque oráverit in isto loco.

℟. Tu exáudies de cælo, Dómine, et líbera eos de mánibus inimicórum suórum.

℣. Jube, domne, benedícere.

Benedictio. Unigénitus Dei Fílius nos benedícere et adjuváre dignétur.

℟. Amen.

Lectio 2

2 Reg 3:12-16

12 Misit ergo Abner núntios ad David pro se dicéntes: Cujus est terra? et ut loqueréntur: Fac mecum amicítias, et erit manus mea tecum et redúcam ad te univérsum Israël.

13 Qui ait: Optime: ego fáciam tecum amicítias, sed unam rem peto a te, dicens: Non vidébis fáciem meam, ántequam addúxeris Michol fíliam Saul; et sic vénies, et vidébis me.

14 Misit autem David núntios ad Isboseth fílium Saul dicens: Redde uxórem meam Michol, quam despóndi mihi centum præpútiis Philísthiim.

15 Misit ergo Isboseth et tulit eam a viro suo Pháltiel, fílio Lais.

16 Sequebatúrque eam vir suus, plorans usque Bahúrim. Et dixit ad eum Abner: Vade et revértere. Qui revérsus est.

℣. Tu autem, Dómine, miserére nobis.

℟. Deo grátias.

℟. Factum est, dum tólleret Dóminus Elíam per túrbinem in cælum,

* Eliséus clamábat, dicens: Pater mi, pater mi, currus Israël, et auríga ejus.

℣. Cumque pérgerent, et incedéntes sermocinaréntur, ecce currus ígneus et equi ígnei divisérunt utrúmque, et ascéndit Elías per túrbinem in cælum.

℟. Eliséus clamábat, dicens: Pater mi, pater mi, currus Israël, et auríga ejus.

℣. Jube, domne, benedícere.

Benedictio. Spíritus Sancti grátia illúminet sensus et corda nostra.

℟. Amen.

Lectio 3

2 Reg 3:17-21

17 Sermónem quoque íntulit Abner ad senióres Israël, dicens: Tam heri quam nudiustértius quærebátis David, ut regnáret super vos.

18 Nunc ergo fácite, quóniam Dóminus locútus est ad David, dicens: In manu servi mei David salvábo pópulum meum Israël de manu Philísthiim, et ómnium inimicórum ejus.

19 Locútus est autem Abner étiam ad Bénjamin. Et ábiit ut loquerétur ad David in Hebron ómnia quæ placúerant Israéli et univérso Bénjamin.

20 Venítque ad David in Hebron cum vigínti viris, et fecit David Abner et viris ejus, qui vénerant cum eo, convívium.

21 Et dixit Abner ad David: Surgam ut cóngregem ad te, dóminum meum regem, omnem Israël.

℣. Tu autem, Dómine, miserére nobis.

℟. Deo grátias.

℟. Ego te tuli de domo patris tui, dicit Dóminus, et pósui te páscere gregem pópuli mei:

* Et fui tecum in ómnibus ubicúmque ambulásti, firmans regnum tuum in ætérnum.

℣. Fecíque tibi nomen grande, juxta nomen magnórum, qui sunt in terra: et réquiem dedi tibi ab ómnibus inimícis tuis.

℟. Et fui tecum in ómnibus ubicúmque ambulásti, firmans regnum tuum in ætérnum.

℣. Glória Patri, et Fílio, * et Spirítui Sancto.

℟. Et fui tecum in ómnibus ubicúmque ambulásti, firmans regnum tuum in ætérnum.

Nocturnus II.

Ant. Noli æmulári * in eo qui prosperátur et facit iniquitátem.

Psalmus 36(1-15) [4]

36:1 Noli æmulári in malignántibus: * neque zeláveris faciéntes iniquitátem.

36:2 Quóniam tamquam fænum velóciter aréscent: * et quemádmodum ólera herbárum cito décident.

36:3 Spera in Dómino, et fac bonitátem: * et inhábita terram, et pascéris in divítiis ejus.

36:4 Delectáre in Dómino: * et dabit tibi petitiónes cordis tui.

36:5 Revéla Dómino viam tuam, et spera in eo: * et ipse fáciet.

36:6 Et edúcet quasi lumen justítiam tuam: et judícium tuum tamquam merídiem: * súbditus esto Dómino, et ora eum.

36:7 Noli æmulári in eo, qui prosperátur in via sua: * in hómine faciénte injustítias.

36:8 Désine ab ira, et derelínque furórem: * noli æmulári ut malignéris.

36:9 Quóniam qui malignántur, exterminabúntur: * sustinéntes autem Dóminum, ipsi hereditábunt terram.

36:10 Et adhuc pusíllum, et non erit peccátor: * et quæres locum ejus et non invénies.

36:11 Mansuéti autem hereditábunt terram: * et delectabúntur in multitúdine pacis.

36:12 Observábit peccátor justum: * et stridébit super eum déntibus suis.

36:13 Dóminus autem irridébit eum: * quóniam próspicit quod véniet dies ejus.

36:14 Gládium evaginavérunt peccatóres: * intendérunt arcum suum,

36:14 Ut deíciant páuperem et ínopem: * ut trucídent rectos corde.

36:15 Gládius eórum intret in corda ipsórum: * et arcus eórum confringátur.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Noli æmulári in eo qui prosperátur et facit iniquitátem.

Ant. Brácchia peccatórum * conteréntur, confírmat autem justos Dóminus.

Psalmus 36(16-29) [5]

36:16 Mélius est módicum justo, * super divítias peccatórum multas.

36:17 Quóniam brácchia peccatórum conteréntur: * confírmat autem justos Dóminus.

36:18 Novit Dóminus dies immaculatórum: * et heréditas eórum in ætérnum erit.

36:19 Non confundéntur in témpore malo, et in diébus famis saturabúntur: * quia peccatóres períbunt.

36:20 Inimíci vero Dómini mox ut honorificáti fúerint et exaltáti: * deficiéntes, quemádmodum fumus defícient.

36:21 Mutuábitur peccátor, et non solvet: * justus autem miserétur et tríbuet.

36:22 Quia benedicéntes ei hereditábunt terram: * maledicéntes autem ei disperíbunt.

36:23 Apud Dóminum gressus hóminis dirigéntur: * et viam ejus volet.

36:24 Cum cecíderit non collidétur: * quia Dóminus suppónit manum suam.

36:25 Júnior fui, étenim sénui: * et non vidi justum derelíctum, nec semen ejus quærens panem.

36:26 Tota die miserétur et cómmodat: * et semen illíus in benedictióne erit.

36:27 Declína a malo, et fac bonum: * et inhábita in sǽculum sǽculi.

36:28 Quia Dóminus amat judícium, et non derelínquet sanctos suos: * in ætérnum conservabúntur.

36:28 Injústi puniéntur: * et semen impiórum períbit.

36:29 Justi autem hereditábunt terram: * et inhabitábunt in sǽculum sǽculi super eam.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Brácchia peccatórum conteréntur, confírmat autem justos Dóminus.

Ant. Custódi innocéntiam * et vide æquitátem.

Psalmus 36(30-40) [6]

36:30 Os justi meditábitur sapiéntiam, * et lingua ejus loquétur judícium.

36:31 Lex Dei ejus in corde ipsíus, * et non supplantabúntur gressus ejus.

36:32 Consíderat peccátor justum: * et quærit mortificáre eum.

36:33 Dóminus autem non derelínquet eum in mánibus ejus: * nec damnábit eum, cum judicábitur illi.

36:34 Exspécta Dóminum, et custódi viam ejus: et exaltábit te ut hereditáte cápias terram: * cum períerint peccatóres vidébis.

36:35 Vidi ímpium superexaltátum, * et elevátum sicut cedros Líbani.

36:36 Et transívi, et ecce non erat: * et quæsívi eum, et non est invéntus locus ejus.

36:37 Custódi innocéntiam, et vide æquitátem: * quóniam sunt relíquiæ hómini pacífico.

36:38 Injústi autem disperíbunt simul: * relíquiæ impiórum interíbunt.

36:39 Salus autem justórum a Dómino: * et protéctor eórum in témpore tribulatiónis.

36:40 Et adjuvábit eos Dóminus et liberábit eos: * et éruet eos a peccatóribus, et salvábit eos: quia speravérunt in eo.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Custódi innocéntiam et vide æquitátem.

℣. Exspécta Dóminum, et custódi viam ejus.

℟. Exaltábit te, ut hereditáte cápias terram.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Ipsíus píetas et misericórdia nos ádjuvet, qui cum Patre et Spíritu Sancto vivit et regnat in sǽcula sæculórum.

℟. Amen.

℣. Jube, domne, benedícere.

Benedictio. Deus Pater omnípotens sit nobis propítius et clemens.

℟. Amen.

Lectio 4

Breve Pii X diei 18 Sept. 1908

Póntius Merópius Anícius Paulínus, anno reparátæ salútis trecentésimo quinquagésimo tértio, a claríssima cívium Romanórum família, Burdígalæ in Aquitánia natus, acri fuit ingénio ac móribus suávibus. Ausónio magístro, eloquéntiæ ac poéseos laude excélluit. Prænóbilis ac ditíssimus, honórum cursum ingréssus, florénti ætáte, senatória dignitáte potítus est. Dein Itáliam pétiit consul, et Campániam provínciam nactus, sedem Nolæ státuit. Hic divíno lúmine tactus, ob cæléstia signa, quæ Felícis presbyteri Mártyris sepúlcrum illustrábant, veræ Christi fídei, quam jam ánimo cogitábat, impénsius adhærére cœpit. Fasces ígitur ac secúrim nulla cæde maculátam depósuit, et revérsus in Gálliam, váriis ærúmnis ac magnis terra maríque labóribus jactátus, óculo cápitur; sed a beáto Martíno Turonénsi epíscopo sanitáti restitútus, lustrálibus baptísmatis aquis a beáto Delphíno Burdigalénsi antístite ablúitur.

℣. Tu autem, Dómine, miserére nobis.

℟. Deo grátias.

℟. Invéni David servum meum, óleo sancto meo unxi eum:

* Manus enim mea auxiliábitur ei.

℣. Nihil profíciet inimícus in eo, et fílius iniquitátis non nocébit ei.

℟. Manus enim mea auxiliábitur ei.

℣. Jube, domne, benedícere.

Benedictio. Christus perpétuæ det nobis gáudia vitæ.

℟. Amen.

Lectio 5

Divítiis quibus abundábat spretis, bona véndidit pretiúmque paupéribus distríbuit, et uxórem linquens Therásiam, mutáta pátria et ruptis vínculis carnis, in Hispániam secéssit, venerándam secútus ac toto sibi pretiosiórem orbe Christi paupériem. Barcinóne dum Sacris devóte astáret, solémni die Domínicæ Nativitátis, repentíno admirátæ plebis tumúltu corréptus, ac frustra relúctans, a Lampídio epíscopo présbyter ordinátur. Inde redit in Itáliam, et Nolæ, quo sancti Felícis religióne ductus fúerat, penes illíus sepúlcrum monastérium cóndidit, et adscítis sóciis cœnobíticam vitam aggréditur. Hic vir, jam senatória et consulári dignitáte præclárus, stultítiam crucis ampléxus, toto fere orbe admiránte, vili indútus túnica, vigílias inter ac jejúnia, in assídua cæléstium rerum contemplatióne dies noctésque defíxus manébat. Sed, percrescénte sanctimóniæ fama, ad Nolánum episcopátum evéhitur, atque eódem in pastoráli múnere obeúndo, miránda pietátis, sapiéntiæ ac potíssimum caritátis exémpla relíquit.

℣. Tu autem, Dómine, miserére nobis.

℟. Deo grátias.

℟. Pósui adjutórium super poténtem, et exaltávi eléctum de plebe mea:

* Manus enim mea auxiliábitur ei.

℣. Invéni David servum meum, óleo sancto meo unxi eum.

℟. Manus enim mea auxiliábitur ei.

℣. Jube, domne, benedícere.

Benedictio. Ignem sui amóris accéndat Deus in córdibus nostris.

℟. Amen.

Lectio 6

Hæc inter, sapiéntia reférta, de religióne ac fide pertractántia edíderat scripta, sæpe étiam númeris indúlgens concínnis carmínibus Sanctórum acta concelebráverat, summam christiáni poétæ famam adéptus. Quotquot sanctitáte ac doctrína præstantíssimi viri eo témpore erant, tot sibi amicítia atque admiratióne devínxit. Quamplúrimi ad eum, ceu ad christiánæ perfectiónis magístrum, undequáquam confluébant. Vastáta a Gothis Campánia, facultátem omnem, ne relíctis quidem sibi rebus ad vitam necessáriis, in aléndos páuperes et captívos rediméndos cóntulit. Póstea vero, Vándalis eásdem regiónes infestántibus, cum ab eo pósceret vídua ut fílium sibi redímeret ab hóstibus captum; consúmptis bonis ómnibus, in offício pietátis, se ipsum pro illo tradit in servitútem, atque in víncula conjéctus in Africam rápitur. Tandem, non sine præsénti Dei ope, libertáte donátus et Nolam revérsus, diléctum ovíle bonus pastor revísit; ibíque annum agens septuagésimum octávum ætátis suæ, placidíssimo éxitu obdormívit in Dómino. Corpus, prope sancti Felícis sepúlcrum cónditum, póstea, Longobardórum témpore, Benevéntum, atque, Ottóne tértio imperatóre, Romam ad basílicam sancti Bartholomæi ad ínsulam Tiberínam translátum fuit. Pius vero Papa décimus jussit sacras Paulíni exúvias Nolæ restítui, et festum ipsíus ad ritum dúplicem pro univérsa Ecclésia evéxit.

℣. Tu autem, Dómine, miserére nobis.

℟. Deo grátias.

℟. Iste est, qui ante Deum magnas virtútes operátus est, et omnis terra doctrína ejus repléta est:

* Ipse intercédat pro peccátis ómnium populórum.

℣. Iste est, qui contémpsit vitam mundi, et pervénit ad cæléstia regna.

℟. Ipse intercédat pro peccátis ómnium populórum.

℣. Glória Patri, et Fílio, * et Spirítui Sancto.

℟. Ipse intercédat pro peccátis ómnium populórum.

Nocturnus III.

Ant. Ne in ira tua * corrípias me, Dómine.

Psalmus 37(2-11) [7]

37:2 Dómine, ne in furóre tuo árguas me, * neque in ira tua corrípias me.

37:3 Quóniam sagíttæ tuæ infíxæ sunt mihi: * et confirmásti super me manum tuam.

37:4 Non est sánitas in carne mea a fácie iræ tuæ: * non est pax óssibus meis a fácie peccatórum meórum.

37:5 Quóniam iniquitátes meæ supergréssæ sunt caput meum: * et sicut onus grave gravátæ sunt super me.

37:6 Putruérunt et corrúptæ sunt cicatríces meæ, * a fácie insipiéntiæ meæ.

37:7 Miser factus sum, et curvátus sum usque in finem: * tota die contristátus ingrediébar.

37:8 Quóniam lumbi mei impléti sunt illusiónibus: * et non est sánitas in carne mea.

37:9 Afflíctus sum, et humiliátus sum nimis: * rugiébam a gémitu cordis mei.

37:10 Dómine, ante te omne desidérium meum: * et gémitus meus a te non est abscónditus.

37:11 Cor meum conturbátum est, derelíquit me virtus mea: * et lumen oculórum meórum, et ipsum non est mecum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ne in ira tua corrípias me, Dómine.

Ant. Inténde in adjutórium meum, * Dómine, virtus salútis meæ.

Psalmus 37(12-23) [8]

37:12 Amíci mei, et próximi mei * advérsum me appropinquavérunt, et stetérunt.

37:12 Et qui juxta me erant, de longe stetérunt: * et vim faciébant qui quærébant ánimam meam.

37:13 Et qui inquirébant mala mihi, locúti sunt vanitátes: * et dolos tota die meditabántur.

37:14 Ego autem tamquam surdus non audiébam: * et sicut mutus non apériens os suum.

37:15 Et factus sum sicut homo non áudiens: * et non habens in ore suo redargutiónes.

37:16 Quóniam in te, Dómine, sperávi: * tu exáudies me, Dómine, Deus meus.

37:17 Quia dixi: Nequándo supergáudeant mihi inimíci mei: * et dum commovéntur pedes mei, super me magna locúti sunt.

37:18 Quóniam ego in flagélla parátus sum: * et dolor meus in conspéctu meo semper.

37:19 Quóniam iniquitátem meam annuntiábo: * et cogitábo pro peccáto meo.

37:20 Inimíci autem mei vivunt, et confirmáti sunt super me: * et multiplicáti sunt qui odérunt me iníque.

37:21 Qui retríbuunt mala pro bonis, detrahébant mihi: * quóniam sequébar bonitátem.

37:22 Ne derelínquas me, Dómine, Deus meus: * ne discésseris a me.

37:23 Inténde in adjutórium meum, * Dómine, Deus, salútis meæ.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Inténde in adjutórium meum, Dómine, virtus salútis meæ.

Ant. Ámove, Dómine, * a me plagas tuas.

Psalmus 38 [9]

38:2 Dixi: Custódiam vias meas: * ut non delínquam in lingua mea.

38:2 Pósui ori meo custódiam, * cum consísteret peccátor advérsum me.

38:3 Obmútui, et humiliátus sum, et sílui a bonis: * et dolor meus renovátus est.

38:4 Concáluit cor meum intra me: * et in meditatióne mea exardéscet ignis.

38:5 Locútus sum in lingua mea: * Notum fac mihi, Dómine, finem meum.

38:5 Et númerum diérum meórum quis est: * ut sciam quid desit mihi.

38:6 Ecce mensurábiles posuísti dies meos: * et substántia mea tamquam níhilum ante te.

38:6 Verúmtamen univérsa vánitas, * omnis homo vivens.

38:7 Verúmtamen in imágine pertránsit homo: * sed et frustra conturbátur.

38:7 Thesaurízat: * et ignórat cui congregábit ea.

38:8 Et nunc quæ est exspectátio mea? Nonne Dóminus? * Et substántia mea apud te est.

38:9 Ab ómnibus iniquitátibus meis érue me: * oppróbrium insipiénti dedísti me.

38:10 Obmútui, et non apérui os meum, quóniam tu fecísti: * ámove a me plagas tuas.

38:12 A fortitúdine manus tuæ ego deféci in increpatiónibus: * propter iniquitátem corripuísti hóminem.

38:12 Et tabéscere fecísti sicut aráneam ánimam ejus: * verúmtamen vane conturbátur omnis homo.

38:13 Exáudi oratiónem meam, Dómine, et deprecatiónem meam: * áuribus pércipe lácrimas meas.

38:13 Ne síleas: quóniam ádvena ego sum apud te, et peregrínus, * sicut omnes patres mei.

38:14 Remítte mihi, ut refrígerer priúsquam ábeam, * et ámplius non ero.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ámove, Dómine, a me plagas tuas.

℣. Deus, ne síleas a me, remítte mihi.

℟. Quóniam íncola ego sum apud te et peregrínus.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. A vínculis peccatórum nostrórum absólvat nos omnípotens et miséricors Dóminus.

℟. Amen.

℣. Jube, domne, benedícere.

Benedictio. Evangélica léctio sit nobis salus et protéctio.

℟. Amen.

Lectio 7

Léctio sancti Evangélii secúndum Lucam

Luc 12:32-34

In illo témpore: Dixit Jesus discípulis suis: Nolíte timére, pusíllus grex, quia complácuit Patri vestro dare vobis regnum. Et réliqua.

Homilía sancti Paulíni Epíscopi

Sermo, alias Epistola 34 de Gazophylacio

Potúerat, dilectíssimi, Dóminus omnípotens æque univérsos dívites fácere, ut nemo indigéret áltero; sed infinítæ bonitátis consílio sic parávit miséricors et miserátor Dóminus, ut tuam in illis mentem probet. Fecit míserum, ut agnósceret misericórdem; fecit ínopem, ut exercéret opuléntum. Matéria divitiárum tibi est fratérna paupértas, si intélligas super egénum et páuperem, nec tibi tantum hábeas quod accepísti; quia ídeo et illíus partem tibi in hoc sæculo cóntulit Deus, ut tibi debéret quidquid de suis donis tuo voluntário afféctu indigéntibus obtulísses, ac te vicíssim in ætérna die de illíus parte ditáret. Per ipsos enim nunc áccipit Christus, et tunc pro ipsis repéndet.

℣. Tu autem, Dómine, miserére nobis.

℟. Deo grátias.

℟. Amávit eum Dóminus, et ornávit eum: stolam glóriæ índuit eum,

* Et ad portas paradísi coronávit eum.

℣. Induit eum Dóminus lorícam fídei, et ornávit eum.

℟. Et ad portas paradísi coronávit eum.

℣. Jube, domne, benedícere.

Benedictio. Cujus festum cólimus, ipse intercédat pro nobis ad Dóminum.

℟. Amen.

Lectio 8

Réfice esuriéntem ánimam, et non timébis in die malo ab ira superventúra. Beátus enim (inquit), qui intélligit super egénum et páuperem, in die malo liberábit eum Dóminus. Operáre ígitur et éxcole hanc regiónem terræ tuæ, frater, ut gérminet tibi frugem fértilem, plenam ádipe fruménti, magno cum f?nore centésimum tibi fructum multiplicáti séminis afferéntem. In hujus vel possessiónis vel negotiatiónis appetítum et stúdium sancta et salutáris est avarítia; nam talis cupíditas, quæ regnum cæléste merétur et bonum perénne desíderat, radix bonórum est. Tales ígitur divítias concupíscite, et hujúsmodi possidéte patrimónium, quod in centénos fructus vobis créditor pénsitet, ut vestros quoque vobíscum bonis perénnibus augeátis herédes. Posséssio enim hæc vere magna et pretiósa est, quæ possessórem suum non cúmulo sæculári ónerat, sed réditu ditat ætérno.

℣. Tu autem, Dómine, miserére nobis.

℟. Deo grátias.

℟. Sint lumbi vestri præcíncti, et lucérnæ ardéntes in mánibus vestris:

* Et vos símiles homínibus exspectántibus dóminum suum, quando revertátur a núptiis.

℣. Vigiláte ergo, quia nescítis qua hora Dóminus vester ventúrus sit.

℟. Et vos símiles homínibus exspectántibus dóminum suum, quando revertátur a núptiis.

℣. Glória Patri, et Fílio, * et Spirítui Sancto.

℟. Et vos símiles homínibus exspectántibus dóminum suum, quando revertátur a núptiis.

℣. Jube, domne, benedícere.

Benedictio. Ad societátem cívium supernórum perdúcat nos Rex Angelórum.

℟. Amen.

Lectio 9

Verum, dilectíssimi, non solum ut bona ætérna quærátis, sed ut mala innúmera vitáre mereámini, præsénti sollicitúdine et sédula operatióne justítiæ providéte. Magno enim adjutório atque præsídio nobis opus est, et multárum atque indeficiéntium oratiónum patrocíniis indigémus. Adversárius enim noster non quiéscit, et in nostrum pérvigil hostis intéritum óbsidet omnes vias nostras. Multæ prætérea nobis in hoc sæculo cruces, innúmera discrímina, morbórum labes, fébrium ignes et dolórum tela grassántur in ánimas, cupiditátum faces accendúntur; ubíque præténti latent láquei, úndique stricti horrent gládii, inter insídias et pugnas vita transígitur, et per ignes dolóso cíneri suppósitos ambulámus. Igitur, priúsquam in áliquam tantárum ægritúdinum labem casu vel mérito actus incúrras, festína médico suscéptus et carus fíeri, ut in témpore necessitátis parátum hábeas remédium salútis. Aliud est, quando tu solus oras pro te; et áliud, quando multitúdo pro te apud Deum trépidat.

℣. Tu autem, Dómine, miserére nobis.

℟. Deo grátias.

Te Deum

Te Deum laudámus: * te Dóminum confitémur.

Te ætérnum Patrem * omnis terra venerátur.

Tibi omnes Ángeli, * tibi Cæli, et univérsæ Potestátes:

Tibi Chérubim et Séraphim * incessábili voce proclámant:

Fit reverentia Sanctus, Sanctus, Sanctus * Dóminus Deus Sábaoth.

Pleni sunt cæli et terra * majestátis glóriæ tuæ.

Te gloriósus * Apostolórum chorus,

Te Prophetárum * laudábilis númerus,

Te Mártyrum candidátus * laudat exércitus.

Te per orbem terrárum * sancta confitétur Ecclésia,

Patrem * imménsæ majestátis;

Venerándum tuum verum * et únicum Fílium;

Sanctum quoque * Paráclitum Spíritum.

Tu Rex glóriæ, * Christe.

Tu Patris * sempitérnus es Fílius.

Fit reverentia Tu, ad liberándum susceptúrus hóminem: * non horruísti Vírginis úterum.

Tu, devícto mortis acúleo, * aperuísti credéntibus regna cælórum.

Tu ad déxteram Dei sedes, * in glória Patris.

Judex créderis * esse ventúrus.

Sequens versus dicitur flexis genibus Te ergo quǽsumus, tuis fámulis súbveni, * quos pretióso sánguine redemísti.

Ætérna fac cum Sanctis tuis * in glória numerári.

Salvum fac pópulum tuum, Dómine, * et bénedic hereditáti tuæ.

Et rege eos, * et extólle illos usque in ætérnum.

Per síngulos dies * benedícimus te.

Fit reverentia, secundum consuetudinem Et laudámus nomen tuum in sǽculum, * et in sǽculum sǽculi.

Dignáre, Dómine, die isto * sine peccáto nos custodíre.

Miserére nostri, Dómine, * miserére nostri.

Fiat misericórdia tua, Dómine, super nos, * quemádmodum sperávimus in te.

In te, Dómine, sperávi: * non confúndar in ætérnum.

Reliqua omittuntur, nisi separandæ sint.

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui ómnia pro te in hoc sǽculo relinquéntibus, céntuplum in futúro et vitam ætérnam promisísti: concéde propítius; ut, sancti Pontíficis Paulíni vestígiis inhæréntes, valeámus terréna despícere et sola cæléstia desideráre:

Qui vivis et regnas cum Deo Patre, in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Laudes

Incipit

Si Matutinum a Laudibus separatur, tunc dicitur secreto:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Secus absolute incipiuntur, ut sequitur:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Psalterio secundum diem}

Ant. Cantáte * Dómino et benedícite nómini ejus.

Psalmus 95 [1]

95:1 Cantáte Dómino cánticum novum: * cantáte Dómino, omnis terra.

95:2 Cantáte Dómino, et benedícite nómini ejus: * annuntiáte de die in diem salutáre ejus.

95:3 Annuntiáte inter gentes glóriam ejus, * in ómnibus pópulis mirabília ejus.

95:4 Quóniam magnus Dóminus, et laudábilis nimis: * terríbilis est super omnes deos.

95:5 Quóniam omnes dii géntium dæmónia: * Dóminus autem cælos fecit.

95:6 Conféssio, et pulchritúdo in conspéctu ejus: * sanctimónia et magnificéntia in sanctificatióne ejus.

95:7 Afférte Dómino, pátriæ géntium, afférte Dómino glóriam et honórem: * afférte Dómino glóriam nómini ejus.

95:8 Tóllite hóstias, et introíte in átria ejus: * adoráte Dóminum in átrio sancto ejus.

95:9 Commoveátur a fácie ejus univérsa terra: * dícite in géntibus quia Dóminus regnávit.

95:10 Étenim corréxit orbem terræ qui non commovébitur: * judicábit pópulos in æquitáte.

95:11 Læténtur cæli, et exsúltet terra: commoveátur mare, et plenitúdo ejus: * gaudébunt campi, et ómnia quæ in eis sunt.

95:12 Tunc exsultábunt ómnia ligna silvárum a fácie Dómini, quia venit: * quóniam venit judicáre terram.

95:13 Judicábit orbem terræ in æquitáte, * et pópulos in veritáte sua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Cantáte Dómino et benedícite nómini ejus.

Ant. Salutáre vultus mei, * Deus meus.

Psalmus 42 [2]

42:1 Júdica me, Deus, et discérne causam meam de gente non sancta, * ab hómine iníquo, et dolóso érue me.

42:2 Quia tu es, Deus, fortitúdo mea: * quare me repulísti? et quare tristis incédo, dum afflígit me inimícus?

42:3 Emítte lucem tuam et veritátem tuam: * ipsa me deduxérunt, et adduxérunt in montem sanctum tuum, et in tabernácula tua.

42:4 Et introíbo ad altáre Dei: * ad Deum, qui lætíficat juventútem meam.

42:5 Confitébor tibi in cíthara, Deus, Deus meus: * quare tristis es, ánima mea? et quare contúrbas me?

42:6 Spera in Deo, quóniam adhuc confitébor illi: * salutáre vultus mei, et Deus meus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salutáre vultus mei, Deus meus.

Ant. Illúmina, Dómine, * vultum tuum super nos.

Psalmus 66 [3]

66:2 Deus misereátur nostri, et benedícat nobis: * illúminet vultum suum super nos, et misereátur nostri.

66:3 Ut cognoscámus in terra viam tuam, * in ómnibus géntibus salutáre tuum.

66:4 Confiteántur tibi pópuli, Deus: * confiteántur tibi pópuli omnes.

66:5 Læténtur et exsúltent gentes: * quóniam júdicas pópulos in æquitáte, et gentes in terra dírigis.

66:6 Confiteántur tibi pópuli, Deus, confiteántur tibi pópuli omnes: * terra dedit fructum suum.

66:7 Benedícat nos Deus, Deus noster, benedícat nos Deus: * et métuant eum omnes fines terræ.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Illúmina, Dómine, vultum tuum super nos.

Ant. Exaltáte * Regem sæculórum in opéribus vestris.

Canticum Tobiæ [4]

Tob. 13:1-11

13:1 Magnus es, Dómine, in ætérnum, * et in ómnia sǽcula regnum tuum:

13:2 Quóniam tu flagéllas, et salvas: dedúcis ad ínferos, et redúcis: * et non est qui effúgiat manum tuam.

13:3 Confitémini Dómino, fílii Israël, * et in conspéctu géntium laudáte eum:

13:4 Quóniam ídeo dispérsit vos inter gentes, quæ ignórant eum, * ut vos enarrétis mirabília ejus,

13:5 Et faciátis scire eos, * quia non est álius Deus omnípotens præter eum.

13:6 Ipse castigávit nos propter iniquitátes nostras: * et ipse salvábit nos propter misericórdiam suam.

13:7 Aspícite ergo quæ fecit nobíscum, et cum timóre et tremóre confitémini illi: * Regémque sæculórum exaltáte in opéribus vestris.

13:8 Ego autem in terra captivitátis meæ confitébor illi: * quóniam osténdit majestátem suam in gentem peccatrícem.

13:9 Convertímini ítaque, peccatóres, et fácite justítiam coram Deo, * credéntes quod fáciat vobíscum misericórdiam suam:

13:10 Ego autem, et ánima mea * in eo lætábimur.

13:11 Benedícite Dóminum, omnes elécti ejus: * ágite dies lætítiæ, et confitémini illi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exaltáte Regem sæculórum in opéribus vestris.

Ant. Laudáte * nomen Dómini, qui statis in domo Dómini.

Psalmus 134 [5]

134:1 Laudáte nomen Dómini, * laudáte, servi, Dóminum.

134:2 Qui statis in domo Dómini, * in átriis domus Dei nostri.

134:3 Laudáte Dóminum, quia bonus Dóminus: * psállite nómini ejus, quóniam suáve.

134:4 Quóniam Jacob elégit sibi Dóminus, * Israël in possessiónem sibi.

134:5 Quia ego cognóvi quod magnus est Dóminus, * et Deus noster præ ómnibus diis.

134:6 Ómnia quæcúmque vóluit, Dóminus fecit in cælo, et in terra, * in mari, et in ómnibus abýssis.

134:7 Edúcens nubes ab extrémo terræ: * fúlgura in plúviam fecit.

134:8 Qui prodúcit ventos de thesáuris suis: * qui percússit primogénita Ægýpti ab hómine usque ad pecus.

134:9 Et misit signa, et prodígia in médio tui, Ægýpte: * in Pharaónem, et in omnes servos ejus.

134:10 Qui percússit gentes multas: * et occídit reges fortes:

134:11 Sehon, regem Amorrhæórum, et Og, regem Basan, * et ómnia regna Chánaan.

134:12 Et dedit terram eórum hereditátem, * hereditátem Israël, pópulo suo.

134:13 Dómine, nomen tuum in ætérnum: * Dómine, memoriále tuum in generatiónem et generatiónem.

134:14 Quia judicábit Dóminus pópulum suum: * et in servis suis deprecábitur.

134:15 Simulácra géntium argéntum, et aurum, * ópera mánuum hóminum.

134:16 Os habent, et non loquéntur: * óculos habent, et non vidébunt.

134:17 Aures habent, et non áudient: * neque enim est spíritus in ore ipsórum.

134:18 Símiles illis fiant qui fáciunt ea: * et omnes qui confídunt in eis.

134:19 Domus Israël, benedícite Dómino: * domus Aaron, benedícite Dómino.

134:20 Domus Levi, benedícite Dómino: * qui timétis Dóminum, benedícite Dómino.

134:21 Benedíctus Dóminus ex Sion, * qui hábitat in Jerúsalem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Laudáte nomen Dómini, qui statis in domo Dómini.

Capitulum Hymnus Versus {ex Commune aut Festo}

Sir 44:16-17

Ecce sacérdos magnus, qui in diébus suis plácuit Deo, et invéntus est justus: et in témpore iracúndiæ factus est reconciliátio.

℟. Deo grátias.

Hymnus

Jesu Redémptor ómnium,

Perpes coróna Prǽsulum,

In hac die cleméntius

Indúlgeas precántibus.

Tui sacri qua nóminis

Conféssor almus cláruit:

Hujus celébrat ánnua

Devóta plebs solémnia.

Qui rite mundi gáudia

Hujus cadúca réspuens,

Æternitátis prǽmio

Potítur inter Ángelos.

Hujus benígnus ánnue

Nobis sequi vestígia:

Hujus precátu, sérvulis

Dimítte noxam críminis.

Sit Christe, Rex piíssime,

Tibi, Patríque glória,

Cum Spíritu Paráclito,

Nunc, et per omne sǽculum.

Amen.

℣. Justum dedúxit Dóminus per vias rectas.

℟. Et osténdit illi regnum Dei.

Canticum: Benedictus {Antiphona ex Proprio Sanctorum}

Ant. Euge, serve bone * et fidélis, quia in pauca fuísti fidélis, supra multa te constituam, dicit Dóminus.

Canticum Zachariæ

Luc. 1:68-79

1:68 Benedíctus ✠ Dóminus, Deus Israël: * quia visitávit, et fecit redemptiónem plebis suæ:

1:69 Et eréxit cornu salútis nobis: * in domo David, púeri sui.

1:70 Sicut locútus est per os sanctórum, * qui a sǽculo sunt, prophetárum ejus:

1:71 Salútem ex inimícis nostris, * et de manu ómnium, qui odérunt nos.

1:72 Ad faciéndam misericórdiam cum pátribus nostris: * et memorári testaménti sui sancti.

1:73 Jusjurándum, quod jurávit ad Ábraham patrem nostrum, * datúrum se nobis:

1:74 Ut sine timóre, de manu inimicórum nostrórum liberáti, * serviámus illi.

1:75 In sanctitáte, et justítia coram ipso, * ómnibus diébus nostris.

1:76 Et tu, puer, Prophéta Altíssimi vocáberis: * præíbis enim ante fáciem Dómini, paráre vias ejus:

1:77 Ad dandam sciéntiam salútis plebi ejus: * in remissiónem peccatórum eórum:

1:78 Per víscera misericórdiæ Dei nostri: * in quibus visitávit nos, óriens ex alto:

1:79 Illumináre his, qui in ténebris, et in umbra mortis sedent: * ad dirigéndos pedes nostros in viam pacis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Euge, serve bone et fidélis, quia in pauca fuísti fidélis, supra multa te constituam, dicit Dóminus.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui ómnia pro te in hoc sǽculo relinquéntibus, céntuplum in futúro et vitam ætérnam promisísti: concéde propítius; ut, sancti Pontíficis Paulíni vestígiis inhæréntes, valeámus terréna despícere et sola cæléstia desideráre:

Qui vivis et regnas cum Deo Patre, in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

℣. Dóminus det nobis suam pacem.

℟. Et vitam ætérnam. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Ad Primam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Jam lucis orto sídere,

Deum precémur súpplices,

Ut in diúrnis áctibus

Nos servet a nocéntibus.

Linguam refrénans témperet,

Ne litis horror ínsonet:

Visum fovéndo cóntegat,

Ne vanitátes háuriat.

Sint pura cordis íntima,

Absístat et vecórdia;

Carnis terat supérbiam

Potus cibíque párcitas.

Ut, cum dies abscésserit,

Noctémque sors redúxerit,

Mundi per abstinéntiam

Ipsi canámus glóriam.

Deo Patri sit glória,

Ejúsque soli Fílio,

Cum Spíritu Paráclito,

Nunc et per omne sǽculum.

Amen.

Psalmi {ex Psalterio secundum diem}

Ant. Deus meus.

Psalmus 24(1-7) [1]

24:1 Ad te, Dómine, levávi ánimam meam: * Deus meus, in te confído, non erubéscam.

24:3 Neque irrídeant me inimíci mei: * étenim univérsi, qui sústinent te, non confundéntur.

24:4 Confundántur omnes iníqua agéntes * supervácue.

24:4 Vias tuas, Dómine, demónstra mihi: * et sémitas tuas édoce me.

24:5 Dírige me in veritáte tua, et doce me: * quia tu es, Deus, salvátor meus, et te sustínui tota die.

24:6 Reminíscere miseratiónum tuárum, Dómine, * et misericordiárum tuárum, quæ a sǽculo sunt.

24:7 Delícta juventútis meæ, * et ignorántias meas ne memíneris.

24:7 Secúndum misericórdiam tuam meménto mei tu: * propter bonitátem tuam, Dómine.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 24(8-14) [2]

24:8 Dulcis et rectus Dóminus: * propter hoc legem dabit delinquéntibus in via.

24:9 Díriget mansuétos in judício: * docébit mites vias suas.

24:10 Univérsæ viæ Dómini, misericórdia et véritas, * requiréntibus testaméntum ejus et testimónia ejus.

24:11 Propter nomen tuum, Dómine, propitiáberis peccáto meo: * multum est enim.

24:12 Quis est homo qui timet Dóminum? * legem státuit ei in via, quam elégit.

24:13 Ánima ejus in bonis demorábitur: * et semen ejus hereditábit terram.

24:14 Firmaméntum est Dóminus timéntibus eum: * et testaméntum ipsíus ut manifestétur illis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 24(15-22) [3]

24:15 Óculi mei semper ad Dóminum: * quóniam ipse evéllet de láqueo pedes meos.

24:16 Réspice in me, et miserére mei: * quia únicus et pauper sum ego.

24:17 Tribulatiónes cordis mei multiplicátæ sunt: * de necessitátibus meis érue me.

24:18 Vide humilitátem meam, et labórem meum: * et dimítte univérsa delícta mea.

24:19 Réspice inimícos meos quóniam multiplicáti sunt, * et ódio iníquo odérunt me.

24:20 Custódi ánimam meam, et érue me: * non erubéscam quóniam sperávi in te.

24:21 Innocéntes et recti adhæsérunt mihi: * quia sustínui te.

24:22 Líbera, Deus, Israël, * ex ómnibus tribulatiónibus suis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Deus meus in te confído non erubéscam.

Capitulum Responsorium Versus {ex Psalterio secundum diem}

1 Tim. 1:17

Regi sæculórum immortáli et invisíbili, soli Deo honor et glória in sǽcula sæculórum. Amen.

℟. Deo grátias.

℟.br. Christe, Fili Dei vivi, * Miserére nobis.

℟. Christe, Fili Dei vivi, * Miserére nobis.

℣. Qui sedes ad déxteram Patris.

℟. Miserére nobis.

℣. Glória Patri, et Fílio, * et Spirítui Sancto.

℟. Christe, Fili Dei vivi, * Miserére nobis.

℣. Exsúrge, Christe, ádjuva nos.

℟. Et líbera nos propter nomen tuum.

Preces Dominicales et Feriales{omittitur}

Preces Feriales{omittitur}

Preces Dominicales et Feriales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Dómine Deus omnípotens, qui ad princípium hujus diéi nos perveníre fecísti: tua nos hódie salva virtúte; ut in hac die ad nullum declinémus peccátum, sed semper ad tuam justítiam faciéndam nostra procédant elóquia, dirigántur cogitatiónes et ópera.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Martyrologium {anticip.}

Nono Kaléndas Júlii Luna undevicésima Anno Dómini 2027

Vigília Nativitátis sancti Joánnis Baptístæ.

Romæ sancti Joánnis Presbýteri, qui, sub Juliáno Apóstata, via Salária véteri, ante simulácrum Solis decollátus est, et corpus ejus a beáto Concórdio Presbýtero juxta Mártyrum Concília sepúltum.

Item Romæ sanctæ Agrippínæ, Vírginis et Mártyris, quæ sub Valeriáno Imperatóre martýrium consummávit. Ipsíus autem corpus, in Sicíliam translátum ac Menis cónditum, multis miráculis corúscat.

Sútrii, in Túscia, sancti Felícis Presbýteri, cujus os támdiu jussit Túrcius Præféctus lápide contúndi, donec ipse Felix emítteret spíritum.

Nicomedíæ commemorátio plurimórum sanctórum Mártyrum, qui, témpore Diocletiáni, in móntibus et spelúncis laténtes, pro Christi nómine martýrium læto ánimo subiérunt.

Philadelphíæ, in Arábia, sanctórum Mártyrum Zenónis, ejúsque servi Zenæ. Hic dómini sui vincti caténas exósculans, eúmque rogans ut se in torméntis partícipem dignarétur habére, a milítibus tentus est, et cum ipso dómino parem martýrii corónam accépit.

Augústæ Taurinórum sancti Joséphi Cafásso, Sacerdótis, qui levítis pietáte et sciéntia augéndis atque damnátis cápite Deo conciliándis fuit illústris, et a Pio Papa Duodécimo inter sanctos Cǽlites adscríptus est.

In monastério Elyénsi, in Británnia, sanctæ Ediltrúdis, Regínæ et Vírginis, quæ sanctitáte et miráculis clara migrávit ad Dóminum. Ipsíus autem corpus, úndecim post annis, invéntum est incorrúptum.

℣. Et álibi aliórum plurimórum sanctórum Mártyrum et Confessórum, atque sanctárum Vírginum.

℟. Deo grátias.

℣. Pretiósa in conspéctu Dómini.

℟. Mors Sanctórum ejus.

Sancta María et omnes Sancti intercédant pro nobis ad Dóminum, ut nos mereámur ab eo adjuvári et salvári, qui vivit et regnat in sǽcula sæculórum.

℟. Amen.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Réspice in servos tuos, Dómine, et in ópera tua, et dírige fílios eórum.

℟. Et sit splendor Dómini Dei nostri super nos, et ópera mánuum nostrárum dírige super nos, et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Orémus.

Dirígere et sanctificáre, régere et gubernáre dignáre, Dómine Deus, Rex cæli et terræ, hódie corda et córpora nostra, sensus, sermónes et actus nostros in lege tua, et in opéribus mandatórum tuórum: ut hic et in ætérnum, te auxiliánte, salvi et líberi esse mereámur, Salvátor mundi: Qui vivis et regnas in sǽcula sæculórum.

℟. Amen.

Lectio brevis {ex Commune aut Festo}

℣. Jube, domne, benedícere.

Benedictio. Dies et actus nostros in sua pace dispónat Dóminus omnípotens.

℟. Amen.

Sir 45:19-20

Fungi sacerdótio, et habére laudem in nómine ipsíus, et offérre illi incénsum dignum in odórem suavitátis.

℣. Tu autem, Dómine, miserére nobis.

℟. Deo grátias.

Conclusio

℣. Adjutórium nostrum ✠ in nómine Dómini.

℟. Qui fecit cælum et terram.

℣. Benedícite.

℟. Deus.

Benedictio. Dóminus nos benedícat, ✠ et ab omni malo deféndat, et ad vitam perdúcat ætérnam. Et fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Tertiam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Nunc, Sancte, nobis, Spíritus,

Unum Patri cum Fílio,

Dignáre promptus íngeri

Nostro refúsus péctori.

Os, lingua, mens, sensus, vigor

Confessiónem pérsonent.

Flamméscat igne cáritas,

Accéndat ardor próximos.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Respéxit me.

Psalmus 39(2-9) [1]

39:2 Exspéctans exspectávi Dóminum, * et inténdit mihi.

39:3 Et exaudívit preces meas: * et edúxit me de lacu misériæ, et de luto fæcis.

39:3 Et státuit super petram pedes meos: * et diréxit gressus meos.

39:4 Et immísit in os meum cánticum novum, * carmen Deo nostro.

39:4 Vidébunt multi, et timébunt: * et sperábunt in Dómino.

39:5 Beátus vir, cujus est nomen Dómini spes ejus: * et non respéxit in vanitátes et insánias falsas.

39:6 Multa fecísti tu, Dómine, Deus meus, mirabília tua: * et cogitatiónibus tuis non est qui símilis sit tibi.

39:6 Annuntiávi et locútus sum: * multiplicáti sunt super númerum.

39:7 Sacrifícium et oblatiónem noluísti: * aures autem perfecísti mihi.

39:7 Holocáustum et pro peccáto non postulásti: * tunc dixi: Ecce, vénio.

39:8 In cápite libri scriptum est de me ut fácerem voluntátem tuam: * Deus meus, vólui, et legem tuam in médio cordis mei.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 39(10-14) [2]

39:10 Annuntiávi justítiam tuam in ecclésia magna, * ecce, lábia mea non prohibébo: Dómine, tu scisti.

39:11 Justítiam tuam non abscóndi in corde meo: * veritátem tuam et salutáre tuum dixi.

39:11 Non abscóndi misericórdiam tuam et veritátem tuam * a concílio multo.

39:12 Tu autem, Dómine, ne longe fácias miseratiónes tuas a me: * misericórdia tua et véritas tua semper suscepérunt me.

39:13 Quóniam circumdedérunt me mala, quorum non est númerus: * comprehendérunt me iniquitátes meæ, et non pótui ut vidérem.

39:13 Multiplicátæ sunt super capíllos cápitis mei: * et cor meum derelíquit me.

39:14 Compláceat tibi, Dómine, ut éruas me: * Dómine, ad adjuvándum me réspice.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 39(15-18) [3]

39:15 Confundántur et revereántur simul, qui quærunt ánimam meam, * ut áuferant eam.

39:15 Convertántur retrórsum, et revereántur, * qui volunt mihi mala.

39:16 Ferant conféstim confusiónem suam, * qui dicunt mihi: Euge, euge.

39:17 Exsúltent et læténtur super te omnes quæréntes te: * et dicant semper: Magnificétur Dóminus: qui díligunt salutáre tuum.

39:18 Ego autem mendícus sum, et pauper: * Dóminus sollícitus est mei.

39:18 Adjútor meus, et protéctor meus tu es: * Deus meus, ne tardáveris.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Respéxit me et exaudívit deprecatiónem meam Dóminus.

Capitulum Responsorium Versus {ex Commune aut Festo}

Sir 44:16-17

Ecce sacérdos magnus, qui in diébus suis plácuit Deo, et invéntus est justus: et in témpore iracúndiæ factus est reconciliátio.

℟. Deo grátias.

℟.br. Amávit eum Dóminus, * Et ornávit eum.

℟. Amávit eum Dóminus, * Et ornávit eum.

℣. Stolam glóriæ índuit eum.

℟. Et ornávit eum.

℣. Glória Patri, et Fílio, * et Spirítui Sancto.

℟. Amávit eum Dóminus, * Et ornávit eum.

℣. Elégit eum Dóminus sacerdótem sibi.

℟. Ad sacrificándum ei hóstiam laudis.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui ómnia pro te in hoc sǽculo relinquéntibus, céntuplum in futúro et vitam ætérnam promisísti: concéde propítius; ut, sancti Pontíficis Paulíni vestígiis inhæréntes, valeámus terréna despícere et sola cæléstia desideráre:

Qui vivis et regnas cum Deo Patre, in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Sextam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rector potens, verax Deus,

Qui témperas rerum vices,

Splendóre mane illúminas,

Et ígnibus merídiem:

Exstíngue flammas lítium,

Aufer calórem nóxium,

Confer salútem córporum,

Verámque pacem córdium.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Suscepísti me, Dómine:

Psalmus 40 [1]

40:2 Beátus qui intéllegit super egénum, et páuperem: * in die mala liberábit eum Dóminus.

40:3 Dóminus consérvet eum, et vivíficet eum, et beátum fáciat eum in terra: * et non tradat eum in ánimam inimicórum ejus.

40:4 Dóminus opem ferat illi super lectum dolóris ejus: * univérsum stratum ejus versásti in infirmitáte ejus.

40:5 Ego dixi: Dómine, miserére mei: * sana ánimam meam, quia peccávi tibi.

40:6 Inimíci mei dixérunt mala mihi: * Quando moriétur, et períbit nomen ejus?

40:7 Et si ingrediebátur ut vidéret, vana loquebátur: * cor ejus congregávit iniquitátem sibi.

40:7 Egrediebátur foras, * et loquebátur in idípsum.

40:8 Advérsum me susurrábant omnes inimíci mei: * advérsum me cogitábant mala mihi.

40:9 Verbum iníquum constituérunt advérsum me: * Numquid qui dormit non adíciet ut resúrgat?

40:10 Étenim homo pacis meæ, in quo sperávi: * qui edébat panes meos, magnificávit super me supplantatiónem.

40:11 Tu autem, Dómine, miserére mei, et resúscita me: * et retríbuam eis.

40:12 In hoc cognóvi quóniam voluísti me: * quóniam non gaudébit inimícus meus super me.

40:13 Me autem propter innocéntiam suscepísti: * et confirmásti me in conspéctu tuo in ætérnum.

40:14 Benedíctus Dóminus, Deus Israël, a sǽculo et usque in sǽculum: * fiat, fiat.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 41(2-6) [2]

41:2 Quemádmodum desíderat cervus ad fontes aquárum: * ita desíderat ánima mea ad te, Deus.

41:3 Sitívit ánima mea ad Deum fortem vivum: * quando véniam, et apparébo ante fáciem Dei?

41:4 Fuérunt mihi lácrimæ meæ panes die ac nocte: * dum dícitur mihi quotídie: Ubi est Deus tuus?

41:5 Hæc recordátus sum, et effúdi in me ánimam meam: * quóniam transíbo in locum tabernáculi admirábilis, usque ad domum Dei.

41:5 In voce exsultatiónis, et confessiónis: * sonus epulántis.

41:6 Quare tristis es, ánima mea? * et quare contúrbas me?

41:6 Spera in Deo, quóniam adhuc confitébor illi: * salutáre vultus mei, et Deus meus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 41(7-12) [3]

41:7 Ad meípsum ánima mea conturbáta est: * proptérea memor ero tui de terra Jordánis, et Hermóniim a monte módico.

41:8 Abýssus abýssum ínvocat, * in voce cataractárum tuárum.

41:8 Ómnia excélsa tua, et fluctus tui * super me transiérunt.

41:9 In die mandávit Dóminus misericórdiam suam: * et nocte cánticum ejus.

41:9 Apud me orátio Deo vitæ meæ, * dicam Deo: Suscéptor meus es.

41:10 Quare oblítus es mei? * et quare contristátus incédo, dum afflígit me inimícus?

41:11 Dum confringúntur ossa mea, * exprobravérunt mihi qui tríbulant me inimíci mei.

41:11 Dum dicunt mihi per síngulos dies: Ubi est Deus tuus? * quare tristis es, ánima mea? et quare contúrbas me?

41:12 Spera in Deo, quóniam adhuc confitébor illi: * salutáre vultus mei, et Deus meus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Suscepísti me, Dómine: et confirmásti me in conspéctu tuo.

Capitulum Responsorium Versus {ex Commune aut Festo}

Sir 44:20; 44:22

Non est invéntus símilis illi, qui conserváret legem Excélsi: ídeo jurejurándo fecit illum Dóminus créscere in plebem suam.

℟. Deo grátias.

℟.br. Elégit eum Dóminus * Sacerdótem sibi.

℟. Elégit eum Dóminus * Sacerdótem sibi.

℣. Ad sacrificándum ei hóstiam laudis.

℟. Sacerdótem sibi.

℣. Glória Patri, et Fílio, * et Spirítui Sancto.

℟. Elégit eum Dóminus * Sacerdótem sibi.

℣. Tu es sacérdos in ætérnum.

℟. Secúndum órdinem Melchísedech.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui ómnia pro te in hoc sǽculo relinquéntibus, céntuplum in futúro et vitam ætérnam promisísti: concéde propítius; ut, sancti Pontíficis Paulíni vestígiis inhæréntes, valeámus terréna despícere et sola cæléstia desideráre:

Qui vivis et regnas cum Deo Patre, in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Nonam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rerum, Deus, tenax vigor,

Immótus in te pérmanens,

Lucis diúrnæ témpora

Succéssibus detérminans:

Largíre lumen véspere,

Quo vita nusquam décidat,

Sed prǽmium mortis sacræ

Perénnis instet glória.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Salvásti nos.

Psalmus 43(2-9) [1]

43:2 Deus áuribus nostris audívimus: * patres nostri annuntiavérunt nobis.

43:2 Opus, quod operátus es in diébus eórum, * et in diébus antíquis.

43:3 Manus tua gentes dispérdidit, et plantásti eos: * afflixísti pópulos, et expulísti eos.

43:4 Nec enim in gládio suo possedérunt terram, * et brácchium eórum non salvávit eos:

43:4 Sed déxtera tua, et brácchium tuum, et illuminátio vultus tui: * quóniam complacuísti in eis.

43:5 Tu es ipse Rex meus et Deus meus: * qui mandas salútes Jacob.

43:6 In te inimícos nostros ventilábimus cornu: * et in nómine tuo spernémus insurgéntes in nobis.

43:7 Non enim in arcu meo sperábo: * et gládius meus non salvábit me.

43:8 Salvásti enim nos de affligéntibus nos: * et odiéntes nos confudísti.

43:9 In Deo laudábimur tota die: * et in nómine tuo confitébimur in sǽculum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 43(10-20) [2]

43:10 Nunc autem repulísti et confudísti nos: * et non egrediéris, Deus, in virtútibus nostris.

43:11 Avertísti nos retrórsum post inimícos nostros: * et qui odérunt nos, diripiébant sibi.

43:12 Dedísti nos tamquam oves escárum: * et in géntibus dispersísti nos.

43:13 Vendidísti pópulum tuum sine prétio: * et non fuit multitúdo in commutatiónibus eórum.

43:14 Posuísti nos oppróbrium vicínis nostris, * subsannatiónem et derísum his, qui sunt in circúitu nostro.

43:15 Posuísti nos in similitúdinem géntibus: * commotiónem cápitis in pópulis.

43:16 Tota die verecúndia mea contra me est, * et confúsio faciéi meæ coopéruit me.

43:17 A voce exprobrántis, et obloquéntis: * a fácie inimíci, et persequéntis.

43:18 Hæc ómnia venérunt super nos, nec oblíti sumus te: * et iníque non égimus in testaménto tuo.

43:19 Et non recéssit retro cor nostrum: * et declinásti sémitas nostras a via tua:

43:20 Quóniam humiliásti nos in loco afflictiónis, * et coopéruit nos umbra mortis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 43(21-26) [3]

43:21 Si oblíti sumus nomen Dei nostri, * et si expándimus manus nostras ad deum aliénum:

43:22 Nonne Deus requíret ista? * ipse enim novit abscóndita cordis.

43:22 Quóniam propter te mortificámur tota die: * æstimáti sumus sicut oves occisiónis.

43:23 Exsúrge, quare obdórmis, Dómine? * exsúrge, et ne repéllas in finem.

43:24 Quare fáciem tuam avértis, * oblivísceris inópiæ nostræ, et tribulatiónis nostræ?

43:25 Quóniam humiliáta est in púlvere ánima nostra: * conglutinátus est in terra venter noster.

43:26 Exsúrge, Dómine, ádjuva nos: * et rédime nos propter nomen tuum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salvásti nos, Dómine, et in nómine tuo confitébimur in sǽcula.

Capitulum Responsorium Versus {ex Commune aut Festo}

Sir 45:19-20

Fungi sacerdótio, et habére laudem in nómine ipsíus, et offérre illi incénsum dignum in odórem suavitátis.

℟. Deo grátias.

℟.br. Tu es sacérdos * In ætérnum.

℟. Tu es sacérdos * In ætérnum.

℣. Secúndum órdinem Melchísedech.

℟. In ætérnum.

℣. Glória Patri, et Fílio, * et Spirítui Sancto.

℟. Tu es sacérdos * In ætérnum.

℣. Justum dedúxit Dóminus per vias rectas.

℟. Et osténdit illi regnum Dei.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui ómnia pro te in hoc sǽculo relinquéntibus, céntuplum in futúro et vitam ætérnam promisísti: concéde propítius; ut, sancti Pontíficis Paulíni vestígiis inhæréntes, valeámus terréna despícere et sola cæléstia desideráre:

Qui vivis et regnas cum Deo Patre, in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Vesperas

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Psalterio secundum diem}

Ant. Qui hábitas in cælis, * miserére nobis.

Psalmus 122 [1]

122:1 Ad te levávi óculos meos, * qui hábitas in cælis.

122:2 Ecce, sicut óculi servórum * in mánibus dominórum suórum,

122:2 Sicut óculi ancíllæ in mánibus dóminæ suæ: * ita óculi nostri ad Dóminum, Deum nostrum, donec misereátur nostri.

122:3 Miserére nostri, Dómine, miserére nostri: * quia multum repléti sumus despectióne:

122:4 Quia multum repléta est ánima nostra: * oppróbrium abundántibus, et despéctio supérbis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Qui hábitas in cælis, miserére nobis.

Ant. Adjutórium nostrum * in nómine Dómini.

Psalmus 123 [2]

123:1 Nisi quia Dóminus erat in nobis, dicat nunc Israël: * nisi quia Dóminus erat in nobis,

123:2 Cum exsúrgerent hómines in nos, * forte vivos deglutíssent nos:

123:3 Cum irascerétur furor eórum in nos, * fórsitan aqua absorbuísset nos.

123:5 Torréntem pertransívit ánima nostra: * fórsitan pertransísset ánima nostra aquam intolerábilem.

123:6 Benedíctus Dóminus * qui non dedit nos in captiónem déntibus eórum.

123:7 Ánima nostra sicut passer erépta est * de láqueo venántium:

123:7 Láqueus contrítus est, * et nos liberáti sumus.

123:8 Adjutórium nostrum in nómine Dómini, * qui fecit cælum et terram.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Adjutórium nostrum in nómine Dómini.

Ant. In circúitu pópuli sui * Dóminus, ex hoc nunc et usque in sǽculum.

Psalmus 124 [3]

124:1 Qui confídunt in Dómino, sicut mons Sion: * non commovébitur in ætérnum, qui hábitat in Jerúsalem.

124:2 Montes in circúitu ejus: † et Dóminus in circúitu pópuli sui, * ex hoc nunc et usque in sǽculum.

124:3 Quia non relínquet Dóminus virgam peccatórum super sortem justórum: * ut non exténdant justi ad iniquitátem manus suas.

124:4 Bénefac, Dómine, bonis, * et rectis corde.

124:5 Declinántes autem in obligatiónes addúcet Dóminus cum operántibus iniquitátem: * pax super Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. In circúitu pópuli sui Dóminus, ex hoc nunc et usque in sǽculum.

Ant. Magnificávit Dóminus * fácere nobíscum: facti sumus lætántes.

Psalmus 125 [4]

125:1 In converténdo Dóminus captivitátem Sion: * facti sumus sicut consoláti:

125:2 Tunc replétum est gáudio os nostrum: * et lingua nostra exsultatióne.

125:2 Tunc dicent inter gentes: * Magnificávit Dóminus fácere cum eis.

125:3 Magnificávit Dóminus fácere nobíscum: * facti sumus lætántes.

125:4 Convérte, Dómine, captivitátem nostram, * sicut torrens in Austro.

125:5 Qui séminant in lácrimis, * in exsultatióne metent.

125:6 Eúntes ibant et flebant, * mitténtes sémina sua.

125:6 Veniéntes autem vénient cum exsultatióne, * portántes manípulos suos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Magnificávit Dóminus fácere nobíscum: facti sumus lætántes.

Ant. Dóminus ædíficet * nobis domum, et custódiat civitátem.

Psalmus 126 [5]

126:1 Nisi Dóminus ædificáverit domum, * in vanum laboravérunt qui ædíficant eam.

126:1 Nisi Dóminus custodíerit civitátem, * frustra vígilat qui custódit eam.

126:2 Vanum est vobis ante lucem súrgere: * súrgite postquam sedéritis, qui manducátis panem dolóris.

126:2 Cum déderit diléctis suis somnum: * ecce heréditas Dómini fílii: merces, fructus ventris.

126:4 Sicut sagíttæ in manu poténtis: * ita fílii excussórum.

126:5 Beátus vir, qui implévit desidérium suum ex ipsis: * non confundétur cum loquétur inimícis suis in porta.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dóminus ædíficet nobis domum, et custódiat civitátem.

Capitulum Hymnus Versus {ex Commune aut Festo}

Sir 44:16-17

Ecce sacérdos magnus, qui in diébus suis plácuit Deo, et invéntus est justus: et in témpore iracúndiæ factus est reconciliátio.

℟. Deo grátias.

Hymnus

Iste Conféssor Dómini, coléntes

Quem pie laudant pópuli per orbem,

Hac die lætus méruit beátas

Scándere sedes.

Qui pius, prudens, húmilis, pudícus,

Sóbriam duxit sine labe vitam,

Donec humános animávit auræ

Spíritus artus.

Cujus ob præstans méritum, frequénter,

Ægra quæ passim jacuére membra,

Víribus morbi dómitis, salúti

Restituúntur.

Noster hinc illi chorus obsequéntem

Cóncinit laudem celebrésque palmas,

Ut piis ejus précibus juvémur

Omne per ævum.

Sit salus illi, decus atque virtus,

Qui, super cæli sólio corúscans,

Tótius mundi sériem gubérnat,

Trinus et unus.

Amen.

℣. Justum dedúxit Dóminus per vias rectas.

℟. Et osténdit illi regnum Dei.

Canticum: Magnificat {Antiphona ex Proprio Sanctorum}

Ant. Amávit eum Dóminus, * et ornávit eum: stolam glóriæ índuit eum, et ad portas paradísi coronávit eum.

Canticum B. Mariæ Virginis

Luc. 1:46-55

1:46 Magníficat ✠ * ánima mea Dóminum.

1:47 Et exsultávit spíritus meus: * in Deo, salutári meo.

1:48 Quia respéxit humilitátem ancíllæ suæ: * ecce enim ex hoc beátam me dicent omnes generatiónes.

1:49 Quia fecit mihi magna qui potens est: * et sanctum nomen ejus.

1:50 Et misericórdia ejus, a progénie in progénies: * timéntibus eum.

1:51 Fecit poténtiam in brácchio suo: * dispérsit supérbos mente cordis sui.

1:52 Depósuit poténtes de sede: * et exaltávit húmiles.

1:53 Esuriéntes implévit bonis: * et dívites dimísit inánes.

1:54 Suscépit Israël púerum suum: * recordátus misericórdiæ suæ.

1:55 Sicut locútus est ad patres nostros: * Ábraham, et sémini ejus in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Amávit eum Dóminus, et ornávit eum: stolam glóriæ índuit eum, et ad portas paradísi coronávit eum.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui ómnia pro te in hoc sǽculo relinquéntibus, céntuplum in futúro et vitam ætérnam promisísti: concéde propítius; ut, sancti Pontíficis Paulíni vestígiis inhæréntes, valeámus terréna despícere et sola cæléstia desideráre:

Qui vivis et regnas cum Deo Patre, in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Et si tunc terminetur Officium, dicitur tantum Pater Noster secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Completorium

Incipit

℣. Jube, domne, benedícere.

Benedictio. Noctem quiétam et finem perféctum concédat nobis Dóminus omnípotens.

℟. Amen.

Lectio brevis

1 Pet 5:8-9

Fratres: Sóbrii estóte, et vigiláte: quia adversárius vester diábolus tamquam leo rúgiens círcuit, quærens quem dévoret: cui resístite fortes in fide.

℣. Tu autem, Dómine, miserére nobis.

℟. Deo grátias.

℣. Adjutórium nostrum ✠ in nómine Dómini.

℟. Qui fecit cælum et terram.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Joánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Joánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Convérte nos ✙︎ Deus, salutáris noster.

℟. Et avérte iram tuam a nobis.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {ex Psalterio secundum diem}

Ant. Tu, Dómine.

Psalmus 11 [1]

11:2 Salvum me fac, Dómine, quóniam defécit sanctus: * quóniam diminútæ sunt veritátes a fíliis hóminum.

11:3 Vana locúti sunt unusquísque ad próximum suum: * lábia dolósa, in corde et corde locúti sunt.

11:4 Dispérdat Dóminus univérsa lábia dolósa, * et linguam magníloquam.

11:5 Qui dixérunt: Linguam nostram magnificábimus, † lábia nostra a nobis sunt, * quis noster Dóminus est?

11:6 Propter misériam ínopum, et gémitum páuperum, * nunc exsúrgam, dicit Dóminus.

11:6 Ponam in salutári: * fiduciáliter agam in eo.

11:7 Elóquia Dómini, elóquia casta: * argéntum igne examinátum, probátum terræ purgátum séptuplum.

11:8 Tu, Dómine, servábis nos: et custódies nos * a generatióne hac in ætérnum.

11:9 In circúitu ímpii ámbulant: * secúndum altitúdinem tuam multiplicásti fílios hóminum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 12 [2]

12:1 Úsquequo, Dómine, obliviscéris me in finem? * Úsquequo avértis fáciem tuam a me?

12:2 Quámdiu ponam consília in ánima mea, * dolórem in corde meo per diem?

12:3 Úsquequo exaltábitur inimícus meus super me? * réspice, et exáudi me, Dómine, Deus meus.

12:4 Illúmina óculos meos ne umquam obdórmiam in morte: * nequándo dicat inimícus meus: Præválui advérsus eum.

12:5 Qui tríbulant me, exsultábunt si motus fúero: * ego autem in misericórdia tua sperávi.

12:6 Exsultábit cor meum in salutári tuo: † cantábo Dómino qui bona tríbuit mihi: * et psallam nómini Dómini altíssimi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 15 [3]

15:1 Consérva me, Dómine, quóniam sperávi in te. † Dixi Dómino: Deus meus es tu, * quóniam bonórum meórum non eges.

15:3 Sanctis, qui sunt in terra ejus, * mirificávit omnes voluntátes meas in eis.

15:4 Multiplicátæ sunt infirmitátes eórum: * póstea acceleravérunt.

15:4 Non congregábo conventícula eórum de sanguínibus, * nec memor ero nóminum eórum per lábia mea.

15:5 Dóminus pars hereditátis meæ, et cálicis mei: * tu es, qui restítues hereditátem meam mihi.

15:6 Funes cecidérunt mihi in præcláris: * étenim heréditas mea præclára est mihi.

15:7 Benedícam Dóminum, qui tríbuit mihi intelléctum: * ínsuper et usque ad noctem increpuérunt me renes mei.

15:8 Providébam Dóminum in conspéctu meo semper: * quóniam a dextris est mihi, ne commóvear.

15:9 Propter hoc lætátum est cor meum, et exsultávit lingua mea: * ínsuper et caro mea requiéscet in spe.

15:10 Quóniam non derelínques ánimam meam in inférno: * nec dabis sanctum tuum vidére corruptiónem.

15:11 Notas mihi fecísti vias vitæ, † adimplébis me lætítia cum vultu tuo: * delectatiónes in déxtera tua usque in finem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Tu, Dómine, servábis nos: et custódies nos in ætérnum.

Hymnus

Te lucis ante términum,

Rerum Creátor, póscimus,

Ut pro tua cleméntia

Sis præsul et custódia.

Procul recédant sómnia,

Et nóctium phantásmata;

Hostémque nostrum cómprime,

Ne polluántur córpora.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Capitulum Responsorium Versus

Jer 14:9

Tu autem in nobis es, Dómine, et nomen sanctum tuum invocátum est super nos: ne derelínquas nos, Dómine, Deus noster.

℟. Deo grátias.

℟.br. In manus tuas, Dómine, * Comméndo spíritum meum.

℟. In manus tuas, Dómine, * Comméndo spíritum meum.

℣. Redemísti nos, Dómine, Deus veritátis.

℟. Comméndo spíritum meum.

℣. Glória Patri, et Fílio, * et Spirítui Sancto.

℟. In manus tuas, Dómine, * Comméndo spíritum meum.

℣. Custódi nos, Dómine, ut pupíllam óculi.

℟. Sub umbra alárum tuárum prótege nos.

Canticum: Nunc dimittis

Ant. Salva nos.

Canticum Simeonis

Luc. 2:29-32

2:29 Nunc dimíttis ✠ servum tuum, Dómine, * secúndum verbum tuum in pace:

2:30 Quia vidérunt óculi mei * salutáre tuum,

2:31 Quod parásti * ante fáciem ómnium populórum,

2:32 Lumen ad revelatiónem géntium, * et glóriam plebis tuæ Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salva nos, Dómine, vigilántes, custódi nos dormiéntes; ut vigilémus cum Christo, et requiescámus in pace.

Preces Dominicales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Vísita, quǽsumus, Dómine, habitatiónem istam, et omnes insídias inimíci ab ea longe repélle: Ángeli tui sancti hábitent in ea, qui nos in pace custódiant; et benedíctio tua sit super nos semper.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Benedictio. Benedícat et custódiat nos omnípotens et miséricors Dóminus, ✠ Pater, et Fílius, et Spíritus Sanctus.

℟. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Deinde dicitur secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Si post Completorium immediate sequatur Matutinum, tunc bis dicitur Pater noster, Ave Maria et Credo, pro fine videlicet Officii diei præcedentis, et pro initio Officii diei sequentis.

In Vigilia S. Joannis Baptistæ
Simplex
Tempora: Feria quarta infra Hebdomadam V post Octavam Pentecostes

Ad Matutinum

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Dómine, lábia + mea apéries.

℟. Et os meum annuntiábit laudem tuam.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Invitatorium {Antiphona ex Psalterio secundum diem}

Ant. Deum magnum Dóminum, * Veníte, adorémus.

Ant. Deum magnum Dóminum, * Veníte, adorémus.

Veníte, exsultémus Dómino, jubilémus Deo, salutári nostro: præoccupémus fáciem ejus in confessióne, et in psalmis jubilémus ei.

Ant. Deum magnum Dóminum, * Veníte, adorémus.

Quóniam Deus magnus Dóminus, et Rex magnus super omnes deos, quóniam non repéllet Dóminus plebem suam: quia in manu ejus sunt omnes fines terræ, et altitúdines móntium ipse cónspicit.

Ant. Veníte, adorémus.

Quóniam ipsíus est mare, et ipse fecit illud, et áridam fundavérunt manus ejus (genuflectitur) veníte, adorémus, et procidámus ante Deum: plorémus coram Dómino, qui fecit nos, quia ipse est Dóminus, Deus noster; nos autem pópulus ejus, et oves páscuæ ejus.

Ant. Deum magnum Dóminum, * Veníte, adorémus.

Hódie, si vocem ejus audiéritis, nolíte obduráre corda vestra, sicut in exacerbatióne secúndum diem tentatiónis in desérto: ubi tentavérunt me patres vestri, probavérunt et vidérunt ópera mea.

Ant. Veníte, adorémus.

Quadragínta annis próximus fui generatióni huic, et dixi: Semper hi errant corde, ipsi vero non cognovérunt vias meas: quibus jurávi in ira mea: Si introíbunt in réquiem meam.

Ant. Deum magnum Dóminum, * Veníte, adorémus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Veníte, adorémus.

Ant. Deum magnum Dóminum, * Veníte, adorémus.

Hymnus {ex Psalterio secundum tempora}

Rerum Creátor óptime,

Rectórque noster, áspice:

Nos a quiéte nóxia

Mersos sopóre líbera.

Te, sancte Christe, póscimus,

Ignósce culpis ómnibus:

Ad confiténdum súrgimus,

Morásque noctis rúmpimus.

Mentes manúsque tóllimus,

Prophéta sicut nóctibus

Nobis geréndum prǽcipit,

Paulúsque gestis cénsuit.

Vides malum, quod fécimus:

Occúlta nostra pándimus:

Preces geméntes fúndimus,

Dimítte quod peccávimus.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi cum lectionibus {Antiphonæ ex Psalterio secundum tempora}

Nocturnus I.

Ant. Speciósus forma.

Psalmus 44(2a-10b) [1]

44:2 Eructávit cor meum verbum bonum: * dico ego ópera mea Regi.

44:2 Lingua mea cálamus scribæ: * velóciter scribéntis.

44:3 Speciósus forma præ fíliis hóminum, † diffúsa est grátia in lábiis tuis: * proptérea benedíxit te Deus in ætérnum.

44:4 Accíngere gládio tuo super femur tuum, * potentíssime.

44:5 Spécie tua et pulchritúdine tua: * inténde, próspere procéde, et regna.

44:5 Propter veritátem, et mansuetúdinem, et justítiam: * et dedúcet te mirabíliter déxtera tua.

44:6 Sagíttæ tuæ acútæ, pópuli sub te cadent: * in corda inimicórum Regis.

44:7 Sedes tua, Deus, in sǽculum sǽculi: * virga directiónis virga regni tui.

44:8 Dilexísti justítiam, et odísti iniquitátem: * proptérea unxit te Deus, Deus tuus, óleo lætítiæ præ consórtibus tuis.

44:9 Myrrha, et gutta, et cásia a vestiméntis tuis, a dómibus ebúrneis: * ex quibus delectavérunt te fíliæ regum in honóre tuo.

44:10 Ástitit regína a dextris tuis in vestítu deauráto: * circúmdata varietáte.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Speciósus forma præ fíliis hóminum, diffúsa est grátia in lábiis tuis.

Ant. Confitebúntur tibi.

Psalmus 44(11-18b) [2]

44:11 Audi fília, et vide, et inclína aurem tuam: * et oblivíscere pópulum tuum et domum patris tui.

44:12 Et concupíscet Rex decórem tuum: * quóniam ipse est Dóminus Deus tuus, et adorábunt eum.

44:13 Et fíliæ Tyri in munéribus * vultum tuum deprecabúntur: omnes dívites plebis.

44:14 Omnis glória ejus fíliæ Regis ab intus, * in fímbriis áureis circumamícta varietátibus.

44:15 Adducéntur Regi vírgines post eam: * próximæ ejus afferéntur tibi.

44:16 Afferéntur in lætítia et exsultatióne: * adducéntur in templum Regis.

44:17 Pro pátribus tuis nati sunt tibi fílii: * constítues eos príncipes super omnem terram.

44:18 Mémores erunt nóminis tui: * in omni generatióne et generatiónem.

44:18 Proptérea pópuli confitebúntur tibi in ætérnum: * et in sǽculum sǽculi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Confitebúntur tibi pópuli, Deus, in ætérnum.

Ant. Adjútor in tribulatiónibus.

Psalmus 45 [3]

45:2 Deus noster refúgium, et virtus: * adjútor in tribulatiónibus, quæ invenérunt nos nimis.

45:3 Proptérea non timébimus dum turbábitur terra: * et transferéntur montes in cor maris.

45:4 Sonuérunt, et turbátæ sunt aquæ eórum: * conturbáti sunt montes in fortitúdine ejus.

45:5 Flúminis ímpetus lætíficat civitátem Dei: * sanctificávit tabernáculum suum Altíssimus.

45:6 Deus in médio ejus, non commovébitur: * adjuvábit eam Deus mane dilúculo.

45:7 Conturbátæ sunt gentes, et inclináta sunt regna: * dedit vocem suam, mota est terra.

45:8 Dóminus virtútum nobíscum: * suscéptor noster Deus Jacob.

45:9 Veníte, et vidéte ópera Dómini, quæ pósuit prodígia super terram: * áuferens bella usque ad finem terræ.

45:10 Arcum cónteret, et confrínget arma: * et scuta combúret igni.

45:11 Vacáte, et vidéte quóniam ego sum Deus: * exaltábor in géntibus, et exaltábor in terra.

45:12 Dóminus virtútum nobíscum: * suscéptor noster Deus Jacob.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Adjútor in tribulatiónibus Deus noster.

Ant. Magnus Dóminus. ‡

Psalmus 47 [4]

47:2 Magnus Dóminus, ‡ et laudábilis nimis * in civitáte Dei nostri, in monte sancto ejus.

47:3 Fundátur exsultatióne univérsæ terræ mons Sion, * látera Aquilónis, cívitas Regis magni.

47:4 Deus in dómibus ejus cognoscétur: * cum suscípiet eam.

47:5 Quóniam ecce reges terræ congregáti sunt: * convenérunt in unum.

47:6 Ipsi vidéntes sic admiráti sunt, conturbáti sunt, commóti sunt: * tremor apprehéndit eos.

47:7 Ibi dolóres ut parturiéntis: * in spíritu veheménti cónteres naves Tharsis.

47:9 Sicut audívimus, sic vídimus in civitáte Dómini virtútum, in civitáte Dei nostri: * Deus fundávit eam in ætérnum.

47:10 Suscépimus, Deus, misericórdiam tuam, * in médio templi tui.

47:11 Secúndum nomen tuum, Deus, sic et laus tua in fines terræ: * justítia plena est déxtera tua.

47:12 Lætétur mons Sion, et exsúltent fíliæ Judæ: * propter judícia tua, Dómine.

47:13 Circúmdate Sion, et complectímini eam: * narráte in túrribus ejus.

47:14 Pónite corda vestra in virtúte ejus: * et distribúite domos ejus, ut enarrétis in progénie áltera.

47:15 Quóniam hic est Deus, Deus noster in ætérnum et in sǽculum sǽculi: * ipse reget nos in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Magnus Dóminus et laudábilis nimis in civitáte Dei nostri.

Ant. Os meum loquétur.

Psalmus 48(2-13) [5]

48:2 Audíte hæc, omnes gentes: * áuribus percípite omnes, qui habitátis orbem:

48:3 Quique terrígenæ, et fílii hóminum: * simul in unum dives et pauper.

48:4 Os meum loquétur sapiéntiam: * et meditátio cordis mei prudéntiam.

48:5 Inclinábo in parábolam aurem meam: * apériam in psaltério propositiónem meam.

48:6 Cur timébo in die mala? * iníquitas calcánei mei circúmdabit me:

48:7 Qui confídunt in virtúte sua: * et in multitúdine divitiárum suárum gloriántur.

48:8 Frater non rédimit, rédimet homo: * non dabit Deo placatiónem suam.

48:9 Et prétium redemptiónis ánimæ suæ: * et laborábit in ætérnum, et vivet adhuc in finem.

48:11 Non vidébit intéritum, cum víderit sapiéntes moriéntes: * simul insípiens, et stultus períbunt.

48:11 Et relínquent aliénis divítias suas: * et sepúlcra eórum domus illórum in ætérnum.

48:12 Tabernácula eórum in progénie et progénie: * vocavérunt nómina sua in terris suis.

48:13 Et homo, cum in honóre esset, non intelléxit: * comparátus est juméntis insipiéntibus, et símilis factus est illis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Os meum loquétur sapiéntiam: et meditátio cordis mei prudéntiam.

Ant. Ne timúeris.

Psalmus 48(14-21) [6]

48:14 Hæc via illórum scándalum ipsis: * et póstea in ore suo complacébunt.

48:15 Sicut oves in inférno pósiti sunt: * mors depáscet eos.

48:15 Et dominabúntur eórum justi in matutíno: * et auxílium eórum veteráscet in inférno a glória eórum.

48:16 Verúmtamen Deus rédimet ánimam meam de manu ínferi: * cum accéperit me.

48:17 Ne timúeris, cum dives factus fúerit homo: * et cum multiplicáta fúerit glória domus ejus.

48:18 Quóniam cum interíerit, non sumet ómnia: * neque descéndet cum eo glória ejus.

48:19 Quia ánima ejus in vita ipsíus benedicétur: * confitébitur tibi cum beneféceris ei.

48:20 Introíbit usque in progénies patrum suórum: * et usque in ætérnum non vidébit lumen.

48:21 Homo, cum in honóre esset, non intelléxit: * comparátus est juméntis insipiéntibus, et símilis factus est illis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ne timúeris cum dívite non descéndet in sepúlcrum glória ejus.

Ant. Deus deórum. ‡

Psalmus 49(1-6) [7]

49:1 Deus deórum, ‡ Dóminus locútus est: * et vocávit terram,

49:1 A solis ortu usque ad occásum: * ex Sion spécies decóris ejus.

49:3 Deus maniféste véniet: * Deus noster et non silébit.

49:3 Ignis in conspéctu ejus exardéscet: * et in circúitu ejus tempéstas válida.

49:4 Advocábit cælum desúrsum: * et terram discérnere pópulum suum.

49:5 Congregáte illi sanctos ejus: * qui órdinant testaméntum ejus super sacrifícia.

49:6 Et annuntiábunt cæli justítiam ejus: * quóniam Deus judex est.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Deus deórum, Dóminus locútus est.

Ant. Ímmola Deo.

Psalmus 49(7-15) [8]

49:7 Audi, pópulus meus, et loquar: Israël, et testificábor tibi: * Deus, Deus tuus ego sum.

49:8 Non in sacrifíciis tuis árguam te: * holocáusta autem tua in conspéctu meo sunt semper.

49:9 Non accípiam de domo tua vítulos: * neque de grégibus tuis hircos.

49:10 Quóniam meæ sunt omnes feræ silvárum: * juménta in móntibus et boves.

49:11 Cognóvi ómnia volatília cæli: * et pulchritúdo agri mecum est.

49:12 Si esuríero, non dicam tibi: * meus est enim orbis terræ, et plenitúdo ejus.

49:13 Numquid manducábo carnes taurórum? * aut sánguinem hircórum potábo?

49:14 Ímmola Deo sacrifícium laudis: * et redde Altíssimo vota tua.

49:15 Et ínvoca me in die tribulatiónis: * éruam te, et honorificábis me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ímmola Deo sacrifícium laudis.

Ant. Intellégite.

Psalmus 49(16-23) [9]

49:16 Peccatóri autem dixit Deus: * Quare tu enárras justítias meas, et assúmis testaméntum meum per os tuum?

49:17 Tu vero odísti disciplínam: * et projecísti sermónes meos retrórsum:

49:18 Si vidébas furem, currébas cum eo: * et cum adúlteris portiónem tuam ponébas.

49:19 Os tuum abundávit malítia: * et lingua tua concinnábat dolos.

49:20 Sedens advérsus fratrem tuum loquebáris, et advérsus fílium matris tuæ ponébas scándalum: * hæc fecísti, et tácui.

49:21 Existimásti, iníque, quod ero tui símilis: * árguam te, et státuam contra fáciem tuam.

49:22 Intellégite hæc, qui obliviscímini Deum: * nequándo rápiat, et non sit qui erípiat.

49:23 Sacrifícium laudis honorificábit me: * et illic iter, quo osténdam illi salutáre Dei.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Intellégite, qui obliviscímini Deum.

℣. Sacrifícium laudis honorificábit me.

℟. Et illic iter, quo osténdam illi salutáre Dei.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. A vínculis peccatórum nostrórum absólvat nos omnípotens et miséricors Dóminus.

℟. Amen.

℣. Jube, domne, benedícere.

Benedictio. Evangélica léctio sit nobis salus et protéctio.

℟. Amen.

Lectio 1

Léctio sancti Evangélii secúndum Lucam

Luc 1:5-17

Fuit in diébus Heródis, regis Judǽæ, sacérdos quidam, nómine Zacharías, de vice Abía et uxor illíus de filiábus Aaron, et nomen ejus Elísabeth. Et réliqua.

Homilía sancti Ambrósii Epíscopi

Liber 1 in Lucam

Docet nos Scriptúra divína non solum mores in iis qui prædicábiles sunt, sed étiam paréntes oportére laudári; ut véluti transmíssa immaculátæ puritátis heréditas, in iis quos vólumus laudáre, præcéllat. Quæ enim ália inténtio hoc loco sancti Evangelístæ, nisi ut sanctus Joánnes Baptísta nobilitétur paréntibus, miráculis, móribus, múnere, passióne? Sic étiam sancti Sámuel mater Anna laudátur; sic Isaac a paréntibus nobilitátem pietátis accépit, quam pósteris derelíquit. Sacérdos ítaque Zacharías, nec solum sacérdos, sed étiam de vice Abía, id est, nóbilis inter superióres famílias.

℣. Tu autem, Dómine, miserére nobis.

℟. Deo grátias.

℟. Peccávi super númerum arénæ maris, et multiplicáta sunt peccáta mea: et non sum dignus vidére altitúdinem cæli præ multitúdine iniquitátis meæ: quóniam irritávi iram tuam,

* Et malum coram te feci.

℣. Quóniam iniquitátem meam ego cognósco: et delíctum meum contra me est semper, quia tibi soli peccávi.

℟. Et malum coram te feci.

℣. Jube, domne, benedícere.

Benedictio. Divínum auxílium máneat semper nobíscum.

℟. Amen.

Lectio 2

Et uxor, inquit, illi de filiábus Aaron. Non solum ígitur a paréntibus, sed étiam a majóribus sancti Joánnis nobílitas propagátur, non sæculári potestáte sublímis, sed religiónis successióne venerábilis. Tales enim majóres habére débuit prænúntius Christi; ut non repénte concéptam, sed a majóribus accéptam et ipso infúsam jure natúræ, prædicáre fidem Domínici viderétur advéntus. Erant, inquit, ambo justi ante Deum, incedéntes in ómnibus mandátis et justificatiónibus Dómini sine queréla. Quid ad hoc réferunt qui, peccátis suis solátia præferéntes, sine peccátis frequéntibus hóminem putant esse non posse; et utúntur versículo, quia scriptum est in Job: Nemo mundus a sorde, nec si uníus diéi vita ejus sit in terra?

℣. Tu autem, Dómine, miserére nobis.

℟. Deo grátias.

℟. Exaudísti, Dómine, oratiónem servi tui, ut ædificárem templum nómini tuo:

* Bénedic et sanctífica domum istam in sempitérnum, Deus Israël.

℣. Dómine, qui custódis pactum cum servis tuis, qui ámbulant coram te in toto corde suo.

℟. Bénedic et sanctífica domum istam in sempitérnum, Deus Israël.

℣. Jube, domne, benedícere.

Benedictio. Ad societátem cívium supernórum perdúcat nos Rex Angelórum.

℟. Amen.

Lectio 3

Quibus respondéndum est, prius ut quid sit hóminem sine peccáto esse defíniant: utrum nunquam omníno peccásse, an desiísse peccáre. Si enim hoc putant sine peccáto esse, nunquam omníno peccásse; et ipse conséntio. Omnes enim peccavérunt, et egent glória Dei. Sin autem eum qui véterem errórem corréxerit, et in eam se vitæ transformáverit qualitátem, ut témperet a peccáto, negant abstinére a delíctis; non possum in eórum conveníre senténtiam, cum legámus, quia Sic Dóminus diléxit Ecclésiam, ut exhíbeat ipsam sibi gloriósam, et non habéntem máculam, aut rugam, aut áliquid ejúsmodi; sed ut sit sancta et immaculáta.

℣. Tu autem, Dómine, miserére nobis.

℟. Deo grátias.

℟. Audi, Dómine, hymnum et oratiónem, quam servus tuus orat coram te hódie, ut sint óculi tui apérti, et aures tuæ inténtæ,

* Super domum istam die ac nocte.

℣. Réspice, Dómine, de sanctuário tuo, et de excélso cælórum habitáculo.

℟. Super domum istam die ac nocte.

℣. Glória Patri, et Fílio, * et Spirítui Sancto.

℟. Super domum istam die ac nocte.

Reliqua omittuntur, nisi separandæ sint.

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Præsta, quǽsumus, omnípotens Deus: ut família tua per viam salútis incédat; et beáti Joánnis Præcursóris hortaménta sectándo, ad eum quem prædíxit, secúra pervéniat, Dóminum nostrum Jesum Christum, Fílium tuum:

Qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Laudes

Incipit

Si Matutinum a Laudibus separatur, tunc dicitur secreto:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Secus absolute incipiuntur, ut sequitur:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Psalterio secundum diem}

Ant. Ámplius lava me.

Psalmus 50 [1]

50:3 Miserére mei, Deus, * secúndum magnam misericórdiam tuam.

50:3 Et secúndum multitúdinem miseratiónum tuárum, * dele iniquitátem meam.

50:4 Ámplius lava me ab iniquitáte mea: * et a peccáto meo munda me.

50:5 Quóniam iniquitátem meam ego cognósco: * et peccátum meum contra me est semper.

50:6 Tibi soli peccávi, et malum coram te feci: * ut justificéris in sermónibus tuis, et vincas cum judicáris.

50:7 Ecce enim, in iniquitátibus concéptus sum: * et in peccátis concépit me mater mea.

50:8 Ecce enim, veritátem dilexísti: * incérta et occúlta sapiéntiæ tuæ manifestásti mihi.

50:9 Aspérges me hyssópo, et mundábor: * lavábis me, et super nivem dealbábor.

50:10 Audítui meo dabis gáudium et lætítiam: * et exsultábunt ossa humiliáta.

50:11 Avérte fáciem tuam a peccátis meis: * et omnes iniquitátes meas dele.

50:12 Cor mundum crea in me, Deus: * et spíritum rectum ínnova in viscéribus meis.

50:13 Ne proícias me a fácie tua: * et spíritum sanctum tuum ne áuferas a me.

50:14 Redde mihi lætítiam salutáris tui: * et spíritu principáli confírma me.

50:15 Docébo iníquos vias tuas: * et ímpii ad te converténtur.

50:16 Líbera me de sanguínibus, Deus, Deus salútis meæ: * et exsultábit lingua mea justítiam tuam.

50:17 Dómine, lábia mea apéries: * et os meum annuntiábit laudem tuam.

50:18 Quóniam si voluísses sacrifícium, dedíssem útique: * holocáustis non delectáberis.

50:19 Sacrifícium Deo spíritus contribulátus: * cor contrítum, et humiliátum, Deus, non despícies.

50:20 Benígne fac, Dómine, in bona voluntáte tua Sion: * ut ædificéntur muri Jerúsalem.

50:21 Tunc acceptábis sacrifícium justítiæ, oblatiónes, et holocáusta: * tunc impónent super altáre tuum vítulos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ámplius lava me, Dómine, ab injustítia mea.

Ant. Impietátibus nostris.

Psalmus 64 [2]

64:2 Te decet hymnus, Deus, in Sion: * et tibi reddétur votum in Jerúsalem.

64:3 Exáudi oratiónem meam: * ad te omnis caro véniet.

64:4 Verba iniquórum prævaluérunt super nos: * et impietátibus nostris tu propitiáberis.

64:5 Beátus, quem elegísti, et assumpsísti: * inhabitábit in átriis tuis.

64:5 Replébimur in bonis domus tuæ: * sanctum est templum tuum, mirábile in æquitáte.

64:6 Exáudi nos, Deus, salutáris noster, * spes ómnium fínium terræ, et in mari longe.

64:7 Prǽparans montes in virtúte tua, accínctus poténtia: * qui contúrbas profúndum maris sonum flúctuum ejus.

64:8 Turbabúntur gentes, et timébunt qui hábitant términos a signis tuis: * éxitus matutíni, et véspere delectábis.

64:10 Visitásti terram, et inebriásti eam: * multiplicásti locupletáre eam.

64:10 Flumen Dei replétum est aquis, parásti cibum illórum: * quóniam ita est præparátio ejus.

64:11 Rivos ejus inébria, multíplica genímina ejus: * in stillicídiis ejus lætábitur gérminans.

64:12 Benedíces corónæ anni benignitátis tuæ: * et campi tui replebúntur ubertáte.

64:13 Pinguéscent speciósa desérti: * et exsultatióne colles accingéntur.

64:14 Indúti sunt aríetes óvium, et valles abundábunt fruménto: * clamábunt, étenim hymnum dicent.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Impietátibus nostris tu propitiáberis Deus.

Ant. In innocéntia.

Psalmus 100 [3]

100:1 Misericórdiam, et judícium * cantábo tibi, Dómine:

100:2 Psallam, et intéllegam in via immaculáta, * quando vénies ad me.

100:2 Perambulábam in innocéntia cordis mei, * in médio domus meæ.

100:3 Non proponébam ante óculos meos rem injústam: * faciéntes prævaricatiónes odívi.

100:4 Non adhǽsit mihi cor pravum: * declinántem a me malígnum non cognoscébam.

100:5 Detrahéntem secréto próximo suo, * hunc persequébar.

100:5 Supérbo óculo, et insatiábili corde, * cum hoc non edébam.

100:6 Óculi mei ad fidéles terræ ut sédeant mecum: * ámbulans in via immaculáta, hic mihi ministrábat.

100:7 Non habitábit in médio domus meæ qui facit supérbiam: * qui lóquitur iníqua, non diréxit in conspéctu oculórum meórum.

100:8 In matutíno interficiébam omnes peccatóres terræ: * ut dispérderem de civitáte Dómini omnes operántes iniquitátem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. In innocéntia cordis mei perambulábo, Dómine.

Ant. Exsultávit cor meum. ‡

Canticum Annæ [4]

3 Reg 2:1-16

2:1 Exsultávit cor meum ‡ in Dómino, * et exaltátum est cornu meum in Deo meo.

2:2 Dilatátum est os meum super inimícos meos: * quia lætáta sum in salutári tuo.

2:3 Non est sanctus, ut est Dóminus: neque enim est álius extra te, * et non est fortis sicut Deus noster.

2:4 Nolíte multiplicáre loqui sublímia, * gloriántes:

2:5 Recédant vétera de ore vestro: quia Deus scientiárum, Dóminus est, * et ipsi præparántur cogitatiónes.

2:6 Arcus fórtium superátus est, * et infírmi accíncti sunt róbore.

2:7 Repléti prius, pro pánibus se locavérunt: * et famélici saturáti sunt.

2:8 Donec stérilis péperit plúrimos: * et quæ multos habébat fílios, infirmáta est.

2:9 Dóminus mortíficat et vivíficat, * dedúcit ad ínferos et redúcit.

2:10 Dóminus páuperem facit et ditat, * humíliat et súblevat.

2:11 Súscitat de púlvere egénum, * et de stércore élevat páuperem:

2:12 Ut sédeat cum princípibus, * et sólium glóriæ téneat.

2:13 Dómini enim sunt cárdines terræ, * et pósuit super eos orbem.

2:14 Pedes sanctórum suórum servábit, et ímpii in ténebris conticéscent: * quia non in fortitúdine sua roborábitur vir.

2:15 Dóminum formidábunt adversárii ejus: * et super ipsos in cælis tonábit:

2:16 Dóminus judicábit fines terræ, et dabit impérium regi suo, * et sublimábit cornu Christi sui.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exsultávit cor meum in Dómino, qui humíliat et súblevat.

Ant. Lauda. ‡

Psalmus 145 [5]

145:2 Lauda, ‡ ánima mea, Dóminum, † laudábo Dóminum in vita mea: * psallam Deo meo quámdiu fúero.

145:2 Nolíte confídere in princípibus: * in fíliis hóminum, in quibus non est salus.

145:4 Exíbit spíritus ejus, et revertétur in terram suam: * in illa die períbunt omnes cogitatiónes eórum.

145:5 Beátus, cujus Deus Jacob adjútor ejus, † spes ejus in Dómino, Deo ipsíus: * qui fecit cælum et terram, mare, et ómnia, quæ in eis sunt.

145:7 Qui custódit veritátem in sǽculum, † facit judícium injúriam patiéntibus: * dat escam esuriéntibus.

145:7 Dóminus solvit compedítos: * Dóminus illúminat cæcos.

145:8 Dóminus érigit elísos, * Dóminus díligit justos.

145:9 Dóminus custódit ádvenas, † pupíllum et víduam suscípiet: * et vias peccatórum dispérdet.

145:10 Regnábit Dóminus in sǽcula, Deus tuus, Sion, * in generatiónem et generatiónem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Lauda ánima mea Dóminum, qui érigit elísos et díligit justos.

Capitulum Hymnus Versus {ex Psalterio secundum diem}

Rom 13:12-13

Nox præcéssit, dies autem appropinquávit. Abiciámus ergo ópera tenebrárum, et induámur arma lucis. Sicut in die honéste ambulémus.

℟. Deo grátias.

Hymnus

Nox, et tenébræ, et núbila,

Confúsa mundi et túrbida:

Lux intrat, albéscit polus:

Christus venit: discédite.

Calígo terræ scínditur

Percússa solis spículo,

Rebúsque jam color redit,

Vultu niténtis síderis.

Te, Christe, solum nóvimus:

Te mente pura et simplici,

Flendo et canéndo quǽsumus,

Inténde nostris sénsibus.

Sunt multa fucis íllita,

Quæ luce purgéntur tua:

Tu, vera lux cæléstium,

Vultu seréno illúmina.

Deo Patri sit glória,

Ejúsque soli Fílio,

Cum Spíritu Paráclito,

Nunc et per omne sǽculum.

Amen.

℣. Repléti sumus mane misericórdia tua.

℟. Exsultávimus, et delectáti sumus.

Canticum: Benedictus {Antiphona ex Proprio Sanctorum}

Ant. De manu ómnium.

Canticum Zachariæ

Luc. 1:68-79

1:68 Benedíctus ✠ Dóminus, Deus Israël: * quia visitávit, et fecit redemptiónem plebis suæ:

1:69 Et eréxit cornu salútis nobis: * in domo David, púeri sui.

1:70 Sicut locútus est per os sanctórum, * qui a sǽculo sunt, prophetárum ejus:

1:71 Salútem ex inimícis nostris, * et de manu ómnium, qui odérunt nos.

1:72 Ad faciéndam misericórdiam cum pátribus nostris: * et memorári testaménti sui sancti.

1:73 Jusjurándum, quod jurávit ad Ábraham patrem nostrum, * datúrum se nobis:

1:74 Ut sine timóre, de manu inimicórum nostrórum liberáti, * serviámus illi.

1:75 In sanctitáte, et justítia coram ipso, * ómnibus diébus nostris.

1:76 Et tu, puer, Prophéta Altíssimi vocáberis: * præíbis enim ante fáciem Dómini, paráre vias ejus:

1:77 Ad dandam sciéntiam salútis plebi ejus: * in remissiónem peccatórum eórum:

1:78 Per víscera misericórdiæ Dei nostri: * in quibus visitávit nos, óriens ex alto:

1:79 Illumináre his, qui in ténebris, et in umbra mortis sedent: * ad dirigéndos pedes nostros in viam pacis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. De manu ómnium qui odérunt nos, liberávit nos Dóminus.

Preces Feriales {habentur}

Kýrie, eléison. Christe, eléison. Kýrie, eléison.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Ego dixi: Dómine, miserére mei.

℟. Sana ánimam meam quia peccávi tibi.

℣. Convértere, Dómine, úsquequo?

℟. Et deprecábilis esto super servos tuos.

℣. Fiat misericórdia tua, Dómine, super nos.

℟. Quemádmodum sperávimus in te.

℣. Sacerdótes tui induántur justítiam.

℟. Et sancti tui exsúltent.

℣. Orémus pro beatíssimo Papa nostro N.

℟. Dóminus consérvet eum, et vivíficet eum, et beátum fáciat eum in terra, et non tradat eum in ánimam inimicórum ejus.

℣. Orémus et pro Antístite nostro N.

℟. Stet et pascat in fortitúdine tua, Dómine, in sublimitáte nóminis tui.

Romæ præcedens Versus cum suo Responsorio omittitur; alibi vero ad litteram N. ab omnibus nomen diœcesani Episcopi exprimatur, Vacante Apostolica vel Episcopali Sede, alteruter vel uterque respectivus Versus cum suo Responsorio præteritur.

℣. Dómine, salvum fac regem.

℟. Et exáudi nos in die, qua invocavérimus te.

℣. Salvum fac pópulum tuum, Dómine, et bénedic hereditáti tuæ.

℟. Et rege eos, et extólle illos usque in ætérnum.

℣. Meménto Congregatiónis tuæ.

℟. Quam possedísti ab inítio.

℣. Fiat pax in virtúte tua.

℟. Et abundántia in túrribus tuis.

℣. Orémus pro benefactóribus nostris.

℟. Retribúere dignáre, Dómine, ómnibus, nobis bona faciéntibus propter nomen tuum, vitam ætérnam. Amen.

℣. Orémus pro fidélibus defúnctis.

℟. Réquiem ætérnam dona eis, Dómine, et lux perpétua lúceat eis.

℣. Requiéscant in pace.

℟. Amen.

℣. Pro frátribus nostris abséntibus.

℟. Salvos fac servos tuos, Deus meus, sperántes in te.

℣. Pro afflíctis et captívis.

℟. Líbera eos, Deus Israël, ex ómnibus tribulatiónibus suis.

℣. Mitte eis, Dómine, auxílium de sancto.

℟. Et de Sion tuére eos.

℣. Dómine, Deus virtútum, convérte nos.

℟. Et osténde fáciem tuam, et salvi érimus.

℣. Exsúrge, Christe, ádjuva nos.

℟. Et líbera nos propter nomen tuum.

℣. Dómine, exáudi oratiónem meam.

℟. Et clamor meus ad te véniat.

Oratio {ex Proprio Sanctorum}

secunda Domine, exaudi omittitur

Orémus.

Præsta, quǽsumus, omnípotens Deus: ut família tua per viam salútis incédat; et beáti Joánnis Præcursóris hortaménta sectándo, ad eum quem prædíxit, secúra pervéniat, Dóminum nostrum Jesum Christum, Fílium tuum:

Qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium {per annum}

Ant. Beáta Dei Génitrix Virgo María, Sanctíque omnes intercédant pro nobis ad Dóminum.

℣. Mirificávit Dóminus Sanctos suos.

℟. Et exaudívit eos clamántes ad se.

Oratio

In hac oratione, ad litteram N. exprimitur nomen Titularis propriæ ecclesiæ, dummodo Titulus non sit Persona divina vel Mysterium Domini, aut de ipso ratione Festi factum non fuerit Officium vel Commemoratio, aut illius nomen non sit in eadem Suffragii Oratione expressum; ac nomina sanctorum Angelorum et sancti Joannis Baptistæ, si Titulares fuerint, præponuntur nomini sancti Joseph. In hisce autem omnibus casibus omittuntur verba atque beáto N.

Orémus.

A cunctis nos, quǽsumus, Dómine, mentis et córporis defénde perículis: et, intercedénte beáta et gloriósa semper Vírgine Dei Genitríce María, cum beáto Joseph, beátis Apóstolis tuis Petro et Paulo, atque beáto N. et ómnibus Sanctis, salútem nobis tríbue benígnus et pacem; ut, destrúctis adversitátibus et erróribus univérsis, Ecclésia tua secúra tibi sérviat libertáte.

Per eúmdem Dóminum nostrum Jesum Christum Fílium tuum, qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

℣. Dóminus det nobis suam pacem.

℟. Et vitam ætérnam. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Ad Primam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Jam lucis orto sídere,

Deum precémur súpplices,

Ut in diúrnis áctibus

Nos servet a nocéntibus.

Linguam refrénans témperet,

Ne litis horror ínsonet:

Visum fovéndo cóntegat,

Ne vanitátes háuriat.

Sint pura cordis íntima,

Absístat et vecórdia;

Carnis terat supérbiam

Potus cibíque párcitas.

Ut, cum dies abscésserit,

Noctémque sors redúxerit,

Mundi per abstinéntiam

Ipsi canámus glóriam.

Deo Patri sit glória,

Ejúsque soli Fílio,

Cum Spíritu Paráclito,

Nunc et per omne sǽculum.

Amen.

Psalmi {ex Psalterio secundum diem}

Ant. Misericórdia tua.

Psalmus 25 [1]

25:1 Júdica me, Dómine, quóniam ego in innocéntia mea ingréssus sum: * et in Dómino sperans non infirmábor.

25:2 Proba me, Dómine, et tenta me: * ure renes meos et cor meum.

25:3 Quóniam misericórdia tua ante óculos meos est: * et complácui in veritáte tua.

25:4 Non sedi cum concílio vanitátis: * et cum iníqua geréntibus non introíbo.

25:5 Odívi ecclésiam malignántium: * et cum ímpiis non sedébo.

25:6 Lavábo inter innocéntes manus meas: * et circúmdabo altáre tuum, Dómine:

25:7 Ut áudiam vocem laudis, * et enárrem univérsa mirabília tua.

25:8 Dómine, diléxi decórem domus tuæ, * et locum habitatiónis glóriæ tuæ.

25:9 Ne perdas cum ímpiis, Deus, ánimam meam, * et cum viris sánguinum vitam meam:

25:10 In quorum mánibus iniquitátes sunt: * déxtera eórum repléta est munéribus.

25:11 Ego autem in innocéntia mea ingréssus sum: * rédime me, et miserére mei.

25:12 Pes meus stetit in dirécto: * in ecclésiis benedícam te, Dómine.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 51 [2]

51:3 Quid gloriáris in malítia, * qui potens es in iniquitáte?

51:4 Tota die injustítiam cogitávit lingua tua: * sicut novácula acúta fecísti dolum.

51:5 Dilexísti malítiam super benignitátem: * iniquitátem magis quam loqui æquitátem.

51:6 Dilexísti ómnia verba præcipitatiónis, * lingua dolósa.

51:7 Proptérea Deus déstruet te in finem, * evéllet te, et emigrábit te de tabernáculo tuo: et radícem tuam de terra vivéntium.

51:8 Vidébunt justi, et timébunt, et super eum ridébunt, et dicent: * Ecce homo, qui non pósuit Deum adjutórem suum:

51:9 Sed sperávit in multitúdine divitiárum suárum: * et præváluit in vanitáte sua.

51:10 Ego autem, sicut olíva fructífera in domo Dei, * sperávi in misericórdia Dei in ætérnum: et in sǽculum sǽculi.

51:11 Confitébor tibi in sǽculum, quia fecísti: * et exspectábo nomen tuum, quóniam bonum est in conspéctu sanctórum tuórum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 52 [3]

52:1 Dixit insípiens in corde suo: * Non est Deus.

52:2 Corrúpti sunt, et abominábiles facti sunt in iniquitátibus: * non est qui fáciat bonum.

52:3 Deus de cælo prospéxit super fílios hóminum: * ut vídeat si est intéllegens, aut requírens Deum.

52:4 Omnes declinavérunt, simul inútiles facti sunt: * non est qui fáciat bonum, non est usque ad unum.

52:5 Nonne scient omnes qui operántur iniquitátem, * qui dévorant plebem meam ut cibum panis?

52:6 Deum non invocavérunt: * illic trepidavérunt timóre, ubi non erat timor.

52:6 Quóniam Deus dissipávit ossa eórum qui homínibus placent: * confúsi sunt, quóniam Deus sprevit eos.

52:7 Quis dabit ex Sion salutáre Israël? * cum convérterit Deus captivitátem plebis suæ, exsultábit Jacob, et lætábitur Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 96 [4]

96:1 Dóminus regnávit, exsúltet terra: * læténtur ínsulæ multæ.

96:2 Nubes, et calígo in circúitu ejus: * justítia, et judícium corréctio sedis ejus.

96:3 Ignis ante ipsum præcédet, * et inflammábit in circúitu inimícos ejus.

96:4 Illuxérunt fúlgura ejus orbi terræ: * vidit, et commóta est terra.

96:5 Montes, sicut cera fluxérunt a fácie Dómini: * a fácie Dómini omnis terra.

96:6 Annuntiavérunt cæli justítiam ejus: * et vidérunt omnes pópuli glóriam ejus.

96:7 Confundántur omnes, qui adórant sculptília: * et qui gloriántur in simulácris suis.

96:7 Adoráte eum, omnes Ángeli ejus: * audívit, et lætáta est Sion.

96:8 Et exsultavérunt fíliæ Judæ, * propter judícia tua, Dómine:

96:9 Quóniam tu Dóminus Altíssimus super omnem terram: * nimis exaltátus es super omnes deos.

96:10 Qui dilígitis Dóminum, odíte malum: * custódit Dóminus ánimas sanctórum suórum, de manu peccatóris liberábit eos.

96:11 Lux orta est justo, * et rectis corde lætítia.

96:12 Lætámini, justi, in Dómino: * et confitémini memóriæ sanctificatiónis ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Misericórdia tua, Dómine, ante óculos meos: et complácui in veritáte tua.

Capitulum Responsorium Versus {ex Psalterio secundum tempora}

Zach 8:19

Pacem et veritátem dilígite, ait Dóminus omnípotens.

℟. Deo grátias.

℟.br. Christe, Fili Dei vivi, * Miserére nobis.

℟. Christe, Fili Dei vivi, * Miserére nobis.

℣. Qui sedes ad déxteram Patris.

℟. Miserére nobis.

℣. Glória Patri, et Fílio, * et Spirítui Sancto.

℟. Christe, Fili Dei vivi, * Miserére nobis.

℣. Exsúrge, Christe, ádjuva nos.

℟. Et líbera nos propter nomen tuum.

Preces Dominicales et Feriales {habentur}

flexis genibus

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Credo dicitur secreto usque ad Carnis resurrectiónem.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum.

℣. Carnis resurrectiónem.

℟. Vitam ætérnam. Amen.

℣. Et ego ad te, Dómine, clamávi.

℟. Et mane orátio mea prævéniet te.

℣. Repleátur os meum laude.

℟. Ut cantem glóriam tuam, tota die magnitúdinem tuam.

℣. Dómine, avérte fáciem tuam a peccátis meis.

℟. Et omnes iniquitátes meas dele.

℣. Cor mundum crea in me, Deus.

℟. Et spíritum rectum ínnova in viscéribus meis.

℣. Ne projícias me a fácie tua.

℟. Et spíritum sanctum tuum ne áuferas a me.

℣. Redde mihi lætítiam salutáris tui.

℟. Et spíritu principáli confírma me.

Preces Feriales {habentur}

℣. Éripe me, Dómine, ab hómine malo.

℟. A viro iníquo éripe me.

℣. Éripe me de inimícis meis, Deus meus.

℟. Et ab insurgéntibus in me líbera me.

℣. Éripe me de operántibus iniquitátem.

℟. Et de viris sánguinum salva me.

℣. Sic psalmum dicam nómini tuo in sǽculum sǽculi.

℟. Ut reddam vota mea de die in diem.

℣. Exáudi nos, Deus, salutáris noster.

℟. Spes ómnium fínium terræ, et in mari longe.

℣. Deus in adjutórium meum inténde.

℟. Dómine, ad adjuvándum me festína.

℣. Sanctus Deus, Sanctus fortis, Sanctus immortális.

℟. Miserére nobis.

℣. Bénedic, ánima mea, Dómino.

℟. Et ómnia, quæ intra me sunt, nómini sancto ejus.

℣. Bénedic, ánima mea, Dómino.

℟. Et noli oblivísci omnes retributiónes ejus.

℣. Qui propitiátur ómnibus iniquitátibus tuis.

℟. Qui sanat omnes infirmitátes tuas.

℣. Qui rédimit de intéritu vitam tuam.

℟. Qui corónat te in misericórdia et miseratiónibus.

℣. Qui replet in bonis desidérium tuum.

℟. Renovábitur ut áquilæ juvéntus tua.

Preces Dominicales et Feriales {habentur}

flexis genibus

℣. Adjutórium nostrum ✠ in nómine Dómini.

℟. Qui fecit cælum et terram.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Joánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Joánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Dignáre, Dómine, die isto.

℟. Sine peccáto nos custodíre.

℣. Miserére nostri, Dómine.

℟. Miserére nostri.

℣. Fiat misericórdia tua, Dómine, super nos.

℟. Quemádmodum sperávimus in te.

℣. Dómine, exáudi oratiónem meam.

℟. Et clamor meus ad te véniat.

Oratio

secunda Domine, exaudi omittitur

Orémus.

Dómine Deus omnípotens, qui ad princípium hujus diéi nos perveníre fecísti: tua nos hódie salva virtúte; ut in hac die ad nullum declinémus peccátum, sed semper ad tuam justítiam faciéndam nostra procédant elóquia, dirigántur cogitatiónes et ópera.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Martyrologium {anticip.}

Octávo Kaléndas Júlii Luna vicésima Anno Dómini 2027

Natívitas sancti Joánnis Baptístæ, Præcursóris Dómini, ac sanctórum Zacharíæ et Elísabeth fílii, qui Spíritu Sancto replétus est adhuc in útero matris suæ.

Romæ commemorátio sanctórum plurimórum Mártyrum, qui a Neróne Imperatóre, ut a se incénsæ Urbis ódium avérteret, calumnióse accusáti, divérso mortis génere jussi sunt sævíssime intérfici. Horum síquidem álii, ferárum tergis contécti, laniátibus canum expósiti sunt; álii crúcibus affíxi; aliíque incéndio tráditi, ut, ubi defecísset dies, in usum noctúrni lúminis deservírent. Erant hi omnes Apostolórum discípuli, et primítiæ Mártyrum, quas Romána Ecclésia, fértilis ager Mártyrum, ante Apostolórum necem transmísit ad Dóminum.

Item Romæ sanctórum Mártyrum Fausti et aliórum vigínti trium.

Mechlíniæ, in Brabántia, pássio sancti Rumóldi, Epíscopi Dublinénsis et Mártyris, e Scotórum Rege progéniti.

Sátalis, in Arménia, sanctórum Mártyrum septem fratrum, scílicet Oréntii, Heróis, Pharnácii, Firmíni, Firmi, Cyríaci et Longíni mílitum; qui a Maximiáno Imperatóre, eo quod Christiáni essent, cíngulo militári priváti sunt, et, ab invícem separati atque in divérsa loca abdúcti, in dolóribus et ærúmnis pósiti, quievérunt in Dómino.

In vico Christólio, in território Parisiénsi, pássio sanctórum Mártyrum Agoárdi et Aglibérti, cum áliis innúmeris promíscui sexus.

Augustodúni deposítio sancti Simplícii, Epíscopi et Confessóris.

Láubiis, in Bélgio, sancti Theodúlphi Epíscopi.

℣. Et álibi aliórum plurimórum sanctórum Mártyrum et Confessórum, atque sanctárum Vírginum.

℟. Deo grátias.

℣. Pretiósa in conspéctu Dómini.

℟. Mors Sanctórum ejus.

Sancta María et omnes Sancti intercédant pro nobis ad Dóminum, ut nos mereámur ab eo adjuvári et salvári, qui vivit et regnat in sǽcula sæculórum.

℟. Amen.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Réspice in servos tuos, Dómine, et in ópera tua, et dírige fílios eórum.

℟. Et sit splendor Dómini Dei nostri super nos, et ópera mánuum nostrárum dírige super nos, et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Orémus.

Dirígere et sanctificáre, régere et gubernáre dignáre, Dómine Deus, Rex cæli et terræ, hódie corda et córpora nostra, sensus, sermónes et actus nostros in lege tua, et in opéribus mandatórum tuórum: ut hic et in ætérnum, te auxiliánte, salvi et líberi esse mereámur, Salvátor mundi: Qui vivis et regnas in sǽcula sæculórum.

℟. Amen.

Lectio brevis {Per Annum}

℣. Jube, domne, benedícere.

Benedictio. Dies et actus nostros in sua pace dispónat Dóminus omnípotens.

℟. Amen.

2 Thess 3:5

Dóminus autem dírigat corda et córpora nostra in caritáte Dei et patiéntia Christi.

℣. Tu autem, Dómine, miserére nobis.

℟. Deo grátias.

Conclusio

℣. Adjutórium nostrum ✠ in nómine Dómini.

℟. Qui fecit cælum et terram.

℣. Benedícite.

℟. Deus.

Benedictio. Dóminus nos benedícat, ✠ et ab omni malo deféndat, et ad vitam perdúcat ætérnam. Et fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Tertiam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Nunc, Sancte, nobis, Spíritus,

Unum Patri cum Fílio,

Dignáre promptus íngeri

Nostro refúsus péctori.

Os, lingua, mens, sensus, vigor

Confessiónem pérsonent.

Flamméscat igne cáritas,

Accéndat ardor próximos.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Deus ádjuvat me:

Psalmus 53 [1]

53:3 Deus, in nómine tuo salvum me fac: * et in virtúte tua júdica me.

53:4 Deus, exáudi oratiónem meam: * áuribus pércipe verba oris mei.

53:5 Quóniam aliéni insurrexérunt advérsum me, et fortes quæsiérunt ánimam meam: * et non proposuérunt Deum ante conspéctum suum.

53:6 Ecce enim, Deus ádjuvat me: * et Dóminus suscéptor est ánimæ meæ.

53:7 Avérte mala inimícis meis: * et in veritáte tua dispérde illos.

53:8 Voluntárie sacrificábo tibi, * et confitébor nómini tuo, Dómine: quóniam bonum est:

53:9 Quóniam ex omni tribulatióne eripuísti me: * et super inimícos meos despéxit óculus meus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 54(2-16) [2]

54:2 Exáudi, Deus, oratiónem meam, et ne despéxeris deprecatiónem meam: * inténde mihi, et exáudi me.

54:3 Contristátus sum in exercitatióne mea: * et conturbátus sum a voce inimíci, et a tribulatióne peccatóris.

54:4 Quóniam declinavérunt in me iniquitátes: * et in ira molésti erant mihi.

54:5 Cor meum conturbátum est in me: * et formído mortis cécidit super me.

54:6 Timor et tremor venérunt super me: * et contexérunt me ténebræ.

54:7 Et dixi: Quis dabit mihi pennas sicut colúmbæ, * et volábo, et requiéscam?

54:8 Ecce, elongávi fúgiens: * et mansi in solitúdine.

54:9 Exspectábam eum, qui salvum me fecit * a pusillanimitáte spíritus et tempestáte.

54:10 Præcípita, Dómine, dívide linguas eórum: * quóniam vidi iniquitátem, et contradictiónem in civitáte.

54:11 Die ac nocte circúmdabit eam super muros ejus iníquitas: * et labor in médio ejus, et injustítia.

54:12 Et non defécit de platéis ejus * usúra, et dolus.

54:13 Quóniam si inimícus meus maledixísset mihi, * sustinuíssem útique.

54:13 Et si is, qui óderat me, super me magna locútus fuísset, * abscondíssem me fórsitan ab eo.

54:14 Tu vero, homo unánimis: * dux meus, et notus meus:

54:15 Qui simul mecum dulces capiébas cibos: * in domo Dei ambulávimus cum consénsu.

54:16 Véniat mors super illos: * et descéndant in inférnum vivéntes:

54:16 Quóniam nequítiæ in habitáculis eórum: * in médio eórum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 54(17-24) [3]

54:17 Ego autem ad Deum clamávi: * et Dóminus salvábit me.

54:18 Véspere, et mane, et merídie narrábo et annuntiábo: * et exáudiet vocem meam.

54:19 Rédimet in pace ánimam meam ab his, qui appropínquant mihi: * quóniam inter multos erant mecum.

54:20 Exáudiet Deus, et humiliábit illos, * qui est ante sǽcula.

54:20 Non enim est illis commutátio, et non timuérunt Deum: * exténdit manum suam in retribuéndo.

54:21 Contaminavérunt testaméntum ejus, divísi sunt ab ira vultus ejus: * et appropinquávit cor illíus.

54:22 Mollíti sunt sermónes ejus super óleum: * et ipsi sunt jácula.

54:23 Jacta super Dóminum curam tuam, et ipse te enútriet: * non dabit in ætérnum fluctuatiónem justo.

54:24 Tu vero, Deus, dedúces eos, * in púteum intéritus.

54:24 Viri sánguinum, et dolósi non dimidiábunt dies suos: * ego autem sperábo in te, Dómine.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Deus ádjuvat me: et Dóminus suscéptor est ánimæ meæ.

Capitulum Responsorium Versus {Per Annum}

Jer 17:14

Sana me, Dómine, et sanábor: salvum me fac, et salvus ero: quóniam laus mea tu es.

℟. Deo grátias.

℟.br. Sana ánimam meam, * Quia peccávi tibi.

℟. Sana ánimam meam, * Quia peccávi tibi.

℣. Ego dixi: Dómine, miserére mei.

℟. Quia peccávi tibi.

℣. Glória Patri, et Fílio, * et Spirítui Sancto.

℟. Sana ánimam meam, * Quia peccávi tibi.

℣. Adjútor meus, esto, ne derelínquas me.

℟. Neque despícias me, Deus, salutáris meus.

Preces Feriales {habentur}

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Dómine, Deus virtútum, convérte nos.

℟. Et osténde fáciem tuam, et salvi érimus.

℣. Exsúrge, Christe, ádjuva nos.

℟. Et líbera nos propter nomen tuum.

℣. Dómine, exáudi oratiónem meam.

℟. Et clamor meus ad te véniat.

Oratio {ex Proprio Sanctorum}

secunda Domine, exaudi omittitur

Orémus.

Præsta, quǽsumus, omnípotens Deus: ut família tua per viam salútis incédat; et beáti Joánnis Præcursóris hortaménta sectándo, ad eum quem prædíxit, secúra pervéniat, Dóminum nostrum Jesum Christum, Fílium tuum:

Qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Sextam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rector potens, verax Deus,

Qui témperas rerum vices,

Splendóre mane illúminas,

Et ígnibus merídiem:

Exstíngue flammas lítium,

Aufer calórem nóxium,

Confer salútem córporum,

Verámque pacem córdium.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. In Deo sperávi.

Psalmus 55 [1]

55:2 Miserére mei, Deus, quóniam conculcávit me homo: * tota die impúgnans tribulávit me.

55:3 Conculcavérunt me inimíci mei tota die: * quóniam multi bellántes advérsum me.

55:4 Ab altitúdine diéi timébo: * ego vero in te sperábo.

55:5 In Deo laudábo sermónes meos, in Deo sperávi: * non timébo quid fáciat mihi caro.

55:6 Tota die verba mea exsecrabántur: * advérsum me omnes cogitatiónes eórum in malum.

55:7 Inhabitábunt et abscóndent: * ipsi calcáneum meum observábunt.

55:8 Sicut sustinuérunt ánimam meam, pro níhilo salvos fácies illos: * in ira pópulos confrínges.

55:9 Deus, vitam meam annuntiávi tibi: * posuísti lácrimas meas in conspéctu tuo.

55:9 Sicut et in promissióne tua: * tunc converténtur inimíci mei retrórsum:

55:10 In quacúmque die invocávero te: * ecce, cognóvi, quóniam Deus meus es.

55:11 In Deo laudábo verbum, in Dómino laudábo sermónem: * in Deo sperávi, non timébo quid fáciat mihi homo.

55:12 In me sunt, Deus, vota tua, * quæ reddam, laudatiónes tibi.

55:13 Quóniam eripuísti ánimam meam de morte, et pedes meos de lapsu: * ut pláceam coram Deo in lúmine vivéntium.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 56 [2]

56:2 Miserére mei, Deus, miserére mei: * quóniam in te confídit ánima mea.

56:2 Et in umbra alárum tuárum sperábo, * donec tránseat iníquitas.

56:3 Clamábo ad Deum altíssimum: * Deum qui benefécit mihi.

56:4 Misit de cælo, et liberávit me: * dedit in oppróbrium conculcántes me.

56:4 Misit Deus misericórdiam suam, et veritátem suam, * et erípuit ánimam meam de médio catulórum leónum: dormívi conturbátus.

56:5 Fílii hóminum dentes eórum arma et sagíttæ: * et lingua eórum gládius acútus.

56:6 Exaltáre super cælos, Deus, * et in omnem terram glória tua.

56:7 Láqueum paravérunt pédibus meis: * et incurvavérunt ánimam meam.

56:7 Fodérunt ante fáciem meam fóveam: * et incidérunt in eam.

56:8 Parátum cor meum, Deus, parátum cor meum: * cantábo, et psalmum dicam.

56:9 Exsúrge, glória mea, exsúrge, psaltérium et cíthara: * exsúrgam dilúculo.

56:10 Confitébor tibi in pópulis, Dómine: * et psalmum dicam tibi in géntibus:

56:11 Quóniam magnificáta est usque ad cælos misericórdia tua, * et usque ad nubes véritas tua.

56:12 Exaltáre super cælos, Deus: * et super omnem terram glória tua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 57 [3]

57:2 Si vere útique justítiam loquímini: * recta judicáte, fílii hóminum.

57:3 Étenim in corde iniquitátes operámini: * in terra injustítias manus vestræ concínnant.

57:4 Alienáti sunt peccatóres a vulva, erravérunt ab útero: * locúti sunt falsa.

57:5 Furor illis secúndum similitúdinem serpéntis: * sicut áspidis surdæ, et obturántis aures suas,

57:6 Quæ non exáudiet vocem incantántium: * et venéfici incantántis sapiénter.

57:7 Deus cónteret dentes eórum in ore ipsórum: * molas leónum confrínget Dóminus.

57:8 Ad níhilum devénient tamquam aqua decúrrens: * inténdit arcum suum donec infirméntur.

57:9 Sicut cera, quæ fluit, auferéntur: * supercécidit ignis, et non vidérunt solem.

57:10 Priúsquam intellégerent spinæ vestræ rhamnum: * sicut vivéntes, sic in ira absórbet eos.

57:11 Lætábitur justus cum víderit vindíctam: * manus suas lavábit in sánguine peccatóris.

57:12 Et dicet homo: Si útique est fructus justo: * útique est Deus júdicans eos in terra.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. In Deo sperávi non timébo quid fáciat mihi homo.

Capitulum Responsorium Versus {Per Annum}

Rom 13:8

Némini quidquam debeátis, nisi ut ínvicem diligátis: qui enim díligit próximum, legem implévit.

℟. Deo grátias.

℟.br. Benedícam Dóminum * In omni témpore.

℟. Benedícam Dóminum * In omni témpore.

℣. Semper laus ejus in ore meo.

℟. In omni témpore.

℣. Glória Patri, et Fílio, * et Spirítui Sancto.

℟. Benedícam Dóminum * In omni témpore.

℣. Dóminus regit me, et nihil mihi déerit.

℟. In loco páscuæ ibi me collocávit.

Preces Feriales {habentur}

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Dómine, Deus virtútum, convérte nos.

℟. Et osténde fáciem tuam, et salvi érimus.

℣. Exsúrge, Christe, ádjuva nos.

℟. Et líbera nos propter nomen tuum.

℣. Dómine, exáudi oratiónem meam.

℟. Et clamor meus ad te véniat.

Oratio {ex Proprio Sanctorum}

secunda Domine, exaudi omittitur

Orémus.

Præsta, quǽsumus, omnípotens Deus: ut família tua per viam salútis incédat; et beáti Joánnis Præcursóris hortaménta sectándo, ad eum quem prædíxit, secúra pervéniat, Dóminum nostrum Jesum Christum, Fílium tuum:

Qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Nonam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rerum, Deus, tenax vigor,

Immótus in te pérmanens,

Lucis diúrnæ témpora

Succéssibus detérminans:

Largíre lumen véspere,

Quo vita nusquam décidat,

Sed prǽmium mortis sacræ

Perénnis instet glória.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Deus meus.

Psalmus 58(2-11) [1]

58:2 Éripe me de inimícis meis, Deus meus: * et ab insurgéntibus in me líbera me.

58:3 Éripe me de operántibus iniquitátem: * et de viris sánguinum salva me.

58:4 Quia ecce cepérunt ánimam meam: * irruérunt in me fortes.

58:5 Neque iníquitas mea, neque peccátum meum, Dómine: * sine iniquitáte cucúrri, et diréxi.

58:6 Exsúrge in occúrsum meum, et vide: * et tu, Dómine, Deus virtútum, Deus Israël,

58:6 Inténde ad visitándas omnes gentes: * non misereáris ómnibus, qui operántur iniquitátem.

58:7 Converténtur ad vésperam: et famem patiéntur ut canes, * et circuíbunt civitátem.

58:8 Ecce, loquéntur in ore suo, et gládius in lábiis eórum: * quóniam quis audívit?

58:9 Et tu, Dómine, deridébis eos: * ad níhilum dedúces omnes gentes.

58:10 Fortitúdinem meam ad te custódiam, quia, Deus, suscéptor meus es: * Deus meus, misericórdia ejus prævéniet me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 58(12-18) [2]

58:12 Deus osténdet mihi super inimícos meos, ne occídas eos: * nequándo obliviscántur pópuli mei.

58:12 Dispérge illos in virtúte tua: * et depóne eos, protéctor meus, Dómine:

58:13 Delíctum oris eórum, sermónem labiórum ipsórum: * et comprehendántur in supérbia sua.

58:13 Et de exsecratióne et mendácio annuntiabúntur in consummatióne: * in ira consummatiónis, et non erunt.

58:14 Et scient quia Deus dominábitur Jacob: * et fínium terræ.

58:15 Converténtur ad vésperam: et famem patiéntur ut canes, * et circuíbunt civitátem.

58:16 Ipsi dispergéntur ad manducándum: * si vero non fúerint saturáti, et murmurábunt.

58:17 Ego autem cantábo fortitúdinem tuam: * et exsultábo mane misericórdiam tuam.

58:17 Quia factus es suscéptor meus, * et refúgium meum, in die tribulatiónis meæ.

58:18 Adjútor meus, tibi psallam, quia, Deus, suscéptor meus es: * Deus meus, misericórdia mea.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 59 [3]

59:3 Deus, repulísti nos, et destruxísti nos: * irátus es, et misértus es nobis.

59:4 Commovísti terram, et conturbásti eam: * sana contritiónes ejus, quia commóta est.

59:5 Ostendísti pópulo tuo dura: * potásti nos vino compunctiónis.

59:6 Dedísti metuéntibus te significatiónem: * ut fúgiant a fácie arcus:

59:7 Ut liberéntur dilécti tui: * salvum fac déxtera tua, et exáudi me.

59:8 Deus locútus est in sancto suo: * lætábor, et partíbor Síchimam: et convállem tabernaculórum metíbor.

59:9 Meus est Gálaad, et meus est Manásses: * et Éphraim fortitúdo cápitis mei.

59:9 Juda rex meus: * Moab olla spei meæ.

59:10 In Idumǽam exténdam calceaméntum meum: * mihi alienígenæ súbditi sunt.

59:11 Quis dedúcet me in civitátem munítam? * quis dedúcet me usque in Idumǽam?

59:12 Nonne tu, Deus, qui repulísti nos? * et non egrediéris, Deus, in virtútibus nostris?

59:13 Da nobis auxílium de tribulatióne: * quia vana salus hóminis.

59:14 In Deo faciémus virtútem: * et ipse ad níhilum dedúcet tribulántes nos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Deus meus misericórdia tua prævéniet me.

Capitulum Responsorium Versus {Per Annum}

1 Pet 1:17-19

In timóre incolátus vestri témpore conversámini: sciéntes quod non corruptibílibus auro vel argénto redémpti estis, sed pretióso sánguine quasi Agni immaculáti Christi.

℟. Deo grátias.

℟.br. Rédime me, Dómine, * Et miserére mei.

℟. Rédime me, Dómine, * Et miserére mei.

℣. Pes enim meus stetit in via recta.

℟. Et miserére mei.

℣. Glória Patri, et Fílio, * et Spirítui Sancto.

℟. Rédime me, Dómine, * Et miserére mei.

℣. Ab occúltis meis munda me, Dómine.

℟. Et ab aliénis parce servo tuo.

Preces Feriales {habentur}

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Dómine, Deus virtútum, convérte nos.

℟. Et osténde fáciem tuam, et salvi érimus.

℣. Exsúrge, Christe, ádjuva nos.

℟. Et líbera nos propter nomen tuum.

℣. Dómine, exáudi oratiónem meam.

℟. Et clamor meus ad te véniat.

Oratio {ex Proprio Sanctorum}

secunda Domine, exaudi omittitur

Orémus.

Præsta, quǽsumus, omnípotens Deus: ut família tua per viam salútis incédat; et beáti Joánnis Præcursóris hortaménta sectándo, ad eum quem prædíxit, secúra pervéniat, Dóminum nostrum Jesum Christum, Fílium tuum:

Qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

In Nativitate S. Joannis Baptistæ
Duplex I. classis

Ad Vesperas

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Proprio Sanctorum}

Ant. Ipse præíbit * ante illum in spíritu et virtúte Elíæ paráre Dómino plebem perféctam.

Psalmus 109 [1]

109:1 Dixit Dóminus Dómino meo: * Sede a dextris meis:

109:1 Donec ponam inimícos tuos, * scabéllum pedum tuórum.

109:2 Virgam virtútis tuæ emíttet Dóminus ex Sion: * domináre in médio inimicórum tuórum.

109:3 Tecum princípium in die virtútis tuæ in splendóribus sanctórum: * ex útero ante lucíferum génui te.

109:4 Jurávit Dóminus, et non pœnitébit eum: * Tu es sacérdos in ætérnum secúndum órdinem Melchísedech.

109:5 Dóminus a dextris tuis, * confrégit in die iræ suæ reges.

109:6 Judicábit in natiónibus, implébit ruínas: * conquassábit cápita in terra multórum.

109:7 De torrénte in via bibet: * proptérea exaltábit caput.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ipse præíbit ante illum in spíritu et virtúte Elíæ paráre Dómino plebem perféctam.

Ant. Joánnes * est nomen ejus: vinum et síceram non bibet, et multi in nativitáte ejus gaudébunt.

Psalmus 110 [2]

110:1 Confitébor tibi, Dómine, in toto corde meo: * in consílio justórum, et congregatióne.

110:2 Magna ópera Dómini: * exquisíta in omnes voluntátes ejus.

110:3 Conféssio et magnificéntia opus ejus: * et justítia ejus manet in sǽculum sǽculi.

110:4 Memóriam fecit mirabílium suórum, † miséricors et miserátor Dóminus: * escam dedit timéntibus se.

110:5 Memor erit in sǽculum testaménti sui: * virtútem óperum suórum annuntiábit pópulo suo:

110:7 Ut det illis hereditátem géntium: * ópera mánuum ejus véritas, et judícium.

110:8 Fidélia ómnia mandáta ejus: † confirmáta in sǽculum sǽculi, * facta in veritáte et æquitáte.

110:9 Redemptiónem misit pópulo suo: * mandávit in ætérnum testaméntum suum.

110:9 (fit reverentia) Sanctum, et terríbile nomen ejus: * inítium sapiéntiæ timor Dómini.

110:10 Intelléctus bonus ómnibus faciéntibus eum: * laudátio ejus manet in sǽculum sǽculi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Joánnes est nomen ejus: vinum et síceram non bibet, et multi in nativitáte ejus gaudébunt.

Ant. Ex útero senectútis * et stérili Joánnes natus est, præcúrsor Dómini.

Psalmus 111 [3]

111:1 Beátus vir, qui timet Dóminum: * in mandátis ejus volet nimis.

111:2 Potens in terra erit semen ejus: * generátio rectórum benedicétur.

111:3 Glória, et divítiæ in domo ejus: * et justítia ejus manet in sǽculum sǽculi.

111:4 Exórtum est in ténebris lumen rectis: * miséricors, et miserátor, et justus.

111:5 Jucúndus homo qui miserétur et cómmodat, † dispónet sermónes suos in judício: * quia in ætérnum non commovébitur.

111:7 In memória ætérna erit justus: * ab auditióne mala non timébit.

111:7 Parátum cor ejus speráre in Dómino, † confirmátum est cor ejus: * non commovébitur donec despíciat inimícos suos.

111:9 Dispérsit, dedit paupéribus: † justítia ejus manet in sǽculum sǽculi, * cornu ejus exaltábitur in glória.

111:10 Peccátor vidébit, et irascétur, † déntibus suis fremet et tabéscet: * desidérium peccatórum períbit.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ex útero senectútis et stérili Joánnes natus est, præcúrsor Dómini.

Ant. Iste puer * magnus coram Dómino: nam et manus ejus cum ipso est.

Psalmus 112 [4]

112:1 Laudáte, púeri, Dóminum: * laudáte nomen Dómini.

112:2 (fit reverentia) Sit nomen Dómini benedíctum, * ex hoc nunc, et usque in sǽculum.

112:3 A solis ortu usque ad occásum, * laudábile nomen Dómini.

112:4 Excélsus super omnes gentes Dóminus, * et super cælos glória ejus.

112:5 Quis sicut Dóminus, Deus noster, qui in altis hábitat, * et humília réspicit in cælo et in terra?

112:7 Súscitans a terra ínopem, * et de stércore érigens páuperem:

112:8 Ut cóllocet eum cum princípibus, * cum princípibus pópuli sui.

112:9 Qui habitáre facit stérilem in domo, * matrem filiórum lætántem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Iste puer magnus coram Dómino: nam et manus ejus cum ipso est.

Ant. Nazarǽus * vocábitur puer iste: vinum et síceram non bibet, et omne immúndum non manducábit ex útero matris suæ.

Psalmus 116 [5]

116:1 Laudáte Dóminum, omnes gentes: * laudáte eum, omnes pópuli:

116:2 Quóniam confirmáta est super nos misericórdia ejus: * et véritas Dómini manet in ætérnum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Nazarǽus vocábitur puer iste: vinum et síceram non bibet, et omne immúndum non manducábit ex útero matris suæ.

Capitulum Hymnus Versus {ex Proprio Sanctorum}

Isa 49:1

Audíte, ínsulæ, et atténdite, pópuli de longe: Dóminus ab útero vocávit me, de ventre matris meæ recordátus est nóminis mei.

℟. Deo grátias.

Hymnus

Ut queant laxis resonáre fibris

Mira gestórum fámuli tuórum,

Solve pollúti lábii reátum,

Sancte Joánnes.

Núntius celso véniens Olýmpo,

Te patri magnum fore nascitúrum,

Nomen, et vitæ sériem geréndæ

Ordine promit.

Ille promíssi dúbius supérni,

Pérdidit promptæ módulos loquélæ;

Sed reformásti génitus perémptæ

Organa vocis.

Ventris obstrúso récubans cubíli

Sénseras Regem thálamo manéntem;

Hinc parens nati méritis utérque

Abdita pandit.

Sit decus Patri, genitǽque Proli,

Et tibi, compar utriúsque virtus,

Spíritus semper, Deus unus omni

Témporis ævo.

Amen.

℣. Fuit homo missus a Deo.

℟. Cui nomen erat Joánnes.

Canticum: Magnificat {Antiphona ex Proprio Sanctorum}

Ant. Ingrésso * Zacharía templum Dómini, appáruit ei Gábriel Angelus stans a dextris altáris incénsi.

Canticum B. Mariæ Virginis

Luc. 1:46-55

1:46 Magníficat ✠ * ánima mea Dóminum.

1:47 Et exsultávit spíritus meus: * in Deo, salutári meo.

1:48 Quia respéxit humilitátem ancíllæ suæ: * ecce enim ex hoc beátam me dicent omnes generatiónes.

1:49 Quia fecit mihi magna qui potens est: * et sanctum nomen ejus.

1:50 Et misericórdia ejus, a progénie in progénies: * timéntibus eum.

1:51 Fecit poténtiam in brácchio suo: * dispérsit supérbos mente cordis sui.

1:52 Depósuit poténtes de sede: * et exaltávit húmiles.

1:53 Esuriéntes implévit bonis: * et dívites dimísit inánes.

1:54 Suscépit Israël púerum suum: * recordátus misericórdiæ suæ.

1:55 Sicut locútus est ad patres nostros: * Ábraham, et sémini ejus in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ingrésso Zacharía templum Dómini, appáruit ei Gábriel Angelus stans a dextris altáris incénsi.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui præséntem diem honorábilem nobis in beáti Joánnis nativitáte fecísti: da pópulis tuis spirituálium grátiam gaudiórum; et ómnium fidélium mentes dírige in viam salútis ætérnæ.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Et si tunc terminetur Officium, dicitur tantum Pater Noster secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Completorium

Incipit

℣. Jube, domne, benedícere.

Benedictio. Noctem quiétam et finem perféctum concédat nobis Dóminus omnípotens.

℟. Amen.

Lectio brevis

1 Pet 5:8-9

Fratres: Sóbrii estóte, et vigiláte: quia adversárius vester diábolus tamquam leo rúgiens círcuit, quærens quem dévoret: cui resístite fortes in fide.

℣. Tu autem, Dómine, miserére nobis.

℟. Deo grátias.

℣. Adjutórium nostrum ✠ in nómine Dómini.

℟. Qui fecit cælum et terram.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Joánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Joánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Convérte nos ✙︎ Deus, salutáris noster.

℟. Et avérte iram tuam a nobis.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi et Antiphona de Dominica}

Ant. Miserére.

Psalmus 4 [1]

4:2 Cum invocárem exaudívit me Deus justítiæ meæ: * in tribulatióne dilatásti mihi.

4:2 Miserére mei, * et exáudi oratiónem meam.

4:3 Fílii hóminum, úsquequo gravi corde? * ut quid dilígitis vanitátem, et quǽritis mendácium?

4:4 Et scitóte quóniam mirificávit Dóminus sanctum suum: * Dóminus exáudiet me cum clamávero ad eum.

4:5 Irascímini, et nolíte peccáre: † quæ dícitis in córdibus vestris, * in cubílibus vestris compungímini.

4:6 Sacrificáte sacrifícium justítiæ, † et speráte in Dómino. * Multi dicunt: Quis osténdit nobis bona?

4:7 Signátum est super nos lumen vultus tui, Dómine: * dedísti lætítiam in corde meo.

4:8 A fructu fruménti, vini, et ólei sui * multiplicáti sunt.

4:9 In pace in idípsum * dórmiam, et requiéscam;

4:10 Quóniam tu, Dómine, singuláriter in spe * constituísti me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 90 [2]

90:1 Qui hábitat in adjutório Altíssimi, * in protectióne Dei cæli commorábitur.

90:2 Dicet Dómino: Suscéptor meus es tu, et refúgium meum: * Deus meus sperábo in eum.

90:3 Quóniam ipse liberávit me de láqueo venántium, * et a verbo áspero.

90:4 Scápulis suis obumbrábit tibi: * et sub pennis ejus sperábis.

90:5 Scuto circúmdabit te véritas ejus: * non timébis a timóre noctúrno,

90:6 A sagítta volánte in die, † a negótio perambulánte in ténebris: * ab incúrsu, et dæmónio meridiáno.

90:7 Cadent a látere tuo mille, † et decem míllia a dextris tuis: * ad te autem non appropinquábit.

90:8 Verúmtamen óculis tuis considerábis: * et retributiónem peccatórum vidébis.

90:9 Quóniam tu es, Dómine, spes mea: * Altíssimum posuísti refúgium tuum.

90:10 Non accédet ad te malum: * et flagéllum non appropinquábit tabernáculo tuo.

90:11 Quóniam Ángelis suis mandávit de te: * ut custódiant te in ómnibus viis tuis.

90:12 In mánibus portábunt te: * ne forte offéndas ad lápidem pedem tuum.

90:13 Super áspidem, et basilíscum ambulábis: * et conculcábis leónem et dracónem.

90:14 Quóniam in me sperávit, liberábo eum: * prótegam eum, quóniam cognóvit nomen meum.

90:15 Clamábit ad me, et ego exáudiam eum: † cum ipso sum in tribulatióne: * erípiam eum et glorificábo eum.

90:16 Longitúdine diérum replébo eum: * et osténdam illi salutáre meum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 133 [3]

133:1 Ecce nunc benedícite Dóminum, * omnes servi Dómini:

133:1 Qui statis in domo Dómini, * in átriis domus Dei nostri.

133:2 In nóctibus extóllite manus vestras in sancta, * et benedícite Dóminum.

133:3 Benedícat te Dóminus ex Sion, * qui fecit cælum et terram.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Miserére mihi, Dómine, et exáudi oratiónem meam.

Hymnus

Te lucis ante términum,

Rerum Creátor, póscimus,

Ut pro tua cleméntia

Sis præsul et custódia.

Procul recédant sómnia,

Et nóctium phantásmata;

Hostémque nostrum cómprime,

Ne polluántur córpora.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Capitulum Responsorium Versus

Jer 14:9

Tu autem in nobis es, Dómine, et nomen sanctum tuum invocátum est super nos: ne derelínquas nos, Dómine, Deus noster.

℟. Deo grátias.

℟.br. In manus tuas, Dómine, * Comméndo spíritum meum.

℟. In manus tuas, Dómine, * Comméndo spíritum meum.

℣. Redemísti nos, Dómine, Deus veritátis.

℟. Comméndo spíritum meum.

℣. Glória Patri, et Fílio, * et Spirítui Sancto.

℟. In manus tuas, Dómine, * Comméndo spíritum meum.

℣. Custódi nos, Dómine, ut pupíllam óculi.

℟. Sub umbra alárum tuárum prótege nos.

Canticum: Nunc dimittis

Ant. Salva nos.

Canticum Simeonis

Luc. 2:29-32

2:29 Nunc dimíttis ✠ servum tuum, Dómine, * secúndum verbum tuum in pace:

2:30 Quia vidérunt óculi mei * salutáre tuum,

2:31 Quod parásti * ante fáciem ómnium populórum,

2:32 Lumen ad revelatiónem géntium, * et glóriam plebis tuæ Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salva nos, Dómine, vigilántes, custódi nos dormiéntes; ut vigilémus cum Christo, et requiescámus in pace.

Preces Dominicales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Vísita, quǽsumus, Dómine, habitatiónem istam, et omnes insídias inimíci ab ea longe repélle: Ángeli tui sancti hábitent in ea, qui nos in pace custódiant; et benedíctio tua sit super nos semper.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Benedictio. Benedícat et custódiat nos omnípotens et miséricors Dóminus, ✠ Pater, et Fílius, et Spíritus Sanctus.

℟. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Deinde dicitur secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Si post Completorium immediate sequatur Matutinum, tunc bis dicitur Pater noster, Ave Maria et Credo, pro fine videlicet Officii diei præcedentis, et pro initio Officii diei sequentis.

In Nativitate S. Joannis Baptistæ
Duplex I. classis
Tempora: Feria quinta infra Hebdomadam V post Octavam Pentecostes

Ad Matutinum

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Dómine, lábia + mea apéries.

℟. Et os meum annuntiábit laudem tuam.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Invitatorium {Antiphona ex Proprio Sanctorum}

Ant. Regem Præcursóris Dóminum, * Veníte, adorémus.

Ant. Regem Præcursóris Dóminum, * Veníte, adorémus.

Veníte, exsultémus Dómino, jubilémus Deo, salutári nostro: præoccupémus fáciem ejus in confessióne, et in psalmis jubilémus ei.

Ant. Regem Præcursóris Dóminum, * Veníte, adorémus.

Quóniam Deus magnus Dóminus, et Rex magnus super omnes deos, quóniam non repéllet Dóminus plebem suam: quia in manu ejus sunt omnes fines terræ, et altitúdines móntium ipse cónspicit.

Ant. Veníte, adorémus.

Quóniam ipsíus est mare, et ipse fecit illud, et áridam fundavérunt manus ejus (genuflectitur) veníte, adorémus, et procidámus ante Deum: plorémus coram Dómino, qui fecit nos, quia ipse est Dóminus, Deus noster; nos autem pópulus ejus, et oves páscuæ ejus.

Ant. Regem Præcursóris Dóminum, * Veníte, adorémus.

Hódie, si vocem ejus audiéritis, nolíte obduráre corda vestra, sicut in exacerbatióne secúndum diem tentatiónis in desérto: ubi tentavérunt me patres vestri, probavérunt et vidérunt ópera mea.

Ant. Veníte, adorémus.

Quadragínta annis próximus fui generatióni huic, et dixi: Semper hi errant corde, ipsi vero non cognovérunt vias meas: quibus jurávi in ira mea: Si introíbunt in réquiem meam.

Ant. Regem Præcursóris Dóminum, * Veníte, adorémus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Veníte, adorémus.

Ant. Regem Præcursóris Dóminum, * Veníte, adorémus.

Hymnus {ex Proprio Sanctorum}

Antra desérti téneris sub annis,

Cívium turmas fúgiens, petísti,

Ne levi posses maculáre vitam

Crímine linguæ.

Prǽbuit durum tégumen camélus

Artubus sacris, stróphium bidéntes;

Cui latex haustum, sociáta pastum

Mella locústis.

Céteri tantum cecinére Vatum

Corde præságo jubar affutúrum;

Tu quidem mundi scelus auferéntem

Indice prodis.

Non fuit vasti spátium per orbis

Sánctior quisquam génitus Joánne,

Qui nefas sæcli méruit lavántem

Tíngere lymphis.

Sit decus Patri, genitǽque Proli,

Et tibi, compar utriúsque virtus,

Spíritus semper, Deus unus omni

Témporis ævo.

Amen.

Psalmi cum lectionibus {Antiphonæ et Psalmi ex Proprio Sanctorum}

Nocturnus I.

Ant. Priúsquam te formárem * in útero, novi te; et ántequam progrederéris, sanctificávi te.

Psalmus 1 [1]

1:1 Beátus vir, qui non ábiit in consílio impiórum, † et in via peccatórum non stetit, * et in cáthedra pestiléntiæ non sedit:

1:2 Sed in lege Dómini volúntas ejus, * et in lege ejus meditábitur die ac nocte.

1:3 Et erit tamquam lignum, quod plantátum est secus decúrsus aquárum, * quod fructum suum dabit in témpore suo:

1:3 Et fólium ejus non défluet: * et ómnia quæcúmque fáciet, prosperabúntur.

1:4 Non sic ímpii, non sic: * sed tamquam pulvis, quem próicit ventus a fácie terræ.

1:5 Ídeo non resúrgent ímpii in judício: * neque peccatóres in concílio justórum.

1:6 Quóniam novit Dóminus viam justórum: * et iter impiórum períbit.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Priúsquam te formárem in útero, novi te; et ántequam progrederéris, sanctificávi te.

Ant. Ad ómnia quæ mittam te, * dicit Dóminus, ibis: ne tímeas, et quæ mandávero tibi, loquéris ad eos.

Psalmus 2 [2]

2:1 Quare fremuérunt gentes: * et pópuli meditáti sunt inánia?

2:2 Astitérunt reges terræ, et príncipes convenérunt in unum * advérsus Dóminum, et advérsus Christum ejus.

2:3 Dirumpámus víncula eórum: * et proiciámus a nobis jugum ipsórum.

2:4 Qui hábitat in cælis, irridébit eos: * et Dóminus subsannábit eos.

2:5 Tunc loquétur ad eos in ira sua, * et in furóre suo conturbábit eos.

2:6 Ego autem constitútus sum Rex ab eo super Sion montem sanctum ejus, * prǽdicans præcéptum ejus.

2:7 Dóminus dixit ad me: * Fílius meus es tu, ego hódie génui te.

2:8 Póstula a me, et dabo tibi gentes hereditátem tuam, * et possessiónem tuam términos terræ.

2:9 Reges eos in virga férrea, * et tamquam vas fíguli confrínges eos.

2:10 Et nunc, reges, intellégite: * erudímini, qui judicátis terram.

2:11 Servíte Dómino in timóre: * et exsultáte ei cum tremóre.

2:12 Apprehéndite disciplínam, nequándo irascátur Dóminus, * et pereátis de via justa.

2:13 Cum exárserit in brevi ira ejus: * beáti omnes qui confídunt in eo.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ad ómnia quæ mittam te, dicit Dóminus, ibis: ne tímeas, et quæ mandávero tibi, loquéris ad eos.

Ant. Ne tímeas * a fácie eórum, quia ego tecum sum, dicit Dóminus.

Psalmus 3 [3]

3:2 Dómine, quid multiplicáti sunt qui tríbulant me? * multi insúrgunt advérsum me.

3:3 Multi dicunt ánimæ meæ: * Non est salus ipsi in Deo ejus.

3:4 Tu autem, Dómine, suscéptor meus es, * glória mea, et exáltans caput meum.

3:5 Voce mea ad Dóminum clamávi: * et exaudívit me de monte sancto suo.

3:6 Ego dormívi, et soporátus sum: * et exsurréxi, quia Dóminus suscépit me.

3:7 Non timébo míllia pópuli circumdántis me: * exsúrge, Dómine, salvum me fac, Deus meus.

3:8 Quóniam tu percussísti omnes adversántes mihi sine causa: * dentes peccatórum contrivísti.

3:9 Dómini est salus: * et super pópulum tuum benedíctio tua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ne tímeas a fácie eórum, quia ego tecum sum, dicit Dóminus.

℣. Fuit homo missus a Deo.

℟. Cui nomen erat Joánnes.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Exáudi, Dómine Jesu Christe, preces servórum tuórum, et miserére nobis: Qui cum Patre et Spíritu Sancto vivis et regnas in sǽcula sæculórum.

℟. Amen.

℣. Jube, domne, benedícere.

Benedictio. Benedictióne perpétua benedícat nos Pater ætérnus.

℟. Amen.

Lectio 1

Incipit liber Jeremíæ Prophétæ

Jer 1:1-5

1 Verba Jeremíæ fílii Helcíæ, de sacerdótibus, qui fuérunt in Anathoth, in terra Bénjamin.

2 Quod factum est verbum Dómini ad eum in diébus Josíæ fílii Amon regis Juda, in tertiodécimo anno regni ejus.

3 Et factum est in diébus Jóakim fílii Josíæ regis Juda, usque ad consummatiónem undécimi anni Sedecíæ fílii Josíæ regis Juda, usque ad transmigratiónem Jerúsalem, in mense quinto.

4 Et factum est verbum Dómini ad me, dicens:

5 Priúsquam te formárem in útero, novi te: et ántequam exíres de vulva, sanctificávi te, et prophétam in géntibus dedi te.

℣. Tu autem, Dómine, miserére nobis.

℟. Deo grátias.

℟. Fuit homo missus a Deo, cui nomen erat Joánnes:

* Hic venit in testimónium, ut testimónium perhibéret de lúmine, et paráret Dómino plebem perféctam.

℣. Erat Joánnes in desérto prǽdicans baptísmum pœniténtiæ.

℟. Hic venit in testimónium, ut testimónium perhibéret de lúmine, et paráret Dómino plebem perféctam.

℣. Jube, domne, benedícere.

Benedictio. Unigénitus Dei Fílius nos benedícere et adjuváre dignétur.

℟. Amen.

Lectio 2

Jer 1:6-10

6 Et dixi, A a a, Dómine Deus: ecce néscio loqui, quia puer ego sum.

7 Et dixit Dóminus ad me: Noli dícere, Puer sum: quóniam ad ómnia, quæ mittam te, ibis: et univérsa, quæcúmque mandávero tibi, loquéris.

8 Ne tímeas a fácie eórum: quia tecum ego sum, ut éruam te, dicit Dóminus.

9 Et misit Dóminus manum suam, et tétigit os meum: et dixit Dóminus ad me: Ecce dedi verba mea in ore tuo:

10 Ecce constítui te hódie super gentes, et super regna, ut evéllas, et déstruas, et dispérdas, et díssipes, et ædífices, et plantes.

℣. Tu autem, Dómine, miserére nobis.

℟. Deo grátias.

℟. Elísabeth Zacharíæ magnum virum génuit, Joánnem Baptístam, præcursórem Dómini:

* Qui viam Dómino præparávit in erémo.

℣. Fuit homo missus a Deo, cui nomen erat Joánnes.

℟. Qui viam Dómino præparávit in erémo.

℣. Jube, domne, benedícere.

Benedictio. Spíritus Sancti grátia illúminet sensus et corda nostra.

℟. Amen.

Lectio 3

Jer 1:17-19

17 Tu ergo accínge lumbos tuos, et surge, et lóquere ad eos ómnia quæ ego præcípio tibi. Ne formídes a fácie eórum: nec enim timére te fáciam vultum eórum.

18 Ego quippe dedi te hódie in civitátem munítam, et in colúmnam férream, et in murum ǽreum, super omnem terram, régibus Juda, princípibus ejus, et sacerdótibus, et pópulo terræ.

19 Et bellábunt advérsum te, et non prævalébunt: quia ego tecum sum, ait Dóminus, ut líberem te.

℣. Tu autem, Dómine, miserére nobis.

℟. Deo grátias.

℟. Priúsquam te formárem in útero, novi te: et ántequam exíres de ventre, sanctificávi te,

* Et prophétam in géntibus dedi te.

℣. Vir diléctus a Deo, et homínibus honorátus est.

℟. Et prophétam in géntibus dedi te.

℣. Glória Patri, et Fílio, * et Spirítui Sancto.

℟. Et prophétam in géntibus dedi te.

Nocturnus II.

Ant. Misit Dóminus * manum suam, et tétigit os meum, et prophétam in géntibus dedit me Dóminus.

Psalmus 4 [4]

4:2 Cum invocárem exaudívit me Deus justítiæ meæ: * in tribulatióne dilatásti mihi.

4:2 Miserére mei, * et exáudi oratiónem meam.

4:3 Fílii hóminum, úsquequo gravi corde? * ut quid dilígitis vanitátem, et quǽritis mendácium?

4:4 Et scitóte quóniam mirificávit Dóminus sanctum suum: * Dóminus exáudiet me cum clamávero ad eum.

4:5 Irascímini, et nolíte peccáre: † quæ dícitis in córdibus vestris, * in cubílibus vestris compungímini.

4:6 Sacrificáte sacrifícium justítiæ, † et speráte in Dómino. * Multi dicunt: Quis osténdit nobis bona?

4:7 Signátum est super nos lumen vultus tui, Dómine: * dedísti lætítiam in corde meo.

4:8 A fructu fruménti, vini, et ólei sui * multiplicáti sunt.

4:9 In pace in idípsum * dórmiam, et requiéscam;

4:10 Quóniam tu, Dómine, singuláriter in spe * constituísti me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Misit Dóminus manum suam, et tétigit os meum, et prophétam in géntibus dedit me Dóminus.

Ant. Ecce dedi verba mea * in ore tuo: ecce constítui te super gentes et regna.

Psalmus 5 [5]

5:2 Verba mea áuribus pércipe, Dómine, * intéllege clamórem meum.

5:3 Inténde voci oratiónis meæ, * Rex meus et Deus meus.

5:4 Quóniam ad te orábo: * Dómine, mane exáudies vocem meam.

5:5 Mane astábo tibi et vidébo: * quóniam non Deus volens iniquitátem tu es.

5:6 Neque habitábit juxta te malígnus: * neque permanébunt injústi ante óculos tuos.

5:7 Odísti omnes, qui operántur iniquitátem: * perdes omnes, qui loquúntur mendácium.

5:7 Virum sánguinum et dolósum abominábitur Dóminus: * ego autem in multitúdine misericórdiæ tuæ.

5:8 Introíbo in domum tuam: * adorábo ad templum sanctum tuum in timóre tuo.

5:9 Dómine, deduc me in justítia tua: * propter inimícos meos dírige in conspéctu tuo viam meam.

5:10 Quóniam non est in ore eórum véritas: * cor eórum vanum est.

5:11 Sepúlcrum patens est guttur eórum, † linguis suis dolóse agébant, * júdica illos, Deus.

5:11 Décidant a cogitatiónibus suis, † secúndum multitúdinem impietátum eórum expélle eos, * quóniam irritavérunt te, Dómine.

5:12 Et læténtur omnes, qui sperant in te, * in ætérnum exsultábunt: et habitábis in eis.

5:12 Et gloriabúntur in te omnes, qui díligunt nomen tuum, * quóniam tu benedíces justo.

5:13 Dómine, ut scuto bonæ voluntátis tuæ * coronásti nos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ecce dedi verba mea in ore tuo: ecce constítui te super gentes et regna.

Ant. Dóminus * ab útero vocávit me, de ventre matris meæ recordátus est nóminis mei.

Psalmus 8 [6]

8:2 Dómine, Dóminus noster, * quam admirábile est nomen tuum in univérsa terra!

8:2 Quóniam eleváta est magnificéntia tua, * super cælos.

8:3 Ex ore infántium et lacténtium perfecísti laudem propter inimícos tuos, * ut déstruas inimícum et ultórem.

8:4 Quóniam vidébo cælos tuos, ópera digitórum tuórum: * lunam et stellas, quæ tu fundásti.

8:5 Quid est homo quod memor es ejus? * aut fílius hóminis, quóniam vísitas eum?

8:6 Minuísti eum paulo minus ab Ángelis, † glória et honóre coronásti eum: * et constituísti eum super ópera mánuum tuárum.

8:8 Ómnia subjecísti sub pédibus ejus, * oves et boves univérsas: ínsuper et pécora campi.

8:9 Vólucres cæli, et pisces maris, * qui perámbulant sémitas maris.

8:10 Dómine, Dóminus noster, * quam admirábile est nomen tuum in univérsa terra!

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dóminus ab útero vocávit me, de ventre matris meæ recordátus est nóminis mei.

℣. Inter natos mulíerum non surréxit major.

℟. Joánne Baptísta.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Ipsíus píetas et misericórdia nos ádjuvet, qui cum Patre et Spíritu Sancto vivit et regnat in sǽcula sæculórum.

℟. Amen.

℣. Jube, domne, benedícere.

Benedictio. Deus Pater omnípotens sit nobis propítius et clemens.

℟. Amen.

Lectio 4

Sermo sancti Augustíni Epíscopi

Sermo 20 de Sanctis

Post illum sacrosánctum Dómini natális diem, nullíus hóminum nativitátem légimus celebrári, nisi solíus beáti Joánnis Baptístæ. In áliis Sanctis et eléctis Dei nóvimus illum diem coli, quo illos, post consummatiónem labórum et devíctum triumphatúmque mundum, in perpétuas æternitátes præsens hæc vita partúriit. In áliis consummáta últimi diéi mérita celebrántur: in hoc étiam prima dies, et ipsa étiam hóminis inítia consecrántur; pro hac absque dúbio causa, quia per hunc Dóminus advéntum suum, ne súbito hómines insperátum non agnóscerent, vóluit esse testátum. Joánnes autem figúra fuit véteris Testaménti, et in se formam prǽtulit legis; et ídeo Joánnes prænuntiávit Salvatórem, sicut lex grátiam præcucúrrit.

℣. Tu autem, Dómine, miserére nobis.

℟. Deo grátias.

℟. Descéndit Angelus Dómini ad Zacharíam dicens: Accipe púerum in senectúte tua:

* Et habébit nomen Joánnes Baptísta.

℣. Iste puer magnus coram Dómino: nam et manus ejus cum ipso est.

℟. Et habébit nomen Joánnes Baptísta.

℣. Jube, domne, benedícere.

Benedictio. Christus perpétuæ det nobis gáudia vitæ.

℟. Amen.

Lectio 5

Quod autem nondum natus de secréto matérni úteri prophetávit, et expers lucis jam testis est veritátis; hoc est intellegéndum, quod latens sub velámine et carne lítteræ, et Redemptórem mundo spíritu prædicávit, et nobis Dóminum nostrum de quodam legis útero proclamávit. Ergo quia Judǽi erravérunt a ventre, id est, a lege quæ a Christo grávida erat, erravérunt a ventre, locúti sunt falsa; ídeo hic venit in testimónium, ut testimónium perhibéret de lúmine.

℣. Tu autem, Dómine, miserére nobis.

℟. Deo grátias.

℟. Hic est præcúrsor diléctus, et lucérna lucens ante Dóminum:

* Ipse est enim Joánnes, qui viam Dómino præparávit in erémo; sed et Agnum Dei demonstrávit, et illuminávit mentes hóminum.

℣. Ipse præíbit ante illum in spíritu et virtúte Elíæ.

℟. Ipse est enim Joánnes, qui viam Dómino præparávit in erémo; sed et Agnum Dei demonstrávit, et illuminávit mentes hóminum.

℣. Jube, domne, benedícere.

Benedictio. Ignem sui amóris accéndat Deus in córdibus nostris.

℟. Amen.

Lectio 6

Quod autem Joánnes in cárcere constitútus ad Christum discípulos suos órdinat; lex ad Evangélium transmíttit. Quæ lex juxta typum Joánnis, quasi ignorántiæ clausa cárcere, in obscúro et in occúlto jacébat, et Judáica cæcitáte sensus intra lítteram tenebátur inclúsus. De hoc beátus Evangelísta prolóquitur: Ille erat lucérna ardens, id est, Spíritus Sancti igne succénsus, ut mundo ignorántiæ nocte possésso lumen salútis osténderet, et quasi inter densíssimas delictórum ténebras splendidíssimus justítiæ solem lucis suæ rádio demonstráret, et de seípso dicens: Ego vox clamántis in desérto.

℣. Tu autem, Dómine, miserére nobis.

℟. Deo grátias.

℟. Innuébant patri ejus quem vellet vocári eum: et póstulans pugillárem, scripsit dicens:

* Joánnes est nomen ejus.

℣. Apértum est os Zacharíæ, et prophetávit dicens.

℟. Joánnes est nomen ejus.

℣. Glória Patri, et Fílio, * et Spirítui Sancto.

℟. Joánnes est nomen ejus.

Nocturnus III.

Ant. Pósuit os meum * Dóminus quasi gládium acútum: sub umbra manus suæ protéxit me.

Psalmus 14 [7]

14:1 Dómine, quis habitábit in tabernáculo tuo? * aut quis requiéscet in monte sancto tuo?

14:2 Qui ingréditur sine mácula, * et operátur justítiam:

14:3 Qui lóquitur veritátem in corde suo, * qui non egit dolum in lingua sua:

14:3 Nec fecit próximo suo malum, * et oppróbrium non accépit advérsus próximos suos.

14:4 Ad níhilum dedúctus est in conspéctu ejus malígnus: * timéntes autem Dóminum gloríficat:

14:4 Qui jurat próximo suo, et non décipit, * qui pecúniam suam non dedit ad usúram, et múnera super innocéntem non accépit.

14:5 Qui facit hæc: * non movébitur in ætérnum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Pósuit os meum Dóminus quasi gládium acútum: sub umbra manus suæ protéxit me.

Ant. Formans me * ex útero servum sibi Dóminus, dicit: Dedi te in lucem géntium, ut sis salus mea usque ad extrémum terræ.

Psalmus 20 [8]

20:2 Dómine, in virtúte tua lætábitur rex: * et super salutáre tuum exsultábit veheménter.

20:3 Desidérium cordis ejus tribuísti ei: * et voluntáte labiórum ejus non fraudásti eum.

20:4 Quóniam prævenísti eum in benedictiónibus dulcédinis: * posuísti in cápite ejus corónam de lápide pretióso.

20:5 Vitam pétiit a te: * et tribuísti ei longitúdinem diérum in sǽculum, et in sǽculum sǽculi.

20:6 Magna est glória ejus in salutári tuo: * glóriam et magnum decórem impónes super eum.

20:7 Quóniam dabis eum in benedictiónem in sǽculum sǽculi: * lætificábis eum in gáudio cum vultu tuo.

20:8 Quóniam rex sperat in Dómino: * et in misericórdia Altíssimi non commovébitur.

20:9 Inveniátur manus tua ómnibus inimícis tuis: * déxtera tua invéniat omnes, qui te odérunt.

20:10 Pones eos ut clíbanum ignis in témpore vultus tui: * Dóminus in ira sua conturbábit eos, et devorábit eos ignis.

20:11 Fructum eórum de terra perdes: * et semen eórum a fíliis hóminum.

20:12 Quóniam declinavérunt in te mala: * cogitavérunt consília, quæ non potuérunt stabilíre.

20:13 Quóniam pones eos dorsum: * in relíquiis tuis præparábis vultum eórum.

20:14 Exaltáre, Dómine, in virtúte tua: * cantábimus et psallémus virtútes tuas.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Formans me ex útero servum sibi Dóminus, dicit: Dedi te in lucem géntium, ut sis salus mea usque ad extrémum terræ.

Ant. Reges vidébunt, * et consúrgent príncipes et adorábunt Dóminum Deum tuum, qui elégit te.

Psalmus 33 [9]

33:2 Benedícam Dóminum in omni témpore: * semper laus ejus in ore meo.

33:3 In Dómino laudábitur ánima mea: * áudiant mansuéti, et læténtur.

33:4 Magnificáte Dóminum mecum: * et exaltémus nomen ejus in idípsum.

33:5 Exquisívi Dóminum, et exaudívit me: * et ex ómnibus tribulatiónibus meis erípuit me.

33:6 Accédite ad eum, et illuminámini: * et fácies vestræ non confundéntur.

33:7 Iste pauper clamávit, et Dóminus exaudívit eum: * et de ómnibus tribulatiónibus ejus salvávit eum.

33:8 Immíttet Ángelus Dómini in circúitu timéntium eum: * et erípiet eos.

33:9 Gustáte, et vidéte quóniam suávis est Dóminus: * beátus vir, qui sperat in eo.

33:10 Timéte Dóminum, omnes sancti ejus: * quóniam non est inópia timéntibus eum.

33:11 Dívites eguérunt et esuriérunt: * inquiréntes autem Dóminum non minuéntur omni bono.

33:12 Veníte, fílii, audíte me: * timórem Dómini docébo vos.

33:13 Quis est homo qui vult vitam: * díligit dies vidére bonos?

33:14 Próhibe linguam tuam a malo: * et lábia tua ne loquántur dolum.

33:15 Divérte a malo, et fac bonum: * inquíre pacem, et perséquere eam.

33:16 Óculi Dómini super justos: * et aures ejus in preces eórum.

33:17 Vultus autem Dómini super faciéntes mala: * ut perdat de terra memóriam eórum.

33:18 Clamavérunt justi, et Dóminus exaudívit eos: * et ex ómnibus tribulatiónibus eórum liberávit eos.

33:19 Juxta est Dóminus iis, qui tribuláto sunt corde: * et húmiles spíritu salvábit.

33:20 Multæ tribulatiónes justórum: * et de ómnibus his liberábit eos Dóminus.

33:21 Custódit Dóminus ómnia ossa eórum: * unum ex his non conterétur.

33:22 Mors peccatórum péssima: * et qui odérunt justum, delínquent.

33:23 Rédimet Dóminus ánimas servórum suórum: * et non delínquent omnes qui sperant in eo.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Reges vidébunt, et consúrgent príncipes et adorábunt Dóminum Deum tuum, qui elégit te.

℣. Elísabeth Zacharíæ magnum virum génuit.

℟. Joánnem Baptístam, præcursórem Dómini.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. A vínculis peccatórum nostrórum absólvat nos omnípotens et miséricors Dóminus.

℟. Amen.

℣. Jube, domne, benedícere.

Benedictio. Evangélica léctio sit nobis salus et protéctio.

℟. Amen.

Lectio 7

Léctio sancti Evangélii secúndum Lucam

Luc 1:57-69

Elísabeth implétum est tempus pariéndi, et péperit fílium. Et audiérunt vicíni et cognáti ejus quia magnificávit Dóminus misericórdiam suam cum illa, et congratulabántur ei. Et réliqua.

Homilía sancti Ambrósii Epíscopi

Liber 2 Comm. in Lucæ cap. 1, ante finem

Péperit fílium Elísabeth, et congratulabántur vicíni. Habet Sanctórum edítio lætítiam plurimórum, quia commúne est bonum; justítia enim commúnis est virtus. Et ídeo in ortu justi futúræ vitæ insígne præmíttitur, et grátia secutúræ virtútis exsultatióne vicinórum præfiguránte signátur. Pulchre autem tempus, quo fuit in útero Prophéta, descríbitur, ne Maríæ præséntia taceátur; sed tempus silétur infántiæ, eo quia infántiæ impediménta nescívit. Et ídeo in Evangélio nihil super eo légimus, nisi ortum ejus, et oráculum, exsultatiónem in útero, vocem in desérto.

℣. Tu autem, Dómine, miserére nobis.

℟. Deo grátias.

℟. Præcúrsor Dómini venit, de quo ipse testátur:

* Nullus major inter natos mulíerum Joánne Baptísta.

℣. Hic est enim prophéta, et plus quam prophéta, de quo Salvátor ait.

℟. Nullus major inter natos mulíerum Joánne Baptísta.

℣. Jube, domne, benedícere.

Benedictio. Cujus festum cólimus, ipse intercédat pro nobis ad Dóminum.

℟. Amen.

Lectio 8

Neque enim ullam infántiæ sensit ætátem, qui supra natúram, supra ætátem in útero pósitus matris, a mensúra cœpit ætátis plenitúdinis Christi. Mire sanctus Evangelísta præmitténdum putávit, quod plúrimi infántem patris nómine Zacharíam appellándum putáverint; ut advértas matri non nomen alicújus displicuísse degéneris, sed id Sancto infúsum Spíritu, quod ab Angelo ante Zacharíæ fúerat prænuntiátum. Et quidem ille mutus intimáre vocábulum fílii nequívit uxóri; sed per prophetíam Elísabeth dídicit, quod non didícerat a maríto.

℣. Tu autem, Dómine, miserére nobis.

℟. Deo grátias.

℟. Gábriel Angelus appáruit Zacharíæ dicens: Nascétur tibi fílius, nomen ejus Joánnes vocábitur:

* Et multi in nativitáte ejus gaudébunt.

℣. Erit enim magnus coram Dómino, vinum et síceram non bibet.

℟. Et multi in nativitáte ejus gaudébunt.

℣. Glória Patri, et Fílio, * et Spirítui Sancto.

℟. Et multi in nativitáte ejus gaudébunt.

℣. Jube, domne, benedícere.

Benedictio. Ad societátem cívium supernórum perdúcat nos Rex Angelórum.

℟. Amen.

Lectio 9

Joánnes est, inquit, nomen ejus; hoc est, non nos ei nomen impónimus, qui jam a Deo nomen accépit. Habet vocábulum suum, quod agnóvimus, non quod elégimus. Habent hoc mérita Sanctórum, ut a Deo nomen accípiant. Sic Jacob Israël dícitur, quia Deum vidit. Sic Dóminus noster Jesus nominátus est, ántequam natus; cui non Angelus, sed Pater nomen impósuit. Vides Angelos quæ audíerint, non quæ usurpáverint, nuntiáre. Nec miréris, si nomen múlier, quod non audívit, asséruit; quando Spíritus ei Sanctus, qui Angelo mandáverat, revelávit.

℣. Tu autem, Dómine, miserére nobis.

℟. Deo grátias.

Te Deum

Te Deum laudámus: * te Dóminum confitémur.

Te ætérnum Patrem * omnis terra venerátur.

Tibi omnes Ángeli, * tibi Cæli, et univérsæ Potestátes:

Tibi Chérubim et Séraphim * incessábili voce proclámant:

Fit reverentia Sanctus, Sanctus, Sanctus * Dóminus Deus Sábaoth.

Pleni sunt cæli et terra * majestátis glóriæ tuæ.

Te gloriósus * Apostolórum chorus,

Te Prophetárum * laudábilis númerus,

Te Mártyrum candidátus * laudat exércitus.

Te per orbem terrárum * sancta confitétur Ecclésia,

Patrem * imménsæ majestátis;

Venerándum tuum verum * et únicum Fílium;

Sanctum quoque * Paráclitum Spíritum.

Tu Rex glóriæ, * Christe.

Tu Patris * sempitérnus es Fílius.

Fit reverentia Tu, ad liberándum susceptúrus hóminem: * non horruísti Vírginis úterum.

Tu, devícto mortis acúleo, * aperuísti credéntibus regna cælórum.

Tu ad déxteram Dei sedes, * in glória Patris.

Judex créderis * esse ventúrus.

Sequens versus dicitur flexis genibus Te ergo quǽsumus, tuis fámulis súbveni, * quos pretióso sánguine redemísti.

Ætérna fac cum Sanctis tuis * in glória numerári.

Salvum fac pópulum tuum, Dómine, * et bénedic hereditáti tuæ.

Et rege eos, * et extólle illos usque in ætérnum.

Per síngulos dies * benedícimus te.

Fit reverentia, secundum consuetudinem Et laudámus nomen tuum in sǽculum, * et in sǽculum sǽculi.

Dignáre, Dómine, die isto * sine peccáto nos custodíre.

Miserére nostri, Dómine, * miserére nostri.

Fiat misericórdia tua, Dómine, super nos, * quemádmodum sperávimus in te.

In te, Dómine, sperávi: * non confúndar in ætérnum.

Reliqua omittuntur, nisi separandæ sint.

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui præséntem diem honorábilem nobis in beáti Joánnis nativitáte fecísti: da pópulis tuis spirituálium grátiam gaudiórum; et ómnium fidélium mentes dírige in viam salútis ætérnæ.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Laudes

Incipit

Si Matutinum a Laudibus separatur, tunc dicitur secreto:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Secus absolute incipiuntur, ut sequitur:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Proprio Sanctorum}

Ant. Elísabeth Zacharíæ * magnum virum génuit, Joánnem Baptístam, præcursórem Dómini.

Psalmus 92 [1]

92:1 Dóminus regnávit, decórem indútus est: * indútus est Dóminus fortitúdinem, et præcínxit se.

92:1 Étenim firmávit orbem terræ, * qui non commovébitur.

92:2 Paráta sedes tua ex tunc: * a sǽculo tu es.

92:3 Elevavérunt flúmina, Dómine: * elevavérunt flúmina vocem suam.

92:3 Elevavérunt flúmina fluctus suos, * a vócibus aquárum multárum.

92:4 Mirábiles elatiónes maris: * mirábilis in altis Dóminus.

92:5 Testimónia tua credibília facta sunt nimis: * domum tuam decet sanctitúdo, Dómine, in longitúdinem diérum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Elísabeth Zacharíæ magnum virum génuit, Joánnem Baptístam, præcursórem Dómini.

Ant. Innuébant patri ejus * quem vellet vocári eum: et scripsit dicens: Joánnes est nomen ejus.

Psalmus 99 [2]

99:2 Jubiláte Deo, omnis terra: * servíte Dómino in lætítia.

99:2 Introíte in conspéctu ejus, * in exsultatióne.

99:3 Scitóte quóniam Dóminus ipse est Deus: * ipse fecit nos, et non ipsi nos.

99:3 Pópulus ejus, et oves páscuæ ejus: † introíte portas ejus in confessióne, * átria ejus in hymnis: confitémini illi.

99:4 Laudáte nomen ejus: quóniam suávis est Dóminus, † in ætérnum misericórdia ejus, * et usque in generatiónem et generatiónem véritas ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Innuébant patri ejus quem vellet vocári eum: et scripsit dicens: Joánnes est nomen ejus.

Ant. Joánnes vocábitur * nomen ejus: et in nativitáte ejus multi gaudébunt.

Psalmus 62 [3]

62:2 Deus, Deus meus, * ad te de luce vígilo.

62:2 Sitívit in te ánima mea, * quam multiplíciter tibi caro mea.

62:3 In terra desérta, et ínvia, et inaquósa: † sic in sancto appárui tibi, * ut vidérem virtútem tuam, et glóriam tuam.

62:4 Quóniam mélior est misericórdia tua super vitas: * lábia mea laudábunt te.

62:5 Sic benedícam te in vita mea: * et in nómine tuo levábo manus meas.

62:6 Sicut ádipe et pinguédine repleátur ánima mea: * et lábiis exsultatiónis laudábit os meum.

62:7 Si memor fui tui super stratum meum, † in matutínis meditábor in te: * quia fuísti adjútor meus.

62:8 Et in velaménto alárum tuárum exsultábo, † adhǽsit ánima mea post te: * me suscépit déxtera tua.

62:10 Ipsi vero in vanum quæsiérunt ánimam meam, † introíbunt in inferióra terræ: * tradéntur in manus gládii, partes vúlpium erunt.

62:12 Rex vero lætábitur in Deo, † laudabúntur omnes qui jurant in eo: * quia obstrúctum est os loquéntium iníqua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Joánnes vocábitur nomen ejus: et in nativitáte ejus multi gaudébunt.

Ant. Inter natos mulíerum * non surréxit major Joánne Baptísta.

Canticum Trium Puerorum [4]

Dan 3:57-88,56

3:57 Benedícite, ómnia ópera Dómini, Dómino: * laudáte et superexaltáte eum in sǽcula.

3:58 Benedícite, Ángeli Dómini, Dómino: * benedícite, cæli, Dómino.

3:59 Benedícite, aquæ omnes, quæ super cælos sunt, Dómino: * benedícite, omnes virtútes Dómini, Dómino.

3:60 Benedícite, sol et luna, Dómino: * benedícite, stellæ cæli, Dómino.

3:61 Benedícite, omnis imber et ros, Dómino: * benedícite, omnes spíritus Dei, Dómino.

3:62 Benedícite, ignis et æstus, Dómino: * benedícite, frigus et æstus, Dómino.

3:63 Benedícite, rores et pruína, Dómino: * benedícite, gelu et frigus, Dómino.

3:64 Benedícite, glácies et nives, Dómino: * benedícite, noctes et dies, Dómino.

3:65 Benedícite, lux et ténebræ, Dómino: * benedícite, fúlgura et nubes, Dómino.

3:66 Benedícat terra Dóminum: * laudet et superexáltet eum in sǽcula.

3:67 Benedícite, montes et colles, Dómino: * benedícite, univérsa germinántia in terra, Dómino.

3:68 Benedícite, fontes, Dómino: * benedícite, mária et flúmina, Dómino.

3:69 Benedícite, cete, et ómnia, quæ movéntur in aquis, Dómino: * benedícite, omnes vólucres cæli, Dómino.

3:70 Benedícite, omnes béstiæ et pécora, Dómino: * benedícite, fílii hóminum, Dómino.

3:71 Benedícat Israël Dóminum: * laudet et superexáltet eum in sǽcula.

3:72 Benedícite, sacerdótes Dómini, Dómino: * benedícite, servi Dómini, Dómino.

3:73 Benedícite, spíritus, et ánimæ justórum, Dómino: * benedícite, sancti, et húmiles corde, Dómino.

3:74 Benedícite, Ananía, Azaría, Mísaël, Dómino: * laudáte et superexaltáte eum in sǽcula.

3:75 (Fit reverentia:) Benedicámus Patrem et Fílium cum Sancto Spíritu: * laudémus et superexaltémus eum in sǽcula.

3:56 Benedíctus es, Dómine, in firmaménto cæli: * et laudábilis, et gloriósus, et superexaltátus in sǽcula.

Ant. Inter natos mulíerum non surréxit major Joánne Baptísta.

Ant. Tu, puer, * Prophéta Altíssimi vocáberis; præíbis ante Dóminum paráre vias ejus.

Psalmus 148 [5]

148:1 Laudáte Dóminum de cælis: * laudáte eum in excélsis.

148:2 Laudáte eum, omnes Ángeli ejus: * laudáte eum, omnes virtútes ejus.

148:3 Laudáte eum, sol et luna: * laudáte eum, omnes stellæ et lumen.

148:4 Laudáte eum, cæli cælórum: * et aquæ omnes, quæ super cælos sunt, laudent nomen Dómini.

148:5 Quia ipse dixit, et facta sunt: * ipse mandávit, et creáta sunt.

148:6 Státuit ea in ætérnum, et in sǽculum sǽculi: * præcéptum pósuit, et non præteríbit.

148:7 Laudáte Dóminum de terra, * dracónes, et omnes abýssi.

148:8 Ignis, grando, nix, glácies, spíritus procellárum: * quæ fáciunt verbum ejus:

148:9 Montes, et omnes colles: * ligna fructífera, et omnes cedri.

148:10 Béstiæ, et univérsa pécora: * serpéntes, et vólucres pennátæ:

148:11 Reges terræ, et omnes pópuli: * príncipes, et omnes júdices terræ.

148:12 Júvenes, et vírgines: † senes cum junióribus laudent nomen Dómini: * quia exaltátum est nomen ejus solíus.

148:14 Conféssio ejus super cælum et terram: * et exaltávit cornu pópuli sui.

148:14 Hymnus ómnibus sanctis ejus: * fíliis Israël, pópulo appropinquánti sibi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Tu, puer, Prophéta Altíssimi vocáberis; præíbis ante Dóminum paráre vias ejus.

Capitulum Hymnus Versus {ex Proprio Sanctorum}

Isa 49:1

Audíte, ínsulæ, et atténdite, pópuli de longe: Dóminus ab útero vocávit me, de ventre matris meæ recordátus est nóminis mei.

℟. Deo grátias.

Hymnus

O nimis felix, meritíque celsi,

Nésciens labem nívei pudóris,

Prǽpotens Martyr, nemorúmque cultor,

Máxime Vatum.

Serta ter denis álios corónant

Aucta creméntis, duplicáta quosdam,

Trina te fructu cumuláta centum

Néxibus ornant.

Nunc potens nostri méritis opímis

Péctoris duros lápides revélle

Asperum planans iter, et refléxos

Dírige calles.

Ut pius mundi Sator et Redémptor

Méntibus culpæ sine labe puris

Rite dignétur véniens beátos

Pónere gressus.

Láudibus cives célebrent supérni

Te, Deus simplex paritérque trine,

Súpplices et nos véniam precámur:

Parce redémptis.

Amen.

℣. Iste puer magnus coram Dómino.

℟. Nam et manus ejus cum ipso est.

Canticum: Benedictus {Antiphona ex Proprio Sanctorum}

Ant. Apértum est * os Zacharíæ, et prophetávit dicens: Benedíctus Deus Israël.

Canticum Zachariæ

Luc. 1:68-79

1:68 Benedíctus ✠ Dóminus, Deus Israël: * quia visitávit, et fecit redemptiónem plebis suæ:

1:69 Et eréxit cornu salútis nobis: * in domo David, púeri sui.

1:70 Sicut locútus est per os sanctórum, * qui a sǽculo sunt, prophetárum ejus:

1:71 Salútem ex inimícis nostris, * et de manu ómnium, qui odérunt nos.

1:72 Ad faciéndam misericórdiam cum pátribus nostris: * et memorári testaménti sui sancti.

1:73 Jusjurándum, quod jurávit ad Ábraham patrem nostrum, * datúrum se nobis:

1:74 Ut sine timóre, de manu inimicórum nostrórum liberáti, * serviámus illi.

1:75 In sanctitáte, et justítia coram ipso, * ómnibus diébus nostris.

1:76 Et tu, puer, Prophéta Altíssimi vocáberis: * præíbis enim ante fáciem Dómini, paráre vias ejus:

1:77 Ad dandam sciéntiam salútis plebi ejus: * in remissiónem peccatórum eórum:

1:78 Per víscera misericórdiæ Dei nostri: * in quibus visitávit nos, óriens ex alto:

1:79 Illumináre his, qui in ténebris, et in umbra mortis sedent: * ad dirigéndos pedes nostros in viam pacis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Apértum est os Zacharíæ, et prophetávit dicens: Benedíctus Deus Israël.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui præséntem diem honorábilem nobis in beáti Joánnis nativitáte fecísti: da pópulis tuis spirituálium grátiam gaudiórum; et ómnium fidélium mentes dírige in viam salútis ætérnæ.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

℣. Dóminus det nobis suam pacem.

℟. Et vitam ætérnam. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Ad Primam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Jam lucis orto sídere,

Deum precémur súpplices,

Ut in diúrnis áctibus

Nos servet a nocéntibus.

Linguam refrénans témperet,

Ne litis horror ínsonet:

Visum fovéndo cóntegat,

Ne vanitátes háuriat.

Sint pura cordis íntima,

Absístat et vecórdia;

Carnis terat supérbiam

Potus cibíque párcitas.

Ut, cum dies abscésserit,

Noctémque sors redúxerit,

Mundi per abstinéntiam

Ipsi canámus glóriam.

Deo Patri sit glória,

Ejúsque soli Fílio,

Cum Spíritu Paráclito,

Nunc et per omne sǽculum.

Amen.

Psalmi {Psalmi Dominica & antiphonæ ex Proprio Sanctorum}

Ant. Elísabeth Zacharíæ.

Psalmus 53 [1]

53:3 Deus, in nómine tuo salvum me fac: * et in virtúte tua júdica me.

53:4 Deus, exáudi oratiónem meam: * áuribus pércipe verba oris mei.

53:5 Quóniam aliéni insurrexérunt advérsum me, et fortes quæsiérunt ánimam meam: * et non proposuérunt Deum ante conspéctum suum.

53:6 Ecce enim, Deus ádjuvat me: * et Dóminus suscéptor est ánimæ meæ.

53:7 Avérte mala inimícis meis: * et in veritáte tua dispérde illos.

53:8 Voluntárie sacrificábo tibi, * et confitébor nómini tuo, Dómine: quóniam bonum est:

53:9 Quóniam ex omni tribulatióne eripuísti me: * et super inimícos meos despéxit óculus meus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(1-16) [2]

118:1 (Aleph) Beáti immaculáti in via: * qui ámbulant in lege Dómini.

118:2 Beáti, qui scrutántur testimónia ejus: * in toto corde exquírunt eum.

118:3 Non enim qui operántur iniquitátem, * in viis ejus ambulavérunt.

118:4 Tu mandásti * mandáta tua custodíri nimis.

118:5 Útinam dirigántur viæ meæ, * ad custodiéndas justificatiónes tuas!

118:6 Tunc non confúndar, * cum perspéxero in ómnibus mandátis tuis.

118:7 Confitébor tibi in directióne cordis: * in eo quod dídici judícia justítiæ tuæ.

118:8 Justificatiónes tuas custódiam: * non me derelínquas usquequáque.

118:9 (Beth) In quo córrigit adolescéntior viam suam? * In custodiéndo sermónes tuos.

118:10 In toto corde meo exquisívi te: * ne repéllas me a mandátis tuis.

118:11 In corde meo abscóndi elóquia tua: * ut non peccem tibi.

118:12 Benedíctus es, Dómine: * doce me justificatiónes tuas.

118:13 In lábiis meis, * pronuntiávi ómnia judícia oris tui.

118:14 In via testimoniórum tuórum delectátus sum, * sicut in ómnibus divítiis.

118:15 In mandátis tuis exercébor: * et considerábo vias tuas.

118:16 In justificatiónibus tuis meditábor: * non oblivíscar sermónes tuos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(17-32) [3]

118:17 (Ghimel) Retríbue servo tuo, vivífica me: * et custódiam sermónes tuos:

118:18 Revéla óculos meos: * et considerábo mirabília de lege tua.

118:19 Íncola ego sum in terra: * non abscóndas a me mandáta tua.

118:20 Concupívit ánima mea desideráre justificatiónes tuas, * in omni témpore.

118:21 Increpásti supérbos: * maledícti qui declínant a mandátis tuis.

118:22 Aufer a me oppróbrium, et contémptum: * quia testimónia tua exquisívi.

118:23 Étenim sedérunt príncipes, et advérsum me loquebántur: * servus autem tuus exercebátur in justificatiónibus tuis.

118:24 Nam et testimónia tua meditátio mea est: * et consílium meum justificatiónes tuæ.

118:25 (Daleth) Adhǽsit paviménto ánima mea: * vivífica me secúndum verbum tuum.

118:26 Vias meas enuntiávi, et exaudísti me: * doce me justificatiónes tuas.

118:27 Viam justificatiónum tuárum ínstrue me: * et exercébor in mirabílibus tuis.

118:28 Dormitávit ánima mea præ tǽdio: * confírma me in verbis tuis.

118:29 Viam iniquitátis ámove a me: * et de lege tua miserére mei.

118:30 Viam veritátis elégi: * judícia tua non sum oblítus.

118:31 Adhǽsi testimóniis tuis, Dómine: * noli me confúndere.

118:32 Viam mandatórum tuórum cucúrri, * cum dilatásti cor meum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Elísabeth Zacharíæ magnum virum génuit, Joánnem Baptístam, præcursórem Dómini.

Capitulum Responsorium Versus {ex Psalterio secundum diem}

1 Tim. 1:17

Regi sæculórum immortáli et invisíbili, soli Deo honor et glória in sǽcula sæculórum. Amen.

℟. Deo grátias.

℟.br. Christe, Fili Dei vivi, * Miserére nobis.

℟. Christe, Fili Dei vivi, * Miserére nobis.

℣. Qui sedes ad déxteram Patris.

℟. Miserére nobis.

℣. Glória Patri, et Fílio, * et Spirítui Sancto.

℟. Christe, Fili Dei vivi, * Miserére nobis.

℣. Exsúrge, Christe, ádjuva nos.

℟. Et líbera nos propter nomen tuum.

Preces Dominicales et Feriales{omittitur}

Preces Feriales{omittitur}

Preces Dominicales et Feriales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Dómine Deus omnípotens, qui ad princípium hujus diéi nos perveníre fecísti: tua nos hódie salva virtúte; ut in hac die ad nullum declinémus peccátum, sed semper ad tuam justítiam faciéndam nostra procédant elóquia, dirigántur cogitatiónes et ópera.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Martyrologium {anticip.}

Séptimo Kaléndas Júlii Luna vicésima prima Anno Dómini 2027

In território Guléti, prope Nuscum, sancti Guliélmi Confessóris, Patris Eremitárum Montis Vírginis.

Apud Beróeam natális sancti Sosípatris, qui fuit discípulus beáti Pauli Apóstoli.

Romæ sanctæ Lúciæ, Vírginis et Mártyris, cum áliis vigínti duóbus.

Alexandríæ sancti Gallicáni Mártyris, viri Consuláris, qui, sublimátus ínfulis triumphálibus et Constantíno Augústo carus, a sanctis Joánne et Paulo ad Christi fidem convérsus est; eáque suscépta, cum sancto Hilaríno secéssit ad Ostia Tiberína, atque ibi hospitalitáti et infirmórum servítio totum se dedit. Cujus rei fama in toto Orbe divulgáta, multi úndique illuc veniéntes vidébant virum ex Patrício et Cónsule laváre páuperum pedes, pónere mensam, aquam mánibus effúndere, languéntibus sollícite ministráre et cétera pietátis offícia exhibére. Ipse póstmodum, sub Juliáno Apóstata, inde expúlsus, Alexandríam perréxit; ibíque, cum a Rauciáno Júdice sacrificáre cogerétur et contémneret, ídeo, percússus gládio, Christi Martyr efféctus est.

Sibápoli, in Mesopotámia, sanctæ Febróniæ, Vírginis et Mártyris; quæ, in persecutióne Diocletiáni, sub Siléno Júdice, ob fidem et pudicítiam servándam, primo virgis cæsa et equúleo torta, deínde pectínibus laniáta atque igne succénsa, demum, excússis déntibus ac mammis pedibúsque abscíssis, cápitis damnáta, tot passiónum ornáta monílibus migrávit ad Sponsum.

Apud Rhégium sancti Prósperi Aquitáni, ejúsdem urbis Epíscopi, eruditióne ac pietáte insígnis, qui advérsus Pelagiános, pro fide cathólica, strénue decertávit.

Tauríni natális sancti Máximi, Epíscopi et Confessóris, doctrína et sanctitáte celebérrimi.

In Hollándia sancti Adelbérti Confessóris, qui fuit discípulus sancti Willibrórdi Epíscopi.

℣. Et álibi aliórum plurimórum sanctórum Mártyrum et Confessórum, atque sanctárum Vírginum.

℟. Deo grátias.

℣. Pretiósa in conspéctu Dómini.

℟. Mors Sanctórum ejus.

Sancta María et omnes Sancti intercédant pro nobis ad Dóminum, ut nos mereámur ab eo adjuvári et salvári, qui vivit et regnat in sǽcula sæculórum.

℟. Amen.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Réspice in servos tuos, Dómine, et in ópera tua, et dírige fílios eórum.

℟. Et sit splendor Dómini Dei nostri super nos, et ópera mánuum nostrárum dírige super nos, et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Orémus.

Dirígere et sanctificáre, régere et gubernáre dignáre, Dómine Deus, Rex cæli et terræ, hódie corda et córpora nostra, sensus, sermónes et actus nostros in lege tua, et in opéribus mandatórum tuórum: ut hic et in ætérnum, te auxiliánte, salvi et líberi esse mereámur, Salvátor mundi: Qui vivis et regnas in sǽcula sæculórum.

℟. Amen.

Lectio brevis {ex Proprio Sanctorum}

℣. Jube, domne, benedícere.

Benedictio. Dies et actus nostros in sua pace dispónat Dóminus omnípotens.

℟. Amen.

Isa 49:7

Reges vidébunt, et consúrgent príncipes et adorábunt Dóminum Deum tuum, et Sanctum Israël, qui elégit te.

℣. Tu autem, Dómine, miserére nobis.

℟. Deo grátias.

Conclusio

℣. Adjutórium nostrum ✠ in nómine Dómini.

℟. Qui fecit cælum et terram.

℣. Benedícite.

℟. Deus.

Benedictio. Dóminus nos benedícat, ✠ et ab omni malo deféndat, et ad vitam perdúcat ætérnam. Et fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Tertiam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Nunc, Sancte, nobis, Spíritus,

Unum Patri cum Fílio,

Dignáre promptus íngeri

Nostro refúsus péctori.

Os, lingua, mens, sensus, vigor

Confessiónem pérsonent.

Flamméscat igne cáritas,

Accéndat ardor próximos.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {Psalmi Dominica & antiphonæ ex Proprio Sanctorum}

Ant. Innuébant patri ejus.

Psalmus 118(33-48) [1]

118:33 (He) Legem pone mihi, Dómine, viam justificatiónum tuárum: * et exquíram eam semper.

118:34 Da mihi intelléctum, et scrutábor legem tuam: * et custódiam illam in toto corde meo.

118:35 Deduc me in sémitam mandatórum tuórum: * quia ipsam vólui.

118:36 Inclína cor meum in testimónia tua: * et non in avarítiam.

118:37 Avérte óculos meos ne vídeant vanitátem: * in via tua vivífica me.

118:38 Státue servo tuo elóquium tuum, * in timóre tuo.

118:39 Ámputa oppróbrium meum quod suspicátus sum: * quia judícia tua jucúnda.

118:40 Ecce, concupívi mandáta tua: * in æquitáte tua vivífica me.

118:41 (Vav) Et véniat super me misericórdia tua, Dómine: * salutáre tuum secúndum elóquium tuum.

118:42 Et respondébo exprobrántibus mihi verbum: * quia sperávi in sermónibus tuis.

118:43 Et ne áuferas de ore meo verbum veritátis usquequáque: * quia in judíciis tuis supersperávi.

118:44 Et custódiam legem tuam semper: * in sǽculum et in sǽculum sǽculi.

118:45 Et ambulábam in latitúdine: * quia mandáta tua exquisívi.

118:46 Et loquébar in testimóniis tuis in conspéctu regum: * et non confundébar.

118:47 Et meditábar in mandátis tuis, * quæ diléxi.

118:48 Et levávi manus meas ad mandáta tua, quæ diléxi: * et exercébar in justificatiónibus tuis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(49-64) [2]

118:49 (Zai) Memor esto verbi tui servo tuo, * in quo mihi spem dedísti.

118:50 Hæc me consoláta est in humilitáte mea: * quia elóquium tuum vivificávit me.

118:51 Supérbi iníque agébant usquequáque: * a lege autem tua non declinávi.

118:52 Memor fui judiciórum tuórum a sǽculo, Dómine: * et consolátus sum.

118:53 Deféctio ténuit me, * pro peccatóribus derelinquéntibus legem tuam.

118:54 Cantábiles mihi erant justificatiónes tuæ, * in loco peregrinatiónis meæ.

118:55 Memor fui nocte nóminis tui, Dómine: * et custodívi legem tuam.

118:56 Hæc facta est mihi: * quia justificatiónes tuas exquisívi.

118:57 (Heth) Pórtio mea, Dómine, * dixi custodíre legem tuam.

118:58 Deprecátus sum fáciem tuam in toto corde meo: * miserére mei secúndum elóquium tuum.

118:59 Cogitávi vias meas: * et convérti pedes meos in testimónia tua.

118:60 Parátus sum, et non sum turbátus: * ut custódiam mandáta tua.

118:61 Funes peccatórum circumpléxi sunt me: * et legem tuam non sum oblítus.

118:62 Média nocte surgébam ad confiténdum tibi, * super judícia justificatiónis tuæ.

118:63 Párticeps ego sum ómnium timéntium te: * et custodiéntium mandáta tua.

118:64 Misericórdia tua, Dómine, plena est terra: * justificatiónes tuas doce me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(65-80) [3]

118:65 (Teth) Bonitátem fecísti cum servo tuo, Dómine, * secúndum verbum tuum.

118:66 Bonitátem, et disciplínam, et sciéntiam doce me: * quia mandátis tuis crédidi.

118:67 Priúsquam humiliárer ego delíqui: * proptérea elóquium tuum custodívi.

118:68 Bonus es tu: * et in bonitáte tua doce me justificatiónes tuas.

118:69 Multiplicáta est super me iníquitas superbórum: * ego autem in toto corde meo scrutábor mandáta tua.

118:70 Coagulátum est sicut lac cor eórum: * ego vero legem tuam meditátus sum.

118:71 Bonum mihi quia humiliásti me: * ut discam justificatiónes tuas.

118:72 Bonum mihi lex oris tui, * super míllia auri et argénti.

118:73 (Joth) Manus tuæ fecérunt me, et plasmavérunt me: * da mihi intelléctum, et discam mandáta tua.

118:74 Qui timent te vidébunt me, et lætabúntur: * quia in verba tua supersperávi.

118:75 Cognóvi, Dómine, quia ǽquitas judícia tua: * et in veritáte tua humiliásti me.

118:76 Fiat misericórdia tua ut consolétur me, * secúndum elóquium tuum servo tuo.

118:77 Véniant mihi miseratiónes tuæ, et vivam: * quia lex tua meditátio mea est.

118:78 Confundántur supérbi, quia injúste iniquitátem fecérunt in me: * ego autem exercébor in mandátis tuis.

118:79 Convertántur mihi timéntes te: * et qui novérunt testimónia tua.

118:80 Fiat cor meum immaculátum in justificatiónibus tuis, * ut non confúndar.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Innuébant patri ejus quem vellet vocári eum: et scripsit dicens: Joánnes est nomen ejus.

Capitulum Responsorium Versus {ex Proprio Sanctorum}

Isa 49:1

Audíte, ínsulæ, et atténdite, pópuli de longe: Dóminus ab útero vocávit me, de ventre matris meæ recordátus est nóminis mei.

℟. Deo grátias.

℟.br. Fuit homo * Missus a Deo.

℟. Fuit homo * Missus a Deo.

℣. Cui nomen erat Joánnes.

℟. Missus a Deo.

℣. Glória Patri, et Fílio, * et Spirítui Sancto.

℟. Fuit homo * Missus a Deo.

℣. Inter natos mulíerum non surréxit major.

℟. Joánne Baptísta.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui præséntem diem honorábilem nobis in beáti Joánnis nativitáte fecísti: da pópulis tuis spirituálium grátiam gaudiórum; et ómnium fidélium mentes dírige in viam salútis ætérnæ.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Sextam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rector potens, verax Deus,

Qui témperas rerum vices,

Splendóre mane illúminas,

Et ígnibus merídiem:

Exstíngue flammas lítium,

Aufer calórem nóxium,

Confer salútem córporum,

Verámque pacem córdium.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {Psalmi Dominica & antiphonæ ex Proprio Sanctorum}

Ant. Joánnes vocábitur.

Psalmus 118(81-96) [1]

118:81 (Caph) Defécit in salutáre tuum ánima mea: * et in verbum tuum supersperávi.

118:82 Defecérunt óculi mei in elóquium tuum, * dicéntes: Quando consoláberis me?

118:83 Quia factus sum sicut uter in pruína: * justificatiónes tuas non sum oblítus.

118:84 Quot sunt dies servi tui? * quando fácies de persequéntibus me judícium?

118:85 Narravérunt mihi iníqui fabulatiónes: * sed non ut lex tua.

118:86 Ómnia mandáta tua véritas: * iníque persecúti sunt me, ádjuva me.

118:87 Paulo minus consummavérunt me in terra: * ego autem non derelíqui mandáta tua.

118:88 Secúndum misericórdiam tuam vivífica me: * et custódiam testimónia oris tui.

118:89 (Lamed) In ætérnum, Dómine, * verbum tuum pérmanet in cælo.

118:90 In generatiónem et generatiónem véritas tua: * fundásti terram, et pérmanet.

118:91 Ordinatióne tua persevérat dies: * quóniam ómnia sérviunt tibi.

118:92 Nisi quod lex tua meditátio mea est: * tunc forte periíssem in humilitáte mea.

118:93 In ætérnum non oblivíscar justificatiónes tuas: * quia in ipsis vivificásti me.

118:94 Tuus sum ego, salvum me fac: * quóniam justificatiónes tuas exquisívi.

118:95 Me exspectavérunt peccatóres ut pérderent me: * testimónia tua intelléxi.

118:96 Omnis consummatiónis vidi finem: * latum mandátum tuum nimis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(97-112) [2]

118:97 (Mem) Quómodo diléxi legem tuam, Dómine? * tota die meditátio mea est.

118:98 Super inimícos meos prudéntem me fecísti mandáto tuo: * quia in ætérnum mihi est.

118:99 Super omnes docéntes me intelléxi: * quia testimónia tua meditátio mea est.

118:100 Super senes intelléxi: * quia mandáta tua quæsívi.

118:101 Ab omni via mala prohíbui pedes meos: * ut custódiam verba tua.

118:102 A judíciis tuis non declinávi: * quia tu legem posuísti mihi.

118:103 Quam dúlcia fáucibus meis elóquia tua, * super mel ori meo!

118:104 A mandátis tuis intelléxi: * proptérea odívi omnem viam iniquitátis.

118:105 (Nun) Lucérna pédibus meis verbum tuum, * et lumen sémitis meis.

118:106 Jurávi, et státui * custodíre judícia justítiæ tuæ.

118:107 Humiliátus sum usquequáque, Dómine: * vivífica me secúndum verbum tuum.

118:108 Voluntária oris mei beneplácita fac, Dómine: * et judícia tua doce me.

118:109 Ánima mea in mánibus meis semper: * et legem tuam non sum oblítus.

118:110 Posuérunt peccatóres láqueum mihi: * et de mandátis tuis non errávi.

118:111 Hereditáte acquisívi testimónia tua in ætérnum: * quia exsultátio cordis mei sunt.

118:112 Inclinávi cor meum ad faciéndas justificatiónes tuas in ætérnum, * propter retributiónem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(113-128) [3]

118:113 (Samech) Iníquos ódio hábui: * et legem tuam diléxi.

118:114 Adjútor et suscéptor meus es tu: * et in verbum tuum supersperávi.

118:115 Declináte a me, malígni: * et scrutábor mandáta Dei mei.

118:116 Súscipe me secúndum elóquium tuum, et vivam: * et non confúndas me ab exspectatióne mea.

118:117 Ádjuva me, et salvus ero: * et meditábor in justificatiónibus tuis semper.

118:118 Sprevísti omnes discedéntes a judíciis tuis: * quia injústa cogitátio eórum.

118:119 Prævaricántes reputávi omnes peccatóres terræ: * ídeo diléxi testimónia tua.

118:120 Confíge timóre tuo carnes meas: * a judíciis enim tuis tímui.

118:121 (Ain) Feci judícium et justítiam: * non tradas me calumniántibus me.

118:122 Súscipe servum tuum in bonum: * non calumniéntur me supérbi.

118:123 Óculi mei defecérunt in salutáre tuum: * et in elóquium justítiæ tuæ.

118:124 Fac cum servo tuo secúndum misericórdiam tuam: * et justificatiónes tuas doce me.

118:125 Servus tuus sum ego: * da mihi intelléctum, ut sciam testimónia tua.

118:126 Tempus faciéndi, Dómine: * dissipavérunt legem tuam.

118:127 Ídeo diléxi mandáta tua, * super aurum et topázion.

118:128 Proptérea ad ómnia mandáta tua dirigébar: * omnem viam iníquam ódio hábui.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Joánnes vocábitur nomen ejus: et in nativitáte ejus multi gaudébunt.

Capitulum Responsorium Versus {ex Proprio Sanctorum}

Isa 49:5-6

Et nunc, hæc dicit Dóminus formans me ex útero servum sibi: Dedi te in lucem géntium, ut sis salus mea usque ad extrémum terræ.

℟. Deo grátias.

℟.br. Inter natos mulíerum * Non surréxit major.

℟. Inter natos mulíerum * Non surréxit major.

℣. Joánne Baptísta.

℟. Non surréxit major.

℣. Glória Patri, et Fílio, * et Spirítui Sancto.

℟. Inter natos mulíerum * Non surréxit major.

℣. Elísabeth Zacharíæ magnum virum génuit.

℟. Joánnem Baptístam, præcursórem Dómini.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui præséntem diem honorábilem nobis in beáti Joánnis nativitáte fecísti: da pópulis tuis spirituálium grátiam gaudiórum; et ómnium fidélium mentes dírige in viam salútis ætérnæ.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Nonam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rerum, Deus, tenax vigor,

Immótus in te pérmanens,

Lucis diúrnæ témpora

Succéssibus detérminans:

Largíre lumen véspere,

Quo vita nusquam décidat,

Sed prǽmium mortis sacræ

Perénnis instet glória.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {Psalmi Dominica & antiphonæ ex Proprio Sanctorum}

Ant. Tu, puer.

Psalmus 118(129-144) [1]

118:129 (Phe) Mirabília testimónia tua: * ídeo scrutáta est ea ánima mea.

118:130 Declarátio sermónum tuórum illúminat: * et intelléctum dat párvulis.

118:131 Os meum apérui, et attráxi spíritum: * quia mandáta tua desiderábam.

118:132 Áspice in me, et miserére mei, * secúndum judícium diligéntium nomen tuum.

118:133 Gressus meos dírige secúndum elóquium tuum: * et non dominétur mei omnis injustítia.

118:134 Rédime me a calúmniis hóminum: * ut custódiam mandáta tua.

118:135 Fáciem tuam illúmina super servum tuum: * et doce me justificatiónes tuas.

118:136 Éxitus aquárum deduxérunt óculi mei: * quia non custodiérunt legem tuam.

118:137 (Sade) Justus es, Dómine: * et rectum judícium tuum.

118:138 Mandásti justítiam testimónia tua: * et veritátem tuam nimis.

118:139 Tabéscere me fecit zelus meus: * quia oblíti sunt verba tua inimíci mei.

118:140 Ignítum elóquium tuum veheménter: * et servus tuus diléxit illud.

118:141 Adolescéntulus sum ego et contémptus: * justificatiónes tuas non sum oblítus.

118:142 Justítia tua, justítia in ætérnum: * et lex tua véritas.

118:143 Tribulátio, et angústia invenérunt me: * mandáta tua meditátio mea est.

118:144 Ǽquitas testimónia tua in ætérnum: * intelléctum da mihi, et vivam.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(145-160) [2]

118:145 (Coph) Clamávi in toto corde meo, exáudi me, Dómine: * justificatiónes tuas requíram.

118:146 Clamávi ad te, salvum me fac: * ut custódiam mandáta tua.

118:147 Prævéni in maturitáte, et clamávi: * quia in verba tua supersperávi.

118:148 Prævenérunt óculi mei ad te dilúculo: * ut meditárer elóquia tua.

118:149 Vocem meam audi secúndum misericórdiam tuam, Dómine: * et secúndum judícium tuum vivífica me.

118:150 Appropinquavérunt persequéntes me iniquitáti: * a lege autem tua longe facti sunt.

118:151 Prope es tu, Dómine: * et omnes viæ tuæ véritas.

118:152 Inítio cognóvi de testimóniis tuis: * quia in ætérnum fundásti ea.

118:153 (Res) Vide humilitátem meam, et éripe me: * quia legem tuam non sum oblítus.

118:154 Júdica judícium meum, et rédime me: * propter elóquium tuum vivífica me.

118:155 Longe a peccatóribus salus: * quia justificatiónes tuas non exquisiérunt.

118:156 Misericórdiæ tuæ multæ, Dómine: * secúndum judícium tuum vivífica me.

118:157 Multi qui persequúntur me, et tríbulant me: * a testimóniis tuis non declinávi.

118:158 Vidi prævaricántes, et tabescébam: * quia elóquia tua non custodiérunt.

118:159 Vide quóniam mandáta tua diléxi, Dómine: * in misericórdia tua vivífica me.

118:160 Princípium verbórum tuórum, véritas: * in ætérnum ómnia judícia justítiæ tuæ.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(161-176) [3]

118:161 (Sin) Príncipes persecúti sunt me gratis: * et a verbis tuis formidávit cor meum.

118:162 Lætábor ego super elóquia tua: * sicut qui invénit spólia multa.

118:163 Iniquitátem ódio hábui, et abominátus sum: * legem autem tuam diléxi.

118:164 Sépties in die laudem dixi tibi, * super judícia justítiæ tuæ.

118:165 Pax multa diligéntibus legem tuam: * et non est illis scándalum.

118:166 Exspectábam salutáre tuum, Dómine: * et mandáta tua diléxi.

118:167 Custodívit ánima mea testimónia tua: * et diléxit ea veheménter.

118:168 Servávi mandáta tua, et testimónia tua: * quia omnes viæ meæ in conspéctu tuo.

118:169 (Thau) Appropínquet deprecátio mea in conspéctu tuo, Dómine: * juxta elóquium tuum da mihi intelléctum.

118:170 Intret postulátio mea in conspéctu tuo: * secúndum elóquium tuum éripe me.

118:171 Eructábunt lábia mea hymnum, * cum docúeris me justificatiónes tuas.

118:172 Pronuntiábit lingua mea elóquium tuum: * quia ómnia mandáta tua ǽquitas.

118:173 Fiat manus tua ut salvet me: * quóniam mandáta tua elégi.

118:174 Concupívi salutáre tuum, Dómine: * et lex tua meditátio mea est.

118:175 Vivet ánima mea, et laudábit te: * et judícia tua adjuvábunt me.

118:176 Errávi, sicut ovis, quæ périit: * quære servum tuum, quia mandáta tua non sum oblítus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Tu, puer, Prophéta Altíssimi vocáberis; præíbis ante Dóminum paráre vias ejus.

Capitulum Responsorium Versus {ex Proprio Sanctorum}

Isa 49:7

Reges vidébunt, et consúrgent príncipes et adorábunt Dóminum Deum tuum, et Sanctum Israël, qui elégit te.

℟. Deo grátias.

℟.br. Elísabeth Zacharíæ * Magnum virum génuit.

℟. Elísabeth Zacharíæ * Magnum virum génuit.

℣. Joánnem Baptístam, præcursórem Dómini.

℟. Magnum virum génuit.

℣. Glória Patri, et Fílio, * et Spirítui Sancto.

℟. Elísabeth Zacharíæ * Magnum virum génuit.

℣. Iste puer magnus coram Dómino.

℟. Nam et manus ejus cum ipso est.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui præséntem diem honorábilem nobis in beáti Joánnis nativitáte fecísti: da pópulis tuis spirituálium grátiam gaudiórum; et ómnium fidélium mentes dírige in viam salútis ætérnæ.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Vesperas

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Proprio Sanctorum}

Ant. Elísabeth Zacharíæ * magnum virum génuit, Joánnem Baptístam, præcursórem Dómini.

Psalmus 109 [1]

109:1 Dixit Dóminus Dómino meo: * Sede a dextris meis:

109:1 Donec ponam inimícos tuos, * scabéllum pedum tuórum.

109:2 Virgam virtútis tuæ emíttet Dóminus ex Sion: * domináre in médio inimicórum tuórum.

109:3 Tecum princípium in die virtútis tuæ in splendóribus sanctórum: * ex útero ante lucíferum génui te.

109:4 Jurávit Dóminus, et non pœnitébit eum: * Tu es sacérdos in ætérnum secúndum órdinem Melchísedech.

109:5 Dóminus a dextris tuis, * confrégit in die iræ suæ reges.

109:6 Judicábit in natiónibus, implébit ruínas: * conquassábit cápita in terra multórum.

109:7 De torrénte in via bibet: * proptérea exaltábit caput.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Elísabeth Zacharíæ magnum virum génuit, Joánnem Baptístam, præcursórem Dómini.

Ant. Innuébant patri ejus * quem vellet vocári eum: et scripsit dicens: Joánnes est nomen ejus.

Psalmus 110 [2]

110:1 Confitébor tibi, Dómine, in toto corde meo: * in consílio justórum, et congregatióne.

110:2 Magna ópera Dómini: * exquisíta in omnes voluntátes ejus.

110:3 Conféssio et magnificéntia opus ejus: * et justítia ejus manet in sǽculum sǽculi.

110:4 Memóriam fecit mirabílium suórum, † miséricors et miserátor Dóminus: * escam dedit timéntibus se.

110:5 Memor erit in sǽculum testaménti sui: * virtútem óperum suórum annuntiábit pópulo suo:

110:7 Ut det illis hereditátem géntium: * ópera mánuum ejus véritas, et judícium.

110:8 Fidélia ómnia mandáta ejus: † confirmáta in sǽculum sǽculi, * facta in veritáte et æquitáte.

110:9 Redemptiónem misit pópulo suo: * mandávit in ætérnum testaméntum suum.

110:9 (fit reverentia) Sanctum, et terríbile nomen ejus: * inítium sapiéntiæ timor Dómini.

110:10 Intelléctus bonus ómnibus faciéntibus eum: * laudátio ejus manet in sǽculum sǽculi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Innuébant patri ejus quem vellet vocári eum: et scripsit dicens: Joánnes est nomen ejus.

Ant. Joánnes vocábitur * nomen ejus: et in nativitáte ejus multi gaudébunt.

Psalmus 111 [3]

111:1 Beátus vir, qui timet Dóminum: * in mandátis ejus volet nimis.

111:2 Potens in terra erit semen ejus: * generátio rectórum benedicétur.

111:3 Glória, et divítiæ in domo ejus: * et justítia ejus manet in sǽculum sǽculi.

111:4 Exórtum est in ténebris lumen rectis: * miséricors, et miserátor, et justus.

111:5 Jucúndus homo qui miserétur et cómmodat, † dispónet sermónes suos in judício: * quia in ætérnum non commovébitur.

111:7 In memória ætérna erit justus: * ab auditióne mala non timébit.

111:7 Parátum cor ejus speráre in Dómino, † confirmátum est cor ejus: * non commovébitur donec despíciat inimícos suos.

111:9 Dispérsit, dedit paupéribus: † justítia ejus manet in sǽculum sǽculi, * cornu ejus exaltábitur in glória.

111:10 Peccátor vidébit, et irascétur, † déntibus suis fremet et tabéscet: * desidérium peccatórum períbit.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Joánnes vocábitur nomen ejus: et in nativitáte ejus multi gaudébunt.

Ant. Inter natos mulíerum * non surréxit major Joánne Baptísta.

Psalmus 112 [4]

112:1 Laudáte, púeri, Dóminum: * laudáte nomen Dómini.

112:2 (fit reverentia) Sit nomen Dómini benedíctum, * ex hoc nunc, et usque in sǽculum.

112:3 A solis ortu usque ad occásum, * laudábile nomen Dómini.

112:4 Excélsus super omnes gentes Dóminus, * et super cælos glória ejus.

112:5 Quis sicut Dóminus, Deus noster, qui in altis hábitat, * et humília réspicit in cælo et in terra?

112:7 Súscitans a terra ínopem, * et de stércore érigens páuperem:

112:8 Ut cóllocet eum cum princípibus, * cum princípibus pópuli sui.

112:9 Qui habitáre facit stérilem in domo, * matrem filiórum lætántem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Inter natos mulíerum non surréxit major Joánne Baptísta.

Ant. Tu, puer, * Prophéta Altíssimi vocáberis; præíbis ante Dóminum paráre vias ejus.

Psalmus 116 [5]

116:1 Laudáte Dóminum, omnes gentes: * laudáte eum, omnes pópuli:

116:2 Quóniam confirmáta est super nos misericórdia ejus: * et véritas Dómini manet in ætérnum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Tu, puer, Prophéta Altíssimi vocáberis; præíbis ante Dóminum paráre vias ejus.

Capitulum Hymnus Versus {ex Proprio Sanctorum}

Isa 49:1

Audíte, ínsulæ, et atténdite, pópuli de longe: Dóminus ab útero vocávit me, de ventre matris meæ recordátus est nóminis mei.

℟. Deo grátias.

Hymnus

Ut queant laxis resonáre fibris

Mira gestórum fámuli tuórum,

Solve pollúti lábii reátum,

Sancte Joánnes.

Núntius celso véniens Olýmpo,

Te patri magnum fore nascitúrum,

Nomen, et vitæ sériem geréndæ

Ordine promit.

Ille promíssi dúbius supérni,

Pérdidit promptæ módulos loquélæ;

Sed reformásti génitus perémptæ

Organa vocis.

Ventris obstrúso récubans cubíli

Sénseras Regem thálamo manéntem;

Hinc parens nati méritis utérque

Abdita pandit.

Sit decus Patri, genitǽque Proli,

Et tibi, compar utriúsque virtus,

Spíritus semper, Deus unus omni

Témporis ævo.

Amen.

℣. Iste puer magnus coram Dómino.

℟. Nam et manus ejus cum ipso est.

Canticum: Magnificat {Antiphona ex Proprio Sanctorum}

Ant. Puer * qui natus est nobis, plus quam prophéta est: hic est enim, de quo Salvátor ait: Inter natos mulíerum non surréxit major Joánne Baptísta.

Canticum B. Mariæ Virginis

Luc. 1:46-55

1:46 Magníficat ✠ * ánima mea Dóminum.

1:47 Et exsultávit spíritus meus: * in Deo, salutári meo.

1:48 Quia respéxit humilitátem ancíllæ suæ: * ecce enim ex hoc beátam me dicent omnes generatiónes.

1:49 Quia fecit mihi magna qui potens est: * et sanctum nomen ejus.

1:50 Et misericórdia ejus, a progénie in progénies: * timéntibus eum.

1:51 Fecit poténtiam in brácchio suo: * dispérsit supérbos mente cordis sui.

1:52 Depósuit poténtes de sede: * et exaltávit húmiles.

1:53 Esuriéntes implévit bonis: * et dívites dimísit inánes.

1:54 Suscépit Israël púerum suum: * recordátus misericórdiæ suæ.

1:55 Sicut locútus est ad patres nostros: * Ábraham, et sémini ejus in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Puer qui natus est nobis, plus quam prophéta est: hic est enim, de quo Salvátor ait: Inter natos mulíerum non surréxit major Joánne Baptísta.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui præséntem diem honorábilem nobis in beáti Joánnis nativitáte fecísti: da pópulis tuis spirituálium grátiam gaudiórum; et ómnium fidélium mentes dírige in viam salútis ætérnæ.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Commemoratio S. Gulielmi Abbatis

Ant. Similábo eum viro sapiénti, qui ædificávit domum suam supra petram.

℣. Amávit eum Dóminus, et ornávit eum.

℟. Stolam glóriæ índuit eum.

Orémus.

Deus, qui infirmitáti nostræ ad teréndam salútis viam in Sanctis tuis exémplum et præsídium collocásti: da nobis, ita beáti Guliélmi abbátis mérita venerári; ut ejúsdem excipiámus suffrágia, et vestígia prosequámur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Et si tunc terminetur Officium, dicitur tantum Pater Noster secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Completorium

Incipit

℣. Jube, domne, benedícere.

Benedictio. Noctem quiétam et finem perféctum concédat nobis Dóminus omnípotens.

℟. Amen.

Lectio brevis

1 Pet 5:8-9

Fratres: Sóbrii estóte, et vigiláte: quia adversárius vester diábolus tamquam leo rúgiens círcuit, quærens quem dévoret: cui resístite fortes in fide.

℣. Tu autem, Dómine, miserére nobis.

℟. Deo grátias.

℣. Adjutórium nostrum ✠ in nómine Dómini.

℟. Qui fecit cælum et terram.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Joánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Joánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Convérte nos ✙︎ Deus, salutáris noster.

℟. Et avérte iram tuam a nobis.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi et Antiphona de Dominica}

Ant. Miserére.

Psalmus 4 [1]

4:2 Cum invocárem exaudívit me Deus justítiæ meæ: * in tribulatióne dilatásti mihi.

4:2 Miserére mei, * et exáudi oratiónem meam.

4:3 Fílii hóminum, úsquequo gravi corde? * ut quid dilígitis vanitátem, et quǽritis mendácium?

4:4 Et scitóte quóniam mirificávit Dóminus sanctum suum: * Dóminus exáudiet me cum clamávero ad eum.

4:5 Irascímini, et nolíte peccáre: † quæ dícitis in córdibus vestris, * in cubílibus vestris compungímini.

4:6 Sacrificáte sacrifícium justítiæ, † et speráte in Dómino. * Multi dicunt: Quis osténdit nobis bona?

4:7 Signátum est super nos lumen vultus tui, Dómine: * dedísti lætítiam in corde meo.

4:8 A fructu fruménti, vini, et ólei sui * multiplicáti sunt.

4:9 In pace in idípsum * dórmiam, et requiéscam;

4:10 Quóniam tu, Dómine, singuláriter in spe * constituísti me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 90 [2]

90:1 Qui hábitat in adjutório Altíssimi, * in protectióne Dei cæli commorábitur.

90:2 Dicet Dómino: Suscéptor meus es tu, et refúgium meum: * Deus meus sperábo in eum.

90:3 Quóniam ipse liberávit me de láqueo venántium, * et a verbo áspero.

90:4 Scápulis suis obumbrábit tibi: * et sub pennis ejus sperábis.

90:5 Scuto circúmdabit te véritas ejus: * non timébis a timóre noctúrno,

90:6 A sagítta volánte in die, † a negótio perambulánte in ténebris: * ab incúrsu, et dæmónio meridiáno.

90:7 Cadent a látere tuo mille, † et decem míllia a dextris tuis: * ad te autem non appropinquábit.

90:8 Verúmtamen óculis tuis considerábis: * et retributiónem peccatórum vidébis.

90:9 Quóniam tu es, Dómine, spes mea: * Altíssimum posuísti refúgium tuum.

90:10 Non accédet ad te malum: * et flagéllum non appropinquábit tabernáculo tuo.

90:11 Quóniam Ángelis suis mandávit de te: * ut custódiant te in ómnibus viis tuis.

90:12 In mánibus portábunt te: * ne forte offéndas ad lápidem pedem tuum.

90:13 Super áspidem, et basilíscum ambulábis: * et conculcábis leónem et dracónem.

90:14 Quóniam in me sperávit, liberábo eum: * prótegam eum, quóniam cognóvit nomen meum.

90:15 Clamábit ad me, et ego exáudiam eum: † cum ipso sum in tribulatióne: * erípiam eum et glorificábo eum.

90:16 Longitúdine diérum replébo eum: * et osténdam illi salutáre meum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 133 [3]

133:1 Ecce nunc benedícite Dóminum, * omnes servi Dómini:

133:1 Qui statis in domo Dómini, * in átriis domus Dei nostri.

133:2 In nóctibus extóllite manus vestras in sancta, * et benedícite Dóminum.

133:3 Benedícat te Dóminus ex Sion, * qui fecit cælum et terram.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Miserére mihi, Dómine, et exáudi oratiónem meam.

Hymnus

Te lucis ante términum,

Rerum Creátor, póscimus,

Ut pro tua cleméntia

Sis præsul et custódia.

Procul recédant sómnia,

Et nóctium phantásmata;

Hostémque nostrum cómprime,

Ne polluántur córpora.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Capitulum Responsorium Versus

Jer 14:9

Tu autem in nobis es, Dómine, et nomen sanctum tuum invocátum est super nos: ne derelínquas nos, Dómine, Deus noster.

℟. Deo grátias.

℟.br. In manus tuas, Dómine, * Comméndo spíritum meum.

℟. In manus tuas, Dómine, * Comméndo spíritum meum.

℣. Redemísti nos, Dómine, Deus veritátis.

℟. Comméndo spíritum meum.

℣. Glória Patri, et Fílio, * et Spirítui Sancto.

℟. In manus tuas, Dómine, * Comméndo spíritum meum.

℣. Custódi nos, Dómine, ut pupíllam óculi.

℟. Sub umbra alárum tuárum prótege nos.

Canticum: Nunc dimittis

Ant. Salva nos.

Canticum Simeonis

Luc. 2:29-32

2:29 Nunc dimíttis ✠ servum tuum, Dómine, * secúndum verbum tuum in pace:

2:30 Quia vidérunt óculi mei * salutáre tuum,

2:31 Quod parásti * ante fáciem ómnium populórum,

2:32 Lumen ad revelatiónem géntium, * et glóriam plebis tuæ Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salva nos, Dómine, vigilántes, custódi nos dormiéntes; ut vigilémus cum Christo, et requiescámus in pace.

Preces Dominicales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Vísita, quǽsumus, Dómine, habitatiónem istam, et omnes insídias inimíci ab ea longe repélle: Ángeli tui sancti hábitent in ea, qui nos in pace custódiant; et benedíctio tua sit super nos semper.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Benedictio. Benedícat et custódiat nos omnípotens et miséricors Dóminus, ✠ Pater, et Fílius, et Spíritus Sanctus.

℟. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Deinde dicitur secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Si post Completorium immediate sequatur Matutinum, tunc bis dicitur Pater noster, Ave Maria et Credo, pro fine videlicet Officii diei præcedentis, et pro initio Officii diei sequentis.

S. Gulielmi Abbatis
Duplex
Tempora: Feria sexta infra Hebdomadam V post Octavam Pentecostes

Ad Matutinum

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Dómine, lábia + mea apéries.

℟. Et os meum annuntiábit laudem tuam.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Invitatorium {Antiphona ex Commune aut Festo}

Ant. Regem Confessórum Dóminum, * Veníte, adorémus.

Ant. Regem Confessórum Dóminum, * Veníte, adorémus.

Veníte, exsultémus Dómino, jubilémus Deo, salutári nostro: præoccupémus fáciem ejus in confessióne, et in psalmis jubilémus ei.

Ant. Regem Confessórum Dóminum, * Veníte, adorémus.

Quóniam Deus magnus Dóminus, et Rex magnus super omnes deos, quóniam non repéllet Dóminus plebem suam: quia in manu ejus sunt omnes fines terræ, et altitúdines móntium ipse cónspicit.

Ant. Veníte, adorémus.

Quóniam ipsíus est mare, et ipse fecit illud, et áridam fundavérunt manus ejus (genuflectitur) veníte, adorémus, et procidámus ante Deum: plorémus coram Dómino, qui fecit nos, quia ipse est Dóminus, Deus noster; nos autem pópulus ejus, et oves páscuæ ejus.

Ant. Regem Confessórum Dóminum, * Veníte, adorémus.

Hódie, si vocem ejus audiéritis, nolíte obduráre corda vestra, sicut in exacerbatióne secúndum diem tentatiónis in desérto: ubi tentavérunt me patres vestri, probavérunt et vidérunt ópera mea.

Ant. Veníte, adorémus.

Quadragínta annis próximus fui generatióni huic, et dixi: Semper hi errant corde, ipsi vero non cognovérunt vias meas: quibus jurávi in ira mea: Si introíbunt in réquiem meam.

Ant. Regem Confessórum Dóminum, * Veníte, adorémus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Veníte, adorémus.

Ant. Regem Confessórum Dóminum, * Veníte, adorémus.

Hymnus {ex Commune aut Festo}

Iste Conféssor Dómini, coléntes

Quem pie laudant pópuli per orbem,

Hac die lætus méruit beátas

Scándere sedes.

Qui pius, prudens, húmilis, pudícus,

Sóbriam duxit sine labe vitam,

Donec humános animávit auræ

Spíritus artus.

Cujus ob præstans méritum, frequénter,

Ægra quæ passim jacuére membra,

Víribus morbi dómitis, salúti

Restituúntur.

Noster hinc illi chorus obsequéntem

Cóncinit laudem celebrésque palmas,

Ut piis ejus précibus juvémur

Omne per ævum.

Sit salus illi, decus atque virtus,

Qui, super cæli sólio corúscans,

Tótius mundi sériem gubérnat,

Trinus et unus.

Amen.

Psalmi cum lectionibus {Antiphonæ ex Psalterio secundum tempora}

Nocturnus I.

Ant. Suscitávit Dóminus * testimónium in Jacob: et legem pósuit in Israël.

Psalmus 77(1-8) [1]

77:1 Atténdite, pópule meus, legem meam: * inclináte aurem vestram in verba oris mei.

77:2 Apériam in parábolis os meum: * loquar propositiónes ab inítio.

77:3 Quanta audívimus et cognóvimus ea: * et patres nostri narravérunt nobis.

77:4 Non sunt occultáta a fíliis eórum: * in generatióne áltera.

77:4 Narrántes laudes Dómini, et virtútes ejus: * et mirabília ejus, quæ fecit.

77:5 Et suscitávit testimónium in Jacob: * et legem pósuit in Israël.

77:5 Quanta mandávit pátribus nostris nota fácere ea fíliis suis: * ut cognóscat generátio áltera.

77:6 Fílii qui nascéntur, et exsúrgent, * et narrábunt fíliis suis.

77:7 Ut ponant in Deo spem suam, et non obliviscántur óperum Dei: * et mandáta ejus exquírant.

77:8 Ne fiant sicut patres eórum: * generátio prava et exásperans.

77:8 Generátio, quæ non diréxit cor suum: * et non est créditus cum Deo spíritus ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Suscitávit Dóminus testimónium in Jacob: et legem pósuit in Israël.

Ant. Coram pátribus eórum * fecit Deus mirabília.

Psalmus 77(9-16) [2]

77:9 Fílii Ephrem intendéntes et mitténtes arcum: * convérsi sunt in die belli.

77:10 Non custodiérunt testaméntum Dei: * et in lege ejus noluérunt ambuláre.

77:11 Et oblíti sunt benefactórum ejus: * et mirabílium ejus quæ osténdit eis.

77:12 Coram pátribus eórum fecit mirabília in terra Ægýpti: * in campo Táneos.

77:13 Interrúpit mare, et perdúxit eos: * et státuit aquas quasi in utre.

77:14 Et dedúxit eos in nube diéi: * et tota nocte in illuminatióne ignis.

77:15 Interrúpit petram in erémo: * et adaquávit eos velut in abýsso multa.

77:16 Et edúxit aquam de petra: * et dedúxit tamquam flúmina aquas.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Coram pátribus eórum fecit Deus mirabília.

Ant. Jánuas cæli apéruit * Dóminus, et pluit illis manna ad manducándum.

Psalmus 77(17-31) [3]

77:17 Et apposuérunt adhuc peccáre ei: * in iram excitavérunt Excélsum in inaquóso.

77:18 Et tentavérunt Deum in córdibus suis, * ut péterent escas animábus suis.

77:19 Et male locúti sunt de Deo: * dixérunt: Numquid póterit Deus paráre mensam in desérto?

77:20 Quóniam percússit petram, et fluxérunt aquæ: * et torréntes inundavérunt.

77:20 Numquid et panem póterit dare, * aut paráre mensam pópulo suo?

77:21 Ídeo audívit Dóminus, et dístulit: * et ignis accénsus est in Jacob, et ira ascéndit in Israël.

77:22 Quia non credidérunt in Deo: * nec speravérunt in salutári ejus:

77:23 Et mandávit núbibus désuper: * et jánuas cæli apéruit.

77:24 Et pluit illis manna ad manducándum: * et panem cæli dedit eis.

77:25 Panem Angelórum manducávit homo, * cibária misit eis in abundántia.

77:26 Tránstulit Austrum de cælo: * et indúxit in virtúte sua Áfricum.

77:27 Et pluit super eos sicut púlverem carnes: * et sicut arénam maris volatília pennáta.

77:28 Et cecidérunt in médio castrórum eórum: * circa tabernácula eórum.

77:29 Et manducavérunt, et saturáti sunt nimis, et desidérium eórum áttulit eis: * non sunt fraudáti a desidério suo.

77:30 Adhuc escæ eórum erant in ore ipsórum: * et ira Dei ascéndit super eos.

77:31 Et occídit pingues eórum, * et eléctos Israël impedívit.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Jánuas cæli apéruit Dóminus, et pluit illis manna ad manducándum.

℣. Deus percússit petram et fluxérunt aquæ.

℟. Et torréntes inundavérunt.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Exáudi, Dómine Jesu Christe, preces servórum tuórum, et miserére nobis: Qui cum Patre et Spíritu Sancto vivis et regnas in sǽcula sæculórum.

℟. Amen.

℣. Jube, domne, benedícere.

Benedictio. Benedictióne perpétua benedícat nos Pater ætérnus.

℟. Amen.

Lectio 1

De libro secúndo Regum

2 Reg 7:4-6

4 Et ecce sermo Dómini ad Nathan, dicens:

5 Vade, et lóquere ad servum meum David: Hæc dicit Dóminus: Numquid tu ædificábis mihi domum ad habitándum?

6 Neque enim habitávi in domo ex die illa, qua edúxi fílios Israël de terra Ægýpti usque in diem hanc, sed ambulábam in tabernáculo, et in tentório.

℣. Tu autem, Dómine, miserére nobis.

℟. Deo grátias.

℟. Percússit Saul mille, et David decem míllia:

* Quia manus Dómini erat cum illo: percússit Philisthǽum, et ábstulit oppróbrium ex Israël.

℣. Nonne iste est David, de quo canébant in choro, dicéntes: Saul percússit mille, et David decem míllia?

℟. Quia manus Dómini erat cum illo: percússit Philisthǽum, et ábstulit oppróbrium ex Israël.

℣. Jube, domne, benedícere.

Benedictio. Unigénitus Dei Fílius nos benedícere et adjuváre dignétur.

℟. Amen.

Lectio 2

2 Reg 7:7-11

7 Per cuncta loca, quæ transívi cum ómnibus fíliis Israël, numquid loquens locútus sum ad unum de tríbubus Israël, cui præcépi ut pásceret pópulum meum Israël, dicens: Quare non ædificástis mihi domum cédrinam?

8 Et nunc hæc dices servo meo David: Hæc dicit Dóminus exercítuum: Ego tuli te de páscuis sequéntem greges, ut esses dux super pópulum meum Israël,

9 Et fui tecum in ómnibus ubicúmque ambulásti, et interféci univérsos inimícos tuos a fácie tua: fecíque tibi nomen grande, juxta nomen magnórum, qui sunt in terra.

10 Et ponam locum pópulo meo Israël et plantábo eum, et habitábit sub eo et non turbábitur ámplius; nec addent fílii iniquitátis ut afflígant eum sicut prius, ex die qua constítui júdices super pópulum meum Israël.

11 Et réquiem dabo tibi ab ómnibus inimícis tuis: prædicítque tibi Dóminus, quod domum fáciat tibi Dóminus.

℣. Tu autem, Dómine, miserére nobis.

℟. Deo grátias.

℟. Montes Gélboë, nec ros nec plúvia véniant super vos,

* Ubi cecidérunt fortes Israël.

℣. Omnes montes, qui estis in circúitu ejus, vísitet Dóminus: a Gélboë autem tránseat.

℟. Ubi cecidérunt fortes Israël.

℣. Jube, domne, benedícere.

Benedictio. Spíritus Sancti grátia illúminet sensus et corda nostra.

℟. Amen.

Lectio 3

2 Reg 7:12-17

12 Cumque compléti fúerint dies tui, et dormíeris cum pátribus tuis, suscitábo semen tuum post te, quod egrediétur de útero tuo, et firmábo regnum ejus.

13 Ipse ædificábit domum nómini meo, et stabíliam thronum regni ejus usque in sempitérnum.

14 Ego ero ei in patrem, et ipse erit mihi in fílium. Qui si iníque áliquid gésserit, árguam eum in virga virórum, et in plagis filiórum hóminum.

15 Misericórdiam autem meam non áuferam ab eo, sicut ábstuli a Saul, quem amóvi a fácie mea.

16 Et fidélis erit domus tua, et regnum tuum usque in ætérnum ante fáciem tuam, et thronus tuus erit firmus júgiter.

17 Secúndum ómnia verba hæc, et juxta univérsam visiónem istam, sic locútus est Nathan ad David.

℣. Tu autem, Dómine, miserére nobis.

℟. Deo grátias.

℟. Ego te tuli de domo patris tui, dicit Dóminus, et pósui te páscere gregem pópuli mei:

* Et fui tecum in ómnibus ubicúmque ambulásti, firmans regnum tuum in ætérnum.

℣. Fecíque tibi nomen grande, juxta nomen magnórum, qui sunt in terra: et réquiem dedi tibi ab ómnibus inimícis tuis.

℟. Et fui tecum in ómnibus ubicúmque ambulásti, firmans regnum tuum in ætérnum.

℣. Glória Patri, et Fílio, * et Spirítui Sancto.

℟. Et fui tecum in ómnibus ubicúmque ambulásti, firmans regnum tuum in ætérnum.

Nocturnus II.

Ant. Deus adjútor * est eórum: et Excélsus redémptor eórum est.

Psalmus 77(32-41) [4]

77:32 In ómnibus his peccavérunt adhuc: * et non credidérunt in mirabílibus ejus.

77:33 Et defecérunt in vanitáte dies eórum: * et anni eórum cum festinatióne.

77:34 Cum occíderet eos, quærébant eum: * et revertebántur, et dilúculo veniébant ad eum.

77:35 Et rememoráti sunt quia Deus adjútor est eórum: * et Deus excélsus redémptor eórum est.

77:36 Et dilexérunt eum in ore suo, * et lingua sua mentíti sunt ei.

77:37 Cor autem eórum non erat rectum cum eo: * nec fidéles hábiti sunt in testaménto ejus.

77:38 Ipse autem est miséricors, et propítius fiet peccátis eórum: * et non dispérdet eos.

77:38 Et abundávit ut avérteret iram suam: * et non accéndit omnem iram suam:

77:39 Et recordátus est quia caro sunt: * spíritus vadens et non rédiens.

77:40 Quóties exacerbavérunt eum in desérto, * in iram concitavérunt eum in inaquóso?

77:41 Et convérsi sunt, et tentavérunt Deum: * et Sanctum Israël exacerbavérunt.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Deus adjútor est eórum: et Excélsus redémptor eórum est.

Ant. Redémit eos * Dóminus de manu tribulántis.

Psalmus 77(42-58) [5]

77:42 Non sunt recordáti manus ejus, * die qua redémit eos de manu tribulántis.

77:43 Sicut pósuit in Ægýpto signa sua, * et prodígia sua in campo Táneos.

77:44 Et convértit in sánguinem flúmina eórum: * et imbres eórum, ne bíberent.

77:45 Misit in eos cœnomyíam, et comédit eos: * et ranam, et dispérdidit eos.

77:46 Et dedit ærúgini fructus eórum: * et labóres eórum locústæ.

77:47 Et occídit in grándine víneas eórum: * et moros eórum in pruína.

77:48 Et trádidit grándini juménta eórum: * et possessiónem eórum igni.

77:49 Misit in eos iram indignatiónis suæ: * indignatiónem, et iram, et tribulatiónem: immissiónes per ángelos malos.

77:50 Viam fecit sémitæ iræ suæ, non pepércit a morte animábus eórum: * et juménta eórum in morte conclúsit.

77:51 Et percússit omne primogénitum in terra Ægýpti: * primítias omnis labóris eórum in tabernáculis Cham.

77:52 Et ábstulit sicut oves pópulum suum: * et perdúxit eos tamquam gregem in desérto.

77:53 Et dedúxit eos in spe, et non timuérunt: * et inimícos eórum opéruit mare.

77:54 Et indúxit eos in montem sanctificatiónis suæ: * montem, quem acquisívit déxtera ejus.

77:54 Et ejécit a fácie eórum gentes: * et sorte divísit eis terram in funículo distributiónis.

77:55 Et habitáre fecit in tabernáculis eórum: * tribus Israël.

77:56 Et tentavérunt, et exacerbavérunt Deum excélsum: * et testimónia ejus non custodiérunt.

77:57 Et avertérunt se, et non servavérunt pactum: * quemádmodum patres eórum convérsi sunt in arcum pravum.

77:58 In iram concitavérunt eum in cóllibus suis: * et in sculptílibus suis ad æmulatiónem eum provocavérunt.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Redémit eos Dóminus de manu tribulántis.

Ant. Ædificávit * Deus sanctifícium suum in terra.

Psalmus 77(59-72) [6]

77:59 Audívit Deus, et sprevit: * et ad níhilum redégit valde Israël.

77:60 Et répulit tabernáculum Silo: * tabernáculum suum, ubi habitávit in homínibus.

77:61 Et trádidit in captivitátem virtútem eórum: * et pulchritúdinem eórum in manus inimíci.

77:62 Et conclúsit in gládio pópulum suum: * et hereditátem suam sprevit.

77:63 Júvenes eórum comédit ignis: * et vírgines eórum non sunt lamentátæ.

77:64 Sacerdótes eórum in gládio cecidérunt: * et víduæ eórum non plorabántur.

77:65 Et excitátus est tamquam dórmiens Dóminus: * tamquam potens crapulátus a vino.

77:66 Et percússit inimícos suos in posterióra: * oppróbrium sempitérnum dedit illis.

77:67 Et répulit tabernáculum Joseph: * et tribum Éphraim non elégit.

77:68 Sed elégit tribum Juda, * montem Sion quem diléxit.

77:69 Et ædificávit sicut unicórnium sanctifícium suum in terra, * quam fundávit in sǽcula.

77:70 Et elégit David, servum suum, et sústulit eum de grégibus óvium: * de post fœtántes accépit eum,

77:71 Páscere Jacob, servum suum, * et Israël, hereditátem suam:

77:72 Et pavit eos in innocéntia cordis sui: * et in intelléctibus mánuum suárum dedúxit eos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ædificávit Deus sanctifícium suum in terra.

℣. Elégit Dóminus tribum Juda.

℟. Montem Sion quem diléxit.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Ipsíus píetas et misericórdia nos ádjuvet, qui cum Patre et Spíritu Sancto vivit et regnat in sǽcula sæculórum.

℟. Amen.

℣. Jube, domne, benedícere.

Benedictio. Deus Pater omnípotens sit nobis propítius et clemens.

℟. Amen.

Lectio 4

Guliélmus nobílibus paréntibus Vercéllis in Insúbria natus, vix quartum décimum ætátis annum expléverat, cum miro quodam pietátis ardóre flagrans, Compostellánam peregrinatiónem ad celebérrimum sancti Jacóbi templum aggréssus est, Quod iter una amíctus túnica, ac dúplici férreo círculo præcínctus, nudísque pédibus prosecútus, aspérrima frígoris et æstus, famis et sitis summo cum vitæ discrímine perpéssus est incómmoda. Revérsus in Itáliam, novam ad sanctum Dómini sepúlcrum peregrinatiónem molítur: sed quo minus propósitum exsequátur, vária atque gravíssima intercédunt impediménta, divíno númine ad altióra, et sanctióra religiósam júvenis índolem retrahénte. Porro in solículo monte biénnium inter assíduas preces, vigílias, chaméunias, et jejúnia commorátus, divína subníxus ope, cæco lumen restítuit. Cujus miráculi fama percrebrescénte, jam Guliélmus latére non póterat: quare íterum Jerosólymam cógitat, et álacris se itíneri commíttit.

℣. Tu autem, Dómine, miserére nobis.

℟. Deo grátias.

℟. Honéstum fecit illum Dóminus, et custodívit eum ab inimícis, et a seductóribus tutávit illum:

* Et dedit illi claritátem ætérnam.

℣. Justum dedúxit Dóminus per vias rectas, et osténdit illi regnum Dei.

℟. Et dedit illi claritátem ætérnam.

℣. Jube, domne, benedícere.

Benedictio. Christus perpétuæ det nobis gáudia vitæ.

℟. Amen.

Lectio 5

Dei autem mónitu, qui eídem appáruit, a propósito revocátur, utílior ac fructuósior tam apud Italos, quam apud éxteras natiónes futúrus. Tum monastérium in Virgiliáni montis cacúmine, quod deínde Vírginis est appellátum, loco áspero, et inaccésso miránda exædíficat celeritáte. Sócios deínde viros, et religiósos ascíscit, eósque ad vivéndi normam evangélicis præcéptis et consíliis summópere accommodátam tum certis légibus ex beáti Benedícti institútis magna ex parte desúmptis, tum verbo et sanctíssimæ vitæ exémplis infórmat.

℣. Tu autem, Dómine, miserére nobis.

℟. Deo grátias.

℟. Amávit eum Dóminus, et ornávit eum: stolam glóriæ índuit eum,

* Et ad portas paradísi coronávit eum.

℣. Índuit eum Dóminus lorícam fídei, et ornávit eum.

℟. Et ad portas paradísi coronávit eum.

℣. Jube, domne, benedícere.

Benedictio. Ignem sui amóris accéndat Deus in córdibus nostris.

℟. Amen.

Lectio 6

Aliis deínde monastériis eréctis, clárior in dies Guliélmi facta sánctitas multos ad eum úndique viros perdúcit, sanctitátis odóre, et miraculórum fama alléctos. Nam muti loquélam, surdi audítum, áridi vigórem, varióque et immedicábili morbo laborántes, sanitátem ipsíus intercessióne recepérunt. Aquam in vinum convértit, aliáque complúra mirabília patrávit: inter quæ illud non siléndum, quod, muliércula ad ejus castitátem tentándam missa, in ardéntibus prunis humi stratis illǽsum se volutávit De qua re cértior factus Rogérius Neápolis rex, in summam viri Dei veneratiónem addúcitur. Demum témpore sui óbitus regi, aliísque prænuntiáto, innúmeris virtútibus et miráculis clarus obdormívit in Dómino, anno salútis millésimo centésimo quadragésimo secúndo.

℣. Tu autem, Dómine, miserére nobis.

℟. Deo grátias.

℟. Iste homo perfécit ómnia quæ locútus est ei Deus, et dixit ad eum: Ingrédere in réquiem meam:

* Quia te vidi justum coram me ex ómnibus géntibus.

℣. Iste est, qui contémpsit vitam mundi, et pervénit ad cæléstia regna.

℟. Quia te vidi justum coram me ex ómnibus géntibus.

℣. Glória Patri, et Fílio, * et Spirítui Sancto.

℟. Quia te vidi justum coram me ex ómnibus géntibus.

Nocturnus III.

Ant. Ádjuva nos, * Deus, salutáris noster: et propítius esto peccátis nostris.

Psalmus 78 [7]

78:1 Deus, venérunt gentes in hereditátem tuam, polluérunt templum sanctum tuum: * posuérunt Jerúsalem in pomórum custódiam.

78:2 Posuérunt morticína servórum tuórum, escas volatílibus cæli: * carnes sanctórum tuórum béstiis terræ.

78:3 Effudérunt sánguinem eórum tamquam aquam in circúitu Jerúsalem: * et non erat qui sepelíret.

78:4 Facti sumus oppróbrium vicínis nostris: * subsannátio et illúsio his, qui in circúitu nostro sunt.

78:5 Úsquequo, Dómine, irascéris in finem: * accendétur velut ignis zelus tuus?

78:6 Effúnde iram tuam in gentes, quæ te non novérunt: * et in regna quæ nomen tuum non invocavérunt:

78:7 Quia comedérunt Jacob: * et locum ejus desolavérunt.

78:8 Ne memíneris iniquitátum nostrárum antiquárum, cito antícipent nos misericórdiæ tuæ: * quia páuperes facti sumus nimis.

78:9 Ádjuva nos, Deus, salutáris noster: et propter glóriam nóminis tui, Dómine, líbera nos: * et propítius esto peccátis nostris, propter nomen tuum:

78:10 Ne forte dicant in géntibus: Ubi est Deus eórum? * et innotéscat in natiónibus coram óculis nostris.

78:10 Últio sánguinis servórum tuórum, qui effúsus est: * intróeat in conspéctu tuo gémitus compeditórum.

78:11 Secúndum magnitúdinem brácchii tui, * pósside fílios mortificatórum.

78:12 Et redde vicínis nostris séptuplum in sinu eórum: * impropérium ipsórum, quod exprobravérunt tibi, Dómine.

78:13 Nos autem pópulus tuus, et oves páscuæ tuæ, * confitébimur tibi in sǽculum.

78:13 In generatiónem et generatiónem * annuntiábimus laudem tuam.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ádjuva nos, Deus, salutáris noster: et propítius esto peccátis nostris.

Ant. Ego sum Dóminus * Deus tuus Israël, qui edúxi te de terra Ægýpti.

Psalmus 80 [8]

80:2 Exsultáte Deo, adjutóri nostro: * jubiláte Deo Jacob.

80:3 Súmite psalmum, et date týmpanum: * psaltérium jucúndum cum cíthara.

80:4 Buccináte in Neoménia tuba, * in insígni die solemnitátis vestræ.

80:5 Quia præcéptum in Israël est: * et judícium Deo Jacob.

80:6 Testimónium in Joseph pósuit illud, cum exíret de terra Ægýpti: * linguam, quam non nóverat, audívit.

80:7 Divértit ab onéribus dorsum ejus: * manus ejus in cóphino serviérunt.

80:8 In tribulatióne invocásti me, et liberávi te: * exaudívi te in abscóndito tempestátis: probávi te apud aquam contradictiónis.

80:9 Audi, pópulus meus, et contestábor te: * Israël, si audíeris me, non erit in te deus recens, neque adorábis deum aliénum.

80:11 Ego enim sum Dóminus Deus tuus, qui edúxi te de terra Ægýpti: * diláta os tuum, et implébo illud.

80:12 Et non audívit pópulus meus vocem meam: * et Israël non inténdit mihi.

80:13 Et dimísi eos secúndum desidéria cordis eórum: * ibunt in adinventiónibus suis.

80:14 Si pópulus meus audísset me: * Israël si in viis meis ambulásset:

80:15 Pro níhilo fórsitan inimícos eórum humiliássem: * et super tribulántes eos misíssem manum meam.

80:16 Inimíci Dómini mentíti sunt ei: * et erit tempus eórum in sǽcula.

80:17 Et cibávit eos ex ádipe fruménti: * et de petra, melle saturávit eos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ego sum Dóminus Deus tuus Israël, qui edúxi te de terra Ægýpti.

Ant. Ne táceas Deus * quóniam inimíci tui extulérunt caput.

Psalmus 82 [9]

82:2 Deus, quis símilis erit tibi? * Ne táceas, neque compescáris, Deus.

82:3 Quóniam ecce inimíci tui sonuérunt: * et qui odérunt te extulérunt caput.

82:4 Super pópulum tuum malignavérunt consílium: * et cogitavérunt advérsus sanctos tuos.

82:5 Dixérunt: Veníte, et disperdámus eos de gente: * et non memorétur nomen Israël ultra.

82:6 Quóniam cogitavérunt unanímiter: * simul advérsum te testaméntum disposuérunt, tabernácula Idumæórum et Ismahelítæ:

82:8 Moab, et Agaréni, Gebal, et Ammon, et Ámalec: * alienígenæ cum habitántibus Tyrum.

82:9 Étenim Assur venit cum illis: * facti sunt in adjutórium fíliis Lot.

82:10 Fac illis sicut Mádian, et Sísaræ: * sicut Jabin in torrénte Cisson.

82:11 Disperiérunt in Endor: * facti sunt ut stercus terræ.

82:12 Pone príncipes eórum sicut Oreb, et Zeb, * et Zébee, et Sálmana:

82:13 Omnes príncipes eórum: * qui dixérunt: Hereditáte possideámus Sanctuárium Dei.

82:14 Deus meus, pone illos ut rotam: * et sicut stípulam ante fáciem venti.

82:15 Sicut ignis, qui combúrit silvam: * et sicut flamma combúrens montes:

82:16 Ita persequéris illos in tempestáte tua: * et in ira tua turbábis eos.

82:17 Imple fácies eórum ignomínia: * et quærent nomen tuum, Dómine.

82:18 Erubéscant, et conturbéntur in sǽculum sǽculi: * et confundántur, et péreant.

82:19 Et cognóscant quia nomen tibi Dóminus: * tu solus Altíssimus in omni terra.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ne táceas Deus quóniam inimíci tui extulérunt caput.

℣. Cognóscant quia nomen tibi Dóminus.

℟. Tu solus Altíssimus super omnem terram.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. A vínculis peccatórum nostrórum absólvat nos omnípotens et miséricors Dóminus.

℟. Amen.

℣. Jube, domne, benedícere.

Benedictio. Evangélica léctio sit nobis salus et protéctio.

℟. Amen.

Lectio 7

Léctio sancti Evangélii secúndum Matthǽum

Matt 19:27-29

In illo tempore: Dixit Petrus ad Jesum: Ecce nos reliquimus omnia, et secuti sumus te: quid ergo erit nobis? Et reliqua.

De Homilía venerábilis Bedæ Presbýteri

In Natali S. Benedicti

Duo sunt órdines electórum in judício futúri: unus judicántium cum Dómino, de quibus hoc loco mémorat, qui reliquérunt ómnia, et secúti sunt illum: alius judicandórum a Dómino, qui non quidem ómnia sua páriter reliquérunt, sed de his tamen quæ habébant, quotidiánas dare eleemósynas Christi paupéribus curábant: unde et auditúri sunt in judício: Veníte, benedícti Patris mei, possidíte præparátum vobis regnum a constitutióne mundi. Esurívi enim, et dedístis mihi manducáre: sitívi, et dedístis mihi bíbere.

℣. Tu autem, Dómine, miserére nobis.

℟. Deo grátias.

℟. Iste est qui ante Deum magnas virtútes operátus est, et de omni corde suo laudávit Dóminum:

* Ipse intercédat pro peccátis ómnium populórum.

℣. Ecce homo sine queréla, verus Dei cultor, ábstinens se ab omni ópere malo, et pérmanens in innocéntia sua.

℟. Ipse intercédat pro peccátis ómnium populórum.

℣. Jube, domne, benedícere.

Benedictio. Cujus festum cólimus, ipse intercédat pro nobis ad Dóminum.

℟. Amen.

Lectio 8

Sed et reprobórum duos ibi futúros órdines Dómino narránte comperímus: unum eórum, qui fídei christiánæ mystériis initiáti, ópera fídei exercére contémnunt, quibus in judício testátur: Discédite a me maledícti in ignem aetérnum, qui præparátus est diábolo, et ángelis ejus: esurívi enim, et non dedístis mihi manducáre. Alterum eórum, qui fidem et mystéria Christi vel numquam suscepére, vel suscéptam per apostasíam deseruére: de quibus dicit: Qui autem non credit, jam judicatus est: quia non credit in nómine unigéniti Fílii Dei.

℣. Tu autem, Dómine, miserére nobis.

℟. Deo grátias.

℟. Sint lumbi vestri præcíncti, et lucérnæ ardéntes in mánibus vestris:

* Et vos símiles homínibus exspectántibus dóminum suum, quando revertátur a núptiis.

℣. Vigiláte ergo, quia nescítis qua hora Dóminus vester ventúrus sit.

℟. Et vos símiles homínibus exspectántibus dóminum suum, quando revertátur a núptiis.

℣. Glória Patri, et Fílio, * et Spirítui Sancto.

℟. Et vos símiles homínibus exspectántibus dóminum suum, quando revertátur a núptiis.

℣. Jube, domne, benedícere.

Benedictio. Ad societátem cívium supernórum perdúcat nos Rex Angelórum.

℟. Amen.

Lectio 9

Verum his cum timóre et pavóre débito paulísper commemorátis, ad lætíssima pótius Dómini et Salvatóris nostri promíssa convertámus audítum. Videámus quæ tantæ grátia pietátis: non ætérnae tantúmmodo vitæ præmia suis sequácibus, sed et præséntis múnera pollicétur exímia. Et omnis, inquit, qui relíquerit domum, vel fratres, aut soróres, aut patrem, aut matrem, aut uxórem, aut fílios, aut agros, propter nomen meum, céntuplum accípiet, et vitam ætérnam possidébit. Qui enim terrénis afféctibus sive possessiónibus pro Christi discipulátu renuntiáverit, quo plus in ejus amórem profécerit, eo plures invéniet, qui se intérno suscípere afféctu, et suis gáudeant sustentáre substántiis.

℣. Tu autem, Dómine, miserére nobis.

℟. Deo grátias.

Te Deum

Te Deum laudámus: * te Dóminum confitémur.

Te ætérnum Patrem * omnis terra venerátur.

Tibi omnes Ángeli, * tibi Cæli, et univérsæ Potestátes:

Tibi Chérubim et Séraphim * incessábili voce proclámant:

Fit reverentia Sanctus, Sanctus, Sanctus * Dóminus Deus Sábaoth.

Pleni sunt cæli et terra * majestátis glóriæ tuæ.

Te gloriósus * Apostolórum chorus,

Te Prophetárum * laudábilis númerus,

Te Mártyrum candidátus * laudat exércitus.

Te per orbem terrárum * sancta confitétur Ecclésia,

Patrem * imménsæ majestátis;

Venerándum tuum verum * et únicum Fílium;

Sanctum quoque * Paráclitum Spíritum.

Tu Rex glóriæ, * Christe.

Tu Patris * sempitérnus es Fílius.

Fit reverentia Tu, ad liberándum susceptúrus hóminem: * non horruísti Vírginis úterum.

Tu, devícto mortis acúleo, * aperuísti credéntibus regna cælórum.

Tu ad déxteram Dei sedes, * in glória Patris.

Judex créderis * esse ventúrus.

Sequens versus dicitur flexis genibus Te ergo quǽsumus, tuis fámulis súbveni, * quos pretióso sánguine redemísti.

Ætérna fac cum Sanctis tuis * in glória numerári.

Salvum fac pópulum tuum, Dómine, * et bénedic hereditáti tuæ.

Et rege eos, * et extólle illos usque in ætérnum.

Per síngulos dies * benedícimus te.

Fit reverentia, secundum consuetudinem Et laudámus nomen tuum in sǽculum, * et in sǽculum sǽculi.

Dignáre, Dómine, die isto * sine peccáto nos custodíre.

Miserére nostri, Dómine, * miserére nostri.

Fiat misericórdia tua, Dómine, super nos, * quemádmodum sperávimus in te.

In te, Dómine, sperávi: * non confúndar in ætérnum.

Reliqua omittuntur, nisi separandæ sint.

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui infirmitáti nostræ ad teréndam salútis viam in Sanctis tuis exémplum et præsídium collocásti: da nobis, ita beáti Guliélmi abbátis mérita venerári; ut ejúsdem excipiámus suffrágia, et vestígia prosequámur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Laudes

Incipit

Si Matutinum a Laudibus separatur, tunc dicitur secreto:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Secus absolute incipiuntur, ut sequitur:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Psalterio secundum diem}

Ant. Exaltáte * Dóminum Deum nostrum, et adoráte in monte sancto ejus.

Psalmus 98 [1]

98:1 Dóminus regnávit, irascántur pópuli: * qui sedet super Chérubim, moveátur terra.

98:2 Dóminus in Sion magnus: * et excélsus super omnes pópulos.

98:3 Confiteántur nómini tuo magno: quóniam terríbile, et sanctum est: * et honor regis judícium díligit.

98:4 Tu parásti directiónes: * judícium et justítiam in Jacob tu fecísti.

98:5 Exaltáte Dóminum, Deum nostrum, et adoráte scabéllum pedum ejus: * quóniam sanctum est.

98:6 Móyses et Aaron in sacerdótibus ejus: * et Sámuel inter eos, qui ínvocant nomen ejus:

98:6 Invocábant Dóminum, et ipse exaudiébat eos: * in colúmna nubis loquebátur ad eos.

98:7 Custodiébant testimónia ejus, * et præcéptum quod dedit illis.

98:8 Dómine, Deus noster, tu exaudiébas eos: * Deus, tu propítius fuísti eis, et ulcíscens in omnes adinventiónes eórum.

98:9 Exaltáte Dóminum, Deum nostrum, et adoráte in monte sancto ejus: * quóniam sanctus Dóminus, Deus noster.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exaltáte Dóminum Deum nostrum, et adoráte in monte sancto ejus.

Ant. Éripe me * de inimícis meis, Dómine, ad te confúgi.

Psalmus 142 [2]

142:1 Dómine, exáudi oratiónem meam: áuribus pércipe obsecratiónem meam in veritáte tua: * exáudi me in tua justítia.

142:2 Et non intres in judícium cum servo tuo: * quia non justificábitur in conspéctu tuo omnis vivens.

142:3 Quia persecútus est inimícus ánimam meam: * humiliávit in terra vitam meam.

142:3 Collocávit me in obscúris sicut mórtuos sǽculi: * et anxiátus est super me spíritus meus, in me turbátum est cor meum.

142:5 Memor fui diérum antiquórum, meditátus sum in ómnibus opéribus tuis: * in factis mánuum tuárum meditábar.

142:6 Expándi manus meas ad te: * ánima mea sicut terra sine aqua tibi.

142:7 Velóciter exáudi me, Dómine: * defécit spíritus meus.

142:7 Non avértas fáciem tuam a me: * et símilis ero descendéntibus in lacum.

142:8 Audítam fac mihi mane misericórdiam tuam: * quia in te sperávi.

142:8 Notam fac mihi viam, in qua ámbulem: * quia ad te levávi ánimam meam.

142:9 Éripe me de inimícis meis, Dómine, ad te confúgi: * doce me fácere voluntátem tuam, quia Deus meus es tu.

142:10 Spíritus tuus bonus dedúcet me in terram rectam: * propter nomen tuum, Dómine, vivificábis me, in æquitáte tua.

142:11 Edúces de tribulatióne ánimam meam: * et in misericórdia tua dispérdes inimícos meos.

142:12 Et perdes omnes, qui tríbulant ánimam meam: * quóniam ego servus tuus sum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Éripe me de inimícis meis, Dómine, ad te confúgi.

Ant. Benedixísti, * Dómine, terram tuam: remisísti iniquitátem plebis tuæ.

Psalmus 84 [3]

84:2 Benedixísti, Dómine, terram tuam: * avertísti captivitátem Jacob.

84:3 Remisísti iniquitátem plebis tuæ: * operuísti ómnia peccáta eórum.

84:4 Mitigásti omnem iram tuam: * avertísti ab ira indignatiónis tuæ.

84:5 Convérte nos, Deus, salutáris noster: * et avérte iram tuam a nobis.

84:6 Numquid in ætérnum irascéris nobis? * aut exténdes iram tuam a generatióne in generatiónem?

84:7 Deus, tu convérsus vivificábis nos: * et plebs tua lætábitur in te.

84:8 Osténde nobis, Dómine, misericórdiam tuam: * et salutáre tuum da nobis.

84:9 Áudiam quid loquátur in me Dóminus Deus: * quóniam loquétur pacem in plebem suam.

84:9 Et super sanctos suos: * et in eos, qui convertúntur ad cor.

84:10 Verúmtamen prope timéntes eum salutáre ipsíus: * ut inhábitet glória in terra nostra.

84:11 Misericórdia, et véritas obviavérunt sibi: * justítia, et pax osculátæ sunt.

84:12 Véritas de terra orta est: * et justítia de cælo prospéxit.

84:13 Étenim Dóminus dabit benignitátem: * et terra nostra dabit fructum suum.

84:14 Justítia ante eum ambulábit: * et ponet in via gressus suos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Benedixísti, Dómine, terram tuam: remisísti iniquitátem plebis tuæ.

Ant. In Dómino justificábitur * et laudábitur omne semen Israël.

Canticum Isaiæ [4]

Isa 45:15-30

45:15 Vere tu es Deus abscónditus, * Deus Israël, Salvátor.

45:16 Confúsi sunt, et erubuérunt omnes: * simul abiérunt in confusiónem fabricatóres errórum.

45:17 Israël salvátus est in Dómino salúte ætérna: * non confundémini, et non erubescétis usque in sǽculum sǽculi.

45:18 Quia hæc dicit Dóminus creans cælos, * ipse Deus formans terram, et fáciens eam, ipse plastes ejus:

45:19 Non in vanum creávit eam, ut habitarétur, formávit eam: * Ego Dóminus, et non est álius.

45:20 Non in abscóndito locútus sum, * in loco terræ tenebróso:

45:21 Non dixi sémini Jacob frustra: Quǽrite me: * ego Dóminus loquens justítiam, annúntians recta.

45:22 Congregámini, et veníte, et accédite simul * qui salváti estis ex géntibus:

45:23 Nesciérunt qui levant lignum sculptúræ suæ, * et rogant deum non salvántem.

45:24 Annuntiáte, et veníte, et consiliámini simul: * Quis audítum fecit hoc ab inítio, ex tunc prædíxit illud?

45:25 Numquid non ego Dóminus, et non est ultra Deus absque me? * Deus justus, et salvans non est præter me.

45:26 Convertímini ad me, et salvi éritis, omnes fines terræ: * quia ego Deus, et non est álius.

45:27 In memetípso jurávi, egrediétur de ore meo justítiæ verbum, * et non revertétur:

45:28 Quia mihi curvábitur omne genu, * et jurábit omnis lingua.

45:29 Ergo in Dómino, dicet, meæ sunt justítiæ et impérium: * ad eum vénient, et confundéntur omnes qui repúgnant ei.

45:30 In Dómino justificábitur, et laudábitur * omne semen Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. In Dómino justificábitur et laudábitur omne semen Israël.

Ant. Lauda, * Jerúsalem, Dóminum. ‡

Psalmus 147 [5]

147:1 Lauda, Jerúsalem, Dóminum: * ‡ lauda Deum tuum, Sion.

147:2 Quóniam confortávit seras portárum tuárum: * benedíxit fíliis tuis in te.

147:3 Qui pósuit fines tuos pacem: * et ádipe fruménti sátiat te.

147:4 Qui emíttit elóquium suum terræ: * velóciter currit sermo ejus.

147:5 Qui dat nivem sicut lanam: * nébulam sicut cínerem spargit.

147:6 Mittit crystállum suam sicut buccéllas: * ante fáciem frígoris ejus quis sustinébit?

147:7 Emíttet verbum suum, et liquefáciet ea: * flabit spíritus ejus, et fluent aquæ.

147:8 Qui annúntiat verbum suum Jacob: * justítias, et judícia sua Israël.

147:9 Non fecit táliter omni natióni: * et judícia sua non manifestávit eis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Lauda, Jerúsalem, Dóminum.

Capitulum Hymnus Versus {ex Commune aut Festo}

Sir 31:8-9

Beátus vir, qui invéntus est sine mácula, et qui post aurum non ábiit, nec sperávit in pecúnia et thesáuris. Quis est hic, et laudábimus eum? fecit enim mirabília in vita sua.

℟. Deo grátias.

Hymnus

Jesu, coróna célsior,

Et véritas sublímior,

Qui confiténti sérvulo

Reddis perénne prǽmium:

Da supplicánti cœ́tui,

Hujus rogátu, nóxii

Remissiónem críminis,

Rumpéndo nexum vínculi.

Anni revérso témpore,

Dies refúlsit lúmine,

Quo Sanctus hic de córpore

Migrávit inter sídera.

Hic vana terræ gáudia,

Et luculénta prǽdia,

Pollúta sorde députans,

Ovans tenet cæléstia.

Te, Christe, Rex piíssime,

Hic confiténdo júgiter,

Calcávit artes dǽmonum,

Sævúmque avérni príncipem.

Virtúte clarus, et fide,

Confessióne sédulus,

Jejúna membra déferens,

Dapes supérnas óbtinet.

Proínde te piíssime

Precámur omnes súpplices:

Nobis ut hujus grátia

Pœnas remíttas débitas.

Patri perénnis glória,

Natóque Patris único,

Sanctóque sit Paráclito,

Per omne semper sǽculum.

Amen.

℣. Justum dedúxit Dóminus per vias rectas.

℟. Et osténdit illi regnum Dei.

Canticum: Benedictus {Antiphona ex Proprio Sanctorum}

Ant. Euge, serve bone * et fidélis, quia in pauca fuísti fidélis, supra multa te constítuam, intra in gáudium Dómini tui.

Canticum Zachariæ

Luc. 1:68-79

1:68 Benedíctus ✠ Dóminus, Deus Israël: * quia visitávit, et fecit redemptiónem plebis suæ:

1:69 Et eréxit cornu salútis nobis: * in domo David, púeri sui.

1:70 Sicut locútus est per os sanctórum, * qui a sǽculo sunt, prophetárum ejus:

1:71 Salútem ex inimícis nostris, * et de manu ómnium, qui odérunt nos.

1:72 Ad faciéndam misericórdiam cum pátribus nostris: * et memorári testaménti sui sancti.

1:73 Jusjurándum, quod jurávit ad Ábraham patrem nostrum, * datúrum se nobis:

1:74 Ut sine timóre, de manu inimicórum nostrórum liberáti, * serviámus illi.

1:75 In sanctitáte, et justítia coram ipso, * ómnibus diébus nostris.

1:76 Et tu, puer, Prophéta Altíssimi vocáberis: * præíbis enim ante fáciem Dómini, paráre vias ejus:

1:77 Ad dandam sciéntiam salútis plebi ejus: * in remissiónem peccatórum eórum:

1:78 Per víscera misericórdiæ Dei nostri: * in quibus visitávit nos, óriens ex alto:

1:79 Illumináre his, qui in ténebris, et in umbra mortis sedent: * ad dirigéndos pedes nostros in viam pacis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Euge, serve bone et fidélis, quia in pauca fuísti fidélis, supra multa te constítuam, intra in gáudium Dómini tui.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui infirmitáti nostræ ad teréndam salútis viam in Sanctis tuis exémplum et præsídium collocásti: da nobis, ita beáti Guliélmi abbátis mérita venerári; ut ejúsdem excipiámus suffrágia, et vestígia prosequámur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Commemoratio Die secunda infra Octavam Nativitatis S. Joannis Baptistæ

Ant. Apértum est os Zacharíæ, et prophetávit dicens: Benedíctus Deus Israël.

℣. Iste puer magnus coram Dómino.

℟. Nam et manus ejus cum ipso est.

Orémus.

Deus, qui præséntem diem honorábilem nobis in beáti Joánnis nativitáte fecísti: da pópulis tuis spirituálium grátiam gaudiórum; et ómnium fidélium mentes dírige in viam salútis ætérnæ.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

℣. Dóminus det nobis suam pacem.

℟. Et vitam ætérnam. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Ad Primam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Jam lucis orto sídere,

Deum precémur súpplices,

Ut in diúrnis áctibus

Nos servet a nocéntibus.

Linguam refrénans témperet,

Ne litis horror ínsonet:

Visum fovéndo cóntegat,

Ne vanitátes háuriat.

Sint pura cordis íntima,

Absístat et vecórdia;

Carnis terat supérbiam

Potus cibíque párcitas.

Ut, cum dies abscésserit,

Noctémque sors redúxerit,

Mundi per abstinéntiam

Ipsi canámus glóriam.

Deo Patri sit glória,

Ejúsque soli Fílio,

Cum Spíritu Paráclito,

Nunc et per omne sǽculum.

Amen.

Psalmi {ex Psalterio secundum diem}

Ant. Ne discédas a me.

Psalmus 21(2-12) [1]

21:2 Deus, Deus meus, réspice in me: quare me dereliquísti? * longe a salúte mea verba delictórum meórum.

21:3 Deus meus, clamábo per diem, et non exáudies: * et nocte, et non ad insipiéntiam mihi.

21:4 Tu autem in sancto hábitas, * laus Israël.

21:5 In te speravérunt patres nostri: * speravérunt, et liberásti eos.

21:6 Ad te clamavérunt, et salvi facti sunt: * in te speravérunt, et non sunt confúsi.

21:7 Ego autem sum vermis, et non homo: * oppróbrium hóminum, et abjéctio plebis.

21:8 Omnes vidéntes me, derisérunt me: * locúti sunt lábiis, et movérunt caput.

21:9 Sperávit in Dómino, erípiat eum: * salvum fáciat eum, quóniam vult eum.

21:10 Quóniam tu es, qui extraxísti me de ventre: * spes mea ab ubéribus matris meæ. In te projéctus sum ex útero:

21:11 De ventre matris meæ Deus meus es tu, * ne discésseris a me:

21:12 Quóniam tribulátio próxima est: * quóniam non est qui ádjuvet.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 21(13-23) [2]

21:13 Circumdedérunt me vítuli multi: * tauri pingues obsedérunt me.

21:14 Aperuérunt super me os suum, * sicut leo rápiens et rúgiens.

21:15 Sicut aqua effúsus sum: * et dispérsa sunt ómnia ossa mea.

21:15 Factum est cor meum tamquam cera liquéscens * in médio ventris mei.

21:16 Áruit tamquam testa virtus mea, et lingua mea adhǽsit fáucibus meis: * et in púlverem mortis deduxísti me.

21:17 Quóniam circumdedérunt me canes multi: * concílium malignántium obsédit me.

21:17 Fodérunt manus meas et pedes meos: * dinumeravérunt ómnia ossa mea.

21:18 Ipsi vero consideravérunt et inspexérunt me: * divisérunt sibi vestiménta mea, et super vestem meam misérunt sortem.

21:20 Tu autem, Dómine, ne elongáveris auxílium tuum a me: * ad defensiónem meam cónspice.

21:21 Érue a frámea, Deus, ánimam meam: * et de manu canis únicam meam:

21:22 Salva me ex ore leónis: * et a córnibus unicórnium humilitátem meam.

21:23 Narrábo nomen tuum frátribus meis: * in médio ecclésiæ laudábo te.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 21(24-32) [3]

21:24 Qui timétis Dóminum, laudáte eum: * univérsum semen Jacob, glorificáte eum.

21:25 Tímeat eum omne semen Israël: * quóniam non sprevit, neque despéxit deprecatiónem páuperis:

21:25 Nec avértit fáciem suam a me: * et cum clamárem ad eum, exaudívit me.

21:26 Apud te laus mea in ecclésia magna: * vota mea reddam in conspéctu timéntium eum.

21:27 Edent páuperes, et saturabúntur: et laudábunt Dóminum qui requírunt eum: * vivent corda eórum in sǽculum sǽculi.

21:28 Reminiscéntur et converténtur ad Dóminum * univérsi fines terræ:

21:28 Et adorábunt in conspéctu ejus * univérsæ famíliæ géntium.

21:29 Quóniam Dómini est regnum: * et ipse dominábitur géntium.

21:30 Manducavérunt et adoravérunt omnes pingues terræ: * in conspéctu ejus cadent omnes qui descéndunt in terram.

21:31 Et ánima mea illi vivet: * et semen meum sérviet ipsi.

21:32 Annuntiábitur Dómino generátio ventúra: * et annuntiábunt cæli justítiam ejus pópulo qui nascétur, quem fecit Dóminus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ne discédas a me, Dómine: quóniam tribulátio próxima est: quóniam non est qui ádjuvet.

Capitulum Responsorium Versus {ex Psalterio secundum diem}

1 Tim. 1:17

Regi sæculórum immortáli et invisíbili, soli Deo honor et glória in sǽcula sæculórum. Amen.

℟. Deo grátias.

℟.br. Christe, Fili Dei vivi, * Miserére nobis.

℟. Christe, Fili Dei vivi, * Miserére nobis.

℣. Qui sedes ad déxteram Patris.

℟. Miserére nobis.

℣. Glória Patri, et Fílio, * et Spirítui Sancto.

℟. Christe, Fili Dei vivi, * Miserére nobis.

℣. Exsúrge, Christe, ádjuva nos.

℟. Et líbera nos propter nomen tuum.

Preces Dominicales et Feriales{omittitur}

Preces Feriales{omittitur}

Preces Dominicales et Feriales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Dómine Deus omnípotens, qui ad princípium hujus diéi nos perveníre fecísti: tua nos hódie salva virtúte; ut in hac die ad nullum declinémus peccátum, sed semper ad tuam justítiam faciéndam nostra procédant elóquia, dirigántur cogitatiónes et ópera.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Martyrologium {anticip.}

Sexto Kaléndas Júlii Luna vicésima secúnda Anno Dómini 2027

Romæ, in monte Cǽlio, sanctórum Mártyrum Joánnis et Pauli fratrum, quorum primus erat præpósitus domus, secúndus primicérius Constántiæ Vírginis, fíliæ Constantíni Imperatóris, et ambo póstea, sub Juliáno Apóstata, martýrii palmam, cædénte gládio, percepérunt.

Apud Tridéntum sancti Vigílii Epíscopi, qui, cum relíquias idololatríæ pénitus exstirpáre conarétur, ídeo, pro Christi nómine, a feris et bárbaris homínibus percússus lápidum imbre, martýrium implévit.

Apud Valencénas, in Gállia, pássio sanctórum Mártyrum Sálvii, qui éxstitit Engolisménsis Epíscopus, et Supérii.

Córdubæ, in Hispánia, natális sancti Pelágii adolescéntuli, qui, ob confessiónem fídei, Regis Saracenórum Abdaraméni jussu forcípibus férreis membrátim præcísus, martýrium suum glorióse consummávit.

Bellícii, in Gállia, sancti Anthélmi, qui ex majóris Carthúsiæ Prióre, factus est ejúsdem civitátis Epíscopus.

In pago Pictaviénsi sancti Maxéntii, Presbýteri et Confessóris; qui miráculis cláruit.

Thessalonícæ sancti David Eremítæ.

Eódem die sanctæ Perseverándæ Vírginis.

℣. Et álibi aliórum plurimórum sanctórum Mártyrum et Confessórum, atque sanctárum Vírginum.

℟. Deo grátias.

℣. Pretiósa in conspéctu Dómini.

℟. Mors Sanctórum ejus.

Sancta María et omnes Sancti intercédant pro nobis ad Dóminum, ut nos mereámur ab eo adjuvári et salvári, qui vivit et regnat in sǽcula sæculórum.

℟. Amen.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Réspice in servos tuos, Dómine, et in ópera tua, et dírige fílios eórum.

℟. Et sit splendor Dómini Dei nostri super nos, et ópera mánuum nostrárum dírige super nos, et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Orémus.

Dirígere et sanctificáre, régere et gubernáre dignáre, Dómine Deus, Rex cæli et terræ, hódie corda et córpora nostra, sensus, sermónes et actus nostros in lege tua, et in opéribus mandatórum tuórum: ut hic et in ætérnum, te auxiliánte, salvi et líberi esse mereámur, Salvátor mundi: Qui vivis et regnas in sǽcula sæculórum.

℟. Amen.

Lectio brevis {ex Commune aut Festo}

℣. Jube, domne, benedícere.

Benedictio. Dies et actus nostros in sua pace dispónat Dóminus omnípotens.

℟. Amen.

Sap 10:10

Justum dedúxit Dóminus per vias rectas, et osténdit illi regnum Dei, et dedit illi sciéntiam sanctórum: honestávit illum in labóribus, et complévit labóres illíus.

℣. Tu autem, Dómine, miserére nobis.

℟. Deo grátias.

Conclusio

℣. Adjutórium nostrum ✠ in nómine Dómini.

℟. Qui fecit cælum et terram.

℣. Benedícite.

℟. Deus.

Benedictio. Dóminus nos benedícat, ✠ et ab omni malo deféndat, et ad vitam perdúcat ætérnam. Et fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Tertiam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Nunc, Sancte, nobis, Spíritus,

Unum Patri cum Fílio,

Dignáre promptus íngeri

Nostro refúsus péctori.

Os, lingua, mens, sensus, vigor

Confessiónem pérsonent.

Flamméscat igne cáritas,

Accéndat ardor próximos.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Éxcita, Dómine.

Psalmus 79(2-8) [1]

79:2 Qui regis Israël, inténde: * qui dedúcis velut ovem Joseph.

79:2 Qui sedes super Chérubim, * manifestáre coram Éphraim, Bénjamin, et Manásse.

79:3 Éxcita poténtiam tuam, et veni, * ut salvos fácias nos.

79:4 Deus, convérte nos: * et osténde fáciem tuam, et salvi érimus.

79:5 Dómine, Deus virtútum, * quoúsque irascéris super oratiónem servi tui?

79:6 Cibábis nos pane lacrimárum: * et potum dabis nobis in lácrimis in mensúra?

79:7 Posuísti nos in contradictiónem vicínis nostris: * et inimíci nostri subsannavérunt nos.

79:8 Deus virtútum, convérte nos: * et osténde fáciem tuam, et salvi érimus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 79(9-20) [2]

79:9 Víneam de Ægýpto transtulísti: * ejecísti gentes, et plantásti eam.

79:10 Dux itíneris fuísti in conspéctu ejus: * plantásti radíces ejus, et implévit terram.

79:11 Opéruit montes umbra ejus: * et arbústa ejus cedros Dei.

79:12 Exténdit pálmites suos usque ad mare: * et usque ad flumen propágines ejus.

79:13 Ut quid destruxísti macériam ejus: * et vindémiant eam omnes, qui prætergrediúntur viam?

79:14 Exterminávit eam aper de silva: * et singuláris ferus depástus est eam.

79:15 Deus virtútum, convértere: * réspice de cælo, et vide, et vísita víneam istam.

79:16 Et pérfice eam, quam plantávit déxtera tua: * et super fílium hóminis, quem confirmásti tibi.

79:17 Incénsa igni, et suffóssa * ab increpatióne vultus tui períbunt.

79:18 Fiat manus tua super virum déxteræ tuæ: * et super fílium hóminis, quem confirmásti tibi.

79:19 Et non discédimus a te, vivificábis nos: * et nomen tuum invocábimus.

79:20 Dómine, Deus virtútum, convérte nos: * et osténde fáciem tuam, et salvi érimus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 81 [3]

81:1 Deus stetit in synagóga deórum: * in médio autem deos dijúdicat.

81:2 Úsquequo judicátis iniquitátem: * et fácies peccatórum súmitis?

81:3 Judicáte egéno, et pupíllo: * húmilem, et páuperem justificáte.

81:4 Erípite páuperem: * et egénum de manu peccatóris liberáte.

81:5 Nesciérunt, neque intellexérunt, in ténebris ámbulant: * movebúntur ómnia fundaménta terræ.

81:6 Ego dixi: Dii estis, * et fílii Excélsi omnes.

81:7 Vos autem sicut hómines moriémini: * et sicut unus de princípibus cadétis.

81:8 Surge, Deus, júdica terram: * quóniam tu hereditábis in ómnibus géntibus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Éxcita, Dómine, poténtiam tuam, ut salvos fácias nos.

Capitulum Responsorium Versus {ex Commune aut Festo}

Sir 31:8-9

Beátus vir, qui invéntus est sine mácula, et qui post aurum non ábiit, nec sperávit in pecúnia et thesáuris. Quis est hic, et laudábimus eum? fecit enim mirabília in vita sua.

℟. Deo grátias.

℟.br. Amávit eum Dóminus, * Et ornávit eum.

℟. Amávit eum Dóminus, * Et ornávit eum.

℣. Stolam glóriæ índuit eum.

℟. Et ornávit eum.

℣. Glória Patri, et Fílio, * et Spirítui Sancto.

℟. Amávit eum Dóminus, * Et ornávit eum.

℣. Os justi meditábitur sapiéntiam.

℟. Et lingua ejus loquétur judícium.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui infirmitáti nostræ ad teréndam salútis viam in Sanctis tuis exémplum et præsídium collocásti: da nobis, ita beáti Guliélmi abbátis mérita venerári; ut ejúsdem excipiámus suffrágia, et vestígia prosequámur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Sextam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rector potens, verax Deus,

Qui témperas rerum vices,

Splendóre mane illúminas,

Et ígnibus merídiem:

Exstíngue flammas lítium,

Aufer calórem nóxium,

Confer salútem córporum,

Verámque pacem córdium.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Beáti, qui hábitant.

Psalmus 83(2-8) [1]

83:2 Quam dilécta tabernácula tua, Dómine virtútum: * concupíscit, et déficit ánima mea in átria Dómini.

83:3 Cor meum, et caro mea * exsultavérunt in Deum vivum.

83:4 Étenim passer invénit sibi domum: * et turtur nidum sibi, ubi ponat pullos suos.

83:4 Altária tua, Dómine virtútum: * Rex meus, et Deus meus.

83:5 Beáti, qui hábitant in domo tua, Dómine: * in sǽcula sæculórum laudábunt te.

83:6 Beátus vir, cujus est auxílium abs te: * ascensiónes in corde suo dispósuit, in valle lacrimárum in loco, quem pósuit.

83:8 Étenim benedictiónem dabit legislátor, ibunt de virtúte in virtútem: * vidébitur Deus deórum in Sion.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 83(9-13) [2]

83:9 Dómine, Deus virtútum, exáudi oratiónem meam: * áuribus pércipe, Deus Jacob.

83:10 Protéctor noster, áspice, Deus: * et réspice in fáciem Christi tui:

83:11 Quia mélior est dies una in átriis tuis, * super míllia.

83:11 Elégi abjéctus esse in domo Dei mei: * magis quam habitáre in tabernáculis peccatórum.

83:12 Quia misericórdiam, et veritátem díligit Deus: * grátiam et glóriam dabit Dóminus.

83:13 Non privábit bonis eos, qui ámbulant in innocéntia: * Dómine virtútum, beátus homo, qui sperat in te.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 86 [3]

86:1 Fundaménta ejus in móntibus sanctis: * díligit Dóminus portas Sion super ómnia tabernácula Jacob.

86:3 Gloriósa dicta sunt de te, * cívitas Dei.

86:4 Memor ero Rahab, et Babylónis * sciéntium me.

86:4 Ecce, alienígenæ, et Tyrus, et pópulus Æthíopum, * hi fuérunt illic.

86:5 Numquid Sion dicet: Homo, et homo natus est in ea: * et ipse fundávit eam Altíssimus?

86:6 Dóminus narrábit in scriptúris populórum, et príncipum: * horum, qui fuérunt in ea.

86:7 Sicut lætántium ómnium * habitátio est in te.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Beáti, qui hábitant in domo tua, Dómine.

Capitulum Responsorium Versus {ex Commune aut Festo}

Sir 39:6

Justus cor suum trádidit ad vigilándum dilúculo ad Dóminum, qui fecit illum, et in conspéctu Altíssimi deprecábitur.

℟. Deo grátias.

℟.br. Os justi * Meditábitur sapiéntiam.

℟. Os justi * Meditábitur sapiéntiam.

℣. Et lingua ejus loquétur judícium.

℟. Meditábitur sapiéntiam.

℣. Glória Patri, et Fílio, * et Spirítui Sancto.

℟. Os justi * Meditábitur sapiéntiam.

℣. Lex Dei ejus in corde ipsíus.

℟. Et non supplantabúntur gressus ejus.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui infirmitáti nostræ ad teréndam salútis viam in Sanctis tuis exémplum et præsídium collocásti: da nobis, ita beáti Guliélmi abbátis mérita venerári; ut ejúsdem excipiámus suffrágia, et vestígia prosequámur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Nonam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rerum, Deus, tenax vigor,

Immótus in te pérmanens,

Lucis diúrnæ témpora

Succéssibus detérminans:

Largíre lumen véspere,

Quo vita nusquam décidat,

Sed prǽmium mortis sacræ

Perénnis instet glória.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Misericórdia et véritas.

Psalmus 88(2-19) [1]

88:2 Misericórdias Dómini * in ætérnum cantábo.

88:2 In generatiónem et generatiónem * annuntiábo veritátem tuam in ore meo.

88:3 Quóniam dixísti: In ætérnum misericórdia ædificábitur in cælis: * præparábitur véritas tua in eis.

88:4 Dispósui testaméntum eléctis meis, jurávi David, servo meo: * Usque in ætérnum præparábo semen tuum.

88:5 Et ædificábo in generatiónem et generatiónem * sedem tuam.

88:6 Confitebúntur cæli mirabília tua, Dómine: * étenim veritátem tuam in ecclésia sanctórum.

88:7 Quóniam quis in núbibus æquábitur Dómino: * símilis erit Deo in fíliis Dei?

88:8 Deus, qui glorificátur in consílio sanctórum: * magnus et terríbilis super omnes qui in circúitu ejus sunt.

88:9 Dómine, Deus virtútum, quis símilis tibi? * potens es, Dómine, et véritas tua in circúitu tuo.

88:10 Tu domináris potestáti maris: * motum autem flúctuum ejus tu mítigas.

88:11 Tu humiliásti sicut vulnerátum, supérbum: * in brácchio virtútis tuæ dispersísti inimícos tuos.

88:12 Tui sunt cæli, et tua est terra, orbem terræ et plenitúdinem ejus tu fundásti: * aquilónem, et mare tu creásti.

88:13 Thabor et Hermon in nómine tuo exsultábunt: * tuum brácchium cum poténtia.

88:14 Firmétur manus tua, et exaltétur déxtera tua: * justítia et judícium præparátio sedis tuæ.

88:15 Misericórdia et véritas præcédent fáciem tuam: * beátus pópulus, qui scit jubilatiónem.

88:16 Dómine, in lúmine vultus tui ambulábunt, et in nómine tuo exsultábunt tota die: * et in justítia tua exaltabúntur.

88:18 Quóniam glória virtútis eórum tu es: * et in beneplácito tuo exaltábitur cornu nostrum.

88:19 Quia Dómini est assúmptio nostra, * et Sancti Israël, regis nostri.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 88(20-38) [2]

88:20 Tunc locútus es in visióne sanctis tuis, et dixísti: * Pósui adjutórium in poténte: et exaltávi eléctum de plebe mea.

88:21 Invéni David, servum meum: * óleo sancto meo unxi eum.

88:22 Manus enim mea auxiliábitur ei: * et brácchium meum confortábit eum.

88:23 Nihil profíciet inimícus in eo, * et fílius iniquitátis non appónet nocére ei.

88:24 Et concídam a fácie ipsíus inimícos ejus: * et odiéntes eum in fugam convértam.

88:25 Et véritas mea, et misericórdia mea cum ipso: * et in nómine meo exaltábitur cornu ejus.

88:26 Et ponam in mari manum ejus: * et in flumínibus déxteram ejus.

88:27 Ipse invocábit me: Pater meus es tu: * Deus meus, et suscéptor salútis meæ.

88:28 Et ego primogénitum ponam illum * excélsum præ régibus terræ.

88:29 In ætérnum servábo illi misericórdiam meam: * et testaméntum meum fidéle ipsi.

88:30 Et ponam in sǽculum sǽculi semen ejus: * et thronum ejus sicut dies cæli.

88:31 Si autem derelíquerint fílii ejus legem meam: * et in judíciis meis non ambuláverint:

88:32 Si justítias meas profanáverint: * et mandáta mea non custodíerint:

88:33 Visitábo in virga iniquitátes eórum: * et in verbéribus peccáta eórum.

88:34 Misericórdiam autem meam non dispérgam ab eo: * neque nocébo in veritáte mea:

88:35 Neque profanábo testaméntum meum: * et quæ procédunt de lábiis meis, non fáciam írrita.

88:36 Semel jurávi in sancto meo: Si David méntiar: * semen ejus in ætérnum manébit.

88:37 Et thronus ejus sicut sol in conspéctu meo, * et sicut luna perfécta in ætérnum: et testis in cælo fidélis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 88(39-53) [3]

88:39 Tu vero repulísti et despexísti: * distulísti Christum tuum.

88:40 Evertísti testaméntum servi tui: * profanásti in terra Sanctuárium ejus.

88:41 Destruxísti omnes sepes ejus: * posuísti firmaméntum ejus formídinem.

88:42 Diripuérunt eum omnes transeúntes viam: * factus est oppróbrium vicínis suis.

88:43 Exaltásti déxteram depriméntium eum: * lætificásti omnes inimícos ejus.

88:44 Avertísti adjutórium gládii ejus: * et non es auxiliátus ei in bello.

88:45 Destruxísti eum ab emundatióne: * et sedem ejus in terram collisísti.

88:46 Minorásti dies témporis ejus: * perfudísti eum confusióne.

88:47 Úsquequo, Dómine, avértis in finem: * exardéscet sicut ignis ira tua?

88:48 Memoráre quæ mea substántia: * numquid enim vane constituísti omnes fílios hóminum?

88:49 Quis est homo, qui vivet, et non vidébit mortem: * éruet ánimam suam de manu ínferi?

88:50 Ubi sunt misericórdiæ tuæ antíquæ, Dómine, * sicut jurásti David in veritáte tua?

88:51 Memor esto, Dómine, oppróbrii servórum tuórum * quod contínui in sinu meo multárum géntium.

88:52 Quod exprobravérunt inimíci tui, Dómine, * quod exprobravérunt commutatiónem Christi tui.

88:53 Benedíctus Dóminus in ætérnum: * fiat, fiat.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Misericórdia et véritas præcédent fáciem tuam, Dómine.

Capitulum Responsorium Versus {ex Commune aut Festo}

Sap 10:10

Justum dedúxit Dóminus per vias rectas, et osténdit illi regnum Dei, et dedit illi sciéntiam sanctórum: honestávit illum in labóribus, et complévit labóres illíus.

℟. Deo grátias.

℟.br. Lex Dei ejus * In corde ipsíus.

℟. Lex Dei ejus * In corde ipsíus.

℣. Et non supplantabúntur gressus ejus.

℟. In corde ipsíus.

℣. Glória Patri, et Fílio, * et Spirítui Sancto.

℟. Lex Dei ejus * In corde ipsíus.

℣. Justum dedúxit Dóminus per vias rectas.

℟. Et osténdit illi regnum Dei.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui infirmitáti nostræ ad teréndam salútis viam in Sanctis tuis exémplum et præsídium collocásti: da nobis, ita beáti Guliélmi abbátis mérita venerári; ut ejúsdem excipiámus suffrágia, et vestígia prosequámur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ss. Joannis et Pauli Martyrum
Duplex

Ad Vesperas

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Psalterio secundum diem}

Ant. Dómine, * probásti me et cognovísti me. ‡

Psalmus 138(1-13) [1]

138:1 Dómine, probásti me, et cognovísti me: * ‡ tu cognovísti sessiónem meam, et resurrectiónem meam.

138:3 Intellexísti cogitatiónes meas de longe: * sémitam meam, et funículum meum investigásti.

138:4 Et omnes vias meas prævidísti: * quia non est sermo in lingua mea.

138:5 Ecce, Dómine, tu cognovísti ómnia novíssima, et antíqua: * tu formásti me, et posuísti super me manum tuam.

138:6 Mirábilis facta est sciéntia tua ex me: * confortáta est, et non pótero ad eam.

138:7 Quo ibo a spíritu tuo? * et quo a fácie tua fúgiam?

138:8 Si ascéndero in cælum, tu illic es: * si descéndero in inférnum, ades.

138:9 Si súmpsero pennas meas dilúculo, * et habitávero in extrémis maris:

138:10 Étenim illuc manus tua dedúcet me: * et tenébit me déxtera tua.

138:11 Et dixi: Fórsitan ténebræ conculcábunt me: * et nox illuminátio mea in delíciis meis.

138:12 Quia ténebræ non obscurabúntur a te, † et nox sicut dies illuminábitur: * sicut ténebræ ejus, ita et lumen ejus.

138:13 Quia tu possedísti renes meos: * suscepísti me de útero matris meæ.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dómine, probásti me et cognovísti me.

Ant. Mirabília ópera tua, * Dómine, et ánima mea cognóscit nimis.

Psalmus 138(14-24) [2]

138:14 Confitébor tibi quia terribíliter magnificátus es: † mirabília ópera tua, * et ánima mea cognóscit nimis.

138:15 Non est occultátum os meum a te, quod fecísti in occúlto: * et substántia mea in inferióribus terræ.

138:16 Imperféctum meum vidérunt óculi tui, † et in libro tuo omnes scribéntur: * dies formabúntur, et nemo in eis.

138:17 Mihi autem nimis honorificáti sunt amíci tui, Deus: * nimis confortátus est principátus eórum.

138:18 Dinumerábo eos, et super arénam multiplicabúntur: * exsurréxi, et adhuc sum tecum.

138:19 Si occíderis, Deus, peccatóres: * viri sánguinum, declináte a me:

138:20 Quia dícitis in cogitatióne: * Accípient in vanitáte civitátes tuas.

138:21 Nonne qui odérunt te, Dómine, óderam? * et super inimícos tuos tabescébam?

138:22 Perfécto ódio óderam illos: * et inimíci facti sunt mihi.

138:23 Proba me, Deus, et scito cor meum: * intérroga me, et cognósce sémitas meas.

138:24 Et vide, si via iniquitátis in me est: * et deduc me in via ætérna.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Mirabília ópera tua, Dómine, et ánima mea cognóscit nimis.

Ant. Ne derelínquas me, * Dómine, virtus salútis meæ.

Psalmus 139 [3]

139:2 Éripe me, Dómine, ab hómine malo: * a viro iníquo éripe me.

139:3 Qui cogitavérunt iniquitátes in corde: * tota die constituébant prǽlia.

139:4 Acuérunt linguas suas sicut serpéntis: * venénum áspidum sub lábiis eórum.

139:5 Custódi me, Dómine, de manu peccatóris: * et ab homínibus iníquis éripe me.

139:5 Qui cogitavérunt supplantáre gressus meos: * abscondérunt supérbi láqueum mihi:

139:6 Et funes extendérunt in láqueum: * juxta iter scándalum posuérunt mihi.

139:7 Dixi Dómino: Deus meus es tu: * exáudi, Dómine, vocem deprecatiónis meæ.

139:8 Dómine, Dómine, virtus salútis meæ: * obumbrásti super caput meum in die belli.

139:9 Ne tradas me, Dómine, a desidério meo peccatóri: * cogitavérunt contra me, ne derelínquas me, ne forte exalténtur.

139:10 Caput circúitus eórum: * labor labiórum ipsórum opériet eos.

139:11 Cadent super eos carbónes, in ignem deícies eos: * in misériis non subsístent.

139:12 Vir linguósus non dirigétur in terra: * virum injústum mala cápient in intéritu.

139:13 Cognóvi quia fáciet Dóminus judícium ínopis: * et vindíctam páuperum.

139:14 Verúmtamen justi confitebúntur nómini tuo: * et habitábunt recti cum vultu tuo.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ne derelínquas me, Dómine, virtus salútis meæ.

Ant. Dómine, * clamávi ad te, exáudi me. ‡

Psalmus 140 [4]

140:1 Dómine, clamávi ad te, exáudi me: * ‡ inténde voci meæ, cum clamávero ad te.

140:2 Dirigátur orátio mea sicut incénsum in conspéctu tuo: * elevátio mánuum meárum sacrifícium vespertínum.

140:3 Pone, Dómine, custódiam ori meo: * et óstium circumstántiæ lábiis meis.

140:4 Non declínes cor meum in verba malítiæ, * ad excusándas excusatiónes in peccátis.

140:4 Cum homínibus operántibus iniquitátem: * et non communicábo cum eléctis eórum.

140:5 Corrípiet me justus in misericórdia, et increpábit me: * óleum autem peccatóris non impínguet caput meum.

140:6 Quóniam adhuc et orátio mea in beneplácitis eórum: * absórpti sunt juncti petræ júdices eórum.

140:7 Áudient verba mea quóniam potuérunt: * sicut crassitúdo terræ erúpta est super terram.

140:8 Dissipáta sunt ossa nostra secus inférnum: * quia ad te, Dómine, Dómine, óculi mei: in te sperávi, non áuferas ánimam meam.

140:9 Custódi me a láqueo, quem statuérunt mihi: * et a scándalis operántium iniquitátem.

140:10 Cadent in retiáculo ejus peccatóres: * singuláriter sum ego donec tránseam.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dómine, clamávi ad te, exáudi me.

Ant. Educ de custódia * ánimam meam, Dómine, ad confiténdum nómini tuo.

Psalmus 141 [5]

141:2 Voce mea ad Dóminum clamávi: * voce mea ad Dóminum deprecátus sum:

141:3 Effúndo in conspéctu ejus oratiónem meam, * et tribulatiónem meam ante ipsum pronúntio.

141:4 In deficiéndo ex me spíritum meum, * et tu cognovísti sémitas meas.

141:4 In via hac, qua ambulábam, * abscondérunt láqueum mihi.

141:5 Considerábam ad déxteram, et vidébam: * et non erat qui cognósceret me.

141:5 Périit fuga a me, * et non est qui requírat ánimam meam.

141:6 Clamávi ad te, Dómine, * dixi: Tu es spes mea, pórtio mea in terra vivéntium.

141:7 Inténde ad deprecatiónem meam: * quia humiliátus sum nimis.

141:7 Líbera me a persequéntibus me: * quia confortáti sunt super me.

141:8 Educ de custódia ánimam meam ad confiténdum nómini tuo: * me exspéctant justi, donec retríbuas mihi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Educ de custódia ánimam meam, Dómine, ad confiténdum nómini tuo.

Capitulum Hymnus Versus {ex Commune aut Festo}

Sap 3:1-3

Justórum ánimæ in manu Dei sunt, et non tanget illos torméntum mortis. Visi sunt óculis insipiéntium mori: illi autem sunt in pace.

℟. Deo grátias.

Hymnus

Sanctórum méritis ínclita gáudia

Pangámus, sócii, géstaque fórtia:

Gliscens fert ánimus prómere cántibus

Victórum genus óptimum.

Hi sunt, quos fátue mundus abhórruit;

Hunc fructu vácuum, flóribus áridum

Contempsére tui nóminis ásseclæ

Jesu, Rex bone cǽlitum.

Hi pro te fúrias, atque minas truces

Calcárunt hóminum, sǽvaque vérbera:

His cessit lácerans fórtiter úngula,

Nec carpsit penetrália.

Cædúntur gládiis more bidéntium:

Non murmur résonat, non quærimónia;

Sed corde impávido mens bene cónscia

Consérvat patiéntiam.

Quæ vox, quæ póterit lingua retéxere,

Quæ tu Martýribus múnera prǽparas?

Rubri nam flúido sánguine fúlgidis

Cingunt témpora láureis.

Te, summa o Déitas, únaque póscimus;

Ut culpas ábigas, nóxia súbtrahas,

Des pacem fámulis; ut tibi glóriam,

Annórum in sériem, canant.

Amen.

℣. Lætámini in Dómino, et exsultáte justi.

℟. Et gloriámini omnes recti corde.

Canticum: Magnificat {Antiphona ex Proprio Sanctorum}

Ant. Astitérunt * justi ante Dóminum, et ab invicem non sunt separáti: cálicem Dómini biberunt, et amici Dei appelláti sunt.

Canticum B. Mariæ Virginis

Luc. 1:46-55

1:46 Magníficat ✠ * ánima mea Dóminum.

1:47 Et exsultávit spíritus meus: * in Deo, salutári meo.

1:48 Quia respéxit humilitátem ancíllæ suæ: * ecce enim ex hoc beátam me dicent omnes generatiónes.

1:49 Quia fecit mihi magna qui potens est: * et sanctum nomen ejus.

1:50 Et misericórdia ejus, a progénie in progénies: * timéntibus eum.

1:51 Fecit poténtiam in brácchio suo: * dispérsit supérbos mente cordis sui.

1:52 Depósuit poténtes de sede: * et exaltávit húmiles.

1:53 Esuriéntes implévit bonis: * et dívites dimísit inánes.

1:54 Suscépit Israël púerum suum: * recordátus misericórdiæ suæ.

1:55 Sicut locútus est ad patres nostros: * Ábraham, et sémini ejus in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Astitérunt justi ante Dóminum, et ab invicem non sunt separáti: cálicem Dómini biberunt, et amici Dei appelláti sunt.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Quǽsumus, omnípotens Deus: ut nos gemináta lætítia hodiérnæ festivitátis excípiat, quæ de beatórum Joánnis et Pauli glorificatióne procédit; quos éadem fides et pássio vere fecit esse germános.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Commemoratio S. Gulielmi Abbatis

Ant. Hic vir despíciens mundum et terréna, triúmphans, divítias cælo cóndidit ore, manu.

℣. Justum dedúxit Dóminus per vias rectas.

℟. Et osténdit illi regnum Dei.

Orémus.

Deus, qui infirmitáti nostræ ad teréndam salútis viam in Sanctis tuis exémplum et præsídium collocásti: da nobis, ita beáti Guliélmi abbátis mérita venerári; ut ejúsdem excipiámus suffrágia, et vestígia prosequámur.

Commemoratio Die secunda infra Octavam Nativitatis S. Joannis Baptistæ

Ant. Puer qui natus est nobis, plus quam prophéta est: hic est enim, de quo Salvátor ait: Inter natos mulíerum non surréxit major Joánne Baptísta.

℣. Iste puer magnus coram Dómino.

℟. Nam et manus ejus cum ipso est.

Orémus.

Deus, qui præséntem diem honorábilem nobis in beáti Joánnis nativitáte fecísti: da pópulis tuis spirituálium grátiam gaudiórum; et ómnium fidélium mentes dírige in viam salútis ætérnæ.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Et si tunc terminetur Officium, dicitur tantum Pater Noster secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Completorium

Incipit

℣. Jube, domne, benedícere.

Benedictio. Noctem quiétam et finem perféctum concédat nobis Dóminus omnípotens.

℟. Amen.

Lectio brevis

1 Pet 5:8-9

Fratres: Sóbrii estóte, et vigiláte: quia adversárius vester diábolus tamquam leo rúgiens círcuit, quærens quem dévoret: cui resístite fortes in fide.

℣. Tu autem, Dómine, miserére nobis.

℟. Deo grátias.

℣. Adjutórium nostrum ✠ in nómine Dómini.

℟. Qui fecit cælum et terram.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Joánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Joánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Convérte nos ✙︎ Deus, salutáris noster.

℟. Et avérte iram tuam a nobis.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {ex Psalterio secundum diem}

Ant. Voce mea. ‡

Psalmus 76(2-13) [1]

76:2 Voce mea ‡ ad Dóminum clamávi: * voce mea ad Deum, et inténdit mihi.

76:3 In die tribulatiónis meæ Deum exquisívi, mánibus meis nocte contra eum: * et non sum decéptus.

76:4 Rénuit consolári ánima mea, * memor fui Dei, et delectátus sum, et exercitátus sum: et defécit spíritus meus.

76:5 Anticipavérunt vigílias óculi mei: * turbátus sum, et non sum locútus.

76:6 Cogitávi dies antíquos: * et annos ætérnos in mente hábui.

76:7 Et meditátus sum nocte cum corde meo, * et exercitábar, et scopébam spíritum meum.

76:8 Numquid in ætérnum proíciet Deus: * aut non appónet ut complacítior sit adhuc?

76:9 Aut in finem misericórdiam suam abscíndet, * a generatióne in generatiónem?

76:10 Aut obliviscétur miseréri Deus? * aut continébit in ira sua misericórdias suas?

76:11 Et dixi: Nunc cœpi: * hæc mutátio déxteræ Excélsi.

76:12 Memor fui óperum Dómini: * quia memor ero ab inítio mirabílium tuórum.

76:13 Et meditábor in ómnibus opéribus tuis: * et in adinventiónibus tuis exercébor.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 76(14-21) [2]

76:14 Deus, in sancto via tua: quis Deus magnus sicut Deus noster? * tu es Deus qui facis mirabília.

76:15 Notam fecísti in pópulis virtútem tuam: * redemísti in brácchio tuo pópulum tuum, fílios Jacob et Joseph.

76:17 Vidérunt te aquæ, Deus, vidérunt te aquæ: * et timuérunt, et turbátæ sunt abýssi.

76:18 Multitúdo sónitus aquárum: * vocem dedérunt nubes.

76:18 Étenim sagíttæ tuæ tránseunt: * vox tonítrui tui in rota.

76:19 Illuxérunt coruscatiónes tuæ orbi terræ: * commóta est, et contrémuit terra.

76:20 In mari via tua, et sémitæ tuæ in aquis multis: * et vestígia tua non cognoscéntur.

76:21 Deduxísti sicut oves pópulum tuum, * in manu Móysi et Aaron.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 85 [3]

85:1 Inclína, Dómine, aurem tuam, et exáudi me: * quóniam inops, et pauper sum ego.

85:2 Custódi ánimam meam, quóniam sanctus sum: * salvum fac servum tuum, Deus meus, sperántem in te.

85:3 Miserére mei, Dómine, quóniam ad te clamávi tota die: * lætífica ánimam servi tui, quóniam ad te, Dómine, ánimam meam levávi.

85:5 Quóniam tu, Dómine, suávis, et mitis: * et multæ misericórdiæ ómnibus invocántibus te.

85:6 Áuribus pércipe, Dómine, oratiónem meam: * et inténde voci deprecatiónis meæ.

85:7 In die tribulatiónis meæ clamávi ad te: * quia exaudísti me.

85:8 Non est símilis tui in diis, Dómine: * et non est secúndum ópera tua.

85:9 Omnes gentes quascúmque fecísti, vénient, et adorábunt coram te, Dómine: * et glorificábunt nomen tuum.

85:10 Quóniam magnus es tu, et fáciens mirabília: * tu es Deus solus.

85:11 Deduc me, Dómine, in via tua, et ingrédiar in veritáte tua: * lætétur cor meum ut tímeat nomen tuum.

85:12 Confitébor tibi, Dómine, Deus meus, in toto corde meo, * et glorificábo nomen tuum in ætérnum:

85:13 Quia misericórdia tua magna est super me: * et eruísti ánimam meam ex inférno inferióri.

85:14 Deus, iníqui insurrexérunt super me, et synagóga poténtium quæsiérunt ánimam meam: * et non proposuérunt te in conspéctu suo.

85:15 Et tu, Dómine, Deus miserátor et miséricors, * pátiens, et multæ misericórdiæ, et verax,

85:16 Réspice in me, et miserére mei, * da impérium tuum púero tuo: et salvum fac fílium ancíllæ tuæ.

85:17 Fac mecum signum in bonum, ut vídeant qui odérunt me, et confundántur: * quóniam tu, Dómine, adjuvísti me, et consolátus es me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Voce mea ad Dóminum clamávi: neque obliviscétur miseréri Deus.

Hymnus

Te lucis ante términum,

Rerum Creátor, póscimus,

Ut pro tua cleméntia

Sis præsul et custódia.

Procul recédant sómnia,

Et nóctium phantásmata;

Hostémque nostrum cómprime,

Ne polluántur córpora.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Capitulum Responsorium Versus

Jer 14:9

Tu autem in nobis es, Dómine, et nomen sanctum tuum invocátum est super nos: ne derelínquas nos, Dómine, Deus noster.

℟. Deo grátias.

℟.br. In manus tuas, Dómine, * Comméndo spíritum meum.

℟. In manus tuas, Dómine, * Comméndo spíritum meum.

℣. Redemísti nos, Dómine, Deus veritátis.

℟. Comméndo spíritum meum.

℣. Glória Patri, et Fílio, * et Spirítui Sancto.

℟. In manus tuas, Dómine, * Comméndo spíritum meum.

℣. Custódi nos, Dómine, ut pupíllam óculi.

℟. Sub umbra alárum tuárum prótege nos.

Canticum: Nunc dimittis

Ant. Salva nos.

Canticum Simeonis

Luc. 2:29-32

2:29 Nunc dimíttis ✠ servum tuum, Dómine, * secúndum verbum tuum in pace:

2:30 Quia vidérunt óculi mei * salutáre tuum,

2:31 Quod parásti * ante fáciem ómnium populórum,

2:32 Lumen ad revelatiónem géntium, * et glóriam plebis tuæ Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salva nos, Dómine, vigilántes, custódi nos dormiéntes; ut vigilémus cum Christo, et requiescámus in pace.

Preces Dominicales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Vísita, quǽsumus, Dómine, habitatiónem istam, et omnes insídias inimíci ab ea longe repélle: Ángeli tui sancti hábitent in ea, qui nos in pace custódiant; et benedíctio tua sit super nos semper.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Benedictio. Benedícat et custódiat nos omnípotens et miséricors Dóminus, ✠ Pater, et Fílius, et Spíritus Sanctus.

℟. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Deinde dicitur secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Si post Completorium immediate sequatur Matutinum, tunc bis dicitur Pater noster, Ave Maria et Credo, pro fine videlicet Officii diei præcedentis, et pro initio Officii diei sequentis.

Ss. Joannis et Pauli Martyrum
Duplex
Tempora: Sabbato infra Hebdomadam V post Octavam Pentecostes

Ad Matutinum

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Dómine, lábia + mea apéries.

℟. Et os meum annuntiábit laudem tuam.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Invitatorium {Antiphona ex Commune aut Festo}

Ant. Regem Mártyrum Dóminum, * Veníte, adorémus.

Ant. Regem Mártyrum Dóminum, * Veníte, adorémus.

Veníte, exsultémus Dómino, jubilémus Deo, salutári nostro: præoccupémus fáciem ejus in confessióne, et in psalmis jubilémus ei.

Ant. Regem Mártyrum Dóminum, * Veníte, adorémus.

Quóniam Deus magnus Dóminus, et Rex magnus super omnes deos, quóniam non repéllet Dóminus plebem suam: quia in manu ejus sunt omnes fines terræ, et altitúdines móntium ipse cónspicit.

Ant. Veníte, adorémus.

Quóniam ipsíus est mare, et ipse fecit illud, et áridam fundavérunt manus ejus (genuflectitur) veníte, adorémus, et procidámus ante Deum: plorémus coram Dómino, qui fecit nos, quia ipse est Dóminus, Deus noster; nos autem pópulus ejus, et oves páscuæ ejus.

Ant. Regem Mártyrum Dóminum, * Veníte, adorémus.

Hódie, si vocem ejus audiéritis, nolíte obduráre corda vestra, sicut in exacerbatióne secúndum diem tentatiónis in desérto: ubi tentavérunt me patres vestri, probavérunt et vidérunt ópera mea.

Ant. Veníte, adorémus.

Quadragínta annis próximus fui generatióni huic, et dixi: Semper hi errant corde, ipsi vero non cognovérunt vias meas: quibus jurávi in ira mea: Si introíbunt in réquiem meam.

Ant. Regem Mártyrum Dóminum, * Veníte, adorémus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Veníte, adorémus.

Ant. Regem Mártyrum Dóminum, * Veníte, adorémus.

Hymnus {ex Commune aut Festo}

Christo profúsum sánguinem,

Et Mártyrum victórias,

Dignámque cælo láuream

Lætis sequámur vócibus.

Terróre victo sǽculi,

Pœnísque spretis córporis,

Mortis sacræ compéndio

Vitam beátam póssident.

Tradúntur igni Mártyres,

Et bestiárum déntibus;

Armáta sævit úngulis

Tortóris insáni manus.

Nudáta pendent víscera,

Sanguis sacrátus fúnditur;

Sed pérmanent immóbiles,

Vitæ perénnis grátia.

Te nunc, Redémptor, quǽsumus,

Ut mártyrum consórtio

Jungas precántes sérvulos

In sempitérna sǽcula.

Amen.

Psalmi cum lectionibus {Antiphonæ ex Psalterio secundum tempora}

Nocturnus I.

Ant. Memor fuit in sǽculum * testaménti sui Dóminus Deus noster.

Psalmus 104(1-15) [1]

104:1 Confitémini Dómino, et invocáte nomen ejus: * annuntiáte inter gentes ópera ejus.

104:2 Cantáte ei, et psállite ei: * narráte ómnia mirabília ejus.

104:3 Laudámini in nómine sancto ejus: * lætétur cor quæréntium Dóminum.

104:4 Quǽrite Dóminum, et confirmámini: * quǽrite fáciem ejus semper.

104:5 Mementóte mirabílium ejus, quæ fecit: * prodígia ejus, et judícia oris ejus.

104:6 Semen Ábraham, servi ejus: * fílii Jacob, elécti ejus.

104:7 Ipse Dóminus Deus noster: * in univérsa terra judícia ejus.

104:8 Memor fuit in sǽculum testaménti sui: * verbi, quod mandávit in mille generatiónes:

104:9 Quod dispósuit ad Ábraham: * et juraménti sui ad Isaac:

104:10 Et státuit illud Jacob in præcéptum: * et Israël in testaméntum ætérnum:

104:11 Dicens: Tibi dabo terram Chánaan, * funículum hereditátis vestræ.

104:12 Cum essent número brevi, * paucíssimi et íncolæ ejus:

104:13 Et pertransiérunt de gente in gentem, * et de regno ad pópulum álterum.

104:14 Non relíquit hóminem nocére eis: * et corrípuit pro eis reges.

104:15 Nolíte tángere christos meos: * et in prophétis meis nolíte malignári.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Memor fuit in sǽculum testaménti sui Dóminus Deus noster.

Ant. Auxit Dóminus * pópulum suum: et firmávit eum super inimícos ejus.

Psalmus 104(16-27) [2]

104:16 Et vocávit famem super terram: * et omne firmaméntum panis contrívit.

104:17 Misit ante eos virum: * in servum venúmdatus est Joseph.

104:18 Humiliavérunt in compédibus pedes ejus, ferrum pertránsiit ánimam ejus * donec veníret verbum ejus.

104:19 Elóquium Dómini inflammávit eum: * misit rex, et solvit eum; princeps populórum, et dimísit eum.

104:21 Constítuit eum dóminum domus suæ: * et príncipem omnis possessiónis suæ:

104:22 Ut erudíret príncipes ejus sicut semetípsum: * et senes ejus prudéntiam docéret.

104:23 Et intrávit Israël in Ægýptum: * et Jacob áccola fuit in terra Cham.

104:24 Et auxit pópulum suum veheménter: * et firmávit eum super inimícos ejus.

104:25 Convértit cor eórum ut odírent pópulum ejus: * et dolum fácerent in servos ejus.

104:26 Misit Móysen, servum suum: * Aaron, quem elégit ipsum.

104:27 Pósuit in eis verba signórum suórum: * et prodigiórum in terra Cham.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Auxit Dóminus pópulum suum: et firmávit eum super inimícos ejus.

Ant. Edúxit Deus * pópulum suum in exsultatióne, et eléctos suos in lætítia.

Psalmus 104(28-45) [3]

104:28 Misit ténebras, et obscurávit: * et non exacerbávit sermónes suos.

104:29 Convértit aquas eórum in sánguinem: * et occídit pisces eórum.

104:30 Édidit terra eórum ranas: * in penetrálibus regum ipsórum.

104:31 Dixit, et venit cœnomyía: * et cínifes in ómnibus fínibus eórum.

104:32 Pósuit plúvias eórum grándinem: * ignem comburéntem in terra ipsórum.

104:33 Et percússit víneas eórum, et ficúlneas eórum: * et contrívit lignum fínium eórum.

104:34 Dixit, et venit locústa, et bruchus, * cujus non erat númerus:

104:35 Et comédit omne fænum in terra eórum: * et comédit omnem fructum terræ eórum.

104:36 Et percússit omne primogénitum in terra eórum: * primítias omnis labóris eórum.

104:37 Et edúxit eos cum argénto et auro: * et non erat in tríbubus eórum infírmus.

104:38 Lætáta est Ægýptus in profectióne eórum: * quia incúbuit timor eórum super eos.

104:39 Expándit nubem in protectiónem eórum: * et ignem ut lucéret eis per noctem.

104:40 Petiérunt, et venit cotúrnix: * et pane cæli saturávit eos.

104:41 Dirúpit petram et fluxérunt aquæ: * abiérunt in sicco flúmina;

104:42 Quóniam memor fuit verbi sancti sui: * quod hábuit ad Ábraham, púerum suum.

104:43 Et edúxit pópulum suum in exsultatióne, * et eléctos suos in lætítia.

104:44 Et dedit illis regiónes géntium: * et labóres populórum possedérunt:

104:45 Ut custódiant justificatiónes ejus, * et legem ejus requírant.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Edúxit Deus pópulum suum in exsultatióne, et eléctos suos in lætítia.

℣. Memor fuit Dóminus verbi sancti sui.

℟. Quod locútus est ad Ábraham, púerum suum.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Exáudi, Dómine Jesu Christe, preces servórum tuórum, et miserére nobis: Qui cum Patre et Spíritu Sancto vivis et regnas in sǽcula sæculórum.

℟. Amen.

℣. Jube, domne, benedícere.

Benedictio. Benedictióne perpétua benedícat nos Pater ætérnus.

℟. Amen.

Lectio 1

De libro secúndo Regum

2 Reg 11:1-4

1 Factum est autem, verténte anno, eo témpore quo solent reges ad bella procédere, misit David Joab, et servos suos cum eo, et univérsum Israël, et vastavérunt fílios Ammon, et obsedérunt Rabba; David autem remánsit in Jerúsalem.

2 Dum hæc ageréntur, áccidit ut súrgeret David de strato suo post merídiem et deambuláret in solário domus régiæ: vidítque mulíerem se lavántem ex advérso super solárium suum; erat autem múlier pulchra valde.

3 Misit ergo rex, et requisívit quæ esset múlier; nuntiatúmque est ei, quod ipsa esset Bethsabée fília Elíam, uxor Uríæ Hethǽi.

4 Missis ítaque David núntiis, tulit eam.

℣. Tu autem, Dómine, miserére nobis.

℟. Deo grátias.

℟. Peccávi super númerum arénæ maris, et multiplicáta sunt peccáta mea: et non sum dignus vidére altitúdinem cæli præ multitúdine iniquitátis meæ: quóniam irritávi iram tuam,

* Et malum coram te feci.

℣. Quóniam iniquitátem meam ego cognósco: et delíctum meum contra me est semper, quia tibi soli peccávi.

℟. Et malum coram te feci.

℣. Jube, domne, benedícere.

Benedictio. Unigénitus Dei Fílius nos benedícere et adjuváre dignétur.

℟. Amen.

Lectio 2

2 Reg 11:5-11

5 Et revérsa est in domum suam, concépto fœtu. Mitténsque nuntiávit David et ait: Concépi.

6 Misit autem David ad Joab dicens: Mitte ad me Uríam Hethǽum. Misítque Joab Uríam ad David.

7 Et venit Urías ad David. Quæsivítque David quam recte ágeret Joab et pópulus, et quómodo administrarétur bellum.

8 Et dixit David ad Uríam: Vade in domum tuam et lava pedes tuos. Et egréssus est Urías de domo regis, secutúsque est eum cibus régius.

9 Dormívit autem Urías ante portam domus régiæ cum áliis servis dómini sui, et non descéndit ad domum suam.

10 Nuntiatúmque est David a dicéntibus: Non ivit Urías in domum suam. Et ait David ad Uríam: Numquid non de via venísti? quare non descendísti in domum tuam?

11 Et ait Urías ad David: Arca Dei et Israël et Juda hábitant in papiliónibus, et dóminus meus Joab et servi dómini mei super fáciem terræ manent; et ego ingrédiar domum meam, ut cómedam et bibam, et dórmiam cum uxóre mea? Per salútem tuam et per salútem ánimæ tuæ non fáciam rem hanc.

℣. Tu autem, Dómine, miserére nobis.

℟. Deo grátias.

℟. Exaudísti, Dómine, oratiónem servi tui, ut ædificárem templum nómini tuo:

* Bénedic et sanctífica domum istam in sempitérnum, Deus Israël.

℣. Dómine, qui custódis pactum cum servis tuis, qui ámbulant coram te in toto corde suo.

℟. Bénedic et sanctífica domum istam in sempitérnum, Deus Israël.

℣. Jube, domne, benedícere.

Benedictio. Spíritus Sancti grátia illúminet sensus et corda nostra.

℟. Amen.

Lectio 3

2 Reg 11:12-17

12 Ait ergo David ad Uríam: Mane hic étiam hódie, et cras dimíttam te. Mansit Urías in Jerúsalem in die illa et áltera.

13 Et vocávit eum David ut coméderet coram se et bíberet et inebriávit eum; qui egréssus véspere dormívit in strato suo cum servis dómini sui, et in domum suam non descéndit.

14 Factum est ergo mane, et scripsit David epístolam ad Joab: misítque per manum Uríæ,

15 Scribens in epístola: Pónite Uríam ex advérso belli, ubi fortíssimum est prǽlium, et derelínquite eum ut percússus intéreat.

16 Igitur cum Joab obsidéret urbem, pósuit Uríam in loco ubi sciébat viros esse fortíssimos.

17 Egressíque viri de civitáte bellábant advérsum Joab, et cecidérunt de pópulo servórum David, et mórtuus est étiam Urías Hethǽus.

℣. Tu autem, Dómine, miserére nobis.

℟. Deo grátias.

℟. Audi, Dómine, hymnum et oratiónem, quam servus tuus orat coram te hódie, ut sint óculi tui apérti, et aures tuæ inténtæ,

* Super domum istam die ac nocte.

℣. Réspice, Dómine, de sanctuário tuo, et de excélso cælórum habitáculo.

℟. Super domum istam die ac nocte.

℣. Glória Patri, et Fílio, * et Spirítui Sancto.

℟. Super domum istam die ac nocte.

Nocturnus II.

Ant. Salvávit eos Dóminus * propter nomen suum.

Psalmus 105(1-15) [4]

105:1 Confitémini Dómino, quóniam bonus: * quóniam in sǽculum misericórdia ejus.

105:2 Quis loquétur poténtias Dómini, * audítas fáciet omnes laudes ejus?

105:3 Beáti, qui custódiunt judícium, * et fáciunt justítiam in omni témpore.

105:4 Meménto nostri, Dómine, in beneplácito pópuli tui: * vísita nos in salutári tuo:

105:5 Ad vidéndum in bonitáte electórum tuórum, ad lætándum in lætítia gentis tuæ: * ut laudéris cum hereditáte tua.

105:6 Peccávimus cum pátribus nostris: * injúste égimus, iniquitátem fécimus.

105:7 Patres nostri in Ægýpto non intellexérunt mirabília tua: * non fuérunt mémores multitúdinis misericórdiæ tuæ.

105:7 Et irritavérunt ascendéntes in mare, * Mare Rubrum.

105:8 Et salvávit eos propter nomen suum: * ut notam fáceret poténtiam suam.

105:9 Et incrépuit Mare Rubrum, et exsiccátum est, * et dedúxit eos in abýssis sicut in desérto.

105:10 Et salvávit eos de manu odiéntium: * et redémit eos de manu inimíci.

105:11 Et opéruit aqua tribulántes eos: * unus ex eis non remánsit.

105:12 Et credidérunt verbis ejus: * et laudavérunt laudem ejus.

105:13 Cito fecérunt, oblíti sunt óperum ejus: * et non sustinuérunt consílium ejus.

105:14 Et concupiérunt concupiscéntiam in desérto: * et tentavérunt Deum in inaquóso.

105:15 Et dedit eis petitiónem ipsórum: * et misit saturitátem in ánimas eórum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salvávit eos Dóminus propter nomen suum.

Ant. Oblíti sunt Deum * qui salvávit eos.

Psalmus 105(16-31) [5]

105:16 Et irritavérunt Móysen in castris: * Aaron, sanctum Dómini.

105:17 Apérta est terra, et deglutívit Dathan: * et opéruit super congregatiónem Abíron.

105:18 Et exársit ignis in synagóga eórum * flamma combússit peccatóres.

105:19 Et fecérunt vítulum in Horeb * et adoravérunt scúlptile.

105:20 Et mutavérunt glóriam suam * in similitúdinem vítuli comedéntis fænum.

105:21 Oblíti sunt Deum, qui salvávit eos, * qui fecit magnália in Ægýpto, mirabília in terra Cham: terribília in Mari Rubro.

105:23 Et dixit ut dispérderet eos: * si non Móyses, eléctus ejus, stetísset in confractióne in conspéctu ejus:

105:24 Ut avérteret iram ejus ne dispérderet eos: * et pro níhilo habuérunt terram desiderábilem:

105:25 Non credidérunt verbo ejus, et murmuravérunt in tabernáculis suis: * non exaudiérunt vocem Dómini.

105:26 Et elevávit manum suam super eos: * ut prostérneret eos in desérto:

105:27 Et ut deíceret semen eórum in natiónibus: * et dispérgeret eos in regiónibus.

105:28 Et initiáti sunt Beélphegor: * et comedérunt sacrifícia mortuórum.

105:29 Et irritavérunt eum in adinventiónibus suis: * et multiplicáta est in eis ruína.

105:30 Et stetit Phínees, et placávit: * et cessávit quassátio.

105:31 Et reputátum est ei in justítiam: * in generatiónem et generatiónem usque in sempitérnum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Oblíti sunt Deum qui salvávit eos.

Ant. Cum tribularéntur * vidit Dóminus: et audívit oratiónem eórum.

Psalmus 105(32-48) [6]

105:32 Et irritavérunt eum ad aquas contradictiónis: * et vexátus est Móyses propter eos: quia exacerbavérunt spíritum ejus.

105:33 Et distínxit in lábiis suis: * non disperdidérunt gentes, quas dixit Dóminus illis.

105:35 Et commísti sunt inter gentes, et didicérunt ópera eórum: et serviérunt sculptílibus eórum: * et factum est illis in scándalum.

105:37 Et immolavérunt fílios suos, * et fílias suas dæmóniis.

105:38 Et effudérunt sánguinem innocéntem: * sánguinem filiórum suórum et filiárum suárum, quas sacrificavérunt sculptílibus Chánaan.

105:39 Et infécta est terra in sanguínibus, et contamináta est in opéribus eórum: * et fornicáti sunt in adinventiónibus suis.

105:40 Et irátus est furóre Dóminus in pópulum suum: * et abominátus est hereditátem suam.

105:41 Et trádidit eos in manus géntium: * et domináti sunt eórum qui odérunt eos.

105:42 Et tribulavérunt eos inimíci eórum, et humiliáti sunt sub mánibus eórum: * sæpe liberávit eos.

105:43 Ipsi autem exacerbavérunt eum in consílio suo: * et humiliáti sunt in iniquitátibus suis.

105:44 Et vidit, cum tribularéntur: * et audívit oratiónem eórum.

105:45 Et memor fuit testaménti sui: * et pœnítuit eum secúndum multitúdinem misericórdiæ suæ.

105:46 Et dedit eos in misericórdias * in conspéctu ómnium qui céperant eos.

105:47 Salvos nos fac, Dómine, Deus noster: * et cóngrega nos de natiónibus:

105:47 Ut confiteámur nómini sancto tuo: * et gloriémur in laude tua.

105:48 Benedíctus Dóminus, Deus Israël, a sǽculo et usque in sǽculum: * et dicet omnis pópulus: Fiat, fiat.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Cum tribularéntur vidit Dóminus: et audívit oratiónem eórum.

℣. Salvos nos fac, Dómine, Deus noster.

℟. Ut confiteámur nómini sancto tuo.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Ipsíus píetas et misericórdia nos ádjuvet, qui cum Patre et Spíritu Sancto vivit et regnat in sǽcula sæculórum.

℟. Amen.

℣. Jube, domne, benedícere.

Benedictio. Deus Pater omnípotens sit nobis propítius et clemens.

℟. Amen.

Lectio 4

Joánnes et Paulus fratres Románi, cum facultátibus a Constántia Constantíni fília, cui pie fidelitérque servíerant, sibi relíctis, Christi páuperes álerent; a Juliáno Apóstata in númerum familiárium suórum invitáti, líbere negavérunt se apud eum esse velle, qui a Jesu Christo defecísset. Quibus ille ad deliberándum decem dies præfínit ut nisi ad eam diem ei adhærére et Jovi sacrificáre constitúerint, sibi moriéndum esse certo sciant.

℣. Tu autem, Dómine, miserére nobis.

℟. Deo grátias.

℟. Isti sunt duo viri misericórdiæ, qui assístunt ante Dóminum,

* Dominatórem univérsæ terræ.

℣. Isti sunt duæ olívæ, et duo candelábra lucéntia ante Dóminum.

℟. Dominatórem univérsæ terræ.

℣. Jube, domne, benedícere.

Benedictio. Christus perpétuæ det nobis gáudia vitæ.

℟. Amen.

Lectio 5

Illi intra id tempus réliqua sua bona distribuérunt paupéribus, quo expeditióres ad Dóminum migráre possent, et plures juvárent, a quibus in ætérna tabernácula reciperéntur. Die décima Terentiánus prætóriæ cohórtis præféctus, ad eos missus cum alláta Jovis effígie ut eam veneraréntur, imperatóris mandátum eis expónit, ut nisi Jovi cultum adhíbeant, moriántur. Qui, ut erant orántes respondérunt, se pro Christi fide, quem Deum mente et ore venerabántur, non dubitánter mortem subitúros.

℣. Tu autem, Dómine, miserére nobis.

℟. Deo grátias.

℟. Vidi conjúnctos viros, habéntes spléndidas vestes, et Angelus Dómini locútus est ad me, dicens:

* Isti sunt viri sancti facti amíci Dei.

℣. Vidi Angelum Dei fortem, volántem per médium cælum, voce magna clamántem et dicéntem.

℟. Isti sunt viri sancti facti amíci Dei.

℣. Jube, domne, benedícere.

Benedictio. Ignem sui amóris accéndat Deus in córdibus nostris.

℟. Amen.

Lectio 6

At Terentiánus véritus, ne, si públice interficeréntur, pópulus commoverétur; domi, ubi tunc erant, abscíssis eórum capítibus, sexto Kaléndas Júlii secréto eos sepeliéndos curávit; rumorémque sparsit, Joánnem et Paulum in exsílium ejéctos esse. Verum eórum mors a spirítibus immúndis, qui multórum córpora vexábant, pervulgáta est; in quibus Terentiáni fílius, et ipse oppréssus a dǽmone, ad sepúlcrum Mártyrum perdúctus liberátus est. Quo miráculo et is in Christum crédidit, et ejus pater Terentiánus; a quo étiam horum beatórum Mártyrum vita scripta esse dícitur.

℣. Tu autem, Dómine, miserére nobis.

℟. Deo grátias.

℟. Tamquam aurum in fornáce probávit eléctos Dóminus, et quasi holocáusti hóstiam accépit illos: et in témpore erit respéctus illórum:

* Quóniam donum et pax est eléctis Dei.

℣. Qui confídunt in illum, intélligent veritátem, et fidéles in dilectióne acquiéscent illi.

℟. Quóniam donum et pax est eléctis Dei.

℣. Glória Patri, et Fílio, * et Spirítui Sancto.

℟. Quóniam donum et pax est eléctis Dei.

Nocturnus III.

Ant. Clamavérunt ad Dóminum * et de necessitátibus eórum liberávit eos.

Psalmus 106(1-14) [7]

106:1 Confitémini Dómino quóniam bonus: * quóniam in sǽculum misericórdia ejus.

106:2 Dicant qui redémpti sunt a Dómino, quos redémit de manu inimíci: * et de regiónibus congregávit eos:

106:3 A solis ortu, et occásu: * ab aquilóne, et mari.

106:4 Erravérunt in solitúdine in inaquóso: * viam civitátis habitáculi non invenérunt.

106:5 Esuriéntes, et sitiéntes: * ánima eórum in ipsis defécit.

106:6 Et clamavérunt ad Dóminum cum tribularéntur: * et de necessitátibus eórum erípuit eos.

106:7 Et dedúxit eos in viam rectam: * ut irent in civitátem habitatiónis.

106:8 Confiteántur Dómino misericórdiæ ejus: * et mirabília ejus fíliis hóminum.

106:9 Quia satiávit ánimam inánem: * et ánimam esuriéntem satiávit bonis.

106:10 Sedéntes in ténebris, et umbra mortis: * vinctos in mendicitáte et ferro.

106:11 Quia exacerbavérunt elóquia Dei: * et consílium Altíssimi irritavérunt.

106:12 Et humiliátum est in labóribus cor eórum: * infirmáti sunt, nec fuit qui adjuváret.

106:13 Et clamavérunt ad Dóminum cum tribularéntur: * et de necessitátibus eórum liberávit eos.

106:14 Et edúxit eos de ténebris, et umbra mortis: * et víncula eórum disrúpit.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Clamavérunt ad Dóminum et de necessitátibus eórum liberávit eos.

Ant. Ipsi vidérunt * ópera Dei et mirabília ejus.

Psalmus 106(15-30) [8]

106:15 Confiteántur Dómino misericórdiæ ejus: * et mirabília ejus fíliis hóminum.

106:16 Quia contrívit portas ǽreas: * et vectes férreos confrégit.

106:17 Suscépit eos de via iniquitátis eórum: * propter injustítias enim suas humiliáti sunt.

106:18 Omnem escam abomináta est ánima eórum: * et appropinquavérunt usque ad portas mortis.

106:19 Et clamavérunt ad Dóminum cum tribularéntur: * et de necessitátibus eórum liberávit eos.

106:20 Misit verbum suum, et sanávit eos: * et erípuit eos de interitiónibus eórum.

106:21 Confiteántur Dómino misericórdiæ ejus: * et mirabília ejus fíliis hóminum.

106:22 Et sacríficent sacrifícium laudis: * et annúntient ópera ejus in exsultatióne.

106:23 Qui descéndunt mare in návibus, * faciéntes operatiónem in aquis multis.

106:24 Ipsi vidérunt ópera Dómini, * et mirabília ejus in profúndo.

106:25 Dixit, et stetit spíritus procéllæ: * et exaltáti sunt fluctus ejus.

106:26 Ascéndunt usque ad cælos, et descéndunt usque ad abýssos: * ánima eórum in malis tabescébat.

106:27 Turbáti sunt, et moti sunt sicut ébrius: * et omnis sapiéntia eórum devoráta est.

106:28 Et clamavérunt ad Dóminum cum tribularéntur: * et de necessitátibus eórum edúxit eos.

106:29 Et státuit procéllam ejus in auram: * et siluérunt fluctus ejus.

106:30 Et lætáti sunt quia siluérunt: * et dedúxit eos in portum voluntátis eórum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ipsi vidérunt ópera Dei et mirabília ejus.

Ant. Vidébunt recti * et lætabúntur, et intéllegent misericórdias Dómini.

Psalmus 106(31-43) [9]

106:31 Confiteántur Dómino misericórdiæ ejus: * et mirabília ejus fíliis hóminum.

106:32 Et exáltent eum in ecclésia plebis: * et in cáthedra seniórum laudent eum.

106:33 Pósuit flúmina in desértum: * et éxitus aquárum in sitim.

106:34 Terram fructíferam in salsúginem: * a malítia inhabitántium in ea.

106:35 Pósuit desértum in stagna aquárum: * et terram sine aqua in éxitus aquárum.

106:36 Et collocávit illic esuriéntes: * et constituérunt civitátem habitatiónis.

106:37 Et seminavérunt agros, et plantavérunt víneas: * et fecérunt fructum nativitátis.

106:38 Et benedíxit eis, et multiplicáti sunt nimis: * et juménta eórum non minorávit.

106:39 Et pauci facti sunt: * et vexáti sunt a tribulatióne malórum, et dolóre.

106:40 Effúsa est contémptio super príncipes: * et erráre fecit eos in ínvio, et non in via.

106:41 Et adjúvit páuperem de inópia: * et pósuit sicut oves famílias.

106:42 Vidébunt recti, et lætabúntur: * et omnis iníquitas oppilábit os suum.

106:43 Quis sápiens et custódiet hæc? * et intélleget misericórdias Dómini.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Vidébunt recti et lætabúntur, et intéllegent misericórdias Dómini.

℣. Exáltent Dóminum in ecclésia plebis.

℟. Et in cáthedra seniórum laudent eum.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. A vínculis peccatórum nostrórum absólvat nos omnípotens et miséricors Dóminus.

℟. Amen.

℣. Jube, domne, benedícere.

Benedictio. Evangélica léctio sit nobis salus et protéctio.

℟. Amen.

Lectio 7

Léctio sancti Evangélii secúndum Lucam

Luc 12:1-8

In illo témpore: Dixit Jesus discípulis suis: Atténdite a fermento pharisæórum, quod est hypócrisis. Et réliqua.

Homilía sancti Bedæ Venerábilis Presbýteri

Lib. 4 in Lucam, cap. 12

De hoc ferménto Apóstolus præcépit: Itáque epulémur, non in ferménto véteri, neque in ferménto malítiæ et nequítiæ, sed in ázymis sinceritátis et veritátis. Nam, sicut módicum ferméntum totam farínæ, cui injícitur, massam corrúmpit, universámque mox conspersiónem suo sapóre commáculat; sic nimírum simulátio, cujus semel ánimum imbúerit, tota virtútum sinceritáte et veritáte fraudábit. Est ergo sensus: Atténdite ne æmulémini simulatóres; quia véniet profécto tempus, in quo et vestra virtus ómnibus, et eórum revelétur hypócrisis.

℣. Tu autem, Dómine, miserére nobis.

℟. Deo grátias.

℟. Propter testaméntum Dómini, et leges patérnas, Sancti Dei perstitérunt in amóre fraternitátis:

* Quia unus fuit semper spíritus in eis, et una fides.

℣. Ecce quam bonum et quam jucúndum habitáre fratres in unum.

℟. Quia unus fuit semper spíritus in eis, et una fides.

℣. Jube, domne, benedícere.

Benedictio. Quorum festum cólimus, ipsi intercédant pro nobis ad Dóminum.

℟. Amen.

Lectio 8

Verum quod séquitur: Quóniam quæ in ténebris dixístis, in lúmine dicéntur; non solum in futúro, quando cuncta córdium abscóndita proferéntur ad lucem, sed et in præsénti témpore potest congruénter áccipi. Quóniam quæ inter ténebras quondam pressurárum carcerúmque umbras vel locúti vel passi sunt Apóstoli; nunc, clarificáta per orbem Ecclésia, lectis eórum áctibus, públice prædicántur. Ne terreámini ab his qui occídunt corpus. Si persecutóres Sanctórum, occísis corpóribus, non habent ámplius quid contra illos agant: ergo supervácua furunt insánia, qui mórtua Mártyrum membra, feris avibúsque discerpénda projíciunt, cum nequáquam omnipoténtiæ Dei, quin ea resuscitándo vivíficet, obsístere possint.

℣. Tu autem, Dómine, miserére nobis.

℟. Deo grátias.

℟. Hæc est vera fratérnitas, quæ numquam pótuit violári certámine: qui effúso sánguine secúti sunt Dóminum:

* Contemnéntes aulam régiam, pervenérunt ad regna cæléstia.

℣. Ecce quam bonum et quam jucúndum habitáre fratres in unum.

℟. Contemnéntes aulam régiam, pervenérunt ad regna cæléstia.

℣. Glória Patri, et Fílio, * et Spirítui Sancto.

℟. Contemnéntes aulam régiam, pervenérunt ad regna cæléstia.

℣. Jube, domne, benedícere.

Benedictio. Ad societátem cívium supernórum perdúcat nos Rex Angelórum.

℟. Amen.

Lectio 9

Duo autem sunt génera persecutórum: unum palam sæviéntium, álterum ficte fraudulentérque blandiéntium. Contra utrúmque nos muníre atque institúere volens Salvátor, et supra ab hypócrisi pharisæórum atténdere, et hic a carníficum cæde prǽcipit non timére; quia vidélicet, post mortem nec horum crudélitas nec illórum váleat simulátio duráre. Nonne quinque pásseres véneunt dipóndio? Si minutíssima, inquit, animália, et quæ quólibet per aëra ferúntur volatília, Deus oblivísci non potest; vos, qui ad imáginem facti estis Creatóris, non debétis terréri ab his qui occídunt corpus; quia, qui irrationabília animália gubérnat, rationabília curáre non désinit.

℣. Tu autem, Dómine, miserére nobis.

℟. Deo grátias.

Te Deum

Te Deum laudámus: * te Dóminum confitémur.

Te ætérnum Patrem * omnis terra venerátur.

Tibi omnes Ángeli, * tibi Cæli, et univérsæ Potestátes:

Tibi Chérubim et Séraphim * incessábili voce proclámant:

Fit reverentia Sanctus, Sanctus, Sanctus * Dóminus Deus Sábaoth.

Pleni sunt cæli et terra * majestátis glóriæ tuæ.

Te gloriósus * Apostolórum chorus,

Te Prophetárum * laudábilis númerus,

Te Mártyrum candidátus * laudat exércitus.

Te per orbem terrárum * sancta confitétur Ecclésia,

Patrem * imménsæ majestátis;

Venerándum tuum verum * et únicum Fílium;

Sanctum quoque * Paráclitum Spíritum.

Tu Rex glóriæ, * Christe.

Tu Patris * sempitérnus es Fílius.

Fit reverentia Tu, ad liberándum susceptúrus hóminem: * non horruísti Vírginis úterum.

Tu, devícto mortis acúleo, * aperuísti credéntibus regna cælórum.

Tu ad déxteram Dei sedes, * in glória Patris.

Judex créderis * esse ventúrus.

Sequens versus dicitur flexis genibus Te ergo quǽsumus, tuis fámulis súbveni, * quos pretióso sánguine redemísti.

Ætérna fac cum Sanctis tuis * in glória numerári.

Salvum fac pópulum tuum, Dómine, * et bénedic hereditáti tuæ.

Et rege eos, * et extólle illos usque in ætérnum.

Per síngulos dies * benedícimus te.

Fit reverentia, secundum consuetudinem Et laudámus nomen tuum in sǽculum, * et in sǽculum sǽculi.

Dignáre, Dómine, die isto * sine peccáto nos custodíre.

Miserére nostri, Dómine, * miserére nostri.

Fiat misericórdia tua, Dómine, super nos, * quemádmodum sperávimus in te.

In te, Dómine, sperávi: * non confúndar in ætérnum.

Reliqua omittuntur, nisi separandæ sint.

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Quǽsumus, omnípotens Deus: ut nos gemináta lætítia hodiérnæ festivitátis excípiat, quæ de beatórum Joánnis et Pauli glorificatióne procédit; quos éadem fides et pássio vere fecit esse germános.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Laudes

Incipit

Si Matutinum a Laudibus separatur, tunc dicitur secreto:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Secus absolute incipiuntur, ut sequitur:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Proprio Sanctorum}

Ant. Paulus et Joánnes * dixérunt Juliáno: Nos unum Deum cólimus, qui fecit cælum et terram.

Psalmus 92 [1]

92:1 Dóminus regnávit, decórem indútus est: * indútus est Dóminus fortitúdinem, et præcínxit se.

92:1 Étenim firmávit orbem terræ, * qui non commovébitur.

92:2 Paráta sedes tua ex tunc: * a sǽculo tu es.

92:3 Elevavérunt flúmina, Dómine: * elevavérunt flúmina vocem suam.

92:3 Elevavérunt flúmina fluctus suos, * a vócibus aquárum multárum.

92:4 Mirábiles elatiónes maris: * mirábilis in altis Dóminus.

92:5 Testimónia tua credibília facta sunt nimis: * domum tuam decet sanctitúdo, Dómine, in longitúdinem diérum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Paulus et Joánnes dixérunt Juliáno: Nos unum Deum cólimus, qui fecit cælum et terram.

Ant. Paulus et Joánnes * dixérunt Terentiáno: Si tuus dóminus est Juliánus, habéto pacem cum illo: nobis álius non est, nisi Dóminus Jesus Christus.

Psalmus 99 [2]

99:2 Jubiláte Deo, omnis terra: * servíte Dómino in lætítia.

99:2 Introíte in conspéctu ejus, * in exsultatióne.

99:3 Scitóte quóniam Dóminus ipse est Deus: * ipse fecit nos, et non ipsi nos.

99:3 Pópulus ejus, et oves páscuæ ejus: † introíte portas ejus in confessióne, * átria ejus in hymnis: confitémini illi.

99:4 Laudáte nomen ejus: quóniam suávis est Dóminus, † in ætérnum misericórdia ejus, * et usque in generatiónem et generatiónem véritas ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Paulus et Joánnes dixérunt Terentiáno: Si tuus dóminus est Juliánus, habéto pacem cum illo: nobis álius non est, nisi Dóminus Jesus Christus.

Ant. Joánnes et Paulus, * agnoscéntes tyránnidem Juliáni, facultátes suas paupéribus erogáre cœpérunt.

Psalmus 62 [3]

62:2 Deus, Deus meus, * ad te de luce vígilo.

62:2 Sitívit in te ánima mea, * quam multiplíciter tibi caro mea.

62:3 In terra desérta, et ínvia, et inaquósa: † sic in sancto appárui tibi, * ut vidérem virtútem tuam, et glóriam tuam.

62:4 Quóniam mélior est misericórdia tua super vitas: * lábia mea laudábunt te.

62:5 Sic benedícam te in vita mea: * et in nómine tuo levábo manus meas.

62:6 Sicut ádipe et pinguédine repleátur ánima mea: * et lábiis exsultatiónis laudábit os meum.

62:7 Si memor fui tui super stratum meum, † in matutínis meditábor in te: * quia fuísti adjútor meus.

62:8 Et in velaménto alárum tuárum exsultábo, † adhǽsit ánima mea post te: * me suscépit déxtera tua.

62:10 Ipsi vero in vanum quæsiérunt ánimam meam, † introíbunt in inferióra terræ: * tradéntur in manus gládii, partes vúlpium erunt.

62:12 Rex vero lætábitur in Deo, † laudabúntur omnes qui jurant in eo: * quia obstrúctum est os loquéntium iníqua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Joánnes et Paulus, agnoscéntes tyránnidem Juliáni, facultátes suas paupéribus erogáre cœpérunt.

Ant. Sancti spíritus * et ánimæ justórum, hymnum dícite Deo, allelúja.

Canticum Trium Puerorum [4]

Dan 3:57-88,56

3:57 Benedícite, ómnia ópera Dómini, Dómino: * laudáte et superexaltáte eum in sǽcula.

3:58 Benedícite, Ángeli Dómini, Dómino: * benedícite, cæli, Dómino.

3:59 Benedícite, aquæ omnes, quæ super cælos sunt, Dómino: * benedícite, omnes virtútes Dómini, Dómino.

3:60 Benedícite, sol et luna, Dómino: * benedícite, stellæ cæli, Dómino.

3:61 Benedícite, omnis imber et ros, Dómino: * benedícite, omnes spíritus Dei, Dómino.

3:62 Benedícite, ignis et æstus, Dómino: * benedícite, frigus et æstus, Dómino.

3:63 Benedícite, rores et pruína, Dómino: * benedícite, gelu et frigus, Dómino.

3:64 Benedícite, glácies et nives, Dómino: * benedícite, noctes et dies, Dómino.

3:65 Benedícite, lux et ténebræ, Dómino: * benedícite, fúlgura et nubes, Dómino.

3:66 Benedícat terra Dóminum: * laudet et superexáltet eum in sǽcula.

3:67 Benedícite, montes et colles, Dómino: * benedícite, univérsa germinántia in terra, Dómino.

3:68 Benedícite, fontes, Dómino: * benedícite, mária et flúmina, Dómino.

3:69 Benedícite, cete, et ómnia, quæ movéntur in aquis, Dómino: * benedícite, omnes vólucres cæli, Dómino.

3:70 Benedícite, omnes béstiæ et pécora, Dómino: * benedícite, fílii hóminum, Dómino.

3:71 Benedícat Israël Dóminum: * laudet et superexáltet eum in sǽcula.

3:72 Benedícite, sacerdótes Dómini, Dómino: * benedícite, servi Dómini, Dómino.

3:73 Benedícite, spíritus, et ánimæ justórum, Dómino: * benedícite, sancti, et húmiles corde, Dómino.

3:74 Benedícite, Ananía, Azaría, Mísaël, Dómino: * laudáte et superexaltáte eum in sǽcula.

3:75 (Fit reverentia:) Benedicámus Patrem et Fílium cum Sancto Spíritu: * laudémus et superexaltémus eum in sǽcula.

3:56 Benedíctus es, Dómine, in firmaménto cæli: * et laudábilis, et gloriósus, et superexaltátus in sǽcula.

Ant. Sancti spíritus et ánimæ justórum, hymnum dícite Deo, allelúja.

Ant. Joánnes et Paulus * dixérunt ad Gallicánum: Fac votum Deo cæli, et eris victor mélius quam fuísti.

Psalmus 148 [5]

148:1 Laudáte Dóminum de cælis: * laudáte eum in excélsis.

148:2 Laudáte eum, omnes Ángeli ejus: * laudáte eum, omnes virtútes ejus.

148:3 Laudáte eum, sol et luna: * laudáte eum, omnes stellæ et lumen.

148:4 Laudáte eum, cæli cælórum: * et aquæ omnes, quæ super cælos sunt, laudent nomen Dómini.

148:5 Quia ipse dixit, et facta sunt: * ipse mandávit, et creáta sunt.

148:6 Státuit ea in ætérnum, et in sǽculum sǽculi: * præcéptum pósuit, et non præteríbit.

148:7 Laudáte Dóminum de terra, * dracónes, et omnes abýssi.

148:8 Ignis, grando, nix, glácies, spíritus procellárum: * quæ fáciunt verbum ejus:

148:9 Montes, et omnes colles: * ligna fructífera, et omnes cedri.

148:10 Béstiæ, et univérsa pécora: * serpéntes, et vólucres pennátæ:

148:11 Reges terræ, et omnes pópuli: * príncipes, et omnes júdices terræ.

148:12 Júvenes, et vírgines: † senes cum junióribus laudent nomen Dómini: * quia exaltátum est nomen ejus solíus.

148:14 Conféssio ejus super cælum et terram: * et exaltávit cornu pópuli sui.

148:14 Hymnus ómnibus sanctis ejus: * fíliis Israël, pópulo appropinquánti sibi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Joánnes et Paulus dixérunt ad Gallicánum: Fac votum Deo cæli, et eris victor mélius quam fuísti.

Capitulum Hymnus Versus {ex Commune aut Festo}

Sap 3:1-3

Justórum ánimæ in manu Dei sunt, et non tanget illos torméntum mortis. Visi sunt óculis insipiéntium mori: illi autem sunt in pace.

℟. Deo grátias.

Hymnus

Rex glorióse Mártyrum,

Coróna confiténtium,

Qui respuéntes térrea

Perdúcis ad cæléstia:

Aurem benígnam prótinus

Inténde nostris vócibus:

Trophǽa sacra pángimus:

Ignósce quod delíquimus.

Tu vincis inter Mártyres

Parcísque Confessóribus:

Tu vince nostra crímina,

Largítor indulgéntiæ.

Deo Patri sit glória,

Ejúsque soli Fílio,

Cum Spíritu Paráclito,

Nunc, et per omne sǽculum.

Amen.

℣. Exsultábunt Sancti in glória.

℟. Lætabúntur in cubílibus suis.

Canticum: Benedictus {Antiphona ex Proprio Sanctorum}

Ant. Isti sunt Sancti, * qui pro Christi amóre minas hóminum contempsérunt: sancti Mártyres in regno cælórum exsúltant cum Angelis. O quam pretiósa est mors Sanctórum, qui assídue assístunt ante Dóminum, et ab ínvicem non sunt separáti!

Canticum Zachariæ

Luc. 1:68-79

1:68 Benedíctus ✠ Dóminus, Deus Israël: * quia visitávit, et fecit redemptiónem plebis suæ:

1:69 Et eréxit cornu salútis nobis: * in domo David, púeri sui.

1:70 Sicut locútus est per os sanctórum, * qui a sǽculo sunt, prophetárum ejus:

1:71 Salútem ex inimícis nostris, * et de manu ómnium, qui odérunt nos.

1:72 Ad faciéndam misericórdiam cum pátribus nostris: * et memorári testaménti sui sancti.

1:73 Jusjurándum, quod jurávit ad Ábraham patrem nostrum, * datúrum se nobis:

1:74 Ut sine timóre, de manu inimicórum nostrórum liberáti, * serviámus illi.

1:75 In sanctitáte, et justítia coram ipso, * ómnibus diébus nostris.

1:76 Et tu, puer, Prophéta Altíssimi vocáberis: * præíbis enim ante fáciem Dómini, paráre vias ejus:

1:77 Ad dandam sciéntiam salútis plebi ejus: * in remissiónem peccatórum eórum:

1:78 Per víscera misericórdiæ Dei nostri: * in quibus visitávit nos, óriens ex alto:

1:79 Illumináre his, qui in ténebris, et in umbra mortis sedent: * ad dirigéndos pedes nostros in viam pacis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Isti sunt Sancti, qui pro Christi amóre minas hóminum contempsérunt: sancti Mártyres in regno cælórum exsúltant cum Angelis. O quam pretiósa est mors Sanctórum, qui assídue assístunt ante Dóminum, et ab ínvicem non sunt separáti!

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Quǽsumus, omnípotens Deus: ut nos gemináta lætítia hodiérnæ festivitátis excípiat, quæ de beatórum Joánnis et Pauli glorificatióne procédit; quos éadem fides et pássio vere fecit esse germános.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Commemoratio Die tertia infra Octavam Nativitatis S. Joannis Baptistæ

Ant. Apértum est os Zacharíæ, et prophetávit dicens: Benedíctus Deus Israël.

℣. Iste puer magnus coram Dómino.

℟. Nam et manus ejus cum ipso est.

Orémus.

Deus, qui præséntem diem honorábilem nobis in beáti Joánnis nativitáte fecísti: da pópulis tuis spirituálium grátiam gaudiórum; et ómnium fidélium mentes dírige in viam salútis ætérnæ.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

℣. Dóminus det nobis suam pacem.

℟. Et vitam ætérnam. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Ad Primam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Jam lucis orto sídere,

Deum precémur súpplices,

Ut in diúrnis áctibus

Nos servet a nocéntibus.

Linguam refrénans témperet,

Ne litis horror ínsonet:

Visum fovéndo cóntegat,

Ne vanitátes háuriat.

Sint pura cordis íntima,

Absístat et vecórdia;

Carnis terat supérbiam

Potus cibíque párcitas.

Ut, cum dies abscésserit,

Noctémque sors redúxerit,

Mundi per abstinéntiam

Ipsi canámus glóriam.

Deo Patri sit glória,

Ejúsque soli Fílio,

Cum Spíritu Paráclito,

Nunc et per omne sǽculum.

Amen.

Psalmi {ex Psalterio secundum diem}

Ant. Exaltáre, Dómine.

Psalmus 93(1-11) [1]

93:1 Deus ultiónum Dóminus: * Deus ultiónum líbere egit.

93:2 Exaltáre, qui júdicas terram: * redde retributiónem supérbis.

93:3 Úsquequo peccatóres, Dómine, * úsquequo peccatóres gloriabúntur:

93:4 Effabúntur, et loquéntur iniquitátem: * loquéntur omnes, qui operántur injustítiam?

93:5 Pópulum tuum, Dómine, humiliavérunt: * et hereditátem tuam vexavérunt.

93:6 Víduam, et ádvenam interfecérunt: * et pupíllos occidérunt.

93:7 Et dixérunt: Non vidébit Dóminus, * nec intélleget Deus Jacob.

93:8 Intellégite, insipiéntes in pópulo: * et stulti, aliquándo sápite.

93:9 Qui plantávit aurem, non áudiet? * aut qui finxit óculum, non consíderat?

93:10 Qui córripit gentes, non árguet: * qui docet hóminem sciéntiam?

93:11 Dóminus scit cogitatiónes hóminum, * quóniam vanæ sunt.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 93(12-23) [2]

93:12 Beátus homo, quem tu erudíeris, Dómine: * et de lege tua docúeris eum,

93:13 Ut mítiges ei a diébus malis: * donec fodiátur peccatóri fóvea.

93:14 Quia non repéllet Dóminus plebem suam: * et hereditátem suam non derelínquet.

93:15 Quoadúsque justítia convertátur in judícium: * et qui juxta illam omnes qui recto sunt corde.

93:16 Quis consúrget mihi advérsus malignántes? * aut quis stabit mecum advérsus operántes iniquitátem?

93:17 Nisi quia Dóminus adjúvit me: * paulo minus habitásset in inférno ánima mea.

93:18 Si dicébam: Motus est pes meus: * misericórdia tua, Dómine, adjuvábat me.

93:19 Secúndum multitúdinem dolórum meórum in corde meo: * consolatiónes tuæ lætificavérunt ánimam meam.

93:20 Numquid adhǽret tibi sedes iniquitátis: * qui fingis labórem in præcépto?

93:21 Captábunt in ánimam justi: * et sánguinem innocéntem condemnábunt.

93:22 Et factus est mihi Dóminus in refúgium: * et Deus meus in adjutórium spei meæ.

93:23 Et reddet illis iniquitátem ipsórum: et in malítia eórum dispérdet eos: * dispérdet illos Dóminus, Deus noster.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 107 [3]

107:2 Parátum cor meum, Deus, parátum cor meum: * cantábo, et psallam in glória mea.

107:3 Exsúrge, glória mea, exsúrge, psaltérium et cíthara: * exsúrgam dilúculo.

107:4 Confitébor tibi in pópulis, Dómine: * et psallam tibi in natiónibus.

107:5 Quia magna est super cælos misericórdia tua: * et usque ad nubes véritas tua:

107:6 Exaltáre super cælos, Deus, et super omnem terram glória tua: * ut liberéntur dilécti tui.

107:7 Salvum fac déxtera tua, et exáudi me: * Deus locútus est in sancto suo:

107:8 Exsultábo, et dívidam Síchimam, * et convállem tabernaculórum dimétiar.

107:9 Meus est Gálaad, et meus est Manásses: * et Éphraim suscéptio cápitis mei.

107:10 Juda rex meus: * Moab lebes spei meæ.

107:10 In Idumǽam exténdam calceaméntum meum: * mihi alienígenæ amíci facti sunt.

107:11 Quis dedúcet me in civitátem munítam? * quis dedúcet me usque in Idumǽam?

107:12 Nonne tu, Deus, qui repulísti nos, * et non exíbis, Deus, in virtútibus nostris?

107:13 Da nobis auxílium de tribulatióne: * quia vana salus hóminis.

107:14 In Deo faciémus virtútem: * et ipse ad níhilum dedúcet inimícos nostros.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exaltáre, Dómine, qui júdicas terram: redde retributiónem supérbis.

Capitulum Responsorium Versus {ex Psalterio secundum diem}

1 Tim. 1:17

Regi sæculórum immortáli et invisíbili, soli Deo honor et glória in sǽcula sæculórum. Amen.

℟. Deo grátias.

℟.br. Christe, Fili Dei vivi, * Miserére nobis.

℟. Christe, Fili Dei vivi, * Miserére nobis.

℣. Qui sedes ad déxteram Patris.

℟. Miserére nobis.

℣. Glória Patri, et Fílio, * et Spirítui Sancto.

℟. Christe, Fili Dei vivi, * Miserére nobis.

℣. Exsúrge, Christe, ádjuva nos.

℟. Et líbera nos propter nomen tuum.

Preces Dominicales et Feriales{omittitur}

Preces Feriales{omittitur}

Preces Dominicales et Feriales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Dómine Deus omnípotens, qui ad princípium hujus diéi nos perveníre fecísti: tua nos hódie salva virtúte; ut in hac die ad nullum declinémus peccátum, sed semper ad tuam justítiam faciéndam nostra procédant elóquia, dirigántur cogitatiónes et ópera.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Martyrologium {anticip.}

Quinto Kaléndas Júlii Luna vicésima tértia Anno Dómini 2027

In Galátia sancti Crescéntis, qui fuit beáti Pauli Apóstoli discípulus. Hic, in Gállias tránsitum fáciens, verbo prædicatiónis multos ad fidem Christi convértit; regréssus vero ad gentem cui speciáliter datus erat Epíscopus, demum, sub Trajáno, cum Gálatas ipsos usque ad finem vitæ suæ in ópere Dómini confirmásset, martýrium consummávit.

Córdubæ, in Hispánia, sanctórum Mártyrum Zóili, et aliórum decem et novem.

Cæsaréæ, in Palæstína, sancti Anécti Mártyris, qui, in persecutióne Diocletiáni, sub Urbáno Prǽside, cum álios ad martýrium hortátus esset et idóla oratióne sua prostrásset, a decem milítibus verberári jussus est; ac tandem, mánibus pedibúsque præcísis, truncátus cápite, martýrii corónam accépit.

Constantinópoli sancti Sampsónis Presbýteri, páuperum exceptóris.

In castro Cainóne, in Gállia, sancti Joánnis, Presbýteri et Confessóris.

Varadíni, in Hungária, sancti Ladislái Regis, qui claríssimis miráculis usque ad diem hodiérnum corúscat.

℣. Et álibi aliórum plurimórum sanctórum Mártyrum et Confessórum, atque sanctárum Vírginum.

℟. Deo grátias.

℣. Pretiósa in conspéctu Dómini.

℟. Mors Sanctórum ejus.

Sancta María et omnes Sancti intercédant pro nobis ad Dóminum, ut nos mereámur ab eo adjuvári et salvári, qui vivit et regnat in sǽcula sæculórum.

℟. Amen.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Réspice in servos tuos, Dómine, et in ópera tua, et dírige fílios eórum.

℟. Et sit splendor Dómini Dei nostri super nos, et ópera mánuum nostrárum dírige super nos, et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Orémus.

Dirígere et sanctificáre, régere et gubernáre dignáre, Dómine Deus, Rex cæli et terræ, hódie corda et córpora nostra, sensus, sermónes et actus nostros in lege tua, et in opéribus mandatórum tuórum: ut hic et in ætérnum, te auxiliánte, salvi et líberi esse mereámur, Salvátor mundi: Qui vivis et regnas in sǽcula sæculórum.

℟. Amen.

Lectio brevis {ex Commune aut Festo}

℣. Jube, domne, benedícere.

Benedictio. Dies et actus nostros in sua pace dispónat Dóminus omnípotens.

℟. Amen.

Sap 3:7-8

Fulgébunt justi, et tamquam scintíllæ in arundinéto discúrrent. Judicábunt natiónes, et dominabúntur pópulis: et regnábit Dóminus illórum in perpétuum.

℣. Tu autem, Dómine, miserére nobis.

℟. Deo grátias.

Conclusio

℣. Adjutórium nostrum ✠ in nómine Dómini.

℟. Qui fecit cælum et terram.

℣. Benedícite.

℟. Deus.

Benedictio. Dóminus nos benedícat, ✠ et ab omni malo deféndat, et ad vitam perdúcat ætérnam. Et fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Tertiam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Nunc, Sancte, nobis, Spíritus,

Unum Patri cum Fílio,

Dignáre promptus íngeri

Nostro refúsus péctori.

Os, lingua, mens, sensus, vigor

Confessiónem pérsonent.

Flamméscat igne cáritas,

Accéndat ardor próximos.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Clamor meus.

Psalmus 101(2-13) [1]

101:2 Dómine, exáudi oratiónem meam: * et clamor meus ad te véniat.

101:3 Non avértas fáciem tuam a me: * in quacúmque die tríbulor, inclína ad me aurem tuam.

101:3 In quacúmque die invocávero te, * velóciter exáudi me.

101:4 Quia defecérunt sicut fumus dies mei: * et ossa mea sicut crémium aruérunt.

101:5 Percússus sum ut fænum, et áruit cor meum: * quia oblítus sum comédere panem meum.

101:6 A voce gémitus mei * adhǽsit os meum carni meæ.

101:7 Símilis factus sum pellicáno solitúdinis: * factus sum sicut nyctícorax in domicílio.

101:8 Vigilávi, * et factus sum sicut passer solitárius in tecto.

101:9 Tota die exprobrábant mihi inimíci mei: * et qui laudábant me, advérsum me jurábant.

101:10 Quia cínerem tamquam panem manducábam, * et potum meum cum fletu miscébam.

101:11 A fácie iræ et indignatiónis tuæ: * quia élevans allisísti me.

101:12 Dies mei sicut umbra declinavérunt: * et ego sicut fænum árui.

101:13 Tu autem, Dómine, in ætérnum pérmanes: * et memoriále tuum in generatiónem et generatiónem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 101(14-23) [2]

101:14 Tu exsúrgens miseréberis Sion: * quia tempus miseréndi ejus, quia venit tempus.

101:15 Quóniam placuérunt servis tuis lápides ejus: * et terræ ejus miserebúntur.

101:16 Et timébunt gentes nomen tuum, Dómine, * et omnes reges terræ glóriam tuam.

101:17 Quia ædificávit Dóminus Sion: * et vidébitur in glória sua.

101:18 Respéxit in oratiónem humílium: * et non sprevit precem eórum.

101:19 Scribántur hæc in generatióne áltera: * et pópulus, qui creábitur, laudábit Dóminum:

101:20 Quia prospéxit de excélso sancto suo: * Dóminus de cælo in terram aspéxit:

101:21 Ut audíret gémitus compeditórum: * ut sólveret fílios interemptórum:

101:22 Ut annúntient in Sion nomen Dómini: * et laudem ejus in Jerúsalem.

101:23 In conveniéndo pópulos in unum, * et reges ut sérviant Dómino.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 101(24-29) [3]

101:24 Respóndit ei in via virtútis suæ: * Paucitátem diérum meórum núntia mihi.

101:25 Ne révoces me in dimídio diérum meórum: * in generatiónem et generatiónem anni tui.

101:26 Inítio tu, Dómine, terram fundásti: * et ópera mánuum tuárum sunt cæli.

101:27 Ipsi períbunt, tu autem pérmanes: * et omnes sicut vestiméntum veteráscent.

101:28 Et sicut opertórium mutábis eos, et mutabúntur: * tu autem idem ipse es, et anni tui non defícient.

101:29 Fílii servórum tuórum habitábunt: * et semen eórum in sǽculum dirigétur.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Clamor meus, Dómine, ad te pervéniat: non avértas fáciem tuam a me.

Capitulum Responsorium Versus {ex Commune aut Festo}

Sap 3:1-3

Justórum ánimæ in manu Dei sunt, et non tanget illos torméntum mortis. Visi sunt óculis insipiéntium mori: illi autem sunt in pace.

℟. Deo grátias.

℟.br. Lætámini in Dómino, * Et exsultáte justi.

℟. Lætámini in Dómino, * Et exsultáte justi.

℣. Et gloriámini omnes recti corde.

℟. Et exsultáte justi.

℣. Glória Patri, et Fílio, * et Spirítui Sancto.

℟. Lætámini in Dómino, * Et exsultáte justi.

℣. Exsúltent justi in conspéctu Dei.

℟. Et delecténtur in lætítia.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Quǽsumus, omnípotens Deus: ut nos gemináta lætítia hodiérnæ festivitátis excípiat, quæ de beatórum Joánnis et Pauli glorificatióne procédit; quos éadem fides et pássio vere fecit esse germános.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Sextam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rector potens, verax Deus,

Qui témperas rerum vices,

Splendóre mane illúminas,

Et ígnibus merídiem:

Exstíngue flammas lítium,

Aufer calórem nóxium,

Confer salútem córporum,

Verámque pacem córdium.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Dómine, Deus meus.

Psalmus 103(1-12) [1]

103:1 Bénedic, ánima mea, Dómino: * Dómine, Deus meus, magnificátus es veheménter.

103:1 Confessiónem, et decórem induísti: * amíctus lúmine sicut vestiménto:

103:2 Exténdens cælum sicut pellem: * qui tegis aquis superióra ejus.

103:3 Qui ponis nubem ascénsum tuum: * qui ámbulas super pennas ventórum.

103:4 Qui facis ángelos tuos, spíritus: * et minístros tuos ignem uréntem.

103:5 Qui fundásti terram super stabilitátem suam: * non inclinábitur in sǽculum sǽculi.

103:6 Abýssus, sicut vestiméntum, amíctus ejus: * super montes stabunt aquæ.

103:7 Ab increpatióne tua fúgient: * a voce tonítrui tui formidábunt.

103:8 Ascéndunt montes: et descéndunt campi * in locum, quem fundásti eis.

103:9 Términum posuísti, quem non transgrediéntur: * neque converténtur operíre terram.

103:10 Qui emíttis fontes in convállibus: * inter médium móntium pertransíbunt aquæ.

103:11 Potábunt omnes béstiæ agri: * exspectábunt ónagri in siti sua.

103:12 Super ea vólucres cæli habitábunt: * de médio petrárum dabunt voces.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 103(13-23) [2]

103:13 Rigans montes de superióribus suis: * de fructu óperum tuórum satiábitur terra:

103:14 Prodúcens fænum juméntis, * et herbam servitúti hóminum:

103:14 Ut edúcas panem de terra: * et vinum lætíficet cor hóminis:

103:15 Ut exhílaret fáciem in óleo: * et panis cor hóminis confírmet.

103:16 Saturabúntur ligna campi, et cedri Líbani, quas plantávit: * illic pásseres nidificábunt.

103:17 Heródii domus dux est eórum: * montes excélsi cervis: petra refúgium herináciis.

103:19 Fecit lunam in témpora: * sol cognóvit occásum suum.

103:20 Posuísti ténebras, et facta est nox: * in ipsa pertransíbunt omnes béstiæ silvæ.

103:21 Cátuli leónum rugiéntes, ut rápiant, * et quærant a Deo escam sibi.

103:22 Ortus est sol, et congregáti sunt: * et in cubílibus suis collocabúntur.

103:23 Exíbit homo ad opus suum: * et ad operatiónem suam usque ad vésperum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 103(24-35) [3]

103:24 Quam magnificáta sunt ópera tua, Dómine! * ómnia in sapiéntia fecísti: impléta est terra possessióne tua.

103:25 Hoc mare magnum, et spatiósum mánibus: * illic reptília, quorum non est númerus.

103:26 Animália pusílla cum magnis: * illic naves pertransíbunt.

103:27 Draco iste, quem formásti ad illudéndum ei: * ómnia a te exspéctant ut des illis escam in témpore.

103:28 Dante te illis, cólligent: * aperiénte te manum tuam, ómnia implebúntur bonitáte.

103:29 Averténte autem te fáciem, turbabúntur: * áuferes spíritum eórum, et defícient, et in púlverem suum reverténtur.

103:30 Emíttes spíritum tuum, et creabúntur: * et renovábis fáciem terræ.

103:31 Sit glória Dómini in sǽculum: * lætábitur Dóminus in opéribus suis:

103:32 Qui réspicit terram, et facit eam trémere: * qui tangit montes, et fúmigant.

103:33 Cantábo Dómino in vita mea: * psallam Deo meo, quámdiu sum.

103:34 Jucúndum sit ei elóquium meum: * ego vero delectábor in Dómino.

103:35 Defíciant peccatóres a terra, et iníqui ita ut non sint: * bénedic, ánima mea, Dómino.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dómine, Deus meus magnificátus es veheménter.

Capitulum Responsorium Versus {ex Commune aut Festo}

Sap 10:17

Réddidit Deus mercédem labórum sanctórum suórum, et dedúxit illos in via mirábili: et fuit illis in velaménto diéi, et in luce stellárum nocte.

℟. Deo grátias.

℟.br. Exsúltent justi * In conspéctu Dei.

℟. Exsúltent justi * In conspéctu Dei.

℣. Et delecténtur in lætítia.

℟. In conspéctu Dei.

℣. Glória Patri, et Fílio, * et Spirítui Sancto.

℟. Exsúltent justi * In conspéctu Dei.

℣. Justi autem in perpétuum vivent.

℟. Et apud Dóminum est merces eórum.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Quǽsumus, omnípotens Deus: ut nos gemináta lætítia hodiérnæ festivitátis excípiat, quæ de beatórum Joánnis et Pauli glorificatióne procédit; quos éadem fides et pássio vere fecit esse germános.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Nonam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rerum, Deus, tenax vigor,

Immótus in te pérmanens,

Lucis diúrnæ témpora

Succéssibus detérminans:

Largíre lumen véspere,

Quo vita nusquam décidat,

Sed prǽmium mortis sacræ

Perénnis instet glória.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Ne tacúeris Deus.

Psalmus 108(2-13) [1]

108:2 Deus, laudem meam ne tacúeris: * quia os peccatóris, et os dolósi super me apértum est.

108:3 Locúti sunt advérsum me lingua dolósa, et sermónibus ódii circumdedérunt me: * et expugnavérunt me gratis.

108:4 Pro eo ut me dilígerent, detrahébant mihi: * ego autem orábam.

108:5 Et posuérunt advérsum me mala pro bonis: * et ódium pro dilectióne mea.

108:6 Constítue super eum peccatórem: * et diábolus stet a dextris ejus.

108:7 Cum judicátur, éxeat condemnátus: * et orátio ejus fiat in peccátum.

108:8 Fiant dies ejus pauci: * et episcopátum ejus accípiat alter.

108:9 Fiant fílii ejus órphani: * et uxor ejus vídua.

108:10 Nutántes transferántur fílii ejus, et mendícent: * et eiciántur de habitatiónibus suis.

108:11 Scrutétur fænerátor omnem substántiam ejus: * et dirípiant aliéni labóres ejus.

108:12 Non sit illi adjútor: * nec sit qui misereátur pupíllis ejus.

108:13 Fiant nati ejus in intéritum: * in generatióne una deleátur nomen ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 108(14-21) [2]

108:14 In memóriam rédeat iníquitas patrum ejus in conspéctu Dómini: * et peccátum matris ejus non deleátur.

108:15 Fiant contra Dóminum semper, et dispéreat de terra memória eórum: * pro eo quod non est recordátus fácere misericórdiam.

108:17 Et persecútus est hóminem ínopem, et mendícum, * et compúnctum corde mortificáre.

108:18 Et diléxit maledictiónem, et véniet ei: * et nóluit benedictiónem, et elongábitur ab eo.

108:18 Et índuit maledictiónem sicut vestiméntum, * et intrávit sicut aqua in interióra ejus, et sicut óleum in óssibus ejus.

108:19 Fiat ei sicut vestiméntum, quo operítur: * et sicut zona, qua semper præcíngitur.

108:20 Hoc opus eórum, qui détrahunt mihi apud Dóminum: * et qui loquúntur mala advérsus ánimam meam.

108:21 Et tu, Dómine, Dómine, fac mecum propter nomen tuum: * quia suávis est misericórdia tua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 108(22-31) [3]

108:22 Líbera me quia egénus, et pauper ego sum: * et cor meum conturbátum est intra me.

108:23 Sicut umbra cum declínat, ablátus sum: * et excússus sum sicut locústæ.

108:24 Génua mea infirmáta sunt a jejúnio: * et caro mea immutáta est propter óleum.

108:25 Et ego factus sum oppróbrium illis: * vidérunt me, et movérunt cápita sua.

108:26 Ádjuva me, Dómine, Deus meus: * salvum me fac secúndum misericórdiam tuam.

108:27 Et sciant quia manus tua hæc: * et tu, Dómine, fecísti eam.

108:28 Maledícent illi, et tu benedíces: * qui insúrgunt in me, confundántur: servus autem tuus lætábitur.

108:29 Induántur qui détrahunt mihi, pudóre: * et operiántur sicut diplóide confusióne sua.

108:30 Confitébor Dómino nimis in ore meo: * et in médio multórum laudábo eum.

108:31 Quia ástitit a dextris páuperis, * ut salvam fáceret a persequéntibus ánimam meam.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ne tacúeris Deus, quia sermónibus ódii circumdedérunt me.

Capitulum Responsorium Versus {ex Commune aut Festo}

Sap 3:7-8

Fulgébunt justi, et tamquam scintíllæ in arundinéto discúrrent. Judicábunt natiónes, et dominabúntur pópulis: et regnábit Dóminus illórum in perpétuum.

℟. Deo grátias.

℟.br. Justi autem * In perpétuum vivent.

℟. Justi autem * In perpétuum vivent.

℣. Et apud Dóminum est merces eórum.

℟. In perpétuum vivent.

℣. Glória Patri, et Fílio, * et Spirítui Sancto.

℟. Justi autem * In perpétuum vivent.

℣. Exsultábunt Sancti in glória.

℟. Lætabúntur in cubílibus suis.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Quǽsumus, omnípotens Deus: ut nos gemináta lætítia hodiérnæ festivitátis excípiat, quæ de beatórum Joánnis et Pauli glorificatióne procédit; quos éadem fides et pássio vere fecit esse germános.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Dominica VI Post Pentecosten
Semiduplex Dominica minor

Ad Vesperas

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Psalterio secundum diem}

Ant. Benedíctus Dóminus. ‡

Psalmus 143(1-8) [1]

143:1 Benedíctus Dóminus, ‡ Deus meus, qui docet manus meas ad prǽlium, * et dígitos meos ad bellum.

143:2 Misericórdia mea, et refúgium meum: * suscéptor meus, et liberátor meus:

143:2 Protéctor meus, et in ipso sperávi: * qui subdit pópulum meum sub me.

143:3 Dómine, quid est homo, quia innotuísti ei? * aut fílius hóminis, quia réputas eum?

143:4 Homo vanitáti símilis factus est: * dies ejus sicut umbra prætéreunt.

143:5 Dómine, inclína cælos tuos, et descénde: * tange montes, et fumigábunt.

143:6 Fúlgura coruscatiónem, et dissipábis eos: * emítte sagíttas tuas, et conturbábis eos.

143:7 Emítte manum tuam de alto, éripe me, et líbera me de aquis multis: * de manu filiórum alienórum.

143:8 Quorum os locútum est vanitátem: * et déxtera eórum, déxtera iniquitátis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Benedíctus Dóminus suscéptor meus et liberátor meus.

Ant. Beátus pópulus.

Psalmus 143(9-15) [2]

143:9 Deus, cánticum novum cantábo tibi: * in psaltério decachórdo psallam tibi.

143:10 Qui das salútem régibus: * qui redemísti David, servum tuum, de gládio malígno: éripe me.

143:11 Et érue me de manu filiórum alienórum, quorum os locútum est vanitátem: * et déxtera eórum, déxtera iniquitátis:

143:12 Quorum fílii, sicut novéllæ plantatiónes * in juventúte sua.

143:12 Fíliæ eórum compósitæ: * circumornátæ ut similitúdo templi.

143:13 Promptuária eórum plena, * eructántia ex hoc in illud.

143:13 Oves eórum fœtósæ, abundántes in egréssibus suis: * boves eórum crassæ.

143:14 Non est ruína macériæ, neque tránsitus: * neque clamor in platéis eórum.

143:15 Beátum dixérunt pópulum, cui hæc sunt: * beátus pópulus, cujus Dóminus Deus ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Beátus pópulus cujus Dóminus Deus ejus.

Ant. Magnus Dóminus.

Psalmus 144(1-7) [3]

144:1 Exaltábo te, Deus meus, rex: * et benedícam nómini tuo in sǽculum, et in sǽculum sǽculi.

144:2 Per síngulos dies benedícam tibi: * et laudábo nomen tuum in sǽculum, et in sǽculum sǽculi.

144:3 Magnus Dóminus, et laudábilis nimis: * et magnitúdinis ejus non est finis.

144:4 Generátio et generátio laudábit ópera tua: * et poténtiam tuam pronuntiábunt.

144:5 Magnificéntiam glóriæ sanctitátis tuæ loquéntur: * et mirabília tua narrábunt.

144:6 Et virtútem terribílium tuórum dicent: * et magnitúdinem tuam narrábunt.

144:7 Memóriam abundántiæ suavitátis tuæ eructábunt: * et justítia tua exsultábunt.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Magnus Dóminus et laudábilis nimis: et magnitúdinis ejus non est finis.

Ant. Suávis Dóminus.

Psalmus 144(8-13a) [4]

144:8 Miserátor, et miséricors Dóminus: * pátiens, et multum miséricors.

144:9 Suávis Dóminus univérsis: * et miseratiónes ejus super ómnia ópera ejus.

144:10 Confiteántur tibi, Dómine, ómnia ópera tua: * et sancti tui benedícant tibi.

144:11 Glóriam regni tui dicent: * et poténtiam tuam loquéntur:

144:12 Ut notam fáciant fíliis hóminum poténtiam tuam: * et glóriam magnificéntiæ regni tui.

144:13 Regnum tuum regnum ómnium sæculórum: * et dominátio tua in omni generatióne et generatiónem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Suávis Dóminus univérsis: et miseratiónes ejus super ómnia ópera ejus.

Ant. Fidélis Dóminus. ‡

Psalmus 144(13b-21) [5]

144:13 Fidélis Dóminus ‡ in ómnibus verbis suis: * et sanctus in ómnibus opéribus suis.

144:14 Állevat Dóminus omnes qui córruunt: * et érigit omnes elísos.

144:15 Óculi ómnium in te sperant, Dómine: * et tu das escam illórum in témpore opportúno.

144:16 Áperis tu manum tuam: * et imples omne ánimal benedictióne.

144:17 Justus Dóminus in ómnibus viis suis: * et sanctus in ómnibus opéribus suis.

144:18 Prope est Dóminus ómnibus invocántibus eum: * ómnibus invocántibus eum in veritáte.

144:19 Voluntátem timéntium se fáciet: † et deprecatiónem eórum exáudiet: * et salvos fáciet eos.

144:20 Custódit Dóminus omnes diligéntes se: * et omnes peccatóres dispérdet.

144:21 Laudatiónem Dómini loquétur os meum: * et benedícat omnis caro nómini sancto ejus in sǽculum, et in sǽculum sǽculi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Fidélis Dóminus in ómnibus verbis suis: et sanctus in ómnibus opéribus suis.

Capitulum Hymnus Versus {ex Psalterio secundum diem}

Rom 11:33

O Altitúdo divitiárum sapiéntiæ, et sciéntiæ Dei, quam incomprehensibília sunt judícia ejus, et investigábiles viæ ejus!

℟. Deo grátias.

Hymnus

Jam sol recédit ígneus:

Tu, lux perénnis, Únitas,

Nostris, beáta Trínitas,

Infúnde lumen córdibus.

Te mane laudum cármine,

Te deprecámur véspere;

Dignéris ut te súpplices

Laudémus inter cǽlites.

Patri, simúlque Fílio,

Tibíque, Sancte Spíritus,

Sicut fuit, sit júgiter

Sæclum per omne glória.

Amen.

℣. Vespertína orátio ascéndat ad te, Dómine.

℟. Et descéndat super nos misericórdia tua.

Canticum: Magnificat {Antiphona ex Proprio de Tempore}

Ant. Obsecro, Dómine.

Canticum B. Mariæ Virginis

Luc. 1:46-55

1:46 Magníficat ✠ * ánima mea Dóminum.

1:47 Et exsultávit spíritus meus: * in Deo, salutári meo.

1:48 Quia respéxit humilitátem ancíllæ suæ: * ecce enim ex hoc beátam me dicent omnes generatiónes.

1:49 Quia fecit mihi magna qui potens est: * et sanctum nomen ejus.

1:50 Et misericórdia ejus, a progénie in progénies: * timéntibus eum.

1:51 Fecit poténtiam in brácchio suo: * dispérsit supérbos mente cordis sui.

1:52 Depósuit poténtes de sede: * et exaltávit húmiles.

1:53 Esuriéntes implévit bonis: * et dívites dimísit inánes.

1:54 Suscépit Israël púerum suum: * recordátus misericórdiæ suæ.

1:55 Sicut locútus est ad patres nostros: * Ábraham, et sémini ejus in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Obsecro, Dómine, aufer iniquitátem servi tui, quia insipiénter egi.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus virtútum, cujus est totum quod est óptimum: ínsere pectóribus nostris amórem tui nóminis, et præsta in nobis religiónis augméntum; ut, quæ sunt bona, nútrias, ac pietátis stúdio, quæ sunt nutríta, custódias.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Commemoratio Ss. Joannis et Pauli Martyrum

Ant. Isti sunt duæ olívæ, et duo candelábra lucéntia ante Dóminum; habent potestátem cláudere cælum núbibus et aperíre portas ejus, quia linguæ eórum claves cæli factæ sunt.

℣. Exsultábunt Sancti in glória.

℟. Lætabúntur in cubílibus suis.

Orémus.

Quǽsumus, omnípotens Deus: ut nos gemináta lætítia hodiérnæ festivitátis excípiat, quæ de beatórum Joánnis et Pauli glorificatióne procédit; quos éadem fides et pássio vere fecit esse germános.

Commemoratio Die tertia infra Octavam Nativitatis S. Joannis Baptistæ

Ant. Puer qui natus est nobis, plus quam prophéta est: hic est enim, de quo Salvátor ait: Inter natos mulíerum non surréxit major Joánne Baptísta.

℣. Iste puer magnus coram Dómino.

℟. Nam et manus ejus cum ipso est.

Orémus.

Deus, qui præséntem diem honorábilem nobis in beáti Joánnis nativitáte fecísti: da pópulis tuis spirituálium grátiam gaudiórum; et ómnium fidélium mentes dírige in viam salútis ætérnæ.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Et si tunc terminetur Officium, dicitur tantum Pater Noster secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Completorium

Incipit

℣. Jube, domne, benedícere.

Benedictio. Noctem quiétam et finem perféctum concédat nobis Dóminus omnípotens.

℟. Amen.

Lectio brevis

1 Pet 5:8-9

Fratres: Sóbrii estóte, et vigiláte: quia adversárius vester diábolus tamquam leo rúgiens círcuit, quærens quem dévoret: cui resístite fortes in fide.

℣. Tu autem, Dómine, miserére nobis.

℟. Deo grátias.

℣. Adjutórium nostrum ✠ in nómine Dómini.

℟. Qui fecit cælum et terram.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Joánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Joánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Convérte nos ✙︎ Deus, salutáris noster.

℟. Et avérte iram tuam a nobis.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {ex Psalterio secundum diem}

Ant. Intret orátio mea.

Psalmus 87 [1]

87:2 Dómine, Deus salútis meæ: * in die clamávi, et nocte coram te.

87:3 Intret in conspéctu tuo orátio mea: * inclína aurem tuam ad precem meam:

87:4 Quia repléta est malis ánima mea: * et vita mea inférno appropinquávit.

87:5 Æstimátus sum cum descendéntibus in lacum: * factus sum sicut homo sine adjutório, inter mórtuos liber.

87:6 Sicut vulneráti dormiéntes in sepúlcris, quorum non es memor ámplius: * et ipsi de manu tua repúlsi sunt.

87:7 Posuérunt me in lacu inferióri: * in tenebrósis, et in umbra mortis.

87:8 Super me confirmátus est furor tuus: * et omnes fluctus tuos induxísti super me.

87:9 Longe fecísti notos meos a me: * posuérunt me abominatiónem sibi.

87:9 Tráditus sum, et non egrediébar: * óculi mei languérunt præ inópia.

87:10 Clamávi ad te, Dómine, tota die: * expándi ad te manus meas.

87:11 Numquid mórtuis fácies mirabília: * aut médici suscitábunt, et confitebúntur tibi?

87:12 Numquid narrábit áliquis in sepúlcro misericórdiam tuam, * et veritátem tuam in perditióne?

87:13 Numquid cognoscéntur in ténebris mirabília tua, * et justítia tua in terra obliviónis?

87:14 Et ego ad te, Dómine, clamávi: * et mane orátio mea prævéniet te.

87:15 Ut quid, Dómine, repéllis oratiónem meam: * avértis fáciem tuam a me?

87:16 Pauper sum ego, et in labóribus a juventúte mea: * exaltátus autem, humiliátus sum et conturbátus.

87:17 In me transiérunt iræ tuæ: * et terróres tui conturbavérunt me.

87:18 Circumdedérunt me sicut aqua tota die: * circumdedérunt me simul.

87:19 Elongásti a me amícum et próximum: * et notos meos a miséria.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 102(1-12) [2]

102:1 Bénedic, ánima mea, Dómino: * et ómnia, quæ intra me sunt, nómini sancto ejus.

102:2 Bénedic, ánima mea, Dómino: * et noli oblivísci omnes retributiónes ejus.

102:3 Qui propitiátur ómnibus iniquitátibus tuis: * qui sanat omnes infirmitátes tuas.

102:4 Qui rédimit de intéritu vitam tuam: * qui corónat te in misericórdia et miseratiónibus.

102:5 Qui replet in bonis desidérium tuum: * renovábitur ut áquilæ juvéntus tua:

102:6 Fáciens misericórdias Dóminus: * et judícium ómnibus injúriam patiéntibus.

102:7 Notas fecit vias suas Móysi, * fíliis Israël voluntátes suas.

102:8 Miserátor, et miséricors Dóminus: * longánimis, et multum miséricors.

102:9 Non in perpétuum irascétur: * neque in ætérnum comminábitur.

102:10 Non secúndum peccáta nostra fecit nobis: * neque secúndum iniquitátes nostras retríbuit nobis.

102:11 Quóniam secúndum altitúdinem cæli a terra: * corroborávit misericórdiam suam super timéntes se.

102:12 Quantum distat ortus ab occidénte: * longe fecit a nobis iniquitátes nostras.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 102(13-22) [3]

102:13 Quómodo miserétur pater filiórum, misértus est Dóminus timéntibus se: * quóniam ipse cognóvit figméntum nostrum.

102:14 Recordátus est quóniam pulvis sumus: * homo, sicut fænum dies ejus, tamquam flos agri sic efflorébit.

102:16 Quóniam spíritus pertransíbit in illo, et non subsístet: * et non cognóscet ámplius locum suum.

102:17 Misericórdia autem Dómini ab ætérno, * et usque in ætérnum super timéntes eum.

102:17 Et justítia illíus in fílios filiórum, * his qui servant testaméntum ejus:

102:18 Et mémores sunt mandatórum ipsíus, * ad faciéndum ea.

102:19 Dóminus in cælo parávit sedem suam: * et regnum ipsíus ómnibus dominábitur.

102:20 Benedícite Dómino, omnes Ángeli ejus: * poténtes virtúte, faciéntes verbum illíus, ad audiéndam vocem sermónum ejus.

102:21 Benedícite Dómino, omnes virtútes ejus: * minístri ejus, qui fácitis voluntátem ejus.

102:22 Benedícite Dómino, ómnia ópera ejus: * in omni loco dominatiónis ejus, bénedic, ánima mea, Dómino.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Intret orátio mea in conspéctu tuo, Dómine.

Hymnus

Te lucis ante términum,

Rerum Creátor, póscimus,

Ut pro tua cleméntia

Sis præsul et custódia.

Procul recédant sómnia,

Et nóctium phantásmata;

Hostémque nostrum cómprime,

Ne polluántur córpora.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Capitulum Responsorium Versus

Jer 14:9

Tu autem in nobis es, Dómine, et nomen sanctum tuum invocátum est super nos: ne derelínquas nos, Dómine, Deus noster.

℟. Deo grátias.

℟.br. In manus tuas, Dómine, * Comméndo spíritum meum.

℟. In manus tuas, Dómine, * Comméndo spíritum meum.

℣. Redemísti nos, Dómine, Deus veritátis.

℟. Comméndo spíritum meum.

℣. Glória Patri, et Fílio, * et Spirítui Sancto.

℟. In manus tuas, Dómine, * Comméndo spíritum meum.

℣. Custódi nos, Dómine, ut pupíllam óculi.

℟. Sub umbra alárum tuárum prótege nos.

Canticum: Nunc dimittis

Ant. Salva nos.

Canticum Simeonis

Luc. 2:29-32

2:29 Nunc dimíttis ✠ servum tuum, Dómine, * secúndum verbum tuum in pace:

2:30 Quia vidérunt óculi mei * salutáre tuum,

2:31 Quod parásti * ante fáciem ómnium populórum,

2:32 Lumen ad revelatiónem géntium, * et glóriam plebis tuæ Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salva nos, Dómine, vigilántes, custódi nos dormiéntes; ut vigilémus cum Christo, et requiescámus in pace.

Preces Dominicales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Vísita, quǽsumus, Dómine, habitatiónem istam, et omnes insídias inimíci ab ea longe repélle: Ángeli tui sancti hábitent in ea, qui nos in pace custódiant; et benedíctio tua sit super nos semper.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Benedictio. Benedícat et custódiat nos omnípotens et miséricors Dóminus, ✠ Pater, et Fílius, et Spíritus Sanctus.

℟. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Deinde dicitur secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Si post Completorium immediate sequatur Matutinum, tunc bis dicitur Pater noster, Ave Maria et Credo, pro fine videlicet Officii diei præcedentis, et pro initio Officii diei sequentis.

Dominica VI Post Pentecosten
Semiduplex Dominica minor
Commemoratio: Quarta die infra Octavam Nativitatis S. Joannis Baptistæ

Ad Matutinum

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Dómine, lábia + mea apéries.

℟. Et os meum annuntiábit laudem tuam.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Invitatorium {Antiphona ex Psalterio secundum diem}

Ant. Dóminum, qui fecit nos, * Veníte, adorémus.

Ant. Dóminum, qui fecit nos, * Veníte, adorémus.

Veníte, exsultémus Dómino, jubilémus Deo, salutári nostro: præoccupémus fáciem ejus in confessióne, et in psalmis jubilémus ei.

Ant. Dóminum, qui fecit nos, * Veníte, adorémus.

Quóniam Deus magnus Dóminus, et Rex magnus super omnes deos, quóniam non repéllet Dóminus plebem suam: quia in manu ejus sunt omnes fines terræ, et altitúdines móntium ipse cónspicit.

Ant. Veníte, adorémus.

Quóniam ipsíus est mare, et ipse fecit illud, et áridam fundavérunt manus ejus (genuflectitur) veníte, adorémus, et procidámus ante Deum: plorémus coram Dómino, qui fecit nos, quia ipse est Dóminus, Deus noster; nos autem pópulus ejus, et oves páscuæ ejus.

Ant. Dóminum, qui fecit nos, * Veníte, adorémus.

Hódie, si vocem ejus audiéritis, nolíte obduráre corda vestra, sicut in exacerbatióne secúndum diem tentatiónis in desérto: ubi tentavérunt me patres vestri, probavérunt et vidérunt ópera mea.

Ant. Veníte, adorémus.

Quadragínta annis próximus fui generatióni huic, et dixi: Semper hi errant corde, ipsi vero non cognovérunt vias meas: quibus jurávi in ira mea: Si introíbunt in réquiem meam.

Ant. Dóminum, qui fecit nos, * Veníte, adorémus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Veníte, adorémus.

Ant. Dóminum, qui fecit nos, * Veníte, adorémus.

Hymnus {ex Psalterio secundum tempora}

Nocte surgéntes vigilémus omnes,

Semper in psalmis meditémur, atque

Voce concórdi Dómino canámus

Dúlciter hymnos.

Ut pio Regi páriter canéntes,

Cum suis Sanctis mereámur aulam

Íngredi cæli, simul et perénnem

Dúcere vitam.

Præstet hoc nobis Déitas beáta

Patris, ac Nati, paritérque Sancti

Spíritus, cujus résonat per omnem

Glória mundum.

Amen.

Psalmi cum lectionibus {Antiphonæ ex Psalterio secundum tempora}

Nocturnus I.

Ant. Beátus vir. ‡

Psalmus 1 [1]

1:1 Beátus vir, ‡ qui non ábiit in consílio impiórum, † et in via peccatórum non stetit, * et in cáthedra pestiléntiæ non sedit:

1:2 Sed in lege Dómini volúntas ejus, * et in lege ejus meditábitur die ac nocte.

1:3 Et erit tamquam lignum, quod plantátum est secus decúrsus aquárum, * quod fructum suum dabit in témpore suo:

1:3 Et fólium ejus non défluet: * et ómnia quæcúmque fáciet, prosperabúntur.

1:4 Non sic ímpii, non sic: * sed tamquam pulvis, quem próicit ventus a fácie terræ.

1:5 Ídeo non resúrgent ímpii in judício: * neque peccatóres in concílio justórum.

1:6 Quóniam novit Dóminus viam justórum: * et iter impiórum períbit.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Beátus vir qui in lege Dómini meditátur.

Ant. Servíte Dómino.

Psalmus 2 [2]

2:1 Quare fremuérunt gentes: * et pópuli meditáti sunt inánia?

2:2 Astitérunt reges terræ, et príncipes convenérunt in unum * advérsus Dóminum, et advérsus Christum ejus.

2:3 Dirumpámus víncula eórum: * et proiciámus a nobis jugum ipsórum.

2:4 Qui hábitat in cælis, irridébit eos: * et Dóminus subsannábit eos.

2:5 Tunc loquétur ad eos in ira sua, * et in furóre suo conturbábit eos.

2:6 Ego autem constitútus sum Rex ab eo super Sion montem sanctum ejus, * prǽdicans præcéptum ejus.

2:7 Dóminus dixit ad me: * Fílius meus es tu, ego hódie génui te.

2:8 Póstula a me, et dabo tibi gentes hereditátem tuam, * et possessiónem tuam términos terræ.

2:9 Reges eos in virga férrea, * et tamquam vas fíguli confrínges eos.

2:10 Et nunc, reges, intellégite: * erudímini, qui judicátis terram.

2:11 Servíte Dómino in timóre: * et exsultáte ei cum tremóre.

2:12 Apprehéndite disciplínam, nequándo irascátur Dóminus, * et pereátis de via justa.

2:13 Cum exárserit in brevi ira ejus: * beáti omnes qui confídunt in eo.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Servíte Dómino in timóre, et exsultáte ei cum tremóre.

Ant. Exsúrge.

Psalmus 3 [3]

3:2 Dómine, quid multiplicáti sunt qui tríbulant me? * multi insúrgunt advérsum me.

3:3 Multi dicunt ánimæ meæ: * Non est salus ipsi in Deo ejus.

3:4 Tu autem, Dómine, suscéptor meus es, * glória mea, et exáltans caput meum.

3:5 Voce mea ad Dóminum clamávi: * et exaudívit me de monte sancto suo.

3:6 Ego dormívi, et soporátus sum: * et exsurréxi, quia Dóminus suscépit me.

3:7 Non timébo míllia pópuli circumdántis me: * exsúrge, Dómine, salvum me fac, Deus meus.

3:8 Quóniam tu percussísti omnes adversántes mihi sine causa: * dentes peccatórum contrivísti.

3:9 Dómini est salus: * et super pópulum tuum benedíctio tua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exsúrge, Dómine, salvum me fac, Deus meus.

℣. Memor fui nocte nóminis tui, Dómine.

℟. Et custodívi legem tuam.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Exáudi, Dómine Jesu Christe, preces servórum tuórum, et miserére nobis: Qui cum Patre et Spíritu Sancto vivis et regnas in sǽcula sæculórum.

℟. Amen.

℣. Jube, domne, benedícere.

Benedictio. Benedictióne perpétua benedícat nos Pater ætérnus.

℟. Amen.

Lectio 1

De libro secúndo Regum

2 Reg 12:1-4

1 Misit ergo Dóminus Nathan ad David: qui, cum venísset ad eum, dixit ei: Duo viri erant in civitáte una, unus dives et alter pauper.

2 Dives habébat oves et boves plúrimos valde,

3 Pauper autem nihil habébat omníno præter ovem unam párvulam, quam émerat et nutríerat, et quæ créverat apud eum cum fíliis ejus simul de pane illíus cómedens et de cálice ejus bibens et in sinu illíus dórmiens; erátque illic sicut fília.

4 Cum autem peregrínus quidam venísset ad dívitem, parcens ille súmere de óvibus et de bobus suis, ut exhibéret convívium peregríno illi qui vénerat ad se, tulit ovem viri páuperis et præparávit cibos hómini qui vénerat ad se.

℣. Tu autem, Dómine, miserére nobis.

℟. Deo grátias.

℟. Præparáte corda vestra Dómino, et servíte illi soli:

* Et liberábit vos de mánibus inimicórum vestrórum.

℣. Convertímini ad eum in toto corde vestro, et auférte deos aliénos de médio vestri.

℟. Et liberábit vos de mánibus inimicórum vestrórum.

℣. Jube, domne, benedícere.

Benedictio. Unigénitus Dei Fílius nos benedícere et adjuváre dignétur.

℟. Amen.

Lectio 2

2 Reg 12:5-9

5 Irátus autem indignatióne David advérsus hóminem illum nimis, dixit ad Nathan: Vivit Dóminus, quóniam fílius mortis est vir qui fecit hoc:

6 Ovem reddet in quádruplum, eo quod fécerit verbum istud et non pepércerit.

7 Dixit autem Nathan ad David: Tu es ille vir. Hæc dicit Dóminus Deus Israël: Ego unxi te in regem super Israël et ego érui te de manu Saul,

8 Et dedi tibi domum dómini tui, et uxóres dómini tui in sinu tuo dedíque tibi domum Israël et Juda; et, si parva sunt ista, adíciam tibi multo majóra.

9 Quare ergo contempsísti verbum Dómini, ut fáceres malum in conspéctu meo? Uríam Hethǽum percussísti gládio et uxórem illíus accepísti in uxórem tibi et interfecísti eum gládio filiórum Ammon.

℣. Tu autem, Dómine, miserére nobis.

℟. Deo grátias.

℟. Deus ómnium exaudítor est: ipse misit Angelum suum, et tulit me de óvibus patris mei:

* Et unxit me unctióne misericórdiæ suæ.

℣. Dóminus, qui erípuit me de ore leónis, et de manu béstiæ liberávit me.

℟. Et unxit me unctióne misericórdiæ suæ.

℣. Jube, domne, benedícere.

Benedictio. Spíritus Sancti grátia illúminet sensus et corda nostra.

℟. Amen.

Lectio 3

2 Reg 12:10-16

10 Quam ob rem non recédet gládius de domo tua usque in sempitérnum, eo quod despéxeris me et túleris uxórem Uríæ Hethǽi ut esset uxor tua.

11 Itaque hæc dicit Dóminus: Ecce ego suscitábo super te malum de domo tua, et tollam uxóres tuas in óculis tuis et dabo próximo tuo, et dórmiet cum uxóribus tuis in óculis solis hujus.

12 Tu enim fecísti abscóndite, ego autem fáciam verbum istud in conspéctu omnis Israël et in conspéctu solis.

13 Et dixit David ad Nathan: Peccávi Dómino. Dixítque Nathan ad David: Dóminus quoque tránstulit peccátum tuum: non moriéris.

14 Verúmtamen, quóniam blasphemáre fecísti inimícos Dómini propter verbum hoc, fílius, qui natus est tibi, morte moriétur.

15 Et revérsus est Nathan in domum suam. Percússit quoque Dóminus párvulum, quem pepérerat uxor Uríæ David, et desperátus est.

16 Deprecatúsque est David Dóminum pro párvulo, et jejunávit David jejúnio et ingréssus seórsum jácuit super terram.

℣. Tu autem, Dómine, miserére nobis.

℟. Deo grátias.

℟. Dóminus, qui erípuit me de ore leónis, et de manu béstiæ liberávit me,

* Ipse me erípiet de mánibus inimicórum meórum.

℣. Misit Deus misericórdiam suam et veritátem suam: ánimam meam erípuit de médio catulórum leónum.

℟. Ipse me erípiet de mánibus inimicórum meórum.

℣. Glória Patri, et Fílio, * et Spirítui Sancto.

℟. Ipse me erípiet de mánibus inimicórum meórum.

Nocturnus II.

Ant. Quam admirábile.

Psalmus 8 [4]

8:2 Dómine, Dóminus noster, * quam admirábile est nomen tuum in univérsa terra!

8:2 Quóniam eleváta est magnificéntia tua, * super cælos.

8:3 Ex ore infántium et lacténtium perfecísti laudem propter inimícos tuos, * ut déstruas inimícum et ultórem.

8:4 Quóniam vidébo cælos tuos, ópera digitórum tuórum: * lunam et stellas, quæ tu fundásti.

8:5 Quid est homo quod memor es ejus? * aut fílius hóminis, quóniam vísitas eum?

8:6 Minuísti eum paulo minus ab Ángelis, † glória et honóre coronásti eum: * et constituísti eum super ópera mánuum tuárum.

8:8 Ómnia subjecísti sub pédibus ejus, * oves et boves univérsas: ínsuper et pécora campi.

8:9 Vólucres cæli, et pisces maris, * qui perámbulant sémitas maris.

8:10 Dómine, Dóminus noster, * quam admirábile est nomen tuum in univérsa terra!

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Quam admirábile est nomen tuum, Dómine, in univérsa terra!

Ant. Sedísti super thronum.

Psalmus 9(2-11) [5]

9:2 Confitébor tibi, Dómine, in toto corde meo: * narrábo ómnia mirabília tua.

9:3 Lætábor et exsultábo in te: * psallam nómini tuo, Altíssime.

9:4 In converténdo inimícum meum retrórsum: * infirmabúntur, et períbunt a fácie tua.

9:5 Quóniam fecísti judícium meum et causam meam: * sedísti super thronum, qui júdicas justítiam.

9:6 Increpásti gentes, et périit ímpius: * nomen eórum delésti in ætérnum, et in sǽculum sǽculi.

9:7 Inimíci defecérunt frámeæ in finem: * et civitátes eórum destruxísti.

9:7 Périit memória eórum cum sónitu: * et Dóminus in ætérnum pérmanet.

9:8 Parávit in judício thronum suum: * et ipse judicábit orbem terræ in æquitáte, judicábit pópulos in justítia.

9:10 Et factus est Dóminus refúgium páuperi: * adjútor in opportunitátibus, in tribulatióne.

9:11 Et sperent in te qui novérunt nomen tuum: * quóniam non dereliquísti quæréntes te, Dómine.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Sedísti super thronum qui júdicas justítiam.

Ant. Exsúrge, Dómine.

Psalmus 9(12-21) [6]

9:12 Psállite Dómino, qui hábitat in Sion: * annuntiáte inter gentes stúdia ejus:

9:13 Quóniam requírens sánguinem eórum recordátus est: * non est oblítus clamórem páuperum.

9:14 Miserére mei, Dómine: * vide humilitátem meam de inimícis meis.

9:15 Qui exáltas me de portis mortis, * ut annúntiem omnes laudatiónes tuas in portis fíliæ Sion.

9:16 Exsultábo in salutári tuo: * infíxæ sunt gentes in intéritu, quem fecérunt.

9:16 In láqueo isto, quem abscondérunt, * comprehénsus est pes eórum.

9:17 Cognoscétur Dóminus judícia fáciens: * in opéribus mánuum suárum comprehénsus est peccátor.

9:18 Convertántur peccatóres in inférnum, * omnes gentes quæ obliviscúntur Deum.

9:19 Quóniam non in finem oblívio erit páuperis: * patiéntia páuperum non períbit in finem.

9:20 Exsúrge, Dómine, non confortétur homo: * judicéntur gentes in conspéctu tuo.

9:21 Constítue, Dómine, legislatórem super eos: * ut sciant gentes quóniam hómines sunt.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exsúrge, Dómine, non præváleat homo.

℣. Média nocte surgébam ad confiténdum tibi.

℟. Super judícia justificatiónis tuæ.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Ipsíus píetas et misericórdia nos ádjuvet, qui cum Patre et Spíritu Sancto vivit et regnat in sǽcula sæculórum.

℟. Amen.

℣. Jube, domne, benedícere.

Benedictio. Deus Pater omnípotens sit nobis propítius et clemens.

℟. Amen.

Lectio 4

Ex libro sancti Ambrósii Epíscopi de Apología David

Apolog. 1, c. 2

Unusquísque nostrum per síngulas horas quam multa delínquit! nec tamen unusquísque de plebe peccátum suum confiténdum putat. Ille rex, tantus ac potens, ne exíguo quidem moménto manére penes se delícti passus est consciéntiam; sed, præmatúra confessióne atque imménso dolóre, réddidit peccátum suum Dómino. Quem mihi nunc fácile repérias honorátum ac dívitem, qui, si arguátur alicújus culpæ reus, non moléste ferat? At ille régio clarus império, tot divínis probátus oráculis, cum a priváto hómine corriperétur quod gráviter deliquísset, non indignátus infrémuit, sed conféssus ingémuit culpæ dolóre.

℣. Tu autem, Dómine, miserére nobis.

℟. Deo grátias.

℟. Percússit Saul mille, et David decem míllia:

* Quia manus Dómini erat cum illo: percússit Philisthǽum, et ábstulit oppróbrium ex Israël.

℣. Nonne iste est David, de quo canébant in choro, dicéntes: Saul percússit mille, et David decem míllia?

℟. Quia manus Dómini erat cum illo: percússit Philisthǽum, et ábstulit oppróbrium ex Israël.

℣. Jube, domne, benedícere.

Benedictio. Christus perpétuæ det nobis gáudia vitæ.

℟. Amen.

Lectio 5

Dénique Dóminum dolor íntimi movit afféctus, ut Nathan díceret: Quóniam pœnítuit te, et Dóminus ábstulit peccátum tuum. Matúritas ítaque véniæ, profúndam regis fuísse pœniténtiam declarávit, quæ tanti erróris offénsam tradúxerit. Alii hómines cum a sacerdótibus corripiúntur, peccátum suum íngravant, dum negáre cúpiunt aut deféndere; ibíque eórum lapsus est major, ubi sperátur corréctio. Sancti autem Dómini, qui consummáre pium certámen géstiunt, et cúrrere cursum salútis, sícubi forte ut hómines corrúerint, natúræ magis fragilitáte quam peccándi libídine, acrióres ad curréndum resúrgunt, pudóris stímulo majóra reparántes certámina; ut non solum nullum attulísse æstimétur lapsus impediméntum, sed étiam velocitátis incentíva cumulásse.

℣. Tu autem, Dómine, miserére nobis.

℟. Deo grátias.

℟. Montes Gélboë, nec ros nec plúvia véniant super vos,

* Ubi cecidérunt fortes Israël.

℣. Omnes montes, qui estis in circúitu ejus, vísitet Dóminus: a Gélboë autem tránseat.

℟. Ubi cecidérunt fortes Israël.

℣. Jube, domne, benedícere.

Benedictio. Ignem sui amóris accéndat Deus in córdibus nostris.

℟. Amen.

Lectio 6

Peccávit David, quod solent reges; sed pœniténtiam gessit, flevit, ingémuit, quod non solent reges. Conféssus est culpam, obsecrávit indulgéntiam, humi stratus deplorávit ærúmnam, jejunávit, orávit, confessiónis suæ testimónium in perpétua sǽcula vulgáto dolóre transmísit. Quod erubéscunt fácere priváti, rex non erúbuit confitéri. Qui tenéntur légibus, audent suum negáre peccátum, dedignántur rogáre indulgéntiam, quam petébat qui nullis légibus tenebátur humánis. Quod peccávit, conditiónis est; quod supplicávit, correctiónis. Lapsus commúnis, sed speciális conféssio. Culpam ítaque incidísse, natúræ est: diluísse, virtútis.

℣. Tu autem, Dómine, miserére nobis.

℟. Deo grátias.

℟. Ego te tuli de domo patris tui, dicit Dóminus, et pósui te páscere gregem pópuli mei:

* Et fui tecum in ómnibus ubicúmque ambulásti, firmans regnum tuum in ætérnum.

℣. Fecíque tibi nomen grande, juxta nomen magnórum, qui sunt in terra: et réquiem dedi tibi ab ómnibus inimícis tuis.

℟. Et fui tecum in ómnibus ubicúmque ambulásti, firmans regnum tuum in ætérnum.

℣. Glória Patri, et Fílio, * et Spirítui Sancto.

℟. Et fui tecum in ómnibus ubicúmque ambulásti, firmans regnum tuum in ætérnum.

Nocturnus III.

Ant. Ut quid, Dómine. ‡

Psalmus 9(22-32) [7]

9:22 Ut quid, Dómine, ‡ recessísti longe, * déspicis in opportunitátibus, in tribulatióne?

9:23 Dum supérbit ímpius, incénditur pauper: * comprehendúntur in consíliis quibus cógitant.

9:24 Quóniam laudátur peccátor in desidériis ánimæ suæ: * et iníquus benedícitur.

9:25 Exacerbávit Dóminum peccátor, * secúndum multitúdinem iræ suæ non quæret.

9:26 Non est Deus in conspéctu ejus: * inquinátæ sunt viæ illíus in omni témpore.

9:26 Auferúntur judícia tua a fácie ejus: * ómnium inimicórum suórum dominábitur.

9:27 Dixit enim in corde suo: * Non movébor a generatióne in generatiónem sine malo.

9:28 Cujus maledictióne os plenum est, et amaritúdine, et dolo: * sub lingua ejus labor et dolor.

9:29 Sedet in insídiis cum divítibus in occúltis: * ut interfíciat innocéntem.

9:30 Óculi ejus in páuperem respíciunt: * insidiátur in abscóndito, quasi leo in spelúnca sua.

9:30 Insidiátur ut rápiat páuperem: * rápere páuperem, dum áttrahit eum.

9:31 In láqueo suo humiliábit eum: * inclinábit se, et cadet, cum dominátus fúerit páuperum.

9:32 Dixit enim in corde suo: Oblítus est Deus, * avértit fáciem suam ne vídeat in finem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ut quid, Dómine, recessísti longe?

Ant. Exsúrge. ‡

Psalmus 9(33-39) [8]

9:33 Exsúrge, ‡ Dómine Deus, exaltétur manus tua: * ne obliviscáris páuperum.

9:34 Propter quid irritávit ímpius Deum? * dixit enim in corde suo: Non requíret.

9:35 Vides quóniam tu labórem et dolórem consíderas: * ut tradas eos in manus tuas.

9:35 Tibi derelíctus est pauper: * órphano tu eris adjútor.

9:36 Cóntere brácchium peccatóris et malígni: * quærétur peccátum illíus, et non inveniétur.

9:37 Dóminus regnábit in ætérnum, et in sǽculum sǽculi: * períbitis, gentes, de terra illíus.

9:38 Desidérium páuperum exaudívit Dóminus: * præparatiónem cordis eórum audívit auris tua.

9:39 Judicáre pupíllo et húmili, * ut non appónat ultra magnificáre se homo super terram.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exsúrge, Dómine Deus, exaltétur manus tua.

Ant. Justus Dóminus.

Psalmus 10 [9]

10:2 In Dómino confído: † quómodo dícitis ánimæ meæ: * Tránsmigra in montem sicut passer?

10:3 Quóniam ecce peccatóres intendérunt arcum, † paravérunt sagíttas suas in pháretra, * ut sagíttent in obscúro rectos corde.

10:4 Quóniam quæ perfecísti, destruxérunt: * justus autem quid fecit?

10:5 Dóminus in templo sancto suo, * Dóminus in cælo sedes ejus.

10:5 Óculi ejus in páuperem respíciunt: * pálpebræ ejus intérrogant fílios hóminum.

10:6 Dóminus intérrogat justum et ímpium: * qui autem díligit iniquitátem, odit ánimam suam.

10:7 Pluet super peccatóres láqueos: * ignis, et sulphur, et spíritus procellárum pars cálicis eórum.

10:8 Quóniam justus Dóminus, et justítias diléxit: * æquitátem vidit vultus ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Justus Dóminus et justítiam diléxit.

℣. Prævenérunt óculi mei ad te dilúculo.

℟. Ut meditárer elóquia tua, Dómine.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. A vínculis peccatórum nostrórum absólvat nos omnípotens et miséricors Dóminus.

℟. Amen.

℣. Jube, domne, benedícere.

Benedictio. Evangélica léctio sit nobis salus et protéctio.

℟. Amen.

Lectio 7

Léctio sancti Evangélii secúndum Marcum

Marc 8:1-9

In illo témpore: Cum turba multa esset cum Jesu nec habérent quod manducárent, convocátis discípulis, ait illis: Miséreor super turbam, quia ecce jam tríduo sústinent me nec habent quod mandúcent. Et réliqua.

Homilía sancti Ambrósii Epíscopi

Liber 6 in Lucæ cap. 9, post initium

Posteáquam illa, quæ Ecclésiæ typum accépit, a fluxu curáta est sánguinis, posteáquam Apóstoli ad evangelizándum regnum Dei sunt destináti, grátiæ cæléstis impartítur aliméntum. Sed quibus impartiátur, advérte. Non otiósis, non in civitáte, quasi in synagóga vel sæculári dignitáte residéntibus; sed inter desérta quæréntibus Christum. Qui enim non fastídiunt, ipsi excipiúntur a Christo, et cum ipsis lóquitur Dei Verbum, non de sæculáribus, sed de regno Dei. Et si qui corporális gerunt úlcera passiónis, his medicínam suam libénter indúlget.

℣. Tu autem, Dómine, miserére nobis.

℟. Deo grátias.

℟. Peccávi super númerum arénæ maris, et multiplicáta sunt peccáta mea: et non sum dignus vidére altitúdinem cæli præ multitúdine iniquitátis meæ: quóniam irritávi iram tuam,

* Et malum coram te feci.

℣. Quóniam iniquitátem meam ego cognósco: et delíctum meum contra me est semper, quia tibi soli peccávi.

℟. Et malum coram te feci.

℣. Jube, domne, benedícere.

Benedictio. Divínum auxílium máneat semper nobíscum.

℟. Amen.

Lectio 8

Cónsequens ígitur erat, ut quos a vúlnerum dolóre sanáverat, eos alimóniis spiritálibus a jejúnio liberáret. Itaque nemo cibum áccipit Christi, nisi fúerit ante sanátus; et illi qui vocántur ad cœnam, prius vocándo sanántur. Si claudus fuit, gradiéndi facultátem, ut veníret, accépit: si lúmine oculórum privátus, domum útique Dómini, nisi refúsa luce, intráre non pótuit.

℣. Tu autem, Dómine, miserére nobis.

℟. Deo grátias.

℟. Duo Séraphim clamábant alter ad álterum:

* Sanctus, sanctus, sanctus Dóminus Deus Sábaoth: * Plena est omnis terra glória ejus.

℣. Tres sunt qui testimónium dant in cælo: Pater, Verbum, et Spíritus Sanctus: et hi tres unum sunt.

℟. Sanctus, sanctus, sanctus Dóminus Deus Sábaoth.

℣. Glória Patri, et Fílio, * et Spirítui Sancto.

℟. Plena est omnis terra glória ejus.

℣. Jube, domne, benedícere.

Benedictio. Ad societátem cívium supernórum perdúcat nos Rex Angelórum.

℟. Amen.

Lectio 9

Ubíque ígitur mystérii ordo servátur, ut prius per remissiónem peccatórum vulnéribus medicína tribuátur, post alimónia mensæ cæléstis exúberat; quamquam nondum validióribus hæc turba reficiátur aliméntis, neque Christi córpore et sánguine jejúna solidióris fídei corda pascántur. Lacte, inquit, vos potávi, non esca; nondum enim poterátis, sed nec adhuc quidem potéstis. In modum lactis quinque sunt panes: esca autem solídior, corpus est Christus; potus veheméntior, sanguis est Dómini.

℣. Tu autem, Dómine, miserére nobis.

℟. Deo grátias.

Te Deum

Te Deum laudámus: * te Dóminum confitémur.

Te ætérnum Patrem * omnis terra venerátur.

Tibi omnes Ángeli, * tibi Cæli, et univérsæ Potestátes:

Tibi Chérubim et Séraphim * incessábili voce proclámant:

Fit reverentia Sanctus, Sanctus, Sanctus * Dóminus Deus Sábaoth.

Pleni sunt cæli et terra * majestátis glóriæ tuæ.

Te gloriósus * Apostolórum chorus,

Te Prophetárum * laudábilis númerus,

Te Mártyrum candidátus * laudat exércitus.

Te per orbem terrárum * sancta confitétur Ecclésia,

Patrem * imménsæ majestátis;

Venerándum tuum verum * et únicum Fílium;

Sanctum quoque * Paráclitum Spíritum.

Tu Rex glóriæ, * Christe.

Tu Patris * sempitérnus es Fílius.

Fit reverentia Tu, ad liberándum susceptúrus hóminem: * non horruísti Vírginis úterum.

Tu, devícto mortis acúleo, * aperuísti credéntibus regna cælórum.

Tu ad déxteram Dei sedes, * in glória Patris.

Judex créderis * esse ventúrus.

Sequens versus dicitur flexis genibus Te ergo quǽsumus, tuis fámulis súbveni, * quos pretióso sánguine redemísti.

Ætérna fac cum Sanctis tuis * in glória numerári.

Salvum fac pópulum tuum, Dómine, * et bénedic hereditáti tuæ.

Et rege eos, * et extólle illos usque in ætérnum.

Per síngulos dies * benedícimus te.

Fit reverentia, secundum consuetudinem Et laudámus nomen tuum in sǽculum, * et in sǽculum sǽculi.

Dignáre, Dómine, die isto * sine peccáto nos custodíre.

Miserére nostri, Dómine, * miserére nostri.

Fiat misericórdia tua, Dómine, super nos, * quemádmodum sperávimus in te.

In te, Dómine, sperávi: * non confúndar in ætérnum.

Reliqua omittuntur, nisi separandæ sint.

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus virtútum, cujus est totum quod est óptimum: ínsere pectóribus nostris amórem tui nóminis, et præsta in nobis religiónis augméntum; ut, quæ sunt bona, nútrias, ac pietátis stúdio, quæ sunt nutríta, custódias.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Laudes

Incipit

Si Matutinum a Laudibus separatur, tunc dicitur secreto:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Secus absolute incipiuntur, ut sequitur:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Psalterio secundum diem}

Ant. Allelúja.

Psalmus 92 [1]

92:1 Dóminus regnávit, decórem indútus est: * indútus est Dóminus fortitúdinem, et præcínxit se.

92:1 Étenim firmávit orbem terræ, * qui non commovébitur.

92:2 Paráta sedes tua ex tunc: * a sǽculo tu es.

92:3 Elevavérunt flúmina, Dómine: * elevavérunt flúmina vocem suam.

92:3 Elevavérunt flúmina fluctus suos, * a vócibus aquárum multárum.

92:4 Mirábiles elatiónes maris: * mirábilis in altis Dóminus.

92:5 Testimónia tua credibília facta sunt nimis: * domum tuam decet sanctitúdo, Dómine, in longitúdinem diérum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Allelúja, Dóminus regnávit, decórem índuit, allelúja, allelúja.

Ant. Jubiláte. ‡

Psalmus 99 [2]

99:2 Jubiláte ‡ Deo, omnis terra: * servíte Dómino in lætítia.

99:2 Introíte in conspéctu ejus, * in exsultatióne.

99:3 Scitóte quóniam Dóminus ipse est Deus: * ipse fecit nos, et non ipsi nos.

99:3 Pópulus ejus, et oves páscuæ ejus: † introíte portas ejus in confessióne, * átria ejus in hymnis: confitémini illi.

99:4 Laudáte nomen ejus: quóniam suávis est Dóminus, † in ætérnum misericórdia ejus, * et usque in generatiónem et generatiónem véritas ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Jubiláte Deo omnis terra, allelúja.

Ant. Benedícam te.

Psalmus 62 [3]

62:2 Deus, Deus meus, * ad te de luce vígilo.

62:2 Sitívit in te ánima mea, * quam multiplíciter tibi caro mea.

62:3 In terra desérta, et ínvia, et inaquósa: † sic in sancto appárui tibi, * ut vidérem virtútem tuam, et glóriam tuam.

62:4 Quóniam mélior est misericórdia tua super vitas: * lábia mea laudábunt te.

62:5 Sic benedícam te in vita mea: * et in nómine tuo levábo manus meas.

62:6 Sicut ádipe et pinguédine repleátur ánima mea: * et lábiis exsultatiónis laudábit os meum.

62:7 Si memor fui tui super stratum meum, † in matutínis meditábor in te: * quia fuísti adjútor meus.

62:8 Et in velaménto alárum tuárum exsultábo, † adhǽsit ánima mea post te: * me suscépit déxtera tua.

62:10 Ipsi vero in vanum quæsiérunt ánimam meam, † introíbunt in inferióra terræ: * tradéntur in manus gládii, partes vúlpium erunt.

62:12 Rex vero lætábitur in Deo, † laudabúntur omnes qui jurant in eo: * quia obstrúctum est os loquéntium iníqua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Benedícam te in vita mea, Dómine: et in nómine tuo levábo manus meas, allelúja.

Ant. Tres púeri.

Canticum Trium Puerorum [4]

Dan 3:57-88,56

3:57 Benedícite, ómnia ópera Dómini, Dómino: * laudáte et superexaltáte eum in sǽcula.

3:58 Benedícite, Ángeli Dómini, Dómino: * benedícite, cæli, Dómino.

3:59 Benedícite, aquæ omnes, quæ super cælos sunt, Dómino: * benedícite, omnes virtútes Dómini, Dómino.

3:60 Benedícite, sol et luna, Dómino: * benedícite, stellæ cæli, Dómino.

3:61 Benedícite, omnis imber et ros, Dómino: * benedícite, omnes spíritus Dei, Dómino.

3:62 Benedícite, ignis et æstus, Dómino: * benedícite, frigus et æstus, Dómino.

3:63 Benedícite, rores et pruína, Dómino: * benedícite, gelu et frigus, Dómino.

3:64 Benedícite, glácies et nives, Dómino: * benedícite, noctes et dies, Dómino.

3:65 Benedícite, lux et ténebræ, Dómino: * benedícite, fúlgura et nubes, Dómino.

3:66 Benedícat terra Dóminum: * laudet et superexáltet eum in sǽcula.

3:67 Benedícite, montes et colles, Dómino: * benedícite, univérsa germinántia in terra, Dómino.

3:68 Benedícite, fontes, Dómino: * benedícite, mária et flúmina, Dómino.

3:69 Benedícite, cete, et ómnia, quæ movéntur in aquis, Dómino: * benedícite, omnes vólucres cæli, Dómino.

3:70 Benedícite, omnes béstiæ et pécora, Dómino: * benedícite, fílii hóminum, Dómino.

3:71 Benedícat Israël Dóminum: * laudet et superexáltet eum in sǽcula.

3:72 Benedícite, sacerdótes Dómini, Dómino: * benedícite, servi Dómini, Dómino.

3:73 Benedícite, spíritus, et ánimæ justórum, Dómino: * benedícite, sancti, et húmiles corde, Dómino.

3:74 Benedícite, Ananía, Azaría, Mísaël, Dómino: * laudáte et superexaltáte eum in sǽcula.

3:75 (Fit reverentia:) Benedicámus Patrem et Fílium cum Sancto Spíritu: * laudémus et superexaltémus eum in sǽcula.

3:56 Benedíctus es, Dómine, in firmaménto cæli: * et laudábilis, et gloriósus, et superexaltátus in sǽcula.

Ant. Tres púeri jussu regis in fornácem missi sunt, non timéntes flammam ignis, dicéntes: Benedíctus Deus, allelúja.

Ant. Allelúja.

Psalmus 148 [5]

148:1 Laudáte Dóminum de cælis: * laudáte eum in excélsis.

148:2 Laudáte eum, omnes Ángeli ejus: * laudáte eum, omnes virtútes ejus.

148:3 Laudáte eum, sol et luna: * laudáte eum, omnes stellæ et lumen.

148:4 Laudáte eum, cæli cælórum: * et aquæ omnes, quæ super cælos sunt, laudent nomen Dómini.

148:5 Quia ipse dixit, et facta sunt: * ipse mandávit, et creáta sunt.

148:6 Státuit ea in ætérnum, et in sǽculum sǽculi: * præcéptum pósuit, et non præteríbit.

148:7 Laudáte Dóminum de terra, * dracónes, et omnes abýssi.

148:8 Ignis, grando, nix, glácies, spíritus procellárum: * quæ fáciunt verbum ejus:

148:9 Montes, et omnes colles: * ligna fructífera, et omnes cedri.

148:10 Béstiæ, et univérsa pécora: * serpéntes, et vólucres pennátæ:

148:11 Reges terræ, et omnes pópuli: * príncipes, et omnes júdices terræ.

148:12 Júvenes, et vírgines: † senes cum junióribus laudent nomen Dómini: * quia exaltátum est nomen ejus solíus.

148:14 Conféssio ejus super cælum et terram: * et exaltávit cornu pópuli sui.

148:14 Hymnus ómnibus sanctis ejus: * fíliis Israël, pópulo appropinquánti sibi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Allelúja, laudáte Dóminum de cælis, allelúja, allelúja.

Capitulum Hymnus Versus {ex Psalterio secundum diem}

Apo 7:12

Benedíctio, et cláritas, et sapiéntia, et gratiárum áctio, honor, virtus, et fortitúdo Deo nostro in sǽcula sæculórum. Amen.

℟. Deo grátias.

Hymnus

Ecce, jam noctis tenuátur umbra,

Lux et auróræ rútilans corúscat:

Súpplices rerum Dóminum canóra

Voce precémur:

Ut reos culpæ miserátus omnem

Pellat angórem, tríbuat salútem,

Donet et nobis bona sempitérnæ

Múnera pacis.

Præstet hoc nobis Déitas beáta

Patris, ac Nati, paritérque Sancti

Spíritus, cujus résonat per omnem

Glória mundum.

Amen.

℣. Dóminus regnávit, decórem índuit.

℟. Índuit Dóminus fortitúdinem, et præcínxit se virtúte.

Canticum: Benedictus {Antiphona ex Proprio de Tempore}

Ant. Cum turba multa.

Canticum Zachariæ

Luc. 1:68-79

1:68 Benedíctus ✠ Dóminus, Deus Israël: * quia visitávit, et fecit redemptiónem plebis suæ:

1:69 Et eréxit cornu salútis nobis: * in domo David, púeri sui.

1:70 Sicut locútus est per os sanctórum, * qui a sǽculo sunt, prophetárum ejus:

1:71 Salútem ex inimícis nostris, * et de manu ómnium, qui odérunt nos.

1:72 Ad faciéndam misericórdiam cum pátribus nostris: * et memorári testaménti sui sancti.

1:73 Jusjurándum, quod jurávit ad Ábraham patrem nostrum, * datúrum se nobis:

1:74 Ut sine timóre, de manu inimicórum nostrórum liberáti, * serviámus illi.

1:75 In sanctitáte, et justítia coram ipso, * ómnibus diébus nostris.

1:76 Et tu, puer, Prophéta Altíssimi vocáberis: * præíbis enim ante fáciem Dómini, paráre vias ejus:

1:77 Ad dandam sciéntiam salútis plebi ejus: * in remissiónem peccatórum eórum:

1:78 Per víscera misericórdiæ Dei nostri: * in quibus visitávit nos, óriens ex alto:

1:79 Illumináre his, qui in ténebris, et in umbra mortis sedent: * ad dirigéndos pedes nostros in viam pacis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Cum turba multa esset cum Jesu nec habérent quod manducárent, convocátis discípulis, ait illis: Miséreor super turbam, quia ecce jam tríduo sústinent me nec habent quod mandúcent, allelúja.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus virtútum, cujus est totum quod est óptimum: ínsere pectóribus nostris amórem tui nóminis, et præsta in nobis religiónis augméntum; ut, quæ sunt bona, nútrias, ac pietátis stúdio, quæ sunt nutríta, custódias.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Commemoratio Quarta die infra Octavam Nativitatis S. Joannis Baptistæ

Ant. Apértum est os Zacharíæ, et prophetávit dicens: Benedíctus Deus Israël.

℣. Iste puer magnus coram Dómino.

℟. Nam et manus ejus cum ipso est.

Orémus.

Deus, qui præséntem diem honorábilem nobis in beáti Joánnis nativitáte fecísti: da pópulis tuis spirituálium grátiam gaudiórum; et ómnium fidélium mentes dírige in viam salútis ætérnæ.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

℣. Dóminus det nobis suam pacem.

℟. Et vitam ætérnam. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Ad Primam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Jam lucis orto sídere,

Deum precémur súpplices,

Ut in diúrnis áctibus

Nos servet a nocéntibus.

Linguam refrénans témperet,

Ne litis horror ínsonet:

Visum fovéndo cóntegat,

Ne vanitátes háuriat.

Sint pura cordis íntima,

Absístat et vecórdia;

Carnis terat supérbiam

Potus cibíque párcitas.

Ut, cum dies abscésserit,

Noctémque sors redúxerit,

Mundi per abstinéntiam

Ipsi canámus glóriam.

Deo Patri sit glória,

Ejúsque soli Fílio,

Cum Spíritu Paráclito,

Nunc et per omne sǽculum.

Amen.

Psalmi {ex Psalterio secundum diem}

Ant. Allelúja.

Psalmus 117 [1]

117:1 Confitémini Dómino quóniam bonus: * quóniam in sǽculum misericórdia ejus.

117:2 Dicat nunc Israël quóniam bonus: * quóniam in sǽculum misericórdia ejus.

117:3 Dicat nunc domus Aaron: * quóniam in sǽculum misericórdia ejus.

117:4 Dicant nunc qui timent Dóminum: * quóniam in sǽculum misericórdia ejus.

117:5 De tribulatióne invocávi Dóminum: * et exaudívit me in latitúdine Dóminus.

117:6 Dóminus mihi adjútor: * non timébo quid fáciat mihi homo.

117:7 Dóminus mihi adjútor: * et ego despíciam inimícos meos.

117:8 Bonum est confídere in Dómino, * quam confídere in hómine:

117:9 Bonum est speráre in Dómino, * quam speráre in princípibus.

117:10 Omnes gentes circuiérunt me: * et in nómine Dómini quia ultus sum in eos.

117:11 Circumdántes circumdedérunt me: * et in nómine Dómini quia ultus sum in eos.

117:12 Circumdedérunt me sicut apes, † et exarsérunt sicut ignis in spinis: * et in nómine Dómini quia ultus sum in eos.

117:13 Impúlsus evérsus sum ut cáderem: * et Dóminus suscépit me.

117:14 Fortitúdo mea, et laus mea Dóminus: * et factus est mihi in salútem.

117:15 Vox exsultatiónis, et salútis * in tabernáculis justórum.

117:16 Déxtera Dómini fecit virtútem: † déxtera Dómini exaltávit me, * déxtera Dómini fecit virtútem.

117:17 Non móriar, sed vivam: * et narrábo ópera Dómini.

117:18 Castígans castigávit me Dóminus: * et morti non trádidit me.

117:19 Aperíte mihi portas justítiæ, † ingréssus in eas confitébor Dómino: * hæc porta Dómini, justi intrábunt in eam.

117:21 Confitébor tibi quóniam exaudísti me: * et factus es mihi in salútem.

117:22 Lápidem, quem reprobavérunt ædificántes: * hic factus est in caput ánguli.

117:23 A Dómino factum est istud: * et est mirábile in óculis nostris.

117:24 Hæc est dies, quam fecit Dóminus: * exsultémus, et lætémur in ea.

117:25 O Dómine, salvum me fac, † o Dómine, bene prosperáre: * benedíctus qui venit in nómine Dómini.

117:26 Benedíximus vobis de domo Dómini: * Deus Dóminus, et illúxit nobis.

117:27 Constitúite diem solémnem in condénsis, * usque ad cornu altáris.

117:28 Deus meus es tu, et confitébor tibi: * Deus meus es tu, et exaltábo te.

117:28 Confitébor tibi quóniam exaudísti me * et factus es mihi in salútem.

117:29 Confitémini Dómino quóniam bonus: * quóniam in sǽculum misericórdia ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(1-16) [2]

118:1 (Aleph) Beáti immaculáti in via: * qui ámbulant in lege Dómini.

118:2 Beáti, qui scrutántur testimónia ejus: * in toto corde exquírunt eum.

118:3 Non enim qui operántur iniquitátem, * in viis ejus ambulavérunt.

118:4 Tu mandásti * mandáta tua custodíri nimis.

118:5 Útinam dirigántur viæ meæ, * ad custodiéndas justificatiónes tuas!

118:6 Tunc non confúndar, * cum perspéxero in ómnibus mandátis tuis.

118:7 Confitébor tibi in directióne cordis: * in eo quod dídici judícia justítiæ tuæ.

118:8 Justificatiónes tuas custódiam: * non me derelínquas usquequáque.

118:9 (Beth) In quo córrigit adolescéntior viam suam? * In custodiéndo sermónes tuos.

118:10 In toto corde meo exquisívi te: * ne repéllas me a mandátis tuis.

118:11 In corde meo abscóndi elóquia tua: * ut non peccem tibi.

118:12 Benedíctus es, Dómine: * doce me justificatiónes tuas.

118:13 In lábiis meis, * pronuntiávi ómnia judícia oris tui.

118:14 In via testimoniórum tuórum delectátus sum, * sicut in ómnibus divítiis.

118:15 In mandátis tuis exercébor: * et considerábo vias tuas.

118:16 In justificatiónibus tuis meditábor: * non oblivíscar sermónes tuos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(17-32) [3]

118:17 (Ghimel) Retríbue servo tuo, vivífica me: * et custódiam sermónes tuos:

118:18 Revéla óculos meos: * et considerábo mirabília de lege tua.

118:19 Íncola ego sum in terra: * non abscóndas a me mandáta tua.

118:20 Concupívit ánima mea desideráre justificatiónes tuas, * in omni témpore.

118:21 Increpásti supérbos: * maledícti qui declínant a mandátis tuis.

118:22 Aufer a me oppróbrium, et contémptum: * quia testimónia tua exquisívi.

118:23 Étenim sedérunt príncipes, et advérsum me loquebántur: * servus autem tuus exercebátur in justificatiónibus tuis.

118:24 Nam et testimónia tua meditátio mea est: * et consílium meum justificatiónes tuæ.

118:25 (Daleth) Adhǽsit paviménto ánima mea: * vivífica me secúndum verbum tuum.

118:26 Vias meas enuntiávi, et exaudísti me: * doce me justificatiónes tuas.

118:27 Viam justificatiónum tuárum ínstrue me: * et exercébor in mirabílibus tuis.

118:28 Dormitávit ánima mea præ tǽdio: * confírma me in verbis tuis.

118:29 Viam iniquitátis ámove a me: * et de lege tua miserére mei.

118:30 Viam veritátis elégi: * judícia tua non sum oblítus.

118:31 Adhǽsi testimóniis tuis, Dómine: * noli me confúndere.

118:32 Viam mandatórum tuórum cucúrri, * cum dilatásti cor meum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Allelúja, confitémini Dómino, quóniam in sǽculum misericórdia ejus, allelúja, allelúja.

Capitulum Responsorium Versus {ex Psalterio secundum diem}

1 Tim. 1:17

Regi sæculórum immortáli et invisíbili, soli Deo honor et glória in sǽcula sæculórum. Amen.

℟. Deo grátias.

℟.br. Christe, Fili Dei vivi, * Miserére nobis.

℟. Christe, Fili Dei vivi, * Miserére nobis.

℣. Qui sedes ad déxteram Patris.

℟. Miserére nobis.

℣. Glória Patri, et Fílio, * et Spirítui Sancto.

℟. Christe, Fili Dei vivi, * Miserére nobis.

℣. Exsúrge, Christe, ádjuva nos.

℟. Et líbera nos propter nomen tuum.

Preces Dominicales et Feriales{omittitur}

Preces Feriales{omittitur}

Preces Dominicales et Feriales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Dómine Deus omnípotens, qui ad princípium hujus diéi nos perveníre fecísti: tua nos hódie salva virtúte; ut in hac die ad nullum declinémus peccátum, sed semper ad tuam justítiam faciéndam nostra procédant elóquia, dirigántur cogitatiónes et ópera.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Martyrologium {anticip.}

Quarto Kaléndas Júlii Luna vicésima quarta Anno Dómini 2027

Vigília sanctórum Apostolórum Petri et Pauli.

Lugdúni, in Gállia, sancti Irenǽi, Epíscopi et Mártyris; qui (ut scribit sanctus Hierónymus) beáti Polycárpi, Smyrnénsis Epíscopi, discípulus fuit, et Apostolicórum témporum vicínus. Is, cum advérsus hæréticos verbis ac scriptis plúrimum decertásset, tandem, in persecutióne Sevéri, cum omni fere civitátis suæ pópulo, coronátus est glorióso martýrio.

Trajécti sancti Benígni, Epíscopi et Mártyris.

Alexandríæ, in persecutióne Sevéri, sanctórum Mártyrum Plutárchi, Seréni, Heraclídis catechúmeni, Herónis neóphyti, et altérius Seréni, Rhaídis catechúmenæ, et Potamiœ́næ cum ipsíus matre Marcélla; inter quos præcípue enítuit Potamiœ́na Virgo, quæ, primo imménsos innumerósque agónes pro virginitáte desudávit, deínde étiam exquisíta et inaudíta torménta pro fide sustínuit, ad últimum, simul cum matre, igne consúmpta est.

Eódem die sancti Pápii Mártyris, qui, in persecutióne Diocletiáni Imperatóris, flagris cæsus, atque in lebétem, oleo et ádipe fervénti plenum, immíssus, áliaque horrénda supplícia perpéssus, demum, datis cervícibus, coronátur.

Córdubæ, in Hispánia, sancti Argymíri, Mónachi et Mártyris, qui in persecutióne Arábica, pro Christi fide, in equúleo pósitus et ense transfóssus est.

Romæ sancti Pauli Primi, Papæ et Confessóris.

Lúere, in diœcési Brixiénsi, sanctæ Vincéntiæ Gerósa, Vírginis, Institúti Sorórum a Caritáte una cum sancta Bartholomǽa Capitánio Fundatrícis, quam Pius Papa Duodécimus albo sanctárum Vírginum accénsuit.

℣. Et álibi aliórum plurimórum sanctórum Mártyrum et Confessórum, atque sanctárum Vírginum.

℟. Deo grátias.

℣. Pretiósa in conspéctu Dómini.

℟. Mors Sanctórum ejus.

Sancta María et omnes Sancti intercédant pro nobis ad Dóminum, ut nos mereámur ab eo adjuvári et salvári, qui vivit et regnat in sǽcula sæculórum.

℟. Amen.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Réspice in servos tuos, Dómine, et in ópera tua, et dírige fílios eórum.

℟. Et sit splendor Dómini Dei nostri super nos, et ópera mánuum nostrárum dírige super nos, et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Orémus.

Dirígere et sanctificáre, régere et gubernáre dignáre, Dómine Deus, Rex cæli et terræ, hódie corda et córpora nostra, sensus, sermónes et actus nostros in lege tua, et in opéribus mandatórum tuórum: ut hic et in ætérnum, te auxiliánte, salvi et líberi esse mereámur, Salvátor mundi: Qui vivis et regnas in sǽcula sæculórum.

℟. Amen.

Lectio brevis {Per Annum}

℣. Jube, domne, benedícere.

Benedictio. Dies et actus nostros in sua pace dispónat Dóminus omnípotens.

℟. Amen.

2 Thess 3:5

Dóminus autem dírigat corda et córpora nostra in caritáte Dei et patiéntia Christi.

℣. Tu autem, Dómine, miserére nobis.

℟. Deo grátias.

Conclusio

℣. Adjutórium nostrum ✠ in nómine Dómini.

℟. Qui fecit cælum et terram.

℣. Benedícite.

℟. Deus.

Benedictio. Dóminus nos benedícat, ✠ et ab omni malo deféndat, et ad vitam perdúcat ætérnam. Et fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Tertiam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Nunc, Sancte, nobis, Spíritus,

Unum Patri cum Fílio,

Dignáre promptus íngeri

Nostro refúsus péctori.

Os, lingua, mens, sensus, vigor

Confessiónem pérsonent.

Flamméscat igne cáritas,

Accéndat ardor próximos.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Allelúja.

Psalmus 118(33-48) [1]

118:33 (He) Legem pone mihi, Dómine, viam justificatiónum tuárum: * et exquíram eam semper.

118:34 Da mihi intelléctum, et scrutábor legem tuam: * et custódiam illam in toto corde meo.

118:35 Deduc me in sémitam mandatórum tuórum: * quia ipsam vólui.

118:36 Inclína cor meum in testimónia tua: * et non in avarítiam.

118:37 Avérte óculos meos ne vídeant vanitátem: * in via tua vivífica me.

118:38 Státue servo tuo elóquium tuum, * in timóre tuo.

118:39 Ámputa oppróbrium meum quod suspicátus sum: * quia judícia tua jucúnda.

118:40 Ecce, concupívi mandáta tua: * in æquitáte tua vivífica me.

118:41 (Vav) Et véniat super me misericórdia tua, Dómine: * salutáre tuum secúndum elóquium tuum.

118:42 Et respondébo exprobrántibus mihi verbum: * quia sperávi in sermónibus tuis.

118:43 Et ne áuferas de ore meo verbum veritátis usquequáque: * quia in judíciis tuis supersperávi.

118:44 Et custódiam legem tuam semper: * in sǽculum et in sǽculum sǽculi.

118:45 Et ambulábam in latitúdine: * quia mandáta tua exquisívi.

118:46 Et loquébar in testimóniis tuis in conspéctu regum: * et non confundébar.

118:47 Et meditábar in mandátis tuis, * quæ diléxi.

118:48 Et levávi manus meas ad mandáta tua, quæ diléxi: * et exercébar in justificatiónibus tuis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(49-64) [2]

118:49 (Zai) Memor esto verbi tui servo tuo, * in quo mihi spem dedísti.

118:50 Hæc me consoláta est in humilitáte mea: * quia elóquium tuum vivificávit me.

118:51 Supérbi iníque agébant usquequáque: * a lege autem tua non declinávi.

118:52 Memor fui judiciórum tuórum a sǽculo, Dómine: * et consolátus sum.

118:53 Deféctio ténuit me, * pro peccatóribus derelinquéntibus legem tuam.

118:54 Cantábiles mihi erant justificatiónes tuæ, * in loco peregrinatiónis meæ.

118:55 Memor fui nocte nóminis tui, Dómine: * et custodívi legem tuam.

118:56 Hæc facta est mihi: * quia justificatiónes tuas exquisívi.

118:57 (Heth) Pórtio mea, Dómine, * dixi custodíre legem tuam.

118:58 Deprecátus sum fáciem tuam in toto corde meo: * miserére mei secúndum elóquium tuum.

118:59 Cogitávi vias meas: * et convérti pedes meos in testimónia tua.

118:60 Parátus sum, et non sum turbátus: * ut custódiam mandáta tua.

118:61 Funes peccatórum circumpléxi sunt me: * et legem tuam non sum oblítus.

118:62 Média nocte surgébam ad confiténdum tibi, * super judícia justificatiónis tuæ.

118:63 Párticeps ego sum ómnium timéntium te: * et custodiéntium mandáta tua.

118:64 Misericórdia tua, Dómine, plena est terra: * justificatiónes tuas doce me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(65-80) [3]

118:65 (Teth) Bonitátem fecísti cum servo tuo, Dómine, * secúndum verbum tuum.

118:66 Bonitátem, et disciplínam, et sciéntiam doce me: * quia mandátis tuis crédidi.

118:67 Priúsquam humiliárer ego delíqui: * proptérea elóquium tuum custodívi.

118:68 Bonus es tu: * et in bonitáte tua doce me justificatiónes tuas.

118:69 Multiplicáta est super me iníquitas superbórum: * ego autem in toto corde meo scrutábor mandáta tua.

118:70 Coagulátum est sicut lac cor eórum: * ego vero legem tuam meditátus sum.

118:71 Bonum mihi quia humiliásti me: * ut discam justificatiónes tuas.

118:72 Bonum mihi lex oris tui, * super míllia auri et argénti.

118:73 (Joth) Manus tuæ fecérunt me, et plasmavérunt me: * da mihi intelléctum, et discam mandáta tua.

118:74 Qui timent te vidébunt me, et lætabúntur: * quia in verba tua supersperávi.

118:75 Cognóvi, Dómine, quia ǽquitas judícia tua: * et in veritáte tua humiliásti me.

118:76 Fiat misericórdia tua ut consolétur me, * secúndum elóquium tuum servo tuo.

118:77 Véniant mihi miseratiónes tuæ, et vivam: * quia lex tua meditátio mea est.

118:78 Confundántur supérbi, quia injúste iniquitátem fecérunt in me: * ego autem exercébor in mandátis tuis.

118:79 Convertántur mihi timéntes te: * et qui novérunt testimónia tua.

118:80 Fiat cor meum immaculátum in justificatiónibus tuis, * ut non confúndar.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Allelúja, deduc me, Dómine, in sémitam mandatórum tuórum, allelúja, allelúja.

Capitulum Responsorium Versus {Per Annum}

1 Joann. 4:16

Deus cáritas est: et qui manet in caritáte, in Deo manet, et Deus in eo.

℟. Deo grátias.

℟.br. Inclína cor meum, Deus, * In testimónia tua.

℟. Inclína cor meum, Deus, * In testimónia tua.

℣. Avérte óculos meos, ne vídeant vanitátem: in via tua vivífica me.

℟. In testimónia tua.

℣. Glória Patri, et Fílio, * et Spirítui Sancto.

℟. Inclína cor meum, Deus, * In testimónia tua.

℣. Ego dixi: Dómine, miserére mei.

℟. Sana ánimam meam, quia peccávi tibi.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus virtútum, cujus est totum quod est óptimum: ínsere pectóribus nostris amórem tui nóminis, et præsta in nobis religiónis augméntum; ut, quæ sunt bona, nútrias, ac pietátis stúdio, quæ sunt nutríta, custódias.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Sextam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rector potens, verax Deus,

Qui témperas rerum vices,

Splendóre mane illúminas,

Et ígnibus merídiem:

Exstíngue flammas lítium,

Aufer calórem nóxium,

Confer salútem córporum,

Verámque pacem córdium.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Allelúja.

Psalmus 118(81-96) [1]

118:81 (Caph) Defécit in salutáre tuum ánima mea: * et in verbum tuum supersperávi.

118:82 Defecérunt óculi mei in elóquium tuum, * dicéntes: Quando consoláberis me?

118:83 Quia factus sum sicut uter in pruína: * justificatiónes tuas non sum oblítus.

118:84 Quot sunt dies servi tui? * quando fácies de persequéntibus me judícium?

118:85 Narravérunt mihi iníqui fabulatiónes: * sed non ut lex tua.

118:86 Ómnia mandáta tua véritas: * iníque persecúti sunt me, ádjuva me.

118:87 Paulo minus consummavérunt me in terra: * ego autem non derelíqui mandáta tua.

118:88 Secúndum misericórdiam tuam vivífica me: * et custódiam testimónia oris tui.

118:89 (Lamed) In ætérnum, Dómine, * verbum tuum pérmanet in cælo.

118:90 In generatiónem et generatiónem véritas tua: * fundásti terram, et pérmanet.

118:91 Ordinatióne tua persevérat dies: * quóniam ómnia sérviunt tibi.

118:92 Nisi quod lex tua meditátio mea est: * tunc forte periíssem in humilitáte mea.

118:93 In ætérnum non oblivíscar justificatiónes tuas: * quia in ipsis vivificásti me.

118:94 Tuus sum ego, salvum me fac: * quóniam justificatiónes tuas exquisívi.

118:95 Me exspectavérunt peccatóres ut pérderent me: * testimónia tua intelléxi.

118:96 Omnis consummatiónis vidi finem: * latum mandátum tuum nimis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(97-112) [2]

118:97 (Mem) Quómodo diléxi legem tuam, Dómine? * tota die meditátio mea est.

118:98 Super inimícos meos prudéntem me fecísti mandáto tuo: * quia in ætérnum mihi est.

118:99 Super omnes docéntes me intelléxi: * quia testimónia tua meditátio mea est.

118:100 Super senes intelléxi: * quia mandáta tua quæsívi.

118:101 Ab omni via mala prohíbui pedes meos: * ut custódiam verba tua.

118:102 A judíciis tuis non declinávi: * quia tu legem posuísti mihi.

118:103 Quam dúlcia fáucibus meis elóquia tua, * super mel ori meo!

118:104 A mandátis tuis intelléxi: * proptérea odívi omnem viam iniquitátis.

118:105 (Nun) Lucérna pédibus meis verbum tuum, * et lumen sémitis meis.

118:106 Jurávi, et státui * custodíre judícia justítiæ tuæ.

118:107 Humiliátus sum usquequáque, Dómine: * vivífica me secúndum verbum tuum.

118:108 Voluntária oris mei beneplácita fac, Dómine: * et judícia tua doce me.

118:109 Ánima mea in mánibus meis semper: * et legem tuam non sum oblítus.

118:110 Posuérunt peccatóres láqueum mihi: * et de mandátis tuis non errávi.

118:111 Hereditáte acquisívi testimónia tua in ætérnum: * quia exsultátio cordis mei sunt.

118:112 Inclinávi cor meum ad faciéndas justificatiónes tuas in ætérnum, * propter retributiónem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(113-128) [3]

118:113 (Samech) Iníquos ódio hábui: * et legem tuam diléxi.

118:114 Adjútor et suscéptor meus es tu: * et in verbum tuum supersperávi.

118:115 Declináte a me, malígni: * et scrutábor mandáta Dei mei.

118:116 Súscipe me secúndum elóquium tuum, et vivam: * et non confúndas me ab exspectatióne mea.

118:117 Ádjuva me, et salvus ero: * et meditábor in justificatiónibus tuis semper.

118:118 Sprevísti omnes discedéntes a judíciis tuis: * quia injústa cogitátio eórum.

118:119 Prævaricántes reputávi omnes peccatóres terræ: * ídeo diléxi testimónia tua.

118:120 Confíge timóre tuo carnes meas: * a judíciis enim tuis tímui.

118:121 (Ain) Feci judícium et justítiam: * non tradas me calumniántibus me.

118:122 Súscipe servum tuum in bonum: * non calumniéntur me supérbi.

118:123 Óculi mei defecérunt in salutáre tuum: * et in elóquium justítiæ tuæ.

118:124 Fac cum servo tuo secúndum misericórdiam tuam: * et justificatiónes tuas doce me.

118:125 Servus tuus sum ego: * da mihi intelléctum, ut sciam testimónia tua.

118:126 Tempus faciéndi, Dómine: * dissipavérunt legem tuam.

118:127 Ídeo diléxi mandáta tua, * super aurum et topázion.

118:128 Proptérea ad ómnia mandáta tua dirigébar: * omnem viam iníquam ódio hábui.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Allelúja, tuus sum ego, salvum me fac, Dómine, allelúja, allelúja.

Capitulum Responsorium Versus {Per Annum}

Gal 6:2

Alter altérius ónera portáte, et sic adimplébitis legem Christi.

℟. Deo grátias.

℟.br. In ætérnum, Dómine, * Pérmanet verbum tuum.

℟. In ætérnum, Dómine, * Pérmanet verbum tuum.

℣. In sǽculum sǽculi véritas tua.

℟. Pérmanet verbum tuum.

℣. Glória Patri, et Fílio, * et Spirítui Sancto.

℟. In ætérnum, Dómine, * Pérmanet verbum tuum.

℣. Dóminus regit me, et nihil mihi déerit.

℟. In loco páscuæ ibi me collocávit.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus virtútum, cujus est totum quod est óptimum: ínsere pectóribus nostris amórem tui nóminis, et præsta in nobis religiónis augméntum; ut, quæ sunt bona, nútrias, ac pietátis stúdio, quæ sunt nutríta, custódias.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Nonam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rerum, Deus, tenax vigor,

Immótus in te pérmanens,

Lucis diúrnæ témpora

Succéssibus detérminans:

Largíre lumen véspere,

Quo vita nusquam décidat,

Sed prǽmium mortis sacræ

Perénnis instet glória.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Allelúja.

Psalmus 118(129-144) [1]

118:129 (Phe) Mirabília testimónia tua: * ídeo scrutáta est ea ánima mea.

118:130 Declarátio sermónum tuórum illúminat: * et intelléctum dat párvulis.

118:131 Os meum apérui, et attráxi spíritum: * quia mandáta tua desiderábam.

118:132 Áspice in me, et miserére mei, * secúndum judícium diligéntium nomen tuum.

118:133 Gressus meos dírige secúndum elóquium tuum: * et non dominétur mei omnis injustítia.

118:134 Rédime me a calúmniis hóminum: * ut custódiam mandáta tua.

118:135 Fáciem tuam illúmina super servum tuum: * et doce me justificatiónes tuas.

118:136 Éxitus aquárum deduxérunt óculi mei: * quia non custodiérunt legem tuam.

118:137 (Sade) Justus es, Dómine: * et rectum judícium tuum.

118:138 Mandásti justítiam testimónia tua: * et veritátem tuam nimis.

118:139 Tabéscere me fecit zelus meus: * quia oblíti sunt verba tua inimíci mei.

118:140 Ignítum elóquium tuum veheménter: * et servus tuus diléxit illud.

118:141 Adolescéntulus sum ego et contémptus: * justificatiónes tuas non sum oblítus.

118:142 Justítia tua, justítia in ætérnum: * et lex tua véritas.

118:143 Tribulátio, et angústia invenérunt me: * mandáta tua meditátio mea est.

118:144 Ǽquitas testimónia tua in ætérnum: * intelléctum da mihi, et vivam.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(145-160) [2]

118:145 (Coph) Clamávi in toto corde meo, exáudi me, Dómine: * justificatiónes tuas requíram.

118:146 Clamávi ad te, salvum me fac: * ut custódiam mandáta tua.

118:147 Prævéni in maturitáte, et clamávi: * quia in verba tua supersperávi.

118:148 Prævenérunt óculi mei ad te dilúculo: * ut meditárer elóquia tua.

118:149 Vocem meam audi secúndum misericórdiam tuam, Dómine: * et secúndum judícium tuum vivífica me.

118:150 Appropinquavérunt persequéntes me iniquitáti: * a lege autem tua longe facti sunt.

118:151 Prope es tu, Dómine: * et omnes viæ tuæ véritas.

118:152 Inítio cognóvi de testimóniis tuis: * quia in ætérnum fundásti ea.

118:153 (Res) Vide humilitátem meam, et éripe me: * quia legem tuam non sum oblítus.

118:154 Júdica judícium meum, et rédime me: * propter elóquium tuum vivífica me.

118:155 Longe a peccatóribus salus: * quia justificatiónes tuas non exquisiérunt.

118:156 Misericórdiæ tuæ multæ, Dómine: * secúndum judícium tuum vivífica me.

118:157 Multi qui persequúntur me, et tríbulant me: * a testimóniis tuis non declinávi.

118:158 Vidi prævaricántes, et tabescébam: * quia elóquia tua non custodiérunt.

118:159 Vide quóniam mandáta tua diléxi, Dómine: * in misericórdia tua vivífica me.

118:160 Princípium verbórum tuórum, véritas: * in ætérnum ómnia judícia justítiæ tuæ.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(161-176) [3]

118:161 (Sin) Príncipes persecúti sunt me gratis: * et a verbis tuis formidávit cor meum.

118:162 Lætábor ego super elóquia tua: * sicut qui invénit spólia multa.

118:163 Iniquitátem ódio hábui, et abominátus sum: * legem autem tuam diléxi.

118:164 Sépties in die laudem dixi tibi, * super judícia justítiæ tuæ.

118:165 Pax multa diligéntibus legem tuam: * et non est illis scándalum.

118:166 Exspectábam salutáre tuum, Dómine: * et mandáta tua diléxi.

118:167 Custodívit ánima mea testimónia tua: * et diléxit ea veheménter.

118:168 Servávi mandáta tua, et testimónia tua: * quia omnes viæ meæ in conspéctu tuo.

118:169 (Thau) Appropínquet deprecátio mea in conspéctu tuo, Dómine: * juxta elóquium tuum da mihi intelléctum.

118:170 Intret postulátio mea in conspéctu tuo: * secúndum elóquium tuum éripe me.

118:171 Eructábunt lábia mea hymnum, * cum docúeris me justificatiónes tuas.

118:172 Pronuntiábit lingua mea elóquium tuum: * quia ómnia mandáta tua ǽquitas.

118:173 Fiat manus tua ut salvet me: * quóniam mandáta tua elégi.

118:174 Concupívi salutáre tuum, Dómine: * et lex tua meditátio mea est.

118:175 Vivet ánima mea, et laudábit te: * et judícia tua adjuvábunt me.

118:176 Errávi, sicut ovis, quæ périit: * quære servum tuum, quia mandáta tua non sum oblítus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Allelúja, fáciem tuam, Dómine, illúmina super servum tuum, allelúja, allelúja.

Capitulum Responsorium Versus {Per Annum}

1 Cor 6:20

Empti enim estis prétio magno. Glorificáte et portáte Deum in córpore vestro.

℟. Deo grátias.

℟.br. Clamávi in toto corde meo: * Exáudi me, Dómine.

℟. Clamávi in toto corde meo: * Exáudi me, Dómine.

℣. Justificatiónes tuas requíram.

℟. Exáudi me, Dómine.

℣. Glória Patri, et Fílio, * et Spirítui Sancto.

℟. Clamávi in toto corde meo: * Exáudi me, Dómine.

℣. Ab occúltis meis munda me, Dómine.

℟. Et ab aliénis parce servo tuo.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus virtútum, cujus est totum quod est óptimum: ínsere pectóribus nostris amórem tui nóminis, et præsta in nobis religiónis augméntum; ut, quæ sunt bona, nútrias, ac pietátis stúdio, quæ sunt nutríta, custódias.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Vesperas

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Psalterio secundum diem}

Ant. Dixit Dóminus. ‡

Psalmus 109 [1]

109:1 Dixit Dóminus ‡ Dómino meo: * Sede a dextris meis:

109:1 Donec ponam inimícos tuos, * scabéllum pedum tuórum.

109:2 Virgam virtútis tuæ emíttet Dóminus ex Sion: * domináre in médio inimicórum tuórum.

109:3 Tecum princípium in die virtútis tuæ in splendóribus sanctórum: * ex útero ante lucíferum génui te.

109:4 Jurávit Dóminus, et non pœnitébit eum: * Tu es sacérdos in ætérnum secúndum órdinem Melchísedech.

109:5 Dóminus a dextris tuis, * confrégit in die iræ suæ reges.

109:6 Judicábit in natiónibus, implébit ruínas: * conquassábit cápita in terra multórum.

109:7 De torrénte in via bibet: * proptérea exaltábit caput.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dixit Dóminus Dómino meo: Sede a dextris meis.

Ant. Magna ópera Dómini:

Psalmus 110 [2]

110:1 Confitébor tibi, Dómine, in toto corde meo: * in consílio justórum, et congregatióne.

110:2 Magna ópera Dómini: * exquisíta in omnes voluntátes ejus.

110:3 Conféssio et magnificéntia opus ejus: * et justítia ejus manet in sǽculum sǽculi.

110:4 Memóriam fecit mirabílium suórum, † miséricors et miserátor Dóminus: * escam dedit timéntibus se.

110:5 Memor erit in sǽculum testaménti sui: * virtútem óperum suórum annuntiábit pópulo suo:

110:7 Ut det illis hereditátem géntium: * ópera mánuum ejus véritas, et judícium.

110:8 Fidélia ómnia mandáta ejus: † confirmáta in sǽculum sǽculi, * facta in veritáte et æquitáte.

110:9 Redemptiónem misit pópulo suo: * mandávit in ætérnum testaméntum suum.

110:9 (fit reverentia) Sanctum, et terríbile nomen ejus: * inítium sapiéntiæ timor Dómini.

110:10 Intelléctus bonus ómnibus faciéntibus eum: * laudátio ejus manet in sǽculum sǽculi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Magna ópera Dómini: exquisíta in omnes voluntátes ejus.

Ant. Qui timet Dóminum.

Psalmus 111 [3]

111:1 Beátus vir, qui timet Dóminum: * in mandátis ejus volet nimis.

111:2 Potens in terra erit semen ejus: * generátio rectórum benedicétur.

111:3 Glória, et divítiæ in domo ejus: * et justítia ejus manet in sǽculum sǽculi.

111:4 Exórtum est in ténebris lumen rectis: * miséricors, et miserátor, et justus.

111:5 Jucúndus homo qui miserétur et cómmodat, † dispónet sermónes suos in judício: * quia in ætérnum non commovébitur.

111:7 In memória ætérna erit justus: * ab auditióne mala non timébit.

111:7 Parátum cor ejus speráre in Dómino, † confirmátum est cor ejus: * non commovébitur donec despíciat inimícos suos.

111:9 Dispérsit, dedit paupéribus: † justítia ejus manet in sǽculum sǽculi, * cornu ejus exaltábitur in glória.

111:10 Peccátor vidébit, et irascétur, † déntibus suis fremet et tabéscet: * desidérium peccatórum períbit.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Qui timet Dóminum, in mandátis ejus cupit nimis.

Ant. Sit nomen Dómini.

Psalmus 112 [4]

112:1 Laudáte, púeri, Dóminum: * laudáte nomen Dómini.

112:2 (fit reverentia) Sit nomen Dómini benedíctum, * ex hoc nunc, et usque in sǽculum.

112:3 A solis ortu usque ad occásum, * laudábile nomen Dómini.

112:4 Excélsus super omnes gentes Dóminus, * et super cælos glória ejus.

112:5 Quis sicut Dóminus, Deus noster, qui in altis hábitat, * et humília réspicit in cælo et in terra?

112:7 Súscitans a terra ínopem, * et de stércore érigens páuperem:

112:8 Ut cóllocet eum cum princípibus, * cum princípibus pópuli sui.

112:9 Qui habitáre facit stérilem in domo, * matrem filiórum lætántem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Sit nomen Dómini benedíctum in sǽcula.

Ant. Deus autem noster.

Psalmus 113 [5]

113:1 In éxitu Israël de Ægýpto, * domus Jacob de pópulo bárbaro:

113:2 Facta est Judǽa sanctificátio ejus, * Israël potéstas ejus.

113:3 Mare vidit, et fugit: * Jordánis convérsus est retrórsum.

113:4 Montes exsultavérunt ut aríetes, * et colles sicut agni óvium.

113:5 Quid est tibi, mare, quod fugísti: * et tu, Jordánis, quia convérsus es retrórsum?

113:6 Montes, exsultástis sicut aríetes, * et colles, sicut agni óvium.

113:7 A fácie Dómini mota est terra, * a fácie Dei Jacob.

113:8 Qui convértit petram in stagna aquárum, * et rupem in fontes aquárum.

113:9 Non nobis, Dómine, non nobis: * sed nómini tuo da glóriam.

113:10 Super misericórdia tua, et veritáte tua: * nequándo dicant gentes: Ubi est Deus eórum?

113:11 Deus autem noster in cælo: * ómnia quæcúmque vóluit, fecit.

113:12 Simulácra géntium argéntum, et aurum, * ópera mánuum hóminum.

113:13 Os habent, et non loquéntur: * óculos habent, et non vidébunt.

113:14 Aures habent, et non áudient: * nares habent, et non odorábunt.

113:15 Manus habent, et non palpábunt: † pedes habent, et non ambulábunt: * non clamábunt in gútture suo.

113:16 Símiles illis fiant qui fáciunt ea: * et omnes qui confídunt in eis.

113:17 Domus Israël sperávit in Dómino: * adjútor eórum et protéctor eórum est,

113:18 Domus Aaron sperávit in Dómino: * adjútor eórum et protéctor eórum est,

113:19 Qui timent Dóminum, speravérunt in Dómino: * adjútor eórum et protéctor eórum est.

113:20 Dóminus memor fuit nostri: * et benedíxit nobis:

113:20 Benedíxit dómui Israël: * benedíxit dómui Aaron.

113:21 Benedíxit ómnibus, qui timent Dóminum, * pusíllis cum majóribus.

113:22 Adíciat Dóminus super vos: * super vos, et super fílios vestros.

113:23 Benedícti vos a Dómino, * qui fecit cælum, et terram.

113:24 Cælum cæli Dómino: * terram autem dedit fíliis hóminum.

113:25 Non mórtui laudábunt te, Dómine: * neque omnes, qui descéndunt in inférnum.

113:26 Sed nos qui vívimus, benedícimus Dómino, * ex hoc nunc et usque in sǽculum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Deus autem noster in cælo: ómnia quæcúmque vóluit, fecit.

Capitulum Hymnus Versus {ex Psalterio secundum diem}

2 Cor 1:3-4

Benedíctus Deus, et Pater Dómini nostri Jesu Christi, Pater misericordiárum, et Deus totíus consolatiónis, qui consolátur nos in omni tribulatióne nostra.

℟. Deo grátias.

Hymnus

Lucis Creátor óptime,

Lucem diérum próferens,

Primórdiis lucis novæ,

Mundi parans oríginem:

Qui mane junctum vésperi

Diem vocári prǽcipis:

Illábitur tetrum chaos,

Audi preces cum flétibus.

Ne mens graváta crímine,

Vitæ sit exsul múnere,

Dum nil perénne cógitat,

Seséque culpis ílligat.

Cæléste pulset óstium:

Vitále tollat prǽmium:

Vitémus omne nóxium:

Purgémus omne péssimum.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

℣. Dirigátur, Dómine, orátio mea.

℟. Sicut incénsum in conspéctu tuo.

Canticum: Magnificat {Antiphona ex Proprio de Tempore}

Ant. Miséreor.

Canticum B. Mariæ Virginis

Luc. 1:46-55

1:46 Magníficat ✠ * ánima mea Dóminum.

1:47 Et exsultávit spíritus meus: * in Deo, salutári meo.

1:48 Quia respéxit humilitátem ancíllæ suæ: * ecce enim ex hoc beátam me dicent omnes generatiónes.

1:49 Quia fecit mihi magna qui potens est: * et sanctum nomen ejus.

1:50 Et misericórdia ejus, a progénie in progénies: * timéntibus eum.

1:51 Fecit poténtiam in brácchio suo: * dispérsit supérbos mente cordis sui.

1:52 Depósuit poténtes de sede: * et exaltávit húmiles.

1:53 Esuriéntes implévit bonis: * et dívites dimísit inánes.

1:54 Suscépit Israël púerum suum: * recordátus misericórdiæ suæ.

1:55 Sicut locútus est ad patres nostros: * Ábraham, et sémini ejus in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Miséreor super turbam, quia ecce jam tríduo sústinent me nec habent quod mandúcent, et, si dimísero eos jejúnos, defícient in via, allelúja.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus virtútum, cujus est totum quod est óptimum: ínsere pectóribus nostris amórem tui nóminis, et præsta in nobis religiónis augméntum; ut, quæ sunt bona, nútrias, ac pietátis stúdio, quæ sunt nutríta, custódias.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Commemoratio S. Irenæi Episcopi et Martyris

Ant. Iste Sanctus pro lege Dei sui certávit usque ad mortem, et a verbis impiórum non tímuit: fundátus enim erat supra firmam petram.

℣. Glória et honóre coronásti eum, Dómine.

℟. Et constituísti eum super ópera mánuum tuárum.

Orémus.

Deus, qui beáto Irenǽo Mártyri tuo atque Pontífici tribuísti, ut et veritáte doctrínæ expugnáret hǽreses, et pacem Ecclésiæ felíciter confirmáret: da, quǽsumus, plebi tuæ in sancta religióne constántiam; et pacem tuam nostris concéde tempóribus.

Commemoratio Quarta die infra Octavam Nativitatis S. Joannis Baptistæ

Ant. Puer qui natus est nobis, plus quam prophéta est: hic est enim, de quo Salvátor ait: Inter natos mulíerum non surréxit major Joánne Baptísta.

℣. Iste puer magnus coram Dómino.

℟. Nam et manus ejus cum ipso est.

Orémus.

Deus, qui præséntem diem honorábilem nobis in beáti Joánnis nativitáte fecísti: da pópulis tuis spirituálium grátiam gaudiórum; et ómnium fidélium mentes dírige in viam salútis ætérnæ.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Et si tunc terminetur Officium, dicitur tantum Pater Noster secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Completorium

Incipit

℣. Jube, domne, benedícere.

Benedictio. Noctem quiétam et finem perféctum concédat nobis Dóminus omnípotens.

℟. Amen.

Lectio brevis

1 Pet 5:8-9

Fratres: Sóbrii estóte, et vigiláte: quia adversárius vester diábolus tamquam leo rúgiens círcuit, quærens quem dévoret: cui resístite fortes in fide.

℣. Tu autem, Dómine, miserére nobis.

℟. Deo grátias.

℣. Adjutórium nostrum ✠ in nómine Dómini.

℟. Qui fecit cælum et terram.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Joánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Joánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Convérte nos ✙︎ Deus, salutáris noster.

℟. Et avérte iram tuam a nobis.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi et Antiphona de Dominica}

Ant. Miserére.

Psalmus 4 [1]

4:2 Cum invocárem exaudívit me Deus justítiæ meæ: * in tribulatióne dilatásti mihi.

4:2 Miserére mei, * et exáudi oratiónem meam.

4:3 Fílii hóminum, úsquequo gravi corde? * ut quid dilígitis vanitátem, et quǽritis mendácium?

4:4 Et scitóte quóniam mirificávit Dóminus sanctum suum: * Dóminus exáudiet me cum clamávero ad eum.

4:5 Irascímini, et nolíte peccáre: † quæ dícitis in córdibus vestris, * in cubílibus vestris compungímini.

4:6 Sacrificáte sacrifícium justítiæ, † et speráte in Dómino. * Multi dicunt: Quis osténdit nobis bona?

4:7 Signátum est super nos lumen vultus tui, Dómine: * dedísti lætítiam in corde meo.

4:8 A fructu fruménti, vini, et ólei sui * multiplicáti sunt.

4:9 In pace in idípsum * dórmiam, et requiéscam;

4:10 Quóniam tu, Dómine, singuláriter in spe * constituísti me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 90 [2]

90:1 Qui hábitat in adjutório Altíssimi, * in protectióne Dei cæli commorábitur.

90:2 Dicet Dómino: Suscéptor meus es tu, et refúgium meum: * Deus meus sperábo in eum.

90:3 Quóniam ipse liberávit me de láqueo venántium, * et a verbo áspero.

90:4 Scápulis suis obumbrábit tibi: * et sub pennis ejus sperábis.

90:5 Scuto circúmdabit te véritas ejus: * non timébis a timóre noctúrno,

90:6 A sagítta volánte in die, † a negótio perambulánte in ténebris: * ab incúrsu, et dæmónio meridiáno.

90:7 Cadent a látere tuo mille, † et decem míllia a dextris tuis: * ad te autem non appropinquábit.

90:8 Verúmtamen óculis tuis considerábis: * et retributiónem peccatórum vidébis.

90:9 Quóniam tu es, Dómine, spes mea: * Altíssimum posuísti refúgium tuum.

90:10 Non accédet ad te malum: * et flagéllum non appropinquábit tabernáculo tuo.

90:11 Quóniam Ángelis suis mandávit de te: * ut custódiant te in ómnibus viis tuis.

90:12 In mánibus portábunt te: * ne forte offéndas ad lápidem pedem tuum.

90:13 Super áspidem, et basilíscum ambulábis: * et conculcábis leónem et dracónem.

90:14 Quóniam in me sperávit, liberábo eum: * prótegam eum, quóniam cognóvit nomen meum.

90:15 Clamábit ad me, et ego exáudiam eum: † cum ipso sum in tribulatióne: * erípiam eum et glorificábo eum.

90:16 Longitúdine diérum replébo eum: * et osténdam illi salutáre meum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 133 [3]

133:1 Ecce nunc benedícite Dóminum, * omnes servi Dómini:

133:1 Qui statis in domo Dómini, * in átriis domus Dei nostri.

133:2 In nóctibus extóllite manus vestras in sancta, * et benedícite Dóminum.

133:3 Benedícat te Dóminus ex Sion, * qui fecit cælum et terram.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Miserére mihi, Dómine, et exáudi oratiónem meam.

Hymnus

Te lucis ante términum,

Rerum Creátor, póscimus,

Ut pro tua cleméntia

Sis præsul et custódia.

Procul recédant sómnia,

Et nóctium phantásmata;

Hostémque nostrum cómprime,

Ne polluántur córpora.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Capitulum Responsorium Versus

Jer 14:9

Tu autem in nobis es, Dómine, et nomen sanctum tuum invocátum est super nos: ne derelínquas nos, Dómine, Deus noster.

℟. Deo grátias.

℟.br. In manus tuas, Dómine, * Comméndo spíritum meum.

℟. In manus tuas, Dómine, * Comméndo spíritum meum.

℣. Redemísti nos, Dómine, Deus veritátis.

℟. Comméndo spíritum meum.

℣. Glória Patri, et Fílio, * et Spirítui Sancto.

℟. In manus tuas, Dómine, * Comméndo spíritum meum.

℣. Custódi nos, Dómine, ut pupíllam óculi.

℟. Sub umbra alárum tuárum prótege nos.

Canticum: Nunc dimittis

Ant. Salva nos.

Canticum Simeonis

Luc. 2:29-32

2:29 Nunc dimíttis ✠ servum tuum, Dómine, * secúndum verbum tuum in pace:

2:30 Quia vidérunt óculi mei * salutáre tuum,

2:31 Quod parásti * ante fáciem ómnium populórum,

2:32 Lumen ad revelatiónem géntium, * et glóriam plebis tuæ Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salva nos, Dómine, vigilántes, custódi nos dormiéntes; ut vigilémus cum Christo, et requiescámus in pace.

Preces Dominicales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Vísita, quǽsumus, Dómine, habitatiónem istam, et omnes insídias inimíci ab ea longe repélle: Ángeli tui sancti hábitent in ea, qui nos in pace custódiant; et benedíctio tua sit super nos semper.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Benedictio. Benedícat et custódiat nos omnípotens et miséricors Dóminus, ✠ Pater, et Fílius, et Spíritus Sanctus.

℟. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Deinde dicitur secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Si post Completorium immediate sequatur Matutinum, tunc bis dicitur Pater noster, Ave Maria et Credo, pro fine videlicet Officii diei præcedentis, et pro initio Officii diei sequentis.

S. Irenæi Episcopi et Martyris
Duplex
Tempora: Feria secunda infra Hebdomadam VI post Octavam Pentecostes

Ad Matutinum

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Dómine, lábia + mea apéries.

℟. Et os meum annuntiábit laudem tuam.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Invitatorium {Antiphona ex Commune aut Festo}

Ant. Regem Mártyrum Dóminum, * Veníte, adorémus.

Ant. Regem Mártyrum Dóminum, * Veníte, adorémus.

Veníte, exsultémus Dómino, jubilémus Deo, salutári nostro: præoccupémus fáciem ejus in confessióne, et in psalmis jubilémus ei.

Ant. Regem Mártyrum Dóminum, * Veníte, adorémus.

Quóniam Deus magnus Dóminus, et Rex magnus super omnes deos, quóniam non repéllet Dóminus plebem suam: quia in manu ejus sunt omnes fines terræ, et altitúdines móntium ipse cónspicit.

Ant. Veníte, adorémus.

Quóniam ipsíus est mare, et ipse fecit illud, et áridam fundavérunt manus ejus (genuflectitur) veníte, adorémus, et procidámus ante Deum: plorémus coram Dómino, qui fecit nos, quia ipse est Dóminus, Deus noster; nos autem pópulus ejus, et oves páscuæ ejus.

Ant. Regem Mártyrum Dóminum, * Veníte, adorémus.

Hódie, si vocem ejus audiéritis, nolíte obduráre corda vestra, sicut in exacerbatióne secúndum diem tentatiónis in desérto: ubi tentavérunt me patres vestri, probavérunt et vidérunt ópera mea.

Ant. Veníte, adorémus.

Quadragínta annis próximus fui generatióni huic, et dixi: Semper hi errant corde, ipsi vero non cognovérunt vias meas: quibus jurávi in ira mea: Si introíbunt in réquiem meam.

Ant. Regem Mártyrum Dóminum, * Veníte, adorémus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Veníte, adorémus.

Ant. Regem Mártyrum Dóminum, * Veníte, adorémus.

Hymnus {ex Commune aut Festo}

Deus tuórum mílitum

Sors, et córona, prǽmium,

Laudes canéntes Mártyris

Absólve nexu críminis.

Hic nempe mundi gáudia,

Et blanda fraudum pábula

Imbúta felle députans,

Pervénit ad cæléstia.

Pœnas cucúrrit fórtiter,

Et sústulit viríliter,

Fundénsque pro te sánguinem,

Ætérna dona póssidet.

Ob hoc precátu súpplici

Te póscimus, piíssime;

In hoc triúmpho Mártyris

Dimítte noxam sérvulis.

Laus et perénnis glória

Patri sit, atque Fílio,

Sancto simul Paráclito,

In sempitérna sǽcula.

Amen.

Psalmi cum lectionibus {Antiphonæ ex Psalterio secundum tempora}

Nocturnus I.

Ant. Dóminus de cælo * prospéxit super fílios hóminum.

Psalmus 13 [1]

13:1 Dixit insípiens in corde suo: * non est Deus.

13:1 Corrúpti sunt, et abominábiles facti sunt in stúdiis suis: * non est qui fáciat bonum, non est usque ad unum.

13:2 Dóminus de cælo prospéxit super fílios hóminum, * ut vídeat si est intéllegens, aut requírens Deum.

13:3 Omnes declinavérunt, simul inútiles facti sunt: * non est qui fáciat bonum, non est usque ad unum.

13:3 Sepúlcrum patens est guttur eórum: † linguis suis dolóse agébant * venénum áspidum sub lábiis eórum.

13:3 Quorum os maledictióne et amaritúdine plenum est: * velóces pedes eórum ad effundéndum sánguinem.

13:3 Contrítio et infelícitas in viis eórum, † et viam pacis non cognovérunt: * non est timor Dei ante óculos eórum.

13:4 Nonne cognóscent omnes qui operántur iniquitátem, * qui dévorant plebem meam sicut escam panis?

13:5 Dóminum non invocavérunt, * illic trepidavérunt timóre, ubi non erat timor.

13:6 Quóniam Dóminus in generatióne justa est, † consílium ínopis confudístis: * quóniam Dóminus spes ejus est.

13:7 Quis dabit ex Sion salutáre Israël? * cum avérterit Dóminus captivitátem plebis suæ, exsultábit Jacob, et lætábitur Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dóminus de cælo prospéxit super fílios hóminum.

Ant. Qui operátur justítiam * requiéscet in monte sancto tuo, Dómine.

Psalmus 14 [2]

14:1 Dómine, quis habitábit in tabernáculo tuo? * aut quis requiéscet in monte sancto tuo?

14:2 Qui ingréditur sine mácula, * et operátur justítiam:

14:3 Qui lóquitur veritátem in corde suo, * qui non egit dolum in lingua sua:

14:3 Nec fecit próximo suo malum, * et oppróbrium non accépit advérsus próximos suos.

14:4 Ad níhilum dedúctus est in conspéctu ejus malígnus: * timéntes autem Dóminum gloríficat:

14:4 Qui jurat próximo suo, et non décipit, * qui pecúniam suam non dedit ad usúram, et múnera super innocéntem non accépit.

14:5 Qui facit hæc: * non movébitur in ætérnum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Qui operátur justítiam requiéscet in monte sancto tuo, Dómine.

Ant. Inclína, Dómine, * aurem tuam mihi, et exáudi verba mea.

Psalmus 16 [3]

16:1 Exáudi, Dómine, justítiam meam: * inténde deprecatiónem meam.

16:1 Áuribus pércipe oratiónem meam, * non in lábiis dolósis.

16:2 De vultu tuo judícium meum pródeat: * óculi tui vídeant æquitátes.

16:3 Probásti cor meum, et visitásti nocte: * igne me examinásti, et non est invénta in me iníquitas.

16:4 Ut non loquátur os meum ópera hóminum: * propter verba labiórum tuórum ego custodívi vias duras.

16:5 Pérfice gressus meos in sémitis tuis: * ut non moveántur vestígia mea.

16:6 Ego clamávi, quóniam exaudísti me, Deus: * inclína aurem tuam mihi, et exáudi verba mea.

16:7 Mirífica misericórdias tuas, * qui salvos facis sperántes in te.

16:8 A resisténtibus déxteræ tuæ custódi me, * ut pupíllam óculi.

16:8 Sub umbra alárum tuárum prótege me: * a fácie impiórum qui me afflixérunt.

16:9 Inimíci mei ánimam meam circumdedérunt, † ádipem suum conclusérunt: * os eórum locútum est supérbiam.

16:11 Proiciéntes me nunc circumdedérunt me: * óculos suos statuérunt declináre in terram.

16:12 Suscepérunt me sicut leo parátus ad prædam: * et sicut cátulus leónis hábitans in ábditis.

16:13 Exsúrge, Dómine, prǽveni eum, et supplánta eum: * éripe ánimam meam ab ímpio, frámeam tuam ab inimícis manus tuæ.

16:14 Dómine, a paucis de terra dívide eos in vita eórum: * de abscónditis tuis adimplétus est venter eórum.

16:14 Saturáti sunt fíliis: * et dimisérunt relíquias suas párvulis suis.

16:15 Ego autem in justítia apparébo conspéctui tuo: * satiábor cum apparúerit glória tua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Inclína, Dómine, aurem tuam mihi, et exáudi verba mea.

℣. Mirífica Dómine misericórdias tuas.

℟. Qui salvos facis sperántes in te.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Exáudi, Dómine Jesu Christe, preces servórum tuórum, et miserére nobis: Qui cum Patre et Spíritu Sancto vivis et regnas in sǽcula sæculórum.

℟. Amen.

℣. Jube, domne, benedícere.

Benedictio. Benedictióne perpétua benedícat nos Pater ætérnus.

℟. Amen.

Lectio 1

De libro secúndo Regum

2 Reg 13:22-25

22 Porro non est locútus Absalom ad Amnon nec malum nec bonum; óderat enim Absalom Amnon, eo quod violásset Thamar sorórem suam.

23 Factum est autem post tempus biénnii ut tonderéntur oves Absalom in Baálhasor, quæ est juxta Ephraim; et vocávit Absalom omnes fílios regis,

24 Venítque ad regem et ait ad eum: Ecce tondéntur oves servi tui; véniat, oro, rex cum servis suis ad servum suum.

25 Dixítque rex ad Absalom: Noli, fili mi, noli rogáre ut veniámus omnes et gravémus te. Cum autem cógeret eum, et noluísset ire, benedíxit ei.

℣. Tu autem, Dómine, miserére nobis.

℟. Deo grátias.

℟. Recordáre, Dómine, testaménti tui, et dic Angelo percutiénti: Cesset jam manus tua,

* Ut non desolétur terra, et ne perdas omnem ánimam vivam.

℣. Ego sum qui peccávi, ego qui iníque egi: isti qui oves sunt, quid fecérunt? Avertátur, óbsecro, furor tuus, Dómine, a pópulo tuo.

℟. Ut non desolétur terra, et ne perdas omnem ánimam vivam.

℣. Jube, domne, benedícere.

Benedictio. Unigénitus Dei Fílius nos benedícere et adjuváre dignétur.

℟. Amen.

Lectio 2

2 Reg 13:26-29

26 Et ait Absalom: Si non vis veníre, véniat, óbsecro, nobíscum saltem Amnon frater meus. Dixítque ad eum rex: Non est necésse ut vadat tecum.

27 Coégit ítaque Absalom eum et dimísit cum eo Amnon et univérsos fílios regis. Fecerátque Absalom convívium quasi convívium regis.

28 Præcéperat autem Absalom púeris suis dicens: Observáte: cum temuléntus fúerit Amnon vino, et díxero vobis: Percútite eum et interfícite; nolíte timére, ego enim sum qui præcípio: roborámini et estóte viri fortes.

29 Fecérunt ergo púeri Absalom advérsum Amnon sicut præcéperat eis Absalom. Surgentésque omnes fílii regis ascendérunt sínguli mulas suas et fugérunt.

℣. Tu autem, Dómine, miserére nobis.

℟. Deo grátias.

℟. Exaudísti, Dómine, oratiónem servi tui, ut ædificárem templum nómini tuo:

* Bénedic et sanctífica domum istam in sempitérnum, Deus Israël.

℣. Dómine, qui custódis pactum cum servis tuis, qui ámbulant coram te in toto corde suo.

℟. Bénedic et sanctífica domum istam in sempitérnum, Deus Israël.

℣. Jube, domne, benedícere.

Benedictio. Spíritus Sancti grátia illúminet sensus et corda nostra.

℟. Amen.

Lectio 3

2 Reg 13:30-34

30 Cumque adhuc pérgerent in itínere, fama pervénit ad David dicens: Percússit Absalom omnes fílios regis, et non remánsit ex eis saltem unus.

31 Surréxit ítaque rex et scidit vestiménta sua et cécidit super terram, et omnes servi illíus, qui assistébant ei, scidérunt vestiménta sua.

32 Respóndens autem Jónadab fílius Sémmaa fratris David dixit: Ne ǽstimet dóminus meus rex quod omnes púeri fílii regis occísi sint; Amnon solus mórtuus est, quóniam in ore Absalom erat pósitus ex die qua oppréssit Thamar sorórem ejus.

33 Nunc ergo ne ponat dóminus meus rex super cor suum verbum istud dicens: Omnes fílii regis occísi sunt, quóniam Amnon solus mórtuus est.

34 Fugit autem Absalom.

℣. Tu autem, Dómine, miserére nobis.

℟. Deo grátias.

℟. Audi, Dómine, hymnum et oratiónem, quam servus tuus orat coram te hódie, ut sint óculi tui apérti, et aures tuæ inténtæ,

* Super domum istam die ac nocte.

℣. Réspice, Dómine, de sanctuário tuo, et de excélso cælórum habitáculo.

℟. Super domum istam die ac nocte.

℣. Glória Patri, et Fílio, * et Spirítui Sancto.

℟. Super domum istam die ac nocte.

Nocturnus II.

Ant. Díligam te, * Dómine, virtus mea.

Psalmus 17(2-16b) [4]

17:2 Díligam te, Dómine, fortitúdo mea: * Dóminus firmaméntum meum, et refúgium meum, et liberátor meus.

17:3 Deus meus adjútor meus, * et sperábo in eum.

17:3 Protéctor meus, et cornu salútis meæ, * et suscéptor meus.

17:4 Laudans invocábo Dóminum: * et ab inimícis meis salvus ero.

17:5 Circumdedérunt me dolóres mortis: * et torréntes iniquitátis conturbavérunt me.

17:6 Dolóres inférni circumdedérunt me: * præoccupavérunt me láquei mortis.

17:7 In tribulatióne mea invocávi Dóminum, * et ad Deum meum clamávi.

17:7 Et exaudívit de templo sancto suo vocem meam: * et clamor meus in conspéctu ejus, introívit in aures ejus.

17:8 Commóta est, et contrémuit terra: * fundaménta móntium conturbáta sunt, et commóta sunt, quóniam irátus est eis.

17:9 Ascéndit fumus in ira ejus: † et ignis a fácie ejus exársit: * carbónes succénsi sunt ab eo.

17:10 Inclinávit cælos, et descéndit: * et calígo sub pédibus ejus.

17:11 Et ascéndit super Chérubim, et volávit: * volávit super pennas ventórum.

17:12 Et pósuit ténebras latíbulum suum, † in circúitu ejus tabernáculum ejus: * tenebrósa aqua in núbibus áëris.

17:13 Præ fulgóre in conspéctu ejus nubes transiérunt, * grando et carbónes ignis.

17:14 Et intónuit de cælo Dóminus, † et Altíssimus dedit vocem suam: * grando et carbónes ignis.

17:15 Et misit sagíttas suas, et dissipávit eos: * fúlgura multiplicávit, et conturbávit eos.

17:16 Et apparuérunt fontes aquárum, * et reveláta sunt fundaménta orbis terrárum:

17:16 Ab increpatióne tua, Dómine, * ab inspiratióne spíritus iræ tuæ.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Díligam te, Dómine, virtus mea.

Ant. Retríbuet mihi Dóminus * secúndum justítiam meam.

Psalmus 17(17-35) [5]

17:17 Misit de summo, et accépit me: * et assúmpsit me de aquis multis.

17:18 Erípuit me de inimícis meis fortíssimis, † et ab his qui odérunt me: * quóniam confortáti sunt super me.

17:19 Prævenérunt me in die afflictiónis meæ: * et factus est Dóminus protéctor meus.

17:20 Et edúxit me in latitúdinem: * salvum me fecit, quóniam vóluit me.

17:21 Et retríbuet mihi Dóminus secúndum justítiam meam: * et secúndum puritátem mánuum meárum retríbuet mihi:

17:22 Quia custodívi vias Dómini, * nec ímpie gessi a Deo meo.

17:23 Quóniam ómnia judícia ejus in conspéctu meo: * et justítias ejus non répuli a me.

17:24 Et ero immaculátus cum eo: * et observábo me ab iniquitáte mea.

17:25 Et retríbuet mihi Dóminus secúndum justítiam meam: * et secúndum puritátem mánuum meárum in conspéctu oculórum ejus.

17:26 Cum sancto sanctus eris, * et cum viro innocénte ínnocens eris:

17:27 Et cum elécto eléctus eris: * et cum pervérso pervertéris.

17:28 Quóniam tu pópulum húmilem salvum fácies: * et óculos superbórum humiliábis.

17:29 Quóniam tu illúminas lucérnam meam, Dómine: * Deus meus, illúmina ténebras meas.

17:30 Quóniam in te erípiar a tentatióne, * et in Deo meo transgrédiar murum.

17:31 Deus meus, impollúta via ejus: † elóquia Dómini igne examináta: * protéctor est ómnium sperántium in se.

17:32 Quóniam quis Deus præter Dóminum? * aut quis Deus præter Deum nostrum?

17:33 Deus, qui præcínxit me virtúte: * et pósuit immaculátam viam meam.

17:34 Qui perfécit pedes meos tamquam cervórum, * et super excélsa státuens me.

17:35 Qui docet manus meas ad prǽlium: * et posuísti, ut arcum ǽreum, brácchia mea.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Retríbuet mihi Dóminus secúndum justítiam meam.

Ant. Vivit Dóminus * et benedíctus Deus salútis meæ.

Psalmus 17(36a-51) [6]

17:36 Et dedísti mihi protectiónem salútis tuæ: * et déxtera tua suscépit me:

17:36 Et disciplína tua corréxit me in finem: * et disciplína tua ipsa me docébit.

17:37 Dilatásti gressus meos subtus me: * et non sunt infirmáta vestígia mea:

17:38 Pérsequar inimícos meos et comprehéndam illos: * et non convértar, donec defíciant.

17:39 Confríngam illos, nec póterunt stare: * cadent subtus pedes meos.

17:40 Et præcinxísti me virtúte ad bellum: * et supplantásti insurgéntes in me subtus me.

17:41 Et inimícos meos dedísti mihi dorsum, * et odiéntes me disperdidísti.

17:42 Clamavérunt, nec erat qui salvos fáceret ad Dóminum: * nec exaudívit eos.

17:43 Et commínuam eos, ut púlverem ante fáciem venti: * ut lutum plateárum delébo eos.

17:44 Erípies me de contradictiónibus pópuli: * constítues me in caput géntium.

17:45 Pópulus quem non cognóvi servívit mihi: * in audítu auris obedívit mihi.

17:46 Fílii aliéni mentíti sunt mihi, * fílii aliéni inveteráti sunt, et claudicavérunt a sémitis suis.

17:47 Vivit Dóminus, et benedíctus Deus meus: * et exaltétur Deus salútis meæ.

17:48 Deus, qui das vindíctas mihi, et subdis pópulos sub me: * liberátor meus de inimícis meis iracúndis.

17:49 Et ab insurgéntibus in me exaltábis me: * a viro iníquo erípies me.

17:50 Proptérea confitébor tibi in natiónibus, Dómine: * et nómini tuo psalmum dicam.

17:51 Magníficans salútes Regis ejus, † et fáciens misericórdiam Christo suo David: * et sémini ejus usque in sǽculum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Vivit Dóminus et benedíctus Deus salútis meæ.

℣. Confitébor tibi in natiónibus, Dómine.

℟. Et nómini tuo psalmum dicam.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Ipsíus píetas et misericórdia nos ádjuvet, qui cum Patre et Spíritu Sancto vivit et regnat in sǽcula sæculórum.

℟. Amen.

℣. Jube, domne, benedícere.

Benedictio. Deus Pater omnípotens sit nobis propítius et clemens.

℟. Amen.

Lectio 4

Irenæus, non longe ab urbe Smyrna in Asia proconsulari natus, jam inde a púero sese Polycarpo, Joánnis Evangelistæ discipulo eidemque episcopo Smyrnæórum, tradiderat in disciplínam. Hoc tam excellénti magistro, progréssus in doctrina præceptisque christianæ religiónis insignes fecit. Polycarpo in cælum martyrii glória sublato, etsi erat Irenæus in sacris litteris egregie versatus, quod tamen incredibili studio flagraret discéndi quæ dógmata depósiti loco custodienda ceteri accepissent, quos Apóstoli institúerant; horum quam pótuit plures convénit, quæque ab iisdem audívit, mémori mente ténuit, ea deinceps opportune advérsus hæreses allatúrus, quas cum vidéret ingénti pópuli christiáni damno latius in dies manare, diligenter copioséque reféllere cogitarat. In Gállias inde profectus, a Pothino episcopo presbyter est constitútus Ecclésiæ Lugdunénsis. Quod munus sic laborando in verbo et doctrina gessit, ut (testibus sanctis Martyribus, qui, Marco Aurelio imperatóre, strenue pro vera pietáte certarant) æmulatórem sese præstíterit testaménti Christi.

℣. Tu autem, Dómine, miserére nobis.

℟. Deo grátias.

℟. Honéstum fecit illum Dóminus, et custodívit eum ab inimícis, et a seductóribus tutávit illum:

* Et dedit illi claritátem ætérnam.

℣. Descendítque cum illo in fóveam, et in vínculis non derelíquit eum.

℟. Et dedit illi claritátem ætérnam.

℣. Jube, domne, benedícere.

Benedictio. Christus perpétuæ det nobis gáudia vitæ.

℟. Amen.

Lectio 5

Cum Mártyres ipsi clerusque Lugdunénsis de pace Ecclesiárum Asiæ, quam Montanistárum factio turbarat, solliciti cum primis essent, Irenæum, cujus esse potíssimum habéndam ratiónem prædicábant, unum ómnium maxime delegérunt, quem Romam ad Eleuthérium Pontificem mitterent rogátum, ut novis sectariis auctoritate Sedis Apostolicæ reprobátis, discordiárum causa tollerétur. Jam Pothinus epíscopus, martyr decesserat: huic Irenæus cum successísset, tam feliciter munus obiit episcopatus, ut sapiéntia, oratióne, exemploque suo non modo brevi cives Lugdunenses omnes, sed multos étiam aliárum Galliæ urbium íncolas superstitiónem atque errórem abjecisse, dedísseque christianæ milítiæ nómina víderit. Interea, cum de die celebrándi Paschátis orta esset contentio, ac Victor, Romanus Pontifex, Asiános episcopos ab collégis réliquis fere ómnibus dissidéntes aut prohibuísset communióne sacrórum, aut prohibére minátus esset, eum Irenæus, sequester pacis, decenter monuit, exemplisque usus Pontificum superiórum indúxit, ut ne tot Ecclésias ob ritum quem a majóribus accepisse se dicerent, avelli ab unitate catholica paterétur.

℣. Tu autem, Dómine, miserére nobis.

℟. Deo grátias.

℟. Desidérium ánimæ ejus tribuísti ei Dómine,

* Et voluntáte labiórum ejus non fraudásti eum.

℣. Quóniam prævenísti eum in benedictiónibus dulcédinis: posuísti in cápite ejus corónam de lápide pretióso.

℟. Et voluntáte labiórum ejus non fraudásti eum.

℣. Jube, domne, benedícere.

Benedictio. Ignem sui amóris accéndat Deus in córdibus nostris.

℟. Amen.

Lectio 6

Multa scripsit, quæ Eusebius Cæsariénsis et sanctus Hieronymus mémorant, quorúmque pars magna intércidit injuria témporum. Exstant ejus advérsus hæreses libri quinque, anno circiter centésimo octogesimo perscripti, dum adhuc Eleutherius rem christianam publicam géreret. In tertio libro vir Dei, ab iis edoctus quos auditores constat fuísse Apostolórum, grave in primis atque præclárum de Romana Ecclésia, deque illíus episcopórum successióne, divinæ traditiónis fideli, perpetua, certíssima custode, testimónium dixit. Atque ad hanc, dixit, Ecclésiam propter potiórem principalitátem necesse est omnem conveníre Ecclésiam, hoc est eos qui sunt undique fidéles. Postremo una cum aliis prope innumerabílibus, quos ipse ad veram fidem frugemque perduxerat, martyrio coronátus migrávit in cælum, anno salútis ducentésimo secundo, quo témpore Septimius Sevérus Augustus eos omnes, qui constanter in colenda christiana religióne perstare voluíssent, in summum cruciátum dari atque intérfici imperaverat. Sancti Irenæi festum Benedíctus décimus quintus Pontifex maximus ad universam Ecclésiam extendit.

℣. Tu autem, Dómine, miserére nobis.

℟. Deo grátias.

℟. Stola jucunditátis índuit eum Dóminus:

* Et corónam pulchritúdinis pósuit super caput ejus.

℣. Cibávit illum Dóminus pane vitæ et intelléctus: et aqua sapiéntiæ salutáris potávit illum.

℟. Et corónam pulchritúdinis pósuit super caput ejus.

℣. Glória Patri, et Fílio, * et Spirítui Sancto.

℟. Et corónam pulchritúdinis pósuit super caput ejus.

Nocturnus III.

Ant. Exáudiat te * Dóminus in die tribulatiónis. ‡

Psalmus 19 [7]

19:2 Exáudiat te Dóminus in die tribulatiónis: * ‡ prótegat te nomen Dei Jacob.

19:3 Mittat tibi auxílium de sancto: * et de Sion tueátur te.

19:4 Memor sit omnis sacrifícii tui: * et holocáustum tuum pingue fiat.

19:5 Tríbuat tibi secúndum cor tuum: * et omne consílium tuum confírmet.

19:6 Lætábimur in salutári tuo: * et in nómine Dei nostri magnificábimur.

19:7 Ímpleat Dóminus omnes petitiónes tuas: * nunc cognóvi quóniam salvum fecit Dóminus Christum suum.

19:7 Exáudiet illum de cælo sancto suo: * in potentátibus salus déxteræ ejus.

19:8 Hi in cúrribus, et hi in equis: * nos autem in nómine Dómini, Dei nostri invocábimus.

19:9 Ipsi obligáti sunt, et cecidérunt: * nos autem surréximus et erécti sumus.

19:10 Dómine, salvum fac regem: * et exáudi nos in die, qua invocavérimus te.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exáudiat te Dóminus in die tribulatiónis.

Ant. Dómine, * in virtúte tua lætábitur rex. ‡

Psalmus 20 [8]

20:2 Dómine, in virtúte tua lætábitur rex: * ‡ et super salutáre tuum exsultábit veheménter.

20:3 Desidérium cordis ejus tribuísti ei: * et voluntáte labiórum ejus non fraudásti eum.

20:4 Quóniam prævenísti eum in benedictiónibus dulcédinis: * posuísti in cápite ejus corónam de lápide pretióso.

20:5 Vitam pétiit a te: * et tribuísti ei longitúdinem diérum in sǽculum, et in sǽculum sǽculi.

20:6 Magna est glória ejus in salutári tuo: * glóriam et magnum decórem impónes super eum.

20:7 Quóniam dabis eum in benedictiónem in sǽculum sǽculi: * lætificábis eum in gáudio cum vultu tuo.

20:8 Quóniam rex sperat in Dómino: * et in misericórdia Altíssimi non commovébitur.

20:9 Inveniátur manus tua ómnibus inimícis tuis: * déxtera tua invéniat omnes, qui te odérunt.

20:10 Pones eos ut clíbanum ignis in témpore vultus tui: * Dóminus in ira sua conturbábit eos, et devorábit eos ignis.

20:11 Fructum eórum de terra perdes: * et semen eórum a fíliis hóminum.

20:12 Quóniam declinavérunt in te mala: * cogitavérunt consília, quæ non potuérunt stabilíre.

20:13 Quóniam pones eos dorsum: * in relíquiis tuis præparábis vultum eórum.

20:14 Exaltáre, Dómine, in virtúte tua: * cantábimus et psallémus virtútes tuas.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dómine, in virtúte tua lætábitur rex.

Ant. Exaltábo te, * Dómine, quóniam suscepísti me. ‡

Psalmus 29 [9]

29:2 Exaltábo te, Dómine, quóniam suscepísti me: * ‡ nec delectásti inimícos meos super me.

29:3 Dómine, Deus meus, clamávi ad te, * et sanásti me.

29:4 Dómine, eduxísti ab inférno ánimam meam: * salvásti me a descendéntibus in lacum.

29:5 Psállite Dómino, sancti ejus: * et confitémini memóriæ sanctitátis ejus.

29:6 Quóniam ira in indignatióne ejus: * et vita in voluntáte ejus.

29:6 Ad vésperum demorábitur fletus: * et ad matutínum lætítia.

29:7 Ego autem dixi in abundántia mea: * Non movébor in ætérnum.

29:8 Dómine, in voluntáte tua, * præstitísti decóri meo virtútem.

29:8 Avertísti fáciem tuam a me, * et factus sum conturbátus.

29:9 Ad te, Dómine, clamábo: * et ad Deum meum deprecábor.

29:10 Quæ utílitas in sánguine meo, * dum descéndo in corruptiónem?

29:10 Numquid confitébitur tibi pulvis, * aut annuntiábit veritátem tuam?

29:11 Audívit Dóminus, et misértus est mei: * Dóminus factus est adjútor meus.

29:12 Convertísti planctum meum in gáudium mihi: * conscidísti saccum meum, et circumdedísti me lætítia:

29:13 Ut cantet tibi glória mea, et non compúngar: * Dómine, Deus meus, in ætérnum confitébor tibi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exaltábo te, Dómine, quóniam suscepísti me.

℣. Psállite Dómino sancti ejus.

℟. Et confitémini memóriæ sanctitátis ejus.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. A vínculis peccatórum nostrórum absólvat nos omnípotens et miséricors Dóminus.

℟. Amen.

℣. Jube, domne, benedícere.

Benedictio. Evangélica léctio sit nobis salus et protéctio.

℟. Amen.

Lectio 7

Léctio sancti Evangélii secúndum Matthǽum

Matt 10:28-33

In illo témpore: Dixit Jesus discípulis suis: Nolíte timere eos qui occídunt corpus, ánimam autem non possunt occídere; sed potius timéte eum qui potest et ánimam et corpus perdere in gehennam. Et réliqua.

Homilía sancti Irenæi Epíscopi et Martyris

Lib. 3 advérsus Hæreses cap. 18, alias 20, num. 5-6

Sciebat Dóminus eos qui persecutiónem passuri essent; sciebat et eos qui flagéllari et occídi haberent propter eum. Erat ergo sermo ejus, adhortántis étiam illos: Nolíte timere eos qui occídunt corpus, ánimam autem non possunt occídere. Timéte autem magis eum qui habet potestátem et corpus et ánimam mittere in gehennam, et servare eas quæ essent ad eum confessiónes. Etenim ipse confessurum se promittebat coram Patre suo eos, qui confiteréntur nomen suum coram homínibus; negatúrum autem eos qui negarent eum, et confusurum qui confunderéntur contra confessiónem ejus. Et, cum hæc ita se habeant, ad tantam temeritátem progressi sunt quidam, ut étiam Mártyres spernant, et vitúperent eos qui propter Dómini confessiónem occidúntur, et sústinent ómnia a Dómino prædicta, et secúndum hoc conántur vestígia ássequi passiónis Dómini, passibilis Mártyres facti; quos et concédimus ipsis Martyribus. Cum enim inquirétur sanguis eórum, et glóriam consequéntur, tunc a Christo confundéntur omnes qui inhonoravérunt eórum martyrium.

℣. Tu autem, Dómine, miserére nobis.

℟. Deo grátias.

℟. Coróna áurea super caput ejus,

* Expréssa signo sanctitátis, glória honóris, et opus fortitúdinis.

℣. Quóniam prævenísti eum in benedictiónibus dulcédinis, posuísti in cápite ejus corónam de lápide pretióso.

℟. Expréssa signo sanctitátis, glória honóris, et opus fortitúdinis.

℣. Jube, domne, benedícere.

Benedictio. Cujus festum cólimus, ipse intercédat pro nobis ad Dóminum.

℟. Amen.

Lectio 8

Hoc autem idem et illis occurrit, qui dicunt eum putative passum. Si enim non vere passus est, nulla grátia ei, cum nulla fúerit passio; et nos, cum incipiémus vere pati, seducens vidébitur, adhortans nos vapulare, et álteram præbére maxíllam, si ipse illud non prior in veritáte passus est. Et, quemádmodum illos sedúxit, ut viderétur eis ipse hoc quod non erat; et nos sedúcit, adhortans perferre ea quæ ipse non pértulit. Erimus autem et super Magistrum, dum pátimur et sustinémus quæ neque passus est, neque sustinuit Magister. Sed, quóniam solus vere magister Dóminus noster, et bonus vere Fílius Dei; et pátiens Verbum Dei Patris, fílius hóminis factus. Luctátus est enim et vicit; erat enim homo pro pátribus certans, et per obediéntiam inobediéntiam persolvens. Alligávit enim fortem, et solvit infirmos, et salútem donávit plasmáti suo, destruens peccátum. Igitur qui dicunt eum putative manifestátum, neque in carne natum, neque vere hóminem factum, adhuc sub veteri sunt damnatióne.

℣. Tu autem, Dómine, miserére nobis.

℟. Deo grátias.

℟. Hic est vere Martyr, qui pro Christi nómine sánguinem suum fudit:

* Qui minas júdicum non tímuit, nec terrénæ dignitátis glóriam quæsívit, sed ad cæléstia regna pervénit.

℣. Justum dedúxit Dóminus per vias rectas, et osténdit illi regnum Dei.

℟. Qui minas júdicum non tímuit, nec terrénæ dignitátis glóriam quæsívit, sed ad cæléstia regna pervénit.

℣. Glória Patri, et Fílio, * et Spirítui Sancto.

℟. Qui minas júdicum non tímuit, nec terrénæ dignitátis glóriam quæsívit, sed ad cæléstia regna pervénit.

℣. Jube, domne, benedícere.

Benedictio. Per evangélica dicta, deleántur nostra delícta.

℟. Amen.

Lectio 9

Commemoratio: In Vigilia Ss. Petri et Pauli Apostolorum

Léctio sancti Evangélii secúndum Joánnem

Joannes 21:15-17

In illo témpore: Dixit Jesus Simóni Petro: Simon Joánnis, díligis me plus his? Et réliqua.

Homilía sancti Augustíni Epíscopi

Tractatus 123 in Joannem, in medio

Rédditur negatióni trinæ trina conféssio, ne minus amóri lingua sérviat, quam timóri: et plus vocis elicuísse videátur mors ímminens, quam vita præsens. Sit amóris offícium páscere Domínicum gregem, si fuit timóris indícium negáre pastórem. Qui hoc ánimo pascunt oves Christi, ut suas velint esse, non Christi, se convincúntur amáre, non Christum: vel gloriándi vel dominándi, vel acquiréndi cupiditáte; non obediéndi, et subveniéndi, et Deo placéndi caritáte.

℣. Tu autem, Dómine, miserére nobis.

℟. Deo grátias.

Te Deum

Te Deum laudámus: * te Dóminum confitémur.

Te ætérnum Patrem * omnis terra venerátur.

Tibi omnes Ángeli, * tibi Cæli, et univérsæ Potestátes:

Tibi Chérubim et Séraphim * incessábili voce proclámant:

Fit reverentia Sanctus, Sanctus, Sanctus * Dóminus Deus Sábaoth.

Pleni sunt cæli et terra * majestátis glóriæ tuæ.

Te gloriósus * Apostolórum chorus,

Te Prophetárum * laudábilis númerus,

Te Mártyrum candidátus * laudat exércitus.

Te per orbem terrárum * sancta confitétur Ecclésia,

Patrem * imménsæ majestátis;

Venerándum tuum verum * et únicum Fílium;

Sanctum quoque * Paráclitum Spíritum.

Tu Rex glóriæ, * Christe.

Tu Patris * sempitérnus es Fílius.

Fit reverentia Tu, ad liberándum susceptúrus hóminem: * non horruísti Vírginis úterum.

Tu, devícto mortis acúleo, * aperuísti credéntibus regna cælórum.

Tu ad déxteram Dei sedes, * in glória Patris.

Judex créderis * esse ventúrus.

Sequens versus dicitur flexis genibus Te ergo quǽsumus, tuis fámulis súbveni, * quos pretióso sánguine redemísti.

Ætérna fac cum Sanctis tuis * in glória numerári.

Salvum fac pópulum tuum, Dómine, * et bénedic hereditáti tuæ.

Et rege eos, * et extólle illos usque in ætérnum.

Per síngulos dies * benedícimus te.

Fit reverentia, secundum consuetudinem Et laudámus nomen tuum in sǽculum, * et in sǽculum sǽculi.

Dignáre, Dómine, die isto * sine peccáto nos custodíre.

Miserére nostri, Dómine, * miserére nostri.

Fiat misericórdia tua, Dómine, super nos, * quemádmodum sperávimus in te.

In te, Dómine, sperávi: * non confúndar in ætérnum.

Reliqua omittuntur, nisi separandæ sint.

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui beáto Irenǽo Mártyri tuo atque Pontífici tribuísti, ut et veritáte doctrínæ expugnáret hǽreses, et pacem Ecclésiæ felíciter confirmáret: da, quǽsumus, plebi tuæ in sancta religióne constántiam; et pacem tuam nostris concéde tempóribus.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Laudes

Incipit

Si Matutinum a Laudibus separatur, tunc dicitur secreto:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Secus absolute incipiuntur, ut sequitur:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Psalterio secundum diem}

Ant. Jubiláte * Deo in voce exsultatiónis.

Psalmus 46 [1]

46:2 Omnes gentes, pláudite mánibus: * jubiláte Deo in voce exsultatiónis.

46:3 Quóniam Dóminus excélsus, terríbilis: * Rex magnus super omnem terram.

46:4 Subjécit pópulos nobis: * et gentes sub pédibus nostris.

46:5 Elégit nobis hereditátem suam: * spéciem Jacob, quam diléxit.

46:6 Ascéndit Deus in júbilo: * et Dóminus in voce tubæ.

46:7 Psállite Deo nostro, psállite: * psállite Regi nostro, psállite.

46:8 Quóniam Rex omnis terræ Deus: * psállite sapiénter.

46:9 Regnábit Deus super gentes: * Deus sedet super sedem sanctam suam.

46:10 Príncipes populórum congregáti sunt cum Deo Ábraham: * quóniam dii fortes terræ veheménter eleváti sunt.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Jubiláte Deo in voce exsultatiónis.

Ant. Inténde * voci oratiónis meæ, Rex meus et Deus meus.

Psalmus 5 [2]

5:2 Verba mea áuribus pércipe, Dómine, * intéllege clamórem meum.

5:3 Inténde voci oratiónis meæ, * Rex meus et Deus meus.

5:4 Quóniam ad te orábo: * Dómine, mane exáudies vocem meam.

5:5 Mane astábo tibi et vidébo: * quóniam non Deus volens iniquitátem tu es.

5:6 Neque habitábit juxta te malígnus: * neque permanébunt injústi ante óculos tuos.

5:7 Odísti omnes, qui operántur iniquitátem: * perdes omnes, qui loquúntur mendácium.

5:7 Virum sánguinum et dolósum abominábitur Dóminus: * ego autem in multitúdine misericórdiæ tuæ.

5:8 Introíbo in domum tuam: * adorábo ad templum sanctum tuum in timóre tuo.

5:9 Dómine, deduc me in justítia tua: * propter inimícos meos dírige in conspéctu tuo viam meam.

5:10 Quóniam non est in ore eórum véritas: * cor eórum vanum est.

5:11 Sepúlcrum patens est guttur eórum, † linguis suis dolóse agébant, * júdica illos, Deus.

5:11 Décidant a cogitatiónibus suis, † secúndum multitúdinem impietátum eórum expélle eos, * quóniam irritavérunt te, Dómine.

5:12 Et læténtur omnes, qui sperant in te, * in ætérnum exsultábunt: et habitábis in eis.

5:12 Et gloriabúntur in te omnes, qui díligunt nomen tuum, * quóniam tu benedíces justo.

5:13 Dómine, ut scuto bonæ voluntátis tuæ * coronásti nos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Inténde voci oratiónis meæ, Rex meus et Deus meus.

Ant. Deus majestátis * intónuit: afférte glóriam nómini ejus.

Psalmus 28 [3]

28:1 Afférte Dómino, fílii Dei: * afférte Dómino fílios aríetum.

28:2 Afférte Dómino glóriam et honórem, afférte Dómino glóriam nómini ejus: * adoráte Dóminum in átrio sancto ejus.

28:3 Vox Dómini super aquas, Deus majestátis intónuit: * Dóminus super aquas multas.

28:4 Vox Dómini in virtúte: * vox Dómini in magnificéntia.

28:5 Vox Dómini confringéntis cedros: * et confrínget Dóminus cedros Líbani:

28:6 Et commínuet eas tamquam vítulum Líbani: * et diléctus quemádmodum fílius unicórnium.

28:7 Vox Dómini intercidéntis flammam ignis: * vox Dómini concutiéntis desértum: et commovébit Dóminus desértum Cades.

28:9 Vox Dómini præparántis cervos, et revelábit condénsa: * et in templo ejus omnes dicent glóriam.

28:10 Dóminus dilúvium inhabitáre facit: * et sedébit Dóminus Rex in ætérnum.

28:11 Dóminus virtútem pópulo suo dabit: * Dóminus benedícet pópulo suo in pace.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Deus majestátis intónuit: afférte glóriam nómini ejus.

Ant. Laudámus nomen tuum * ínclitum, Deus noster.

Canticum David [4]

1 Par. 29:10-13

29:10 Benedíctus es, Dómine, Deus Israël patris nostri, * ab ætérno in ætérnum.

29:11 Tua est, Dómine, magnificéntia, et poténtia, * et glória, atque victória:

29:11 Et tibi laus: * cuncta enim quæ in cælo sunt, et in terra, tua sunt:

29:11 Tuum, Dómine, regnum, * et tu es super omnes príncipes.

29:12 Tuæ divítiæ, et tua est glória: * tu domináris ómnium,

29:12 In manu tua virtus et poténtia: * in manu tua magnitúdo, et impérium ómnium.

29:13 Nunc ígitur, Deus noster, confitémur tibi, * et laudámus nomen tuum ínclitum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Laudámus nomen tuum ínclitum, Deus noster.

Ant. Laudáte * Dóminum omnes gentes. ‡

Psalmus 116 [5]

116:1 Laudáte Dóminum, omnes gentes: * ‡ laudáte eum, omnes pópuli:

116:2 Quóniam confirmáta est super nos misericórdia ejus: * et véritas Dómini manet in ætérnum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Laudáte Dóminum omnes gentes.

Capitulum Hymnus Versus {ex Commune aut Festo}

Jac 1:12

Beátus vir, qui suffert tentatiónem: quóniam cum probátus fúerit, accípiet corónam vitæ, quam repromísit Deus diligéntibus se.

℟. Deo grátias.

Hymnus

Invícte Martyr, únicum

Patris secútus Fílium,

Victis triúmphas hóstibus,

Victor fruens cæléstibus.

Tui precátus múnere

Nostrum reátum dílue,

Arcens mali contágium,

Vitæ repéllens tǽdium.

Solúta sunt jam víncula

Tui sacráti córporis:

Nos solve vinclis sǽculi,

Dono supérni Núminis.

Deo Patri sit glória,

Ejúsque soli Fílio,

Cum Spíritu Paráclito,

Nunc, et per omne sǽculum.

Amen.

℣. Justus ut palma florébit.

℟. Sicut cedrus Líbani multiplicábitur.

Canticum: Benedictus {Antiphona ex Proprio Sanctorum}

Ant. Qui odit * ánimam suam in hoc mundo, in vitam ætérnam custódit eam.

Canticum Zachariæ

Luc. 1:68-79

1:68 Benedíctus ✠ Dóminus, Deus Israël: * quia visitávit, et fecit redemptiónem plebis suæ:

1:69 Et eréxit cornu salútis nobis: * in domo David, púeri sui.

1:70 Sicut locútus est per os sanctórum, * qui a sǽculo sunt, prophetárum ejus:

1:71 Salútem ex inimícis nostris, * et de manu ómnium, qui odérunt nos.

1:72 Ad faciéndam misericórdiam cum pátribus nostris: * et memorári testaménti sui sancti.

1:73 Jusjurándum, quod jurávit ad Ábraham patrem nostrum, * datúrum se nobis:

1:74 Ut sine timóre, de manu inimicórum nostrórum liberáti, * serviámus illi.

1:75 In sanctitáte, et justítia coram ipso, * ómnibus diébus nostris.

1:76 Et tu, puer, Prophéta Altíssimi vocáberis: * præíbis enim ante fáciem Dómini, paráre vias ejus:

1:77 Ad dandam sciéntiam salútis plebi ejus: * in remissiónem peccatórum eórum:

1:78 Per víscera misericórdiæ Dei nostri: * in quibus visitávit nos, óriens ex alto:

1:79 Illumináre his, qui in ténebris, et in umbra mortis sedent: * ad dirigéndos pedes nostros in viam pacis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Qui odit ánimam suam in hoc mundo, in vitam ætérnam custódit eam.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui beáto Irenǽo Mártyri tuo atque Pontífici tribuísti, ut et veritáte doctrínæ expugnáret hǽreses, et pacem Ecclésiæ felíciter confirmáret: da, quǽsumus, plebi tuæ in sancta religióne constántiam; et pacem tuam nostris concéde tempóribus.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Commemoratio Die quinta infra Octavam Nativitatis S. Joannis Baptistæ

Ant. Apértum est os Zacharíæ, et prophetávit dicens: Benedíctus Deus Israël.

℣. Iste puer magnus coram Dómino.

℟. Nam et manus ejus cum ipso est.

Orémus.

Deus, qui præséntem diem honorábilem nobis in beáti Joánnis nativitáte fecísti: da pópulis tuis spirituálium grátiam gaudiórum; et ómnium fidélium mentes dírige in viam salútis ætérnæ.

Commemoratio: In Vigilia Ss. Petri et Pauli Apostolorum

Ant. Benedíctus Dóminus Deus Israël, quia visitávit et liberávit nos.

℣. Repléti sumus mane misericórdia tua.

℟. Exsultávimus, et delectáti sumus.

Orémus.

Præsta, quǽsumus, omnípotens Deus: ut nullis nos permíttas perturbatiónibus cóncuti; quos in apostólicæ confessiónis petra solidásti.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

℣. Dóminus det nobis suam pacem.

℟. Et vitam ætérnam. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Ad Primam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Jam lucis orto sídere,

Deum precémur súpplices,

Ut in diúrnis áctibus

Nos servet a nocéntibus.

Linguam refrénans témperet,

Ne litis horror ínsonet:

Visum fovéndo cóntegat,

Ne vanitátes háuriat.

Sint pura cordis íntima,

Absístat et vecórdia;

Carnis terat supérbiam

Potus cibíque párcitas.

Ut, cum dies abscésserit,

Noctémque sors redúxerit,

Mundi per abstinéntiam

Ipsi canámus glóriam.

Deo Patri sit glória,

Ejúsque soli Fílio,

Cum Spíritu Paráclito,

Nunc et per omne sǽculum.

Amen.

Psalmi {ex Psalterio secundum diem}

Ant. Ínnocens mánibus.

Psalmus 23 [1]

23:1 Dómini est terra, et plenitúdo ejus: * orbis terrárum, et univérsi qui hábitant in eo.

23:2 Quia ipse super mária fundávit eum: * et super flúmina præparávit eum.

23:3 Quis ascéndet in montem Dómini? * aut quis stabit in loco sancto ejus?

23:4 Ínnocens mánibus et mundo corde, * qui non accépit in vano ánimam suam, nec jurávit in dolo próximo suo.

23:5 Hic accípiet benedictiónem a Dómino: * et misericórdiam a Deo, salutári suo.

23:6 Hæc est generátio quæréntium eum, * quæréntium fáciem Dei Jacob.

23:7 Attóllite portas, príncipes, vestras, et elevámini, portæ æternáles: * et introíbit Rex glóriæ.

23:8 Quis est iste Rex glóriæ? * Dóminus fortis et potens: Dóminus potens in prǽlio.

23:9 Attóllite portas, príncipes, vestras, et elevámini, portæ æternáles: * et introíbit Rex glóriæ.

23:10 Quis est iste Rex glóriæ? * Dóminus virtútum ipse est Rex glóriæ.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 18(2-7b) [2]

18:2 Cæli enárrant glóriam Dei: * et ópera mánuum ejus annúntiat firmaméntum.

18:3 Dies diéi erúctat verbum, * et nox nocti índicat sciéntiam.

18:4 Non sunt loquélæ, neque sermónes, * quorum non audiántur voces eórum.

18:5 In omnem terram exívit sonus eórum: * et in fines orbis terræ verba eórum.

18:6 In sole pósuit tabernáculum suum: * et ipse tamquam sponsus procédens de thálamo suo:

18:6 Exsultávit ut gigas ad curréndam viam, * a summo cælo egréssio ejus:

18:7 Et occúrsus ejus usque ad summum ejus: * nec est qui se abscóndat a calóre ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 18(8-15b) [3]

18:8 Lex Dómini immaculáta, convértens ánimas: * testimónium Dómini fidéle, sapiéntiam præstans párvulis.

18:9 Justítiæ Dómini rectæ, lætificántes corda: * præcéptum Dómini lúcidum, illúminans óculos.

18:10 Timor Dómini sanctus, pérmanens in sǽculum sǽculi: * judícia Dómini vera, justificáta in semetípsa.

18:11 Desiderabília super aurum et lápidem pretiósum multum: * et dulcióra super mel et favum.

18:12 Étenim servus tuus custódit ea, * in custodiéndis illis retribútio multa.

18:13 Delícta quis intéllegit? † ab occúltis meis munda me: * et ab aliénis parce servo tuo.

18:14 Si mei non fúerint domináti, tunc immaculátus ero: * et emundábor a delícto máximo.

18:15 Et erunt ut compláceant elóquia oris mei: * et meditátio cordis mei in conspéctu tuo semper.

18:15 Dómine, adjútor meus, * et redémptor meus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ínnocens mánibus et mundo corde ascéndet in montem Dómini.

Capitulum Responsorium Versus {ex Psalterio secundum diem}

1 Tim. 1:17

Regi sæculórum immortáli et invisíbili, soli Deo honor et glória in sǽcula sæculórum. Amen.

℟. Deo grátias.

℟.br. Christe, Fili Dei vivi, * Miserére nobis.

℟. Christe, Fili Dei vivi, * Miserére nobis.

℣. Qui sedes ad déxteram Patris.

℟. Miserére nobis.

℣. Glória Patri, et Fílio, * et Spirítui Sancto.

℟. Christe, Fili Dei vivi, * Miserére nobis.

℣. Exsúrge, Christe, ádjuva nos.

℟. Et líbera nos propter nomen tuum.

Preces Dominicales et Feriales{omittitur}

Preces Feriales{omittitur}

Preces Dominicales et Feriales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Dómine Deus omnípotens, qui ad princípium hujus diéi nos perveníre fecísti: tua nos hódie salva virtúte; ut in hac die ad nullum declinémus peccátum, sed semper ad tuam justítiam faciéndam nostra procédant elóquia, dirigántur cogitatiónes et ópera.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Martyrologium {anticip.}

Tértio Kaléndas Júlii Luna vicésima quinta Anno Dómini 2027

Romæ natális sanctórum Apostolórum Petri et Pauli, qui eódem anno eodémque die passi sunt, sub Neróne Imperatóre. Horum prior, in eádem Urbe, cápite ad terram verso cruci affíxus, et in Vaticáno juxta viam Triumphálem sepúltus, totíus Orbis veneratióne celebrátur; postérior autem, gládio animadvérsus, et via Ostiénsi sepúltus, pari honóre habétur.

In Cypro sanctæ Maríæ, matris Joánnis qui cognominátus est Marcus.

In castro Argentómacho, in Gállia, sancti Marcélli Mártyris, qui, pro fide Christi, una cum Anastásio, viro militári, cápite plexus est.

Génuæ natális sancti Syri Epíscopi.

Nárniæ sancti Cássii, ejúsdem civitátis Epíscopi, de quo sanctus Gregórius Papa refert quod nullus ferme dies vitæ ejus abscedébat, quo placatiónis hóstias omnipoténti Deo non offérret; cui et concordábat vita, quia, cuncta quæ habébat, in eleemósynis tríbuens, in hora sacrifícii totus in lácrimis diffluébat. Demum, natalítio Apostolórum die, quo síngulis annis Romam veníre consuéverat, in eádem Narniénsi urbe, cum Missárum solémnia celebrásset, et corpus Domínicum pacémque ómnibus dedísset, migrávit ad Dóminum.

In território Senonénsi sanctæ Benedíctæ Vírginis.

℣. Et álibi aliórum plurimórum sanctórum Mártyrum et Confessórum, atque sanctárum Vírginum.

℟. Deo grátias.

℣. Pretiósa in conspéctu Dómini.

℟. Mors Sanctórum ejus.

Sancta María et omnes Sancti intercédant pro nobis ad Dóminum, ut nos mereámur ab eo adjuvári et salvári, qui vivit et regnat in sǽcula sæculórum.

℟. Amen.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Réspice in servos tuos, Dómine, et in ópera tua, et dírige fílios eórum.

℟. Et sit splendor Dómini Dei nostri super nos, et ópera mánuum nostrárum dírige super nos, et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Orémus.

Dirígere et sanctificáre, régere et gubernáre dignáre, Dómine Deus, Rex cæli et terræ, hódie corda et córpora nostra, sensus, sermónes et actus nostros in lege tua, et in opéribus mandatórum tuórum: ut hic et in ætérnum, te auxiliánte, salvi et líberi esse mereámur, Salvátor mundi: Qui vivis et regnas in sǽcula sæculórum.

℟. Amen.

Lectio brevis {ex Commune aut Festo}

℣. Jube, domne, benedícere.

Benedictio. Dies et actus nostros in sua pace dispónat Dóminus omnípotens.

℟. Amen.

Sir 39:6

Justus cor suum trádidit ad vigilándum dilúculo ad Dóminum, qui fecit illum, et in conspéctu Altíssimi deprecábitur.

℣. Tu autem, Dómine, miserére nobis.

℟. Deo grátias.

Conclusio

℣. Adjutórium nostrum ✠ in nómine Dómini.

℟. Qui fecit cælum et terram.

℣. Benedícite.

℟. Deus.

Benedictio. Dóminus nos benedícat, ✠ et ab omni malo deféndat, et ad vitam perdúcat ætérnam. Et fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Tertiam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Nunc, Sancte, nobis, Spíritus,

Unum Patri cum Fílio,

Dignáre promptus íngeri

Nostro refúsus péctori.

Os, lingua, mens, sensus, vigor

Confessiónem pérsonent.

Flamméscat igne cáritas,

Accéndat ardor próximos.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Illuminátio mea.

Psalmus 26(1-6) [1]

26:1 Dóminus illuminátio mea, et salus mea, * quem timébo?

26:1 Dóminus protéctor vitæ meæ, * a quo trepidábo?

26:2 Dum apprópiant super me nocéntes, * ut edant carnes meas:

26:2 Qui tríbulant me inimíci mei, * ipsi infirmáti sunt, et cecidérunt.

26:3 Si consístant advérsum me castra, * non timébit cor meum.

26:3 Si exsúrgat advérsum me prǽlium, * in hoc ego sperábo.

26:4 Unam pétii a Dómino, hanc requíram, * ut inhábitem in domo Dómini ómnibus diébus vitæ meæ:

26:4 Ut vídeam voluptátem Dómini, * et vísitem templum ejus.

26:5 Quóniam abscóndit me in tabernáculo suo: * in die malórum protéxit me in abscóndito tabernáculi sui.

26:6 In petra exaltávit me: * et nunc exaltávit caput meum super inimícos meos.

26:6 Circuívi, et immolávi in tabernáculo ejus hóstiam vociferatiónis: * cantábo, et psalmum dicam Dómino.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 26(7-14) [2]

26:7 Exáudi, Dómine, vocem meam, qua clamávi ad te: * miserére mei, et exáudi me.

26:8 Tibi dixit cor meum, exquisívit te fácies mea: * fáciem tuam, Dómine, requíram.

26:9 Ne avértas fáciem tuam a me: * ne declínes in ira a servo tuo.

26:9 Adjútor meus esto: * ne derelínquas me, neque despícias me, Deus, salutáris meus.

26:10 Quóniam pater meus, et mater mea dereliquérunt me: * Dóminus autem assúmpsit me.

26:11 Legem pone mihi, Dómine, in via tua: * et dírige me in sémitam rectam propter inimícos meos.

26:12 Ne tradíderis me in ánimas tribulántium me: * quóniam insurrexérunt in me testes iníqui, et mentíta est iníquitas sibi.

26:13 Credo vidére bona Dómini * in terra vivéntium.

26:14 Exspécta Dóminum, viríliter age: * et confortétur cor tuum, et sústine Dóminum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 27 [3]

27:1 Ad te, Dómine, clamábo, Deus meus, ne síleas a me: * nequándo táceas a me, et assimilábor descendéntibus in lacum.

27:2 Exáudi, Dómine, vocem deprecatiónis meæ dum oro ad te: * dum extóllo manus meas ad templum sanctum tuum.

27:3 Ne simul trahas me cum peccatóribus: * et cum operántibus iniquitátem ne perdas me.

27:3 Qui loquúntur pacem cum próximo suo, * mala autem in córdibus eórum.

27:4 Da illis secúndum ópera eórum, * et secúndum nequítiam adinventiónum ipsórum.

27:4 Secúndum ópera mánuum eórum tríbue illis: * redde retributiónem eórum ipsis.

27:5 Quóniam non intellexérunt ópera Dómini, et in ópera mánuum ejus * déstrues illos, et non ædificábis eos.

27:6 Benedíctus Dóminus: * quóniam exaudívit vocem deprecatiónis meæ.

27:7 Dóminus adjútor meus, et protéctor meus: * in ipso sperávit cor meum, et adjútus sum.

27:7 Et reflóruit caro mea: * et ex voluntáte mea confitébor ei.

27:8 Dóminus fortitúdo plebis suæ: * et protéctor salvatiónum Christi sui est.

27:9 Salvum fac pópulum tuum, Dómine, et bénedic hereditáti tuæ: * et rege eos, et extólle illos usque in ætérnum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Illuminátio mea et salus mea Dóminus.

Capitulum Responsorium Versus {ex Commune aut Festo}

Jac 1:12

Beátus vir, qui suffert tentatiónem: quóniam cum probátus fúerit, accípiet corónam vitæ, quam repromísit Deus diligéntibus se.

℟. Deo grátias.

℟.br. Glória et honóre * Coronásti eum, Dómine.

℟. Glória et honóre * Coronásti eum, Dómine.

℣. Et constituísti eum super ópera mánuum tuárum.

℟. Coronásti eum, Dómine.

℣. Glória Patri, et Fílio, * et Spirítui Sancto.

℟. Glória et honóre * Coronásti eum, Dómine.

℣. Posuísti, Dómine, super caput ejus.

℟. Corónam de lápide pretióso.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui beáto Irenǽo Mártyri tuo atque Pontífici tribuísti, ut et veritáte doctrínæ expugnáret hǽreses, et pacem Ecclésiæ felíciter confirmáret: da, quǽsumus, plebi tuæ in sancta religióne constántiam; et pacem tuam nostris concéde tempóribus.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Sextam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rector potens, verax Deus,

Qui témperas rerum vices,

Splendóre mane illúminas,

Et ígnibus merídiem:

Exstíngue flammas lítium,

Aufer calórem nóxium,

Confer salútem córporum,

Verámque pacem córdium.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. In tua justítia.

Psalmus 30(2-9) [1]

30:2 In te, Dómine, sperávi, non confúndar in ætérnum: * in justítia tua líbera me.

30:3 Inclína ad me aurem tuam, * accélera ut éruas me.

30:3 Esto mihi in Deum protectórem, et in domum refúgii: * ut salvum me fácias.

30:4 Quóniam fortitúdo mea, et refúgium meum es tu: * et propter nomen tuum dedúces me, et enútries me.

30:5 Edúces me de láqueo hoc, quem abscondérunt mihi: * quóniam tu es protéctor meus.

30:6 In manus tuas comméndo spíritum meum: * redemísti me, Dómine, Deus veritátis.

30:7 Odísti observántes vanitátes, * supervácue.

30:7 Ego autem in Dómino sperávi: * exsultábo, et lætábor in misericórdia tua.

30:8 Quóniam respexísti humilitátem meam, * salvásti de necessitátibus ánimam meam.

30:9 Nec conclusísti me in mánibus inimíci: * statuísti in loco spatióso pedes meos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 30(10-19) [2]

30:10 Miserére mei, Dómine, quóniam tríbulor: * conturbátus est in ira óculus meus, ánima mea, et venter meus:

30:11 Quóniam defécit in dolóre vita mea: * et anni mei in gemítibus.

30:11 Infirmáta est in paupertáte virtus mea: * et ossa mea conturbáta sunt.

30:12 Super omnes inimícos meos factus sum oppróbrium et vicínis meis valde: * et timor notis meis.

30:12 Qui vidébant me, foras fugérunt a me: * oblivióni datus sum, tamquam mórtuus a corde.

30:13 Factus sum tamquam vas pérditum: * quóniam audívi vituperatiónem multórum commorántium in circúitu.

30:14 In eo dum convenírent simul advérsum me, * accípere ánimam meam consiliáti sunt.

30:15 Ego autem in te sperávi, Dómine: * dixi: Deus meus es tu: in mánibus tuis sortes meæ.

30:16 Éripe me de manu inimicórum meórum, * et a persequéntibus me.

30:17 Illústra fáciem tuam super servum tuum, salvum me fac in misericórdia tua: * Dómine, non confúndar, quóniam invocávi te.

30:18 Erubéscant ímpii, et deducántur in inférnum: * muta fiant lábia dolósa.

30:19 Quæ loquúntur advérsus justum iniquitátem: * in supérbia, et in abusióne.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 30(20-25) [3]

30:20 Quam magna multitúdo dulcédinis tuæ, Dómine, * quam abscondísti timéntibus te.

30:20 Perfecísti eis, qui sperant in te, * in conspéctu filiórum hóminum.

30:21 Abscóndes eos in abscóndito faciéi tuæ * a conturbatióne hóminum.

30:21 Próteges eos in tabernáculo tuo * a contradictióne linguárum.

30:22 Benedíctus Dóminus: * quóniam mirificávit misericórdiam suam mihi in civitáte muníta.

30:23 Ego autem dixi in excéssu mentis meæ: * Projéctus sum a fácie oculórum tuórum.

30:23 Ídeo exaudísti vocem oratiónis meæ, * dum clamárem ad te.

30:24 Dilígite Dóminum omnes sancti ejus: * quóniam veritátem requíret Dóminus, et retríbuet abundánter faciéntibus supérbiam.

30:25 Viríliter ágite, et confortétur cor vestrum, * omnes, qui sperátis in Dómino.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. In tua justítia líbera me, Dómine.

Capitulum Responsorium Versus {ex Commune aut Festo}

Sir 15:3

Cibávit illum pane vitæ et intelléctus, et aqua sapiéntiæ salutáris potávit illum Dóminus Deus noster.

℟. Deo grátias.

℟.br. Posuísti, Dómine, * Super caput ejus.

℟. Posuísti, Dómine, * Super caput ejus.

℣. Corónam de lápide pretióso.

℟. Super caput ejus.

℣. Glória Patri, et Fílio, * et Spirítui Sancto.

℟. Posuísti, Dómine, * Super caput ejus.

℣. Magna est glória ejus in salutári tuo.

℟. Glóriam et magnum decórem impónes super eum.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui beáto Irenǽo Mártyri tuo atque Pontífici tribuísti, ut et veritáte doctrínæ expugnáret hǽreses, et pacem Ecclésiæ felíciter confirmáret: da, quǽsumus, plebi tuæ in sancta religióne constántiam; et pacem tuam nostris concéde tempóribus.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Nonam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rerum, Deus, tenax vigor,

Immótus in te pérmanens,

Lucis diúrnæ témpora

Succéssibus detérminans:

Largíre lumen véspere,

Quo vita nusquam décidat,

Sed prǽmium mortis sacræ

Perénnis instet glória.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Exsultáte, justi.

Psalmus 31 [1]

31:1 Beáti quorum remíssæ sunt iniquitátes: * et quorum tecta sunt peccáta.

31:2 Beátus vir, cui non imputávit Dóminus peccátum, * nec est in spíritu ejus dolus.

31:3 Quóniam tácui, inveteravérunt ossa mea, * dum clamárem tota die.

31:4 Quóniam die ac nocte graváta est super me manus tua: * convérsus sum in ærúmna mea, dum confígitur spina.

31:5 Delíctum meum cógnitum tibi feci: * et injustítiam meam non abscóndi.

31:5 Dixi: Confitébor advérsum me injustítiam meam Dómino: * et tu remisísti impietátem peccáti mei.

31:6 Pro hac orábit ad te omnis sanctus, * in témpore opportúno.

31:6 Verúmtamen in dilúvio aquárum multárum, * ad eum non approximábunt.

31:7 Tu es refúgium meum a tribulatióne, quæ circúmdedit me: * exsultátio mea, érue me a circumdántibus me.

31:8 Intelléctum tibi dabo, et ínstruam te in via hac, qua gradiéris: * firmábo super te óculos meos.

31:9 Nolíte fíeri sicut equus et mulus, * quibus non est intelléctus.

31:9 In camo et freno maxíllas eórum constrínge, * qui non appróximant ad te.

31:10 Multa flagélla peccatóris, * sperántem autem in Dómino misericórdia circúmdabit.

31:11 Lætámini in Dómino et exsultáte, justi, * et gloriámini, omnes recti corde.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 32(1-11) [2]

32:1 Exsultáte, justi, in Dómino: * rectos decet collaudátio.

32:2 Confitémini Dómino in cíthara: * in psaltério decem chordárum psállite illi.

32:3 Cantáte ei cánticum novum: * bene psállite ei in vociferatióne.

32:4 Quia rectum est verbum Dómini, * et ómnia ópera ejus in fide.

32:5 Díligit misericórdiam et judícium: * misericórdia Dómini plena est terra.

32:6 Verbo Dómini cæli firmáti sunt: * et spíritu oris ejus omnis virtus eórum.

32:7 Cóngregans sicut in utre aquas maris: * ponens in thesáuris abýssos.

32:8 Tímeat Dóminum omnis terra: * ab eo autem commoveántur omnes inhabitántes orbem.

32:9 Quóniam ipse dixit, et facta sunt: * ipse mandávit, et creáta sunt.

32:10 Dóminus díssipat consília géntium: * réprobat autem cogitatiónes populórum, et réprobat consília príncipum.

32:11 Consílium autem Dómini in ætérnum manet: * cogitatiónes cordis ejus in generatióne et generatiónem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 32(12-22) [3]

32:12 Beáta gens, cujus est Dóminus, Deus ejus: * pópulus, quem elégit in hereditátem sibi.

32:13 De cælo respéxit Dóminus: * vidit omnes fílios hóminum.

32:14 De præparáto habitáculo suo * respéxit super omnes, qui hábitant terram.

32:15 Qui finxit sigillátim corda eórum: * qui intéllegit ómnia ópera eórum.

32:16 Non salvátur rex per multam virtútem: * et gigas non salvábitur in multitúdine virtútis suæ.

32:17 Fallax equus ad salútem: * in abundántia autem virtútis suæ non salvábitur.

32:18 Ecce, óculi Dómini super metuéntes eum: * et in eis, qui sperant super misericórdia ejus:

32:19 Ut éruat a morte ánimas eórum: * et alat eos in fame.

32:20 Ánima nostra sústinet Dóminum: * quóniam adjútor et protéctor noster est.

32:21 Quia in eo lætábitur cor nostrum: * et in nómine sancto ejus sperávimus.

32:22 Fiat misericórdia tua, Dómine, super nos: * quemádmodum sperávimus in te.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exsultáte, justi, et gloriámini, omnes recti corde.

Capitulum Responsorium Versus {ex Commune aut Festo}

Sir 39:6

Justus cor suum trádidit ad vigilándum dilúculo ad Dóminum, qui fecit illum, et in conspéctu Altíssimi deprecábitur.

℟. Deo grátias.

℟.br. Magna est glória ejus * In salutári tuo.

℟. Magna est glória ejus * In salutári tuo.

℣. Glóriam et magnum decórem impónes super eum.

℟. In salutári tuo.

℣. Glória Patri, et Fílio, * et Spirítui Sancto.

℟. Magna est glória ejus * In salutári tuo.

℣. Justus ut palma florébit.

℟. Sicut cedrus Líbani multiplicábitur.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui beáto Irenǽo Mártyri tuo atque Pontífici tribuísti, ut et veritáte doctrínæ expugnáret hǽreses, et pacem Ecclésiæ felíciter confirmáret: da, quǽsumus, plebi tuæ in sancta religióne constántiam; et pacem tuam nostris concéde tempóribus.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

SS. Apostolorum Petri et Pauli
Duplex I. classis

Ad Vesperas

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Proprio Sanctorum}

Ant. Petrus et Joánnes * ascendébant in templum ad horam oratiónis nonam.

Psalmus 109 [1]

109:1 Dixit Dóminus Dómino meo: * Sede a dextris meis:

109:1 Donec ponam inimícos tuos, * scabéllum pedum tuórum.

109:2 Virgam virtútis tuæ emíttet Dóminus ex Sion: * domináre in médio inimicórum tuórum.

109:3 Tecum princípium in die virtútis tuæ in splendóribus sanctórum: * ex útero ante lucíferum génui te.

109:4 Jurávit Dóminus, et non pœnitébit eum: * Tu es sacérdos in ætérnum secúndum órdinem Melchísedech.

109:5 Dóminus a dextris tuis, * confrégit in die iræ suæ reges.

109:6 Judicábit in natiónibus, implébit ruínas: * conquassábit cápita in terra multórum.

109:7 De torrénte in via bibet: * proptérea exaltábit caput.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Petrus et Joánnes ascendébant in templum ad horam oratiónis nonam.

Ant. Argéntum et aurum * non est mihi: quod autem hábeo, hoc tibi do.

Psalmus 110 [2]

110:1 Confitébor tibi, Dómine, in toto corde meo: * in consílio justórum, et congregatióne.

110:2 Magna ópera Dómini: * exquisíta in omnes voluntátes ejus.

110:3 Conféssio et magnificéntia opus ejus: * et justítia ejus manet in sǽculum sǽculi.

110:4 Memóriam fecit mirabílium suórum, † miséricors et miserátor Dóminus: * escam dedit timéntibus se.

110:5 Memor erit in sǽculum testaménti sui: * virtútem óperum suórum annuntiábit pópulo suo:

110:7 Ut det illis hereditátem géntium: * ópera mánuum ejus véritas, et judícium.

110:8 Fidélia ómnia mandáta ejus: † confirmáta in sǽculum sǽculi, * facta in veritáte et æquitáte.

110:9 Redemptiónem misit pópulo suo: * mandávit in ætérnum testaméntum suum.

110:9 (fit reverentia) Sanctum, et terríbile nomen ejus: * inítium sapiéntiæ timor Dómini.

110:10 Intelléctus bonus ómnibus faciéntibus eum: * laudátio ejus manet in sǽculum sǽculi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Argéntum et aurum non est mihi: quod autem hábeo, hoc tibi do.

Ant. Dixit Angelus ad Petrum: * Circúmda tibi vestiméntum tuum, et séquere me.

Psalmus 111 [3]

111:1 Beátus vir, qui timet Dóminum: * in mandátis ejus volet nimis.

111:2 Potens in terra erit semen ejus: * generátio rectórum benedicétur.

111:3 Glória, et divítiæ in domo ejus: * et justítia ejus manet in sǽculum sǽculi.

111:4 Exórtum est in ténebris lumen rectis: * miséricors, et miserátor, et justus.

111:5 Jucúndus homo qui miserétur et cómmodat, † dispónet sermónes suos in judício: * quia in ætérnum non commovébitur.

111:7 In memória ætérna erit justus: * ab auditióne mala non timébit.

111:7 Parátum cor ejus speráre in Dómino, † confirmátum est cor ejus: * non commovébitur donec despíciat inimícos suos.

111:9 Dispérsit, dedit paupéribus: † justítia ejus manet in sǽculum sǽculi, * cornu ejus exaltábitur in glória.

111:10 Peccátor vidébit, et irascétur, † déntibus suis fremet et tabéscet: * desidérium peccatórum períbit.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dixit Angelus ad Petrum: Circúmda tibi vestiméntum tuum, et séquere me.

Ant. Misit Dóminus * Angelum suum, et liberávit me de manu Heródis, allelúja.

Psalmus 112 [4]

112:1 Laudáte, púeri, Dóminum: * laudáte nomen Dómini.

112:2 (fit reverentia) Sit nomen Dómini benedíctum, * ex hoc nunc, et usque in sǽculum.

112:3 A solis ortu usque ad occásum, * laudábile nomen Dómini.

112:4 Excélsus super omnes gentes Dóminus, * et super cælos glória ejus.

112:5 Quis sicut Dóminus, Deus noster, qui in altis hábitat, * et humília réspicit in cælo et in terra?

112:7 Súscitans a terra ínopem, * et de stércore érigens páuperem:

112:8 Ut cóllocet eum cum princípibus, * cum princípibus pópuli sui.

112:9 Qui habitáre facit stérilem in domo, * matrem filiórum lætántem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Misit Dóminus Angelum suum, et liberávit me de manu Heródis, allelúja.

Ant. Tu es Petrus, * et super hanc petram ædificábo Ecclésiam meam.

Psalmus 116 [5]

116:1 Laudáte Dóminum, omnes gentes: * laudáte eum, omnes pópuli:

116:2 Quóniam confirmáta est super nos misericórdia ejus: * et véritas Dómini manet in ætérnum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Tu es Petrus, et super hanc petram ædificábo Ecclésiam meam.

Capitulum Hymnus Versus {ex Proprio Sanctorum}

Act 12:1-3

Misit Heródes rex manus ut afflígeret quosdam de Ecclésia. Occídit autem Jacóbum fratrem Joánnis gládio. Videns autem quia placéret Judǽis, appósuit ut apprehénderet et Petrum.

℟. Deo grátias.

Hymnus

Decóra lux æternitátis, áuream

Diem beátis irrigávit ígnibus,

Apostolórum quæ corónat Príncipes,

Reísque in astra líberam pandit viam.

Mundi Magíster atque cæli Jánitor,

Romæ paréntes arbitríque géntium,

Per ensis ille, hic per crucis victor necem,

Vitæ senátum laureáti póssident.

O Roma felix, quæ duórum Príncipum

Es consecráta glorióso sánguine!

Horum cruóre purpuráta céteras

Excéllis orbis una pulchritúdines.

Sit Trinitáti sempitérna glória,

Honor, potéstas atque jubilátio,

In unitáte, quæ gubérnat ómnia,

Per univérsa sæculórum sǽcula.

Amen.

℣. In omnem terram exívit sonus eórum.

℟. Et in fines orbis terræ verba eórum.

Canticum: Magnificat {Antiphona ex Proprio Sanctorum}

Ant. Tu es pastor óvium, * Princeps Apostolórum, tibi tráditæ sunt claves regni cælórum.

Canticum B. Mariæ Virginis

Luc. 1:46-55

1:46 Magníficat ✠ * ánima mea Dóminum.

1:47 Et exsultávit spíritus meus: * in Deo, salutári meo.

1:48 Quia respéxit humilitátem ancíllæ suæ: * ecce enim ex hoc beátam me dicent omnes generatiónes.

1:49 Quia fecit mihi magna qui potens est: * et sanctum nomen ejus.

1:50 Et misericórdia ejus, a progénie in progénies: * timéntibus eum.

1:51 Fecit poténtiam in brácchio suo: * dispérsit supérbos mente cordis sui.

1:52 Depósuit poténtes de sede: * et exaltávit húmiles.

1:53 Esuriéntes implévit bonis: * et dívites dimísit inánes.

1:54 Suscépit Israël púerum suum: * recordátus misericórdiæ suæ.

1:55 Sicut locútus est ad patres nostros: * Ábraham, et sémini ejus in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Tu es pastor óvium, Princeps Apostolórum, tibi tráditæ sunt claves regni cælórum.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui hodiérnam diem Apostolórum tuórum Petri et Pauli martýrio consecrásti: da Ecclésiæ tuæ, eórum in ómnibus sequi præcéptum; per quos religiónis sumpsit exórdium.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Et si tunc terminetur Officium, dicitur tantum Pater Noster secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Completorium

Incipit

℣. Jube, domne, benedícere.

Benedictio. Noctem quiétam et finem perféctum concédat nobis Dóminus omnípotens.

℟. Amen.

Lectio brevis

1 Pet 5:8-9

Fratres: Sóbrii estóte, et vigiláte: quia adversárius vester diábolus tamquam leo rúgiens círcuit, quærens quem dévoret: cui resístite fortes in fide.

℣. Tu autem, Dómine, miserére nobis.

℟. Deo grátias.

℣. Adjutórium nostrum ✠ in nómine Dómini.

℟. Qui fecit cælum et terram.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Joánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Joánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Convérte nos ✙︎ Deus, salutáris noster.

℟. Et avérte iram tuam a nobis.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi et Antiphona de Dominica}

Ant. Miserére.

Psalmus 4 [1]

4:2 Cum invocárem exaudívit me Deus justítiæ meæ: * in tribulatióne dilatásti mihi.

4:2 Miserére mei, * et exáudi oratiónem meam.

4:3 Fílii hóminum, úsquequo gravi corde? * ut quid dilígitis vanitátem, et quǽritis mendácium?

4:4 Et scitóte quóniam mirificávit Dóminus sanctum suum: * Dóminus exáudiet me cum clamávero ad eum.

4:5 Irascímini, et nolíte peccáre: † quæ dícitis in córdibus vestris, * in cubílibus vestris compungímini.

4:6 Sacrificáte sacrifícium justítiæ, † et speráte in Dómino. * Multi dicunt: Quis osténdit nobis bona?

4:7 Signátum est super nos lumen vultus tui, Dómine: * dedísti lætítiam in corde meo.

4:8 A fructu fruménti, vini, et ólei sui * multiplicáti sunt.

4:9 In pace in idípsum * dórmiam, et requiéscam;

4:10 Quóniam tu, Dómine, singuláriter in spe * constituísti me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 90 [2]

90:1 Qui hábitat in adjutório Altíssimi, * in protectióne Dei cæli commorábitur.

90:2 Dicet Dómino: Suscéptor meus es tu, et refúgium meum: * Deus meus sperábo in eum.

90:3 Quóniam ipse liberávit me de láqueo venántium, * et a verbo áspero.

90:4 Scápulis suis obumbrábit tibi: * et sub pennis ejus sperábis.

90:5 Scuto circúmdabit te véritas ejus: * non timébis a timóre noctúrno,

90:6 A sagítta volánte in die, † a negótio perambulánte in ténebris: * ab incúrsu, et dæmónio meridiáno.

90:7 Cadent a látere tuo mille, † et decem míllia a dextris tuis: * ad te autem non appropinquábit.

90:8 Verúmtamen óculis tuis considerábis: * et retributiónem peccatórum vidébis.

90:9 Quóniam tu es, Dómine, spes mea: * Altíssimum posuísti refúgium tuum.

90:10 Non accédet ad te malum: * et flagéllum non appropinquábit tabernáculo tuo.

90:11 Quóniam Ángelis suis mandávit de te: * ut custódiant te in ómnibus viis tuis.

90:12 In mánibus portábunt te: * ne forte offéndas ad lápidem pedem tuum.

90:13 Super áspidem, et basilíscum ambulábis: * et conculcábis leónem et dracónem.

90:14 Quóniam in me sperávit, liberábo eum: * prótegam eum, quóniam cognóvit nomen meum.

90:15 Clamábit ad me, et ego exáudiam eum: † cum ipso sum in tribulatióne: * erípiam eum et glorificábo eum.

90:16 Longitúdine diérum replébo eum: * et osténdam illi salutáre meum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 133 [3]

133:1 Ecce nunc benedícite Dóminum, * omnes servi Dómini:

133:1 Qui statis in domo Dómini, * in átriis domus Dei nostri.

133:2 In nóctibus extóllite manus vestras in sancta, * et benedícite Dóminum.

133:3 Benedícat te Dóminus ex Sion, * qui fecit cælum et terram.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Miserére mihi, Dómine, et exáudi oratiónem meam.

Hymnus

Te lucis ante términum,

Rerum Creátor, póscimus,

Ut pro tua cleméntia

Sis præsul et custódia.

Procul recédant sómnia,

Et nóctium phantásmata;

Hostémque nostrum cómprime,

Ne polluántur córpora.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Capitulum Responsorium Versus

Jer 14:9

Tu autem in nobis es, Dómine, et nomen sanctum tuum invocátum est super nos: ne derelínquas nos, Dómine, Deus noster.

℟. Deo grátias.

℟.br. In manus tuas, Dómine, * Comméndo spíritum meum.

℟. In manus tuas, Dómine, * Comméndo spíritum meum.

℣. Redemísti nos, Dómine, Deus veritátis.

℟. Comméndo spíritum meum.

℣. Glória Patri, et Fílio, * et Spirítui Sancto.

℟. In manus tuas, Dómine, * Comméndo spíritum meum.

℣. Custódi nos, Dómine, ut pupíllam óculi.

℟. Sub umbra alárum tuárum prótege nos.

Canticum: Nunc dimittis

Ant. Salva nos.

Canticum Simeonis

Luc. 2:29-32

2:29 Nunc dimíttis ✠ servum tuum, Dómine, * secúndum verbum tuum in pace:

2:30 Quia vidérunt óculi mei * salutáre tuum,

2:31 Quod parásti * ante fáciem ómnium populórum,

2:32 Lumen ad revelatiónem géntium, * et glóriam plebis tuæ Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salva nos, Dómine, vigilántes, custódi nos dormiéntes; ut vigilémus cum Christo, et requiescámus in pace.

Preces Dominicales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Vísita, quǽsumus, Dómine, habitatiónem istam, et omnes insídias inimíci ab ea longe repélle: Ángeli tui sancti hábitent in ea, qui nos in pace custódiant; et benedíctio tua sit super nos semper.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Benedictio. Benedícat et custódiat nos omnípotens et miséricors Dóminus, ✠ Pater, et Fílius, et Spíritus Sanctus.

℟. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Deinde dicitur secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Si post Completorium immediate sequatur Matutinum, tunc bis dicitur Pater noster, Ave Maria et Credo, pro fine videlicet Officii diei præcedentis, et pro initio Officii diei sequentis.

SS. Apostolorum Petri et Pauli
Duplex I. classis
Tempora: Feria tertia infra Hebdomadam VI post Octavam Pentecostes

Ad Matutinum

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Dómine, lábia + mea apéries.

℟. Et os meum annuntiábit laudem tuam.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Invitatorium {Antiphona ex Commune aut Festo}

Ant. Regem Apostolórum Dóminum, * Veníte, adorémus.

Ant. Regem Apostolórum Dóminum, * Veníte, adorémus.

Veníte, exsultémus Dómino, jubilémus Deo, salutári nostro: præoccupémus fáciem ejus in confessióne, et in psalmis jubilémus ei.

Ant. Regem Apostolórum Dóminum, * Veníte, adorémus.

Quóniam Deus magnus Dóminus, et Rex magnus super omnes deos, quóniam non repéllet Dóminus plebem suam: quia in manu ejus sunt omnes fines terræ, et altitúdines móntium ipse cónspicit.

Ant. Veníte, adorémus.

Quóniam ipsíus est mare, et ipse fecit illud, et áridam fundavérunt manus ejus (genuflectitur) veníte, adorémus, et procidámus ante Deum: plorémus coram Dómino, qui fecit nos, quia ipse est Dóminus, Deus noster; nos autem pópulus ejus, et oves páscuæ ejus.

Ant. Regem Apostolórum Dóminum, * Veníte, adorémus.

Hódie, si vocem ejus audiéritis, nolíte obduráre corda vestra, sicut in exacerbatióne secúndum diem tentatiónis in desérto: ubi tentavérunt me patres vestri, probavérunt et vidérunt ópera mea.

Ant. Veníte, adorémus.

Quadragínta annis próximus fui generatióni huic, et dixi: Semper hi errant corde, ipsi vero non cognovérunt vias meas: quibus jurávi in ira mea: Si introíbunt in réquiem meam.

Ant. Regem Apostolórum Dóminum, * Veníte, adorémus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Veníte, adorémus.

Ant. Regem Apostolórum Dóminum, * Veníte, adorémus.

Hymnus {ex Commune aut Festo}

Ætérna Christi múnera,

Apostolórum glóriam,

Palmas et hymnos débitos

Lætis canámus méntibus.

Ecclesiárum Príncipes,

Belli triumpháles duces,

Cæléstis aulæ mílites,

Et vera mundi lúmina.

Devóta Sanctórum fides,

Invícta spes credéntium,

Perfécta Christi cáritas

Mundi tyránnum cónterit.

In his Patérna glória,

In his triúmphat Fílius,

In his volúntas Spíritus,

Cælum replétur gáudio.

Patri, simúlque Fílio,

Tibíque Sancte Spíritus,

Sicut fuit, sit júgiter

Sæclum per omne glória.

Amen.

Psalmi cum lectionibus {Antiphonæ et Psalmi ex Commune aut Festo}

Nocturnus I.

Ant. In omnem terram * exívit sonus eórum, et in fines orbis terræ verba eórum.

Psalmus 18 [1]

18:2 Cæli enárrant glóriam Dei: * et ópera mánuum ejus annúntiat firmaméntum.

18:3 Dies diéi erúctat verbum, * et nox nocti índicat sciéntiam.

18:4 Non sunt loquélæ, neque sermónes, * quorum non audiántur voces eórum.

18:5 In omnem terram exívit sonus eórum: * et in fines orbis terræ verba eórum.

18:6 In sole pósuit tabernáculum suum: * et ipse tamquam sponsus procédens de thálamo suo:

18:6 Exsultávit ut gigas ad curréndam viam, * a summo cælo egréssio ejus:

18:7 Et occúrsus ejus usque ad summum ejus: * nec est qui se abscóndat a calóre ejus.

18:8 Lex Dómini immaculáta, convértens ánimas: * testimónium Dómini fidéle, sapiéntiam præstans párvulis.

18:9 Justítiæ Dómini rectæ, lætificántes corda: * præcéptum Dómini lúcidum, illúminans óculos.

18:10 Timor Dómini sanctus, pérmanens in sǽculum sǽculi: * judícia Dómini vera, justificáta in semetípsa.

18:11 Desiderabília super aurum et lápidem pretiósum multum: * et dulcióra super mel et favum.

18:12 Étenim servus tuus custódit ea, * in custodiéndis illis retribútio multa.

18:13 Delícta quis intéllegit? † ab occúltis meis munda me: * et ab aliénis parce servo tuo.

18:14 Si mei non fúerint domináti, tunc immaculátus ero: * et emundábor a delícto máximo.

18:15 Et erunt ut compláceant elóquia oris mei: * et meditátio cordis mei in conspéctu tuo semper.

18:15 Dómine, adjútor meus, * et redémptor meus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. In omnem terram exívit sonus eórum, et in fines orbis terræ verba eórum.

Ant. Clamavérunt justi, * et Dóminus exaudívit eos.

Psalmus 33 [2]

33:2 Benedícam Dóminum in omni témpore: * semper laus ejus in ore meo.

33:3 In Dómino laudábitur ánima mea: * áudiant mansuéti, et læténtur.

33:4 Magnificáte Dóminum mecum: * et exaltémus nomen ejus in idípsum.

33:5 Exquisívi Dóminum, et exaudívit me: * et ex ómnibus tribulatiónibus meis erípuit me.

33:6 Accédite ad eum, et illuminámini: * et fácies vestræ non confundéntur.

33:7 Iste pauper clamávit, et Dóminus exaudívit eum: * et de ómnibus tribulatiónibus ejus salvávit eum.

33:8 Immíttet Ángelus Dómini in circúitu timéntium eum: * et erípiet eos.

33:9 Gustáte, et vidéte quóniam suávis est Dóminus: * beátus vir, qui sperat in eo.

33:10 Timéte Dóminum, omnes sancti ejus: * quóniam non est inópia timéntibus eum.

33:11 Dívites eguérunt et esuriérunt: * inquiréntes autem Dóminum non minuéntur omni bono.

33:12 Veníte, fílii, audíte me: * timórem Dómini docébo vos.

33:13 Quis est homo qui vult vitam: * díligit dies vidére bonos?

33:14 Próhibe linguam tuam a malo: * et lábia tua ne loquántur dolum.

33:15 Divérte a malo, et fac bonum: * inquíre pacem, et perséquere eam.

33:16 Óculi Dómini super justos: * et aures ejus in preces eórum.

33:17 Vultus autem Dómini super faciéntes mala: * ut perdat de terra memóriam eórum.

33:18 Clamavérunt justi, et Dóminus exaudívit eos: * et ex ómnibus tribulatiónibus eórum liberávit eos.

33:19 Juxta est Dóminus iis, qui tribuláto sunt corde: * et húmiles spíritu salvábit.

33:20 Multæ tribulatiónes justórum: * et de ómnibus his liberábit eos Dóminus.

33:21 Custódit Dóminus ómnia ossa eórum: * unum ex his non conterétur.

33:22 Mors peccatórum péssima: * et qui odérunt justum, delínquent.

33:23 Rédimet Dóminus ánimas servórum suórum: * et non delínquent omnes qui sperant in eo.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Clamavérunt justi, et Dóminus exaudívit eos.

Ant. Constítues eos * príncipes super omnem terram: mémores erunt nóminis tui, Dómine.

Psalmus 44 [3]

44:2 Eructávit cor meum verbum bonum: * dico ego ópera mea Regi.

44:2 Lingua mea cálamus scribæ: * velóciter scribéntis.

44:3 Speciósus forma præ fíliis hóminum, † diffúsa est grátia in lábiis tuis: * proptérea benedíxit te Deus in ætérnum.

44:4 Accíngere gládio tuo super femur tuum, * potentíssime.

44:5 Spécie tua et pulchritúdine tua: * inténde, próspere procéde, et regna.

44:5 Propter veritátem, et mansuetúdinem, et justítiam: * et dedúcet te mirabíliter déxtera tua.

44:6 Sagíttæ tuæ acútæ, pópuli sub te cadent: * in corda inimicórum Regis.

44:7 Sedes tua, Deus, in sǽculum sǽculi: * virga directiónis virga regni tui.

44:8 Dilexísti justítiam, et odísti iniquitátem: * proptérea unxit te Deus, Deus tuus, óleo lætítiæ præ consórtibus tuis.

44:9 Myrrha, et gutta, et cásia a vestiméntis tuis, a dómibus ebúrneis: * ex quibus delectavérunt te fíliæ regum in honóre tuo.

44:10 Ástitit regína a dextris tuis in vestítu deauráto: * circúmdata varietáte.

44:11 Audi fília, et vide, et inclína aurem tuam: * et oblivíscere pópulum tuum et domum patris tui.

44:12 Et concupíscet Rex decórem tuum: * quóniam ipse est Dóminus Deus tuus, et adorábunt eum.

44:13 Et fíliæ Tyri in munéribus * vultum tuum deprecabúntur: omnes dívites plebis.

44:14 Omnis glória ejus fíliæ Regis ab intus, * in fímbriis áureis circumamícta varietátibus.

44:15 Adducéntur Regi vírgines post eam: * próximæ ejus afferéntur tibi.

44:16 Afferéntur in lætítia et exsultatióne: * adducéntur in templum Regis.

44:17 Pro pátribus tuis nati sunt tibi fílii: * constítues eos príncipes super omnem terram.

44:18 Mémores erunt nóminis tui: * in omni generatióne et generatiónem.

44:18 Proptérea pópuli confitebúntur tibi in ætérnum: * et in sǽculum sǽculi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Constítues eos príncipes super omnem terram: mémores erunt nóminis tui, Dómine.

℣. In omnem terram exívit sonus eórum.

℟. Et in fines orbis terræ verba eórum.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Exáudi, Dómine Jesu Christe, preces servórum tuórum, et miserére nobis: Qui cum Patre et Spíritu Sancto vivis et regnas in sǽcula sæculórum.

℟. Amen.

℣. Jube, domne, benedícere.

Benedictio. Benedictióne perpétua benedícat nos Pater ætérnus.

℟. Amen.

Lectio 1

De Actibus Apostolórum

Act 3:1-5

1 Petrus autem et Joánnes ascendébant in templum ad horam oratiónis nonam.

2 Et quidam vir, qui erat claudus ex útero matris suæ, bajulabátur; quem ponébant quotídie ad portam templi, quæ dícitur Speciósa, ut péteret eleemósynam ab introëúntibus in templum.

3 Is, cum vidísset Petrum et Joánnem incipiéntes introíre in templum, rogábat ut eleemósynam accíperet.

4 Intuens autem in eum Petrus cum Joánne, dixit: Réspice in nos.

5 At ille intendébat in eos, sperans se áliquid acceptúrum ab eis.

℣. Tu autem, Dómine, miserére nobis.

℟. Deo grátias.

℟. Simon Petre, ántequam de navi vocárem te, novi te et super plebem meam príncipem te constítui:

* Et claves regni cælórum trádidi tibi.

℣. Quodcúmque ligáveris super terram erit ligátum et in cælis; et quodcúmque sólveris super terram, erit solútum et in cælis.

℟. Et claves regni cælórum trádidi tibi.

℣. Jube, domne, benedícere.

Benedictio. Unigénitus Dei Fílius nos benedícere et adjuváre dignétur.

℟. Amen.

Lectio 2

Act 3:6-10

6 Petrus autem dixit: Argéntum et aurum non est mihi: quod autem hábeo, hoc tibi do: In nómine Jesu Christi Nazaréni surge, et ámbula.

7 Et, apprehénsa manu ejus déxtera, allevávit eum, et prótinus consolidátæ sunt bases ejus, et plantæ.

8 Et exsíliens stetit, et ambulábat; et intrávit cum illis in templum ámbulans, et exsíliens, et laudans Deum.

9 Et vidit omnis pópulus eum ambulántem, et laudántem Deum.

10 Cognoscébant autem illum, quod ipse erat, qui ad eleemósynam sedébat ad Speciósam portam templi; et impléti sunt stupóre et éxtasi in eo, quod contígerat illi.

℣. Tu autem, Dómine, miserére nobis.

℟. Deo grátias.

℟. Si díligis me, Simon Petre, pasce oves meas. Dómine, tu nosti quia amo te,

* Et ánimam meam pono pro te.

℣. Si oportúerit me mori tecum, non te negábo.

℟. Et ánimam meam pono pro te.

℣. Jube, domne, benedícere.

Benedictio. Spíritus Sancti grátia illúminet sensus et corda nostra.

℟. Amen.

Lectio 3

Act 3:11-16

11 Cum tenéret autem Petrum et Joánnem, cucúrrit omnis pópulus ad eos ad pórticum, quæ appellátur Salomónis, stupéntes.

12 Videns autem Petrus, respóndit ad pópulum: Viri Israëlítæ, quid mirámini in hoc, aut nos quid intuémini, quasi nostra virtúte aut potestáte fecérimus hunc ambuláre?

13 Deus Abraham, et Deus Isaac, et Deus Jacob, Deus patrum nostrórum glorificávit Fílium suum Jesum, quem vos quidem tradidístis et negástis ante fáciem Piláti, judicánte illo dimítti.

14 Vos autem Sanctum et Justum negástis, et petístis virum homicídam donári vobis:

15 Auctórem vero vitæ interfecístis, quem Deus suscitávit a mórtuis, cujus nos testes sumus.

16 Et in fide nóminis ejus, hunc, quem vos vidístis et nostis, confirmávit nomen ejus: et fides, quæ per eum est, dedit íntegram sanitátem istam in conspéctu ómnium vestrum.

℣. Tu autem, Dómine, miserére nobis.

℟. Deo grátias.

℟. Tu es Petrus, et super hanc petram ædificábo Ecclésiam meam, et portæ ínferi non prævalébunt advérsus eam:

* Et tibi dabo claves regni cælórum.

℣. Quodcúmque ligáveris super terram, erit ligátum et in cælis; et quodcúmque sólveris super terram, erit solútum et in cælis.

℟. Et tibi dabo claves regni cælórum.

℣. Glória Patri, et Fílio, * et Spirítui Sancto.

℟. Et tibi dabo claves regni cælórum.

Nocturnus II.

Ant. Príncipes populórum * congregáti sunt cum Deo Ábraham.

Psalmus 46 [4]

46:2 Omnes gentes, pláudite mánibus: * jubiláte Deo in voce exsultatiónis.

46:3 Quóniam Dóminus excélsus, terríbilis: * Rex magnus super omnem terram.

46:4 Subjécit pópulos nobis: * et gentes sub pédibus nostris.

46:5 Elégit nobis hereditátem suam: * spéciem Jacob, quam diléxit.

46:6 Ascéndit Deus in júbilo: * et Dóminus in voce tubæ.

46:7 Psállite Deo nostro, psállite: * psállite Regi nostro, psállite.

46:8 Quóniam Rex omnis terræ Deus: * psállite sapiénter.

46:9 Regnábit Deus super gentes: * Deus sedet super sedem sanctam suam.

46:10 Príncipes populórum congregáti sunt cum Deo Ábraham: * quóniam dii fortes terræ veheménter eleváti sunt.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Príncipes populórum congregáti sunt cum Deo Ábraham.

Ant. Dedísti hereditátem * timéntibus nomen tuum, Dómine.

Psalmus 60 [5]

60:2 Exáudi, Deus, deprecatiónem meam: * inténde oratióni meæ.

60:3 A fínibus terræ ad te clamávi: * dum anxiarétur cor meum, in petra exaltásti me.

60:4 Deduxísti me, quia factus es spes mea: * turris fortitúdinis a fácie inimíci.

60:5 Inhabitábo in tabernáculo tuo in sǽcula: * prótegar in velaménto alárum tuárum.

60:6 Quóniam tu, Deus meus, exaudísti oratiónem meam: * dedísti hereditátem timéntibus nomen tuum.

60:7 Dies super dies regis adícies: * annos ejus usque in diem generatiónis et generatiónis.

60:8 Pérmanet in ætérnum in conspéctu Dei: * misericórdiam et veritátem ejus quis requíret?

60:9 Sic psalmum dicam nómini tuo in sǽculum sǽculi: * ut reddam vota mea de die in diem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dedísti hereditátem timéntibus nomen tuum, Dómine.

Ant. Annuntiavérunt * ópera Dei, et facta ejus intellexérunt.

Psalmus 63 [6]

63:2 Exáudi, Deus, oratiónem meam cum déprecor: * a timóre inimíci éripe ánimam meam.

63:3 Protexísti me a convéntu malignántium: * a multitúdine operántium iniquitátem.

63:4 Quia exacuérunt ut gládium linguas suas: * intendérunt arcum rem amáram, ut sagíttent in occúltis immaculátum.

63:6 Súbito sagittábunt eum, et non timébunt: * firmavérunt sibi sermónem nequam.

63:6 Narravérunt ut abscónderent láqueos: * dixérunt: Quis vidébit eos?

63:7 Scrutáti sunt iniquitátes: * defecérunt scrutántes scrutínio.

63:7 Accédet homo ad cor altum: * et exaltábitur Deus.

63:8 Sagíttæ parvulórum factæ sunt plagæ eórum: * et infirmátæ sunt contra eos linguæ eórum.

63:9 Conturbáti sunt omnes qui vidébant eos: * et tímuit omnis homo.

63:10 Et annuntiavérunt ópera Dei, * et facta ejus intellexérunt.

63:11 Lætábitur justus in Dómino, et sperábit in eo, * et laudabúntur omnes recti corde.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Annuntiavérunt ópera Dei, et facta ejus intellexérunt.

℣. Constítues eos príncipes super omnem terram.

℟. Mémores erunt nóminis tui, Dómine.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Ipsíus píetas et misericórdia nos ádjuvet, qui cum Patre et Spíritu Sancto vivit et regnat in sǽcula sæculórum.

℟. Amen.

℣. Jube, domne, benedícere.

Benedictio. Deus Pater omnípotens sit nobis propítius et clemens.

℟. Amen.

Lectio 4

Sermo sancti Leónis Papæ

Sermo 1 in natali App. Petri et Pauli

Omnium quidem sanctárum solemnitátum, dilectíssimi, totus mundus est párticeps, et uníus fídei píetas éxigit, ut quidquid pro salúte universórum gestum recólitur, commúnibus ubíque gáudiis celebrétur. Verúmtamen hodiérna festívitas, præter illam reveréntiam quam toto terrárum orbe proméruit, speciáli et própria nostræ Urbis exsultatióne veneránda est; ut, ubi præcipuórum Apostolórum glorificátus est éxitus, ibi in die martýrii eórum sit lætítiæ principátus. Isti enim sunt viri, per quos tibi Evangélium Christi, Roma, resplénduit; et, quæ eras magístra erróris, facta es discípula veritátis.

℣. Tu autem, Dómine, miserére nobis.

℟. Deo grátias.

℟. Dómine, si tu es, jube me veníre ad te super aquas.

* Et exténdens manum apprehéndit eum, et dixit Jesus: Módicæ fídei, quare dubitásti?

℣. Cumque vidísset ventum válidum veniéntem, tímuit; et, cum cœpísset mergi, clamávit dicens: Dómine, salvum me fac.

℟. Et exténdens manum apprehéndit eum, et dixit Jesus: Módicæ fídei, quare dubitásti?

℣. Jube, domne, benedícere.

Benedictio. Christus perpétuæ det nobis gáudia vitæ.

℟. Amen.

Lectio 5

Isti sunt patres tui veríque pastóres, qui te regnis cæléstibus inseréndam multo mélius multóque felícius condidérunt, quam illi quorum stúdio prima mœ́nium tuórum fundaménta locáta sunt; ex quibus is qui tibi nomen dedit, fratérna te cæde fœdávit. Isti sunt, qui te ad hanc glóriam provexérunt, ut gens sancta, pópulus eléctus, cívitas sacerdotális et régia, per sacram beáti Petri Sedem caput orbis effécta, látius præsidéres religióne divína quam dominatióne terréna. Quamvis enim, multis aucta victóriis, jus impérii tui terra maríque protúleris; minus tamen est quod tibi béllicus labor súbdidit, quam quod pax christiána subjécit.

℣. Tu autem, Dómine, miserére nobis.

℟. Deo grátias.

℟. Surge, Petre, et índue te vestiméntis tuis, áccipe fortitúdinem ad salvándas gentes:

* Quia cecidérunt caténæ de mánibus tuis.

℣. Angelus Dómini ástitit, et lumen refúlsit in habitáculo cárceris, percussóque látere Petri, excitávit eum, dicens: Surge, velóciter.

℟. Quia cecidérunt caténæ de mánibus tuis.

℣. Jube, domne, benedícere.

Benedictio. Ignem sui amóris accéndat Deus in córdibus nostris.

℟. Amen.

Lectio 6

Disposítio namque divínitus óperi máxime congruébat, ut multa regna uno confœderaréntur império, et cito pérvios habéret pópulos prædicátio generális, quos uníus tenéret régimen civitátis. Hæc autem cívitas ignórans suæ provectiónis auctórem, cum pene ómnibus dominarétur géntibus, ómnium géntium serviébat erróribus; et magnam sibi videbátur assumpsísse religiónem, quia nullam respúerat falsitátem. Unde, quantum erat per diábolum tenácius illigáta, tantum per Christum est mirabílius absolúta.

℣. Tu autem, Dómine, miserére nobis.

℟. Deo grátias.

℟. Tu es pastor óvium, princeps Apostolórum: tibi trádidit Deus ómnia regna mundi:

* Et ídeo tibi tráditæ sunt claves regni cælórum.

℣. Quodcúmque ligáveris super terram, erit ligátum et in cælis; et quodcúmque sólveris super terram, erit solútum et in cælis.

℟. Et ídeo tibi tráditæ sunt claves regni cælórum.

℣. Glória Patri, et Fílio, * et Spirítui Sancto.

℟. Et ídeo tibi tráditæ sunt claves regni cælórum.

Nocturnus III.

Ant. Exaltabúntur * córnua justi, allelúja.

Psalmus 74 [7]

74:2 Confitébimur tibi, Deus: * confitébimur, et invocábimus nomen tuum.

74:3 Narrábimus mirabília tua: * cum accépero tempus, ego justítias judicábo.

74:4 Liquefácta est terra, et omnes qui hábitant in ea: * ego confirmávi colúmnas ejus.

74:5 Dixi iníquis: Nolíte iníque ágere: * et delinquéntibus: Nolíte exaltáre cornu:

74:6 Nolíte extóllere in altum cornu vestrum: * nolíte loqui advérsus Deum iniquitátem.

74:7 Quia neque ab Oriénte, neque ab Occidénte, neque a desértis móntibus: * quóniam Deus judex est.

74:8 Hunc humíliat, et hunc exáltat: * quia calix in manu Dómini vini meri plenus misto.

74:9 Et inclinávit ex hoc in hoc: verúmtamen fæx ejus non est exinaníta: * bibent omnes peccatóres terræ.

74:10 Ego autem annuntiábo in sǽculum: * cantábo Deo Jacob.

74:11 Et ómnia córnua peccatórum confríngam: * et exaltabúntur córnua justi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exaltabúntur córnua justi, allelúja.

Ant. Lux orta est * justo, allelúja, rectis corde lætítia, allelúja.

Psalmus 96 [8]

96:1 Dóminus regnávit, exsúltet terra: * læténtur ínsulæ multæ.

96:2 Nubes, et calígo in circúitu ejus: * justítia, et judícium corréctio sedis ejus.

96:3 Ignis ante ipsum præcédet, * et inflammábit in circúitu inimícos ejus.

96:4 Illuxérunt fúlgura ejus orbi terræ: * vidit, et commóta est terra.

96:5 Montes, sicut cera fluxérunt a fácie Dómini: * a fácie Dómini omnis terra.

96:6 Annuntiavérunt cæli justítiam ejus: * et vidérunt omnes pópuli glóriam ejus.

96:7 Confundántur omnes, qui adórant sculptília: * et qui gloriántur in simulácris suis.

96:7 Adoráte eum, omnes Ángeli ejus: * audívit, et lætáta est Sion.

96:8 Et exsultavérunt fíliæ Judæ, * propter judícia tua, Dómine:

96:9 Quóniam tu Dóminus Altíssimus super omnem terram: * nimis exaltátus es super omnes deos.

96:10 Qui dilígitis Dóminum, odíte malum: * custódit Dóminus ánimas sanctórum suórum, de manu peccatóris liberábit eos.

96:11 Lux orta est justo, * et rectis corde lætítia.

96:12 Lætámini, justi, in Dómino: * et confitémini memóriæ sanctificatiónis ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Lux orta est justo, allelúja, rectis corde lætítia, allelúja.

Ant. Custodiébant * testimónia ejus, et præcépta ejus, allelúja.

Psalmus 98 [9]

98:1 Dóminus regnávit, irascántur pópuli: * qui sedet super Chérubim, moveátur terra.

98:2 Dóminus in Sion magnus: * et excélsus super omnes pópulos.

98:3 Confiteántur nómini tuo magno: quóniam terríbile, et sanctum est: * et honor regis judícium díligit.

98:4 Tu parásti directiónes: * judícium et justítiam in Jacob tu fecísti.

98:5 Exaltáte Dóminum, Deum nostrum, et adoráte scabéllum pedum ejus: * quóniam sanctum est.

98:6 Móyses et Aaron in sacerdótibus ejus: * et Sámuel inter eos, qui ínvocant nomen ejus:

98:6 Invocábant Dóminum, et ipse exaudiébat eos: * in colúmna nubis loquebátur ad eos.

98:7 Custodiébant testimónia ejus, * et præcéptum quod dedit illis.

98:8 Dómine, Deus noster, tu exaudiébas eos: * Deus, tu propítius fuísti eis, et ulcíscens in omnes adinventiónes eórum.

98:9 Exaltáte Dóminum, Deum nostrum, et adoráte in monte sancto ejus: * quóniam sanctus Dóminus, Deus noster.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Custodiébant testimónia ejus, et præcépta ejus, allelúja.

℣. Nimis honoráti sunt amíci tui, Deus.

℟. Nimis confortátus est principátus eórum.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. A vínculis peccatórum nostrórum absólvat nos omnípotens et miséricors Dóminus.

℟. Amen.

℣. Jube, domne, benedícere.

Benedictio. Evangélica léctio sit nobis salus et protéctio.

℟. Amen.

Lectio 7

Léctio sancti Evangélii secúndum Matthǽum

Matt 16:13-19

In illo témpore: Venit Jesus in partes Cæsaréæ Philíppi, et interrogábat discípulos suos, dicens: Quem dicunt hómines esse Fílium hóminis? Et réliqua.

Homilía sancti Hierónymi Presbýteri

Lib. 3 Comment. in Matth. cap. 16

Pulchre intérrogat: Quem dicunt hómines esse Fílium hóminis? quia qui de fílio hóminis loquúntur, hómines sunt; qui vero divinitátem ejus intéllegunt, non hómines, sed dii appellántur. At illi dixérunt: Alii Joánnem Baptístam, álii autem Elíam. Miror quosdam intérpretes causas errórum inquírere singulórum, et disputatiónem longíssimam téxere, quare Dóminum nostrum Jesum Christum álii Joánnem putáverint, álii Elíam, álii Jeremíam aut unum ex prophétis; cum sic potúerint erráre in Elía et Jeremía, quo modo Heródes errávit in Joánne, dicens: Quem ego decollávi Joánnem, ipse surréxit a mórtuis, et virtútes operántur in eo.

℣. Tu autem, Dómine, miserére nobis.

℟. Deo grátias.

℟. Ego pro te rogávi, Petre, ut non defíciat fides tua:

* Et tu aliquándo convérsus confírma fratres tuos.

℣. Caro et sanguis non revelávit tibi, sed Pater meus, qui est in cælis.

℟. Et tu aliquándo convérsus confírma fratres tuos.

℣. Jube, domne, benedícere.

Benedictio. Quorum festum cólimus, ipsi intercédant pro nobis ad Dóminum.

℟. Amen.

Lectio 8

Vos autem quem me esse dícitis? Prudens lector, atténde quod, ex consequéntibus textúque sermónis, Apóstoli nequáquam hómines, sed dii appellántur. Cum enim dixísset: Quem dicunt hómines esse Fílium hóminis? subjécit: Vos autem quem me esse dícitis? Illis, quia hómines sunt, humána opinántibus, vos qui estis dii, quem me esse existimátis? Petrus ex persóna ómnium Apostolórum profitétur: Tu es Christus Fílius Dei vivi. Deum vivum appéllat, ad distinctiónem eórum deórum, qui putántur dii, sed mórtui sunt.

℣. Tu autem, Dómine, miserére nobis.

℟. Deo grátias.

℟. Quem dicunt hómines esse Filium hóminis? dixit Jesus discípulis suis. Respóndens Petrus dixit: Tu es Christus Fílius Dei vivi.

* Et ego dico tibi, quia tu es Petrus, et super hanc petram ædificábo Ecclésiam meam.

℣. Beátus es, Simon Bar-Jona, quia caro et sanguis non revelávit tibi, sed Pater meus qui est in cælis.

℟. Et ego dico tibi, quia tu es Petrus, et super hanc petram ædificábo Ecclésiam meam.

℣. Glória Patri, et Fílio, * et Spirítui Sancto.

℟. Et ego dico tibi, quia tu es Petrus, et super hanc petram ædificábo Ecclésiam meam.

℣. Jube, domne, benedícere.

Benedictio. Ad societátem cívium supernórum perdúcat nos Rex Angelórum.

℟. Amen.

Lectio 9

Respóndens autem Jesus, dixit ei: Beátus es, Simon Bar-Jona. Testimónio de se Apóstoli reddit vicem. Petrus díxerat: Tu es Christus Fílius Dei vivi; mercédem recépit vera conféssio: Beátus es, Simon Bar-Jona. Quare? Quia non revelávit tibi caro et sanguis, sed revelávit Pater. Quod caro et sanguis reveláre non pótuit, Spíritus Sancti grátia revelátum est. Ergo ex confessióne sortítur vocábulum, quod revelatiónem ex Spíritu Sancto hábeat, cujus et fílius appellándus sit. Síquidem Bar-Jona in nostra lingua sonat Fílius colúmbæ.

℣. Tu autem, Dómine, miserére nobis.

℟. Deo grátias.

Te Deum

Te Deum laudámus: * te Dóminum confitémur.

Te ætérnum Patrem * omnis terra venerátur.

Tibi omnes Ángeli, * tibi Cæli, et univérsæ Potestátes:

Tibi Chérubim et Séraphim * incessábili voce proclámant:

Fit reverentia Sanctus, Sanctus, Sanctus * Dóminus Deus Sábaoth.

Pleni sunt cæli et terra * majestátis glóriæ tuæ.

Te gloriósus * Apostolórum chorus,

Te Prophetárum * laudábilis númerus,

Te Mártyrum candidátus * laudat exércitus.

Te per orbem terrárum * sancta confitétur Ecclésia,

Patrem * imménsæ majestátis;

Venerándum tuum verum * et únicum Fílium;

Sanctum quoque * Paráclitum Spíritum.

Tu Rex glóriæ, * Christe.

Tu Patris * sempitérnus es Fílius.

Fit reverentia Tu, ad liberándum susceptúrus hóminem: * non horruísti Vírginis úterum.

Tu, devícto mortis acúleo, * aperuísti credéntibus regna cælórum.

Tu ad déxteram Dei sedes, * in glória Patris.

Judex créderis * esse ventúrus.

Sequens versus dicitur flexis genibus Te ergo quǽsumus, tuis fámulis súbveni, * quos pretióso sánguine redemísti.

Ætérna fac cum Sanctis tuis * in glória numerári.

Salvum fac pópulum tuum, Dómine, * et bénedic hereditáti tuæ.

Et rege eos, * et extólle illos usque in ætérnum.

Per síngulos dies * benedícimus te.

Fit reverentia, secundum consuetudinem Et laudámus nomen tuum in sǽculum, * et in sǽculum sǽculi.

Dignáre, Dómine, die isto * sine peccáto nos custodíre.

Miserére nostri, Dómine, * miserére nostri.

Fiat misericórdia tua, Dómine, super nos, * quemádmodum sperávimus in te.

In te, Dómine, sperávi: * non confúndar in ætérnum.

Reliqua omittuntur, nisi separandæ sint.

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui hodiérnam diem Apostolórum tuórum Petri et Pauli martýrio consecrásti: da Ecclésiæ tuæ, eórum in ómnibus sequi præcéptum; per quos religiónis sumpsit exórdium.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Laudes

Incipit

Si Matutinum a Laudibus separatur, tunc dicitur secreto:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Secus absolute incipiuntur, ut sequitur:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Proprio Sanctorum}

Ant. Petrus et Joánnes * ascendébant in templum ad horam oratiónis nonam.

Psalmus 92 [1]

92:1 Dóminus regnávit, decórem indútus est: * indútus est Dóminus fortitúdinem, et præcínxit se.

92:1 Étenim firmávit orbem terræ, * qui non commovébitur.

92:2 Paráta sedes tua ex tunc: * a sǽculo tu es.

92:3 Elevavérunt flúmina, Dómine: * elevavérunt flúmina vocem suam.

92:3 Elevavérunt flúmina fluctus suos, * a vócibus aquárum multárum.

92:4 Mirábiles elatiónes maris: * mirábilis in altis Dóminus.

92:5 Testimónia tua credibília facta sunt nimis: * domum tuam decet sanctitúdo, Dómine, in longitúdinem diérum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Petrus et Joánnes ascendébant in templum ad horam oratiónis nonam.

Ant. Argéntum et aurum * non est mihi: quod autem hábeo, hoc tibi do.

Psalmus 99 [2]

99:2 Jubiláte Deo, omnis terra: * servíte Dómino in lætítia.

99:2 Introíte in conspéctu ejus, * in exsultatióne.

99:3 Scitóte quóniam Dóminus ipse est Deus: * ipse fecit nos, et non ipsi nos.

99:3 Pópulus ejus, et oves páscuæ ejus: † introíte portas ejus in confessióne, * átria ejus in hymnis: confitémini illi.

99:4 Laudáte nomen ejus: quóniam suávis est Dóminus, † in ætérnum misericórdia ejus, * et usque in generatiónem et generatiónem véritas ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Argéntum et aurum non est mihi: quod autem hábeo, hoc tibi do.

Ant. Dixit Angelus ad Petrum: * Circúmda tibi vestiméntum tuum, et séquere me.

Psalmus 62 [3]

62:2 Deus, Deus meus, * ad te de luce vígilo.

62:2 Sitívit in te ánima mea, * quam multiplíciter tibi caro mea.

62:3 In terra desérta, et ínvia, et inaquósa: † sic in sancto appárui tibi, * ut vidérem virtútem tuam, et glóriam tuam.

62:4 Quóniam mélior est misericórdia tua super vitas: * lábia mea laudábunt te.

62:5 Sic benedícam te in vita mea: * et in nómine tuo levábo manus meas.

62:6 Sicut ádipe et pinguédine repleátur ánima mea: * et lábiis exsultatiónis laudábit os meum.

62:7 Si memor fui tui super stratum meum, † in matutínis meditábor in te: * quia fuísti adjútor meus.

62:8 Et in velaménto alárum tuárum exsultábo, † adhǽsit ánima mea post te: * me suscépit déxtera tua.

62:10 Ipsi vero in vanum quæsiérunt ánimam meam, † introíbunt in inferióra terræ: * tradéntur in manus gládii, partes vúlpium erunt.

62:12 Rex vero lætábitur in Deo, † laudabúntur omnes qui jurant in eo: * quia obstrúctum est os loquéntium iníqua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dixit Angelus ad Petrum: Circúmda tibi vestiméntum tuum, et séquere me.

Ant. Misit Dóminus * Angelum suum, et liberávit me de manu Heródis, allelúja.

Canticum Trium Puerorum [4]

Dan 3:57-88,56

3:57 Benedícite, ómnia ópera Dómini, Dómino: * laudáte et superexaltáte eum in sǽcula.

3:58 Benedícite, Ángeli Dómini, Dómino: * benedícite, cæli, Dómino.

3:59 Benedícite, aquæ omnes, quæ super cælos sunt, Dómino: * benedícite, omnes virtútes Dómini, Dómino.

3:60 Benedícite, sol et luna, Dómino: * benedícite, stellæ cæli, Dómino.

3:61 Benedícite, omnis imber et ros, Dómino: * benedícite, omnes spíritus Dei, Dómino.

3:62 Benedícite, ignis et æstus, Dómino: * benedícite, frigus et æstus, Dómino.

3:63 Benedícite, rores et pruína, Dómino: * benedícite, gelu et frigus, Dómino.

3:64 Benedícite, glácies et nives, Dómino: * benedícite, noctes et dies, Dómino.

3:65 Benedícite, lux et ténebræ, Dómino: * benedícite, fúlgura et nubes, Dómino.

3:66 Benedícat terra Dóminum: * laudet et superexáltet eum in sǽcula.

3:67 Benedícite, montes et colles, Dómino: * benedícite, univérsa germinántia in terra, Dómino.

3:68 Benedícite, fontes, Dómino: * benedícite, mária et flúmina, Dómino.

3:69 Benedícite, cete, et ómnia, quæ movéntur in aquis, Dómino: * benedícite, omnes vólucres cæli, Dómino.

3:70 Benedícite, omnes béstiæ et pécora, Dómino: * benedícite, fílii hóminum, Dómino.

3:71 Benedícat Israël Dóminum: * laudet et superexáltet eum in sǽcula.

3:72 Benedícite, sacerdótes Dómini, Dómino: * benedícite, servi Dómini, Dómino.

3:73 Benedícite, spíritus, et ánimæ justórum, Dómino: * benedícite, sancti, et húmiles corde, Dómino.

3:74 Benedícite, Ananía, Azaría, Mísaël, Dómino: * laudáte et superexaltáte eum in sǽcula.

3:75 (Fit reverentia:) Benedicámus Patrem et Fílium cum Sancto Spíritu: * laudémus et superexaltémus eum in sǽcula.

3:56 Benedíctus es, Dómine, in firmaménto cæli: * et laudábilis, et gloriósus, et superexaltátus in sǽcula.

Ant. Misit Dóminus Angelum suum, et liberávit me de manu Heródis, allelúja.

Ant. Tu es Petrus, * et super hanc petram ædificábo Ecclésiam meam.

Psalmus 148 [5]

148:1 Laudáte Dóminum de cælis: * laudáte eum in excélsis.

148:2 Laudáte eum, omnes Ángeli ejus: * laudáte eum, omnes virtútes ejus.

148:3 Laudáte eum, sol et luna: * laudáte eum, omnes stellæ et lumen.

148:4 Laudáte eum, cæli cælórum: * et aquæ omnes, quæ super cælos sunt, laudent nomen Dómini.

148:5 Quia ipse dixit, et facta sunt: * ipse mandávit, et creáta sunt.

148:6 Státuit ea in ætérnum, et in sǽculum sǽculi: * præcéptum pósuit, et non præteríbit.

148:7 Laudáte Dóminum de terra, * dracónes, et omnes abýssi.

148:8 Ignis, grando, nix, glácies, spíritus procellárum: * quæ fáciunt verbum ejus:

148:9 Montes, et omnes colles: * ligna fructífera, et omnes cedri.

148:10 Béstiæ, et univérsa pécora: * serpéntes, et vólucres pennátæ:

148:11 Reges terræ, et omnes pópuli: * príncipes, et omnes júdices terræ.

148:12 Júvenes, et vírgines: † senes cum junióribus laudent nomen Dómini: * quia exaltátum est nomen ejus solíus.

148:14 Conféssio ejus super cælum et terram: * et exaltávit cornu pópuli sui.

148:14 Hymnus ómnibus sanctis ejus: * fíliis Israël, pópulo appropinquánti sibi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Tu es Petrus, et super hanc petram ædificábo Ecclésiam meam.

Capitulum Hymnus Versus {ex Proprio Sanctorum}

Act 12:1-3

Misit Heródes rex manus ut afflígeret quosdam de Ecclésia. Occídit autem Jacóbum fratrem Joánnis gládio. Videns autem quia placéret Judǽis, appósuit ut apprehénderet et Petrum.

℟. Deo grátias.

Hymnus

Beáte Pastor, Petre, clemens áccipe

Voces precántum, criminúmque víncula

Verbo resólve, cui potéstas trádita

Aperíre terris cælum, apértum cláudere.

Egrégie Doctor, Paule, mores ínstrue,

Et nostra tecum péctora in cælum trahe;

Veláta dum merídiem cernat fides,

Et solis instar sola regnet cáritas.

Sit Trinitáti sempitérna gloria,

Honor, potéstas atque jubilátio,

In unitáte, quæ gubérnat ómnia,

Per univérsa æternitátis sǽcula.

Amen.

℣. Annuntiavérunt ópera Dei.

℟. Et facta ejus intellexérunt.

Canticum: Benedictus {Antiphona ex Proprio Sanctorum}

Ant. Quodcúmque * ligáveris super terram, erit ligátum et in cælis; et quodcúmque sólveris super terram, erit solútum et in cælis: dicit Dóminus Simóni Petro.

Canticum Zachariæ

Luc. 1:68-79

1:68 Benedíctus ✠ Dóminus, Deus Israël: * quia visitávit, et fecit redemptiónem plebis suæ:

1:69 Et eréxit cornu salútis nobis: * in domo David, púeri sui.

1:70 Sicut locútus est per os sanctórum, * qui a sǽculo sunt, prophetárum ejus:

1:71 Salútem ex inimícis nostris, * et de manu ómnium, qui odérunt nos.

1:72 Ad faciéndam misericórdiam cum pátribus nostris: * et memorári testaménti sui sancti.

1:73 Jusjurándum, quod jurávit ad Ábraham patrem nostrum, * datúrum se nobis:

1:74 Ut sine timóre, de manu inimicórum nostrórum liberáti, * serviámus illi.

1:75 In sanctitáte, et justítia coram ipso, * ómnibus diébus nostris.

1:76 Et tu, puer, Prophéta Altíssimi vocáberis: * præíbis enim ante fáciem Dómini, paráre vias ejus:

1:77 Ad dandam sciéntiam salútis plebi ejus: * in remissiónem peccatórum eórum:

1:78 Per víscera misericórdiæ Dei nostri: * in quibus visitávit nos, óriens ex alto:

1:79 Illumináre his, qui in ténebris, et in umbra mortis sedent: * ad dirigéndos pedes nostros in viam pacis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Quodcúmque ligáveris super terram, erit ligátum et in cælis; et quodcúmque sólveris super terram, erit solútum et in cælis: dicit Dóminus Simóni Petro.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui hodiérnam diem Apostolórum tuórum Petri et Pauli martýrio consecrásti: da Ecclésiæ tuæ, eórum in ómnibus sequi præcéptum; per quos religiónis sumpsit exórdium.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

℣. Dóminus det nobis suam pacem.

℟. Et vitam ætérnam. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Ad Primam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Jam lucis orto sídere,

Deum precémur súpplices,

Ut in diúrnis áctibus

Nos servet a nocéntibus.

Linguam refrénans témperet,

Ne litis horror ínsonet:

Visum fovéndo cóntegat,

Ne vanitátes háuriat.

Sint pura cordis íntima,

Absístat et vecórdia;

Carnis terat supérbiam

Potus cibíque párcitas.

Ut, cum dies abscésserit,

Noctémque sors redúxerit,

Mundi per abstinéntiam

Ipsi canámus glóriam.

Deo Patri sit glória,

Ejúsque soli Fílio,

Cum Spíritu Paráclito,

Nunc et per omne sǽculum.

Amen.

Psalmi {Psalmi Dominica & antiphonæ ex Proprio Sanctorum}

Ant. Petrus et Joánnes.

Psalmus 53 [1]

53:3 Deus, in nómine tuo salvum me fac: * et in virtúte tua júdica me.

53:4 Deus, exáudi oratiónem meam: * áuribus pércipe verba oris mei.

53:5 Quóniam aliéni insurrexérunt advérsum me, et fortes quæsiérunt ánimam meam: * et non proposuérunt Deum ante conspéctum suum.

53:6 Ecce enim, Deus ádjuvat me: * et Dóminus suscéptor est ánimæ meæ.

53:7 Avérte mala inimícis meis: * et in veritáte tua dispérde illos.

53:8 Voluntárie sacrificábo tibi, * et confitébor nómini tuo, Dómine: quóniam bonum est:

53:9 Quóniam ex omni tribulatióne eripuísti me: * et super inimícos meos despéxit óculus meus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(1-16) [2]

118:1 (Aleph) Beáti immaculáti in via: * qui ámbulant in lege Dómini.

118:2 Beáti, qui scrutántur testimónia ejus: * in toto corde exquírunt eum.

118:3 Non enim qui operántur iniquitátem, * in viis ejus ambulavérunt.

118:4 Tu mandásti * mandáta tua custodíri nimis.

118:5 Útinam dirigántur viæ meæ, * ad custodiéndas justificatiónes tuas!

118:6 Tunc non confúndar, * cum perspéxero in ómnibus mandátis tuis.

118:7 Confitébor tibi in directióne cordis: * in eo quod dídici judícia justítiæ tuæ.

118:8 Justificatiónes tuas custódiam: * non me derelínquas usquequáque.

118:9 (Beth) In quo córrigit adolescéntior viam suam? * In custodiéndo sermónes tuos.

118:10 In toto corde meo exquisívi te: * ne repéllas me a mandátis tuis.

118:11 In corde meo abscóndi elóquia tua: * ut non peccem tibi.

118:12 Benedíctus es, Dómine: * doce me justificatiónes tuas.

118:13 In lábiis meis, * pronuntiávi ómnia judícia oris tui.

118:14 In via testimoniórum tuórum delectátus sum, * sicut in ómnibus divítiis.

118:15 In mandátis tuis exercébor: * et considerábo vias tuas.

118:16 In justificatiónibus tuis meditábor: * non oblivíscar sermónes tuos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(17-32) [3]

118:17 (Ghimel) Retríbue servo tuo, vivífica me: * et custódiam sermónes tuos:

118:18 Revéla óculos meos: * et considerábo mirabília de lege tua.

118:19 Íncola ego sum in terra: * non abscóndas a me mandáta tua.

118:20 Concupívit ánima mea desideráre justificatiónes tuas, * in omni témpore.

118:21 Increpásti supérbos: * maledícti qui declínant a mandátis tuis.

118:22 Aufer a me oppróbrium, et contémptum: * quia testimónia tua exquisívi.

118:23 Étenim sedérunt príncipes, et advérsum me loquebántur: * servus autem tuus exercebátur in justificatiónibus tuis.

118:24 Nam et testimónia tua meditátio mea est: * et consílium meum justificatiónes tuæ.

118:25 (Daleth) Adhǽsit paviménto ánima mea: * vivífica me secúndum verbum tuum.

118:26 Vias meas enuntiávi, et exaudísti me: * doce me justificatiónes tuas.

118:27 Viam justificatiónum tuárum ínstrue me: * et exercébor in mirabílibus tuis.

118:28 Dormitávit ánima mea præ tǽdio: * confírma me in verbis tuis.

118:29 Viam iniquitátis ámove a me: * et de lege tua miserére mei.

118:30 Viam veritátis elégi: * judícia tua non sum oblítus.

118:31 Adhǽsi testimóniis tuis, Dómine: * noli me confúndere.

118:32 Viam mandatórum tuórum cucúrri, * cum dilatásti cor meum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Petrus et Joánnes ascendébant in templum ad horam oratiónis nonam.

Capitulum Responsorium Versus {ex Psalterio secundum diem}

1 Tim. 1:17

Regi sæculórum immortáli et invisíbili, soli Deo honor et glória in sǽcula sæculórum. Amen.

℟. Deo grátias.

℟.br. Christe, Fili Dei vivi, * Miserére nobis.

℟. Christe, Fili Dei vivi, * Miserére nobis.

℣. Qui sedes ad déxteram Patris.

℟. Miserére nobis.

℣. Glória Patri, et Fílio, * et Spirítui Sancto.

℟. Christe, Fili Dei vivi, * Miserére nobis.

℣. Exsúrge, Christe, ádjuva nos.

℟. Et líbera nos propter nomen tuum.

Preces Dominicales et Feriales{omittitur}

Preces Feriales{omittitur}

Preces Dominicales et Feriales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Dómine Deus omnípotens, qui ad princípium hujus diéi nos perveníre fecísti: tua nos hódie salva virtúte; ut in hac die ad nullum declinémus peccátum, sed semper ad tuam justítiam faciéndam nostra procédant elóquia, dirigántur cogitatiónes et ópera.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Martyrologium {anticip.}

Prídie Kaléndas Júlii Luna vicésima sexta Anno Dómini 2027

Commemorátio sancti Pauli Apóstoli.

Romæ sanctæ Lucínæ, Apostolórum discípulæ, quæ, de facultátibus suis commúnicans Sanctórum necessitátibus, Christiános in cárcere detentos visitábat, ac sepultúræ Mártyrum inserviébat; juxta quos et ipsa, in crypta a se constrúcta, sepúlta est.

Item Romæ sanctæ Æmiliánæ Mártyris.

Ipso die sanctórum Mártyrum Caji Presbýteri, et Leónis Subdiáconi.

Alexandríæ pássio sancti Basílidis, qui, sub Sévero Imperatóre, cum sanctam Potamiœ́nam Virginem, quam ad supplícium ducébat, ab impudicórum hóminum petulántia tutátus esset, religiósi offícii mercédem ab ea recépit; nam ipsa, post tríduum illi appárens et ejus cápiti corónam impónens, non tantum convértit eum ad Christum, sed étiam, brevi agóne certántem, suis précibus Mártyrem gloriósum effécit.

Lemóvicis, in Aquitánia, sancti Martiális Epíscopi, cum duóbus Presbýteris Alpiniáno et Austricliniáno; quorum vita signis miraculórum ádmodum effúlsit.

In território Vivariénsi, in Gálliis, sancti Ostiáni, Presbýteri et Confessóris.

Saánicæ, in território Vicéntino, sancti Theobáldi, Presbýteri et Eremítæ, ex Campániæ Gállicæ Comítibus; quem Alexánder Papa Tértius, ob sanctitátis et miraculórum famam, Sanctórum cánoni adjúnxit.

℣. Et álibi aliórum plurimórum sanctórum Mártyrum et Confessórum, atque sanctárum Vírginum.

℟. Deo grátias.

℣. Pretiósa in conspéctu Dómini.

℟. Mors Sanctórum ejus.

Sancta María et omnes Sancti intercédant pro nobis ad Dóminum, ut nos mereámur ab eo adjuvári et salvári, qui vivit et regnat in sǽcula sæculórum.

℟. Amen.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Réspice in servos tuos, Dómine, et in ópera tua, et dírige fílios eórum.

℟. Et sit splendor Dómini Dei nostri super nos, et ópera mánuum nostrárum dírige super nos, et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Orémus.

Dirígere et sanctificáre, régere et gubernáre dignáre, Dómine Deus, Rex cæli et terræ, hódie corda et córpora nostra, sensus, sermónes et actus nostros in lege tua, et in opéribus mandatórum tuórum: ut hic et in ætérnum, te auxiliánte, salvi et líberi esse mereámur, Salvátor mundi: Qui vivis et regnas in sǽcula sæculórum.

℟. Amen.

Lectio brevis {ex Proprio Sanctorum}

℣. Jube, domne, benedícere.

Benedictio. Dies et actus nostros in sua pace dispónat Dóminus omnípotens.

℟. Amen.

Act 12:11

Et Petrus ad se revérsus dixit: Nunc scio vere quia misit Dóminus Angelum suum, et erípuit me de manu Heródis et de omni exspectatióne plebis Judæórum.

℣. Tu autem, Dómine, miserére nobis.

℟. Deo grátias.

Conclusio

℣. Adjutórium nostrum ✠ in nómine Dómini.

℟. Qui fecit cælum et terram.

℣. Benedícite.

℟. Deus.

Benedictio. Dóminus nos benedícat, ✠ et ab omni malo deféndat, et ad vitam perdúcat ætérnam. Et fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Tertiam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Nunc, Sancte, nobis, Spíritus,

Unum Patri cum Fílio,

Dignáre promptus íngeri

Nostro refúsus péctori.

Os, lingua, mens, sensus, vigor

Confessiónem pérsonent.

Flamméscat igne cáritas,

Accéndat ardor próximos.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {Psalmi Dominica & antiphonæ ex Proprio Sanctorum}

Ant. Argéntum et aurum.

Psalmus 118(33-48) [1]

118:33 (He) Legem pone mihi, Dómine, viam justificatiónum tuárum: * et exquíram eam semper.

118:34 Da mihi intelléctum, et scrutábor legem tuam: * et custódiam illam in toto corde meo.

118:35 Deduc me in sémitam mandatórum tuórum: * quia ipsam vólui.

118:36 Inclína cor meum in testimónia tua: * et non in avarítiam.

118:37 Avérte óculos meos ne vídeant vanitátem: * in via tua vivífica me.

118:38 Státue servo tuo elóquium tuum, * in timóre tuo.

118:39 Ámputa oppróbrium meum quod suspicátus sum: * quia judícia tua jucúnda.

118:40 Ecce, concupívi mandáta tua: * in æquitáte tua vivífica me.

118:41 (Vav) Et véniat super me misericórdia tua, Dómine: * salutáre tuum secúndum elóquium tuum.

118:42 Et respondébo exprobrántibus mihi verbum: * quia sperávi in sermónibus tuis.

118:43 Et ne áuferas de ore meo verbum veritátis usquequáque: * quia in judíciis tuis supersperávi.

118:44 Et custódiam legem tuam semper: * in sǽculum et in sǽculum sǽculi.

118:45 Et ambulábam in latitúdine: * quia mandáta tua exquisívi.

118:46 Et loquébar in testimóniis tuis in conspéctu regum: * et non confundébar.

118:47 Et meditábar in mandátis tuis, * quæ diléxi.

118:48 Et levávi manus meas ad mandáta tua, quæ diléxi: * et exercébar in justificatiónibus tuis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(49-64) [2]

118:49 (Zai) Memor esto verbi tui servo tuo, * in quo mihi spem dedísti.

118:50 Hæc me consoláta est in humilitáte mea: * quia elóquium tuum vivificávit me.

118:51 Supérbi iníque agébant usquequáque: * a lege autem tua non declinávi.

118:52 Memor fui judiciórum tuórum a sǽculo, Dómine: * et consolátus sum.

118:53 Deféctio ténuit me, * pro peccatóribus derelinquéntibus legem tuam.

118:54 Cantábiles mihi erant justificatiónes tuæ, * in loco peregrinatiónis meæ.

118:55 Memor fui nocte nóminis tui, Dómine: * et custodívi legem tuam.

118:56 Hæc facta est mihi: * quia justificatiónes tuas exquisívi.

118:57 (Heth) Pórtio mea, Dómine, * dixi custodíre legem tuam.

118:58 Deprecátus sum fáciem tuam in toto corde meo: * miserére mei secúndum elóquium tuum.

118:59 Cogitávi vias meas: * et convérti pedes meos in testimónia tua.

118:60 Parátus sum, et non sum turbátus: * ut custódiam mandáta tua.

118:61 Funes peccatórum circumpléxi sunt me: * et legem tuam non sum oblítus.

118:62 Média nocte surgébam ad confiténdum tibi, * super judícia justificatiónis tuæ.

118:63 Párticeps ego sum ómnium timéntium te: * et custodiéntium mandáta tua.

118:64 Misericórdia tua, Dómine, plena est terra: * justificatiónes tuas doce me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(65-80) [3]

118:65 (Teth) Bonitátem fecísti cum servo tuo, Dómine, * secúndum verbum tuum.

118:66 Bonitátem, et disciplínam, et sciéntiam doce me: * quia mandátis tuis crédidi.

118:67 Priúsquam humiliárer ego delíqui: * proptérea elóquium tuum custodívi.

118:68 Bonus es tu: * et in bonitáte tua doce me justificatiónes tuas.

118:69 Multiplicáta est super me iníquitas superbórum: * ego autem in toto corde meo scrutábor mandáta tua.

118:70 Coagulátum est sicut lac cor eórum: * ego vero legem tuam meditátus sum.

118:71 Bonum mihi quia humiliásti me: * ut discam justificatiónes tuas.

118:72 Bonum mihi lex oris tui, * super míllia auri et argénti.

118:73 (Joth) Manus tuæ fecérunt me, et plasmavérunt me: * da mihi intelléctum, et discam mandáta tua.

118:74 Qui timent te vidébunt me, et lætabúntur: * quia in verba tua supersperávi.

118:75 Cognóvi, Dómine, quia ǽquitas judícia tua: * et in veritáte tua humiliásti me.

118:76 Fiat misericórdia tua ut consolétur me, * secúndum elóquium tuum servo tuo.

118:77 Véniant mihi miseratiónes tuæ, et vivam: * quia lex tua meditátio mea est.

118:78 Confundántur supérbi, quia injúste iniquitátem fecérunt in me: * ego autem exercébor in mandátis tuis.

118:79 Convertántur mihi timéntes te: * et qui novérunt testimónia tua.

118:80 Fiat cor meum immaculátum in justificatiónibus tuis, * ut non confúndar.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Argéntum et aurum non est mihi: quod autem hábeo, hoc tibi do.

Capitulum Responsorium Versus {ex Proprio Sanctorum}

Act 12:1-3

Misit Heródes rex manus ut afflígeret quosdam de Ecclésia. Occídit autem Jacóbum fratrem Joánnis gládio. Videns autem quia placéret Judǽis, appósuit ut apprehénderet et Petrum.

℟. Deo grátias.

℟.br. In omnem terram * Exívit sonus eórum.

℟. In omnem terram * Exívit sonus eórum.

℣. Et in fines orbis terræ verba eórum.

℟. Exívit sonus eórum.

℣. Glória Patri, et Fílio, * et Spirítui Sancto.

℟. In omnem terram * Exívit sonus eórum.

℣. Constítues eos príncipes super omnem terram.

℟. Mémores erunt nóminis tui, Dómine.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui hodiérnam diem Apostolórum tuórum Petri et Pauli martýrio consecrásti: da Ecclésiæ tuæ, eórum in ómnibus sequi præcéptum; per quos religiónis sumpsit exórdium.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Sextam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rector potens, verax Deus,

Qui témperas rerum vices,

Splendóre mane illúminas,

Et ígnibus merídiem:

Exstíngue flammas lítium,

Aufer calórem nóxium,

Confer salútem córporum,

Verámque pacem córdium.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {Psalmi Dominica & antiphonæ ex Proprio Sanctorum}

Ant. Dixit Angelus ad Petrum:

Psalmus 118(81-96) [1]

118:81 (Caph) Defécit in salutáre tuum ánima mea: * et in verbum tuum supersperávi.

118:82 Defecérunt óculi mei in elóquium tuum, * dicéntes: Quando consoláberis me?

118:83 Quia factus sum sicut uter in pruína: * justificatiónes tuas non sum oblítus.

118:84 Quot sunt dies servi tui? * quando fácies de persequéntibus me judícium?

118:85 Narravérunt mihi iníqui fabulatiónes: * sed non ut lex tua.

118:86 Ómnia mandáta tua véritas: * iníque persecúti sunt me, ádjuva me.

118:87 Paulo minus consummavérunt me in terra: * ego autem non derelíqui mandáta tua.

118:88 Secúndum misericórdiam tuam vivífica me: * et custódiam testimónia oris tui.

118:89 (Lamed) In ætérnum, Dómine, * verbum tuum pérmanet in cælo.

118:90 In generatiónem et generatiónem véritas tua: * fundásti terram, et pérmanet.

118:91 Ordinatióne tua persevérat dies: * quóniam ómnia sérviunt tibi.

118:92 Nisi quod lex tua meditátio mea est: * tunc forte periíssem in humilitáte mea.

118:93 In ætérnum non oblivíscar justificatiónes tuas: * quia in ipsis vivificásti me.

118:94 Tuus sum ego, salvum me fac: * quóniam justificatiónes tuas exquisívi.

118:95 Me exspectavérunt peccatóres ut pérderent me: * testimónia tua intelléxi.

118:96 Omnis consummatiónis vidi finem: * latum mandátum tuum nimis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(97-112) [2]

118:97 (Mem) Quómodo diléxi legem tuam, Dómine? * tota die meditátio mea est.

118:98 Super inimícos meos prudéntem me fecísti mandáto tuo: * quia in ætérnum mihi est.

118:99 Super omnes docéntes me intelléxi: * quia testimónia tua meditátio mea est.

118:100 Super senes intelléxi: * quia mandáta tua quæsívi.

118:101 Ab omni via mala prohíbui pedes meos: * ut custódiam verba tua.

118:102 A judíciis tuis non declinávi: * quia tu legem posuísti mihi.

118:103 Quam dúlcia fáucibus meis elóquia tua, * super mel ori meo!

118:104 A mandátis tuis intelléxi: * proptérea odívi omnem viam iniquitátis.

118:105 (Nun) Lucérna pédibus meis verbum tuum, * et lumen sémitis meis.

118:106 Jurávi, et státui * custodíre judícia justítiæ tuæ.

118:107 Humiliátus sum usquequáque, Dómine: * vivífica me secúndum verbum tuum.

118:108 Voluntária oris mei beneplácita fac, Dómine: * et judícia tua doce me.

118:109 Ánima mea in mánibus meis semper: * et legem tuam non sum oblítus.

118:110 Posuérunt peccatóres láqueum mihi: * et de mandátis tuis non errávi.

118:111 Hereditáte acquisívi testimónia tua in ætérnum: * quia exsultátio cordis mei sunt.

118:112 Inclinávi cor meum ad faciéndas justificatiónes tuas in ætérnum, * propter retributiónem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(113-128) [3]

118:113 (Samech) Iníquos ódio hábui: * et legem tuam diléxi.

118:114 Adjútor et suscéptor meus es tu: * et in verbum tuum supersperávi.

118:115 Declináte a me, malígni: * et scrutábor mandáta Dei mei.

118:116 Súscipe me secúndum elóquium tuum, et vivam: * et non confúndas me ab exspectatióne mea.

118:117 Ádjuva me, et salvus ero: * et meditábor in justificatiónibus tuis semper.

118:118 Sprevísti omnes discedéntes a judíciis tuis: * quia injústa cogitátio eórum.

118:119 Prævaricántes reputávi omnes peccatóres terræ: * ídeo diléxi testimónia tua.

118:120 Confíge timóre tuo carnes meas: * a judíciis enim tuis tímui.

118:121 (Ain) Feci judícium et justítiam: * non tradas me calumniántibus me.

118:122 Súscipe servum tuum in bonum: * non calumniéntur me supérbi.

118:123 Óculi mei defecérunt in salutáre tuum: * et in elóquium justítiæ tuæ.

118:124 Fac cum servo tuo secúndum misericórdiam tuam: * et justificatiónes tuas doce me.

118:125 Servus tuus sum ego: * da mihi intelléctum, ut sciam testimónia tua.

118:126 Tempus faciéndi, Dómine: * dissipavérunt legem tuam.

118:127 Ídeo diléxi mandáta tua, * super aurum et topázion.

118:128 Proptérea ad ómnia mandáta tua dirigébar: * omnem viam iníquam ódio hábui.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dixit Angelus ad Petrum: Circúmda tibi vestiméntum tuum, et séquere me.

Capitulum Responsorium Versus {ex Proprio Sanctorum}

Act 12:5

Petrus quidem servabátur in cárcere; orátio autem fiébat sine intermissióne ab Ecclésia ad Deum pro eo.

℟. Deo grátias.

℟.br. Constítues eos príncipes * Super omnem terram.

℟. Constítues eos príncipes * Super omnem terram.

℣. Mémores erunt nóminis tui, Dómine.

℟. Super omnem terram.

℣. Glória Patri, et Fílio, * et Spirítui Sancto.

℟. Constítues eos príncipes * Super omnem terram.

℣. Nimis honoráti sunt amíci tui, Deus.

℟. Nimis confortátus est principátus eórum.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui hodiérnam diem Apostolórum tuórum Petri et Pauli martýrio consecrásti: da Ecclésiæ tuæ, eórum in ómnibus sequi præcéptum; per quos religiónis sumpsit exórdium.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Nonam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rerum, Deus, tenax vigor,

Immótus in te pérmanens,

Lucis diúrnæ témpora

Succéssibus detérminans:

Largíre lumen véspere,

Quo vita nusquam décidat,

Sed prǽmium mortis sacræ

Perénnis instet glória.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {Psalmi Dominica & antiphonæ ex Proprio Sanctorum}

Ant. Tu es Petrus.

Psalmus 118(129-144) [1]

118:129 (Phe) Mirabília testimónia tua: * ídeo scrutáta est ea ánima mea.

118:130 Declarátio sermónum tuórum illúminat: * et intelléctum dat párvulis.

118:131 Os meum apérui, et attráxi spíritum: * quia mandáta tua desiderábam.

118:132 Áspice in me, et miserére mei, * secúndum judícium diligéntium nomen tuum.

118:133 Gressus meos dírige secúndum elóquium tuum: * et non dominétur mei omnis injustítia.

118:134 Rédime me a calúmniis hóminum: * ut custódiam mandáta tua.

118:135 Fáciem tuam illúmina super servum tuum: * et doce me justificatiónes tuas.

118:136 Éxitus aquárum deduxérunt óculi mei: * quia non custodiérunt legem tuam.

118:137 (Sade) Justus es, Dómine: * et rectum judícium tuum.

118:138 Mandásti justítiam testimónia tua: * et veritátem tuam nimis.

118:139 Tabéscere me fecit zelus meus: * quia oblíti sunt verba tua inimíci mei.

118:140 Ignítum elóquium tuum veheménter: * et servus tuus diléxit illud.

118:141 Adolescéntulus sum ego et contémptus: * justificatiónes tuas non sum oblítus.

118:142 Justítia tua, justítia in ætérnum: * et lex tua véritas.

118:143 Tribulátio, et angústia invenérunt me: * mandáta tua meditátio mea est.

118:144 Ǽquitas testimónia tua in ætérnum: * intelléctum da mihi, et vivam.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(145-160) [2]

118:145 (Coph) Clamávi in toto corde meo, exáudi me, Dómine: * justificatiónes tuas requíram.

118:146 Clamávi ad te, salvum me fac: * ut custódiam mandáta tua.

118:147 Prævéni in maturitáte, et clamávi: * quia in verba tua supersperávi.

118:148 Prævenérunt óculi mei ad te dilúculo: * ut meditárer elóquia tua.

118:149 Vocem meam audi secúndum misericórdiam tuam, Dómine: * et secúndum judícium tuum vivífica me.

118:150 Appropinquavérunt persequéntes me iniquitáti: * a lege autem tua longe facti sunt.

118:151 Prope es tu, Dómine: * et omnes viæ tuæ véritas.

118:152 Inítio cognóvi de testimóniis tuis: * quia in ætérnum fundásti ea.

118:153 (Res) Vide humilitátem meam, et éripe me: * quia legem tuam non sum oblítus.

118:154 Júdica judícium meum, et rédime me: * propter elóquium tuum vivífica me.

118:155 Longe a peccatóribus salus: * quia justificatiónes tuas non exquisiérunt.

118:156 Misericórdiæ tuæ multæ, Dómine: * secúndum judícium tuum vivífica me.

118:157 Multi qui persequúntur me, et tríbulant me: * a testimóniis tuis non declinávi.

118:158 Vidi prævaricántes, et tabescébam: * quia elóquia tua non custodiérunt.

118:159 Vide quóniam mandáta tua diléxi, Dómine: * in misericórdia tua vivífica me.

118:160 Princípium verbórum tuórum, véritas: * in ætérnum ómnia judícia justítiæ tuæ.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(161-176) [3]

118:161 (Sin) Príncipes persecúti sunt me gratis: * et a verbis tuis formidávit cor meum.

118:162 Lætábor ego super elóquia tua: * sicut qui invénit spólia multa.

118:163 Iniquitátem ódio hábui, et abominátus sum: * legem autem tuam diléxi.

118:164 Sépties in die laudem dixi tibi, * super judícia justítiæ tuæ.

118:165 Pax multa diligéntibus legem tuam: * et non est illis scándalum.

118:166 Exspectábam salutáre tuum, Dómine: * et mandáta tua diléxi.

118:167 Custodívit ánima mea testimónia tua: * et diléxit ea veheménter.

118:168 Servávi mandáta tua, et testimónia tua: * quia omnes viæ meæ in conspéctu tuo.

118:169 (Thau) Appropínquet deprecátio mea in conspéctu tuo, Dómine: * juxta elóquium tuum da mihi intelléctum.

118:170 Intret postulátio mea in conspéctu tuo: * secúndum elóquium tuum éripe me.

118:171 Eructábunt lábia mea hymnum, * cum docúeris me justificatiónes tuas.

118:172 Pronuntiábit lingua mea elóquium tuum: * quia ómnia mandáta tua ǽquitas.

118:173 Fiat manus tua ut salvet me: * quóniam mandáta tua elégi.

118:174 Concupívi salutáre tuum, Dómine: * et lex tua meditátio mea est.

118:175 Vivet ánima mea, et laudábit te: * et judícia tua adjuvábunt me.

118:176 Errávi, sicut ovis, quæ périit: * quære servum tuum, quia mandáta tua non sum oblítus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Tu es Petrus, et super hanc petram ædificábo Ecclésiam meam.

Capitulum Responsorium Versus {ex Proprio Sanctorum}

Act 12:11

Et Petrus ad se revérsus dixit: Nunc scio vere quia misit Dóminus Angelum suum, et erípuit me de manu Heródis et de omni exspectatióne plebis Judæórum.

℟. Deo grátias.

℟.br. Nimis honoráti sunt * Amíci tui, Deus.

℟. Nimis honoráti sunt * Amíci tui, Deus.

℣. Nimis confortátus est principátus eórum.

℟. Amíci tui, Deus.

℣. Glória Patri, et Fílio, * et Spirítui Sancto.

℟. Nimis honoráti sunt * Amíci tui, Deus.

℣. Annuntiavérunt ópera Dei.

℟. Et facta ejus intellexérunt.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui hodiérnam diem Apostolórum tuórum Petri et Pauli martýrio consecrásti: da Ecclésiæ tuæ, eórum in ómnibus sequi præcéptum; per quos religiónis sumpsit exórdium.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Vesperas

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Proprio Sanctorum}

Ant. Jurávit Dóminus, * et non pœnitébit eum: Tu es sacérdos in ætérnum.

Psalmus 109 [1]

109:1 Dixit Dóminus Dómino meo: * Sede a dextris meis:

109:1 Donec ponam inimícos tuos, * scabéllum pedum tuórum.

109:2 Virgam virtútis tuæ emíttet Dóminus ex Sion: * domináre in médio inimicórum tuórum.

109:3 Tecum princípium in die virtútis tuæ in splendóribus sanctórum: * ex útero ante lucíferum génui te.

109:4 Jurávit Dóminus, et non pœnitébit eum: * Tu es sacérdos in ætérnum secúndum órdinem Melchísedech.

109:5 Dóminus a dextris tuis, * confrégit in die iræ suæ reges.

109:6 Judicábit in natiónibus, implébit ruínas: * conquassábit cápita in terra multórum.

109:7 De torrénte in via bibet: * proptérea exaltábit caput.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Jurávit Dóminus, et non pœnitébit eum: Tu es sacérdos in ætérnum.

Ant. Cóllocet eum * Dóminus cum princípibus pópuli sui.

Psalmus 112 [2]

112:1 Laudáte, púeri, Dóminum: * laudáte nomen Dómini.

112:2 (fit reverentia) Sit nomen Dómini benedíctum, * ex hoc nunc, et usque in sǽculum.

112:3 A solis ortu usque ad occásum, * laudábile nomen Dómini.

112:4 Excélsus super omnes gentes Dóminus, * et super cælos glória ejus.

112:5 Quis sicut Dóminus, Deus noster, qui in altis hábitat, * et humília réspicit in cælo et in terra?

112:7 Súscitans a terra ínopem, * et de stércore érigens páuperem:

112:8 Ut cóllocet eum cum princípibus, * cum princípibus pópuli sui.

112:9 Qui habitáre facit stérilem in domo, * matrem filiórum lætántem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Cóllocet eum Dóminus cum princípibus pópuli sui.

Ant. Dirupísti, Dómine, * víncula mea: tibi sacrificábo hóstiam laudis.

Psalmus 115 [3]

115:1 Crédidi, propter quod locútus sum: * ego autem humiliátus sum nimis.

115:2 Ego dixi in excéssu meo: * Omnis homo mendax.

115:3 Quid retríbuam Dómino, * pro ómnibus, quæ retríbuit mihi?

115:4 Cálicem salutáris accípiam: * et nomen Dómini invocábo.

115:5 Vota mea Dómino reddam coram omni pópulo ejus: * pretiósa in conspéctu Dómini mors sanctórum ejus:

115:7 O Dómine, quia ego servus tuus: * ego servus tuus, et fílius ancíllæ tuæ.

115:7 Dirupísti víncula mea: † tibi sacrificábo hóstiam laudis, * et nomen Dómini invocábo.

115:9 Vota mea Dómino reddam in conspéctu omnis pópuli ejus: * in átriis domus Dómini, in médio tui, Jerúsalem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dirupísti, Dómine, víncula mea: tibi sacrificábo hóstiam laudis.

Ant. Eúntes ibant * et flebant, mitténtes sémina sua.

Psalmus 125 [4]

125:1 In converténdo Dóminus captivitátem Sion: * facti sumus sicut consoláti:

125:2 Tunc replétum est gáudio os nostrum: * et lingua nostra exsultatióne.

125:2 Tunc dicent inter gentes: * Magnificávit Dóminus fácere cum eis.

125:3 Magnificávit Dóminus fácere nobíscum: * facti sumus lætántes.

125:4 Convérte, Dómine, captivitátem nostram, * sicut torrens in Austro.

125:5 Qui séminant in lácrimis, * in exsultatióne metent.

125:6 Eúntes ibant et flebant, * mitténtes sémina sua.

125:6 Veniéntes autem vénient cum exsultatióne, * portántes manípulos suos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Eúntes ibant et flebant, mitténtes sémina sua.

Ant. Confortátus est * principátus eórum, et honoráti sunt amíci tui, Deus.

Psalmus 138 [5]

138:1 Dómine, probásti me, et cognovísti me: * tu cognovísti sessiónem meam, et resurrectiónem meam.

138:3 Intellexísti cogitatiónes meas de longe: * sémitam meam, et funículum meum investigásti.

138:4 Et omnes vias meas prævidísti: * quia non est sermo in lingua mea.

138:5 Ecce, Dómine, tu cognovísti ómnia novíssima, et antíqua: * tu formásti me, et posuísti super me manum tuam.

138:6 Mirábilis facta est sciéntia tua ex me: * confortáta est, et non pótero ad eam.

138:7 Quo ibo a spíritu tuo? * et quo a fácie tua fúgiam?

138:8 Si ascéndero in cælum, tu illic es: * si descéndero in inférnum, ades.

138:9 Si súmpsero pennas meas dilúculo, * et habitávero in extrémis maris:

138:10 Étenim illuc manus tua dedúcet me: * et tenébit me déxtera tua.

138:11 Et dixi: Fórsitan ténebræ conculcábunt me: * et nox illuminátio mea in delíciis meis.

138:12 Quia ténebræ non obscurabúntur a te, † et nox sicut dies illuminábitur: * sicut ténebræ ejus, ita et lumen ejus.

138:13 Quia tu possedísti renes meos: * suscepísti me de útero matris meæ.

138:14 Confitébor tibi quia terribíliter magnificátus es: † mirabília ópera tua, * et ánima mea cognóscit nimis.

138:15 Non est occultátum os meum a te, quod fecísti in occúlto: * et substántia mea in inferióribus terræ.

138:16 Imperféctum meum vidérunt óculi tui, † et in libro tuo omnes scribéntur: * dies formabúntur, et nemo in eis.

138:17 Mihi autem nimis honorificáti sunt amíci tui, Deus: * nimis confortátus est principátus eórum.

138:18 Dinumerábo eos, et super arénam multiplicabúntur: * exsurréxi, et adhuc sum tecum.

138:19 Si occíderis, Deus, peccatóres: * viri sánguinum, declináte a me:

138:20 Quia dícitis in cogitatióne: * Accípient in vanitáte civitátes tuas.

138:21 Nonne qui odérunt te, Dómine, óderam? * et super inimícos tuos tabescébam?

138:22 Perfécto ódio óderam illos: * et inimíci facti sunt mihi.

138:23 Proba me, Deus, et scito cor meum: * intérroga me, et cognósce sémitas meas.

138:24 Et vide, si via iniquitátis in me est: * et deduc me in via ætérna.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Confortátus est principátus eórum, et honoráti sunt amíci tui, Deus.

Capitulum Hymnus Versus {ex Proprio Sanctorum}

Act 12:1-3

Misit Heródes rex manus ut afflígeret quosdam de Ecclésia. Occídit autem Jacóbum fratrem Joánnis gládio. Videns autem quia placéret Judǽis, appósuit ut apprehénderet et Petrum.

℟. Deo grátias.

Hymnus

Decóra lux æternitátis, áuream

Diem beátis irrigávit ígnibus,

Apostolórum quæ corónat Príncipes,

Reísque in astra líberam pandit viam.

Mundi Magíster atque cæli Jánitor,

Romæ paréntes arbitríque géntium,

Per ensis ille, hic per crucis victor necem,

Vitæ senátum laureáti póssident.

O Roma felix, quæ duórum Príncipum

Es consecráta glorióso sánguine!

Horum cruóre purpuráta céteras

Excéllis orbis una pulchritúdines.

Sit Trinitáti sempitérna glória,

Honor, potéstas atque jubilátio,

In unitáte, quæ gubérnat ómnia,

Per univérsa sæculórum sǽcula.

Amen.

℣. Annuntiavérunt ópera Dei.

℟. Et facta ejus intellexérunt.

Canticum: Magnificat {Antiphona ex Proprio Sanctorum}

Ant. Hódie * Simon Petrus ascéndit crucis patíbulum, allelúja: hódie claviculárius regni gaudens migrávit ad Christum: hódie Paulus Apóstolus, lumen orbis terræ, inclináto cápite, pro Christi nómine martýrio coronátus est, allelúja.

Canticum B. Mariæ Virginis

Luc. 1:46-55

1:46 Magníficat ✠ * ánima mea Dóminum.

1:47 Et exsultávit spíritus meus: * in Deo, salutári meo.

1:48 Quia respéxit humilitátem ancíllæ suæ: * ecce enim ex hoc beátam me dicent omnes generatiónes.

1:49 Quia fecit mihi magna qui potens est: * et sanctum nomen ejus.

1:50 Et misericórdia ejus, a progénie in progénies: * timéntibus eum.

1:51 Fecit poténtiam in brácchio suo: * dispérsit supérbos mente cordis sui.

1:52 Depósuit poténtes de sede: * et exaltávit húmiles.

1:53 Esuriéntes implévit bonis: * et dívites dimísit inánes.

1:54 Suscépit Israël púerum suum: * recordátus misericórdiæ suæ.

1:55 Sicut locútus est ad patres nostros: * Ábraham, et sémini ejus in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Hódie Simon Petrus ascéndit crucis patíbulum, allelúja: hódie claviculárius regni gaudens migrávit ad Christum: hódie Paulus Apóstolus, lumen orbis terræ, inclináto cápite, pro Christi nómine martýrio coronátus est, allelúja.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui hodiérnam diem Apostolórum tuórum Petri et Pauli martýrio consecrásti: da Ecclésiæ tuæ, eórum in ómnibus sequi præcéptum; per quos religiónis sumpsit exórdium.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Et si tunc terminetur Officium, dicitur tantum Pater Noster secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Completorium

Incipit

℣. Jube, domne, benedícere.

Benedictio. Noctem quiétam et finem perféctum concédat nobis Dóminus omnípotens.

℟. Amen.

Lectio brevis

1 Pet 5:8-9

Fratres: Sóbrii estóte, et vigiláte: quia adversárius vester diábolus tamquam leo rúgiens círcuit, quærens quem dévoret: cui resístite fortes in fide.

℣. Tu autem, Dómine, miserére nobis.

℟. Deo grátias.

℣. Adjutórium nostrum ✠ in nómine Dómini.

℟. Qui fecit cælum et terram.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Joánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Joánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Convérte nos ✙︎ Deus, salutáris noster.

℟. Et avérte iram tuam a nobis.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi et Antiphona de Dominica}

Ant. Miserére.

Psalmus 4 [1]

4:2 Cum invocárem exaudívit me Deus justítiæ meæ: * in tribulatióne dilatásti mihi.

4:2 Miserére mei, * et exáudi oratiónem meam.

4:3 Fílii hóminum, úsquequo gravi corde? * ut quid dilígitis vanitátem, et quǽritis mendácium?

4:4 Et scitóte quóniam mirificávit Dóminus sanctum suum: * Dóminus exáudiet me cum clamávero ad eum.

4:5 Irascímini, et nolíte peccáre: † quæ dícitis in córdibus vestris, * in cubílibus vestris compungímini.

4:6 Sacrificáte sacrifícium justítiæ, † et speráte in Dómino. * Multi dicunt: Quis osténdit nobis bona?

4:7 Signátum est super nos lumen vultus tui, Dómine: * dedísti lætítiam in corde meo.

4:8 A fructu fruménti, vini, et ólei sui * multiplicáti sunt.

4:9 In pace in idípsum * dórmiam, et requiéscam;

4:10 Quóniam tu, Dómine, singuláriter in spe * constituísti me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 90 [2]

90:1 Qui hábitat in adjutório Altíssimi, * in protectióne Dei cæli commorábitur.

90:2 Dicet Dómino: Suscéptor meus es tu, et refúgium meum: * Deus meus sperábo in eum.

90:3 Quóniam ipse liberávit me de láqueo venántium, * et a verbo áspero.

90:4 Scápulis suis obumbrábit tibi: * et sub pennis ejus sperábis.

90:5 Scuto circúmdabit te véritas ejus: * non timébis a timóre noctúrno,

90:6 A sagítta volánte in die, † a negótio perambulánte in ténebris: * ab incúrsu, et dæmónio meridiáno.

90:7 Cadent a látere tuo mille, † et decem míllia a dextris tuis: * ad te autem non appropinquábit.

90:8 Verúmtamen óculis tuis considerábis: * et retributiónem peccatórum vidébis.

90:9 Quóniam tu es, Dómine, spes mea: * Altíssimum posuísti refúgium tuum.

90:10 Non accédet ad te malum: * et flagéllum non appropinquábit tabernáculo tuo.

90:11 Quóniam Ángelis suis mandávit de te: * ut custódiant te in ómnibus viis tuis.

90:12 In mánibus portábunt te: * ne forte offéndas ad lápidem pedem tuum.

90:13 Super áspidem, et basilíscum ambulábis: * et conculcábis leónem et dracónem.

90:14 Quóniam in me sperávit, liberábo eum: * prótegam eum, quóniam cognóvit nomen meum.

90:15 Clamábit ad me, et ego exáudiam eum: † cum ipso sum in tribulatióne: * erípiam eum et glorificábo eum.

90:16 Longitúdine diérum replébo eum: * et osténdam illi salutáre meum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 133 [3]

133:1 Ecce nunc benedícite Dóminum, * omnes servi Dómini:

133:1 Qui statis in domo Dómini, * in átriis domus Dei nostri.

133:2 In nóctibus extóllite manus vestras in sancta, * et benedícite Dóminum.

133:3 Benedícat te Dóminus ex Sion, * qui fecit cælum et terram.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Miserére mihi, Dómine, et exáudi oratiónem meam.

Hymnus

Te lucis ante términum,

Rerum Creátor, póscimus,

Ut pro tua cleméntia

Sis præsul et custódia.

Procul recédant sómnia,

Et nóctium phantásmata;

Hostémque nostrum cómprime,

Ne polluántur córpora.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Capitulum Responsorium Versus

Jer 14:9

Tu autem in nobis es, Dómine, et nomen sanctum tuum invocátum est super nos: ne derelínquas nos, Dómine, Deus noster.

℟. Deo grátias.

℟.br. In manus tuas, Dómine, * Comméndo spíritum meum.

℟. In manus tuas, Dómine, * Comméndo spíritum meum.

℣. Redemísti nos, Dómine, Deus veritátis.

℟. Comméndo spíritum meum.

℣. Glória Patri, et Fílio, * et Spirítui Sancto.

℟. In manus tuas, Dómine, * Comméndo spíritum meum.

℣. Custódi nos, Dómine, ut pupíllam óculi.

℟. Sub umbra alárum tuárum prótege nos.

Canticum: Nunc dimittis

Ant. Salva nos.

Canticum Simeonis

Luc. 2:29-32

2:29 Nunc dimíttis ✠ servum tuum, Dómine, * secúndum verbum tuum in pace:

2:30 Quia vidérunt óculi mei * salutáre tuum,

2:31 Quod parásti * ante fáciem ómnium populórum,

2:32 Lumen ad revelatiónem géntium, * et glóriam plebis tuæ Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salva nos, Dómine, vigilántes, custódi nos dormiéntes; ut vigilémus cum Christo, et requiescámus in pace.

Preces Dominicales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Vísita, quǽsumus, Dómine, habitatiónem istam, et omnes insídias inimíci ab ea longe repélle: Ángeli tui sancti hábitent in ea, qui nos in pace custódiant; et benedíctio tua sit super nos semper.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Benedictio. Benedícat et custódiat nos omnípotens et miséricors Dóminus, ✠ Pater, et Fílius, et Spíritus Sanctus.

℟. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Deinde dicitur secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Si post Completorium immediate sequatur Matutinum, tunc bis dicitur Pater noster, Ave Maria et Credo, pro fine videlicet Officii diei præcedentis, et pro initio Officii diei sequentis.

In Commemoratione S. Pauli Apostoli
Duplex majus
Tempora: Feria quarta infra Hebdomadam VI post Octavam Pentecostes

Ad Matutinum

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Dómine, lábia + mea apéries.

℟. Et os meum annuntiábit laudem tuam.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Invitatorium {Antiphona ex Commune aut Festo}

Ant. Regem Apostolórum Dóminum, * Veníte, adorémus.

Ant. Regem Apostolórum Dóminum, * Veníte, adorémus.

Veníte, exsultémus Dómino, jubilémus Deo, salutári nostro: præoccupémus fáciem ejus in confessióne, et in psalmis jubilémus ei.

Ant. Regem Apostolórum Dóminum, * Veníte, adorémus.

Quóniam Deus magnus Dóminus, et Rex magnus super omnes deos, quóniam non repéllet Dóminus plebem suam: quia in manu ejus sunt omnes fines terræ, et altitúdines móntium ipse cónspicit.

Ant. Veníte, adorémus.

Quóniam ipsíus est mare, et ipse fecit illud, et áridam fundavérunt manus ejus (genuflectitur) veníte, adorémus, et procidámus ante Deum: plorémus coram Dómino, qui fecit nos, quia ipse est Dóminus, Deus noster; nos autem pópulus ejus, et oves páscuæ ejus.

Ant. Regem Apostolórum Dóminum, * Veníte, adorémus.

Hódie, si vocem ejus audiéritis, nolíte obduráre corda vestra, sicut in exacerbatióne secúndum diem tentatiónis in desérto: ubi tentavérunt me patres vestri, probavérunt et vidérunt ópera mea.

Ant. Veníte, adorémus.

Quadragínta annis próximus fui generatióni huic, et dixi: Semper hi errant corde, ipsi vero non cognovérunt vias meas: quibus jurávi in ira mea: Si introíbunt in réquiem meam.

Ant. Regem Apostolórum Dóminum, * Veníte, adorémus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Veníte, adorémus.

Ant. Regem Apostolórum Dóminum, * Veníte, adorémus.

Hymnus {ex Proprio Sanctorum}

Egrégie Doctor, Paule, mores ínstrue,

Et nostra tecum péctora in cælum trahe;

Veláta dum merídiem cernat fides,

Et solis instar sola regnet cáritas.

Sit Trinitáti sempitérna glória,

Honor, potéstas atque jubilátio,

In unitáte, quæ gubérnat ómnia,

Per univérsa sæculórum sǽcula.

Amen.

Psalmi cum lectionibus {Antiphonæ et Psalmi ex Proprio Sanctorum}

Nocturnus I.

Ant. Qui operátus est * Petro in apostolátum, operátus est et mihi inter gentes: et cognovérunt grátiam, quæ data est mihi a Christo Dómino.

Psalmus 18 [1]

18:2 Cæli enárrant glóriam Dei: * et ópera mánuum ejus annúntiat firmaméntum.

18:3 Dies diéi erúctat verbum, * et nox nocti índicat sciéntiam.

18:4 Non sunt loquélæ, neque sermónes, * quorum non audiántur voces eórum.

18:5 In omnem terram exívit sonus eórum: * et in fines orbis terræ verba eórum.

18:6 In sole pósuit tabernáculum suum: * et ipse tamquam sponsus procédens de thálamo suo:

18:6 Exsultávit ut gigas ad curréndam viam, * a summo cælo egréssio ejus:

18:7 Et occúrsus ejus usque ad summum ejus: * nec est qui se abscóndat a calóre ejus.

18:8 Lex Dómini immaculáta, convértens ánimas: * testimónium Dómini fidéle, sapiéntiam præstans párvulis.

18:9 Justítiæ Dómini rectæ, lætificántes corda: * præcéptum Dómini lúcidum, illúminans óculos.

18:10 Timor Dómini sanctus, pérmanens in sǽculum sǽculi: * judícia Dómini vera, justificáta in semetípsa.

18:11 Desiderabília super aurum et lápidem pretiósum multum: * et dulcióra super mel et favum.

18:12 Étenim servus tuus custódit ea, * in custodiéndis illis retribútio multa.

18:13 Delícta quis intéllegit? † ab occúltis meis munda me: * et ab aliénis parce servo tuo.

18:14 Si mei non fúerint domináti, tunc immaculátus ero: * et emundábor a delícto máximo.

18:15 Et erunt ut compláceant elóquia oris mei: * et meditátio cordis mei in conspéctu tuo semper.

18:15 Dómine, adjútor meus, * et redémptor meus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Qui operátus est Petro in apostolátum, operátus est et mihi inter gentes: et cognovérunt grátiam, quæ data est mihi a Christo Dómino.

Ant. Scio cui crédidi, * et certus sum quia potens est depósitum meum serváre in illum diem justus judex.

Psalmus 33 [2]

33:2 Benedícam Dóminum in omni témpore: * semper laus ejus in ore meo.

33:3 In Dómino laudábitur ánima mea: * áudiant mansuéti, et læténtur.

33:4 Magnificáte Dóminum mecum: * et exaltémus nomen ejus in idípsum.

33:5 Exquisívi Dóminum, et exaudívit me: * et ex ómnibus tribulatiónibus meis erípuit me.

33:6 Accédite ad eum, et illuminámini: * et fácies vestræ non confundéntur.

33:7 Iste pauper clamávit, et Dóminus exaudívit eum: * et de ómnibus tribulatiónibus ejus salvávit eum.

33:8 Immíttet Ángelus Dómini in circúitu timéntium eum: * et erípiet eos.

33:9 Gustáte, et vidéte quóniam suávis est Dóminus: * beátus vir, qui sperat in eo.

33:10 Timéte Dóminum, omnes sancti ejus: * quóniam non est inópia timéntibus eum.

33:11 Dívites eguérunt et esuriérunt: * inquiréntes autem Dóminum non minuéntur omni bono.

33:12 Veníte, fílii, audíte me: * timórem Dómini docébo vos.

33:13 Quis est homo qui vult vitam: * díligit dies vidére bonos?

33:14 Próhibe linguam tuam a malo: * et lábia tua ne loquántur dolum.

33:15 Divérte a malo, et fac bonum: * inquíre pacem, et perséquere eam.

33:16 Óculi Dómini super justos: * et aures ejus in preces eórum.

33:17 Vultus autem Dómini super faciéntes mala: * ut perdat de terra memóriam eórum.

33:18 Clamavérunt justi, et Dóminus exaudívit eos: * et ex ómnibus tribulatiónibus eórum liberávit eos.

33:19 Juxta est Dóminus iis, qui tribuláto sunt corde: * et húmiles spíritu salvábit.

33:20 Multæ tribulatiónes justórum: * et de ómnibus his liberábit eos Dóminus.

33:21 Custódit Dóminus ómnia ossa eórum: * unum ex his non conterétur.

33:22 Mors peccatórum péssima: * et qui odérunt justum, delínquent.

33:23 Rédimet Dóminus ánimas servórum suórum: * et non delínquent omnes qui sperant in eo.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Scio cui crédidi, et certus sum quia potens est depósitum meum serváre in illum diem justus judex.

Ant. Mihi vívere Christus est, * et mori lucrum: gloriári me opórtet in cruce Dómini nostri Jesu Christi.

Psalmus 44 [3]

44:2 Eructávit cor meum verbum bonum: * dico ego ópera mea Regi.

44:2 Lingua mea cálamus scribæ: * velóciter scribéntis.

44:3 Speciósus forma præ fíliis hóminum, † diffúsa est grátia in lábiis tuis: * proptérea benedíxit te Deus in ætérnum.

44:4 Accíngere gládio tuo super femur tuum, * potentíssime.

44:5 Spécie tua et pulchritúdine tua: * inténde, próspere procéde, et regna.

44:5 Propter veritátem, et mansuetúdinem, et justítiam: * et dedúcet te mirabíliter déxtera tua.

44:6 Sagíttæ tuæ acútæ, pópuli sub te cadent: * in corda inimicórum Regis.

44:7 Sedes tua, Deus, in sǽculum sǽculi: * virga directiónis virga regni tui.

44:8 Dilexísti justítiam, et odísti iniquitátem: * proptérea unxit te Deus, Deus tuus, óleo lætítiæ præ consórtibus tuis.

44:9 Myrrha, et gutta, et cásia a vestiméntis tuis, a dómibus ebúrneis: * ex quibus delectavérunt te fíliæ regum in honóre tuo.

44:10 Ástitit regína a dextris tuis in vestítu deauráto: * circúmdata varietáte.

44:11 Audi fília, et vide, et inclína aurem tuam: * et oblivíscere pópulum tuum et domum patris tui.

44:12 Et concupíscet Rex decórem tuum: * quóniam ipse est Dóminus Deus tuus, et adorábunt eum.

44:13 Et fíliæ Tyri in munéribus * vultum tuum deprecabúntur: omnes dívites plebis.

44:14 Omnis glória ejus fíliæ Regis ab intus, * in fímbriis áureis circumamícta varietátibus.

44:15 Adducéntur Regi vírgines post eam: * próximæ ejus afferéntur tibi.

44:16 Afferéntur in lætítia et exsultatióne: * adducéntur in templum Regis.

44:17 Pro pátribus tuis nati sunt tibi fílii: * constítues eos príncipes super omnem terram.

44:18 Mémores erunt nóminis tui: * in omni generatióne et generatiónem.

44:18 Proptérea pópuli confitebúntur tibi in ætérnum: * et in sǽculum sǽculi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Mihi vívere Christus est, et mori lucrum: gloriári me opórtet in cruce Dómini nostri Jesu Christi.

℣. In omnem terram exívit sonus eórum.

℟. Et in fines orbis terræ verba eórum.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Exáudi, Dómine Jesu Christe, preces servórum tuórum, et miserére nobis: Qui cum Patre et Spíritu Sancto vivis et regnas in sǽcula sæculórum.

℟. Amen.

℣. Jube, domne, benedícere.

Benedictio. Benedictióne perpétua benedícat nos Pater ætérnus.

℟. Amen.

Lectio 1

De Actibus Apostolórum

Act 13:1-4

1 Erant autem in Ecclésia quæ erat Antiochíæ, prophétæ et doctóres, in quibus Bárnabas et Simon, qui vocátur Niger, et Lucius Cyrenénsis et Mánahen, qui erat Heródis tetrárchæ collactáneus, et Saulus.

2 Ministrántibus autem illis Dómino et jejunántibus, dixit illis Spíritus Sanctus: Segregáte mihi Saulum et Bárnabam, in opus ad quod assúmpsi eos.

3 Tunc jejunántes et orántes imponentésque eis manus dimisérunt illos.

4 Et ipsi quidem missi a Spíritu Sancto abiérunt Seleucíam et inde navigavérunt Cyprum.

℣. Tu autem, Dómine, miserére nobis.

℟. Deo grátias.

℟. Qui operátus est Petro in apostolátum, operátus est et mihi inter gentes:

* Et cognovérunt grátiam Dei, quæ data est mihi.

℣. Grátia Dei in me vácua non fuit, sed grátia ejus semper in me manet.

℟. Et cognovérunt grátiam Dei, quæ data est mihi.

℣. Jube, domne, benedícere.

Benedictio. Unigénitus Dei Fílius nos benedícere et adjuváre dignétur.

℟. Amen.

Lectio 2

Act 13:5-8

5 Et, cum veníssent Salamínam, prædicábant verbum Dei in synagógis Judæórum; habébant autem et Joánnem in ministério.

6 Et, cum perambulássent univérsam ínsulam usque Paphum, invenérunt quemdam virum magum pseudoprophétam Judǽum, cui nomen erat Barjésu,

7 Qui erat cum procónsule Sérgio Paulo, viro prudénte. Hic, accersítis Bárnaba et Saulo, desiderábat audíre verbum Dei.

8 Resistébat autem illis Elymas magus (sic enim interpretátur nomen ejus) quærens avértere procónsulem a fide.

℣. Tu autem, Dómine, miserére nobis.

℟. Deo grátias.

℟. Bonum certámen certávi, cursum consummávi, fidem servávi:

* Ideóque repósita est mihi coróna justítiæ.

℣. Scio cui crédidi, et certus sum quia potens est depósitum meum serváre in illum diem.

℟. Ideóque repósita est mihi coróna justítiæ.

℣. Jube, domne, benedícere.

Benedictio. Spíritus Sancti grátia illúminet sensus et corda nostra.

℟. Amen.

Lectio 3

Act 13:9-13

9 Saulus autem, qui et Paulus, replétus Spíritu Sancto, íntuens in eum,

10 Dixit: O plene omni dolo et omni fallácia, fili diáboli, inimíce omnis justítiæ, non désinis subvértere vias Dómini rectas?

11 Et nunc ecce manus Dómini super te, et eris cæcus, non videns solem usque ad tempus. Et conféstim cécidit in eum calígo et ténebræ, et circúiens quærébat qui ei manum daret.

12 Tunc procónsul, cum vidísset factum, crédidit admírans super doctrína Dómini.

13 Et, cum a Papho navigássent, Paulus et qui cum eo erant venérunt Pergen Pamphýliæ; Joánnes autem discédens ab eis revérsus est Jerosólymam.

℣. Tu autem, Dómine, miserére nobis.

℟. Deo grátias.

℟. Repósita est mihi coróna justítiæ,

* Quam reddet mihi Dóminus in illum diem justus judex.

℣. Scio cui crédidi, et certus sum quia potens est depósitum meum serváre in illum diem.

℟. Quam reddet mihi Dóminus in illum diem justus judex.

℣. Glória Patri, et Fílio, * et Spirítui Sancto.

℟. Quam reddet mihi Dóminus in illum diem justus judex.

Nocturnus II.

Ant. Tu es vas electiónis, * sancte Paule Apóstole, prædicátor veritátis in univérso mundo.

Psalmus 46 [4]

46:2 Omnes gentes, pláudite mánibus: * jubiláte Deo in voce exsultatiónis.

46:3 Quóniam Dóminus excélsus, terríbilis: * Rex magnus super omnem terram.

46:4 Subjécit pópulos nobis: * et gentes sub pédibus nostris.

46:5 Elégit nobis hereditátem suam: * spéciem Jacob, quam diléxit.

46:6 Ascéndit Deus in júbilo: * et Dóminus in voce tubæ.

46:7 Psállite Deo nostro, psállite: * psállite Regi nostro, psállite.

46:8 Quóniam Rex omnis terræ Deus: * psállite sapiénter.

46:9 Regnábit Deus super gentes: * Deus sedet super sedem sanctam suam.

46:10 Príncipes populórum congregáti sunt cum Deo Ábraham: * quóniam dii fortes terræ veheménter eleváti sunt.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Tu es vas electiónis, sancte Paule Apóstole, prædicátor veritátis in univérso mundo.

Ant. Magnus sanctus Paulus * vas electiónis, vere digne est glorificándus, qui et méruit thronum duodécimum possidére.

Psalmus 60 [5]

60:2 Exáudi, Deus, deprecatiónem meam: * inténde oratióni meæ.

60:3 A fínibus terræ ad te clamávi: * dum anxiarétur cor meum, in petra exaltásti me.

60:4 Deduxísti me, quia factus es spes mea: * turris fortitúdinis a fácie inimíci.

60:5 Inhabitábo in tabernáculo tuo in sǽcula: * prótegar in velaménto alárum tuárum.

60:6 Quóniam tu, Deus meus, exaudísti oratiónem meam: * dedísti hereditátem timéntibus nomen tuum.

60:7 Dies super dies regis adícies: * annos ejus usque in diem generatiónis et generatiónis.

60:8 Pérmanet in ætérnum in conspéctu Dei: * misericórdiam et veritátem ejus quis requíret?

60:9 Sic psalmum dicam nómini tuo in sǽculum sǽculi: * ut reddam vota mea de die in diem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Magnus sanctus Paulus vas electiónis, vere digne est glorificándus, qui et méruit thronum duodécimum possidére.

Ant. Bonum certámen * certávi, cursum consummávi, fidem servávi.

Psalmus 63 [6]

63:2 Exáudi, Deus, oratiónem meam cum déprecor: * a timóre inimíci éripe ánimam meam.

63:3 Protexísti me a convéntu malignántium: * a multitúdine operántium iniquitátem.

63:4 Quia exacuérunt ut gládium linguas suas: * intendérunt arcum rem amáram, ut sagíttent in occúltis immaculátum.

63:6 Súbito sagittábunt eum, et non timébunt: * firmavérunt sibi sermónem nequam.

63:6 Narravérunt ut abscónderent láqueos: * dixérunt: Quis vidébit eos?

63:7 Scrutáti sunt iniquitátes: * defecérunt scrutántes scrutínio.

63:7 Accédet homo ad cor altum: * et exaltábitur Deus.

63:8 Sagíttæ parvulórum factæ sunt plagæ eórum: * et infirmátæ sunt contra eos linguæ eórum.

63:9 Conturbáti sunt omnes qui vidébant eos: * et tímuit omnis homo.

63:10 Et annuntiavérunt ópera Dei, * et facta ejus intellexérunt.

63:11 Lætábitur justus in Dómino, et sperábit in eo, * et laudabúntur omnes recti corde.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Bonum certámen certávi, cursum consummávi, fidem servávi.

℣. Constítues eos príncipes super omnem terram.

℟. Mémores erunt nóminis tui, Dómine.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Ipsíus píetas et misericórdia nos ádjuvet, qui cum Patre et Spíritu Sancto vivit et regnat in sǽcula sæculórum.

℟. Amen.

℣. Jube, domne, benedícere.

Benedictio. Deus Pater omnípotens sit nobis propítius et clemens.

℟. Amen.

Lectio 4

Ex libro sancti Augustíni Epíscopi de grátia et líbero arbítrio

Cap. 6-7

Apóstolus Paulus, quem certe invénimus sine ullis méritis bonis, immo cum multis méritis malis, Dei grátiam consecútum, reddéntis bona pro malis, videámus quid dicat, sua jam propinquánte passióne, scribens ad Timótheum: Ego enim jam ímmolor, inquit, et tempus resolutiónis meæ instat. Bonum certámen certávi, cursum consummávi, fidem servávi. Ista útique jam mérita sua bona commémorat; ut post bona mérita consequátur corónam, qui post mérita mala consecútus est grátiam. Dénique atténdite quid sequátur: Súperest, inquit, mihi coróna justítiæ, quam reddet mihi Dóminus in illa die justus judex. Cui rédderet corónam justus judex, si non donásset grátiam miséricors Pater? Et quómodo esset ista coróna justítiæ, nisi præcessísset grátia, quæ justíficat ímpium? Quómodo ista débita redderétur, nisi prius illa gratúita donarétur?

℣. Tu autem, Dómine, miserére nobis.

℟. Deo grátias.

℟. Tu es vas electiónis, sancte Paule Apóstole, prædicator veritátis in univérso mundo,

* Per quem omnes gentes cognovérunt grátiam Dei.

℣. Intercéde pro nobis ad Deum, qui te elégit.

℟. Per quem omnes gentes cognovérunt grátiam Dei.

℣. Jube, domne, benedícere.

Benedictio. Christus perpétuæ det nobis gáudia vitæ.

℟. Amen.

Lectio 5

Proínde considerémus ipsa mérita Apóstoli Pauli, quibus dixit corónam redditúrum júdicem justum, et videámus utrum mérita ipsíus tamquam ipsíus, id est, ex ipso ei comparáta, an dona sint Dei. Bonum, inquit, certámen certávi, cursum consummávi, fidem servávi. Primo ista bona ópera, si non ea præcessíssent cogitatiónes bonæ, nulla essent. Atténdite ítaque quid de ipsis cogitatiónibus dicat; ait enim scribens ad Corínthios: Non quia idónei sumus cogitáre áliquid a nobis, tamquam a nobismetípsis; sed sufficiéntia nostra ex Deo est. Deínde síngula inspiciámus.

℣. Tu autem, Dómine, miserére nobis.

℟. Deo grátias.

℟. Grátia Dei sum id quod sum:

* Et grátia ejus in me vacua non fuit, sed semper in me manet.

℣. Qui operátus est Petro in apostolátum, operátus est et mihi inter gentes.

℟. Et grátia ejus in me vacua non fuit, sed semper in me manet.

℣. Jube, domne, benedícere.

Benedictio. Ignem sui amóris accéndat Deus in córdibus nostris.

℟. Amen.

Lectio 6

Bonum, inquit, certámen certávi. Quæro qua virtúte certáverit, utrum quæ illi ex semetípso fúerit, an quæ désuper data sit? Sed absit ut tantus doctor ignoráverit legem Dei, cujus vox est in Deuteronómio: Ne dicas in corde tuo: Fortitúdo mea et poténtia manus meæ fecit mihi virtútem magnam hanc; sed memoráberis Dómini Dei tui, quia ipse tibi dat fortitúdinem fácere virtútem. Quid autem prodest bonum certámen, nisi sequátur victória? Et quis dat victóriam, nisi ille, de quo dicit ipse: Grátias Deo, qui dat nobis victóriam per Dóminum nostrum Jesum Christum?

℣. Tu autem, Dómine, miserére nobis.

℟. Deo grátias.

℟. Saulus, qui et Paulus, magnus prædicátor,

* A Deo confortátus convalescébat, et confundébat Judæos.

℣. Osténdens quia hic est Christus, Fílius Dei.

℟. A Deo confortátus convalescébat, et confundébat Judæos.

℣. Glória Patri, et Fílio, * et Spirítui Sancto.

℟. A Deo confortátus convalescébat, et confundébat Judæos.

Nocturnus III.

Ant. Saulus, qui et Paulus, * magnus prædicátor, a Deo confortátus convalescébat, et confundébat Judǽos.

Psalmus 74 [7]

74:2 Confitébimur tibi, Deus: * confitébimur, et invocábimus nomen tuum.

74:3 Narrábimus mirabília tua: * cum accépero tempus, ego justítias judicábo.

74:4 Liquefácta est terra, et omnes qui hábitant in ea: * ego confirmávi colúmnas ejus.

74:5 Dixi iníquis: Nolíte iníque ágere: * et delinquéntibus: Nolíte exaltáre cornu:

74:6 Nolíte extóllere in altum cornu vestrum: * nolíte loqui advérsus Deum iniquitátem.

74:7 Quia neque ab Oriénte, neque ab Occidénte, neque a desértis móntibus: * quóniam Deus judex est.

74:8 Hunc humíliat, et hunc exáltat: * quia calix in manu Dómini vini meri plenus misto.

74:9 Et inclinávit ex hoc in hoc: verúmtamen fæx ejus non est exinaníta: * bibent omnes peccatóres terræ.

74:10 Ego autem annuntiábo in sǽculum: * cantábo Deo Jacob.

74:11 Et ómnia córnua peccatórum confríngam: * et exaltabúntur córnua justi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Saulus, qui et Paulus, magnus prædicátor, a Deo confortátus convalescébat, et confundébat Judǽos.

Ant. Ne magnitúdo * revelatiónum extóllat me, datus est mihi stímulus carnis meæ, ángelus sátanæ, qui me colaphízet: propter quod ter Dóminum rogávi ut auferrétur a me, et dixit mihi Dóminus: Súfficit tibi, Paule, grátia mea.

Psalmus 96 [8]

96:1 Dóminus regnávit, exsúltet terra: * læténtur ínsulæ multæ.

96:2 Nubes, et calígo in circúitu ejus: * justítia, et judícium corréctio sedis ejus.

96:3 Ignis ante ipsum præcédet, * et inflammábit in circúitu inimícos ejus.

96:4 Illuxérunt fúlgura ejus orbi terræ: * vidit, et commóta est terra.

96:5 Montes, sicut cera fluxérunt a fácie Dómini: * a fácie Dómini omnis terra.

96:6 Annuntiavérunt cæli justítiam ejus: * et vidérunt omnes pópuli glóriam ejus.

96:7 Confundántur omnes, qui adórant sculptília: * et qui gloriántur in simulácris suis.

96:7 Adoráte eum, omnes Ángeli ejus: * audívit, et lætáta est Sion.

96:8 Et exsultavérunt fíliæ Judæ, * propter judícia tua, Dómine:

96:9 Quóniam tu Dóminus Altíssimus super omnem terram: * nimis exaltátus es super omnes deos.

96:10 Qui dilígitis Dóminum, odíte malum: * custódit Dóminus ánimas sanctórum suórum, de manu peccatóris liberábit eos.

96:11 Lux orta est justo, * et rectis corde lætítia.

96:12 Lætámini, justi, in Dómino: * et confitémini memóriæ sanctificatiónis ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ne magnitúdo revelatiónum extóllat me, datus est mihi stímulus carnis meæ, ángelus sátanæ, qui me colaphízet: propter quod ter Dóminum rogávi ut auferrétur a me, et dixit mihi Dóminus: Súfficit tibi, Paule, grátia mea.

Ant. Repósita est mihi * coróna justítiæ, quam reddet mihi Dóminus in illa die justus judex.

Psalmus 98 [9]

98:1 Dóminus regnávit, irascántur pópuli: * qui sedet super Chérubim, moveátur terra.

98:2 Dóminus in Sion magnus: * et excélsus super omnes pópulos.

98:3 Confiteántur nómini tuo magno: quóniam terríbile, et sanctum est: * et honor regis judícium díligit.

98:4 Tu parásti directiónes: * judícium et justítiam in Jacob tu fecísti.

98:5 Exaltáte Dóminum, Deum nostrum, et adoráte scabéllum pedum ejus: * quóniam sanctum est.

98:6 Móyses et Aaron in sacerdótibus ejus: * et Sámuel inter eos, qui ínvocant nomen ejus:

98:6 Invocábant Dóminum, et ipse exaudiébat eos: * in colúmna nubis loquebátur ad eos.

98:7 Custodiébant testimónia ejus, * et præcéptum quod dedit illis.

98:8 Dómine, Deus noster, tu exaudiébas eos: * Deus, tu propítius fuísti eis, et ulcíscens in omnes adinventiónes eórum.

98:9 Exaltáte Dóminum, Deum nostrum, et adoráte in monte sancto ejus: * quóniam sanctus Dóminus, Deus noster.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Repósita est mihi coróna justítiæ, quam reddet mihi Dóminus in illa die justus judex.

℣. Nimis honoráti sunt amíci tui, Deus.

℟. Nimis confortátus est principátus eórum.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. A vínculis peccatórum nostrórum absólvat nos omnípotens et miséricors Dóminus.

℟. Amen.

℣. Jube, domne, benedícere.

Benedictio. Evangélica léctio sit nobis salus et protéctio.

℟. Amen.

Lectio 7

Léctio sancti Evangélii secúndum Matthǽum

Matt 10:16-22

In illo témpore: Dixit Jesus discípulis suis: Ecce ego mitto vos sicut oves in médio lupórum. Et réliqua.

Homilía sancti Joánnis Chrysóstomi

Homilia 34 in Matth., longe post initium

Sed dícere vidétur: Nolíte turbári, si, cum vos inter lupos mitto, tamquam oves et colúmbas esse júbeo. Nam, etsi possum contrárium quoque præstáre, et non permíttere ut grave áliquid patiámini, nec lupis tamquam oves subjécti sitis, sed effícere ut leónibus terribilióres evadátis; tamen sic éxpedit fíeri: hoc et vos quoque illustrióres fáciet, et meam declarábit virtútem. Sic enim póstea dixit Paulo: Súfficit tibi grátia mea, nam virtus mea in infirmitáte perfícitur. Ipse ígitur vos ut tales essétis feci.

℣. Tu autem, Dómine, miserére nobis.

℟. Deo grátias.

℟. Sancte Paule Apóstole, prædicátor veritátis et doctor géntium,

* Intercéde pro nobis ad Deum, qui te elégit, ut digni efficiámur grátia Dei.

℣. Tu es vas electiónis, sancte Paule Apostole, prædicátor veritátis.

℟. Intercéde pro nobis ad Deum, qui te elégit, ut digni efficiámur grátia Dei.

℣. Jube, domne, benedícere.

Benedictio. Cujus festum cólimus, ipse intercédat pro nobis ad Dóminum.

℟. Amen.

Lectio 8

Sed inspiciámus quam prudéntiam éxigit: serpéntis certe. Nam, quemádmodum serpens totum seípsum tradit, nec mínimum curat si ipsum quoque corpus incídi necésse sit, dúmmodo caput suum íntegrum servet; eódem tu quoque modo, præter fidem cétera pérdere non cures, sive pecúnias, sive corpus, sive étiam vitam ipsam profúndere necésse sit. Fides enim caput est et radix; qua serváta, etiámsi ómnia perdas, ómnia tamen rursus majóre cum glória recuperábis. Idcírco nec símplices solum jussit esse, nec prudéntes solum; sed ambo hæc in unum míscuit, ut ea in virtútem convertántur.

℣. Tu autem, Dómine, miserére nobis.

℟. Deo grátias.

℟. Damasci, præpósitus gentis Aretæ regis vóluit me comprehéndere:

* Et a frátribus per murum demíssus sum in sporta, * Et sic evasi manus ejus in nómine Dómini.

℣. Deus et Pater Dómini nostri Jesu Christi scit quia non mentior.

℟. Et a frátribus per murum demissus sum in sporta.

℣. Glória Patri, et Fílio, * et Spirítui Sancto.

℟. Et sic evasi manus ejus in nómine Dómini.

℣. Jube, domne, benedícere.

Benedictio. Ad societátem cívium supernórum perdúcat nos Rex Angelórum.

℟. Amen.

Lectio 9

Quod si rebus ipsis id ita fíeri vidére desíderas, lege Actuum Apostolórum librum; perspícies profécto, cum sæpe Judæórum pópulus in Apóstolos insurréxerit ac dentes exacúerit, illos, colúmbæ simplicitátem imitándo et cum decénti modéstia respondéndo, iram ipsórum superásse, furórem exstinxísse, ímpetum retardásse. Nam, cum illi dícerent: Nonne præcipiéndo præcépimus vobis, ne docerétis in nómine isto? quamvis innúmera possent édere mirácula, nihil tamen ásperum neque dixérunt neque fecérunt; sed summa cum mansuetúdine respondéntes dicébant: Si justum est vos audíre magis quam Deum, judicáte. Perspexísti simplicitátem colúmbæ, vide nunc serpéntis prudéntiam: Non enim póssumus, ínquiunt, nos quæ vídimus et audívimus, non loqui.

℣. Tu autem, Dómine, miserére nobis.

℟. Deo grátias.

Te Deum

Te Deum laudámus: * te Dóminum confitémur.

Te ætérnum Patrem * omnis terra venerátur.

Tibi omnes Ángeli, * tibi Cæli, et univérsæ Potestátes:

Tibi Chérubim et Séraphim * incessábili voce proclámant:

Fit reverentia Sanctus, Sanctus, Sanctus * Dóminus Deus Sábaoth.

Pleni sunt cæli et terra * majestátis glóriæ tuæ.

Te gloriósus * Apostolórum chorus,

Te Prophetárum * laudábilis númerus,

Te Mártyrum candidátus * laudat exércitus.

Te per orbem terrárum * sancta confitétur Ecclésia,

Patrem * imménsæ majestátis;

Venerándum tuum verum * et únicum Fílium;

Sanctum quoque * Paráclitum Spíritum.

Tu Rex glóriæ, * Christe.

Tu Patris * sempitérnus es Fílius.

Fit reverentia Tu, ad liberándum susceptúrus hóminem: * non horruísti Vírginis úterum.

Tu, devícto mortis acúleo, * aperuísti credéntibus regna cælórum.

Tu ad déxteram Dei sedes, * in glória Patris.

Judex créderis * esse ventúrus.

Sequens versus dicitur flexis genibus Te ergo quǽsumus, tuis fámulis súbveni, * quos pretióso sánguine redemísti.

Ætérna fac cum Sanctis tuis * in glória numerári.

Salvum fac pópulum tuum, Dómine, * et bénedic hereditáti tuæ.

Et rege eos, * et extólle illos usque in ætérnum.

Per síngulos dies * benedícimus te.

Fit reverentia, secundum consuetudinem Et laudámus nomen tuum in sǽculum, * et in sǽculum sǽculi.

Dignáre, Dómine, die isto * sine peccáto nos custodíre.

Miserére nostri, Dómine, * miserére nostri.

Fiat misericórdia tua, Dómine, super nos, * quemádmodum sperávimus in te.

In te, Dómine, sperávi: * non confúndar in ætérnum.

Reliqua omittuntur, nisi separandæ sint.

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui multitúdinem géntium beáti Pauli Apóstoli prædicatióne docuísti: da nobis, quǽsumus; ut, cujus natalícia cólimus, ejus apud te patrocínia sentiámus.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Laudes

Incipit

Si Matutinum a Laudibus separatur, tunc dicitur secreto:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Secus absolute incipiuntur, ut sequitur:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Proprio Sanctorum}

Ant. Ego plantávi, * Apollo rigávit, Deus autem increméntum dedit, allelúja.

Psalmus 92 [1]

92:1 Dóminus regnávit, decórem indútus est: * indútus est Dóminus fortitúdinem, et præcínxit se.

92:1 Étenim firmávit orbem terræ, * qui non commovébitur.

92:2 Paráta sedes tua ex tunc: * a sǽculo tu es.

92:3 Elevavérunt flúmina, Dómine: * elevavérunt flúmina vocem suam.

92:3 Elevavérunt flúmina fluctus suos, * a vócibus aquárum multárum.

92:4 Mirábiles elatiónes maris: * mirábilis in altis Dóminus.

92:5 Testimónia tua credibília facta sunt nimis: * domum tuam decet sanctitúdo, Dómine, in longitúdinem diérum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ego plantávi, Apollo rigávit, Deus autem increméntum dedit, allelúja.

Ant. Libénter gloriábor * in infirmitátibus meis, ut inhábitet in me virtus Christi.

Psalmus 99 [2]

99:2 Jubiláte Deo, omnis terra: * servíte Dómino in lætítia.

99:2 Introíte in conspéctu ejus, * in exsultatióne.

99:3 Scitóte quóniam Dóminus ipse est Deus: * ipse fecit nos, et non ipsi nos.

99:3 Pópulus ejus, et oves páscuæ ejus: † introíte portas ejus in confessióne, * átria ejus in hymnis: confitémini illi.

99:4 Laudáte nomen ejus: quóniam suávis est Dóminus, † in ætérnum misericórdia ejus, * et usque in generatiónem et generatiónem véritas ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Libénter gloriábor in infirmitátibus meis, ut inhábitet in me virtus Christi.

Ant. Grátia Dei * in me vácua non fuit, sed grátia ejus semper in me manet.

Psalmus 62 [3]

62:2 Deus, Deus meus, * ad te de luce vígilo.

62:2 Sitívit in te ánima mea, * quam multiplíciter tibi caro mea.

62:3 In terra desérta, et ínvia, et inaquósa: † sic in sancto appárui tibi, * ut vidérem virtútem tuam, et glóriam tuam.

62:4 Quóniam mélior est misericórdia tua super vitas: * lábia mea laudábunt te.

62:5 Sic benedícam te in vita mea: * et in nómine tuo levábo manus meas.

62:6 Sicut ádipe et pinguédine repleátur ánima mea: * et lábiis exsultatiónis laudábit os meum.

62:7 Si memor fui tui super stratum meum, † in matutínis meditábor in te: * quia fuísti adjútor meus.

62:8 Et in velaménto alárum tuárum exsultábo, † adhǽsit ánima mea post te: * me suscépit déxtera tua.

62:10 Ipsi vero in vanum quæsiérunt ánimam meam, † introíbunt in inferióra terræ: * tradéntur in manus gládii, partes vúlpium erunt.

62:12 Rex vero lætábitur in Deo, † laudabúntur omnes qui jurant in eo: * quia obstrúctum est os loquéntium iníqua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Grátia Dei in me vácua non fuit, sed grátia ejus semper in me manet.

Ant. Damásci, præpósitus * gentis Arétæ regis vóluit me comprehéndere: a frátribus per murum demíssus sum in sporta, et sic evási manus ejus in nómine Dómini.

Canticum Trium Puerorum [4]

Dan 3:57-88,56

3:57 Benedícite, ómnia ópera Dómini, Dómino: * laudáte et superexaltáte eum in sǽcula.

3:58 Benedícite, Ángeli Dómini, Dómino: * benedícite, cæli, Dómino.

3:59 Benedícite, aquæ omnes, quæ super cælos sunt, Dómino: * benedícite, omnes virtútes Dómini, Dómino.

3:60 Benedícite, sol et luna, Dómino: * benedícite, stellæ cæli, Dómino.

3:61 Benedícite, omnis imber et ros, Dómino: * benedícite, omnes spíritus Dei, Dómino.

3:62 Benedícite, ignis et æstus, Dómino: * benedícite, frigus et æstus, Dómino.

3:63 Benedícite, rores et pruína, Dómino: * benedícite, gelu et frigus, Dómino.

3:64 Benedícite, glácies et nives, Dómino: * benedícite, noctes et dies, Dómino.

3:65 Benedícite, lux et ténebræ, Dómino: * benedícite, fúlgura et nubes, Dómino.

3:66 Benedícat terra Dóminum: * laudet et superexáltet eum in sǽcula.

3:67 Benedícite, montes et colles, Dómino: * benedícite, univérsa germinántia in terra, Dómino.

3:68 Benedícite, fontes, Dómino: * benedícite, mária et flúmina, Dómino.

3:69 Benedícite, cete, et ómnia, quæ movéntur in aquis, Dómino: * benedícite, omnes vólucres cæli, Dómino.

3:70 Benedícite, omnes béstiæ et pécora, Dómino: * benedícite, fílii hóminum, Dómino.

3:71 Benedícat Israël Dóminum: * laudet et superexáltet eum in sǽcula.

3:72 Benedícite, sacerdótes Dómini, Dómino: * benedícite, servi Dómini, Dómino.

3:73 Benedícite, spíritus, et ánimæ justórum, Dómino: * benedícite, sancti, et húmiles corde, Dómino.

3:74 Benedícite, Ananía, Azaría, Mísaël, Dómino: * laudáte et superexaltáte eum in sǽcula.

3:75 (Fit reverentia:) Benedicámus Patrem et Fílium cum Sancto Spíritu: * laudémus et superexaltémus eum in sǽcula.

3:56 Benedíctus es, Dómine, in firmaménto cæli: * et laudábilis, et gloriósus, et superexaltátus in sǽcula.

Ant. Damásci, præpósitus gentis Arétæ regis vóluit me comprehéndere: a frátribus per murum demíssus sum in sporta, et sic evási manus ejus in nómine Dómini.

Ant. Ter virgis cæsus sum, * semel lapidátus sum, ter naufrágium pértuli pro Christi nómine.

Psalmus 148 [5]

148:1 Laudáte Dóminum de cælis: * laudáte eum in excélsis.

148:2 Laudáte eum, omnes Ángeli ejus: * laudáte eum, omnes virtútes ejus.

148:3 Laudáte eum, sol et luna: * laudáte eum, omnes stellæ et lumen.

148:4 Laudáte eum, cæli cælórum: * et aquæ omnes, quæ super cælos sunt, laudent nomen Dómini.

148:5 Quia ipse dixit, et facta sunt: * ipse mandávit, et creáta sunt.

148:6 Státuit ea in ætérnum, et in sǽculum sǽculi: * præcéptum pósuit, et non præteríbit.

148:7 Laudáte Dóminum de terra, * dracónes, et omnes abýssi.

148:8 Ignis, grando, nix, glácies, spíritus procellárum: * quæ fáciunt verbum ejus:

148:9 Montes, et omnes colles: * ligna fructífera, et omnes cedri.

148:10 Béstiæ, et univérsa pécora: * serpéntes, et vólucres pennátæ:

148:11 Reges terræ, et omnes pópuli: * príncipes, et omnes júdices terræ.

148:12 Júvenes, et vírgines: † senes cum junióribus laudent nomen Dómini: * quia exaltátum est nomen ejus solíus.

148:14 Conféssio ejus super cælum et terram: * et exaltávit cornu pópuli sui.

148:14 Hymnus ómnibus sanctis ejus: * fíliis Israël, pópulo appropinquánti sibi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ter virgis cæsus sum, semel lapidátus sum, ter naufrágium pértuli pro Christi nómine.

Capitulum Hymnus Versus {ex Proprio Sanctorum}

2. Tim 4:7-8

Bonum certámen certávi, cursum consummávi, fidem servávi. In réliquo repósita est mihi coróna justítiæ, quam reddet mihi Dóminus in illa die justus judex.

℟. Deo grátias.

Hymnus

Exsúltet orbis gáudiis:

Cælum resúltet láudibus:

Apostolórum glóriam

Tellus et astra cóncinunt.

Vos sæculórum júdices,

Et vera mundi lúmina:

Votis precámur córdium,

Audíte voces súpplicum.

Qui templa cæli cláuditis,

Serásque verbo sólvitis,

Nos a reátu nóxios

Solvi jubéte, quǽsumus.

Præcépta quorum prótinus

Languor salúsque séntiunt:

Sanáte mentes lánguidas:

Augéte nos virtútibus.

Ut, cum redíbit árbiter

In fine Christus sǽculi,

Nos sempitérni gáudii

Concédat esse cómpotes.

Patri, simúlque Fílio,

Tibíque Sancte Spíritus,

Sicut fuit, sit júgiter

Sæclum per omne glória.

Amen.

℣. Tu es vas electiónis, sancte Paule Apóstole.

℟. Prædicátor veritátis in univérso mundo.

Canticum: Benedictus {Antiphona ex Proprio Sanctorum}

Ant. Vos qui secúti estis me, * sedébitis super sedes, judicántes duódecim tribus Israël, dicit Dóminus.

Canticum Zachariæ

Luc. 1:68-79

1:68 Benedíctus ✠ Dóminus, Deus Israël: * quia visitávit, et fecit redemptiónem plebis suæ:

1:69 Et eréxit cornu salútis nobis: * in domo David, púeri sui.

1:70 Sicut locútus est per os sanctórum, * qui a sǽculo sunt, prophetárum ejus:

1:71 Salútem ex inimícis nostris, * et de manu ómnium, qui odérunt nos.

1:72 Ad faciéndam misericórdiam cum pátribus nostris: * et memorári testaménti sui sancti.

1:73 Jusjurándum, quod jurávit ad Ábraham patrem nostrum, * datúrum se nobis:

1:74 Ut sine timóre, de manu inimicórum nostrórum liberáti, * serviámus illi.

1:75 In sanctitáte, et justítia coram ipso, * ómnibus diébus nostris.

1:76 Et tu, puer, Prophéta Altíssimi vocáberis: * præíbis enim ante fáciem Dómini, paráre vias ejus:

1:77 Ad dandam sciéntiam salútis plebi ejus: * in remissiónem peccatórum eórum:

1:78 Per víscera misericórdiæ Dei nostri: * in quibus visitávit nos, óriens ex alto:

1:79 Illumináre his, qui in ténebris, et in umbra mortis sedent: * ad dirigéndos pedes nostros in viam pacis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Vos qui secúti estis me, sedébitis super sedes, judicántes duódecim tribus Israël, dicit Dóminus.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui multitúdinem géntium beáti Pauli Apóstoli prædicatióne docuísti: da nobis, quǽsumus; ut, cujus natalícia cólimus, ejus apud te patrocínia sentiámus.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Commemoratio S. Petri Apostoli

Ant. Tu es pastor óvium, Princeps Apostolórum, tibi traditæ sunt claves regni cælórum.

℣. Tu es Petrus.

℟. Et super hanc petram ædificábo Ecclésiam meam.

Orémus.

Deus, qui beáto Petro Apóstolo tuo, collátis clávibus regni cæléstis, ligándi atque solvéndi pontifícium tradidísti: concéde; ut, intercessiónis ejus auxílio, a peccatórum nostrórum néxibus liberémur:

Commemoratio Die septima infra Octavam Nativitatis S. Joannis Baptistæ

Ant. Apértum est os Zacharíæ, et prophetávit dicens: Benedíctus Deus Israël.

℣. Iste puer magnus coram Dómino.

℟. Nam et manus ejus cum ipso est.

Orémus.

Deus, qui præséntem diem honorábilem nobis in beáti Joánnis nativitáte fecísti: da pópulis tuis spirituálium grátiam gaudiórum; et ómnium fidélium mentes dírige in viam salútis ætérnæ.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

℣. Dóminus det nobis suam pacem.

℟. Et vitam ætérnam. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Ad Primam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Jam lucis orto sídere,

Deum precémur súpplices,

Ut in diúrnis áctibus

Nos servet a nocéntibus.

Linguam refrénans témperet,

Ne litis horror ínsonet:

Visum fovéndo cóntegat,

Ne vanitátes háuriat.

Sint pura cordis íntima,

Absístat et vecórdia;

Carnis terat supérbiam

Potus cibíque párcitas.

Ut, cum dies abscésserit,

Noctémque sors redúxerit,

Mundi per abstinéntiam

Ipsi canámus glóriam.

Deo Patri sit glória,

Ejúsque soli Fílio,

Cum Spíritu Paráclito,

Nunc et per omne sǽculum.

Amen.

Psalmi {Psalmi Dominica & antiphonæ ex Proprio Sanctorum}

Ant. Ego plantávi.

Psalmus 53 [1]

53:3 Deus, in nómine tuo salvum me fac: * et in virtúte tua júdica me.

53:4 Deus, exáudi oratiónem meam: * áuribus pércipe verba oris mei.

53:5 Quóniam aliéni insurrexérunt advérsum me, et fortes quæsiérunt ánimam meam: * et non proposuérunt Deum ante conspéctum suum.

53:6 Ecce enim, Deus ádjuvat me: * et Dóminus suscéptor est ánimæ meæ.

53:7 Avérte mala inimícis meis: * et in veritáte tua dispérde illos.

53:8 Voluntárie sacrificábo tibi, * et confitébor nómini tuo, Dómine: quóniam bonum est:

53:9 Quóniam ex omni tribulatióne eripuísti me: * et super inimícos meos despéxit óculus meus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(1-16) [2]

118:1 (Aleph) Beáti immaculáti in via: * qui ámbulant in lege Dómini.

118:2 Beáti, qui scrutántur testimónia ejus: * in toto corde exquírunt eum.

118:3 Non enim qui operántur iniquitátem, * in viis ejus ambulavérunt.

118:4 Tu mandásti * mandáta tua custodíri nimis.

118:5 Útinam dirigántur viæ meæ, * ad custodiéndas justificatiónes tuas!

118:6 Tunc non confúndar, * cum perspéxero in ómnibus mandátis tuis.

118:7 Confitébor tibi in directióne cordis: * in eo quod dídici judícia justítiæ tuæ.

118:8 Justificatiónes tuas custódiam: * non me derelínquas usquequáque.

118:9 (Beth) In quo córrigit adolescéntior viam suam? * In custodiéndo sermónes tuos.

118:10 In toto corde meo exquisívi te: * ne repéllas me a mandátis tuis.

118:11 In corde meo abscóndi elóquia tua: * ut non peccem tibi.

118:12 Benedíctus es, Dómine: * doce me justificatiónes tuas.

118:13 In lábiis meis, * pronuntiávi ómnia judícia oris tui.

118:14 In via testimoniórum tuórum delectátus sum, * sicut in ómnibus divítiis.

118:15 In mandátis tuis exercébor: * et considerábo vias tuas.

118:16 In justificatiónibus tuis meditábor: * non oblivíscar sermónes tuos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(17-32) [3]

118:17 (Ghimel) Retríbue servo tuo, vivífica me: * et custódiam sermónes tuos:

118:18 Revéla óculos meos: * et considerábo mirabília de lege tua.

118:19 Íncola ego sum in terra: * non abscóndas a me mandáta tua.

118:20 Concupívit ánima mea desideráre justificatiónes tuas, * in omni témpore.

118:21 Increpásti supérbos: * maledícti qui declínant a mandátis tuis.

118:22 Aufer a me oppróbrium, et contémptum: * quia testimónia tua exquisívi.

118:23 Étenim sedérunt príncipes, et advérsum me loquebántur: * servus autem tuus exercebátur in justificatiónibus tuis.

118:24 Nam et testimónia tua meditátio mea est: * et consílium meum justificatiónes tuæ.

118:25 (Daleth) Adhǽsit paviménto ánima mea: * vivífica me secúndum verbum tuum.

118:26 Vias meas enuntiávi, et exaudísti me: * doce me justificatiónes tuas.

118:27 Viam justificatiónum tuárum ínstrue me: * et exercébor in mirabílibus tuis.

118:28 Dormitávit ánima mea præ tǽdio: * confírma me in verbis tuis.

118:29 Viam iniquitátis ámove a me: * et de lege tua miserére mei.

118:30 Viam veritátis elégi: * judícia tua non sum oblítus.

118:31 Adhǽsi testimóniis tuis, Dómine: * noli me confúndere.

118:32 Viam mandatórum tuórum cucúrri, * cum dilatásti cor meum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ego plantávi, Apollo rigávit, Deus autem increméntum dedit, allelúja.

Capitulum Responsorium Versus {ex Psalterio secundum diem}

1 Tim. 1:17

Regi sæculórum immortáli et invisíbili, soli Deo honor et glória in sǽcula sæculórum. Amen.

℟. Deo grátias.

℟.br. Christe, Fili Dei vivi, * Miserére nobis.

℟. Christe, Fili Dei vivi, * Miserére nobis.

℣. Qui sedes ad déxteram Patris.

℟. Miserére nobis.

℣. Glória Patri, et Fílio, * et Spirítui Sancto.

℟. Christe, Fili Dei vivi, * Miserére nobis.

℣. Exsúrge, Christe, ádjuva nos.

℟. Et líbera nos propter nomen tuum.

Preces Dominicales et Feriales{omittitur}

Preces Feriales{omittitur}

Preces Dominicales et Feriales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Dómine Deus omnípotens, qui ad princípium hujus diéi nos perveníre fecísti: tua nos hódie salva virtúte; ut in hac die ad nullum declinémus peccátum, sed semper ad tuam justítiam faciéndam nostra procédant elóquia, dirigántur cogitatiónes et ópera.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Martyrologium {anticip.}

Kaléndis Júlii Luna vicésima séptima Anno Dómini 2027

Octáva Nativitátis sancti Joánnis Baptístæ.

Festum pretiosíssimi Sánguinis Dómini nostri Jesu Christi.

In monte Hor deposítio sancti Aaron, primi ex órdine Levítico Sacerdótis.

Viénnæ, in Gállia, sancti Martíni Epíscopi, Apostolórum discípuli.

Sinuéssæ, in Campánia, sanctórum Mártyrum Casti et Secundíni Episcopórum.

In Británnia sanctórum Mártyrum Júlii et Aaron, qui post sanctum Albánum, in persecutióne Diocletiáni Imperatóris, passi sunt; quo témpore ibídem quamplúrimi, divérsis cruciátibus torti et sævíssime laceráti, ad supérnas civitátis gáudia, consummáto agóne, pervenérunt.

Arvérnis, in Gállia, sancti Galli Epíscopi.

In território Lugdunénsi deposítio sancti Domitiáni Abbátis, qui primus illic eremíticam vitam exércuit, et, cum plúrimos ibi in Dei servítio congregásset, tandem, magnis virtútibus et gloriósis miráculis valde clarus, ad patres, in senectúte bona, colléctus est.

Engolísmæ, in Gállia, sancti Epárchii Abbátis.

In território Rheménsi sancti Theodoríci Presbýteri, qui fuit discípulus beáti Remígii Epíscopi.

Apud Eméssam, in Phœnícia, sancti Simeónis Confessóris, cognoménto Sali, qui stultus propter Christum factus est; sed altam ejus sapiéntiam Deus magnis miráculis declarávit.

℣. Et álibi aliórum plurimórum sanctórum Mártyrum et Confessórum, atque sanctárum Vírginum.

℟. Deo grátias.

℣. Pretiósa in conspéctu Dómini.

℟. Mors Sanctórum ejus.

Sancta María et omnes Sancti intercédant pro nobis ad Dóminum, ut nos mereámur ab eo adjuvári et salvári, qui vivit et regnat in sǽcula sæculórum.

℟. Amen.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Réspice in servos tuos, Dómine, et in ópera tua, et dírige fílios eórum.

℟. Et sit splendor Dómini Dei nostri super nos, et ópera mánuum nostrárum dírige super nos, et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Orémus.

Dirígere et sanctificáre, régere et gubernáre dignáre, Dómine Deus, Rex cæli et terræ, hódie corda et córpora nostra, sensus, sermónes et actus nostros in lege tua, et in opéribus mandatórum tuórum: ut hic et in ætérnum, te auxiliánte, salvi et líberi esse mereámur, Salvátor mundi: Qui vivis et regnas in sǽcula sæculórum.

℟. Amen.

Lectio brevis {ex Proprio Sanctorum}

℣. Jube, domne, benedícere.

Benedictio. Dies et actus nostros in sua pace dispónat Dóminus omnípotens.

℟. Amen.

1 Cor 15:9-10

Ego enim sum mínimus Apostolórum, qui non sum dignus vocári Apóstolus, quóniam persecútus sum Ecclésiam Dei. Grátia autem Dei sum id quod sum, et grátia ejus in me vácua non fuit.

℣. Tu autem, Dómine, miserére nobis.

℟. Deo grátias.

Conclusio

℣. Adjutórium nostrum ✠ in nómine Dómini.

℟. Qui fecit cælum et terram.

℣. Benedícite.

℟. Deus.

Benedictio. Dóminus nos benedícat, ✠ et ab omni malo deféndat, et ad vitam perdúcat ætérnam. Et fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Tertiam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Nunc, Sancte, nobis, Spíritus,

Unum Patri cum Fílio,

Dignáre promptus íngeri

Nostro refúsus péctori.

Os, lingua, mens, sensus, vigor

Confessiónem pérsonent.

Flamméscat igne cáritas,

Accéndat ardor próximos.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {Psalmi Dominica & antiphonæ ex Proprio Sanctorum}

Ant. Libénter gloriábor.

Psalmus 118(33-48) [1]

118:33 (He) Legem pone mihi, Dómine, viam justificatiónum tuárum: * et exquíram eam semper.

118:34 Da mihi intelléctum, et scrutábor legem tuam: * et custódiam illam in toto corde meo.

118:35 Deduc me in sémitam mandatórum tuórum: * quia ipsam vólui.

118:36 Inclína cor meum in testimónia tua: * et non in avarítiam.

118:37 Avérte óculos meos ne vídeant vanitátem: * in via tua vivífica me.

118:38 Státue servo tuo elóquium tuum, * in timóre tuo.

118:39 Ámputa oppróbrium meum quod suspicátus sum: * quia judícia tua jucúnda.

118:40 Ecce, concupívi mandáta tua: * in æquitáte tua vivífica me.

118:41 (Vav) Et véniat super me misericórdia tua, Dómine: * salutáre tuum secúndum elóquium tuum.

118:42 Et respondébo exprobrántibus mihi verbum: * quia sperávi in sermónibus tuis.

118:43 Et ne áuferas de ore meo verbum veritátis usquequáque: * quia in judíciis tuis supersperávi.

118:44 Et custódiam legem tuam semper: * in sǽculum et in sǽculum sǽculi.

118:45 Et ambulábam in latitúdine: * quia mandáta tua exquisívi.

118:46 Et loquébar in testimóniis tuis in conspéctu regum: * et non confundébar.

118:47 Et meditábar in mandátis tuis, * quæ diléxi.

118:48 Et levávi manus meas ad mandáta tua, quæ diléxi: * et exercébar in justificatiónibus tuis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(49-64) [2]

118:49 (Zai) Memor esto verbi tui servo tuo, * in quo mihi spem dedísti.

118:50 Hæc me consoláta est in humilitáte mea: * quia elóquium tuum vivificávit me.

118:51 Supérbi iníque agébant usquequáque: * a lege autem tua non declinávi.

118:52 Memor fui judiciórum tuórum a sǽculo, Dómine: * et consolátus sum.

118:53 Deféctio ténuit me, * pro peccatóribus derelinquéntibus legem tuam.

118:54 Cantábiles mihi erant justificatiónes tuæ, * in loco peregrinatiónis meæ.

118:55 Memor fui nocte nóminis tui, Dómine: * et custodívi legem tuam.

118:56 Hæc facta est mihi: * quia justificatiónes tuas exquisívi.

118:57 (Heth) Pórtio mea, Dómine, * dixi custodíre legem tuam.

118:58 Deprecátus sum fáciem tuam in toto corde meo: * miserére mei secúndum elóquium tuum.

118:59 Cogitávi vias meas: * et convérti pedes meos in testimónia tua.

118:60 Parátus sum, et non sum turbátus: * ut custódiam mandáta tua.

118:61 Funes peccatórum circumpléxi sunt me: * et legem tuam non sum oblítus.

118:62 Média nocte surgébam ad confiténdum tibi, * super judícia justificatiónis tuæ.

118:63 Párticeps ego sum ómnium timéntium te: * et custodiéntium mandáta tua.

118:64 Misericórdia tua, Dómine, plena est terra: * justificatiónes tuas doce me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(65-80) [3]

118:65 (Teth) Bonitátem fecísti cum servo tuo, Dómine, * secúndum verbum tuum.

118:66 Bonitátem, et disciplínam, et sciéntiam doce me: * quia mandátis tuis crédidi.

118:67 Priúsquam humiliárer ego delíqui: * proptérea elóquium tuum custodívi.

118:68 Bonus es tu: * et in bonitáte tua doce me justificatiónes tuas.

118:69 Multiplicáta est super me iníquitas superbórum: * ego autem in toto corde meo scrutábor mandáta tua.

118:70 Coagulátum est sicut lac cor eórum: * ego vero legem tuam meditátus sum.

118:71 Bonum mihi quia humiliásti me: * ut discam justificatiónes tuas.

118:72 Bonum mihi lex oris tui, * super míllia auri et argénti.

118:73 (Joth) Manus tuæ fecérunt me, et plasmavérunt me: * da mihi intelléctum, et discam mandáta tua.

118:74 Qui timent te vidébunt me, et lætabúntur: * quia in verba tua supersperávi.

118:75 Cognóvi, Dómine, quia ǽquitas judícia tua: * et in veritáte tua humiliásti me.

118:76 Fiat misericórdia tua ut consolétur me, * secúndum elóquium tuum servo tuo.

118:77 Véniant mihi miseratiónes tuæ, et vivam: * quia lex tua meditátio mea est.

118:78 Confundántur supérbi, quia injúste iniquitátem fecérunt in me: * ego autem exercébor in mandátis tuis.

118:79 Convertántur mihi timéntes te: * et qui novérunt testimónia tua.

118:80 Fiat cor meum immaculátum in justificatiónibus tuis, * ut non confúndar.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Libénter gloriábor in infirmitátibus meis, ut inhábitet in me virtus Christi.

Capitulum Responsorium Versus {ex Proprio Sanctorum}

2. Tim 4:7-8

Bonum certámen certávi, cursum consummávi, fidem servávi. In réliquo repósita est mihi coróna justítiæ, quam reddet mihi Dóminus in illa die justus judex.

℟. Deo grátias.

℟.br. In omnem terram * Exívit sonus eórum.

℟. In omnem terram * Exívit sonus eórum.

℣. Et in fines orbis terræ verba eórum.

℟. Exívit sonus eórum.

℣. Glória Patri, et Fílio, * et Spirítui Sancto.

℟. In omnem terram * Exívit sonus eórum.

℣. Constítues eos príncipes super omnem terram.

℟. Mémores erunt nóminis tui, Dómine.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui multitúdinem géntium beáti Pauli Apóstoli prædicatióne docuísti: da nobis, quǽsumus; ut, cujus natalícia cólimus, ejus apud te patrocínia sentiámus.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Sextam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rector potens, verax Deus,

Qui témperas rerum vices,

Splendóre mane illúminas,

Et ígnibus merídiem:

Exstíngue flammas lítium,

Aufer calórem nóxium,

Confer salútem córporum,

Verámque pacem córdium.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {Psalmi Dominica & antiphonæ ex Proprio Sanctorum}

Ant. Grátia Dei.

Psalmus 118(81-96) [1]

118:81 (Caph) Defécit in salutáre tuum ánima mea: * et in verbum tuum supersperávi.

118:82 Defecérunt óculi mei in elóquium tuum, * dicéntes: Quando consoláberis me?

118:83 Quia factus sum sicut uter in pruína: * justificatiónes tuas non sum oblítus.

118:84 Quot sunt dies servi tui? * quando fácies de persequéntibus me judícium?

118:85 Narravérunt mihi iníqui fabulatiónes: * sed non ut lex tua.

118:86 Ómnia mandáta tua véritas: * iníque persecúti sunt me, ádjuva me.

118:87 Paulo minus consummavérunt me in terra: * ego autem non derelíqui mandáta tua.

118:88 Secúndum misericórdiam tuam vivífica me: * et custódiam testimónia oris tui.

118:89 (Lamed) In ætérnum, Dómine, * verbum tuum pérmanet in cælo.

118:90 In generatiónem et generatiónem véritas tua: * fundásti terram, et pérmanet.

118:91 Ordinatióne tua persevérat dies: * quóniam ómnia sérviunt tibi.

118:92 Nisi quod lex tua meditátio mea est: * tunc forte periíssem in humilitáte mea.

118:93 In ætérnum non oblivíscar justificatiónes tuas: * quia in ipsis vivificásti me.

118:94 Tuus sum ego, salvum me fac: * quóniam justificatiónes tuas exquisívi.

118:95 Me exspectavérunt peccatóres ut pérderent me: * testimónia tua intelléxi.

118:96 Omnis consummatiónis vidi finem: * latum mandátum tuum nimis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(97-112) [2]

118:97 (Mem) Quómodo diléxi legem tuam, Dómine? * tota die meditátio mea est.

118:98 Super inimícos meos prudéntem me fecísti mandáto tuo: * quia in ætérnum mihi est.

118:99 Super omnes docéntes me intelléxi: * quia testimónia tua meditátio mea est.

118:100 Super senes intelléxi: * quia mandáta tua quæsívi.

118:101 Ab omni via mala prohíbui pedes meos: * ut custódiam verba tua.

118:102 A judíciis tuis non declinávi: * quia tu legem posuísti mihi.

118:103 Quam dúlcia fáucibus meis elóquia tua, * super mel ori meo!

118:104 A mandátis tuis intelléxi: * proptérea odívi omnem viam iniquitátis.

118:105 (Nun) Lucérna pédibus meis verbum tuum, * et lumen sémitis meis.

118:106 Jurávi, et státui * custodíre judícia justítiæ tuæ.

118:107 Humiliátus sum usquequáque, Dómine: * vivífica me secúndum verbum tuum.

118:108 Voluntária oris mei beneplácita fac, Dómine: * et judícia tua doce me.

118:109 Ánima mea in mánibus meis semper: * et legem tuam non sum oblítus.

118:110 Posuérunt peccatóres láqueum mihi: * et de mandátis tuis non errávi.

118:111 Hereditáte acquisívi testimónia tua in ætérnum: * quia exsultátio cordis mei sunt.

118:112 Inclinávi cor meum ad faciéndas justificatiónes tuas in ætérnum, * propter retributiónem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(113-128) [3]

118:113 (Samech) Iníquos ódio hábui: * et legem tuam diléxi.

118:114 Adjútor et suscéptor meus es tu: * et in verbum tuum supersperávi.

118:115 Declináte a me, malígni: * et scrutábor mandáta Dei mei.

118:116 Súscipe me secúndum elóquium tuum, et vivam: * et non confúndas me ab exspectatióne mea.

118:117 Ádjuva me, et salvus ero: * et meditábor in justificatiónibus tuis semper.

118:118 Sprevísti omnes discedéntes a judíciis tuis: * quia injústa cogitátio eórum.

118:119 Prævaricántes reputávi omnes peccatóres terræ: * ídeo diléxi testimónia tua.

118:120 Confíge timóre tuo carnes meas: * a judíciis enim tuis tímui.

118:121 (Ain) Feci judícium et justítiam: * non tradas me calumniántibus me.

118:122 Súscipe servum tuum in bonum: * non calumniéntur me supérbi.

118:123 Óculi mei defecérunt in salutáre tuum: * et in elóquium justítiæ tuæ.

118:124 Fac cum servo tuo secúndum misericórdiam tuam: * et justificatiónes tuas doce me.

118:125 Servus tuus sum ego: * da mihi intelléctum, ut sciam testimónia tua.

118:126 Tempus faciéndi, Dómine: * dissipavérunt legem tuam.

118:127 Ídeo diléxi mandáta tua, * super aurum et topázion.

118:128 Proptérea ad ómnia mandáta tua dirigébar: * omnem viam iníquam ódio hábui.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Grátia Dei in me vácua non fuit, sed grátia ejus semper in me manet.

Capitulum Responsorium Versus {ex Proprio Sanctorum}

2. Cor. 12:7-9

Ne magnitúdo revelatiónum extóllat me, datus est mihi stímulus carnis meæ, ángelus sátanæ, qui me colaphízet: propter quod ter Dóminum rogávi ut discéderet a me, et dixit mihi: Súfficit tibi grátia mea.

℟. Deo grátias.

℟.br. Constítues eos príncipes * Super omnem terram.

℟. Constítues eos príncipes * Super omnem terram.

℣. Mémores erunt nóminis tui, Dómine.

℟. Super omnem terram.

℣. Glória Patri, et Fílio, * et Spirítui Sancto.

℟. Constítues eos príncipes * Super omnem terram.

℣. Nimis honoráti sunt amíci tui, Deus.

℟. Nimis confortátus est principátus eórum.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui multitúdinem géntium beáti Pauli Apóstoli prædicatióne docuísti: da nobis, quǽsumus; ut, cujus natalícia cólimus, ejus apud te patrocínia sentiámus.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Nonam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rerum, Deus, tenax vigor,

Immótus in te pérmanens,

Lucis diúrnæ témpora

Succéssibus detérminans:

Largíre lumen véspere,

Quo vita nusquam décidat,

Sed prǽmium mortis sacræ

Perénnis instet glória.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {Psalmi Dominica & antiphonæ ex Proprio Sanctorum}

Ant. Ter virgis cæsus sum.

Psalmus 118(129-144) [1]

118:129 (Phe) Mirabília testimónia tua: * ídeo scrutáta est ea ánima mea.

118:130 Declarátio sermónum tuórum illúminat: * et intelléctum dat párvulis.

118:131 Os meum apérui, et attráxi spíritum: * quia mandáta tua desiderábam.

118:132 Áspice in me, et miserére mei, * secúndum judícium diligéntium nomen tuum.

118:133 Gressus meos dírige secúndum elóquium tuum: * et non dominétur mei omnis injustítia.

118:134 Rédime me a calúmniis hóminum: * ut custódiam mandáta tua.

118:135 Fáciem tuam illúmina super servum tuum: * et doce me justificatiónes tuas.

118:136 Éxitus aquárum deduxérunt óculi mei: * quia non custodiérunt legem tuam.

118:137 (Sade) Justus es, Dómine: * et rectum judícium tuum.

118:138 Mandásti justítiam testimónia tua: * et veritátem tuam nimis.

118:139 Tabéscere me fecit zelus meus: * quia oblíti sunt verba tua inimíci mei.

118:140 Ignítum elóquium tuum veheménter: * et servus tuus diléxit illud.

118:141 Adolescéntulus sum ego et contémptus: * justificatiónes tuas non sum oblítus.

118:142 Justítia tua, justítia in ætérnum: * et lex tua véritas.

118:143 Tribulátio, et angústia invenérunt me: * mandáta tua meditátio mea est.

118:144 Ǽquitas testimónia tua in ætérnum: * intelléctum da mihi, et vivam.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(145-160) [2]

118:145 (Coph) Clamávi in toto corde meo, exáudi me, Dómine: * justificatiónes tuas requíram.

118:146 Clamávi ad te, salvum me fac: * ut custódiam mandáta tua.

118:147 Prævéni in maturitáte, et clamávi: * quia in verba tua supersperávi.

118:148 Prævenérunt óculi mei ad te dilúculo: * ut meditárer elóquia tua.

118:149 Vocem meam audi secúndum misericórdiam tuam, Dómine: * et secúndum judícium tuum vivífica me.

118:150 Appropinquavérunt persequéntes me iniquitáti: * a lege autem tua longe facti sunt.

118:151 Prope es tu, Dómine: * et omnes viæ tuæ véritas.

118:152 Inítio cognóvi de testimóniis tuis: * quia in ætérnum fundásti ea.

118:153 (Res) Vide humilitátem meam, et éripe me: * quia legem tuam non sum oblítus.

118:154 Júdica judícium meum, et rédime me: * propter elóquium tuum vivífica me.

118:155 Longe a peccatóribus salus: * quia justificatiónes tuas non exquisiérunt.

118:156 Misericórdiæ tuæ multæ, Dómine: * secúndum judícium tuum vivífica me.

118:157 Multi qui persequúntur me, et tríbulant me: * a testimóniis tuis non declinávi.

118:158 Vidi prævaricántes, et tabescébam: * quia elóquia tua non custodiérunt.

118:159 Vide quóniam mandáta tua diléxi, Dómine: * in misericórdia tua vivífica me.

118:160 Princípium verbórum tuórum, véritas: * in ætérnum ómnia judícia justítiæ tuæ.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(161-176) [3]

118:161 (Sin) Príncipes persecúti sunt me gratis: * et a verbis tuis formidávit cor meum.

118:162 Lætábor ego super elóquia tua: * sicut qui invénit spólia multa.

118:163 Iniquitátem ódio hábui, et abominátus sum: * legem autem tuam diléxi.

118:164 Sépties in die laudem dixi tibi, * super judícia justítiæ tuæ.

118:165 Pax multa diligéntibus legem tuam: * et non est illis scándalum.

118:166 Exspectábam salutáre tuum, Dómine: * et mandáta tua diléxi.

118:167 Custodívit ánima mea testimónia tua: * et diléxit ea veheménter.

118:168 Servávi mandáta tua, et testimónia tua: * quia omnes viæ meæ in conspéctu tuo.

118:169 (Thau) Appropínquet deprecátio mea in conspéctu tuo, Dómine: * juxta elóquium tuum da mihi intelléctum.

118:170 Intret postulátio mea in conspéctu tuo: * secúndum elóquium tuum éripe me.

118:171 Eructábunt lábia mea hymnum, * cum docúeris me justificatiónes tuas.

118:172 Pronuntiábit lingua mea elóquium tuum: * quia ómnia mandáta tua ǽquitas.

118:173 Fiat manus tua ut salvet me: * quóniam mandáta tua elégi.

118:174 Concupívi salutáre tuum, Dómine: * et lex tua meditátio mea est.

118:175 Vivet ánima mea, et laudábit te: * et judícia tua adjuvábunt me.

118:176 Errávi, sicut ovis, quæ périit: * quære servum tuum, quia mandáta tua non sum oblítus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ter virgis cæsus sum, semel lapidátus sum, ter naufrágium pértuli pro Christi nómine.

Capitulum Responsorium Versus {ex Proprio Sanctorum}

1 Cor 15:9-10

Ego enim sum mínimus Apostolórum, qui non sum dignus vocári Apóstolus, quóniam persecútus sum Ecclésiam Dei. Grátia autem Dei sum id quod sum, et grátia ejus in me vácua non fuit.

℟. Deo grátias.

℟.br. Nimis honoráti sunt * Amíci tui, Deus.

℟. Nimis honoráti sunt * Amíci tui, Deus.

℣. Nimis confortátus est principátus eórum.

℟. Amíci tui, Deus.

℣. Glória Patri, et Fílio, * et Spirítui Sancto.

℟. Nimis honoráti sunt * Amíci tui, Deus.

℣. Annuntiavérunt ópera Dei.

℟. Et facta ejus intellexérunt.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui multitúdinem géntium beáti Pauli Apóstoli prædicatióne docuísti: da nobis, quǽsumus; ut, cujus natalícia cólimus, ejus apud te patrocínia sentiámus.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Pretiosissimi Sanguinis Domini Nostri Jesu Christi
Duplex I. classis

Ad Vesperas

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Proprio Sanctorum}

Ant. Quis est iste * qui venit de Edom tinctis véstibus de Bosra? iste formósus in stola sua.

Psalmus 109 [1]

109:1 Dixit Dóminus Dómino meo: * Sede a dextris meis:

109:1 Donec ponam inimícos tuos, * scabéllum pedum tuórum.

109:2 Virgam virtútis tuæ emíttet Dóminus ex Sion: * domináre in médio inimicórum tuórum.

109:3 Tecum princípium in die virtútis tuæ in splendóribus sanctórum: * ex útero ante lucíferum génui te.

109:4 Jurávit Dóminus, et non pœnitébit eum: * Tu es sacérdos in ætérnum secúndum órdinem Melchísedech.

109:5 Dóminus a dextris tuis, * confrégit in die iræ suæ reges.

109:6 Judicábit in natiónibus, implébit ruínas: * conquassábit cápita in terra multórum.

109:7 De torrénte in via bibet: * proptérea exaltábit caput.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Quis est iste qui venit de Edom tinctis véstibus de Bosra? iste formósus in stola sua.

Ant. Ego * qui loquor justítiam et propugnátor sum ad salvándum.

Psalmus 110 [2]

110:1 Confitébor tibi, Dómine, in toto corde meo: * in consílio justórum, et congregatióne.

110:2 Magna ópera Dómini: * exquisíta in omnes voluntátes ejus.

110:3 Conféssio et magnificéntia opus ejus: * et justítia ejus manet in sǽculum sǽculi.

110:4 Memóriam fecit mirabílium suórum, † miséricors et miserátor Dóminus: * escam dedit timéntibus se.

110:5 Memor erit in sǽculum testaménti sui: * virtútem óperum suórum annuntiábit pópulo suo:

110:7 Ut det illis hereditátem géntium: * ópera mánuum ejus véritas, et judícium.

110:8 Fidélia ómnia mandáta ejus: † confirmáta in sǽculum sǽculi, * facta in veritáte et æquitáte.

110:9 Redemptiónem misit pópulo suo: * mandávit in ætérnum testaméntum suum.

110:9 (fit reverentia) Sanctum, et terríbile nomen ejus: * inítium sapiéntiæ timor Dómini.

110:10 Intelléctus bonus ómnibus faciéntibus eum: * laudátio ejus manet in sǽculum sǽculi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ego qui loquor justítiam et propugnátor sum ad salvándum.

Ant. Vestítus erat * veste aspérsa sánguine, et vocátur nomen ejus Verbum Dei.

Psalmus 111 [3]

111:1 Beátus vir, qui timet Dóminum: * in mandátis ejus volet nimis.

111:2 Potens in terra erit semen ejus: * generátio rectórum benedicétur.

111:3 Glória, et divítiæ in domo ejus: * et justítia ejus manet in sǽculum sǽculi.

111:4 Exórtum est in ténebris lumen rectis: * miséricors, et miserátor, et justus.

111:5 Jucúndus homo qui miserétur et cómmodat, † dispónet sermónes suos in judício: * quia in ætérnum non commovébitur.

111:7 In memória ætérna erit justus: * ab auditióne mala non timébit.

111:7 Parátum cor ejus speráre in Dómino, † confirmátum est cor ejus: * non commovébitur donec despíciat inimícos suos.

111:9 Dispérsit, dedit paupéribus: † justítia ejus manet in sǽculum sǽculi, * cornu ejus exaltábitur in glória.

111:10 Peccátor vidébit, et irascétur, † déntibus suis fremet et tabéscet: * desidérium peccatórum períbit.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Vestítus erat veste aspérsa sánguine, et vocátur nomen ejus Verbum Dei.

Ant. Quare ergo * rubrum est induméntum tuum, et vestiménta tua sicut calcántium in torculári?

Psalmus 112 [4]

112:1 Laudáte, púeri, Dóminum: * laudáte nomen Dómini.

112:2 (fit reverentia) Sit nomen Dómini benedíctum, * ex hoc nunc, et usque in sǽculum.

112:3 A solis ortu usque ad occásum, * laudábile nomen Dómini.

112:4 Excélsus super omnes gentes Dóminus, * et super cælos glória ejus.

112:5 Quis sicut Dóminus, Deus noster, qui in altis hábitat, * et humília réspicit in cælo et in terra?

112:7 Súscitans a terra ínopem, * et de stércore érigens páuperem:

112:8 Ut cóllocet eum cum princípibus, * cum princípibus pópuli sui.

112:9 Qui habitáre facit stérilem in domo, * matrem filiórum lætántem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Quare ergo rubrum est induméntum tuum, et vestiménta tua sicut calcántium in torculári?

Ant. Tórcular * calcávi solus, et de géntibus non est vir mecum.

Psalmus 116 [5]

116:1 Laudáte Dóminum, omnes gentes: * laudáte eum, omnes pópuli:

116:2 Quóniam confirmáta est super nos misericórdia ejus: * et véritas Dómini manet in ætérnum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Tórcular calcávi solus, et de géntibus non est vir mecum.

Capitulum Hymnus Versus {ex Proprio Sanctorum}

Heb 9:11-12

Fratres: Christus assístens Póntifex futurórum bonórum, per ámplius et perféctius tabernáculum non manufáctum, id est, non hujus creatiónis: neque per sánguinem hircórum aut vitulórum, sed per próprium sánguinem introívit semel in Sancta, ætérna redemptióne invénta.

℟. Deo grátias.

Hymnus

Festívis résonent cómpita vócibus,

Cives lætítiam fróntibus éxplicent,

Tædis flammíferis órdine pródeant

Instrúcti púeri et senes.

Quem dura móriens Christus in árbore

Fudit multíplici vúlnere sánguinem,

Nos facti mémores dum cólimus, decet

Saltem fúndere lácrimas.

Humáno géneri pernícies gravis

Adámi véteris crímine cóntigit:

Adámi intégritas et píetas novi

Vitam réddidit ómnibus.

Clamórem válidum summus ab ǽthere

Languéntibus Géniti si Pater áudiit,

Placári pótius sánguine débuit,

Et nobis véniam dare.

Hoc quicúmque stolam sánguine próluit,

Abstérgit máculas; et róseum decus,

Quo fiat símilis prótinus Angelis

Et Regi pláceat, capit.

A recto instábilis trámite póstmodum

Se nullus rétrahat, meta sed última

Tangátur; tríbuet nóbile prǽmium,

Qui cursum Deus ádjuvat.

Nobis propítius sis, Génitor potens,

Ut, quos unígenæ sánguine Fílii

Emísti, et plácido Flámine récreas,

Cæli ad cúlmina tránsferas.

Amen.

℣. Redemísti nos, Dómine, in sánguine tuo.

℟. Et fecísti nos Deo nostro regnum.

Canticum: Magnificat {Antiphona ex Proprio Sanctorum}

Ant. Accessístis * ad Sion montem, et civitátem Dei vivéntis, Jerúsalem cæléstem, et Testaménti novi mediatórem Jesum, et sánguinis aspersiónem mélius loquéntem quam Abel.

Canticum B. Mariæ Virginis

Luc. 1:46-55

1:46 Magníficat ✠ * ánima mea Dóminum.

1:47 Et exsultávit spíritus meus: * in Deo, salutári meo.

1:48 Quia respéxit humilitátem ancíllæ suæ: * ecce enim ex hoc beátam me dicent omnes generatiónes.

1:49 Quia fecit mihi magna qui potens est: * et sanctum nomen ejus.

1:50 Et misericórdia ejus, a progénie in progénies: * timéntibus eum.

1:51 Fecit poténtiam in brácchio suo: * dispérsit supérbos mente cordis sui.

1:52 Depósuit poténtes de sede: * et exaltávit húmiles.

1:53 Esuriéntes implévit bonis: * et dívites dimísit inánes.

1:54 Suscépit Israël púerum suum: * recordátus misericórdiæ suæ.

1:55 Sicut locútus est ad patres nostros: * Ábraham, et sémini ejus in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Accessístis ad Sion montem, et civitátem Dei vivéntis, Jerúsalem cæléstem, et Testaménti novi mediatórem Jesum, et sánguinis aspersiónem mélius loquéntem quam Abel.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Omnípotens sempitérne Deus, qui unigénitum Fílium tuum mundi Redemptórem constituísti, ac ejus Sánguine placári voluísti: concéde, quǽsumus, salútis nostræ prétium solémni cultu ita venerári, atque a præséntis vitæ malis ejus virtúte deféndi in terris; ut fructu perpétuo lætémur in cælis.

Per eúmdem Dóminum nostrum Jesum Christum Fílium tuum, qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Et si tunc terminetur Officium, dicitur tantum Pater Noster secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Completorium

Incipit

℣. Jube, domne, benedícere.

Benedictio. Noctem quiétam et finem perféctum concédat nobis Dóminus omnípotens.

℟. Amen.

Lectio brevis

1 Pet 5:8-9

Fratres: Sóbrii estóte, et vigiláte: quia adversárius vester diábolus tamquam leo rúgiens círcuit, quærens quem dévoret: cui resístite fortes in fide.

℣. Tu autem, Dómine, miserére nobis.

℟. Deo grátias.

℣. Adjutórium nostrum ✠ in nómine Dómini.

℟. Qui fecit cælum et terram.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Joánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Joánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Convérte nos ✙︎ Deus, salutáris noster.

℟. Et avérte iram tuam a nobis.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi et Antiphona de Dominica}

Ant. Miserére.

Psalmus 4 [1]

4:2 Cum invocárem exaudívit me Deus justítiæ meæ: * in tribulatióne dilatásti mihi.

4:2 Miserére mei, * et exáudi oratiónem meam.

4:3 Fílii hóminum, úsquequo gravi corde? * ut quid dilígitis vanitátem, et quǽritis mendácium?

4:4 Et scitóte quóniam mirificávit Dóminus sanctum suum: * Dóminus exáudiet me cum clamávero ad eum.

4:5 Irascímini, et nolíte peccáre: † quæ dícitis in córdibus vestris, * in cubílibus vestris compungímini.

4:6 Sacrificáte sacrifícium justítiæ, † et speráte in Dómino. * Multi dicunt: Quis osténdit nobis bona?

4:7 Signátum est super nos lumen vultus tui, Dómine: * dedísti lætítiam in corde meo.

4:8 A fructu fruménti, vini, et ólei sui * multiplicáti sunt.

4:9 In pace in idípsum * dórmiam, et requiéscam;

4:10 Quóniam tu, Dómine, singuláriter in spe * constituísti me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 90 [2]

90:1 Qui hábitat in adjutório Altíssimi, * in protectióne Dei cæli commorábitur.

90:2 Dicet Dómino: Suscéptor meus es tu, et refúgium meum: * Deus meus sperábo in eum.

90:3 Quóniam ipse liberávit me de láqueo venántium, * et a verbo áspero.

90:4 Scápulis suis obumbrábit tibi: * et sub pennis ejus sperábis.

90:5 Scuto circúmdabit te véritas ejus: * non timébis a timóre noctúrno,

90:6 A sagítta volánte in die, † a negótio perambulánte in ténebris: * ab incúrsu, et dæmónio meridiáno.

90:7 Cadent a látere tuo mille, † et decem míllia a dextris tuis: * ad te autem non appropinquábit.

90:8 Verúmtamen óculis tuis considerábis: * et retributiónem peccatórum vidébis.

90:9 Quóniam tu es, Dómine, spes mea: * Altíssimum posuísti refúgium tuum.

90:10 Non accédet ad te malum: * et flagéllum non appropinquábit tabernáculo tuo.

90:11 Quóniam Ángelis suis mandávit de te: * ut custódiant te in ómnibus viis tuis.

90:12 In mánibus portábunt te: * ne forte offéndas ad lápidem pedem tuum.

90:13 Super áspidem, et basilíscum ambulábis: * et conculcábis leónem et dracónem.

90:14 Quóniam in me sperávit, liberábo eum: * prótegam eum, quóniam cognóvit nomen meum.

90:15 Clamábit ad me, et ego exáudiam eum: † cum ipso sum in tribulatióne: * erípiam eum et glorificábo eum.

90:16 Longitúdine diérum replébo eum: * et osténdam illi salutáre meum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 133 [3]

133:1 Ecce nunc benedícite Dóminum, * omnes servi Dómini:

133:1 Qui statis in domo Dómini, * in átriis domus Dei nostri.

133:2 In nóctibus extóllite manus vestras in sancta, * et benedícite Dóminum.

133:3 Benedícat te Dóminus ex Sion, * qui fecit cælum et terram.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Miserére mihi, Dómine, et exáudi oratiónem meam.

Hymnus

Te lucis ante términum,

Rerum Creátor, póscimus,

Ut pro tua cleméntia

Sis præsul et custódia.

Procul recédant sómnia,

Et nóctium phantásmata;

Hostémque nostrum cómprime,

Ne polluántur córpora.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Capitulum Responsorium Versus

Jer 14:9

Tu autem in nobis es, Dómine, et nomen sanctum tuum invocátum est super nos: ne derelínquas nos, Dómine, Deus noster.

℟. Deo grátias.

℟.br. In manus tuas, Dómine, * Comméndo spíritum meum.

℟. In manus tuas, Dómine, * Comméndo spíritum meum.

℣. Redemísti nos, Dómine, Deus veritátis.

℟. Comméndo spíritum meum.

℣. Glória Patri, et Fílio, * et Spirítui Sancto.

℟. In manus tuas, Dómine, * Comméndo spíritum meum.

℣. Custódi nos, Dómine, ut pupíllam óculi.

℟. Sub umbra alárum tuárum prótege nos.

Canticum: Nunc dimittis

Ant. Salva nos.

Canticum Simeonis

Luc. 2:29-32

2:29 Nunc dimíttis ✠ servum tuum, Dómine, * secúndum verbum tuum in pace:

2:30 Quia vidérunt óculi mei * salutáre tuum,

2:31 Quod parásti * ante fáciem ómnium populórum,

2:32 Lumen ad revelatiónem géntium, * et glóriam plebis tuæ Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salva nos, Dómine, vigilántes, custódi nos dormiéntes; ut vigilémus cum Christo, et requiescámus in pace.

Preces Dominicales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Vísita, quǽsumus, Dómine, habitatiónem istam, et omnes insídias inimíci ab ea longe repélle: Ángeli tui sancti hábitent in ea, qui nos in pace custódiant; et benedíctio tua sit super nos semper.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Benedictio. Benedícat et custódiat nos omnípotens et miséricors Dóminus, ✠ Pater, et Fílius, et Spíritus Sanctus.

℟. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Deinde dicitur secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Si post Completorium immediate sequatur Matutinum, tunc bis dicitur Pater noster, Ave Maria et Credo, pro fine videlicet Officii diei præcedentis, et pro initio Officii diei sequentis.

Ante

flexis genibus

Aperi Dómine, os meum ad benedicéndum nomen sanctum tuum: munda quoque cor meum ab ómnibus vanis, pervérsis et aliénis cogitatiónibus; intelléctum illúmina, afféctum inflámma, ut digne, atténte ac devóte hoc Offícium recitáre váleam, et exaudíri mérear ante conspéctum divínæ Majestátis tuæ. Per Christum Dóminum nostrum.

℟. Amen.

Dómine, in unióne illíus divínæ intentiónis, qua ipse in terris laudes Deo persolvísti, has tibi Horas (vel hanc tibi Horam) persólvo.

Post

Sacrosánctæ et indivíduæ Trinitáti, crucifíxi Dómini nostri Jesu Christi humanitáti, beatíssimæ et gloriosíssimæ sempérque Vírginis Maríæ fœcúndæ integritáti, et ómnium Sanctórum universitáti sit sempitérna laus, honor, virtus et glória ab omni creatúra, nobísque remíssio ómnium peccatórum, per infiníta sǽcula sæculórum.

℟. Amen.

℣. Beáta víscera Maríæ Vírginis, quæ portavérunt ætérni Patris Fílium.

℟. Et beáta úbera, quæ lactavérunt Christum Dóminum.

Et dicitur secreto Pater noster. et Ave Maria.